
PREFAŢĂ 


Elaborată sub egida Academiei Române, Gramatica limbii române (în două 
volume: I, Cuvântul şi II, Enunţul) se înscrie în tradiţia gramaticilor academice 
prin orientarea preferenţială către varianta literară (,îngrijită” / cultivată” / 
„normată”) şi, implicit, prin asumarea atitudinii normative. În spiritul aceleiaşi 
tradiţii, care — ca exigenţă ştiinţifică — impune alinierea cu informaţia la zi a 
problematicii prezentate, lucrarea propune, înscriindu-se în aceste coordonate, o 
descriere a structurii gramaticale a limbii române actualizată din perspectivă 
teoretică şi sub aspectul materialului faptic. 

În relevarea principalelor caracteristici ale actualei lucrări, reperul firesc este 
Gramatica limbii române publicată în 1963, cea mai apropiată dintre descrierile 
tutelate de forul academic, atât cronologic, cât şi din perspectiva domeniului de 
studiu: structura gramaticală a etapei de evoluție a limbii române desemnate 
generic ca „română contemporană”. Lucrarea, realizată de un colectiv de 
cercetători ai Institutului de Lingvistică din Bucureşti, a cărei elaborare a fost 
coordonată de Al. Graur, Mioara Avram şi Laura Vasiliu, a reprezentat un pas 
important în evoluţia gramaticii româneşti şi a cunoscut o foarte largă răspândire. 

Cele patru decenii care despart actuala lucrare (GALR) de gramatica 
academică anterioară (GA) reprezintă o perioadă care şi-a spus cuvântul atât în 
evoluția teoretică a concepţiilor şi metodologiei lingvistice, a ştiinţelor limbii, cât 
şi, inevitabil, la nivelul limbii ca atare: păstrând în esență aceeași organizare 
gramaticală, limba română în utilizările ei de la începutul mileniului al III-lea nu 
coincide total cu cea descrisă în 1963. Alcătuirea în acest moment a unei descrieri a 
structurii gramaticale a limbii române, rămânând în aceleaşi coordonate, nu poate 
să nu ţină seamă de aceste schimbări. 


Inventarul de fapte supus cercetării (care nu se deosebeşte, în mare, de cel 
al gramaticii din 1963) se extinde prin interesul sporit acordat fazei celei mai 
recente a românei contemporane, schimbărilor datorate evoluţiei limbii, dar şi prin 
luarea în considerare a aspectelor relevate de cercetările realizate în intervalul care 
desparte cele două descrieri. Corpusul cercetării s-a modificat în detaliu prin 
apariţia — rezultat al profundelor schimbări socioculturale — unor fapte necunoscute 
limbii române de la mijlocul secolului trecut, dar şi prin tendinţa de reaşezare a 
normelor (şi, implicit, a limitelor) variantei literare, tendință care, în uzul actual, se 
manifestă mai ales în favoarea oralului: comunicarea orală fiind în general mai 
permisivă decât cea scrisă, se modifică perspectiva subiectivă asupra normelor. 
Schimbărilor normative (relativ puţine) constând în reducerea unor situaţii de 

variaţie liberă tolerate înainte li se adaugă cele care rezultă din acceptarea ca 
variante a unor fapte altădată respinse de norme (unele modificări şi adăugiri 
introduse în DOOM?, de pildă, au în vedere schimbările de acest fel). Unele 
schimbări sunt rezultatul detalierilor datorate cercetărilor ulterioare redactării GA 
şi reinterpretării faptelor î în perspectiva orientării funcționale a descrierii. 

Înscriindu-se în coordonatele cercetărilor descriptive şi normative, actuala 
gramatică propune o descriere a structurii gramaticale (şi a modului de funcţionare) 
a limbii române în ipostaza ei literară actuală, considerată în dinamica ŞI 
diversitatea ei. 

Materialul faptic pe care se întemeiază GALR aparţine variantei standard a 
românei literare actuale, ipostază care însumează faptele şi regulile comune 
diferitelor limbaje şi registre funcţionale. Referirile la aceste registre de utilizare 
(solemn, oficial, ştiinţific, poetic, livresc, colocvial, familiar), ca şi indicaţiile 
popular, argotic, învechit, care privesc depăşirea ipostazei lingvistice descrise, pun 
în evidenţă îndeobşte preferințele manifestate în anumite registre ale limbii. 

Aspectul normativ se manifestă, implicit, la nivelul selectării materialului, al 
faptelor care se constituie în „corpus” al descrierii şi, numai uneori, prin 
specificarea explicită ca neliterare, greşite sau nerecomandabile a situațiilor 
(menționate mai ales din pricina marii lor frecvenţe în uz) de încălcare a normelor. 

Perspectiva descriptivă impune delimitări cronologice ale corpusului. 
Acordând o atenţie deosebită fazei reprezentate de ultimele decenii. descrierea 
actuală pune în evidență permanenţele prin referiri explicite la secolul al XIX-lea. 
Aspectul diacronic al fenomenelor descrise nu este subliniat decât în situații 
speciale, mai ales din perspectiva dinamicii sincronice, care, în uzul actual, se 
manifestă în special în interiorul variantei literare prin schimbări ale raporturilor 
dintre diversele registre stilistice, dar şi la nivelul de interferență dintre varianta 
standard şi alte ipostaze — sociale şi regionale — ale limbii române actuale. Faptele 
care depăşesc domeniul normei sunt totdeauna însoțite de precizări ca regional, 
învechit etc. Recunoscută ca trăsătură inerentă a sistemului, dinamica este 
implicată în descriere prin relevarea (şi explicarea) unor fapte şi structuri 
gramaticale cu statut deviant şi / sau ambiguu din perspectiva normei, dar şi prin 
sublinierea polivalenței funcţionale (care dă seamă de statutul ambiguu din 
perspectiva clasificărilor gramaticale) a unor unități ale limbii. /szoria fenomenelor 
nu este invocată decât în situaţii speciale, în măsura în care poate contribui la o mai 
clară interpretare a faptelor. 

Corpusul ilustrativ însumează material atestat în „texte” scrise şi orale, dar şi 
exemple construite de fiecare autor, la care s-a recurs adeseori în cazul 
fenomenelor curente, la îndemâna oricărui vorbitor de limbă română. Exemplele 
atestate provin din texte scrise acoperind un domeniu foarte larg atât sub aspect 
cronologic, cât şi, mai ales, ca diversitate a surselor. Indicarea surselor (prin 
menţionarea autorului şi a titlului textului) are rolul de a situa cronologic, regional 
şi ca registru funcțional-stilistic fenomenul lingvistic discutat. O deosebire 
importantă față de descrierea din 1963 reprezintă exemplificările din comunicarea 
orală — emisiuni radiofonice și televizate sau conversații spontane, înregistrate şi 
publicate în cursul ultimului deceniu. 

Limba vorbită este implicată în lucrare prin referirea — inerentă — la 
particularităţi fonice ale comunicării, relevante în descrierea Şi caracterizarea 
fenomenului gramatical (cum sunt relaţiile dintre intonaţie şi tipurile de enunţ sau 
organizarea informaţională a comunicării), precum şi prin înregistrarea deosebirilor 
de structurare dintre discursul monologic şi cel dialogic: modalităţile proprii 
dialogului, adeseori deviante în raport cu „regulile sistemice” (care reprezintă 
obiectul de studiu al oricărei gramatici), se explică prin condiţiile specifice de 
realizare a comunicării orale, Se menţionează, de asemenea, uneori, preferinţele 
formei de manifestare orală, care, în practica socială actuală, prevalează cantitativ, 
în mod evident, asupra celei scrise. 


Actualizarea ştiinţifică a descrierii corpusului astfel remaniat a presupus 
valorificarea rezultatelor obţinute de cercetările consacrate limbii române (dintre 
care unele, nu puține, reprezintă dezvoltarea unor sugestii desprinse din GA), 
acumulate în perioada care desparte cele două descrieri, dar şi asimilarea selectivă 
a achiziţiilor teoretice larg acceptate în cercetarea lingvistică actuală. 

Evoluţia lingvisticii în ultima jumătate a secolului al XX-lea se caracterizează 
prin diversificarea perspectivelor de abordare a faptelor şi a metodologiei 
cercetării, dar, mai ales, prin schimbarea modului de înțelegere a fenomenului 
lingvistic. În acest amplu proces de căutare şi înnoire s-a înscris, cu oarecare 
întârziere, şi lingvistica românească. Limba română, abordată în ansamblu sau pe 
domenii restrânse şi probleme de detaliu, a fost studiată din perspective teoretice şi 
metodologice diverse. Trăsătura comună a acestor cercetări — care acordă un loc 
privilegiat problemelor de gramatică - o constituie regândirea materialului, 
reexaminarea minuțioasă şi cât mai cuprinzătoare a faptelor. Rezultatele, soluţiile şi 
interpretările propuse, chiar dacă uneori divergente, reprezintă un progres în 
înțelegerea fenomenului gramatical românesc, de care o actualizare ştiinţifică a 
descrierii, după patru decenii, nu poate să facă abstracție. 

Valorificarea acestor numeroase - şi foarte diferite, metodologic şi 
conceptual — rezultate și sugestii a presupus selectarea lor ținând seamă de profilul 
şi exigenţele lucrării. Achiziţiile ştiinţifice acumulate în acest interval au fost 
asimilate în măsura în care completează, precizează, rafinează sau corectează 
reprezentarea structurii gramaticale a limbii române şi contribuie la aprofundarea 
înțelegerii modului de funcţionare a limbii. Au fost asumate soluţii divergente în 
raport cu cele propuse în 1963 în măsura în care contribuie la completarea 
descrierii sau sporesc coerenţa interpretării. În multe cazuri, sunt soluţii confirmate 
prin acceptarea lor — explicită sau implicită — în bibliografia de specialitate. 

În acelaşi spirit al amendării descrierii, anumite capitole au fost profund 
reorganizate în temeiul unor investigații speciale şi au fost adăugate altele, noi, 
impuse de orientarea de ansamblu a descrierii. 

În versiunea actuală, lucrarea asociază aspectul descriptiv cu perspectiva 
funcțională asupra limbii, a cărei componentă principală o constituie raportarea la 
procesul de comunicare: faptul gramatical este privit nu numai din punctul de 
vedere al statutului pe care i-l conferă poziția în sistem, ci şi sub aspectul utilizării 


A 


in activitatea (care defineşte limba) de transmitere a informaţiei. Transpunerea 

„gândului” în „text”, vorbit sau scris, presupune corelarea — adecvată — a 
mijloacelor de care dispune sistemul unei limbi date cu mesajul, „substanţa” 
comunicată. 

Considerarea sub aspect funcţional a fenomenului lingvistic pune în evidență 
dependenţa comunicării nu numai de sistem, ca ansamblu structural organizat al 
posibilităţilor lingvistice reprezentând o anumită limbă, ci şi de exigenţele selective 
ale „subiectului” comunicat şi ale „contextului situațional”, cadru spaţio-temporal 
în organizarea căruia nucleul este reprezentat de „emiţător” (vorbitor / scriptor) şi 
„receptor” (destinatar), presupuşi de orice transfer de informaţie. Selectarea 
mijloacelor lingvistice în constituirea „mesajului text” este determinată de 
informaţia („faptul” comunicat) supusă codificării lingvistice, dar şi de cel care 
vorbeşte, de intenţiile sale comunicative, de competenţa şi abilitatea sa lingvistică. 

În această perspectivă se impun, ca unităţi de bază ale limbii, cuvântul (care 
aparţine atât sistemului, cât şi comunicării, actului discursiv) şi enunţul (care, fără a 
fi o componentă a sistemului, reprezintă unitatea de bază a comunicării). 
Organizarea de ansamblu a lucrării are în vedere această distincție fundamentală 
prin gruparea faptelor în cele două volume — Cuvântul şi Enunţul. 

Introducerea perspectivei funcţionale în descrierea gramaticii româneşti a pus 
în evidenţă relevanţa unor fapte şi aspecte neluate în considerare înainte, ceea ce a 
impus modificări de detaliu sau / şi reaşezări mai profunde derivând din 
introducerea unor distincţii teoretice în descrierea şi interpretarea fenomenului 
gramatical. 

O consecinţă o reprezintă lărgirea domeniului factual al descrierii: abordarea 
funcţională impune cercetătorului, ca obiect de studiu, ipostaza vorbită a limbii, 
deloc sau foarte limitat şi oarecum accidental avută în vedere de lucrările de 
gramatică, care s-au construit multă vreme mai ales pe baza materialului (stabil) 
oferit de textele scrise, mai ales cele ale unor autori recunoscuți, în calitatea lor de 
buni cunoscători ai limbii. În spiritul interesului sporit pentru fenomenele / 
particularităţile „limbii vorbite”, au fost incluse capitolele consacrate intonației, 
dialogului, raporturilor dintre realizarea scrisă şi cea vorbită a limbii române. 

Implicaţiile teoretic descriptive ale abordării funcţionale a fenomenului 
lingvistic sunt mai complexe. Foarte importantă — atât din perspectiva descrierii 
sistemului, cât şi a procesului comunicativ — este, de exemplu, revelarea poziției 
centrale a locutorului, a celui „care vorbeşte”. Reevaluarea statutului acestuia în 
sistem şi a rolului său în organizarea comunicării impune reorganizarea imaginii 
despre categoria pronumelor, de pildă, dar şi remodelarea înţelegerii fenomenului 
de asociere sintactică, profund marcat de intenţia (intenţiile) şi atitudinea personală 
a vorbitorului. 

Situaţia de comunicare, presupusă obligatoriu de uzul limbii, de utilizarea 
acesteia în activitatea discursivă, este implicată şi în organizarea sistemului. 
Definirea şi descrierea unor unităţi ale limbii, cum sunt pronumele de persoana I şi 
a Il-a sau categoria gramaticală a persoanei, presupun identificarea unuia / unora 
dintre „protagoniştii” evenimentului relatat cu „agenţii” care participă la realizarea 
comunicării — emițătorul (creatorul) mesajului (eu) şi destinatarul comunicării (tu). 

Categoria timpului, proprie verbului (şi fundamentală în referenţializarea textului), 
se constituie în raport cu momentul enunţării, al performării actului de vorbire. 
Emiţătorul, factor decisiv în realizarea comunicării, se regăseşte, ca intenţie 
comunicativă şi ca atitudine evaluativă a comunicării, în categoria modului, la 
nivelul sistemului, dar şi, sub variate forme, în organizarea enunțului. Intervenţia 
locutorului în realizarea structurilor sintactice comunicative se manifestă nu numai 
prin alegerea dintre virtualităţile oferite de sistem a celor adecvate temei şi situaţiei 
de comunicare, ci și prin implicarea explicită a acestuia în modalizarea 
comunicării. 

Raportarea la enunț (structură lingvistică a comunicării — produs al enunțării 
şi suport al actului comunicativ) revelă variaţii funcţionale mai puţin evidente la 
nivelul sistemului. Aşa, de pildă, comportamentul pronumelui demonstrativ 
depinde de condiţiile contextuale în care este folosit: în utilizare deictică (Dă-mi 
asta!, de exemplu), trimite nemijlocit la referent, care face parte din contextul 
situațional (şi poate fi identificat şi gestual), dar evocă anaforic referentul, prin 
intermediul unui substantiv coreferenţial, într-o structură ca: A citit o carte şi 
numai pe asta o citează. 

Reevaluarea fenomenelor gramaticale în perspectiva acestor modificări şi 
identificări conceptuale, care privesc nivelul esenţial al sistemului categoriilor 
gramaticale, dar şi pe cel concret circumstanțial al organizării semantico-sintactice 
a oricărui enunț, explică structura de ansamblu a lucrării şi cuprinderea în descriere 
a unor capitole (vezi II, Organizarea discursivă) care pun în evidență aspecte ale 
modului particular de implicare a sistemului în realizarea actului comunicativ. 

Structura taxonomică a descrierii, completată şi nuanțată prin integrarea 
funcţionalului, devine mai puţin rigidă (mai ales în sensul relativizării componentei 
clasificatoare) prin constatarea compatibilităţii unităţilor limbii cu funcţionalitatea 
multiplă, dar şi prin acceptarea stadiilor intermediare, a mobilității faptelor; 
dinamica, implicată în descriere prin prezența în uz a numeroaselor Situaţii 
reprezentând puncte / zone instabile ale sistemului, se acomodează mai greu cu 
rigorile unor clasificări fără rest. 


Înglobarea într-o descriere de ansamblu (unitară) a rezultatelor convergente, 
dar obţinute în cercetări de orientare diversă, uzând de o terminologie — uneori 
interferentă (aceloraşi termeni atribuindu-li-se sensuri diferite în literatura de 
specialitate) — diferențiată şi adaptată aparatului conceptual şi metodologic specific, 
a impus un efort de unificare şi simplificare terminologică. În acest scop, dar şi 
pentru a nu obstrucţiona fără folos receptarea textului, au fost evitaţi, prin 
reformularea sugestiilor şi soluţiilor preluate, termenii restrâns tehnici, specific 
asociați cu o anumită orientare. Redactarea a căutat să se păstreze la nivelul unei 
terminologii cât mai accesibile, recurgând, de câte ori a fost posibil, cu precizările 
ŞI retuşurile necesare, impuse de asimilarea modificărilor teoretice, la termeni 
tradiționali de largă răspândire. Nu au fost însă eliminaţi, din principiu, termenii 
introduşi de orientările moderne: sunt folosiţi — cu explicaţiile de rigoare — termenii 
Care implică distincţii conceptuale importante şi utile înțelegerii fenomenelor sau 


XI 


CE Scanned with OKEN Scanner 


care au căpătat o largă utilizare, depăşind limitele uzului strict specializat al 
lingvisticii (multe au pătruns, de altfel, în manualele şcolare actuale). In aceste 
coordonate. unificarea a urmărit evitarea utilizării cu accepții diferite a aceloraşi 
termeni, tolerând (în măsura în care nu sunt generatoare de confuzii) preferinţele şi 
deprinderile de exprimare ale autorilor. 

Lucrare colectivă, GALR se constituie prin integrarea — într-o descriere de 
ansamblu coerentă a structurii gramaticale a limbii române — a unor capitole 
redactate de un autor sau de un grup de autori; înscriindu-se într-o perspectivă 
comună de interpretare, capitolele păstrează, inevitabil, amprenta personală de 
abordare şi prezentare a fiecărui colaborator. 


Elaborată de un larg colectiv de autori, gramatica a beneficiat de informaţia şi 
experienţa unor lingviști de orientare şi specializare diversă, ceea ce a lărgit 
perspectiva asupra fenomenelor descrise şi a asigurat acoperirea unei bibliografii 
extinse şi variate, reprezentate prin expuneri de ansamblu sau consacrate unor 
aspecte restrânse, teoretice sau descriptive — cf. Bibliografia generală a lucrării 
(cuprinsă în volumul al II-lea, Enunţul) şi informația selectivă aferentă diverselor 
capitole, de la sfâşitul fiecărui volum. Luarea în considerare a variatelor 
perspective şi confruntarea multiplelor soluţii au pus laolaltă cunoştinţe depăşind 
domeniul strict gramatical şi au permis completarea şi aprofundarea descrierii. 

Lucrarea este tributară astfel unei largi bibliografii — româneşti şi / sau străine 
— implicate direct, în calitatea lor de cercetări ale structurii gramaticale a limbii 
române, dar şi indirect, prin preluarea şi asimilarea unor atitudini conceptuale şi 
procedee metodologice. 


Oferind o descriere actualizată prin luarea în considerare a evoluţiei limbii şi 
a progreselor înregistrate în domeniul lingvisticii şi al cercetării gramaticale în 
ultimele decenii, GALR şi-a propus să constituie o punte de legătură între viziunea 
curentă (mai mult sau mai puţin tradițională) asupra organizării gramaticale a 
limbii române — viziune configurată în termenii propuşi de descrierea din 1963 — ŞI 
cercetările perioadei care i-a urmat; prin asimilarea tendinţelor novatoare şi prin 
adoptarea unui mod transparent atât în prezentarea fenomenelor, cât şi sub aspectul 
dificultăţilor specifice de interpretare şi clasificare a faptelor, această gramatică va 
putea oferi, sperăm, o deschidere către şi pentru studii ulterioare, dar şi un temei şi 
un imbold de înnoire a predării (gramaticii) limbii române în şcoală, în sensul 
înţelegerii organizării limbii şi a mecanismelor de utilizare a sistemului în procesul 
de comunicare. 

SEMNE ȘI CONVENȚII GRAFICE 


[] Parantezele drepte încadrează diferitele tipuri de explicaţii (semantice sau 
gramaticale), omisiunile din textul-sursă sau transcrierea fonetică. 


/ Bara oblică separă variantele libere sau indică raportul de opoziție dintre 
două unităţi; în exemple, separă versurile. 


Asteriscul plasat în fața unei secvențe marchează caracterul nereperat al 
acesteia în limbă. 


yi Semnul pentru radical marchează locul unei elipse. 


” 


" Ghilimelele, în exemple, cuprind explicația semantică a secvenței 
precedente. 


+,— Semnele + şi —, introduse în structura cuvântului, delimitează unitățile 
morfematice, respectiv radicalul de flectiv; plasate înaintea cuvântului, 
marchează prezența sau absența unei trăsături semantice sau sintactice. 

Ø Semnul Ø marchează realizarea zero a unui afix sau absența unui termen 
consonantic dintr-o alternanță. 


# Semnul # marchează locul pauzei. 
T Indică intonația de tip ascendent a secvenței precedente. 
| Indică intonaţia de tip descendent a secvenţei precedente. 


În transcrierea fonetică se utilizează semnele folosite în DOOM?; vocala 
accentuată este indicată prin subliniere. 


Formele omonime se notează prin indici numerici (| 2 etc.), iar coreferenţialitatea 
secvenţelor anaforice se notează prin litere (i, j, x). 

Folosirea altor simboluri sau, în mod excepțional, semnificația diferită a unui 
simbol într-un anumit capitol se explică într-o notă la locul respectiv. 


XIII 


CE Scanned with OKEN Scanner 


ABREVIERI 


Ac, ac = acuzativ 

adj. = adjectiv, adjectival 

adv. = adverb, adverbial 

afirm. = afirmativ 

apoz. = apoziție, apozitiv, apoziţional 

art. = articol, articulat 

Atr = atribut 

CAgent = complement de agent 

cf. = confer 

Comp. = compară 

compl. = completiv 

conj. = conjugare; conjunctiv 

coord. = coordonare, coordonat(or) 

Cop = copulativ | 

CPO = complement predicativ al 
obiectului 

CPos = complement posesiv 

D, dat = dativ 

des. = desinență 

f. = feminin 

F = flectiv 

G, gen = genitiv 

ger. = gerunziu 

GAdj = grup adjectival 

GAdv = grup adverbial 

Glnterj = grup interjecțional 

GN = grup nominal 

GPrep = grup prepozițional 

GPron = grup pronominal 

GV = grup verbal 

ibid.= ibidem 

id. = idem 

imper. = imperativ 

impers. = impersonal 

impf. = imperfect 

ind, = indicativ 

inf. = infinitiv 

inter. = interogativ 

interj. = interjecţie, interjecţional 

intr. = intranzitiv 


XIV 


invar. = invariabil 

înv. = învechit 

loc. = locuţiune 

m. = masculin 

m.m.pf. = mai-mult-ca-perfect 
MP = morfeme de predicativitate 
n. = neutru 

neart. = nearticulat 

neg. = negativ 

N, nom = nominativ 

NP = nume predicativ 

OD = complement direct 

OI = complement indirect 
OPrep = complement prepoziţional 
OSec = complement secundar 
P, prop. = propoziţie, propoziţional 
part. = participiu 

PAtr = propoziţie atributivă 
pf.c. = perfect compus 

pf.s. = perfect simplu 

pers. = persoană, personal 

pl. = plural 

PP = propoziţie principală 
PPred = propoziție predicativă 
pred. = predicat, predicativ 
pref. = prefix 

prep. = prepoziţie, prepoziţional 
prez. = prezent 

pron. = pronume, pronominal 
PS = predicativ suplimentar 

R = radical 

rec. = reciproc 

refl. = reflexiv 

Sg. = singular 

S = subiect 

subst. = substantiv, substantival 
suf. = sufix 

tranz. = tranzitiv 

V, vb. = verb 

V, voc = vocativ 

SIGLE 


AUBLLR = „Analele Universităţii din Bucureşti”, seria „Limba şi literatura 
română”, Bucureşti, Tipografia Universităţii din Bucureşti, Editura 
Universității din Bucureşti, anul I: 1952. 

AUBLLS = „Analele Universităţii din Bucureşti” 
Bucureşti, Tipografia Universităţii din B 
București, anul I; 1958. 

AUI, AUIL = „Analele Universităţii «Alexandru Ioan Cuza» 
litera e. Lingvistică, anul I: 1956. 

AUT = „Analele Universităţii din Timişoara. Ştiinţe fi 
Tipografia Universităţii din Timişoara, anul I: 1963. 

BL = „Bulletin linguistique”, Copenhaga, Einar Munksgaard, Bucureşti, Institutul 
de Lingvistică Română, anul I: 1933. 


CL = „Cercetări de lingvistică”, Cluj, Institutul de Lingvistică al Academiei 
Române, filiala Cluj, anul I: 1956. 

CLTA = „Cahiers de linguistique théorique et appliquée”, Institutul de Lingvistică 
al Academiei Române, filiala Bucureşti, anul I: 1962. | 

DA = Dicţionarul limbii române, Bucureşti, Editura Acade 
începând din 1913. 

DCR =F. Dimitrescu, Dicţionar de cuvinte recente, ediţia a II 
1997. 

DEX = Dicţionarul explicativ al limbii române, edi 
Română, Editura Univers Enciclopedic, 1996. 

DOOM! = Dicţionarul ortografic, ortoepic şi morfologic al limbii române, ediția I, 

Bucureşti, Editura Academiei Române, 1982. 

DOOM? = Dicţionarul ortografic, ortoepic şi morfologic al limbii române, ediţia a 
II-a, București, Academia Română, Editura Univers Enciclopedic, 2005. 

DR = „Dacoromania”, Cluj, Editura Institutului de Arte Grafice „Ardealul”, anul I: 
1920-1921. 

DSL = A. Bidu-Vrănceanu, C. Călăraşu, L. lonescu-Ruxăndoiu, M. Mancaş, 
G. Pană Dindelegan, Dicţionar de ştiinţe ale limbii, Bucureşti, Editura 
Nemira, 1997 (ediția a Il-a: 2002). 

ELR = M. Sala (coord.), Enciclopedia limbii române, Bucureşti, Academia 
Română, Editura Univers Enciclopedic, 2001. 


» seria „Limbi şi literaturi străine”, 
ucureşti, Editura Universităţii din 


din laşi”, secţiunea III, 


lologice”, Timi oara, 
Ş 


miei Române, publicat 
-a, Bucureşti, Logos, 


ţia a II-a, Bucureşti, Academia 

EC = Al. Graur, M. Avram (red. resp.), Formarea cuvintelor în limba română, |, 
Compunerea, Il, Prefixele, I, Sufixele, Bucureşti, Editura Academiei 
Române, 1970, 1978, 1989. 

FD = „Fonetică şi dialectologie”, Bucureşti, Editura Academiei Române, anul I: 
1958. 

GA = Gramatica limbii române, I-II, ediţia a II-a, Bucureşti, Editura Academiei 
Române, 1963. 

LL = „Limbă şi literatură”, Bucureşti, Societatea de Ştiinţe (Istorice şi) Filologice, 
anul I: 1957. 

LLR = „Limba şi literatura română”, București, Societatea de Ştiinţe Filologice, 
anul I: 1972. 

LR = „Limba română”, Bucureşti, Editura Academiei Române, anul I: 1952. 

Omagiu lordan = Omagiu lui lorgu lordan cu prilejul împlinirii a 70 de ani, 
Bucureşti, Editura Academiei Române, 1958. 

Omagiu Rosetti = Omagiu lui Alexandru Rosetti la 70 de ani, Bucureşti, Editura 
Academiei Române, 1965. 

PLG = Al. Graur (red. resp.), Probleme de lingvistică generală, I-VII, Bucureşti, 
Editura Academiei Române (din 1961, red. resp. I. Coteanu), 1959-1977. 

PO = Palia de la Orăştie, 1581-1582 (ed. V. Pamfil), Bucureşti, Editura 
Academiei Române, 1968. 

RECAP = The Romanian-English Contrastive Analysis Project, Bucureşti, 
Tipografia Universităţii din Bucureşti, anul I: 1971. 

RRL = „Revue roumaine de linguistique”, Bucureşti, Editura Academiei Române, 
anul I: 1956. 

SCL = „Studii şi cercetări lingvistice”, Bucureşti, Editura Academiei Române, anul 
I: 1950. 

SG = Al. Graur, J. Byck (red. resp.), Studii de gramatică, I-MI, Bucureşti, Editura 
Academiei Române, 1956, 1957, 1961. 

SMEC = Al. Graur, M. Avram (red. resp.), Studii şi materiale privitoare la 
formarea cuvintelor în limba română, I-VI, Bucureşti, Editura Academiei 
Române, 1959-1972. 

StUBB = „Studia Universitatis Babes-Bolyai”, seria IV, „Philologia”, Cluj-Napoca, 
Întreprinderea Poligrafică, anul I: 1958. 

TDR = V. Rusu (coord.), Tratat de dialectologie românească, Craiova, Scrisul 
Românesc, 1984. 

INTRODUCERE 


1. Situând structura gramaticală a limbii române actuale între sistem şi 
discurs, descrierea propusă în Gramatica limbii române (GALR) se organizează 
în două mari secțiuni: fenomenele gramaticale sunt grupate în jurul unităților de 
bază ale limbii — cuvântul (unitate a sistemului, dar şi a discursului / comunicării) 
şi enunţul (unitate a discursului, tributară, sub aspect constructiv, sistemului). 

Primul volum — Cuvântul — prezintă fenomenele lingvistice aparţinând 
gramaticii cuvântului: considerate în calitatea lor de componente ale sistemului, 
dar şi sub aspectul formelor / modalităților de implicare în discurs, unităţile 
lexicale sunt descrise sub aspectul particularităților flexionare, combinatorii şi 
semantice. 


2. Organizarea volumului pe capitole consacrate diverselor clase lexico- 
gramaticale pune în evidenţă trăsăturile comune prin care, ca unităţi ale limbii, 
cuvintele participă la structurarea unităților comunicative, a enunţurilor. Detalierea 
descrierii în interiorul fiecărei clase se realizează prin relevarea particularităţilor 
flexionare şi / sau combinatorii specifice, care permit delimitarea unor categorii 
mai restrânse (subclase) de cuvinte sau caracterizează unități izolate. 

Păstrând subdiviziunile consacrate prin tradiţie ca reprezentând părțile de 
vorbire, descrierea propusă se deosebeşte (de cea din GA) prin introducerea unor 
distincţii care presupun modificări în stabilirea claselor şi în distribuirea unităților 
pe clase. 


2.1. La nivelul clasificării de ansamblu a cuvintelor se face distincţie între 
clasele lexico-gramaticale (caracterizate în sistem, în primul rând, prin 
particularități gramaticale comune: substantiv, verb etc.) şi cele semantico- 
funcționale (în cazul cărora aceste particularități sunt nerelevante): numeralul 
subordonează unităţi lingvistice cu statut şi comportament gramatical diferit, 
reunite într-o clasă prin apartenența la zona semantică a „cantității? şi a 
„numărului”. Sub aspect gramatical, cele mai multe dintre unităţile lexicale 
cuprinse în această clasă se comportă ca unități omonime, care se subordonează 
diferitelor clase lexico-gramaticale: doi, (adjectiv), doi> (substitut), dois 
(substantiv), de exemplu. Includerea lor într-o unică clasă (conform tradiţiei) se 
justifică nu gramatical, ci prin organizarea — în serii strâns corelate semantic — a 
unor unităţi lingvistice gramatical eterogene; seriile se constituie în microsisteme, 
între termenii cărora se instituie lepături funcţionale, uneori şi de organizare 
morfematică (cf. doi, doime, îndoit, de două ori). Aceste relaţii explică influenţele 

şi interferenţele dintre termenii componenți ai seriilor (care ar fi mai greu de 
surprins şi de pus în evidenţă în condiţiile încadrării în clase lexico-gramaticale). 
De altfel, multe dintre fenomenele descrise în capitolul Numeral depăşesc nivelul 


gramatical reprezentat prin aceste clase. 
O clasă alt fel neomogenă reprezintă pronumele, căruia 1 se subordonează, în 


Virtutea asemănărilor flexionare (omonimiei parțiale), unităţi cu funcţie deictică 
(pronumele personal) şi unităţi care funcţionează (mai ales) ca substitute (celelalte 
categorii de pronume); aceleaşi unităţi (omonime) se deosebesc sub aspectul 
gramatical al posibilităţilor combinatorii (pronume vs adjectiv). 

Considerate sub aspect funcţional, cuvintele se organizează în clase diferite 
de cele lexico-gramaticale. Clasele funcționale reunesc unități ale limbii aparținând 
la niveluri diferite de organizare a sistemului: clasa determinanţilor include, având 
în vedere compatibilitatea comună cu funcția integrator enunţiativă, alături de 
unităţi lexicale de tip adjectival (acest, alt etc.), unitatea afixală articol, implicată 
în flexiunea substantivului şi în organizarea grupului nominal; din clasa deicticelor 
fac parte cuvinte (pronume personale, pronume şi adjective demonstrative, adverbe 
etc.), dar şi afixele categoriilor de timp şi mod asociate flexiunii verbale. 
Componenta funcţională fiind asociată totdeauna, în alcătuirea unităţii cuvânt, cu 
diferite particularități semantice şi lexico-gramaticale, clasele semantico- 
funcţionale nu au fost cuprinse în primul volum sub forma unor capitole speciale. 
Prezentate sintetic în capitolul Clase de cuvinte, clasele funcţionale au fost 
integrate, prin fenomenele / aspectele specifice, în descrierea claselor lexico- 
gramaticale (Şi a structurilor sintactice descrise în volumul al II-lea) şi amplu 
tratate în capitole speciale (vezi II, Deixis, Anafora). 


2.2. Perspectiva funcţională privilegiază, în descrierea gramaticală, aspectul 
asociativ-combinatoriu, esenţial în realizarea structurilor enunţiative. La nivelul 
gramaticii cuvântului, acest aspect se manifestă sub forma disponibilităților 
combinatorii ale unităţilor lexicale, cărora GALR le acordă o pondere sporită în 
caracterizarea, clasificarea şi descrierea cuvintelor. Disponibilitățile combinatorii 
prevalează ca putere definitorie asupra flexiunii (domeniu central al descrierilor 
morfologice): particularităţile specifice de asociere reprezintă un criteriu general în 
operaţia de grupare a cuvintelor în clase lexico-gramaticale / părţi de vorbire, 
căruia i se asociază, limitat şi selectiv, flexiunea (în diferenţierea „părţilor de 
vorbire flexibile”). Tot în temeiul disponibilităților combinatorii comune se 
subordonează aceleiaşi clase cuvinte fundamental diferite flexionar (orice „parte de 
vorbire flexibilă” cuprinde unităţi invariabile — substantive / adjective / pronume 
invariabile). În cazul „părţilor de vorbire neflexibile”, posibilităţile diferite de 
integrare sintactică reprezintă unicul criteriu de departajare. În acelaşi sens, al 
reevaluării componentei asociative a organizării gramaticale, s-a inclus în 
descrierea fiecărei clase de cuvinte o secţiune unde sunt prezentate disponibilităţile 
combinatorii specifice, a căror actualizare e presupusă de realizarea structurilor 
care fac obiectul gramaticii enunțului (volumul al II-lea). 


N 

Reprezentând elemente definitorii sau / şi descriptiv clasificatoare ale 
unităților lingvistice la nivelul gramaticii cuvântului, disponibilităţile combinatorii 


sunt implicate în descrierea gramaticii enunțului ca modalităţi de asamblare a 
structurilor sintactice. 


2.3. Cum în ansamblul unitar de trăsături diverse care reprezintă unitatea 
cuvânt, relația componentei semantice cu cea asociativă este mai strânsă decât cu 
flexiunea, dezvoltarea descrierii în sensul posibilităţilor combinatorii atrage o mai 
largă implicare a sensului: prin punerea în evidență a corelării unor deosebiri ale 
unităților lexicale la nivelul capacităţii de combinare, mai rar al flexiunii, cu 
anumite trăsături semantice, sensul este implicat în descriere sub diverse forme, 
mai ales ca temei în distingerea unor subclase. În general, comentariul semantic 
devine mai consistent prin implicarea în interpretarea faptelor a aspectului 
funcțional-enunțiativ. Conţinutul semnificativ este divers şi multiplu implicat în 


descrierea structurilor sintactice şi a organizării informaţionale a comunicării, care 
fac obiectul celui de al II-lea volum, Enunţul. 


2.4. Descrierea este completată prin includerea în fiecare capitol a unei 
secțiuni care prezintă relaţiile dintre diversele clase de cuvinte din perspectiva 
dinamicii lor. Sunt înregistrate — în perspectiva posibilelor modificări de pondere şi 
statut în sistem a diverselor clase — derivatele, compusele, dar şi deplasările — sub 
forma conversiunii — în interiorul sistemului: ca entitate globală, cuvântul este un 
ansamblu de componente a căror asociere specifică îl diferenţiază în raport cu 
altele, permițând totodată gruparea în clase; orice schimbare la nivelul diverselor 
componente poate modifica statutul ansamblului, ceea ce la nivelul uzului şi al 
sistemului se manifestă prin trecerea de la o clasă la alta. Ambele procese sunt 
implicate în dinamica (şi în evoluţia) sistemului lingvistic. 

UNITĂȚILE LIMBII 


1. PRELIMINARII 


1.1. Limbă şi comunicare 


Ceea ce caracterizează limba în multiplele ei ipostaze — de liant social, de 
mijloc de cunoaştere şi reprezentare a lumii, de expresie a individualităţii — este 
capacitatea ei de a face posibilă transmiterea de informaţie. Comunicarea, funcţie 
fundamentală a limbii, se întemeiază pe utilizarea semnelor lingvistice, care asigură 
corelarea unor entități fonice cu o informație multiplă şi diversă. Această 
informaţie poate fi îmbogățită şi diversificată prin asocierea semnelor; caracterul 
creativ al (utilizării) limbii se întemeiază pe capacitatea ei de a produce o cantitate 
(teoretic) infinită de semne — diferind ca extindere şi complexitate, dar şi sub 
aspectul stabilității. 

Comunicarea lingvistică — în componenta sa constructivă — reprezintă un 
proces care se bazează pe existența unui fond comun şi relativ stabil de unități 
lingvistice apte de a fi incluse, în virtutea unor reguli, de asemenea comune ŞI 
relativ stabile, în componența unor semne lingvistice superioare ca întindere şi 
complexitate, marcate însă prin specificitate şi efemeritate, trăsături variind între 
stereotip / comun şi (strict) specific / particular, între repetabil / durabil şi efemer / 
strict circumstanțial şi personal. Simplificând la extrem faptele, gradul diferit în 
care se manifestă aceste caracteristici poate fi ilustrat prin „semne (complexe)” ca: 
Bună ziua., Azi este foarte frig. şi Eu nu strivesc corola de lumini a lumii. sau crase 
Danalităţi metafizice, de pildă. Cel de al doilea component al procesului 
comunicaţional — receptarea / decriptarea — presupune (re)cunoaşterea structurii 
„semnului extins” şi a unităților lingvistice componente. 

Finalitatea unei descrieri gramaticale a limbii o reprezintă tocmai explicarea 
semnelor extinse, punerea în evidenţă a „regulilor” care fac posibilă constituirea 
lor, prin asamblarea semnelor „stabile”, dar şi revelarea particularităţilor acestora 
din urmă din perspectiva capacităţii lor de combinare în vederea construirii unor 
semne extinse, a modului specific în care, prin organizarea lor particulară, 
contribuie la satisfacerea necesității (sociale şi individuale) de transmitere a unor 
informaţii, a căror noutate şi relevanță variază, fiind condiţionată de circumstanţele 
concrete ale comunicării. 

Transferul de informaţie, propriu procesului de comunicare prin limbă, pune 
în joc mijloace lingvistice (dar şi extralingvistice, cum sunt gestul, mimica) 

multiple şi diverse, care pot fi (şi au fost) înregistrate şi descrise din perspective 
diferite, presupunând (şi impunând) conceptualizări mai mult sau mai puţin 
divergente, mai mult sau mai puţin adecvate în raport cu obiectul. Orice regândire 
(onestă) a fenomenului lingvistic tinde către o mai profundă şi mai corectă 
înțelegere a lui. În cele mai multe cazuri, schimbarea sau îmbogățirea perspectivei 
teoretice este profitabilă ştiinţific, adâncind cunoaşterea şi înțelegerea fenomenului, 
progres care poate fi urmărit de-a lungul evoluţiei sinuoase a istoriei lingvisticii şi a 
gramaticii. 


1.2. Unităţile — semn al limbii 


Orice descriere gramaticală presupune stabilirea unui cadru în alcătuirea 
căruia o componentă importantă o reprezintă unităţile cu ajutorul cărora se 
organizează expunerea. 

Pentru o descriere gramaticală realizată din perspectiva funcţionalităţii 
comunicative a limbii, unitățile lingvistice care se impun aproape de la sine sunt: 
cuvintele — semne lingvistice stabile, care constituie elementul constructiv 
(materialul, mijloacele) — punct de plecare al procesului comunicativ, şi enunțul — 
produs final al activităţii verbale, formă de bază a comunicării umane. 

Ca manifestări ale limbii, cele două entități lingvistice aparțin domeniului 
semiotic, satisfăcând condiţia de semn lingvistic. Unităţi biplane, asociind o 
unitate sau o secvenţă sonoră (reprezentată în scris prin semne grafice / litere) cu o 
semnificație, cuvântul şi enunţul se deosebesc de alte unităţi ale limbii, funcționând 
într-un singur plan, cum sunt sunetul sau fonemul, silaba sau trăsăturile distinctive 
— fonice sau semantice. Diferă de alte entităţi lingvistice din categoria semnelor (de 
morfeme, de exemplu) printr-un anumit grad de independenţă informaţională: în 
ambele cazuri, elementul sonor (secvenţa fonică care le reprezintă) este totdeauna 
asociat (într-o limbă dată) cu un concept, o informaţie (comp. floare, hai, of, plouă 
etc. şi mas-, umbl-, sau. -ă, -e etc.), particularitate care le conferă un anumit grad de 
autonomie, constând în capacitatea de a transmite, în condiţii determinate, un 
mesaj, de a constitui o comunicare. 


1.2.1. Fiecare dintre ele poate fi reprezentată prin unități analizabile sau 
neanalizabile în condiţiile conservării calității semnificative. Cuvântul permite în 
general segmentarea în unități morfematice (care, ca şi cuvântul, asociază o 
componentă fonică şi o semnificaţie, dar nu beneficiază de autonomie 
comunicativă). Enunţul este alcătuit, de regulă, printr-o asociere de cuvinte 
(reprezentând părți de vorbire). 

Ceea ce le deosebeşte este diferenţa de stabilitate a asocierii. Cuvântul 
(analizabil) este o asociaţie de unități morfematice beneficiind de un grad superior 
de stabilitate, determinată de compatibilitatea limitat selectivă a unităţilor 
alcătuitoare şi de ordonarea strict reglementată a succesiunii lor în organizarea unui 
anumit cuvânt. Organizarea enunţului — mai puţin previzibilă — este determinată 
circumstanţial, componentele ei fiind selectate şi organizate în funcție de „faptul”, 
„evenimentul” care reprezintă mesajul comunicării. Numărul, organizarea şi 

ordonarea elementelor alcătuitoare diferă foarte mult de la un enunţ la altul, acelaşi 
mesaj poate fi asociat cu enunţuri echivalente, dar profund deosebite ca dimensiuni 
şi organizare. 

În ambele cazuri, asocierea unităţilor presupune o structurare specifică (care 
reprezintă domeniul propriu al cercetării gramaticale), dar şi o organizare a 
semnificației, în care o pondere importantă revine compunerii sensurilor unităţilor 
asociate; semnificația cuvântului se compune din fascicule de trăsături semantice 
asociate morfemului / morfemelor component(e), sensul enunțului înglobează o 
informaţie complexă la alcătuirea căreia participă semnificaţiile semnelor 
componente, dar şi cele derivate din modul specific de încadrare a lor în enunţ. 


1.2.2. Constituite, de regulă, ca unităţi lingvistice susceptibile de segmentare, 
atât cuvântul cât şi enunţul pot fi reprezentate însă şi prin unităţi lingvistice 
neanalizabile la nivelul comunicării: cuvântul nu permite totdeauna segmentarea în 
unități semnificative mai mici; în acest caz, cuvântul coincide cu morfemul (cf. 
cum, când, cine, aşa, trei, vai), iar enunţul poate fi realizat printr-un singur cuvânt 
(Stai!, Stop!, Linişte.). 

1.2.3. Relaţiile dintre cele trei tipuri de unități semnificative nu sunt fixe şi 
rigide: o structură lingvistică compatibilă cu statutul de enunț poate glisa către 
cuvânt (comp. Se poartă cum se cade în asemenea împrejurări., şi Ce om 
cumsecade!), iar cuvântul spre unităţile cu statut morfematic (vezi auxiliarele, 
articolul). Transferul realizându-se ca proces de durată, e firesc ca orice nivel 
sincronic al unei limbi date să includă numeroase situaţii în care delimitarea dintre 
cuvânt Şi enunț, mai frecvent fragment de enunț (grup de cuvinte), să fie stânjenită 
de comportamentul ezitant al unora dintre unitățile lingvistice în uz, implicate într-un 
proces (în desfăşurare) de modificare a statutului (în sistem) prin înlocuirea, 
treptată, a unor particularități gramaticale şi lexicale cu altele. Coexistenţa în uzul 
limbii, la un moment dat, a unor situații de acest fel reprezintă una dintre 
manifestările dinamicii sistemului lingvistic şi una dintre formele evoluţiei istorice 
a limbii. 


2. CUVÂNTUL 


Faţă de enunţ, cuvântul are un statut privilegiat, în măsura în care aparţine 
atât sistemului (în calitatea sa de „semn lingvistic stabil”), cât şi comunicării (ca 
parte a enunțului — text, rezultat al actului enunţiativ), pe când enunţul (constituit în 
virtutea sistemului), nu este decât text — produs, concret, al enunțării, al actului 
discursiv. 


2.1. Cuvântul, unitate a sistemului 


Ca parte a sistemului, în virtutea complexităţii specifice, cuvântul este 
implicat în diversele subsisteme configurate prin variatele tipuri de opoziții. Ca 
unitate lexicală, aparține vocabularului şi funcționează în virtutea complexelor 
relaţii care organizează această parte a limbii. Orice cuvânt se situează în raport cu 


LON 


7 


CE Scanned with OKEN Scanner 


celelalte prin particularități privind posibilităţile de asociere, ceea ce îl implică în 
organizarea gramaticală a limbii. Unitatea lingvistică „cuvânt” aparţine în egală 
măsură lexicului şi gramaticii. 

Spre deosebire de cuvânt, enunţul (ca realizare concretă), în calitatea sa de 
„produs” circumstanţial determinat al performanţei lingvistice, nu aparține 
sistemului. De care este însă dublu dependent: prin obligativitatea prezenței 
cuvintelor, a unităţilor lexicale (realizarea oricărui act comunicativ este condiționată 
de utilizarea cuvintelor, în situaţii speciale, măcar a unui cuvânt), dar şi prin 
determinările de organizare (generatoare şi ele de informație) impuse de sistem. 


2.2. Cuvântul, semn lingvistic autonom 


Deşi, ca realitate a limbii, cuvântul se impune cu evidenţă intuiţiei oricărui 
vorbitor al unei limbi, conceptualizarea lui se revelă — şi istoria limbii o dovedeşte 
cu prisosință — a fi dintre cele mai dificile. În cazul cuvântului, dificultatea 
principală derivă din confruntarea cu textul, care scoate în evidență dinamica 
sistemului lingvistic. 

Ca realitate a limbii, specificitatea cuvântului, unitate biplană, presupune 
identificarea lui în raport cu alte entități lingvistice care satisfac condiţia de semn 
lingvistic, stabilirea deosebirilor față de morfem şi enunţ. 

Diversele încercări de definire a cuvântului scot în evidență particularitatea 
de entitate biplană. În calitatea sa de semn lingvistic, cuvântul asociază un 
semnificant (o componentă fonică) cu un semnificat (reprezentat printr-o anumită 
informaţie), ceea ce îl situează în categoria elementelor care fac posibilă comunicarea. 

Delimitarea cuvântului în raport cu alte entități ale limbii care satisfac această 
condiție invocă particularități privind unitatea şi autonomia (relativă a) unităților 
lingvistice care i se subordonează. 

Caracterul unitar se manifestă — în mod diferit — la nivelul celor două 
planuri. Sub aspectul semnificantului afirmarea caracterului unitar are în vedere un 
anumit grad de fixitate: componenta „fizică”, materială a unui anumit Cuvânt este 
reprezentată de un element sau o secvență fonică, obligatoriu aceeaşi, ceea ce 
presupune asocierea, în aceeaşi ordine de succesiune, a aceloraşi unităţi fonice 
(comp., de pildă, car şi rac, mozaic şi mozaic), condiţie satisfăcută numai în parte 
în cazul cuvintelor flexibile, fiecare formă flexionară deosebindu-se (cf. pom, pomi, 
floare, flori), cel puţin parţial, de celelalte (vezi infra, 3.3). La nivelul 
semnificatului, unitatea este rezultatul cuprinderii într-un ansamblu global, prin 
amalgamare, a informaţiei complexe reprezentând sensul sau semnificația entității 
cuvânt. 

Caracterul autonom al cuvântului se manifestă în mobilitate, în capacitatea 
de deplasare a acestei unități a limbii în interiorul organizării „semnului extins” 
reprezentat prin enunț. 


2.3. Cuvinte compuse, locuţiuni 


Ca unități lingvistice purtătoare de semnificație, cuvintele se asociază în 
procesul comunicării pentru a exprima / transmite semnificații mai complexe: o 

asociere (intenţionată, neîntâm 


socul plătoare) de cuvinte este mai bogată ca informaţie 
decât oricare dintre compone 


ntele ei. Prin utilizare frecventă — determinată de 
condiţii lingvistice şi extralingvistice — anumite grupări de cuvinte capătă un 
anumit grad de stabilitate atât la nivelul expresiei, al asocierii de cuvinte, cât şi din 
punctul de vedere al semnificației, pe care — ca grup — o reprezintă. Reluarea 
constantă şi repetată în procesul de comunicare a grupărilor de acest fel afectează 
libertatea componentelor, conferind grupului un caracter oarecum fixat, ŞI 
favorizează trecerea de la statutul de combinaţie liberă (de cuvinte) la cel de 


unitate lingvistică (complexă) stabilă, evoluţie care explică apariţia cuvintelor 
compuse şi a locuțiunilor. 


Ceea ce apropie formaţiile de acest fel de statutul de cuvânt, deci de unitate 
participând la sistemul lexical al limbii, este asocierea constantă cu o semnificaţie 
(globală — rezultând din amalgamarea sensurilor, adeseori deviate, ale 
componentelor) şi integrarea gramaticală a grupării ca ansamblu prin subordonarea 
/ includerea ei în una dintre clasele lexico-gramaticale ale sistemului: untdelemn 
(unt de lemn), du-te-vino funcționează ca substantive, cuminte (cu minte), 
cumsecade (cum se cade), ca adjective, a (-şi) aduce aminte, a-şi bate joc, ca 
verbe, devreme (de vreme), alene (a lene), împotrivă (în potrivă), ca adverbe, 
împotriva, de-a lungul, ca prepoziţii (compuse sau locuţiuni) etc. 

Constituirea în unităţi / grupări stabile — cuvinte compuse sau locuţiuni — se 
realizează în timp şi presupune pierderea autonomiei componentelor, marcată de 
modificarea structurii accentuale a grupării (care păstrează un unic accent 
principal, comp. Du-te [,] vino! şi du-te-vino, de exemplu), uneori, mai ales în 
cazul formațiilor vechi, şi prin reducerea / contopirea unor componente._fonice 
(comp. gruparea originară: unt de lemn şi cuvântul untdelemn, pronunţat 
[undelemn])), dar şi prin alterări semantice, care afectează transparenţa structurii şi, 
implicit, recunoaşterea componentelor; cuvintele compuse şi locuţiunile păstrează 
adeseori în organizarea lor unităţi lexicale ieşite din uz sau care se păstrează cu 
sens modificat, cf. pe de rost, untdelemn (unt „grăsime, ulei” de lemn „copac, 
arbore”). Stabilitatea formaţiei compuse se manifestă prin diminuarea 
posibilităţilor de deplasare şi reducerea compatibilităților combinatorii ale 
componentelor, dar şi prin suspendarea sau, dimpotrivă, instituirea flexiunii (unora 
dintre) constituenți. 

Prin modificările gramaticale şi diferenţele semantice inerente, cuvintele 
compuse şi locuţiunile se îndepărtează de combinaţiile libere, organizarea originară 
pierzându-și — treptat — transparenţa pentru vorbitor. Gradul superior de sudură este 
marcat prin contopirea componentelor într-o unică unitate fonică, cu un 
comportament gramatical unitar. Prin transformarea din grupare liberă de cuvinte 
în asociere stabilă — cuvânt compus sau locuţiune, o unitate discursivă (a 
comunicării) este inclusă în sistem, devine (şi) unitate a sistemului, participând, ca 
şi celelalte unităţi lexicale, la organizarea de ansamblu a limbii date. 

Ca unitate semnificativă a limbii, cuvântul poate fi reprezentat printr-o 
realizare indivizibilă la nivelul unităţilor-semn sau prinu-o grupare de unități 
semnificative minimale, a căror (eventuală) analiză pune în evidenţă unități fără 

semnificaţie intrinsecă, care nu aparțin nemijlocit nivelului semiotic al limbii, nu 
„comunică” decât participând la alcătuirea unor asocieri semnificative, de diverse 
extinderi. 


3. MORFEMUL 


3.1. Morfemul, semn lingvistic minimal 


Unitatea minimală la care se opreşte analiza la nivelul unităţilor semn este 
morfemul. În calitatea sa de semn lingvistic minimal, morfemul poate reprezenta 
un cuvânt (cf. deci, vai, cu, unde etc.) şi chiar un enunț (Hai?, de pildă). De cele 
mai multe ori însă, morfemul participă la comunicare ca parte componentă a 
cuvântului sau a enunţului (cf. Unde stai?, E frig. etc.). Cuvântul analizabil 
reprezintă, la nivel. morfematic, o asociere stabilă, unităţile componente 
organizându-se într-o succesiune fixă, care nu admite modificări sau disociere; 
componentele morfematice ale cuvântului pot fi totdeauna aceleaşi (cf. furig, 
devreme etc.), sau pot reprezenta asocieri parţial variabile, modificarea. structurii 
morfematice condiţionând existenţa variantelor (comp. acum şi acuma, atunci şi 
atuncea) sau a flexiunii (vezi infra, 3.3). 

Ca unitate minimală, morfemul se opune cuvântului şi enunțului, ca unitate 
semn se opune fonemului şi trăsăturilor distinctive. 


Ca semn lingvistic minimal, morfemul a fost adoptat în numeroase 
descrieri gramaticale ca unitate fundamentală a limbii în locul cuvântului, 
promovare determinată de lipsa unei definiţii satisfăcătoare, capabilă să ofere 
un criteriu clar pentru distincţia „cuvânt (compus) / grup de cuvinte”. 


Unităţi biplane, unităţile morfematice ale unei limbi pot fi clasificate, ca şi 
cuvintele, din diverse puncte de vedere. 

3.1.1. În funcţie de calitatea semnificației, se face deosebirea dintre 
morfemele lexicale şi cele gramaticale. 

Morfemele lexicale : sunt unităţile morfematice purtătoare ale sensurilor 
lexicale, ale sensurilor prin care cuvintele unei limbi aparţin vocabularului, ca 
entități de sine stătătoare (cf. aici, ieri, timp, creion) sau, în calitate de componente 
ale cuvintelor analizabile, ca elemente morfematice utilizate în formarea unor 
semne lexicale noi (prefixe: ne(fas?), re(vedea) sau sufixe: (copil)aş, (folos)itor 
etc). În cuvintele flexibile, alcătuite obligatoriu din cel puţin două unități 
morfematice, cel puțin una este purtătoare a semnificației lexicale (cf. camer-ă, 
codr-u, cuti-uț-ă, cânt-ând, des-cânt-ând etc.); celelalte, prin care se realizează 
flexiunea cuvântului respectiv, sunt purtătoare ale valorilor gramaticale (cf. cas-ă : 
Cas-e, teatr-u : teatr-e, umbl-a : umbl-a-m : umbl-a-ră : umbl-ând). Morfemele 
lexicale, plasate de regulă la începutul grupurilor de morfeme care reprezintă 
cuvântul, se regăsesc în toate formele cuvântului, asigurând unitatea flexionară a 
unei unități lexicale date. 

Morfemele gramaticale, aşezate, de obicei, după cel(e) care exprimă sensul 
lexical, se succedă într-o ordine fixă, alcătuind un şir indisociabil. Asociate 

aceluiaşi morfem / grup de morfeme lexicale, morfemele gramaticale variază în 
cursul flexiunii cuvântutti, caracterizând diferitele forme. Ocurenţa morfemului 
gramatical este condiţionată de coocurenţa celui (celor) lexical(e). Morfemele 
gramaticale sunt morfeme dependente, pe când cele lexicale pot fi independente, 
atunci când reprezintă unităţi semnificative care se situează la nivelul cuvântului 
(neanalizabil: când, iar, gata etc.) sau când reprezintă forma gramaticală a unui 
cuvânt flexibil marcată prin morfeme gramaticale realizate negativ (cf. timp-Ø, 
față de timp-uri, cânt-Ø, față de cânt-ă, cânt-ând etc.). 

Partea constantă a cuvântului, care îl situează ca unitate a vocabularului, 
reprezintă radicalul, realizat prin morfemul / morfemele lexicale asociate (cf. cadr-u, 
în-cadr-a, găs-i, re-găs-i). Componentul variabil în cursul flexiunii, reprezentat 
prin unul sau mai multe morfeme gramaticale, constituie flectivul formelor 
flexionare, a cărui prezență este condiționată de coocurența radicalului. 

3.1.2. În cadrul asocierii constante dintre un anumit sens şi o unitate fonică, 
care reprezintă morfemul, componenta fonică poate fi realizată prin unul sau mai 
multe elemente; la organizarea structurii fonice a morfemului participă unități 
fonice segmentale (vocale şi consoane), dar şi accentul, component suprasegmental 
(cf. cas-ă, pădur-e, ved-e+m, ved-e, îm+pătr-i). Accentul face parte, împreună cu 
unitățile segmentale, din structura morfemului, fiind asociat totdeauna cu unul din 
componentele vocalice ale cuvântului; în cazul cuvintelor plurimorfematice, numai 
unul dintre morfemele alcătuitoare cuprinde în organizarea sa componentul 
suprasegmental (cf. cas-a, cas-e+le, în+durer-q). 

Reprezentarea fonică a unui (acelaşi) morfem nu este constant şi general 
unică şi neschimbată. În limba română, componenta fonică minimală purtătoare de 
sens se modifică atât în derivare (comp. cas-ă : căs+uf-ă, faț-ă : făț+iş, part-e : 
părt+aş, în+soț+i : îm +părț+i), cât şi în flexiune (cf. vind-e : vând-ut : vânz-ând, 
doarm-e : dorm-ind). Realizarea fonică a unităţii morfematice se poate modifica, 
cum reiese din exemple, sub aspectul componentei segmentale şi / sau 
suprasegmentale; ceea ce asigură stabilitatea morfemului ca unitate este corelarea 
acestor variante fonice cu aceeaşi semnificaţie. În aceste condiţii, unitatea morfem 
se realizează sub forma unei clase de alomorfe. 


Morfemul, unitate minimală a limbii cu caracter de semn lingvistic, 
poate fi reprezentat în comunicare prin una sau mai multe realizări fonice 
(alomorfe). Termenul „alomorf” implică obligatoriu corelarea cu o anumită 
unitate semnificativă: un morfem poate fi reprezentat printr-un singur 
alomorf sau printr-o clasă de alomorfe. Morfemul şi alomorful reprezintă 
realități care aparțin sistemului, statutul lor depinde de poziţia lor în 
organizarea sistemului. Reprezentarea la nivelul discursului / textului a 
unităților semnificative minimale este morful. Recunoaşterea morfelor ca 
unități semnificative minimale în organizarea enunţului constituie prima fază 
în procedura de analiză a textului, presupusă de orice descriere a sistemului. 
Considerat ca membru al unei „clase” care reprezintă un morfem, morful 


corespunde în sistem unui alomorf. 

3.2. Morfemul -— clasă de alomorfe 


Clasa de alomorfe poate fi reprezentată de un număr variabil de variante. 
Variația fonică la nivel morfematic, deşi foarte răspândită, nu este obligatorie: în 
cazul a numeroase morfeme, componenta semantică (aceeaşi) este totdeauna 
asociată cu aceeaşi componentă fonică. Astfel, de pildă, secvenţa fonică pădur- 
rămâne neschimbată în combinaţiile pădur-e, pădur-i, pădur-e-a, pădur-i-lor, care 
reprezintă, toate, forme flexionare ale cuvântului pădure. În aceleaşi condiţii 
distribuţionale, asociindu-se cu aceleaşi unităţi morfemice gramaticale, morfemul 
lexical din substantivul carte este reprezentat prin secvențe fonice diferenţiate: 
cart-(-e, -e+a), cărț-(-i, -i+lor). Conservarea unității constitutive a diverselor 
morfeme în condiţiile variaţiei fonice este pusă în evidenţă de particularităţile 
distribuţionale ale unităţilor morfematice (care subliniază latura semnificativă 
comună): clasa de alomorfe este o clasă de unităţi semnificative mai mult sau mai 
puțin diferite sub aspectul componentei fonice asociate cu aceeași semnificație 
(informaţie semantică). 

3.2.1. Reprezentarea morfemului / morfemelor printr-o clasă de alomorfe 
(care acoperă toate categoriile de unităţi morfematice) are o relevanţă specială în 
descrierea morfemelor gramaticale. i 

Ca purtătoare ale valorilor gramaticale, unitățile morfematice din această 
-categorie implică în mod necesar participarea la organizarea internă a cuvântului. O 
caracteristică a morfemului gramatical este dependența ocurenței lui de asocierea 
cu un morfem lexical. Aceeaşi restricție caracterizează morfemele lexicale 
derivative, cf. des-(face), re-(da), (copil-aş, (grați)-os. Această particularitate 
comună grupează laolaltă — ca morfeme dependente — morfemele gramaticale şi 
cele lexicale derivative. 

Prin opoziție, morfemele lexicale care, în grupările morfematice constituind 
cuvinte, reprezintă suportul necesar al asocierii, sunt morfeme independente, chiar 
dacă ocurența lor în enunț presupune totdeauna asocierea cu alte unităţi 
morfematice, cf., de exemplu, pădur-(e), cart-(e), cărt-(urar). Morfemul lexical — 
morfem independent — nu este supus acestei restricţii decât în situaţiile în care se 
identifică cu cuvântul (vezi supra, 1.2.2). 

Implicarea ca alomorfe ale aceluiaşi morfem gramatical (punerea în evidență 
a unităţii / identităţii semnificative) cere raportarea la un anumit sistem de opoziții, 
care poate presupune aducerea în discuţie a unor contexte depăşind limitele 
cuvântului: unitățile morfematice -ă, -e, -u fac parte din aceeaşi clasă de alomorfe 
(ale morfemului de „singular”), după cum -e, -i, -uri reprezintă morfemul de plural, 
pentru că participă la opoziţia „singular / plural” (casă / case, ladă / lăzi, parte / 
părți, câine / câini, codru / codri, cadru / cadre), opoziţie ale cărei valori 
semnificative se explicitează prin încadrarea în contexte mai largi, cf. (o / această) 
casă, ladă, floare sau (un / acest) codru, câine, perete, respectiv (multe) case, lăzi, 
flori, (mulţi) codri, câini, pereți. 

Alomorfele subordonate aceluiaşi morfem gramatical se diferenţiază 
unul de altul prin selecția segmentelor reprezentând componenta lexicală 
(radicalul) a cuvintelor din care fac parte; la acest nivel contextual, fiecare 
alomorf al unui anumit morfem apare în contexte din care sunt excluse 
celelalte componente ale clasei (-ă se combină cu mas-. lad-, fat- etc., 
contexte din care este exclus -e, care e unicul acceptat de radicalele part-, 
floar-, câin- etc.). În situaţiile (marginale) în care un anumit context acceptă 
alomorfe aparţinând aceleiaşi clase (reprezentând, deci, acelaşi morfem), ele 
sunt în variaţie liberă (cf. coal-e, col-i, copert-e, coperț-i, chibrit-uri, chibrit-e, 
nivel-uri, nivel-e etc.), semnificaţia (formei) cuvântului rămânând aceeaşi 
(spre deosebire de band-ă / benz-i sau band-e, de pildă). 


3.2.2. Alomorfele aparținând aceleiaşi clase de alomorfe se organizează 
distribuțional în mai multe tipuri. Identificarea morfemului cu o clasă de realizări 
fonice se dovedeşte deosebit de utilă în inventarierea şi descrierea morfemelor 
gramaticale. În limbile cu flexiune bogată, cum este limba română, alomorfele prin 
care se realizează acelaşi morfem, adeseori destul de numeroase, se diferenţiază 
prin selecţia radicalului cu care se asociază şi care (condiţionând în mod necesar 
ocurența unei unităţi morfematice dependente) constituie, pentru oricare dintre ele, 
contextul minimal. Distribuţia alomorfelor depinde de această selecţie şi poate fi 
delimitată prin raportare la anumite particularități ale radicalului: în situaţiile în 
care apariția unui alomorf poate fi corelată cu particularităţi fonice ale radicalului, 
avem a face cu un alomorf fonetic; alomorful a cărui ocurenţă se limitează la un 
unic context sau la câteva contexte, care nu pot fi indicate decât prin enumerare, 
este un alomorf lexical. Când un alomorf caracterizează o clasă mai largă de 
contexte, care nu poate fi circumscrisă fonetic, el reprezintă un alomorf morfologic. 


Varianta morfologică a alomorfelor caracterizează limbile cu flexiune 
complexă şi extinsă. În condiţiile unei flexiuni reduse, clasa de alomorfe 
poate cuprinde numai alomorfe fonetice şi lexicale. În engleză, de pildă, 
morfemul de plural se realizează prin alomorfele fonetice [-s), [-z) şi [-iz], a 
căror ocurenţă este strict condiţionată de calitatea fonică a finalei radicalului, 
şi de alomorfe lexicale: [-ren], children sau [-en), oxen. 


În limba română actuală, unde pluralul substantivelor neutre, de pildă, este 
realizat prin alomorfele -e, -uri, -i (semivocalic), -ă şi -ete, clasa de alomorfe se 
organizează mai complicat ținând seamă de particularităţile distribuţionale ale 
acestora. Condiţionarea fonetică poate fi invocată pentru -i, ocurent după radicale 
terminat în -i neaccentuat (cf. foroli-i, spre deosebire de pardesi-e), dar şi pentru 
-ğ, care se asociază cu un radical cu finală (semi)vocalică labială (ouă). Alomorfele 
-e şi -uri, care apar în condiţii fonetice similare (cf. scaun-e Şi tren-uri, templ-e şi 
titl-uri) şi realizează, fiecare, pluralul unei clase largi de substantive neutre, sunt 
alomorfe morfologice. Alomorful -ete, care nu apare decât în flexiunea câtorva 
cuvinte (capete, râsete, plânsete), se plasează la nivelul alomorjelor lexicale. 

"Pentru simplificarea descrierii şi a clasificărilor, alomorfele fonetice pot fi 
subordonate, respectând anumite condiții distribuţionale, alomorfelor morfologice: 
un alomorf morfologic poate fi reprezentat prin una sau mai multe realizări 

(alomorfe) fonetice. Astfel, alomorful (morfologic) [-uri] este realizat totdeauna 
prin secvenţa -uri, spre deosebire de alomorful morfologic [-e], care poate fi 
realizat ca -e, dar şi ca -i sau -ă în condiţiile fonetice precizate înainte (realizarea 
-e, cea mai frecventă, este ocurentă în toate celelalte situaţii). Alomorful 
morfologic se poate identifica cu realizarea fonetică (unică) sau se plasează la un 
nivel superior de abstractizare, când îşi subordonează mai multe alomorfe fonetice. 

Specificul alomorfului lexical în raport cu celelalte derivă din caracterul 
foarte restrâns al distribuţiei. Uneori, o unitate morfematică se caracterizează prin 
particularități distribuţionale care permit două posibilităţi de încadrare; un exemplu 
oferă alomorful -ă din clasa discutată: el poate fi încadrat ca alomorf fonetic al lui 
[-e], ținând seamă de componenţa fonică a radicalului (care nu se asociază nici cu 
-i, nici cu -e), dar şi ca alomorf lexical, în măsura în care nu caracterizează decât 
forma de plural a substantivului ou). 

Dacă ţinem seamă numai de morfemul de plural, substantivele neutre din 
limba română se grupează în două clase (morfologice) — după cum pluralul este 
marcat prin alomorful morfologic -e sau -uri. La aceste două clase se adaugă (ca 
excepţii) cele neregulate cu pluralul în -ete şi (eventual) în -ă (dacă considerăm 
mai convenabilă această interpretare). 


Distincția dintre alomorfele morfologice şi cele fonetice are avantajul 
de a simplifica (prin reducerea numărului de „clase”) clasificările flexionare 
(în declinări şi conjugări), care reprezintă o componentă importantă a 
descrierii gramaticale mai ales în cazul limbilor caracterizate, ca limba 
română, printr-o mare varietate flexionară. 


3.2.3. Posibilitatea realizării prin mai multe alomorfe, de o deosebită 
relevanță pentru morfemele (dependente) gramaticale, este comună oricărei 
categorii de morfeme, inclusiv morfemelor lexicale. Morfemele lexicale 
independente pot fi reprezentate printr-o unică realizare fonică, cf. tren, templ-u, 
alb (-i, -ă, -e) etc., sau prin mai multe alomorfe, comp. carr-(-e), cărț-(-i), albastr-(u), 
albaştr-(i), frumos, frumoas-(ă), frumoş-(i), întreb, întreab-(ă), întreb-(a) etc., ca şi 
cele dependente, cf. re-(lua), re-(aduce), re-(veni), dar în-(dulci), îm-(bărbăta) etc. 
Variatia unităţilor morfematice independente se manifestă în flexiunea aceluiaşi 
cuvânt (vezi exemplele anterioare) sau în unităţi lexicale distincte, comp. zăpad-(ă), 
zăpez-(i) şi (în)-zăpez-(i). 

Variația morfemelor lexicale, mai ales a celor independente, este prezentată, 
de obicei, în descrierile limbii române sub forma alrernanțelor fonetice (vezi 
Substantivul, 2.5.3.1 etc.). 

3.2.4. În calitate de semn lingvistic minimal, unitatea „morfem” presupune, 
prin definiţie, asocierea obligatorie a unei semnificații cu o componentă fonică 
(reprezentabilă în scris prin litere). În aceste condiţii, combinaţia morfem / 
alomorf zero apare ca o contradicţie în termeni, anularea oricăruia dintre cele două 
componente conducând — definitoriu — la anularea unității lingvistice desemnate ca 
morfem / alomorf. Concluzia priveşte fără excepţie morfemele independendente, 
dar nu şi morfemele (dependente) gramaticale. Spre deosebire de morfemele 
independente lexicale, cele gramaticale (totdeauna dependente) pot cuprinde în 

clasa de alomorfe care le reprezintă şi realizarea negativă / zero (Ø), adică 
„reprezentarea unei semnificaţii prin asocierea ei cu absenţa componentei sonore. 
Asocierea unei semnificaţii cu lipsa componentei expresie, cu „realizarea Ø”, este 
condiționată de participarea semnificaţiilor la un sistem — restrâns — de opoziții, în 
interiorul căruia numai unul din termenii implicaţi poate fi reprezentat „negativ”. 
Astfel, în flexiunea substantivului, de pildă, opoziţia semnificativă „Singular / 
plural” corespunde unor diferenţe de expresie, cf. cas-ă / cas-e, lucr-u / lucr-uri, 
templ-u / templ-e, codr-u / codr-i, câin-e / câin-i, care permit asocierea celor două 
semnificaţii cu unităţile de expresie -ă, -u, -e, respectiv -e, -uri, -i Aceeaşi 
diferenţă semnificativă opune însă şi formele caiet / caiet-e, tren / tren-uri, doctor / 
doctor-i, dar, spre deosebire de semnificaţia „plural”, asociată celui de al doilea 
termen al fiecărui cuplu, care este realizată prin alomorfele -e, -uri, -i, semnificației 
„Singular”, care caracterizează celălalt termen, nu-i corespunde niciun component 
fonic: diferenţa de expresie prin care este semnalată prezența acestei semnificaţii 
constă tocmai în absenţa componentului fonic, clasa de alomorfe a morfemului de 
singular include şi un alomorf Ø. 

Semnificaţia realizată de alomorful Ø variază în funcţie de sistemul specific 
de opoziții la care participă. Astfel, în flexiunea verbală românească, participând la 
exprimarea opoziţiilor de persoană, realizarea negativă este asociată semnificației 
„persoana I” (a prezentului indicativ sau conjunctiv), pe care o opune celorlalte, 
exprimate pozitiv, comp., de pildă: rup-i, rup-e şi rup-f, sar-i, sar-e şi sar-Ø. Ca 
expresie a acestei valori, realizarea Ø se încadrează în clasa de alomorfe a 
morfemului „persoana I”, alături de realizările pozitive -u (vocalic sau semivocalic: 
intr-u, da-u), -i (speri-i), statut pus în evidenţă de raporturile de opoziţie la care 
participă (comp.: intr-u, intr-i, intr-ă, da-u, da-i, d-ă, (eu) speri-i, (tu) sperii, 
speri-e), vezi Diversificare flexionară. Clasificarea verbelor după criteriul 
fexiunii). 

În sistemul de opoziții propriu categoriei determinării, realizarea Ø 
(ca morfem al nedeterminării) se opune articolului definit: perete-Ø / perete-le, 
floare-Ø / floare-a) sau nedefinit (perete / un perete, floare / o floare (vezi Clase 
de cuvinte, 3.4.1). 

Ca şi cuvintele, unităţile morfematice cunosc fenomenul de omonimie: 
aceeaşi unitate fonică poate funcționa ca suport al unor semnificaţii complet 
diferite. Unităţile morfematice omonime se pot subordona, ca alomorfe, la două sau 
mai multe morfeme, dezambiguizarea realizându-se prin contextul morfematic şi 
prin participarea la sisteme diferite de opoziții. Aşa, de exemplu, -ă din cazedr-ă, 
ca şi -e din cart-e, se subordonează morfemului de singular (în flexiunea 
nominală), spre deosebire de -ă din urc-ă sau -e din rup-e, expresie a persoanei a 
III-a (în flexiunea verbală). Omonimia se manifestă şi în interiorul aceluiaşi tip de 
flexiune: -e se asociază singularului în parr-e, pluralului în teatr-e, şi chiar în 
flexiunea aceluiaşi cuvânt: -e din cas-e-le este alomorf al morfemului de plural, dar 
exprimă genitiv-dativul singular în cas-e-i;, în acest caz, dezambiguizarea se 
sprijină pe cel de al doilea component al flectivului. 


15 


CE Scanned with OKEN Scanner 


3.3. Structura morfematică a cuvântului flexibil 


O particularitate a cuvântului flexibil o constituie faptul că este reprezentat 
printr-o mulțime de forme: mulţimea de unităţi lingvistice [casă, casa, casele, 
casei, caselor etc.], de exemplu, reprezintă unitatea lexicală casă: cuvântul casă 
există şi funcționează ca realitate a limbii române prin aceste forme ale sale. 


Cuvântul ca unitate (lexicală) a limbii (lexem, în terminologia unor 
cercetători) nu trebuie confundat cu cuvântul-text, care are în vedere orice 
secvență fonică (notată prin litere) cuprinsă între pauze; în această 
accepțiune, orice formă este un „cuvânt-text”. Cuvântul lexicografic, tratat ca 
articol de dicţionar, este reprezentat simbolic prin una dintre formele sale, 
utilizată ca titlu al articolului; informaţiile semantice, etimologice, 
gramaticale (inclusiv flexiunea — ca totalitate a formelor cu care funcţionează 
în comunicare) fac obiectul articolului de dicționar ca atare, care propune o 
descriere, sub diverse aspecte, a unităţii lexicale respective. 


Orice formă a unui cuvânt flexibil este reprezentată prin cel puţin două unităţi 
morfematice, dintre care una este totdeauna realizată pozitiv (asociind obligatoriu 
semnificaţia cu un component fonic), componenta (realizată totdeauna pozitiv a 
formei) purtătoare a sensului lexical poate fi reprezentată prin una sau mai multe 
unități morfematice, dintre care — de regulă — una singură reprezintă un morfem 
independent. Cel de al doilea component al oricărei forme, a cărui ocurență 
presupune suportul componentului lexical, este reprezentat prin una sau mai multe 
unități morfematice dependente realizate pozitiv sau negativ (ca unităţi 
morfematice 9). 

Din perspectiva descrierii gramaticale, componentul lexical al formei 
cuvântului flexibil (radicalul), totdeauna realizat pozitiv, reprezintă partea 
constantă, prezentă în diferitele forme ale paradigmei, şi este cel care asigură 
unitatea cuvântului, pe când componentul gramatical (flectivul), alcătuit din unități 
morfematice dependente, subordonate categoriilor gramaticale, diferă de la o 
formă la alta şi este compatibil şi cu realizarea negativă a unităţilor morfematice 
din care este alcătuit. 

3.3.1. Radicalul se poate reduce la o unică unitate morfematică (reprezentând 
un morfem independent), cf. pădur-e, cas-ă, sau poate fi reprezentat printr-o 
grupare de morfeme lexicale cuprinzând şi unul (căs+uţ-ă) sau mai multe (re+îm- 
pădur-i, în-făț-iş-a) morfeme lexicale dependente. 


Din punctul de vedere al descrierii (dar şi al clasificărilor) flexionare, 
structura mono- sau plurimorfematică a radicalului este lipsită de relevanță: 
indiferent de structura sa internă, el reprezintă totdeauna axul organizator al 
paradigmei flexionare a unui cuvânt. Cu această accepţiune, termenul nu se 
suprapune celui de rădăcină (bază a derivării, identificabil cu morfemul 
independent, deci şi cu radicalul neanalizabil). 


3.3.2. Flectivul poate fi şi el neanalizabil (cas-a, căsuț-a, de pildă) sau 
analizabil (cf. cas-e+le, căsuț-e+lor; ar-ând, ar-a+se+m ). Componenţa flectivului 
depinde de tipul de flexiune (nominală, verbală) în care se încadrează paradigma 

din care face parte forma respectivă (ŞI care situează cuvântul flexibil ca aparţinând 
la o anumită parte de vorbire). În flexiunea nominală, flectivul asociază unități 
morfematice reprezentând categoriile de număr, caz, determinare, dar şi de gen (în 
formele adjectivului); flectivul verbal este alcătuit din unităţi morfematice purtătoare 
ale valorilor de număr şi persoană (desinenţe), de timp şi mod (sufixe gramaticale). 

Plasat de regulă după radical, flectivul se disociază (în formele mai puţin 
sudate ale paradigmei): componentele sale se situează atât înainte, cât şi după 
radical (comp. cas-e+i, cas-e+le şi o cas-ă; intr-a+m şi am intr-a+t). 

Clasificările morfologice (în declinări şi conjugări), care în descrierile 
gramaticale acoperă şi organizează varietatea flexionară a cuvintelor flexibile 
dintr-o limbă dată, se opresc în primul rând asupra flectivelor (fiecare clasă 
flexionară se caracterizează prin prezenţa în paradigmă a seriilor de  flective 
specifice). Caracterul diferențiator derivă din prezenţa unor afixe specifice ca 
realizare fonică, dar şi prin sistemul de omonimii la care participă. 


4. ENUNŢUL 


4.1. Enunţul şi unităţile sistemului 


Din perspectiva funcţională a comunicării, unitatea cea mai importantă este 
enunţul. Ceea ce deosebeşte enunţul de celelalte unități semnificative ale limbii 
este referențialitatea, corelarea obligatorie a unei unități lingvistice cu o anumită 
informaţie referitoare la un „fapt” care face obiectul comunicării. 

Cuvântul şi morfemul, ca entități componente ale limbii, fac parte din 
sistem, aparţin sistemului. Utilizarea lor în comunicare presupune includerea în 
enunţ, corelarea cu realitatea, cu fenomenele, obiectele şi acţiunile, cu lumea pe 
care limba (ca sistem semiotic) o reprezintă. Prin încadrarea în enunţ, cuvântul, 
unitate semnificativă abstractă (reprezentare, reflex al cunoaşterii — sociale şi 
individuale —, a universului din care şi vorbitorul face parte), dobândeşte valoare 
comunicativă prin raportarea lui punctuală la entităţi ale clasei pe care o reprezintă, 
implicate ca referenți în evenimentul care face obiectul comunicării. Realizat, de 
regulă, printr-o asociere de cuvinte, enunţul evocă („referă la”) un fapt, un 
eveniment sau o situaţie, reprezintă lingvistic un referent complex, la configurarea 
căruia participă, prin introducerea informaţiei specifice, diversele sale componente 
lexicale (care evocă obiecte, acțiuni, calități etc. aparținând „clasei? pe care 
unitatea respectivă o „reprezintă” în sistemul limbii date). 

Transferat (Şi inclus) în comunicare, cuvântul nu participă la realizarea 
enunţului decât cu o parte limitată a informaţiei lingvistice pe care i-o conferă 
includerea în multiplele configurații relaționale ale sistemului (lexical şi 
gramatical): cuvântul-text nu valorifică decât parțial virtualităţile care îl 
caracterizează ca unitate a sistemului. Inclus într-un context dat, cuvântul 
actualizează numai unul din sensurile cuvântului polisemantic, este reprezentat, 
dacă e vorba de un cuvânt flexibil, numai prin una din formele paradigmei sale şi 
realizează, de obicei, numai „parțial posibilităţile de asociere gramaticală cu care 

Selecţiile operate în transferul din sistem spre comunicare sunt determinate 
de faptul / evenimentul care face obiectul comunicării, dar şi de modul de 
organizare (structurare) lingvistică a comunicării: aceeaşi informaţie poate fi 
transmisă sub forma unor enunţuri diferit organizate. 

4.1.1. Dintre „unităţile-semn” ale limbii, 
o unitate a comunicării. Un enunț nu face parte din sistemul limbii: el aparţine 
sistemului numai ca virtualitate (de utilizare) a posibilităţilor lexicale Şi asociative 
proprii unei anumite limbi. Astfel, o construcție ca Soarele răsare peste o oră., de 
pildă, nu face parte din sistemul limbii române. Construcţia poate reprezenta o 
unitate comunicativă numai în măsura în care se referă la o situație determinată a 
realităţii”, transmițând o informație referitoare la aceasta. Ea poate fi construită Şi 
utilizată meralinevistic, ca exemplu ilustrativ (de posibilă realizare comunicativă) 
destinat să pună în evidenţă (cf. Copiii aleargă repede. sau Pomii cresc.) anumite 
particularități (lexicale sau gramaticale) ale sistemului (sensul cuvintelor 
componente, regulile acordului dintre subiect şi predicat ş.a.). 


numai enunţul reprezintă totdeauna 


Enunţul ilustrativ (spre deosebire de cel comunicativ) nu referă decât 
indirect la o anumită „realitate”: e] oferă informaţia sub forma unui model 
exemplificator, de aceea componența lexicală a enunţurilor de acest fel este 
nerelevantă — oricare dintre enunțurile: Copilul creşte. / Copiii cresc., A 
zburat cocorul. / Au zburat cocorii. poate sugera demonstrativ (una dintre) 
regulile „acordului dintre subiect şi predicat”, de pildă, regulă care reprezintă 


referentul unui enunț comunicativ de forma „Predicatul se acordă cu 
subiectul în număr”. 


Celelalte, cuvântul sau morfemul sunt unități semn ale sistemului, care capătă 
valoare comunicativă prin încadrarea în enunț. Participarea la realizarea enunțului 
presupune „actul de referință”, i.e. corelarea cuvântului cu referentul. 


4.1.2. Referenţialitatea unei structuri lingvistice, condiţie a calității ei de 
unitate comunicativă, este realizată prin diverse mijloace. 

Un rol important revine structurii intonaţionale: în toate încercările de 
definire a enunţului e menţionat, ca (posibil) criteriu de delimitare a acestei unități 
de comunicare, conturul intonațional (vezi II, Enunţul). Intonaţia specifică — 
caracterizată de cele mai multe ori printr-o accentuare foarte puternică — marchează 
referențialitatea cuvântului-enunț (cf. Atenţie!, Foc!, Maşina!, Hoţii!, Nemernicilor!, 
Stop!, Vai! etc.). În sublinierea referențialității intervine adeseori, mai ales în 
comunicarea orală, gestul, care însoţeşte frecvent cuvintele „deictice, evocând 
coordonatele situaţionale ale enunțării (cf., de exemplu, Aici’, Asta’), sau mimica; 
asociată cuvintelor „psihologice”, mimica poate interveni în nuanţarea 
semnificației enunţului nestructurat (Vai/, ca enunţ, poate exprima durere, decepţie, 
admiraţie etc.). 

În enunțurile structurate, alcătuite din asocierea a doi sau mai mulți termeni, 
funcția de corelare referenţială revine cu precădere anumitor componente ale 
enunțului, cuvinte sau unități morfematice. Suportul principal al referenţialității 
unei secvenţe fonice semnificative îl constituie formele (modurile) personale ale 
verbului, prin care secvența dată este „ancorată” în contextul comunicativ. 

Informaţia gramaticală asociată acestor forme verbale (prin unitățile morfematice 
care alcătuiesc flectivul) fixează cadrul situațional al comunicării: o raportează 
(prin categoria gramaticală a persoanei) la cei doi poli pe care îi presupune 
transmiterea informaţiei — sursa (emițătorul / locutorul) şi destinația informaţiei 
(receptorul / alocutorul, adresantul) — şi situează în timp evenimentul comunicat 
(prin raportarea la momentul / timpul comunicării, al enunțării), ceea ce se 


realizează prin formele categoriei de timp, care, asociată cu cea de mod, este 
specifică flexiunii verbului. 


Substantivul participă în mod diferit la realizarea corelării referenţiale. 
Includerea în enunţ, raportarea substantivului, unitate a sistemului, la unul (unele) 
dintre „obiectele” (clasei) desemnate, presupune asocierea lui cu determinanţii 
(vezi Clase de cuvinte, 3.3), care contribuie la identificarea obiectului implicat în 
comunicare. 

La contextualizarea referenţială contribuie de asemenea cuvintele deictice 
(vezi Clase de cuvinte, 3.7), dar şi, în mod diferit, multiplele componente posibile 
ale enunțului, care se grupează ca determinări (atribute, complemente etc.) în jurul 
„componentelor forte” ale enunţului, reprezentate prin verb şi substantiv. 


4.2. Enunţul, unitate sintactică 


Din perspectiva realizării lingvistice, enunţul reprezintă o unitate sintactică, 
analizabilă sau neanalizabilă. 

Enunţul analizabil nu este o secvență amorfă de unități semnificative, o 
succesiune aleatorie de cuvinte, ci o structură organizată, în care modul de 
asociere a componentelor este şi el semnificativ. Enunţuri constituite din aceleaşi 
unităţi lexicale (reprezentând aceiaşi referenţi), asociate diferit, încadrate în 
structuri sintactice diferite, sunt / pot fi purtătoare ale unor mesaje diferite, comp., 
de exemplu: Fiul îşi iubeşte tatăl. şi Tatăl îşi iubeşte fiul. sau Ion îl respectă pe 
Petru. şi Petru îl respectă pe lon. Mai rar, organizări sintactice diferite sunt 
asociate cu acelaşi mesaj, cf. Poştaşul aduce scrisoarea., Scrisoarea este adusă de 
Poştaş. (informaţia nu este chiar identică: prima formulare favorizează Agentul, cea 
de a doua pune în prim-plan Pacientul). 

Ca structură lingvistică, enunţul, unitate a comunicării, este rezultatul 
actualizării — prin asocierea unităților sistemului, selectate adecvat în raport cu 
informaţia transmisă — a unora dintre virtualitățile combinatorii ale sistemului. 


Structura sintactică a enunţului variază în raport cu numărul componentelor 
ŞI cu diversitatea raporturilor care le organizează. 


4.2.1. În organizarea sintactică a enunțului, componentul principal este 
reprezentat prin verb. Verbul este cel care — prin particularitățile sale flexionare 
(expresie a categoriilor de persoană, timp şi mod) — asigură relafiu de 
referenţialitate, definitorie pentru enunţ ca unitate a comunicării; tot verbul, prin 
disponibilităţile asociative specifice, instituie enunţul ca unitate sintactică 
determinând, în ansamblu, organizarea sintactică a enunțului analizabil. 

Proeminența de statut a verbului în structurarea enunțului se datoreşte 
capacităţii lui de asociere cu informaţia gramaticală specifică, necesară stabilirii 

relaţiei dintre actul de comunicare şi faptul / evenimentul, obiect al comunicării. În 
măsura în care numai o parte a flexiunii verbale se caracterizează prin această 
capacitate, modalitatea de participare a verbului la organizarea enunţului diferă în 
funcţie de forma cu care este utilizat. 

Prin informaţia gramaticală care le caracterizează, numai formele verbale 
personale sunt apte de a asigura relația referenţială. De aceea organizarea oricărui 
enunţ structurat cuprinde măcar un verb la formă personală, care se constituie drept 
centru al unei asocieri complexe de unităţi ale limbii (compatibilă cu un anumit 
grad de autonomie comunicaţională) şi alcătuieşte o structură a cărei configuraţie 
este determinată, în primul rând, de matricea sintactică şi semantică a verbului. 
Formele verbale nepersonale, capabile să impună o organizare sintactică analogă, 
nu sunt capabile de asumarea funcţiei referenţiale, de aceea ocurenţa lor în enunț 
presupune prezenţa verbului la mod personal, căruia i se subordonează (direct sau 
mediat), ca şi celelalte componente ale enunțului. Complexitatea sintactică a unui 
enunţ depinde în mare măsură de posibilităţile combinatorii ale verbului / verbelor 
pe care îl / le cuprinde, căruia i se subordonează funcţional, prin relaţiile de 
dependență în care sunt implicate, celelalte componente. 

La alcătuirea unui enunț pot participa unul sau mai multe verbe, dintre care 
măcar unul este reprezentat printr-o formă personală. 


4.2.2. Complexitatea şi extinderea unui enunţ variază în funcţie de numărul şi 
calitatea lingvistică a componentelor, dar şi de relațiile care se stabilesc între ele. 

Dintre diversele tipuri de relaţii care asigură organizarea oricărei comunicări 
lingvistice, determinante pentru configurarea ei structurală sunt relațiile de 
dependență, caracterizate prin inegalitatea termenilor asociaţi. În grupările 
întemeiate pe acest tip de raport, unul dintre constituenți reprezintă termenul 
principal: prezenţa lui condiționează asocierea, face posibilă ocurenţa celuilalt, 
căruia îi impune, de regulă, anumite particularități de construcţie. 


Relaţiile de nondependenţă nu afectează organizarea sintactică a 
enunţului, participarea lor contribuind mai ales la amplificarea lui. 


Relaţia de dependență presupune în mod necesar o asociere binară, corelând 
un termen privilegiat (regentul) — a cărui omisiune perturbă sau chiar anulează 
organizarea enunţului (comp. Citeşte cartea nouă. şi "Citeşte N nouă.) — cu un 
termen dependent (subordonat), de regulă omisibil fără să se altereze caracterul de 
enunț al construcţiei (cf. Citeşte cartea. şi Citeşte.). 


4.2.2.1. Manifestarea lingvistică a relaţiei de dependenţă variază în mare 
măsură în funcţie de statutul lingvistic al termenilor asociaţi, care pot fi 
reprezentaţi prin verb, substantiv etc. 

Statutul dominant al componentului principal al relaţiei se manifestă prin 
faptul că impune anumite particularități de construcţie termenului dependent. 
Verbul, adjectivul şi adverbul atribuie termenului dependent (când flexiunea 
acestuia o permite) o anumită formă cazuală (comp., în acest sens: Te vede. şi Îți 
spune.;, vreme prielnică seceratului). Când regentul este substantiv, relația de 
dependență se manifestă prin acord dacă termenul dependent este adjectiv (cf. 

câine alb şi floare albă), prin genitiv sau dativ, dacă termenul dependent este 
substantiv sau pronume (câinele stăpânului, cartea acestuia; inima-mi, de pildă), 
prin prepoziţie, în alte cazuri (zi de vară, ziua de azi, efortul de a explica etc.). 
Prepoziția ca modalitate de manifestare a relaţiei de dependenţă este compatibilă cu 
orice tip de regent. 

Răspunsul termenului dependent faţă de restricțiile constructive impuse de 
regent depinde de calitatea gramaticală a unităţii lexicale prin care este realizat: 
dependenţa faţă de substantivul regent, de pildă, îşi găseşte expresia prin acordul 
adjectivului, prin cazul genitiv, când termenul dependent este substantiv, sau prin 
prepoziţie. Termenul dependent nu influențează gramatical regentul, ceea ce pune 
în evidenţă statutul dominant al acestuia în cadrul relației cu termenul dependent. 

Unitatea sintactică alcătuită din cei doi termeni asociați prin relația de 
dependenţă reprezintă componentul minimal sintactic organizat al enunțului. 


4.2.2.2. O relaţie de dependenţă de tip special asociază verbul cu substantivul / 
pronumele subiect. Forma de nominativ subiect este impusă nominalului de verbul 
regent (ca şi acuzativul nominalului complement direct sau dativul complementului 
indirect). Dar, spre deosebire de construcțiile cu acuzativul şi dativul, în care relaţia 
cu nominalul nu afectează în niciun fel regentul, asocierea cu un nominal-subiect 
impune verbului (în cazul modurilor personale) selectarea unei anumite forme de 
persoană şi număr. Acordul verbului / predicatului cu nominalul-subieet pune în 
evidență caracterul particular al relaţiei de interdependenţă prin care sunt asociați 
cei doi termeni. Dependenţa se manifestă bilateral, prin prezența unei influențe 
reciproce: dinspre verb, asupra nominalului — atribuirea cazului nominativ (Ca şi a 
acuzativului sau dativului) ţine de regimul anumitor verbe (aşa cum verbele 
intranzitive, de exemplu, nu pot avea complement direct, există verbe din matricea 
sintactică a cărora lipseşte subiectul), dinspre nominal, asupra verbului, sub forma 
restricțiilor privind numărul şi persoana. 


4.2.2.3. Pe lângă restricțiile gramaticale specifice, implicarea termenilor într-o 
relație de dependenţă este condiționată însă şi de restricții de selecţie lexicală (cf. 
cerc perfect, nu şi 'cerc pătrat; Adie vântul., nu şi *Adie soarele / oamenii. etc.). 

Termenii asociați în comunicare printr-o relaţie de dependenţă se constituie 
astfel într-un component analizabil, care se integrează ca unitate, ca substructură 
(sintactică şi semantică) binară în construcţia / structura mai amplă 
(macrostructură), reprezentând enunţul. 


4.2.3. În calitate de termen regent, aceeaşi unitate lexicală poate participa 
concomitent la mai multe relaţii de dependenţă, poate fi asociată cu mai mulți 
termeni dependenţi. Într-o grupare ca prietenia lor încercată, acelaşi regent 
(prietenia) este asociat cu doi termeni subordonați (oricare din cele două relaţii 
poate fi abolită prin eliminarea termenului dependent), după cum în scriindu-le o 
scrisoare, gerunziul regent subordonează doi adjuncţi, două determinări, 
reprezentând poziţii sintactice diferite. 


4.2.3.1. Modul de organizare sintactică a segmentului alcătuit din mai mulţi 
termeni dependenţi grupaţi în jurul aceluiaşi regent depinde de calitatea 

gramaticală a acestuia: regentul este cel care impune restricțiile de selecţie 
(gramaticală şi semantică) şi particularităţile de construcţie specifice. 


Verbul participă ca regent (centru) la multiple relaţii de dependenţă, fiecare 
relație fiind caracterizată la nivelul termenului subordonat prin particularități 
specifice, formale şi de conţinut; termenii dependenţi realizează funcţii sintactice 
distincte, satisfăcând valenţele combinatorii ale verbului. Datorită acestei 
diferențieri, termenii dependenţi grupaţi în jurul verbului regent se organizează 
într-o (sub)structură unică, variabilă în funcţie de posibilitățile combinatorii ale 
diferitelor verbe (vezi Clase sintactice și sintactico-semantice de verbe). 


Substantivul cu statut de regent este compatibil şi el cu implicarea 
concomitentă în mai multe relații de dependenţă, a căror funcție comunicativă în 
raport cu centrul depinde însă nu de matricea sintactică a acestuia (ca în cazul 
verbului), ci de semantica termenilor subordonați, fiecare contribuind în mod 
specific (descriptiv, evaluativ-cantitativ sau deictic) la precizarea referentului 
reprezentat în comunicare prin componentul substantival (vezi II, Grupul 
nominal, 2.6). O delimitare funcţională mai clară separă determinanţii (cu rol de 
integrator enunțiativ, vezi Clase de cuvinte, 3.3) de ceilalți adjuncțţi. 


eg’ wy’ 


Compatibilitățile de asociere cu statut de regent ale adjectivului şi adverbului 
sunt sensibil mai restrânse; termenii dependenți prezintă, ca semnificație şi 
construcție, evidente analogii cu adjuncţii verbului (ceea ce explică cuprinderea lor 
în descrierile gramaticale sub denumirea comună de complemente, pentru a le 
opune atributelor — adjuncţi ai substantivului şi pronumelui). O categorie de 
adjuncți, specifică pentru această categorie de regenți, o reprezintă determinările 
asociate cu evaluarea intensității, proprii adjectivului şi adverbului. i 


4.2.3.2. Totalitatea relaţiilor de dependență (obligatorii) la care un termen 
poate participa concomitent cu statut de regent reprezintă matricea lui sintactică. 

In organizarea enunțului, matricea sintactică a diferitelor unități lexicale cu 
statut de regent poate fi actualizată total sau parțial (comp. Păsările ciugulesc. şi 
Păsările ciugulesc grăunțele. sau Explicând Situația / explicându-ţi situaţia / 
explicându-ți el situaţia, ai înţeles.). 

Unitatea sintactică complexă constituită prin realizarea parțială sau totală a 
relaţiilor de dependență compatibile cu matricea regentului participă la organizarea 
enunțului ca un grup unitar, ca substructură sintactică. 


4.2.4. În organizarea sintactică a unui enunț, acelaşi termen, aceeaşi unitate 
lexicală poate participa concomitent, cu statut diferit, la mai multe relaţii de 
subordonare: în Povesteau întâmplări nemaipomenite., substantivul întâmplări este 
regent în relaţia cu adjectivul nemaipomenite, dar se situează ca dependent față de 
componentul verbal povesteau. 

Participarea cu statut dublu reprezintă modalitatea curentă prin care unităţile 
lexicale compatibile cu statutul de termen regent într-o relaţie de dependență se 
integrează în organizarea enunţului. î 

4.2.4.1. Statut unic, de regent, poate avea numai verbul la mod personal. cf. 
Tună ca vara.). În cazul celorlalte, inclusiv al formelor nepersonale ale verbului, 
participarea la organizarea sintactică a enunţului este condiţionată de statutul de 
termen dependent (cf. Cumpără cărți., Acţionează iresponsabil., Vine alergând. ), 
asociat, eventual, cu cel de regent (cf. Cumpără cărți ilustrate., Acţionează 
iresponsabil faţă de familie., Vine alergând ca vântul. ). 

O situaţie specială are sub acest aspect substantivul, care, implicat numai ca 
regent într-o relație de dependență, poate reprezenta un enunț (cf. Minunată 
vreme!, Grea iamă!, Ce surpriză!), calitate marcată printr-un contur intonațional 
specific (vezi II, Organizarea prozodică a enunţului). 


4.2.4.2. Capacitatea verbului de a participa la alcătuirea enunţului cu statut de 
regent absolut explică importanța deosebită pe care o are în organizarea acestuia. 
Matricea sintactică a verbului — responsabilă de varietatea relaţiilor de dependență 
— are un rol preponderent în configurarea structurală de ansamblu a enunțului. Din 
punct de vedere sintactic, enunţul analizabil se organizează ca (macro)structură — 
de diverse dimensiuni — alcătuită prin articularea mai multor (sub)structuri 
componente, asociate prin relaţii de dependență. 


Implicarea unui termen în diverse relații de dependență nu anulează 
posibilitatea acestuia de a contracta, concomitent, relaţii de alt tip în limitele 
aceluiaşi enunţ, cf. Cumpără cărți şi reviste., Vine mâine sau poimâine., A 
adus cartea, adică romanul împrumutat. Asocierile care se întemeiază pe 
relații de nondependenţă augmentează dimensiunile enunțului fără a-i 
modifica organizarea structurală. 


În structurarea de ansamblu a enunţului, rolul determinant sub aspectul 
organizării sintactice îl are verbul care asigură referenţialitatea enunţului. 

Celelalte componente sintactice ale structurii i se subordonează, direct sau 
mediat, acestui verb principal, în condiţiile impuse de matricea acestuia: statutul 
sintactic al diverselor componente ale enunţului (indiferent de calitatea gramaticală 
a termenului / termenilor prin care sunt realizate) este determinat de modul 
particular în care se situează față de verbul principal, în raport cu care se 
încadrează în organizarea de ansamblu a enunțului. 


4.3. Enunţul cu un unic centru verbal 


În limitele enunţului cu un singur verb la mod personal, organizarea 
sintactică a comunicării este determinată în liniile sale generale (la nivelul relațiilor 
de dependență) de compatibilitățile combinatorii ale acestui component, de care 
depind celelalte; realizate prin unităţi lexicale reprezentând diverse părţi de vorbire, 
unităţile subordonate i se asociază, ca determinări (diferenţiate ca semnificaţie şi 
realizare) şi variază ca număr şi diversitate în funcţie de matricea sintactică (şi 
semantică) a verbului de care depind. 

Ca desfăşurare liniară a comunicării, enunţul poate fi descris ca succesiune de 
„poziţii sintactice”, diferenţiate prin asocierea semnificativă cu diferitele funcţii 
(sintactice). 

4.3.1. Funcţiile sintactice (subiect, complement etc.) se disting prin modul 
particular de corelare cu regentul, caracterizat prin tipul de relaţie (care asigură 
integrarea în enunţ), prin diferențe semantice (şi pragmatice) specifice, prin 
particularităţi de construcție, dar şi în raport cu calitatea regentului. 

Diversele funcţii / poziţii sintactice sunt compatibile cu variate posibilităţi de 
realizare (ceea ce permite descrierea lor sub forma „claselor de substituție”). 
Dintre diversele realizări, unele sunt specifice (Şi, ca atare, au valoare definitorie în 
delimitarea clasei); realizările nespecifice sunt compatibile cu diverse funcţii şi se 
regăsesc, ca modalităţi comune de exprimare, în numeroase clase. Aşa, de pildă, 
dintre realizările complementului direct, realizarea prin (pro)nume în acuzativ (Nu 
ştie bine lecţia., Nu o ştie bine.) este specifică (şi definitorie), spre deosebire de 
realizarea propozițională (Nu ştie ce a făcut / dacă a greşit.), care se regăseşte şi în 
alte poziţii sintactice (subiect: Nu se ştie ce a făcut / dacă a greșit., conditional: Să 
ceară scuze dacă a greşit. ). 

Utilizat într-un anumit context (actualizând un anumit sens lexical), regentul 
participă cu matricea sintactică asociată sensului actualizat în enunţ (comp. în acest 
sens: a-i mulțumi (cuiva) şi a-l mulțumi (pe cineva), de exemplu). 


4.3.2. În coordonatele amintite, verbul participă virtual cu toate valenţele sale 
fără ca actualizarea / lexicalizarea lor prin adjuncți să fie obligatorie în totalitate. 
Obligativitatea cea mai extinsă caracterizează poziţia subiect (care, chiar când 
„lipseşte”, este, de regulă, total recuperabil, ca realizare unic determinată, cf. Vino’, 
Ce crezi?, Accept propunerea. sau prin corelări anaforice, cf. Ana s-a prezentat la 
examen (şi) a răspuns foarte frumos.). Pentru alte poziţii sintactice compatibilitatea 
cu realizarea Ø este mai largă (comp.: Copilul nu mănâncă. şi Copilul nu mănâncă 
fructe., Spune ce ştii. şi Spune tuturor ce ştii.). Pentru o clasă destul de numeroasă 
de verbe, lexicalizarea unei anumite valenţe (alta decât cea satisfăcută prin poziţia 
subiect, vezi Clase sintactice și sintactico-semantice de verbe) este obligatorie, 
cf. Locuieşte (demult) la Iaşi., dar "Locuieşte (demult), S-au distribuit manuale 
(copiilor), dar "S-au distribuit (copiilor). Obligatorie este exprimarea 
determinărilor responsabile de distincţiile semantice ale unităţilor lexicale 
omonime, comp. El le mulţumeşte (tuturor). şi El îi mulţumeşte (pe toţi). 

Organizarea sintactică (şi semantică) a enunțului depinde, în primul rând, de 
caracterul parţial sau total al actualizării virtualităților matriciale ale verbului 
regent, dar şi de calitatea şi varietatea componentelor subordonate unui substantiv, 
pronume, adjectiv, adverb regent. 

Lexicalizarea adjuncţilor (a termenilor dependenți) contribuie, în sensul 
precizării, la conţinutul informativ al comunicării, prin restrângerea referențialităţii 
regentului: specificarea adjuncților sporeşte compatibilitatea de asociere a 
enunţului cu un anumit eveniment, cel care face obiectul actului enunţiativ, Comp. 
în acest sens: Citeşte! şi Citeşte scrisoarea!, Citeşte-ne scrisoarea!, Citeşte-ne 
imediat scrisoarea! etc. 


4.4. Enunţul cu mai multe verbe la mod personal 


In enunțurile la alcătuirea cărora participă mai multe forme verbale 
personale, organizarea sintactică depinde în mare măsură de tipurile de relaţii care 
se stabilesc între ele. 

În condiţiile relaţiilor de nondependenţă (cf. El vine azi cu maşina şi pleacă 
mâine cu trenul., Vorbeşte bine, dar scrie prost., Ei sprijină reforma, adică nu i se 
opun.), structurile organizate în jurul fiecărui verb (centru) îşi păstrează autonomia 
sintactică. 

Corelarea prin raporturi de dependență (subordonare) a componentelor 
verbale personale participând la organizarea aceluiaşi enunţ implică includerea lor 
într-o structură unică, cea impusă de matricea verbului cu statut de verb principal 
(vezi infra, 4.4.2), căruia i se subordonează celelalte, şi care constituie pivotul 
structural al comunicării. 


4.4.1. Verbul actualizat prin forme nepersonale reprezintă totdeauna un 
component dependent, subordonat unui regent, care poate fi reprezentat printr-un 
verb (Veneau alergând.) sau substantiv (hotărârea de a participa), adjectiv 
(bolnav de râs, condiții prielnice pentru semănat) etc. 

În calitate de adjunct, forma verbală nepersonală poate constitui, la rândul 
său, centrul unei grupări, al unei substructuri, care actualizează, măcar parțial, 
posibilităţile de asociere sintactică ale regentului respectiv (cf. Se vedea arzând 
pădurea., Ei s-au mirat văzând cine erau protestatarii., A trecut perioada de cules 
zmeură., carte bună de citit în vacanţă). Participând la organizarea sintactică şi 
semantică a enunțului, forma verbală nepersonală împreună cu determinările sale, 
actualizează una dintre poziţiile sintactice proprii matricei termenului regent: în 
exemplele menţionate, grupul arzând pădurea (în care nominalul are funcţia de 
subiect al gerunziului) corespunde poziţiei subiect în raport cu verbul a vedea, în al 
doilea exemplu, văzând cine erau protestatarii determină pe a se mira, iar de cules 
zmeură are rolul de determinare a substantivului perioada, funcţie pe care o are şi 
gruparea bună de citit în vacanţă în raport cu substantivul carte. 


4.4.2. Modul de angajare a verbului în structurarea sintactică a enunțului 
depinde de forma (personală sau nepersonală) prin care este actualizat, deci de 
gradul de implicare în realizarea relației referenţiale, dar şi de statutul sintactic pe 
care îl are în organizarea de ansamblu a comunicării. 

In structurile la alcătuirea cărora participă un singur verb la mod personal, el 
se constituie în pivot sintactico-semantic al enunțului (Vino repede!, Grâul se 
seceră vara.) asigurând totodată referenţialitatea comunicării. 

Dacă enunţul cuprinde două (sau mai multe) verbe actualizate prin forme 
personale asociate prin relaţii de nondependenţă, fiecare din segmentele organizate 
în temeiul exigenţelor combinatorii ale componentului verb îşi păstrează 
caracteristica de structură sintactică (relativ) autonomă. 

In structurile a căror organizare implică relaţii de dependenţă şi care cuprind 
mai multe verbe actualizate prin forme personale, acestea se organizează ierarhic: 
unul singur, verbul principal (verbul pivot), are un statut privilegiat: 

(a) este cel care asumă rolul decisiv sub aspectul referenţialității, situând 
„evenimentul”, „faptul” în raport cu momentul enunţării (celelalte verbe îşi 
precizează temporalitatea — explicit sau implicit — în cadrul astfel fixat (vezi 
Verbul. Timpul); 

(b) de acelaşi verb depinde configuraţia de ansamblu a enunțului: structura 
acestuia actualizează — în forme şi grade diferite de complexitate — matricea 
sintactică a verbului pivot. 

Celelalte verbe (împreună cu termenii care li se subordonează), ca şi 
componentele nonverbale ale enunțului, se încadrează — direct sau mediat — în 
această schemă reprezentând diferitele poziţii / funcţii sintactice subordonate 


verbului pivot. 


4.5. Enunţul, structură ierarhică 


Enunţul se organizează astfel ca o structură (sintactică) ierarhică, pe mai 
multe niveluri, în componenţa căreia verbul poate fi implicat în mai multe ipostaze. 

Amploarea şi complexitatea enunțului depind, în primul rând, de capacitatea 
combinatorie a verbului nucleu (a verbului principal), de numărul de funcții 
actualizate într-un enunț dat, dar şi de modalitățile de realizare utilizate, comp., în 
acest sens: Plouă., Plouă tare., Plouă cu bulbuci., Plouă de îneacă totul. sau 
Elevul citeşte., Elevul din clasa a V-a / Cine vrea / Oricine ştie să citească citeşte 
poezia.; Elevul citeşte poezia / orice poezie / poezia de pe biletul de examen / ce 
este indicat în bibliografie., Elevul îi citeşte mamei / mamei sale / cui îl ascultă 
poezia., Copilul citeşte poezia frumos / cu glas tare / cum i S-a sugeral.; [Oricine 
doreşte] citeşte [ce se oferă la bibliotecă], [în orele indicate în program.]. 

Aceeaşi funcţie sintactică poate fi reprezentată prin realizări care (aparținând 
aceleiaşi „clase sintactice de substituție”) se deosebesc profund ca extindere şi 
organizare; actualizarea poate fi realizată printr-o singură unitate lexicală 
(Cumpără fructe!), o grupare de unităţi lexicale (Cumpără fructe proaspete / de 
pădure!, Cumpără fructe culese de dimineaţă!) sau o (sub)structură organizată, la 
rândul său, în jurul unui nucleu verbal la mod personal (Cumpără orice găseşti”). 

Modul de organizare a enunțului depinde de complexitatea determinărilor, în 
măsura în care regentul este compatibil cu un număr variabil de adjuncţi, iar fiecare 
adjunct poate subordona, la rândul său, cu statut de regent, una sau mai multe 
determinări, de diverse extensiuni, cf. [[[literatura târzie] [a acestui scriitor]] 
[[ignorat de conzemporani]]] sau [[[Oricine vine)]] [[ găseşte [ce doreşte.]]]. 

În funcţie de aceste particularităţi, distingem în organizarea enunţului 
structurat analizabil: componente simple (reprezentate prin cuvinte, deci 
neanalizabile ca unităţi semnificative decât la nivelul unităţilor morfematice) şi 
complexe (grupuri de cuvinte şi structuri propoziționale); realizarea propozițională 
presupune prezenţa, în organizarea enunţului, a (cel puțin) două verbe la mod 
personal: (a) verbul principal, a cărui matrice sintactico-semantică este responsabilă 
de organizarea de ansamblu a enunţului, şi (b) verbul (secundar), de care depinde 
structurarea sintactică a realizării / realizărilor propoziţionale, prin care sunt 
satisfăcute diversele valenţe ale verbului principal. 


4.5.1. Astfel alcătuit, enunţul analizabil reprezintă din punct de vedere 
sintactic o structură de complexitate variabilă, în articularea căreia rolul 
determinant revine relațiilor de dependenţă, care asigură asocierea într-un 
ansamblu unitar a unui număr variabil de componente cu structură binară. 

Asociaţiile binare — alcătuite din regent şi un unic termen dependent, 
subordonat lui — reprezintă unitatea sintactică minimală (sintagma). Componentele 
grupărilor de acest fel sunt identificate la nivelul descrierii sintactice ca părți de 
propoziție, ceea ce presupune raportarea la un ansamblu sintactic superior 
(propoziție), al cărui specific îl constituie (la nivel prototipic) ocurenţa verbului la 
mod personal (a componentului care asigură referenţialitatea enunţului, vezi supra, 
4.2.1). 

Părțile de propoziție sunt diferenţiate, în primul rând, ţinând seamă de 
calitatea gramaticală (morfosintactică) a termenilor asociați. Componentul 
principal, predicatul — regent absolut — este definit prin implicarea unei forme 
verbale personale (vezi II, Predicatul); celelalte componente sunt definite prin 
calitatea gramaticală a termenului regent: termenii dependenți făcând parte din 
propoziţie (adjuncţii) se grupează astfel în atribute (adjuncţi ai substantivului şi 
pronumelui) şi complemente (cei subordonați verbului, adjectivului şi adverbului). 

O situaţie specială are subiectul, în definirea căruia relevanţa principală o are 
tipul particular de relație (de depedență) prin care se asociază cu verbul (vezi 
supra, 4.2.2.2). Definiţiile tradiționale au în vedere această relaţie specială, evocată 
— implicit — prin referirea (unilaterală) la fenomenul de acord, invocat din 
perspectiva manifestării la nivelul predicatului („verbul...se acordă cu subiectul”), 
dar neglijează forma prin care relaţia de interdependență se manifestă la nivelul 
nominalului subiect, al cărui caz (nominativ) este impus de verb (Ca şi acuzativul 
sau dativul). Se îndepărtează de sistemul general de definire a părţilor de propoziție 
componente sintactice ca numele predicativ, identificat prin referire la subiect, şi 
predicativul suplimentar, complementul secundar etc. 

Structura sintactică analizabilă a cărei organizare se reduce (prototipic) la 
relaţia „subiect : predicat” (propoziția simplă — Soarele străluceşte., de pildă) este 
considerată tradiţional ca reprezentând nucleul sintactic al oricărei forme 
organizate de comunicare verbală. Includerea altor componente (părți de 
propoziţie) are ca rezultat propoziția dezvoltată, structură mai amplă şi mai 
complicată (cf. Soarele arzător străluceşte pe cer.). 

Unitatea sintactică superioară, fraza, se constituie incluzând într-o structură 
unică, prin relaţiile de subordonare (Soarele care încălzeşte pământul străluceşte 
pe cer.) sau de coordonare (Soarele străluceşte, dar nu încălzeşte. ), două (sau mai 
multe) „grupări propoziționale” (cu verb la mod personal). 

Organizarea sintactică a propoziției este determinată de matricea verbului (la 
mod personal) / predicatului: celelalte componente depind sintactic direct sau 
mediat de verb. 

Structura frazei este determinată — la nivelul relaţiilor de dependenţă — , în 
primul rând, de matricea verbului principal, a verbului pivot (pe care se sprijină şi 
care determină organizarea de ansamblu a enunțului). Unităţile propoziţionale 
organizate în jurul verbelor „secundare” (la mod personal), propozițiile secundare, 
se constituie (ca şi componentele nepropoziţionale) în realizări ale diferitelor 
funcții sintactice compatibile cu valenţele combinatorii ale verbului principal. 

Propoziţiile secundare se subordonează însă şi altor termeni regenți: unui 
substantiv sau pronume (soarele care încălzeşte; acela / unul care aşteaptă), unui 
adjectiv (dornic să înţeleagă) sau adverb ([strigă] tare de zbârnâie geamurile). 

Fraza alcătuită numai prin subordonare poate cuprinde mai multe propoziții 
subordonate (completive, atributive etc.), dar numai o singură propoziție 
principală, cea din care face parte verbul principal (pivot), de a cărui matrice 
sintactico-semantică depinde modul de structurare a enunţului frază. 

Enunţul analizabil complex reprezintă astfel o structură lingvistică a cărei 
amploare depinde de numărul grupărilor binare care o alcătuiesc, iar 
complexitatea organizării este determinată de modul de ordonare a componentelor 
într-o unitate sintactic coerentă. Coerenţa organizării sintactice se realizează prin 
relațiile complicate care asociază între ele diferitele grupări binare, în condiţiile în 
care componentele acestora pot fi realizate atât prin cuvinte, unităţi lexicale 
(neanalizabile decât la nivel morfematic), cât şi prin grupări (propoziţionale sau 
nepropoziționale) de cuvinte. Diversele asocieri care rezultă din aceste corelări se 
subordonează sintactic una față de alta, direct sau mediat, o grupare putând face 
parte ca termen component dintr-o (sub)structură sintactică superioară, care, la 
rândul său, poate reprezenta componentul unei asocieri la alt nivel. 


4.5.2. Organizarea sintactică a unui enunț analizabil extins şi complex 
implică o structură relaţională cu mai multe niveluri, implicând o rețea de relații 
(ordonate ierarhic), a cărei complicată înlănțuire se sprijină pe prezența unor 
componente care funcţionează ca noduri. Coeziunea sintactică (şi semantică) a 
enunțului se întemeiază pe această reţea (de complexitate variabilă) de relații. 

Realizarea interferenţei relaţionale care structurează enunţul analizabil se 
întemeiază, în primul rând, pe capacitatea unor termeni componenți de a participa, 
concomitent, cu statut dublu (vezi supra, 4.2.4.) la două relații de dependenţă: ca 
termen dependent — într-o (sub)structură (de nivel superior), dar şi ca termen regent 
față de alte componente ale enunţului. 

Termenul cu dublu rol sintactic se constituie în nod al rețelei relaționale, 
făcând parte (cu rol diferit, de regent / dependent) din două (sub)structuri; prin 
această dublă implicare se realizează corelarea (sub)structurilor componente ale 
enunțului. Astfel, în structuri ca Avea obligația de a controla documentele., 
Citeşte comunicatul apărut ieri., gruparea de a controla documentele se 
subordonează substantivului obligația, împreună cu care (Şi prin intermediul căruia 
- obligația de a controla documentele) complineşte pe avea, iar apărut ieri se 
constituie în determinare a substantivului comunicatul, segmentul comunicatul 
apărut ieri complinind sintactic şi semantic componentul citeşte. 

În condiţiile în care adjunctul este reprezentat printr-o structură 
propozițională, subordonarea propoziției (care — ca ansamblu — realizează o 
anumită funcţie sintactică față de termenul centru) este marcată prin prezența 
jonctivului (cf. S-a anunțat că examenul se amână., Anunţă când pleci., Cine 
ajunge primul a câştigat.) conectorul relativ constituie un „nod secundar”: în 
organizarea sintactică a frazei, el nu reprezintă decât marca dependenţei unităţii 
propoziţionale față de un regent / centru (care îşi păstrează statutul sintactic dublu, 
specific termenilor prin care se asigură includerea într-o unitate sintactic superioară 
a două substructuri). Ca organizare sintactică internă, enunţul (frază), în alcătuirea 
căruia unele componente sunt realizate propoziţional, nu diferă de structura 


CE Scanned with OKEN Scanner 


funcțională a enunțului-propoziție (care, în ambele cazuri, este impusă de verbul, la 
mod personal, cu statut de nucleu al enunțului). 


Propoziția, ca şi grupul sintactic sau cuvântul, participă la organizarea 
enunțului şi în calitate de constituent nesubordonat (cf. Vine şi pleacă.; 
Comentează adică povestește filmul. etc. şi Cumpără cărți şi caiete., Tu şi el aţi 
întârziat.; Ion [adică] fratele tău.... etc. ). Ca unitate sintactică independentă, 
propoziţia reprezintă una dintre modalităţile de realizare a enunțului analizabil: 
El îşi pregăteşte cu grijă examenele. sau Să vină cât mai repede! reprezintă 
structuri lingvistice compatibile cu funcţia comunicativă, care presupune 
corelarea (adecvată) cu „„faptul” comunicat, referința enunţului. 


4.5.3. În perspectiva organizării ca structură ierarhică a enunţului, 
componentele grupate în jurul unui centru (verb, substantiv, adjectiv etc.) cu statut 
sintactic dublu (de regent şi de termen dependent), rezultat al participării 
concomitente la două relații de dependență, reprezintă, la nivelul enunțului, un 
grup (ansamblu) unitar, organizat sintactic şi semantic. 

Sintactic, grupul reprezintă (în raport cu partea de propoziție) un component 
al enunţului caracterizat prin faptul că asociază regentul şi (toate) dererminările 
sale (lexicalizate); regentul participă, la un nivel sintactic superior, ca termen 
dependent faţă de un alt centru. 

Separarea termenului regent de determinările sale (sau omiterea 
componentelor) simplifică grupul sărăcind informaţia comunicată (comp. A aflat 
vestea bună. şi A aflat vestea.) sau dezorganizează comunicarea (cf. A venit 
neştiind ce s-a întâmplat. şi "A venit neştiind. sau "A venit ce s-a întâmplat). 
Regentul împreună cu determinările sale se încadrează în structura ierarhică a 
enunţului ca un ansamblu unitar sintactic şi semantic. 

Componenţa (sub)structurii secundare astfel delimitate este determinată de 
particularităţile sintactico-semantice ale centrului propriu, ale termenului — care 
poate fi verb, substantiv, adjectiv (Copilul era alb la față., S-au creat condiții 
prielnice reformei.) sau adverb (Stă departe de centru.), prin care se realizează 
corelarea unor (sub)structuri. Grupul (verbal, nominal etc.) reprezintă o structură 
sintactică decompozabilă în componente sintactice (părți de propozitie şi 
propoziții subordonate), care se organizează realizând valenţele combinatorii 


stw’ 


exigenţele situației contextuale. 


4.5.4. Ca unitate constitutivă a enunțului, grupul (ca ansamblu) are sintactic, 
ca şi regentul său, statut de termen dependent, particularitate care îl deosebeşte de 
propoziţie, unitate sintactică căreia prezenţa unui verb la mod personal îi conferă o 
anumită disponibilitate de neimplicare în raporturi de dependenţă (cf. Scrie mult, 
citeşte puţin. etc.). Prin intermedierea unui relator (jonctiv subordonator), 
propoziția poate fi inclusă în componența unui grup verbal (cf. A venit neştiind ce 
s-a întâmplat. ), nominal (ca în A aflat vestea că a promovat.) etc. 

În situaţii de acest fel, relarorul asociat verbului „secundar” reprezintă marca 
relaţională (nodul secundar) al grupului (verbal, nominal etc.); centrul acestuia — 
component cu statut sintactic dublu — este componentul care intermediază 

încadrarea grupului în unitatea sintactico-semantică superioară. În construcții ca A 
locuit toată viaţa în casa unde s-a născut., Ne-a pus întrebarea dacă plecăm., Il 
ştia doritor să înveţe., nodul relațional este reprezentat de termenul (casa, 
întrebarea, doritor, în exemplele precedente) care, realizând una din poziţiile 
impuse de matricea sintactică a verbului principal, i se subordonează direct. 
Termenul care intermediază relaţia dintre verbul principal (verbul pivot) şi un alt 
verb la mod personal — făcând parte din organizarea aceleiași structuri sintactice 
complexe — poate fi reprezentat printr-o formă verbală nepersonală (cf. S-au 
bucurat aflând că ai reuşit.), un substantiv (Se confirmă informaţia că 
vine., Cunosc persoana care vine.), adjectiv (Copiii erau bucuroşi că au ajuns 
acasă.). Jonctivul, cel de al doilea nod, asociază unitatea propozițională dependentă 
cu regentul „secundar” (care reprezintă primul nod) al structurii relaționale a 
enunțului. În absența unui component cu statut dublu, corelarea adjunctului 
(realizat propoziţional) cu regentul este asigurată de jonctivul subordonator. 
Dependenţa față de regent a substructurii conținând un verb la mod personal este 
marcată, în acest caz, prin prezența elementului de relaţie, ca în Stii că / unde gresesti.) 

Termenul care mediază relaţia dintre două forme verbale personale participă 
concomitent — dar cu statut diferit: component subordonat faţă de verbul pivot şi 
centru (regent) în relaţia cu celălalt — la organizarea a două grupări sintactice şi 
reprezintă nodul care asigură includerea lor într-o structură sintactică mai 
cuprinzătoare. În calitatea sa de component dependent / subordonat în 
(sub)structura dominată de verbul pivot, el satisface una dintre pozițiile presupuse 
de matricea acestuia; în calitate de centru, el este cel care determină organizarea 
celei de a doua grupări. 

4.5.5. Prezenţa unui centru cu statut sintactic dublu este particularitatea care 
diferenţiază grupul semantico-sintactic de alte îmbinări / grupări de cuvinte. 

Analogul cel mai apropiat îl constituie grupările — desemnate ca grup 
nominal, grup verbal — asupra cărora se concentrează interesul cercetărilor 
lingvistice actuale. - 

In ambele cazuri, grupul este reprezentat de unități lingvistice asociind 
centrul cu adjuncţii săi. In mod curent, grupul este studiat, ca entitate de sine 
stătătoare, sub aspectul organizării interne, al particularităţilor şi restricțiilor 
impuse de centru, independent de modul de participare a acestuia la organizarea de 
ansamblu a enunţului. 

In realizarea comunicării însă, gruparea „centru + adjunct / adjuncţi” nu se 
constituie, de cele mai multe ori în enunț, ci participă ca parte componentă la 
alcătuirea enunţului, reprezentat, de obicei, printr-o structură lingvistică mai amplă, 
cuprinzând un număr variabil de grupuri organizate ierarhic pe mai multe nivele. 


4.5.6. Integrarea grupului în organizarea ierarhică a enunțului se realizează, 
mai ales, prin medierea unora dintre componentele enunţului cu statut sintactic dublu. 
Din perspectiva organizării enunțului ca structură ierarhică, o relevanță 
deosebită are grupul semantico-sintactic, care, prin prezența unui termen (verb, 
substantiv etc.), cumulând statutul de centru şi de adjunct (făcând deci parte, 
concomitent, din două grupuri), realizează integrarea grupului în ansamblul 

structural organizat care reprezintă enunţul. Adaptarea enunțului la exigenţele 
situaţiei comunicaţionale este realizată prin grupurile semantico-sintactice. 

Deosebirea dintre cele două tipuri de „grup” — sintactico-semantic şi 
semantico-sintactic este evidentă în utilizarea grupului verbal. 

Participă la alcătuirea enunțului numai în calitate de grup semantico-sintactic 
ansamblul constituit în jurul unui centru reprezentat printr-o formă verbală 
nepersonală (a cărei prezență este condiționată de necesitatea coocurenței unui 
regent suport (Lucrează ascultând muzică., de pildă), gruparea se organizează — cu 
unele restricții (vezi I, Forme verbale nepersonale; II, Grupul verbal, 1.1.3) — în 
virtutea matricei verbului din paradigma căruia face parte forma nepersonală 
(componentele subordonate realizează poziţiile sintactice impuse de centrul verbal). 


Prezenţa unui verb la mod personal presupune o grupare propozițională, 
verbul asigurând, în condiţii determinate, referențialitatea enunţului. 


În situaţia în care enunţul este reprezentat printr-o structură organizată în 
jurul unui unic verb la mod personal, grupul (verbal) se identifică cu enunţul 
(realizat sintactic ca propoziție — simplă sau dezvoltată). În enunţurile alcătuite prin 
asocierea, în afara relaţiei de dependenţă, a două grupări propoziționale (sintactic 
fraze realizate prin coordonare), ele funcţionează ca grup sintactic(o-semantic). 
Participarea grupării propoziționale cu statut de grup semantico-sintactic implică 
includerea ei ca adjunct în alcătuirea altui grup şi prezenţa unui element de relaţie 
(de exemplu, A cumpărat cartea care a apărut ieri., Greşeşte neînțelegând că 
situația este foarte gravă.). 

Substructura la care participă în calitate de centru un adjectiv sau un adverb 
are totdeauna statut de grup sintactico-semantic dat fiind că ocurenţa centrului este 
totdeauna condiționată de prezența unui alt termen regent. Organizarea internă a 
subordonate permit, în virtutea particularităților semantice şi de realizare, 
asimilarea lor cu unele dintre poziţiile sintactice impuse de verb (pentru care 
modalitatea specifică de exprimare a dependenţei constă în impunerea unor selecții 
cazuale — nominativ, acuzativ, dativ). 

Grupul nominal participă prototipic la organizarea enunțului ca grup 
semantico-sintactic, centrul grupului — substantiv, mai rar pronume — având 
obligatoriu şi statut de adjunct al altui component al enunţului (cf. Scria poezii 
bune.) Adjuncţii grupului nominal sunt determinări atributive complexe a căror 
dependență faţă de centru se manifestă prin acord (cf. această casă frumoasă, 
două case frumoase), prin caz — genitiv (cf. sceptrul monarhului, amabilitatea 
colegilor), dativ (cartea-mi) — sau prepoziţie (masă de lemn, apus de soare, 
bucuria de a trăi, fier de călcat). Adjuncţii pot fi reprezentați, la rândul lor, printr-un 
grup substantival (nasa de lemn alb, răspunsul colegului tău, intensitatea 
bucuriei de a trăi.), adjectival (apă bună de băut) etc. 

Statutul de centru al grupului nominal nu depinde de calitatea lui de adjunct 
şi nici de forma flexionară a substantivului sau pronumelui, selectată în raport cu 
rolul lui sintactic, cf. viața de funcționar, [calitatea] vieții de funcționar, ajutorul 
lor permanent, [datorează mult) ajutorului lor permanent. 

Grupările cu centru nominal se caracterizează (în realizările prototipice) 
printr-o organizare net diferită de a celor a căror structurare este impusă de verb, 
adjectiv sau adverb. 

Restricţiile structurale impuse de centrul nominal sunt mai puţin rigide: 
numărul componentelor nu este limitat prin diferenţe funcţionale de tipul celor care 
organizează termenii subordonați verbului, adjectivului, adverbului; termenii 
dependenţi de centrul nominal se organizează în raport cu alte coordonate (vezi II, 
Grupul nominal, 2.2.5). 

Unele particularități de organizare caracterizează grupul prepozițional, 
totdeauna inclus ca subordonat în alt grup. Ca şi celelalte grupuri sintactice, 
asocierea „prepoziţie + substantiv / adjectiv / verb etc.” se caracterizează printr-un 
anumit grad de coeziune şi autonomie, care se manifestă prin compatibilitatea 
grupării (modalitate foarte productivă în exprimarea relațiilor de dependență) de a 
participa, în calitate de termen dependent, la organizarea diverselor tipuri de grup 
sintactic, comp.: dorul de țară, muşcata din fereastră, plecarea la facultate (grup 
nominal), Vine / venind / a veni din străinătate, apucându-se de lucru (grup 
verbal), alb la faţă, bolnav de inimă, prost din naştere (grup adjectival) etc. 

Organizarea internă a grupului se revelă în faptul că prepoziția impune celui 
de al doilea component (când e substantiv sau pronume), în funcţie de regimul 
propriu (vezi Prepoziţia), o anumită formă cazuală (comp.: despre tine Şi graţie 
ție). Acest al doilea component poate fi reprezentat, şi în grupul prepozițional, de o 
unică unitate lexicală (casă de lemn, dar şi de un grup sintactic (cf. muşcata din 
fereastra ovală, de exemplu) sau de o propoziţie (revenind din călătoria pe care a 
făcut-o, comentariul despre ce s-a scris înainte etc.). 

Grupul prepoziţional (ca şi grupul verbal având drept centru o formă verbală 
nepersonală) funcţionează totdeauna ca adjunct al unui grup sintactic ierarhic 
superior realizând, în toate cazurile, poziţii sintactice dependente; prepoziția 
reprezintă nodul (secundar) prin care se realizează corelarea a două (sub)structuri. 

Spre deosebire de celelalte părţi de vorbire, compatibile — în cadrul relaţiei de 
dependență — atât cu statutul de regent, cât şi cu cel de adjunct, prepoziţia (ca şi 
conjuncţia subordonatoare) participă la organizarea sintactică a enunţului mai ales 
ca marcă a dependenţei întregului grup prepoziţional faţă de un regent, împreună 
cu care adjunctul-grup prepozițional alcătuieşte un grup semantico-sintactic. 
Implicând coocurenţa obligatorie a unui al treilea termen (exterior), grupul 
prepozițional reprezintă o unitate sintactică (o parte de propoziţie), Şi nu un grup 
semantico-sintactic. 

Prepoziţia nu are capacitatea de a asuma, singură, o funcţie sintactică, de a 
reprezenta (în afara grupului prepoziţional) un adjunct (comp., în acest sens: Vine 
de acolo., Vine acolo., şi “Vine de. sau scară frumoasă de marmură, scară 
frumoasă, scară de marmoră şi 'scară de...). adjunctul este reprezentat, în raport 
cu regentul, prin grupul prepozițional. 

Această particularitate (constând în coocurența obligatorie cu alţi doi 
termeni) situează în sistem prepoziţiile (ca şi conjuncţiile) ca elemente de relație 
(a căror ocurenţă presupune obligatoriu o structură ternară). 

4.6. Grupul semantico-sintactic, unitate a comunicării 


Ca şi enunţul, grupul semantico-sintactic — parte a enunţului — poate 
reprezenta © unitate a comunicării: componenţa lexicală şi organizarea grupului 
sunt determinate, în primul rând, de particularităţile impuse circumstanţial de 
eveniment, de faptul relatat / comunicat prin enunţ, dar şi de situaţia contextuală, 
precum şi de intenţiile comunicative şi atitudinea locutorului: ceea ce vrem şi avem 
de spus determină (în anumite limite) selecția unităţilor lexicale, dar şi opţiunile 
referitoare la organizarea sintactică a enunțului. 

Spre deosebire de enunț, care, ca unitate principală a comunicării, este 
caracterizat prin(tr-un anumit grad de) autonomie, grupul (ca şi cuvântul) 
reprezintă de regulă un component subordonat enunţului structurat în măsura în 

care prezența lui este condiționată de coocurenţa altor componente. În organizarea 
sintactică a enunţului, grupul (parte componentă) se integrează sintactic — prin 
intermediul centrului său — ca unitate dependentă şi reprezintă, ca ansamblu, una 
dintre modalităţile de realizare a diferitelor poziţii / funcții sintactice. 


4.6.1. Sub aspect semantic, ca unitate componentă a enunțului comunicativ, 
grupul reprezintă un ansamblu informaţional coerent la alcătuirea căruia 
participă, în mod specific, toţi termenii componenți. Selecţia lexicală, atât a 
centrului, cât şi a adjuncţilor, dar, în mare măsură, şi opțiunea pentru anumite 
posibilităţi combinatorii ale sistemului depind preponderent de referință, factor 
nelingvistic, exterior sistemului. Organizarea internă (gramaticală) a grupului 
presupune o selecție secundară (determinată de compatibilităţile asociative ale 
componentelor) în sensul restricţiilor lexico-gramaticale impuse de sistem. Ca 
unitate a comunicării, grupul este condiţionat de asocierea unor unităţi ale limbii 
adecvate referențial, ŞI congruente semantic şi sintactic (comp., în acest sens, dulap 
înalt | încăpător şi “dulap blând, "dulap repede sau Pasările / Avioanele zburau. şi 
"Munţii zburau., “Avionul zburau., "Muntele zburau... 

Semantic, grupul este totdeauna mai bogat şi mai complex decât centrul său. 
Informaţia adăugată prin asocierea adjuncţilor contribuie la referențializarea 
centrului, la corelarea acestuia — unitate a sistemului — cu referentul „evenimenţial” 
implicat în actul comunicativ realizat prin enunț. Adaosul semantic datorat 
asocierii termenului-centru cu diverşi adjuncți are ca efect referenţial restrângerea 
domeniului de desemnare implicat conceptual de o anumită unitate a sistemului 
lingvistic reprezentat de o limbă dată. Aşa, de pildă, prin asocierea cu diverşi 
adjuncţi, „acţiunea” desemnată printr-un anumit verb se „particularizează”, iar 
domeniul referențial corelat se precizează restrângându-se — comp., în acest sens, 
citind / citind basmul / citind basmul cu voce tare / citind aseară basmul cu voce 
tare etc. În grupul nominal, prezenţa adjuncţilor contribuie la transferul 
substantivului (centru) din zona abstractă a denominării în domeniul substanţial al 
referinţei, transfer impus de integrarea în enunţ a substantivului. Şi în acest caz, 
informaţia introdusă prin adjuncţi acționează în sensul limitării extensiunii 
substantivului (vezi Clase de cuvinte, 3.3.4.1), în sensul precizării domeniului de 
referință, ceea ce permite corelarea substantivului-centru cu acea „parte a clasei” 
care corespunde realității evocate în comunicare. 

Componentul realizat ca grup semantico-sintactic (de cuvinte) se 
caracterizează prin faptul că reprezintă un ansamblu (complex) semantic, rezultat 
al amalgamării ordonate a semnificațiilor unităților constitutive, şi sintactic, 
structurat printr-o reţea de relații (de dependență) impuse de unul dintre 
componenți, de centrul lui, componenții adjuncți ai grupului participă, în modul 
care le este propriu, la semantica de ansamblu. 

Caracterul de ansamblu unitar permite unui anumit grup să se încadreze — 
păstrându-şi structura sau adaptând-o prin modificări de detaliu — în diverse poziţii 
sintactice. Această caracteristică impune grupul semantico-sintactic ca unitate 
intermediară între cuvânt şi realizarea propozițională. 


4.6.2. Din perspectivă funcţional comunicativă, grupul semantico-sintactic 
(parte a enunţului), este compatibil, ca şi enunţul, cu utilizarea referenţială: ca 
unitate a comunicării presupune referențializarea, corelarea cu o realitate 
exterioară în raport cu sistemul. Utilizarea cu finalitate comunicativă (destinaţie 
definitorie a limbii) presupune „punerea în funcţiune” a mecanismului complex 
reprezentat de sistemul lingvistic. Construirea unei „comunicări”, deşi implică 
sistemul în ansamblul său, nu angajează decât parțial disponibilităţile acestuia. 
Selectarea elementelor de sistem utilizate are în vedere adecvarea din perspectiva 
referenţialității. Ceea ce avem de spus determină (în anumite limite) selecţia 
unităților lexicale, dar şi opţiunile referitoare la organizarea sintactică a grupului 
(ca şi a enunțului comunicativ). Componența lingvistică a unităților comunicative 
este determinată, în primul rând, de particularităţile impuse circumstanțial şi 
punctual de eveniment, de faptul relatat (comunicat). 

Organizarea semantico-sintactică a unităţilor comunicative este subordonată 
conţinutului informativ (configurat din perspectiva referenţialității) pe care îl 
vehiculează. Valoarea comunicativă a unei structuri lingvistice se întemeiază pe 
corelarea anumitor componente ale sistemului cu o semnificație / informaţie 
exterioară sistemului, la care referă mesajul punctual al unui anumit act de 
comunicare. Din perspectiva comunicării, unităţile de bază ale discursului sunt 
enunţul şi grupul semantico-sintactic. 

Grupul semantic referenţial implică în general actualizarea parțială a 
posibilităţilor combinatorii ale centrului. Selectarea adjuncţilor actualizaţi depinde 
de relevanța lor din perspectiva referențialității şi este determinată de 
circumstanțele specifice proprii situației concrete în care se realizează un anumit 
act de comunicare. Alegerea adjuncţilor actualizați este determinată de necesitatea 
indicării cât mai precise a referentului, iar relevanţa acestora variază circumstanţial 
în funcţie de exigenţele comunicării: în funcţie de intenția comunicativă a 
locutorului (de contextul situaţional şi lingvistic), referentul (care intră sub 
incidenţa conceptului) reprezentat în enunţ printr-un substantiv, de pildă carte, 
poate fi identificat / indicat, în funcţie de circumstanțe, prin asocierea cu diferiţi 
adjuncţi, cf. [Dă-mi] cartea mare / cartea din raftul de sus / cartea ta etc. În 
funcţie de exigenţele comunicării, precizarea referentului se realizează prin 
adjunctul adecvat, comp.: Vino la noi., Vino mâine.; Scria bine., Scria la maşină., 
Scria poezii. În condiţii determinate, indicarea referentului vizat în comunicare 

poate impune actualizarea mai multor adjuncţi, cf. [Dă-mi] cartea mare din raftul 
de sus., de pildă. Numărul şi calitatea adjuncților actualizaţi depinde de contextul 
situaţional şi de selecția locutorului. 


4.7. Dubla organizare (sintactică şi semantică) a enunţului 

evenimentului” — referință a enunțului, dar şi a atitudinii şi intențiilor 
comunicative ale locutorului, componentă centrală a situației de comunicare). 


4.7.1. Ca organizare. sintactică, enunţul comunicativ (analizabil) se 
constituie prin actualizarea uneia dintre infinitele scheme de virtuale structuri 
lingvistice complexe compatibile cu cadrul oferit de ansamblul organizat de 
posibilități combinatorii — care reprezintă sistemul limbii date. În virtutea acestor 
posibilităţi, unităţile lexicale şi gramaticale ale sistemului se combină, alcătuind 
grupări, variabile ca dimensiuni, cu organizare diversificată, care participă în 
calitate de componente ale relaţiilor care organizează enunţul ca structură de 
ansamblu. Unităţile sintactice de bază ale enunţului sunt: sintagma, partea de 
propoziție, propoziţia (independentă, principală, regentă, subordonată) şi fraza 
(vezi infra, 4.7.3). 

4.7.2. Din perspectivă referenţial-comunicativă, enunţul (unitatea fundamentală 
a comunicării), purtător al unui conţinut informativ, este reprezentat prototipic prin 
articularea unor componente (de extindere şi complexitate variabilă) semantico- 
referenţiale. Unităţile nivelului referențial discursiv sunt enunţul, grupul 
semantico-sintactic şi cuvântul (unitate a sistemului compatibilă şi cu statutul de 
enunţ prin referențializare deictică, marcată de regulă intonaţional, vezi supra, 
4.1.2). 

4.7.3. Unitate a comunicării, enunţul se constituie prin articularea — coerentă 
şi convergentă — a unităților celor două nivele. Strâns asociate în realizarea 
enunţului comunicativ, aceste unități interferă în mod complicat: enunţul 
comunicativ poate fi reprezentat prin propoziţie sau frază (dar şi prin cuvânt), 
grupul semantico-sintactic poate fi realizat ca sintagmă (nu şi parte de propoziție), 
dar şi printr-un cuvânt, de obicei caracterizat gramatical (adjectiv acordat, 
substantiv marcat cazual etc.). 

Organizarea sintactic coerentă a enunțului — rezultat al utilizării posibilităților 
combinatorii proprii sistemului — este frecvent perturbată prin intervenţia 
componentei subiective şi punctuale (reprezentată prin intențiile şi competenţa 
comunicativă a locutorului şi prin particularităţile situaţiei de comunicare) a 
factorului referenţial, obligatoriu implicat în realizarea enunțului comunicativ. 
Interferenţa acestei componente -— exterioare sistemului lingvistic — explică 
structurile neprototipice, cele deviante, ca şi pe cele greşite (în raport cu regulile” 
gramaticale şi lexicale impuse de sistem), vezi II, Construcţii sintactice deviante 


şi Organizarea informațională a enunţului. 

CLASE DE CUVINTE 


1. CLASIFICAREA CUVINTELOR 


Componente de bază ale limbii, cuvintele, unități biplane, sunt compatibile 
cu variate modalităţi de clasificare. Repartizarea în clase a cuvintelor unei limbi 
depinde, în primul rând, de faptul că operația ia în considerare cuvântul în 
integritatea sa semiotică, ca unitate biplană, sau îl abordează unilateral, din 
perspectiva uneia dintre cele două componente asociate în procesul comunicativ. În 
ambele situaţii, se pot opera diverse clasificări în funcţie de criteriul / criteriile 
adoptate). 

Din perspectiva componenței fonice, cuvintele pot fi grupate ținând seamă de 
numărul unităților componente, de numărul de silabe, de poziția accentului etc.; din 
punctul de vedere al sensului clasificarea poate fi realizată având în vedere numărul 
de sensuri (mono- şi polisemantice), particularități ale sensului (sinonime, 
antonime, paronime, nume de persoane, de meserii etc.). 

Ca unități semnificative, cuvintele pot fi supuse clasificării din perspectiva 
alcătuirea enunţului, dar şi în raport cu condiţiile în care se realizează comunicarea, 
cu registrul în care se înscriu la nivelul variantei literare (standard, a celei oficiale, 
solemne sau familiare, colocviale sau tehnico-profesionale) sau al ipostazelor 
neliterare, argotice sau dialectale. 

Partiţia care are în vedere modul specific de integrare a cuvintelor în 
structura enunțului conduce la organizarea lor în clase (lexico-)gramaticale: 
unităţile lexicale (cuvinte şi locuţiuni) ale unei limbi date se grupează în clase în 
virtutea unor particularităţi comune şi / sau specifice de asociere în procesul de 
comunicare. 


2. PĂRŢILE DE VORBIRE 


Cea mai veche şi mai răspândită clasificare lexico-gramaticală este cea în 
părți de vorbire. 

Fundamentală pentru descrierea gramaticală a limbii, gruparea în „părți de 
vorbire” este considerată ca asigurând cuprinderea tuturor cuvintelor unei limbi 
date într-un număr de clase diferenţiate prin particularităţile specifice care 
condiţionează şi permit cuprinderea lor în organizarea comunicării. 

2.1. Particularităţi ale părţilor de vorbire 


În termenii unui ideal teoretic, clasificarea în părţi de vorbire ar trebui să 
asigure posibilitatea de încadrare a oricărei unităţi lexicale într-o anumită clasă, 
fiecare clasă delimitându-se clar în raport cu celelalte. O partiție fără rest 
presupune însă criterii exclusive, condiţie care nu este satisfăcută — cum se poate 
constata în descrierile gramaticale ale diverselor limbi — decât parțial şi 
aproximativ de clasificarea tradițională în părți de vorbire. Ceea ce se explică, în 
mare măsură, prin specificul domeniului supus operaţiei clasificatoare, prin 
diversitatea materialului şi complexitatea criteriilor pe care le impune „obiectul”. 

Orice partiție gramaticală a unităților lexicale are în vedere modalităţile 
specifice de integrare a acestora în unități semiotice superioare şi presupune 
identificarea particularităților care asigură selecțiile şi modalitățile de asociere a lor 
în comunicare. 

Dificultatea operaţiei derivă din statutul complicat al cuvântului, care — în 
calitatea sa de unitate biplană — implică în comunicare sistemul lingvistic (limba 
dată) în totalitatea sa: domeniul clasificărilor lexico-gramaticale este reprezentat 
prin unități care fac parte dintr-un ansamblu complex, un sistem dinamic, în 
continuă reorganizare, a cărui funcționare — realizată în discurs — depinde nu numai 
de structurarea internă a sistemului, ci şi de factori exteriori acestuia, dar direct 
implicați în procesul comunicativ, vorbitorul cu particularitățile sale individuale şi 
sociale, dar şi condițiile concrete de comunicare, ceea ce complică lucrurile. 

În acelaşi timp, ca orice operație ştiinţifică, clasificarea în părți de vorbire 
trebuie să respecte realitatea faptelor, conciliind adecvarea cu anumite exigențe 
impuse de coerenţa şi economia descrierii ştiinţifice, ceea ce o face tributară 
punctului de vedere, concepţiei şi atitudinii ştiinţifice a cercetătorului care 
efectuează clasificarea. Varietatea şi complexitatea determinărilor pe care le 
implică operaţia explică diversitatea clasificărilor — şi, în general, a soluţiilor — 
propuse în diverse descrieri ale aceleiaşi limbi sau ale unor limbi diferite. 

Gruparea unităţilor lexicale în părți de vorbire pune în evidență 
particularităţile gramaticale, care se manifestă la nivel sintactic (ca posibilități de 
asociere) şi morfologic (sub aspectul variaţiei flexionare). 

Componenta gramaticală a cuvintelor participă atât fonetic, cât şi semantic la 
structurarea semiotică a cuvântului. Unele componente ale secvenţei fonice care 
reprezintă cuvântul pot fi direct subordonate exigenţelor actului comunicaţional, 
informaţia gramaticală cu care sunt asociate intervenind în modelarea „conţinutului 
semantic” al cuvântului: deosebirile de conţinut dintre cuvintele grupate în jurul 
aceluiaşi nucleu noțional — cum sunt, de pildă: alb, albeaţă, albi sau fugă, fugi — se 
datoresc, cel puţin în parte, asocierii acestuia cu o informaţie gramaticală (gen, 
număr, timp etc.), specifică pentru diferite clase lexico-gramaticale (adjectiv, 
substantiv, verb); informaţia gramaticală participă decisiv la configurarea 
semnificației de ansamblu a respectivelor unităţi lexicale. 

Specificitatea configurației semantice a (cuvintelor aparținând) diverselor 
părți de vorbire derivă, în mare parte, din modul diferit de reflectare / 
conceptualizare a universului, care se manifestă în asocierea nucleului noțional cu 

anumite categorii gramaticale şi este implicat în particularizarea posibilităţilor 
combinatorii ale părților de vorbire. Asocierea cu categoria de timp, de pildă, 
imprimă lexemului a albi sensul de „procesualitate”, implicat de verb, prin 
asocierea cu genul şi numărul alb şi albeaţă se situează în zona nominalelor — 
adjectiv, respectiv substantiv — separându-se prin specificul posibilităților de 
combinare sintactică: utilizarea adjectivului presupune în mod necesar ocurența 
unui substantiv (cal alb, flori albe, chiar, eventual, albeață albă), nu şi invers. 
Structurarea grupului în jurul unui centru (cuvânt reprezentând o anumită parte de 
vorbire) depinde de calitatea acestuia: adjuncţii grupului nominal (organizat în 
jurul unui substantiv, de exemplu) diferă de cei ai grupului verbal prin selectarea 
preferenţială a unităților lexicale reprezentând anumite părți de vorbire, dar şi prin 
diferenţe la nivelul relaţiei dintre adjunct şi centru, comp. râu() vijelios (adjunctul 
introduce o informaţie care limitează referinţa substantivului la un anumit râu) şi 
[Dunărea] curge vijelios., unde informaţia introdusă de adjunct afectează în mod 
diferit (prin caracterizarea „procesului”) centrul verbal. 


2.2. Subclasificarea părților de vorbire 


În temeiul caracteristicilor invocate, oricare dintre părţile de vorbire este 
reprezentată prin clase (mai largi sau mai extinse) de unități lexicale prezentând 
particularități gramaticale comune; fiecare clasă astfel delimitată este susceptibilă 
de a fi supusă, la rândul său, operaţiei de subclasificare, ţinând seamă de prezența 
unor particularităţi suplimentare - sintactice, morfologice, dar şi semantice — 
relevante sub aspectul compatibilităţilor asociative şi enunțţiative. 


2.2.1. Flexiunea, manifestare a categoriilor gramaticale asociate diferitelor 
unităţi lexicale (care reprezintă una dintre modalităţile de realizare a integrării în 
enunț), permite o primă grupare morfologică a cuvintelor în părţi de vorbire 
flexibile şi neflexibile, partiție care are în vedere importante deosebiri de 
organizare internă a cuvintelor. 

Cuvântul flexibil există în sistem (şi funcționează în comunicare) ca mulțime 
de forme (organizate în paradigmă prin relaţii de opoziţie în temeiul informaţiei 
gramaticale specifice); oricare dintre aceste forme reprezintă o entitate complexă, 
divizibilă în unități semnificative minimale (unităţi morfematice). Totalitatea 
formelor sub care se manifestă în comunicare un cuvânt flexibil constituie 
flexiunea / paradigma lui. 

Particularitățile flexionare, dar şi selecţiile asociative (sintactice) sunt luate în 
considerare în delimitarea părților de vorbire substantiv, adjectiv, pronume, verb. 

O clasificare importantă a părților de vorbire flexibile (substantive, adjective, 
pronume, verbe) este cea impusă de particularitățile morfologice reprezentate de 
diversitatea mijloacelor flexionare implicate în diferenţierea formelor constituind 
paradigma substantivelor, adjectivelor, pronumelor, verbelor. Aceste particularități 
impun repartizarea cuvintelor flexibile în clase flexionare (declinări, conjugări). 

Cuvintele neflexibile participă la realizarea comunicării într-o unică formă 
variante ale aceleiaşi unităţi lexicale. Ca atare ele sunt 


sau prin forme neopozabile, ale. 
nivel morfematic: cuvântul coincide cu morfemul 


în general neanalizabile la 

(aici, cum, şi, dar, vai etc.). În cazurile destul de frecvente când cuvântul neflexibil 
este alcătuit din mai multe unități morfematice, avem a face cu variante ale 
aceluiaşi cuvânt (comp. acum şi acuma) sau cu cuvinte diferite, asociate 
derivațional (cf. piept şi pieptiş). 

2.2.2. Caracter clasificator mai general au posibilitățile combinatorii, 
particularitățile sintactice ale unităților lexicale: orice cuvânt (indiferent de 
apartenența la o clasă lexico-gramaticală sau alta) poate fi integrat — în condiţii 
determinate — în enunţ, pe când flexiunea caracterizează (în mod diferențiat) numai 
anumite părți de vorbire (cele flexibile). 

Particularităţile sintactice constituie criteriul partiției ansamblului cuvintelor 
neflexibile în mai multe clase. Distingem astfel în limba română, ca şi în alte limbi, 
părțile de vorbire neflexibile adverb, prepoziție, conjuncție şi interjecție. 

Părţile de vorbire flexibile asociază diferențele flexionare specifice unor 
deosebiri importante la nivelul selecţiilor asociative şi al rolului cu care participă la 
organizarea comunicării; substantivul, verbul etc. se diferențiază prin particularități 
morfologice şi sintactice. În virtutea particularităților asociative comune sunt 
încadrate în aceeaşi clasă lexico-gramaticală cuvinte flexionar diferite: cuvinte 
invariabile (fără flexiune) sunt asimilate părților de vorbire flexibile — ca substantive 
(ochi, nume, dacă facem abstracţie de articol), pronume (ce, altceva) sau adjective 
(cumsecade, gri). Particularităţile sintactice prevalează asupra celorlalte. 


2.2.3. În temeiul caracteristicilor invocate, oricare dintre părţile de vorbire 
este reprezentată prin clase mai largi sau mai restrânse de unități lexicale, 
susceptibile, la rândul lor, de a fi supuse unor clasificări, ţinând seama de anumite 


.. x. 


partiții care pun în evidenţă particularităţile flexionare (cf. clasificările morfologice 
în declinări şi conjugări). 

Diversele părți de vorbire cuprind unităţi lexicale prototipice — caracterizate 
prin prezenţa tuturor particularităților gramaticale specifice —, dar şi cuvinte care nu 
prezintă decât unele dintre aceste particularități, ceea ce permite o ierarhizare a 
trăsăturilor definitorii. Astfel, comportamentul morfologic se subordonează celui 
sintactic, iar dintre particularităţile flexionare, unele au un caracter mai general şi, 
implicit, mai relevant ca specificitate: asocierea cu articolul este definitorie pentru 
substantiv, flexiunea în raport cu timpul pentru verb. 

Relevanţa diferită a particularităților gramaticale specifice în cuprinderea 
unităților lexicale în clase lexico-gramaticale reprezintă una dintre condiţiile care 
favorizează procesul „trecerii de la o parte de vorbire la alta”, formă de manifestare 


a caracterului dinamic al limbii. 

2.3. Clasa pronumelor 


Clasa pronumelor are o poziţie specială în raport cu alte părţi de vorbire 
flexibile (substantiv, adjectiv) cu care prezintă importante asemănări. Deşi destul 
de apropiat de substantiv (sub aspectul categoriilor gramaticale care organizează 
flexiunea — număr şi caz — şi al modului de participare la organizarea enunţului, 
fiind compatibil cu poziţia de subiect, complement etc. — fapt care explică 
desemnarea lor comună ca nume, cf. forme nominale, grup nominal), pronumele se 
deosebeşte esenţial de această parte de vorbire, ca şi de adjectiv, de altfel, cu care 
se aseamănă flexionar prin prezenţa variațiilor de expresie determinate de 
categoriile de gen, număr şi caz. 


y 2.3.1. Din punct de vedere morfologic, unităţile lexicale atribuite acestei părţi 
de vorbire se deosebesc de substantiv (şi adjectiv) prin faptul că nu pot fi grupate 
în clase flexionare: cu toate că se pot constata unele evidente paralelisme 
paradigmatice, fiecare pronume se caracterizează prin particularități flexionare 
specifice. 

La nivelul categoriilor de caz şi număr — comune pronumelui, substantivului 
şi adjectivului — diferențele se manifestă în sistemul de omonimii, mai puţin extins 
decât la substantiv şi adjectiv (flexiunea pronominală se caracterizează prin 
prezenţa unor forme distincte de nominativ-acuzativ şi genitiv-dativ pentru plural şi 
la masculin / neutru singular), dar şi prin mijloacele de expresie prin care se 
realizează opoziţiile (prezența unor desinenţe specifice -ui(a), -ei(a), -or(a) pentru 
genitiv-dativ: acestuia, acesteia, acestora, sau ponderea în flexiune a 
supletivismului: eu, mi, mă etc., de exemplu). 

O particularitate diferențiatoare mai generală, grupând câteva pronume, 
reprezintă manifestarea în. flexiune a categoriei de persoană (necunoscută 
substantivului şi adjectivului, dar profund implicată în flexiunea verbală) sau a genului 
(categorie a cărei prezență în flexiune distinge adjectivul de substantiv şi verb). 


2.3.2. Varietatea morfologică a cuvintelor reprezentând partea de vorbire 
pronume se asociază cu diversitatea caracteristicilor asociativ-enunțiative şi a 
particularităţilor semantice. 

Definiţia curentă a clasei privilegiază tocmai caracteristica funcţională a 
pronumelor (aceea de a „ţine locul unui nume / substantiv”, de „a se substitui unui 
alt termen”), ceea ce într-o formulare mai explicită (şi mai exactă) pune în evidență 
faptul că, sub aspect referențial, unitățile lexicale subordonate acestei clase sunt 
dependente de suportul prezenţei în discurs a unui nume (sau grup nominal) 
coreferenţial;, referentul invocat în discurs prin acesta, el, oricare etc. se precizează 
/ concretizează („îşi procură referința”) ca rezultat al asocierii anaforice cu un 
termen referențial „plin” — în Acesta a fost premiat., de pildă, pronumele 
demonstrativ poate reprezenta referenţi diferiți (evocați în enunţ prin substantivul 
„Substituit”): stă pentru interpret, într-un context ca Rolul a avut mai mulți 
interpreți. (Acesta...), pentru spectacol, dacă e folosit împreună cu Au avut loc trei 
spectacole. (Acesta...). În opoziţie cu substantivele (cuvinte pline), a căror 
semnificație presupune evocarea unui „obiect” / concept, sensul (propriu) al 


41 


CE Scanned with OKEN Scanner 


pronumelor constă într-o informaţie de tip diferit — şi variază de la o categorie de 
pronume la alta —, implicând, de exemplu, situarea faţă de locutor (cf. acesta, 
acela), precizarea cantitativă (unii, mulți, toți) etc. (vezi Pronumele), informaţie 
care se completează, în discurs, cu „referința” procurată anaforic. 

Această particularitate face ca, în organizarea discursului, utilizarea 
pronumelui să asigure coeziunea textului în condițiile evitării repetiţiei, adeseori 
supărătoare, a unor componente ale acestuia. Pronumele se constituie — prin 
implicare anaforică — în reper în desfăşurarea comunicării, contribuind în acelaşi 
timp la conţinutul de ansamblu prin informaţia care îi este proprie. 


2.4. Pronumele personale 


Din perspectiva particularității de conţinut invocate în definiţia tradițională a 
clasei pronume (aceea de a „ţine locul unui nume / substantiv”, de a „substitui în 
enunţ un alt termen”) — particularitate care a constituit temeiul principal al 
recunoaşterii acestei „părți de vorbire” —, o poziţie cu totul singulară are 
pronumele personal. 


2.4.1. Specificitatea lui constă tocmai în faptul că, cel puţin în ce priveşte 
pronumele de persoana I şi a Il-a, nu se substituie unui alt termen, „nu îşi 
procură referința” din discurs. Specificul lexical al cuvintelor eu şi tu derivă din 
faptul că informaţia semantică cu care participă la organizarea enunțului nu este 
obținută anaforic, prin raportarea la (co)text. Semantic, eu şi tu evocă pe „cel care 
construieşte enunţarea”, respectiv pe „cel căruia îi este adresat enunţul”. 
Referențial, aceste cuvinte au în vedere (ca şi substantivele) o clasă de entități a 
căror caracteristică distinctivă (intensiune) o reprezintă identitatea dintre locutor 
sau receptor şi unul dintre participanţii la evenimentul obiect al enunţării. Astfel, 
de pildă, în Eu scriu., eu exprimă identitatea „agentului” implicat în „eveniment”, 
în realizarea acţiunii, cu „locurorul”, autor al enunțării (proces al cărui rezultat este 
enunţul), în Te-a invitat., te precizează faptul că „obiectul ” („pacientul”) acţiunii 
evenimenţiale coincide cu „destinatarul ” mesajului. 

Semantica vocabulelor eu şi tu asociază astfel o informaţie care priveşte 
„Situația de comunicare (contextul situaţional)” — prin evocarea locutorului („a 
celui care vorbeşte”) sau a alocutorului („cel căruia i se adresează”) — cu o 
informaţie (gramaticală) referitoare la rolul acestuia ca participant la evenimentul 
evocat prin enunţ, rol atribuit cuvântului de poziţia (subiect, complement direct 
etc.) pe care o satisface în organizarea sintactică a enunţului. 

Pentru aceste cuvinte, definitoriu sub aspect semantic este faptul că 
reprezintă punctul de interferență al planului evenimenţial cu cel al situației de 
comunicare. 

Implicarea situaţiei de comunicare, reprezentată prin locutor, respectiv 
receptor / alocutor, necesară în determinarea referentului, caracterizează sensul 
cuvântului, situându-l în categoria deicticelor, a unităţilor limbii care evocă 
nemijlocit, prin semantica lor, contextul situaţional (vezi infra, 3.7; II, Deixis). 
Evocarea unor informaţii oferite nemijlocit de datele concrete ale situaţiei de 

comunicare justifică (şi explică) „acordul” adjectivului / participiului în construcții 
ca Eu am fost bolnav / bolnavă., Tu ai fost lăudat / lăudată., în condiţiile în care eu 
şi fu (spre deosebire de el / ea) nu au flexiune de gen. Forma de gen a 
adjectivului are în vedere o informație „extrasă? din situația enunțiativă, 
apartenenţa la un anumit sex — masculin sau feminin — a vorbitorului / receptorului. 
(Explicaţia tradiţională curentă a acestei carențe flexionare specifice pronumelor de 
persoana I şi a II-a prin lipsa de utilitate a exprimării genului unor persoane care 
sunt „de față” invocă, în fond, tocmai situația de comunicare). 


2.4.2. Spre deosebire de aceste pronume, pronumele de persoana a II-a (el, 
ea) este preponderent anaforic (ca şi „pronumele nepersonale”): nu are valoare 
deictică decât în situaţiile în care este inclus în situația comunicativă ca participant 
martor (eventual receptor indirect, disociat de locutor şi de „adresant'”). 

Unităţile lexicale eu şi tu desemnează deci, ca şi substantivul, o clasă de 
entități (persoane) caracterizate însă prin calitatea de locutor sau receptor 
(informaţie procurată de situația de comunicare) a unuia dintre protagonişti 
implicați în enunţ. Unicitatea rolului de locutor, eventual de receptor, limitează 
compatibilitatea (extensiunea) lor la un unic referent (un obiect şi numai unul), 
ceea ce le apropie de numele proprii. Spre deosebire de acestea însă pentru care 
relația dintre referent şi nume (semn) este stabilă, „obiectul” desemnat (şi evocat) 
fiind (definitoriu) unul, constant același, personalele eu şi zu se comportă ca nişte 
variabile: realizarea relaţiei referenţiale admite reprezentanţi diverşi, permite 
raportarea la „„persoane” diverse, entităţi ale realităţii compatibile cu rolul de 
locutor / receptor, în actul de comunicare. (În discursul de tip dialogal, realizat ca 
succesiune de „replici”, referentul celor două pronume se modifică ca efect al 
schimbării rolului de locutor / alocutor.) 


„2.4.3. Raportarea la cei doi poli ai comunicării, proprie. categoriei de 
persoană (care afectează şi flexiunea verbală) este comună tuturor „pronumelor” 
personale, inclusiv posesivului: în cartea mea, paltonul tău, posesivul introduce — 
sub formă de adjectiv — informaţia identităţii „posesorului ” cu „persoana căreia în 
procesul de enunţare (actul de vorbire responsabil de enunţul respectiv) îi revine 
rolul de emițător sau receptor”. 

Dacă din punctul de vedere al conţinutului analogia posesivelor cu formele de 
genitiv ale diverselor pronume şi substantive este, cum s-a subliniat în ultima 
vreme, evidentă, situarea gramaticală a acestor cuvinte nu poate ignora modul 
specific de integrare lingvistică a informaţiei respective; flexiunea specific 
adjectivală a posesivelor — manifestată prin acord (în gen şi număr şi caz) cu 
substantivul regent — nu îşi găseşte justificarea în semnificaţia „posesor” (de altfel, 
„genul” posesorului — locutor sau receptor — este, în alte condiţii sintactice (vezi 
supra, 2.4.1), recuperat deictic, direct din situaţia de comunicare), ci în faptul că 
această semnificaţie este. atribuită substantivului sub forma unei „calități”: 
dependența sintactică faţă de centrul grupului prevalează lingvistic asupra 
semnificației şi reglementează acordul — în gen, număr şi caz. 

2.5. Pronumele nepersonale 


Pronumelor nepersonale (demonstrative, nehotărâte, interogative etc.), 
neafectate de categoria de persoană — deictică în substanţa sa —, le este proprie 
capacitatea de a-şi preciza informaţia referenţială din cotext prin stabilirea unor 
relaţii de tip anaforic: în Dintre spectacolele văzute, acesta i-a plăcut cel mai mult., 
semnificația pronumelui demonstrativ asociază informația proprie „apropiere” 
(raportată, în situația dată, la text) cu cea pe care i-o oferă corelarea anaforică cu 
Substantivul spectacole din propoziția precedentă. 

Aceste pronume sunt însă compatibile şi cu utilizarea deictică (O prefer pe 
asta, aceea nu-mi place. — vorbind despre două fotografii, de pildă). În acest caz 

“contribuţia semnificativă a pronumelor se reduce la informaţia .privind situarea (a 

ceva) faţă de locutor („apropiere” / „depărtare”), explicitată, eventual, prin gest, 
identificarea propriu-zisă a referentului (= fotografie) rezultând din corelarea 
nemijlocită, în contextul situațional dat, a pronumelui cu „obiectul”. 

Categoriile de pronume nepersonale se diferenţiază prin semantică şi condiţii 
de utilizare. 


2.5.1. Din categoria pronumelor nepersonale fac parte şi pronumele 
semiindependente, al şi cel, care se deosebesc de celelalte prin faptul-că ocurența 
lor în enunţ este condiţionată de asocierea cu un adjunct / determinativ. Încadrarea 
lor în clasa pronumelor este justificată de particularitatea comună de a-şi preciza 
conținutul referențial prin corelarea anaforică cu un termen lexical „plin”, 
coocurent. În Am citit ambele recenzii. Aceea / Cea de ieri /A Mariei / A ta este 
mai bine scrisă., de pildă, referentul pronumelor este identificat prin raportarea 
anaforică la substantivul din propoziția precedentă, relaţia fiind marcată fără 
echivoc prin acordul în gen. Continuatoare ale demonstrativului (de depărtare) latin 
ille, cel şi acela se deosebesc nu numai sintactic, ci şi semantic: informația 
„depărtare”, care opune pronumele demonstrativ acela lui acesta, se atenuează în 
cazul lui cel prin neparticiparea lui la această opoziţie semantică (anulată prin lipsa, 
în limba actuală, a unui corespondent semiindependent pentru acesta), comp. în 
acest sens: Îl prefer pe acesta [,„paltonul”], acela e prea .scurt. şi Dintre toate 
aceste / acele paltoane, îl prefer pe cel lung. De altfel, opoziția „apropiere / 
depărtare”, clară în situaţiile de utilizare deictică (când reperul îl reprezintă poziția 
față de locutor), se atenuează când demonstrativele („„independente”) îşi precizează 
referinţa prin anaforă, cf. Se văd două case, una mai înaltă, cealaltă mai joasă. 
Aceasta (din urmă) este monument istoric. 

Neparticipând la nici un fel de opoziţie, al este cel mai desemantizat, rolul lui 
se reduce la evocarea unui substantiv coocurent, centru al grupului nominal (cărțile 
acestea ale poetului) sau a unui substantiv făcând parte din organizarea sintactică a 
altui grup (Caut alte acte decât ale bunicului., Meritul este al tuturor.). 


2.5.2. Condiţionarea sintactică a coocurenței unui adjunct şi lipsa de 
specificitate semantică (mai evidentă în cazul lui al) sunt comune pronumelor cel şi 
al, care se deosebesc însă prin selectarea adjuncţilor. Dacă utilizarea lui al cere un 
adjunct „posesiv”, exprimat printr-un nominal (substantiv sau pronume) în genitiv 

sau printr-un posesiv, cel este compatibil cu oricare dintre adjuncţii admişi de 
grupul pronominal (vezi II, Grupul nominal, 3.2.1). i 


Specificitatea lui al, care constă în obligativitatea şi stricta limitare a 
selecţiei adjuncţilor, face dificilă şi discutabilă încadrarea lui într-o descriere 
gramaticală coerentă. Înregistrat tradițional ca articol, este interpretat în 
cercetările mai recente ca pronume / adjectiv semiindependent sau — prin 
translare la nivel morfematic (sublexical) — ca marcă a genitivului. 

Încadrarea tradițională avea în vedere etimologia lui (derivat, în 
română, ca şi articolul definit, din ille), dar şi participarea, alături de articol, 
la organizarea grupului nominal. Interpretarea ca morfem al genitivului se 
întemeiază pe obligativitatea adjunctului „posesiv”. 

Încadrarea ca pronume scoate în prim plan compatibilitatea hi al cu 
toate pozițiile sintactice satisfăcute de substantiv şi pronume: poate 
reprezenta subiectul (Toate maşinile au ars. A lui / vecinului (nostru) a 
scăpat.), complementul direct (Nu-mi trebuie alte cărfi, o vreau pe a mea.), 
numele predicativ (Succesul este al colectivului / al lor.) etc. Din perspectiva 
unei descrieri funcționale taxonomice a limbii române, această interpretare 
prezintă mai multe avantaje: (a) evită dificultatea sintactică a acceptării unui 
subiect, complement direct etc. exprimat prin genitiv, (b) explică alegerea 
variațiilor de gen şi număr (ale lui al) prin transfer de informație de la un 
“termen coocurent exterior grupării („al + posesiv”), în cazul utilizării 
anaforice, sau de la „obiectul” din situaţia de comunicare, în condițiile celei 
deictice, şi (c) permite asumarea, fără artificii suplimentare, a flexiunii 
adijectivale a posesivului asociat — cf. [Copiii aleargă.] Al tău e primul., 
Dintre toate ofertele a(u) fost preferată(e) a ta / ale voastre / ale societății. 
— flexiune care nu-şi găsește justificarea în condiţiile interpretării lui al ca 
morfem de genitiv şi a posesivului ca genitiv al pronumelui personal. 


Din punctul de vedere al selecţiei adjuncţilor, cele două pronume 
semiindependente se plasează în distribuţie complementară: al este obligatoriu 
coocurent cu un „posesiv”, asociere care în cazul lui cel nu se poate realiza decât în 
prezența suplimentară a lui al, cf. cel al Mariei, cele ale mele. Această 
obligativitate de coocurență (pe care o constatăm şi în cazul asocierii cu alte 
pronume, cf. acesta al tău, unul al tău, dar şi oricare al Mariei) poate fi invocată 
în favoarea interpretării lui al ca „morfem de genitiv” sau a considerării lui ca 
element constitutiv al (unei variante a) adjectivului / pronumelui posesiv (cf. 
răspunsul meu, răspunsul acesta al meu, Al vostru Î,răspunsul”] este corect.). 
Caracterul foarte particular al faptelor permite interpretarea lor diferită în funcție 
de perspectiva teoretică a descrierii sau de exigenţele organizării ei. 


3, ALTE CLASE DE CUVINTE 


Gruparea cuvintelor în părți de vorbire, cu toate imperfecţiunile ei, nu a putut 
fi abandonată şi continuă să reprezinte — în cele mai diverse modalităţi de descriere 
— un punct de plecare necesar, chiar dacă discutabil, amendabil şi adaptabil în 
raport cu diversitatea limbilor (materialului lingvistic). Aprofundarea şi rafinarea 

înţelegerii condiţionărilor structurale de organizare a comunicării a impus însă 
suprapunerea unor grupări / clasificări care presupun o grilă diferită de partajare 
delimitând — în virtutea unor particularități semantice şi / sau funcționale comune 
din perspectiva organizării comunicării — clase de unităţi ale limbii, eterogene din 
perspectiva clasificării în părţi de vorbire. 


3.1. Numeralul 


O asemenea clasă reprezintă, de pildă, numeralul (cardinal), care reuneşte, 
în calitatea lor de „expresie a numărului”, cuvinte şi grupări de cuvinte prezentând 
particularități gramaticale — morfologice sau sintactice — profund diferite. 

Unităţile lingvistice incluse în această clasă („deschisă”, în măsura în care 
poate fi lărgită nelimitat prin crearea, dacă o cere comunicarea, a unor noi unități 
utilizând procedeele şi elementele existente) variază ca extindere şi complexitate. 
Fac parte din seria numeralelor cuvinte monomorfematice (trei, patru etc.) sau 
analizabile la nivel morfematic (zece, mie etc.), dar şi asocieri ample şi complicate 
(două miliarde trei sute cincizeci şi cinci de milioane patru sute de mii o sută 
patruzeci şi şase, de pildă), constituite prin combinarea unor unități de bază (unu, 
doi, trei, ... zece, mie, milion). Ceea ce le reuneşte este particularitatea comună de a 
face parte dintr-o serie semantică strict organizată, fiecare unitate neputând fi 
definită decât prin raportare la semnificația termenilor cu care este direct învecinată 
în interiorul seriei (unu este mai mic decât doi, doi este mai mare decât unu, dar 
mai mic decât trei etc.), dar şi o largă disponibilitate sintactico-funcţională. 

Nucleul seriei îl constituie unitățile de bază, cele pe care le regăsim, asociate 
după reguli stricte, ca elemente componente în structura tuturor celorlalte. Grupul, 
profund eterogen sub aspect gramatical, cuprinde unităţi flexionar invariabile (trei, 
patru, ..., nouă), unităţi cu flexiune de gen, dar invariabile sub aspectul numărului 
(unu, doi), cu gen fix (feminin sau neutru) şi cu forme distincte de singular şi plural 
(zece, sută, mie, milion, miliard, bilion), în exprimarea categoriei de caz se recurge 
la construcții prepoziționale, cf. valoarea a două milioane, Trimite la trei (adrese / 
dintre participanți.), sunt indiferente la categoria determinării şi (cu excepţia lui 
unu) impun forma de plural substantivului cu care se asociază. 

Expresie numerică a cantității, numeralele se integrează sintactic în organizarea 
enunțului diferențiat — ca adjective: doi pomi, două case, pronume: Din lista de 
articole indicate a citit două., substantive: doi ori doi (vezi Numeralul). 


3.2. Clasa cantitativelor 


Numeralele se încadrează în clasa semantică mai largă a cantitativelor, care 
reunește unitățile lingvistice a căror semnificaţie implică, sub forme diferite, 
informaţii de „evaluare cantitativă” — referitoare la număr, cantitate, dimensiune, 
extindere, intensitate, durată etc. Această varietate a ipostazelor semnificative este 
asociată diversităţii modalităţilor de manifestare lingvistică. Componenta 
cantitativă, integrată în configurații lingvistice multiple, se manifestă într-un sistem 
complex de corelări şi interferenţe, la nivel lexical şi gramatical, participând divers 
şi complicat, la organizarea enunțului, prin stabilirea relaţiei între discurs şi 

referință (evenimentul. relatat), obiect al enunțării, condiție necesară a realizării 
procesului comunicativ. 


3.2.1. Prezenţa informaţiei cantitative se manifestă la nivel lexical prin 
numerale, prin substantive ca pereche, duzină (caracterizate semantic printr-o 
componentă numerică „punctuală” de acelaşi tip cu cea exprimată de numerale ca 
amândoi, tustrei), dar şi în semnificaţia unor substantive care presupun o 
componență multiplă, dar nedeterminată, cum sunt grup, popor, cârd, mulțime. 
Dintre acestea, unele — ca echipă, brigadă — sunt compatibile (în situaţia în care e 
vorba de formaţii cu un număr de membri fixat regulamentar) şi cu precizarea 
numerică a cantităţii, o asemenea adăugire semantică explică relaţia sinonimică 
dintre echipa [de fotbal] şi unsprezecele (dinamovist), de pildă. Componenta 
cantitativă caracterizează şi semnificația unor pronume şi adjective nedefinite — 
mult, puţin etc., a unor adjective şi adverbe ca dublu, triplu, enorm, aproximativ, 
cam, prea etc., a unor grupări locuţionale ca de mii de ori, câtă frunză, câtă iarbă, 
a unor verbe ca a înzeci, a înmulți, a diminua, a mări, a agrava, chiar a crește, a 
scurta etc. 

Semnificaţia lexicală cantitativă se asociază adeseori cu particularităţi de 
comportament gramatical de încadrare în structura enunţului (vezi, de exemplu, 
cazul (de) mult discutat al substantivelor colective). 


3.2.2. La nivel gramatical, aceeaşi informație configurează categoria 
numărului, comună (în limba română) tuturor tipurilor flexionare şi esenţială, ca 
reper, în stabilirea asocierilor care organizează componentele enunțului într-un 
ansamblu semnificativ. Categoria numărului funcţionează totodată, alături de 
categoria timpului, ca modalitate principală de instituire a corelației referenţiale 
(vezi Unităţile limbii, 4.4.2), fundamentală din punctul de vedere al comunicării. 
Informaţiei cantitative — în diversele sale manifestări — îi revine rolul principal în 
procesul de integrare în enunț a substantivului prin instituirea relaţiei referențiale, 
iar corelarea „denumirii” cu obiectul (obiectele) evocate în discurs se realizează în 
primul rând prin determinanțţi. 


3.3. Clasa determinanților 


Clasa determinanțţilor reuneşte acele elemente ale limbii care, asociate unui 
substantiv, sunt compatibile, în condiţii determinate, cu rolul de a transfera 
substantivul din zona abstractă a denominării în domeniul substanţial al referinței, 
de a transforma (în actul de enunțare) substantivul, entitate a sistemului, în grup 
substantival, component al enunţului; enunţul, în calitate de suport al comunicării, 
este cel care asigură transferul informaţiei referitoare la un „eveniment''. Includerea 
în enunţ a substantivului, corelarea lui cu referința (cu „substanța evenimentului 
comunicat) se realizează prin asocierea cu- unul dintre membrii clasei 
determinanţilor. Prezenţa determinantului asigură corelarea — în comunicare — a 
denumirii (a substantivului), unitate a limbii, cu „obiectul (implicat în evenimentul 
relatat prin enunț) la care face referinţă comunicarea. Prin asocierea te n 
determinant, substantivul se integrează în enunț (devenind comunica iv); 

determinantul participă la structurarea grupului nominal cu funcţia de integrator 
enunțiativ. 

Funcţia enunţiativ integratoare implicată de referențializarea / actualizarea 
substantivului este asumată de unul dintre membrii clasei determinanţilor. 


3.3.1. În limba română, la nivelul grupului substantival, rolul de integrator 


enunțiativ — care asigură încadrarea în enunţ a substantivului — poate fi îndeplinit : 


de articol (enclitic şi proclitic), de adjectivele pronominale, de numerale, precum şi 
de câteva adjective de origine adverbială (așa [om], asemenea) sau de grupări 
locuţionale ca astfel de, altfel de. Categoria determinanţilor este reprezentată, în 
limba română, de o clasă destul de numeroasă şi gramatical neomogenă reunind 
unități lingvistice afixale (articolul), dar şi cuvinte şi grupări locuţionale, 
caracterizate fiecare printr-un comportament diferențiat. 

Oricare dintre membrii acestei clase, asociat substantivului, poate funcţiona 
ca integrator enunțiativ asigurând încadrarea în enunț a substantivului, cf. Copacul 
/ Acest / Un / Alt / Celălalt copac a crescut repede., Copiii / Nişte / Alţi / Trei / 
Câţiva copii s-au rătăcit. 

În situaţiile, frecvente, când la componența grupului nominal structurat în 
jurul aceluiaşi substantiv participă două sau mai multe unități din clasa 
determinanților (cf., de pildă, fratele acesta, un alt frate, acest alt frate, aceşti trei 
alți copii, copiii ceilalți etc.), numai unul dintre determinanţi îndeplineşte rolul de 
integrator enunțiativ; ceilalți participă la organizarea semantică (şi sintactică) a 
grupului numai prin informația specifică. În grupul substantival extins, funcţia de 
component integrator în enunț(are) este asumată de primul component al seriei: de 
articolul enclitic sau proclitic, ca în exemplele de mai sus, sau, în absenţa 
articolului, de primul determinant lexical din lanț — cf. acest alt candidat, de 
exemplu); succesiunea determinanților în lanţul de adjuncţi este strict reglementată 
(vezi II, Grupul nominal, 2.3.4). 


3.3.2, Categoria determinanţilor cuprinde deci acele unități lingvistice care 
pot îndeplini, în condiții sintactice determinate, rolul de integrator enunţiativ / 
discursiv, conferind substantivului / grupului substantival calitatea de parte / 
constituent a(l) enunţului. În cadrul clasei, articolul funcţionează totdeauna ca 
integrator enunţiativ. Celelalte asumă acest rol numai în construcţiile în care 
precedă substantivul (centru al grupului) plasându-se pe primul loc în organizarea 
liniară a seriei. În celelalte poziții, ele participă la structura grupului substantival 
numai ca adjuncți contribuind, fiecare cu sensul specific, la semnificația globală a 
grupului. 

Clasa astfel delimitată nu reprezintă o „parte de vorbire” (o „clasă lexico- 
gramaticală”): compatibilitatea cu funcția de integrator enunţiativ nu le modifică 
statutul gramatical (de afix, adjectiv). 


3.3.3. Componentele lexicale ale clasei determinanţilor se repartizează în 
limba română în două grupe: 

(a) cele care precedă obligatoriu substantivul centru — alt, fiecare, fiece, 
oricare, orice, ce, care, cât, câţi, numeralul (adjectiv), unele adjective provenind 
din adverbe (aşa, asemenea), grupările astfel (altfel) de; 

(b) cele care pot sta înainte sau după substantivul-centru; unele au forme, 
diferite în funcţie de aşezarea faţă de substantiv — comp. acest om şi omul acesta, 
altele au o formă unică compatibilă cu ambele poziții, cf. cealaltă persoană şi 
persoana cealaltă). Numai formele compatibile cu antepunerea pot avea rolul de 
integrator enunţiativ, 

Exceptând articolul definit (care este totdeauna enclitic), calitatea de 
integrator enunţiativ este asumată de determinantul care precedă — nemijlocit sau 
ca prim component al seriei de determinative — centrul substantival al grupului. 
Prezența în lanț a unui determinant lexical antepus aboleşte posibilitatea 


coocurenţei cu articolul definit (determinantul enclitic). 
- ° 
3.3.4. Integrarea în enunț, funcție specifică determinanţilor, presupune 


corelarea — în procesul discursiv — substantivului utilizat cu referentul implicat în 
comunicare, ceea ce se realizează prin precizarea domeniului său de referinţă: 
substantivul poate evoca unul sau mai multe „obiecte” aparținând clasei de obiecte 
pe care le „denumeşte” sau clasa în totalitatea sa. În precizarea domeniului de 
referință a substantivului inclus în enunț, condiție obligatorie a actului de enunțare 
presupus de realizarea comunicării, determinanții contribuie în mod specific (în 
funcție de semnificația particulară a fiecăruia) la delimitarea extensiunii 
substantivului cu care sunt asociați. 

Cele mai multe dintre unitățile lingvistice cu statut de determinant 
(compatibile cu funcţia de integrator enunţiativ) aparțin clasei cantitativelor, 
introducând în grupul nominal o informaţie cantitativă — nedefinită sau numerică =, 
capabilă să delimiteze (sub)clasa de obiecte evocate în enunț de substantivul centru 
(cf. mulți copii, trei copii). 

O altă categorie de determinanţi cuprinde unităţi lingvistice a căror semantică 
presupune referirea la cadrul situațional al comunicării: demonstrativele acest(a), 
acel(a) exprimă „apropierea” / „depărtarea” față de un reper, reprezentat prin 
locutor (în unele limbi şi prin alocutor), sau față de un termen din enunț cu care 
este asociat într-o relaţie anaforică. Situaţia de comunicare este implicată (sub 
„ forma intenției comunicative a locutorului) de interogative — ce / care [carte], de 
pildă. Un grup restrâns de determinanți — aşa, astfel / altfel de — evocă, în mod 
indirect, prin asemănare sau diferenţiere, o calitate (explicit exprimată în text 
printr-un termen exterior grupului sau deductibilă din situația de comunicare). 
Numeralele ordinale - al doilea, a treia etc. — introduc o determinare 
(noncantitativă) derivând din raportarea la locul / situarea într-o succesiune. 


3.3.4.1. Corelarea substantivului cu referentul presupune raportarea lui la 
„realitatea” pe care o evocă. Component al sistemului lingvistic, substantivul indică 
— prin denumire — o clasă (mulțime) de „obiecte” reunite în temeiul unor 
caracteristici comune. Referentul poate fi identificat cu întreaga clasă (de 
„obiecte”) reprezentată prin substantivul respectiv, cu o subclasă sau cu un singur 
exemplar, precizarea extensiunii referenţiale realizându-se prin diverse mijloace. 

Limitarea maximă — referentul identificându-se cu un unic reprezentant al 
clasei — poate fi realizată prin asocierea substantivului (la singular) cu articolul 

definit sau nedefinit (Elevul / Un elev lipseşte.) sau cu un determinant demonstrativ 
(Acest / Acel / Celălalt elev a lipsit.), identificarea realizându-se deictic sau anaforic. 

Extensiunea maximă — implicând ca referent întreaga clasă — este exprimată 
de regulă prin asocierea substantivului cu articolul definit (Omul este muritor.) sau 
nedefinit (Un specialist nu se formează peste noapte.). Acelaşi rezultat se obţine 
prin asocierea substantivului cu cantitativul tot — Toţi copiii plâng. În acest caz, 
substantivul este obligatoriu articulat, articolul definit (şi nu tor, vezi infra, 3.3.4.5) 
îndeplinind funcția de integrator enunţiativ. 


3.3.4.2. Integrarea în enunţ presupune limitarea extensiunii substantivului, 
dar nu se identifică cu ea. 

Delimitarea extensiunii referenţiale a substantivului poate fi realizată prin 
prezenţa unui unic determinant sau prin cumularea informaţiei introduse de mai 
mulți reprezentanţi ai clasei determinanților asociați substantivului (comp. 
Subiectul / Acest subiect / Alt subiect a fost discutat ieri.. şi Subiectul acesta / 
Acest alt subiect a fost discutat ieri.). Spre deosebire de ceilalți determinanți, 
articolul, modalitate gramaticală de precizare a extensiunii (infra, 3.4.5), este 
semantic neutru (în măsura în care nu adaugă o informaţie suplimentară celei 
„extensionale”). 


Limitarea extensiunii referenţiale se poate realiza prin asocierea 
substantivului cu orice adjunct (comp. cireş şi cireş înflorit / japonez / din 
livadă etc.), integrarea în enunț impune însă, de regulă, şi prezența unui 
(adjunct) determinant (comp. Cireşul din livadă s-a uscat., Acest cireş 
japonez s-a uscat. şi *Cireş din livadă / japonez s-a uscat.). Când din 
structura grupului substantival fac parte mai mulți determinanți, aceştia 
contribuie, fiecare, la (de)limitarea referinței substantivului — ca orice adjunct 
— prin informaţia specifică: diferenţa dintre cireșul acesta şi cireşul japonez / 
înflorit constă în faptul că obiectul evocat de substantiv aparține subclasei (de 
obiecte) „cireş” delimitate prin caracteristica derivând din „situarea în 
apropiere” faţă de un anumit reper, pe când în celelalte exemple delimitarea 
subclasei rezultă din specificarea unei caracteristici „calitative”; gruparea 
cireşul acesta înflorit evocă o subclasă mai restrânsă a clasei „cireș” 
asociind  particularităţile exprimate prin acesta şi înflorit (integrarea 
enunțiativă fiind asumată numai de articol). În acest cireş înflorit, 
componentul acest are o funcţie complexă: circumscrie, prin informaţia 
semantică proprie, o subclasă, asumând totodată rolul de integrator 
enunțţiativ; spre deosebire de cireş înflorit, acest cireş (înflorit) beneficiază de 
o mai mare disponibilitate de integrare în discurs. 


3.3.4.3. Articolul îndeplineşte totdeauna rolul de integrator enunțiativ, 
indiferent de extensiunea grupului substantival din care face parte. El este obligatoriu 
coocurent când seria de adjuncţi este plasată după substantiv — topică dominantă în 
română (cf. Cireşul acesta japonez a înflorit.) — sau când substantivul este asociat 
cu cantitativul zot (cf. tot oraşul, toate florile, ca şi oraşul tot, florile toate). 

În cazul celorlalți determinanti, asumarea funcţiei de integrator enunţiativ 
depinde de poziția în grupul substantival (unic determinant, prim termen al seriei 
de adjuncți / determinanți (vezi II, Grupul nominal, 2.3.4): funcţia de integrator 

enunțiativ este asumată de primul plasat în seria de determinanţi / adjuncți care, 
făcând parte din acelaşi grup substantival, precedă centrul (cf. aceşti alți frumoşi 
cireşi japonezi din grădină); ceilalţi participă (ca orice adjunct) la precizarea 
extensiunii referenţiale prin informaţia specifică. 

O situaţie specială are tor: ocupând frecvent poziţia iniţială în alcătuirea 
grupului substantival extins, el nu funcționează ca integrator enunţiativ, rol asumat 
de articol sau de demonstrativul care participă la organizarea grupului. 

Adjuncţii care nu aparţin clasei determinanţilor participă la organizarea 
semantică a grupului nominal limitând extensiunea substantivului-centru fără a 
îndeplini rolul de integrator enunţiativ. 


3.3.4.4. Disocierea dintre cele două funcţii — de limitare a extensiunii şi de 
integrare enunţiativă — este uneori marcată flexionar în cazul determinanţilor 
lexicali. Astfel, cantitativele nedefinite (mult, puțin), precedând substantivul ca 
unic determinant sau cap de serie (mulți (alți mari) scriitori, multor (alţi / altor 
mari) scriitori), deci cu funcţie de integrator enunţiativ, diferențiază flexionar, ca şi 
pronumele, prin forme distincte, nominativ / acuzativul de genitiv / dativ; 
_ diferențierea este abolită în condiţiile de postpunere a cantitativului (şi de 
coocurenţă cu articolul) — copiii) mulţi, copiilor mulți. (La singular, asociat cu 
substantive nonnumărabile, cantitativul nedefinit înlocuieşte forma de genitiv / 
dativ prin construcții prepozițţionale, cf. A adăugat la mult vin puțină apă., ceea ce 
îl apropie de cantitativele numerice, vezi Numeralul). 

e Determinantul alt, totdeauna antepus faţă de substantivul-centru, ca integrator 
enunțiativ (când precedă direct substantivul sau reprezintă capul unei serii de 
adjuncţi) prezintă distincţiile flexionare pronominale, cf. alți / altor (mari şi 
apreciaţi) poeţi.; deplasat din poziţia de cap al seriei de un alt determinant, cf. 
acest / acestui alt mare poet, aceiaşi alți mari poeţi, aceloraşi alți mari poeți, de 
exemplu, se încadrează în tipul flexionar adjectival (caracterizat prin omonimia 
totală a cazurilor la masculin / neutru). 

2 Determinantele demonstrative (acest, acel), în condiţiile păstrării aceloraşi 
particularităţi flexionare, diferenţiază cele două situaţii prin utilizarea unor 
variante: comp. acest / acestui (cuminte) copil şi copilul acesta (cuminte), copilului 
acestuia (cuminte). (Uzul actual înregistrează însă, în condiţiile postpunerii, şi o 
variantă a cazului oblic — cf. copilului acesta (cuminte) —, prin care flexiunea 
cazuală tinde a se reduce la o unică formă.) , 

é Determinantul celălalt, ca şi ordinalele (al doilea etc.), nu distinge formal 
cele două situaţii, cf. celălalt / celuilalt personaj şi personajul celălalt, personajului 
celuilalt, al doilea personaj, personajul al doilea. 


3.3.4.5. Un comportament special caracterizează cantitativul tot, toți, care 
participă adeseori la organizarea grupului substantival extins. În raport cu ceilalți 
componenți, acest cantitativ se caracterizează prin faptul că: (a) este totdeauna 
coocurent cu articolul definit, indiferent de poziţia lui faţă de substantivul centru 
(tot oraşul, oraşele toate), sau cu un determinant demonstrativ făcând parte dintr-un 
lanţ de determinative care precedă centrul substantival (cf. tot acest mare oraş) şi 
(b) este totdeauna plasat la extremităţile grupului substantival (comp. toți acei alți 

mari gânditori şi gânditorii aceia mari toţi). În ambele situaţii, în grupul 
substantival, integratorul enunţiativ este diferit de tor (funcţia integrativă fiind 
asumată de articolul enclitic sau de demonstrativ), ceea ce îl separă de celelalte 
adjective (pronominale) cantitative. 

Aceste particularități pun în evidenţă specificul semantic al cantitativului tot, 
care exprimă informaţia de „globalitate” (totalitate globală): în asociere directă cu 
substantivul, această informaţie acoperă întreaga clasă evocată prin substantiv (tot 
oraşul, toți gânditorii) — cantitativul dezambiguizează ca extensie asocierea 
substantivului cu articolul definit (compatibil — vezi infra, 3.4.3 — atât cu limitarea, 
cât şi cu extensiunea maximă). În grupul substantival extins, ideea de globalitate 
este atribuită subclasei delimitate prin asocierea substantivului cu (ceilalți 
adjuncţi, ceea ce corespunde unei ierarhizări a adjuncţilor în interiorul grupului 
substantival extins — cf. [rofi [aceşti creatori]], [toate [livezile înflorite]]. 
Posibilitatea de a-l separa prin pauză, mai ales în lanţul de adjuncţi plasat după 
substantiv (cf. Creatorii aceştia de frumos [,] toți [,] au participat la eveniment.) 
scoate în evidență statutul special al cantitativului, care permite detaşarea de 
centrul substantival şi interpretarea ca pronume apoziţional. 

Aceleaşi particularități caracterizează şi cantitativele „globalizante” amândoi, 
tustrei (cf. amândouă oraşele, oraşele amândouă, amândouă aceste mari oraşe; 
oraşele acestea mari [,] amândouă etc.), care asociază „globalitatea” cu un număr finit. 

Specificul semantic globalizant al acestor cantitative blochează asocierea lor, 
în lanțul de adjuncţi ataşați aceluiaşi substantiv, cu determinanţii „partitivi”: un, 
fiecare, orice, oricât, care, ce. — 


3.3.4.6. Posesivul participă la organizarea grupului substantival în două 
ipostaze: singur (fiul tău, părerea ta) sau asociat cu al (a ta părere, această a ta 
părere, o altă a ta părere, a ta statornică părere, această a ta statornică părere, 
dar şi postpus — părerea aceasta a ta, o părere a ta, părerea aceasta statornică a 
ta). Utilizarea este strict reglementată în funcție de mai mulți factori: de poziţia față 
de substantivul centru, de componenţa lanţului de adjuncți din care face parte, de 
coocurenţa cu articolul definit sau nedefinit, de poziția în lanţ a posesivului. 

Varianta simplă apare într-o unică situație: postpusă în vecinătatea 
nemijlocită a substantivului asociat cu articolul definit (aspirația ta / sa, bunicul 
meu, prietenii voştri). 

Distribuţia, mai complicată, a celeilalte ipostaze este condiționată de poziţia 
față de substantiv, dar și de poziția ocupată în lanţul de adjuncţi care fac parte din 
grupul substantival extins: în antepoziție faţă de substantivul-centru este utilizată 
totdeauna realizarea cu al (ai noştri tineri, o a noastră dispoziție, această a 
noastră recentă dispoziţie etc.); în postpoziție, ocurența variantei cu al presupune 
dislocarea posesivului din imediata vecinătate a substantivului prin intercalarea 
unui alt adjunct (determinant sau nu), cf. răspunsul acesta nepotrivit al vostru. 
Atât ocurența posesivului, cât şi succesiunea adjuncţilor în lanţ sunt strict 
reglementate (vezi II, Grupul nominal, 2.6.1). 

In construcţiile în care posesivul apare ca unic determinant antepus (al tău fiu 
nevrednic, al tău nevrednic fiu) sau când este primul component al unui lanţ 


52 


CE Scanned with OKEN Scanner 


antepus de adjuncți din care fac parte şi alți determinanţi (al tău acest alt nevrednic 
fiu), posesivul poate fi considerat ca asumând rolul de integrator enunțiativ al 
grupului. În situaţiile în care posesivul este coocurent cu articolul — în oricare 
dintre ipostazele sale (cf. un al vostru prieten, o colegă a mea, colega (aceea a) 
mea) —, articolul preia funcţia integrativă (rol care poate fi asumat de oricare alt 
determinant, cap (în ordine liniară) al grupului (cf. acest al tău / alt al tău / acest 
ali al tău (nevrednic) fiu). Ca şi celelalte determinante, posesivul reprezintă un 
component al grupului care contribuie totdeauna la precizarea extensiunii 
substantivului- centru prin informaţia lexicală specifică. 


Cele două realizări ale posesivului asociat unui centru substantival pot 
fi interpretate ca variante (poziționale), una dintre ele fiind omonimă cu a 
pronumelui posesiv (comp. a ta propunere, această a ta propunere, 
propunerea aceasta a ta şi Dintre toate lucrările, a ta a fost cea mai originală). 


3.4. Articolul 


Articolul — definit (enclitic) şi nedefinit (proclitic) — reprezintă, în limba 
română, modalitatea (gramaticală) afixală de integrare enunțiativă, statut care îl 
diferenţiază de ceilalți determinanţi (care aparţin nivelului lexical). Situarea ca afix, 
unitate morfematică, derivă din coocurența obligatorie cu substantivul (sau cu 
adjectivul) şi se manifestă prin fuziunea cu substantivul / adjectivul a articolului 
enclitic şi profunda implicare a acestuia în flexiunea nominală (vezi Substantivul, 
2.5, Adjectivul, 2.1.5). 


3.4.1. Domeniul semantic acoperit de articol prin realizările sale (enclitică, 
proclitică şi zero) se organizează, în modul specific al categoriilor gramaticale, 
printr-un sistem închis de opoziții (determinat definit (articol enclitic) / 
nedeterminat (articol Ø), determinat definit / determinat nedefinit (articol 
proclitic), determinat nedefinit / nedeterminat), ceea ce situează articolul ca 
morfem gramatical, expresie a categoriei determinării. 

Cele două ipostaze pozitive ale articolului nu au o poziţie identică în sistemul 
morfematic românesc. Articolul definit -(u)l, -a etc., totdeauna enclitic, se asociază 
unităților componente ale formelor flexiunii nominale (cf., de pildă, floar+e+a, 
codr+i+lor), participând la alcătuirea unui lanţ morfematic indisociabil (de tipul 
formelor sintetice); articolul fuzionează uneori cu unitatea morfematică precedentă 
(cf. cas-a), asumând și informaţia gramaticală a desinenţei absorbite. Realizarea 
nedefinită un, o, totdeauna proclitică, formează cu radicalul şi desinenţa un lang 
disociabil de tipul formelor analitice; limitarea disocierii la posibilitatea intercalării 
unui adjectiv între articol şi radical (nişte rare excepții) indică gradul înalt de 
stabilitate a lanţului. 


Atât -ul, cât şi un se actualizează ca „mulţimi” de realizări, diferite în 
raport cu valorile de gen, număr şi caz (comune cu ale substantivului în 
flexiunea căruia se implică), dar şi (în cazul articolului enclitic) în funcţie de 
contextul fonic care îl precedă. 

Statutului de expresie gramaticală a categoriei determinării îi corespunde 
caracterul abstract („neutru”), neasociat cu nicio altă informație „contingentă”, al 
semnificației articolului. Această particularitate semantică îi asigură o poziție 
aparte în ansamblul clasei determinanților şi explică frecvența ridicată şi larga 
compatibilitate de asociere, în cadrul aceluiaşi grup substantival, cu determinanții 
lexicali, dar şi cu alte tipuri de adjuncți. 


3.4.2. Realizarea opozițiilor de determinare depinde de condiții gramaticale 
şi semantice. Cele trei opoziții (vezi supra, 3.4.1) sunt posibile numai la nominativ 
/ acuzativ. La genitiv şi dativ, sistemul de opoziții se reduce la o unică realizare 
(determinat definit / determinat nedefinit) prin eliminarea termenului Ø, iar 
opozițiile care implică termenul negativ se realizează mai des la acuzativ decât la 
nominativ, la plural decât la singular. 

Condiţionări în realizarea categoriei de determinare se constată şi în raport cu 
poziţia sintactică (subiectul tolerează mai greu articolul Ø decât numele predicativ, 
de pildă), cu clasa semantică din care face parte substantivul. 


Nominativul subiect implică corelarea referenţială cu „clasa de 
obiecte” reprezentată în comunicare printr-un anumit substantiv, ceea ce 
impune precizarea extensiunii (care se realizează prin asocierea cu morfemele 
pozitive ale categoriei determinării — comp. Copilul / Un copil aleargă. şi 
"Copil aleargă. — sau cu alţi determinanți (Acest copil aleargă). Dimpotrivă, 
nominativul nume predicativ, caracterizând de cele mai multe ori subiectul 
prin atribuirea acelei / acelor calități care configurează intensiunea 
substantivului prin care este actualizat, este frecvent nedeterminat — Copilul 


a numelui predicativ. Asocierea cu morfemul de determinare definită 
— Copilul (acesta) este elevul. — presupune coreferenţialitatea subiectului şi a 
numelui predicativ, care, realizate prin unităţi lexicale distincte, „trimit” 
comunicativ la un unic (Şi acelaşi) referent. (Coreferenţialitatea celor două 
componente ale enunțului permite reversibilitatea funcţiilor şi explică 
dificultatea de a distinge în construcțiile de acest fel — ca şi în Jon este elevul., 
El / Acesta este elevul. — între subiect şi nume predicativ.) 


O pondere deosebită în reglementarea utilizării articolului, în română ca şi în 
alte limbi, au factorii externi, care ţin de situaţia (concretă) de comunicare, de 
inferenţele diverse, presupuse de realizarea actului de comunicare. 


3.4.3. În calitate de cantitativ, articolul interferează, în primul rând, cu 
categoria gramaticală a numărului: compatibilitățile de asociere a diferitelor 
realizări ale articolului variază în raport cu forma de singular sau plural a 
substantivului. Spre deosebire de formele de singular (ale substantivelor 
numărabile), a căror actualizare impune asocierea cu un determinant (Copilul / 
Orice copil creşte.), integrarea în enunț a formelor de plural se poate dispensa de 
prezenţa acestuia (în contexte ca Zboară păsări., Şe joacă copii., Aduce cărți., 
cantitatea este marcată prin forma de plural a substantivului, (nedeterminarea fiind 
asociată cu realizarea a articolului) şi derivă din raportul de opoziție cu structuri 
ca Se joacă copiii. sau Se joacă (nişte) copii., Aduce cărțile. Aduce (nişte) cărți. 

Exprimarea „nedeterminării” prin realizarea Ø a articolului este compatibilă 
şi cu singularul în situaţiile în care substantivul este implicat numai sub 'aspectul 
„intensiune”(vezi supra, 3.4.2), dar şi în construcţii ca Bate vânt., Trebuie 
răbdare., Cere unt ş.a. (vezi Substantivul, 4.2). | 

În cadrul grupului prepoziţional, opoziţiile de determinare (reprezentate prin 
articolul Ø, cf. Priveşte pe fereastră.) se neutralizează. În condiţiile în care 
substantivul e însoțit de adjuncți (Se zăreşte prin fereastra din dreapta / rotundă / 
aceea., Se zăreşte printr-o fereastră rotundă.), prezenţa articolului definit sau 
nedefinit ia locul realizării negative, restabilind opoziţia. 

Gradele diferite de determinare asociate realizărilor pozitive ale articolului 
(definit şi nedefinit) — opozabile în contexte ca Avionul decolează chiar acum. şi 
Un avion decolează chiar acum. (context în care un poate fi interpretat şi ca 
determinant numeric, în opoziţie cu două, trei... avioane) sau A cumpărat florile. şi 
A cumpărat nişte flori. — se neutralizează în alte situaţii, cf. Omul este muritor. şi 
Un om este muritor., substantivul (articulat) evocând, în ambele situaţii, global 
clasa (de obiecte), pe care o reprezintă generic. „Globalitatea” clasei este evocată 
în mod diferit în condiţiile asocierii substantivului — singular — cu determinanți 
lexicali, cantitative partitive (cf. Orice om este muritor. şi Fiecare om este 
muritor.) sau prin forma de plural a substantivului articulat definit (Oamenii sunt 
muritori.). Evocarea globală a ansamblului poate fi explicitată prin asocierea cu 
cantitativul tot (Toţi oamenii sunt muritori. ). 

În asociere cu substantivele nonnumărabile (masive sau abstracte, vezi 
Substantivul, 4.1, 4.2), articolul definit este gramatical obligatoriu în cazul 
substantivului subiect (atât în utilizarea generică, cât şi în cea deictică, cf. Untul 
este un aliment important. Untul m-a costat scump.; Entuziasmul a durat puțin., Le 
lipseşte entuziasmul., Se apropie zorile.). În poziţie de complement direct, 
substantivele masive sunt compatibile cu opoziția nedeterminat / determinat definit, 
cf. Cumpără unt / untul. (dar Soluția cere entuziasm. — nu şi entuziasmul, Aşteaptă 
zorile. — nu şi zori.). 

Actualizarea prin asocierea cu articolul nedefinit (Aduce o smântână 
excelentă.) sau cu alți determinanți (această smântână, orice smântână) implică 
mutația spre „numărabile” şi o sensibilă diferenţiere semantică (,„varietate”, „fel”, 
„Ccalitate”); acelaşi efect poate fi obținut şi prin crearea unei forme de plural (Eviză 
entuziasmele (facile)., Unturile nu sunt toate la fel.). 


3.4.4. Asocierea, destul de frecventă în limba română, cu determinantul afixal 
a numelor proprii — care prin natura funcționalităţii lor implică (la fel ca 
substantivul comun determinat definit) evocarea în comunicare a unui unic referent 
— are explicaţii şi efecte care diferă de cele constatate în cazul substantivelor 
comune. 

O largă categorie de nume proprii, cum sunt cele de persoană, nu acceptă 
articolul ca morfem al determinării. Substantive proprii ca lon, Ştefan, Maria, 
Dana, Popescu, Munteanu, Atanasiu etc., deşi nu participă la opoziţiile de 
determinare, nu exclud unele particularități de expresie omonime cu diferitele 
forme ale articolului definit. Exprimarea genitiv-dativului se realizează, pentru 

masculine, prin atașarea proclitică a unităţii morfematice lui, marcă a genitiv- 
dativului (a lui Ion, lui Ştefan), iar pentru feminine, prin variaţii ale finalei numelui 


propriu, omonime cu cele ale substantivelor comune articulate enclitic: (comp. - 


Ioanei, Elenei şi fetei, casei). | , 

În cazul numelui propriu feminin, variația finalei — analogă opoziției 
„determinat / nedeterminat” (nominativ-acuzativ) din flexiunea feminină a 
substantivelor comune (casa / casă, cartea / carte) — opune vocativul celorlalte 
cazuri (cf. Joana / loană, Maria / Marie). Asociate numelor proprii, aceste unități 
de expresie nu mai funcționează ca determinante, ci ca afixe cazuale, 
subordonându-se categoriei de caz. 


În măsura în care multe nume proprii provin din substantive comune 
articulate definit (cf. Dulgheru, Boieru, Turcu, şi, pe o cale mai puţin directă, 
chiar Ionescu, Moldoveanu), finala numelui propriu derivă din articol, ca şi 
lui proclitic (lui Bălcescu, mai vechi şi Bălcescului, ca ŞI omului, fratelui). 

Alte categorii de substantive proprii, cele geografice, de pildă, se 
asociază cu articolul definit fără a participa la opoziţiile” specifice de 
determinare (cf. Bucureştiul / Bucureşti e capitala României., Vizitează 
Clujul., culmile Carpaţilor, înălțimea Ceahlăului). Flexiunea unora, a celor 
feminine mai âles, se realizează, ca şi în cazul numelor de persoană, cu 
ajutorul unor elemente de expresie omonime cu morfemele de determinare 
(cf. casa, casei şi Craiova, Craiovei etc.). 


3.4.5. Ca determinant, articolul se deosebeşte de toți ceilalți membri ai claşei 
prin permanența' funcţiei de integrator enunțiativ: prezența articolului în 
organizarea unui grup nominal asigură stabilirea relaţiei referenţiale, corelarea 
„denumirii” (a substantivului) cu „obiectul” implicat în evenimentul la care face 
referință enunţul. Ceilalţi determinanţi sunt numai compatibili cu acest rol, pe care 
îl asumă în condiţii strict determinate, constantă fiind informaţia lexicală specifică, 
cu care contribuie la semantica grupului substantival din organizarea căruia fac parte. 

Referenţializarea substantivului, realizată prin asocierea cu articolul, se 
întemeiază pe capacitatea acestuia de a „modela” extensiunea mulţimii de 
„obiecte” evocate în enunț printr-un anumit substantiv. În circumscrierea subclasei 
de „obiecte” implicate în enunț prin prezența substantivului (grupului substantival), 
articolul interferează, în primul rând, cu determinanții lexicali. 

Ca expresie a limitării maxime, care constă în identificarea referentului cu un 
unic „obiect” al clasei, articolul definit este concurat de determinantul 
demonstrativ (mai frecvent de acest): în condiţiile utilizării deictice, identificarea 
referentului evocat prin substantivul asociat cu determinantul este de regulă 
susținută / precizată ostensiv; în cadrul relației anaforice identificarea presupune 
complicate condiţionări cotextuale sau / şi exterioare enunţului, determinate de 
situația de comunicare. Astfel, Cartea a apărut. constituie o „comunicare” numai 
cu condiţia unor informaţii suplimentare, care pot fi recuperate anaforic din cotext 
([X a scris un roman.] Cartea a apărut.) sau deictic din context, fiind implicate în 
situația de comunicare prin cunoştinţele comune ale participanţilor, cf. de exemplu: 
— Parcă X scria un roman? / — Cartea a apărut de mult. sau Intrarea e pe dreapta. 

(dacă interlocutorii ştiu că e o singură intrare), E o intrare pe dreapta. (dacă e 
vorba de o clădire cu mai multe intrări). 


3.4.6. Expresie a determinării, articolul cumulează în limba română alte 
diverse funcţii. 

Contribuie la dezambiguizarea flexiunii nominale, soluţionând unele situații 
de sincretism (al cazurilor (/lori-le, flori-lor, nişte copii, unor copii), al numerelor 
şi cazurilor (arici-ul, arici-ului, nişte arici, unor arici), al genului (scaunul, scaunele). 

Marchează substantivarea: orice cuvânt al limbii asociat cu articolul se 
comportă ca (devine) un substantiv (comp. adjectivul rău şi răul făcut, adverbul 
bine şi binele, un bine, mâine şi mâinele, pronumele eu şi eul, sine şi sinele, 
conjuncţia că şi Aici că-ul e de prisos etc.), dar şi deplasarea substantivelor 
comune spre cele proprii (cf. floare, Floarea, crin, Crina; croitor, Croitoru, popă, 
Popa) sau a celor proprii spre cele comune (Harpagon, harpagonul, Maria, 
sărbătorirea tuturor „mariilor” din familie). 


3.4.7. Elemente omonime cu articolul participă la alcătuirea a diferite unități 
lexicale ale limbii române. Un asemenea component caracterizează pronurnele 
personal de persoana a III-a, dânsul, a cărui parte finală este omonimă cu articolul 
definit: flexiunea de gen, număr şi caz a pronumelui este realizată prin unități de 
expresie identice cu cele ale articolului (cf. dânsul, dânsa, dânsului, dânsei, 
dânsele etc.); acestea se ataşează unor grupări morfematice cu desinențe proprii — 
pe care le regăsim la anumite clase de substantive masculine, respectiv feminine — 
la care se adaugă (dânşi-i, dânse-le, dânsului etc.) sau pe care le înlocuiesc (dâns-a, 
ca şi cas-a). Realizând flexiunea pronumelui, componentele finale nu participă la 
opoziţiile de determinare. nP 

Ca element component, contribuind la distincția de gen, articolul fàce parte 
din organizarea gramaticală a numeralelor ordinale (cf. al treilea, a treia etc.). 

In componența unor prepoziții, elementele omonime cu articolul au rolul de a 
diferenția prepoziția de adverbul corespunzător (comp. înaintea şi înainte, în fața şi 
în faţă etc... 


Relaţia etimologică dintre articolul enclitic şi aceste elementele 
omonime este neîndoielnică. Procesul care explică clivajul dintre ele este 
destul de complicat (vezi, de pildă, Prepoziţia, 2.2) şi diferă de la un caz la 
altul. Legătura dintre ele se întrerupe în momentul în care, într-o situație dată, 
opoziţiile specifice articolului sunt abolite: „articolul” încetează de a mai fi 
subordonat categoriei determinării. 


3.5. Clasa proformelor 


O clasă gramatical eterogenă este şi cea a proformelor, care — în virtutea 
capacității de „a sta în locul altora” reuneşte unități lingvistice gramatical foarte 
diferite. Ca şi pronumele nepersonale (vezi supra, 2.5), proformele depind 
referenţial de context, îşi precizează referentul prin stabilirea unui raport anaforic, 
mai rar cataforic, cu alt component al comunicării (sursă referenţială a proformei). 

Această particularitate funcţional-semantică le permite să se constituie în substitut 
al altor termeni, cuvinte, grupuri de cuvinte, propoziţii. 

Din această clasă fac parte pronumele (cf. Copiii au alergat, unii au obosit, 
alții nu, trei au renunțat imediat.), dar şi proformele adjectivale (precum Filmul a 
fost grozav. Nu am mai văzut de mult un asemenea / aşa film.), proformele 
adverbiale (cf. A plecat la şcoală, de acolo la bibliotecă., În timpul verii e cald, 
atunci se simte bine., Aşază-te pe scaun. Stai aşa.). Când sursa referenţială este 
reprezentată printr-o unitate a textului structurată sintactic, avem a face cu profrază 
(S-ar părea că s-au înţeles. Asta nu pot să cred.) 


3.6. Clasa substitutelor 


Particularitatea  semantico-funcţională de a-şi completa informația 
referențială prin raportare la un alt component al comunicării este comună şi clasei 
substitutelor, care se suprapune în mare proformelor, dar şi pronumelor. Nu 
satisfac condiţia de substitute pronumele personale de persoana întâi şi a doua, a 
căror semnificație este direct dependentă de situația de comunicare, de identificarea 
(deictică) a unui protagonist al „evenimentului” relatat cu locutorul / alocutorul 
(vezi supra, 2.4.1), dar şi unele pronume nepersonale, cele cu utilizare generică, 
cum sunt interogativele cine, ce, negativele nimeni, nimic, nehotărâtele fiecare, 
oricine etc. 

Considerată din perspectiva compatibilității de a se constitui în substitut al 
unui alt termen din enunţ, clasa tradițională a pronumelui îşi revelă lipsa de unitate. 


3.7. Categoria deicticelor 


Categoria deicticelor grupează unităţile limbii care implică sau sunt implicate 
nemijlocit în situația de comunicare, prin care enunţul / mesajul este raportat la 
coordonatele cadrului situaţional de realizare a actului de vorbire. Punctul central 
în constituirea acestui cadru îl reprezintă locutorul (care are o poziție privilegiată) 
şi destinatarul mesajului, cei doi poli ai comunicării, dar şi momentul enunțării. În 
jurul acestor repere, se organizează categoria deicticelor, care, ca și categoria 
determinării, cuprinde unități lingvistice aparținând unor nivele diferite de 
organizare a limbii. 


3.7.1. Identificarea unor participanţi la evenimentul enunțat cu locutorul sau 
destinatarul actului de vorbire (sau caracterizarea negativă sub acest aspect) este 
specifică pronumelor personale (vezi supra, 2.4), deosebindu-le semantic de alte 
„nominale”, pronume sau substantive. 

Aceluiaşi reper i se subordonează valorile categoriei gramaticale a 
persoanei, reprezentate în flexiunea verbală prin desinențe sau prin variația 
auxiliarului. ` 

Reperul locutorului intervine şi în organizarea spațială a cadrului enunțiativ. 
Numeroase unități lexicale implică în configurarea lor semantică situarea față de 
locutor. Pentru adjectivele şi pronumele demonstrative, reperul evaluării distanței 
(„apropiere”, „depărtare”) este reprezentat de locutor (în unele limbi şi de 

alocutor). Raportarea la acel(e)aşi reper(e) organizează semantica unor adverbe ca 
aici şi acolo, aproape şi departe, a unor verbe ca a veni, a pleca, etc., dar şi a unor 
unități lingvistice ca (Ja) dreapta, (la) stânga, în față (fața), în spate (le) etc. 
Reperul implicit, reprezentat prin locutor, centru al situației tipice de enunţare (cf. 
Rămâi în spate. Lumina vine din stânga., de exemplu), poate fi înlocuit — în 
contextul discursiv — printr-un alt reper, precizat explicit (Rămâi în spatele 
cortinei., Lumina vine din stânga (partea stângă a) scenei... 


3.7.2. Dacă situarea față de locutor (alocutor) este implicată în organizarea 
„Spațială” a enunţului, evocarea contextului situațional prin raportarea la momentul 
enunţării are un rol determinant în structurarea cadrului temporal. 

Raportarea la momentul enunțării reprezintă pivotul central al categoriei 
gramaticale a timpului: semnificaţia timpurilor verbale derivă din situarea 
evenimentului enunțat într-un moment concomitent (prezent), anterior (trecut) sau 
ulterior (viitor) față de cel al enunțării (vezi Verbul. Timpul). 

La nivel lexical, reperul deictic temporal este presupus de sensul adverbelor 
„demonstrative” acum (exprimând „concomitența”) şi atunci (pentru „trecut” şi 
„viitor”) sau azi, (poi)mâine, (alaltă)ieri, dar şi al altor unități lexicale ale limbii 
ca: prezent, trecut, viitor, recent, vechi, antic, la anul, anul trecut etc. Unele 
cuvinte, ca înainte, după, aparțin atât deixisului spaţial, cât şi celui temporal. 


3.7.3. Situaţia de comunicare, considerată din punctul de vedere al distincțiilor ` 


impuse de organizarea socială, intervine şi în semantica pronumelor de politeţe, 
dar şi, sub numeroase alte forme, în structurarea comunicării (vezi II, Deixis). 


3.7.4. Cele mai multe dintre deictice sunt compatibile şi cu utilizarea 
anaforică (vezi II, Anafora), în situațiile în care, prin abolirea referirii directe la 
situația de comunicare (sursă a informaţiei deictice), conţinutul lor semnificativ, 
redus la semnificaţia lexicală specifică (configurată de apartenenţa la un anumit 
sistem lingvistic), se precizează referențial prin asocierea cu un alt component 
coocurent în enunţ. 


3.8. Clasa jonctivelor 


Clasa jonctivelor, delimitată funcțional prin capacitatea componentelor sale 
de a stabili relații în limitele enunțului — între cuvinte, la nivelul grupului de 
cuvinte, între grupuri de cuvinte la nivelul propoziției şi între cuvinte, grupuri de 
cuvinte şi propoziţii la nivelul frazei, include, într-o unică clasă, unităţile lexicale 
încadrate tradițional ca prepoziții şi conjuncții (diferenţiate în funcţie de calitatea 
unităţilor sintactice în care funcţionează ca lianţi), dar şi pronumele, adjectivele şi 
adverbele relative. Jonctivele asigură organizarea frastică a comunicării. 


3.9. Clasa conectorilor 


Clasa conectorilor — definită tot funcţional — interferează cu clasa Jonctivelor, 
în măsura în care cuprinde şi elementele lingvistice capabile să reunească într-un 
ansamblu coerent (prin asociere sintactică şi ideatică) componentele de nivel 
propozițional ale unei comunicări. Conceptul lingvistic de conector are în vedere 
mijloacele lingvistice (mai ales conjuncții şi adverbe) care stabilesc relaţiile dintre 

propoziţiile componente ale enunțului, dar și relațiile dintre unităţi comunicative 
sintactic independente, adeseori superioare enunţului ca extindere şi / sau complexitate 
(reprezentând gruparea a două sau mai multe enunţuri succesive). Coerenţa unui 
ansamblu comunicativ de dimensiuni diverse se realizează prin conectori, care 
asigură corelarea frastică şi transfrastică a componentelor la nivelul textului. 

Dintre jonctive, cele mai multe conjuncţii — mai ales cele coordonatoare — 
funcționează atât la nivel frastic, cât şi la nivel transfrastic, pe când conjuncțiile 
subordonatoare şi relativele îndeplinesc mai ales funcţia de liant interpropozițional. 
Detaşarea din frază, prin pauză şi intonaţie, a propozițiilor subordonate (cf., de 
pildă, O să ducă lucrurile până la capăt oricât de greu ar fi. Chiar dacă nu 
merită., Caută omul potrivit, inteligent, informat, cu experienţă. Care e aşa de 
greu de găsit.) are ca efect punerea în evidenţă, sublinierea lor emfatică, dar nu 
modifică, de regulă, statutul lor sintactic (de subordonate). Cu acelaşi efect se 
izolează prin detaşare componentele propoziției: Lucrează de ani întregi la această 
problemă. Cu o perseverență de nezdruncinat. Adeseori, însă, fracturarea frazei 
subliniază — şi la nivelul enunţului, dar mai ales la nivel transfrastic — raporturi 
semnificative subiacente determinate de interferența unor acte discursive (vezi, de 
exemplu, II, Circumstanţialul. Prezentare generală, 4.2). 

Ca rezultat al interferenţelor de acest fel, conjuncţiile — utilizate cu rol de 
conector transfrastic — se modifică funcţional şi semantic (vezi II, Conectori 
frastici şi transfrastici ). 

Dintre conjuncții, or apare exclusiv la nivel transfrastic, asociind unități 
textuale depăşind cadrul enunţului. 

La stabilirea raporturilor transfrastice de organizare a textului (monologic sau 
dialogic) participă unități lingvistice foarte diverse. Rolul de conector transfrastic 
este cel mai frecvent îndeplinit de adverbe şi grupări diverse (dimpotrivă, oricum, 
totuşi, în primul rând, de asemeni, de altfel, ca atare, tot astfel), care, punând în 
evidență raporturile dintre fragmente sintactic independente, organizează textul. 
Unele tipuri de corelări transfrastice au un corespondent evident la nivel sintactic, 
cf., de pildă, enumerarea, opoziția, echivalarea şi coordonarea (copulativă şi 
adversativă), apoziţionarea. 


3.10. „Părţi de vorbire” / „clase de cuvinte” 


Dacă partiția în „părți de vorbire” privilegiază particularitățile gramaticale 
ale unităţilor lexicale ale limbii, celelalte clase cuprind mijloace lingvistice 
eterogene — care se situează la diverse nivele ale sistemului (lexical sau 
gramatical), grupate în virtutea unor particularități funcționale comune, care 
corespund, în procesul de comunicare, unor corelări specifice între „limbă” şi 
„universul“ pe care îl „exprimă”, între sistemul lingvistic şi discurs, ca modalitate 
de comunicare. Particularitatea comună a acestor clase o constituie diversitatea 
componentelor: aceeaşi clasă grupează cuvinte / grupări locuţionale, unităţi 
lingvistice reprezentând părți de vorbire diferite, dar şi cuvinte şi afixe ale unor 
categorii gramaticale. 

SUBSTANTIVUL 


1. PRELIMINARII 


Substantivul este o clasă lexico-gramaticală deschisă, ce reprezintă 


aproximativ 50% din totalitatea cuvintelor limbii române, fiind, alături de verb, o 
clasă fundamentală, implicată în definirea celorlalte clase lexico-gramaticale. Se 
distinge prin următoarele trăsături; morfologic, prezintă pen fix şi flexiune în raport 
cu numărul, cu cazul şi cu categoria determinării (vezi infra, 1.1; 2); sintactic, 
poate forma, împreună cu verbul, nucleul unui enunț şi este centrul grupului 
„nominal, selectând adjuncțţi, între care specifici sunt determinanții (vezi Clase de 
cuvinte, 3.3) şi adjuncţii genitivali (vezi infra, 1.2; 3); Semantico-pragmatic, se 
Caracterizează prin modul specific în care îşi asociază referentul, numai în 
combinație cu un determinant; substantivul poate denumi (clase de) obiecte, în sens 
larg: fiinţe (om), lucruri (minge), fenomene (ploaie), acțiuni (plecare), stări (criză), 
însuşiri (bunătate), relaţii (rudenie) — vezi infra, 1.3, 3.1.3; II, Grupul nominal, 
2.3. Substantivele comune desemnează obiecte de acelaşi fel, neindividualizate 
(fată, oraş). Substantivele proprii desemnează obiecte unice (Maria, Bucureşti). 

Categoria cea mai numeroasă, care poate fi considerată prototipică, o 
formează substantivele comune propriu-zise flexibile (casă). Substantivele comune 
propriu-zise sunt nume de obiecte concrete. 


1.1. Caracteristici morfologice 


Substantivul este o parte de vorbire flexibilă, ale cărei forme variază după 
categoriile gramaticale de număr, caz şi determinare. 

Genul nu este un criteriu de flexiune pentru substantiv, ci o trăsătură 
inerentă, fixă, în funcţie de care categoriile flexiunii se manifestă în mod specific 
(vezi infra, 2.1). 

În funcţie de genul, numărul şi cazul substantivului, sunt selectate, prin acord 
gramatical, formele adjuncților adjectivali, în grupul nominal (casă frumoasă f. sg. 
N-Ac). În funcţie de genul și numărul substantivului sunt selectate, prin acord, 
formele numelui predicativ adjectival (casele sunt frumoase f. pl.), iar prin relaţie 
anaforică, formele substitutelor — pronume, numerale (Cumpără flori, Câteva albe 
şi două albastre., f. pl.). În relaţia dintre subiect şi predicat, substantivul impune 
verbului forma de număr şi selectează formele verbale de persoana a Il-a 
(Studenții citesc., pl.); vezi II, Acordul dintre subiect şi predicat, 1. 

Exprimarea categoriilor flexionare (de număr, de caz şi de determinare) se 
organizează în cadrul claselor de gen. Flexiunea substantivului se realizează 
sintetic, prin desinenţe, prin articolul definit, precum şi prin alternanţe fonetice care 
modifică radicalul substantival. Categoriile gramaticale se exprimă, de asemenea, 
analitic, prin prepoziţii, prin articolul nedefinit sau prin mărcile de caz proclitice 
lui, al. Categoriile flexionare ale substantivului se manifestă, în general, solidar şi, 
uneori, redundant, prin aceleaşi mărci. Flexiunea substantivului se caracterizează 
prin numeroase omonimii (vezi infra, 2.5). Particularităţile flexionare 
caracterizează, cu unele excepții, toată clasa substantivelor (vezi infra, 2). 


1.2. Caracteristici sintactice 


Substantivul comun propriu-zis participă la structura diferitelor grupuri, fiind 
centru sau termen dependent (vezi infra, 3.1, 3.2). 

Substantivul, centru al grupului nominal, se asociază cu adjuncţi specifici — 
determinanţi (acest oraş), adjuncţi genitivali (casa Mariei) şi cu adjuncţi 
nespecifici — adjectivali (oraş vechi), prepoziţionali (sat de munte), verbali (casă 
de locuit, foc arzând) sau propoziţionali (cartea pe care o citesc, oraşul unde 
locuiesc). 

Substantivul poate fi dependent sintactic de verb (Citeşte cărți.), de adjectiv 
(necesară omului), de o interjecție (Iată cascada!) sau de un alt substantiv (copiii 
Mariei). 

Ca termen dependent, substantivul poate ocupa diferite poziţii sintactice în 
enunț: subiect (Vine trenul.), complement direct (Cumpără flori.), complement 
indirect (Elevul oferă flori profesoarei.), nume predicativ, în combinaţie cu un verb 
copulativ (El este inginer.), atribut (grădina oraşului) etc. Diferitele funcții 
sintactice ale substantivului în enunţ se exprimă prin forma sa cazuală, marcată 
sintetic (prin desinențe, prin articole enclitice) sau analitic (prin prepoziţii şi prin 
alte mărci), prin acordul predicatului cu subiectul şi prin topică. 


1.3. Caracteristici semantice 


Substantivele se pot grupa semantic în mai multe categorii, care se disting 
(parțial) şi morfosintactic. Anumite substantive manifestă, în comparație cu 
substantivele comune propriu-zise, un comportament gramatical de tip special, care 
se corelează cu particularitățile lor semantice, implicit cu anumite proprietăţi ale 
referenţilor (vezi infra, 4). 

În situaţia cea mai comună se află substantivele propriu-zise nume de (clase 
de) obiecte concrete, „discrete” (sau individuale). Acestea sunt numărabile, 
compatibile cu opoziția gramaticală de număr singular / plural (casă, case), vezi 
infra, 2.2. Numărul este o proprietate a claselor de obiecte. (Categoria 
„nonnumărabil” este favorizată de anumite conţinuturi semantice, cum sunt [+ 
Materie], [+ Abstract]. Aşadar, unele substantive nonnumărabile sunt concrete (şi 
anume substantivele masive — fasole, lapte, câlți), iar altele sunt abstracte (curaj, 
importanță). Categoria „nonnumărabil” implică incompatibilitatea sau limitarea 

compatibilităţii substantivelor cu categoria morfosemantică a „pluralității” (vezi 

Un anumit specific referitor la flexiunea după număr au şi substanivele 
numite „colective”, a căror referință este de tip cumulativ (buchet, grup — vezi 
infra, 4.3). 

Proprietăţile distribuţionale ale substantivelor (selecţia contextelor pe care 
substantivele şi le asociază) sunt în mare măsură explicabile prin modul de 
conceptualizare a referentului (care deosebeşte numele comune de numele proprii) 
sau prin caracterul atipic al unor referenți, ca „acțiunea” şi „activitatea” (exprimate, 
de obicei, prin verbe: a pleca — plecare, a naviga — navigaţie), „starea” (exprimată 
mai ales prin verbe sau / şi adjective: a suferi — suferință, atent — atenţie), „însuşirea” 
(redată, în mod obişnuit, prin adjective: bun — bunătate), vezi infra, 4.4, 4.5. 


2. FLEXIUNEA SUBSTANTIVULUI 


Categoriile gramaticale ale substantivului sunt genul, numărul, cazul şi 
determinarea. Dintre acestea, numărul, cazul şi, parțial, determinarea sunt categorii 
flexionare. 

Genul, trăsătură inerentă şi fixă a substantivului, nu constituie un criteriu de 
flexiune pentru această parte de vorbire, care nu are forme distincte opozabile 
pentru marcarea genului. Opoziţiile flexionare de număr, caz şi determinare se 
manifestă specific în cadrul fiecărei clase de gen a substantivelor (masculine, 
feminine, neutre), atât prin preferința pentru anumite afixe şi prin prezența unui 
sistem de omonimii specifice, cât şi prin manifestarea solidară a mărcilor de gen, 
număr, caz şi, uneori, de determinare. 

Categoria gramaticală a determinării caracterizează exclusiv flexiunea 
substantivului, marcând, în cazul conversiunii, substantivizarea altor clase lexico- 
gramaticale. 


2.1. Genul substantivului 


2.1.1. În limba română, categoria gramaticală a genului grupează substantivele 
în trei clase: masculine, feminine şi neutre. Fiecare substantiv comportă o 
caracteristică fixă de gen, prin care se încadrează într-una dintre clasele morfologice 
reunite pe baza uneia dintre trăsăturile: [+ Masculin] / [+ Feminin] / (+ Neutru]. 
Fiecare clasă de gen are flexiune proprie, caracterizată prin omonimii şi combinaţii 
specifice de desinenţe. 

La unele substantive, apartenența la o anumită clasă de gen are o 
fundamentare obiectivă, legată de exprimarea distincţiilor semantice impuse de 
genul natural. 

2.1.2. În plan sintactic, genul substantivului se manifestă sub forma acordului 
gramatical impus determinanților (articol, adjectiv), în cadrul grupului nominal, 
substitutelor (pronume, numeral), participiului din componența diatezei pasive a 
verbului (dacă substantivul este subiect al verbului). Caracteristica de gen a 
substantivului-centru este preluată de către adjuncți, asigurând coeziunea grupului 


nominal, sau este transmisă substitutelor. 

2.1.2.1. Clasele de gen ale substantivelor: masculine, feminine, neutre se 
caracterizează prin selectarea anumitor contexte adjectivale (adjective propriu-zise, 
participiale, pronominale). 


Spre deosebire de substantiv, caracterizat prin „gen fix”, adjectivul, 
atât cel propriu-zis, cât şi cel determinativ, are forme distincte pentru 
masculin, singular (acest frumos om) şi plural (aceşti frumoşi oameni), 
respectiv, pentru feminin, singular (această frumoasă casă) şi plural (aceste 
frumoase case) (vezi Adjectivul, 2.1.1). 


Un substantiv admite cel mult două dintre cele patru tipuri de contexte 
adjectivale: (a) acest ~; (b) această ~; (c) aceşti ~; (d) aceste ~. 

Substantivele masculine admit numai contextele (a) şi (c): acest ~ / aceşti ~ 

(a) acest bărbat, câine, copac etc. 

(c) aceşti bărbaţi, câini, copaci etc. 

Substantivele feminine satisfac numai contextele: (b) şi (d): această ~ / 
aceste ~ : această femeie, carte, pisică etc. / aceste femei, cărți, pisici etc. 

Substantivele neutre acceptă numai contextele: (a) şi (d): acest ~ / aceste ~: 
acest animal, drum, nume / aceste animale, drumuri, nume etc. 

Contextele adjectivale (b) şi (c), admise de substantivele dintr-o singură clasă 
de gen, caracterizează genul masculin (c) şi genul feminin (b). Spre deosebire de 
substantivele masculine şi feminine, substantivele neutre nu au un context specific, 
"acceptând la singular contextul (a), ca şi substantivele masculine, şi la plural 
contextul (d), ca şi substantivele feminine. 

2.1.2.2. Un număr restrâns de substantive admit numai unul dintre cele patru 
tipuri de contexte adjectivale: (a) / (b) / (c) / (d): , 

(a) acest curaj, ~ fotbal, ~ sânge etc.; 

(b) această cinste, ~ miere, ~ oină etc.; 

(c) aceşti lapţi, ~ ochelari, ~ zori etc.; 

(d) aceste aplauze, ~ icre, ~ tărâțe etc. 

Substantivele care satisfac unul dintre contextele specifice de gen (c) / (b) se 
încadrează în clasa masculinelor, respectiv, a femininelor. Substantivele care 
acceptă exclusiv unul dintre contextele nespecifice de gen, comune clasei 
masculinelor şi neutrelor (å), sau femininelor şi neutrelor (d), nu pot fi încadrate 
neechivoc în nicio clasă de gen, fiind caracterizate ca arhigenuri cu paradigma 
incompletă, prin absenţa, fie a formei de plural, dacă acceptă exclusiv contextul (a), 
fie a formei de singular, dacă satisfac exclusiv contextul (d). Arhigenurile se 
subordonează celorlalte genuri. 

2.1.2.3. Unele substantive prezintă variante flexionare, care satisfac contexte 
adjectivale caracteristice pentru clase de gen distincte: 

e masculin: (a) şi (c) sau feminin (b) şi (d): 

(a) acest grăunte; 

(c) aceşti grăunți, 


(b) această grăunță, 
(d) aceste grăunțe; 

e neutru: (a) şi (d) sau feminin (b) şi (d): 
(a) acest colind; 
(d) aceste colinde; 


(b) această colindă; 

(d) aceste colinde . 

În general, numai una dintre variantele de gen reprezintă norma literară, atât 
la cuvintele populare: bocanc / bocancă, cojoc / cojoacă, horn / hoarnă, rod / 
roadă, rotocol / rotocoală etc., cât şi la cuvintele neologice, cu ezitări de adaptare 
morfologică: bonet / bonetă, hieroglif / hieroglifă, monogram / monogramă etc. 
Uneori ambele forme de gen sunt admise ca variante literare libere: basc / bască, 
colind /colindă. 

Unele substantive prezintă, numai la plural, variante care acceptă atât 
contextul (c): aceşti ~, cât şi (d): aceste ~, încadrându-se în clasa masculinelor prin 
contextul specific (c), şi în clasa neutrelor prin contextele nespecifice (a) şi (d): 

(a) acest nucleu, robinet, torent etc.; 

(c) aceşti nuclei, robineţi, torenţi etc.; 

(a) acest nucleu, robinet, torent etc.; 

(d) aceste nuclee, robinete, torente etc. 

Variantele substantivelor de acest fel, rezultate, în general, din adaptarea 
diferită a unor neologisme, au fie acelaşi sens: nuclei / nuclee, torenţi / torente, 


viruşi / virusuri etc., fie tind să se specializeze diversificându-se semantic: elemenţi 


(de calorifer) / elemente (chimice), curenţi (electrici) / curente (politice, artistice), 
derivați (chimici)/ derivate (industriale, lexicale) etc. 

2.1.2.4. Un număr redus de substantive, derivate sau compuse „afective”: 
buftea, mutulică, gură-cască, încurcă-lume, papă-lapte, pierde-vară, târâie-brâu 
etc., admit toate cele patru tipuri de contexte adjectivale (a) şi (b) ŞI (c) şi (d): 

(a) acest încurcă-lume, gură-cască etc.; 

(b) această încurcă-lume, gură-cască etc.; 

(c) aceşti încurcă-lume, gură-cască etc.; 

(d) aceste încurcă-lume, gură-cască etc. 

Ocurenţa unor substantive în contextele adjectivale specifice atât genului 
masculin (c), cât şi genului feminin (b) indică apartenenţa lor la o subclasă de 
interferență a masculinului cu femininul, numită gen comun. La aceste substantive 
invariabile, genul nu se manifestă diferențiat, dar poate fi determinat contextual, fie 
ca masculin, fie ca feminin (A fost totdeauna un gură-cască. Elena, eşti o 
nătăfleaţă. ). 

2.1.3. Capacitatea substantivului de a exprima, prin categoria genului, 
particularități de conţinut privitoare la deosebirile de sex (masculin / feminin) 
implică disocierea numelor de animate de numele de inanimate. Opoziţiile 


semantice [+ Animat] / [- Animat], [+ Sex] / [- Sex] pot motiva genul gramatical 


al unor substantive. 
Se înregistrează următoarele preferințe selective în încadrarea de gen a 


substantivelor în raport cu particularităţile semantice: 

(a) [+ Animat] [+ Sex] [+ Masculin] — gen masculin : bărbat, frate, țăran, 
croitor etc.; lup, bou, cocoș etc. 


(b) [+ Animat] [+ Sex] [+ Feminin] > gen feminin: fată, soră, profesoară 
etc.; oaie, găină, albină etc. 

(c) [- Animat] — gen neutru: creion, dulap, drum etc. 

Numeroase substantive se încadrează arbitrar în seriile de gen, în afara 
motivaţiilor semantice. Se constată următoarele tipuri de neconcordanță a genului 
gramatical cu genul natural: 

(a) [+ Animat] — gen neutru: animal, dobitoc, macrou, mamifer, personaj 
etc. Inventarul substantivelor animate de genul neutru este redus, cuprinzând, mai 
ales, substantive generice, dar se observă tendința sa de extindere prin substantive 
neologice, cu referință individuală: star, vip etc. 

(b) [- Animat] [- Sex] > gen masculin: covrig, drug, munte, perete etc. 

[> Animat] [- Sex] — gen feminin: casă, macara, vale, etc. 

In cadrul inanimatelor, unele clase semantice se asociază sistematic cu genul 
masculin sau cu genul feminin, fără legătură cu genul natural al referentului. 

Sunt, în general, de genul masculin: numele de arbori (brad, fag, măr etc., 
exceptând magnolie, salcie etc. care sunt de genul feminin), numele lunilor anului 
(ianuarie, februarie etc.), numele notelor muzicale (do, re, mi etc.), numele cifrelor 
şi ale numerelor (unu, doi, trei etc.), numele sunetelor şi al literelor (a, b, c, d), care 
au și variante de genul neutru (a-uri, b-uri, c-uri etc. DOOM?) 

Sunt, în general, de genul feminin: majoritatea numelor de fructe (pară, 
gutuie, vişină etc., exceptând măr, grepfrut, grep care sunt de genul neutru), 
numele zilelor săptămânii (luni, marți etc.), numele părților zilei (dimineaţă, seară 
etc.), numele anotimpurilor (iarnă, vară etc.), numele de acțiuni provenite din 
infinitive verbale (citire, plecare, venire etc.), cele mai multe nume de însuşiri 


(bunătate, frumusețe, prostie etc.), unele nume de stări şi sentimente (frică, iubire, 
oboseală etc.). 


Motivată de străvechi concepţii animiste, încadrarea în clase de gen 
opuse masculin / feminin a unor nume de inanimate cu acelaşi radical, 
precum numele de arbori şi numele de fructe, este sistematică în limba 
română atât la cuvintele moştenite: cireş < lat. "ceresius / cireaşă < lat. 
“ceresia, prun < lat. prunus / prună < lat. pruna, piersic < lat. persicus / 
piersică < lat. persica etc., cât şi la substantivele de alte origini, numele de 
arbore (masculin) formându-se adesea de la numele fructului (feminin), prin 
derivare regresivă: cais < caisă < ngr. kaisi, vişin < vişină < sl. višnja. 


2.1.3.1. Substantivele care desemnează animate, al căror gen gramatical 


corespunde genului natural, pot fi grupate după modul de exprimare a distincției 
semantice și gramaticale de gen în: 


(a) substantive care alcătuiesc perechi diferențiate ca gen: masculine / 
feminine, raportate la distincţiile de sex; 


(b) substantive cu o singură formă de gen, corespunzătoare unor particularităţi 
semantice privitoare la sexul referentului. 


66 


| 
d 


CE Scanned with OKEN Scanner 


(a) Exprimarea opoziţiei de gen prin perechi substantivale de gen se 
realizează prin: 

(aı) cuvinte cu radical diferit, în cazul substantivelor animate personale: 
bărbat / femeie, băiat / fată etc., sau nepersonale: berbec / oaie, cocog / găină etc.; 

(a2) cuvinte cu acelaşi radical, diferenţiate prin sufixe, în cazul substantivelor 
mobile (animate personale şi nepersonale), reprezentând: 

— cuvânt-bază şi cuvânt derivat cu unul dintre sufixele moționale: 

e feminine: 

-ă: avocat / avocată, elev / elevă etc.; ` 
“că: român / româncă, țăran / țărancă etc.; 
-easă: împărat / împărăteasă, preot / preoteasă etc.; 
-iță: doctor / doctoriță, măgar / măgăriță etc.; 
-oaică: lup / lupoaică, zmeu / zmeoaică etc. 
e masculine: 
-an: curcă / curcan, gâscă / gâscan,; 
-oi: broască / broscoi, vulpe / vulpoi etc. 

— cuvinte derivate cu sufixe diferite: -el /-ică: nepoțel / nepoțică, vițel /vițică; 
(rar) rândunel / rândunică etc. 

— derivat regresiv şi cuvânt-bază (ocazional): călăuz / călăuză. 

Substantivele de gen comun alcătuiesc perechi de gen diferenţiate prin forma 
de masculin sau feminin a determinanţilor: acest / un zgârie-brânză / această / o 
zgârie-brânză. 

(b) În cadrul substantivelor cu formă unică de gen se deosebesc: 

— substantive exclusiv masculine, care desemnează persoane cu particularități 
asociate cu sexul masculin: bariton, bas, tenor etc. sau cu ocupații / ranguri 
exclusiv bărbăteşti (într-o anumită epocă): amiral, cantor, gropar, marinar, papă, 
paşă, popă, soldat, voievod etc. 

— substantive exclusiv feminine care desemnează persoane cu particularități 
asociate cu sexul feminin: gravidă, lăuză, soprană etc. sau cu ocupaţii predominant 
feminine: casnică, moaşă, soră (de caritate) etc., mai rar animate nonpersonale 
feminine: cloşcă, matcă etc. 

2.1.3.2. Încadrarea în clase de gen a unora dintre substantivele animate nu 
corespunde distincţiilor semantice privitoare la sex, genul gramatical nefiind 
motivat de genul natural. Substantivele de acest fel, încadrate într-o singură clasă 
de gen (masculin, feminin sau neutru), denumesc nediferenţiat animate de ambele 
sexe, alcătuind două clase substantivale: (a) substantivele, epicene; (b) substantivele 
de gen comun (vezi supra, 2.1.2.4). 

(a) Clasa substantivelor epicene cuprinde: 

(a) nume de animate personale de ambele sexe încadrate la genul masculin: 
făt, sugar, părinte, rector, decan etc.; 

(a2) nume de animate personale de ambele sexe încadrate la genul feminin: 


călăuză, persoană, rudă, victimă etc.; 
(a3) nume de animate personale de ambele sexe încadrate la genul neutru: 


star, vip etc.; 

(a4) nume de animate nonpersonale de ambele sexe încadrate la genul masculin, 
reprezentând următoarele clase semantice: nume de animale (sălbatice): 
hipopotam, jder, mistreţ, râs etc.; nume de păsări: pescăruş, struj, şoim, vultur etc., 
- nume de peşti: crap, păstrăv, somn etc.; nume de insecte: licurici, păianjen, purice etc. 

(as) nume de animate nonpersonale de ambele sexe încadrate la genul 
feminin, aparţinând următoarelor clase semantice: nume de animale: balenă, 
cămilă, hienă, nevăstuică, nutrie, vidră etc.; nume de păsări: ciocârlie, dropie, 
privighetoare, vrabie etc., nume de peşti: cegă, mreană, păstrugă, știucă etc.; 
nume de insecte: albină, furnică, libelulă, molie, muscă, viespe etc. 

(as) nume de animate nonpersonale de ambele sexe încadrate la genul neutru: 
animal, dobitoc, macrou etc. 

Denumind animate, substantivele epicene nu exprimă, dar presupun genul 
natural, incluzând posibilitatea distincțiilor semantice privitoare la sex. Genul 
natural al animatelor poate fi actualizat de substantivele epicene contextual (în 
concordanță sau în discordanță cu genul gramatical), prin determinativi postpuşi, 
organizaţi în perechi, mascul (bărbătuş) / femelă: cangur-mascul / cangur-femelă, 
hienă-mascul / hienă-femelă etc., prin derivare moțională (ocazională): jderoaică, 
vrăbioi, dropioi etc. sau prin derivare regresivă: călăuz (neliterar). 

Substantivele epicene, caracterizate prin indiferența față de exprimarea 
deosebirilor de sex şi prin încadrarea exclusivă într-o clasă de gen: masculin, 
feminin sau neutru, se deosebesc de substantivele de gen comun (b): gură-cască, 
nătăfleaţă etc., invariabile, care pot reprezenta animate atât de sex masculin, cât şi 
de sex feminin, încadrându-se în două clase de gen. Genul gramatical, masculin sau 
feminin, al acestor substantive se diferențiază contextual (vezi supra, 2.1.2.4). 

2.1.4. În interiorul clasei animatelor a fost delimitată, pe baza opoziţiei 
semantice [+ Uman] / [-Uman], o (sub)clasă denumită tradițional „gen personal”, 
alcătuită din nume comune şi proprii de persoană masculine şi feminine, 
caracterizată prin: (a) particularități morfologice: marcarea proclitică (prin lui) a 
cazului G-D (lui vodă, lui Ion, lui tanti, lui Carmen etc.); marcarea vocativului cu 
desinențe specifice (loane, Mario etc.); (b) particularități sintactice: marcarea 
complementului direct cu pe (văd pe tata, pe lon, pe mama, pe Maria etc.); 
adjoncțiunea adjectivului pronominal posesiv la forma nearticulată a numelor de 
rudenie (frare-meu, soră-mea, maică-mea, tată-meu etc.). 


„Genul personal” nu reprezintă o (sub)clasă de substantive clar 
constituită în cadrul categoriei de gen. Trăsăturile invocate în legătură cu 
„genul personal” nu se manifestă omogen la toate numele de persoană, 
comune sau proprii. Manifestările specifice ale unor substantive comune şi 
proprii sunt legate nu atât de caracterul „persona!” al referentului, cât, mai 
ales, de individualizarea prin denumire a animatelor, personale sau 
nonpersonale, încadrându-se, de fapt, în distincția comun / propriu. Unele 
dintre numele comune susceptibile de a se încadra în „genul personal”, 
denumind grade de rudenie: mamă, tată, tanti etc. sau, mai rar, demnități: 
vodă se comportă gramatical ca substantive proprii (vezi infra, 4.5). 
Caracteristicile „genului personal” nu au caracter obligatoriu în 
comportamentul gramatical al numelor de persoană: numeroase substantive 

de acest fel au şi variante de genitiv 
tatei 4 lui tata, popii / lui popa, de vocativ nemarcate prin desinență 
(omonime cu nominativul): domnul /domnule etc, de construire a 
complementului direct în acuzativ fără marca pe: îl chem pe preot / chem 
preotul etc. De altfel trăsăturile „genului personal” depăşesc limita clasei 
animatelor personale, caracterizând şi unele nume proprii de animale: lui 


Grivei, îl văd pe Azorel etc. sau alte nume proprii inanimate: Steaua bate pe 
Dinamo. 


-dativ. realizate cu encliza articolului: 


2.1.5. Principala trăsătură a genului substantival, indiferent de tipul încadrării 
motivate sau nemotivate a substantivelor în clasele de gen sau de manifestarea 


sintactică, morfologică sau semantică a acestei categorii gramaticale, este 


caracterul său fix. La substantivele cu două forme de gen, ambigue sub raportul 
caracterizării substantivului ca masculin, feminin sau neutru, fiecare dintre cele 


două forme are gen fix, reprezentând o variantă de încadrare a substantivului într-una 
dintre clasele de gen. 


2.2. Numărul substantivului 


2.2.1. Categoria gramaticală a numărului se manifestă în flexiunea substantivului 
prin opoziția dintre singular şi plural, care exprimă distincția semantică dintre 
unitate (un exemplar) şi pluralitate (mai multe exemplare) în cadrul unei clase de 
obiecte de acelaşi fel. 

2.2.2. Opoziția de număr nu se realizează în flexiunea tuturor substantivelor. 
Din acest punct de vedere, substantivele se împart în substantive numărabile sau 
discrete, care participă la opoziţia de număr singular / plural, şi substantive 
nonnumărabile sau nondiscrete, care nu participă la opoziția de număr, flexiunea 
lor reducându-se la unul dintre termenii opoziţiei: singular sau plural. 

Substantivele comune propriu-zise se caracterizează ca numărabile, în raport 
cu alte clase substantivale (substantive masive, abstracte, proprii), care 'sunt, în 
general, nonnumărabile (vezi infra, 4). 

Substantivele numărabile au flexiune completă, cu forme distincte de număr 
(lup / lupi, casă / case, scaun / scaune etc.) sau prezintă o formă unică pentru 
singular şi plural (arici, învățătoare, nume etc.). Substantivele nonnumărabile au 
flexiune incompletă sau defectivă, având forme numai de singular (substantive 
singularia tantum: sânge, curaj etc.) sau numai de plural (substantive pluralia 
tantum: câlți, ochelari etc.) 

2.2.3. În plan sintactic, categoria gramaticală a numărului substantivului, ca 
şi cea a genului şi a cazului, se manifestă prin acordul gramatical şi prin repetarea 
caracteristicii de număr a substantivului-centru în cadrul grupului nominal. 
Raportarea la contextele adjectivale (la adjectivele propriu-zise sau pronominale) 
permite delimitarea claselor de substantive cu flexiune completă, care realizează 
ambele valori de număr, singular şi plural, cu forme diferite, în cazul substantivelor 
variabile, şi cu o singură formă, în cazul substantivelor invariabile, de 
substantivele cu flexiune incompletă sau defectivă de singular sau de plural. 

2.2.3.1. Substantivele cu flexiune completă, variabile, admit unul dintre 
contextele (a): acest ~ sau (b): această ~, pentru singular: acest copil, acest drum, 

această casă etc. şi unul dintre contextele (c): aceşti- sau (d): aceste ~ , pentru 
plural: aceşti copii, aceste case, aceste drumuri, având forme diferite pentru 
fiecare context. 

Compatibilitatea formelor substantivului cu unul dintre cele două contexte de 
singular şi de plural diferă în raport cu genul gramatical: masculinele acceptă 
contextele (a) şi (c): acest bărbat / aceşti bărbaţi, femininele, contextele (b) şi (d): 
această fată / aceste fete, neutrele, contextele (a ) şi (d): acest scaun / aceste scaune. 

2.2.3.2. Substantivele invariabile satisfac, cu aceeaşi formă, atât un context 
de singular, cât şi unul de plural: masculinele, (a) şi (c): acest unchi / aceşti unchi; 
femininele, (b) şi (d): această învățătoare, aceste învăţătoare; neutrele, (a) şi (d): 
acest nume, aceste nume. 

Acestora li se adaugă și unele substantive de gen comun care apar, cu aceeaşi 
formă, în ambele contexte de singular (a) şi (b): acest gură-cască, această gură- 
cască, şi în ambele contexte de plural: aceşti gură-cască, aceste gură-cască (vezi 
supra, 2.1.2.4). 

2.2.3.3. Substantivele cu flexiune incompletă sau defective de număr se 
caracterizează prin compatibilitatea cu un singur context adjectival: fie de singular, 
la substantivele singularia tantum: (a) acest aur / (b) această cinste etc., fie de 
plural, la substantivele pluralia tantum: (c) aceşti ochelari / (d) aceste icre (vezi 
infra, 4). 

2.2.4. În plan morfologic, categoria numărului se realizează prin selectarea 
anumitor afixe (desinenţe, articole) şi prin alternanțe vocalice şi consonantice 
specifice, în funcţie de apartenenţa substantivului la o anumită clasă de gen (vezi 
infra, 2.5). 

2.2.5. În plan semantic, distincţia dintre substantivele numărabile Şi cele 
nonnumărabile corespunde unor particularități ale referentului. Substantivele care 
denumesc animate şi inanimate concrete sunt numărabile, aparținând unor clase 
care permit distincția între unitate şi pluralitate, deosebindu-se, sub acest aspect, de 
celelalte clase substantivale (vezi infra, 4). 


2.3. Cazul substantivului 


2.3.1. Categoria gramaticală a cazului exprimă raporturile şi funcțiile 
sintactice ale substantivului în cadrul enunțului. 

Categoria gramaticală a cazului cuprinde în limba română cinci termeni 
(cazuri): nominativ (N), acuzativ (Ac), genitiv (G), dativ (D) şi vocativ (V), care se 
manifestă în flexiunea nominală prin forme distincte şi prin forme omonime, 
organizate într-un sistem de opoziții caracteristice. 


Existenţa unui al şaselea caz (numit caz locativ, caz temporal, caz 
direct sau caz neutru) are în vedere formele substantivale care nu acceptă 
substituția cu pronume personale (Doarme toată noaptea., Aşteaptă ore 
întregi.), prezente adeseori în expresii verbale sau adjectivale (a se supăra 
foc, a se certa furcă, plin ochi, sănătos tun etc.). Posibilitatea de substituire a 
unora dintre substantivele de acest fel prin adverbe (Doarme îndelung., 
Aşteaptă mult., respectiv, a se supăra tare, a se certa grozav, foarte plin, 
tare sănătos) sugerează o schimbare a valorii lor gramaticale (conversiune). 

respectiv, al incompatibilităţii cu un regent verbal, adjectival, interjecţional. 
Funcţia sintactică prototipică a cazului genitiv este cea de atribut genitival (vezi II, 
Atributul, 2.2.1). 

Dativul este cazul subordonat impus nominalului de un regent verbal (Îi dau 
elevului o carte., El răspunde solicitărilor. ), adjectival (activitate prielnică 
sănătăţii ) sau, mai rar, interjecţional (Bravo elevilor harnici!), realizând funcţia 
sintactică prototipică de complement indirect (vezi şi II, Complementul indirect). 
Atipic, dativul este cazul nominalului subordonat unui regent nominal (dativul 
adnominal), fiind impus de nume de acțiune care păstrează regimul cazual al 
verbului din care provin (acordarea de medalii sportivilor, trimiterea de ajutoare 
Sinistraților) sau de nume (nearticulate) de rudenie, de funcţii sau de demnități: 
(nepot de soră mamei mele, domn Moldovei), realizând funcția sintactică de 
atribut în dativ (vezi II, Atributul, 2.2.4). 

2.3.3.2. Participarea la structura grupului prepoziţional este compatibilă 
numai cu anumite valori cazuale. 

Din această perspectivă, se pot deosebi cazurile nonprepoziționale, 
caracterizate prin incompatibilitea cu prepoziţii sau locuţiuni prepoziţionale (N şi 
V), de cazurile prepoziționale (Ac, G, D). 

În cadrul grupului prepozițional, cazul-regim este impus de anumite 
prepoziții sau locuţiuni prepoziţionale (vezi I, Prepoziţia, 3.1.1.1; II, Grupul 
prepozițional, 2.1.1). Acuzativul este cazul-regim al prepoziţiilor: către, cu, fără, 
de, despre, din, dintre, dintru, în, între, întru, la, lângă, pe, peste, prin, printre, 
printru, spre, sub şi al locuţiunilor prepoziţionale: în caz de, afară de, în loc de etc. 
Genitivul este cazul-regim al prepoziţiilor: asupra, contra, împotriva, înaintea, 
deasupra, dedesubtul etc. şi al locuţiunilor prepoziţionale: în faţa, în preajma, în 
jurul, în vederea, în ciuda, în pofida etc. Dativul este cazul-regim al prepoziţiilor: 
datorită, graţie, mulțumită etc. 

2.3.4. În plan paradigmatic, categoria gramaticală a cazului se exprimă prin 
desinențe şi articole, care se constituie în mărci solidare cu indicii celorlalte 
categorii gramaticale (vezi infra, 2.5), participând la sistemul de opoziții şi 
omonimii specifice. 

2.3.5. Cazurile substantivului pot fi asociate cu anumite funcţii semantice 
distinctive. 

Vocativul este cazul adresării, reprezentând indicarea explicită de către 
locutor a alocutorului, ca destinar al mesajului imperativ (o chemare, un ordin, o 
amenințare sau o rugăminte), al celui asertiv (de informare, de opinie, de 
argumentare etc.) sau al celui interogativ. 

Vocativul este caracteristic, în general, substantivelor animate (personale şi 
nonpersonale), atât comune, cât şi proprii. Substantivele comune care au cazul 
vocativ sunt cu precădere nume personale generice: bărbat, femeie, băiat, fată, domn, 
doamnă, domnişoară etc., nume de rudenie sau de relaţii interpersonale: tată, 

mamă, frate, soră, prieten, amic etc, nume de profesii sau de funcții: doctor, 
profesor, dascăl etc., nume etnice: român, turc, grec etc., nume mitologice sau 
religioase: zeu, zeiță, zmeu, drac, diavol, înger etc. Substantivele nonanimate 
realizează cazul vocativ prin personificare: Ce te legeni, codrule, / Fără ploaie, 
fără vânt. (M. Eminescu, Ce te legeni...), Cât de frumoasă te-ai gătit, / Naturo, tu, 
ca o virgină. (G. Coşbuc, Vara). Numele comune în cazul vocativ pot avea valori 
denominative (referenţiale) sau metaforice. 

Cazul nominativ corespunde, în funcţie de caracteristicile semantice ale 
verbului coocurent, unor roluri tematice diferite (vezi I, Verbul. Prezentare 
generală; II, Grupul verbal, 3.1.1, Subiectul, 2.1), impuse de verbe de acţiune: 
Agentul (Elevul scrie., Mama spală.), Pacientul (Bolnavul este îngrijit de medic., 
Mâncarea este gătită de mama.), Beneficiarul (Elevul a obținut o bursă., Acuzatul 
beneficiază de o amnistie.), Instrumentul (Biciul îl loveşte puternic., Plugul ară 
ogorul.), Cauza (Cutremurul a distrus oraşul., Vântul a doborât copaci.), Ţinta 
(Copilul primeşte cadouri., Ascultătorul a recepționat mesajul.), de verbe de stare: 
Experimentatorul (Omul se teme de fulgere., Ion se supără.), Locativ (Mă doare 
piciorul., Mă ustură ochii. >, de verbe de posesie: Posesorul (Bunicul are o casă la 
țară., Angajaţii dețin acțiunile fabricii.). 

Cazului acuzativ îi sunt caracteristice roluri tematice atribuite de verbe de 
acțiune: Pacientul (El construieşte o casă.), Beneficiarul (Învățătoarea îi învață pe 
copii alfabetul), Ţinta (Vecinul l-a ajuns pe hoţ din urmă.), mai rar de verbe 
„psihologice”: Experimentatorul (Pe copil îl dor picioarele., Pe profesor îl uimeşte 
răspunsul elevului. ). 

Cazul genitiv are semnificaţia generală de caz al posesiei, exprimând 
Posesorul unui obiect (cartea elevului, grădina mamei etc.). În cazul numelor de 
acțiune sau de stare, genitivul subiectiv exprimă rolul de Agent (plecarea copiilor 
în tabără), iar genitivul obiectiv, pe cel de Pacient (realizatorul emisiunii etc.). 

Cazul dativ al substantivului poate exprima rolurile tematice de Beneficiar 
(Mama pregăteşte copiilor o surpriză.), Țintă (I-a trimis mamei un pachet.), în 
cazul verbelor de acţiune, sau de Experimentator, în cazul verbelor „psihologice” 
(Copilului îi place jocul.). Rolul tematic Locativ (Stai locului!) este realizat mai 
rar de cazul dativ. 


2.4. Determinarea substantivului 


2.4.1. Categoria gramaticală a determinării, specifică substantivului, 
exprimă, prin opoziţiile dintre termenii nedeterminat / determinat nedefinit I 
determinat definit, gradul de individualizare a referentului din perspectiva 
locutorului, în sensul extensiunii sau al limitării domeniului de referinţă a 
denumirii la o clasă de obiecte, respectiv, la un (anume) obiect sau la mai multe 
obiecte dintr-o clasă (vezi Clase de cuvinte, 3.3.4.2). 

Categoria gramaticală a determinării se realizează prin asocierea 
substantivului cu forme ale articolului nedefinit (nehotărât) şi ale articolului definit 
(hotărât), numită articulare nedefinită, respectiv, articulare definită a 
substantivului, în opoziţie cu absenţa determinanţilor de tip articol, numită 


A 

nearticulare sau articulare Ø a substantivului (vezi infra, 2.5). Funcţia de 
exprimare a categoriei gramaticale a determinării la substantiv (morfem al 
determinării) constituie una dintre caracteristicile articolului nedefinit şi a celui 


definit (vezi Clase de cuvinte, 3.3.2). 
Pe lângă funcţia de exprimare a categoriei gramaticale a determinării, 


articolul definit cumulează alte funcţii: 

(a) determinant anaforic cu referire la un antecedent (Am cumpărat legume, 
dar roşiile erau foarte scumpe.); 

(b) deictic cu referinţă la situația de comunicare (Priveşte fotografia. ); 

(c) indice al flexiunii de număr şi caz la substantiv (Partea colegului şi a 
colegelor este mai mare.), precum şi al flexiunii de gen, număr şi caz la adjectivul 
antepus (Povestea frumosului prinţ şi a vestitelor sale bătălii îi plăcea.); 

(d) marcă a substantivizării (a conversiunii altor părți de vorbire în clasa 
substantivului): bogatul, eul, sinele, doiul, binele, intrândul, aproapele, oful etc. 
(vezi infra, 5). 

Categoria gramaticală a determinării se manifestă printr-un sistem de trei 
opoziții între termenii categoriei, exprimați prin articol zero (Ø), articol nedefinit şi 
articol definit: 

(a) nedeterminat / determinat nedefinit: Ø om / un om, Ø floare / o floare, Ø 
drum / un drum etc.; 

(b) nedeterminat / determinat definit: Ø om / omul, Ø floare / floarea, Ø drum 
/ drumul etc.; 

(c) determinat nedefinit / determinat definit: un om / omul, o casă /casa, un 
drum / drumul etc. 

2.4.2. Din punct de vedere sintactic, asocierea substantivului cu afixele 
specifice determinării nedefinite sau definite depinde de: (a) poziţia (funcţia) 
sintactică a substantivului; (b) topica în cadrul enunţului în raport cu regentul; (c) 
condiționările contextuale. 

2.4.2.1. În poziţia de subiect, substantivul la nominativ, singular sau plural, 
prezintă atât forme nearticulate, cât şi forme articulate nedefinite şi definite (Acest 
elev / un elev / elevul învaţă., Vine furtună / o furtună / furtuna., Mame / nişte 
mame / Mamele plâng., Sosesc copii / nişte copii / copiii.) (vezi II, Subiectul, 2.1.2). 

Distribuţia diferitelor forme de articulare a substantivului în poziţia sintactică 
de subiect variază în funcţie de factori atât sinractici: tipul predicatului, topica 
subiectului, relaţiile cu alți determinanţi, cât şi morfologici: caracteristicile de 
număr ale substantivului. 

Ca subiect al unui predicat verbal, în antepoziţie, substantivul este de obicei 
determinat prin articol nedefinit sau definit, atât la singular, cât şi la plural (Un 
copil / Copilul plânge., Nişte eleve / Elevele cântă.). Fiecare dintre cele două 
variante de articulare ale substantivului, prin care se manifestă opoziţia determinat 
nedefinit / determinat definit, corespunde, în general, unui anumit grad de 
individualizare a obiectului (obiectelor) denumit(e). Uneori ambele variante de 
articulare ale substantivului (nedefinită şi definită) evocă generic clasa de obiecte 
sau specia, nu obiectul individualizat, având drept consecință neutralizarea 

opoziţiei de determinare (Un copil / Copilul creşte., Un om / Omul nu trăieşte fără 
aer.) (vezi Clase de cuvinte, 3.4.3). 

In condiţiile antepunerii unor adjuncţi adjectivali pronominali, substantivul 
prezintă o formă cu articol (Acest / al meu / alt copil plânge.). Nearticularea nu 
exprimă, în acest caz, nedeterminarea substantivului în sensul extensiunii 
referenţiale, limitarea maximă a referinței fiind realizată de adjuncţi. De altfel, 
forma nearticulată a substantivului precedat de un adjunct adjectival pronominal 
demonstrativ (acest copil) şi forma sa articulată definit (copilul) realizează aproape 
acelaşi grad de individualizare a referentului (Acest copil / Copilul plânge.) 
Schimbarea poziției adjunctului adjectival pronominal (plasarea după substantiv) 
este compatibilă cu articularea definită a substantivului (Copilul acesta / Copilul 
meu plânge. ). 

Forma de articulare a substantivului depinde, în general, de topica 
adjuncților. Antepunerea (de obicei, emfatică) a unor adjuncţi nominali sau 
pronominali se asociază, de asemenea, cu nearticularea substantivului (articol Ø) 
(Plânsul copilului / un plâns al copilului mă trezeşte> Al copilului plâns mă 
trezeşte., Casa lui / o casă a lui se dărâmă. > A lui casă se dărâmă.). 

În cazul antepunerii unuia sau a mai multor adjuncți adjectivali calificativi, 
articolul definit din forma determinată a substantivului manifestă tendinţa de a se 
repoziționa față de substantiv prin ataşarea sa la forma adjunctului (Copilul frumos 
îți atrage atenția. > Frumosul copil îți atrage atenţia.) (vezi Adjectivul, 2.3). 
Asocierea unui adjunct adjectival calificativ cu alți adjuncţi adjectivali pronominali 
este compatibilă, în antepoziţie, cu forma nearticulată a substantivului (Acest al 
meu frumos copil îți atrage atenţia.), iar în postpoziţie, cu forma sa marcată de 
articol definit (Copilul acesta frumos al meu îți atrage atenţia.). 

Nedeterminarea substantivului în poziția de subiect antepus verbului-predicat, 
exprimată prin articol Ø, este mai puţin frecventă la singular, decât la plural (Viaţă 
nu există pe alte planete., Fulgi cad din cer., Copii merg la şcoală.). 

Nearticularea substantivului la singular, în poziția de subiect, este mai 
frecventă la unele clase semantico-gramaticale ale substantivului: abstracte, masive 
(vezi infra, 4.1, 4.2). La substantivele comune propriu-zise, forma nearticulată a 
substantivului-subiect corespunde unor desemnări generice (Sărăcie este peste 
tot.), care caracterizează şi unele substantive nearticulate fixate în proverbe (Corb 
la corb nu-şi scoate ochii., Ban la ban trage.) (vezi II, Subiectul, 2.1.3). 

Uneori nedeterminarea substantivului la singular, exprimată prin nearticulare, 
este legată de desemnarea unei proprietăți sau a unei calităţi a referentului, care 
înlocuieşte referința directă la obiect (Profesor dau meditații matematică.). 
Formele nearticulate de acest fel se răspândesc prin intermediul discursului publicistic. 

Nearticularea unor forme de plural a substantivelor cu funcţie de subiect este 
legată de tendinţa de trecere de la limitarea domeniului referinţei (la mai multe 


obiecte dintr-o clasă) la extensiunea referinţei (la o clasă de obiecte) (Frunze cad., 


iî i ci, are ceas.) 
Pomi înfloresc., Oameni se nasc in fiece i E | 
Ai fonetis de subiect al unui predicat verbal, în postpoziție, substantivul este, 


de obicei. nedeterminat, atât la singular, cât şi la plural, articolul Ø exprimând o 

semnificaţie generică, privitoare la clasa de obiecte denumite (În casa lui este 
televizor şi frigider. În grădină cresc flori). Numeroase substantive nearticulate, 
care alcătuiesc subiectul postpus, aparţin seriei lexicale care desemnează fenomene 
ale naturii (Cade zăpadă, ceaţă, burniţă etc., Se lasă frig, seară, ceaţă.). În 
aceleaşi contexte pot să apară şi formele cu articol definit ale substantivelor 
respective: (Cade zăpada, ceața, burniţa etc., Se lasă frigul, seara, ceața... 

În relaţie cu un verb-predicat impersonal, substantivul nearticulat care 
exprimă un subiect postpus indică de obicei „calitatea” / „proprietatea” persoanei 
denumite (Se cauză zugrav. Se cere urgent traducător.) (vezi Il, Subiectul, 2.1.3). 

Ca subiect al unui predicat nominal, în antepoziţie, substantivul prezintă, în 
general, forme determinate, articulate nedefinit şi definit (Un elev / Elevul este 
harnic., Un profesor / Profesorul este vecinul meu). 

Nedeterminarea substantivului cu funcţie de subiect al unui predicat nominal 
este mai rară decât în cazul relaţiei subiectului cu un predicat verbal, privind mai 
ales verbul copulativ a însemna, compatibil cu extinderea maximă a referinței 
substantivului al cărui conţinut trebuie definit sau explicat (Lup înseamnă un 
animal feroce, Meserie înseamnă muncă... 

2.4.2.2. În poziţia de nume predicativ, spre deosebire de poziţia de subiect, 
nedeterminarea substantivului corespunde calificării subiectului (El este profesor., 
Ea este mamă.), iar substantivul determinat hotărât, identificării, respectiv, 
individualizării subiectului (Acesta este profesorul., Aceasta este mama.) 

Articularea sau nearticularea substantivului în poziţiile sintactice de subiect Şi 
nume predicativ constituie adeseori un criteriu de diferenţiere a funcţiilor 
sintactice, mai ales în cazul schimbării topicii enunţului (Profesorul este el., 
Profesor este el.). 

2.4.2.3. Poziţia sintactică de complement direct a substantivului este 
asemănătoare poziției de subiect sub raportul distribuţiei formelor de determinare. 
Astfel, poziția de complement direct este compatibilă cu toate cele trei forme de 
articulare, realizând toate cele trei tipuri de opoziții de determinare, în cazul 
substantivelor la plural (El vede fotografii / nişte fotografii / fotografiile.). 

In aceleaşi condiţii sintactice, substantivul la singular nu realizează decât 
parțial opoziţiile de determinare, mai ales în cazul substantivelor care exprimă 
calitatea (El caută profesor / un profesor) sau al substantivelor cu semnificaţie 
generică (El caută slujbă., Cumpăr casă. ). 

2.4.2.4. În poziţiile sintactice realizate prin substantiv la cazul G sau D este 
acceptată numai determinarea cu articol nehotărât sau hotărât (Eu dau unei eleve / 
elevei o carte. "Eu dau eleve o carte., respectiv, caietul unei eleve / caietul elevei, 
*caiet eleve). Prezenţa formei nearticulate se înregistrează numai în condiţiile 
determinării substantivului printr-un adjectiv pronominal antepus sau ale prezenței 
articolului enclitic, ataşat unui adjunct adjectival antepus (Răspunde acestei / 
fiecărei / obraznicei eleve., caietul acestei eleve). 

2.4.2.5. În grupurile prepoziționale cu regim cazual de Ac, substantivul este, 
de obicei, fie nedeterminat, fie determinat cu articol nedefinit Sau, mai rar, cu 


articol definit (vază cu floare / flori, vază cu o floare / nişte flori, vaza cu floarea ! 
cu florile). 

Selecţia formei de articulare a substantivului urmează restricțiile impuse de 
prepoziţii în funcţie de regimul lor cazual (vezi I, Prepoziţia 3.2.2; II, Grupul 
prepoziţional, 1.1). De obicei restricția impusă de prepoziţii priveşte nearticularea 
sau articularea definită a substantivului. Articularea nedefinită a substantivului este 
compatibilă cu orice prepoziţie. 

In grupurile prepoziţionale în care substantivul este însoțit de adjuncți, atât 
antepuşi, cât şi postpuşi, forma de determinare a substantivului este impusă de 
vecinătăţile substantivului în cadrul grupului (Discuţia despre examen mă 
interesează., Discuţia despre acest examen mă interesează., Discutia despre 
examenul acesta mă interesează., Cartea este pe masă., Cartea este pe altă masă., 
Cartea este pe masa din colț.) 

Prepoziţiile care cer cazul Ac impun, în general, substantivului forma 
nearticulată. Fac excepţie doar numele personale individualizate, apropiate de 
numele proprii: numele de rudenie: (Mă duc la mama., Plec cu tata în oraş.), nume 
de funcții sau demnități (Plec Ja împăratul., Ajung la popa.). Din punctul de vedere 
al formei de articulare impuse substantivului, prepoziţia cu este atipică, acceptând 
atât forma nearticulată, cât şi forma cu articol definit, în funcţie de semantica 
substantivului şi de funcţia sa sintactică (Are o grădină cu flori., Lucrează cu acul). 

In grupurile prepoziţionale caracterizate prin regim cazual de G sau de D, 
substantivele sunt de obicei determinate cu articol nedefinit sau definit (Luptă 
împotriva unui duşman / împotriva duşmanului., Reuşeşte datorită unui profesor 
/ datorită profesorului.). Apariția substantivelor nearticulate în grupurile 
prepoziționale cu regim de G sau D este condiţionată de prezenţa altor determinanti 
antepuşi (lupta împotriva acestui / marelui duşman; Reuşeşte datorită acestui / 
marelui talent. ). 

2.4.2.6. În componenţa structurilor frazeologice de tipul locuţiunii verbale (a 
avea grijă, a da poruncă, a da sfat etc.) sau al expresiei (a-i fi foame, frică, sete, 
dor etc.), substantivul nedeterminat apare atât în poziţie de subiect, cât şi în poziție 
de complement direct. Posibilitatea de substituire a formelor substantivale 
nedeterminate cu forme articulate definit sau nedefinit poate deosebi construcţile 
sintactice libere (Are carte în depozit., Are o carte., Are cartea în sertar.) de cele 
fixate (Are carte. „Este instruit.”). 

Cu o frecvență mai redusă se fixează în structuri sintactice frazeologice, mai 
ales în locuţiuni, substantivele determinate cu articol definit (hotărât): a lua seama, 
a bate câmpii, a bate pasul etc. În alte structuri frazeologice, substantivul poate fi 
atât articulat definit: a fine seama, cât şi nearticulat: a ține seamă, locuţiunile 
rezultate fiind diferenţiate atât semantic, cât şi sintactic, prin regimul prepozițional 
compatibil cu prepoziţii diferite: a lua seama, respectiv, a ține seama de (la seama 
la trepte., Nu ţine seama de observaţii.) 


2.5. Exprimarea categoriilor gramaticale ale substantivului 


2.5.1. Categoriile gramaticale ale substantivului se realizează predominant 


flexionar, prin: | i | . 
(a) morfeme sau afixe care exprimă solidar şi uneori redundant termenii 


categoriilor: l 
— desinențe de număr şi Caz; 

— afixe enclitice ale categoriei determinării; 

(b) variaţii ale radicalului substantival: alternanțe vocalice şi consonantice. 

Sistemul limitat de mărci flexionare, precum şi asocierea lor cu valori ale 
diferitelor categorii gramaticale exprimate solidar creează numeroase omonimii 
morfologice, care se dezambiguizează contextual. 

Alături de mijloacele flexionare, exprimarea categoriilor gramaticale ale 
substantivului se poate realiza şi analitic prin: 

(a) prepoziţii gramaticalizate, care marchează cazul; 

(b) afixe proclitice ale categoriei determinării, care marchează genul, 
numărul şi cazul. 

2.5.2. Fără a reprezenta un criteriu de flexiune a substantivului, categoria 
genului se manifestă prin selecția anumitor afixe morfologice de număr, de caz şi 
de determinare, precum şi prin realizarea unor omonimii specifice. Clasificarea de 
gen a substantivelor în masculine, feminine şi neutre corespunde unor modele 
flexionare diferite de realizare a categoriilor de număr, caz şi determinare. 


2.5.3. Flexiunea de număr se realizează diferit în cadrul fiecărei clase de gen. 

2.5.3.1. Substantivele masculine se caracterizează prin: 

(a) realizarea unor opoziții morfologice de număr (singular / plural) specifice, 
marcate prin următoarele combinaţii de desinențe (prezente numai în flexiunea 
substantivelor masculine): 

(-consoană) -Ø /-i: elev / elevi, lup / lupi etc.; 
-u / -i: membru / membri, codru / codri etc.; 
-(Du / -i (O: uliu / ulii; 

-A / -i: flăcău / flăcăi, bou / boi etc.; 

-0 /-': picolo / picoli etc. 


Opoziţiile de acest fel sunt, în general, productive în uzul actual. Mai 
puţin frecventă este opoziţia -o / -', caracteristică adaptării neologismelor la 
sistemul flexionar românesc. 


Unele dintre opoziţiile de număr specifice au caracter neregulat, reprezentând 
uneori un model de flexiune învechit: 
(consoană) - Ø /eni: om / oameni; 
-ă /-âni: tată / tătâni (învechit); 
-e /-ân' frate / frățâni (învechit); 
(-e) - Ø / ef; oaspe / oaspeţi (învechit). 


Substantivele cu flexiune de număr neregulată manifestă tendinţa de 
regularizare a flexiunii prin refacerea unor forme de singular: tătâne, frâjâne, 
oaspete, opozabile formelor de plural existente după modelul opoziţiei 
marcate de desinenţele: -e / -' tătâne / tătâni, frăţâne / frâțâni, oaspete / 
oaspeți. 


(b) realizarea unor opoziții morfologice de număr (singular / plural) 
nespecifice, marcate prin următoarele combinații de desinenţe (prezente şi în 
flexiunea substantivelor de genul feminin): 

-ă/ i: popă / popi, tată /taţi etc.; 
-e /-': tutore / tutori etc. 
(c) neutralizarea opozițiilor de număr, prin asocierea valorilor de singular şi 
plural cu o formă unică, prezentând una dintre terminaţiile: 
-k': ochi, unchi etc.; 
-j : ardei, pui etc.: 
-a: dalai-lama 
-e: bade, nene 
-i : colibri, kiwi etc.; 
(d) marcarea redundantă a opozițiilor de număr prin alternante consonantice 
şi vocalice, reprezentând variaţia radicalului substantival în cursul flexiunii: 
e alternanţe consonantice specifice (absente la feminine şi la neutre): 
Ss / ş: urs/ urşi, râs / râşi etc.; 
z/j: obraz / obraji, grumaz / grumaji etc. 
e alternanțe consonantice nespecifice: 
— prezente şi în flexiunea substantivelor feminine: 
l/ (Ù: cal / cai 
St / ŞI: artist / artişti; astru / aştri etc.; 
— prezente şi în flexiunea substantivelor feminine şi neutre:. 
c / č: porc / porci, sac / saci etc. 
g/&: fag / fagi, covrig / covrigi etc.; 
ţ/ţ: perete / pereți, frate / fraţi etc.; 
d/z: brad / brazi, bard / barzi etc. 


Alternanţele consonantice afectează finala radicalului substantival, 
unele fiind condiţionate de desinenţa de plural: -i, fără a avea un caracter de 
regularitate. Tendinţa de diminuare a rolului alternanţelor se manifestă în 
cazul unor neologisme, care îşi păstrează, în uzul actual, radicalul invariabil 
în cursul flexiunii (francez / francezi, englez /englezi etc.), față de variantele 
lor populare marcate de alternanța consonantică z / j: franceji, engleji etc. 


e alternanţe vocalice nespecifice: 
— prezente şi în flexiunea substantivelor feminine: 
ča / e: dovleac / dovleci etc. 
— prezente şi în flexiunea substantivelor feminine şi neutre:. 
a/e: şarpe / şerpi etc. 
ă/ e: măr / meri etc.; 
â/i: sfânt / sfinţi etc.; 
da / o : soare / sori etc. 

Alternanțele vocalice care marchează flexiunea substantivelor masculine se 
produc de obicei în silaba accentuată: a / e, ă / e, Ga / o, implicând vocale sau 
diftongi. Vocalele supuse alternanței pot fi diferite ca deschidere sau ca loc de 
articulaţie. 

2.5.3.2. Substantivele feminine se caracterizează prin: 

(a) realizarea unor opoziții morfologice de număr (singular / plural) specifice, 
marcate prin următoarele combinaţii de desinenţe (prezente numai în flexiunea 


substantivelor feminine): 

(-a ) -Ø / -le: macara / macarale, sarma / sarmale etc.; 

(-ca) -Ø / -le: podea / podele, stea / stele etc.: 

(ia) -Ø /-le: boia / boiele, nuia / nuiele 

(-i) -Ø /-le: zi / zile; 

-ă / -e: mamă / mame, masă / mese etc.; 

-a / -e: leva / leve; 

-ă/-ur': lipsă / lipsuri, treabă / treburi etc.; 

-e /-ur': vreme / vremuri etc.; 

-e / (-Ð- Ø: vale / văi, cale / căi; 

-e/ (-I)- Ø: baie / băi, scânteie / scântei, alee / alei, idee / idei, familie / 
familii etc. 

Unele dintre opoziţiile de număr specifice femininelor se întâlnesc izolat, 
reprezentând fie adaptarea unor neologisme (-a / -e: leva / leve), fie un model de 
flexiune popular, învechit: 

-ă /-or': soră / surori, noră / nurori; 
(-a) -Ø / -ï: şa / şei, manta / mantăi; 

(b) realizarea unor opoziții de număr (Singular / plural) nespecifice, marcate 
prin următoarele combinaţii de desinenţe (prezente şi în flexiunea substantivelor de 
genul masculin): 

-ă/-: gaură / găuri, uşă / uşi etc.; 
-e /-': vulpe / vulpi, zare / zări etc. 
(c) neutralizarea unor opoziții morfologice de număr, prin exprimarea 
valorilor de singular şi de plural printr-o formă unică, având una dintre terminațiile: 
-* : luni, vineri etc.; 
-i : tanti; 
-ï : joi 
-e : învățătoare, secerătoare etc. 
(d) concurența mărcilor de plural în exprimarea opoziţiei de număr a 
aceluiaşi substantiv, reprezentând încadrarea sa în flexiuni diferite: | 
-ă | -e: coală / coale, boală / boale, coardă / coarde etc. sau -ă I -i: 
coală / coli, boală / boli, coardă / corzi etc. 
-ă / -e: lipsă / lipse sau -ă / -uri: lipsă, —uri 
-ă / - treabă / trebi, vreme / vremi, gâlceavă / gâlcevi etc. sau 
-ă/ -uri: treabă / treburi, vreme / vremuri, gâlceavă / gâlcevuri 
-Ø / -le: manta / mantale sau -Ø / -i: manta / mantăi. 


Formele duble de plural aparțin de obicei unor registre diferite: 
literar / popular (regional): lipsă / lipsuri, lipse, treabă / treburi, trebi 
etc., arhaic / literar: roată / roate, roți, vremi / vremuri etc. Fixarea ca 
normă a uneia dintre variante nu are un caracter sistematic. În numeroase 
cazuri, norma literară actuală admite ambele variante flexionare: râpe / 
râpi, cireşi / cireşe etc. 


(e) marcarea redundantă a opoziţiilor de număr prin alzernanțe consonantice 
şi vocalice: 
e alternanţe consonantice specifice (absente la masculine şi la neutre): 

sc / şt: muscă / muşte, gâscă / gâşte etc.; 
Şc / şt: puşcă / puşti, cuşcă / cuşti etc.; 
e alternanţe consonantice nespecifice: 
— prezente şi în flexiunea substantivelor masculine: 
1/9: vale / văi, cale / căi etc. 
st / şt: poveste / poveşti etc.; 
— prezente şi în flexiunea substantivelor masculine Şi neutre: 
c / Č: curcă / curci, cracă / crăci etc. 
g / č: targă/ tărgi, vargă / vergi etc.; 
t/t: carte / cărţi, parte / părţi etc.; 
d / z: coadă / cozi, coardă / corzi etc. 
e alternanțe vocalice specifice (absente în flexiunea substantivelor masculine 
şi neutre): 
â / âi: mână / mâini etc. 
o/u: soră / surori, noră / nurori etc.; 

e alternanţe vocalice nespecifice 

— prezente şi în flexiunea substantivelor masculine: 

ca / e: seară / seri etc. 

— prezente şi în flexiunea substantivelor neutre: 

a/ă: lampă / lămpi, marfă / mărfuri etc. 
d /e: tabără / tabere etc. 
— prezente şi în flexiunea substantivelor masculine şi neutre 
a / e: fată / fete etc. 
ă/ e: cumătră / cumetre etc.; 
â / i: vână / vine etc.; 
da / o: floare / flori etc. 

2.5.3.3. Substantivele neutre se caracterizează prin: 

(a) realizarea unor opoziții morfologice de număr (singular / plural) specifice, 
marcate prin următoarele combinaţii de desinenţe (prezente numai în flexiunea 
substantivelor neutre): 

(consoană) -Ø / -ur': drum / drumuri, pod / poduri etc.; 
(consoană) -Ø /-e: animal / animale, scaun / scaune etc.; 
(consoană) -Ø /-ete: cap / capete etc.; 

(consoană palatală) -Ø / -uri: beci / beciuri; şfichi / şfichiuri, unghi / 
unghiuri etc.; 

(consoană palatală) -Ø/ -e: bici / bice; 

(-e) -Ø / -ur': degrade / degradeuri 

(-i) -Ø / -ur : alibi / alibiuri, schi / schiuri etc. 

(-D -Ø / -ur': tui / tuiuri etc., 

(-D) -Ø /-e: condei / condeie, cui / cuie etc. 

(-u) -Ø / -ur': atu / atuuri, haiku / haikuuri etc.; | 

(-0, -0) - Ø / - ur': zero / zerouri, bolero / bolerouri etc.; 
-u / -ur': lucru / lucruri, cuplu / cupluri etc.; 

-u / -e: teatru / teatre, templu / temple etc.; B 

-u / -i(Ù: domeniu / domenii, consiliu / consilii etc.; 

-ii / -ur': tablou / tablouri, râu / râuri, şasiu / şasiuri, 
-ii / -(De: brâu / brâie, chipiu / chipie, muzeu / muzee, releu / relee etc. 

Flexiunea de număr a substantivelor neutre cuprinde opoziţia morfologică 
neregulată: 

(-ŭ) Ø /-ă: ou / ouă. 

Unele dintre opoziţiile de număr ale substantivelor neutre sunt ieşite din uz: 
-u / -ale: atu / atale; 
-0 / -ale: caro / carale. 

În flexiunea substantivelor neutre, desinenţa -uri ocupă o poziţie 
predominantă spre deosebire de flexiunea substantivelor feminine, care o 
înregistrează izolat: lipsă / lipsuri, vreme / vremuri etc. Specificitatea şi frecvenţa 
desinenţei -uri în marcarea pluralului substantivelor neutre explică tendinţa de 
adaptare a substantivelor neologice prin adoptarea acestui model flexionar: trend / 
trenduri, brand / branduri, extins atipic şi la numele de animate: star / staruri, vip 
/ vipuri etc. (vezi infra, 2.5.1.4). 

(b) neutralizarea unor opoziții morfologice de număr, prin exprimarea 
singularului şi a pluralului cu o formă unică având terminația: 

-e | -e: nume, codice etc.; 

(d) concurența mărcilor de plural în exprimarea opoziţiei de număr a 
aceluiaşi substantiv, reprezentând încadrarea sa în flexiuni diferite : 

(-consoană) -Ø / -e: albuş / albuşe, chibrit / chibrite etc. sau 
(-consoană) -Ø / -ur': albuş / albuşuri, chibrit / chibrituri 
(-consoană palatală) -Ø / -e: ghiveci / ghivece etc. sau (-consoană 
TEY -Ø / -ur': ghiveci / ghiveciuri etc.; 

(1) -Ø / -e: bordei / bordeie etc. sau (-i) -Ø / -ur': bordei / bordeiuri etc.; 
-ŭ / -De: debueşeu / debuşee etc. sau -ŭ/ -ur : debuşeu / debuşeuri etc. 

Cele două forme de plural se diferențiază şi prin prezența sau absența 
alternanței fonologice: o / ða: rod/ roduri, roade etc. 


Formele duble de plural ale unui substantiv neutru sunt, în general, rar 
diferențiate ca registru stilistic, ambele fiind admise de norma literară: tunel / 
tuneluri, tunele; nivel / niveluri, nivele; debuşeu / debuşeuri, debuşee etc. 


(e) marcarea redundantă a opoziției de număr prin alternanțe consonantice şi 
vocalice: 
e alternanțe consonantice nespecifice: 
— prezente şi în flexiunea substantivelor masculine şi neutre:. 
c/č: ac/ace etc. 
g/ č: cârlig / cârlige etc.; 
e alternanţe vocalice specifice (absente în flexiunea substantivelor masculine 
“Şi neutre): 
â / a: pârâu / pâraie etc. 
e alternanţe vocalice nespecifice 
— prezente Şi în flexiunea substantivelor feminine: 
ă /a: ferăstrău / ferăstraie etc. 
ă / e: umăr / umere etc. 

— prezente şi în flexiunea substantivelor masculine şi feminine: 
a/e: ciomag / ciomege etc. 
â / í: cuvânt / cuvinte etc.; 
o / Oa: ponor / ponoare etc. 

2.5.3.4. Substantivele neologice masculine se comportă diferit în realizarea 
categoriei de număr în funcţie de gradul lor de adaptare la sistemul limbii române, 
având următoarele tendinţe: 

(a) încadrarea în modelul flexionar al substantivelor româneşti. prin selecţia 
la plural a desinenţei -i: manager / manageri, broker / brokeri, dealer / dealeri etc., 
uneori însoţită de alternanţe consonantice: bit / biţi, racket / rackeți, bodyguard, 
bodigard / bodyguarzi, bodigarzi, boss, bos / boşi etc.; 

(b) fixarea ca substantive invariabile: boy, playboy, gay etc., 

(c) acomodarea formei străine de plural prin adjoncţiunea desinenței -i: 
adidas / adidaşi. 

Multe cuvinte străine oscilează între aceste soluţii, prezentând forme de 
plural diferite, caracterizate prin fixarea ca substantive invariabile: hippy sg. / pl., 
în DOOM?, conservare a desinenţei străine: hippies şi acomodare la sistemul 
românesc: hipi. 

Substantivele neologice feminine, ca şi cele masculine, realizează diferit 
categoria de număr, caracterizându-se prin încadrarea în modelul flexionar al 
substantivelor româneşti feminine, caracterizat prin opozițiile -ă / -e: audiență / 
audienţe, dischetă / dischete, grilă / grile, gherilă / gherile; -ă / -i: tastatură / 
tastaturi etc. 

Adaptarea substantivelor neologice neutre se face prin încadrarea în modelul 
flexionar al substantivelor româneşti neutre, caracterizat prin una dintre opoziţiile: 
(consoană) -Ø / -e: item / iteme; (consoană) -Ø / -ur': item / itemuri, trend / 
trenduri — în care se include şi păstrarea formei de număr din limba de origine: 
gagetsuri (gadgeturi, în DOOM?) —; (consoană) -i / -uri: party / party-uri, story / 
Story-uri etc.; 

2.5.4. Spre deosebire de categoria de număr, care se exprimă predominant 
flexionar, marcarea cazului la substantive se realizează atât prin mijloace sintetice, 
cât şi prin mijloace analitice: morfemul pe marcă a cazul Ac, mortemul lui, marcă 
de G-D, articolul nedefinit (proclitic). 

2.5.4.1. Flexiunea substantivului se realizează prin desinenţe specifice de caz: 

— desinenţa de genitiv-dativ: -e, la substantivele feminine: curtea acestei 
case, curtea casei, Scriu acestei fete., Scriu fetei. 

— desinenţe de vocativ, diferenţiate în funcţie de genul substantivului în 
variaţie liberă cu afixele de nominativ: 

-e, la substantivele masculine la singular: bărbate!, împărate!, vere! 
etc., cu varianta -ule la substantivele masculine şi neutre la singular: 
omule!, codrule! etc., respectiv: animalule!?, râule!, drumule ’; 

-0, la substantivele feminine singular: soro’, mândro!, fato’, vulpeo! etc. 
-lor, la substantivele masculine, feminine şi neutre la plural: fraților!?, 
ferelor!, animalelor!. 

2.5.4.2. Exprimarea sincretică a cazurilor (prin forme omonime) se realizează 
diferit în cadrul claselor de gen. 

Substantivele masculine şi cele neutre prezintă următoarele omonimii 
nespecifice ale formelor flexionare de număr şi caz (prezente la ambele clase de gen): 

e(N=Ac=G=D)sg.: băiat, lup, codru etc. (masculine); drum, star, 
teatru etc. (neutre). 

e (N = Ac =G = D) pl.: băieți, lupi, codri, fraţi, elevi etc. (masculine); 
drumuri, staruri, teatre etc. (neutre). 

e (N = Ac = G = D) sg. = (N = Ac = G = D) pl.: unchi, pui, arici etc. 
(masculine); nume, codice etc. (neutre). 

Substantivele feminine prezintă: 

— omonimii specifice ale formelor flexionare de număr şi caz (absente la 
substantivele masculine şi neutre): 

e (N = Ac) sg.: fată, masă, curte etc 
ə (G = D) sg. = (N = Ac = G = D ) pl.: fete, mese, curți etc. 

— omonimii nespecifice ale formelor flexionare de număr şi caz (prezente şi la 
substantivele masculine): 

e (N = Ac = G = D) sg. = (N = Ac = G = D) pl: învățătoare, tanti, luni etc. 

2.5.4.3. Realizarea categoriei cazului prin mijloace analitice este caracteristică 

substantivelor animate personale: nume proprii de persoană (vezi infra, 4.5) şi unele 

substantive comune, asemănate cu numele proprii, care denumesc persoane 
individualizate: nume de rudenie, nume de funcții şi demnități etc. 

Realizarea prin mijloace analitice a cazului este mai puţin frecventă la 
numele comune decât la numele proprii, cuprinzând următoarele mărci specifice: 

(a) afixul pe, provenit din prepoziţia gramaticalizată pe, care marchează cazul 
acuzativ cu funcţia de complement direct al substantivelor comune animate 
personale (îl văd pe tata, îl cunosc pe popă, îl aud pe vodă etc.). (vezi 1, Prepoziţia 
3.2.2; II, Complementul direct, 1.1, 2.1); 

(b) morfemul lui, proclitic, care marcheză cazul G-D realizat de substantivele 
comune, asemănate numelor proprii, care denumesc persoane individualizate (lui 
vodă, lui tata, lui tanti), lunile anului (zilele lui august) sau anii (iarna lui 1997 
etc.), forme substantivale de metalimbaj (scrierea lui „pe”, lui „şi” etc.). 

(c) morfemul al, a, ai, ale, care marchează genitivul substantivelor comune şi 
proprii în raport cu formele de dativ omonime, în anumite condiţii sintactice: 
nearticularea sau articularea nedefinită a substantivului regent, față de care este 
postpus (un caiet al elevului, o înfăţişare a casei etc.) sau antepus (al elevelui caiet, 
a casei înfățișare etc.), articularea definită a substantivului regent dacă se 
intercalează alt determinativ (părul blond al mamei, privirea ageră a fetei etc.) ` 

2.5.5. Categoria gramaticală a determinării se exprimă atât sintetic, prin 
afixe enclitice (formele articolului definit sau hotărât), cât şi analitic, prin afixe 
proclitice (formele articolului nedefinit sau nehotărât). 

Valorii de nedeterminat îi corespunde afixul de determinare Ø sau articolul 
Ø. Absența articolului pe lângă substantiv nu reprezintă întodeauna valoarea de 
nedeterminat a substantivului. În cazul determinării substantivului printr-un 

adjectiv antepus, adjectivul se articulează definit (hotărât), fără a participa la 
categoria determinării: articolul definit marchează determinarea substantivului de 
care depinde adjectivul: frumosul băiat, frumoasa fată etc. (vezi, supra, 2.4.2.1) 

Din punctul de vedere al expresiei, afixele determinării variază după 
categoriile de gen, număr şi caz. 

(a) Afixele proclitice (reprezentate de articolul nedefinit sau nehotărât) 
cunosc următoarele realizări: 

— două forme de gen la numărul singular: una de masculin / neutru, la N-Ac: 
un (un copil, un codru, un pui etc. / un scaun, un teatru, un nume etc.) şi una de 
feminin: o (o fată, o curte, o învățătoare etc.); 

— 0 singură formă de gen la numărul plural, pentru masculin, feminin şi 
neutru, la N-Ac: nişte (nişte copii, nişte codri, nişte pui / nişte fete, nişte curți, nişte 
învățătoare / nişte scaune, nişte teatre, nişte nume) etc.; 

— două forme de G-D, la numărul singular, una de masculin / neutru: unui 
(unui copil, unui codru, unui pui / unui scaun, unui teatru, unui nume); una de 
feminin: unei (unei fete, unei curţi, unei învățătoare etc.); 

— o formă de G-D, la numărul plural, pentru masculin, feminin şi neutru: unor 
(unor copii, unor codri, unor pui / unor fete, unor curţi, unor învăţătoare / unor 
scaune, unor teatre, unor nume etc.). 

Afixele proclitice sunt mobile, situându-se în imediata vecinătate a 
substantivului: un om, o femeie, nişte scaune etc. sau la distanţă, prin intercalarea 
unuia sau a mai multor adjuncţi adjectivali ai substantivului: un bun om, un alt om, 
un al doilea om etc.; un vesel şi amabil coleg etc., respectiv, o frumoasă femeie, o 
altă femeie, o a doua femeie, o bună şi harnică vecină etc. 

(b) Afixele enclitice (reprezentate de articolul definit sau hotărât) cunosc 
următoarele realizări: 

— două forme de gen la numărul singular, pentru masculin / neutru, la N-Ac: 
-(u)l (copilul, codrul, puiul etc. / scaunul, teatrul etc.), -le (la substantivele cu 
terminaţie vocalică -e: fratele, peştele etc. / numele, codicele), o formă pentru 
femininele în -a (ŭa, ia): fata, casa, basmaua, hârtia, aleea şi pentru masculinele 
cu terminaţie vocalică (-ă sau -e): tata, popa, vlădica, badea, nenea etc. 

— două forme de gen la numărul plural, una de masculin, la N-Ac: -i (copiii, 
codrii, puii, taţii, popii etc.) şi una de feminin / neutru: -le: fetele, curţile, 
învățătoarele / scaunele, teatrele, numele etc.; 

— două forme de G-D la numărul singular, una de masculin / neutru: -lui 
(copilului, codrului, puiului / scaunului, teatrului, numelui); şi una de feminin: 
-i (fetei, curţii, învățătoarei) etc.; 

— o formă de G-D la numărul plural, pentru masculin, feminin şi neutru: -lor 
(copiilor, codrilor, puilor / fetelor, curților, învățătoarelor / scaunelor, teatrelor. 
numelor etc.). 


Afixele enclitice au caracter fix şi sunt indisociabile de forma substantivului 
determinat. 


85 


„ON 


CE Scanned with OKEN Scanner 


Encliza afixelor determinării poate avea următoarele consecinţe: 

(a) păstrarea structurii fonice şi morfemice a radicalului și a desinenţei: 
copilul, scaunul, fratele, fratelui, cazmalei, scaunele, scaunelor, cazmalelor etc.; 

(b) modificarea desinenţei numai sub aspect fonic: curtea [-e > -ë}, tabloul 
[-ŭ> -u (vocalic)], florile, drumurile |- (scurt) > -i (vocalic], moşiile [-i > -i 
(vocalic))] . 

(c) modificarea radicalului sub aspect silabic (la substantivele neutre cu 
terminația -ř şi desinență Ø): alaiul [alai > a-la-iul], bordeiul [bor-dei > bor-de-iul) 
sau uneori tonic (accentuare) (la substantivele neutre cu terminația -o şi desinență 
0): radioul lradio > radioul], dar [logo > logoul]; 

(d) modificarea fonică şi morfemică a desinenţei prin fuziunea cu afixul 
determinării: pomii, florii |-i (scurt) > -i (vocalic)], boii [-i > -i (vocalic)]; la 
substantivele al căror radical se termină în grupul muta cum liquida, modificarea 
reprezintă neutralizarea opoziției de determinare: codri / codrii [kodri], membri / 
membrii [membri] etc.; | 

(e) substituirea desinenţei prin afixul de determinare, la substantivele 
feminine şi masculine cu desinenţa de singular-ă: casă / casa, poartă / poarta, 
popă /popa etc. şi la substantivele feminine cu finala -ie: vie / via, soție / soția etc. 

Encliza afixului de determinare poate atrage schimbări ale omonimiilor 
cazuale realizate de forma nedeterminată sau determinată cu afixe proclitice față de 
forma determinată cu afixe enclitice. La substantivele feminine determinate cu 
afixe enclitice, omonimia [G = D] sg = [N = Ac = G = D] pl. se anulează: (unei) 
case / (nişte) case, (unor) case; casei / casele, caselor, (unei) familii / (nişte) 
familii, (unor) familii, respectiv, familiei / familiile, familiilor; (unei) basmale, 
(nişte) basmale, (unor) basmale, respectiv basmalei / basmalele, basmalelor etc. 

Afixele enclitice ale determinării au funcția suplimentară de indice al 
categoriilor de număr şi caz. Comportamentul lor de desinență are în vedere 
posibilitatea marcării exclusive a categoriilor gramaticale ale substantivelor 
invariabile sub raportul realizării numărului şi /sau al cazului: N-Ac fratele / G-D. 
fratelui sau a marcării redundante a categoriei de caz: G-D fetei. 

Caracterul variabil al afixelor determinării permite rezolvarea unor omonimii 
substantivale creatoare de ambiguitate: o vrăjitoare/ nişte vrăjitoare, vrăjitoarea / 
vrăjitoarele. 

Omonimia totală a cazurilor în flexiunea substantivelor masculine şi neutre la 
singular şi plural este parțial soluționată prin folosirea afixelor proclitice şi 
enclitice ale determinării: N - Ac - G - D om, N-Ac un om, omul, G-D unui om, 
omului. 

În același fel se soluţionează, la substantivele feminine nedeterminate sau 
determinate cu afixe proclitice, omonimia cazurilor G şi D la singular, N, Ac, G şi 
D, la plural: 

Singular: G- D (acestei, unei) mori, cărți; 

Plural: N-Ac-G-D (nişte, unor) mori, cărți / (acestor, unor) mori, cărţi; 

Singular: G-D: morii, cărții; 

Plural: N-Ac morile, cărțile , G-D morilor, cărţilor. 

În cazul substantivelor invariabile, afixele de determinare dezambiguizează 
sincretismele de număr şi caz: 

Singular: N-Ac-G-D ardei / un ardei, ardeiul; G-D unui ardei, ardeiului 

Plural: N-Ac-G-D ardei / nişte ardei, ardeii, G-D unor ardei, ardeilor. 


2.6. Clasificarea în declinări a substantivului 


2.6.1. Flexiunea, considerată sub aspectul selectării aceluiaşi număr şi tip de 
afixe în marcarea categoriilor gramaticale şi, implicit, al realizării aceloraşi 
omonimii, constituie criteriul de repartizare a substantivelor în clase omogene 
numite declinări. Reprezentând un tipar specific de flexiune, fiecare clasă de 
declinare se include într-o clasă substantivală de gen, care grupează mai multe 
declinări. 


Gramatica tradiţională distinge trei declinări ale substantivului, 
identificate după terminația formei de singular, cazul nominativ, nearticulat, 
declinarea I: substantive feminine terminate în -ă: fată, casă etc., în -ea 
(accentuat): stea, mărgea etc., în -a (accentuat): cazma, basma etc., în -i: zi, 
precum şi substantive masculine terminate în -ă: tată, popă etc.; declinarea a 
II-a: substantive masculine şi neutre terminate în: - (consoană): lup, ac etc., 
- (consoană palatală): unchi, unghi etc., -u (vocalic): codru, teatru etc., - ù: 
erou, tablou etc., -i (accentuat): colibri, taxi etc., -i: tei, rai etc., -o: studio 
etc.; declinarea a III-a: substantive masculine, feminine şi neutre terminate în 
-e: frate, curte, nume etc. şi din numele primelor cinci zile ale săptămânii, 
care sunt terminate în -': luni, marți, miercuri, vineri sau -i: joi. 


2.6.2. După numărul afixelor din paradigma substantivului nedeterminat, se 
deosebesc două clase flexionare: 

(a) substantivele invariabile, care nu permit degajarea afixelor (cu excepția 
celor ale determinării), sunt puțin numeroase, reprezentând toate genurile: 
masculine terminate în -i: (ardei), -(consoană palatală) (ochi), feminine terminate 
în -e (învățătoare), - (luni) sau -i (i semivocalic): (joi) şi neutre terminate în -e: 
nume, codice. 

(b) substantivele variabile, prezentând mai multe forme şi, implicit, diferite 
afixe flexionare, se pot subclasifica, după numărul formelor realizate prin afixe 
flexionare distincte, în 

(b,): substantive cu două forme distincte (pe care le notăm F;, F2); 

(b2): substantive cu trei forme (pe care le notăm F., Fz, F3). 

Substantivele variabile cu două forme (b) prezintă două tipuri de omonimii: 

L F;: singular, N = Ac; 

F, (= F3): singular, G = D = plural, N = Ac = G = D. 

Corespunde flexiunii substantivelor feminine, care prezintă următoarele tipuri 
de afixe: 

F..-ă (mamă); -ă (moară); -e (pâine); -e (familie, alee); - Ø (sarma, stea); - Ø (zi); 

F>. -e (mame); -i (i scurt) (mori); -or' (nurori); -' (i scurt) (pâini); -7 familii, 
alei); - le (sarmale, stele), -le (zile); 

II. Fi: singular, N = Ac = G = D; 

Fz: plural, N = Ac = G = D. 

Corespunde flexiunii substantivelor masculine şi neutre care prezintă 
următoarele tipuri de afixe: 

F.:- Ø (elev); - Ø (om); -u (membru); -i (erou); -e (câine); -ă (tată); 

Fə, - (scurt) (elevi); - en! (oameni); -i (membri); -i (eroi); -! (câini); -i (i scurt) 
(taţi); 

Fı; - Ø (animal); -u (cadru); Ø (cap); - ü (frâu); -ïu (consiliu), Ø (drum); -u 
(lucru); -ŭ (cadou); -o (radio); -u (accentuat) (atu); 

F». -e (animale), -e (cadre); -ete (capete), -ïe (frâie), -iï (consilii); -ur 
(drumuri); -ur' (lucruri); - uri (cadouri); - ur' (radiouri); 

Substantivele variabile cu trei forme (b2) prezintă următoarele omonimii: 

F,: singular, N = Ac; 

F>: singular, G = D; 

F;: plural, N = Ac =G = D. 

Corespunde flexiunii substantivelor feminine care prezintă următoarele tipuri 
de afixe: 

F..-ă (lipsă); -ă (treabă); 

Fx: -e (lipse); -(i scurt) (trebi), 

F. - ur (lipsuri), (treburi). 


2.6.3. Numărul claselor de declinare ale substantivelor, stabilite pe baza 
tiparelor flexionare, variază în funcție de interpretarea alomorfelor prin care se 
realizează diferite afixe. 

Declinarea I: substantivele feminine cu două forme realizate prin afixele: 

F; (singular, N = Ac): (-ă), realizat ca [-ă ] (mamă) şi [-Ø] (sarma, stea, zi); 

F: (= F3): (singular, G = D = plural, N = Ac = G = D): {-e}, realizat ca [-e] 
(mame) şi [-le] (sarmale, stele, zile) 

Declinarea a II-a: substantivele feminine cu două forme realizate prin afixele: 

F, ( singular, N = Ac): (-ă ) (moară); 

F> (= F) (singular, G = D = plural, N = Ac = G = D): (-i), realizat ca [-i (i 
scurt)] (mori). 

Declinarea a III-a: substantivele feminine cu două forme realizate prin afixele: 

F; (singular, N = Ac): (-e), realizat ca [-e ] (pâine) sau [-ie] (familie, baie); 

O F (= F) (singular, G = D = plural, N = Ac = G = D): {-i} realizat ca 
[-' (i scurt)] (pâini), [-i] (familii, alei) şi [-Ø] (băi); 

Declinarea a IV-a: substantivele masculine cu două forme realizate prin 
afixele: 

F, (singular, N = Ac = G = D): (-u), realizat ca [-u] (membru), [-ŭ] (erou) şi 
[- 2] (elev); 

-F ( plural, N = AC = G = D): (-i) realizat ca [-i] (membri); [-]] (eroi); 
[- (i scurt)] (elevi); 

Declinarea a V-a: substantivele masculine cu două forme realizate prin 
afixele: 

F, (singular, N = Ac = G = D): {-e} (câine); 

F, (plural, N = Ac = G = D): {-i } realizat ca [-' (i scurt)] (câini). 

Declinarea a VI-a: substantivele neutre cu două forme realizate prin afixele: 

F, (singular, N = Ac = G = D): (-u), realizat ca [-u] (cadru), [-ŭ] (frâu) şi 
[- Ø] (cupon); 

F, (plural, N = Ac = G = D): {-e} realizat ca [-e] (cadre, cupoane); [-ie] 
(frâie); [-ii ] (consilii); 

Declinarea a VIl-a: substantivele neutre cu două forme realizate prin 
afixele: 

F, (singular, N = Ac = G = D): (-u), realizat ca [-u] (lucru), [-ŭ] (cadou) şi 
[- Ø] (drum, alibi, radio); 

F, (plural, N = Ac = G = D): (-ur) (lucruri, cadouri, drumuri, alibiuri, 
radiouri) 

Declinarea a VIII-a: substantivele feminine cu trei forme realizate prin 
afixele: 

F, (singular, N = Ac): (-ă) (lipsă) 

F, (singular, G = D): {-e} (lipse) 

F; (plural, N = Ac = G = D): {-ur'} (lipsuri). 

Declinarea a IX-a: substantivele feminine cu trei forme realizate prin 
afixele: 

F, (singular, N = Ac): (-ă) (treabă) 

F» (singular, G = D): {-i} realizat ca [-((i scurt)] (trebi) 

F; (plural, N = Ac = G = D): (-ur) (treburi). 

Declinarea a X-a: substantivele invariabile (cu o singură í formă) exprimată 
specific prin afixul: 

F, (singular, N = Ac = G = D = plural, N = Ac = G = D): {-Ø} după 
terminațiile: [-ï] (pui), [-' (i scurt)]: (luni), [- consoană palatală] (ochi) 

F, (singular, N = Ac = G = D = plural, N = Ac = G = D): {-Ø} după 
terminațiile: [-e] (învățătoare). 

2.6.4. Pe lângă substantivele cu flexiune regulată, grupate în clase de 
declinare, se pot deosebi substantivele cu flexiune neregulată sau substantive 
neregulate, ale căror caracteristici paradigmatice se manifestă izolat, fie la un 
singur substantiv, fie la un grup restrâns de substantive. 

Neregularitatea flexionară a substantivelor priveşte diferite aspecte: afixele 
prin care se realizează flexiunea (desinențele şi articolele definite), sistemul de 
omonimii; variația radicalului; poziția accentului. 

2.6.4.1. Sub aspect afixal, neregularitatea substantivelor se manifestă prin 
(a) desinențe specifice față de sistemul de afixe al flexiunii regulate a 
substantivelor; (b) asocierea cu desinențe tipice flexiunii altor clase; (c) selectarea 
atipică a afixelor de determinare. 

(a) Substantivele neregulate care prezintă desinențe proprii în cadrul opoziței 
de număr fac parte din clase de gen diferite, masculine: om / oameni (desinențe 
Ø l-en'), oaspe / oaspeți (desinenţe - -Ø I -ef), frate / frățâni (desinenţe -e /-ân'), tată 
/ tătâni (desinenţe -ă / -ân!), feminine: soră / surori, noră / nurori (desinenţe 
-ă / -or'), neutre: cap / capete (desinenţe -Ø / -ete), ou / ouă (desinenţe -Ø / -ă). 

Multe dintre aceste substantive au şi corespondente (actuale sau arhaice) cu 
flexiune regulată: oaspete / oaspeți, frăjân(e) / frățâni, tătâne / tătâni, cap / capi, 


cap / capuri. 
Interferenţa variantelor lexicale rândunică / rândunici, rândunea / rândunele 


permite încadrarea formelor marcate de desinenţele -(ic)ă / -(ele între 
substantivele neregulate, alături de substantivul floricică / floricele. 
(b) Neregularitatea unor substantive poate fi rezultatul asocierii lor cu 


desinenţe care aparţin, de regulă, flexiunii altor clase: 
_ substantive feminine combinate cu desinenţa -uri, specifică flexiunii 


neutrelor terminate în (consoană), (consoană palatală), -u, -i, o, i, -u: marfă / 
mărfuri, vreme / vremuri (desinenţe -e / -ur'), comparativ cu paradigma regulată: 


marfă / mărfi, vreme / vremi etc. 
— substantive neutre combinate cu desinenţa -le (realizată ca -ale), specifică 


flexiunii femininelor (terminate în -a, -ea, -i): atu / atale (desinenţe -u / -ale), 
caro / carale (desinenţe -o / -ale), comparativ cu paradigma regulată, atu / atuuri, 
caro / carouri (desinenţe -Ø / -ur'); 

— substantive feminine combinate cu desinenţa -i, specifică flexiunii altor 
feminine (terminate în -e, -ie): şa / şei, manta / mantăi (desinenţe -Ø / -), 
comparativ cu paradigma regulată: manta / mantale (desinenţe -Ø / -le); 

substantive combinate cu desinențe ale propriilor variante: seminar / 
seminarii (desinenţe -Ø / -il), comparativ cu paradigmele regulate: (arhaică) 
seminariu / seminarii (desinenţe -ïu / -iř), (actuală) seminar / seminare (desinențe 
-Ø / -e). 

Cele mai multe substantive neregulate alcătuiesc paradigme cu trei forme 
flexionare, între care apar deosebiri de uz literar / popular, arhaic / actual etc. 

Substantivul masculin tată are în paradigma sa două desinențe: -ă (tată) şi -e 
(tatei), caracteristice flexiunii substantivelor feminine. Paradigma celorlalte 
substantive masculine, cu aceeaşi terminație -ă: papă, popă, paşă, include de 
obicei, desinenţa de plural -i, comună masculinelor şi femininelor: papii, popii, 
paşii, având şi variante cu desinenţa: -e: papei, popei, paşei. 

(c) Selectarea unor afixe de determinare specifice altei clase de gen constituie 
neregularitatea unor substantive masculine ca tată, papă, popă, paşă, vlădică etc., 
care acceptă, în determinarea definită, forma feminină a articolului: zata / tatei, 
papa / papei, paşa / paşei, popa / popii, vlădica / vlădicii ( vlădicăi, vlădichii). 
Substantivul fază se deosebeşte de celelalte masculine cu terminația -ă prin 
posibilitatea selectării atât a formei masculine, cât şi a formei feminine a articolului 
definit: tatăl / tatălui şi tata / tatei. (Între formele diferit articulate apar diferențe de 
uz: formele cu articol feminin se folosesc în general fără adjuncţi şi desemnează pe 
părintele vorbitorului.) 

2.6.4.2. Neregularitatea substantivelor poate consta în perturbarea sistemului 
de omonimii, depinzând de caracterul definit sau indefinit al afixului de 
determinare, precum şi de forma masculină sau feminină a afixului definit. 

(a) Sub acest aspect, substantivul rază, în forma nedeterminată, precum şi în 
forma determinată cu afix nedefinit, are o paradigmă cu o formă unică de singular: 
(un) tată, (unui) tată (asemenea substantivelor masculine), în timp ce, în forma 
determinată definit, cu afix enclitic, paradigma sa are două forme distincte de 
singular: N-Ac tata şi G-D tatei, asemenea substantivelor feminine. Acelaşi sistem 
de omonimii caracterizează şi variantele substantivelor papă. paşă, care prezintă 
desinenţa -e, ca a doua desinenţă de singular: papei, pașei. 

Sistemul de omonimii din paradigma substantivului tată se diferenţiază şi 
după forma de masculin sau feminin a afixului de determinare: tatăl, tatălui, 
respectiv, tata, tatei. 

(b) Substantivul feminin piele are forme de G-D diferite, atât ca radical, cât şi 
ca desinențe, după cum este însoțit sau nu de afixul enclitic de determinare: o piele 
/ unei piei, respectiv pielea /pielei. Numai forma de G-D determinată nedefinit 
realizează omonimia cu forma de N plural: unei piei / nişte piei, dar piele(i) / piei(le). 

(c) Substantivele feminine defective de număr au flexiune neregulată, 
prezentând o formă unică de singular pentru toate cazurile : sete(a), sete(i), 
onoare(a), onoare[i) etc. Se încadrau în acest tip de flexiune şi unele substantive 
neologice: favoare(a), favoare(i), grandoare(a) grandoare(i), amploare(a), 
amploareti), care prezintă, în limba actuală, o forma de G-D singular distinctă de 
forma de nominativ-acuzativ: favori(i), grandori(i), amplori(i) etc. 

2.6.4.3. Un număr mic de substantive prezintă neregularități în flexiune sub 
aspectul variației radicalului, care poate fi afectat de alternanţe neobişnuite î/ îi: (o) 
mână, (unei) mâini sau sub aspectul producerii variației radicalului în condițiile 
atipice ale unei silabe neaccentuate: mijloc, mijloace, probabil sub influența 
variantei de accentuare: mijloc, la care variaţia o / ða se realizează în silabă 
accentuată, ca la substantivele cu flexiune regulată. 

2.6.4.4. Câteva substantive au o flexiune neregulată prin variații de 
accentuare ale formelor paradigmei: 

(a) Substantivele feminine soră şi noră, accentuate pe prima silabă, la N-Ac, 
au forme de G-D singular şi N-Ac plural, accentuate pe ultima silabă: surori (nume 
de rudenie; forma sore(i) „infirmieră” se extinde în uzul actual, indiferent de sensul 
lexical exprimat), nurori. 

(b) Substantivele neutre terminate în -o neaccentuat la singular: radio, zero 
etc. (accentuate pe antepenultima sau penultima silabă), au forme de plural cu 
accentuarea vocalei o (în penultima silabă): radiouri, zerouri etc. Substantive 
neologice cu aceeaşi terminație manifestă tendința de regularizare a flexiunii: 


logo-logouri. 


2,7. Declinarea substantivelor comune compuse 


Declinarea substantivelor proprii compuse va fi tratată în cadrul 
declinării numelor proprii (vezi infra, 4.5). 


Substantivele comune compuse sunt formaţii cu structură analizabilă, la care 
participă cuvinte întregi (/loarea-soarelui — vezi infra, 2.7.1), elemente de tip tematic 
(autobază — vezi infra, 2.7.2), abrevieri ale unor cuvinte (ONG -— vezi infra, 2.7.3). 

Nu se are în vedere originea formațiilor — creaţii interne ale limbii, 
cuvinte moştenite, împrumuturi sau calcuri (vezi şi infra, 5). 


Substantivele (analizabile ca fiind) compuse au anumite particularităţi 
flexionare ce decurg din pierderea totală sau parțială a autonomiei tuturor 
termenilor constitutivi sau doar a unora dintre aceştia. Particularităţile flexionare 
variază în funcţie de gradul de sudură a constituenților şi de structura internă a 
formaţiei. Mărcile şi omonimiile flexionare ale substantivelor compuse sunt cele 
caracteristice tipului flexionar substantival (vezi supra, 2.5). 

2.7.1. Substantivele comune (analizabile ca fiind) compuse din cuvinte 
întregi (existente independent în limbă) pot fi sudate sau nesudate. 

2.7.1.1. La compusele sudate, unitatea morfologică se manifestă prin 
pierderea autonomiei primului termen (adică a capacităţii acestuia de a se combina 
cu morfemele flexionare şi cu afixele de determinare enclitice — dreptunghiuri, 
untdelemnul) sau prin caracterul invariabil al formației (aceasta fiind incompatibilă 
cu oricare dintre morfemele gramaticale enclitice — coate-goale). 

Doar ultimul component îşi păstrează flexiunea prin afixe de număr, de caz şi / 
sau prin afixele enclitice de determinare în formaţiile sudate în care substantivul- 
centru este precedat de un adjectiv / numeral (dreptunghi, dreptunghiuri, 
dreptunghiul; triplusalt, triplusalturi, triplusaltul) sau este urmat de un adjectiv 
(botgros, botgroşi, botgrosul; codalb, codalbi, codalbul), precum şi în formaţiile 
alcătuite dintr-un substantiv precedat de prepoziţie (deochi, deochiuri, deochiul), 
din două substantive juxtapuse (rnetalazbest, metalazbestul; omucidere, omucideri, 
omuciderea) sau legate între ele prin prepoziţie (untdelemn, untdelemnul). 

Nu îşi modifică forma în flexiune şi nu acceptă afixele enclitice de 
determinare substantivele compuse sudate care au în alcătuire verbe, ca vino- 
ncoace, lasă-mă-să-te-las, precum şi cele care au sau pot avea alt gen sau/şi număr 
decât substantivul din structură: un / o coate-goale, un gură-spartă, un / o maţe- 
fripte — formaţii alcătuite dintr-un substantiv şi un adjectiv; o poale-n-brâu, un / 
nişte brânză-n-sticlă — formații compuse dintr-un substantiv şi o grupare 
prepozițională; un cinci-degete, un trei-frați-pătaţi — compuse alcătuite dintr-un 
numeral cardinal şi un substantiv, care poate fi asociat cu un adjectiv. 

De asemenea, sunt incompatibile cu mărcile gramaticale enclitice compusele 
devenite nume proprii de familie, ca Barbăneagră, Fruntelată. 

2.7.1.2. În compusele nesudate, alcătuite dintr-un substantiv asociat cu un alt 
substantiv în nominativ, ambii termeni ai compusului îşi modifică forma în 
flexiune, iar afixele de determinare enclitice se atașează numai primului termen 
(câine-lup câini-lupi, câinele-lup; mamă-soacră, mame-soacre, mama-soacră, 
mamei-soacre) sau / şi celui de al doilea (locotenent-colonel, locotenenţi-colonei, 
locotenentul-colonel şi locotenent-colonelul). Similar se comportă în flexiune 
compusele nesudate, alcătuite dintr-un substantiv asociat cu un adjectiv postpus 
(mamă-mare, mame-mari, mama-mare, 'mamei-mari; iarbă-creaţă, ierbii-crefe; 
piatră-vânătă, pietrei-vinete) ori cu un adjectiv antepus (bună-cuviință, buna- 
cuviință, bunei-cuviinţe). 

Tendindţa de sudare a formațiilor se manifestă prin pierderea variaţiei 
flexionare a primului termen component: dublu-decalitru, dublu-decalitrul, 
dubli-decalitri (DOOM), faţă de dublu-decalitri (DOOM?). 


În formaţiile nesudate de tip paratactic, alcătuite din două substantive, al 
doilea având, mai ales în formaţiile noi, cu model străin, o valoare specială 
adjectivală (mobilă-tip „tipizată”), comparativă (cuvânt-cheie, situaţie-limită), 
instrumentală (cafea-filtru), doar primul termen îşi modifică forma în flexiune şi se 
combină cu afixele de determinare enclitice, iar cel de al doilea este invariabil: 
cuvinte-cheie, cuvântul-cheie. La fel se declină compusele nesudate care includ 
două substantive, al doilea fiind în genitiv (floarea-soarelui, florii-soarelui; gura- 
leului, gurii-leului) sau făcând parte dintr-o grupare prepoziţională (viță-de-vie, 
vife-de-vie, vița-de-vie, viţei-de-vie; gură-de-lup, guri-de-lup, gura-de-lup, gurii- 
de-lup). 


Concurența unor forme se explică prin ezitarea uzului: bunei-stări, 
corect bunăstării, prim-ministrul (substantiv compus), primul ministru 
(îmbinare liberă). 


2.7.2. Substantivele comune (analizabile ca fiind) compuse cu elemente 
tematice (tipul cel mai productiv în româna contemporană) pot fi alcătuite: 
(a) dintr-un element de compunere iniţial asociat cu un substantiv (aeroambulanţă, 
autobază, microfoileton) sau cu un sufix (adenită, cineast, fobie); (b) dintr-un 
element de compunere inițial şi unul final (filantrop, monoftong, psiholog); 
(c) dintr-un substantiv şi un element de compunere final (aluminotermie, 
bacteriolog, eminescolog); (d) din două cuvinte substantive unite printr-o vocală de 
legătură (aurolac, citatomanie, şedințomanie). 


Anumite elemente de compunere inițiale, vechi, apar numai în formaţii 
substantivale: baş- (baş-boier), proto- (protopop), treti- (treti-logofăt), vel- 
(vel-armaş), faţă de auto-, care poate intra şi în alcătuirea verbelor 
(autoaccidenta, autoflagela etc.). 


Formaţiile substantivale alcătuite din elemente de compunere se comportă 
flexionar ca orice substantiv, având flexiune şi articulare la finală (filantropi, 
filantropul). 

În compusele la care în poziţie finală se află un substantiv, acesta îşi menţine 
disponibilitatea de a primi mărci flexionare enclitice (mmicrofoiletoane, microfoiletonul). 

2.7.3. Substantivele comune (analizabile ca fiind) compuse prin abreviere 
(tip de formaţie relativ recent, cu model străin) pot fi alcătuite din: 

— inițialele constituenţilor, IMM — Îlmtreprinderi] Mlici şi] Mlijlocii], ONG - 
Olrganizație] W[on]G[uvernamentală], P.A.L. — P[lăci] Alglomerate] L[emnoase], 

— fragmente iniţiale de cuvinte, aprozar — [centru de] aprolvizionare cu] 
zarzavat), 

— prescurtări urmate de cuvinte întregi, gostat — go[spodărie agricolă de] stat, 
melana < meltan] + lat. lana (fibră sintetică din metan cu aspect de lână) 

— prescurtări precedate sau urmate de elemente de compunere, nitrofos < 
nitro- + fosflor] (îngrăşământ constând într-un amestec de nitrat de amoniu și 
fosfaţi), puricid < purilce] + -cid (substanţă toxică pentru uciderea puricilor), 


Pa 

— iniţiale urmate de cuvinte întregi, aragaz „maşină de gătit” < A.R.A. 
[= Asociaţia Româno-A mericană] + gaz. l 

În cazul unor compuse care au în alcătuire un derivat prefixal, abrevierea 
poate include atât inițiala prefixului, cât şi pe cea a bazei (ONG). 

Substantivele compuse din abrevieri realizează flexiunea prin atașarea la 
finală a afixelor flexionare — agromecuri, agromecul; aragaze, aragazul; IMM-urile; 
ONG-uri, ONG-ul. 

Abrevierile terminate în consoană sau în vocală accentuată se combină cu 
afixele flexionare specifice pentru substantivele masculine şi neutre. Formaţiile 
compuse din inițialele constituenţilor se utilizează cu afixe flexionare (separate în 
scris prin cratimă: ONG-uri, PNA-ul este un tip de fibre textile.) ori cu o formă 
invariabilă, mai ales la genitiv, de preferință în stilul oficial şi în cel al presei 
(documentele ONG). Abrevierile terminate în -a neaccentuat, ca melana, SIDA, pot 
primi desinenţă şi articol feminin (melană, melanei, melane; SIDED). 

2.7.4. Substantivele (analizabile ca fiind) compuse parasintetic (prin două 
procedee concomitente, dintre care unul este compunerea, iar celălalt sufixarea), ca 
mărinimie (mare + inimă + suf. -ie), au variaţie flexionară finală şi sunt 
articulabile enclitic (nărinimia, mărinimiei). 

2.7.5. Într-o situaţie specială se află substantivele însoţite de adjective 
posesive conjuncte: maică-mea, bunicu-tău. În acest tip de combinaţii (cu caracter 
popular, familiar) se utilizează doar unele substantive, cele care indică relaţii de 
rudenie (maică-mea, frate-tău) sau sociale (stăpână-sa). 

Îmbinările de acest tip au un grad ridicat de unitate morfologică, ceea ce le 
apropie, din punct de vedere flexionar, de substantivele compuse din cuvinte 
întregi (vezi supra, 2.7.1). 

2.7.5.1. Unitatea grupării se manifestă prin restrângerea autonomiei 
flexionare a substantivului, care tinde să fie tratat ca invariabil. 

În combinaţiile de acest fel, substantivul asociat cu adjectivele posesive 
conjuncte participă numai cu forma de singular nearticulat: frate-său (pl. frații săi). 
Substantivele sunt totdeauna nearticulate în prezența adjectivelor posesive 
conjuncte: fiică-mea, soră-ta, frate-său (faţă de îmbinările libere fiica mea, sora ta, 

fratele său). În absenţa articolului, legarea substantivului de referent şi 
individualizarea lui se realizează prin determinantul posesiv: să se compare Te 
sfătuieşte frate-său. şi Te sfătuieşte în calitate de frate. 

2.7.5.2. Flexiunea substantivelor însoţite de adjective posesive conjuncte are 
anumite particularități. 

(a) La substantivele masculine, cazurile genitiv şi dativ sunt marcate proclitic 
prin lui: lui bunicu-meu, lui socru-său (faţă de bunicului meu, socrului său, în 
combinaţiile libere). 

(b) Mărcile de flexiune ale substantivelor feminine, în cazurile genitiv, dativ 
sau vocativ, cu articol enclitic, se ataşează, de obicei, elementului final al grupării, 
adică adjectivului posesiv conjunct. Gruparea în ansamblu se comportă astfel ca o 
unitate substantivală. Formele speciale ale adjectivului posesiv (genitiv-dativ -mei / 
-mii, -tei / -tii, -sei / -sii; vocativ -meo), rezultate din combinaţia cu mărcile 
substantivale, sunt ocurente numai în structurile de acest tip: casa cumnată-mii, 

soacră-lei, mătuşă-sii; povestesc noră-mei (Cezar Petrescu, Întunecare); soră-meo! 
(față de cumnatei mele, soacrei tale, mătuşii sale, nurorii mele, sora mea!, cu 


posesivul postpus nelegat prin cratimă; soro!, formă specială de vocativ cu 
desinenţa -o, proprie substantivelor feminine — vezi infra). 


Mărcile cazurilor genitiv Şi dativ se ataşează 
substantivului feminin, cât şi adjectivului posesiv conjunct: casa nevesti-sii. 

(c) Substantivele în vocativ însoţite de adjective posesive conjuncte nu se 
utilizează niciodată în formele cu desinenţe speciale ale acestui caz, ci numai în 
formă omonimă cu nominativul: cumnatu-meu!, soră-mea! (față de cumnate!, soro’). 


, în anumite combinaţii, atât 


Absența mărcilor cazuale de genitiv-dativ la ambii termeni ai 
îmbinărilor de genul feminin (casa maică-sa) sau numai la adjectivul posesiv 
(casa (mu)mâni-sa, nurori-sa) şi absența mărcii proclitice lui de genitiv- 
dativ, la masculin (casa frate-său), sunt fenomene regionale. 

Formele cu finala -ă ale substantivelor masculine terminate în 
consoană sunt de asemenea regionale: bunică-său şi bunică-su, stăpână-său. 

Unele substantive şi adjective posesive din grupările de acest tip apar 
(în vorbirea neîngrijită) cu forme alterate prin dispariţia unor sunete: mă-sa, 
ta(7)-su, tac-su. 

Substantivele noră, soră se utilizează (popular, familiar) şi cu 
variantele vechi noru, soru, în structurile cu adjectiv posesiv conjunct: 
noru-mea, soru-mea. 

Unele adjective posesive conjuncte, mai ales cele de persoana a III-a, 
pot fi urmate, în construcţii pleonastice, din vorbirea neîngrijită, de un genitiv 
coreferențial, la singular şi la plural: mă-sa lui / lor, mă-sa băiatului, frate-su 
lui. În astfel de structuri sensul posesiv al adjectivului pronominal a slăbit, 
adjectivul este simţit ca fiind parte a unei grupări unitare, ceea ce face 
necesară introducerea altui element, în speţă a genitivului, pentru a exprima 
raportul de posesie. 

Substantivele compuse mama-mare, maica-mare, tata-mare, taica-mare 
se pot asocia cu adjectivele posesive conjuncte:  mamă-sa-mare, 
maică-sa-mare, mă-sa-mare, ta(t)-su-mare, tac-su-mare. Adjectivul posesiv 
se intercalează între elementele formaţiei compuse numai atunci când este 
conjunct. (Posesivul nelegat prin cratimă de substantivul compus se utilizează 
în forma cu al şi este de obicei postpus: mama-mare a mea, tata-mare al tău.) 


3. POSIBILITĂŢILE COMBINATORII ALE SUBSTANTIVULUI 
COMUN PROPRIU-ZIS 


Substantivul participă la organizarea enunţului în diferite situaţii sintactice. 
El poate fi centru al grupului nominal (vezi infra, 3.1) sau termen dependent, 
adjunct în structura unui grup sintactic (vezi infra, 3.2). Substantivul participă în 
enunţ şi la raporturi de nondependență (vezi infra, 3.3). 

Posibilităţile de construcţie sintactică variază parțial de la o clasă semantico- 
gramaticală de substantive la alta. Unele disponibilități combinatorii sunt comune 
tuturor substantivelor (vezi infra, 3.1.1, 3.2, 3.3). Comparativ cu substantivele 
comune propriu-zise, nume de (clase de) obiecte concrete, animate (om) sau 
inanimate (casă), celelalte tipuri de substantive comune, şi anume cele colective 
(popor), „masive” sau nume de materii (lapte), abstracte (linişte), „verbale” (citire) 

ori „adjectivale” (prezenţă), precum şi numele proprii (Jon, Bucureşti) au un 
comportament sintactic specific (pentru care vezi infra, 4). 


3.1. Substantivul-centru al grupului nominal 


Substantivul comun propriu-zis poate fi utilizat singur sau însoțit de diverse 
determinări sintactice (adjuncţi). Substantivul şi adjuncţii săi reprezintă un grup 
nominal (GN), în care substantivul este centru. 


Substantivul fără determinări sintactice (inclusiv fără articole definite 
sau nedefinite) este considerat ca fiind, la nivelul organizării sintactice a 
enunțului, un grup nominal monomembru, care cuprinde numai elementul-centru. 

Substantivul fără determinări (inclusiv fără articol) se utilizează 
totdeauna în cazul nominativ sau acuzativ, în poziţie sintactică de nume 
predicativ (Pomul răsărit e nuc.), de predicativ suplimentar (Ruina asta nu o 
consider casă.) sau de apoziţie (Cumpără câteva fructe, cireşe.). În pozițiile 
de subiect şi de complement direct, ocurența substantivului nearticulat, fără 
adjuncți, este limitată la câteva tipuri de construcţii (Defilează trupe., Cui pe 
cui se scoate., Are casă., Cumpăr cărți. etc., vezi II, Subiectul, 2.1.3, 
Complementul direct, 3.1.1.1, pentru descrierea tuturor situaţiilor). 
Substantivul apare, de asemenea, fără articol sau alte determinări după cele 
mai multe prepoziţii care cer cazul acuzativ (Merg la facultate, pe stradă, 
spre casă. etc.; pentru excepții, vezi Prepoziţia, 3.1.1.1). O situaţie specială 
are substantivul cu sens cantitativ, parțial adverbializat, în poziție de 
circumstanțial: A mers pe jos kilometri (sau ore). „mult (timp)” (vezi infra, 


5.1.1.1). 


3.1.1. În calitate de centru al grupului nominal, substantivul îşi selectează 
adjuncții pe baza disponibilităţilor sale combinatorii şi a proprietăților sale 
selecţionale, de compatibilitate semantică. 

Substantivul comun propriu-zis se combină cu diferite tipuri de adjuncţi, care 


pot fi: 
(a) substantive (casa omului); 


(b) pronume substitute (casa lui) şi nesubstitute (fraze mie, locu-ţi), numerale 
substitute (casa primului, locurile altor doi); 

(c) adjective propriu-zise (casă veche), pronominale (casa aceea), participiale 
(casă dărâmată), gerunziale (coşuri fumegânde), alte elemente cu un comportament 
adjectival, cum sunt unele numerale (două case); 

(d) grupări prepoziţionale care conţin un substantiv (casă de lemn), un 
pronume (o casă dintre acelea), un numeral substitut al substantivului (o casă 
dintre primele construite în cartier, o casă din două), un verb la supin (casă de 
locuit), un adverb (casa de acolo); 

(e) verbe la gerunziu (foc arzând, pachete conţinând alimente şi 


medicamente); 
(f) grupări prepoziţionale care includ elemente corelative (livada dintre casa 


ei şi casa bunicilor); 
(g) propoziţii relative (casa care îmi aparţine, oraşul unde locuieşte). 

Grupările prepoziţionale care conţin un verb la infinitiv şi propoziţiile 
conjuncţionale sunt selectate ca adjuncţi numai de substantivele abstracte 
(vezi II, Grupul nominal, 2.2, 2.2.3). | 

Articolul definit enclitic are o situaţie specială faţă de ceilalți 
determinanți ai substantivului. El stabileşte cu substantivul o relaţie de tip 
afixal, asemănătoare cu cea dintre substantiv şi desinenţele sale. Substantivul 
articulat enclitic este un grup nominal de tip special, o unitate 
morfosintactică. Legătura strânsă dintre substantiv şi articolul enclitic nu 
permite schimbarea ordinii acestora și nici intercalarea unor elemente 
înaintea articolului (vezi şi Clase de cuvinte, 3.3.2). 

Articolul nedefinit este relativ autonom față de substantivul-centru. El 
are topică fixă în raport cu substantivul, fiind totdeauna proclitic. Între el şi 
substantiv pot apărea numai anumiți adjuncți ai substantivului (o veche casă, 
'0 de lemn casă), deosebindu-se de alți adjuncţi, care permit diverse 
intercalări (o casă veche de lemn, o casă de lemn veche), uneori şi 
schimbarea ordinii față de substantiv (o casă frumoasă, o frumoasă casă). 


Adjuncţii substantivului sunt atribute, respectiv propoziții atributive. 
Structurile complexe (f) ocupă, ca ansamblu, poziția unui atribut, în virtutea 
unităţii lor semantice, dar au o organizare internă proprie. 


Coeziunea formală a termenilor construiți cu elementele corelative 
dintre... şi se manifestă prin coocurenţa lor obligatorie: prin omiterea unuia 
dintre componenți (*livada dintre casa ei), construcţia devine agramaticală 
sau organizată gramatical diferit, şi anume ca o coordonare de două grupuri 
nominale (livada şi casa bunicilor). În alte tipuri de grupări (aleea de la casa 
ei până la casa bunicilor), omiterea unuia dintre componenți modifică sensul 
(aleea de la casa ei exprimă localizarea, şi nu direcţia, ca în prezența 
corelativului; aleea până la casa bunicilor e o structură interpretabilă, ca şi 
aceea având corelativ, prin elipsa unui verb: aleea care duce...). 


3.1.2. Adjunctul specific substantivului este în limba română cel genitival. 
Formele cazuale de genitiv apar în poziţie de adjunct numai în grupul nominal şi, 
mult mai limitat, în alte grupuri (vezi II, Grupul nominal, 2.2.1). 

Dependenţa sintactică față de substantivul-centru a substantivelor, a 
pronumelor şi a numeralelor substitute se exprimă, de regulă, prin genitiv (casa 
omului / fiecăruia / primului, atribute genitivale) sau prin prepoziţie (casă de 
lemn, o casă dintre acelea sau dintre primele, atribute prepoziţionale). Prepoziţia 
impune nominalului cel mai adesea cazul acuzativ (casă de lemn, casă cu curte), 
dar şi cazul genitiv (gardul dimprejurul curții). 

3.1.2.1. În condiţii speciale, raportul de genitiv poate fi exprimat prin 
construcții prepoziţionale echivalente cu un genitiv. 

Prepoziţia a (cu regim cazual de acuzativ) funcționează ca o marcă analitică a 
raportului genitival pe lângă cuvinte invariabile în raport cu categoria gramaticală a 
cazului: substantive precedate de numerale (tată a doi copii minori, echivalentul a 
200 de dolari); substantive la plural precedate de adjective nearticulate, ca numeros 
(eticheta a numeroase produse), pronume, precum ceva, ceea ce (Măsoară 
suprafața a ceva pătrat., coperta a ceea ce credeam că e o carte, prețul a ce a 

cumpărat). Grupările în care a este urmat de substantive cu sens cantitativ, ca 
parte, ori de substantive precedate de un adjectiv la plural nearticulat, ca anumit, 
diferit, se utilizează în concurență cu genitivul: eticheta unei părți (a o parte) 
dintre produse, eticheta anumitor (a anumite) produse, patron al diferitor (a 
diferite) firme. 


În construcții vechi, astăzi populare (pe mal de Dunăre) sau conservate 
în toponime compuse (Curtea de Argeş), prepoziţia de exprimă o relaţie de 
genitiv. Tiparul este susţinut întrucâtva de antroponimele cu model străin, 
precum Carol de Hohenzollern, Mihai de România. 

Prepoziţiile de la, la apar în construcţii populare echivalente cu 
genitivul: acoperişul (de) la casă. 


3.1.2.2. Prepoziţia tipic atributivă, specializată pentru exprimarea, în grupul 
nominal, a relaţiei sintactice dintre substantivul-centru şi adjuncţii săi, este de. 
Prepoziţia de intră mai frecvent decât alte prepoziţii în structura adjuncţilor 
nominali (casă de lemn, sală de concerte, ramă de tablou). Pe de altă parte, 
prepoziția de participă la organizarea unor sintagme prepoziționale complexe, ca 
element conector, cu rolul sintactic de a lega de substantiv o grupare prepoziţională 
construită cu altă prepoziţie: cartea de pe masă, casa de lângă biserică. 
Sintagmele prepoziționale complexe (cu de) sunt echivalente cu o propoziţie 
relativă în care sintagmele prepoziţionale fără de reprezintă adjuncţi ai verbului: 
cartea care este / stă pe masă, casa care este / se află lângă biserică. 


În construcţii de acest fel, prepoziţia de poate fuziona cu prepoziţia 
următoare, formând compuse dintre care unele sunt astăzi sudate: din 
(mărgelele din cutie — care sunt în cutie), dinspre (peretele dinspre stradă — 
care este orientat, construit spre stradă) etc. În compusele de acest tip, 
prepoziţia de nu mai este totdeauna recunoscută de vorbitor. De aceea, de 
poate preceda compusul, marcând redundant relaţia atributivă: anii de 
dinaintea Primului Război Mondial, corect anii dinaintea (care au fost 
înaintea) Primului Război Mondial, 


Prepoziţia pentru alternează în unele contexte cu prepoziţia de şi introduce 
ideea de „destinaţie”: birou pentru cazare, centru pentru realizare profesională 
(Rlib, 2004 — față de birou de cazare, centru de realizare profesională); Care e 
trenul pentru Bucureşti (de Bucureşti)?. 

Prepoziţiile introducând adjuncţi ai substantivului comun propriu-zis sunt 
puţin numeroase. Mai frecvente sunt: cu (băiat cu părul blond: familiile cu elevi şi 
studenți |...] beneficiază de un ajutor financiar, Rlib, 2004), fără (casă fără 
acoperiş). 

3.1.2.3. Adesea, grupările prepoziţionale sunt interpretabile ca fiind 
dependente sintactic de un verb implicit, şi nu direct de centrul substantival al 
grupului nominal: cadoul [primit] de la tine; casă [rămasă] fără acoperiş; imagini 
(„fotografii”) ale iernii [realizate] în portul Tomis şi pe mare, în zona portului 
(Rlib, 2004); lozinci [scandare etc.] contră guvernului; locuinţe [construite] cu 
credit ipotecar lângă complexul expozițional Romexpo (Rlib, 2004); salariul 
minim [calculat] pe economie; casă [construită] pe placul tău (pe placul, îmbinare 
cvasilocuţională); bloc [construir, destinat) pentru nefamilişti. 

3.1.2.4. Adjuncţii nominali în dativ ai substantivului comun propriu-zis se 
limitează la două tipuri de construcții. 

Substantivele, mai rar pronumele şi numeralele substitute ale substantivului, 
în cazul dativ fără prepoziţie, se întâlnesc, în structuri învechite, populare, cu 
regenţi din clasa substantivelor relaționale (care indică relaţii de rudenie ori 
sociale): frate bunicului meu, domn Țării Româneşti, nepot mie (primului, unuia 
sau altuia dintre şefi). 

Pronumele clitice de dativ posesiv utilizate în grupul nominal ca echivalente 
ale adjuncţilor genitivali se ataşează substantivului-centru (casa-i, locir-ţi) sau unui 
determinativ adjectival antepus al acestuia (propria-mi casă). Formele de singular 
ale pronumelui personal -mi, -fi şi mai ales -i sunt mai frecvente decât formele de 
plural -ne, -vă, -le. Tiparul, vechi şi neproductiv, este menţinut în limbajul poetic şi 
reactualizat recent în publicistică (în special cu substantive care intră în îmbinări 
cvasilocuţionale — la rându-i, la rându-vă, din parte-ne). 

3.1.2.5. Foarte frecvenți, adjuncţii adjectivali precedă sau urmează 
substantivul-centru (casă frumoasă, frumoasă casă). Anumiți adjuncţi adjectivali 
sau prepoziționali din grupul nominal pot fi precedaţi de cel: casa (cea) nouă, 
lumina (cea) de seară. 

Cel se utilizează în structuri de tipul toți cei cinci concurenți, echivalente cu 
numeralul colectiv. Cel identifică anaforic referentul substantivului-centru (cei 
cinci concurenţi, faţă de cinci concurenți), marcând uneori o opoziţie implicită 
(casa cea nouă, prin contrast cu o casă veche; fratele cel mic, faţă de fraţii mai 
mari ca vârstă). Alteori cel subliniază informaţia exprimată de adjunct: mama mea 
cea dragă; c-ar fi şi mai rău de capul nostru cel hodorogit (|. Creangă, Amintiri). 
Din cauza slăbirii valorii sale demonstrative, cel tinde să fie înlocuit cu forma 
neaferezată acel (casa acea / aceea nouă). 

3.1.2.6. Adjuncţii substantivului comun exprimaţi prin adverb sau prin verb 
la supin se construiesc cu prepoziţia de: haina de acolo, haină de căpătat. 
Substantivul regent al supinului corespunde anumitor constituenți din construcția 
verbului respectiv, şi anume complementului direct (haină de căpătat — de căpătat 
haina), circumstanţialului instrumental (ac de cusut — de cusut cu acul, ochelari de 
citit — de citit cu ochelarii, aparat de tuns — de tuns cu aparatul) sau de loc (hârtie 
de scris — de scris pe hârtie), mai rar complementului prepozițional, ca în 
structurile cu valoare consecutivă (întuneric de speriat — încât te sperii de întuneric). 

3.1.2.7. Propoziţiile relative (vezi II, Construcţii cu propoziţii relative) 
dependente sintactic de un substantiv comun propriu-zis au particularitatea că se 
introduc de obicei prin pronume (adjective pronominale) relative al căror 
antecedent este substantivul regent. 

Pronumele care, ce, cât se acordă cu antecedentul în gen şi în număr, pe baza 
raportului de coreferenţialitate. Concordanţa este marcată formal la pronumele 
care, cât. Forma cazuală sau construcția prepoziţională a relativului sunt impuse de 
poziţia lui sintactică din atributivă: băiatul căruia (fata căreia, băieţii cărora, 
fetele cărora) mă adresez; omul cu care vorbesc; ziua ce vine; Arbuştii, câți îi vezi 
(Florile, câte le vezi), sunt plantați (plantate) de mine.; Câmpia, câtă o vezi, e 

Adjectivul relativ care se construieşte cu reluarea în atributivă a 
antecedentului: Îmi arătase turla unei biserici, care turlă fusese de curând 
rezidită. (prin reluare evitându-se aici echivocul structurii turla unei biserici care 
fusese rezidită). 

Adverbele relative care introduc propoziţii dependente de un substantiv 
comun propriu-zis alternează, în general, cu pronumele relative (precedate de 
prepoziţie) din atributivele cu antecedent: locul unde (în care) mă aflu; momentul 
când (în care) sosesc. 

Propoziţiile relative fără antecedent, subordonate unui substantiv comun 
propriu-zis, se introduc mai ales prin pronume (adjective pronominale) relative (Şi 
compuse nehotărâte) la genitiv sau precedate de prepoziţii: salariul cui solicită un 
credit bancar; Suprafaţa a ceea ce se vede e de două hectare; o parte din ce (din 
orice sau din orice marfă) produce fabrica le aparţine. 

Dintre adverbele relative, se utilizează fără antecedent, ca echivalente ale 
unor adjective, în special cum şi cât: o casă cum fi-ai visat „frumoasă etc.”; un 
pietroi cât nici nu l-ai putea clinti din loc „mare, greu”. 

3.1.3. Adjuncţii substantivului îndeplinesc diverse funcţii în planul 
discursului şi / sau în planul organizării semantice a grupului nominal. Unii 
adjuncţi au disponibilitatea de a îndeplini mai multe funcţii, alţii sunt specializați, 
astfel încât există o anumită corelare între funcția adjuncţilor şi structura grupului 
nominal în care aceştia apar (vezi II, Grupul nominal, 2.3). 

O parte dintre adjuncți, aşa-numiții determinanţi (vezi Clase de cuvinte, 
3.3.1), funcţionează, în condiţii sintactice determinate, ca integratori enunţiativi ai 
substantivului. Aceştia sunt articolele definite / nedefinite (casa, o casă) şi o serie 
de termeni care exclud coocurenţa cu articolul: unele adjective pronominale 
(această / altă casă, ce casă?, cutare om, Jrate-său) sau numerale (două case); 
câteva adjective, ca asemenea, așa, şi îmbinări ca astfel (altfel) de (aşa casă, astfel 
de om). 

(a) Funcţia de integrator enunţiativ a determinanțţilor se corelează cu funcţia 
lor semantică. Aceştia specifică referentul centrului Substantival al grupului 
nominal, fie în sensul individualizării, fie în sensul cuantificării, al introducerii 
unei precizări de ordin cantitativ. 

Din prima categorie de elemente fac parte determinanţii noncantitativi: 
articolul, unele adjective pronominale (ca cele demonstrative sau posesive — 
această casă, frate-său)). Determinanţii au rol semantic de individualizare şi în 
contextele în care funcţia de integrator enunţiativ e îndeplinită de articolul definit, 
cu care sunt coocurenţi: casa mea (aceea, cealaltă). 

(b) Din a doua categorie de elemente, cuantificatorii (vezi Il, Grupul 
nominal, 2.3.3), fac parte determinanţii cantitativi şi alte tipuri de adjuncţi: 
numeralele cardinale propriu-zise, distributive, colective (două case, câte două 
case, amândouă casele); unele adjective nedefinite (fiecare, oricare, orice, vreun, 
câțiva, mulți, puțini, toți, numeroşi — fiecare casă, toate casele), interogative (câr? 
— câte case?), relative (Vede câte eforturi faci.), negative (niciun — nicio casă); 
articolul definit / nedefinit (casa, o casă). 

(c) Adjuncţii implicaţi în grupul nominal într-o relaţie de posesie indică 
Posesorul şi identifică astfel, indirect, referentul substantivului-centru (adică 
obiectul posedat). Posesorul este singurul rol tematic care apare în grupul nominal 
având ca centru un substantiv comun propriu-zis (casa bunicilor). 

(d) Alţi adjuncţi modifică (restrâng) extensiunea referenţială a substantivului- 
centru, exprimând o proprietate care califică referentul într-un anumit fel (copil 
bolnav), îl identifică, îl distinge (copilul din parc) sau îl clasează, îl include într-o 
clasă de obiecte, precizând tipul de obiect (an fiscal). 

3.1.4. Substantivul comun propriu-zis poate fi determinat de mai mulţi 
adjuncţi, coordonați (casa veche şi frumoasă) sau necoordonaţi (vechea casă de 
lemn). În grupul nominal complex, relaţia centru-adjunct se manifestă în funcţie de 
raporturile de compatibilitate sau de incompatibilitate dintre adjuncţi: "o această 
casă (vezi II, Grupul nominal, 2.6). l 

3.1.5. Organizarea grupului nominal pune în evidență existența anumitor 
constrângeri în ce priveşte articularea substantivului-centru (vezi şi supra, 2.4.2). 

3.1.5.1. Substantivul este articulat definit înaintea adjectivelor pronominale 
(casa ta / aceea, omul însuşi) şi atunci când urmează după anumite adjective 
pronominale (însuşi omul, tot omul, toată clasa). i 

3.1.5.2. Dacă substantivul determinat definit este precedat de un adjectiv 
articulabil, de obicei articolul se ataşează formal adjectivului (frumoasele cuvinte, 
ambii fraţi). Dacă adjectivul este nearticulabil, articolul se ataşează substantivului 
(tot poporul, amândoi / tustrei fraţii, cogeamite / ditamai omul). 

Substantivul postpus adjectivelor biet, sărac, sărman, răposat, regretat poate 
fi articulat enclitic atunci când denumeşte o fiinţă unică, fiind utilizat similar 
numelor proprii: săraca mama „mama mea, a noastră” (față de săraca mamă, 
bietul om, regretatul profesor). Alteori articularea este condiţionată de prezența 
altor adjuncţi ai substantivului: săraca vecina noastră, dar săraca vecină, cu 
substantivul nearticulat. Construcţia cu adjectivul antepus nearticulat, săracă 
vecina noastră, este neliterară. 

3.1.5.3. Substantivul regent al unui clitic pronominal în dativ posesiv este de 
obicei articulat definit, articolul fiind ataşat substantivului (casa-i, fratele-i, 
nuimele-i) sau determinativului adjectival antepus (propria-i casă). Substantivele 
feminine cu finala -ea, -a şi substantivul zi sunt totdeauna articulate enclitic 
(steaua-i, basmaua-i, ziua-i); cele terminate în -ă, -e apar la singular şi nearticulate 
(în casă-mi, dar şi în casa-mi, pl. casele-i — numai articulat; din parte-mi, îmbinare 
fixă). În asociere cu cliticul, componentul final -l din forma articulată definită a 
substantivelor şi a adjectivelor nu este actualizat (locu-ți, zbuciumatu-i fiu). 

3.1.5.4. Regentul adjunctului (substantiv, pronume şi numeral substitut) în 
dativ cu rolul semantic Posesor este totdeauna nearticulat (nepot Mariei). 

3.1.6. Structura unui grup nominal variază în funcţie de tipul de context 
sintactic, de poziţia. sintactică actualizată prin substantivul-centru şi, implicit, în 
funcţie de forma cazuală a acestuia. Condiţionările sunt generale, independente de 
caracteristicile semantice ale centrului substantival — substantiv comun / propriu, 


concret / abstract etc. 

Dativul substantival, cel pronominal nonclitic sau numeralul cu rolul Posesor 
apar ca adjuncţi numai în relație cu un substantiv comun (vezi supra, 3.1.2.4), 
regentul fiind de regulă la cazul nominativ, în poziţie de nume predicativ (Este 
frate vecinului nostru.) sau apozitivă (Acesta-i Ochilă [...], nepot de soră lui 
Pândilă., |. Creangă, Harap-Alb). 

Tiparul de organizare a acestui grup nominal este strâns legat de cel al 
structurilor în care substantivul relațional se află în poziţie predicativă, iar 
dativul are funcţie de obiect indirect: îi este (sau îi vine) frate vecinului nostru. 

Apariţia unui grup nominal de acest tip în alte poziţii sintactice, cum 
este cea de subiect, nu e posibilă şi din cauză că centrul grupului e obligatoriu 
nearticulat (vezi supra, 3.1.5.4). 


3.1.7. Coeziunea dintre centru şi adjunct în grupul nominal se realizează prin 
genitiv (substantivul impune determinativului substantival sau pronominal cazul 
genitiv — acoperişul casei), prin prepoziţie (casă de lemn), prin acord (substantivul 
impune adjectivului şi cuvintelor având comportament adjectival genul, numărul şi 
cazul — acoperişul casei frumoase, f. sg. G), prin restricții de topică (cele mai 
multe numerale cardinale sunt antepuse, gerunziul e totdeauna postpus — două 
case, paginile cuprinzând bibliografia — etc.). 


3.2. Substantivul ca adjunct 


Substantivul este adjunct în structura grupurilor sintactice: 

— verbale (Văd casa.), 

— nominale (acoperişul casei), 

— adjectivale (asemănătoare casei), 

— interjecționale (/ază casa”). 

Funcţiile sintactice îndeplinite de substantiv sunt: subiect (Poezia are două 
strofe), nume predicativ (Textul este o poezie.), complement direct (Învăţ o 
poezie.), complement secundar (ÎI învă o poezie.), complement indirect (titlul 
potrivit acestei poezii), complement prepozițional (Vorbeşte despre o poezie.), 
circumstanţial (Desenul e reprodus lângă poezie, pe aceeaşi pagină.), atribut 
(versurile poeziei), predicativ suplimentar (Textul acesta nu îl consider poezie.). 
Forma de caz a substantivului depinde de funcţia sintactică. 


3.3. Substantivul ca termen al raporturilor de nondependenţă 


Substantivul participă la raporturi sintactice (a) de coordonare şi (b) de 
echivalență, apozitive, în diverse situații sintactice: (a) fi plac grădina şi casa., 
Cumpără grădina sau casa., carte utilă studenților şi profesorilor etc.; (b) gem de 
fructe, adică de cireşe etc. 


4. CLASE SEMANTICO-GRAMATICALE DE SUBSTANTIVE 


Comparativ cu substantivele comune considerate prototipice, care denumesc 
(clase de) obiecte concrete, animate (om) sau inanimate (casă), numărabile 
(discrete), substantivele abstracte (non)numărabile, substantivele „masive” (nume 
de materii), substantivele colective, cele „verbale”, cele „adjectivale” şi 

substantivele proprii au proprietăţi gramaticale de tip special, care se corelează cu 
caracteristicile lor semantice, referenţiale (vezi şi supra, 1.3). 


4.1. Substantivele abstracte 


Substantivele numite abstracte sunt o subclasă de substantive, care se opun în 
general substantivelor „concrete” (vezi infra, 4.1.1, 4.1.2.1.1, 4.1.2.1.2). 
Delimitarea dintre substantivele abstracte şi cele concrete nu este absolută, între ele 
existând diferite tipuri de transfer (vezi infra, 4.1.2.2). 


4.1.1. Caracteristici semantice 

Orice substantiv exprimă o categorie conceptuală (casă exprimă noţiunea de 
„Casă” — Nu orice locuinţă poate fi numită casă.). 

Substantivul abstract, ca şi cel concret, poate fi interpretat intensional, cu 
referire la concept (Ce fac ei nu poate fi numit politică.), ori extensional, cu referire 


la „actualizările” conceptului, care pot fi circumscrise situaţional (Analizăm 
politica monetară a anului în curs.). 


Substantivele abstracte sunt definite prin aceea că denumesc entităţi 
abstracte, neperceptibile senzorial. Substantivul abstract, spre deosebire de cel 
concret, nu poate fi asociat referenţial (extensional) cu un obiect material. 
Referenţii substantivelor abstracte sunt însuşiri (bunătate, frumusețe), stări (atenţie, 
calm), relaţii (posesie, vecinătate) şi / sau atitudini (prietenie), acţiuni şi activități / 
ocupații (plecare, mers, navigaţie), domenii ale vieţii sociale (politică), discipline 
ştiinţifice (fizică, lingvistică), noţiuni (categorii) ale domeniilor teoretice (adevăr, 
cauzalitate, conştiinţă, dreptate) etc. 

Referentul substantivului concret este un obiect material, perceptibil 
senzorial, care „cade sub conceptul” respectiv, noţiunea fiind o „generalizare”, o 
„abstractizare” a obiectului (casă denumeşte un obiect concret, ale cărui trăsături 
caracteristice se regăsesc în conceptul „casă” — Casa lui e în Bucureşti. ). 


4.1.2. Caracteristici morfosintactice' 

4.1.2.1. Substantivele abstracte sunt, în general, defective de număr. 

În raport cu categoria de număr, unele substantive abstracte sunt 
nonnumărabile în toate utilizările lor (calm, curaj, fidelitate, importanţă, pică). 
Altele sunt nonnumărabile atunci când sunt intensional şi extensional abstracte, dar 
devin numărabile când interpretarea este situațional extensională (aptitudine, 
condiție, părere, politică, satisfacţie, tristețe — politică monetară, politici 
monetare; Avem păreri diferite.). 

4.1.2.1.1. Substantivele abstracte nonnumărabile au caracteristici gramaticale 
care le deosebesc de substantivele concrete numărabile. 

(a) Sunt defective de plural (vezi supra, 4.1.2.1). 

(b) Admit cuantificarea nedefinită, realizată prin determinative de tipul 
atât(a), cât (oricât, câtva), destul, mult, puţin: atâta curaj, Câtă importanţă îşi dă!, 
cuantificatori incompatibili cu substantivele concrete numărabile, la singular: 
“atâta (câtă, "destulă, "multă, puţină) casă. 

(c) Cuantificarea negativă se realizează prin niciun (nicio), câtuşi de puțină): 
În gestul lui nu văd niciun curaj, Nu dau câtuşi de puţină importanță. Nu e 
posibilă înlocuirea în context a cuantificatorului niciun cu gruparea un singur, care 
exprimă unicitatea: "Nu văd (măcar) un singur curaj., "Nu dau (măcar) o singură 
importanță. Unele substantive numărabile (cele concrete şi o parte dintre abstracte 
— vezi infra, 4.1.2.1.2) se pot asocia cu gruparea un singur: Nu văd (măcar) un 
singur copil. 

Abstractele nonnumărabile pot participa la construcţii verbale negative ce 
conțin adverbe ca deloc, defel sau gruparea câtuși de puţin, care. exprimă 
inexistenţa referentului: În gestul lui nu văd deloc curaj., Nu dau deloc (sau câtuşi 
de puţin) importanţă. În contextele de acest tip pot apărea şi substantive (abstracte) 
numărabile (vezi infra, 4.1.2.1.2) sau substantive concrete numărabile, cu formă de 

+ . .. * . 
plural: Nu trec deloc copii, Nu trece deloc copil, Nu văd deloc copii / copil. 
Există însă şi excepții — de exemplu, singularele numărabile nedeterminate din 
anumite poziţii sintactice, cum este cea de complement direct: Nu are casă / nicio 
casă / deloc casă. (vezi supra, 3.1.3). | 

(d) Nu admit cuantificarea prin numerale cardinale (două fidelităţi — dar 
două infidelităţi, vezi infra, 4.1.2.1.2) şi nici prin adjective nehotărâte cu valoare 
distributivă, de tipul fiecare, oricare etc. (fiecare / oricare fidelitate), 


cuantificatori care presupun existența unei pluralităţi (şi a formei de plural). Permit 


însă asocierea cu un adjectiv nehotărât cum este orice, care exprimă generalitatea şi 
varietatea calitativă, implicând interpretarea generică a substantivului abstract sau 
interpretarea lui prin referire la diverse „actualizări” ale conceptului pe care îl 
exprimă: Orice fidelitate (sau fidelitatea, orice fel de fidelitate, orice manifestare 
de fidelitate) presupune onestitate.; Orice curaj (sau curajul, orice manifestare de 
curaj) presupune tărie de caracter. 

(e) Nu se combină, de regulă, cu articolul nedefinit. Acesta poate fi cerut de 
un determinativ (un mare curaj, o importanță exagerată), implicit în construcții 
exclamative (ca Avea un curaj! „foarte mare, extraordinar”). Articolul nu are însă 
„rol de individualizare în aceste situații. 

Unele dintre aceste particularităţi gramaticale apar şi la substantivele masive. 
Spre deosebire de masivele singularia tantum (vezi infra, 4.2.2.4), abstractele 
nonnumărabile nu sunt cuantificabile prin nişte cu valoare partitivă: "Avea nişte calm. 

4.1.2.1.2. Substantivele abstracte numărabile se aseamănă cu substantivele 
concrete numărabile. 

(a) Realizează opoziția de număr (singular / plural): condiție / condiții, părere 
/ păreri (ca şi casă / case). 

Unele abstracte formează pluralul numai atunci când se asociază cu referenţi 
de tip concret, devenind substantive concrete (vezi infra, 4.1.2.2); de exemplu, 
bunătate „însuşirea de a fi bun, înclinarea de a face bine; bunăvoință, amabilitate; 
faptă bună, binefacere”, bunătăți „mâncare sau băutură (foarte) bună” sau (înv.) 
„lucru de calitate (foarte) bună; averi, bogății”. Opoziția de număr este mai 
frecventă la substantivele abstracte cu sens negativ, îndeosebi la formaţiile cu 
prefix negativ. Unele dintre acestea au antonime defective de plural (discordie / 

discordii — concordie; infidelitate / infidelităţi — fidelitate). Alteori termenul cu 
“sens pozitiv are flexiune completă după număr, iar antonimul negativ e defectiv de 
plural (activitate / activități — inactivitate, aptitudine / aptitudini — inaptitudine, 
interes / interese — dezinteres, realitate / realități — irealitate). 

Forma de plural a unor substantive abstracte este marcată stilistic; astfel, pl. 
respecte se utilizează numai în formula deferentă de salut Respectele mele!, iar pl. 
răbdări apare numai în expresiile populare şi familiare a-şi ieşi din răbdări, a 
scoate din răbdări. 

(b) Unele admit cuantificarea prin determinative de tipul atâr(a), cât (oricât, 
câtva), destul, mult, puţin numai la plural (atâtea, câte, destule condiții), 
comportament tipic pentru substantivele concrete numărabile (atâtea case). Altele 
se combină cu aceşti cuantificatori atât la singular (ca abstractele nonnumărabile — 
atâta interes), cât şi la plural, în acest ultim caz subliniind valoarea extensională, 
de „diversitate”, a pluralului (atâtea interese). 

(c) Cuantificarea negativă se realizează prin niciun (nicio), câtuşi de puţin(ă). 
Anumite substantive abstracte numărabile admit la singular şi construcţia cu 
adverbele deloc, defel sau cu gruparea câtuşi de puţin(ă), ca şi abstractele 
nonnumărabile: Nu este nicio discordie., Nu este deloc / câtuşi de puţin(ă) 
discordie. Celelalte apar în aceste construcții numai cu forma de plural (Nu admite 
nicio părere., Nu admite deloc păreri / *părere.), ca şi cele mai multe substantive 
numărabile (Nu admite deloc studenţi / *student.; vezi excepţiile supra, sub 
4.1.2.1.1.). Unele abstracte numărabile admit construcția cu gruparea un singur: Nu 
impune (măcar) o singură condiţie. 

(d) Admit, ca şi substantivele concrete numărabile, cuantificarea prin 
numerale cardinale şi prin adjective nehotărâte cu valoare distributivă: două păreri, 
fiecare / oricare părere, ca două case, fiecare / oricare casă. 

(e) Se combină la singular cu articolul nedefinit şi în absența 
determinativelor, iar articolul are rol de individualizare: o aptitudine, ca o casă. 
Admit combinarea cu niște numai la plural, niciodată la singular cu valoare 
partitivă: nişte aptitudini / "nişte aptitudine, ca nişte case / "nişte casă. 

4.1.2.2. Multe substantive abstracte dezvoltă valori metonimice concrete, 
care, în unele cazuri, se îndepărtează foarte mult de sensul originar (vezi supra, 
4.1.2.1.2, bunătate, iar bunătăți, interpretabil ca un substantiv distinct, plurale 
tantum, are sens concret). 

Caracterul abstract se manifestă în grade diferite. Abstractele numărabile sunt 
mai apropiate de substantivele concrete decât abstractele nonnumărabile (vezi 
supra, 4.1.2.1.1,4.1.2.1.2). Unele abstracte nonnumărabile sunt recategorizate ca 
numărabile; faptul este uneori o consecință a evoluţiei gândirii (adevăr, unic În 
mod necesar: adevăr — adevăruri, relativ). Câteva substantive abstracte 
nonnumărabile se combină cu numeralul ordinal prim (o primă importanță), ud 
poate actualiza contextual un sens special (de primă importanţă „importanță majoră”). 

4.2. Substantivele masive 


Masivele constituie o subclasă semantică de substantive comune care 
desemnează materia nediferenţiată, materia care nu poate fi împărțită în entităţi 
discrete (alamă, apă, nisip etc.). 


4.2.1. Caracteristici semantice 

4.2.1.1. În definirea semantică a masivelor, două caracteristici sunt esențiale 
şi anume aspectul continuu şi omogenitatea. 

Trăsătura „continuu” priveşte nu numai masivele, ci şi substantivele abstracte 
(vezi supra, 4.1) şi are ca reflex în plan morfologic trăsătura „nonnumărabil”, 
comună celor două tipuri de substantive. Spre deosebire de substantivele 
numărabile, al căror referent poate fi o unitate discretă a clasei, masivele Şi 
abstractele au nevoie de un suport, de o măsură sau de o raportare la altă entitate 
pentru delimitarea referentului, care are o reprezentare continuă: o sticlă de ulei, un 
kilogram de carne, fericirea Anei. 
| Caracterul „omogen” rezultă din faptul că subansamblul, partea, păstrează 
calitatea întregului (ex: o parte din nisip este tot nisip, în timp ce o parte din om nu 
mai este om). Testul reuniunii părților demonstrează, de asemenea, că referentul 
masivelor se caracterizează printr-un conținut omogen: nisip + nisip = nisip, spre 
deosebire de o carte, care, adăugată altei cărți, înseamnă două cărți. 

4.2.1.2. Definită pe baza celor două trăsături semantice, subclasa masivelor 
cuprinde atât substantivele care denumesc materia propriu-zisă, înregistrate în 
gramatica tradițională ca substantive „nume de materie”, cât şi pe cele care indică 
obiecte inițial discrete, dar care au suferit un proces de masificare. Comparând 
enunțurile Am cumpărat un peşte. şi Am cumpărat (nişte) peşte., se constată că 
substantivul peşte are ca referent în prima construcție un „obiect” concret, izolat, 
pe când în a doua construcție, acelaşi substantiv se comportă la fel ca substantivele 
nume de materie, desemnând masa, nu obiectul”. Interpretarea substantivului 
peşte ca masiv se explică prin polisemia cuvântului, contextului revenindu-i rolul 
de dezambiguizare a sensurilor. 

Apartenența la clasa masivelor este atestată la două niveluri: la nivel lexical, 
unde trăsătura [+ Masiv] a substantivului este intrinsecă, şi la nivelul sintagmei 
nominale, unde caracterul “masiv” este marcat de un determinativ cantitativ de 
tipul mult, puțin, destul, nişte sau Ø. 


Uneori, masivele pot căpăta în context un sens colectiv, ca: în 
exemplul: La acest centru de colectare se vinde fier., substantivul fier 
indicând aici nu materia propriu-zisă, ci o mulțime de obiecte din fier. 


4.2.2. Caracteristici morfosintactice 
„Particularităţile semantice ale masivelor — continuitatea şi omogenitatea — au 
relevanță în plan morfologic şi sintactic. 
4.2.2.1. Sub raportul numărului, masivele sunt substantive nonnumărabile, 
defective de număr, cu formă unică de singular (apă, vin) sau de plural (câţi, icre, 
tăieței). 

Se înregistrează însă treceri frecvente ale masivelor spre nonmasive, fapt ce 
implică anumite modificări semantice şi morfosintactice. Astfel, formele nou create 
de plural (foarte multe în -uri, în limba română actuală) desemnează „sorturi de 
materie” (uleiuri, vinuri etc.), această semnificaţie putând fi dublată de sensuri 
secundare, precum „feluri”, Varietăţi”, „porţii”, „obiecte”: alamă — alămuri, 
ciorbă — ciorbe, săpun — săpunuri etc. În paralel cu tendința de completare a 
flexiunii masivelor sub raportul numărului, se manifestă şi procesul invers, de 
masificare a unor substantive numărabile; altfel spus, are loc trecerea 
substantivelor numărabile în clasa masivelor (compară Am cumpărat un peşte / 
nişte peşti. cu Am cumpărat peşte / nişte peşte.). 

4.2.2.2. În funcție de gen, substantivele din subclasa masivelor pot să apară 
fie în contexte specifice masculinului, fiind de genul masculin (câlți, tăieței), fie în 
contexte specifice femininului, aparținând, deci, femininului (brânză, fasole, 
mazăre, smântână). Destul de numeroase sunt masivele singularia tantum ca: fier, 
piper, unt şi pluralia tantum ca: icre, Cuişoare, tărâţe, care apar în contexte 
nespecifice, comune masculinului şi neutrului, respectiv femininului şi neutrului, 
situându-se la nivelul „arhigenurilor” (vezi supra, 2.1). 

4.2.2.3. Sub aspectul cazului şi al determinării, comportamentul masivelor 
diferă, după cum sunt substantive pluralia tantum sau singularia tantum. Astfel, 
atunci când masivele pluralia tantum ocupă poziţia de subiect (în nominativ) sau 
de complement direct (în acuzativ), se realizează toate cele trei situații de 
determinare: nedeterminat, determinat hotărât, determinat nehotărât: În frigider se 
găsesc icre / icrele / nişte icre.; Folosesc tărâțe / tărâțele / nişte tărâțe pentru un 
tratament cosmetic. 

În schimb, masivele singularia tantum nu se combină, de obicei, cu articolul 
nehotărât: în asociere cu un capătă semnificaţia de „sort” (Caut un zahăr fin.), iar 
gruparea cu nişte exprimă o apreciere cantitativă neprecizată (nişte zahăr). 

Faţă de substantivul prototipic la numărul singular, care rar este utilizat 
nearticulat (vezi supra, 2.4.2), masivele cu formă de singular au ca particularitate 
faptul că pot să apară ca nedeterminate în poziţia de subiect, atunci când se 
asociază cu verbe reflexiv-pasive cu sens impersonal (Se face / se vinde / se 
Cumpără vin.) sau cu verbele predicative a fi, a exista (Apă este multă.). 

Substantivele  nonnumărabile masive şi abstracte se deosebesc de 
substantivele numărabile şi prin faptul că la singular, în poziția de complement 
direct pot să fie nedeterminate: Beau vin., Cere milă., faţă de "Citeşte carte. (vezi şi 
supra, 2.4.2.3). 

Articulate hotărât, masivele se comportă asemeni substantivelor utilizate 
generic. Ataşarea articolului hotărât cu valoare generică la un substantiv numărabil 
are ca efect omogenizarea referentului (Omul este o fiinţă gânditoare. ), pe când, în 
cazul masivelor, al căror referent este omogen prin natura lui, articolul hotărât 
generic nu antrenează nicio schimbare de conţinut. Astfel, atât în enungul Vinul 
este prietenul cel mai bun la petreceri., cât şi în enunţul Beau vin., substantivul vin 
(folosit generic, atunci când este articulat hotărât, sau nongeneric, atunci când este 
nearticulat) are o referință omogenă. Este posibilă însă şi o citire nongenerică a 

masivelor articulate hotărât în situaţia în care articularea se datorează anaforei: Am 
cumpărat vin. Vinul a plăcut invitaţilor mei. 

4.2.2.4. Ca operație de atribuire a cantităţii, cuantificarea prezintă, în cazul 
masivelor, anumite particularități. 

Cuantificarea definită, cu ajutorul numeralului, nu se poate realiza, întrucât 
prezenţa unui numeral pe lângă un substantiv masiv implică trecerea acestuia în 
clasa substantivelor numărabile, trecere însoţită de modificări de sens (ex: două 
vinuri poate însemna „două sorturi de vin” sau „două porţii de vin”). 

Dintre cuantificatorii nedefiniți care se asociază masivelor, se distinge niște, 
cu valoare partitivă, însoțind atât un substantiv plurale tantum (nişte icre), cât şi un 
substantiv singulare tantum (nişte nisip). În română, în exprimarea ideii de partitiv, 
construcţia cu nişte este echivalentă cu substantivul nume de materie neînsoţit de 
niciun determinativ cantitativ (Mănânc nişte / Ø pâine.). 

Ca şi nişte, ceva se poate combina cu un substantiv masiv singulare tantum 
sau plurale tantum: nişte / ceva ulei, nişte / ceva cuişoare. Cei doi cuantificatori nu 
sunt însă substituibili decât în cazul masivelor. În vecinătatea unui substantiv 
abstract nonnumărabil, nişte nu este admis: ceva talent, dar *nişte talent, ceea ce 
dovedeşte că nişte reprezintă un cuantificator nedefinit specific masivelor. 

Alţi cuantificatori acceptaţi de substantivele masive (şi abstracte) cu formă de 
singular, dar excluşi din vecinătatea substantivelor numărabile la singular, sunt 
mult, puțin, destul, câtva: cf. mult, puţin, destul lapte / talent, dar *mult, putin, 
destul, câtva tablou. 

Exprimarea cantităţii definite se realizează în cazul masivelor cu ajutorul 
unor substantive exprimând în diverse feluri cantitatea, în construcţii precum: un 
kilogram de, o bucată de, o cantitate de etc. 

Cuantificatorii masivelor pot fi comuni cu cei ai substantivelor numărabile 
sau specifici. Un cuantificator comun pentru cele două tipuri de substantive este, de 
pildă, gruparea o cantitate de (o cantitate de ulei / mere). Dimpotrivă, o multitudine 
de, un ansamblu de, un număr de nu pot cuantifica decât substantivele numărabile 
(o multitudine de valori, un număr de bănci), iar o parte de, un pic de se asociază, 
de obicei, cu substantive nonnumărabile masive: o parte de zahăr, două părţi de 
ulei (formulări ca acestea apar în rețetele culinare pentru desemnarea unor măsuri 
exacte) sau cu substantive nonnumărabile masive şi abstracte: un pic de miere / 
icre; un pic de noroc / răbdare. Într-o situaţie aparte se află cuantificatorii (un) 
sfert de şi (0) jumătate de, acceptați atât în vecinătatea masivelor: o jumătate de 
unt, un sfert de praf de copt (în stilul eliptic al reţetelor culinare), cât şi pe lângă 
substantivele numărabile, cu condiţia ca acestea din urmă să denote referenţi care 
se pot împărți în părți egale: o jumătate de măr / capitol. 

Cu rol de cuantificatori sunt folosite şi unele substantive care evocă forma de 
prezentare curentă a materiei, în construcții precum: un triunghi de brânză, un cub 
de gheaţă, un pătrat de ciocolată. 

Cantitatea aproximativă poate fi exprimată prin asocierea masivelor cu 
substantive care capătă o valoare expresivă, evocatoare, în construcții precum: o 
mână de făină, un vârf de cuţit de piper, un praf de sare etc. 

Alte construcţii, utilizate cu sens conotativ, determină într-o manieră 
hiperbolică extensiunea substantivului masiv: un râu de sânge, un nor de fum, un 
munte de nisip etc. 

Foarte frecvente sunt construcţiile care indică o cuantificare definită a 
masivelor cu ajutorul unor nume de unități de măsură (un kilogram de făină, un 
litru de ulei). Ca unităţi de măsură pot fi utilizate însă şi alte substantive: un 
calup de brânză, de pildă, are o mărime şi o cantitate precisă, aşa cum, într-o 
situaţie determinată, o cană de vin sau o halbă de bere înseamnă o cantitate 
exactă din acel lichid. 

Spre deosebire de construcţiile cuantificatoare cu prepoziţia de, care se 
combină cu un substantiv al cărui referent, reprezentând întregul, este nedefinit, 
nedelimitat (un kilogram de piersici, un litru de apă), construcţiile cu prepoziţia 
din presupun ca ansamblul, întregul din care se prelevează o anumită cantitate să 
fie delimitat: o parte din / o jumătate din (acest) vin / măr. Adesea, construcțiile cu 
de prezintă restricţii suplimentare de combinare față de construcția cu din: o bucată 
de brânză vs 'o bucată de masă; o bucată din brânză / din creion. 

Dacă prepoziţiile de şi din intră în construcţii cu rol de cuantificare partitivă a 
masivelor, ca substantive nonnumărabile, prepoziţia partitivă dintre, care indică 
selectarea unei părți din întreg, nu apare decât în combinaţie cu substantivele 
numărabile: câțiva dintre studenţi, unul dintre copii. (vezi şi Prepoziţia, 3.1.1.1. C, 
3.1.2.2). 


4.3. Substantivele colective 


Substantivele colective reprezintă o subclasă de substantive caracterizate 
semantic prin referirea la o entitate prezentată ca ansamblu de unități. 


4.3.1. Caracteristici semantice 

Un substantiv colectiv denotă un ansamblu compus din părți distincte 
(decompozabile până la indivizi), constituite anterior, omogene între ele, dar 
autonome şi eterogene faţă de întreg. De exemplu, o pădure este o astfel de entitate 
compusă din părţi distincte, decompozabile până la individ — un copac. Aceste părți 
ale pădurii, deşi autonome şi eterogene faţă de întregul pe care îl reprezintă, sunt 
omogene între ele, ceea ce permite substantivelor colective de a exprima, la 
singular, un ansamblu. Trăsătura [+ Pluralitate] este prezentă, aşadar, în matricea 
semantică a substantivului. 

4.3.1.1. Proprietățile semantice ale substantivelor colective se referă la 
posibilitatea de a cumula sau de a diviza entităţile componente ale ansamblurilor 
denotate. Proprietatea de referință cumulativă este proprietatea de uniune a 
conţinuturilor redate de două sau mai multe entităţi de acelaşi tip. Substantivele 
colective se caracterizează printr-o referință cumulativă eterogenă: adăugând o 
armată la o altă armată obţinem fie o armată mai mare, fie două armate separate. 
Proprietatea de referință cumulativă distinge substantivele colective de 
substantivele masive, care se caracterizează prin omogenitate, pentru că denotă 
substanţe continue (adăugând apă la apă, obţinem mai multă apă) — vezi supra, 
4.2.1.1. Elementele componente ale entității colective sunt autonome şi reunirea lor 

nu implică o unitate cu formă sau structură fixă: mai mulți arbori formează o 
pădure sau o livadă. 

Substantivele colective se caracterizează şi prin proprietatea de subansamblu 
(diviziunea unei entităţi plurimembre): o armată se poate împărţi în mai multe 
armate (cavalerie, infanterie, artilerie etc.), susceptibile, la rândul lor, de a se 
diviza (divizie, regiment, batalion, pluton, escadrilă). Entităţile rezultate sunt mai 
mici decât întregul, dar de aceeași natură. Diviziunea nu este infinită: ultima parte 
dintr-un buchet este o floare, iar dintr-o armată — un soldat, deci o entitate 
noncolectivă, individuală. Posibilitatea de a descompune o entitate colectivă şi de a 
obţine o entitate individuală distinge încă o dată substantivele colective de masive, 
caracterizate prin omogenitate distributivă (ultima parte din apă este tot apă). Vezi 
supra, 4.2.1.1. 

4.3.1.2. În funcţie de diferite criterii semantice pot fi identificate mai multe 
tipuri de substantive colective. 

Din punctul de vedere al entităţilor denetate, substantivele colective se pot 
repartiza în trei clase lexicale: | 

(a) substantive al căror sens specifică natura membrilor ansamblului: familie 
(totalitate a persoanelor unite prin legături de sânge sau de alianță), popor 
(totalitate a locuitorilor unei țări), pădure (ansamblu al arborilor care cresc într-o 
strânsă dependenţă pe o suprafață de teren), buchet (mănunchi de flori), flotă, juriu, 
armată, cler, barou, harem, palmares, public, cireadă, brădet etc.: 

(b) substantive al căror sens specifică numărul membrilor ansamblului: 
duzină (zece sau douăsprezece obiecte de acelaşi fel care formează un întreg), 
cvartet (ansamblu de patru unităţi), pereche, divizie, triumvirat etc. (pe lângă 
trăsătura [+ Pluralitate] conţin o informaţie cantitativă proprie, actualizată); 

(c) substantive care nu precizează nici numărul, nici membrii ansamblului ŞI 
care au nevoie de un determinativ care să specifice componenţa acestuia: clasă (de 
elevi, de adjective etc.), grup (de oameni, de case etc.), grămadă, mulţime, 
ansamblu, colectiv, maldăr, morman, droaie, serie etc. 

Unele substantive colective se pot specializa semantic prin utilizare frecventă 
cu o anumită categorie de membri: echipă, formaţie, fără determinativ, actualizează 
sensul de grup sportiv, respectiv muzical, dar pot pierde această informaţie 
semantică, păstrând-o doar pe aceea de [+ Pluralitate)] în sintagme de tipul echipă 
de cercetători, formaţie de corali. 

In funcţie de trăsătura semantică [+ Animat], substantivele colective pot fi 
nonanimate (arinişte, bănet, palmares, stivă), animate nonumane (cireadă, haită, 
roi), umane (clan, dinastie, juriu, ligă, trib) sau insensibile la acest parametru 
clasificator (pâlc de stejari / oameni, droaie de fluturi / copii / cărţi). 

4.3.1.3. Substantivele colective reprezintă o clasă deschisă care admite 
utilizări contextuale pentru membrii clasei, dar şi treceri de la alte tipuri de 
substantive, care primesc accepție colectivă. 

Asocierea cu determinativul indicând componenţa ansamblului poate da 
naştere unor structuri fixe:/ciorchine de struguri, stol de păsări, cartuş de țigări, 
banc de peşti, cireadă de vite, haită de lupi, herghelie de cai, roi de insecte, 
muşuroi de furnici, recif de corali, hoardă de tătari etc, în care substantivele 

colective se specializează semantic după natura entității calificate. Doar limbajul 
literar poetic permite spargerea expresivă a structurilor fixate. Se remarcă nota de 
improprietate a termenilor, legată de apariţia lor în contexte unice, diferite de cele 
fixate de uz: un stol de gânduri (M. Eminescu, Strigoii), o herghelie de insule 
înnebunite (Şt. Aug. Doinaş, Urletul), regat cu noroade de îngeri (Şt. Aug. Doinaş, 
Psalmul XII), popoare de muşte, mafia libelulelor (Şt. Aug. Doinaş, Jurnal de 
actualități desuete), turme de umbre măreţe (A. Blandiana, Unire), hergheliile de 
stele şi cirezile de crini (G. Ţărnea, Elegia încurcăturilor), armate de țânțari 
agonizând (FI. Mugur, Portretul unui necunoscut), cârduri lungi de blonde lune şi 
popoarele de stele, turmele de stânce risipite cu splendoare, oştiri de flori, păduri 
de nori, popor de zei (M. Eminescu, Memento mori). 

Accepţie colectivă primesc şi substantivele comune sau proprii în contexte 
care presupun selectarea de proprietăți aparținând referentului iniţial şi aplicarea 
lor, prin transfer, referentului discursiv: utilizări metaforice (eliza, crema societății; 
drojdia, pleava comunităţii), metonimia sau sinecdoca de număr: 

Timişoara era în stradă. (numele oraşului pentru totalitatea locuitorilor lui) 

Tot Evul Mediu a fost dominat de libertinaj. (numele perioadei istorice 
pentru indivizii respectivi) 

Artistul a plictisit o sală de două sute de spectatori. (locul pentru spectatorii 
pe care îi adăposteşte) 

Inamicul vine spre noi. Aşa e omul. (singular pentru plural) 


4.3.2. Caracteristici morfosintactice 
Caracteristicile mofologice şi sintactice ale substantivelor colective sunt 


consecinţele directe ale specificului lor semantic. Din punct de vedere gramatical, 
aceste unităţi lexicale îşi clarifică statutul prin comparaţia cu substantivele 
individuale şi cele masive, cu care au multe trăsături comune. 

4.3.2.1. Din punctul de vedere al structurii morfologice, unele substantive 
colective sunt formaţii intrinsec colective, neanalizabile, simple: armată. caravană, 
grup, muşuroi, stivă etc. Altele sunt derivate, analizabile, valoarea colectivă fiind 
efectul adăugării unui sufix colectiv fa o bază individuală: brădet, tineret, mulţime, 
studențime, adunătură, argintărie, sticlărie, zmeuriş, tufiş, insectar, instrumentar etc. 

4.3.2.2. Sub raportul genului gramatical, substantivele colective pot fi de 
genul feminin (hoardă, haită, trupă, colecție, stivă, caravană, fanfară, gardă etc.) 
sau neutru (grup, muşuroi, clan, cârd, trib, roi etc.). Caracterul animat al 
componentelor grupului trece pe planul al doilea şi nu contravine specificului de 
conţinut al clasei neutrului (categoria neutrelor cuprinde, în general, substantive 
denumind inanimate). 

4.3.2.3. Substantivele colective admit, în principiu, categoria de număr, deşi 
denotă indivizi constituiți într-un ansamblu. Comportamentul este identic cu al 
numelor individuale, care rămân însă ataşate la singular ideii de unicitate internă 
(un copac, mulți / doi copaci): o pădure, mai multe păduri; o haită, mai multe 
haite: o stivă, mai multe stive; un grup, mai multe grupuri; un cvartet, mai multe 
cvartete; un insectar, mai multe insectare etc. 

Utilizate la singular, substantivele colective sunt echivalente cu un substantiv 
individual la plural şi reprezintă argumente ale unei predicaţii de tipul verbului 
reflexiv a se aduna: Afară s-a adunat mulțimea. = Afară s-au adunat oamenii. 

În funcţie de tipul de predicaţie logică, substantivele colective 
trimit fie la ansamblu, fie la individ: 

Buchetul era uscat. (predicaţia este distributivă şi are în vedere 
componentele ansamblului) 

Buchetul era mare. (predicaţia este solidară, colectivă şi are în 
vedere ansamblul denotat) 


4.3.2.4. Posibilităţile combinatorii ale substantivelor colective sunt largi, 
acestea funcționând sintactic asemenea substantivelor prototipice (pot ocupa orice 
poziţie sintactică). 

Substantivele colective apar frecvent în structuri binominale în care reprezină 
centrul de grup: un buchet (de flori). Adjunctul (un substantiv precedat de 
prepoziţie sau un substantiv în genitiv) poate fi omis şi codifică relaţia parte — 
întreg: Grupul de studenţi înainta rapid., Grupul studenților înainta rapid., 
Grupul înainta rapid. Atunci când poate fi interpretat ca reprezentând un 
cuantificator, substantivul colectiv are tendinţa de a trece pe poziţia adjunctului 
(O grămadă / droaie / mulţime de) oameni înaintau rapid. 

La nivelul grupului nominal, substantivele colective admit determinanţi de 
tipul: acest, fiecare, orice, alt, acelaşi, niciun şi pot desemna fie entităţi colective 
(Fiecare regiment şi-a ocupat poziția; începea lupta.), fie specii (Fiecare regiment 
are o organizare proprie.). Semnificaţia de pluralitate internă este relevată şi de 
posibilitatea combinării substantivelor colective animate, umane, la singular cu 
adjective de tipul unanim, numeros, eterogen sau expresia în unanimitate: 
Scriitorul avea o familie numeroasă., Cotidianul se adresa unui public destul de 
eterogen., Juriul a votat în unanimitate pentru concurentul cel mai tânăr. 

Substantivele colective nu se pot combina cu determinantul nişte, cu valoare 
partitivă, ceea ce le distinge de substantivele masive: “nişte buchet, “nişte colectiv, 
“nişte echipă, “nişte duzină. De asemenea, nu sunt întotdeauna compatibile cu 
adjuncții substantivelor individuale care compun ansamblul: fotbalist gras, “echipă 
grasă; jurat blond, "juriu blond; monedă lucioasă, "colecție lucioasă; fotografie 
clară, “album clar; ţigări cu filtru, “cartuş cu filtru etc. Perechile posibile sunt 
consecinţe ale perfectei corespondențe semantice dintre substantivele colective şi 
cele individuale componente: soldat curajos, armată curajoasă; copac verde, 
pădure verde; spectator tânăr, public tânăr etc . 

4.3.2.5. Substantivele colective aflate în poziția de subiect impun predicatului 
acord gramatical, dar permit şi acord după înţeles (vezi II, Acordul dintre subiect 
și predicat, 3.1). Selectarea formei de singular sau de plural a verbului 
(permanenta lor concurență) poate fi explicată prin coexistenţa în structura semică 
a substantivelor colective a două trăsături contradictorii: [+ Pluralitate], conținută 
matricial, şi [+ Unicitate], exprimată afixal. 

În cazul substantivelor de tipul armată, familie, brăder, care îşi specifică 
intrinsec membrii, acordul este gramatical: Armata a fost disciplinată., Flota a fost 

vândută. Doar în accepţii speciale, metaforice, aceste substantivele colective permit 
apariţia unui determinativ care favorizează un acord prin atracţie: O armată de 
gospodine au pregătit masa., Un buchet de complimente erau întotdeauna binevenite. 

Pentru substantivele colective care îşi precizează componenţa printr-un 
adjunct substantival, apar două modalități de realizare a acordului. Predicatul se 
orientează fie spre subiectul exprimat prin substantiv colectiv şi prezentat ca o 
entitate globală, fie spre adjunct, care îşi subordonează termenul colectiv, ca pe un 
determinant cantitativ. Schimbarea de statut gramatical este, aşadar, efectul unei 
reinterpretări semantice: 

(a) acord gramatical, dacă substantivul colectiv este centru de grup 
(O mulțime agitată de studenți părăseşte piața., Un grup de elevi a apărut într-un 
minut., Stolul de păsări străbătea văzduhul. ); 

Selectarea formei de număr a predicatului depinde şi de articulare. Prezenţa 
articolului definit întăreşte statutul substantivului colectiv ca centru de grup 
(Mulțimea de oameni se îndrepta spre centrul oraşului), pe când prin asocierea cu 
articolul nedefinit se diminuează calitatea substantivală a colectivului în favoarea 
celei de cuantificator (O grămadă de oameni se îndreptau spre centrul oraşului). 

(b) acord după înţeles şi prin atracţie, dacă substantivul colectiv are valoare 
de cuantificator, iar componentul al doilea, deşi nu este în nominativ, este, din 
punct de vedere semantic, mai adecvat statutului de subiect al predicatului şi 
impune acordul (O mulțime de oameni s-au strâns în curte., Un grup de elevi au 
protestat vehement., Un stol de păsări străbăteau văzduhul. ). 

În delimitarea subclasei de substantive colective, contextul diagnostic este 
reprezentat de: incompatibilitatea la singular cu determinantul nişte şi posibilitatea 
de a se combina cu un verb reflexiv de tipul: a se aduna (cu sensul a se strânge la 
un loc, a forma un grup). Acest context exclude atât substantivele individuale la 
sigular (“Omul s-a adunat), cât şi masivele, compatibile cu determinantul nişte. 

Diversitatea unităților şi a trăsăturilor identificate la nivel morfosintactic 
demonstrează gradul ridicat de eterogenitate al categoriei de substantive colective. 


4.4. Substantivele „verbale” şi „adjectivale” 


Substantivele „verbale” şi cele „adjectivale” sunt subclase de substantive care 
au caracteristici gramaticale de substantiv şi de verb (nume de acţiune, nume de 
activităţi, nume de agent) sau caracteristici de substaptiv şi de verb / adjectiv (nume 
de stare) ori caracteristici de substantiv şi de adjectiv (nume ale calităţii). 

Specificul gramatical al acestor cuvinte derivă din specificul lor semantic. 


4.4.1. Caracteristici semantice 

Substantivele „verbale” se referă la acţiuni (plecare), la activităţi (înot, 
navigaţie) sau la stări (suferință). Acţiunea poate fi privită sub aspectul realizării ei 
în anumite circumstanţe (operațiuni de căutare; posibilităţi de manevră) sau poate 
fi privită în sine, abstract, independent de circumstanțe, şi nu ca realizare. Această 
diferență semantică, dintre „acţiune” şi „faptul de a săvârşi acţiunea”, este 
sesizabilă numai în context: După pierderea procesului [după ce a pierdut 
procesul], a plătit despăgubiri., acțiune”; Se serba acolo [...] pierderea înrâuririi 
lor politice. (M. Eminescu, Publicistică), „faptul de a fi pierdut”. 

vândută. Doar în accepţii speciale, metaforice, aceste substantivele colective permit 
apariția unui determinativ care favorizează un acord prin atracţie: O armată de 
gospodine au pregătit masa., Un buchet de complimente erau întotdeauna binevenite. 

Pentru substantivele colective care îşi precizează componenţa printr-un 
adjunct substantival, apar două modalităţi de realizare a acordului. Predicatul se 
orientează fie spre subiectul exprimat prin substantiv colectiv şi prezentat ca o 
entitate globală, fie spre adjunct, care îşi subordonează termenul colectiv, ca pe un 
determinant cantitativ. Schimbarea de statut gramatical este, aşadar, efectul unei 
reinterpretări semantice: 

(a) acord gramatical, dacă substantivul colectiv este centru de grup 
(O mulțime agitată de studenţi părăseşte piața., Un grup de elevi a apărut într-un 
minut., Stolul de păsări străbătea văzdulul. ); | 

Selectarea formei de număr a predicatului depinde şi de articulare. Prezenţa 
articolului definit întăreşte statutul substantivului colectiv ca centru de grup 
(Mulțimea de oameni se îndrepta spre centrul oraşului), pe când prin asocierea cu 
articolul nedefinit se diminuează calitatea substantivală a colectivului în favoarea 
celei de cuantificator (O grămadă de oameni se îndreptau spre centrul oraşului). 

(b) acord după înţeles şi prin atracţie, dacă substantivul colectiv are valoare 
de cuantificator, iar componentul al doilea, deşi nu este în nominativ, este, din 
punct de vedere semantic, mai adecvat statutului de subiect al predicatului şi 
impune acordul (O mulţime de oameni s-au strâns în curte., Un grup de elevi au 
protestat vehement., Un stol de păsări străbăteau văzduhul.). 

In delimitarea subclasei de substantive colective, contextul diagnostic este 
reprezentat de: incompatibilitatea la singular cu determinantul' nişte şi posibilitatea 
de a se combina cu un verb reflexiv de tipul: a se aduna (cu sensul a se strânge la 
un loc, a forma un grup). Acest context exclude atât substantivele individuale la 
sigular (Omul s-a-adunat), cât şi masivele, compatibile cu determinantul nişte. 

- Diversitatea unităţilor şi a trăsăturilor identificate. la nivel morfosintactic 
demonstrează gradul ridicat de eterogenitate al categoriei de substantive colective. 


4.4. Substantivele „verbale” şi „adjectivale” 


Substantivele „verbale” şi cele „adjectivale” sunt subclase de substantive care 
au caracteristici gramaticale de, substantiv şi de verb (nume de acţiune, nume de 
activități, nume de agent) sau caracteristici de substantiv şi de verb / adjectiv (nume 
de stare) ori caracteristici de substantiv şi de adjectiv (nume ale calităţii). 

Specificul gramatical al acestor cuvinte derivă din specificul lor semantic. 


4.4.1. Caracteristici semantice l 

Substantivele „verbale” se referă la acțiuni (plecare), la activități (înot, 
navigaţie) sau la stări (suferință). Acțiunea poate fi privită sub aspectul realizării ei 
în anumite circumstanţe (operațiuni de căutare; posibilităţi de manevră) sau poate 
fi privită în sine, abstract, independent de circumstanţe, şi nu ca realizare. Această 
diferență semantică, dintre „acţiune” şi „faptul de a săvârşi acţiunea”, este 
sesizabilă numai în context: După pierderea procesului [după ce a pierdut 
procesul], a plătit despăgubiri., : acțiune”; Se serba acolo [...] pierderea înrâuririi 
lor politice. (M. Eminescu, Publicistică), „faptul de a fi pierdut”. -0 

Substantivele „adjectivale” se referă la stări (atenţie) sau la însuşiri 
(bunătate, înălţime). 

„Acţiunea”, „activitatea” (de obicei exprimate prin verb), „starea” (exprimată 
prin verb sau / şi prin adjectiv), „însuşirea” (redată prin adjectiv) sunt în acest caz 
conceptualizate într-un mod propriu substantivului. Substantivul denumeşte ca 
entitate „acțiunea, activitatea’, starea’, însuşirea” la care se referă. Prin modul 
de conceptualizare a referentului şi prin funcția în comunicare, cuvintele analizate 
aici sunt nume ale referentului. Substantivele „verbale” şi cele „adjectivale” 
denumesc (se referă la) acțiuni, activităţi, stări, însuşiri. 

Subştantivele din această categorie pot denumi agentul, numindu-l pe cel care 
face acțiunea sau activitatea ori pe cel care se află într-o anumită stare (băutor, 
vânzător, deţinător, subst. suferind). 

Prin natura referentului lor, cele mai multe dintre substantivele cu sens verbal 
sau adjectival sunt abstracte; (vezi supra, 4.1). În clasa abstractelor se includ 
numele de acțiune (anulare, diagnosticare, insistență, promulgare), numele de 
activități (impresariat), unele nume de stări (tristețe) saw de însuşiri (curaj, 
fermitate). Sunt concrete majoritatea numelor de agent (cititor, fumător, solicitant), 
dar şi câteva nume de însuşiri sau de stări, în general fizice (lungime; furnicătură, 
usturime). Substantivele „adjectivale” sunt abstracte sau concrete în funcţie de 
adjectivul corespunzător (fristețe — trist, lungime — lung). 

Multe substantive „verbale” sau „adjectivale” abstracte dezvoltă valori 
metonimice concrete, devenind polisemantice. De regulă, numele de acțiune 
exprimă şi rezultatul concret al acțiunii: clădire „acţiunea de a clădi” şi „edificiu”; 
denumire „acţiunea de a denumi” şi „nume”, cercetare (ştiinţifică) „acţiunea de a 
cerceta” şi „operă ştiinţifică”. Unele nume de acțiune exprimă, de asemenea, locul 
acţiunii (parcare), obiectul acţiunii (Cumpără mâncare şi băutură.), instrumentul 
(felicitare „Carte poştală ilustrată prin care cineva este felicitat”), rareori, agentul 
(conducere „persoană sau colectiv care conduce”). Adesea substantivele 
polisemantice sunt contextual ambigue (instrucțiuni pentru parcare „acţiune, 
rezultat / loc al acţiunii”). 


4.4.2. Caracteristici morfosintactice 

4.4.2.1. Din punctul de vedere al structurii interne, unele dintre aceste 
substantive sunt formaţii analizabile prin raportare la o bază verbală sau 
adjectivală, fiind interpretabile ca nominalizări ale verbului ori ale adjectivului: 
infinitive lungi şi supine substantivale (în special nume de acțiune — plecare, mers), 
formaţii cu sufixe — postverbale (blocadă, navigație, cititor), postadjectivale 
(bunătate, prezenţă), excepţional şi derivate de la adjective numerale (întâietate), 
formaţii regresive (balans, pândă) etc. 

Pe lângă nominalizările propriu-zise, există o clasă largă de substantive care 
nu se leagă morfologic de un verb sau de un adjectiv sau se leagă numai indirect de 
verb. Ele au sensuri lexicale similare cu cele ale nominalizărilor, ceea ce le permite 
să-şi asocieze o parte dintre contextele specifice substantivelor cu bază verbală sau 
adjectivală. Sunt în această situaţie următoarele categorii de substantive: 
(a) cuvinte de bază, neanalizabile, de tipul comă, conflict, criză, exod, transfuzie, 

(b) imprumuturi neologice recente, în curs de adaptare, precum consulting, hold-up, 
replay; (c) formaţii analizabile ca fiind create de la o bază substantivală, adesea de 
la o nominalizare preexistentă, fie prin ataşarea unui prefix, ca în antipoluare (a 
antipolua), coproducție (a coproduce), fie prin combinare cu un element de 
compunere, ca în hipotracţiune (a hipotrage), macrofilmare (a macrofilma), 
microimprimare (a microimprima), teletransport (a teletransporta), fie prin 
compunere (uneori încorporând obiectul direct al verbului, ca în omucidere — a 
ucide om), (d) formaţii (semi)analizabile ca fiind derivate de la substantive 
neverbale, cum este banditism. În acest tip se încadrează numeroase nume de 
agent: drumeţ, mesager, softist (vezi şi infra, 5.2.2.2). În unele cazuri, sensul verbal 
este exprimat printr-un element de compunere: cardiotomie „intervenţie 
chirurgicală pe inimă”, genocid „uciderea unui grup uman, naţional, etnic etc”, 
suicid „sinucidere”. 

4.4.2.2. Natura duală (substantivală şi verbală / adjectivală) a acestor cuvinte 
se revelează prin raportare, pe de o parte, la substantivul comun propriu-zis — ce 
denumeşte (clase de) obiecte „(in)animate”,  „concrete” — şi la substantivul 
abstract, iar, pe de altă parte, fie la verb — în special la formele de infinitiv şi de 
supin (asemănătoare semantic şi uneori identice ca structură internă mai ales cu 
numele de acțiune ori de stare) —, fie la adjectiv. 

4.4.2.2.1. Trăsăturile substantivale sunt comune numelor de acţiune, de 
activități, de stare, de însuşiri şi de agent. 

(a) Substantivele „verbale” şi cele „adjectivale” au flexiune de tip nominal: 
realizează opoziţiile obişnuite ale substantivului, cu mărci specifice — desinenţe de 
gen, de număr, de caz (fugă / fugi), morfeme de determinare (apariție, o apariție, 
apariția). Unele substantive invariabile sunt compatibile exclusiv cu mărci proclitice 
(un du-te-vino). 

Majoritatea substantivelor „verbale” şi „adjectivale” sunt de genul feminin 
(apariție, ceartă, voioşie) sau de genul neutru (dezgust, înot, rapt). Infinitivele 
lungi substantivale sunt feminine (plecare), iar supinele substantivale sunt neutre 
(bărbierit). Doar numele de agent cu trăsătura [+ Animat] pot fi de genul masculin 
(băutor, drume[). 

Opoziția de număr se realizează parţial la numele de acțiune, de stare şi de 
activităţi. Majoritatea numelor de acțiuni şi de stări, fie abstracte, fie concrete, au 
forme de plural (aerisiri, diagnosticări, periaje, plecări; anemii, crize, iritări, 
tristeţi). Pluralul este mai rar la numele de activități (navigații). 

Sunt defective de plural numele de acțiune — în toate contextele care se referă 
la „faptul de a săvârşi acțiunea” (Se serba acolo [...] pierderea înrâuririi lor 
politice. „faptul de a fi pierdut”, M. Eminescu, Publicistică), în general numele de 
însuşiri (credulitate, întâietate), unele nume de stare (îndeosebi postadjectivale, 
precum captivitate, sațietate, dar şi neanalizabile, ca pace), numeroase nume de 
activităţi (ciobănie, pescuit). Dintre numele de acțiune, sunt defective de plural 
unele supine sau participii substantivale (dârdâir, fripta „Joc') şi neologisme 
neadaptate, neanalizabile, precum consulting. N E 

(b) Sintactic, substantivele „verbale” şi cele „adjectivale” sunt compatibile cu 
funcţiile îndeplinite de substantivul propriu-zis: Plecarea va fi mâine., subiect; 

Măsoară lungime. complement direct; Nu dă importanță anemiei., complement 
indirect etc. (vezi supra, 3.2). Numele de acţiune sunt totdeauna ambigue în poziția 
de complement secundar, ele exprimând, pe lângă valoarea de bază, şi unele valori 
derivate, cum e cea de „rezultat al acţiunii”: I învăţ citirea rapidă. 

Substantivele „verbale” şi cele „adjectivale”, centru al grupului nominal, sunt 
compatibile cu unii adjuncți ai substantivului propriu-zis, cum sunt: genitivul 
posesiv (pacea lui, voioşia copiilor), dativul posesiv (mersu-ţi), determinanţi de 
tipul acest (plecarea aceasta), adjective calificative (conflict nou, suferință grea), 
grupările cu prepoziţia de (muncă de teren), inclusiv adverbele introduse de 
prepoziţii (cerzărețul de atunci), formele verbale de supin (refuzul de neacceptat), 
propoziţia relativă (amărăciunea pe care o simțea) — vezi supra, 3.1.1). 

Substantivele „verbale” şi cele „adjectivale” nonnumărabile sunt în general 
compatibile cu contextele  abstractelor nonnumărabile: se combină cu 
cuantificatorii de tipul azâr(a) (atâta credulitate, atâta mers), cu articolul nedefinit 
în prezenţa unui determinativ (care poate fi implicit în construcțiile exclamative de 
tipul Am organizat un pescuit!, Era de o bunătate...!), sunt cuantificabile prin 
niciun şi compatibile, în construcții verbale, cu adverbele deloc, defel şi cu 
gruparea câtuşi de puțin(ă) (Nu-ţi dau nicio întâietate, deloc întâietate.). 
Substantivele „verbale” / „adjectivale” numărabile sunt compatibile cu contextele 
abstractelor numărabile: se combină cu cuantificatorii de tipul atât(a) la plural sau 
şi la singular (atâtea crize, atâta insistență, atâtea insistențe), cu numeralele 
cardinale şi cu adjectivele nehotărâte (două plecări, multe aptitudini, fiecare 
infidelitate), cu articolul nedefinit la singular în absența determinativelor (o 
plecare, o discordie), cu articolul nişte la plural (nişte plecări), cu negativul niciun, 
cu adverbele deloc, defel etc., substantivul având formă de singular sau de plural 
(Nu văd nicio iritare, deloc iritare.; Până în iunie nu organizăm nicio plecare cu 
autocarul, nu organizăm deloc plecări cu autocarul.): vezi supra, 4.1.2.1.2. 

4.4.2.2.2. Trăsăturile verbale / adjectivale variază ca pondere în raport cu: 
clasa semantică (fiind mai numeroase la numele de acţiune, mai puțin numeroase 
la numele de stare şi slab reprezentate la celelalte substantive „verbale” sau 
„adjectivale”), cu tipul de formaţie (manifestându-se îndeosebi la infinitivul lung 
substantival) şi cu sensul lexical contextual (trăsăturile nonsubstantivale verbale / 
adjectivale apărând mai ales în contextele nonambigue, în care valorile „acţiune”, 
„Stare” etc. se actualizează neechivoc). Natura semnificatului („acţiune”, „stare” 
etc.) este specifică pentru verb sau pentru adjectiv. 

(a) Substantivele „verbale” şi cele „adjectivale”, centru al grupului nominal, 
sunt compatibile cu unii adjuncţi ai verbului ori ai adjectivului, fie în forma pe care 
aceşti adjuncţi o au în grupul verbal, respectiv în grupul adjectival, fie într-o formă 
specifică adjuncţilor care apar de obicei în componența grupului nominal (vezi II, 
Grupul nominal, 2.2). Astfel, unele nume de acțiune se combină cu atributul în 
dativ (corespunzător în grupul verbal complementului indirect) — predarea limbii 
române străinilor, context din care sunt excluse toate celelalte substantive. 
Substantivele  postverbale admit un adjunct corespunzător subiectului, 
complementului direct sau complementului prepoziţional al verbului de bază: 
genitiv subiectiv (mersul trenului — Trenul merge., exodul populaţiei — Populaţia 

pleacă, emigrează.) sau obiectiv (vânzarea casei — Vinde casa., deținătorul titlului 
— Deţine titlul., Fugeau de teama războiului. — pentru că se temeau ge război), 
grupare prepozițională cu de, corespunzătoare subiectului sau complementului 
direct (defilare de trupe — Defilează trupe., acordare de vize — Acordă vize., lauda 
de sine — Se laudă pe sine.), adjectiv corespunzător subiectului sau complementului 
direct din grupul verbal (control sârb — Sârbii controlează., vânzări imobiliare — 
Vinde imobile.). Substantivele deverbale conservă regimul cazual de dativ 
(acordarea de burse studenţilor, a acorda burse studenţilor), regimul prepoziţional 
(dependența de, dependent de) şi conjuncţional (dorința să, a dori să) al verbului 
de bază. Substantivele provenite din adjective conservă regimul prepoziţional 
(atenţie la, atent la; receptivitate la, receptiv la) şi conjuncțional (curiozitatea să, 
curios să, siguranța că, sigur că) al acestora. În special numele de acțiune şi unele 
nume de stare se combină cu atributul adverbial fără prepoziţie: sosirea aici (acum). 

Numele de acțiune şi câteva nume de stare care au corespondent verbal sau 
adjectival se pot combina cu anumiți cuantificatori specifici verbului sau şi 
adjectivului, care nu apar în combinaţii cu substantivele comune propriu-zise: 
amânarea de două ori, frecvent; deținerea puterii pentru prima dată; existența 
pentru prima dată a unor dovezi; prezența pentru prima dată, de două ori în 
aceeaşi zi etc. (dar "casa de două ori, frecvent, pentru prima dată); vezi II, Grupul 
nominal, 2.4.5). 

Substantivele verbale” şi cele „adjectivale” păstrează configurația de roluri 
actanţiale a verbului / adjectivului din care provin sau cu care se înrudesc semantic: 
Agentul (munca lui — el munceşte) etc. (vezi II, Grupul nominal, 2.3.4). 

(b) Substantivele „verbale” şi cele „adjectivale” care au o structură temporală 
intrinsecă se pot combina cu verbe de aspect (a lansa în fabricaţie, a îşi întrerupe 
existența, Nu se mai sfârşeşte melancolia). 

Substantivele „„verbale” sau „adjectivale”, ca adjuncţi în diverse combinaţii 
sintactice, îşi pot asocia unele contexte specifice verbului sau adjectivului: Agentul 
(comisii de anchetă), circumstanţa (mod de lucru, momentul tristeții). 

(c) Substantivele „verbale” şi cele „adjectivale” se combină cu prefixele 
negative ne-, in-, non-: neconformitate, nediscriminare, inexistenţă, nonagresiune. 
Negaţia apare rareori la nume de agent, ca nefumător (Şi cu totul excepţional în 
formaţii ca inactivitate „lipsă de activitate”, care se situează la limita dintre numele 
de activitate şi cele de stare). 

Substantivele cu formă negativă au corespondent verbal (nediscriminare — a 
nu discrimina) ori adjectival (neatenţie — neatent). Negaţia substantivelor are 
caracter nesistematic. Ea reprezintă un aspect particular al negaţiei „lexicale” şi are 
ca bază analogia cu negația verbelor (gramaticală) sau cu cea a adjectivelor. 
Prefixul ne- marchează, de asemenea, forma negativă a verbelor la gerunziu, la 
participiu şi la supin. 

Prefixele ne-, in-, non- sunt comune substantivelor negative şi adjectivelor 
negative. Frecvent sunt formaţii substantivale concurente, realizate cu prefixe 
negative diferite: neagresiune, nonagresiune; insubordonare, nesubordonare, 
nonsubordonare. 

Trăsăturile verbale sau / şi adjectivale ale formațiilor substantivale 
interpretabile ca nominalizări ale verbului ori ale adjectivului se explică prin 
legătura acestor substantive cu baza din care provin. Compatibilitatea pe care 
substantivele cu bază nonverbală / nonadjectivală ori substantivele neanalizabile 
(microimprimare, exod, vezi supra, 4.4.2.1) o manifestă față de contextele 
specifice verbelor sau faţă de cele ale adjectivelor se datorează semanticii acestor 
substantive.  Ambiguitatea semantică favorizează manifestarea trăsăturilor 
substantivale; comp. Exerciţiul cerut a fost citirea rapidă a textului. (nume de 
„acțiune” sau numele unei metode, sens în care valoarea de „acţiune” este 
implicită; în calitate de substantiv, este însoţit de un atribut adjectival) şi citirea 
rapid a textului până a doua zi (nume de „acţiune”, cu atribut adverbial neintrodus 
de prepoziție ). 

Caracteristicile de tip verbal ale substantivelor variază în ce priveşte tipul de 
substantiv (cele mai asemănătoare cu verbul sunt infinitivele lungi - nume de 
acțiune sau de stare, în contextele nonambigue semantic, în care semnificaţia 
„acțiune”, respectiv „stare”, este neechivocă — vezi şi supra, 4.4.1). Dintre formele 
verbului, substantivul este mai apropiat de supin, cu căre are în comun o serie de 
trăsături, cum este neacceptarea determinativelor clitice complemente directe sau 
indirecte (vezi Forme verbale nepersonale, 4.4). 


4.5. Substantivele proprii 


Numele proprii alcătuiesc o clasă de substantive care se opune substantivelor 
comune prin particularități semantice şi gramaticale. Ambele clase substantivale 
denumesc obiecte (în sens foarte larg), deosebindu-se prin natura şi scopul 
denominaţiei: substantivele comune desemnează obiecte încadrate în clase prin 
referirea la anumite trăsături generale esenţiale, în timp ce substantivele proprii 
denumesc obiecte pe care le identifică, individualizându-le în cadrul unei clase 
generale. Numele proprii reprezintă un sistem de denominatie suplimentară, fiind 
atribuite unor obiecte desemnate prin numele comun, generalizator al clasei din 
care fac parte. Denominația prin substantive proprii are un caracter restrâns, fiind 
limitată la anumite clase de obiecte: persoane, animale, locuri etc. 


4.5.1. Caracteristici semantice 

4.5.1.1. Din punct de vedere semantic, substantivele proprii, definite 
contradictoriu, fie prin absența înțelesului, fie prin bogăția semnificației, se 
deosebesc de numele comune nu atât prin incapacitate semantică, cât prin 
realizarea specifică a sensului. Mobilitatea sau libertatea denominativă a numelor 
proprii, care pot individualiza orice obiect, explică manifestarea semantică exclusiv 
contextuală a acestei clase de substantive. Numele proprii sunt lipsite de sens în 
afara actului denominativ de individualizare a unui anumit obiect. Relația 
(temporară) care se stabileşte între numele propriu şi obiectul denumit, dependentă 
de contextul situaţional, atribuie numelui propriu o semnificaţie legată exclusiv de 
obiectul individualizat. 

Unele particularități semantice, precum lipsa de conţinut intrinsec şi 
polivalența denominativă, apropie numele proprii de pronume, sugerând 
încadrarea lor în clasa substitutelor. Gruparea numelor proprii în clasa 
substitutelor ridică însă numeroase dificultăţi privitoare la incapacitatea sau 
la capacitatea limitată de substituție prin nume proprii, al căror uz individual 
se opune peneralizării specifice pronumelor. Numele propriu nu poate 
reprezenta în enunţ decât obiectul denumit. al cărui nume comun nu este 
înlocuit. ci dublat, de cele mai multe ori în cadrul unei Structuri (vecinul Ion, 
maica Filofteea, doctorul Popescu, cîinele Grivei etc.). Ca şi substantivul 
comun, numele propriu poate fi substituit de un pronume, al cărui rol de 
„Substitut al substitutului”, în acest caz, este greu de accceptat. Natura 
substantivală a numelor proprii se manifestă, mai ales, în comportamentul lor 
gramatical. 


4.5.1.2. Substantivele proprii se. subclasifică, potrivit specializării lor în 
denumirea şi individualizarea unor obiecte aparținând unei anumite clase 
semantice, în: 

(a) nume proprii de persoană / antroponime (prenume, nume de familie, 
supranume): Ion, Maria, Popescu, Munteanu, Arghezi, Păstorel etc.; 

(b) nume de animale / zoonime: Grivei, Lăbuş, Roibu, Joiana etc.; 

(c) nume de locuri / toponime (nume de teritorii, de localităţi, de forme de 
relief, de ape etc.): Europa, România, Banat; Bucureşti, Zimnicea; Ceahlău, 
Detunata, Siret, Bistriţa etc.; 

(d) nume de corpuri cereşti sau astronime: Alcor, Andromeda, Saturn etc; 

(e) nume de sărbători (religioase sau laice): Crăciun, Paşti, 1 Decembrie etc.; 

(f) nume de evenimente (istorice sau culturale): Războiul de Independenţă, 
Reforma, Renaşterea etc.; | 

(8) nume administrative (de întreprinderi, instituţii, organizaţii etc.): Nufărul, 
Electroputere, Teatrul Naţional, Fundaţia pentru Literatură etc.; 

(h) nume comerciale (mărci de produse sau denumiri de firme. restaurante, 
magazine etc.): săpun Lux, vopsea Cromatic, Ambasador, Lido, Metro etc.; 

(i) titluri ale unor texte ştiinţifice, opere artistice etc: Dicţionarul explicativ al 
limbii române, Istoria românilor, Luceafărul, Moromeţii etc. 

Fiecare subclasă de nume proprii prezintă particularităţi semantice şi 
gramaticale specifice. Subclasificarea numelor proprii nu este rigidă. Numele proprii 
se transferă frecvent dintr-o subclasă onomastică în alta, potrivit necesităţilor 
denominative. Apartenența unui nume propriu la o anumită subclasă onomastică 
este determinată contextual. 


4.5.2. Caracteristici morfosintactice 

Substantivele proprii prezintă toate categoriile gramaticale ale substantivului: 
genul, numărul, cazul şi determinarea, cu unele particularităţi explicabile prin 
specificul lor denominativ. Categoriile gramaticale ale substantivelor proprii se 
manifestă caracteristic atât la nivelul distincţiei față de substantivele comune, cât şi 
la nivelul deosebirilor dintre subclasele onomastice prototipice: nume de persoane, 
nume de animale, nume de locuri. 

4.5.2.1. Sub raportul genului, substantivele proprii se manifestă ca 
substantivele comune: au gen fix şi trei clase de gen: masculine, feminine şi neutre. 
Genul numelor de animate (antroponime şi zoonime) este motivat semantic şi se 
exprimă prin terminaţii specializate şi prin omonimii specifice. 

4.5.2.1.1. Substantivele proprii prezintă unele particularități legate de 
încadrarea lor în clase de gen. 

Ca nume suplimentare de individualizare a unor obiecte reprezentate şi prin 
nume comune, substantivele proprii se fixează, în general, ca masculine, feminine 
sau neutre, fie după genul substantivului comun care desemnează obiectul: acest 
Jarca [munte], această Blagoveştenie [sărbătoare], acest Cora [magazin] etc., mai 
ales dacă genul este motivat: acest Preda, această Carmen etc., fie după forma lor 
(după terminaţiile similare celor ale numelor comune): acest Orion [constelație], 
acest Policolor [fabrică], această Andromeda [constelație], această Corcova [sat] 
etc., mai ales dacă numele proprii provin de la nume comune: acest Moldoveanu, 
această Padina etc. Ezitând între aceste două tendințe, unele nume proprii prezintă 
variante de realizare a genului la acelaşi nume propriu: acest Toaca, această Toaca 
[munte], acest Jupiter, această Jupiter [planetă] etc. 

Clasele de gen ale substantivelor proprii se constituie diferit la nivelul 
subclaselor: 

(a) Numele de persoană (prenumele) şi numele de animale, având în vedere 
trăsăturile semantice ale clasei de obiecte individualizate (animate personale, 
animate nonpersonale), se încadrează exclusiv în două clase de gen, masculine: 
lon, Alexandru, Grivei, Azor etc. şi feminine: Ana, Elena, Joiana etc., constituind 
inventare onomastice specializate în denominaţia persoanelor / animalelor de 
ambele sexe: seria numelor proprii masculine, seria numelor proprii feminine. 
Atribuirea de nume masculine unor fiinţe de sex feminin şi invers, admisă teoretic 
având în vedere libertatea denominaţiei onomastice, este mai puţin obişnuită în uz. 

Numele proprii (prenume şi zoonime) provenite de la numele comune se 
aleg, în general, în condiţiile concordanţei de gen: acest Ghiocel, această Garofița 
etc., respectiv acest Ursu, această Bombonica etc. Utilizarea unor nume comune 
feminine ca nume proprii masculine este o excepţie, prezentă mai ales la unele 
nume de animale: Zdreanţă, Frunza, Creastă-bătută etc., provenite din substantive 
din clasa nonanimatelor şi folosite în denumirea animatelor, al căror gen gramatical 
nu corespunde genului natural. 

Prin specific denominativ, numele de familie şi unele prenume, mai ales 
hipocoristice, care pot fi atribuite unor persoane atât masculine, cât şi feminine, se 
încadrează în genul comun: acest lonescu, această lonescu, acest Preda, această 
Preda, acest Vali, această Vali. Forma de gen în cazul fiecărui context adjectival 
variază în raport cu persoanele denumite. 

(b) Cele mai multe nume de locuri, al căror gen este fixat fie după numele 
comun al obiectului, fie după formă, sunt de genul feminin: această Românie, 
această Moldovă, această Craiovă, această Bistriţă etc., şi de genul neutru: acest 
Bolintin (aceste Bolintinuri), acest Criş (aceste Crişuri) etc. 

Numai numele de locuri cu formă de plural (nume de localități, nume de 
munți) admit contexte specifice masculinului: aceşti laşi, aceşti Carpaţi, aceşti 
Bucegi etc. l 

4.5.2.1.2. Din punctul de vedere al exprimării categoriei genului, numele 
proprii se deosebesc de substantivele comune atât prin specificitatea unor terminaţii 
pentru marcarea genului, cât şi, mai ales, prin frecvenţa acestora, caracteristică 
fiecărei subclase onomastice. 

Prenumele se remarcă prin frecvența în seria masculină a terminaţiei 
vocalice: -ă, rară la substantivele comune de acelaşi gen, dar frecventă la numele 
proprii de persoană, mai ales prin prezența numeroaselor derivate diminutivale cu 
sufixele: -ilă, -ică, -iță, -ucă, -uţă: Petrilă, Petrică, Petriţă, Petrucă, Petruţă etc., 

precum şi a unor hipocoristice: Duţă, Lică, Nilă, Niţă, Sucă etc. În seria feminină a 
_prenumelor, terminația -ă, specifică substantivelor comune feminine, nu apare 
decât la formele nearticulate (de regulă de vocativ) ale unor prenume terminate în 
-a: Ană < Ana, Evă < Eva, Cătălină < Cătălina etc. 

Specifică exprimării genului feminin la numele proprii este terminația -a (cu 
variantele -&a, -ia); substantivele comune de gen feminin cunosc numai terminația 
-a. Această terminație domină seria prenumelor feminine: Ana, Eva, Floarea, 
Maria, Silvia etc., deşi este înregistrată şi la unele prenume masculine: Luca, 
Toma, Cosma, Mircea, Costea, Horia etc., precum şi seria numelor de animale: 
Frida, Dumana, Cornuta, Bălaia, Bucălaia etc. La multe dintre numele proprii de 
acest fel, terminația -a corespunde sufixului moţional, care derivă frecvent 
feminine de la prenume şi zoonime masculine. Adaptarea prenumelor străine 
feminine se realizează de cele mai multe ori prin adjoncțiunea terminației -a: 
Clarisa, Denisa, ludita etc. 

La numele proprii de inanimate, terminația -a (-&a, -ia) apare şi la numele de 
locuri: Suceava, Timişoara, Bistriţa, Dochia, Mălaia etc., la numele de corpuri 
cereşti: Andromeda, Asteropa, Ursa, Amaltea, Casiopeea, la unele nume de 
sărbători: Drăgaica, toate de genul feminin, opunându-le numelor proprii 
masculine sau neutre, cu alte terminaţii vocalice, semivocalice sau consonantice. 

În toate subclasele onomastice; spezificul feminin al terminaţiei -a (-ča, -ia) 
se consolidează prin numele proprii provenite de la substantive comune şi adjective 
substantivizate de genul feminin, fixate, de obicei, în forma lor articulată, ca în 
cazul prenumelor: Floarea, Domnita, Crenguţa etc., al majorităţii numelor de 
animale: Fetița, Bombonica, Breaza, Pestrița etc., al numelor de locuri: Poarta, 
Adâncata, Crucea, Cheia, al numelor de sărbători: Inălțarea, al numelor de 
corpuri cereşti: Balanța, Fecioara, Rariţa etc. 

4.5.2.1.3. Chiar şi în cazul unor manifestări gramaticale similare la numele 
proprii (de persoană şi de animale) şi la substantivele comune (mobile), precum 
formarea, prin derivare moţională, a unor perechi substantivale în raport cu genul: 
masculin / feminin: Călin > Călina, Popescu > Popeasca, Joian > Joiana, Murgu 
> Murga etc., apar unele deosebiri atât sub aspectul frecvenţei, cât şi al mijloacelor 
derivative. | , 

La numele proprii de persoană, mai ales la prenume, derivarea de tip 
moțional predomină, puține nume masculine neavând un corespondent feminin 
derivat: Horia, Mircea, Vintilă etc. Uneori prenumele masculine din cadrul 
perechii onomastice de gen se formează prin derivări de tip regresiv de la 


prenumele feminine: Brânduş < Brânduşa. 

această Astarte, această Bobotează, această Rama, această Ciuleandra etc.; 
(c) aceşti Carpaţi, aceşti Gemeni, aceşti Paşti etc.; (d) aceste Toance, aceste 
Capricornide, aceste Rusalii, aceste Memorii etc. şi se încadrează în cele două 
clase ale substantivelor defective de număr: singularia tantum, prin acceptarei 
exclusivă a contextelor de singular (a) sau (b) şi pluralia tantum, prin 
compatibilitatea cu unul dintre contextele (c) sau (d). 

Numele proprii singularia tantum aparţin unor subclase onomastice care 
servesc denominaţiei unui număr mic.de obiecte sau care corespund unor necesităţi 
de individualizare strictă a obiectului: numele de corpuri cerești: Albireo, 
Aldebaran, Alcor, Astarte, Amalthea etc, unele nume administrative: Academia 
Română, Medisan, Petrom etc., numele de evenimente istorice sau culturale: 
Unirea Principatelor, Răscoala de la Bobâlna etc. 

Neacceptarea singularului caracterizează un număr redus de nume proprii de 
grup, care denumesc, cu o formă de plural, membrii unei comunități sau localitatea 
unde trăiesc: Bucureşti, Poienari, Potecaşi, loneşti, Popeşti etc., lanţuri muntoase: 
Carpaţi, Balcani, Anzi etc., arhipelaguri: Azore, Antile etc., constelații: Gemeni, 
Peşti etc., roiuri meteoritice: Aquaride, Caetide etc., precum şi la nume proprii 
moștenite, fixate în română sub formă de plural, cum sunt numele de sărbători: 
Paşti, Rusalii, Sânziene etc. 

Unele substantive proprii pluralia tantum manifestă tendința de refacere a 
unei forme de singular (marcate de articolul definit), adecvate specificului 
individualizator al numelor proprii: Bucureştiul / Bucureştii, laşiul / laşii, Paştele / 
Paştii etc., precum şi unor necesităţi stilistice (metaforice sau metonimice): 
Balcanul / Balcanii, Carpatul / Carpații etc. Uneori, forma de plural acceptă două 
tipuri de contexte adjectivale: de singular şi de plural (vezi infra, 4.5.3.1), 
manifestându-se ca un nume propriu invariabil sub aspectul numărului: acest 
Bucureşti / aceşti Bucureşti etc. 

4.5.2.2.2. Tratate ca substantive numărabile, numele proprii care pot denumi 
mai multe obiecte dintr-o clasă realizează, ca şi numele comune, cele două valori 
ale categoriei, singular şi plural, acceptând contexte adjectivale specifice, dar mult 
mai rar decât substantivele comune: N-am ştiut cum că în ziua / Douăzeci şi şapte 
iuni / Îşi serbează aniversarea / Toţi voinicii şi Sămsunii. (M. Eminescu, Felicitare), 
S-au dus Tachii amândoi / Vai de noi! (|. L. Caragiale, O şedinţă la „Junimea y. 

Denominația mai multor obiecte prin acelaşi nume propriu, diversificată prin 
adăugarea unor determinanţi, frecventă la numele de locuri: Bolintinul din Deal 
Bolintinu din Vale etc. şi la numele de corpuri cereşti: Ursa Mare, Ursa Mică etc. 
permite referinţa la ambele obiecte printr-o formă de plural: În spate aveam munţii 
Naharniţa şi îmbele Muşe. (Al. Odobescu, Pseudokinegetikos), Îşi uneşte câmpiile 
până în Ciorogârla şi Bolintinuri. (T. Arghezi, Cu bastonul prin Bucureşti), El a 
bătut izvoarele tuturor Bistriţelor, neagră, albă, aurie. (V. Voiculescu, Lostrita). 
Forma de plural a unor nume proprii care sugerează denominația multiplă poate fi 
metaforică, valorificând stilistic unele trăsături ale denumirii, cum sunt: circulația 
numelui în anumite straturi sociale: Nu vrea să ieie plata... de la Gheorghi şi 
Marini... (C. Negruzzi, Păcatele rinereților), De la curţi fugeau în codri Ane 

(L. Blaga, Balada mierlei), Popeştii au devenit aristocrații zilelor noastre. 
(T. Arghezi, Pravilă) sau în anumite medii etnice: Perechi duminicale de Else şi de 
Hans / Suiau la hanul mare din deal, unde e dans. (|. Barbu, Burg medieval), 
specializarea denominativă (nume de femei): și-alcăruieşte din lumini / amare şi 
din dulc vânt Ofelii, Margarete, Beatrice. (L. Blaga, Sonata lunii), precum şi 
calitatea obiectului denumit: aceşti Lachi şi Machi acum nu vorbesc cu 
caragialisme. (G. Ibrăileanu, Numele proprii), albi ca beduinii vastelor Sahare 
(I. Minulescu, Pastel de toamnă), Sau sunt morile doar îngeri / ce-au căzut din cer 
prin Spanii? (L. Blaga, Don Ouijotte) Vor să dărâme Jilavele internaţionale 
(P. Istrati, Pescuitorul de bureţi), orientată către Meca şi Medina, lerusalimele 
turce şi arabe... (T. Arghezi, Semne cu creionul). 

4,5.2.2.3. Realizarea paradigmatică a categoriei numărului la numele proprii 
prin diferenţierea formelor de singular şi plural urmează modelul flexionar al 
numelor comune. Desinenţele, adjoncţiunea desinenței de plural la forma de 
singular (opoziţia: Ø / desinenţă), înlocuirea morfemului de singular cu cel de 
plural (opoziţia desinență de singular / desinență de plural), prezenţa, în unele 
situații, a alternanțelor fonetice sunt aceleaşi ca la substantivele comune. 

Spre deosebire de flexiunea de număr a substantivelor comune, numele 
proprii din diferite subclase onomastice, dar mai ales numele de persoană, prezintă 
câteva opoziții morfologice specifice, între terminațiile de singular: -a (-&a, ia), 
neînregistrate la substantivele comune, şi desinențe de plural ale substantivelor 
comune masculine: l 

-a / -' Toma / Tomi: Sunt sătul de Tomi necredincioşi. (B. P. Hasdeu, 
Sarcasm şi ideal), care poate fi marcată suplimentar de alternanță consonantică 
Leonida / Leonizi: Naţie de Leonizi, de Mitici, de Caţavenci... (E. Lovinescu, Paşi 
pe nisip), 

æa /-' Voinea/ Voini: Va pune şi pe vreun Voinea..., dar Voinii ca Voinii 
să-i lăsăm...(l. Heliade-Rădulescu, Aminitirile şi impresiile unui proscris); 

-i(Ďa / -i(i leremia / leremii: Atunci apar Isaii şi leremii. (|. Heliade- 
Rădulescu Aminitirile şi impresiile unui proscris). 

Mijloacele specifice de exprimare a numărului la unele nume proprii de grup 
(nume de familie) includ derivarea formelor de plural de la un nume propriu 
singular cu ajutorul sufixului colectiv -eşti: Cantemir / Cantemireşti, Ipsilanti / 
Ipsilănteşti etc., concurat uneori de sufixul -oni: Lăzăroni, Vasiloni etc., precum şi 
desinenţa de plural -i: Basarabi / Basarabeşti, Cantacuzini / Cantacuzineşti, 
Cantemiri / Cantemireşti etc. 

4.5.2.3. Sub raportul categoriei cazului, substantivele proprii se manifestă 
omogen în privinţa preluării, în general, a modelului flexionar al numelor comune, 
manifestat în omonimii şi mărci cazuale specifice. Cu toate acestea, cele două clase 
substantivale prezintă unele deosebiri în exprimarea distincţiilor cazuale. 

Numele de persoană (prenume, nume de familie, supranume) masculine 
prezintă ca indice specific al valorilor de G şi D singular, morfemul proclitic lui: 
casa lui lon, li dau lui lon partea mea. etc. cu tendinţa de extensiune la clasa 
femininelor: lui Maria, lui Ioana etc., mai ales la numele străine, cu terminaţie 

nespecifică de gen: sufletul lui Manon... (G. Ibrăileanu, Creaţie şi analiză), teatrul 
lui Ralu Caragea... (|. Masoff, Istoria atrau românesc). 

În comparație cu alte mijloace de exprimare a G-D, morfemul lui este indice 
cazual exclusiv pentru prenume masculine cu terminație consonantică: lui Ion, lui 
Pop, lui Păstorel etc. sau vocalică: -ă, -e, -i, -o: lui Petrică, lui Vasile, lui Luigi, lui 
Romeo. La prenumele masculine cu terminația -a (-ča, -ia), ca şi la cele cu 
terminaţiile -u, -i, şi -îi, morfemul lui concurează indicii enclitici ai G.D: lui Amza / 
Amzei, lui Luca / Lucăi, lui Badea/ Badei, lui Gruia / Gruii etc., respectiv, lui 
Petru / Petrului, lui Matei / Mateiului, lui Sămădău / Sămădăului etc. 

Specializarea morfemului lui în exprimarea cazurilor G-D singular depăşeşte 
clasa numelor proprii personale, fiind prezent şi la numele de animale: mieunatul e 
a lui Bob (T. Arghezi, Zmeu”), stăpâna lui Jap... (Gala Galaction, Viteazul Jap), 
extinzându-se şi la numele de locuri: curgerile line a lui Arno şi lui Miunione 
(V. Alecsandri, Suvenire din Italia) sau la numele de corpuri cereşti: oamenii lui 
Marte sunt o ficțiune (G. Bogza, Cartea Oltului), strălucirea lui Orion (Camil 
Petrescu, Parul lui Procust). 

4.5.2.4. Poziţia numelor proprii faţă de categoria determinării este legată de 
specificul lor denominativ. Prin funcţia lor de individualizare, numele proprii sunt 
implicit determinate, neparticipând la opoziția nedeterminat / determinat, 
caracteristică numelor comune. 

4.5.2.4.1. Numele proprii acceptă articolul nedefinit (nehotărât), în condiţii 
specifice, care nu corespund categoriei determinării. Articularea nedefinită a 
substantivelor proprii nu corespunde unui grad redus de individualizare prin nume 
a obiectului, ca la numele comune. Atât prenumele propriu-zise: Luca, lon, Ana, 
Carmen, ca termeni nearticulați, cât şi prenumele cu articol nedefinit: un Luca, un 
lon, o Ana, o Ană, o Carmen, ca termeni articulaţi, sunt forme determinate în 
aceeaşi măsură ptin funcţionalitatea lor individualizatoare. Neparticipând la 
opoziţiile categoriei ' determinării, articularea prenumelor cu articol nedefinit 
reprezintă o încadrare formală a numelor proprii în contexte de identificare, de 
tipul: un băiat Luca, o fată Ana, un câine Bubico, un sat Vidra etc., cu elipsa 
numelui comun al obiectului denumit. În asociere cu numele proprii, articolul 
nehotărât poate îndeplini rolul de indice de gen, număr şi caz al numelui propriu. 

Uneori, articularea nedefinită a numelui propriu are valori stilistice 
metaforice: un Harpagon mascat, un Eminescu al zilelor noastre, o Dulcinee 
visată sau metonimice: un Grigorescu, un Aman (tablouri), un Sadoveanu 
(volum) etc., prezenţa articolului nedefinit marcând conversiunea numelui propriu 
în substantiv comun. 

4.5.2,4.2. În mod specific, în cazul prenumelor feminine, deosebirea dintre 
forma „articulată” şi cea „nearticulată” are rolul de a diferenţia V de N-Ac: Ana, 
Maria, respectiv, Ană[!], Marie[!], forme de wocativ utilizate paralel cu cele cu 
desinență —o: Ano, Mario, mai frecvente în exprimarea colocvială. 

4.5.2.4.3. în general, numele proprii nu acceptă determinanţi de tipul 
articolului definit. În contextele specifice articulării numelor comune, numele 
proprii prezintă forme fără articol: Zău şi Matei ăla. (D. Zamfirescu, Tănase 
Scatiu), Arthur al meu să ia şi el o dată premiu. (|. L. Caragiale, Premiul întâi), 

Zdreanţă cel cu ochii de faianță (T. Arghezi, Zdreanță), Lesbos mi-a dedicat un 
templu (I. Minulezcu, Romanja necunoscutei), Orion apune de frica Scorpiei... 
(M. Caragiale, Craii). 

4.5.2.4.4. La cele mai multe nume proprii, masculine şi feminine, terminația: 
-u (iu): Petru, Alexandru, Sadu, Giurgiu etc., respectiv -a: Toma, Luca; Ana, 
Maria, Craiova etc. nu reprezintă articularea definită a substantivului. Numele 
proprii de acest fel apar în contextele specifice nearticulării la substantivele 
comune: /n drumul spre păcat, în toamnă, apriga Smaranda hotărî plecarea 
lui lon la Socola. (G. Călinescu, lon Creangă), e clasica Viena din visuri. 
(G. Călinescu, Viața lui Mihai Eminescu). 

4.5.2.4.5. Prezenţa articolului hotărât la numele proprii provenite de la nume 
comune: Crinu, Badea, Domnița, Mărăcinele, Întorsura, Cheia, Ponoarele etc. 
marchează exclusiv transferul substantivului comun într-o clasă denominativă 
destinată individualizării unui obiect. Substantivele comune se fixează, ca nume 
proprii, de obicei în forma lor articulată definit, adecvată noului rol denominativ, 
dar şi în forma lor nearticulată, ca în cazul prenumelor masculine Srejărel, Brăduț, 
Arin etc., a numelor de familie: Brad, Croitor, Pădure, Găină etc, a numelor de 
locuri (mai ales la plural): Poieni, Vârfuri, Brazi etc. Articularea definită, respectiv, 
nearticularea substantivului comun transferat în clasa numelui propriu nu implică 
determinarea sau nedeterminarea numelui propriu rezultat din acest transfer. 
Numele proprii de proveniență lexicală se distribuie, indiferent de forma de 
articulare a substantivului comun iniţial, atât în contexte care cer nedeterminarea 
numelor comune: acest Arin, Brad, acest Badea, această Domnița, cât şi în 
contexte care presupun determinarea: împreună cu Arin, împreună cu Brad etc. 

4.5.2.4.6. Aparenta articulare a unor nume proprii, cu terminaţii care coincid 
cu forma articolului definit -u, -a: Stancu, Maria, Popescu(1) etc. sau care fixează 
forma articulată a numelui comun din care provin: Crinu, Croitoru, Garofița etc. 
permite încadrarea în modelele flexionare ale numelor comune. Deşi, iniţial, 
numele proprii sunt forme neparticipante la categoria determinării, după modelul 
substantivelor comune, se creează variante „nearticulate” ale unor substantive, de 
obicei, din seria celor cu terminația -a: prenumele Ană < Ana, Marie < Maria, 
Medee < Medeea, Floare < Floarea etc., nume de animale: Joiană < Joiana, 
Miercurice <  Miercuricea, nume de locuri: Sovejă < Soveja, Amaradie 
< Amaradia etc., dar şi din seria celor cu terminația -u: prenumele Rad < Radu, 
Gel / Gelu, lonaşc < lonaşcu etc. Prezenţa variantelor „nearticulate” are caracter 
sistematic la prenumele feminine şi sporadic la prenumele masculine. Distribuţia 
contextuală a variantelor „nearticulate” ale prenumelor, ca şi a numelor din alte 
subclase onomastice, este similară cu cea a formelor nearticulate ale numelor 
comune: Din Frusina subțiratică... ieşise acum o Frusină plină şi aurie... 
(G. Galaction, Gloria Constantini), Pireul apare ca o Spanie imaginară.. 
(Al. Rosetti, Note din Grecia ). 
| Paralel, se creează variante articulate ale numelor proprii aparent nearticulate, 
care se distribuie în contexte specifice articulării numelor comune: 
M-ar putea speria pe mine / Popii toţi, de-aş fi eu Vladul (G. Coşbuc, Rada), 

Păltinişul este o proiecţie a spiritului. (G. Liiceanu, Jurnalul de la Păltiniş), 
Wall-Street-ul fiind sediul marilor bănci. (C. C. Giurescu, Jurnal de călătorie) 

Variantele nearticulate ale unor nume proprii aparent articulate, precum şi 
variantele articulate ale unor nume proprii aparent nearticulate, stabilesc, uneori, cu 
numele proprii de bază, opoziții formale după modelul opoziţiei nearticulat 
/ articulat a numelor comune: variantă nearticulată / nume propriu cu aspect 
articulat: Această Ană nu mai era Ana care i se supunea. (L. Rebreanu, lon), 
respectiv, nume propriu cu aspect nearticulat / variantă articulată: Ce ştiu despre 
Olt? Oltul înseamnă un destin. (G. Bogza, Cartea Oltului). 

Noua opoziţie formală specifică numelor proprii nu corespunde din punct de 
vedere funcțional opoziţiei de determinare caracteristică numelor comune, întrucât 
ambii termeni ai opoziţiei îşi păstrează valoarea de individualizare. Prezenţa 
opoziției între aspectul articulat şi nearticulat al prenumelor are menirea exclusivă 
de a adecva forma numelor proprii la situaţiile contextuale care impun, la numele 
comune, nearticularea sau articularea. 


4.5.3. Declinarea substantivelor proprii 

Declinarea substantivelor proprii are particularităţi care o disting de cea a 
substantivelor comune, deşi numele proprii manifestă, în general, tendinţa de 
încadrare în modelul flexiunii numelor comune. 

Defectivitatea de număr, posibilitatea de exprimare a cazurilor prin indici 
sintetici şi analitici, uneori în variaţie liberă şi, mai ales, neparticiparea numelor 
proprii la opoziţia de determinare, utilizarea formelor articolului definit ca afixe 
flexionare complică sistemul declinării numelor proprii, care se realizează diferit în 
cadrul subclaselor onomastice. 

Numele proprii se manifestă mai mult ca substantive neregulate decât în 
cadrul flexiunii regulate, clasificarea în declinări fiind posibilă numai pentru o 
parte dintre numele proprii, care adoptă modelul flexionar al substantivelor comune. 

4.5.3.1. Sub raportul numărului de afixe ale paradigmei, numele proprii, cu 
excepția numelor de locuri se manifestă, în general, ca substantive invariabile, 
realizând cazul G-D prin afixul proclitic lui, specific masculinelor: lui Ion, lui 
Croitoru, lui Grivei, lui Jupiter, lui Saturn etc., dar extins şi la substantivele 
feminine: lui Carmen, lui Popeasca, lui Fifi, lui Astarte etc. 

Afixul proclitic lui marchează exclusiv cazul G-D singular al numelor 
proprii masculine, cu terminaţie consonantică: lui lon, lui Muntean etc. sau 
vocalică: -ă, -e, -i, -o: lui Ionică, lui Vasile, lui Luigi, lui Romeo. La numele de 
persoană masculine variabile (vezi supra, 4.5.2.3), morfemul lui concurează indicii 
enclitici ai G-D: lui Toma / Tomei, lui Luca / Lucăi, respectiv, lui Alexandru / 
Alexandrului, lui Ionescu / lonescului, lui Matei / Mateiului etc. 

4.5.3.2. După modelul substantivelor comune, unele nume proprii se 
manifestă ca substantive variabile, având, însă, forme flexionare diferite, marcate 
prin: (a) desinenţe propriu-zise sau / şi (b) afixe enclitice provenite din articole definite. 

Din punctul de vedere al numărului de afixe distincte, substantivele proprii 
variabile, spre deosebire de cele comune, au fie două forme custincte de singular 

(se are în vedere defectivitatea de număr a substantivelor proprii, formele de plural 
fiind nespecifice), fie o formă unică de singular. 

Substantivele proprii variabile se deosebesc sub raportul omonimiilor 
realizate, precum şi prin tipul de afixe (a) sau / şi (b), care marchează forma de G-D. 

Substantivele proprii variabile prezintă două tipuri de omonimii, parţial 
similare cu cele realizate de substantivele comune. 

I. F.: singular, N = Ac; 

F, : singular, G = D 

Caracterizează: 

(a) substantivele proprii feminine, care prezintă următoarele tipuri de afixe: 

F..-a (loana, Craiova); -eča (Salomeea), -i(i)a, -ïa (Maria, Sinaia); 

F,. -ei(loanei, Craiovei, Salomeei, Mariei, Sinaiei), realizate uneori ca -ii 
(loanii, Craiovii, Salomeii, Mariii, Sinăii). 

Formele de plural (F3), sunt reprezentate de afixe distincte: -e (loane, 
Craiove), -i (Salomei, Sinăi), -i(i) (Marii) 

(b) substantivele masculine care prezintă următoarele afixe: 

F. -u (Alexandru); - i (Matei), -u (Bartolomeu); 

F> -lui (Marcului, Mateiului, Bartolomeului). 

Formele de plural (F3), rare, sunt reprezentate de afixe distincte: -i (Alexandri), 
i(Bartolomei). 

II. F,: singular, N = Ac; 

F> (= F3): singular, G = D (= plural, N = Ac = G = D). 

Corespunde flexiunii variantelor nearticulate sau articulate nedefinit ale 
substantivelor proprii feminine, care prezintă următoarele tipuri de afixe: 

F..-ă (0) loană, o Craiovă, -e: (0) Salomee, o Dobroge, (Ùe: (0) Marie, (0) Sinaie; 

F. -e: (unei) Ioane, (unei) Craiove, (unei) Dobroge, -i: (unei) Salomei, (unei) 
Marii, (unei) Sinăi. 

In cazul formării pluralului numelor proprii, formele de plural sunt omonime 
cu forma de G-D singular. 

III. F;: singular, N = Ac = G = D; 

Fz: plural, N = Ac = G =D. 

Corespunde flexiunii substantivelor proprii (nume de locuri) neutre care 
prezintă următoarele tipuri de afixe: 

F;: -Ø (consoană) (Cluj); -u (Lotru); -ă (Bacău); -iu (Streiu); 

F, -ur' (Lotruri, Bacăuri, Streiuri). 


4.5.4. Numele propriu, centru al grupului nominal 

Din punct de vedere sintactic, substantivul propriu, ca şi cel comun, poate 
constitui un grup nominal, în calitate de centru de grup, atrăgând diferite tipuri de 
adjuncţi, cărora le impune restricții de acord, de regim cazual, de topică, după 
modelul substantivului comun (vezi II, Grupul nominal, 2.1). 

Substantivul propriu se asociază cu: 

— articole nehotărâte şi hotărâte: un Bucureşti, Bucureştiul; 

— adjuncţi adjectivali antepuși sau postpuşi: înțeleptul (al meu, acest, care, 
fiecare) lon / lon cel înţelept (al meu, acesta), vechiul (al meu, acest, care) 
Bucureşti, Bucureştiul vechi (meu, acesta); 

— adjuncţi nominali sau pronominali: Ionică al mamei, al ei, al celor doi, 
Bucureştiul vremurilor noastre, lui etc.: 

— adjuncți prepoziționali: Ionică de la munte, Bucureştiul din albume etc.; 

— adjuncţi verbali (la supin sau la gerunziu): Nu am Marie de măritat, nici 
lon de însurat, Nu am văzut lon zburând., Bucureştiul de demolat cuprinde 
suprafeţe întinse.; 

— adjuncți propoziționali relativi: Jon care lipseşte, Bucureştiul care place etc. 

Grupul nominal realizat de numele propriu are o extensiune mai restrânsă 
decât grupul nominal al substantivului comun. Numele proprii nu acceptă adjuncţi 
nominali în D: nu sunt reperate grupuri de tipul "Jon mamei, "Ion surorii mele etc.; 
adjuncţi verbali (la infinitiv): 'lon de a munci etc., adjuncţi propoziționali 
conjuncţionali: "Jon că, "Ion dacă, cu excepţia cazurilor în care conjuncția să 
marchează modul conjunctiv într-o propoziţie eliptică de pronumele relativ 
introductiv: Nu cunosc lon (care) să mă contrazică. 

Ca termen dependent sintactic, substantivul propriu se comportă similar 
substantivului comun, ocupând diverse poziţii sintactice: subiect (Jon citește.), 
complement direct (O văd pe Ana., Vizitez Bucureştiul.), atribut (populația 
Clujului), etc. (vezi II, Grupul nominal, 2.8). 


5. RAPORTUL SUBSTANTIVULUI CU ALTE CLASE 
LEXICO-GRAMATICALE 


Între clasa substantivelor şi celelalte clase lexico-gramaticale au loc numeroase 
transferuri de unități. Unele substantive îşi pierd specificul, schimbându-și clasa 
lexico-pramaticală sau participând la alcătuirea derivatelor, a compuselor şi a 
locuțiunilor nesubstantivale. Substantivele pot proveni din alte părți de vorbire, prin 
conversiune, prin derivare sau prin compunere. 


Problema este abordată aici sub aspect exclusiv morfologic, nu şi 
etimologic. Se urmăreşte numai posibilitatea de a explica structura internă a 
cuvintelor prin referire la un proces morfologic neflexionar (conversiune, 
derivare, compunere), indiferent de originea cuvintelor — creaţii interne ale 
limbii române (ca omor, derivat regresiv de la verbul a omori) sau termeni 
preluaţi din altă limbă (moşteniţi, ca luptă, ori împrumutați, ca debit, 
analizabile prin raportare la verbele a lupta şi, respectiv, a debita). La unele 
formaţii, structura internă este analizabilă integral (desiş < des + suf. -iş), iar 
la altele numai parţial, putând fi degajate doar afixele derivative sau 
elementele de compunere, nu şi baza, aceasta nefiind un cuvânt independent 
al limbii (de exemplu, în substantivul eminență poate fi recunoscut sufixul 
-enţă, prin comparaţie cu alte formaţii în care acesta apare, ca insistenţă, dar 
şi prin opoziţie cu alte formaţii sufixale care au aceeaşi bază, cum sunt 
eminent, eminamente). 


5.1. Treceri dinspre clasa substantivului 


5.1.1. Conversiunea substantivelor, trecerea lor în altă clasă lexico-gramaticală 


prin schimbarea comportamentului gramatical, este relativ rară în română. 
5.1.1.1. Cele mai numeroase sunt situaţiile de adverbializare (vezi 


Adverbul, 6.1.2). Procesul este mai avansat la substantivele utilizate în construcţii 
9 . . . 

eliptice, cu valoare modală (a dormi |ehemuit ca un] colac sau covrig), adesea 
comparativă (alb-lca olcolilie; a aduna, a pune, a strânge [într-o sau ca o] 
grămadă; a aduna, a strânge |în sau ca un] mănunchi) şi / sau de intensitate 
(superlativă) (singur [ca un] cuc „foarte singur”; a se face, a se mânia, a se supăra 
foc (şi pară) „a se înfuria, a turba de fi urie”; harnic, iute [ca] foclul)] „foarte harnic, 
foarte iute, gata de a face orice efort”: a se duce, a fugi [ca un] glont „foarte 
repede”). Substantivele adverbializate şi-au pierdut / redus disponibilităţile 
sintactice de tip substantival (vezi supra, 3); ele se utilizează într-un număr foarte 
restrâns de combinaţii, oarecum fixate (de exemplu, bocnă, întrebuințat numai 
adverbializat, niciodată independent, în îmbinări ca: a fi / a se face / a îngheta 
bocnă „a îngheţa tare”). 

Conversiunea acestor substantive se manifestă în grade diferite la nivel 
morfologic şi semantic: cele mai multe şi-au pierdut flexiunea (sunt utilizate cu o 
unică formă, de nominativ-acuzativ singular nearticulat — cf. cuc din singur cuc, 
foc din supărat foc etc.), ceea ce le apropie de comportamentul adverbelor, care 
sunt cuvinte neflexibile; altele păstrează opoziţia de număr (a aduna, a pune, a 
strânge grămadă / grămezi, dar a cădea, a se prăbuşi grămadă / *grămezi „a cădea 
jos, în nesimţire”); unele menţin sensul originar, adesea figurat (colac / covrig din 
a dormi colac / covrig, foc din a se supăra foc etc.), altele (gol puşcă etc.) sunt 
percepute de vorbitorul actual ca desemantizate, opace semantic, în special din 
cauza caracterului eliptic al îmbinărilor. Toate substantivele în discuţie aparțin 
fondului lexical vechi şi / sau regional (cf. şi a tăcea chitic);, cele mai multe 
construcții sunt expresive, populare, familiare. 

Adverbializarea este completă şi în cazul formei substantivale chipurile 
(plural articulat definit), care se utilizează cu rol de modalizator în exprimarea 
populară şi familiară: Din o mie nouă sute optzeci şi patru chipurile s-a observat 
gaura aia [...] de ozon din atmosferă. (CORV, „cică, după părerea lumii”). 

Adverbializarea este neîncheiată la substantivele care se referă la momente 
sau la intervale de timp: Călăroreşte noaptea (vara, joia etc.).; A suferit toată viaţa 
din cauza asta. (CORV) (vezi şi supra, 2.3.1). Conversiunea acestor cuvinte se 
manifestă morfologic prin reducerea flexiunii: ele nu participă la opoziții de 
determinare (fiind utilizate în forma nearticulată sau în cea articulată enclitic. 
diferenţiate semantic — comp. Pleacă dimineaţă. „în dimineaţa următoare” cu 
Pleacă dimineaţa. „totdeauna în timpul dimineţii; în fiecare dimineaţă”); nu 
participă la opoziţiile de caz; unele păstrează formal opoziţia de număr, neutralizată 
însă la nivel semantic, singularul putând exprima, ca şi pluralul, ideea de 
„repetiţie” — Citeşte noaptea / nopțile. „(aproape) în fiecare noapte”, Duminica / 
duminicile mergeam în excursie. „(aproape) în fiecare duminică”. Alte substantive 
se utilizează cu valoare adverbială doar în forma de singular (marțea). Modificările 
sintactice constau în limitarea distribuţiei acestor termeni, pe de o parte, în raport 
cu anumiţi regenţi, iar, pe de altă parte, în raport cu adjuncţii specifici 
substantivelor. Astfel, substantivele care tind să se adverbializeze apar în poziţie de 
circumstanţial dependent sintactic de verbe, de adjective / adverbe — Citeşte 
noaptea., necesar(ă) iarna, sau în poziţie de atribut dependent de regente 

reprezentate prin anumite substantive abstracte — prezenţa ei acasă dimineaţa. Ca 
regenţi, ele selectează, în general, adjuncţi adjectivali cantitativi (Citeşte noaptea 
toată / întreaga noapte. — nu şi "Citeşte noaptea senină.), iar, în anumite 
combinaţii, şi adjuncţi posesivi (A muncit întreaga lui viață. ). 

Similar este comportamentul gramatical al substantivelor cu sens cantitativ: 
A alergat ore (kilometri), Marfa cântărește kilograme. (vezi supra, ibid.). Acestea 
au pierdut flexiunea (nu apar decât cu ferma de plural nearticulat, în contextul dat; 
nu participă la opoziţiile de caz), îndeplinesc funcţia de circumstanţial cantitativ 
(A alergat ore.) sau de atribut al unor nume abstracte (mersul pe jos ore în şir), 
admit numai determinative cantitative (A alergat două / multe ore., A aşteptat ore 
bune / întregi. „multe”). 

5.1.1.2. Adjectivarea / adjectivizarea substantivului are caracter excepțional 
(câini bărbaţi). Modificarea morfologică esenţială este dobândirea compatibilităţii 
cu mărcile comparaţiei gramaticale, categorie specifică adjectivelor şi adverbelor 
(câini mai bărbaţi), realizarea opoziţiei de gen, absentă din declinarea 
substantivală, dar prezentă în cea adjectivală, este discutabilă, deoarece contextele 
sunt în general ambigue: copil / copilă (Să mai privesc o dată câmpia-nfloritoare, / 
Ce zilele-mi copile şi albe le-a țesut, / Ce auzi odată copila-mi murmurare. 
M. Eminescu, Din străinătate), bărbat / bărbată (Zoe! fii bărbată..., |. L. Caragiale, 
O scrisoare) — adjectiv. Semantic, se menţine legătura dintre adjectiv şi 
substantivul originar: adj. bărbat „(persoană) care are atributele morale ale unui 
bărbat (vitejie, curaj etc.)”; funcţia denominativă, proprie substantivelor, e înlocuită 
cu o funcție adjectivală, de calificare. 

5.1.1.3. Substantivul devine prepozizie, de asemenea, excepţional: grație, 
prepoziţie explicată şi prin împrumut sau calc (Graţie lor am reuşit.), mulțumită, 
prepoziţie explicată prin conversiunea substantivului sau a participiului (Mulțumită 
lor a câştigat.). Sub aspect morfologic, acest tip de conversiune se manifestă prin 
invariabilitate formală  (prepoziţia fiind un cuvânt neflexibil). Sintactic, 
substantivul pierde capacitatea de a îndeplini o funcţie şi se transformă în element 
joncțional; regimul cazual se schimbă (şi anume, se pierde capacitatea termenului 
de a impune cazul genitiv, specifică substantivelor, fiind înlocuită, după model 
italian sau francez, cu recţiunea de dativ, improprie cuvântului grație în utilizarea 
sa substantivală). 

5.1.1.4. Statut morfologic incert, de substantiv sau de. interjecție (rezultată 
prin conversiunea substantivului), au cuvinte ca Doamne!, Noroc?, în contextele în 
care ele nu îşi modifică forma, nu îndeplinesc o funcţie sintactică, nu au rol 
denominativ şi uneori nu au referentul obişnuit din utilizarea lor substantivală: 
Doamne, vai, cât ai întârziat, fetițo!, Noroc [= Salut, loane, ce mai faci? 


O situaţie specială au cuvintele jumătate, sfert, doime, treime etc., care 
sunt substantive, dar exprimă cantităţi precise, ca şi numeralul fracționar. 


5.1.2, Relaţia substantivului cu alte părți de vorbire se realizează şi prin 
participarea substantivului la formarea unor derivate, a unor compuse sau a unor 
locuţiuni. 

5.1.2.1. Derivarea denominală se realizează progresiv (prin sufixare ori prin 
prefixare), regresiv (prin suprimarea unui sufix lexical / gramatical ori a unei 
desinenţe, formaţiile rezultate fiind analizabile şi ca derivate cu sufix „zero”), 
parasintetic (prin două procedee derivaționale concomitente, dintre care unul este 
prefixarea, iar celălalt, sufixarea sau derivarea regresivă). 

Spre deosebire de conversiune, derivarea nu presupune schimbarea 
obligatorie a clasei lexico-gramaticale a bazei. Substantivul poate fi încorporat ca 
bază într-un derivat nesubstantival, realizând astfel un tip de trecere spre altă parte 
de vorbire: ban > adj. bănesc, bănos; adv. băneşte. Alteori însă derivarea se 
produce în interiorul clasei substantivelor, neimplicând treceri de la o parte de 
vorbire la alta: ban > bănet, bănişor, bănuţ. 

Dintre afixele denominale (atașate substantivelor) care schimbă calitatea 
morfologică a bazei, formând cuvinte nesubstantivale, cele mai multe sunt sufixe 
verbale, atât lexico-gramaticale, caracteristice clasei de conjugare (a alerta, a 
aburi, a izvori), cât şi lexicale propriu-zise (a biciui, a cauteriza, a jefui, a 
porționa). Alte sufixe denominale sunt adjectivale (auriu, bănos, codaş, dosnic, 
lumesc, moțat, săptămânal), mai rar adverbiale (cruci, prieteneşte). 

Prefixele ataşate substantivelor formează, de regulă, derivate substantivale 
(antiatom < atom, Supracopertă < copertă). Derivarea denominală cu anumite 
prefixe schimbă clasa morfologică a bazei (adj. anticar „antitanc” < subst. car 
[de luptă]; adj. supranumerar < subst. numerar). Uneori substantivul este baza 
derivării regresive verbale (procedeu livresc - a calamita < calamitate) sau a 
derivării parasintetice verbale (a împături, a îngropa). 

Sufixele denominative se combină în general şi cu baze nesubstantivale: -iza, 
de exemplu, e compatibil de asociere cu substantive (cloroformiza, baladiza), cu 
adjective (laiciza, efemeriza), cu verbe / nume (memoriza < memora, memorie), cu 
adverbe (ziptiliza). Foarte puţine sufixe tolerează exclusiv bazele substantivale — de 
exemplu, -fia (mumifia). 

Combinarea sufixelor denominative cu un substantiv de bază se realizează în 
condiţii similare cu cele ale combinării dintre substantiv şi afixele de determinare 
enclitice (vezi supra, 2.5.5). Substantivul: 

— îşi menţine forma, fără modificări fonetice ale finalei (dos — dosnic, cf. dosul); 

— îşi modifică fonetic forma, egală cu rădăcina (semivocalele i, u se detaşează 
dintr-un diftong descendent final şi se grupează cu vocala iniţială a sufixului, într-un 
diftong ascendent, această modificare de structură silabică a cuvântului nefiind 
marcată în scris, ca în pui — puios, cf. puiul; ou — vb. oua, adj. ouătoare, cf. oul): 

-pierde total sau parțial desinenţa, prin înlocuirea acesteia cu sufixul 
derivativ (coadă — codaş, cf. coada; dealuri — deluros) sau prin fuzionarea ei cu 
vocala inițială de acelaşi timbru a sufixului (fire — firesc, timpuri — timpuriu). 

5.1.2.2. Compunerea cuvintelor nesubstantivale la care participă 
substantivele este mai slab reprezentată. Substantivul apare ca termen constitutiv 
în: adjective (cuminte), pronume (dumneata < domnia ta), numerale (douăzeci), 
verbe (mai ales parasintetice — a înmâna < în + mână + suf. -a, a întruchipa 
< întru + chip + suf. -a), adverbe (acasă, astăzi, altfel, adeseori ), conjuncţii (deoarece). 

La pronumele de politeţe (dumneata, dumneasa, dumneavoastră, dumnealui, 
dumneaei, dumnealor), gradul de sudură a componentelor (substantivul domnia şi 
adjectivele posesive za, sa, voastră sau pronumele personale în genitiv lui, ei, lor) 
este mai mare decât la îmbinările alcătuite dintr-un substantiv şi un adjectiv posesiv 
conjunct (maică-sa, vezi supra, 2.7.5). Structura internă a pronumelor de politeţe 
este semianalizabilă: doar elementul final (adjectivul posesiv sau genitivul) poate fi 
recunoscut cu uşurinţă, nu şi cel substantival, care şi-a modificat profund aspectul 
fonetic. Pierderea autonomiei substantivului domnia este totală la pronumele 
dumnealui, dumneaei, dumnealor, dumneavoastră, care nu au forme variabile după 
caz: veniți dumneavoastră, nominativ; casa dumneavoastră, genitiv. Pronumele 
dumneata, dumneasa, în cazurile genitiv şi dativ, sunt marcate atât în forma 
substantivului, cât şi în cea a adjectivului posesiv: casa dumitale, dumisale; îți (îi) 
răspund dumitale (dumisale ). 

În compusele verbale, adverbiale sau conjuncționale, substantivul şi-a pierdut 
autonomia morfosintactică. 

Formaţiile vechi sau neologice sudate exprimă o semnificaţie globală în care 
nu se mai recunoaşte sensul substantivului din structură (aurolac, cuminte). 

5.1.2.3. Substantivul face parte din numeroase locuţiuni nesubstantivale: 
adjectivale (fel de fel), verbale (a avea de gând, a-şi da seama, a ţine minte), 
adverbiale (în doi peri, în fel şi chip, pe de rost), prepoziţionale (fară de, odată cu), 
conjuncționale (de vreme ce, odată ce) etc. 


5.2. Treceri înspre clasa substantivului 


5.2.1. Conversiunea, prin care se formează numeroase substantive de la orice 
parte de vorbire, este un proces productiv în română. 

5.2.1.1. Verbele participă, de obicei, ca bază a formațiilor substantivale doar 
la formele nepersonale (vezi supra, 4.4.2.1; Relaţia verbului cu alte clase lexico- 
gramaticale, 2.3). 

Substantivarea / substantivizarea formelor verbale de infinitiv lung (cânzare, 
scriere, citire, coborâre) şi de supin (cântar, scris, citit, coborât) are caracter 
regulat. La unele verbe se substantivează numai forma de infinitiv lung (a cuteza — 
cutezare), la altele numai forma de supin (mai ales la cele care aparţin vorbirii 
populare, uzuale, familiare, ca a cerşi — cerşit, a cotrobăi — cotrobăit), dar sunt şi 
verbe care nu au corespondent substantival infinitiv lung sau supin (în fondul vechi 
— a (se) căi — şi neologic — a cadra, a concede). _ 

Unele substantive vechi provin din conversiunea infinitivului lung. In limba 
actuală, când infinitivul lung nu mai este utilizat ca formă a verbului decât în 
condiţii extem de limitate (cf. dare-ar), -re funcţionează ca un sufix substantival. 
Ca sufix derivativ, -re formează substantive a căror structură ne permite să le 
asimilăm cu infinitivul lung, deşi nu corespund unei forme din paradigma 
flexionară a verbului; aceste substantive sunt vechi (vânzare) sau neologice 
(cadastrare, capitalizare, manifestare). l i p 

La substantivele care au în structură sufixul -re, sufixul impune întregii 
formaţii caracteristicile de substantiv (opunându-l formei scurte, fără sufix, tipică 
pentru forma verbală de infinitiv, citire — a citi), dar şi semnificaţia conceptuală 

(de exemplu, citire „acțiune”, faţă de cititor „agent”); radicalul verbal contribuie la 
sensul substantivului (vezi detalii infra, sub 5.2.2). 

Mai puţin frecvent se substantivează participiul (completul de judecată; a 
juca fripta) sau gerunziul (intrândul casei), uneori adjectivat  (suferinzii). 
Accidental, ca autonime (adică expresii autoreferenţiale în context metalingvistic), 
se substantivează verbele la mod personal (Analizaţi-l pe citesc’). 

5.2.1.2. Adjectivele (inclusiv cele provenite din conversiunea participiului) se 
substantivează curent: bun (comun), bunuri; tânărul acela; rănitul vindecat „omul 
rănit”. De asemenea, unele împrumuturi sunt interpretabile în română ca exemple 
de substantivare, prin raportare la un adjectiv: (expoziție) bienală, bienala de la 
Venezia; Cumpără (materiale) consumabile. Substantivele provenite din 
conversiunea adjectivului încorporează sensul lexical al substantivului lor regent, 
subînțeles: (om) rănit, (materiale) consumabile. 

5.2.1.3. Mai puține sunt substantivele explicabile prin conversiunea 
adverbelor: (a face) binele; (Îşi ajută) aproapele. (învechit, utilizat astăzi în 
limbajul religios). 


O situație specială au adverbele formate cu sufixul -eşte, ca latineşte, 
devenite un fel de echivalente ale sintagmelor de tipul limba latină, în 
structuri specifice românei: îl învăţ latineşte „îl învăţ limba latină”. 


Substantivarea altor părţi de vorbire este mai limitată şi oarecum accidentală; 
sunt în această situație: numeralul (Desenează opturi.; fotbaliştii din unsprezecele 
dinamovist, secundul navei; Se adresează unui terţ.), pronumele (în sinea lui — 
vechi; sinele, eul lui- neologice, livreşti), interjecția (oful ei). Substantivarea 
prepozițiilor şi a conjuncţiilor este autonimică (Lipseşte [cuvântul] la., ÎI scriu pe şi.). 

De asemenea, se substantivează: prefixe şi elemente de compunere 
care dobândesc autonomie prin conversiune (Ce extra-uri oferă? „servicii 
suplimentare neincluse în preț”), litere (Lipseşte a-ul.; domnii X şi Y, ca 
nume proprii), îmbinări mai mult sau mai puţin extinse (Acum, m-am lămurit 
că nu există un „dincolo de îndoieli”, O. Paler, Autoportret) etc. 


5.2.1.4. Mărcile substantivării sunt: - 

— compatibilitatea cu afixele flexionare de tip substantival, şi anume cu 
articolele (vagul; albul, un alb; plecarea, o plecare; mersul), cu desinențele — 
dintre care unele apar exclusiv în declinarea substantivelor, ca -uri, -o (opturi, 
frumoaso!), şi au astfel rol de „Clasificatori” substantivali, indicând neechivoc 
apartenenţa termenului la clasa substantivului; 

— compatibilitatea cu  adjuncţii specifici substantivului, cum sunt 
determinanţii nonafixali (acel rănit, această bienală), cu adjectivele numerale 
cardinale (două plecări), genitivele şi adjectivele pronominale posesive (oful ei / 
său), adjectivele calificative (consumabile ieftine, mers încovoiat, un mare bine), 
propoziţiile relative calificative (rânăr care merită să fie admirat) etc. (vez: 
supra, 3.1.1); 

— compatibilitatea cu poziţiile sintactice ale substantivului, cum sunt cea de 
subiect (Bătrânul plânge.), de complement direct (Vizirez bienala.), de complement 

indirect în dativ (Răspund bătrânului.; opus lui şi), de atribut genitival (răspunsul 
bătrânului, sfârşitul bienalei) etc.; 

— compatibilitatea cu contextele comune substantivului şi altor părți de 
vorbire, dar nespecifice pentru clasa morfologică a bazei conversiunii, de exemplu, 
în poziţia sintactică de subiect (lipseşte la), de complement direct (scriu şi) etc.; 

— funcţia semantică denominativă (proprie substantivului). 

Mărcile sintactico-semantice sunt obligatorii şi suficiente. Mărcile de tip 
afixal pot lipsi uneori: Scrie la. Rareori, apar mărci suplimentare fonetice: de 
exemplu, eu, folosit substantivat, în contexte ca eul poetic, se rosteşte la iniţială cu 
[e], faţă de rostirea preiotată a iniţialei [ie], din contextele în care este utilizat ca 
pronume; substantivările autonimice păstrează rostirea preiotată (pronumele eu), cu 
excepţia situaţiei în care se face referire la forma grafică (Pronumele de persoana 1 
sg. se scrie corect eu. [eă]). 

5.2.2. Derivarea este procesul morfologic principal prin care se formează 
substantive de la cuvinte-bază nesubstantivale, prin sufixare, regresiv sau parasintetic. 

Formaţiile sufixale nominale sunt numeroase (cheltuială, cititor), sufixarea 
fiind procedeul cel mai productiv de formare a cuvintelor în limba română. 
Formațiile regresive sunt de asemenea bine reprezentate, prin tipuri productive, mai 
variate decât în alte limbi (pândă, rugă). Formaţiile parasintetice, în general 
împrumuturi sau calcuri analizabile, sunt mai puţine (inconvenient, transfug). 

5.2.2.1. Inventarul sufixelor nominale este foarte bogat. Unele sufixe 
nominale sunt formante atât ale substantivelor, cât şi ale adjectivelor: -ant 
(solicitant, iritant) etc. Uneori aceeaşi formaţie se utilizează ca substantiv sau ca 
adjectiv, distincţia fiind posibilă doar în context (cerzărețul, om certăreţ). 

Numărul sufixelor exclusiv substantivale este totuşi destul de mare: -(ă)ciune 
(înşelăciune), -eală / -ială (clipeală, cheltuială), -ie (tâlhărie), -ință (căință, 
dorință), -ă)tate (păgânătate) etc. 

5.2.2.2. În structura oricărui substantiv derivat sufixal, sufixul este 
constituentul care impune întregii formaţii caracteristicile de apartenenţă la clasa 
substantivelor; de exemplu,. calitatea de substantiv a formaţiei cheltuială, 
comparativ cu verbul-bază (a) cheltui, este dată de prezenţa sufixului -ială. 
Structura internă a derivatului sufixal este astfel analogă cu structura grupului 
sintactic organizat în jurul unui centru. De aceea sufixul a fost interpretat ca fiind 
componenta esenţială, „centrul” derivatului în plan formal. 

Sufixele nominale au un conţinut semantic propriu, care participă la 
semnificaţia derivatului în ansamblu. Astfel, cele mai multe sufixe nominale impun 
„Categoria conceptuală” a substantivului (fiind specializate semantic pentru 
anumite categorii de referenţi): „acţiune”, „rezultat al acțiunii” (masaj „acțiunea şi 
rezultatul acţiunii de a (se) masa”), „stare” (usturime „tip de senzaţie ), „calitate 
(bunătate „însuşirea de a fi bun”), „agent” (cititor „persoană care citeşte ), 
„instrument” (fierbător „aparat care fierbe apa etc.”), „loc (imprimerie »atelier 
etc. unde se imprimă”) etc. Componenta principală, „centrul formației, în plan 
semantic este considerată a fi baza derivatului: cititor „persoană [= agent] care 


citeşte”; bunătate „însuşirea de a fi bun” etc. 

O situaţie specială au numele de agent cu bază (formal) substantivală; 
sufixul acestora încorporează şi semnificaţia unui verb — de obicei „a face” 
(baza indicând obiectul acţiunii, ca în scandalagiu „persoană care face 
scandal”), mai rar alte verbe (mesager „persoană care duce, poartă mesaje”, 
baza denotând obiectul acţiunii; grăjdar „persoană care munceşte într-un 
grajd, îngrijeşte animalele într-un grajd”, baza referindu-se aici la o 
circumstanță a acţiunii). Într-o formaţie ca drumeţ, baza este interpretabilă ca 
denotând obiectul sau locul acţiunii: „persoană care face [= parcurge] un 
drum”, „care merge, călătoreşte pe drum”. Semnificaţia verbală implicită este 
identiticabilă şi la nivelul intuiţiei vorbitorului comun. Derivatele de acest tip 
sunt analoge formațiilor delocutive. 


5.2.2.3. Cele mai multe sufixe sunt polisemantice. Astfel, sufixele de agent 
apar şi în nume de instrument, polisemia fiind explicabilă prin legătura strânsă 
dintre aceşti doi actanţi în desfăşurarea unui eveniment (de exemplu, -tor, cititor 
agent”, fierbător „instrument / agent”); -eală apare în nume de acţiune 
(cheltuială) şi de stare (plictiseală) etc. 

5.2.2.4. La substantivele derivate regresive, sufixul Ø este cel care impune 
caracteristicile substantivale şi categoria conceptuală (omor „acţiune” — a omorî), 
iar la substantivele analizabile ca formaţii parasintetice, acest rol revine de 
asemenea sufixului, inclusiv în situaţia în care este realizat ca Ø (transfug „agent” 
— a fugi). 

5.2.2.5. Sub aspect flexionar, substantivul derivat nu se deosebeşte de 
substantivul cu structură internă neanalizabilă la nivel lexical: are gen fix (cititor, 
bunătate); poate avea flexiune în raport cu numărul (cititor, cititori) şi cu cazul 
(împrejurime, împrejurimi; negreaţă, negreje), îşi asociază mărci substantivale 
specifice (citirorule!, certăreaţo?); participă la opoziții de determinare (cititor, un 
cititor, cititorul) — vezi supra, 2, 4.4.2.2.1. 

5.2.2.6. În combinaţie cu un sufix derivativ, rădăcina bazei nu se modifică 
fonetic (bun — bunătate) sau suferă modificări ale finalei (vocala finală a bazei 
fuzionează cu vocala iniţială a sufixului, de acelaşi timbru, în bine — bineţe). 

Sufixul poate înlocui un morfem (lexico-)gramatical (ling-Ø — lingău, negru 
— negreaţă, precoce — precocitate, secera — seceriş). 

Sufixul se poate ataşa după un morfem lexical şi / sau gramatical, care 
rămâne nemodificat fonetic (şti — Ştiinţă) sau se modifică (înşela — înşelăciune, 
pocăni — pocăneală; morfemul fuzionează cu vocala / semivocala iniţială a 
sufixului, de acelaşi timbru sau de un timbru apropiat, în doi — doime, verde — 
verdeață, voi — voinţă). Adesea modificările nu apar marcate în scris (desinenţa 
semivocalică devine vocală în greu — greutate). 

5.2.2.7. În formaţiile substantivale derivate, sufixele se ataşează la diferite 
tipuri de baze nesubstantivale. 

Se combină cu baze verbale numeroase sufixe ale numelor de acţiune: -adă 
(blocadă), -aj (masaj), 

-âş (coborâş), -eală / -ială (cheltuială), -(i)une (omisiune), -ură (arsură), -ție 
(intervenție) etc.; unele sufixe care formează nume de agent, ca -ant (solicitant), 
-ref (cântăreţ), -ău (lingău), -(u)tor (băutor) etc., sau nume de instrument, ca 

-(ă)tor (ştergător); rareori, sufixe ale numelor de loc, ca -erie (imprimerie), sau ale 
numelor calităţii şi ale numelor de stare, cum este -ism (determinism). 

Se combină cu baze adjectivale sufixele numelor calităţii şi cele mai multe 
sufixe ale numelor de stare: -eaţă (negreaţă), -ețe (blândeţe), -ie (hărnicie), 
-(ă / i)tate (bunătate, intimitate) etc.; rareori, sufixe care formează nume de loc, ca 
-işte (rarişte). 

Se combină cu baze verbale şi adjectivale unele sufixe, ca -eală, -enie, care 
formează nume de acțiune (îndrăzneală, curățenie), iar cu baze verbale şi 
substantivale, unele sufixe pentru nume de acţiune ca -anţă (cutezanță). 

Sunt puţine sufixele nominale compatibile de asociere cu un numeral (-ime, 
în formaţiile cu valoare fracţionară, ca doime,; -(ă)tate, în numele calităţii, ca 
întâietate), cu un adverb (-ime, în nume de loc sau colecive, ca împrejurime, josime 
„oameni de jos”) sau cu un pronume (-ică, -ifă, în substitutele diminutivale, 
familiare, ale unor nume proprii de persoane, precum cutărică sau cutăriță; -escu, 
în substitutul unor nume proprii de familie — Cuzărescu). i 

Uneori acelaşi sufix este compatibil cu baze din clase morfologice diferite: de 
exemplu, -ime se combină cu adjective (adâncime), cu numerale (doime), cu 
adverbe (împrejurime) şi chiar cu substantive (boierime). 

5.2.2.8. Formaţiile substantivale derivate regresive au, în general, bază 
verbală şi sunt nume de acţiune (abandon, ceartă, înot, laudă, pândă, rugă, vaiet), 
mai rar nume de agent sau / şi de loc (înv. pază „paznic”, lon e pază la oi.; păstru 
„persoană, colectivitate care păstrează ceva; închisoare”, Duce / pune la păstru.). 

Formațţiile substantivale analizabile ca derivate parasintetic au în special bază 
verbală (inconvenient — a conveni, transfug — a fugi). 


5.2.3. Compunerea este un proces relativ limitat în formarea substantivelor 
româneşti. Substantivele pot fi compuse din cuvinte întregi (existente independent 
în limbă), din abrevieri ale unor cuvinte sau parasintetic. 

Cele mai numeroase şi mai variate dintre formaţiile româneşti compuse sunt 
cele formate din cuvinte independente — nume comune (untdelemn) şi nume 
proprii, în special toponime (Câmpulung), iar în limba actuală, cele formate prin 
abreviere (RADET -R[egia] A[utonomă de] Dlistribuţie a] Energiei] Tlermice]). 
Puţine sunt substantivele compuse parasintetic (mărinimie < mare + inimă + suf. -ie). 

5.2.3.1. Substantivele analizabile ca fiind compuse din cuvinte întregi au o 
structură internă bazată pe tipare sintactice vechi, populare, unele extinse prin 
calcuri mai noi. | 

Rareori compusul este format prin parataxă: verb + verb (du-te-vino). 

Multe formaţii sunt structurate pe baza unor relaţii de dependență atributivă: 

— substantiv + adjectiv (argint-viu, botgros, Câmpulung, coate-goale, făt-frumos, 
lemn-câinesc, Râul Alb), unele cu variante de topică (rămas-bun, bun-rămas); 

— adjectiv numeral + substantiv (şapte-degete, nume de plantă; prim-solist, 
triplusalt); 3 | 

— substantiv + grupare prepozițională (Ceratea-de-Baltă, untdelemn, viță-de-vie); 
acest tip de structură este uneori rezultatul unei elipse (poale-[prinse, ridicate. n-brâu). 

Substantive ca demâncare, fărădelege, subsol au la bază o grupare cu 


structura prepoziţie + substantiv. 

Alte formaţii au structuri variate, de propoziţie sau de frază: 

— substantiv subiect + verb la indicativ prezent (meşter-strică); 

— verb la indicativ prezent + substantiv obiect direct ante- / postpus (gură- 
cască, linge-blide, Sfarmă-Piatră, târâie-brâu, zgârie-nori); 

— verb la conjunctiv prezent + pronume clitic obiect direct + substantiv 
subiect (ucigă-l-crucea), 

-verb la indicativ prezent + substantiv cu prepoziţie, în poziţie de 
circumstanţial (calcă-n-străchini); 

— verb la imperativ + adverb circumstanţial (vino-ncoace); 

— verb la imperativ + pronume clitic obiect direct + propoziţie subordonată 
circumstanţială (lasă-mă-să-te-las) etc. l 

5.2.3.2. În cele mai multe substantive compuse nesudate şi în câteva dintre 
cele sudate, un constituent îndeplineşte rolul de „centru” în plan formal ŞI semantic, 
dând formaţiei integrale caracteristicile de substantiv (prim-solist, prim-soliştii; 
triplusalturi, triplusaltul) şi categoria conceptuală (prim-solist „solist”, triplusalt 
„salt” etc.). Centrul este totdeauna un substantiv. Celelalte substantive compuse au 
constituenți sudați formal şi / sau semantic: rârâie-brâu, lemn-câinesc (vezi Şi 
supra, 2.7). 


5.2.4. Locuţiunile substantivale provin din conversiunea unor locuţiuni 
verbale (aducere aminte < a-şi aduce aminte) sau, mai rar, din grupări ce includ 
pronume (un / o nu ştiu cine, un te miri ce). 


Locuţiunile substantivale de origine verbală sunt frecvent nume de 
acțiune sau de stare: bătaie de joc (< a-şi bate joc). părere de rău (< a-i 
părea rău), tragere de inimă (< a-l trage inima), finere de minte (< a ține 
minte) etc. Mai puţine locuţiuni sunt nume de agent: băgător de seamă 
(locuţiune adjectivală şi substantivală). 


Nominalizarea (substantivarea) locuţiunilor verbale se realizează prin 
substantivarea verbului din structură, de regulă ca infinitiv lung (aducere, tragere), 
dar şi ca formaţie de alt tip (băgător, derivat sufixal). Celelalte componente ale 
locuţiunilor de acest fel se leagă de substantivul verbal de obicei prin prepoziția de, 
marcă a relaţiei sintactice atributive. Aceste grupări substantivale au un grad mai 
mic de sudură a elementelor decât cele verbale inițiale, fiind parţial analizabiie 
sintactic ca grupuri nominale. 


Variantele locuţiunilor verbale ce includ prepoziția de presupun ca 
bază o locuţiune substantivală: a băga de seamă < băgare de seamă (< a 
băga seama), a purta de grijă < purtare de grijă (< a purta grijă). 


Substantivul-centru al locuțiunii substantivale este compatibil cu mărcile 
flexionare de tip substantival şi cu articolul enclitic: păreri / părerea de rău. 

Locuţiunile substantivale provenite din izolări, cum sunt (un / o) nu ştiu cine, 
(un) te miri ce, nu conțin substantive. Sunt incompatibile cu desinenţele 


Substantivale şi cu articolul enclitic. Se combină cu articolul nehotărât în forma sa 
de singular. 

5.3. Observaţii generale 


Afixele nominale derivative (mai ales de tipul sufixelor) şi cele gramaticale 
(desinenţe, afixe de determinare enclitice) se aseamănă în ceea ce priveşte 
caracterul lor dependent față de substantiv, condițiile în care se combină cu 
substantivul, asocierea cu anumite alternanțe fonetice din rădăcina / radicalul 
substantivului. Alternanţele fonetice care se produc în derivarea (de)nominală 
sufixală şi (cu frecvență mai mică) în cea regresivă sunt aceleaşi cu alternanţele 
fonetice din flexiune (uneori chiar din flexiunea bazei respective): a / ă (a păzi 
— pază), o / ða (a goni — goană), d / z (rod, rozi — rozător) etc. Alternenţa d / j 
(rotund — rotunjime) se produce exclusiv în derivare (în limba literară). Procesele 
morfologice derivaţionale sunt analoge, aşadar, cu cele flexionare. 

În general se constată că substantivul se integrează în structura compuselor 
prin actualizarea posibilităților sale combinatorii (coate-goale) sau prin 
actualizarea posibilităților de combinare ale altor elemente (ca verbul, linge-blide; 
prepoziția, demâncare), fapt ce pune în evidență analogia dintre procesele 
morfologice compoziționale şi cele sintactice. 

ADJECTIVUL 


1. PRELIMINARII 
1.1. Aspecte definitorii 


Adjectivul reprezintă clasa cuvintelor flexibile subordonate substantivului, 
acordându-se cu acesta şi limitându-i extensiunea prin atribuirea unei informaţii 
specifice. 

Dependenţa sintactică față de substantiv se produce direct, în cadrul grupului 
nominal (fată frumoasă), sau prin intermediul unui verb, în cadrul grupului verbal 
(copiii sunt / cresc mari), şi se manifestă prin repetarea informaţiei gramaticale 
asociate substantivului. 

Flexiunea adjectivului, ca şi cea substantivală, cuprinde forme distincte în 
raport de gen, număr, caz şi determinare, iar uneori şi de gradele de intensitate. 
Spre deosebire de gen, număr şi caz care, în asocierea [substantiv + adjectiv], sunt 
marcate dublu (casă frumoasă, case frumoase), determinarea este exprimată o 
singură dată, prin atașarea articolului definit la primul dintre componenţii 
sintagmei nominale (comp. frumoasa fată şi fata frumoasă). Articolul afectează 
deci flexiunea adjectivului în condiţii precise de topică şi aduce o informaţie 
semantico-gramaticală care priveşte substantivul-centru de grup, individualizând 
obiectul, şi nu calitatea (frumosul băiat = băiatul frumos). Expresie a dependenţei 
adjectivului faţă de un anumit substantiv (comp. fată frumoasă, băiat frumos, 
locuri frumoase), flexiunea adjectivului nu reprezintă decât formal categoriile 
(comune) ale flexiunii nominale. Forma flexionară a adjectivului, impusă de 
acordul cu substantivul, exprimă adesea solidar genul, numărul şi cazul: unei fete 
frumoase — frumoasa fată. 
| Specifică pentru o clasă largă de adjective este categoria intensității, care se 
regăsește și la adverb, şi marchează, prin mijloace analitice, gradarea evaluativă a 
calităţii specificate prin adjectiv. 

Dependenţa faţă de un centru nominal, marcată prin acord, caracterizează o 
clasă mai mult sau mai puţin eterogenă de unităţi lexicale, care se deosebesc între 
ele prin particularităţi flexionare și prin tipul de informaţie specifică. 

Prin sens şi comportament morfologic se disting adjectivele propriu-zise (în 
care sunt incluse şi participiile şi gerunziile adjectivizate) de cele pronominale 
(acest om, altă problemă, orice intervenţie, cartea mea) şi cantitative (două 
bomboane), numite şi adjective „determinative”. Acestea din urmă aparțin clasei 
adjectivului numai datorită acordului cu substantivul, dar semantic şi flexionar se 

încadrează în clasa pronumelui, (vezi Pronumele. Preliminarii, 4.1) respectiv a 
numeralului. Adjectivele „determinative” nu pot fi supuse gradării, deci nu au 
categoria gramaticală a gradelor de intensitate. În ce priveşte posibilitatea asocierii 
cu substantivele, adjectivele pronominale au o compatibilitate mai largă, iar 
cantitativele sunt selectate în special de substantive numărabile. Adjectivele 
pronominale şi numeralele folosite adjectival nu pot fi centre de grup sintactic. 


1.2. Clase semantico-sintactice de adjective 


Adjectivele propriu-zise pot fi clasificate, în funcţie de tipul informației 
semantice adăugate regentului, în calificative şi categoriale. 

1.2.1. Adjectivele calificative exprimă caracteristici variate ale obiectelor 
denumite de substantiv privind aspectul, greutatea, înălțimea, gustul, temperatura, 
starea etc. (mare, mic, frumos, urât, străveziu, diafan, înalt, scund, acru, dulce, 
cald, rece, febril, orgolios, tânăr, bătrân etc.). Atribuirea calității prin adjectiv 
substantivului diferă de la vorbitor la vorbitor (este în mare măsură subiectivă) şi 
ea poate fi prezentată, de obicei, în diferite grade de intensitate, dacă sensul 
adjectivului este susceptibil de evaluări (foarte bun, dar nu "foarte mort), cf. Pisica 
este un animal (mai / foarte / prea / cam) leneş. 

Adjectivele calificative se pot adverbializa şi substantiviza. Altfel spus, 
adjectivele calificative pot trece în clasa adverbului şi a substantivului, în poziţiile 
specifice acestora din urmă: scriere frumoasă (urâtă, lăbărțată, măruntă) ! Ei scriu 
frumos (urât, lăbărțat, mărunt etc.), Femeia leneşă se vede după mers. / Leneşa se 
vede după mers. În calitate de constituenți ai grupului nominal, aceste adjective 
sunt atribute, ele pot fi însă şi constituenți ai grupului verbal (Pisica este / rămâne 
leneşă.), ocupând poziţia de nume predicativ sau de predicativ suplimentar. 

Topica neutră stilistic a adjectivului calificativ faţă de regentul substantival 
este în postpunere. Cu efecte stilistice, aceste adjective pot fi şi antepuse 
substantivului: El este un prieten bun al meu. / El este un bun prieten al meu. 

Antepunerea implică adeseori un grad mai ridicat de afectivitate, de aceea 
este mai frecvent utilizată în poezie, chiar în condiţii în care, în exprimarea curentă, 
este evitată: În negrul zid s-arată [|.. .] / Puternicele braţe spre dânsa-ntindea... (M. 
Eminescu, Strigoii), Piatra [...] izbită de scurta, recea şi nefriguroasa lumină. (N. 
Stănescu, Focul şi gheaţa). În general, pot fi antepuse adjectivele folosite cu sensuri 
figurate, în îmbinări nespecifice (vezi recea, nefriguroasa lumină). 

Izolate faţă de elementul regent, adjectivele calificative exprimă nuanțe 
circumstanţiale: Elevul, leneş, n-a trecut clasa. (vezi Atributul, 3.1). Adjectivele- 
centru de grup nu stau în fața substantivului decât dacă sunt izolate. Să se compare: 
Casa plină de amintiri era în ruină. cu Plină de amintiri, casa era în ruină. 
Antepunerea grupului adjectival neizolat este neobişnuită: "Plina de amintiri casă 
era în ruină. 

În funcţie de poziţia faţă de substantiv, unele adjective calificative pot 
actualiza sensuri diferite: bun (cf. o bună parte din puiul fript „o mare parte” şi o 
parte bună din puiul fript „o parte gustoasă”), diferit (la pl. diferite opere „mai 
multe opere” şi opere diferite „opere neasemănătoare”), mândru (o mândră fată 

„O fată frumoasă” şi o fată mândră „o fată orgolioasă”), nou (o nouă veste „o altă 
veste” şi o veste nouă o veste recentă”), plin (a venit în plin sezon „în sezon de 
vârf” şi a avut un sezon plin „un sezon încărcat”), sărac / sărman (o săracă / 
sărmană femeie „o biată femeie” şi o femeie săracă / sărmană „o femeie fără 
avere”), simplu (o simplă propunere „şi nimic altceva” şi o propunere simplă 
„necomplicată””) etc. 

După şase ani de muncă ei dau astăzi la lumină o carte de citire nouă în loc 
de o nouă carte de citire. (|. L. Caragiale, în SG III). 

Semnificaţia adjectivului calificativ în grupul nominal poate fi influențată şi 
de prezența articolului definit. În această situaţie, adjectivul poate avea rol 
restrictiv. Adjectivul nou în antepoziție înseamnă „alt” numai când nu este articulat 
definit; când este însoțit de articolul definit, el îşi păstrează sensul propriu: un nou 
local, noi străzi „un alt local, alte străzi”, dar noul local, noile străzi „localul cel 
nou, străzile cele noi”. Dacă în nişte importante declaraţii şi nişte declaraţii 
importante adjectivul are acelaşi sens, semnificaţia îmbinării diferă în importantele 
declaraţii ale ministrului, faţă de declaraţiile importante ale ministrului, în primul 
caz însemnând că toate declaraţiile au fost importante, iar în al doilea — că numai 
unele declaraţii au fost importante. Tot aşa, Frumoasele alei ale parcului au fost 
asfaltate. (toate), faţă de Aleile frumoase ale parcului au fost asfaltate. (cele urâte, nu). 

O altă caracteristică a adjectivelor calificative este posibilitatea de a-şi asocia 
adjuncţi, adică de a fi centru de grup sintactic: om frumos de pică, student iute la 
minte, carte bună de a fi discutată, tânăr apt să muncească etc. 

1.2.2. Adjectivele categoriale caracterizează referentul denumit de substantiv 
încadrându-l într-o anumită clasă: proprietare privată spre deosebire de proprietate 
publică, centru şcolar spre deosebire de centru cultural, sportiv etc. Aceste 
adjective intră frecvent în componenţa unor denumiri din limbajul tehnico- 
ştiinţific: triunghi isoscel, numitor comun, acid acetic etc. 

În grupul nominal în care un substantiv este asociat cu mai multe adjective 
categoriale necoordonate, primul adjectiv restrânge extensiunea substantivului- 
centru, iar celelalte introduc, succesiv, informaţii suplimentare care sunt atribuite 
sintagmei anterioare. Sunt delimitate astfel subclase ale referentului reprezentat 
prin substantivul-centru. Ordinea acestor adjective în grupul nominal nu este 
întâmplătoare: centru sportiv, centru sportiv şcolar, centru sportiv şcolar 
internațional. Asemenea grupuri nominale dezvoltate nu pot fi despărțite de 
adjective calificative (mare / vestit centru sportiv şcolar internaţional sau centru 
sportiv şcolar internațional vestit / mare, dar nu centru sportiv vestit şcolar 
internaţional sau centru sportiv şcolar vestit internațional etc.). 

Spre deosebire de adjectivele calificative, adjectivele categoriale preferă 
postpoziţia, nu sunt de obicei variabile ca intensitate, nu se adverbializează şi nu se 
substantivează întotdeauna. Se poate spune Triunghiul desenat este isoscel., dar nu 
"Triunghiul este foarte isoscel. sau Desenează isoscel triunghiuri., Isoscelul a fost 
desenat. SOND i 

1.2.3. Cele două clase semantice de adjective (calificative şi categoriale) sunt 
instabile şi interferente. Unul şi acelaşi adjectiv poate avea într-un anumit context 

sens calificativ, iar în altul sens categorial. De pildă, adjectivul comun („banal”) 
este de obicei calificativ: Poartă o îmbrăcăminte foarte comună., Comportamentul 
lui este comun. etc., dar cu sensul „general” este categorial: părere comună, divizor 
comun. O delimitare tranşantă între cele două clase semantice de adjective nu se 
poate face decât dacă avem în vedere cazuri extreme (frumos — acetic), cele mai 
multe adjective categoriale devin calificative, când dobândesc sensuri metaforice 
(creion negru — neagra realitate). Semantica adjectivului depinde în mare măsură 
de context, adică de substantivul regent, sensul virtual al adjunctului precizându-se 
numai prin raportare la sensul centrului grupului substantival. 

1.2.4. Adjectivele de provenienţă verbală sau înrudite cu un verb, inclusiv 
participiile adjectivizate (supărăcios, zâmbitor, deocheat, copt, rupt etc.) au, faţă 
de restul adjectivelor, o capacitate crescută de a primi adjuncţi, adesea comuni cu 
verbul din care provin (dependent de ceva / depinde de ceva) şi admit acumulări de 
adjuncţi (ceea ce se întâmplă mai rar cu alte categorii de adjective, vezi II, Grupul 
adjectival, 3). 

1.2.5. Compatibilitatea semantică între adjectiv şi substantivul regent este o 
condiție obligatorie pentru a putea forma un grup nominal. Un adjectiv nu se poate 
combina cu orice substantiv şi invers. Se spune femeie blondă, cal sur, dar nu "cal 
blond, "femeie sură. Unele adjective calificative se pot combina cu un număr mare 
de substantive (bun, înalt, mare, nou, rău, vechi etc.), altele cu un număr (foarte) 
restrâns; de exemplu deştept se combină (în registrul standard) numai cu 
substantive animate cu trăsătura [+ Uman]. Adjectivele categoriale se pot asocia 
numai cu anumite substantive (vezi oxidabil, potabil, roib, sulfuric etc.). Adesea 
sensul adjectivului variază în funcţie de context (mai ales în raport cu substantivul 
regent). Cu cât substantivele regente sunt mai variate semantic, cu atât semnificația 
adjectivului este mai bogată. De pildă, adjectivul bun poate însemna: „delicios, 
gustos, nealterat” (carne bună, mâncare bună, lapte bun), „apropiat, devotat, 
credincios” (prieten bun), „cumsecade, amabil” (om bun), „natural, adevărat” (tată 
bun), „oportun” (ocazie bună), „favorabil” (timp bun, vânt bun), „competent, bine 
pregătit” (cercetător bun) etc., în funcţie de substantivul căruia i se asociază. 


2. FLEXIUNEA ADJECTIVULUI 


Clasa adjectivului este constituită în cea mai mare parte din adjective flexibile 
sau variabile, analizabile în radical şi flective (desinenţe, articol) şi dintr-un număr 
relativ restrâns de adjective neflexibile sau invariabile. 

Privit în ansamblu, adjectivul este o parte de vorbire flexibilă, care exprimă 
prin formele sale genul, numărul şi cazul, preluate de la regent şi manifestate prin 
acord. Paradigma adjectivului este mai bogată decât a substantivului. 

Radicalul adjectivelor flexibile poate fi simplu sau dezvoltat, variabil sau 
invariabil. Adjectivul invariabil este alcătuit dintr-un singur cuvânt simplu (gri), 
compus sudat (cumsecade) sau compus nesudat: (verde-crud) sau dintr-un grup de 
cuvinte care funcţionează ca adjectiv, numit locuţiune adjectivală (răspuns în doi 
peri „nesigur”), vezi infra, 4.2.5. 

După posibilităţile de ataşare a flectivelor gramaticale la radical, adjectivele 
variabile se împart în două grupe: 

(a) adjective care primesc flectivul la sfârşitul cuvântului, indiferent de 
modul lor de formare (simple: bun, cordial; derivate: frumuşel, telegenic sau 
compuse: alb-imaculată, instructiv-educativă, româno-franceze); 

(b) adjective care pot primi flectivele gramaticale (şi) în interiorul cuvântului, 
adică la sfârşitul primului element care intră în compunere. E vorba de adjectivele 
compuse nesudate alcătuite / provenite din [adjectiv + adjectiv] sau [adjectiv + 
substantiv]: Brazii verzi-întunecaţi se-ndesau unul în altul. (M. Cărtărescu, 
Travesti), Avea o rochie galbenă-chihlimbar. 

Compusele din două adjective (exprimând combinaţii sau nuanţe de culori) 
sunt adesea invariabile: rochie / rochii albastru-deschis, galben-pal, roşu-aprins, 
verde-crud, deşi normală ar fi flexiunea primului termen, ultimul având mai curând 
comportament adverbial; la unele adjective compuse noi se preferă flexiunea 
ultimului termen, semn al unui grad mai mare de sudură între elementele 
compusului: activitate instructiv-educativă, relaţii româno-franceze, ca şi la 
compusele denumind nuanţe de culori: rochie alb-imaculată (Pielea feței îmi 
devenise galben-verzuie. M. Cărtărescu, Travesti). 


2.1. Adjectivele variabile 

Flexiunea adjectivală distinge prin forme specifice categoriile de gen, număr 
şi caz, pe care le „preia” de la substantivul regent. În cazul adjectivului, genul, 
numărul şi cazul, manifestate prin acordul cu substantivul, se înscriu numai în 
planul expresiei, în timp ce, din punctul de vedere al conţinutului, ele privesc 
substantivul. 

La adjectiv genul reprezintă — ca şi numărul şi cazul — o categorie flexionară, 
realizată prin forme distincte (alb / albă, fragil / fragilă; albi / albe, fragili / 
fragile), ceea ce face ca paradigma adjectivului să fie mai extinsă decât cea 
substantivală: (cal) alb / (cai) albi; (pisică) albă / (unei / unor pisici) albe. 
(Comparară cu substantivul, pentru care genul este o categorie intrinsecă, un 
substantiv „aparţinând” unui anumit gen, vezi Substantivul, 2.1.5). În paradigma 
adjectivului formele se grupează în funcţie de omonimiile specifice, comune 
substantivului şi adjectivului; formele asociate substantivelor masculine şi neutre 
disting numărul singular (poet bun) şi plural (poeți buni), în condiţiile omonimiei 
totale a cazurilor (N=Ac=G=D), iar formele dependente de un substantiv feminin 
corespund omonimiilor: singular N=Ac (poetă bună) şi singular G=D (poete bune) 
= plural N=Ac=G=D (poete bune). Sistemul de omonimii din flexiunea adjectivului 
este identic cu cel din flexiunea substantivului şi se realizează cu aceleaşi 
desinențe. Singura deosebire o constituie lipsa desinenței de plural -uri din 
flexiunea adjectivală. Formele flexionare ale adjectivelor asociate cu substentive 
neutre sunt omonime la singular cu masculinul şi la plural cu femininul. 
Adjectivele variabile feminine au genitiv-dativul singular ei il omonim cu 
pluralul nearticulat (unei profesoare bune — nişte profesoare bune). 

Genul neutru se manifestă la nivelul flexiunii adjectivale prin prezenţa unor 
desinenţe omonime la singular cu cele ale substantivelor masculine: (poet / poem) 
bun, (codri / cadru) sumbru, iar la plural cu cele ale substantivelor feminine: 
(poete / poeme) bune. 

Pentru a păstra terminologia de la substantiv formele respective ale 
adjectivului se vor numi „neutre”. 

Flexiunea adjectivului cuprinde patru forme, corespunzând categoriilor de 
număr singular / plural şi de gen masculin / feminin. 

Articolul apare în structura adjectivului în condiţii determinate de topică 
(deci numai la adjectivele care admit antepunerea), dar informaţia adusă de el se 


referă la substantiv. Numai în relație cu substantivul articolul are funcţie de 


determinare. În îmbinarea studiul ilustrului profesor, articolul -lui, ataşat 
adjectivului, este o marcă pentru determinarea substantivului profesor şi o marcă 
flexionară indicând genitivul masculin singular atât pentru adjectivul ilustru, cât şi 
pentru substantiv. 

În prezența câtorva adjective antepuse, substantivul îşi păstrează articolul 
(cf. întreg pământul), vezi infra, 2.3. 

Flexiunea adjectivului (opoziţiile de gen, număr şi caz) se realizează mai ales 
sintetic, prin desinenţe şi alternanțe fonetice (vezi Substantivul, 2.5), şi, foarte rar, 
analitic, prin prepoziţii (vezi adjective ca numeros, destul: cererile a numeroşi 
cetățeni) . 


2.1.1. Clase flexionare 

Adjectivele româneşti variabile nearticulate se repartizează în clase 
flexionare după numărul de forme distincte: 

(a) Clasa adjectivelor cu patru forme flexionare 

Această clasă este reprezentanta tipică a flexiunii adjectivale româneşti şi 
cuprinde adjectivele care au: o formă pentru m. sg. (toate cazurile), una pentru 
f. sg. N-Ac, una pentru m. pl. (toate cazurile) şi una pentru f. sg. G-D şi pl. (toate 
cazurile), marcate prin: Ø / -u, -ă, -i (asilabic, silabic şi semivocalic), -e (bun, bună, 
buni, bune; scump, acru, continuu etc.). 

Situaţii atipice de flexiune prezintă: 

— unele adjective terminate în -u semivocalic [ii] greu, rău (pl. m. grei, răi), 
ca şi adjectivul învechit mişel (pl. m. mişei) care se comportă la feminin după 
modelul substantivelor terminate în -ea [ča] (tipul saltea): grea — grele, rea — rele, 
mişea — mişele; 

-unele adjective formate cu sufixul diminutival -el (la masculin): tipul 
frumuşel, curățel, mititel, care la feminin singular prezintă variantele cu sufixul 
-ică sau -ea (€a] (singurică / singurea, tinerică | tinerea, preferată fiind prima 
variantă), dar formează pluralul feminin după modelul -ea [ča]: frumuşel, frumuşei, 
frumuşică, frumuşele. 

Sunt considerate în unele lucrări adjective cu flexiune neregulată şi 
cele de tipul român, muntean, moldovean, cu patru forme flexionare, la care 
radicalul de feminin diferă de cel masculin prin prezenţa sufixului -că: 
muntean — munteni, munteancă — muntence. Acest tip flexionar prezent la 
substantive desemnând persoane (un moldovean, nişte moldoveni, o 

moldoveancă, nişte moldovence) nu aparține însă adjectivului, cuvintele în 
-că putând fi interpretate sintactic drept substantive, apoziţii pe lângă un 
substantiv: o bucărăreasă basarabeancă / o basarabeancă bucătăreasă. 
Formele adjectivale de feminin nu-l conţin pe -că (privelişti moldovene / 
moldoveneşti şi chiar fata bănățeană într-un cântec popular). 


(b) Clasa adjectivelor cu trei forme flexionare 

Această clasă se caracterizează prin prezența unor omonimii suplimentare 
repartizate după gen şi număr. Au trei forme flexionare: 

— adjectivele care nu disting genul la plural, multe cu rădăcina terminată în 
consoanele -c (inclusiv cele formate cu sufixul -esc) şi -g: adânc / adâncă / adânci 
(cf. însă sărac cu patru forme flexionare), românesc / românească / româneşti, larg / 
largă / largi, adjectivele de tipul castaniu, pustiu, cu femininul în -e şi pluralul în -i 
[i]: argintiu / argintie / argintii, straniu / stranie /stranii, adjective care prezintă 
forme neregulate: nou / nouă / noi, roşu / roşie / roşii; 

— adjectivele care nu disting numărul la feminin, cum sunt derivatele în 
-tor (fumător — fumători, f. sg. şi pl. fumătoare) şi adjectivele terminate în -âu [îi], 
-eu [eŭ]: lălâu / lălâi / lălâie; instantaneu / instantanei / instantanee. 


Adjectivele terminate în -ar şi variantele lor în -ariu se încadrează în 
clase flexionare diferite. Varianta în -ar (arbitrar, contrar), literară, are 
flexiunea cu patru forme, cea în -ariu, de obicei învechită, intră în clasa 
adjectivelor cu trei forme: contrariu — contrarie — contrarii, ceea ce conduce 
la interferenţe flexionare ale seriilor de variante, din care rezultă paradigme 
hibride, cum ar fi contrar — contrarie — contrarii. O situație asemănătoare 
există şi în cazul variantelor în -tor şi -toriu care intră în subclase flexionare 
diferite ale adjectivelor cu trei forme: ondulator m. sg. — ondulatori m.pl. — 
ondulatoare f. sg . şi pl. — ondulatoriu m. sg. — ondulatorie f. sg. — 
ondulatorii m. şi f. pl., şi care, în mod greşit, intră în combinaţii de tipul 
obligator — obligatorie — obligatorii. Interferenţe greşite apar şi între 
flexiunea adjectivului neregulat roşu (cu trei forme) şi varianta sa neliterară 
regularizată roş (cu patru forme — roş, roşă, roşi, roşe): roş — roşie — roşii. 

Unele adjective neologice cu finala în -uu (pronunțat adesea 
monosilabic —u) la m. şi n. sg. (tipul ambiguu, asiduu, continuu) cu patru 
forme flexionare în limba literară au tendinţa de a trece la clasa cu trei forme 
prin folosirea unei forme unice de plural: ambigui, continui (codri continui, 
discuții continui, contexte ambigui), în loc de ambigue, continue, pentru 
feminin şi neutru. 

Adjectivele de tipul lălâu, molâu aparțin la două subclase diferite ca 
distribuţie a formelor omonime, fiind folosite cu câte două forme, în variaţie 
liberă, pentru f. şi n. pl.: fete lălâie / lălâi, molâie / molâi. 


— adjectivul atipic june cu o singură formă pentru m. sg. şi f. pl.: june ; f. sg. 
jună — m. pl. juni, 

(c) Clasa adjectivelor cu două forme flexionare 

Este reprezentată printr-un număr redus de adjective: 

— adjective care nu disting genul: dulce, limpede, mare ([m. sg. N=Ac=G=D] 
= [f. sg. N=Ac]) / dulci, limpezi, mari (pl. ambelor genuri şi G=D sg-f); 

— adjective care nu disting numărul: m. sg. şi pl. gălbui, greoi, rotofei etc. 
(f. sg. şi pl. gălbuie, greoaie, rotofeie); 

— adjective care nu disting genul, iar la feminin nici numărul: sagace, tenace, 
m. pl. sagaci, tenaci. 

Alte adjective terminate in -e sunt invariabile: atroce, motrice, perspicace 
etc. 

— adjective cu o singură formă pentru m. sg şi pl. şi f. sg G-D ŞI pl.: vechi, f. 
sg. veche. 

(d) Clasa adjectivelor cu cinci forme flexionare 

Desinenţa -or (proprie flexiunii pronominale, vezi Pronumele. Preliminarii, 
3), la genitiv-dativul plural nearticulat s-a extins şi la câteva adjective propriu-zise 
creând aşa-numita clasă a adjectivelor cu cinci forme: anumit, destul, diferit, felurit 
etc.: Am dat bună seara anumitor / destulor / feluritor persoane. Adjectivele 
menţionate (la care se adaugă şi numeros care nu foloseşte desinenţa -or la G / D 
pl. neart.) pot exprima genitivul şi dativul analitic cu prepoziţiile a, respectiv la: 
opiniile a destui / diverşi / feluriţi / numeroşi cetăţeni sau drumul s-a reparat 
grație a destui / numeroşi cetățeni şi am dat bună ziua la destui / diverşi / feluriți / 
numeroşi cetățeni. 


2.1.2. Adjective defective 

La adjectivele variabile se încadrează şi cele defective de gen, ceea ce reduce 
numărul de forme fără a schimba clasa flexionară. Alte adjective variabile, mai ales 
din limbajul tehnico-ştiinţific, au o distribuţie limitată semantic la asocierea cu un 
unic substantiv, de un anumit gen, celelalte forme gramaticale nefiind înregistrate: 

— adjective numai cu formă de m. / n. sg. (determină substantive masive): 
lapte covăsit, zahăr farin, hidrogen sulfurat etc.; 

— adjective numai cu forme de m. sg. și pl.: țânțar anofel / țânțari anofeli, an 
bisect / ani bisecți etc.; 

— adjective numai cu forme de f. sg. şi pl: urnă cinerară / urne cinerare, liră 
sterlină / lire sterline, glandă sudoripară / glande sudoripare etc.; 

-adjective numai cu forme de neutru (sg. şi pl.): barometru aneroid / 
barometre aneroide, foc bengal / focuri bengale, accent circumflex / accente 
circumflexe, substantiv epicen / substantive epicene etc. 


Prin extinderea distribuţiei, unele adjective îşi pot completa paradigma 
în combinaţii — stabile sau ocazionale: alături de gravidă (femeie), există azi 
în limbajul medical şi forma de neutru gravid (uter), iar ocazional şi glumeţ 
se poate folosi și masculinul refăcut (bărbat gravid — bărbați gravizi). 


2.1.3. Cazul vocativ 

limba literară, cea mai răspândită formă de vocativ a adjectivelor este cea 
omonimă cu N-Ac nearticulat pentru toate genurile şi numerele. Această formă 
este, în general, posibilă atât în postpoziție (copil iubit!, fată frumoasă!, soare 
blând! / copii iubiţi!, fete frumoase!, râuri limpezi!), cât şi în antepoziţie (stimat 
auditoriu!, iubit coleg !, scumpă soră !, iubiți colaboratori!, onorate doamne’). 
Uzul cunoaşte însă anumite restricţii de topică. Se foloseşte prin tradiţie oameni 
buni!, dar nu “buni oameni! 

In antepoziţie, când este despărțit de substantiv printr-un posesiv sau printr-un 
substantiv în genitiv, adjectivul este articulat enclitic: scumpul meu soţ!, scumpa 
noastră bunică!, iubiții mei prieteni!, dragile mele mătuşi!, scumpele mamei fete!, 
frumoşii tatei băieţi! 

Flectivele specifice de vocativ din paradigma adjectivului sunt comune cu 
cele din flexiunea substantivului: -e şi -ule pentru masculin singular (iubite coleg”, 
stimate domn!, sărmane omule!, ilustre coleg! etc.: frumosule băiat!, străvechiule 
codru!) şi -lor pentru masculin şi feminin pl. (bătrânilor codri!, frumoaselor 
câmpii!), flectivul de feminin sg. -o nu apare în paradigma adjectivului. 


Dintre desinenţele proprii vocativului la adjectivele masculine, -e Şi 
-ule, ultima este prezentă mai ales la adjectivele substantivate: dragule, 
iubitule, scumpule etc., ca şi desinenţa -o, specifică substantivului: frumoaso, 
iubito, scumpo, urâto. 


Ocurența formei de vocativ la adjective este condiţionată de poziţia 
adjectivului față de substantiv (apare numai la adjectivele antepuse) şi de sensul 
lexical al adjectivului (apare numai la cele calificative), ca şi de al substantivelor la 
care se raportează (de obicei substantive animate sau inanimate personificate): 

Să te ridic la pieptu-mi, iubite înger scump. (M. Eminescu, Din valurile 
vremii); Bătrânule codru! 

Utilizarea formelor de vocativ cu desinenţă specifică este restrânsă. 

Adjectivul drag are o situaţie specială, prezentând la vocativ masculin sg. o 
desinență -ă, identică cu cea de feminin sg. (N, Ac, V), indiferent de poziţia 
ocupată față de substantiv: dragă domnule!, domnule dragă! (ca şi dragă soră!, 
soră dragă!). Acelaşi adjectiv este folosit şi cu forma de vocativ omonimă cu 
nominativ-acuzativul: prieten drag!, drag prieten!, dragul mamei băiat!, dragul 
meu copil!, dar niciodată cu desinenţele specifice de vocativ masculin: “drage 
prieten! Cu desinenţa -ule se poate folosi adjectivul substantivizat (dragule!), dar 
nu "dragule prieten! Utilizarea formei cu -ă pentru V m. sg. în cazul lui drag 
presupune obligatoriu ocurența unei mărci specifice de vocativ (-e sau -ule) la 
substantivul comun regent: dragă băiete / băiatule! sau băiete dragă! (nu şi: 
“dragă băiat! sau "băiat dragă!). Substantivele proprii masculine pot avea sau nu o 
marcă de vocativ atunci când sunt însoţite de adjectivul dragă: dragă lon! / loane!, 
dragă Radu! / Radule!. 

În cazul celorlalte adjective, vocativul este, de obicei, marcat la primul 
termen al grupului: credinciosule slujitor! / slujitorule credincios!, Socrule mic! 
(Z. Stancu, Desculj), Iubite cititor!, Astfel îți e cântarea, bătrâne Heliade... 
(M. Eminescu, La Heliade). Vezi şi II, Grupul nominal, 2.2.4. 

Marca de vocativ poate apărea la ambii termeni ai grupului nominal: szăpâne 
bune!, (M. Sadoveanu, Divanul persian); iubite barde!, (M. Eminescu, Replici); 
ambii termeni pot fi însă nemarcați: prieten drag!, om bun!, Îi par un cântec 
sublim încet / lubit poet? (M. Eminescu, Replici). 

Grupurile nominale cu mărcile de vocativ la ambii termeni sunt învechite. 
În limba actuală se păstrează doar în câteva structuri ca iubite cititorule, iubite 
amice sau cu adjectivul drag (în sintagme de tipul dragă prietene, dragă loane / 


prietene dragă, loane dragă). 

2.1.4. Radicalul adjectivului 

Radicalul adjectival poate fi monomorfematic (alb, bun, mare) sau dezvoltat 
prin derivare sau compunere (frumuşel, cuminte, strămoşesc), el poate fi invariabil 
(bun, bună, buni, bune) sau poate fi variabil datorită alternanțelor fonetice 
(frumos, frumoşi, frumoasă, frumoase). 

Flexiunea adjectivală se caracterizează, ca şi cea substantivală, în general, 
prin poziţia fixă a accentului, care face parte totdeauna din structura fonică a 
radicalului. Radicalul variază ca lungime între una şi şase silabe, cel mai des 
întâlnindu-se radicalele mono- şi bisilabice. Silaba accentuată precedă de regulă 
direct flectivul (frumos, adevărat) sau este situată la interval de o silabă (ager, 
agricol). 


2.1.5. Alternanţe fonetice 

Radicalul adjectival variabil este reprezentat prin secvenţe fonice diferite ca 
urmare a prezenței alternanțelor (vocalice şi consonantice). Alternanţele sunt 
condiţionate de structura fonică a flectivului (vezi Substantivul, 2.5). Ele 
constituie un mijloc suplimentar de marcare a valorilor gramaticale de gen, număr 
şi caz, exprimate, în primul rând, prin desinenţe. Variația radicalului adjectival are 
totdeauna caracter parțial, alternanțele afectând numai o parte a radicalului. 
Alternanţele care afectează radicalul adjectival sunt comune şi substantivului şi 
marchează opoziția de gen, de număr şi de caz. 

Alternanțele vocalice afectează mai ales silaba accentuată a radicalului: 
e / ča (drept — dreaptă, frăţesc — frățească; îndrăzneață — îndrăzneţe; beat, beată 
— beti, bete, treaz, trează — treji, treze); o / Ga (domol — domoală, trecător — 
trecătoare; moale — moi; goale — goi), e / a (biet — biată / biete, deşert — deşartă 
/ deşerte; italian — italieni), â / i (tânăr, tânără — tineri, tinere, vânăt, vânătă — 
vineți, vinete). Silaba atonă este afectată numai de alternanța ă / e (geamăn, 
geamănă — gemeni, gemene, proaspăt, proaspătă — proaspeţi, proaspete). 

În radicalul adjectivelor neregulate apar sporadic în silabă accentuată 
alternanţele ă / e (în rău — rea) şi a /ă (numai în călare — călări), în majoritatea 
cazurilor, în flexiunea adjectivală, a accentuat de la singular se păstrează şi la 
plural: drag(ă), larg(ă), mare, tare — dragi, largi, mari, tari (spre deosebire de 
substantive, unde alternanţa a / ă în silabă accentuată e frecventă: bancă — bănci, 
cărare — cărări, mare — mări etc.). Alternanţele ă / e (în silabă atonă), â/i şia/ă 
(în silabă accentuată) marchează numai opoziția singular / plural (vezi exemplele 
date mai sus). La adjectivele al căror radical este afectat de două alternanţe 
vocalice, una dintre ele este obligatoriu ă / e în silabă atonă (geamăn, tânăr, 
feapăn, vânăt — gemeni, tineri, jepeni, vineți). 

Alternanţele consonantice se produc între consoane simple sau între grupuri 
de consoane: c / č (adânc, adâncă / adânci; flasc, flască / flasci; puternic, 
puternică / puternici; sărac, săracă / săraci), g / & (nătâng, nătângă / nărângi; 
stâng, stângă /stângi; vitreg, vitregă / vitregi, vitrege), t / | (bogat / bogaţi, cuminte 
/ cuminţi, plat / plați), d / z (cald / calzi, crud / cruzi, verde / verzi), s / ş, se), str) / 
Ş(D, ş(tr): des / deşi, ales / aleşi, fix / ficşi, capitalist / capitalişti, albastru / 
albaştri; z / j (breaz / breji, treaz / treji), | / Ø (gol / goi, moale / moi, sătul / sătui); 

grupurile consonantice sc / şt (brusc / bruşti, orăşenesc / orăşeneşti). Alternanța 
între semiconsoane (ŭ / ï) apare într-un singur exemplu: nou, nouă / noi. 

Cu excepția alternanţei consonantice s / ş care se produce şi în interiorul unor 
grupuri consonantice — (k)st, str / (k)şt, ştr (prost / proşti, mixt / micşti, albastru / 
albaştri), toate celelalte afectează finala radicalului. În radicalul adjectival nu poate 
apărea decât o singură alternanță consonantică. 

Alternanţele consonantice marchează opoziţia de număr. 

Deşi relația între alternanţe şi calitatea fonică a desinenţelor este evidentă, 
acelaşi context fonetic nu impune cu necesitate alternanţe fonetice, vezi dârz / 
dârji, dar ursuz / ursuzi, gol / goi, dar domol / domoli. Diferenţele apar mai ales 
între adjectivele din fondul vechi şi popular (des / deasă, întreg / întreagă, negru / 
neagră, sec / seacă) şi cele neologice (dens / densă, integru / integră, intrinsec / 
intrinsecă), derivatele cu sufixul vechi -esc cunosc alternanța vocalică e / ča 
(strămoşesc / strămoşească), dar cele cu sufixul neologic omonim nu o 
înregistrează în majoritatea cazurilor: carnavalescă, dantescă, romanescă (cu 
excepţia lui pitorească). Variantele cu diftong sunt în general respinse ca neliterare 
(rotească, livrească pentru grotescă, livrescă). Alternanţa o / Ga din cuvinte ca 
frumos / frumoasă a afectat şi o serie de neologisme: analoagă, omoloagă (Şi 
analogă, omologă), snoabă, alături de barocă, ipohondră, majoră unde o se 
păstrează nealterat. Alternanţa z / j care afectează în general adjectivele vechi 
(dârz, treaz, viteaz / dârji, treji, viteji, dar ursuz / ursuzi, mofluz / mofluzi şi mofluji) 
nu se mai realizează în neologisme (confuz, obez), nici la adjectivele care arată 
apartenența etnică şi locală (danez, francez etc.). O repartiție în funcţie de 
vechimea cuvintelor se observă şi în cazul alternanţei 1 / Ø (gol / goi, moale / moi, 
frumuşel / frumuşei, dar şi domol / domoli, fudul / fuduli), care nu intervine la 
adjectivele neologice în -el, -al, -bil etc. (fidel, industrial, memorabil / fideli, 
industriali, memorabili). Alternanţa grupurilor sc / şt (tipul românesc / româneşti) 
funcţionează şi la unele neologisme, afectând şi femininul plural în -e (brusc, 
bruscă / bruşti, bruşte, fantasc, fantască / fantaşti, fantaşte), dar nu şi în cazuri ca 
basc, etrusc, flasc (pl. basci / basce etc.). 

Un radical adjectival poate fi afectat nu numai de o singură alternanță 
fonetică (vocalică sau consonantică), ci şi de două alternanţe vocalice (geamăn / 
gemeni), de o alternanță vocalică şi una consonantică (proaspăt / proaspeţi) sau de 
două alternanţe vocalice şi una consonantică (vânăr / vineți). Cele mai frecvente 
sunt alternanţele e / ča, o / ča şi 1/7. Într-un radical adjectival, alternanţa d/z nu 
este coocurentă cu o alternanță vocalică (crud / cruzi, rotund / rotunzi). Datorită 
prezenţei alternanţelor fonetice, radicalul unor adjective poate avea două sau chiar 
trei realizări: moale — moi, surd — surzi, tânăr — tineri etc. şi des — deasă — deşi, 
bărbătesc — bărbătească — bărbăteşti etc. 


2.2. Adjectivele invariabile 


Un număr de adjective relativ restrâns, dar în continuă creştere, nu cunoaşte 
opoziţiile de gen, număr şi caz. Din clasa adjectivelor invariabile fac parte unele 
adjective simple (bleu, maro, otova) sau compuse (alb-vanilie, grena-lucios, 
roz-oranj), dar şi locuţiunile adjectivale (ca vai de lume, fel de fel de, cum trebuie). 

În general, adjectivele din această categorie nu pot fi nici articulate. 
Numeroase adjective invariabile pot avea însă grade de intensitate sau modalizatori 
de evaluare: este foarte / cel mai / mişto, este cam prea cumsecade etc. Topica 
adjectivelor invariabile, ca şi a unor adjective variabile, poate fi liberă (o plăcere 
anume / o anume plăcere, o închipuire aievea / ? o aievea închipuire) sau fixă, fie 
în postpunere față de centru (îmbrăcăminte aparte, păpuşă gigea, român sadea), 
fie în antepunere (asemenea oameni, aşa banchet, coşcogea omul). În vecinătatea 
adjectivelor invariabile antepuse, substantivul-centru poate fi numai nearticulat 
(aşa om / "aşa omul, asemenea fată / "asemenea fata) sau în variaţie liberă articulat 
/ nearticulat: coşcogea vlăjgan(ul). 

Adjectivele simple. Câteva adjective invariabile simple sunt terminate în 
consoană, i semivocalic, [i], sau e, precum antișoc, corai, atroce, având structură 
fonetică analogă adjectivelor variabile (adânc, greoi, tenace); un număr mare de 
adjective invariabile prezintă finale cu vocale accentuate (-a, -ea, -e, -i, -o în 
grena, sadea, pane, uni, mişto, etc. şi [6], [ii] în bleu, ecru) şi neaccentuate -a, -ea, 
-i vocalic [i] şi semivocalic [i], -o: sepia, asemenea, sexy, ditai, stereo; sau în 
variație liberă cu vocală accentuată şi neaccentuată (bantu / bantu). 

Unele adjective invariabile provin din adverbe (asemenea, așa, atare), altele 
au fost la origine grupări locuţionale care s-au sudat (anume, cumsecade). 
Numeroase prefixoide, abrevieri şi trunchieri sunt folosite adjectival în limba 
actuală (muzică latino, program tele, coafură afro etc., profesoară O.K. sau super 
O.K.; cuplu lesbi, studentă simpa etc.). Invariabile sunt şi adjectivele formate cu 
prefixe de la substantive (pastă anticarie, vestă antiglonţ, măsuri anticomunisrn, 
etapă postconflict / postprivatizare, program preaderare etc.). 


Adjectivele asemenea, aşa, atare, astfel de funcţionează adesea 
anaforic, trimițând la un antecedent adjectival calificativ de la care îşi iau 
referinţa: A avut o teză interesantă. O asemenea / aşa / atare / astfel de teză 
merită să fie publicată. 


Cele mai multe adjective invariabile sunt împrumuturi. Cele vechi -— 
(coş)cogea(mite), ditai, doldora, sadea etc. — sunt populare şi familiare. Cele 
recente, mult mai numeroase, reprezintă o clasă în curs de extindere. O categorie 
largă este constituită din adjectivele în -e (atroce, eficace, factice, forte, locvace, 
motrice, pendinte, perspicace, propice, rapace, vivace, vorace; altele, ca tenace, au 
însă o invariabilitate limitată, deoarece pot fi articulate definit (vezi supra, 2.1.1). 

Structura fonetică a împrumuturilor adjectivale invariabile este variată, unele 
sunt monosilabice (bej, bleu, cloş, crem, gay, grej, gri, roz, şic), altele plurisilabice 
(ad-hoc, antişoc, corai, franco, havan, oliv, oranj, pepit, sepia, sexy, shocking, 
singel, stereo, turcoaz, vernil etc., multe având finală vocalică accentuată: bordo, 
grena, indigo, lila, maro, pane, rococo etc.). 


Unele dintre adjectivele de mai sus, în special nume de culori, tind să 
se adapteze, în limba vorbită, la diferite tipuri flexionare. De pildă, kaki este 
folosit şi ca adjectiv cu trei forme flexionare: veston kakiu, manta kakie, 

pantaloni kakii, pe când bleumarin, mov şi roz (fustă bleumarină, rochie 
movă, față roză, fețe roze) tind să se adapteze la adjectivele variabile cu patru 
forme flexionare. 


Adjectivele compuse din două adjective invariabile sunt, la rândul lor, 
invariabile totdeauna (avea o rochie roz-oranj). Cele care conţin cel puţin un 
adjectiv variabil pot fi invariabile sau variabile contextual: Avea o rochie grena- 
închis(ă) / albastru-închis(ă) / albastră-închisă. 

Locuţiunile adjectivale sunt grupuri fixe de cuvinte care se comportă 
flexionar ca adjectivele invariabile (vezi infra, 5.2.5). 


2.3. Articularea adjectivului 


Specific organizării grupului nominal şi caracterizând totdeauna substantivul 
regent în asocierea cu adjectivul, articolul enclitic se ataşează, în limba română, 
primului component al grupării: omul bun, în topica obişnuită [substantiv + articol 
+ adjectiv] sau bunul om [adjectiv + articol + substantiv]. 

2.3.1. Articolul enclitic se ataşează adjectivului atunci când acesta precedă 
substantivul şi nu este precedat, la rândul lui, de un determinant adjectiv 
pronominal: bunul părinte, dar acest bun părinte, părintele bun. Substantivul 
regent al unui adjectiv antepus nu poate primi, de regulă, afixul definit de 
determinare, acesta fiind preluat formal de adjectiv în condiţiile date (bunul om, 
dar un bun om). 

Fac excepţie adjectivele care pot preceda un substantiv articulat enclitic, 
precum întreg — întreg ținutul —, fiind însă posibilă şi construcția întregul ținut. 

Admit asocierea cu un substantiv articulat definit adjectivele invariabile 
coşcogea(mite), ditai, ditamai: coşcogeamite găliganul, ditamai namila, ditai omul. 
În îmbinarea relativ fixată de uz în plin centrul capitalei / oraşului etc., sensul 
adjectivului trimite la o utilizare adverbială (chiar). Construcția nu este 
reperabilă într-un context feminin ( în plină desfăşurarea evenimentului); de altfel, 
antepus, adjectivul plin nu acceptă, în general, articolul: în plină zi, în plină 
retragere, în plină maturitate literară, în plină sărbătoare etc. — decât accidental 
sau învechit. 

În anumite condiţii stilistice sau la vocativ, şi alte adjective pot preceda un 
substantiv articulat: pe negre vițele-i de păr sau sărmane omule! (dar şi sărmanule om’). 


Regional şi învechit se pot întâlni şi alte adjective nearticulate care 
preced un substantiv articulat: dulce târgul leşilor. 


În situaţia în care mai multe adjective antepuse au ca regent acelaşi 
substantiv, poate fi articulat numai primul adjectiv, când acesta se referă la tot 
grupul nominal pe care îl precedă (singura adevărată amintire) sau pot fi articulate 
toate adjectivele, când între ele există raporturi de coordonare (făcutul şi bunul 
meu prieten; albastrul, seninul cer). 

2.3.2. În flexiunea adjectivului, articolul este reprezentat prin aceleaşi unităţi 
morfematice ca la substantiv (frumos — frumosul, frumoasă — frumoasa, mare — 
marele, marea etc.). 

Întrucât articularea adjectivului e condiționată de antepunerea lui faţă de 
substantivul regent şi nu toate adjectivele pot ocupa primul loc într-un grup 
nominal, formele marcate de articol, chiar dacă teoretic sunt posibile, nu se 
regăsesc în flexiunea tuturor adjectivelor. Incompatibilitatea cu articolul definit se 
datorează uneori structurii formale a adjectivului. Dacă unele adjective invariabile 
pot fi articulate enclitic (eficacele medicament, locvacele interlocutor), cele mai 
multe se sustrag articulării, chiar dacă sunt în antepoziţie: asemenea (om), aşa 
(răspuns), coşcogeamite (flăcăul), ditai (negustorul) etc. 

Ca şi în cazul substantivului, prin formele lui diferenţiate, articolul enclitic 
contribuie la reducerea unor omonimii din flexiunea adjectivului. În felul acesta, 
omonimia m. sg.= m.pl.= G/Df.sg.=G/Dm.şi f. pl., specifică unui adjectiv cu 
două forme ca vechi, precum şi omonimiile comune întregii flexiuni adjectivale, se 
reduc parţial prin ataşarea flectivelor enclitice de determinare: vechiul oraș, vechii 
prieteni şi vechea biserică. Afixele de determinare contribuie astfel la exprimarea 


valorilor de gen, număr şi caz. 


2.4. Gradele de intensitate : 


Categoria intensității, numită tradițional categoria comparației, reprezintă, în 
grupul nominal, particularitatea specifică a adjectivului față de substantiv şi 
pronume şi priveşte semantic adjectivul, iar în grupul verbal, adverbul. 

Intensitatea unei însuşiri poate fi comparabilă (evaluarea având ca temei 
comparația) sau noncumparabilă. Evaluarea comparativă a intensității unei însuşiri 
poate fi considerată obiectivă şi subiectivă (apreciativă), ultima exprimându-se mai 
ales prin superlativ absolut (cu diferite nuanțe semantice) şi prin pozitiv. 

Gradele de intensitate sunt exprimate cu ajutorul unor mărci gramaticale 
analitice, totdeauna antepuse, ca şi prin mijloace expresive — sintactice, fonetice 
sau lexicale — mai mult sau mai puţin gramaticalizate. 

In cazul adjectivului, dintre mărcile gradelor de intensitate numai formantul 
cel (din structura cel mai + adjectiv) este variabil în raport cu genul, numărul şi 
cazul (omul cel mai bun, omului celui mai bun etc.), celelalte sunt invariabile. 

Unele adjective sunt incompatibile cu gradele de intensitate (vezi infra, 2.4.2). 

2.4.1. Intensitatea comparată a unei însuşiri poate fi apreciată ca având 
acelaşi grad sau grade diferite pentru două sau mai multe obiecte sau pentru acelaşi 
obiect în împrejurări diferite. Intr-o comparație explicită a gradului de intensitate 
sunt implicați totdeauna doi termeni: termenul (nominalul) comparat şi reperul 
comparației. 

Comparaţia are în vedere: 

— două sau mai multe obiecte: din aceeaşi clasă (Jon este cel mai bun dintre 
elevi., Mircea Lucescu... poate fi considerat cel mai constant şi valoros (dar şi 
ghinionist) antrenor al acestui deceniu. [= dintre antrenorii acestui deceniu] 
„Astra”, 1989) sau din clase diferite (Tălpile sunt mai îndepărtate de creştet / decât 
trecutul de prezent., N. Stănescu, A inventa o floare); 

— un obiect în împrejurări diferite (A putut trimite cu primejdie mai puţină 
decât oricând răvaşul său., M. Sadoveanu, în GA); 

— două însuşiri ale aceluiaşi obiect (Ea, mai mult speriată decât încântată, se 
întreba ce i-a venit., H. Gârbea, Enigme); 

Reperul comparaţiei poate fi exprimat nonpropozițional sau poate avea o 
realizare propozițională; uneori neexprimat, dar deductibil, reperul comparaţiei 
poate fi: 

— complement introdus prin ca, de, decât, la fel cu, din, dintre etc. (Pe părul 
lor... bălai şi moale ca şi auru-n spice..., M. Eminescu, Muşat şi ursitorile); 

— complement sau atribut fără element de legătură (Limba românească nu-mi 
păruse niciodată mai frumoasă., T. Vianu, Jurnal), Colonia romană deveni una 
din cele mai frumoase provincii ale întinsei împărăţii romane., N. Bălcescu, 
Istoria); Este cea mai bună bucătăreasă moldoveancă., Ar fi cea mai mare fericire 
a mea., M. Eliade, Maitreyi); 

— propoziţie completivă sau atributivă (Era mai înțelept de cum îl 
cunoscusem., Cel mai frumos cer care mi-a fost dat să-l văd vreodată., M. Eliade, 
Maitreyi). 

Reperul comparaţiei poate lipsi şi, în acest caz, avem de-a face cu 
întrebuinţarea absolută a unor grade de intensitate care admit comparaţia: Este cea 
mai frumoasă haină. 

De obicei se vorbeşte despre trei grade de intensitate: pozitivul, comparativul 
(de egalitate, de superioritate şi de inferioritate) şi superlativul (relativ şi absolut), 
dintre care pot exprima o comparaţie explicită numai comparativul şi superlativul 
relativ. Superlativul absolut nu presupune o comparație (vezi însă: un cer foarte 
întunecat, ca de furtună). 

Gradul pozitiv nu implică nicio precizare privind intensitatea, dar admite 
comparaţia prin unele sintagme care-l fac echivalent cu un comparativ de egalitate 
(silitor ca tine). Intensitatea comparată poate fi de egalitate (om la fel de frumos ca 
soarele) şi de inegalitate (cel mai frumos / cel mai puțin frumos dintre ei). 

Intensitatea unei însuşiri poate fi evaluată şi prin alte mijloace, exprimând 
aprecieri de gradare intermediare: aproape frumos, uşor cărunt, cam alb, destul de 
bun etc. 

2.4.1.1. Gradul pozitiv este termenul zero, neutru din punctul de vedere al 
intensității, şi constituie punctul de reper la care se raportează celelalte grade ale 
intensității. El reprezintă forma-tip a adjectivului, nemodificată formal şi semantic 
de prezența mărcilor de intensitate: om bun, casă mare, El este cuminte. 

Pozitivul poate fi antrenat într-o comparaţie de egalitate nemarcată (în 
absenţa grupărilor locuţionale: la fel de, tot aşa de etc.), gradul de intensitate fiind 
indicat exclusiv prin cel de-al doilea termen al comparaţiei (deştept ca tine sau, în 
inversiune, ca tine de deştept). 

Construcţiile cu adjectivul la gradul pozitiv comparat cu un obiect tipic 
pentru însuşirea respectivă sunt de cele mai multe ori echivalente semantice ale 
superlativului absolut: zare ca piatra, iute ca săgeata; Uite-i mă, căciula, frate, / 
Mare cât o zi de post. (G. Coşbuc, larna pe uliţă); insuportabila imagine 
răsturnată cât un timbru de mică. (M. Cărtărescu, Travesti). 

Ideea de superlativ, neexprimată aici gramatical, este stabilită în raport de 
cunoştinţele curente despre însuşirile (calitate, dimensiune etc.) lucrurilor fixate ca 


puncte de reper. 

2.4.1.2. Gradul comparativ indică evaluarea intensității însuşirii ca 
superioară, egală sau inferioară în raport cu aceeaşi însuşire a altui / altor obiect(e) 
sau a aceluiaşi obiect (în circumstanţe diferite) ori în raport cu altă însuşire care 
trimite fie la acelaşi obiect, fie la obiecte diferite. Gradul comparativ poate exprima 
deci egalitatea şi inegalitatea; în ultimul caz se disting comparativul de 
superioritate şi cel de inferioritate. Toate varietățile comparativului presupun, din 
punct de vedere formal, asocierea mărcilor graduale antepuse cu adjectivul la 
gradul pozitiv, urmat, de obicei, de reperul comparaţiei. Termenul în raport de care 
se face comparaţia poate fi un complement comparativ (vezi şi II, Construcţii 
comparative). 

2.,4.1.2.1. Comparativul de egalitate se formează cu locuţiunile la fel de, tot 
aşa de, tot atât de, deopotrivă de + adjectivul (la gradul pozitiv), iar reperul 
comparației este introdus prin ca şi ca şi, cât şi cât şi sau, dacă este o parte de 
propoziţie şi prin (pre)cum, după cum, aşa cum, întocmai cum şi cât dacă este o 
propoziție. Reperul introdus prin cât realizează, de obicei, o comparație cantitativă: 
mare cât casa / cât se poale: 

El este la fel de (tot aşa de, tot atât de, deopotrivă de) bun ca (ca şi, cât, cât 
şi) ea / cum (precum, după cum, aşa cum, întocmai cum, cât) este şi ea. l 

Sarea era tot atât de vânătă ca zahărul. (Cezar Petrescu, Întunecare). 

Hinduismul e tot atât de bun ca şi creştinismul. (M. Eliade, Maitreyi). 

Uneori reperul comparaţiei de egalitate este deductibil din context, termenul 
al doilea fiind neexprimat, dar subînţeles, fiind vorba de aceeaşi calitate, raportată 
la momente diferite: A trecut mai mult de o lună de-atunci, şi răul n-a scăzut, frica 
e la fel de insuportabilă [ca acum o lună]. (M. Cărtărescu, Travesti). 

Elementul introductiv al reperului poate, de asemenea, să fie parțial 
neexprimat, dar recuperabil anaforic: Migala meşteşugului deopotrivă de scrupulos 
în cizelarea giganticelor blocuri şi a minusculelor pietricele. (G. Munteanu, 
Istoria) în loc de: şi în cizelarea minusculelor pietricele. 

Raportul de intensitate egală poate include două calități, fiind exprimat în 
propoziţie prin termeni corelativi: tot atât de / pe cât de + adjectiv + cât şi de / pe 
atât de + adjectiv, iar în frază prin fot atât de... pe cât este de... sau pe cât este 
de... pe atât este de... : Este pe cât de cuminte, pe atât de bun., Este tot atât de bun 
pe cât este de cuminte. / Pe cât este de bun, pe atât este de cuminte. 

Comparaţia de egalitate poate admite, la fel ca şi unele grade ale comparațţiei 
de inegalitate, modalizatori adverbiali cu rol de aproximare sau de diminuare ori de 
specificare a egalității: Repetiția e aproape la fel de importantă ca cititul., Toate 
sunt cam deopotrivă de aberante. (G. Munteanu, Istoria), Este exact la fel de 
prietenos ca şi altădată. 

2,4.1.2.2. Comparativul de inegalitate al adjectivului indică gradul mai 
ridicat sau mai redus al calității atribuite unui obiect. Marcarea superiorității se face 
prin mai, a inferiorităţii prin mai puțin, ambele antepuse adjectivului. Termenul de 
comparaţie este introdus prin decât, în variaţie liberă cu ca, pentru cele două specii 
de comparativ de inegalitate, când reperul este nonpropoziţional, şi prin decât 
(popular şi de cum) când este exprimat printr-o propoziție: Am stat două săptămâni 

la sanatoriul din Buşteni şi am ieşit de-acolo mai tulburat şi mai sălbătăcit 
ca-nainte. (M. Cărtărescu, Travesti), Canoane nu mai puțin severe decât cele spuse 
cu glas tare. (Al. Ivasiuc, Corn de vânătoare), Era mai deşteaptă decât părea. 


Este greşită introducerea termenului de referință în comparaţia de 
inegalitate prin ca şi (Sunt mai înalt ca şi tine). Construcţia se realizează 
corect prin ca, specific pentru comparativ (Sunt mai înalt ca tine). 

Ca şi este tot mai des folosit în limba actuală pentru evitarea unor 
cacofonii (Este mai moale ca şi catifeaua.), de unde s-a extins în mod 
nejustificat şi la alte contexte fonetice (Este mai moale ca şi fulgul.) şi de 
aici a ajuns să-l înlocuiască pe ca şi în structuri necomparative: Marin ca şi 
profesor... 


Termenul în raport cu care se face comparația se introduce prin prepoziţia de 
când arată măsura: Podeaua era de mozaic şi nu putea avea latura mai mare de 
vreo trei metri. (M. Cărtărescu, Travesti). 

În comparația de inegalitate, în evaluare implicită, reperul poate fi introdus şi 
prin față de, în comparaţie cu, în raport cu, pe lângă, cu adjectivul la gradul 
pozitiv (Andrei este mare faţă de / în comparaţie cu / în raport cu / pe lângă 
Traian.) şi nu la un comparativ marcat, cum se foloseşte uneori (Este mai mare față 
de / în comparaţie cu Traian.). 

Comparativul de inegalitate, ca şi comparativul de egalitate, poate fi folosit în 
mod absolut, cu termenul al doilea neprecizat, dar subînțeles, cunoscut sau 
presupus. Compară: 

Statui coclite pe care nu le mai observă nimeni [...] le ajutam să renască la o 
realitate mai adâncă, într-un aer metafizic şi radios. (M. Cărtărescu, Travesti); 

În special lumea mai puțin informată şi foarte sensibilă la ideea integrității 
teritoriale a României [...] poate fi uşor cucerită printr-o dezinformare. (Rlit, 
2002). | 

Unele adjective neologice de origine latină în -(i)or sunt intrinsec 
comparative de superioritate: anterior, posterior, ulterior; inferior, superior; 
exterior, interior. Majoritatea adjectivelor menționate implică semantic ideea de 
comparaţie, iar reperul este exprimat prin substantiv la cazul dativ sau este introdus 
prin fază de: dată anterioară conferinţei, rezultat inferior aşteptărilor / față de 
aşteptări etc. Major şi minor, ca şi junior şi senior, nu mai au sens comparativ. 

Comparativul de inegalitate, precedat de unele adverbe sau locuţiuni 
adverbiale, participă la .realizarea construcțiilor intensive şi progresive (vezi II, 
Construcţii comparative, 3.2). 

În construcţiile intensive, comparativele de inegalitate sunt precedate de mult, 
şi, rar încă: 

Religia mea e mult mai bună decât a lui. (M. Eliade, Maitreyi); 

S-ar putea să fie de fapt o amintire-paravan pentru ceva şi mai adânc, şi mai 
îndepărtat, pentru o cameră şi mai secretă din sinea mea, mai apăsată de 


interdicţie. (M. Cărtărescu, Travesti); | | l 
De când era tânără era încă mai strălucitoare decât fiica ei. (Al. Ivasiuc, 


Corn de vânătoare). 

(Cu) mult poate preceda şi comparativele etimologice de tipul inferior, 
superior în construcţii intensive: Acest port militar... era considerat cu mult 
superior New Yorkului. (M. Ralea, în GA). 

Dacă mult înaintea comparativului este o marcă de intensificare, puțin în 
aceeași poziţie indică, fără a o anihila, o diminuare a superiorității. Compară: copil 
mult mai atent decât alții şi copil puţin mai atent decât alții. 

În construcţiile progresive comparativele de inegalitate sunt precedate de 
mereu, tot şi din ce în ce, iar în anumite construcţii (cu elemente corelative) sunt 
precedate de cu câi...cu atât: 

Calea e închisă, ba tot mai încâlcită. (Camil Petrescu, Un om între oameni); 

[Era] Din ce în ce mai străină / Cu din ce în ce mai puțini cunoscuți. 
(„Luceafărul”, 2002). 

Câte o fată lua chitara şi, cu o voce mâțâită, aproape de neauzit, dar cu o 
faţă senzual-tristă — cu cât mai senzuale buzele, cu atât mai nefericiţi ochii — 
începea un fir de cântec... (M. Cărtărescu, Travesti). 

Comparativul intensiv poate fi exprimat şi cu ajutorul lui mai accentuat: mai 
frumoasă („şi mai frumoasă”). 

Coordonarea a două sau mai multe adjective la gradul comparativ de 
inegalitate impune repetarea mărcilor de intensitate (mai, mai puțin): 

Poate că, în cele din urmă, totul va trece în ele şi, pe măsură ce vor deveni 
mai purulente, mai colcăitoare, eu însumi mă voi goli de venin. (M. Cărtărescu, 
Travesti); 

Supărată de concurența dură a altor distracții şi chiar a altor Jocuri mai 
simple şi mai bănoase (H. Gârbea, Enigme); 

Este mai puțin atentă şi mai puţin vioaie ca înainte. 

Uneori mărcile de intensificare sau de progresie pot apărea o singură dată: 

Era o nouă pace...mult mai largă şi mai de sus. (Al. Ivasiuc, Corn de 
vânătoare); 

O lăsai să vorbească, din ce în ce mai turburat şi mai Surprins de cele ce 
ascultam. (M. Eliade, Maitreyi); 

Era tot mai nervos şi mai absent. 

Termenul de reper al comparației poate fi comun mai multor adjective 
coordonate: Am stat două săptămâni la sanatoriul din Buşteni şi am ieşit de-acolo 
mai tulburat şi mai sălbătăcit ca-nainte. (M. Cărtărescu, Travesti). 

În compararea a două însuşiri, în general opuse, comparativul de 
superioritate se formează cu mai mult (dar şi cu mai curând, mai degrabă): 
Scriitorul este mai mult vindicativ decât Justițiar. (Rlit, 2002), Cruciadele au fost 
mai degrabă spectaculare decât trebuincioase. („Luceafărul”, 2002). 

Gruparea locuţională mai mult sau mai puțin („oarecum”), asociată cu un 
adjectiv, are rol de aproximare a însuşirii: 

Experiența lui cuprindea şi alte păţanii, dovezi mai mult sau mai puţin clare 
ale unei existenţe prelungite peste granița morții. (H. Gârbea, Enigme). 

Un număr restrâns de adjective sunt folosite, în limbajul popular, numai la 
comparativul de superioritate: haină mai acătării, nuntă mai dihai. 

False comparative de superioritate sunt grupările locuţionale de tipul (un 
Plăcău) de mai mare dragul, (o înfăţişare) de mai mare mila, (o pierdere) de mai 
mare păcatul etc., echivalente ale unor superlative absolute. 

Forma negativă a comparativului de superioritate este echivalentă cu forma 
pozitivă a comparativului de egalitate: Sunt la noi oameni, nu mai bătrâni decât 
părinţii mei, care au trăit, se poate spune, în trei lumi atât de diferite încât viaţa 
lor s-a desfăşurat ca pe trei planete felurite. (H. Gârbea, Enigme); în acest 
exemplu, nu mai bătrâni = la fel de bătrâni. 

Comparativul de inferioritate şi forma negativă a comparativului de egalitate 
sunt echivalente din punct de vedere semantic (compară: Casa mea e mai puţin 
solidă decât a voastră. şi Casa mea nu e la fel de solidă ca a voastră.), după cum 
sunt echivalente semantic comparativul de inferioritate al unui adjectiv și 
comparativul de superioritate al adjectivului antonim (mai puțin prost = mai deştept). 

Inferioritatea poate fi redată şi prin mijloace lexicale, cu ajutorul unor sufixe 
adjectivale diminutivale (bunişor "nu chiar bun, aproape bun”, alburiu „aproape 
alb” etc.) sau prin asocierea unor adverbe care arată aproximaţia (aproape roșu, 
cam nebun, destul de cuminte etc.). Comparativul de inferioritate se foloseşte mai rar. 

2.4.1.3. Gradul superlativ indică o intensitate maximă a însuşirii şi se 
realizează ca relativ şi absolut, fiecare putând exprima superioritatea şi inferioritatea. 

Evaluarea intensității prin superlativul relativ presupune raportarea la un 
grup de obiecte sau la circumstanţe diferite; gradul maxim al intensității este 
stabilit prin comparaţie. Superlativul absolut indică un grad înalt al intensității (e 
foarte deştept, dar nu cel mai deştept) fără a se baza pe o comparație directă. Ideea 
de superlativ se redă analitic prin mijloace gramaticalizate sau prin structuri sau 
forme specifice. 

Câteva adjective neologice provenite din latină (în -im sau -em) reprezintă la 
origine superlative sintetice şi neregulate: maxim, minim, optim, proxim, ultim, 
infim; extrem, suprem. Ele au şi în română sensuri de superlativ absolut sau / şi 
relativ şi de aceea nu acceptă asocierea cu mărcile comparației (foarte minim, 
“grozav de maxim, cel mai ultim). 

2.4.1.3.1. Superlativul relativ este marcat prin asocierea comparativului de 
inegalitate cu formantul cel, cea, cei, cele (cel mai curat, cel mai puțin curat). 
Termenul-reper al comparaţiei, de obicei un substantiv sau un substitut, este 
precedat de prepoziţii: dintre (rar între, printre) când substantivul este la plural, din 
(rar în, de la, de sub, de pe etc.), mai ales cu substantivul la singular, şi de când este 
un adverb de loc sau de timp. 

Termenul de reper introdus prin dintre precizează colectivitatea de obiecte 
(denumite prin nominale la plural) din care face parte purtătorul însuşirii 
exprimate de adjectiv (inegalitatea inclusă): 

Acesta era cel mai tânăr dintre ei. (Gala Galaction; În pădurea Cotoşmanei); 

Dintre toți paşii şi toate glasurile scării, acestea mi se păreau cele mai 
simpatice. (T. Vianu, Jurnal). 

Din se combină mai ales cu substantive colective, la singular, având acelaşi 
rol cu dintre (cel mai frumos băiat din grup L„din grupul de băieţi”], din mulțime, 

din gaşcă, din clasă, din regiment etc.). sau cu substantive masive (cel mai 
răspândit microb din aer, din atmosferă, din natură). 

În construcții eliptice (cu termenul de reper neexprimat) din şi alte prepoziţii 
(de, de la, în) introduc nominale cu sens local, temporal sau partitiv, care se 
substituie reperului comparaţiei 

— cu sens local (singular şi plural): Este cel mai bun specialist din fară 
(„cel mai bun specialist dintre specialiştii din ţară”), Am devenit cea mai bună 
matematiciană din lume. (CN, 2002), E cel mai răspândit animal din munți. ; 

— cu sens temporal: Este cea mai frumoasă amintire din copilărie. („este cea 
mai frumoasă amintire dintre amintirile din copilărie”), Acum începe una dintre 
zilele cele mai grozave din viaţa mea. (Camil Petrescu, Ultima noapte). 

Din poate avea şi sens partitiv: E cea mai vulnerabilă parte din mine. şi 
precedă în astfel de situaţii pronumele cât, la plural, când introduce o propoziție: 
Cea mai gogonată minciună din câte am auzit (nu: *dintre câte). 

În, de sub precedă nominale cu sens local: Te rog să laşi în pace muza / Căci 
tu eşti cel mai prost poet, | În Siracuza. (G. Coşbuc, în GA), Era cel mai tăios colt 
de sub acoperiş. 

De la şi de pe introduc nominale cu sens temporal sau local: Nae Ionescu... 
ne apare drept cel mai radiant ziarist român de la Eminescu încoace. (Rlit. 2002), 
Era cea mai caldă ploaie de la munte., A fost cea mai aventuroasă întâmplare de 
pe munte (de pe vremea aceea). < 

De se asociază cu adverbele de loc sau de timp: Era cel mai viclean om de 
aici / de atunci („dintre oamenii de aici / de atunci”). 

În general prepoziţiile cu sens local sau temporal pot introduce reperul unei 
însuşiri superlative. Uneori reperul poate fi un substantiv la genitiv 
(neprepozițional) sau un adjectiv care arată apartenenţa locală: Mă ghemuiam 
acolo, în cel mai umed, cel mai secret ascunziş al grădinii. (M. Cărtărescu, 
Travesti), unde se subînțelege „dintre ascunzişurile grădinii”, El este cel mai bun 
brutar prahovean. („dintre brutarii din Prahova”). 

Confuzia datorată identității formale dintre superlativul relativ şi un 
comparativ de superioritate subordonat pronumelui semiindepent cel este înlăturată 
prin prezenţa termenului de comparație, cf. cei mai mari dintre ei, dar cei mai mari 
decât ei = aceia mai mari. 

Superlativul relativ, ca şi comparativul, poate fi întrebuințat fără precizarea 
termenului-reper: Rămăsesem cu ochii la el, în chipul cel mai nepoliticos, şi, 
desigur, m-a întrebat din priviri ce s-a întâmplat. (H. Gârbea, Enigme). 

Substantivul asociat cu un superlativ relativ este totdeauna determinat definit, 
dacă este plasat înaintea adjectivului: Era sigur că a ales soluția cea mai bună. 
(H. Gârbea, Enigme). 

Plasat după adjectivul la superlativ relativ, substantivul este nearticulat: 
A ales cea mai bună soluţie. 

În cazul unui şir de superlative relative coordonate, plasate după substantiv, 
cel poate apărea o singură dată, însoţind primul adjectiv, dar celelalte mărci ale 
superlativului se repetă: Pe bănci, în locurile cele mai îndepărtate şi mai umbrite, 

se vedeau siluetele celor care se-mbrăţişau. (M. Cărtărescu, Travesti), Ea îşi făcea 
cuibul în locurile cele mai puţin murdare şi mai puţin umede. 

Superlativele coordonate prin juxtapunere prezintă de obicei toate mărcile 
atât în antepunere, cât şi în postpunere: Mă ghemuiam acolo, în cel mai umed, cel 
mai secret ascunziş al grădinii. (M. Cărtărescu, Travesti). Compară: în ascunzișul 
cel mai umed, cel mai secret al grădinii. 

Superlativul relativ poate apărea în construcţii intensive când este precedat de 
cu mult sau de departe: Mama a fost cea mai bună şi cu mult / cea mai frumoasă 
femeie din lume. (Rlit, 2002); Ea era de departe cea mai isteaţă din clasă. 

Ca şi comparativul de inferioritate, şi superlativul relativ de inferioritate este 
rar întrebuințat, fiind înlocuit cu superlativul relativ de superioritate al adjectivului 
antonim: el este cel mai puţin înalt = el este cel mai scund. 

2.4.1.3.2. Superlativul absolut exprimă o intensitate a însuşirii la un grad 
înalt fără o evaluare prin raportare la alte repere. Mijloacele de exprimare a 
intensității prin superlativul absolut sunt mai mult sau mai puţin gramaticalizate. 
Procedeul gramaticalizat în exprimarea acestui grad de intensitate constă în 
asocierea formei de pozitiv a adjectivului precedată de foarte (postpunerea acestuia 
este populară şi învechită), pentru superioritate, şi, respectiv, foarte puțin, pentru 
inferioritate. Superlativului absolut de inferioritate (tipul foarte puțin amabil) i se 
preferă, în general, pozitivul adjectivului antonim (el este foarte puțin politicos / el 
este nepoliticos). 

Colocvial, se foloseşte şi tare înaintea unui adjectiv la forma-tip, iar mult (în 
general învechit), este astăzi în uz doar înaintea unor participii cu valoare 
adjectivală, tinzând să se diferenţieze de foarte: 

Avea părerile lui, foarte particulare, despre aceştia, păreri care difereau 
într-un mod foarte plăcut de judecata curentă. (H. Gârbea, Enigme); 

Sunt tare obosit şi am de lucru. (I. L. Caragiale, Corespondenţă); 

Elenii cei mult caprițioşi, n-aveau a se sfii de nimic străin sau neplăcut. 
(Al. Odobescu, Istoria arheologiei); 

Ceea ce el numea cu un cuvânt mult întrebuințat în vremea lui: intuiţie. 
(T. Vianu, Jurnal). 

Cu prea se construiesc superlativele absolute cu semnificaţia de prezenţă în 
exces al calităţii: 

A cerut un preț prea mare.; 

Srăteam acolo, între fetele transpirate de prea mult dans şi cele neinvitate. 
(M. Cărtărescu, Travesti). 

Când mult precedă pe prea are loc o intensificare a sensului de 
superlativ („care întrece măsura, din cale afară de”): o pălărie mult prea 
caraghioasă. l 

Pentru evitarea ambiguităților, în coordonarea superlativelor absolute, 
mărcile se repetă de fiecare dată: E foarte tânăr şi foarte inteligent., Mult iubită şi 


mult stimată doamnă. Altminteri, pot fi interpretate ca fiind coordonate un 


superlativ absolut cu un adjectiv la gradul pozitiv: un bătrân foarte blând şi 


liniştitor (M. Eliade, Maitreyi). 

În afara procedeelor gramaticalizate de redare a superlativului, ideea de 
superlativ se realizează şi prin alte mijloace. 

(a) Foarte răspândită este construcția [adverb + de+ adjectiv], totdeauna în 
antepoziţie față de substantivul determinat, ideea de superlativ fiind datorată 
semanticii adverbului, purtător al unor seme gradual-superlative care indică: gradul 
maxim al unei cantități (colosal de, fabulos de, imens de, infinit de etc.), depăşirea 
unei anumite limite (excesiv de, exagerat de), îndepărtarea maximă faţă de un 
punct de referință (extrem de: Explicaţia... este extrem de clară şi ține de bun-simţ. 
Rlit, 2002) sau seme superlative din zona calităţii (desăvârșit de, extraordinar de, 
fantastic de, formidabil de); aici trebuie incluse şi cuvintele conținând seme din 
zona „dezagreabilului“: crunt de, cumplit de, fioros de, groaznic de, infernal de, 
jalnic de, monstruos de, oribil de etc. Alţi determinativi adverbiali indică în cadrul 
unei comparații fie devierea față de clasa luată ca punct de referință (anormal de, 
neobişnuit de, neverosimil de: Vederea deosebit de pătrunzătoare şi inima 
neobişnuit de simțitoare., N. Iorga, în DLR), fie neîncadrarea în această clasă 
(nemaipomenit de, nemaivăzut de: un tânăr nemaipomenit de hotărât). 

Aceste adverbe prezintă diverse grade de expresivitate. În general, opoziţia 
cantitativ / calitativ se neutralizează, astfel că determinativi din zona cantității apar 
şi în contextul unui adjectiv calitativ (colosal de mare, dar şi colosal de frumoasă) 
după cum determinativi din zona calităţii pot apărea în context cu un adjectiv 
referitor la dimensiuni (formidabil de inteligentă, dar şi formidabil de grea). 
Adverbe din „zona dezagreabilului” pot apărea şi în contexte cu sens pozitiv. Se 
poate spune cumplit de urât, dar şi cumplit de frumos. În îmbinările din ultimul 
exemplu, caracteristice limbajului colocvial, sunt asociate sensuri total opuse, 
ajungându-se la alăturări bizare ca: îngrozitor de frumos, groaznic de bun, 
demenţial de arătos, mortal de rafinat etc. 

Pot fi evidenţiate însă şi unele restricții, de pildă desăvârşit („perfect, 
complet”), din planul calităţii, nu tolerează asocierea cu adjective din planul 
cantităţii (nu se poate spune "desăvârșit de grea, “desăvârșit de mult). Pe de altă 
parte, nu toate adverbele ce conțin seme superlative pot intra în construcția 
sintactică discutată aici: accentuat, gigantic, intens, magistral, măreţ, uriaş nu 
admit regenţi adjectivali (uriaş de mare). 

În construcţia cu adjunct adverbial antepus legat de centru prin de (grozav de 
frumos) sunt folosite şi adverbe provenind din supine la forma negativă (nebănuit 
de, negrăit de, neînchipuit de, nespus de, dar şi nemaipomenit de, nemaiauzit de 
etc.), ca şi formații postverbale, mai ales cu sufixul -bil, însoțite uneori de prefix 
negativ (admirabil de, lamentabil de, incontestabil de, incredibil de, insuportabil 
de, dar şi consternant de, zăpăcitor de): 

Sub raza ochiului senin şi negrăit de dulce. (M. Eminescu, Luceafărul); 

Se spune că în acea zi [el] era neobişnuit de vesel la editură. (M. Sorescu, 
Uşor cu pianul pe scări); 

Mihai Oproiu, amețit, avu impresia că sala e nelimitată, zăpăcitor de mare. 
(Camil Petrescu, Turnul de fildeş): 

Fata avea nişte ochi incredibil de albaştri. 

În construcţia cu valoare de superlativ cu de antepus adjectivului (aşa de, atât 
de, cât de, oricât de), adverbele pot avea semnificaţie de cantitativi nedefiniţi: 
Eugen lonescu nu-i capabil de ură şi încă de-o ură atât de sistematică şi de 
îndelungată. (M. Sorescu, Uşor cu pianul pe scări). Prepoziţia de poate lipsi din 
construcţia aşa de cu valoare de superlativ, mai ales în limbajul colocvial 
neîngrijit: partide aşa grele încât... 

Adverbele aşa, atât, astfel urmate de de, în corelaţie cu încât şi sinonimele 
lui, că sau de, întăresc ideea de superlativ: Erau şi partide atât de grele încât 
transa trebuia să fie foarte adâncă. (H. Gârbea, Enigme). 

Construcţiile de acest tip încorporează aprecieri graduale superlative mai ales 
în contexte exclamative, emfatice sau îh cele pe care o intonaţie specială le 
plasează în registrul afectiv: Un zâmbet fin şi cu toate astea atât de inocent trecu 
peste fața lui. (M. Eminescu, Sărmanul Dionis), O paşă, cât de darnic eşti! 
(G. Coşbuc, EI-Zorab), Cumpără cărţi oricât de scumpe! 

Conţinutul superlativ al unor astfel de construcţii este probat şi de faptul că 
sunt incompatibile cu vecinătatea altor mărci graduale de superlativ: "este atât de 
foarte frumoasă. 

În coordonare, adverbele expresive legate prin de de adjectivul la forma-tip 
pot apărea o singură dată, repetându-se numai prepoziția de: E extrem de cuminte şi 
de bun. 

(b) Valoarea de superlativ poate fi exprimată şi prin unele supine postpuse 
adjectivului şi legate de acesta prin prepoziţia de: frumoasă de speriat, mândră de 
nespus, aprig de temut etc. (vezi Forme verbale nepersonale, 4.3.4.1). 

(c) Echivalente cu superlativul absolut sunt şi construcţiile în care adjectivul 
este însoţit de unele locuţiuni adverbiale cu semnificaţie de superlativ: 

— grupul locuţional poate fi postpus adjectivului sau antepus, dar legat prin 
de: Era un vis misterios şi blând din cale-afară. (M. Eminescu, S-a dus amorul), 
Eram din cale-afară de obosit. (Gala Galaction, Bisericuța din răzoare); 

— grupurile cu altă structură păstrează aceeaşi formă, indiferent de poziţie: Un 
port cu totul şi cu totul alb. (Gala Galaction, Plecarea Drozileei) / alb cu totul şi 
cu totul. 

(d) Au valoare de superlativ şi unele adjective având ca adjuncţi alte 
adjective antepuse legate de regent prin de (moartă de beată). Adjectivele antepuse 
imprimă celorlalte sensul de superlativ, prin analogie cu adverbele din construcția 
colosal de mare; de se grupează cu primul adjectiv: [putredă de] bogată, (frântă 
de) obosită, [nebuni de] îndrăgostiți, [morți de) beți etc. 

(e) Ideea de superlativ poate fi exprimată şi de câteva substantive care se 
comportă adverbial: beat turtă, scump foc, singur cuc, îndrăgostit lulea etc. Unele 
substantive (adverbializate) din această categorie pot fi şi antepuse, situație în care 
sunt legate de adjectivul regent prin de: turtă de beat, foc de scump. l 

(f) Sunt echivalente cu superlativul absolut unele construcții exclamative, cu 
topică şi intonație specifică, de pildă cele cu adjectivul la gradul pozitiv precedat de 
ce adverbial sau de cât de (Ah, darling, ce bună eşti! M. Cărtărescu, Travesti, Câr 

de frumoasă eşti, natură!) sau chiar şi numai adjectivul la gradul pozitiv 
(Frumoasă eşti, pădurea mea, / Când umbra-i încă rară., G. Topârceanu, Cântec). 

(g) Are valoare de superlativ absolut şi repetarea adjectivului: 

Și a făcut o nuntă mare, mare. 

Limbajul colocvial şi popular dispune de o gamă largă de construcții 
echivalente cu superlativul: o frumuseţe de copil, o bunătate de prăjitură sau 
deşteptul deştepților, frumos de nu se mai poate, amărât cât se poate de mult, mare 
cât nu se există pe lume etc. În prezent, se extind structurile repetitive 
nerecomandabile, argotice, de tipul băiat de băiat, cinema de cinema; structuri ca o 
bunătate de prăjitură sau deşteprul deştepților sunt în continuare uzuale. 

Pentru comparaţia adjectivului la gradul pozitiv cu un substantiv care induce 
ideea de superlativ (mare cât un munte, gras ca un porc), vezi supra 2.4.1.1. 

Superlativul absolut poate fi exprimat şi prin procedee fonetice, ca: lungirea 
unor sunete (acrruu, buună, rrrău), despărţirea în silabe (în-cân-tat), accentuarea 
intensă a unei silabe (aprig). Aceste procedee sunt însoţite de obicei de o intonaţie 
specială. 

Pentru a exprima intensitatea maximă, limba română recurge şi la procedeul 
de formare a cuvintelor prin derivare. O serie de afixe (sufixul neologic -isim şi 
- unele prefixe vechi: prea-, răz-, stră- sau noi: arhi-, extra-, hiper-, super-, supra-, 
ultra-) formează adjective cu sens intensiv. Procedeul se situează la limita dintre 
morfologie şi vocabular. Derivatele cu afixele respective nu sunt însă forme de 
superlativ ale cuvântului de bază, ci reprezintă cuvinte noi, a căror semnificaţie 
cuprinde trăsătura „superlativ”: 

-isim: importantisim, rarisim, simplisim,; 

arhi-: arhiaglomerat, arhicunoscut, arhiplin; 

extra-: extrafin, extraplat; 

hiper-: hiperemotiv, hipercorect, hipersensibil; 

prea- (învechit, păstrat în limbajul bisericesc): preacurat, preafericit, preaînălțat,; 

răs- / răz- (popular): răscunoscut, răzbucuros; 

Stră-: străvechi, 

super-: superadaptat, superfin, superrefractar, 

Supra-: supranatural, supraaglomerat, supraîncălzit; 

ultra-: ultracentral, ultraelegant, ultramodern. 

Repetarea prefixului accentuează caracterul intensiv: extraextrafin, 
răsrăscunoscut, străstrăvechi. 

Sensul superlativ al derivatelor cu prefixele menționate este probat de 
imposibilitatea acceptării altor mărci ale intensității ("foarte superfin, “mai superfin 
etc., dar foarte îngândurat, prea amoral, derivate cu prefixe nesuperlative). 

2.4.2. Anumite adjective se sustrag de la gradare, sunt incompatibile cu 
gradele de intensitate. În această categorie se înscriu în primul rând adjectivele 
pronominale şi numerale, ca şi adjectivele provenite din gerunziul unor verbe, la 
care ideea de acțiune în desfăşurare este mai intensă decât cea de calitate. Nu se 
întâlnesc contexte ca "țigară foarte fumegândă, “ordine mai crescândă. 

Incompatibile cu variațiile de intensitate sunt: 

— adjectivele care denumesc o însușire negradabilă (absolut, brut, definitiv, 
etern, fix, final, frânt, iniţial, mort, murg, nud, unic, veşnic etc.); 

— adjectivele categoriale (simple şi compuse, aparţinând mai ales 
terminologiei tehnico-știinţifice), subclasă foarte bogată, prin care se exprimă 
referinţa, apartenenţa, originea, componenţa, materia, acțiunea, agentul etc. (acetic, 
acrilic, balsamic, calcic, endemic, euclidian, geografic, geopolitic, metalic, 
moscovit, mangaliot, petrolifer, pulmonar, rădăcinos, termogen, vizual etc.; unele 
adjective compuse ca albastru-verzui, bleu-spălăcit, cafeniu-sticlos, dulce-acrişor, 
galben-deschis, roşu-închis etc. care, în principiu, nu admit mărcile comparaţiei 
(mai bleu-spălăcit, “foarte roşu-închis); 


Când nu sunt percepute drept compuse pot admite comparaţia şi 
variația de intensitate la al doilea element (bleu foarte spălăcit, roşu foarte 
închis etc.: Acum e auriu, mai deschis sau mai întunecat, după cum norii 
umbresc stațiunea. (M. Cărtărescu, Travesti). 


— adjectivele care, etimologic, reprezintă forme de comparativ şi de superlativ 
latinesc (anterior, posterior, ulterior, superior, inferior; exterior, interior; optim, 
maxim, minim, proxim, ultim, infim; extrem, suprem). Prezenţa unor mărci de 
intensitate este, în cazul lor, pleonastică; 

— adjectivele care prezintă în matricea lor semantică seme superlative: 
admirabil, atotbiruitor, atotcuprinzător, enorm, extraordinar, gigantic, grozav, 
infinit, incalculabil, nemaipomenit, teribil, uriaş etc. Aici se includ şi adjectivele 
derivate cu afixe exprimând superlativul; cu prefixe: arhicunoscut, extrafin, 
hipercorect,  hipersensibil,  preafericit, preaputernic,  răscopt, străvechi, 
supraaglomerat, ultrasensibil etc.; cu sufixe: importantisim, rarisim, simplisim 
(vezi supra 2.4.1.3.2); 

— adjectivele derivate cu sufixe diminutivale, cu valori apropiate 
comparativului de inferioritate: căldicel, dulcişor, frumuşel, slăbuj, tărişor etc. 
Colocvial, aceste adjective admit uneori mărci ale intensității: e foarte / mai slăbuj, 
e grozav de frumuşel etc.; 

— adjectivele invariabile provenite din adverbe: asemenea, aşa (colocvial, ca 
adverb, poate avea comparativ: stai mai aşa!), atare, gata. 

Unele adjective negradabile pot avea grade de intensitate şi comparaţie când 
sunt întrebuințate cu sensuri figurate: bărbătesc nu are grade de intensitate când 
exprimă apartenenţa, componența sau destinația (sex bărbătesc, cor bărbătesc, 
haine bărbătești), dar este susceptibil de gradaţie când înseamnă „curajos” (pe 
lângă substantive ca atitudine, comportament, fire etc.: Are un temperament mai / 
foarte bărbătesc); viu „Care trăieşte” este negradabil (ființă vie), dar cu sensul 
„Vioi” sau „aprins” este supus gradării (un spirit mai viu ca oricând); mort este 
negradabil, dar în îmbinări figurate poate avea grade de intensitate: era mai mult 
mort decât viu de frică. . o. i | 

Adjectivele care se sustrag gradării pot primi abuziv mărcile gradelor de 
intensitate: Victor Hugo a creat singur [...] instrumentul cel mai perfect al poeziei 
moderne franceze. (M. Sadoveanu, Evocări), O formă de existență mult mai 
complectă ca existenţa diurnă. (1. Barbu, Prefaţa la Versuri). 

Deşi posibile, dat fiind sensul uşor schimbat al adjectivelor (în primul 
exemplu se apropie de „bun”, în al doilea de „bogat”), aceste superlative sunt 
nerecomandabile. 


Adjectivele care nu se supun variaţiei de intensitate nu admit, în general, nici 
(semi)adverbe cu sens cantitativ şi de aproximare (cam, destul de, cât de cât, prea, 
puțin) şi nici afixe diminutivale sau augmentative. 


Adjectivele incompatibile cu gradarea intensității sunt mai numeroase 
decât cele compatibile, dată fiind bogăţia clasei de adjective categoriale. Din 
500 de adjective înregistrate în DOOM! numai 13% au grade de intensitate, 
iar pentru 20% prezența gradelor de intensitate este posibilă (abnorm, 
abscons, acerb, acurat, adolescentin etc.). Restul adjectivelor nu se supun gradării. 


3. POSIBILITĂŢI COMBINATORII 


Felul în care adjectivul se asociază altor unităţi lexico-gramaticale variază în 
raport cu funcţia lui de adjunct sau de centru de grup. 

Adjectivul funcționează ca adjunct într-un grup nominal sau verbal, dar el 
poate fi, la rândul său, centru al unui grup adjectival, având compliniri proprii. 


3.1. Adjectivul-adjunct 


Pentru adjectiv, definitorie este calitatea de adjunct. El participă ca atribut în 
grupul nominal şi ca predicativ (nume predicativ, predicativ suplimentar) în grupul 
verbal. 

În construcții nominale exclamative autonome, adjectivul poate avea funcție 
de atribut (Fată frumoasă, îngrijeşte-mă!). 

3.1.1. În calitate de component al grupului nominal, adjectivul apare 
totdeauna ca adjunct şi niciodată în calitate de centru, fapt ce-l deosebeşte de 
substantiv (vezi Substantivul, 3.1). 

Adjectivul poate determina: 

(a) unul sau mai multe substantive: Liniştea fecundului pământ. (N. Stănescu, 
Mi-amintesc cu uimire), Agenţia închiriază camere şi apartamente mobilate. 


În situaţia unui adjectiv ataşat la un grup de substantive coordonate, 
uneori dependența adjectivului de un substantiv sau de mai multe este 
ambiguă: Salonul casei pe care şi-o cumpărase de curând avea pereții 
lapetaţi cu mătase în dungi şi zigzaguri sclipitoare. 


În jurul aceluiaşi centru se asociază uneori mai multe adjective coordonate: 
Cu-ale tale brațe albe, moi, rotunde, parfumate / Tu grumazul mi-l înlănţui... 
(M. Eminescu, Noaptea); om înalt şi spătos; marele şi strălucitul savant; profesori 
buni sau răi sunt plătiți la fel etc. Fiecare adjectiv se raportează la substantivul- 
centru, de aceea ordinea adjectivelor este liberă. Se poate spune: brafe albe, moi, 
rotunde, parfumate sau braţe rotunde, parfumate, albe, moi, om înalt şi spătos sau 
om spătos şi înalt, strălucitul şi marele savant, profesori răi sau buni etc.; 

E (b) un substitut: Părând a căuta ceva drag şi pierdut. („Dilema”, 2002), 
Nimic mai potrivit pentru o astfel de vieţuire. („„Dilema”, 2002), Au venit mai multe 
studente. Două mai îndrăznețe s-au prezentat la examen. 

Dintre substitutele substantivului, pronumele personal nu poate fi determinat 
de adjectiv ( el frumos sau frumosul el), cu excepţia situaţiei când adjectivul 
postpus este precedat de cel (Numai tu cel deştept poți face una ca asta.). 
Pronumele personale pot fi însă complinite de participii adjectivale izolate sau de 
adjective izolate (rar), în general cu nuanță circumstanțială: Ei, îngrădiți de lege, 
plăcerilor se lasă. (M. Eminescu, Împărat şi proletar), Noi, rămaşi în urmă, am 
grăbit pasul., El, deştept, a înţeles aluzia. 

Mai rar, în construcții afective cu vocativul, un adjectiv propriu-zis izolat 
poate sta pe lângă un pronume personal: Jubito, tu, glumeaţă, / Nu ştii c-a săruta e 
un păcat... (M. Eminescu, lubită dulce, o, mă lasă). 

(c) un grup nominal alcătuit din substantiv + unul sau mai multe adjective. 

Unele substantive pot fi determinate de mai multe adjective care nu se află în 
raport de coordonare, ci fiecare adjectiv se referă la un centru anterior — un 
substantiv (acid acetic) sau un grup nominal (acid acetic diluat, acid acetic roşu 
foarte diluat). Adjectivul acetic se referă la acid, diluat la acid acetic, în primul 
exemplu şi la acid acetic roşu, în al doilea. Adjectivele sunt dispuse într-o ordine 
ierarhică, de aceea locul fiecăruia este fix (nu se poate spune “acid diluat acetic sau 
“acid roşu foarte diluat acetic etc., vezi supra, 1.2.2). 

Adjectivele categoriale delimitează clasa, categoria de referenţi, cele 
calificative evaluează într-un anumit fel referentul. Adjectivele categoriale, 
totdeauna postpuse, denumesc clase şi subclase de obiecte reprezentate de 
substantivul-centru, restrângând tot mai mult extensiunea clasei: patrimoniul 
artistic poate fi naţional sau internațional, regional, local etc. Patrimoniul artistic 
regional poate fi bogat, redus, sărac, variat etc. Adjectivele din categoria 
calificativelor pot sta şi înaintea grupurilor formate dintr-un substantiv şi unul sau 
mai multe adjective categoriale: un variat patrimoniu artistic naţional, cel mai 
mare divizor comun. 

Adjectivele calificative evaluează un grup nominal format din substantiv + 
unul sau mai multe adjective categoriale, situându-se în afara acestui grup, fie pe 
ultimul loc în postpunere, fie în antepunere (un patrimoniu artistic naţional bogat / 
un bogat patrimoniu artistic național). 

Ca adjunct al unui substantiv, adjectivul postpus poate fi precedat de 
pronominalul emfatic cel, cea, cei, cele: omul (cel) bun, fata (cea) frumoasă etc. 
(vezi Pronumele şi adjectivul pronominal demonstrativ, 2.2.1.1). Pe lângă 
antroponime, prezenţa lui cel este azi obligatorie în situaţia de postpunere a 
adjectivului: Ștefan cel Mare, Irina cea harnică (dar Ștefan mare, Irina 


frumoasă). 
În poezie, se întâlneşte asocierea fără cel a antroponimului cu adjective 
neologice: Sfărâmați statuia goală a Venerei antice. (M. Eminescu, Împărat 

Cu toponime, asocierea adjectivului fără cel e uzuală: Dunărea albastră, 
România pitorească, Carpaţii Orientali. 

Antepus numelui propriu, adjectivul apare de obicei articulat: marele Ștefan, 
harnica Irină / Irina. 

În formule expresive cu de, se produce o reorganizare a grupului nominal. 
Adjectivul se substantivează şi devine centru al grupului: harnica de Irina, leneşul 
de lon, nebuna de mine etc. Această construcție, cu adjective substantivate poate 
avea drept centru un nume propriu (ticălosul de Tomşa), un substantiv comun din 
sfera animatelor sau a inanimatelor (drăguța de nevastă-sa, afurisitul de cal, 
licăloasa de vânzătoare; nenorocita de maşină), un pronume (prostul de mine, 
drăguțul de el). Tipul de determinativ conținându-l pe de, cu centru postpus, este 
asemănător cu cel din construcţiile cvasilocuţionale de tip adverbial antepuse 
adjectivelor (grozav de rău, extrem de cuminte) sau cu alte grupuri de 
determinative de tip adjectival alcătuite cu numeralele de la douăzeci în sus 
(patruzeci de bani), în aceeaşi situaţie sunt şi construcţiile partitive şi 
cuantificatoare (un kilogram de mere, o sticlă de vin, o bucată de stofă, un grup de 
studenţi, o mulțime de oameni, o casă de copii etc.) şi construcţiile cu valoare 
comparativă (un munte de om, o mândrețe de fată, o minune de femeie, o 
bomboană de copil, pramatia de lon etc.), unde de se grupează cu substantivul 
antepus formând împreună cu acesta un tip de specificator adjectival al centrului (în 
cazul adverbelor, un component adverbial dezvoltat al centrului adjectival: grozav 
de frumos). l 

3.1.2. În calitate de component al grupului verbal, adjectivul are funcţie de 
nume predicativ (Fata era isteață.) sau de predicativ suplimentar (Noaptea se lăsa 
murdară şi grea., Cezar Petrescu, Întunecare). 

Într-un. grup exclamativ eliptic, când adjectivul nearticulat precedă un 
substantiv articulat, adjectivul este, din punct de vedere sintactic, un nume 
predicativ: Frumoasă fata! 

Accidental, în structuri atipice, ca adjunct într-un grup verbal, adjectivul 
poate ocupa şi alte poziții sintactice: complement prepoziţional (Din galbenă, 
substanța s-a făcut roşie, la soare.), comparativ ([Hoţul] îşi căuză de treabă, 
lăsând pe bietul Leuştean mai mult mort decât viu., N. Gane, în DLR), 
circumstanţial de relație (De fudulă, n-o întrece nimeni.), circumstanţial 
opoziţional (În loc de roşii, merele erau maronii.), circumstanţial cumulativ (Pe 
lângă leneşă, fata mai era şi mincinoasă.), circumstanţial de excepție (Brânza 
nu-mi place altfel decât dulce. ). 

Prezenţa adjectivului în poziţia de subiect sau de obiect direct este un semn al 
substantivării lui (Leneşul mai mult aleargă...; Galbenul bate roșul la cărți. ). 


3.2. Adjectivul-centru 


3.2.1. În calitate de centru de grup, adjectivul are totdeauna dublu rol 
sintactic, fiind în acelaşi timp termen subordonat (adjunct) într-un grup nominal 
sau verbal şi termen regent pentru unul sau mai mulți adjuncţi. Complinirile 
adjectivului sunt, din punct de vedere sintactic, de acelaşi tip cu cele ale verbului; 
el admite ca adjuncţi adverbe, rar adjective, nominale în dativ şi prepoziționale, 

forme verbale nepersonale sau propoziţii în poziţie de complement (vezi infra). În 
om capabil, adjectivul are doar rol de adjunct, în om capabil de iubire / să 
iubească, el este adjunct al substantivului om şi centru pentru grupul capabil de 
iubire / să iubească; tot aşa, un om sensibil, un om sensibil la frumos / la ce-i 
frumos, băiat recunoscător, băiat recunoscător profesorului / cui l-a învățat etc. 

Pentru cele mai multe adjective, adjunctul este, contextual, facultativ (Ion 
este un om bun ca pâinea caldă. / lon este un om bun). Cele mai multe adjective 
sunt folosite în mod „absolut”, adică fără a impune prezenţa unor adjuncţi (Fata 
leneşă e grasă.). 

Prezenţa unui adjunct este obligatorie pentru un număr relativ restrâns de 
adjective propriu-zise: analog (desen analog modelului / cu modelul), anterior, 
avid, conform, dator, egal, posterior etc. sau postverbale: ahtiată după, înrudită cu, 
ajutată de, cauzatoare de etc.: Bomba este cauzatoare de moarte / "Bomba este 
cauzatoare. 

3.2.2. Adjectivul impune adjuncților săi restricții de caz şi de prepoziție 
(terasa exterioară casei, taxa de timbru conformă cu legislația), precum şi 
selectarea elementelor introductive, când adjunctul este o propoziție (elev dornic 
să învețe, ființă geloasă pe cine reuşea). Unele adjective acceptă ca adjunct forme 
verbale nepersonale (infinitivul şi supinul): vrednic de a fi ales, bun de aruncat etc. 


Adjunctul adjectivului poate fi: 

(a) adverb cu sau fără prepoziţie: om frumos sufleteşte, păr aproape alb, față 
puțin smeadă, fată cam proastă, elevul cel mai bun de aici etc.; cf. şi Recapitulăm, 
din izvoare diferite, savant orchestrate... (M. Sorescu, Uşor cu pianul pe scări); 
scrisoarea Dvoastră — „edificatoare” ca întotdeauna. (G. Liiceanu, Epistolar). 
Adjunctul adverbial poate fi simplu, ca în exemplele de mai sus, sau dezvoltat, la 
rândul lui, prin adjuncți proprii: Evoluția acestui fenomen implică [...] factorul 
uman [...], ca şi probleme actuale [absolut specific) rurale de sănătate. („Albina 
Românească”, 2004) 

Frecvente sunt mai ales construcţiile cu (semi)adverbe evaluative şi 
cantitative, ca şi cele în care adverbul urmat de prepoziţie şi antepus adjectivului 
face parte din construcții superlative (colosal de mare, teribil de urât etc.), vezi 
supra 2.4.1.3.2. Pentru construcţiile eliptice cu substantive adverbializate, de tipul 
(copil) gol puşcă, (muncitor) harnic foc, (rochie) roşu-carmin, (pălărie) galben- 
pai, vezi Substantivul, 5.1.1. 

(b) un nominal în dativ — substantiv sau pronume: Intârziase câteva ore în 
casa cea scumpă amintirilor lui. (I. Teodoreanu, La Medeleni), Imaginile dragi 
mie / lui / tuturor. Da | 

Adjectivele care cer dativul aparțin atât fondului vechi al limbii (dator cuiva, 
drag nouă, prielnic plantelor, scump sufletului ei, vrăjmaşă noului etc.), cât şi, mai 
ales, fondului neologic (accesibil pietonilor, adecvat gustului, anterior războiului, 
antipatic colegilor, avantajos pensionarilor, caracteristic epocii, conform 
statisticii, consecvent opiniilor sale, exterior zidului, specific cercetării, tipic 


prostului-gust, util pacienților etc.). 

Adjunctul®adjectivului poate fi reprezentat printr-un pronume reflexiv în 
dativ: indiferentă sieşi, suficientă sieşi. Ca adjunct al adjectivului, reflexivul, ca şi 
pronumele personal, este totdeauna utilizat cu forma accentuată (spre deosebire de 
construcțiile cu centru verb, care admit cliticele). Acelaşi adjectiv poate admite 
uneori atât pronumele în dativ, cât şi pe cel cu prepoziţie: egal cu mine / sine vs 
egal mie / sieşi, analog cu mine / sine vs analog mie / sieşi. 


Forma clitică poate însă apărea în relație cu un copulativ: prielnic mie, 
dar îmi este prielnic, drag nouă, dar ne este drag etc. 


Subordonat adjectivului, dativul exprimă: punctul de referință în cadrul unei 
relaţii de egalitate sau de corespondenţă, de diferenţiere sau de opoziţie (analog, 
comun, conform, contrar, opus etc., Aglae nu se arăta potrivnică acestor 
manevre., G. Călinescu, Enigma Otiliei); punctul de referință în cadrul unei relaţii 
comparative (inferior, secundar, superior etc., Are o calitate superioară unei stofe 
de lână); punctul de referinţă în cadrul unei relații temporale (anterior, consecutiv, 
posterior, ulterior etc., Probabil că e un cuvânt posterior clasicității., 
I. L. Caragiale, în DLR) sau spaţiale (adiacent, apropiat, exterior, interior, 
Juxtapus, tangent etc. Propoziția juxtapusă altei propoziţii este coordonată cu 
prima.); destinaţia şi scopul (decisiv, relevant, valabil, vital etc.), sau poate preciza 
„beneficiarul” (favorabil, indispensabil, păgubitor, potrivnic, recunoscător, util, 
vrăjmaş etc., Se simțea adânc recunoscătoare femeii acesteia., 1. Agârbiceanu, 
Arhanghelii). 

Poziţia sintactică de complement indirect al adjectivului este instabilă. 
Numeroase adjective care cer adjunct nominal în dativ se pot construi şi cu un 
acuzativ cu prepoziție. Astfel, dativul „Beneficiar” este concurat de construcțiile 
prepoziționale cu pentru: accesibil tuturor / accesibil pentru toți; dativul „de scop” 
este concurat de construcţiile prepoziţionale cu pentru, la: răgaz util creaţiei / 
pentru creaţie, condiment folositor mâncării / la mâncare, dativul punct de 
referință pentru relații spaţiale, temporale, comparative este concurat de 
construcțiile cu prepoziția de sau de locuţiunile prepoziţionale faţă de, în raport cu: 
apropiat Mariei / apropiat de Maria, superior domeniului amintit / superior față de 
domeniul amintit etc. 

Adjunctul în dativ poate fi concurat şi de o propoziţie relativă neinterogativă 
introdusă printr-un pronume în dativ (cu dublu rol sintactic — complement indirect 
în regentă şi subiect în subordonată): recunoscător mamei / recunoscător cui mi-a 
dat viaţă, şi de o relativă în care elementul introductiv este precedat de prepoziţie 
(locuţiune prepozițională): recunoscător faţă de cine mi-a dat viaţă. 

Adjunctul în dativ poate fi nelexicalizat dacă este recuperabil anaforic, în 
cazul unor adjective de situare locativă, temporală, relațională: anterior, 
consecutiv, contrar, opus, propriu etc. 


Construcţia adjectivului cu un nominal în cazul dativ este o structură 
productivă, frecventă în limba literară. 


Unii autori consideră că adjectivul poate funcţiona drept centru şi 
pentru un nominal în genitiv: dezvoltarea inteligenței cunoscătoare a lumii... 

echipă deţinătoare a trofeului. Astfel de construcţii sunt însă ambigue, 
centrul putând fi interpretat, fie ca substantiv, fie ca adjectiv. 


(c) Nominal neprepoziţional. Este un adjunct caracteristic participiilor 
provenind de la verbe copulative sau de la verbe care admit un „predicativ”: 
persoana numită ambasador / rămasă profesoară / devenită ministru etc., ca şi de 
la unele verbe care admit obiect direct şi obiect secundar, conservând pe cel 
nepersonal: fată învățată carte, întrebată rădăcina pătrată etc. (vezi Forme 
verbale nepersonale, 3.3.3). 

(d) Nominal precedat de prepoziţie. Construcția adjectivului cu un adjunct 
nominal admite numeroase elemente joncţionale din clasa prepoziţiilor. Elementul 
introductiv al nominalului poate fi o prepoziţie: ca, cât, contra, cu, de, în, la, pe, 
pentru, prin etc., de exemplu: Marea uşă [...] plină de cuie...(M. Cărtărescu, 
Travesti), Faptul [...] inadmisibil pentru un personaj cu inteligența lui. 
(G. Liiceanu, Epistolar), fată frumoasă ca soarele, gard înalt cât casa etc. sau o 
locuţiune prepoziţională: față de, în privința, în materie de, în raport cu etc.: 
Consideraţii finale privitoare la astfel de lucruri. (G. Liiceanu, Epistolar); 
Liiceanu care, deşi obedient faţă de maestru, e totuşi o personalitate. (ibid.) etc. 

Adjunctul adjectivului se aşază, de regulă, după adjectivul-centru în 
formulări neutre din punct de vedere stilistic (lipsite de emfază). Antepunerea 
adjectivului atrage plasarea în antepunere a întregului grup adjectival: Conformă 
cu cerințele vremii, moda este uşor acceptată. 

Grupul adjectival descris poate fi disociat prin intercalarea unui adverb: 
Bucuroasă poale de vestea adusă..., fricoasă parcă de întuneric, atentă azi la 
lecție etc. 

Grupul prepozițional poate fi obligatoriu (tânăr dependent de droguri) sau 
facultativ (animale îngrozitoare ca aspect), vezi supra, 3.2.1. 

Adjunctul unui adjectiv, exprimat printr-un nominal prepoziţional, reprezintă 
diferite specii de complemente, cu excepția complementului direct. Într-o 
construcţie ca invidioasă pe lon, nominalul prepozițional este un complement 
indirect prepozițional şi nu direct ca în construcţia verbală corespunzătoare, 
datorită posibilităţii de exprimare a nominalului prepozițional printr-un inanimat: 
invidios pe reuşita lui ( invidiez pe reuşita lui), ceea ce dovedeşte că aici pe nu este 
marcă a complementului direct. 

Raporturile semantice exprimate de adjunctul prepoziţional al adjectivului 
sunt numeroase și variate (vezi Prepoziţia, 3.1.1.2) fiind în mare măsură similare 
cu acelea exprimate de construcţiile care au regent verbal. De pildă, unele adjective 
construite cu prepoziţia cu (rar de) pot exprima reciprocitatea (ea era în multe 
privințe asemănătoare cu el) sau _reflexivitatea (era severă cu sine, era sigură de 
sine), specifice verbului. Construcţia prepozițională este concurată uneori de cea cu 
adjunctul adjectival în dativ (egal cu sine / egal sieşi), dar nu severă / sigură sieşi. 

Adjectivele pot dobândi contextual trăsătura reciprocității (atenți unul 
cu altul, cunoscuți între ei, devotați unii altora, indispensabili unii altora, 


invidioşi unul pe altul, străin unul de altul). 

Adjuncţii adjectivelor propriu-zise pot fi locali (persoană bolnavă la pat, 
veselă la petreceri, fericită în străinătate), temporali repetitivi şi durativi 
(persoană calmă din nou, bolnavă de două zile, mai frumoasă ca oricând), cauzali 
(fată slabă de nemâncare, avară din sărăcie) etc. Este posibilă şi asocierea unor 
tipuri diferite de adjuncţi (persoană bolnavă de două zile de supărare). Adjectivele 
de natură verbală acceptă în plus şi adjuncţi instrumentali (ouă bătute cu mixerul, 
călători sosiți cu trenul) sau finali (alimente destinate pentru consum, elevi trimişi 
la studiu în străinătate). 

Adjunctul adjectivului exprimat printr-un substantiv precedat de prepoziţie 
este concurat de alte grupuri prepoziționale care includ forme verbale nepersonale 
sau de propoziţii: 

— infinitiv cu prepoziție: apt de descriere / apt de a fi descris 

— supin: demn de laudă / demn de lăudat 

— propoziții conjuncționale sau relative: conştientă de / conştientă că: 
conştientă de valoarea ei / conştientă de ce valoare are / conştientă că ar putea fi o 
valoare etc. 

Prepoziția tipică adjectivului se păstrează înaintea grupului prepoziţional 
nominal, înaintea infinitivului şi supinului, ca şi înaintea propoziţiilor relative: bun 
la învățătură, bun la învăţat, bun la ce îl pui să facă, demn de laudă, demn de a fi 
lăudat, demn de lăudat, demn de ce a moştenit etc. 

Construcţia adjectivului cu adjunct nominal prepoziţional este foarte 


- frecventă în limba română standard. 


De regulă, adjectivul nu guvernează adjuncți nominali în acuzativ fără 
prepoziţie, pentru că tranzitivitatea nu este proprie adjectivului. Excepţie face 
dator, care admite de obicei o construcție de tip complement direct cu un 
determinativ cantitativ, ultimul funcţionând în construcția verbală 
echivalentă, fie drept circumstanțial (Îți sunt datoare zece lei / îți datorez zece 
lei), fie drept complement direct cu determinativi noncantitativi (Îi sunt 
datoare viaţa / îi datorez viaţa şi Ce mi-e dator?), unde tranzitivitatea e clară. 
Construcţie izolată şi instabilă (poate fi concurată de un nominal 
prepozițional: îi sunt datoare cu viața), ea nu poate fi realizată niciodată 
printr-un clitic, chiar şi în cazul unui suport verbal copulativ ("dator o, "viața 
ţi-o este datoare), ceea ce demonstrează caracterul slab al tranzitivității lui dator. 


(e) Verb la infinitiv, Adjectivul îşi păstrează regimul prepoziţional în 
construcția cu un adjunct infinitival (vrednic de a fi premiat, capabil de a învăța o 
meserie, competent în a cerceta făptaşii): Boala constitutivă, preparată [...] de 
strămoşi, zeloşi în a se păstra debili, a oprit dezvoltarea normală. (1. Ralea, Scrieri 
din trecut). 

Uneori infinitivul se foloseşte fără prepoziție: Om bun şi milostiv, dar nu-i 
vrednic a ţinea nevastă tânără. (M. Sadoveanu, Divanul persian), Să nu întrebăm 
câți din gazetarii noştri sunt [...] prin ştiinţa lor vrednici a face meseria de care 
s-au iii (I. L. Caragiale, Critica teatrală şi presa noastră). 

aceleaşi contexte poate apărea şi conjunctivul: apt de a lucra pământul / 
apt să lucreze pământul, dornic a se îmbogăți / dornic să se îmbogățească etc.: 


Oi fi eu vrednic să trag un car, mai ales dacă merge singur. (I. Creangă, Dănilă 
Prepeleac). 

(f) Verb la supin. Adjectivele care selectează de obicei prepoziţia de (apr, 
bun, demn, vrednic, gata şi locuţiunea adjectivală în stare) constituie centre de 
grup pentru supin, ca şi pentru infinitiv sau, în realizarea propozițională, pentru 
conjunctiv; infinitivul şi propoziţiă construită cu subjonctivul au însă o sferă mai 
largă de adjective regente în comparaţie cu supinul (bucuroasă de a mă întâlni / să 
mă întâlnească / de întâlnit, dar gata de a iubi / de iubit / să iubească). 

În calitate de adjunct al unui adjectiv, supinul poate fi precedat numai de 
prepoziţia de: Televizor numai bun de aruncat. („„Luceafărul”', 2002). 

Dacă este substantivizat (articulat), prepoziţia de este exclusă: pachet bun de 
trimis prin poştă, dar pachet bun pentru trimisul prin poştă, şi nu "pachet bun de 
trimisul prin poştă. 

Adjectivul regent este compatibil cu supinul pasiv sau / şi activ. De pildă, 
gata şi bun admit supine cu ambele valori (om bun / gata de colindat lumea; aluat 
bun / gata de făcut plăcinte), iar vrednic şi demn numai cu valori pasive (exemplu 
vrednic de menţionat, oameni demni de disprețuit). 

Supinul apare adesea ca determinativ cu rol de intensificator al unui adjectiv 
calificativ, mai ales la forma negativă: fată frumoasă de nespus / de neînchipuit, 
dar şi om urât de speriat. 

În unele construcții intensive (şi modalizatoare „de posibilitate”) atrase în 
sfera superlativului absolut, supinul se comportă ca un adverb antepus adjectivului- 
centru şi legat de acesta prin marca de: grai nespus de dulce, fată necrezut de 
frumoasă, tratative nesperat de rodnice etc. 

(g) Adjectiv. Complinirea printr-un adjectiv este rară şi legată de tiparul 
construcțiilor superlative lexicalizate cu ajutorul adverbului (îngrozitor de beată, 
vezi supra, 2.4.1.3.2): era moartă de beată „foarte beată”, bolnavi de supăraţi 
„foarte supăraţi”, frântă de obosită „foarte obosită”. 


Pentru adjectivul determinat de un participiu adjectival de tipul foşti 
comunişti, vezi Forme verbale nepersonale, 3. 


(h) Propoziţie. Adjunctul poate fi o propoziție introdusă printr-o conjunctie, 
printr-un pronume relativ sau nehotărât relativ, ori printr-un adverb relativ. 

Adjectivul prototipic în calitate de centru poate impune folosirea diferitelor 
conjuncfii. Astfel adjectivele regente, intrinsec sau numai contextual interogative, îl 
selectează pe dacă în condițiile transpunerii unei interogative totale în vorbirea 
indirectă: Curioasă dacă a greşit, a recitit lucrarea., Nesigur dacă a procedat 
bine, l-a întrebat pe profesor. Că şi să introduc subordonate neinterogative. Unele 
adjective îl impun pe că: conştient, gelos, sigur, vinovat (Un student sigur că 
stăpâneşte materia). Altele cer prezența lui să: (in)apt, atent, avid, bun, 
(in)capabil, curios, dator, demn, grijuliu, (in)suficient, liber, nesățios, vrednic 
(Băiatul e liber să-şi aleagă o meserie). Sunt şi adjective care se pot construi cu 
ambele conjuncţii: bucuros că a venit / bucuros să vină, tot aşa: fericit, furios, 
mândru. Conjuncţiile consecutive încât, de, că sunt cerute de grupuri adjectivale cu 
modificatori de tip adverbial: avea o față (aşa de) hidoasă că / încât / de mureai de 


frică. 

Adjectivele postverbale păstrează, în general, restricţiile conjuncţionale ale 
verbului din care provin: Conductorul [...] temător să nu fie el primul care 
greşeşte. (,Luceafărul”, 2002), cf. conductorul temător că greşeşte („se teme să nu 
greşească, se teme că greşeşte”); doritor / dornic să, obligat să etc.; încrezătoare 
că, interesată dacă / să, preocupată dacă / să. 

Propoziţiile, mai ales cele cu centru adjectival de tip verbal, dar nu numai 
acestea, pot fi introduse printr-un pronume relativ sau nehotărât în cazul dativ sau 
acuzativ cu prepoziţie: Era un om recunoscător / util (ori)cui îl chema la masă., 
Era o gazdă primitoare / bună cu (ori)cine venea la ei., Era un bolnav respectuos / 
atent față de cine îl îngrijea., Era încântată / tristă de cât de tare slăbise. 

Ca adjuncți adjectivali pot fi şi circumstanţialele introduse printr-un adverb 
pronominal: fată silitoare / bună când vrea. 

Unii adjuncți ai adjectivului pot fi condiţionați de prezenţa altor adjuncţi, 
cum ar fi morfemele de gradare şi de comparație: mai bun decât mine, la fel de 
bun ca tata, prea frumoasă pentru a fi respinsă, destul de bună să spele vase etc. 
sau un determinativ special (anaforic) al centrului: casă altfel construită decât la noi. 

Adjuncţii pot avea un centru adjectival simplu (zâmbet nespus de dulce, fata 
veselă / prezentă la petrecere) sau un grup adjectival: faza [era] îngrozitor de 
[plină de bube), după cum şi centrul poate avea, la rândul său, un adjunct simplu 
(femeie bolnavă psihic) sau dezvoltat (situaţie [realmente teribil de] periculoasă) 
ori mai mulți adjuncţi (teribil de nesuferită ca purtare). 

Prezenţa circumstanţialelor dependente de centrul adjectival variază, în 
primul rând, în funcţie de natura verbală sau nonverbală a centrului, dar şi de 
poziția sa sintactică. Adjectivele postverbale şi cele aflate în poziţie predicativă 
(nume predicativ, complement al obiectului, predicativ suplimentar) admit mai 
frecvent asocierea cu adjuncţi (vezi II, Numele predicativ, Predicativul suplimentar). 

3.2.3. Adjuncţii nominali ai adjectivului pot fi articulaţi sau nearticulați. Este 
obligatoriu determinat prin articol sau alt determinant adjunctul nominal în dativ 
(adecvat gustului comun / unui gust comun, dar adecvat oricărui gust). Adjunctul 
exprimat printr-un nominal prepozițional este nearticulat sau articulat nehotărât (o 
uşă plină de cuie / de nişte cuie), dar poate fi articulat hotărât când este,la rândul 
său, centru de grup nominal: uşă plină de cuiele înfipte în ea. 

Adjunctul adjectivului exprimat prin supin este nearticulat când este de tip 
verbal (făină bună de făcut plăcinte) şi articulat când este substantivizat (bun la 

făcutul plăcintelor / în depistatul greşelilor). Atât prezenţa articolului, cât şi 
prezența genitivului dovedesc substantivarea „forte” a supinului. 

3.2.4. Adjectivul de proveniență verbală este mai frecvent centru de grup şi 
impune mai des determinativi obligatorii, în raport cu adjectivul propriu-zis ai cărui 
determinativi sunt limitați: o instalație provocatoare de accidente, un referendum 
premergător votării legii, cauză inseparabilă de efectul ei, materiale expediate 
prin poştă etc. (inteligent, deştept, delicat etc. se folosesc mai rar drept centre de 
grup: câine inteligent ca un om / deştept de mama focului / delicat ca o fecioară etc.). 

Dintre adjectivele postverbale, participiul adjectival, cel mai deschis 
determinativilor, păstrează pe lângă complementele verbului de origine şi 
posibilitatea relaţiei cu subiectul, ceea ce-l deosebeşte de alte adjective postverbale. 

Subiectul este actualizat în construcţiile participiale absolute, unde poate fi atât 
postpus, cât şi əntepus participiului (Odată plecată profesoara.../ Odată 
profesoara plecată...), precum şi în cele cu regenţi verbali impersonali + participii 
cu valori pasive (Fara trebuie premiată / felicitată / iubită.). Adjectivele 
participiale de la verbe psihologice se îndepărtează în ı ai mare măsură de natura 
verbală a bazei din care provin, acceptând determinativi ne! : verabili pentru 
participiile altor tipuri de verbe (o colegă foarte uimită de cele văzute / legi *foarte 
anulate de parlament), vezi Forme verbale nepersonale, 3.4. 

Sufixele postverbale pot îndepărta adjectivul de natura verbală a bazei, 
conferindu-i comportament de adjectiv prototipic (-os, -cios, -ăreț: alunecos, 
plângăcios, petrecăre[) sau îl pot menţine în cadrul ei, păstrându-i capacitatea de a 
primi compliniri (-ant, -bil, -tor: zgomot enervant prin repetare, sumă convertibilă 
în valută, fecioară născătoare de Dumnezeu etc... 


4. RAPORTUL  ADJECTIVULUI CU ALTE CLASE LEXICO- 
GRAMATICALE 


Adjectivul constituie o sursă de îmbogăţire pentru alte clase de cuvinte, după 
cum alte clase de cuvinte contribuie la creşterea sa numerică. 


4.1. Treceri dinspre clasa adjectivului 


Adjectivul constituie în mod frecvent o sursă de îmbogăţire pentru 
substantiv şi adverb. Această creştere a celor două clase gramaticale se realizează 
prin schimbarea valorii gramaticale sau prin derivare. 


4.1.1. Substantive provenite din adjective 

4.1.1.1. Conversiunea adjectivului în substantiv este deosebit de productivă, 
deoarece din unul şi acelaşi adjectiv se pot obţine două substantive, unul masculin 
şi altul feminin. Schimbarea valorii adjectivale în cea substantivală se realizează 
prin mai multe procedee: 

(a) articularea cu articol hotărât (Bolnavii şi medicii au suferit de frig., 
Bolnavele de gripă au fost izolate.) şi nehotărât (În biserică a intrat o cuvioasă 
îmbrăcată în negru., Instalaţia a fost stricată de un neisprăvil. ) 

Numeroase adjective calificative antepuse asociate unor substantive regente 
care denumesc animate se substantivizează în construcţiile cu prepoziţia de: 
ticălosul de negustor, sclifositul de lon, nenorocitul de el, blonda de nevastă-sa 
etc., L-a înşelat un necinstit de vânzător., A ajutat o amărâtă de babă. 


Pronumele semiindependent cel, cei, cea, cele în faţa adjectivului îl 
corelează anaforic cu un substantiv (Are doi copii. Cel mic a împlinit trei 
luni.). În situaţiile în care regentul (generic) este numai presupus -— Cei 
harnici [oamenii harnici] sunt iubiți de toată lumea, cei leneşi sunt ocoliți 
etc. — gruparea funcţionează ca un substantiv determinat definit. 


(b) asocierea cu un cuvânt din clasa determinanţilor: Aceşti viteji au fost 


decorați., Două blonde prezentau programul. ete. i 
(c) plasarea adjectivelor precedate de prepoziţii în context substantival: Era 


cel mai cunoscut dintre silitori., Le-a dat bomboane la plângăcioşi. etc. 


LO 

(d) ataşarea mărcilor de vocativ -ule şi -o unor adjective; compară drăguțule 
bace din Mioriţa, unde drăguțule este adjectiv, cu Dă-mi cartea, drăguțule!, unde 
acelaşi cuvânt este substantiv. Desinenţa -o nefiind proprie adjectivelor, ataşarea ei 
le substantivizează totdeauna. Aşadar, femininele scumpo, urâto nu pot fi niciodată 
adjective. 

(e) elipsa termenului determinat dintr-o îmbinare fixă: (părlăgică) roşie / 
vânătă, (animale) nevertebrate etc. 

Substantivizarea adjectivului prin elipsa termenului regent din îmbinări fixe 
constituie modul de formare a numeroşi termeni tehnici: gamopetale, rădăcinoase, 
vertebrate, frontal, occipital, narcotic, purgativ, exploziv etc. 

Mijlocul cel mai general de manifestare a substantivizării adjectivului este 
utilizarea lui în poziţiile sintactice ale substantivului. 

Conversiunea adjectivelor îmbogăţeşte clasa substantivelor de gen neutru (cf. 
numele de culori şi abstractele: albul, noul, inefabilul, grotescul etc., care sunt 
defective de plural). 

Acest procedeu este o sursă importantă de creare a substantivelor proprii de 
la adjective: nume de persoane provenite din porecle: Albu, Buzatu, Grosu, Lungu 
etc. şi nume de locuri: Bârsana, Oacheşul, Surul etc., nume etnice sau nume de 
familie din adjective care arată proveniența: algerianul, danezul, englezul, 
francezul; Moldoveanu, Munteanu etc., ca şi nume de limbi daneza, engleza, 
franceza etc. 

Conform unei statistici făcute pe baza DLRM, peste o pătrime din numărul 
total al adjectivelor se substantivizează. Procedeul este foarte productiv. 
Adjectivele din fondul principal lexical sunt, în general, supuse substantivizării. 
Puţine dintre adjectivele de mare circulaţie nu se folosesc curent şi substantival: 
limpede, tare, simplu, sigur. Se substantivează mai rar adjectivele derivate cu 
sufixele adjectivale -esc, -os, -nic, -al, -bil şi, în general, adjectivele foarte noi. 
Condiţia substantivizării adjectivului este în primul rând semantică. De pildă, 
adjectivele care denumesc însuşiri omeneşti negative se substantivează mai uşor 
decât antonimele lor: cuminte — obraznic (se spune: Obraznicule!, Eşti un 
obraznic!, Obraznicul mănâncă praznicul, dar nu 'cumintele, un cuminte etc.), 
serios — neserios (Neseriosule ce eşti!, neseriosul de lon, neserioasa de Maria, dar 
nu 'seriosule ce eşti, serioasa de Maria etc.), tot aşa harnic — leneş, cuviincios — 
necuviincios etc. Din punct de vedere formal, se substantivizează adjectivele la 
gradul pozitiv şi numai în mod excepțional la alte grade de intensitate: 
comparativul de superioritate mai marele „conducătorul” (din limba veche) şi 
comparativul însoţit de cel „acel” sau superlativul relativ (Cei mai harnici decât / 
dintre ei au fost premiaţi.). Se substantivizează fostele superlativele absolute cu 
prea devenit prefix (niciodată cu foarte, tare): preacurata, preacinstita „Maica 
Domnului”, preafericitul „patriarhul, sfântul”: Vă treceţi, bieți bătrâni / Cu rugi la 
Preacurata. (O. Goga, în DLR), Și maica Filofteia m-a primit fiică sufletească, fie-i 
odihna între preafericiţi. (M. Sadoveanu, Păuna Mică). 

Limita dintre adjectiv şi substantiv se şterge în cazul unor cuvinte aflate în 
poziții predicative (nume predicativ, predicativ suplimentar), în absența unor 
determinări: o cred muncitoare (dar este muncitoare bună / este muncitoare în clasă). 

4.1.1.2. Bine reprezentată este și formarea de substantive de la adjectiv prin 
derivare cu sufixe (siguranţă, bunătate, goliciune, fierbințeală, asprime, dulceaţă, 
modernism, mândrie, moralitate, frumuseţe, scumpete, şchiopenie etc.). Marea 
majoritate a substantivelor derivate de la adjective au sensuri abstracte, de aceea 
limba populară este mai săracă în substantive de acest tip, iar limba literară se 
îmbogăţeşte mai ales cu derivate postadjectivale în -itate de la teme 
neologice (fertilitate, paliditate, simplitate etc., unele baze fiind, la rândul lor, 
derivate cu sufixe ca -os, -al, -ic, -bil, -ant etc.: pompozitate, frontalitate, 
penibilitate, şcolaritate etc.), tipuri care reprezintă circa o treime din numărul total 
al derivatelor abstracte. Adjectivele calificative de uz general sunt cu prioritate 
baze pentru derivarea substantivelor şi mai rar adjectivele categoriale. Nu 
constituie baze pentru derivare adjectivele în -esc. 


4.1.2. Adverbe provenite din adjective 

4.1.2.1. Conversiunea adjectivelor în adverbe este un procedeu foarte 
răspândit în limba română. Se adverbializează cu precădere adjectivele calificative 
de uz general (om frumos / scrie frumos), cu excepția unora ca bun, abordabil, 
anumit, bătrân, macru, mâncăcios, sărac, Sărman, Singur, vechi etc. care, 
semantic, nu sunt compatibile cu adverbializarea. 


În cazul adjectivului bun, adverbializarea nu se produce, forma literară 
de adverb fiind diferită (bine). În anumite contexte din limbajul colocvial însă 
se poate folosi şi bun ca adverb, de pildă în dialog: E gara masa! / Bun. „Bine'”). 


Nu se adverbializează direct adjectivele în -esc, corespondentul adverbial 
fiind format cu -ește (părintesc / părinteşte, frățesc I frățeşte). Nu devin adverbe, în 
general, adjectivele categoriale din stilul ştiinţific (cu un număr limitat de 
substantive regente: acetic, cloric, isoscel, paleolitic etc.), cele indicând 
apartenența etnică (englez, italian, maghiar, român, rus, suedez etc.), culoarea 
(numai cu sens figurat se pot adverbializa: Văd albastru, negru în fața ochilor.). 

Adverbializarea adjectivului este şi o problemă de context, în sensul 


po we 


4.1.2.2. Procedeul derivării adverbelor de la adjective este extrem de sărac. 
Puţine adverbe sunt derivate direct de la adjective: chiorâş, repeziş, destoiniceşte 
etc. Adverbele formate cu sufixul -ește au, în general, un corespondent adjectival în 
-esc, de unde şi posibilitatea de a forma aceste adverbe prin schimbare de sufix 
(voinicesc — voiniceşte, românesc — româneşte). Puţine adverbe formate cu -eşte nu 
au corespondent în -esc: istoriceşte, neghiobeşte, tehniceşte. E 

Unele adverbe împrumutate pot fi analizate ca având baze adjectivale: 
actualmente, socialmente etc. 


4.2. Treceri înspre clasa adjectivului 


Clasa adjectivelor se îmbogăţeşte continuu pe seama cuvintelor aparținând 
altor clase gramaticale sau chiar pe baza unor afixe independente. 

4.2.1. Adjective provenite din substantive 

Adjectivele se formează de la substantive prin următoarele procedee: 

- cel nai frecvent, prin derivare cu sufixe; numeroase sufixe ca -al, -ar, -aş, 
-at, -esc, -ef, -ist, -iu, -os etc. formează adjective de la substantive: cameral, şcolar, 
mărginaş, moțat, vulturesc, mălăieț, trojchist, cenuşiu, botos; 

— prin compunere cu un substantiv (cuminte, verde-praz, galben-pai, roşu- 
carmin etc.); 

— prin conversiune (bărbat: câini mai bărbaţi, savant: femeie savantă); 

- prin trunchiere: o fată lesbi, o revistă porno, produse bio, mălai extra etc.; 


4.2.2. Adjective provenite din verbe 

Adjectivele se formează de la formele verbale prin conversiune sau prin 
derivare. 

Mai frecventă este conversiunea participiului şi mai rară a gerunziului. Cu 
excepția participiilor unor verbe intranzitive, unele neergative, care nu se pot 
adjectiviza, precum a depinde ( copii depinşi de mame), a înota ( "sportiv înotat), 
a lătra (căţel lătrat), a mieuna (pisoi mieunat) etc., participiul se caracterizează 
prin asocierea trăsăturilor adjectivale şi verbale (vezi Forme verbale 
nepersonale, 3.4). 

Numărul adjectivelor provenite din gerunziu este destul de restrâns (mâncare 
aburindă, valori crescânde, coşuri fumegânde, persoană suferindă, poziţie 
şezândă etc.). 

Gerunziul adjectival era mai bine reprezentat în limba literară din 
secolul al XIX-lea: ape dorminde, ființe gemândă, muginda mare etc. 


Numeroase sunt adjectivele formate de la verbe prin derivare cu sufixe (-tor, 
-bil, -ăreţ, -ant etc.: grăitor, durabil, băgărej, poetizant), cele mai numeroase fiind 
în -tor. 


4.2.3. Adjective provenite din adverbe 

Se adjectivizează câteva adverbe: anume, asemenea, aşa, gata, precum şi 
numeroase locuţiuni adverbiale culte: acord de facto, comentariu in extenso, 
fecundare in vitro etc. 


4.2.4. Adjectivizarea unor prefixe sau prefixoide 

Foarte actuală, în special în limbajul colocvial, este folosirea cu valoare de 
adjectiv a unor prefixe sau prefixoide: petrecere super sau a unor compuse formate 
din aceste elemente: tehnică audio-video, eveniment euro-radio etc. 


4.2.5. Locuţiuni adjectivale 

Locuţiunile adjectivale sunt grupuri de cuvinte cu sens unitar care 
funcţionează global ca un adjectiv, exprimând calitatea sau apartenenţa la o 
categorie a obiectelor denumite de substantiv. 

Componenţa locuţiunilor adjectivale este foarte variată. Cel mai adesea avem 
a face cu un grup nominal prepozițional simplu sau dezvoltat (de seamă, de geniu, 
de treabă, de nimic, din alea, ca aceea, de prost gust, în toate minţile, cu frica lui 

Dumnezeu, în floarea vârstei, cu nasul pe sus, la locul lui, în doi peri, fel de, fel de 
fel de), un grup adverbial (de bine), un grup interjecțional (ca vai de lume, (ca) vai 
de el) sau o expresie frazeologică verbală (cum trebuie, nu ştiu cum, de 
doamne-ajută, lasă-mă să te las) etc. 

Elementele componente ale locuţiunilor sunt mai mult sau mai puţin sudate, 
iar sensul global al locuţiunilor este mai apropiat sau mai îndepărtat de cel al 
elementelor componente. În om cu frica lui Dumnezeu, sensul ansamblului 
păstrează semnificația elementelor componente, în el este prea lasă-mă să te las, 
relația dintre sensul global şi semantica elementelor componente este mai greu de 
stabilit. 

Diferenţa dintre locuţiune şi sintagmă liberă depinde uneori de sensul 
regentului: compară vorbe de pomană „zadarnice” (locuţiune) şi pâine de pomană 
„în amintirea mortilor” (îmbinare liberă). 

Majoritatea locuțiunilor adjectivale se comportă ca adjectivele invariabile: 
răspuns(uri) cu cap şi coadă, fel de fel de lucruri etc. 

Locuţiunile adjectivale care au în componenţa lor un adjectiv-centru de grup 
sintactic sau care funcționează ca participii ale unor locuţiuni verbale sunt variabile 
după gen, număr şi caz: bătut / bătută / bătuţi / bătute în cap, dat / dată / daţi / date 
dracului, (cf. a bate la / în cap, a da dracului): Pasagerii mai slabi de înger 
coborâră în verandă. („„Luceafărul”, 2005). 

Unele locuţiuni s-au sudat cu timpul, dând naştere unor adjective simple: 
cuminte (din cu+minte), cumsecade (din cum+se+cade), deplin (din de+plin). 

Locuţiunile adjectivale se folosesc în contextele şi cu funcţiile caracteristice 
adjectivului şi au uneori capacitatea de a primi mărci de evaluare şi de gradaţie şi 
complemente ale comparației. 

PRONUMELE 


PRELIMINARII 


1. ASPECTE DEFINITORII 


Pronumele este o clasă lexico-gramaticală de cuvinte fără autonomie 
semantic-referenţială, având rolul de a reprezenta (= a evoca) în enunţ entităţi 
prezente implicit sau explicit în universul de discurs. 

Spre deosebire de alte părți de vorbire (substantive, verbe, majoritatea 
adjectivelor şi majoritatea adverbelor), pronumele nu au referință proprie, ci 
funcționează ca deictice (vezi II, Deixis) sau ca anaforice (vezi II, Anafora). Ca 
deictice, pronumele îşi iau referinţa din situația de comunicare. Astfel, pronumele 
de persoana I şi a II-a sunt întotdeauna deictice: eu reprezintă locutorul, diferit de 
la o situaţie de comunicare la alta; ru reprezintă alocutorul, diferit de la o situație de 
comunicare la alta. 

(Locutorul; spune alocutorului,): Eu; nu-ţi; reproşez fie; nimic. 

Ca anaforice, pronumele îşi iau semnificaţia prin coreferenţialitate de la un 
antecedent sau de la un subsecvent din discurs, alături de care formează un lanţ 
referențial. 


In interiorul lanțului referenţial se va nota grafic coreferenţialitatea prin 
coindexare (cele două cuvinte coreferenţiale sunt notate cu acelaşi indice). 


Astfel, în enunţul Dorin; a greşit, el; e vinovat., pronumele el are funcţia de a 
reprezenta în propoziţia a doua nominalul antecedent Dorin din prima propoziţie; 
în enunţul Dacă se; spală pisica; înseamnă că va ploua. pronumele se îşi ia 
referința de la nominalul subsecvent pisica, pe care îl reprezintă în discurs. 
Pronumele de persoana a III-a şi pronumele nepersonale funcţionează, contextual, 
fie ca deictice, fie ca anaforice: de exemplu, asta funcţionează ca deictic în Pune 
asta la loc şi dă-mi-o pe cealaltă!, unde referentul este recuperat din contextul de 
comunicare (asta poate denumi diverse obiecte, în funcţie de situaţia de 
comunicare: rochia, bluza, geanta €etc.), dar poate funcţiona şi ca anaforic în 
(Întârzie mereu )ı. Asta, nu îmi place. Unele pronume pot funcţiona şi ca termeni cu 
referință generică (Ce e rău şi ce e bine / Tu te-ntreabă şi socoate., M. Eminescu, 
Glossă). Există şi contexte în care pronumele sunt expletive cu rol pragmatic 
(Şi dă-i şi râzi...) sau formanţi în structura unor forme verbale (Se teme de câini.). 

În afară de trăsătura semantico-referenţială comună întregii clase (caracterul 
deictic sau / şi anaforic), unele pronume au trăsături semantice inerente specifice, 
care aduc informaţii suplimentare: asta indică faptul că obiectul evocat este 
perceput de vorbitor în proximitatea sa spaţio-temporală sau discursivă; nimeni 
evocă o mulţime vidă; cine evocă un referent uman neprecizat etc. Pe baza acestor 
trăsături semantice intrinsece, pronumele au fost clasificate în mai multe subclase 
semantice: 

(a) pronume personale: pronume personale propriu-zise, pronume de 
politeţe, pronume de întărire, pronume reflexive, pronume posesive; 

(b) pronume nepersonale | 

— pronume demonstrative; 

— pronume de cuantificare: pronume nehotărâte, pronume negative; 

— pronume relative, pronume interogative; 

— pronume hibride (pronume relativ-interogative; pronume relativ-exclamative). 

Pronumele este o subclasă de proforme. Proformele sunt forme care „stau 
pentru” alte entități din discurs, evocându-le sau substituindu-le. În funcţie de clasa 
lexico-gramaticală în care se încadrează proforma, se vorbeşte despre: proforme 
pronominale — realizate prin pronume (vezi exemplele de mai sus); proforme 
numeral — realizate prin numerale (Au sosit studenţii. Patru sunt absenţi.); 
proforme adverbiale — realizate prin adverbe (Au fost la mare, iar de acolo au 
plecat în Delta Dunării.), proforme adjectivale — realizate prin adjective (A făcut o 
faptă bună. O asemenea faptă nu va fi uitată niciodată.). Proformele „stau pentru” 
grupuri sintactice nucleare (monomembre), adică fără determinări (L-am văzut pe 
Cătălin. El nu m-a văzut pe mine.), pentru grupuri extinse — un centru şi 
determinările lui (Ea este [neîncrezătoare în şansele lui de reuşită]; cum; eşti şi 
tu.) sau pentru o propoziţie ([Că nu i-a convenit], asta; îmi imaginez.); în această 
situație proformele se numesc profraze. 

Pronominalizarea, adică evocarea unei unităţi din discurs printr-o proformă, 
este un fenomen parţial gramatical, parțial pragmatic. Din punct de vedere 
gramatical, pronominalizarea se bazează simultan pe o reluare de informaţie şi o 
echivalare de termeni. Acest proces este marcat uneori în plan formal — unele 
forme pronominale şi unele numerale preiau mărcile de gen (şi număr) de la 
nominalul pe care îl evocă în discurs (vezi Numeralul). 

Nu găsesc umbrela, deşi am pus-o; aici acum două minute. — acord cu genul 
gramatical şi numărul antecedentului. 

[Consilierul prezidenţial]; a intrat în sală. Ziariştii au asaltat-o; cu întrebări. 
— acord referenţial; forma o trimite la referentul substantivului consilier, nu la 
genul gramatical al substantivului. 

Concurentele; sunt dezamăgite. Una; a fost descalificată, alta; a abandonat, 
celelalte; s-au clasat pe ultimele locuri. — raportul întreg-parte stabilit între 
concurentele;...una;...alta;...celelalte; suprimă parţial acordul formal între 
proforma alta şi antecedentul concurentele, dar global acordul se conservă, în 
sensul constituirii întregului din părţile lui componente. 

Din punct de vedere semantic, proprietăţile referentului de la care îşi iau 
referința proformele se modifică odată cu progresia textuală (indicii [i, j) trimit, 
fiecare, la câte un referent care are proprietăţi diferite): 

Luaţi două vinete; mari. Le; coaceți pe aragaz la foc iute. Când se; moaie le; 
luaţi de pe foc şi le; curăţaţi de coajă. Le; lăsaţi să se; răcească. Miezul, îl; tocaţi şi 
îl; amestecați cu ulei. Adăugaţi sare şi ceapă tocată mărunt. Le, daţi la rece. j 

Acest fenomen de concatenare pronominală asigură coerenţa textului. În 
comparaţie cu elementele pe care le reprezintă în discurs, proformele au un grad 
mai scăzut de noutate şi proeminență discursivă şi sunt rareori tematice. 

Din punct de vedere pragmatic, pronominalizarea este reuşită dacă obiectul 
pe care, contextual, printr-un act de inferenţă, alocutorul îl atribuie ca referent al 
proformei este identic cu obiectul pe care locutorul a intenţionat să-l desemneze 
prin întrebuinţarea proformei. În dialogul din stânga, pronominalizarea este reuşită, 
în dialogul din dreapta, este nereuşită: 


— Pune cartea acolo.;. — Pune cartea acolo.;. 
— Pe masă;? — Pe masă;? 
- Da. — Nu, pe bufet; 


Pronominalizarea (prin toate caracteristicile prezentate mai sus) se 
deosebeşte de substituţia lexicală, în cazul căreia substitutul are autonomie 
semantică şi se raportează la antecedent printr-o relaţie de (cvasi)sinonimie 
(ca în Am cumpărat un volum de poezii. Era o carte de Mihai Eminescu.) sau 
de anaforă asociativă (Am curățat gutuile. Din coajă am făcut peltea.). 

De asemenea, pronominalizarea se deosebește de fenomenul 
gramaticalizat al dublării clitice a complementului direct (Pe Cosmin; l-am 
cunoscut acum doi ani la mare.) sau a complementului indirect (Le-am dat 
studenţilor; un test de autoevaluare.) (vezi II, Complementul direct, 3.1.2, 
Complementul indirect, 3.3). 


Pronumele se deosebesc de alte subclase de proforme prin următoarele 
particularități semantice, sintactice şi morfologice: 

— Din punct de vedere semantic, pronumele reprezintă în discurs o unitate 
conceptualizată ca entitate (eu, asta, cineva, fiecare, cine) sau ca un ansamblu 
cuantificat de entităţi (zori, nimeni); spre deosebire de pronume, proformele 
adjectivale codifică descrieri sau calificări ale unor entităţi din cadrul de 
comunicare (asemenea om, atare situație, anume problemă); proformele 
adverbiale codifică aspecte legate de circumstanţele actului de predicaţie (aici, 
acolo, aşa, de aceea); proformele numerale au trăsătura semantică intrinsecă 
[+ Cuantificare numerică definită] (doi, trei, patru). 

— Din punct de vedere sintactic, pronumele apar în poziţii tipice pentru 
grupurile nominale, deosebindu-se prin aceasta de proadjective / adjective 
anaforice (A dus o viață dură. O asemenea viaţă l-a format ca om.), proadverbe / 
adverbe anaforice (Merge la facultate şi de acolo la teatru., vezi Adverbul) Şi, în 
parte, de pronumerale (acestea din urmă apărând ca substitute atât în poziţie de 
nume, cât şi în poziţie de adjectiv sau de adverb) (vezi Numeralul, 1.3): 

Sora Mariei citeşte mult. — Ea / Dumneaei / Aceasta / Fiecare / Cine 
citeşte mult. 

N-am cumpărat cartea. — N-am cumpărat-o / asta / nimic. 

Maria spală copilul. — Maria îl spală. 

— Din punct de vedere morfologic, pronumele — singurul dintre proforme — se 
organizează într-o paradigmă lexico-gramaticală, prezentând flexiune de tip 
pronominal (marchează opoziții de persoană, gen, număr, caz — pentru detalii vezi 
infra), toate celelalte proforme se organizează în (sub)clase lexicale, mai mult sau 
mai puțin omogene. 


2. ETEROGENITATEA CLASEI 


Toate pronumele româneşti au fost moştenite din latină sau formate pe teren 
românesc din elemente latinești. Alcătuiesc o clasă închisă de forme, cu frecvență 
ridicată în vorbire, profund eterogenă. Eterogenitatea clasei se manifestă în plan 
semantic-referenţial, sintactic, morfologic. 


2.1. Eterogenitatea semantico-referențială 


Eterogenitatea semantic-referenţială se manifestă prin diversele subclase 
lexico-semantice de pronume (vezi supra, 1) şi prin mecanismele prin care 
pronumele îşi iau referinţa (deictice, anaforice, generice, expletive — vezi supra, 1). 


2.2. Eterogenitatea sintactică 


Eterogenitatea sintactică se manifestă prin: 

— Calitatea de substitute / nonsubstitute a pronumelor în diverse contexte: 
unele pronume sunt substitute (reprezintă un termen prezent explicit în discurs, pe 
care îl substituie, îl înlocuiesc: A venit Călin;. L;-am văzut pe geam), altele sunt 
nonsubstitute (reprezintă un termen prezent implicit în discurs, neactualizat pe axa 
sintagmatică: Eu nu mai am nimic de spus.). 

— Tipul sintactic al elementului înlocuit: în calitate de substitute, pronumele 
pot înlocui: a) grupuri nominale definite, având drept centru de grup un substantiv 
propriu (Ion; a venit. El; era trist), un substantiv însoţit de determinări ([Un copil 
obraznic), face gălăgie. ÎL voi pedepsi.) b) propoziţii ([M-a minţit], ceea ce; nu 
voi uita niciodată., [Că am greşit]; o; recunosc.). 

— Direcţia în care se manifestă acordul: în majoritatea situaţiilor sintactice 
pronumele primesc mărcile de gen şi număr de la termenul care le procură în 
discurs referinţa (Băieţii; au întârziat, fetele; nu. Pe ei; i;-am certat, pe ele; lej-am 
lăudat.; vezi şi infra, 3). În puţine situaţii sintactice (când apare în calitate de 
centru în relație cu un determinativ adjectival) pronumele impune el însuşi acordul 
(aceea galbenă, acelea noi, aceia neatenţi). 

— Capacitatea de a se combina, în calitate de adjectiv pronominal, cu un 
nume: unele clase de pronume (sau membrii unor clase) cunosc o variantă 

sintactică (adjectivul pronominal, Această carte nu este pentru tine.; vezi infra, 4), 
în timp ce alte pronume nu cunosc această variantă combinatorie (Cine nu e atent 
la mine?). 

— Capacitatea de a fi însoţit de determinări: majoritatea pronumelor apar în 
discurs singure, neînsoţite de determinări; prezenţa determinărilor nu este însă 
exclusă (vezi II, Grupul nominal, 3). 


2.3. Eterogenitatea morfologică 


Eterogenitatea morfologică a clasei se manifestă în raport cu: prezenţa 
persoanei (pronume personale / pronume nepersonale), paradigma flexionară 
(pronume cu paradigmă completă / pronume cu paradigmă defectivă), marcarea 
formală a opoziţiilor gramaticale (pronume variabile / invariabile în diferite grade), 
modul de marcare a opozițiilor gramaticale (supletivism, desinenţe însoţite sau nu 
de alternanţe fonetice, flexiune internă însoțită sau nu de desinențe, analitic — prin 
prepoziție, analitic şi sintetic în variaţie liberă) (vezi infra, 3). 


3. CATEGORII GRAMATICALE 


Flexiunea pronominală se aseamănă prin unele elemente cu flexiunea 
substantivului, dar, în acelaşi timp, are şi trăsături proprii. Ca şi substantivul, 
pronumele îşi schimbă forma în raport cu genul, numărul şi cazul. Spre deosebire 
de substantiv însă, dar asemenea verbului, pronumele, prezintă flexiune în raport cu 


categoria gramaticală a persoanei. În paradigma flexionară a pronumelui apare un: 


sistem particular de omonimii cazuale diferit de sistemul omonimiilor substantivale 
(formele pronominale de genitiv-dativ plural sunt întotdeauna diferite de formele 
de nominativ-acuzativ). De asemenea, există desinenţe de genitiv-dativ care apar la 
pronume şi articol: -ui(a), -ei(a), -or(a). Persoana, numărul (şi genul la persoana a 
III-a) interferează, fiind exprimate solidar. 


3.1. Persoana 


Prin categoria persoanei se gramaticalizează în discurs trei dintre elementele 


constitutive ale situației de comunicare, instanțele discursive, prezentate direct sau . 


indirect (prin raportare la grupul în care se includ): locutorul (persoana I); 
alocutorul (persoana a II-a), cea de a treia instanță discursivă, [+ / -Animat], 
exterioară contractului  discursiv dintre locutor şi alocutor (nonlocutor, 
nonalocutor), altfel spus referința (obiect al comunicării dintre locutor şi alocutor la 
un moment dat). Semnificaţia gramaticală abstractă a persoanei se lexicalizează în 
discurs ca pronume personale propriu-zise (eu, tu, el / ea, noi, voi, ei / ele) sau ca 
pronume personale care îşi ataşează semnificații suplimentare (dumneata, 
dumneavoastră etc.; însumi, însuți, însuşi etc; mă, te, se etc.). 

Categoria persoanei este comună pronumelui şi verbului. La pronume èste o 
categorie inerentă, în timp ce la verb apare ca o categorie de natură relațională 
(rezultată din relaţia subiect-predicat pe axa sintagmatică) (vezi Verbul. Numărul 
şi persoana). Categoria persoanei la pronume exprimă opoziţiile: (a) participanţii 

la interacţiunea verbală (locutorul şi alocutorul, corespunzători persoanei I, 
respectiv a II-a) / nonlocutor, nonalocutor (persoana a III-a), (b) locutor (persoana I) / 
alocutor (persoana a II-a). 


PERSOANA 


PE ala SR 


PARTICIPANȚI IMPLICAȚI ÎN INTERACŢIUNE ENTITATE EXTERIOARĂ 


Persoana 1,2 Persoana 3 
LOCUTORUL ALOCUTORUL 
Persoana l Persoana 2 


În aceleaşi contexte cu persoana a III-a apar şi pronumele nepersonale, care, 
fără a intra în opoziția de persoană, impun predicatului formă de persoana a III-a 
(El citeşte. — Acesta citeşte. — Fiecare / unul / altul citeşte. — Cine citeşte? — Cine 
citeşte reuşeşte. ). 

În planul formei, categoria persoanei este marcată supletiv (eu / tu / el, mă / 
te / se) sau prin flexiunea unuia dintre componenți (însumi / însăți, dumneata / 
dumnealui). La unele pronume (de exemplu, pronumele personale de politeţe) 
paradigma este defectivă în raport cu persoana. 


3.2. Numărul 


Categoria gramaticală a numărului exprimă opoziția unicitate / multiplicitate 
prin două valori: singular / plural. La pronumele personale propriu-zise, categoria 
numărului are semnificație specială la persoanele I şi a II-a — plural inclusiv (vezi 
Pronumele personal propriu-zis, 2.1). Pronumele personale de persoana a III-a, 
precum şi pronumele nepersonale preiau numărul de la nominalul pe care îl 
reprezintă în discurs, ca o formă de reconstituire neechivocă a legăturii referenţiale 
dintre proformă şi cuvântul pe care aceasta îl evocă; mărcile de număr sunt diferite 
la nominalul evocat şi la pronume doar atunci când acestea se află într-o relaţie de 
tipul parte — întreg (Am văzut doi câini; Unul; era cu o labă ruptă, altul; avea o 
ureche lipsă.; l-am văzut pe cei doi soții. El; era îmbrăcat în negru, ea, în roşu.) 
sau de tipul grup — membrii componenți ai grupului (Îmi place orchestra;. Ei; au 
cântat bine.). O situaţie specială apare atunci când pronumele are referenţi anterior 
disociaţi în discurs (Jon; i-a spus lui Dan; că Ana îi, j apreciază. ). 

Categoria numărului se exprimă diferit de la o subclasă semantică de 
pronume la alta: prin forme supletive (eu / noi, tu / voi, el / ei), prin desinenţe 
comune cu substantivul (dânsul / dânşii, dânsa / dânsele; acesta / aceştia; 
aceasta / acestea; altul / alții; alta / altele; cât / câți; câtă / câte) însoțite 
sau nu de alternanţe fonetice în rădăcină (+ /7, s/ş, ea/e), prin desinenţe specifice 

flexiunii pronominale (căruia / cărora; altuia / altora), prin flexiunea unuia dintre 
componenți (însuşi / înşişi; însămi / însene; acelaşi / aceiaşi) sau prin flexiunea 
unuia dintre componenți şi prin desinențe (celălaltø / ceilalți; celuilalt / 
celorlalți). Unele pronume marchează solidar informaţia de (persoană), număr şi 
gen (el / ea / ei / ele; celălalt / ceilalți: aceasta / acestea). În cadrul diverselor 
subclase semantice, nu toți membrii subclasei marchează în plan formal opoziţia de 
număr; în această situaţie se vorbeşte despre pronume invariabile în raport cu 
numărul (uneori simultan şi cu genul şi cazul): se, ce etc. Invariabilitatea în raport 
cu numărul poate fi totală (se manifestă la nivelul întregii paradigme: se) sau doar 
parțială, pentru unele genuri şi / sau cazuri din cadrul paradigmei (care — sg. / care 
— pl.; căruia — sg. / cărora — pl.). În felul acesta rezultă un sistem de omonimii 
diferit de la o subclasă semantică de pronume la alta, de la un membru la altul al 
unei subclase semantice. 


3.3. Genul 


Categoria genului la pronume se manifestă prin două valori opozabile: 
masculin şi feminin. Există trei situaţii: 

(a) Acord formal: pronumele preia mărcile genului gramatical (masculin sau 
feminin) al nominalului pe care îl reprezintă în discurs (N-am auzit bine toba; Am 
auzit-o; prea slab.; N-am auzit bine clarinetul; L;-am auzit prea slab.; Pune-o; 
[cartea;]) pe masă; Pune-l, [stiloul;] pe masă), formele de Singular ale 
substantivelor neutre sunt reprezentate în discurs prin formele de singular masculin 
ale pronumelor variabile în raport cu genul, iar formele de plural ale substantivelor 
neutre sunt reprezentate în discurs prin formele de plural feminin ale pronumelor 
variabile în raport cu genul (Am primit un roman, L;-am citit imediat. ; Am primit 
nişte romane;. Le; voi citi în vacanță.; Am primit nişte romane; Unul; a fost 
interesant, celelalte; au fost slabe.). Acordul în gen este o formă de reconstituire 
neechivocă a legăturii referenţiale dintre proformă şi cuvântul pe care aceasta îl 
reprezintă în discurs. 

(b) Acord referenţial: genul pronumelui corespunde sexului natural al 
nominalului substituit (Ion a plecat. L-am văzut pe geam.; loana a plecat. Am 
văzut-o pe geam.; Te-a căutat Gabi,. A spus să îl; / o; suni.; Eu suni bolnav(ă).). 

(c) Absența acordului: o formă fixă a pronumelui este folosită pentru 
dublarea unei propoziţii / fraze, Propoziţiile / frazele pot fi dublate prin: (i) forma 
de singular feminin a pronumelui personal o, a cărei apariție este favorizată de 
anumite verbe pentru a dubla poziţia de complement direct (A Spus-0 tuturor că se 
va răzbuna pe el.; Că e de bună credință, a dovedit-o.);, (ii) pronumele relativ 
compus ceea ce (fipa şi trântea, ceea ce m-a enervat foarte tare.); (iii) forma de 
feminin singular a pronumelui demonstrativ asta (Că e bolnav şi că nu şi-a putut 
scrie referatul, asta cred, dar că i-a luat foc casa, asta nu mai cred. ). 

Opoziţiile de gen se marchează prin forme supletive (el / ea), prin formele 
flexionare ale articolului care intră ca formant în structura pronumelui (dânsul / 
dânsa), prin desinenţe (acestuia / acesteia), prin flexiune internă şi desinenţe 

(celuilal: / celeilalte). În cadrul diverselor subclase semantice nu toți membrii 
subclasei marchează în plan formal opoziţia de gen. Doar pronumele personale de 
întărire şi pronumele demonstrative marchează opoziția de gen în întreaga 
paradigmă, celelalte toate sunt, în diferite grade, invariabile în raport cu genul: 
invariabilitatea poate fi totală (se manifestă la nivelul întregii paradigme: ce, nimic) 
sau doar parțială, pentru unele persoane (eu, tu), cazuri (care N, Ac) şi / sau pentru 
unul dintre cele două numere (cărora). Rezultă astfel un sistem de omonimii de 
gen specific fiecărei subclase semantice de pronume sau fiecărui membru 
individual al subclasei. 


3.4. Cazul 


Ca şi la substantiv, cazul exprimă raporturile sintactice (relațiile de 
combinare) care se stabilesc între cuvinte în cadrul propoziției. De aceea, 
pronumele nu preia cazul de la termenul pe care îl evocă în discurs, ci se înscrie 
într-un sistem propriu de relaţii pe axa sintagmatică. Identitatea de caz între 
pronume şi nominalul substituit este doar o coincidență. 

Mi s-a rupt creionul; (nominativ). Mi s-a rupt când îl; (acuzativ) ascufeam. 

Este şedinţă cu ministrul; (acuzativ impus de prepoziție) învățământului. 
Secretarii de stat o; (acuzativ impus de verbul regent) așteaptă să vină. 

Au sosit copiii; (nominativ). Fiecare; (nominativ) a adus cu el; (acuzativ 
impus de prepoziţie) câte un glob pentru brad. ` 

Raportate la numărul formelor cazuale (N, Ac, G, D, V), unele pronume au 
paradigme defective: de exemplu, pronumele personale propriu-zise de persoana I 
şi a I-a nu au forme de genitiv; pronumele personale propriu-zise de persoana I şi 
a Il-a nu au forme de vocativ; pronumele reflexive nu au forme de nominativ, 
genitiv, vocativ etc. 

Opoziţiile cazuale sunt marcate în plan formal prin: forme supletive (ex. eu / 
mie; tu / te; el / lui; se / îşi), desinenţe însoțite sau nu de alternanțe fonetice 
(acesta / acestuia, care / căruia, căreia, fiecare / fiecăruia / fiecăreia), flexiunea 
unuia dintre componenți (celălalt / celuilalt, aceeaşi / aceleiaşi); uneori sunt 
marcate analitic prin prepoziţia a + forma de acuzativ a pronumelui, pentru 
valoarea de genitiv (asupra a ce) sau prin prepoziţia la + forma de acuzativ a 
pronumelui, pentru valoarea de dativ (am dat la cine); câteva pronume acceptă o 
realizare sintetică, dar şi una analitică (la nimeni / nimănui; la toţi / tuturor). 
Omonimiile cazuale generale (N=Ac; G=D) sunt (parţial) suspendate la pronumele 
personal propriu-zis (eu / mă / mie). Pronumele personale propriu-zise şi cele 
reflexive prezintă două serii de forme la dativ şi acuzativ: forme independente şi 
forme dependente (Clitice), acestea din urmă cu multe variante poziționale şi 
fonetice (mine, mă, -m, m-, -m-; sine, se, s-, -s- etc.). Cliticele de acuzativ şi dativ 
participă la dublarea clitică a complementului direct (Omul pe care l-am întâlnit 
era trist.), respectiv a complementului indirect: (Le)-a dat copiilor bomboane de 
Crăciun. (vezi II, Complementul direct, 3.1.2, Complementul indirect, 3.3). 

3.5. Pronumele — determinata tantum 


In semnificaţia pronumelor este inclus ca ‚morfem convertit” articolul 
hotărât: pronumele au trăsătura semantică intrinsecă [+ Determinat semantic], 
deoarece reprezintă în discurs un obiect deja numit sau prezent în universul de 
discurs şi activat în spațiul mental al participanților prin simpla menționare a 
pronumelui în timpul interacțiunii verbale. Prin această trăsătură pronumele se 
aseamănă cu numele proprii (care sunt „descrieri definite”). . 

Unele pronume au un articol aparent, devenit formant în structura pronumelui 
(dânsul / dânsa, unul / una, altul / alta etc.), uneori cu rol distinctiv (articolul 
aparent distinge între pronume şi adjectivul pronominal corespunzător, altul / alt, 
unul / un), în această situaţie, mărcile flexionare sunt solidăre cu articolul aparent, 
ca la substantiv (dânsul / dânsului, dânsa / dânsei). 


4. ADJECTIVUL PRONOMINAL 


Atunci când apar ca determinări în cadrul unui grup nominal şi au 
comportament de tip adjectival, formele pronominale Sunt numite adjective 
pronominale. Clasa adjectivelor pronominale cuprinde, în general, aceiaşi termeni 
de inventar cu pronumele corespunzătoare. Flexiunea adjectivelor pronominale este 
comună cu a pronumelor corespunzătoare (uneori cu mici diferențe formale — 
Fiecare a înţeles situația., Fiecare participant a înţeles situația., Aceasta e roșie., 
Cartea aceasta e roşie., Această carte e roşie.). 


4.1. Adjectiv pronominal vs adjectiv propriu-zis 

Adjectivele pronominale au trăsături comune atât cu adjectivele, cât şi cu 
pronumele corespondente, dar, în acelaşi timp, se deosebesc de fiecare în parte. 

Cu adjectivele propriu-zise (vezi Adjectivul) adjectivele pronominale 
împărtăşesc comportamentul gramatical: acordul în gen, număr şi caz cu nominalul 
regent (Cartea aceasta este interesantă.; Toţi colegii sunt de acord., N-am arătat-o 
niciunui coleg până acum.; Căror oameni le-ar conveni asta? etc.). 

Adjectivele pronominale şi adjectivele propriu-zise diferă însă prin 
următoarele trăsături: 

— Adjectivele pronominale nu acceptă categoria intensității, în timp ce 
majoritatea adjectivelor calificative (cu unele excepții justificate semantic sau 
formal) se combină cu morfeme ale intensității şi gradării, iar adjectivele 
categoriale acceptă combinarea cu adverbe, dintre care unele cantitative (abordare 
deloc lingvistică, persoană sufleteşte bolnavă). 

— În absenţa centrului de grup sintactic, adjectivele pronominale pot trece de 
la statutul de adjectiv pronominal la cel de pronume (Cartea aceasta este 
interesantă. > Aceasta este interesantă.). Fenomenul este general în cadrul 
sistemului pronominal, dar accidental la adjectivele propriu-zise (S-a pierdut pixul 
roşu. >`S-a pierdut roşu.; Erau mulți oameni răniţi. > Erau mulți răniți. ). l 

— Adjectivele pronominale nu pot dobândi statut adverbial, spre deosebire de 
adjectivele propriu-zise care, prin conversiune, devin frecvent adverbe (Acest scris 
îmi place. / `El scrie acest, / Scrisul ordonat îmi place. / El scrie ordonat. ). 

— Adjectivele pronominale nu pot apărea în poziţia sintactică de nume 
predicativ şi predicativ suplimentar, spre deosebire de adjectivele propriu-zise, 
pentru care aceste poziţii sunt tipice ("EI este acest. / "L-am văzut acest. / El este 
atent. / L-am văzut atent.). 

— Nu se poate coordona un adjectiv propriu-zis cu un adjectiv pronominal 
(cartea aceasta şi roşie), în structuri de tipul o fată frumoasă şi oarecare, 
oarecare îşi schimbă clasa lexico-gramaticală devenind adjectiv calificativ. 

- În topica standard, adjectivele pronominale stau înaintea regentului 
(posesivul face excepţie, vezi Pronumele şi adjectivul pronominal posesiv), în 
timp ce adjectivele propriu-zise se plasează după substantivul determinat. 

— Modificarea topicii în raport cu substantivul regent este posibilă doar la 
unele adjective pronominale (altele prezentând restricții de topică), în schimb este 
posibilă la toate adjectivele calificative (nu însă şi la adjectivele categoriale: om 
înalt / înaltul om; an şcolar / 'şcolar an), acolo unde acest lucru este posibil, 
schimbarea topicii — atât a topicii adjectivelor calificative, cât şi a topicii 
adjectivelor pronominale — produce emfază (această carte / cartea aceasta; carte 
frumoasă / frumoasa carte). 

— În topica standard, apariţia articolului hotărât la substantiv este exclusă în 
prezența adjectivului pronominal antepus (această casă, fiecare casă; excepţii: 
însuşi, vezi Pronumele şi adjectivul pronominal de întărire; tofi, vezi 
Pronumele şi adjectivul pronominal nehotărât), în schimb este permisă în 
prezenţa adjectivului propriu-zis (casa roşie, casa mică). 

— Adjectivele pronominale nu sunt predicate logice, adică nu exprimă 
proprietăţi ale obiectelor sau relaţii între obiecte, ci restrâng referinţa numelui la o 
clasă de obiecte circumscrisă pe baza unui criteriu determinat (cartea aceasta = 
clasa obiectelor „carte” circumscrisă în funcţie de proximitatea spațială / temporală / 
discursivă; nicio carte = mulțimea vidă a obiectelor „carte”). 

“Ca determinări ale numelui, adjectivele pronominale dau indicaţii asupra 
modului de reprezentare a entității desemnate de nume; entitatea este cunoscută cu 
precizie (copilul, acest copil), indeterminată (un copil, orice copil), cuantificată 
(câțiva copii, toți copiii, trei copii), participantă la relaţia de posesie (cartea mea) 
(vezi şi Pronumele și adjectivul pronominal posesiv pentru comentarii în 
legătură cu statutul de determinant al acestuia). Unele elemente din categoria 
determinării se exclud reciproc (trei copiii, ‘fiecare copilul, ), altele sunt 
coocurente (aceşti trei copii ai mei, toţi trei copiii, fiecare al doilea participant). 
Majoritatea adjectivelor -pronominale intră în clasa determinanţilor, în distribuţie 
complementară cu articolul hotărât (acest copil / "acest copilul; fiecare copil / 
*fiecare copilul etc.), cu rol de integratori enunţiativi (vezi Clase de cuvinte, 3.3.1); 
în situaţii de coocurență, doar unul dintre adjectivele pronominale îşi păstrează 
rolul de integrator enunţiativ, cel aflat în extremitatea stângă a grupului sintactic. 


4.2. Adjectiv pronominal vs pronume 


În limba română nu au corespondent adjectival pronumele personale 
propriu-zise, reflexive, de politețe. Statutul de determinare de tip adjectival este 

discutabil la formele din clasa pronumelui posesiv (vezi Pronumele şi adjectivul 
pronominal posesiv) şi la formele pronumelui de întărire (vezi Pronumele şi 
adjectivul pronominal de întărire). 


Posesivele au statut special: prin comportamentul lor morfologic 
(acordul în gen, număr şi caz cu substantivul determinat din cadrul grupului 
nominal) se aseamănă cu adjectivele pronominale; prin comportamentul lor 
sintactic se aseamănă cu pronumele, nu cu adjectivele pronominale (vezi 
Pronumele şi adjectivul pronominal posesiv). 

Formele de întărire au, de asemenea, comportament morfologic de tip 
adjectival (acordul în gen, număr şi caz cu substantivul determinat), dar 
comportament sintactic de tip pronominal (vezi Pronumele şi adjectivul 
pronominal de întărire). 


Toate celelalte pronume (pronumele nepersonale: demonstrative, nehotărâte, 
negative, relative, interogative) cunosc şi realizări adjectivale, funcționând ca 
determinări în cadrul grupului nominal. Realizările adjectivale apar la toți membrii 
paradigmei (la pronumele demonstrative) sau, din motive semantice, doar la unii 
membri ai paradigmei (la pronumele nehotărâte, negative, relative, interogative, 
negative: Fiecare copil a primit bomboane. / "Oricine copil a primit bomboane; 
Niciun copil nu a primit bomboane / "Nimeni copil nu a primit bomboane; ...care 
copil a primit bomboane /... cine copil a primit bomboane; Care copil a primit 
bomboane? / "Cine copil a primit bomboane?). Este discutabil statutul de adjectiv 
pronominal al nehotărâtului tot, toată, toţi, toate (vezi Pronumele şi adjectivul 
pronominal nehotărât). 


5. RAPORTUL CU ALTE CLASE LEXICO-GRAMATICALE 


Comparativ cu alte părți de vorbire, pronumele participă la puţine procese 
Jexico-gramaticale (derivare, compunere, conversiune), care privesc, de obicei, unii 
termeni din cadrul paradigmei. 


5.1. Pronumele personal propriu-zis 


Pronumele personal propriu-zis formează câteva derivate: a tutui (a spune 
cuiva tu), non-eu, iar prin conversiune, câteva substantive: eu > propriul eu, eul 
artistic; el > un el; ele > iele. 


5.2. Pronumele de politeţe 


Câteva pronume de politeţe acceptă derivarea cu sufixe diminutivale 
(nătăluță, tălică) sau, accidental, verbale (Nu mă mai dumneavostri atâta, spune-mi 
Laura!). Uneori participă la construcţii locuţionale ocazionale, glumeţe sau ironice, 
create prin antifrază: înrunecimea voastră, mârşăvia voastră, dobitocia voastră 
(I. Creangă). În unele formule clişeizate, valoarea de politeţe se pierde, pronumele 
devenind o formă prin care vorbitorul marchează orientarea spre interlocutor: Să 


Vezi, dumneata... 

5.3. Pronumele de întărire 


Pronumele de întărire nu participă la procese lexicale de derivare, compunere 
sau conversiune. Se poate vorbi doar de apariţia frecventă a pronumelor de întărire 
în sintagme cvasilocuţionale: stima de sine însuşi / stima de tine însuţi; eu însumi. 


5.4. Pronumele reflexiv 

Forma accentuată a pronumelui reflexiv în acuzativ devine, prin conversiune, 
substantiv feminin (Și-a spus în sinea lui...) sau masculin (Poetul şi-a regăsit 
sinele în exil.); alteori, valoarea pronominală evoluează spre o valoare adjectivală / 
adverbială: Propunerea în sine nu e rea. („propriu-zisă”), A reuşit prin sine însuşi. 
(„singur”), Acționează prin sine şi pentru sine. („independent”), In sine, 
prâpuinerea nu avea nimic rău. Mai frecvent, reflexivul apare în sintagme devenite, 
datorită frecvenţei, clişee, alături de substantive sau verbe: stăpânire de sine, 
încredere în sine, uitare de sine, mulțumire de sine, îşi veni în sine, se minuna de 
sine, murmura ca pentru sine, vorbea cu sine, de la sine înțeles. Unele îmbinări, 
iniţial libere, tind să devină locuţiuni în limba română actuală; de sine stătător, de 
sine, de la.sine, a-şi veni în sine, a-şi ieşi din sine. 


5.5. Pronumele posesiv 


„ Pronumele posesive intră în structuri cvasilocuţionale, fixate prin uz: propria 
mea persoană, ființa mea, oasele mele, mutra mea (analog pentru celelalte persoane). 


5.6. Pronumele / adjectivul demonstrativ 


Pronumele şi adjectivele demonstrative intră în structura unor expresii cu statut 
(cvasi)locuţional, cu formă şi topică fixă: astă-toamnă, astă-iarnă, astă-primăvară, 
astă-noapte / azi-noapte, astă-seară, afară de asta, pe lângă asta, vorba aia, vorba 
ăluia, vorba ceea, una şi aceeaşi, de aceea, pentru aceea, multe cele, toate cele, în cele 
din urmă, Cel de Sus, cel din urmă, cel de pe urmă. Forma adjectivală învechită alalt 
se păstrează în compusele alalrăieri, alaltăseară. Identitatea se poate exprima şi în 
absenţa pronumelui -de identitate, prin construcții sinonime: fot una, de o (Suntem 
de-o mamă, de-o făptură şi. de-o seamă., V. Alecsandri, Hora Unirii; Căci nu-i tot 
una leu să mori, ori câine-nlănţuit., G. Coşbuc, Noi vrem pământ). 


5.7. Pronumele nehotărât 


Clasa pronumelor nehotărâte este cea mai deschisă inovaţiilor lexicale. Dintre 
nehotărâte, cele din seria mult, puţin, atâta pot fi derivate cu sufixe diminutivale, 
rezultând unităţi lexicale populare sau colocviale: atâtica, atâtuța, atâticula; 
puținel, puţintel, puţinică, puțintică; multuț, multulez, multişor, multicel, multicică, 
multicea. Cutare poate fi derivat cu sufixe diminutivale (cuzărică, cutăriță) sau cu 
sufixe pentru numele proprii de familie (Cuzărescu). Prin derivare cu sufixul -escu / 
-ete (ultimul ironic), substantivul X poate funcţiona ca echivalent al unui pronume 
nehotărât (Acolo era şi X-ulescu / X-ulete.). Sunt posibile derivări ad-hoc cu 
prefixul negativ ne-: altul — nealiul. Unele nehotărâte intră în compusele 
adjectivale şi substantivale atorştiutor, atotputernic, atotfăcătoare de minuni. 


192 


CE Scanned with OKEN Scanner 


Pronumele nehotărâte îşi schimbă uneori clasa lexico-gramaticală devenind 
substantive cu sensul „persoană necunoscută”: Acel cineva era chiar Cuza-vodă.; 
Era un oarecare, necunoscut şi nebăgat în seamă de nimeni.: Nu sunt nici eu un 
fiştecine.; Acest ceva nu este Suficient pentru a trece clasa. Rar, pronumele 
nehotărâte pot deveni adjective calificative (O fată frumoasă şi oarecare.) sau 
adverbe (S-a chinuit ceva până a reuşit să intre în casă; Acest test a fost ceva mai 
greu decât cel de anul trecut.). Substantive care numesc litere capătă contextual 
semnificaţia pronumelor / adjectivelor pronominale nehotărâte (persoană 
necunoscută, obiect necunoscut, cantitate necunoscută): x, y, z, n, {. (Tu notează-ți 
cine mă caută, X sau Y sau Z, şi spune-mi când mă întorc.) În mod analog, 
substantive nume de litere capătă valoare de pronume / adjectiv pronominal 
nehotărât, substitut al unor numerale ordinale sau cardinale în registrul familiar, 
glumet (n / ¢ creioane; al n-şpelea, a n-sprezecea, a n-a oară, a n-sprezecea oară). 
Unele sintagme tind să devină legate: ceva de lucru, ceva de mâncare, ceva de 
scris; multe altele, tind spre statutul de pronume compuse (alte cele = altceva: 
toate cele = toate, unii şi alții = unii). Unele sintagme având în componenţa lor 
pronume nehotărâte au dobândit, prin sudare, statut de locuţiuni pronominale 
nehotărâte: de una de alta (= despre diverse lucruri), cu una cu alta (= cu diverse 
lucruri), care mai de care (fiecare), unul pe altul, cu toții (=toţi), locuţiuni 
adjectivale (om în toată firea, om în toate sensurile, nu e în toate facultățile 
mintale, nu e în toate minţile, oameni tot unul şi unul), locuţiuni adverbiale: toate 
ca toate, până una alta, cu totul şi cu totul (cu totul şi cu totul de aur), cu totul (e 
cu totul străin de realitate), de tot (i l-am dat de tot; e grea de tot; a plecat de tot), 
cu totul (ia-o cu totul, lucrurile stau cu totul altfel); locuţiuni conjuncționale: cu 
toate că; locuţiuni prepoziţionale (cu tot cu: a plecat cu tot cu zestre). Statut de 
locuţiuni pronominale nehotărâte tind să capete diverse alte îmbinări la origine 
libere, expresive în diferite grade: cine ştie cine (= cineva), cine ştie ce (= ceva), nu 
Ştiu cine (= cineva), nu ştiu care (= careva), nu ştiu ce (= ceva), nu se ştie cine, nu 
se ştie care, nu se ştie ce, te miri cine (= cineva), te miri care (= careva), te miri ce 
(= ceva), dracu ştie cine (= cineva), naiba ştie ce (= ceva), te pomeneşti cine 
(= cineva), te pomeneşti ce (= ceva), câte şi mai câte (= ceva). 


5.8. Pronumele negativ 


Pronumele negativ nimic poate fi derivat cu sufixul diminutival —u¢ (nimic- 
nimicuț, nimic-nimicuța). Se pot substantiviza: nimic (Spune multe nimicuri., Este 
un nimic), nimeni (Se crede cineva, dar de fapt este un nimeni.). Există formaţii 
ad-hoc, prin analogie cu pronumele nehotărâte: Nu mă interesează părerea nicicui. 
Împreună cu prepoziţii (şi adjective pronominale / substantive) formează locuţiuni 
adjectivale (om de nimic) şi adverbiale (pe nimic, cu nimic(a), întru nimic, pe 
nimica toată, în niciun caz). Alături de un cuantificator nehotărât formează o 
locuţiune pronominală negativă: A spus o nimica toară.; S-au certat din nimica 
toată. Intră în structura unor locuţiuni pronominale expresive: nimeni pe lume, 
nimic în cer şi pe pământ. Rar, se combină cu alți cuantificatori, în structuri 
cvasilocuţionale: nimic altceva / altceva nimic, nimeni altul / altul nimeni, nimic 


mai mult / mai mult nimic. 

5.9. Pronumele interogativ 


Pronumele interogativ intră în structura unor locuţiuni pronominale 
nehotărâte (cine ştie cine, cine ştie ce). De asemenea, intră în structura unor 
sintagme cvasilocuţionale, aflate la graniţa dintre pronume interogativ cu prepoziţie 
şi locuţiune adverbială interogativă: Pentru ce ai făcut asta?; La ce te-ai băgat în 
afacerea asta?; De ce vorbeşti fără să ştii ? 


5.10. Pronumele relativ 


Pronumele relativ intră în structura unor îmbinări cu statut cvasilocuţional, 
rezultate prin elipsă, în care relativele exprimă un sens nehotărât (care mai de care, 
care pe care, care cu care, câte şi mai câte). Unele îmbinări au sens adverbial: 
după care, drept care, pentru care. Altele intră în structura unor locuţiuni 
conjuncționale: după ce, pentru ce, până ce. 


PRONUMELE PERSONALE 


Pronumele personale prezintă flexiune în raport cu categoria gramaticală a 
persoanei. În funcţie de informaţia semantică inerentă pe care o gramaticalizează, 
se disting următoarele subtipuri semantice: pronumele personal propriu-zis, 
pronumele de politețe, pronumele de întărire, pronumele reflexiv; pronumele 
posesiv, care prezintă de asemenea flexiune în raport cu persoana, are o situație 
aparte (vezi Pronumele şi adjectivul pronominal posesiv). Între cele cinci 
subclase şi uneori între membrii aceleiaşi subclase există diferențe de 
comportament gramatical, semantico-referenţial şi pragmatic. 

Prin diversele clase de pronume personale sunt gramaticalizate în limba 
română distincții sociopragmatice (neutru / reverenţios: pronume personal / 
pronume de politețe), distincţii discursive (neutru / focalizat: pronume personal / 
pronume de întărire), relaţii semantice între actanţii implicaţi în actul de predicaţie 
(actanţi diferiţi / actanți coreferenţiali: pronume personal / pronume reflexiv), 
precum şi relaţia de posesie atunci când posesorul este una dintre cele trei instanțe 
discursive (pronumele posesiv). 

Pronumele personale, pronumele reflexive, pronumele de politeţe nu 
funcţionează ca determinări de tip adjectival ale unui centru. Situaţia posesivelor şi 
a pronumelor de întărire este discutabilă: acestea au, în anumite contexte, 
comportament morfologic de tip adjectival, dar comportament sintactic şi semantic 
de tip pronominal. 


PRONUMELE PERSONAL PROPRIU-ZIS 


1. ASPECTE DEFINITORII 


Pronumele personal propriu-zis reprezintă (= evocă) în discurs, direct sau 
indirect (adică prin referire la grupul în care se includ), participanţii la actul de 

comunicare (fără alte precizări suplimentare): locutorul (eu, noi), alocutorul (zu, 
voi), cea de a treia instanţă discursivă (nonlocutor, nonalocutor: el / ea, ei / ele). 
Pronumele personale propriu-zise de persoana I şi a Il-a exprimă identitatea 
semantico-referenţială dintre protagoniştii evenimentului şi locutor, respectiv 
alocutor; cele de persoana a Il-a indică nonidentitatea semantico-referenţială 
dintre protagoniştii evenimentului şi locutor sau alocutor: 

Eu plec mâine, tu când pleci? (pronumele eu indică identitatea dintre locutor 
şi protagonistul evenimentului „a pleca”; pronumele fu indică identitatea dintre 
alocutor şi protagonistul evenimentului „a pleca”) 

El când pleacă? (pronumele el indică nonidentitatea dintre locutor şi alocutor 
pe de o parte, şi protagonistul evenimentului „a pleca” pe de altă parte) 

Referentul pronumelor personale depinde de situaţia concretă de comunicare. 
De exemplu, în dialogurile care urmează, formele pronominale au referenţi diferiţi; 
în primul dialog, pronumele au ca referenţi „fata”, „băiatul”, „bătrânul”, adică 
persoanele ficționale care iau parte la schimbul verbal; în al doilea dialog, referenţii 
pronumelor sunt Monica şi Olguţa. Rolurile de locutor şi alocutor sunt 
interschimbabile, participanţii la dialog asumându-și succesiv rolul de locutor, 
respectiv de alocutor: 

Fata se întristă. Bătrânul o mângâie şi zise băiatului: 

— Bine, să prinzi şi pentru tine, să prinzi şi pentru ea. 

— Tie două şi mie două...nu e aşa, tată moşule? 

— Fireşte, fie două, şi lui două, şi mie una. 

— Vrei şi tu, tată moşule? întrebă băiatul cu mândrie. 

— Cum de nu...mie un scatiu. (B. Delavrancea, Bunicul) 


— Monica, tu ai vrea să fii muscă? 

— Muscă? 

— Da, muscă! Eu grozav aş vrea...Știi, m-aş plimba pe plafon cu capul în jos... 

— Eu aş vrea să fiu mare, visă Monica. (|. Teodoreanu, La Medeleni). 

Pronumele personal este puternic ancorat situațional. Următorul dialog pune 
în evidență imposibilitatea decodării pronumelui personal în afara situaţiei de 
comunicare curente: 

— Atunci, să-i spui c-am venit eu. 

— Cum vă cheamă pe dumneavoastră? 

— Ce-ţi pasă? 

— Ca să-i spui. 

— Ce să-i spui? De unde ştii ce să-i spui dacă nu ţi-am spus ce să-i spui? Să-i 
spui când s-o întoarce că l-a căutat... 

— Cine? 

- Eu. 

— Numele dv. ? 

— Destul atâta! Mă cunoaşte dumnealui... suntem prieteni... (. L. Caragiale, 


Căldură mare) | 
Următorul dialog pune în evidenţă schimbarea referentului odată cu situaţia 

Trahanache îi citeşte lui Tipătescu scrisoarea pe care Tipătescu i-o scrisese 
lui Zoe, soţia lui Trahanache: ...venerabilul (adică eu) merge deseară la întrunire 
[...]. Eu (adică tu) trebuie să stau acasă [...]. Nu mă aştepta, prin urmare vino tu 
(adică nevastă-mea, Joiţica), la cocoşelul tău (adică tu) care te adoră. [...] 
(I.L. Caragiale, O scrisoare pierdută). 

La persoana a II-a apar şi două pronume speciale însul, dânsul. Insul era 
frecvent în stadii anterioare de limbă (Nu uita s-ascuţi baltagul; ca să ai mai multă 
nădejde într-însul. M. Sadoveanu, Baltagul; Mie însă-mi plac şi de işti mai 
bătrâni, numai să fie bine fripţi, ştii colea, să treacă focul printr-înşii. |. Creangă, 
Amintiri). Astăzi se foloseşte rar, precedat de prepoziţiile întru, printru, dintru, ca 
formă de variaţie a expresiei, sinonim cu pronumele de persoana a III-a, mai 
frecvent cu trăsătura semantică [- Uman]. Faţă de pronumele personal 
corespondent este simţit de vorbitori mai concret, mai expresiv, individualizator. 
Dânsul se folosea inițial doar în acuzativ, precedat de prepoziţie. Treptat s-a folosit 
ca sinonim al pronumelui de persoana a III-a, limitându-se, în limba literară, la 
contextul [+ Uman); a căpătat un sens concret / individualizator în raport cu 
pronumele el (Scorpia ospătă pe Făt-Frumos şi mai şi decât Gheonoaia, iar el îi 
dete dânsei înapoi capul ce i-l luase cu săgeata. — P. Ispirescu, Tinerețe fără 
bătrâneţe; Mergeam dar totdeauna cu el, de el ascultam totdeauna şi la dânsul 
căutam scăpare. — |. Slavici, Budulea Taichii; Luând pe Andrei de mână îl duse la 
dânsa. — I. Al. Brătescu-Voineşti, În lumea dreptăţii). Dialectal, în Moldova, se 
foloseşte nediferențiat pentru entități cu trăsătura [+ / — Uman]. În secolul al XIX-lea, 
în Muntenia, a căpătat sens de politeţe, din ce în ce mai extins în limba literară 
actuală (vezi Pronumele de politeţe). 


2. FLEXIUNEA PRONUMELUI PERSONAL PROPRIU-ZIS 


Paradigma flexionară a pronumelui personal cuprinde un număr mare de 
forme supletive, care marchează solidar opoziţiile gramaticale de persoană, număr, 
gen, caz. Apar omonimii cazuale şi de gen. Paradigma are caracter defectiv. 


Gen 


| se. [p.| 
|| m=t | m=e] 

N | | eu |moi | m 
îneacă iul 


Persoana a III-a 


accentuate 
neaccentuate | (î)mi ka (îți v(ă) (î)i ] 
(clitice) vi li li 
e fate Fia Fae 


| ea | 
neaccentuate | m(ă) ne Vă) |(î (î)i le 
(clitice) 
-| 


x 
pen 
M 
py 
© 
zZ 
Q 
~ 
hy 
u, 
~ 
EI 
x 
~ 
EI 
x 


— 
> 
NS 
~ 
b 
S 
~ 
S 

Insul marchează opoziţiile de gen şi număr: însul / însa, înşii / însele, analog 
cu substantivele (masculine / feminine) articulate hotărât. Structura morfematică 
este: radical + (desinenţă de gen şi număr) + formă de articol hotărât: îns-ul; îns-a; 
înş-i-i, îns-e-le; la plural masculin apare alternanţa fonetică s / ș. 

Dânsul are paradigmă completă, marcând opoziţiile de gen, număr, caz. Are 
flexiune comună cu a substantivelor articulate hotărât. Omonimiile sunt comune cu 
cele ale substantivului articulat enclitic: N=Ac, G=D. Structura morfematică: 
radical + (desinenţă de gen, număr şi caz) + forma de articol hotărât: dâns-ul, dâns- 
a, dânş-i-i, dâns-e-le, dâns-ului, dâns-e-i, dânş-i-lor, dâns-e-lor; la masculin plural 
apare alternanţa s / ş. 


dânselor 


2.1. Exprimarea categoriilor gramaticale 


Pronumele personal prezintă flexiune în raport cu următoarele categorii 
gramaticale: persoana, numărul, genul, cazul. 

Categoriile gramaticale de persoană şi număr se exprimă solidar prin forme 
pronominale distincte. Asocierea celor două categorii produce semnificaţii speciale: 

— persoana I singular (eu) lexicalizează locutorul, când acesta este identic cu 
protagonistul evenimentului; 

— persoana a II-a singular (tu) lexicalizează alocutorul, când acesta este 
identic cu protagonistul evenimentului; 

— persoana a Il-a singular (el / ea) lexicalizează cea de a III-a instanță 
discursivă (entitate [+ / — Animat], nonlocutor, nonalocutor); 

— persoana I plural (noi) este un plural inclusiv care îl include / asociază pe 
locutor în / la grupul desemnat prin pronume: „eu + alții” („eu + tu + ...tu; eu + el, 
ea; eu + voi; eu + ei, ele”); 

— persoana a II-a plural (voi) este un plural inclusiv, care îl include / asociază 
pe alocutor în / la grupul pe care îl desemnează: „tu + alții” („tu + tu + ...tu; tu + el, 
ea; tu + vol; tu + ei, ele”); 

— persoana a III-a plural (ei / ele) înseamnă: ei = „el + el, el + ea, el + ei, el + 
ele, ea + ei, ei + ei, ei + ele”; ele = „ea + ea, ea + ele, ele + ele”. Forma de plural 
feminin (ele) se foloseşte doar când toate entitățile evocate de pronume sunt de 
genul feminin / neutru; în celelalte situații, când cel puţin una dintre entităţile 
evocate prin pronume este de genul masculin / neutru forma de plural, se foloseşte 
forma de plural masculin (ei). 

Între persoana I şi persoana a II-a plural se observă o asimetrie: în timp ce noi 
nu înseamnă „eu + eu”, voi poate însemna „tu + tu”; de asemenea, noi include pe 
„tu”, în timp ce voi nu include pe „eu”. 

Persoana şi numărul pronumelui subiect impun persoana şi numărul verbului 
la forme verbale personale: eu citesc / tu citeşti / el citeşte / noi citim / voi citiţi / ei 
citesc (vezi Verbul. Numărul și persoana). 

Limba română nu marchează la nivel lexical distincția animat / inanimat la 
persoana a treia, aceleaşi forme fiind selectate şi pentru entități cu trăsătura 
semantică [+ Animat], şi pentru entităţi cu trăsătura semantică [- Animat]. Există 
totuşi o ierarhie a uzului: în poziţia sintactică subiect pronumele se referă de cele 
mai multe ori la entităţi cu trăsătura semantică [+ Uman]: 

La Minister m-am întâlnit cu Dan. El a părut stânjenit de prezența mea acolo. 

şi, mai rar, la entități cu trăsătura semantică |- Uman], în enunțuri emfatice, 
retorice: 

N-am dus lipsă de sfaturi; însă dacă ele au fost rău intenţionate... 

Când eşti bătrân surâzi şi te gândeşti la viaţă şi la tot ce îți oferă ea. 

A clasificat propoziţiile după ce exprimă ele. 

Aceasta e o masă. Ea e rotundă. 

Referirea la entităţi cu trăsătura semantică [- Uman] în poziţia de subiect se 
face însă mai frecvent prin demonstrativ: 

Au sosit manualele. Acestea erau noi. 

Categoria gramaticală a genului nu este marcată în întreaga paradigmă: 
pronumele de persoana I şi a Il-a singular şi plural nu cunosc opoziția de gen 
(genul se manifestă prin acordul cu alte elemente din structură: Eu sunt veselă. / 
Eu sunt vesel.), în timp ce la persoana a III-a, opoziţia de gen se manifestă la 
majoritatea formelor (ei / ele; lui / ei etc.). 

Nemarcarea opoziţiei de gen la persoana I şi a Il-a se corelează cu fapte de 
natură discursivă. Astfel, la persoana I și a Il-a locutorul şi alocutorul sunt 
identificați deictic, deci marcarea opoziţiilor de gen ar fi redundantă, în timp ce la 
persoana a III-a identificarea deictică şi / sau anaforică este ambiguă, deci marcarea 
genului este necesară. Totodată, în cadrul persoanei a III-a, singularul față de 
plural, formele de nominativ şi acuzativ față de cele de genitiv şi dativ, formele 
accentuate față de cele clitice sunt mult mai adesea susceptibile de a căpăta 
proeminență discursivă şi, în consecință, marcarea opoziţiilor de gen este mai 
importantă în primele situații decât în cele din urmă. 

Selecţia formei pronominale depinde de genul substantivului evocat în 
discurs. Prin forma de feminin a pronumelui sunt evocate substantive de genul 
feminin. Prin forma de masculin a pronumelui sunt evocate substantive de genul 
masculin. Atunci când pronumele reprezintă în discurs substantive neutre, pentru 
singular este selectată forma de masculin a pronumelui (Am pierdut creionul; — 
L;-am pierdut.), iar pentru plural forma de feminin (Am pierdut creioanele; — Le;-am 
pierdut.). Două substantive coordonate, unul de genul masculin, altul de genul 
feminin sunt reprezentate în discurs prin forma de masculin a pronumelui (Zon şi 
Maria s-au căsătorit. Ei au făcut nuntă mare.). În coordonarea dintre o formă 
pronominală de masculin şi una de feminin, forma de masculin îşi impune mărcile 
de gen (EI şi ea au fost văzuţi de mână în parc.). 

Categoria gramaticală a cazului se manifestă prin cinci termeni: nominativ, 
genitiv, dativ, acuzativ, vocativ. Paradigma cazuală a pronumelui are următoarele 
particularităţi: la persoanele I şi a I-a paradigma pronumelui personal este 

defectivă de genitiv (vezi şi Pronumele și adjectivul pronominal posesiv), în 
timp ce la persoana a III-a paradigma este completă; doar persoana a Il-a este 
compatibilă cu vocativul (cazul adresării către alocutor). 

În plan formal, pronumele actualizează opoziţia nominativ / acuzativ (eu / 
mine, tu / tine etc.), spre deosebire de substantiv, care prezintă omonimia generală 
a celor două cazuri; genitivul (acolo unde apare) şi formele accentuate de dativ sunt 
parţial omonime (lui, ei, lor). Vocativul este omonim cu nominativul, de care se 
deosebeşte prin elementele suprasegmentale (intonaţie şi pauză). 

La cazurile dativ şi acuzativ, pronumele personale prezintă două serii de 
forme: forme accentuate, nonclitice (mie, nouă, ție, vouă, lui, ei, lor; mine, noi, 
tine, voi, el, ea, ei, ele) şi forme neaccentuate, clitice (mi, îmi, ne, ţi, îţi, vă, vi, v, îi, 
i, le, li; mă, m, ne, te, vă, v, îl, |, o, îi, i, le). Cele două serii se distribuie în contexte 
diferite (în poziţiile sintactice în care apar noncliticele este exclusă apariția 
cliticelor;, vezi infra, 2.2). Atât formele accentuate, nonclitice, cât şi formele 
neaccentuate, clitice, se înscriu în acelaşi sistem al opoziţiilor de persoană, număr, 
gen, prezentând însă un sistem diferit de omonimii cazuale. La nominativ nu apar 
forme clitice, în schimb, în mod frecvent, pronumele subiect nu este lexicalizat. 


Nelexicalizarea pronumelui subiect (aşa-numitul subiect inclus şi 
subînțeles) se va marca grafic prin pro (element pronominal care ocupă 
respectiva poziţie sintactică, dar care nu este lexicalizat). 


Cliticele şi subiectul vid sunt poziţii nefocalizate în discurs, în comparaţie cu 
corespondentele lor accentuate şi cu subiectul exprimat prin pronume, care au 
proeminență discursivă. 

Alta: Pietro, (pro) crezi într-adevăr în dragoste? 

Pietro: Eu trebuie să cred în ceva, Alta. (pro) A spus asta cu o convingere 
neocolită şi definitivă, de condamnat la moarte.[...] 

Alta [...]: Şi (pro) mă iubeşti pe mine? 

Pietro: (pro) Nu ştiu dacă e numai asta! Dar, dacă simțământul acesta pe 
care pro nu-l am nici pentru Dumnezeu este iubire, atunci (pro) te iubesc. În tot 
pustiul gândurilor mele eşti numai tu. Mâna ta pe braţul meu îmi mângâie sufletul. 
[...] i-s ochii umezi, Alta? (Camil Petrescu, Act venețian) 

În seria formelor pronominale accentuate (nonclitice) numărul formelor 
flexionare şi al omonimiilor cazuale diferă de la o persoană gramaticală la alta. 
Opoziţiile cazuale sunt puternic marcate în sfera persoanelor I şi a II-a (cei doi poli 
ai actului de comunicare) şi mai puţin marcate în sfera persoanei a II-a (cea de a 
treia instanță discursivă, referința), în sfera persoanelor I şi a I-a opoziţiile 
gramaticale sunt mai puternic marcate la singular şi mai slab marcate la plural 
(unde locutorul şi alocutorul trec în plan secundar prin integrarea într-un grup) 
(vezi tabelul de sub 2). Marcarea morfologică a opoziţiilor cazuale se corelează cu 
următoarea ierarhie discursivă: locutor; alocutor > locutor + alții; alocutor + alţii > 


nonlocutor, nonalocutor. 

Astfel, comparativ cu seria noncliticelor, în seria cliticelor (formelor 
neaccentuate) numărul formelor flexionare este mai mare, date fiind numeroasele 
variante sintactice şi fonetice (vezi infra, 2.2.2.3), iar sistemul omonimiilor mai 
complex (omonimii totale — pentru toate formele proprii unui caz; omonimii parţiale 
— doar pentru unele forme proprii unui caz; omonimii încrucişate — pentru forme 
corespunzătoare unor persoane gramaticale diferite) (vezi tabelul de sub 2). 


Descrierea paradigmei pronominale prin unităţi supletive este o formă 
simplă şi economică de prezentare a faptelor de limbă. 

O descriere alternativă permite degajarea unui radical (uneori supletiv, 
alteori constant) şi a unor flective (desinenţe de gen, număr, caz) comune 
celor trei persoane, gramaticale. Deşi neeconomică, descrierea pune în 
evidenţă o relativă regularitate flexionară, atât în privința radicalelor (în total 
8, cu variantele t- / ţ- şi variante cu î- protetic, după cum urmează: 2 radicale 
distincte la persoana I sg., e-, m-; 1 radical la persoana a II-a sg. t- cu varianta 
|-; 4 radicale distincte la persoana a III-a sg. şi pl., m. şi f. e-, l-, o-, i-; I 
radical la persoana I pl. n-; 1 radical la persoana a II-a pl. v-), cât şi în 
privinţa flectivelor (în total 16, cu variantele fonetice e / à). Astfel: 


| Forma | Radical | Flectiv | 

| el;ea;ei;ele | e | -l/ -a/ -i/ -le 

noii voi o o e oo i y 

-ă/9 
-; V- 


| mweilor | seste | ui ri for | 


ne; te NOR = NINO 


(îl; o; i; le l- o~; Di-; l- 


nouă: vouă n CO oa 
Ami, (îţi (î)m-; (î)t- i |] 
ne / ni; vă/vi/v;le/li n-; v-; l- 


De remarcat că la persoana a III-a apar desinențe specifice flexiunii 
pronominale, comune cu pronumele demonstrativ, relativ, nehotărât (lui — 
acestui / oricui / fiecărui; lor — acestor / căror / oricăror). 


2.2. Distribuţia formelor pronominale accentuate, nonclitice, şi a 
formelor pronominale neaccentuate, clitice 


| Formele pronominale din cele două serii (seria noncliticelor şi seria cliticelor) 
au distribuţie diferită. 
2.2.1. Formele accentuate (nonclitice ) 


l Formele accentuate nonclitice se caracterizează prin independență fonetică şi 
Sintactică: au accent propriu şi statut silabic — de aceea se numesc şi forme 
accentuate; ocupă aceeaşi poziție sintactică pe care o ocupă substantivul 

corespondent: Am nevoie de un prieten sincer / de tine., Datorită Corinei / ţie am 
reuşit., Aceasta este o carte utilă studenţilor / vouă. 

Apar în următoarele situaţii sintactice: 

(a) impuse de prepoziţii (despre mine, pentru tine; datorită ţie, contrar mie, 
decât mine, graţie mie), de adjective (utilă nouă, dragă ţie), de adverbe (asemenea 
nouă, aidoma ţie), de forme de participiu (acordate nouă) şi supin (de adus lor), 
de unele interjecţii (bravo fie); 

(b) ca atribute pronominale în structuri învechite (cumnat nouă) sau actuale 
(acordarea de medalii vouă); 

(c) în structuri sintactice cu anumite particularități: 

— ca apoziţii (A dat plicul câştigătorului, adică ţie.) 

— în structuri eliptice, în vecinătatea unui substantiv (Cinste lor?) 

— în structuri sintactice cu două clitice (unul de dativ, altul de acuzativ), 
cliticul de dativ fiind înlocuit cu forma accentuată (mă prezintă lor, ne prezintă ție, 
ne prezintă vouă) 

— în structuri emfatice cu două clitice (unul de dativ, altul de acuzativ) pentru 
emfaza complementului indirect (mi te prezintă — te prezintă mie; predă-i-te! 
—predă-te lui!) sau în structuri emfatice bazate pe coordonare, unde pronumele 
marchează contrastul discursiv (L-am iertat pe el, dar am pedepsit- o pe ea. / "L-am 
iertat, dar am pedepsit-o.; Lui i-am adus o ciocolată, iar ei, bomboane. / “I-am 
adus o ciocolată, iar i-am adus bomboane.) 

— în structuri sintactice în care pronumele se coordonează cu un grup nominal 
(Vreau să vorbesc cu tine şi cu sora ta., Vreau să-ți propun asta fie şi prietenei tale.) 

— în dialog, ca răspunsuri eliptice la întrebări (— Cui i-a dat cartea? / — Mie; 
— Pe cine a numit director? — Pe el.). 

Formele accentuate, nonclitice se plasează, de obicei, după elementul care le 
regizează; pentru emfază este posibilă inversiunea formei pronominale cu verbul / 
adverbul / adjectivul (lor mă prezintă, nu lui; nouă asemenea, nu vouă; ţie dragă, 
nu şi mie). 

Formele pronominale accentuate, nonclitice de persoana a III-a participă la 
exprimarea dublă a subiectului (vezi II, Subiectul, 3.1.2). Forma pronominală în 
nominativ are aceleaşi mărci de gen şi număr cu nominalul coocurent. Româna 
cunoaște următoarele tipare sintactice cu subiect dublu exprimat: 

—  Subiect-Pronume-Verb (înv.): Virtutea; pentru dânşii ea; nu există. 
(M. Eminescu, Împărat şi proletar). 

— Subiect-Verb-Pronume (colocvial, afectiv): Lucrurile; sunt ele; încâlcite 
dacă stai să te gândeşti (M. Preda, Moromeţii), Maria; a venit ea;, dar degeaba. 

— Verb-Pronume-Subiect (colocvial, afectiv): Te căpruşeşte ea; mătuşa 
Mărioara; (|. Creangă, Amintiri), Or fi fost ei; şi oameni; străini pe acolo...; Or mai 
fi venit ei; şi nişte oameni; necunoscuţi.; A trecut el; aşa un răstimp;; Să tot fi 


trecut el; un an; de atunci. 


2,2,2. Formele neaccentuate, clitice 
Formele neaccentuate, clitice, apar în limba română la cazurile dativ (Clitice 


de dativ) şi acuzativ (clitice de acuzativ). Sunt forme cu statut intermediar între 

cuvintele autonome semantic şi auxiliarele morfologice, lipsite de independenţă 
fonetică şi sintactică; pierd accentul — de aceea sunt numite şi forme atone — şi se 


w39 


grupează cu un cuvânt-suport („cliticizează” pe acest cuvânt care poartă accentul); 
au distribuție restrânsă, specializată şi topică fixă în raport cu un cuvântul-suport 
(l-am întrebat, am întrebat-o, s-o întreb, întreab-o!, întreabă-l! văzutu-l-ai), 
producând uneori modificări ale formei verbului (treci la loc! / trece-l la loc şi dă-i 
doi!) sau substantivului-suport (în casa mea > în casă-mi; în mintea mea > în 
minte-mi); nu pot fi coordonate cu forme pronominale sau cu nume (l-am 
cunoscut şi pe ea, "l-am cunoscut şi pe Maria); rar, se pot coordona între ele (mă şi 
te interesează; îmi şi îți doresc noroc); spre deosebire de formele accentuate nu pot 
primi determinări. În raport cu nominalele corespondente şi cu alte pronume 
nepersonale, cliticele sunt repoziționate, de cele mai multe ori în antepunere (Văd 
copilul. > Îl văd.; Dau copilului. > Îi dau.). 
2.2.2.1. Cliticele se distribuie în următoarele poziţii sintactice: 


— în relaţie cu un verb, în poziţia sintactică de complement indirect — cliticele 
de dativ (îi spun), respectiv în poziția sintactică de complement direct — cliticele de 
acuzativ (îl cunosc) 

— în relaţie cu un substantiv, cliticele de dativ ocupând poziţia de atribut, 
grupate fie cu substantivul (învechit, poetic cartea-ți), fie cu adjectivul (învechit, 
poetic frumoasa-ţi carte) 

— în relaţie cu un substantiv şi cu un verb simultan, ca dative cu semnificație 
posesivă (i-am văzut cartea) (vezi I, Pronumele şi adjectivul pronominal 
posesiv; II, Complementul posesiv) 

— rar (învechit, poetic), cliticele de dativ apar în relație cu o clasă de 
prepoziții cu regim de genitiv (deasupra-ți / deasupră-ți), ca echivalente ale unor 
posesive (deasupra ta) (vezi Pronumele şi adjectivul pronominal posesiv). 

2.2.2.2. Poziţia cliticelor în raport cu termenul regent este fixă şi depinde de 
calitatea morfologică a acestuia. Când termenul regent este un substantiv sau o 
prepoziţie, cliticele sunt întotdeauna postpuse. Când termenul regent este un verb, 
cliticele sunt de obicei antepuse, dar pot fi şi postpuse, după cum urmează: 

(a) antepuse verbului (şi auxiliarelor) (îi spun, i-am spus, îi voi spune, i-aş 
spune; îl aştept, l-am aşteptat, îl voi aştepta, l-aş aştepta); rar — învechit, dialectal 
sau poetic — pot apărea inversiuni verb-clitic (spune-ţi-voi cât îmi eşti dragă); în 
limba standard inversiunile apar doar în imprecații (Da-ţi-ar Dumnezeu ce-ţi 
doresc eu!); 

(b) între morfemul mobil — altul decât auxiliarul — şi verb (să-i spun, înainte 
de a-i spune; o să îl aştept, să îl aştept, pentru a-l aştepta); 

(c) după verb, când verbul este la imperativ sau gerunziu (Spune-i! spunându-i; 
Aşteaptă-l, aşteptându-l); rar, cliticul poate apărea în fața unui imperativ coordonat 
cu un alt imperativ (Du-te şi îi spune să vină!; Du-te şi îl cheamă’). 

(d) postpus verbului apare cliticul de feminin singular o în combinaţie cu 
perfectul compus sau cu forma de condiţional, pentru eufonie (o am văzut — am 
văzut-o; o aş întreba — aş întreba-o). 

Cliticele pot fi separate de verb doar de un număr limitat de semiadverbe (ÎI 
mai aştept., Îi tot dau., Le şi vede învingătoare., Le cam caută în coarne., vezi 
Adverbul). 


În limba veche, cliticele preverbale se propagau şi în poziţie 
postverbală; astăzi, propagarea se păstrează regional (L-au văzutu-l-au., I-am 
datu-i., a o uita-0, S-0 pot s-o iau de la-nceput.). 


2.2.2.3. Cliticele cunosc mai multe variante, rezultate în urma unor fenomene 
fonetice de acomodare la vecinătăţi: clitice libere (cu două realizări, cu şi fără î- 
protetic) şi clitice conjuncte. 


mi / imi, i TA i7 i, ne / ni, vă / vi, Te 7i 
mă, te, îl, o, ne, vă, îi, le m, te, 1,0, ne, v, i, le 


Cliticele libere sunt neaccentuate, dar îşi păstrează statutul silabic (îmi place, 
mi se pare, i le dă, mă cunoaşte, o ajută, le întreabă). 

Cliticele conjuncte sunt neaccentuate, nu au statut silabic, se grupează cu un 
cuvânt suport formând silabă alături de acesta (mi-a spus, ţi-o dau, v-ajut, m-a 
văzut, întreab-o, nu-l uita). Cliticele conjuncte pot fi conjuncte la stânga (auzindu-l, 
pune-ọ), la dreapta (l-am întrebat, i-am dat); la stânga şi la dreapta — dublu 
conjuncte (spusu-mi-a, auzitu-m-aţi, jelui-m-aş). 


D | 


Clasificarea conjuncte la stânga / conjuncte la dreapta ia ca punct de 
reper cliticul (deci conjunct la stânga descrie faptul că forma clitică are 
cuvântul suport la stânga; conjunct la dreapta descrie faptul că forma clitică 
are cuvântul suport la dreapta). 

Formele conjuncte se scriu întotdeauna cu cratimă: formele conjuncte 
la stânga se scriu cu cratimă la stânga (ascultă-mă, spune-mi), cele conjuncte 
la dreapta, cu cratimă la dreapta (m-ascultă, mi-a spus), cele dublu conjuncte, 
cu cratimă la stânga şi la dreapta (spune-ţi-voi, vedea-l-aş). 

Variantelor clitice conjuncte notate grafic mi, ţi le corespund câte două 
realităţi fonetice: [m!], [ţi] se actualizează când cliticul conjunct apare după 
vocala suport de silabă (nu-mi place, nu-ți spun), respectiv [mi], [ţi] când 
cliticul conjunct apare înainte de vocala suport de silabă (mi-a spus, fi-a 
spus). 


Cliticele conjuncte se grupează uneori cu suportul sintactic, alteori cu un alt 
cuvânt devenit suport fonetic diferit de suportul sintactic. Pot funcționa ca suport 
sintactic verbe lexicale (auzind-o), verbe auxiliare (l-am auzit), interjecţii cu 
valoare verbală (na-ți-o, uite-l); substantive (cartea-ți, inima-i; copilu-mi; colegu-mi 
cu omiterea articolului -1); unele prepoziţii (contra-mi);, pot funcţiona ca suport 
fonetic pentru clitice: adjective (frumoasa-i carte); pronume (care-l, cine-l?); 

numerale (limitat: primu-i copil), adverbe (unde-l pun, nu-l cred); morfemul de 
infinitiv (a-l ajuta); conjuncţii (s-o cred, că-i dau). 

Cliticul conjunct se grupează cu acel termen vecin care oferă condiţii fonetice 
favorabile, şi anume terminație vocalică: nu-l văd, n-o cred, unde-l pun. Gruparea 
cliticului cu termenul vecin este guvernată de următoarele reguli: 

1. Reguli de grupare obligatorie: 

(a) Atunci când unul dintre termenii vecini este un auxiliar care începe cu o 
vocală, cliticul se grupează obligatoriu cu auxiliarul (Nu l-am văzut. / "Nu-l am 
văzut., Nu i-aş spune. / "Nu-i aş spune., dar Nu-l voi ajuta / "Nu l-voi ajuta. ), 

(b) Atunci când cliticul este postpus verbului (vezi supra, 2.2.2), cliticul se 
grupează obligatoriu cu verbul (pune-l, spune-i, văzându-l, dându-i); 

(c) În succesiuni de două clitice (vezi infra, 2.2.2.5), unul de dativ, unul de 
acuzativ (mi-l aduce) cliticele se grupează numai între ele, atunci când este 
satisfăcut contextul fonetic vocalic (mi se pare, dar mi-l aduce). 

2. Reguli de grupare alternativă: 

(d) În toate celelalte situaţii, de preferință cliticul nu se grupează cu suportul 
în limba literară scrisă şi în stilul solemn (nu îl cunosc), dar se grupează cu suportul 
fonetic în registrul colocvial (nu-l cunosc). Când ambele vecinătăţi oferă un context 
vocalic favorabil, cliticul se poate grupa cu oricare dintre cei doi termeni (nu-l aud 
/ nu l-aud; să-i aduc / să i-aduc, nu-i e bine / nu i-e bine). Totuşi, cliticul se 
grupează cu verbul care urmează în special atunci când verbul începe cu vocala a; 
în celelalte situații, gruparea este fie imposibilă, fie este puţin frecventă, 
caracteristică registrului popular, când cliticul este antepus unui verb care începe cu 
vocala i (mă invită > "m-invită; te inițiază > 't-iniţiază; ne interesează > 
"n-interesează; vă interesează > 'v-interesează; le interesează > 'l-interesează, dar 
popular, mă-nteresează); 

Cliticul o nu se grupează cu verbul lexical adiacent, hiatul fiind obligatoriu 
păstrat (o ascult, o evit, o inițiez, o opresc, o urăsc). 

2.2.2.4. Selecţia variantelor clitice este guvernată de reguli fonetice, 
morfologice, lexicale şi de preferinţe de registru. 

(a) Cliticele libere sunt selectate: (i) când nu este satisfăcută condiţia de 
grupare cu suportul sintactic / fonetic nici la stânga, nici la dreapta (vezi supra, 
2.2.2.3) — îmi place, îți spune, îi cere, îi vede, mă crede, te ascultă, (ii) în registrul 
solemn, chiar dacă este satisfăcut contextul fonetic de cliticizare (nu îmi spune, nu 
îmi aduce). La dativ, în situaţiile curente este selectată seria îmi, îşi, îi, ne, vă, le 
(îmi arată, îți spune); seria mi, ți, i, ni, vi, li este selectată atunci când cliticul de 
dativ este urmat de un clitic de acuzativ, pentru o mai mare diferenţiere formală 
(mi le aduce, mi se pare, ni le arată, vi se propune) 

(b) Cliticele conjuncte sunt selectate când cliticul se grupează, obligatoriu sau 
facultativ, cu un suport sintactic sau fonetic, conform regulilor de sub 2.2.2.3. 
Odată cu selecţia cliticelor conjuncte au loc următoarele fenomene fonetice: 
reducerea numărului de silabe prin elidarea unei vocale; evitarea hiatului prin 
transformarea lui într-unul dintre diftongii frecvenți în română: [ia],| ie], [ul], [ča], 

[io], [čo], [ei] ([i-a] văzut, [i-e] greu, nlu-i] place, le-a] dat, [i-o] aduce, l[e-o] 
aminteşte, file-i] {ărâna uşoară). 
2.2.2.5. În cadrul unui enunț poate apărea o succesiune de două clitice (unul 


de dativ, unul de acuzativ). Combinaţiile posibile cliticp + cliticA. sunt prezentate 
în tabelul următor: 


Exemple: Mi te pârăşte., Mi-l prezintă., Mi-o arată., Mi-i aduce., Mi le 
păstrează, Ti-l aminteşti., Ți-o aduc., Ți-i returnez., Ți le aduc., 1 te închini., 1-l 
dai., l-o aduci., l-i prezinţi., 1 le spui.; Ni te bârfeşte., Ni-l dă., Ne-o primeşte., Ni-i 
aduce., Ni le păstrează., Vi-l cumpără., V-o aduce., Vi-i prezintă., Vi le dă., Li te 
închini., Li-l flutură pe sub nas.,Le-o dă., Li-i numără., ?Li le aduce. 

Combinaţiile de două clitice sunt guvernate de reguli sintactico-fonetice, pe 
de o parte, de reguli semantico-referenţiale, pe de altă parte. Regulile sintactico- 
fonetice de coocurenţă a cliticelor sunt următoarele: 

]. Cliticul de dativ precedă cliticul de acuzativ ( l-am dat., Le-o cere., 
Dă-i-le., aducându-i-le) 

2. La combinarea a două clitice participă pentru dativ seria: mi, ţi, i, ni, vi, li 
(mi le arată, ţi le spune); atunci când cliticul de acuzativ este o sunt selectate 
formele de dativ plural ne, v, le (ne-o cere, le-o aduce); 

3. Cele două clitice se grupează obligatoriu formând o singură silabă când 
este satisfăcută condiţia de cliticizare (Cliticul de acuzativ începe cu o vocală). 

Regulile semantico-referențiale de combinare sunt următoarele: 

(a) Este exclusă o succesiune de două clitice de aceeaşi persoană, coreferențiale 
sau în raport de incluziune: "mi mă, "Hi te, 'ni ne, 'vi vă, 'mi vă, ‘ni văetc. 

(b) Un clitic de dativ nu poate apărea înaintea cliticului de acuzativ de 
persoanele I singular, I plural, II plural (eu / noi / voi): "ți mă, "mi ne, ‘le vă. În 
aceste condiţii, dativul este deplasat după verb şi realizat ca formă accentuată : vă 
recomandă mie, mă recomandă ţie, ne recomandă ţie, vă recomandă lui / ei, vă 
recomandă nouă, mă recomandă vouă, ne recomandă vouă, îi recomandă mie, le 
recomandă nouă, vă recomandă lor, resimţite ca fiind căutat-emfatice. Fenomenul 
este posibil cu verbe construite atât cu un complement direct, cât şi cu un 
complement indirect (de tipul: a arăta, a prezenta, a recomanda, a pâri, a 
încredința, a opune, a vinde, a reclama etc.). 

2.2.2.6. Cliticele intră în câteva structuri sintactice speciale: 

(a) Cliticele de dativ şi acuzativ participă la dublarea clitică, adică la dubla 
exprimare a complementului direct şi a complementului indirect. Fenomenul este 


AN 


205 


CE Scanned with OKEN Scanner 


gramaticalizat în română. Cliticul, numit clitic de dublare, intră în lanţuri clitice la 
distanță, în care complementul direct / indirect este dublu exprimat: printr-un 
nominal referenţial şi printr-un clitic care îşi ia referinţa contextual, de la nominal, 
prin coreferenţialitate. Forma cazuală (acuzativ / dativ) este atribuită cliticului de 
către verb, iar mărcile de gen şi număr ale cliticului sunt comune cu cele ale 
complementului direct / indirect dublat (vezi II, Complementul direct, 3.1.2, 
Complementul indirect, 3.3): 

L;-am văzut pe loni, Am văzut-o; pe Anai; 

I;-am văzut pe [Ion şi Marin]; Le;-am văzut pe [Ioana şi Ana.];; 

I;-am dat [lui Ion]; o carte., I;-am dat Ioanei; o carte.; 

Le;-am dat [lui Ion şi Marin]; o carte., Le;-am dat [Ioanei şi Anei]; o carte. 


În situaţii de tipul L-am văzut pe lon, complementul direct referenţial 
pe lon este dublat prin cliticul l. Interpretarea este însă discutabilă pentru 
situaţii de tipul L;am văzut pe el, unde criteriul referenţialității nu 
funcţionează, deci nu există o bază obiectivă pentru a considera că el este 
complement direct, iar cliticul are rol de dublare; această interpretare se 
bazează pe analogia cu situaţiile în care complementul direct este exprimat 
printr-un nominal referenţial. În structuri de tipul L;-am văzut pe el; ar fi 
preferabil să interpretăm cliticul ca ocupând poziţia de complement direct, iar 
forma pronominală accentuată ca având rol de dublare emfatică a 
complementului direct realizat prin clitic. 


Dublarea clitică se realizează în două variante, în funcţie de poziţia cliticului 
faţă de nominalul dublat: reluare (când nominalul se află înaintea cliticului de 
dublare: Pe Ion; l-am întrebat.) şi anticipare (când nominalul se află după cliticul 
de dublare: L;-am întrebat pe lon:.). 

Dublarea complementului direct / indirect se face după reguli care combină 
criterii sintactice, .cu criterii morfologice, semantice şi pragmatice (vezi Il, 
Complementul direct, 3.1.2, Complementul indirect, 3.3). 

Cliticul de acuzativ feminin o cu valoare neutră poate dubla o propoziţie 
completivă directă: Că e bolnavă, o ştiu. . 

(b) Cliticele de dativ şi acuzativ intră în- două structuri sintactice cu 
semnificaţie posesivă, parţial gramaticalizate: 

Structurile cu „dativ posesiv” sunt structuri sintactice care conţin un clitic de 
dativ cu semnificaţie posesivă, actualizată prin intermediul unei anafore asociative 
de tip posesiv între cliticul de dativ şi un nominal din structură — de cele mai multe 
ori substantiv, rar pronume (vezi II, Complementul posesiv). Cliticul de dativ- 
posesiv apare antepus / postpus verbului (liber sau conjunct): Ti-am văzut cartea la 
expoziţie. Văzându-ţi cartea în librării, am cumpărat-o.sau postpus unui 
substantiv sau adjectiv, cu care este conjunct: Am cumpărat din librării cartea-ţi 
interesantă.; Am cumpărat din librării interesanta-ţi carte. 

Structurile cu dativ posesiv verbal reprezintă modalitatea nonmarcată de 
exprimare a posesiei alienabile şi inalienabile în româna actuală, în timp ce 
structurile corespondente cu posesiv (Am văzut cartea ta la expoziţie) sunt emfatice, 
folosite pentru a exprima contrastul discursiv (cartea ta, » + cartea lui). Structurile cu 
dativ-posesiv cliticizat pe substantiv / adjectiv sunt învechite, poetic -: 

Structurile cu „acuzativ posesiv” sunt structuri sintactice care conţin un clitic 
de acuzativ cu semnificaţie posesivă, actualizată prin intermediul unei anafore 
asociative de tip posesiv între cliticul de acuzativ şi un nominal din structură (vezi 
II, Construcţii reflexive şi construcţii reciproce, 1.2.1.4). Nominalul coocurent 
în structură este un substantiv individualizat, rar un pronume: Mă doare măseaua., 
Mă mănâncă urechea., M-a vopsit la păr. 

Spre deosebire de structurile cu dativ-posesiv, cele cu acuzativ posesiv sunt 
posibile doar pentru a exprima posesia inalienabilă. 

(c) Formele clitice şi cele nonclitice pot apărea în ipostaza de expletive: sunt 
asintactice (adică nu intră în relaţie sintactică cu ceilalţi constituenți ai enunţului) 
şi nonanaforice (nu formează un lanţ referenţial cu un nominal de la care să îşi ia 
referința). Au doar rol stilistic (în enunţuri marcate ca populare, argotice, 
colocviale) şi / sau pragmatic (persuadare prin implicarea vorbitorului / 
ascultătorului în enunţ; focalizare etc.). 

Dativul etic. Cliticele expletive de persoana I şi a II-a apar facultativ şi indică 
participarea afectivă a locutorului la relatare, respectiv implicarea în relatare a 
alocutorului de către locutor (Mi-l ia odată Făt-Frumos şi mi ţi-l vâră pe zmeu în 
noroi până la glezne.). Pot apărea pe rând (fie cel de persoana I, fie cel de persoana 
a Il-a) sau simultan, coocurente în aceeaşi structură sintactică (singura situaţie în 
care pot apărea două clitice de acelaşi caz, necoordonate). Au rol de persuadare a 
alocutorului. 

Dativul cu valoare. neutră. Cliticul expletiv de persoana a III-a intră ca 
formant obligatoriu în structura unor îmbinări cvasilocuționale (Dă-i cu bere, dă-i 
cu vin...; Şi dă-i şi luptă... Îi dă cu gura; Ce să-i faci? Asta e viaţa!), contribuind 
la diferenţierea semantică a două verbe (de exemplu verbul tranzitiv a da şi verbul 
intranzitiv cu prepoziție obligatorie a-i da cu ceva; verbul tranzitiv a da şi verbul 
aspectual a-i da). Din punct de vedere pragmatic, focalizează atenţia asupra 
grupului verbal. 

Acuzativul cu valoare neutră. Cliticul expletiv de persoana a III-a singular, 
feminin, respectiv cliticul expletiv de persoana a III-a plural feminin intră ca formant 
obligatoriu în structura unor îmbinări cvasilocuționale (A luat-o la sănătoasa., A pus-o 
de mămăligă., A băgar-o pe mânecă., A rupt-o-n fericire., O s-o facem şi mai lată., 
N-o mai duce mult., Au şters-0., A luat-o razna., A nimerit-o bine., O ţine într-un 
plâns., rar, argotic Nu le vede la matematică., Nu le are cu muzica.), contribuind la 
diferenţierea semantică a unor verbe (de pildă verbul a lua şi ` verbul cu prepoziție 

obligatorie a o lua la..., verbul de percepție, respectiv verbul de cunoaştere a vedea). 
Fenomenul variației libere este uneori posibil (a termina cu petrecerile / a o termina 
cu petrecerile, a rări vizitele / a o rări cu vizitele). Din punct de vedere pragmatic, 
rolul cliticului este de a focaliza atenţia asupra grupului verbal, exprimând totodată 
implicarea afectivă a vorbitorului în enunţ. 


Izolat au fost înregistrate două structuri cu nominativul în poziţie 
asintactică: 

Nominativul etic. Forma tu (cu origine incertă în română, dar simțită 
azi ca formă pronominală) intră facultativ în structuri corelative simetrice 
(nici tu casă, nici tu masă; nu tu bogat, nu tu frumos). Are funcţie de 
insistență şi de marcare a registrului oral, convertind actul de vorbire 
declarativ într-unul expresiv (dezaprobare, dispreţ, indignare). 

Nominativul cu valoare neutră (rar, învechit). Forma nonclitică de 
persoana a III-a singular masculin intră facultativ în enunțuri specifice 
registrului oral, convertind enunţul declarativ într-un act de vorbire expresiv 
(uimire, nedumerire) sau, în funcţie de context, în ameninţare, indignare, 
surpriză: Vine el, mama... 


3. POSIBILITĂŢILE COMBINATORII ALE PRONUMELUI 
PERSONAL PROPRIU-ZIS 


Pronumele personal propriu-zis poate apărea atât ca centru de grup sintactic (vezi 
şi II, Grupul nominal, 3), cât şi ca adjunct în cadrul diverselor grupuri sintactice. 


3.1. Pronumele personal propriu-zis — centru de grup sintactic 


În calitate de centru de grup sintactic pot apărea doar formele accentuate, 
nonclitice ale pronumelui personal, niciodată cele neaccentuate, clitice. Pronumele 
personale se actualizează cel mai adesea singure, neînsoţite de determinări. Ca Şi 
numele proprii, pronumele sunt centrul unui grup sintactic (grup pronominal) 
saturat (care nu are nevoie de alte determinări sintactice şi semantice): 

Take: (somnoros şi lehămeţit de căldură, îşi Şterge năduşeala, oftând): Ooof 
cald e! TE 

lanke: Şi ce-mi spui asta mie? . 

Take: Dar cui să i-o spui? : 2, 

lanke: Ce mă interesează pe mine că ti-i cald? Dacă ţi-i cald, du-te în casă şi 
te răcoreşte. Ce? Eu pot să te răcoresc? | 

Take: Dar ce, te-am rugat eu să mă răcoreşti? Lasă-mă-n plata domnului! 

Ianke: Ei poftim! Acum eu nu-l las! | 

Take: Mă rog, ţie nu ji-e lene să vorbeşti atâta? (V. 1. Popa, Take, lanke şi 
Cadâr) 

Există totuşi un număr limitat de tipare sintactice în care formele 
pronominale accentuate, nonclitice primesc determinări cu caracter explicativ: 

(i) formă pronominală + prepoziţia de total desemantizată, cu rol de conector 
sintactic + grup prepoziţional / adverb: 

Să vină el, de lângă sobă. (el, cel care se afla lângă sobă) 

Tu din spate, un pas înainte! (tu, care stai în spate) 


M-a găsit tocmai pe mine, din fundul lumii, să o ajut! (pe mine, care 
locuiesc departe). 


Tu, dintre copaci, ieşi afară! (de + între = dintre) 
(ii) formă pronominală + propoziţie redusă: 
— redusă la pi poziţie exprimând un raport temporal sau spaţial + substantiv, 


în structuri rezultate prin elipsa verbului predioatiy a fi într-o subordonată 
circumstanțială de timp: 


În această poză este el, în armată. (el, când era în armată) 

Aici este ea la liceu. (ea, când era la liceu) 

Acolo eşti tu pe marginea lacului. (tu, când erai / stăteai pe marginea lacului) 

Aici sunt eu lângă o grămadă de ciulini. (eu, când eram / mă aflam / stăteam 
lângă o grămadă de ciulini) | 

— redusă la un substantiv / adjectiv / participiu / gerunziu, în structuri 
rezultate prin elipsa verbului copulativ a fi într-o subordonată circumstanțială / 
atributivă: 

În această poză sunt eu mică, iar aici, eu mireasă. (eu, când eram mică / 
mireasă) 

Tu, obosită, nu ţi-ai dat seama că încerca să te păcălească. (tu, care erai 
obosită / tu, pentru că erai obosită) 

O să mă apuc de revizie eu singură. (eu, care sunt singură / deşi sunt singură) 

Aici sunt eu, urcând pe munte. 

— redusă la'un substantiv precedat de prepoziția ca („în calitate de”) 

: Vei hotărî tu, ca preşedinte. 

Ea, ca gazdă, nu putea să dea musafirii afară. 

(iii) formă pronominală + propoziţie relativă 

El, care nu se temea de nimic, a ajuns să-i fie frică şi de umbra lui. 

A pedepsit-o tocmai pe ea, care n-are nicio vină. 

Pronumele personal centru poate avea un singur adjunct, eventual mai mulți 
adjuncți coordonați, ocupând aceeaşi poziție sintactică: 

Tu din spate, de lângă cuier, vino la tablă! 

: El, care nu se temea de nimic şi se avânta tt bi în orice „Gonjriântare, a 
ajuns să-i fie frică şi de umbra lui. 

În toate situațiile descrise, ädjünetiii reprezintă o îmbogățire semantică a 
pronumelui, aducând precizări, explicaţii referitoare la acesta, situând referentul 
pronumelui pe coordonate ADA poale sau Sapna diverse relații semantice 
(cauzalitate, concesie etc.). i 


„ 3.2. Pronumele personal propriu-zis în structuri apozitive .; 


Mai frecvent, pronumele personale propriu-zise întră în relaţii de tip apozitiv: 
(i) ca bază pentru apoziții explicative realizate prin substantive proprii, 
substantive ale calității, substantive, provenite din adjective- substantivizate, 
demonstrative: 
M-a insultat pe mine, Mache. jură 
"Asta nu mă priveşte pe mine, copil de la țară... 
Toţi îl vor dispreţui că a dezertat el, ofiţer... 

Lui, băiatului blond, i-au dat premiu. 

Eu, fraiera, am cedat. 

Mie, săracul, nu-mi spunea nimeni nimic. 

Tu, cel din dreapta, stai locului! 

Tu, ăsta cu mustață, vino la mine! 

(ii) ca bază pentru apoziţii determinative, realizate prin substantive cu rol 
semantic de identificare, cuantificatori nehotărâţi (roți, unul), numerale, adjective 
pronominale de întărire, adjective pronominale demonstrative. Rolul apoziţiei este 
de precizare. Ordinea pronume + apoziţie este fixă, cei doi termeni neputându-şi 
schimba locurile: 

Mult am luptat noi tinerii pe atunci cu prejudecățile şi cu obiceiurile rele. 
(I. Ghica, Scrieri) | 

Ei toți au fost de acord. 

Eu unul nu înțeleg ce vrei. 

Voi doi aţi căzut la examen. 

O să ne împăcăm noi tustrei. 

O să ne apucăm noi amândoi să scriem. 

Noi cei tineri eram de partea reformei. 

Speranţa este în voi cei tineri. 


Structurile cu două pronume (personal şi nehotărât; personal şi 
semiindependent) pun probleme de interpretare (vezi Pronumele şi 
adjectivul pronominal nehotărât; Pronumele şi adjectivul pronominal 
demonstrativ). De asemenea, pun probleme de interpretare structurile 
alcătuite dintr-un pronume şi un numeral (vezi Numeralul). 


(iii) ca apoziţie, cu funcţie de identificare deictică: 
Prietena mea, adică ea — arătând spre persoană — a câştigat concursul. 
Vinovatul, adică tu, va plăti.(vezi şi II, Apoziţia, 1.4.2). a 


3.3. Pronumele personal propriu-zis — adjunct în grupul sintactic 


În calitate de adjunct în grupul sintactic, pronumele personal propriu-zis poate 
apărea atât cu formele clitice, cât şi cu cele nonclitice, alături de alți adjuncţi, în: 

— grupul nominal, coeziunea. în cadrul grupului realizându-se: (i) prin 
prepoziţie (cartea nouă cu poze de la mine, bomboanele de ciocolată penitru tine, 
veştile triste şi-ciudate despre el, deşteapta de mine, prostul de tine, un băiat ca 
mine); (ii) prin dativ (cumnată de soră Mariei şi mie, acordarea unei distincții lui 
Ion şi mie; casa-mi, vezi II, Grupul nominal, 2) 

— grupul verbal, coeziunea în cadrul :grupului realizându-se: (i) cazual, prin 
recţiune (L-am văzut ieri.; I-am spus pe ocolite.; Văzând-o tristă, am încercat să 
stau de vorbă cu ea.); (ii) prin prepoziţie (Cărţile au fost găsite în bancă de tine.; 
Mă bazez pe voi.) lira 

— grupul adjectival, coeziunea în cadrul grupului realizându-se: (i) cazual, 
prin recţiune (datoare cu câte un milion mie şi ţie); (ii) prin prepoziţie (persoană 
evident foarte amabilă cu mine, problemă grea pentru el, mai pricepută. decât 
tine, la fel de înaltă ca mine) 

— grupul adverbial, coeziunea în cadrul grupului realizându-se: (i) cazual, 
prin recţiune (aidoma nouă), (ii) prin prepoziţie (dictează prea repede pentru ei, 
bine de tine că...). 


3.3. Funcţiile sintactice ale pronumelui personal propriu-zis 


Pronumele personal poate îndeplini funcţiile sintactice pe care le îndeplineşte 
substantivul, cu excepția funcţiei de complement: secundar ( "L-am învățat-o): 
subiect — El mă interesează mai puțin, nume predicativ — Acum, singura mea 
speranţă este el.; apoziţie — Vinovatul, adică tu, va plăti despăgubiri în valoare de 
10 milioane.; atribut pronominal genitival — Cartea lui e foarte interesantă.; atribut 
pronominal în dativ — cumnată lui Ion şi mie.; atribut pronominal prepoziţional — 
Cartea de la voi mi s-a părut interesantă., complement direct — Mă sperie gândul 
că într-o zi te-aş putea pierde.; complement indirect: — Nu-i voi spune rezultatul 
până în ultima clipă.; complement prepoziţional: Mă tem de el cum mă tem de 
tine., complement de agent — Emisiunea a fost întreruptă de ei.; circumstanţial de 
diferite tipuri — Vino lângă mine.; A ajuns înaintea lui.; Scrie ca mine. etc.; 
predicativ suplimentar: Astăzi îl simt el î însuşi, diferit de cel de ieri. 

Între substantiv şi pronume există însă deosebiri de frecvenţă în ceea ce priveşte 
actualizarea diverselor funcţii sintactice: astfel, funcţiile subiect, nume predicativ, 
apoziţie, circumstanţial, predicativ suplimentar sunt mai rar actualizate prin pronume. 


4. COMPORTAMENTUL DISCURSIV AL PRONUMELUI 
PERSONAL PROPRIU-ZIS 


În mod tipic, pronumele personale funcţionează ca deictice Şi / sau anaforice: 
pronurhele - personale de persoana I (locutorul) şi a II-a (alocutorul) doar ca 
deictice, pronumele personale de persoana a III-a (nonlocutorul, nonalocutorul), ca 
anaforice sau ca deictice în funcţie de context (vezi II, Deixis, Anafora). Formele 
de persoana I şi a II a plural desemnează grupul la care se asociază locutorul / 
alocutorul, cele: de persoana a II-a desemnează un grup format din nonlocutori, 
nonalocutori. 

În anumite situaţii pot dobândi valoare 'generică, în special pronumele de 
persoana a Il-a (Ce e rău şi ce e bine / Tu te-ntreabă şi socoate. M. Eminescu, 
Glossă), iar accidental şi pronumele de persoana I, când numeşte subiectul 


potențial al unui proces: TEETER 
Aşa e legea. Dacă eu mă duc şi investesc” într-o clădire, tu, proprietar, 


trebuie să mă despăgubeşti. 
“Cliticele expletive pot fi folosite şi cu rol erati dativul ètic acuzativul 


cu valoare neutră, dativul cu valoare neutră (vezi supra, 2.2.2.6). 
. Pronumele personale propeinezie pot dobândi valori discursive suplriderităre, 


de obicei, afective: 
— pronumele el / ea, dânsul 74 dânsa se folosesc în vorbirea populară cu sensul 


„soţul / soția meu / mea” 
| — formele de. persoana a Il-a se poe ca tabuuri lingvistice (dânsele, 


spirite malefice, iele; el, dracul). 

— frecvent apar inversări de persoană şi / sau număr: 

. (i) pluralul solidarităţii: noi pentru el (Noi suntem băieţi bine crescuţi. Noi nu 
suntem mojici ca Bismark. — I. L. Caragiale, Bubico); 

(i) pluralul implicării: noi pentru tu (Să facem şi noi curat în cămară.. — 
îndemn adresat menajerei); 

(iii) disocierea vorbitorului de agentul acțiunii: ea pentru eu, tu pentru eu (Te 
căptuşeşte ea, mătuşa Mărioara. I. Creangă, Amintiri; Apoi lasă-ţi, băiete, satul cu 
tot farmecul frumuseţilor lui, şi pasă de te du în loc străin şi aşe ae partii dacă te 
lasă pârdalnica de inimă. — I. Creangă, Amintiri); 

(iv) substituirea vorbitorului pentru agentul acțiunii: eu pentru el sau fu 
(Mama despre copilul ei: Eu sunt băieţel cuminte şi mă spăl pe dinţi în fiecare zi.); 

(v) pluralul autorității: noi pentru eu (Noi, comisarul secției 55, după 
reclamaţia părților.. „transportându- ne în strada Graţiilor... — I. L. Caragiale, 
Telegrame), i 

(vi) pluralul modestiei: noi pentru eu ude: Unde ai plecat, PUEN ?/— Mergem 
şi noi la târg. — I. Slavici, Budulea taichii); 

(vii) pluralul autorului: noi pentru eu (Vom discuta mai întâi structurile cu 
clitice Se dă ); i 


“PRONUMELE DE POLITEȚE 


1. ASPECTE DEFINITORII 


Pronumele de politețe este o subclasă a pronumelui personal care; evocă 
(reprezintă) în discurs participanții la actul de comunicare şi, în acelaşi timp, 
gramaticalizează diverse aspecte ale relaţiilor discursive şi sociale dintre aceştia 
(ex. dumneavoastră, mata, Măria Ta). Structura semantică a pronumelui de politeţe 
este: [pronume personal propriu-zis] + [Deferență / Distanţă discursivă]. 

— Deci pentru dumneavoastră prioritatea oralităţii este garanția pătrunderii 
în profunzime a înţelesurilor. 

— Da. Cred că aveţi dreptate în felul, cum formulati dumneavoastră. (AL. 
Singer, Dialoguri contemporane) 


— Spune-mi Janie, ce scrie despre căsnicia mea. [...] 


„— Slăvite stăpâne, aşa este precum spun: (M. Sadoveanu, Hanul Ancuţei) 

Gramaticalizarea ‘relațiilor discursive şi. sociale dintre participanţii la 
interacțiunea verbală (vezi Deixis, 4.5) în forma unor. pronume de politeţe este 
reflexul în limbă al unor elemente de mentalitate din cadrul unei comunităţi şi 
prezintă variaţii semnificative de la o cultură la alta, de la o civilizaţie la alta; 
variațiile privesc situațiile în care se apelează la pronume de politeţe, precum şi 
aspecte particulare privind uzul. Dintre limbile romanice, » limba română are cel mai 
complex sistem al pronumelor de politețe. 

2. FLEXIUNEA PRONUMELUI DE POLITEŢE 


Pronumele de politeţe reprezintă o clasă de forme, creaţii târzii ale limbii 
române, alcătuite dintr-un substantiv de adresare reverențioasă, abstract al calității 
+ pronume personal în genitiv / posesiv: domnia ta > dumneata > mata; domnia 
voastră > dumneavoastră; domnia lui > dumnealui; domnia sa > dumneasa etc. 


Alături de acestea, apar unele onorifice, realizate ca îmbinări 
„locuţionale, specializate pentru diverse: situaţii de comunicare (Măria Ta, 
Preasfinția Voastră, Majestatea Voastră etc.). 


Forme pronominale care marchează politețea apar la persoana a I-a 
(dumneata, dumneavoastră) Şi la persoana a l-a (dumnealui, dumneaei, 
dumnealor). 

Paradigma pronumelui de politeţe conține mai mulți termeni, care diferă sub 
aspectul uzului. Astfel, se distinge între: 

(a) Termeni generali, ti ua în tabelul următor: 


Persoana I | Persoana a II-a Persoana aIl-a| Persoana a l-a Teona a Il-a 
FA RER MA SAF Pare Pi BRE a 


com i Da E ale | 
dumneavoastră | dumneavoastră | dumnealui | dummeaei dumnealor 
dumneavoastră 
E Da = pe 
dumneavoastră! | dumneavoastră! CEZ E Ii 


(b) Termeni folosiţi regional sau în anumite registre: 

"— Pentru persoana a II-a singular, variantele regionale şi familiare mata (< 
dumneata; N=Ac), matale (formă de genitiv / dativ folosită şi ca nominativ / 
acuzativ — Matale nu-ai înțeles. / Pe mata nu te operez., şi ca genitiv / dativ al lui 
mata — Vaca matale nu mai dă lapte. / Ți-am adus-o 'matale!), invariabile în raport 
cu genul; de asemenea, variantele diminutivale, afective mătăluță (< matale + 
-uță),  mătălică (matale + -ică; regional) (invariabile în raport cu genul, numărul, 
cazul); locuţiuni de tipul Domnia Voastră (G =D: Domniei Voastre), Domniile 
Voastre (G = D: Dommiilor Voastre) sunt relativ frecvente în limba actuală. 

— Pentru persoana a III-a, formele dânsul, dânsa, dânşii, dânsele, etimologic 
pronume personale (vezi Pronumele personal propriu-zis, 1), funcţionează curent 
în limba actuală ca pronume de politețe (vezi infra), de asemenea, există varianta 
înv, dumneasa (N = Ac, m. = f. sg.) cu forma de G = D, m. = f. sg. dumisale. 

Categoriile gramaticale ale pronumelui de politeţe sunt persoana, numărul, 
genul, cazul. 

Opoziția de persoană este marcată pr in termenul pronominal din structura 
compusului (dumneata / dumneaei; dumneavoastră / dumnealor). 

În limba veche, în situaţii protocolare, se foloseau forme de politeţe şi 


la persoana I: Binevoind Domnia Mea, dat-am şi am miluit sfânta mănăstire 


Secu (Hrisov de la Alexandru loan Mavrocordat, sec. 17, apud Dimitriu, 


1979). Astăzi, forme de politeţe pentru persoana I, creații ad-hoc, sunt : 


folosite ironic, glumeţ. 


Opoziția de număr este marcată doar la persoana a III-a, unde există forme 
distincte de singular (dumnealui, dumneaei) şi plural (dumnealor); opoziţia este 
marcată prin componentul pronominal din cadrul structurii (lui / ei / lor). La 
persoana a II-a opoziția de număr nu este marcată (dumneavoastră), ceea ce 
generează omonimia dintre persoana a I-a singular şi persoana a II-a plural, având 
ca efect ambiguitatea unor enunţuri: Dumneavoastră (domnule) mai rămâneți? / 
Dumneavoastră (domnilor) mai rămâneţi?; ambiguitatea se rezolvă prin contextul 
extralingvistic, prin mimică şi gesturi, prin folosirea în acelaşi enunț a unui 
substantiv la  vocativ sau prin acordul adjectivului nume predicativ 
(Dumneavoastră sunteţi pregătită? / Dumneavoastră sunteți pregătite ?). 

Opoziția de gen este marcată doar la persoana a III-a singular (dumnealui / 
„dumneaei), prin componentul pronominal care intră în:structura pronumelui (lui / ei). 

„ Toate celelalte forme ale pronumelui de politeţe nu marchează genul. 
Opoziția de caz este parțial marcată în cadrul paradigmei, doar la formele 
dumneata, mata / dumitale, matale; dumneasa / dumisale, prin modificarea formei 
ambilor termeni din structura pronumelor. Aceste forme prezintă omonimia cazuală 


tipic pronominală N=Ac7G=D (atât la masculin, cât şi la feminin, atât la singular, cât 


şi la plural). Toate celelalte forme prezintă omonimie cazuală totală, rezolvată 
contextual. Ca şi pronumele personal propriu-zis, pronumele de politeţe are formă de 
vocativ doar pentru persoana a II-a singular şi plural, aceeaşi cu forma de nominativ 
= acuzativ, de care se deosebeşte prin intonaţie şi pauză (izolare fonetică). 

Ca şi pronumele personal propriu-zis (vezi Pronumele personal propriu-zis, 
2), pronumele de politeţe prezintă două serii de forme la cazurile dativ şi acuzativ — 
accentuate, nonclitice / neaccentuale, clitice. Formele clitice sunt omonime cu 
formele clitice ale pronumelui personal, cu excepţia persoanei a II-a singular, unde 
singularul de dativ-acuzativ are forma vă, vi, v- şi este omonim cu pluralul; valoarea 
de politeţe a cliticelor se actualizează contextual (în prezenţa formelor nonclitice sau 
a unor substantive care încorporează trăsătura semantică [+ Politeţe]): Dumnealui îi 
place muzica, mie nu., Doamnei Popescu [=dumneaei] îi pare rău de cele petrecute. 
Dumneavoastră, domnilor, vă atrag atenţia că vă expiră timpul peste 15 minute.; 
Dunmeavoastră, doamnă, vă place să mergeţi la mare?. . 


În absența contextului dezambiguizator, opoziţia clitic personal 
propriu-zis / clitic de politeţe se neutralizează. De fapt, valoarea de politeţe a 
cliticelor este indusă contextual, nu este rezultatul unei opoziții de sistem. 


In situaţia subiectului fonetic vid (vezi II, Subiectul) apare o ambiguitate între 
adresarea r&verențioasă şi cea nereverenţioasă (Ai venit. < Tu ai venit. / Mata ai 

venit. / Dummneata ai venit., A venit. < Ea a venit. / Dumneaei a venit., Au venit? < Ei 
au venit? / Dumnealor au venit?; Aţi văzut? < Voi aţi văzut? / Dumneavoastră aţi 
văzut?). Dezambiguizarea se face uneori contextual: forma verbală (de plural, deşi 
interlocutorul este un individ, nu un grup), substantivele coocurente în enunţ şi / sau 
cliticele coocurente: (tu) Ai mai auzit aşa ceva, Ioane? / (dumneavoastră) Aţi mai 
auzit aşa ceva, domnule Ionescu ?; Te rog să te grăbeşti! / Vă rog să vă grăbiţi!. 


3. POSIBILITĂŢILE COMBINATORII ALE PRONUMELUI 
DE POLITEŢE 


eje, w4’ 


centru de grup sintactic şi ca adjunct, îndeplinind aceleaşi funcții sintactice (vezi 
Pronumele personal propriu-zis, 3). 


4. COMPORTAMENTUL DISCURSIV AL PRONUMELUI 
"DE POLITEȚE 


Ca şi pronumele personale propriu-zise, pronumele de politețe de persoana a 
II-a sunt întotdeauna deictice (Dumneata ce cauţi aici?), iar cele de persoana a M-a 
pot fi deictice (Dumneaei ce caută aici?) sau anaforice (Am întâlnit-o pe doamna 
Popescu. Am vorbit câteva minute cu dumneaei, apoi mi-am văzut de drum... Spre 
deosebire de pronumele personale propriu-zise, pronumele de politeţe nu pot fi 
generice, deoarece deferenţa şi distanța discursivă sunt fenomene care se aplică în 
Situaţii determinate de comunicare şi presupun individualizarea. 

Cel mai adesea, pronumele de politețe se folosesc în situaţii de adresare 
directă către un interlocutor; de aceea, apar frecvent în contextul unor substantive 
care marchează adresarea reverenţioasă, deferentă, protocolară: domn, doamnă, 
ministru, director, preşedinte etc. 


În scris, pronumele de politeţe se pot abrevia: dumneavoastră — dv. / 
dvs.; dumneata — d-ta. e na Kiu a 

Grade de politeţe. Sistemul politeţii româneşti cunoaşte trei grade de politeţe: 
politeţe zero (exprimată prin forme ale pronumelui personal propriu-zis) — politeţe 
minimă — politețe maximă. La persoana a III-a singular, echilibrul sistemului a fost 
creat prin atragerea în sfera pronumelui de politeţe a formelor de pronume personal 
dânsul, dânsa, dânşii, dânsele. Sistemul tripartit al politeţii nu este perfect simetric, 
fiind organizat în funcţie de persoana gramaticală şi de număr astfel: 


| EPosaana, + de politeţe de politeţe de politeţe 


a l-a plural [voi © — | 2 dumneavoastră | 
a II-a plural [eiee —ć | — — = | dumnealor | 


La persoana a Il-a pronumele de politeţe se foloseşte pentru a exprima 
deferenţa şi distanța discursivă (vezi infra: Dumneavoastră, domnule, trebuie să 

mai aşteptaţi; doamnelor, dumneavoastră puteți intra.). La persoana a III-a, 
pronumele de politeţe se foloseşte doar pentru a exprima deferența atunci când 
persoana despre care se vorbeşte este de faţă, sau, în absenţa acesteia, atunci când 
vorbitorul insistă asupra relaţiei sale de deferență cu persoana despre care vorbeşte 
(Nu cred că dumnealui ar avea ceva împotrivă. / Nu cred că el ar avea ceva 
împotrivă. ). Gradul maxim de politeţe este marcat redundant şi prin forma verbală 
selectată, întotdeauna forma de plural: 

Dumneavoastră, domnule Popescu, urmaţi dcum. 

În limba actuală, se remarcă mobilitatea sistemului, care se deschide spre al 
IV-lea grad de politeţe, corelat cu o opoziţie de registru: formal, emfatic politicos 
vs informal, nonemfatic. Opoziția se realizează prin atragerea în sistemul limbii 
actuale a unor forme vechi ale pronumelui de politețe: 


FORMAL INFORMAL 

: Domnia-Voastră . EPE ii ; dumneavoastră  . 
Domnia Sa dumnealui / dumneaei 
Domniile Voastre l dumneavoastră 
Domniile Lor mâniei dumnealor 


ronuihele de politețe gramaticalizează următoarele variabile socio-discursive: 
(a) „puterea discursivă” asimetrică dintre participanții la interacțiunea verbală 
(deferenţă / nondeferenţă față de interlocutor) sau (b) „distanţa discursivă” (reflectând 
relații de familiaritate / nonfamiliaritate, relaţii formale / informale între interlocutori). 

Deferenţa reflectă relaţiile sociale obiective dintre participanţii la actul de 
comunicare. Limba română are un sistem al politeţii ierarhice. Următoarele 
variabile extralingvistice determină selecția pronumelor de politețe / pronumelor 
personale în discurs: vârsta relativă (cel mai tânăr este deferent faţă de cel mai în 
vârstă, în special copiii / adolescenţii în relaţie cu adulţii, dar nu numai); statutul 
social, funcţia (cel cu statut social inferior este deferent față de cel cu statut social 
superior: pacientul cu medicul, muncitorul cu inginerul etc.); rangul, gradul 
(inferiorul este deferent cu superiorul — vezi, de exemplu, sistemul adresării în 
armată); relaţiile protocolare ' (poziţia conferită de protocol în cadrul unor 
ceremonii: cel care are rol secundar în cadrul ceremoniei este deferent cu cel care 
are rolul principal: enoriaşul cu preotul etc.). 


În situațiile protocolare, sistemul onorificelor (realizări locuționale ale 
pronumelor personale) este fix. 

Pentru regi, prinți, seniori se folosesc locuţiuni cu baza de formare 
substantivul învechit mărie (Măria Ta / Sa, Măria Voastră); pentru prinți, 
prințese se folosesc locuţiuni cu baza de formare substantivele altefe, 
înălțime (Alteța Voastră / Sa, Înălțimea Voastră / Sa); pentru regi, împărați se 
folosesc locuţiuni cu baza de formare substantivul maiestate (Maiestatea Ta / 
Voastră / Sa); pentru miniştri, ambasadori, preşedinţi se folosesc locuţiuni cu 
baza de formare substantivul excelență (Excelența Voastră / Sa); pentru 
diverse feţe. bisericeşti se folosesc locuţiuni cu diverse baze de formare în 

funcție de rang (Sanctitatea Voastră / Sa — papă, patriarhi; Eminenţa Voastră 
/ Sa — cardinali; Sfinția Voastră / Sa, Preasfinţia Ta / Sa, Înalt Preasfinţia Ta 
/ Sa — pentru alţi clerici, în funcţie de rang; Cuvioșia Voastră / Sa — preoţi). 
Alte onorifice sunt formate cu emminență, magnificenţă etc. 

Cum însă onorificele au circulaţie limitată la anumite colectivităţi, sunt 
puțin cunoscute de masa vorbitorilor; cei din afara comunităţilor respective 
deseori nu ştiu să le folosească adecvat. 


Distanţa discursivă reflectă relaţiile subiectiv percepute de participanţii la 
actul de comunicare. Pronumele de politeţe sunt selectate dacă: (i) toate celelalte 
variabile fiind simetrice, gradul de cunoaştere, apropiere, intimitate, solidaritate a 
participanţilor la actul de comunicare este perceput ca. relativ mic (ex. folosirea 
pronumelor de politețe în primele întâlniri dintre persoane cu același statut social 
sau de aceeaşi vârstă şi trecerea la folosirea pronumelor personale odată cu 
creşterea gradului de intimitate în relaţiile dintre aceştia); (ii) conform principiilor 
politeţii ierarhice, ar fi de aşteptat ocurenţa unui pronume personal, dar vorbitorul 
doreşte să se distanțeze de interlocutor (profesorul se adresează elevilor săi: Pentru 
data viitoare dumneavoastră veţi face un referat pe această temă), sau are intenţii 
glumeţe, ironice (Și dumnealui îi cam place să tragă din țigară!, LL. Caragiale, 
Vizită — spune mama despre Ionel, băieţelul de numai 8 ani, prost crescut. şi 
răsfăţat). Dimpotrivă, în situațiile în care principiul deferenţei şi cel al distanței 
discursive ar impune folosirea pronumelor de politeţe, sunt selectate pronumele 
personale atunci când vorbitorul doreşte să prezinte relaţia dintre sine şi 
interlocutor ca o relație apropiată, de solidaritate (în textele reclamelor de pildă: 
L'Oreal: pentru că meriţi (tu)., în prima variantă; L'Oreal: pentru că meritaţi 
(dumneavoastră / voi). — varianta ulterioară). 

În sistemul politeții există mari variaţii sociolingvistice şi regionale; în situaţiile 
curente de comunicare există reguli laxe de folosire a pronumelor de politeţe. 
Modalitatea de adresare între interlocutori depinde: de numeroşi factori 
extralingvistici, este corelată cu anumite strategii de comunicare şi este negociabilă — 
rezultatul unor convenţii implicite sau explicite î între participanţii la schimbul verbal. 

(a) Negocierea politeţii. Toate variabilele (cu excepția situaţiilor protocolare) 
care determină apariţia pronumelor de politețe (vârstă, statut social, rang, grad de 
cunoaştere) sunt direct negociabile între participanții la schimbul verbal; aceştia pot 
cădea de acord să recurgă la pronumele personale şi în situaţii în care ar fi de aşteptat 
să se folosească pronume de politeţe: o persoană mai tânără vorbeşte cu o persoană 
mai în vârstă, când vorbitorii au un statut social / rang diferit (asistenta cu doctorita, 
subalternii cu şeful, studenţii cu profesorul), când se cunosc de foarte puţin timp (la 
prima întâlnire, se poate spune „poţi să-mi spui pe nume”, „putem să ne tutuim”), ca 
modalitate de reducere a distanţei discursive, de marcare a solidarităţii. 

— Dumneata eşti domnu Gherasim? 

— Cum ai zis, măi? 

— Dumneavoastră sunteţi conu Gherasim? 

— Aşa. Vreau să aflu dacă sunt ori nu cel mai mare aici. a Teodoreanu, 


Ulița copilăriei) 

— Vă rog să nu mă tutuiţi, eu v-am vorbit cu dumneavoastră! 

— Nu-mi spuneți dumneavoastră, nu mă simt bine, sunt mult mai tânăr decât 
dumneavoastră. | 

— Iar dumneavoastră? Nu-mi mai spune aşa că mă simt de 100 de ani! 

Pronumele de politeţe pot apărea în situaţii în care în mod normal nu ar fi de 
aşteptat să apară (de exemplu, când doi adulți vorbesc despre un copil), ca formă de 
exprimare a complicităţii dintre vorbitor şi interlocutor; folosirea pronumelui de 
politeţe are conotaţii ironice: 

Vai de mine! la noi se fumează. Bărbatu-meu fumează... şi... dumnealui 
[lonel, copilul]...mi se pare că-i cam place. (|. L. Caragiale, Vizită) 

(b) Factorii extralingvistici care influenţează folosirea pronumelor de 
politeţe sunt: mediul socio-cultural din care provine vorbitorul, gradul de instrucție, 
starea psihologică a vorbitorului. Astfel, educaţia primită în familie poate 
determina folosirea pronumelui de politeţe dumneata / mata de către copii atunci 
când se adresează părinţilor, în special în comunitățile rurale; în unele comunități 
lingvistice mata este simţit ca o modalitate de marcare a gradului scăzut de 
cunoaştere între vorbitori, în timp ce în alte comunități lingvistice mata este simțit 
ca o formă de distanţare discursivă de interlocutor; în comunitățile medicale, 
deseori, medicii au tendința de a folosi pronume personale (în locul celor de 
politeţe) atunci când se adresează pacienţilor, ca formă de marcare a diferenţei de 
statut şi / sau de putere discursivă; gradul de instrucţie a vorbitorului se poate 
reflecta în modul în care acesta foloseşte pronumele de politeţe (huliganul foloseşte 
pronumele personale în locul celor de politețe pentru a-l minimaliza pe 
interlocutor, exprimând deschis lipsa de respect; omul simplu nu a fost educat în 
spiritul folosirii pronumelor de politeţe: o pacientă țărancă se adresează doctorului: 
Păi dumneata nu mi-ai spus că-i fh'icatu!), emoţiile (bucuria, graba, indignarea) 
pot produce derogări de la sistemul politeţii, vorbitorul folosind pronumele 
personale acolo unde, în alte situaţii, ar folosi pronumele de politeţe; folosirea 
pronumelor de politețe supramarcate, asociată cu o intonaţie emfatică, are conotaţii 
ironice (Aştept părerea Dommniilor Voastre...). 

Unele inanimate pot fi desemnate în limba vorbită prin pronume de politeţe, 
marcate intonaţional, eventual precedate de pauză (Ia pune-o pe dumneaei mai 
încolo. — cu referire la o carte / vază de flori etc.). 


PRONUMELE ŞI ADJECTIVUL PRONOMINAL DE ÎNTĂRIRE 


1. ASPECTE DEFINITORII 


Pronumele de întărire este o subclasă a pronumelui personal care evocă 
(= reprezintă) în discurs participanţii la actul de comunicare şi, simultan, codifică 
emfaza cu care unul / unii dintre participanţii la actul de comunicare este prezentat 
/ sunt prezentaţi de locutor. Structura semantică a pronumelui de întărire este: 
[pronume personal propriu-zis] + [Emfază]. În sistemul limbii române pronumele 
de întărire funcționează ca o formă gramaticalizată de emfază. 

Formele de întărire cunosc un uz pronominal şi un uz adjectival. Specific 
limbii actuale este uzul adjectival: formele de întărire însoțesc de obicei un grup 
nominal având ca centru un pronume personal sau reflexiv, un posesiv, un 
substantiv individualizat cu trăsătura semantică [+ Uman], un substantiv propriu. 
Forma de întărire, facultativă, este coreferenţială cu numele / grupul nominal pe 
care îl accentuează: 

Stima de tine; însuţi; contează foarte mult în perceperea celorlali. 

Tu; însăţi; îți vei da seama că ai greşit. 

E uimit de sine; înSuşi;. 

M-am întâlnit cu însuşi; şeful; cel mare. 

Mama; însăşi; ţi-a spus. 

lon; Î însuşi; se îndoia de reuşită. 

Însuşi; [zalentatul poet al generaţiei noastre]; şi-a prezentat noul volum. 

Însăși; [această nouă colegă]; a observat comportamentul lui ciudat.. 

[Această nouă colegă]; însăşi; a observat comportamentul lui ciudat. 

Uzul pronominal, frecvent în limba veche, este astăzi accidental, marginal şi 
se limitează la poziţia sintactică subiect. 

Astfel îşi făcuse (pro) însuşi în Bucureşti două case. 

Am fi putut fabrica (pro) înşine dovada. 

A fost un împătimit drumeţ, cum (pro) însuşi se caracteriza. 

Personajele lui au văzut „idei”, cum (pro) însuşi spunea creatorul lor. 


Distincția dintre uzul adjectival şi cel pronominal nu este foarte tranşantă. 


Formele de întărire prezintă particularități aflate la intersecţia unor trăsături 
semantico-gramaticale ` comune unele cu pronumele, altele cu adjectivele 
determinative. Acordând prioritate primelor, formele de întărire pot fi considerate 
pronume, reluând / anticipând poziţia sintactică a nominalului pe care îl prezintă în 
discurs ca emfatic; acordând prioritate celor din urmă, formele de întărire pot fi 
considerate adjective pronominale de întărire cu funcția sintactică de atribute 
adjectivale. i 

Ca toate pronumele Gesta formele de întărire reprezintă în discurs 
participanţii implicați în interacțiunea verbală şi, în consecinţă, au flexiune în 
raport cu categoria gramaticală a persoanei. Trăsăturile pronominale pe care le au 
formele din seria însumi, însuți etc. în relație cu grupul nominal accentuat îşi 
găsesc şi un suport explicativ etimologic: grup nominal individualizat (el, copilul, 
lon) + însu (pronume personal, reia / anticipă grupul nominal) + -şi (pronume 
reflexiv, marcând identitatea referenţială dintre grupul nominal şi pronumele însu). 
Relaţiile sintactice dintre grupul nominal şi formele de întărire sunt laxe: formele 
de întărire apar, de cele mai multe ori, libere, atât în faţa grupului nominal 
individualizat -pe care îl însoțesc, cât şi după acesta, fără modificări formale sau 
diferenţe semantice. Prin acest comportament. gramatical, formele de întărire se 
deosebesc de adjectivele pronominale care nu pot însoți pronume personale (“acest 
eu, “orice eu) şi care sunt, de obicei, în distribuție complementară cu articolul 

hotărât (acest om / “acest omul, fiecare om / "fiecare omul, orice om / "orice omul, 
ce om? / *ce omul? etc.). 

Formele de întărire se apropie de adjectivele pronominale prin acordul în gen, 
număr şi caz cu numele determinat: băiatul însuşi, băiatului însuşi, fata însăşi, fetei 
înseşi. Rolul acordului nu este însă de marcare a coeziunii în cadrul grupului 
sintactic, ci de marcare a relaţiei anaforice dintre forma de întărire şi antecedent / 
subsecvent, contribuind la identificarea semantico-referențială a celor două entități 
coreferenţiale (nominalul şi pronumele de întărire: Copilul; însuşi; El; însuşi,). 


2. FLEXIUNEA FORMELOR DE ÎNTĂRIRE - 


Dintre limbile romanice, româna este singura care păstrează în structura 
pronumelui de întărire lat. ipse compus cu formele conjuncte ale cliticelor reflexive 
/ personale de dativ (ni, fi, şi, ne, vă, şi / le). | 

Paradigma pronumelui de întărire conține următorii termeni, cu un 
comportament flexionar regulat: | 


Persoana I Persoana I | Persoana | Persoana “Persoana Persoana 


singular plural > |> a Il-a a II-a - a Il-a "a I-a 
PE e plural . EAT plural 
m De nt [aut pm. js T 
N-Ac | mi pere 


înseşi 
însele 


G-D  |însumi înșine | însene | însuţi | înseţi | înşivă | însevă | însuşi | înseşi | înşişi 


Forma însele este în variaţie liberă cu forma înseși, cea dintâi mai 
frecventă probabil datorită analogiei cu terminațiile formelor de plural ale 
substantivelor / pronumelor pe care le întăresc (fetele însele, ele însele) şi 
datorită unei flexiuni mai simple. 


Pronumele de întărire are o flexiune bogată, marcând opoziţiile de persoană, 
număr, gen, caz; În marcarea acestor opoziții sunt antrenate ambele componente 
din structura compusului; din punctul de vedere al limbii actuale, faptul presupune 
existența, la pronumele de întărire, a flexiunii interne (adică flexiune prezentă în 
interiorul formei pronominale, constând în modificarea formei primului component 
din compus): îns-u-mi, Îns-e-ţi. 

“Deşi în limba actuală pronumele de întărire se comportă ca o singură 
unitate flexionară, structura lui internă a rămas transparentă datorită modului 
specific de: marcare a opozițiilor gramaticale. Tendinţa este de simplificare a 
flexiunii şi de folosire invariabilă a formelor de întărire: ea însuși, tu însuşi 
etc. Formele invariabile nu sunt admise de norma limbii literare. 


Cele două elemente componente ale formei de întărire contribuie diferit la 
exprimarea categoriilor gramaticale. Astfel, primul element însu- marchează prin 
desinenţe specifice comune cu flexiunea adjectivală (-u, -a, -i, -e) opoziţiile de gen, 
număr şi caz, în timp ce al doilea element component, cliticul reflexiv din structură, 
marchează supletiv persoana şi numărul (-mi/ -ți /-şi /-ne/ -vă /-şi, Ale). 

Categoria cazului se manifestă prin patru valori: N, Ac, G, D; pronumele de 
întărire nu are forme de vocativ. Omonimiile specifice flexiunii nominale se 
manifestă şi în paradigma pronumelui de întărire: 

— la masculin apare omonimia comună masculinelor  nearticulate 
(N=Ac=G=D) (el însuşi = lui însuşi); : 

— la feminin apare omonimia comună femininelor nearticulate 
(N=Ac)7(G=D) (ea însăşi = ei înseşi); | 

— la plural apare omonimia specifică substantivelor nearticulate 
(N=Ac=G=D) (ei î înşişi = lor înşişi; ele însele = lor însele) 

„ Opoziția N=Ac / G=D este marcată doar la formele de feminin singular, prin 
flexiune internă la primul dintre componente (însămi / însemi, însăţi / înseţi, însăşi / 
înseşi). 


3. POSIBILITĂŢILE COMBINATORII ALE FORMELOR DE 
ÎNTĂRIRE 


Pronumele de întărire apare postpus sau antepus în raport cu termenul pe care 
îl accentuează. Topica este determinată de natura / pateu alte morfologice ale 
termenului accentuat. 

(a) Topică fixă, după termenul pe care îl accentuează: (a’) atunci când forma de 
întărire intră în relație cu un pronume în alt caz decât nominativul (Se învinovățea pe 
sine însuşi / "pe însuşi sine., Mi-a spus mie însumi / “însumi mie.), (a'”) atunci când 
forma de întărire, intră în relaţie cu un pronume personal la plural (noi înşine / "înşine 
noi, voi înşivă / "înşivă voi, ei înşişi / ?înşişi ei) sau cu un substantiv la un caz oblic 
(Este scrisul lui Cosmin însuşi / “lui însuşi Cosmin., M-am adresat lui lon Diinitrescu 
însuşi / "lui însuşi Ion il dirt Forma însele este obligatoriu postpusă în toate 
situațiile. : 

(b) Topică liberă, în celelalte situații: Gb”) când forma de întărire intră în relaţie cu 
un substantiv, oricare dintre cei doi termeni echivalenți poate purta accentul semantic: 
lonuj însuşi / Însuşi Ionuț mi-a dat acest volum., L-am văzut pe Michael Jackson însuși 
/ pe însuşi Michael Jackson.; (b°) când forma de întărire intră în relaţie cu un pronume 
în nominativ, accentul semantic cade întotdeauna pe pronumele de întărire: El însuşi 
mi-a dat acest volum. / Însuşi el mi-a dat acest volum. . 

Forma de întărire poate dubla un cuvânt sau un grup sintactic (centru Şi 
adjuncti): A asistat la renaşterea lumii moderne înseşi. Rareori, cuvântul dublat şi 
pronumele, de întărire:apar la distanță (domnitorul vine însuşi; după cum însuşi 
mărturiseşte autorul). | 

Modul în care este interpretată morfologic forma de întărire (vezi supra, 1) 
determină încadrarea sa sintactică. Dacă o considerăm în toate ipostazele pronume 
(centru de grup sintactic, saturat semantic), forma de întărire are rol de dublare a 
unei poziţii sintactice (subiect, nume predicativ, complement, circumstanţial); dacă 
o considerăm în câteva situaţii pronume, iar în majoritatea situaţiilor adjectiv 
pronominal (în prezența unui nume), forma de întărire actualizează funcția 
sintactică de subiect, centru de grup sintactic, respectiv atribut djeetivali adjunct al 


unui centru nominal. 


N 
N 

4. COMPORTAMENTUL DISCURSIV AL FORMELOR DE ÎNTĂRIRE 


Formele de întărire se combină, de obicei, cu nominale cu trăsătura semantică 
[+ Uman]; devenite morfeme gramaticalizate ale emfazei, tind să se extindă şi în 
contextul unor nominale cu trăsătura |- Uman]: însuşi purgatoriul zeului 
automobil, însăşi dragostea mamei, mormântul însuşi al vieţii sale, însăşi bucuria 
secretă a femeilor etc., sinonim cu adverbele chiar, tocmai. 

Formele de întărire sunt, în majoritatea ocurenţelor, anaforice, intrând în 
relaţie cu un antecedent (Vinovatul;, însuşi; s-a deconspirat., Tu; însuţi; ai 
recunoscut.) sau cu un subsecvent (Îhsuşi; vinovatul; s-a deconspirat). Rar, când 
intră în relaţie cu un subiect nelexicalizat, formele de persoana I şi a I-a pot 
funcţiona ca deictice (nsumi l-am văzut.; Însuţi ai recunoscut.). Rar, în formule 
fixe, formele de întărire sunt generice, împreună cu pronumele reflexiv / personal 
pe care îl dublează (stima de sine; însuşi;/ stima de tine; însuți;). 

Grupul format din pronume /. substantiv şi forma de întărire se comportă ca o 
singură unitate semantic-referenţială şi intonaţională. 

Formele de întărire au frecvență relativ redusă, fiind folosite în special în limba 
Scrisă. În limba vorbită:sunt preferate sinonimele adverbiale chiar (L-am întrebat 
chiar pe el.), tocmai (L-a întrebat tocmai pe el.), personal (Eu personal i-am dat-o.), 
sinonimele adjectivale propriu (propria ta conştiinţă), singur (tu singură), 
sinonimele pronominale: unul (Eu unul / una nu sunt de acord.) sau sinonimele 
lbcuţionale cu mâna mea (Mi-am făcut-o eu cu mâna mea. ), cu ochii mei (L-am văzut 
eu.cu.ochii mei.), cu urechile mele (L-am auzit eu cu urechile mele.). „Acestea sunt 
mult mai concrete decât formele de întărire şi mai uşor de folosit. 


PRONUMELE REFLEXIV 
1! ASPECTE DEFINITORII 


Pronumele reflexiv este o subclasă a pronumelui personal care evocă 
(= reprezintă) 'îh discurs participanţii la actul de comunicare şi simultan reflectă 
“identitatea referenţială :dintre doi actanți implicaţi în actul Poa (Numai pe 
sine; nu [pro;] se; vede cât e de frumuşel. ). 


1.1, Condiții de ocurență a pronumelui reflexiv 


Pronumele reflexive apar în contexte reflexive, adică în contexte care satisfac 
simultan două condiții, una sintactică, cealaltă semantico-referențială: ` (a) 
coocurența, în cadrul aceleiaşi propoziții, a două poziții sintactice (subiect şi 
complement. direct,. subiect şi complement indirect, subiect şi complement 
prepozițional, subiect şi atribut al complementului direct) regizate de acelaşi verb; 
(b) coreferenţialitatea nominalelor din cele două poziţii sintactice corelate. 


Subiectul din cadrul enunţului poate fi şi neexprimat. 


Subiectul şi pronumele reflexiv se corelează sintactic şi referenţial (Jon... Sei; 
lon;.. îşi, lon;...de sine;; lon....şii): 

lon; se; spală. (corelaţie sintactico-referenţială între subiectul Zon ŞI 
complementul direct se); 

Ion; îşi; cumpără bomboane. (corelaţie sintactico-referențială între subiectul 
lon şi complementul indirect îşi); 

Ion; are grijă numai de sine; (corelaţie sintactico-referenţială între subiectul 
lon şi complementul prepoziţional de sine); 

iloni şi-a „pierdut umbrela (sa). (corelaţie sintactico-referenţială între 
subiectul Jon şi posesorul sa). 

În contextele reflexive descrise mai sus, poziţiile sintactice cortlată cu 
subiectul se realizează obligatoriu sau facultativ prin pronume reflexive forme 
clitice sau forme accentuate: (a) obligatoriu prin clitice reflexive când poziţiile 
corelate sunt subiect şi complement direct (Jon; spală pe loni / lon; se; spală.), 
subiect şi complement indirect (Ion; cumpără țigări lui Ion; / lon; îşi; cumpără 
țigări.), subiect şi complement posesiv (Jon; a pierdut umbrela lui lon;. ! Ion; şi;-a 
pierdut umbrela.); (b) facultativ prin forme reflexive accentuate când poziţiile 
corelate sunt subiectul şi complementul prepozițional (Ion; are grijă numai de sine; 
/ lon; are grijă numai de el;). 


În cazuri excepționale, fixate de uz, este acceptată reflexivizarea unui 

complement posesiv corelat cu un complement prepoziţional: 

*lon; vede de sănătatea lui; / lon; îşi; vede de sănătate. 

Atunci când nu sunt satisfăcute condiţiile de corelaţie sintactico- 
semantică prezentate mai sus, reflexivizarea nu se produce: 

Ion, are grijă de copiii lui, | săi; (deşi actanţii din poziţiile subiect şi 
atribut sunt coreferenţiali, nu sunt ambii regizaţi de verb: subiectul este 
regizat de verb, în timp ce posesivul face parte din grupul prepoziţional: "Ion 
îşi are grijă de copii.) 

Ion; ştie [că ea îl; iubeşte]. (deşi coreferenţiali, actanţii din cele două 
poziții sintactice, subiect şi complement, fac parte din propoziţii diferite: “Ion 
se ştie că ea iubeşte.) 

Ion; îi; spune că a greşit. (cei doi actanţi din poziţiile sintactice subiect 
şi complement indirect nu sunt coreferenţiali) 

Reflexivizarea se produce în cazul unor propoziţii reduse la .un 

predicativ suplimentar: 

Ion; ştie că lon; este iubit. / lon se ştie iubit. 


Pronumele reflexive pot fi considerate forme particulare ale pronumelor 
personale induse de contextul reflexiv. Reprezintă un tip particular de anaforă: 
anaforă sintactică (anaforă condiţionată sintactic — vezi II, Anafora). 


1.2. Eterogenitatea reflexivului 


Cliticul reflexiv intră în structuri sintactice cu semnificaţii diverse: 

A. Situaţii tipice (reflexivul funcţionează ca proformă: „pronumele este 
anaforă sintactică, în termenii definiţiei de sub DA 

(a) reflexiv propriu-zis; 


x 
t 


223 


CE Scanned with OKEN Scanner 


(b) reflexiv-posesiv; 

(c) reflexiv-reciproc; 

(d) reflexiv factitiv. 

B. Situaţii atipice (reflexivul nu funcţionează ca anaforă sintactică, ci se află 
în poziţii asintactice, morfem obligatoriu / facultativ al unor semnificaţii noi, 
deviate; sunt situaţii sintactice care nu corespund definiţiei de sub 1): 

(a) morfem obligatoriu în structura unor verbe inerent reflexive (vezi Clase 
sintactice şi sintactico-semantice de verbe, 4.5); pă 

(b) morfem în structura unor verbe şi. construcții la diateza pasivă (vezi 
Categoria diatezei, 1); 

(c) morfem în structura unor verbe ji construcții la diateza impersonală (vezi 
şi II, Constructii pasive şi construcții impersonale, 2). 

Reflexivul propriu-zis este o anaforă sintactică în sensul definiţiei şi al 
descrierii de sub 1: marchează identitatea referenţială dintre subiect şi complementul 
direct, respectiv dintre subiect, şi complementul indirect, îndeplinind funcția 
sintactică a actantului pe care, îl substituie (complement direct, respectiv 
complement indirect). În această ipostază sintactico-semantică intră în structurile 
reflexive (vezi II, Construcţii reflexive şi construcții reciproce): 

Ioana spală rufe. (construcţie nonreflexivă) | 

Ioana se spală. (construcţie reflexivă cu obiect direct realizat prin clitic 
reflexiv de acuzativ) 

Dana îi cumpără Irinei o bluză. (construcţie nonreflexivă) 

Dana îşi cumpără o bluză. (construcţie reflexivă cu obiect indirect realizat 
prin clitic reflexiv de dativ) 

Reflexivul posesiv este o anaforă sintactică în sensul definiţiei şi descrierii de 
sub 1: marchează identitatea referenţială dintre subiect şi „atributul” semantic al 
complementului direct (rar, al complementului prepozițional), îndeplinind funcția 
sintactică de complement posesiv (vezi II, Complementul posesiv; II, Construcţii 
reflexive şi construcții reciproce). În această ipostază sintactico-semantică, atributul 
se deplasează din grupul nominal postverbal într-o «Poziţie, preverbală, specifică 
formelor clitice: 

i "Dan; a cumpărat cartea lui TA din r >: Dan sha cumpărat cartea 
din librării. ; - 
“Ion; vede de sănătatea lui Ioni: > lon îşi vede de sănătate. 

Cliticele reflexive de dativ posesiv apar mai rar în comparaţie cu cliticele 
personale de dativ posesiv (îşi vede de treabă, îşi cunoaşte interesul, îşi aşteaptă 
prietenii, îşi subestimează meritele, nu-şi cunoaşte valoarea) Şi favorizează, într-o 
măsură mai mare, exprimările pleonastice (Și-a irosit viaţa sa scurtă în acţiuni fără 
importanță., Şi-a mai pierdut din aerele sale de erou.). Există îmbinări 
cvasilocuţionale în structura cărora cliticele'de dativ posesiv sunt obligatorii (a-şi 
stăpâni râsul, a-şi aduna forțele, a-şi: muşca: buzele, a-şi acoperi ochii, a-şi da 
sufletul, a-şi lua inima în dinţi, a-şi duce cu greu viaţa, a-şi veni în fire), altele în 
structura cărora cliticul de dativ posesiv este facultativ (a-(şi) întoarce capul, a-și) 
pune ochii pe cineva, a-(şi) arunca privirea). 

Reflexivul reciproc. Majoritatea verbelor care participă la construcții cu 
semnificaţie reflexivă pot participa. şi la construcţii în care pronumele reflexiv 
dobândeşte suplimentar valoare reciprocă. Pronumele reflexiv dobândeşte valoare 
reciprocă în condiţii sintactice precise: subiectul este actualizat fie ca subiect 
multiplu, fie se realizează printr-un nominal la plural. Semnificaţia reciprocă 
reflectă o relaţie simetrică între actanţii implicaţi în acțiunea / starea exprimată de 
verb (vezi II, Construcţii reflexive şi construcţii reciproce). | 

Dan şi Mihai se văd des. < Dan îl vede pe Mihai des., Mihai îl vede pe Dan des. : 

Dan şi Mihai îşi dau bună-ziua, apoi pleacă mai departe: < Dan îi dă bună 
ziua lui Mihai.; Mihai îi dă bună ziua lui Dan. | 

Anca şi Corina şi-au corectat lucrările una, alteia. < Anca a corectat 
lucrarea Corinei; Corina a corectat lucrarea Ancăi, 

Dan şi lon îşi spun poveşti. < Dan îi-spune poveşti lui lon; lon îi spune 
poveşti lui Dan. 

Reflexivul factitiv.. În contextul unor verbe (dintr-o subclasă semantică 
limitată), reflexivul participă la structuri factitive (vezi. II, Construcţii cauzativ- 
factitive, 2.4), în care subiectul gramatical nu este agentul acțiunii exprimate de 
verb, ci actantul care „face ca” un agent, neexprimat, în cadrul structurii, să facă 
acțiunea exprimată de verb: 

Ea se spală pe cap (la coafor). [„„Ea face ca cineva să o spele pe cap. ci 

El se tunde (la frizer). [„„EI face ca cineva să îl tundă. >] 

“Ea îşi ce o bluză nouă (la croitoreasă). [„„Ea face ca o croitoreasă să îi facă 
o bluză nouă:”] ` 

Reflexivul inerent. Reflexivul poate apărea fără funcție sintactică, ca formant 
în structura unor: verbe inerent Ie IIS Al ea Din poner de vedere semantic, verbele 
inerent reflexive se subclasifică în: E A | 

(a) Verbe în structura cărora intră obligatoriu morfemul reflexiv: a se osia da a 
se ied a se căciuli, a se codi,.a se crampona de, a se deda la ..., a se erija în..., a 
se eschiva de la..., a se gudura, a se hazarda, a se lamenta, a se lăfăi, a se mândri cu. 
a se preta la...; a-şi închipui etc. {vezi I, Clase sintactice şi sintactico-semantice ie 
verbe, 4.5; II, Construcţii reflexive şi construcţii reciproce, 1.2.2.1). 

Reflexivele inerente îşi pot adăuga şi semnificaţie reciprocă, fiind construite 
fără subiect multiplu; sau cu subiect — nominal la numărul singular (a se învecina 
cu, a se înfrăţi cu, a se înrudi cu). Semnificaţia inerent reciprocă a verbelor nu este 
însă condiţionată de prezenţa morfemului reflexiv. se (unele vaita inerent reciproce 
nu au morfemul se: a coincide cu, a semăna cu). 

(b) Verbe la care diferenţa sintactică (prezența |. absenţa incită caile) 
se corelează cu o diferență semantică: a se aştepta la / a aştepta, a se ruga /a ruga, 
a se purta / a purta, a se duce / a duce, a-si aminti / a aminti. Prezenţa morfemului 


reflexiv se asociază obligatoriu cu un anumit sens (vezi II, Construcţii reflexive şi 


construcţii reciproce). 


Se remarcă existența în limba română a unei subclase semantice de 


verbe eventive în cazul cărora morfemul reflexiv marchează adesea opoziţia 

eventiv, intranzitiv. / factitiv, tranzitiv (se înroşeşte / înroşeşte ceva, se 
îngraşă / îngraşă pe cineva, se supără / supără pe cineva €tc.); opoziţia nu 
este însă marcată întotdeauna prin reflexiv (ex. slăbește — eventiv, intranzitiv 
vs această lege slăbeşte autoritatea statului — factitiv, tranzitiv). De 
asemenea, există verbe eventive care se construiesc facultativ cu morfemul 
se: înserează / se înserează. 


(c) Verbe în structura cărora morfemul reflexiv este facultativ: verbele 
reflexive sunt nonliterare, verbele nonreflexive sunt literare: 

Găina s-a ouat un ou. — Găina a ouat. 

El se râde de tine. / El îşi râde de tine. — El râde de tine. 

Reflexivul pasiv. Limba română cunoaşte două structuri cu semnificaţie 
pasivă: structurile cu auxiliarul a fi (pasivul canonic) şi structurile cu morfem 
reflexiv (reflexivul pasiv) (vezi II, Construcţii pasive şi construcții impersonale, 
1). În structurile cu reflexiv pasiv, morfemul reflexiv ocupă o poziţie asintactică, 
este formant, având rolul de a marca opoziţia de diateză — pasiv / activ: 

În articol se arată diferenţa dintre dativ şi dativ posesiv. / In articol, autorul 
arată diferenţa dintre dativ şi dativ posesiv. l | 

Reflexivul impersonal. Cliticul reflexiv cu semnificaţie impersonală intră în 
două tipuri de structuri: (i) structuri cu verbe inerent impersonale, unde reflexivul 
este formant obligatoriu, în poziţie asintactică (se cuvine / 'cuvine). Morfemul 
reflexiv nu condiţionează însă valoarea impersonală a verbului; există şi verbe 
inerent impersonale nonreflexive (Trebuie să încerci., Ajunge cât ai învățat azi! 
etc.), iar în câteva situaţii apariţia morfemului reflexiv cu semnificație impersonală 
este facultativă (Pare că va ploua. / Se pare că va ploua.); (ii) structuri. contextual 
impersonale, intrând în opoziţia personal / impersonal (El vorbeşte mult. / Se 
vorbeşte mult aici.) şi în. opoziţia personal / pasiv-impersonal (EI mănâncă multe 
dulciuri. / Se mănâncă multe dulciuri.) (vezi II, Construcţii pasive şi construcții 
impersonale, 2) 

1.3. Cumulul de valori semantice | 

În unele contexte, cliticul reflexiv participă la structuri sintactice în care 
cumulează mai multe valori: valoare pasivă + valoare impersonală; valoare 
eventivă + valoare impersonală: ia tit 

S-a anunțat că nu se va mai accepta plata în numerar în acest magazin. 
(pasiv + impersonal) 

Se înserează devreme iarna. (eventiv + impersonal) 

Cumulul de valori este rezultatul unor mecanisme sintactice care afectează 
simultan enunţul: în primul exemplu enunţul a fost afectat simultan de pasivizare 
(cineva anunță > se anunţă de către cineva) şi de impersonalizare (în condiţiile în 
care complementul de agent este nedefinit: se anunță); în cel de al doilea exemplu 
morfemul reflexiv se însoţeşte facultativ verbul cu semnificaţie eventivă (înserează / 
se înserează), marcând, în acelaşi timp, caracterul impersonal al verbului. 

1.4. Ambiguitatea reflexivului 


În condiţiile existenţei unui mare număr de valori sintactico-semantice 
ataşate construcțiilor reflexive apare fenomenul ambiguităţii, rezultat al unor 
mecanisme sintactice diferite în care este antrenat grupul verbal (vezi II, 
Construcţii reflexive şi construcţii reciproce). Reflexivul românesc cunoaşte 
următoarele tipuri de ambiguitate: 

Reflexiv propriu-zis / posesiv şi reflexiv reciproc. Apare în structurile cu 
pronume reflexiv atunci când un subiect multiplu / un subiect realizat printr-un 
nominal la plural este coreferenţial cu un complement direct, cu un complement 
indirect, cu un complement posesiv. | scie 

Ei se laudă. | 

Lecţiunea reflexivă: Ei se laudă pe sine (pe ei înşişi). 

Lecţiunea reciprocă: Ei se laudă unul pe altul. 


Ion şi Gheorghe îşi cumpără cărți. - 
Lecţiunea reflexivă: Jon şi Gheorghe îşi cumpără cărți sieşi (lor înşişi). 
Lecţiunea reciprocă: Ion şi Gheorghe îşi cumpără cărți unul altuia. 


Maria şi Ana îşi citesc cu atenţie articolele înainte de a le da la tipar. 
Lecţiunea posesivă: Maria şi Ana îşi citesc articolele lor (personale). 
Lecţiunea reciprocă: Maria şi Ana îşi citesc articolele una alteia. 

Pentru dezambiguizarea lecţiunii reflexive / posesive se folosesc, în funcţie 
de situaţie, forma accentuată a pronumelui reflexiv (pe sine / sieşi), sintagma 
pronume personal + formă de întărire (pe ei înşişi), un pronume personal în genitiv 
(lor), adjectivul personal; pentru dezambiguizarea lecţiunii reciproce se foloseşte 
gruparea pronominală cvasilocuţională unul... altul. 


Unul pe altul, unul altuia sunt îmbinări pronominale reciproce cu statut 
cvasilocuţional. Cunosc echivalentele unul pe celălalt / unul celuilalt şi 
fiecare pe fiecare. Unul... altul se foloseşte atunci când în structura reciprocă 
sunt implicaţi doi sau mai mulți actanţi; unul... celălalt se foloseşte numai 
atunci când în structura reciprocă sunt implicați doi actanți,. ca realizare 
emfatică pentru unul... altul; echivalentul fiecare pe fiecare se foloseşte când 
vorbitorul insistă asupra valorii semantice distributive. | | 

Toate aceste îmbinări pronominale cvasilocuţionale au unitate 
semantică şi doar parţial unitate gramaticală. Din punct de vedere semantic se 
caracterizează prin sinonimia cu adverbul reciproc, cu locuţiunea adverbială 
în parte, cu grupările cvasilocuţionale între noi / noi între noi; între voi / voi 
între voi; între ei / ei între ei; între ele I ele între ele (acestea din urmă 
prezintă avantajul că reflectă persoana (şi genul) pronumelui-subiect). Din 
punct de vedere gramatical prezintă următoarele caracteristici: (a) sunt 
îmbinări fixe, care nu acceptă modificări de topică; (b) gruparea conservă 
rudimente de flexiune în interiorul structurii: din 

— prepoziţia din interiorul grupării reia prepoziţia cu care era construit 
nominalul substituit prin reciproc — unul cu altul, unul despre altul, unul 


pentru altul; 

— forma componentelor reflectă cazul subiectului, respectiv al comple- 
mentului — unul pe altul (nominativ + acuzativ) / unul altuia (nominativ + dativ); 
— gruparea ` este parțial flexibilă în raport cu genul şi- numărul: 
pronumele nehotărâte care intră în structura ei reflectă genul şi numărul 
pronumelor / substantivelor care se coordonează în cadrul subiectului 
multiplu, cu o restricție de simetrie — genul şi numărul celor două 
componente trebuie să fie identice (când cele două componente trimit la 
nominale de genuri diferite, conform regulii generale din sistemul limbii 
române, masculinul domină femininul; când cele două componente trimit la 
nominale cu numere diferite, forma simetrică de singular. este în variaţie 
liberă cu forma simetrică de plural). cete, | 
Noi; ne; ajutăm [unul pe altul / una pe alta I unii pe alții / unele pe 
altele / “unul pe alții | “unii pe altul]; l 
[Eu şi Maria]; ne; ajutăm [una pe alta / *unul pe alta]; 
[Tu şi noi]; ne; ajutăm [unul pe altul / "unul pe alții / "unul pe altele | 
unii pe alții]; 
[Eu, tu şi Maria]; ne; ajutăm luna pe alta / unul pe altul / unii pe alții / 
unele pe altele), pe l | 
“Gruparea cvasilocuţională unul... altul apare în două ipostaze 
sintactice: dublează pronumele reflexiv-reciproc, ` având. rol emfatic, 
dezambiguizator în raport cu acesta (în situațiile în care relația semantică de 
reciprocitate -antrenează subiectul şi complementul direct / complementul 
indirect / posesivul; vezi exemplele anterioare); ocupă poziţia sintactică a 
complementului prepoziţional în construcţii rezultate din amalgamarea a 
două enunţuri în care relația semantică de reciprocitate antrenează subiectul 
şi complementul prepoziţional. | 
Maria are grijă de Ana: Ana are grijă de Maria; Maria şi Ana au grijă 
una de alta. 


„Maria se teme de Ana; Ana se teme de Maria; Maria şi Ana se tem 
una de alia. | 


Reflexiv propriu-zis şi reflexiv factitiv. În aceste situații, dezambiguizarea se 
face contextual sau lexical. Semnificaţia reflexivă propriu-zisă este dezambiguizată 
prin adjectivul singură, în timp ce semnificaţia factitivă, prin numirea locului în 
care se produce acțiunea exprimată de verb (şi care implică agentul): 

Ea se spală pe cap. | tăi 

„Lecţiunea reflexivă: Ea se spală pe cap singură. 
„ Lecţiunea factitivă: Ea se spală pe cap la coafor.. 


Ea îşi face o bluză. 

Lecţiunea reflexivă: Ea îşi face o bluză singură. 
Lecţiunea factitivă: Ea îşi face o bluză la croitoreasă. 
Dezambiguizarea nu este însă totală; decisive. sunt cunoștințele 
extralingvistice ale interlocutorilor (vezi şi II, Construcții cauzativ-factitive, 2.4). 


De exemplu, pentru enunţul Ed se spală pe cap la coafor., lecţiunea 
preferată este cea factitivă; lecţiunea reflexivă propriu-zisă nu este însă 
exclusă dacă referentul proformei ea este „o coafeză”. 

Reflexiv propriu-zis şi reflexiv (pasiv-Jimpersonal. În condiţiile existenţei în 
română a subiectului neexprimat (subînțeles sau inclus) apare posibilitatea 
ambiguităţii între valoarea de substitut a reflexivului, coindexat cu subiectul 
neexprimat, respectiv valoarea de morfem al reflexiv-pasivului pe care o poate 
avea reflexivul în poziţie asintactică: 

Se crede că e nevinovat. 

Lecţiunea reflexivă: El; crede că el, este nevinovat. 

Lecţiunea pasiv-impersonală: Se crede (=lumea crede) că i el este nevinovat. 


În cazul primei lecţiuni, coreferenţialitatea subiectelor din cele două 
propoziții a generat structura El; se; crede nevinovat., în care subiectul a fost 
ulterior subînțeles; pentru lecțiunea a doua, structura cu verbul personal cineva 
crede se reorganizează ca structură reflexiv-pasivă (Şi lipeisenial); verbul fiind 
însoțit de morfemul impersonal se. | 

Reflexiv eventiv şi reflexiv pasiv. Construcţiile cu verbe eventive marcate 
prin se acceptă şi o lecţiune pasivă, cu complementul de agent neexprimat: 

I S-au înroşit obrajii: 

Lecţiunea eventivă: Obrajii lui au iii roşii de căldură. 

Lecţiunea pasivă: La carnaval, obrajii i-au fost înroşiți de. cineva cu vopsea 
roşie. 

Reflexiv propriu-zis. şi reflexiv posesiv. Ambiguitatea se explică prin 
posibilitatea interpretari dativului din română fie ca.posesiv, fie ca beneficiat / 
destinatar: 

Ei şi-au făcut babajulti 

Lecţiunea reflexivă: Ei; au făcut lor; bagajele. 

Lecţiunea posesivă; Ei; au făcut bagajele lor; 

În prima lecţiune reflexivul este substitutul complementului indirect în 
situaţia în care subiectul este coreferenţial cu complementul: indirect, acceptând 
dublarea cu forma accentuată a'reflexivului (Ei şi-au făcut sieşi bagajele.); în a 
doua lecţiune, reflexivul semnalează coreferențialitatea dintre subiect şi 
complementul posesiv corelat semantic cu complementul direct. 


2. MORFOLOGIA PRONUMELUI REFLEXIV 


Pronumele reflexive au forme specifice, diferite de cele ale pronumelui 
personal, doar la persoana a III-a, La persoanele I şi a II-a pronumele reflexive au 
forme omonime cu pronumele personale, dezambiguizate contextual: pronumele 
reflexive apar în contexte reflexive (în . sensul definiţiei de sub 1), în timp ce 
pronumele personale apar în contexte nonreflexive: 

Eu; mă, întreb ce s-a întâmplat. (pronume reflexiv) 

El; mă; întreabă ce s- -a întâmplat. (pronume personal) 


Tu; te; întrebi care este adevărul. (pronume reflexiv) 
El; tej întreabă care este adevărul.(pronume personal) 

El; se; întreabă ce s-a întâmplat. (pronume reflexiv) 
Ea; îl; întreabă ce s-a întâmplat. (pronume personal) 


Eu; am cumpărat cartea mea; tu; ai cumpărat-o pe a taj, Eu; mi-am 
cumpărat cartea, tu; ţi-ai cumpărat cartea. (pronume reflexive) 
Eu; am cumpărat cartea luij; Eu, i-am cumpărat cartea. (pronume personale) 


Ei; şi-au cumpărat cartea lor;. (pronume reflexiv) 
Cartea lor; s-a vândut bine. (pronume personal) 
Se vorbeşte despre pronume reflexiv atunci când persoana şi numărul 
pronumelui-subiect coincid cu persoana şi numărul pronumelui complement 
(ca în exemplele anterioare). În cazul verbelor impersonale este posibilă doar 
„apariţia unui reflexiv asintactic de persoana a III-a (Se pare că a renunțat.), 
fiind exclusă apariţia unor reflexive de persoanele I sau a II-a. 


Paradigma pronumelui reflexiv este următoarea: 


Persoana a III-a 
Forme Singular | Plural | Singular | Plural | Singular | Plural 
m=f m=f m=f m=f 'm=f m=f 
Independente, „tine: “| o voi . 
nonclitice 


v(ă) 
e-trps ver] 


În tabel sunt tipărite cu aldine formele pronumelui reflexiv distincte de 
formele pronumelui personal. În afară de aceste forme, în limba veche au 
existat şi formele nonclitice de dativ sineşi, interschimbabile cu pronumele 
personale de persoana a III-a, uneori şi cu cele de persoana I şi a II-a. Sunt 
din ce în ce mai rare după secolul al XVII-lea; astăzi nu se mai folosesc. De 
asemenea, în limba actuală sunt din ce în ce mai puţin folosite formele 
accentuate de persoana a III-a plural. 


2.1. Exprimarea categoriilor gramaticale 

Pronumele reflexiv variază în funcţie de persoană, număr Şi caz. 

Categoria persoanei este marcată supletiv. La persoana I şi a Il-a, pronumele 
personal este omonim cu pronumele reflexiv; la persoana a III-a, pronumele 
reflexiv are forme proprii. Opoziția de persoană este marcată solidar cu opoziţia de 
număr la formele de persoana I și a II-a, în timp ce la persoana a III-a, pronumele 
reflexiv are aceeaşi formă pentru singular şi plural. Semnificaţia reflexiv-reciprocă 
este marcată doar prin formele de plural (vezi supra, 1.2) atunci când subiectul este 
multiplu sau este realizat printr-un nominal la plural; reflexivele reciproce 
asintactice (vezi supra, 1.2) apar şi cu forme de singular. 

Spre deosebire de pronumele personal, care marchează opoziția de gen la 
persoana a III-a, pronumele reflexiv nu marchează distincţia de gen la nicio persoană. 

Pronumele reflexiv are paradigmă cazuală defectivă: nu are forme pentru 
nominativ, genitiv şi vocativ. l 

Ca şi pronumele personale propriu-zise, pronumele reflexive prezintă câte 
două serii de forme la acuzativ şi dativ: forme accentuate, nonclitice, şi forme 
neaccentuate, clitice. Formele de persoana a III-a ale pronumelui reflexiv pot fi 
dublate pentru dezambiguizare (vezi supra, 1.4) sau pentru emfază prin forme 
accentuate: 

El se cunoaşte bine. AR 

El se cunoaşte bine pe sine însuşi. 

Reflexivele cu semnificaţie reciprocă se actualizează exclusiv ca. forme 
clitice. Ele pot fi dublate, pentru dezambiguizare sau pentru emfază, prin gruparea 
cu statut cvasilocuţional unul pe altul, unul altuia (vezi supra, 1.4). 


2.2. Distribuţia formelor accentuate, nonclitice, şi a celor neaccentuate, clitice 

Regulile de ecurență a formelor accentuate în raport cu cele clitice sunt 
aceleaşi ca la pronumele personal propriu-zis (vezi Pronumele personal 
propriu-zis, 2.2). i i ii 

2.2.1. Formele accentuate ale pronumelui reflexiv se folosesc: (a) pentru 
dublarea facultativă a cliticului reflexiv, în structuri emfatice (Se laudă pe sine 
însuşi., ...modul în care îl rescriem, în care privim înapoi, reprezintă modul în care 
ne definim pe noi înşine. S. Alexandrescu, Identitate); (b) după o prepoziție, în 
contexte în care poate'apărea și pronumele personal (şi-o apropie de sine / de el; o 
ia cu sine / cu el; i-a îndepărtat de sine / de el; e stăpână pe sine / pe ea; aduce cu 
sine / cu el; m-a luat cu sine / cu el; nu e acasă la sine / la el), eventual dublate de 
forme ale pronumelui de întărire (Are grijă numai de sine / de el însuşi; Nu avea 
sentimente de dragoste decât pentru ea însăşi / decât pentru sine însăşi.). Uneori, 
formele reflexive accentuate se folosesc în locul pronumelor. personale, cu o 
semnificație apropiată de a pronumelui de întărire (el însuşi = sine): 

Negaţia lui Eugen Ionescu nu vine câtuşi de puţin din implicare, ci din ruptură. 
Între sine şi cultura română, considerată global, el pune o distanță pe care 
expatrierea n-a făcut mai târziu decât s-o materializeze. (M. Martin, G. Călinescu) 

2.2.2. Formele clitice. Spre deosebire de cliticele pronumelui personal 
propriu-zis, cliticele reflexive apar în limba actuală exclusiv pe lângă verb, nu şi pe 
lângă un substantiv, adjectiv, prepoziţie (câteva forme clitice având ca suport un 
substantiv sau o prepoziţie s-au păstrat dintr-un stadiu anterior de limbă: în cale-şi, 
asupră-şi). Pe lângă verb, cliticele reflexive se folosesc în cele două ipostaze, de 
clitic reflexiv sintactic şi de clitic reflexiv asintactic (vezi supra, 1.2). 

Selecţia alomorfelor clitice se bazează pe următoarele reguli: 

— ş- se actualizează în faţa unui auxiliar (s-ar duce, s-a dus) 

— se se actualizează în toate celelalte situaţii, atât antepus, cât şi postpus 
verbului (se vede, se aude, văzându-se, auzindu-se); rar, colocvial, atunci când 
verbul începe cu vocala a, se actualizează forma s- (s-aude) | 

— alomorfele îşi, şi sunt selectate după aceleaşi reguli cu alomorfele cliticelor 
aia (mi, (îi (vezi Pronumele personal propriu-zis, 2.2). 


3. POSIBILITĂŢILE COMBINATORII ALE PRONUMELUI REFLEXIV 


Reflexivul poate apărea în diverse poziţii sintactice: complement direct, 
complement indirect, complement prepoziţional, complement posesiv sau în poziţii 
asintactice, fără funcţie sintactică, formant în structura unor verbe sau a unor 
construcții (pasive, impersonale, eventive) (vezi supra, 1.2): 

Nu se cunoaşte pe sine. (complement direct) 

Nu are încredere în sine. (complement prepoziţional) 

Sieşi îşi atribuie toată vina. (complement indirect) 

Ea îşi respectă prietenii. (complement posesiv) 

S-a anunţat începerea competiției. (fără funcție sintactică) 

„Se pare că vor câştiga şi anul acesta..(fără funcţie sintactică) . 

Se luminează cerul-spre răsărit. (fără funcţie sintactică) 


Pronumele reflexiv are funcţie sintactică de complement direct / 
complement indirect atunci când răspunde la următoarele teste sintactice: poate 
participa la fenomenul dublării clitice şi poate fi substituit cu un clitic personal: 

El se cunoaşte pe sine foarte bine, pe mine însă nu mă cunoaşte. 

El îşi spune sieşi să fie atent: şi mie îmi spune acelaşi lucru. 


Comportamentul sintactic al pronumelui reflexiv, atât în calitatea. sa de 
centru, cât şi în cea de adjunct, este acelaşi cu al pronumelui personal corespondent 
(în acuzativ / în dativ) (vezi I, Pronumele personal propriu-zis, 3; II, Grupul 
nominal, 3). ini 


PRONUMELE ŞI ADJECTIVUL PRONOMINAL POSESIV 


1. ASPECTE DEFINITORII 


Posesivele reprezintă (= evocă) participanţii la schimbul verbal (eu, tu, el / 
ea) în ipostaza de posesori ai unor obiecte din universul de discurs (locutorul în 
calitate de posesor al obiectului = meu; alocutorul în calitate de posesor al 
obiectului = fău; cea de a treia instanță discursivă în calitate de posesor al 
obiectului = său etc.), 

In cadrul relaţiei de posesie, obiect posedat — posesor, posesivul este al doilea 
termen: cartea mea, o carte a mea. Rareori, posesorul apare înaintea obiectului 
posedat: în construcții învechite, poetice. (Pe-al nostru Steag e scris Unire., 
A. Bârseanu, nnul Unirii; Ale tale doruri toate numai eu ştiu să le-ascult., 
M. Eminescu, O, rămâi...); în formulele cu care se încheie scrisorile (Al tău, 
devotat, Constantin); retoric, în textele de critică literară (Cu al său Decameron, 
Boccaccio inaugurează seria unor mari prozatori... 

Din cauza unor trăsături hibride, pronominale şi adjectivale, posesivul 
românesc pune probleme de interpretare, de încadrare morfologică şi sintactică. 


1.1. Exprimarea posesiei în limba română 


În situaţiile în care posesia se exprimă prin intermediul unui pronume / 
adjectiv pronominal, româna distinge între următoarele situaţii semantico- 
pragmatice, care diferă prin gradul de focalizare a relaţiei de posesie: 

(a) „Posesia tare”, puţin frecventă, actualizată prin posesive (eu — meu; tu — 
tău; el / ea — sa; noi — nostru; voi — vostru) în special în grupul prepoziţional (după 
părerea mea, în amintirea sa), mai ales în contexte relativ fixate de uz (a venit de 
ruşinea ta, mănâncă de frica mea, nu mai pot de dorul tău, ar fi făcut orice de 
dragul tău, din studiul său rezultă că..., amintirea sa e dureroasă), în structuri 
emfatice, corelate cu un contrast discursiv (Ce-i pasă ție? Am pierdut stiloul meu, 
nu pe-al tău!; Mă interesează rezultatul meu, nu al tău.), de asemenea, se 
realizează în structuri în care posesivul se coordonează cu un genitiv (Și-a călcat 
rochia ei şi pe a mea). La persoana a III-a singular, posesia tare se poate exprima şi 
prin pronumele personal în cazul genitiv (lui, ei), care, față de posesiv, prezintă 
avantajul de a marca şi genul posesorului; la persoana:a III-a plural, în absenţa unei 
forme posesive, posesia tare se marchează prin genitivul pronumelui personal (lor). 
„Atunci când posesorul este a treia instanță discursivă, pot apărea, exprimând valori 
semantice şi / sau pragmatice suplimentare, forme de genitiv ale pronumelor de 
politețe (cartea: dumneavoastră), demonstrative (cartea acestuia / aceluiaşi), 
nehotărâte (cartea oricui /. fiecăruia / altuia). O variantă a posesiei tari este 
„posesia dublu exprimată”: în structuri tautologice, în care posesivul marchează 
emfatic contrastul discursiv (Mi-am pierdut stiloul: meu, nu pe al tău.; Îmi verific 
numai textul meu, nu şi pe al alicuiva.);, É 

(b) „Posesia slabă”, realizată prin intermediul unei anafore asociative de tip 
posesiv, în structuri cu „dativul posesiv” (Mi-am Pieraat caietul.) sau în structuri 
cu „acuzativul posesiv” (Mă doare capul.); . 

(c) Posesia „deviată” (i) spre o relație semantică de apartenenţă, exprimată 
prin clitice de dativ adnominal (cartea-mi; frumoasa-mi carte) sau (ii) spre o 
relație semantică de tip locativ, exprimată prin prepoziţie + pronume accentuat în 
acuzativ, posesorul fiind transformat într-un locativ restrâns, explicitat prin 
nominalul în acuzativ (în buzunarul meu > în buzunar la mine, în casa mea > 
acasă la mine, în satul meu > la mine în sat, sufletul meu, în sufletul meu > sufletul 
din mine, la mine în suflet, din partidul tău > de la tine din partid; pot fi 
conceptualizate ca locative substantive cu trăsătura semantică inerentă [+ Locativ] 
— la noi în România, la noi în fară, obiecte personale alienabile — la mine în 
geantă, la mine în buzunar, părți ale corpului — la mine în suflet, la mine în cap, la 
mine în mână, abstracte — la noi în familie, la noi în pictură, la noi în lingvistică); 

(d) „Posesia implicită”, neexprimată, recuperată din context pe baza unui 
calcul inferenţial: Am pierdut stiloul meu. > Am pierdut stiloul Ø.; Am văzut cartea 
ta în librării. > Am văzut cartea Ø în librării.; A venit mama mea acasă. > A venit 

mama  acasă.; Sunt mulțumit de maşina mea. > Sunt mulțumit de maşină.; Eşti 
mulțumit de maşina ta? > Eşti mulțumit de maşină?; Sunt mulțumit de rezultatul 
tău. > Sunt mulțumit de rezultat.; Bunica are grijă de animalele ei. > Bunica are 
grijă de animale. Ambiguitatea este inerentă (animalele mele / animalele ei / 
animalele tuturor) şi se rezolvă contextual. | 

Structurile (a) — (d) sunt sinonime (Am pierdut stiloul meu. — Mi-am pierdut 
stiloul. — Am pierdut stilou-mi. — Am pierdut stiloul.; Stă în casa mea şi nu plăteşte 
chirie. — Îmi stă în casă şi nu plăteşte chirie. — Stă în casă-mi şi nu plăteşte chirie. 
— Stă la mine în casă şi nu plăteşte chirie. — Stă în casă şi nu plăteşte chirie.), dar 
diferă prin gradul de focalizare a posesorului (maxim în (a) — minim în (d)). 
Judecând frecvenţa relativ scăzută a structurilor din (a) în raport cu celelalte 
structuri, se poate spune că româna manifestă tendință spre nonfocalizarea 
posesor ului în cadrul relaţiei de posesie 


1.2. Structuri cu posesivul 


Posesivul românesc cunoaşte trei catia distincte: 

(a) Cartea mea este nouă. SE: ia 

(b) Cartea:aceasta a mea este nouă. y O carte a mea estas nouă. i / Trei cărţi 
ale mele sunt noi. / Ale mele cărţi sunt noi 

(c) A mea este nouă. 

Tipul (a) se actualizează atunci când ambii termeni din cadrul relaţiei de 
posesie (posesorul şi obiectul posedat) sunt prezenți în discurs, iar posesivul este 
adiacent unui nominal articulat hotărât. Tipul (b) se actualizează atunci când ambii 
termeni din cadrul relaţiei de posesie (posesorul şi obiectul posedat) sunt: prezenți 
în discurs, dar posesivul nu este adiacent unui nominal articulat hotărât. Tipul (c) 
se actualizează atunci când doar posesorul este evocat în discurs, iar obiectul 
posedat este absent, recuperat din contextul lingvistic printr-un mecanism anaforic 
(Eu şi Ana am primit câte o carte. A mea este nouă.) sau din contextul situaţional 
printr-un mecanism deictic (E a mea, spuse copilul arătând spre mingea roşie.). 
Apariţia elementului al în structurile (b) şi (c) are o motivaţie structurală comună: 
nonadiacenţa posesivului cu un articol-hotărât. 

În tradiţia gramaticii româneşti, posesivul din structurile : lead; (b) este 
interpretat ca adjectiv pronominal posesiv (adjectiv pronominal posesiv simplu în 
a, adjectiv pronominal dezvoltat în b), în timp ce posesivul din (c) este interpretat 
ca pronume posesiv (alcătuit din articolul posesiv genitival al + posesiv). 

Vom discuta în continuare: (i) statutul unității lexicale a în cele două 
ocurenţe (b) şi (c); (ii) încadrarea morfologică a lexemului de posesie (mea) în cele 
trei ocurenţe. 


1.2.1. Statutul unităţii lexicale a 

A are, pe de o parte, trăsături relaţionale comune cu prepoziţia, pe de altă 
parte, trăsături semantice comune cu pronumele demonstrativ şi cu articolul 
hotărât. Cele două tipuri de trăsături se manifestă, în grade diferite, în toate 
contextele în care se actualizează astăzi posesivul. 

În contextele de tip (b) cartea aceasta a mea / caietul nou al elevului / două 
cărți ale copiilor / fiecare răspuns al tău / a ta carte etc. predomină trăsăturile 
relaţionale ale elementului al / a, introdus ca o strategie de recuperare a articolului 
hotărât din structura nominalului prin care este denumit obiectul posedat. AL / a are 
rol coeziv în cadrul grupului nominal, funcționând, în acelaşi timp, ca anaforic / 
cataforic slab în cadrul grupului nominal (cartea... a, a.. carte). Din punct de 
vedere morfologic este flexibil: 


Iasul [Feminin 
[Singar Oa 
Piwra a aie 


Se acordă în gen şi număr cu numele care desemnează obiectul posedat, nu 
primeşte morfeme de caz (un caiet al băiatului / unui caiet al băiatului; o carte a 
fetei / unei cărţi a fetei; nişte caiete ale băiatului; unor caiete ale băiatului). 
Acordul elementului al cu nominalul obiect posedat este o manifestare în plan 
formal a funcţiei anaforice / cataforice în cadrul grupului nominal. | 

În contextele de tip (c) predomină trăsăturile de individualizare / demonstrative 
ale elementului al / a. Din diverse motive discursive, nominalul obiect posedat nu 
este exprimat. În absenţa acestuia, al funcţionează fie ca anaforic transpropozițional 
(Acolo sunt două pixuri. Al meu este cel roşu.), fie ca deictic (Al meu este cel roşu! — 
spuse băiatul arătând spre cele două pixuri de pe masă.). Este flexibil. 


Număr | Masculin Feminin 


Al copiază de la nominalul evocat mărcile de gen şi număr, ca modalitate de 
marcare formală a funcției semantico-referenţiale, şi marchează prin caz raporturile 
sintactice stabilite în cadrul propoziției (Îi cunosc pe prietenii tăi. > Îi cunosc pe ai 
tăi., Le-am spus colegilor tăi să mai rămână. > Le-am spus alor tăi să mai 
rămână.). În limba actuală, structurile cu al la genitiv-dativ singular nu sunt 
folosite (deşi sunt înregistrate formele arhaice şi populare alui, alei). 

Dacă se acordă prioritate diferenţelor de comportament semantico-referenţial 
în cele două ocurenţe, vom distinge două unităţi lexicale omonime: al;— formant în 
structura posesivului (în structurile de tip b) al — pronume demonstrativ 
semiindependent (a cărui actualizare depinde de existenţa în structură a unui 
determinant obligatoriu, posesiv / nominal în genitiv — în structurile de tip c). 


- Probleme speciale de interpretare ridică al în structuri de tipul nominal 
+ Bea copulativ + al + posesiv, respectiv subiect + complement direct 
+ posesiv: Caietul este al tău., Caietul îl consider al tău. Poate fi interpretat 
fie ca alı, element relaţional în condiţiile î în care posesorul nu este adiacent 
articolului hotărât care însoţeşte nominalul-obiect posedat (structură paralelă 

cu structura nominal + verb copulativ + adjectiv: Caietul este al tău. / Caietul 
este. nou.; Caietul îl consider al tău. / Caietul îl consider nou.), fie ca al, 
pronume. semiindependent, substitut al nominalului elidat (Caietul este 
caietul tău., Caietul îl consider caietul tău.). . 


Dacă se acordă prioritate asemănărilor de comportament relaţional şi 
semantico-referențial între cele două ocurenţe, vom inventaria un singur element 
al, la care trăsăturile relaţionale şi semantico-referenţiale se actualizează în grade 
diferite în funcţie de context. Al va fi interpretat, în toate ocurențele, morfem 
suplimentar de marcare a relației de posesie. 


Aceleaşi reguli privind elementul al funcţionează şi în situaţiile în care 
„posesia este marcată prin morfemul de genitiv, la substantive (Lipseşte o 
carte a Mariei; A Anei nu lipseşte.) şi la pronumele personale / demonstrative 
7 nehotărâte / negative / relative / interogative (Lipseşte o carte a ei / a 
acesteia / a fiecăruia / a cuiva. A lui nu lipseşte. / A acestuia nu lipseşte. /A 
fiecăruia lipseşte. / A nimănui nu lipseşte. / A cui -o 2 


1.2.2. Statutul lexemului posesiv, 
“Trăsăturile gramaticale . şi semantico-referenţiale dle, lexemaului, posesiv 


reflectă evoluția sa în interiorul limbii române: pe de.o parte, conservă. trăsăturile 
adjectivale ale etimonului latinesc, pe de altă parte a dobândit „trăsături, 


pronominale, comune cu ale pronumelui personal î în cazul genitiv; . 

Ca trăsătură tipic adjectivală, posesivul a păstrat din latină acordul în gen, 
număr şi caz cu nominalul determinat (actualizat în structură sau evocat: fratele 
meu, sora mea, fraţii mei, surorile mele, fratelui meu, surorii mele, fraţilor mei, 
surorilor mele; al meu, a mea, ai mei, ale mele, alor mele, alor mei). Acordând 
prioritate acestei trăsături, posesivul va fi interpretat în toate ocurenţele ca adjectiv 
posesiv, determinând un nominal direct (caietul meu) sau indirect, prin intermediul 
elementului al (un caiet al meu) sau determinând un pronume ip cae (Al 
meu a dispărut. ). | 

Trăsăturile pronominale se manifestă î în K discursiv. (posesivul evocă în 
discurs posesorul) şi în plan gramatical: 

— toate contextele posesivuiui sunt comune cu ale substantivului în genitiv 

sora mea / sora Mariei. | 

caietul acesta al meu / caietul acesta al Mariei 

al nostru steag / al [ării steag | 

„cartea este a Mariei / cartea este a mea 

a Mariei este interesantă / a ta este interesantă; 

— paradigma pronumelui personal se împletește cu paradigma posesivului: la 
persoana a IIl-a singular, formele pronumelui personal în genitiv (ui, ei) sunt 
sinonime cu cele posesive (său, sa, săi, sale), la persoana a III-a plural, unde 
paradigma posesivului este defectivă, se folosesc formele de genitiv ale pronumelui 
personal (lor); 

— în română, posesivul este coocurent cu un substantiv articulat hotărât sau 
nehotărât (copilul meu, un copil al meu ca şi copilul Mariei, un copil al Mariei; 

excepţie fac termenii de rudenie care apar nearticulați nevastă-mea, soră-mea — 
vezi Substantivul), spre deosebire de alte limbi unde posesivul este în distribuţie 


w > ui za 
complementară cu articolul (mon enfant / le mon enfant / *un mon enfant; my son / 
my the son / my a son); 


— posesivele se deosebesc de adjectivele pronominale prin topica în raport cu 
nominalul-centru al grupului sintactic: posesivul în topica standard este postpus 
nominalului (ca şi substantivele în genitiv: cartea mea / cartea Mariei), în timp ce 
toate celelalte adjective pronominale apar, în topică standard, antepuse nominalului 
(această carte / orice carte / ce carte / ce carte? / nicio carte; pentru interpretarea 
adjectivelor pronominale demonstrative, vezi Pronumele şi adjectivul 
pronominal demonstrativ, 1.3; pentru interpretarea pronumelui toți, vezi 
Pronumele şi adjectivul pronominal nehotărât, 1.2; vezi şi Pronumele şi 
adjectivul pronominal de întărire), 

— formele meu, mea, mei, mele apar şi fără semnificaţie posesivă în contextul 

„unei prepoziţii şi al unei locuţiuni prepoziţionale cu regim de genitiv (în fața casei 
şi a blocului — în fața mea şi a ta; în spatele blocului — în spatele meu; deasupra 
casei — deasupra mea), în primele două exemple acordul formal în gen (masculin, 
respectiv feminin) se explică prin istoria construcţiei (iniţial îmbinare liberă de 
tipul substantiv + posesiv), îri ultimul, prin analogie; ` | 

— formele meu, mea, “mei, mele acceptă combinarea cu un' pronume de 
întărire, ceea ce ar exclude interpretarea posesivelor ca adjective “posesive: 
deasupra mea însumi etc.; | POST A 

— formele meu, mea, mei, mele intră în structuri eliptice, specifice 
pronumelui personal (Aici sunt eu, mireasă. / Aici este poza mea, mireasă); 

© — în transformarea sum pro habeo, posesivul se comportă ca pronumele 
personal în genitiv: El are o carte. > Cartea este a lui., Eu am o carte. > Cartea 
este a mea. l g A | 

Dacă se acordă prioritate acestor argumente, posesivul poate fi interpretat ca 
formă de genitiv a pronumelui personal. Ca urmare a reorganizării flexiunii 
nominale prin apariţia articolului hotărât şi a lexemului al, adjectivul posesiv 
latinesc a fost recategorizat în limba română ca pronume personal în genitiv, 
completând lacunele lexicale din sistemul pronumelui personal; acordul nu mai are 
rol de marcare a coeziunii sintactice în cadrul grupului nominal, ci a dobândit. rol 
semantico-referenţial de punere în relație a posesorului cu obiectul posedat din 
cadrul grupului posesiv. Consecința acordului semantico-referenţial este, în planul 
formelor, existența unor alomorfe morfologice ale posesivului, actualizate în 
contexte gramaticale bine precizate: meu / tău / Său / nostru / vostru (context 
masculin singular, nominativ / acuzativ / genitiv / dativ), mea / ta / sa / noastră / 
voastră (context feminin singular, nominativ / acuzativ), mei / tăi / săi / noştri / 
voştri (context masculin plural, nominativ / acuzativ / genitiv/ dativ), mele / tale / 
sale / noastre / voastre (context feminin plural, nominativ / acuzativ / genitiv / 
dativ şi feminin singular genitiv / dativ). 

2. FLEXIUNEA POSESIVULUI 


Întreaga paradigmă a posesivului se organizează în funcţie de relaţia între 
obiectele posedate (unul sau mai multe) şi posesori (unul sau mai mulţi): 


Persoana | Persoana a Il-a | Persoana a III-a | 


|_m=f | mf | mf | mf | me | 
= nostru vostru său 
BDA aie a fen kama | lemak 
tat paas iaat 


voastră | sa 


ale voastre | sae | 
A În Ea a înce pata 


Posesivul cunoaşte un număr relativ mare de forme, rezultate din intersecția 
categoriilor gramaticale. specifice pronumelui personal la care se raportează 
posesorul (persoană, număr, gen) cu specificul comportamentului adjectival al 
formei posesive faţă de substantivul-obiect posedat pe care îl determină (acordul în 
gen, număr şi caz cu acesta). 

Categoriile gramaticale raportate la pronume sunt marcate simultan prin 
forme supletive (persoana şi numărul: meu — pers. I sg. / tău — pers. a Il-a sg.; meu 
— pers. I sg. / nostru — pers. I pl.), iar opoziţia de gen (al posesorului) nu este 
marcată în planul limbii (meu — indică deopotrivă un posesor de genul masculin şi 
unul de genul feminin). 

„ Categoriile gramaticale rezultate în urma acordului formei posesive (care 
evocă posesorul) cu nominalul-obiect posedat (genul, numărul, cazul) sunt marcate 
prin desinenţe comune cu ale adjectivului (tipul adjectival greu — grea — grei — 
grele: me-u, me-a, me-i, me-le; tă-u, t-a, tă-i, ta-le; să-u, s-a, să-i, sa-le; nostr-u, 
noastr-ă, noştr-i, noastr-e; vostr-u, voastr-ă, voştr-i, voastr-e) şi / sau prin 
alternanţe fonetice (o / oa — nostru / noastră; s / ş — nostru / noştri etc). Tot prin 
acord este transmisă de la obiectul posedat la posesor informaţia de caz (N=Ac: 
colega mea | G=D: colegei mele); omonimia cazuală este aproape generală în 
cadrul paradigmei, cu excepția formelor de feminin singular, unde se înregistrează 
acelaşi tip de omonimie ca la substantivele feminine nearticulate şi la adjectivele la 
genul feminin: (G=D)ss=(N=Ac=G=D)y. 

Paradigma posesivului este incompletă: nu are forme pentru persoana a III-a 
plural. În locul acestora se folosesc formele de genitiv plural ale pronumelui 
personal, nediferenţiate formal pentru gen şi număr (lor) (vezi Pronumele 
personal propriu-zis, 2). | 

La persoana a III-a singular, paralel cu formele posesive (său, sa, săi, sale) se 
folosesc formele de genitiv ale pronumelui personal (lui, ei), care, în raport cu 

posesivele, prezintă avantajul de a marca şi genul posesorului (vezi Pronumele 
personal propriu-zis, 2). Într-un stadiu anterior de limbă, distincția posesiv / 
pronume personal în genitiv reflecta, în sfera posesiei, opoziţia dintre personal / 
reflexiv (în condiţiile în care limba română are forme specializate de pronume 
pentru a marca identitatea subiect-obiect: el / se — vezi Pronumele reflexiv, 2, iar 


formele său, sa aveau valoare etimologică reflexivă). Astfel, s-a constituit 
paralelismul: 


El; îl; cunoaşte. El; are grijă de copilul lui. 
El; se; cunoaşte El; are grijă de copilul său; 


In limba actuală, opoziţia” nonreflexiv / reflexiv (lui / său) a fost deviată — 
probabil şi din cauza lipsei de simetrie a sistemului la persoana a III-a plural — spre 
opoziția colocvial / literar, nonmarcat / deferent: său este simţit de unii vorbitori ca 
literar şi / sau deferent în comparaţie cu formele lui / ei, simţite colocviale, 
nondeferente. Cele două procedee de exprimare a posesiei în sfera pronumelui 
personal (printr-un posesiv său / sa / săi / sale sau printr-un genitiv al pronumelui 
personal lui / ei) interferează în limba actuală, iar selecția este deseori determinată 
de variaţia stilistică şi / sau individuală a exprimării. pArA te 

In combinaţie cu substantive care desemnează gradele de rudenie, posesivul 
este frecvent folosit conjunct: maică-sa, mă-sa; taică-su, tac-su, tat-su; soră-sa, 
sor-sa; frate-său, frate-su, frat-su. Posesivele -conjuncte modifică uneori forma 
substantivului, alteori suferă ele însele modificări fonetice. Comportamentul 
flexionar al acestor forme variază: (i) doar posesivul flexionează (noră-mii), 
(ii) doar substantivul ` flexionează (mâni:sa), (iii) ambele componente flexionează 
(nevesti-sii). Structurile sunt colocviale, populare, regionale, nerecomandate în 
limba literară. 


3. POSIBILITĂŢILE COMBINATORII ALE POSESIVULUI 


Problemele de încadrare morfologică a posesivului (vezi supra, 1.2) au 
consecințe asupra încadrării sale sintactice. k | | 

În tradiția gramaticii româneşti, adjectivul posesiv este considerat atribut 
adjectival, determinând nominalul regent (Părerea mea este să nu renunțați.; Ideea 
aceasta a ta ne-a surprins pe toți.), iar pronumele posesiv este considerat substitut 
al nominalului, ocupând poziţii sintactice tipice substantivului: subiect (Ai mei te 
aşteaptă acasă.), nume predicativ (Vina este numai a ta.), complement direct (Pe 
ale tale nu le cunoaşte nimeni.), complement prepozițional (Se tem de ai voştri.) 
circumstanţial (Înainte de ai mei, să intre ai tăi.), predicativ suplimentar (Poți să o 
consideri a ta.). l y 

Reconsiderarea statutul lui al (vezi supra, 1.2.1) are următoarele consecințe 
asupra interpretării sintactice: . | în 

— dacă se consideră două unităţi lexicale omonime, al, este formant, fără 
funcţie sintactică, iar al2 pronume semiindependent, îndeplinind toate funcţiile 
sintactice specifice substantivului pe care îl substituie; lexemul posesiv.(meu / tău / 

său / nostru / vostru) va fi interpretat, în toate ocurenţele, determinant direct sau 
indirect al unui nominal (cartea mea, o carte a mea), respectiv al pronumelui 
semiindependent; 

— dacă se consideră o singură unitate lexicală al, aceasta are rolul de morfem 
suplimentar al relaţiei de posesie, fără funcţie sintactică. 

Reconsiderarea statutului acordat lexemului posesiv meu / tău / său / nostru / 
vostru (vezi supra, 1.2.2) are următoarele consecinţe asupra interpretării sintactice: 

— dacă lexemul posesiv este considerat adjectiv pronominal, atunci 
îndeplineşte funcția sintactică de atribut adjectival, aşa cum se consideră în 
gramatica tradițională; l 

— dacă lexemul posesiv este considerat formă de genitiv a pronumelui 
personal, atunci îndeplineşte funcţia sintactică de atribut pronominal genitival, spre 
deosebire de interpretarea din gramatica tradiţională. 

-În combinație cu alți adjuncți, atunci când este postpus;. posesivul poate 
apărea imediat în dreapta numelui (cartea mea nouă, cartea mea a doua) sau la 
distanţă de nominal (cartea nouă a mea, cartea a doua a mea); când apare la 
distanță față de nume, datorită elementului al; posesivul este focalizat în discurs. 
Când este antepus numelui (topică inversă), posesivul. în combinaţie cu alți 
determinanți stă la distanță de nume, apărând ca determinant al întregului grup 
sintactic (a mea [roşie carte], a mea [a doua carte]). PT za, 

În combinaţie cu alți, adjuncţi pronominali, când este antepus, are poziție 
privilegiată în raport cu substantivul, ocupând o poziție mai apropiată de substantiv 
în raport cu ceilalți adjuncţi pronominali (această a mea încercare 4 “a mea această 
încercare; fiecare al meu gest / "al meu fiecare gest); în raport cu un adjunct de tip 
adjectival, ambele poziţii sunt posibile, diferenţiate stilistic şi. sub aspectul 
frecvenţei (frumosul meu copil / al meu frumos copil). | 


4. COMPORTAMENTUL DISCURSIV AL POSESIVULUI 


¿Dată fiind structura posesivului, comportamentul său discursiv este disociat: 
elementul al are comportament discursiv ċomun cu al pronumelui demonstrativ, în 
timp ce posesivul are comportament discursiv comun cu al pronumelui personal. Al 
funcționează fie ca deictic (Care este al tău? — spuse ea privind spre cele două 
creioane de pe masă.), fie ca anaforic (Am găsit pe masă două creioane. Care este 
al tău?); lexemul posesiv funcționează ca deictic (la persoana I şi a I-a: meu / tău / 
nostru / vostru), respectiv ca deictic sau ca anaforic (la persoana a M-a: său, sa, 
săi, sale). Rolul deictic / anaforic al elementului al se actualizează în cadrul 
grupului nominal, în timp ce rolul deictic / anaforic al lexemului posesiv se 
actualizează la nivelul global al discursului. ice: 

Posesivul poate dobândi semnificaţii particulare, actualizate contextual: al 
meu (= soţul meu: Al meu dă toți banii în casă.) ai mei (= părinții mei, familia 
mea, copiii mei: Ai mei au plecat la mare, şi eu am rămas singur acasă): ale mele / 
ale tale / ale ei (= obiecte personale, treburi personale, 'obiectul unor preocupări 
personale: Le-am luat pe-ale mele şi am plecat.: Vezi-ţi de ale tale!); de-ale mele / 
tale (=vorbe, fapte pe care le face de obicei: = De-ale tale! Cine te bagă pe tine în 

seamă?) ai noştri (=persoane care fac parte din grupul nostru de interese: Te 
votăm noi şi-ai noştri!). Uneori are valoare apropiată de a dativului etic: Mai 
lasă-mă cu Oana asta a ta, că n-o Cunosc! Rar, apare cu valoare generică: Ce-i al 
tău e pus deoparte. 


PRONUMELE NEPERSONALE 


Pronumele nepersonale nu prezintă flexiune în raport cu categoria 
gramaticală a persoanei. i 

În funcţie de informaţia semantică inerentă pe care o gramaticalizează, se disting - 
următoarele subtipuri semantice: pronumele demonstrativ, pronumele de cuantificare 
(pronumele nehotărât şi pronumele negativ), pronumele interogativ, pronumele relativ. 
Între cele şase subclase şi uneori între membrii aceleiaşi subclase există diferențe de 
comportament gr: ramatical, semantico-referențial şi pragmatic. În afară de cele patru 
subclase semantice există două, subclase hibride: pronumele. relativ-interogativ. şi 
pronumele relativ-exclamativ; membrii acestor subclase se actualizează în trecerea unor 
propoziții interogative, respectiv exclamative, din vorbirea directă în vorbire indirectă. 

La nivelul. claselor, toate pronumele nepersonale pot funcţiona şi ca 
determinări de tip adjectival ale unui centru (adjective pronominale); apar însă 
limitări la unii dintre termenii claselor (aceştia apărând fie doar în ipostaza 
sintactică de pronume, fie doar în ipostaza sintactică de adjective pronominale). 


PRONUMELE ŞI ADJECTIVUL PRONOMINAL DEMONSTRATIV 
1. ASPECTE DEFINITORII 


Pronumele demonstrativ reprezintă (= evocă) în perie o entitate şi, în 
acelaşi timp, gramaticalizează informaţii privind modul în care locutorul percepe 
situarea ei pe coordonate spațio-temporale, discursive, cognitive. 

„. Percepția subiectivă a locutorului priveşte: ` distanta spațială a 
entității evocate în raport cu el însuşi (apropiere / depărtare); distanţa 
temporală a entității evocate în raport cu momentul enunțării; distanța 
discursivă a entității evocate în raport cu demonstrativul care o evocă; 


„ actualitatea cognitivă a entității evocate. 


i. l. Subtipuri semantice 


În funcţie de modul în care locutorul percepe ecstdânatele spatios temporale, 
discursive şi cognitive, se disting mai multe subtipuri- semantice. de pronume 
demonstrative: 

Pronumele demonstrative de apropiere: evocă în diseni o entitate percepută 
de locutor ca aflată în imediata proximitate spațio-temporală sau discursivă şi / sau 
în actualitatea sa cognitivă (ex. acesta, aceasta; Pune asta pe masă!). 

Pronumele demonstrative de depărtare: evocă în discurs o entitate percepută 
de locutor ca aflată la relativă distanță spaţio-temporală sau discursivă şi / sau în 
nonactualitatea sa cognitivă (ex. acela, aceea; Acela cu ochelari e fratele meu.). < 

Pronumele demonstrative de identitate: evocă o entitate percepută de 
locutor ca identică cu ea însăşi în momente diferite sau cu o altă entitate aflată pe 
aceleaşi coordonate spaţio-temporale, discursive şi / sau cognitive cu prima 
(ex. același, aceeaşi; Şi impresia mea e aceeaşi. ). 

Pronumele demonstrative de diferenţiere: evccă o entitá:2 percepută de 
locutor ca diferită de o altă entitate aflată pe aceleaşi coordonate spațio-temporale, 
discursive şi / sau cognitive cu prima (ex. celălalt, cealaltă, Aş vrea-o pe cealaltă, 
asta mi se pare decolorată.). 

În comparație cu alte limbi (romanice şi germanice) limba română a 


gramaticalizat o opoziție suplimentară: + / — Identitate. În limba veche, opoziția de` 


identitate a funcţionat atât în sfera proximităţii (acestaşi / cestălalt — termeni astăzi 
dispăruți), cât şi în sfera nonproximităţii (acelaşi / celălalt); î 34 limba română actuală, 
opoziţia de identitate funcționează doar în sfera nonproximităţii (acelaşi / celălalt). 

Sensul pronumelor demonstrative de diferențiere (celălalt) evoluează spre 
semnificaţia pronumelor nehotărâte (componenta demonstrativă din compuse — 
acela — se estompează în favoarea componentei nehotărâte — altul). Termeni din 
clasa pronumelor nehotărâte (altul) şi din clasa pronumelor demonstrative de 
diferenţiere (celălalt) au fost atraşi în opoziţia altu: / celălalt, corespunzătoare 
semnificației „nonidentitate între entități dintr-un grup nedeterminat — altul dintre 
mai mulți / nonidentitate între entități dintr-un grup detenninat de două entități - — 
celălalt din doi”. | 


1.2. Subtipuri sintactice 


Limba română cunoaşte două subtipuri sintactice de pronume demonstrative: 

Pronume demonstrative independente, a căror ocurenţă nu este condiționată 
de coprezența unei determinări sintactice obligatorii. Acestea cunosc subtipurile 
semantice prezentate la 1.1. 

Pronume demonstrative semiindependente (cel, al), a căror ocurență este 
condiţionată de coprezența unei determinări sintactice obligatorii; etimologic se 
înrudesc cu demonstrativele de depărtare, față de care sunt parțial (cel) sau total 
(al) desemantizate (vezi infra, 2.3). 


1.3. Adjectivele pronominale demonstrative 


Demonstrativele se realizează şi ca determinări de tip adjectival în ipostaza 
de adjective pronominale demonstrative. Adjectivele pronominale se acordă în gen, 
număr şi caz cu substantivul determinat. 

Adjectivele pronominale demonstrative apar mai frecvent în comunicare 
comparativ cu pronumele corespunzătoare. 

Acest orizont, indefinit ondulat, se desprinde însă, ceea ce e mult mai important, 
şi din sentimentul destinului, din acel sentiment care are un fel de supremație asupra 
sufletului individual, etnic sau supraetnic. (L. Blaga, Spaţiul mioritic) 

Limba română de azi e însăşi limba latină, la anul 1939, cu modificările ivite în 
cursul veacurilor, precum pielea de pe corpul nostru este tot pielea cu care ne-am 
născut, cu aceeaşi culoare şi cu aceleaşi semne şi aluniţe, ca în pruncie, deşi toate 
celulele ei s-au împrospătat în curgerea timpului. (S. Puşcariu, Limba română) 

Chirică... se hlizea cu ceilalți băieți. (1. Creangă, Stan Păţitul) | 

Adjectivele pronominale demonstrative sunt antepuse unui nominal 
nearticulat, cu care se acordă în gen, număr şi caz (acest băiat, această fată, aceşti 
băieţi, aceste fete, acea casă, acelei case, acelaşi răspuns, aceluiaşi răspuns, 
cealaltă întrebare, celeilalte întrebări) şi se află în distribuţie complementară cu 
articolul. Au flexiune comună cu pronumele demonstrative corespunzătoare. 
Adjectivele pronominale demonstrative de apropiere şi de depărtare antepuse se 
deosebesc formal de pronumele corespunzătoare (adjectivele nu au în structura lor 
particula invariabilă -a), în timp ce adjectivele pronominale de identitate şi de 
diferenţiere sunt omonime cu pronumele corespunzătoare (vezi infra). 

Adjectivele pronominale demonstrative de apropiere, de depărtare şi de 
diferenţiere pot apărea şi după substantivul determinat articulat cu articol hotărât 
(băiatul acesta, casa aceea, cartea cealaltă). În comparaţie cu structurile cu 
adjective demonstrative antepuse, cele cu adjectivele demonstrative postpuse sunt 
emfatice. Emfaza este rezultatul cumulului de mărci de determinare (articol hotărât 
şi demonstrativ) şi se corelează, în plan formal, cu apariţia în structura adjectivelor 
pronominale demonstrative (de apropiere şi de depărtare) postpuse a particulei 
invariabile -a; astfel, pronumele demonstrative şi adjectivele pronominale 
corespunzătoare au forme omonime (Acela este fratele meu. / Băiatul acela este 
fratele meu.). Date fiind  particularităţile gramaticale şi semantice ale 
demonstrativului postpus, se poate propune o interpretare alternativă: acesta 
postpus are statut de pronume în apoziţie în raport cu nominalul (casa aceasta). 


2. FLEXIUNEA PRONUMELUI ȘI A ADJECTIVULUI PRONOMINAL 
DEMONSTRATIV 


Pronumele şi adjectivele pronominale demonstrative marchează opozițiile 
gramaticale de gen, număr, caz prin desinenţe, flexiune în interiorul formei 
compuse şi alternanțe fonetice, analog la diversele subtipuri semantice. Faţă de 
flexiunea supletivă a pronumelor personale, cu modificări fonetice importante, 
flexiunea demonstrativelor este regulată. 


Există un număr mare de forme pronominale demonstrative, care 
participă la opoziții de registru (vezi infra). 


2.1. Pronumele și adjectivul demonstrativ de apropiere 


Pronumele și adjectivul demonstrativ de apropiere prezintă două serii de 
forme: una simplă, alta compusă. 
(a) Formele etimologic compuse: 


Caz Masculin Feminin 


acesta aceştia aceasta 
ae | aaa 


Au flexiune în raport cu genul, numărul şi cazul. 

Categoria gramaticală a genului se manifestă prin două valori, ca la adjective: 
masculin şi feminin; atunci când demonstrativul reprezintă în discurs un substantiv 
de genul neutru, pentru singular se foloseşte forma de masculin, iar pentru plural 
forma de feminin (Am pierdut creionul. Acesta nu era al meu., Am pierdut 
creioanele. Acestea nu erau ale mele.). Opoziția de gen se marchează prin 
alternanţe vocalice (acesta / aceasta), prin desinenţe însoţite de alternanţe fonetice 
(aceştia / acestea), numai prin desinenţe (acestuia / acesteia) sau sunt neutralizate 
la genitiv-dativ plural (acestora). 

Categoria numărului se manifestă prin două valori, singular şi plural. 
Opoziția de număr se marchează prin desinențe însoţite de alternanțe fonetice 
(acesta / aceştia, aceasta / acestea) sau numai prin desinenţe, la cazurile oblice 
(acestuia / acestora, acesteia / acestora). j 

Categoria cazului se manifestă prin ‘patru valori, omonime câte două, 
nominativul cu acuzativul. şi genitivul cu dativul. Rar, în vorbirea semicultă se 
foloseşte o formă de vocativ, omonimă cu cea de nominativ, dar cu intonație 
specifică (Măi, acesta, ce cauţi tu acolo?!). Opoziţiile de caz se marchează prin 
desinenţe (acesta / acestuia) sau: prin desinenţe însoţite de alternante fonetice 
(aceștia / acestora). Se remarcă existenţa unor desinențe cazuale specifice flexiunii 
pronominale, -ui,. -ei, -or, care, apar şi la alte subclase semantice de pronume 
(nehotărât, relativ). = . i p 

În concluzie, structura formelor este următoarea: rădăcină (acest) + desinenţă 
(care marchează solidar informaţia de gen, număr, caz: Ø / -i / -e / -ui / -ei / -or ) + 
particula invariabilă -a. Alternanțele fonetice posibile sunt st / şt în vecinătatea lui -i; 
e / ea la forma de feminin'singular. - : p s 

(b) Formele etimologic simple sunt paralele cu cele etimologic compuse (vezi 
supra), cu modificările aşteptate în partea inițială a cuvântului, unde, în absenţa lui 
ecce, vocala iniţială este ă- la toate formele, mai puţin. cele de feminin; singular şi 
plural, nominativ=acuzativ, unde vocala iniţială este a-: | 


oa [Nascuti 
Singular | Plural | Singular | 
E 6eb Siswi [astora | astea Jason | 


Adjectivul pronominal de apropiere are aceleași particularităţi flexionare cu 
pronumele corespunzător. Atunci când este aşezat în faţa substantivului determinat, 
adjectivul suferă mici modificări de formă în raport cu pronumele corespunzător: 
acest, acești, această, aceste, acestui, acestor, acestei, acestor, ăst, şti, astă, aste, 
ăstui, ăstor, ăstei, stor. Atunci când sunt aşezate după substantivul determinat, 
adjectivele pronominale de apropiere au aceleaşi forme ca pronumele 
corespunzătoare (vezi şi supra, 1.3), | TR 


Toate formele etimologic compuse, atât în ipostaza pronominală, cât şi 
în cea adjectivală, sunt literare. Dintre formele simple, în ipostaza 
pronominală asta este literar, iar toate celelalte, colocviale; în ipostaza 
adjectivală, toate formele etimologic simple sunt populare / dialectale. 

2.2. Pronumele şi adjectivul demonstrativ de depărtare 


Pronumele și adjectivul demonstrativ de depărtare prezintă, ca şi pronumele 
demonstrativ de apropiere, două serii de forme: una simplă, alta compusă. 
(a) Formele etimologic compuse: 


Masculin Feminin 
Caz - - 
Singular Plural Singular | Plural | 


g 4 
acela aceia acelea 
aceluia acelora aceleia acelora 


Au flexiune în raport cu genul, numărul şi cazul, analog cu pronumele 
demonstrativ de apropiere. Structura formelor este deci următoarea: rădăcină (acel) 
+ desinenţă (care marchează solidar informația de gen, număr, caz: Ø / -i / -e / -ui / 
-ei / -or) + particula invariabilă -a. Alternanţele fonetice posibile sunt -1 / -Ø în 
vecinătatea lui -i semivocalic şi -l /- la forma de feminin singular. 

(b) Formele etimologic simple sunt paralele cu cele compuse (şi cu cele 
etimologic simple “ale pronumelui demonstrativ de apropiere), cu modificările 
așteptate în partea iniţială a cuvântului: m i 


E 


Adjectivul pronominal de depărtare are aceleaşi particularități flexionare cu 
pronumele corespunzător. Atunci când este aşezat în fața substantivului determinat, 
adjectivul suferă mici modificări de formă în raport cu pronumele corespunzător: 
acel, acei, acea, acele, acelui, acelor, acelei, acelor, ăl, i, ai, ale, ălui, ălor, ălei, 
ălor. Atunci când este aşezat după substantivul determinat, adjectivul pronominal 
de depărtare are aceleaşi forme ca pronumele corespunzător. 


Toate formele etimologic compuse, atât în ipostaza pronominală, cât şi 
în cea adjectivală, sunt literare. Toate formele etimologic simple în ipostaza 
pronominală sunt colocviale, iar în ipostaza adjectivală, populare / dialectale. 


2.3. Pronumele semiindependente 


Din clasa semantică a pronumelor demonstrative de depărtare s-a desprins o 
subclasă sintactică de pronume, pronumele semiindependente (cel, al). Ocurenţa în 
enunţ a pronumelor semiindependente este condiţionată de coprezenţa unor determinări: 

Acela e nou, / Cel e nou. / Cel verde e nou. 

Acela e nou. / “Al e nou. / AL meu e nou, al Mariei e vechi. 

Ambele pronume semiindependente (cel, al) funcţionează ca deictice (Cel 
roşu este mai bun., Este al meu!) sau ca anaforice în cadrul discursului (Pe masă 
sunt două creioane. Cel roşu este mai bun.; Uite un creion roşu! Al meu!) sau în 
cadrul unui grup sintactic (Fata cea mică a împăratului era din cale-afară de 

frumoasă., Un răspuns al studentului a fost greşit.). Faţă de al, care este lipsit de 
semantică proprie, cel prezintă trăsături inerente de „demonstrativitate” şi 
individualizare (mai slabe decât demonstrativul acela, dar mai puternice decât 
articolul hotărât -l). Din punct de vedere sintactic, cele două pronume 
semiindependente apar în contexte diferite (vezi infra). 

Ambele pronume semiindependente cunosc mai multe utilizări contextuale. 
Rezultă astfel mai multe unități omonime, care pun probleme de interpretare. 
ERIN N OCINE 9 ERIN NUP PIN 


Cel, — Formant în structura formelor oblice ale | Al, — Formant în structura posesivelor 


numeralelor ordinale / genitivelor 
Cel, — Formant în structura superlativului Al; — Formant în structura numeralului 
relativ. ordinal 


2.3.1. Cel , 
În ipostaza de pronume semiindependent, cel (formă aferezată a lui acela) 


apare ca centru de grup sintactic, substituind un nominal: Palfonul verde este al 
meu. > Acela verde este al meu. > Cel verde este al meu., Vreau pixul roşu. > Íl 
vreau pe acela roşu. > Îl vreau pe cel roşu.; Le-am dat cartea copiilor din prima 
bancă. > Le-am dat cartea acelora din prima bancă. > Le-am dat cartea celor din 
prima bancă. Este obligatoriu coocurent cu un adjunct cu funcţie de atribut: 
— cel + adjectiv (cel nou) 
— cel + adverb / numeral ordinal precedat de prepoziția de (cel de acolo, cel 
de al doilea) | 
— cel + substantiv / pronume în genitiv / posesiv (cel al copilului, cel al lui, 
cel al meu) 
— cel + substantiv / pronume cu prepoziţie (cel de la mama, cel de la tine) 
-= cel + supin (cel de scris sau cel de citit) 
— ce] + propoziţie relativă (cel care te-a căutat/cel ce te aşteaptă). 
Cel preia informaţiile gramaticale de gen si număr de la substantivul pe care 
"îl evocă în discurs, iar forma cazuală este impusă de relaţiile sintactice în care intră 
în cadrul enunțului. 


În limba veche, cu rol de pronume semiindependent se foloseau şi acel, 
acea: | 

„„„două ortografii chirilice: una acea a cărților bisericeşti... şi alta 
acea a scribilor. (Al. Lambrior, Studii de lingvistică şi folcloristică). 


În sintagme cu patru termeni (substantiv + articol hotărât + cel + adjunct; unde 
adjunctul poate fi oricare dintre cei care apar în contextul pronumelui corespunzător), 
cel are rol emfatic, fiind o marcă suplimentară de individualizare, ca şi sinonimul său 
adjectival neaferezat: cartea aceea / cea nouă, cartea aceea / cea de acolo, cartea 
aceea / cea de pe bancă, cartea aceea / ?cea de care am nevoie. 

Cu rol individualizator şi emfatic, cel intră şi în structura fixă a unor nume 
proprii vechi: Ștefan cel Mare, Mircea cel Bătrân, Radu cel Frumos. După acest 

model, în limba actuală este posibilă apariţia unui nume propriu urmat de cel şi o 
determinare adjectivală (Joana cea mică). 
Pronumele semiindependent cel are flexiune asemănătoare cu demonstrativul 


acel(a): 


celor 


Feminin 


Există şi formele populare ăl, ăi, a, äle, ălui, ălor, ălei, ălor. 

In ipostaza de formant obligatoriu în structura formelor oblice ale 
numeralelor ordinale, cel (cu forme distincte pentru masculin şi feminin: celui, 
celei) este suport pentru mărcile flexionare: Cartea celui de al doilea este mai 
interesantă; l-am dat cartea celui de al doilea (vezi Numeralul). În structura 
formelor de nominativ-acuzativ, cel intră ca formant facultativ (Al doilea a fost 
Costin. / Cel de al doilea a fost Costin., Nu-l cunosc pe al treilea. / Nu-l cunosc pe 
cel de al treilea.). 


Ca formant în structura numeralelor ordinale, cel apare în toată seria 
începând cu 'al doilea — adică la numeralele ordinale care nu pot marca prin 
desinențe flexiunea cazuală. Primul marchează flexiunea cazuală prin 
desinenţe (primul, primului), în timp ce întâiul poate marca flexiunea cazuală 
fie prin desinenţe (întâiului, ?întâiei), fie cu ajutorul formantului cel (celui 
dintâi, celei dintâi). 

Pentru ipostaza de ‘formant în structura superlativului relativ (cel mai 
interesant, cel mai bine), vezi Adjectivul, 2.4.1.3.1, Adverbul, 5.3. 


2.3.2. Al 
În ipostaza de pronume semiindependent, al apare ca centru de grup sintactic 


în urma elipsei unui nominal, pe care îl evocă în discurs, Ocurenţa sa este 
condiţionată de coprezența unui genitiv / posesiv: Al meu / al Mariei [frate] a 
lipsit., L-au cerut pe al meu / al Mariei |caiet].; Le-am spus alor mei /alor Mariei 
[părinţi / colegi / prieteni]; Are preocupări diferite de ale colegilor / ale tale 
[preocupări]; Aceasta este a mea / a Mariei [carte]; Câteva dintre ale mele / ale 
Mariei [cărţi] lipsesc., Fratele meu este mai înalt decât al său / al Mariei [frate]. 
Flexiunea este următoarea (vezi şi Pronumele şi adjectivul pronominal 


posesiv, 2); 


Ca formant în structura genitivului / posesivului, al apare atunci când 
posesivul / genitivul nu este adiacent unui nominal articulat hotărât (o carte a 

studentului, nişte cărți ale mele etc., vezi Pronumele :şi adjectivul pronominal 
posesiv, 1.2, 1.2.1). ae ti | 

Pentru ipostaza de formant în structura numeralului ordinal (al doilea, a treia 
etc.), vezi Numeralul. 


2.4. Pronumele şi adjectivul demonstrativ de identitate 


Pronumele şi adjectivul demonstrativ de identitate este compus din 
pronumele demonstrativ de depărtare acela + şi invariabil. Are flexiune internă, 
marcând categoriile gramaticale în interiorul compusului, la primul. dintre 
elementele componente (cu forme identice cu cele ale pronumelui demonstrativ de 
depărtare): 


De | nara [ Sine rasa | 


Formele paralele, rezultate din compunerea cu 'şi a pronumelor 
demonstrative de apropiere, au existat în limba veche (acestaşi, aceastaşi), 
` dar s-au pierdut din uzul actual. | 


- În ipostaza de adjectiv pronominal, demonstrativul de identitate apare doar 
antepus nominalului determinat, cu forme omonime cu pronumele corespunzător. 


2.5. Pronumele și adjectivul demonstrativ de diferenţiere 


Pronumele şi adjectivul demonstrativ de diferenţiere este un compus din 
pronumele demonstrativ de depărtare aferezat (a)cel(a) şi adjectivul pronominal 
nehotărât alalt. Are flexiune complexă la ambii termeni care îl compun: 


Caz 
celălalt | ceilalţi | cealaltă | celelalte | 


Opoziția de gen' şi număr este marcată redundant la fiecare dintre termenii 
componenți (cel, cei, cea, cele; alt, alți, altă, alte), în timp ce opoziţia de caz este 
marcată doar prin flexiunea cazuală a primului termen (celui, celor, celei, celor). 

In ipostaza de adjectiv pronominal, poate apărea atât în fața nominalului 
determinat, cât şi după acesta, cu forme omonime cu ale pronumelui corespunzător. 


În afară de formele literare există multe variante populare, dialectale: 
cellalt, cellant, celalalt, ălălalt, ăllant, ălalalt etc. 

În limba veche existau forme analoge compuse cu pronumele 
„demonstrativ de apropiere (cestălalt, cestălalți, cestălaltă, cestălalte, 
cestuilalt, cestorlalți, cesteilalte, cestorlalte), astăzi ieşite din uz. Se folosesc 
în: schimb, din ce în ce mai frecvent în limba actuală, forme analoge, 
compuse cu demonstrativul de apropiere ăsta: ăstălalt, astalaltă, ăştielalți / 
ăştialalși, ăstelalte / ăstealalte etc. 

3. POSIBILITĂŢILE COMBINATORII ALE PRONUMELUI ȘI ALE 
ADJECTIVULUI PRONOMINAL DEMONSTRATIV 


În enunţ pronumele demonstrativ apare ca centru de grup sintactic şi ca 
adjunct în diverse poziţii sintactice comune cu substantivul. Adjectivul pronominal 
demonstrativ apare ca adjunct în contexte comune cu ı adjectivul propriu-zis (vezi 
II, Grupul nominal, 3). 


3.1. Pronumele demonstrativ — centru de grup sintactic. 


În calitate de centru de grup sintactic, pronumele demonstrativ poate apărea 
singur (Acesta / Acela / Acelaşi / Celălalt a plecat.) sau. însoţit de adjuncți. 
Pronumele denunstraţiye de apropiere şi cele de depărtare cunosc. cele mai largi 


identitate şi de diferențiere cunọsc inele limitări de coocurență.cu adjuncti. Astfel, 
adjuncții demonstrativelor de apropiere şi de depărtare pot fi grupuri prepoziționale 
(prepoziţie +. substantiv), nominale în genitiv: / posesive, adjective, adverbe 
precedate de prepoziţii, forme verbale de supin; adjuncţii. demonstrativelor de 
identitate şi de diferenţiere sunt aceiaşi cu ai demonstrativelor-de vapropisre şi de 
depărtare, mai puțin adjective şi verbe la supin: , 

Acesta / Acela / Acelaşi / Celălalt din banca a doua a întârziat. 

Acesta / Acela / ?Acelaşi / Celălalt al Mariei a plecat. 

Acesta / Acela / ?Acelaşi / Celălalt al meu s-a pierdut.. 

Acesta / Acela / "Acelaşi / "Celălalt harnic a câştigat.: + 

Acesta / Acela /.?Acelaşi./ ?Celălalt al doilea a lipsit. - 

Acesta / Acela / Acelaşi / Celălalt de acolo nu e pentru'tine. 

Acesta / Acela / Acelaşi / Celălalt de citit e pentru'tine. a 

Sintagmele alcătuite din pronume demonstrativ +.adjunct sunt mai constrânse 
sintactic decât cele echivalente, alcătuite din substantiv +-adjunct. Astfel, în cadrul 
sintagmei conţinând un substantiv este posibilă topica inversă pentru emfază 
(studentul inteligent / inteligentul student), nu însă şi în cadrul sintagmei cu centru 
un demonstrativ (acela inteligent / “inteligent acela). 


Într-o situație specială, sunt secvențele demonstrativ + numeral 
cardinal, respectiv demonstrativ (formă de singular) + numeral ordinal: 

(a) Aceştia / Aceia / Aceiaşi / Ceilalţi doi au ii el Acesta / Acela / 
Acelaşi / Celălalt unu a rămas. 

(b) Acesta / Acela /"Acelaşi / "Celălalt al doilea a plecat. 

Acestea pun probleme de interpretare. 

Structura de tip (a) se actualizează doar cu un pronume în paita de 
centru sintactic, fiind exclusă apariția unui substantiv în această poziție 
(Oamenii doi au plecat. ); de asemenea, forma demonstrativului (aceştia nu 

aceşti), precum şi posibilitatea substituţiei acestuia cu un pronume personal 
(Ei doi au plecat) indică faptul că demonstrativul nu poate fi interpretat ca 

«= adjunct al numeralului. În aceste condiţii, cea mai convenabilă interpretare 
- pare. fi demonstrativ, centru de grup sintactic — numeral cardinal, centru de 

grup. sintactic, cele două centre sintactice aflându-se într-o relaţie de tip 
apozitiv (vezi şi Numeralul). 

În structura de tip (b) demonstrativul este substituibil cu un substantiv 
(Copilul al doilea a plecat.), dar forma demonstrativului (acesta, nu acest) 
indică natura sa pronominală. În aceste condiţii, cea mai convenabilă 
interpretare pare a fi demonstrativ, centru de grup sintactic — numeral ordinal, 
centru de grup sintactic, cele două centre sintactice aflându-se într-o relaţie 
de tip apozitiv (vezi şi Numeralul). 


3.2. Pronumele demonstrativ — adjunct 


je. 


Pronumele demonstrativ se combină, în limitele compatibilităților semantice, 


cu un substantiv / pronume nehotărât / pronume negativ / numeral; legătura în 
cadrul grupului sintactic poate fi asigurată prin morfemul de genitiv, sau prin 
prepoziție: 

Cartea de la acesta / acela / ?acelaşi / celălalt e Jonte interesantă. (Oen 
substantiv, legătură de tip prepozițional) 

Cartea acestuia / aceluia / aceluiaşi / celuilalt e pare interesantă. Kt 
substantiv, legătură de tip cazual) l = 

Fiecare dintre aceştia / aceia / ?aceleaşi / celelalte are un cuvânt de spus. 
(centru pronume nehotărât, legătură de tip prepozițional) 

Toate ale acestuia / aceluia / aceiaşi / ale celorlalți au fost interesante. 
(centru pronume nehotărât, legătură de tip cazual) 

Nimeni dintre aceştia / aceia / ‘aceluiaşi / ceilalți nu a spus nimic. (centru 
pronume negativ, legătură de tip prepozițional) | É 

Nimic al acestuia / aceluia / ?aceluiaşi / celuilalt nú mă interesează. (centru 
pronume negativ, legătură de tip cazual) 

Doi de la acesta / acela / ?acelaşi / celălalt din- clasă s-au a calificat la 
Olimpiadă. (centru numeral, legătură de tip prepozițional) 

Doi ai acestuia / aceluia / aceluiaşi / celuilalt sunt cei mai buni. (centru 
numeral, legătură de tip cazual). i i 


3.3. Pronumele demonstrativ — apoziție 


„Frecvent, pronumele demonstrativ apare ca apoziție, cu rol de identificare 
deictică pe lângă un nominal insuficient precizat sau neidentificat în context: 
Fratele meu, acela înalt şi blond, este pilot. 
Câştigătorul, acelaşi de anul trecut, a dat o declaraţie reporterilor imediat 
după cursă. 
Prietenul meu, , celălalt despre di care ţi-am vorbit ieri, va veni aici în seara asta. 


3.4. Funcţiile sintactice ale pronumelui demonstrativ 


Funcţiile sintactice ale pronumelui demonstrativ sunt comune cu ale 
substantivului: subiect (Acesta este interesant.), nume predicativ (Actorul este 
acelaşi. ), atribut (Cartea acestuia va apărea curând., Cartea de la acesta este 
minunată.), complement direct (Pe acesta nu-l cunosc.), complement indirect (l-am 

promis-o celuilalt.), complement prepoziţional (Ne gândim la  acelaşi.), 
circumstanţial (În aceeaşi am pus-o şi eu.), predicativ suplimentar (Îl găsesc 
acelaşi, chiar şi după atâţia ani.). 

Complementul direct realizat prin pronume dernonstrativ este obligatoriu 
dublat prin clitic, date fiind trăsăturile semantice intrinsece ale demonstrativului 
[+ Specific]: L-am văzut pe acesta. / Pe acesta l-am văzut., Nu-l cunosc pe acela. / 
Pe acela nu-l cunosc.; L-am întrebat pe celălalt. / Pe celălalt l-am întrebat., L-am 
ajutat pe acelaşi. / Pe acelaşi l-am ajutat. (vezi Il, Complementul direct, 3.1.2). 

Din aceleaşi motive, complementul indirect realizat prin pronume 
demonstrativ este obligatoriu dublat prin clitic: Acestuia nu i-am dat încă un 
răspuns. / Nu i-am dat încă un răspuns acestuia., Aceluia nu i-a convenit. / Nu i-a 
convenit aceluia., Celuilalt nu i-au dat nimic. / Nu i-au dat nimic celuilalt., 
Aceluiaşi i-au acordat premiul I şi anul acesta. / Şi anul acesta i-au acordat 
premiul I aceluiaşi. (vezi II, Complementul indirect, 3.3). 


3.5. Comportamentul sintactic al adjectivului demonstrativ 


Adjectivul demonstrativ este un adjunct şi îndeplineşte funcția sintactică de 
atribut adjectival. Când este antepus nominalului (acest om) are şi rol de integrator 
enunţiativ (vezi Clase de cuvinte, 3.3.1). 

Când este antepus, adjectivul demonstrativ determină grupul nominal în 
ansamblu, adică centrul grupului nominal împreună cu adjectivele / numeralele 
care îl însoțesc: aceşti [frumoşi copii] / "frumoşi aceşti copii, aceleaşi [două 
probleme] / două aceleaşi probleme, celelalte [două probleme dificile] / "două 
celelalte probleme, acest [al meu copil] / “al meu acest copil. Când substantivul 
este însoțit de alte determinări, adjectivul demonstrativ ocupă prima poziție din 
Stânga în seria adjuncţilor: aceste [alte soluții], aceste [multe amânări], aceleaşi 
[multe probleme]. i 

Când este postpus, adjectivul demonstrativ apare în imediata vecinătate a 
nominalului: [problema asta] dificilă / “problema dificilă asta, (problema aceea] a 
doua / "problema a doua aceea, [problema cealaltă] nerezolvată / "problema 
nerezolvată cealaltă, [problema aceasta] a mea / “problema mea aceasta. 


4. COMPORTAMENTUL DISCURSIV AL PRONUMELUI ȘI AL 
ADJECTIVULUI PRONOMINAL DEMONSTRATIV 


Din punct de vedere semantic-referențial demonstrativul este fie un deictic 


(Pe asta o vreau, nu pe cealaltă.), fie un anaforic (Ti-am adus cartea. Asta îi 


trebuia?;, E bună cartea asta?). Forma de feminin singular poate avea valoare 
neutră, generică, atunci când substituie un întreg enunţ (A fi sau a nu fi, aceasta 
este întrebarea.). 

În selecția demonstrativului, criteriul proximității cognitive este mai puternic 
în raport cu criteriul proximității spaţio-temporale sau discursive. Astfel, nu există 
reguli semantice precise de folosire a demonstrativului în raport cu situaţia 
obiectivă de comunicare sau în raport cu distanța discursivă dintre ncminal şi 

substitut; subiectivitatea vorbitorului decide selecţia demonstrativului de apropiere 
/ depărtare: Îmi adusese o carte. Cartea aceasta / aceea îmi trebuia neapărat. 
În limba actuală demonstrativul este folosit tot mai frecvent ca echivalent al 


pronumelui personal de persoana a III-a, subiect (el / ea / ei / ele). În timp ce 
pronumele personal de persoana a III-a subiect se foloseşte mai rar cu referire la 
persoană (L-am văzut pe profesor. El era trist. / Am văzut casa. ?Ea era vethe.), 
demonstrativul. subiect se poate referi atât la o persoană, cât şi la o erititate 
nonanimată (L-am văzut pe profesor. Acesta era trist. / Am văzut casa. Aceasta era 
veche.). În condiţiile în care subiectul pronume personal se foloseşte doar pentru 
emfază şi contrast discursiv, folosirea demonstrativului subiect apare ca o strategie 
de marcare a continuității discursive în situaţii standard (fără emfază sau contrast 
discursiv); uneori este simțit ca echivalent al pronumelui de politeţe (Am stat de 
vorbă cu primul ministru. Acesta / Domnia Sa ne-a declarat că...). 

Demonstrativul este folosit frecvent în construcții partitive: o bluză de astea 
(= o bluză din astea); în limba actuală există tendința înlocuirii formei de plural a 
demonstrativului cu singularul (o bluză de asta), prepoziția de pierzându-și sensul 
partitiv şi dobândind, rol de relaţie în cadrul grupului nominal, iar demonstrativul 
sens calificativ (după modelul o bluză de mătase), vezi ŞI Prepoziţia, 3.1.1.1.C. 

Antepus substantivului, adjectivul demonstrativ tinde să piardă semnificația 
„demonstrativă”, apropiindu-se foarte mult de articolul hotărât. Astfel se explică 
echivalența dintre sintagma substantiv + articol hotărât şi sintagma adjectiv pronominal 
demonstrativ + substantiv. Demonstrativul conferă secvenței caracter emfatic., 

Te-a căutat un om. Omul venea tocmai din Australia. 

Te-a căutat un om. Acest om venea tocmai din Australia. 

Folosit adjectival şi cu intonație adecvată, demonstrativul poate cumula 
valori pragmaticę suplimentare, exprimând atitudinea vorbitorului față de o 
secvență din enunț; poate fi folosit depreciativ (vorbe de astea de complezență am 
mai auzit eu, oameni din aceştia am mai văzut eu, clienţi d-ăia mofturoşi.) sau 
dimpotrivă, ca superlativ (Gavril aducea nişte fripturi ca acelea., M. Sadoveanu, 
Hanul Ancuţei), ori poate marca distanţarea vorbitorului de persoana despre care 
vorbeşte, mai ales în contextul unui nume propriu: pdl 

Sfârşise liceul, trecând şi examenul de capacitate, şi acum venea în Bucureşti 
la tutorele său, Costache Giurgiuveanu. Acest Giurgiuveanu, căruia obişnuia din 
familie a-i zice „unchiul”, era cumnat al tatălui său care murise de.un an. 
(G. Călinescu, Enigma Otiliei) 

"În combinaţie cu verbul a fi formează o expresie indicând: satisfacția 
vorbitorului, găsirea neașteptată a unei soluții: i 

— (Îndemnându-se) Hai, pune capul jos, (Dă să se culce.) În acest moment 
lumina se aprinde brusc. (Era o idee care i-a venit lui lona.) 

— Asta era. (M. Sorescu, Jona). 

PRONUMELE DE CUANTIFICARE. 


„Fac parte din această clasă pronumele cu statut de cuantificatori, adică pronumele 
care exprimă raportul parte-întreg: pronumele nehotărâte şi pronumele negative. 


Cuantificarea este o categorie logică. Argumentele unei predicaţii 
logice — Predicaţie (argument,, argumentz, ... argument,) — pot fi constante 
(adică pot fi referenţi constanţi în diverse situații de comunicare) sau 
variabile (referinţa lor variază de la o situaţie de comunicare la alta). Atunci 
când argumentele sunt constante, valoarea de adevăr a propoziției (adevărat / 
fals) se poate stabili direct pe baza relaţiei dintre predicaţia logică şi 
argumentele sale: propoziţia Zon citeşte „Scufița-Roşie” este adevărată dacă, 
în situația de comunicare dată, există un individ Ion care face acţiunea de a 
citi, iar ceea ce citeşte este povestea „Scufița-Roşie”; propoziţia Ion citeşte 
„Scufija-Roşie” nu este adevărată dacă nu se verifică relaţia dintre predicaţia 
logică citeşte şi argumentele sale (lon, „Scufița-Roșie”). Atunci când 
argumentele sunt variabile, pentru a atribui unei propoziţii valoare de adevăr 
(adevărat sau fals) este nevoie să se cunoască extensiunea argumentelor. 
Extensia se specifică prin cuantificatori. Astfel, pentru a şti dacă propoziția 
Copiii citesc o carte. este adevărată / falsă, este nevoie să se cunoască 
extensia setului copii: toţi copiii, unii copii, fiecare copil, doi copii, niciun 
copil etc. Cuvintele roți, unii, doi, niciun sunt operatori logici care dau 
indicaţii de cuantificare, adică indicaţii în legătură cu extensiunea claselor de 
argumente / actanţi pentru care propoziţia ia o valoare de adevăr (adevărat / 
fals) într-0'situaţie de comunicare determinată. BAN 

Cuantificarea este o categorie logică gramaticalizată în limbă prin 
diverse cuvinte, aparținând la diverse clase lexico-gramaticale: substantive 
(cuplu, duzină etc.) şi numerale (doi, trei etc.) care dau informații numerice 
precise; substantive însoțite de numerale — un pahar de..., un kilogram de..., 
o duzină de....—;, pronume care dau informaţii în legătură cu raportul parte- 
întreg (roți — „toate elementele care alcătuiesc întregul”; câțiva — „o parte 

„nedeterminată dintre elementele care alcătuiesc întregul”; niciunul — „niciun 
element dintre cele care alcătuiesc întregul”); adjective (numeros); adverbe 
(mult, puțin). Din punct de vedere. logico-semantic, aceste cuvinte sunt 
cuantificatori. ` ` | | | | 

© Cuantificatorii' se clasifică în cuantificatori definiti / numerici 
(numeralele: şi' substantivele 'cu conținut numeric determinat + doi, trei, 
duzină, cuplu etc.) şi cuantificatori nedefiniţi (care nu dau informaţii 
cantitative precise, ci indicaţii legate de raportul parte-întreg). În funcţie de 

„ domeniul de: cuantificare, cuantificatorii nedefiniţi pot. fi subclasificaţi în 
cuantificatori universali (proprietatea exprimată de predicaţie se extinde 
asupra tuturor. membrilor unei clase — tofi, fiecare) şi. cuantificatori 
existenţiali (proprietatea exprimată de predicaţie se regăseşte doar la unul / la 
unii dintre membrii clasei, nu la toţi — cineva, câțiva, mulți). Atunci când 

“cuantificatorul neagă existenţa vreunui referent în domeniul dat, poartă 
numele de cuantificator nul (nimeni, nimic, niciunul, zero). În funcţie de 

modul particular în care este exprimat raportul parte / întreg, se pot face 
subelasificări mai detaliate ale cuantificatorilor (vezi Pronumele şi 
adjectivul pronominal nehotărât, Pronumele şi adjectivul pronominal 


negativ), 

Din punct de vedere sintactic, cuantificatorii pot apărea în calitate de 
centru de grup sintactic (proforme: Toţi au venit, Trei au venit.), de 
determinant (adjectiv pronominal, Mulţi copii au venit., Trei copii äu venit.) 
sau în poziție adverbială (A repetat de trei ori., Citeşte mult.). În calitate de 
centru, acceptă un adjunct partitiv: trei dintre ei, nimeni dintre voi, fiecare 


dintre elevi. 


PRONUMELE ŞI ADJECTIVUL PRONOMINAL NEHOTĂRÂT 


1. ASPECTE DEFINITORII 


Pronumele nehotărât reorezintă (= evocă) în discurs un ansamblu nonvid de 
entităţi în legătură cu care dă informații privind raportul parte / întreg. 
Cuantificatorii nehotărâţi (sau nedefiniţi) se realizează fie numai ca pronume, fie 
numai ca adjective pronominale nehotărâte, fie paralel, ca pronume şi adjective 
pronominale nehotărâte (vezi infra, 1.2). 

Nu tot ce zboară se mănâncă. (Proverb) 

Înnegrind pe altul nu te albeşti pe tine. (Proverb) 

Unii vorbesc ce ştiu, şi unii ştiu ce vorbesc. (Proverb) 

După război mulți viteji se-arată. (Proverb) 

După câteva minute marea se deschise în fața lor, arămită de soarele care încă 
nu-şi lepădase zgura roșiatică a oricărui răsărit. (R. Tudoran, Toate pânzele sus) 


1.1. Configuraţia zonei semantice a cuantificării nehotărâte 

Termenii care alcătuiesc paradigma lexicală a pronumelor / adjectivelor 
pronominale nehotărâte în limba română participă la următoarele opoziții de 
cuantificare: ij 

Întreg / Parte: cuantificatorii universali indică faptul că proprietatea exprimată 
de predicaţie se extinde asupra întregului, asupra tuturor membrilor unei clase (toți, 
fiecare); cuantificatorii existenţiali indică faptul că proprietatea exprimată de 
predicaţie se regăsește doar la o parte dintre membrii clasei (cineva, altcineva), 

Apreciere cantitativă / Apreciere calitativă. extensia clasei pentru care este 
adevărată / falsă proprietatea exprimată de predicaţie poate fi precizată printr-o 
apreciere cantitativă nedefinită (câteva, câțiva) sau printr-o apreciere calitativă, în 
sensul că „o entitate are calitatea de a aparţine clasei cuantificate” (cineva, altceva); 

+ Uman / — Uman: prin pronumele interogative luate ca bază de compunere a 
pronumelor nehotărâte (vezi infra, 2) se face distincţia între trăsătura [+ / — Uman] 
a entităţilor din domeniul cuantificat (cineva / ceva); 

+ Legat discursiv / — Legat discursiv: prin pronumele interogative luate ca 
bază de compunere a pronumelor nehotărâte se poate distinge între situaţiile în care 

o clasă de entități este evocată pentru prima dată în discurs ([- Legat discursiv]: 
Oricine, Orice: Aş accepta pe oricine.) sau dacă aceasta a fost deja evocată în 


discurs de interlocutori ([+ Legat discursiv]: oricare, fiecare: Aş accepta pe oricare 
dintre cei pe care mi i-ai prezentat.); 


+ Separativ / — Separativ: prin cuantificarea [- Separativ / — Distributiv] 
entităţile sunt privite global, în ansamblul lor (toți, cineva), iar prin cuantificarea 
[+ Separativ / + Distributiv] se face referire la entitățile din domeniul cuantificat 
privite pe rând, în individualitatea lor (oricare, fiecare); 

+ Alegere liberă / — Alegere liberă: elementele din domeniul cuantificat pot 
fi prezentate ca făcând obiectul unei alegeri libere (oricare = unu / mai mulți 
membri dintr-un grup, indiferent care dintre ei) sau, dimpotrivă, ca nefăcând 
obiectul unei alegeri (fiecare = toți membrii unui grup, fără excepție, priviți însă nu 
global, ci în individualitatea lor); 

+ Relativ / — Relativ: entităţile din domeniul cuantificat pot fi privite în sine 
(unul, cineva) sau prin raportare la alte entități din domeniul cuantificat, față de 
care se diferenţiază sub anumite aspecte (altul, altcineva); 

+ Aproximare / — Aproximare: cuantificarea poate fi prezentată ca precisă 
(orice) sau ca rezultat al unei aproximări (oarece); 

+ Unicitate / — Unicitate: entităţile din domeniul cuanti ficat pot fi marcate ca 
unice în acest domeniu (unul, altul) sau ca nonunice (unii, alții) prin intermediul 
desinenţelor de singular / plural; 

+ Delimitat / — Delimitat: la cantitative, cuantificarea se poate face cu 
precizarea limitelor cantitative (atât, atâția) sau fără precizarea acestor limite 
(nişte, mult, mulți, puţin, puţini); 

+ Comparativ / — Comparativ: aprecierea cantitativă se poate face fără o 
comparaţie implicită / explicită cu alte seturi de entități (nişte, niscaiva, anume / 
anumit) sau prin comparaţie cu alte seturi posibile, printr-o apreciere în plus (mult, 
mulți) sau printr-o apreciere în minus (puțin, puțini); 

Referire la un nominal, substantiv propriu / nume de rudenie: sensibilitatea 
românei față de parametrul personal (manifestată prin existența subgenului 
personal, vezi Substantivul, 2.1.4) apare şi în zona cuantificării, unde există un 
cuantificator specializat pentru a face referire în mod vag la un substantiv propriu / 
nume de rudenie (alde). 

Pe baza opoziţiilor semantice descrise, zona semantică a cuantificării în 
română se configurează astfel: 


Au fost incluşi în tabele numai termenii aparținând limbii literare; 
termenii notaţi cu semnul întrebării sunt puţin frecvenți, deşi este de aşteptat 
să fie generaţi pe baza sistemului de compunere regulat care transformă 
pronumele interogative în pronume nehotărâte, Pe lângă termenii aparținând 
limbii literare există şi termeni regionali, populari, arhaici formaţi de la cei de 
bază cu -și- (orişicine, orişice, orişicare, orişicât; oareşicare, oareşicine, 

oareşice, oareşicât; fieşicare, fieşicine, fieşice, fieşicâr), -Şte- (fi(e)ştecine, 
fi(e)ştece, fi(e)ştecare, fi(e)ştecât), -te- (fitecine, fitece, fitecare, fitecât). Sunt 
posibile şi formaţii ad-hoc de tipul: oareşicareşi, fitecinelea etc. 


Cuantificatori universali 


Apreciere cantitativă 


— Numărabil | + Numărabil 


+ Legat 


Opoziţii lexicalizate 
+ Uman |-— Uman discursiv 
+ /— Uman 


+ Separativ/ | + Alegere liberă oricine orice oricare oricât,  oricâţi, 
+ Distributiv EST oricâtă < oricâte 
— Alegere liberă | fiecine fiece fiecare, . |... - ?fiecât, Pfiecâţi, 

ofiecâtă Ofiecâte 


1.1.1. Cuantificatorii universali 
Sunt cuantificatori universali: totul, oricare / oricine / orice / oricât, fiecare / 


fiecine / fiece / fiecât. Tot desemnează întregul în mod global, nonseparativ (Toti au 
lipsit de la curs.) sau introducând o apreciere cantitativă de tip nonnumărabil / 
numărabil (Mănâncă toată carnea. / Mănâncă toate merele.); la singular tot se 
poate folosi în contextul unui masiv (for untul) sau, metonimic, în contextul unor 
colective (tot oraşul) (vezi Substantivul, 4.2). 

Seria cu ori- desemnează întregul în mod separati, introducând perspectiva unei 
alegeri între entităţile componente ale întregului (Poate participa oricine la concurs.). 

Seria cu fie- desemnează ^ntregul separativ, individualizat, fără a introduce 
perspectiva unei alegeri de vreun fel (Fiecare, va câştiga experiență în urma 
participării la concurs.). $ ) ! 

=- Cuantificatorii în structura: cărora intră cinese raportează la entități cu 

trăsătura semantică [+ Uman] (Oricine poate face asta.); cei în structura cărora 
intră ce se raportează la entităţi cu trăsătura semantică [- Uman, — Animat] (Ar face 
orice pentru bani.), cei în structura cărora intră care se raportează la entități cu 
trăsătura semantică [+ / — Uman, + Legat discursiv]: Oricare (eveniment / om) 
dintre cele prezentate / cei prezentaţi te-ar putea interesa.; cei în structura cărora 
intră cât / câtă se raportează la entităţi cu trăsătura semantică [+ Cantitativ, 
— Numărabil] (Oricâtă înghețată primeşte, tot mai vrea.), cei în structura cărora 
intră câți / câte se raportează la entități cu trăsătura semantică [+ Cantitativ, 
+ Numărabil] (Oricâte bomboane primeşte, tot mai vrea.). Opoziția de unicitate 
este parţială la termenii compuşi cu care, doar la formele de genitiv-dativ ale 


acestora (Toți ar vrea-o, dar tu nu o da oricăruia / oricărora.). 

1.1.2. Cuantificatorii existenţiali 

Sunt cuantificatori existenţiali toți ceilalţi (vezi tabelul supra). Cuantificatorii 
din seria unul, altul, vreunul au trăsătura [+ Separativ] (Unul îți e coleg, altul îţi e 
prieten; îți e vreunul duşman?), prin formele de singular, respectiv de plural, 
marchează opoziţia [+ / — Unicitate] (Unul nu a înțeles explicația profesorului. / 
Unii nu au înţeles explicația profesorului.). Unul este nonrelativ, nediferenţiator, 
altul este relativ şi marchează diferenţierea în raport cu o altă entitate din domeniul 
cuantificat (cf. Pronumele şi adjectivul demonstrativ, 1.1, 2.5), vreunul exprimă 
cuantificarea prin aproximare. În această serie, opoziţia [+ / — Uman] se 
neutralizează (Te-a căutat unul, Popescu; Unul e monitorul, celălalt e hard-ul.). 

Termenii din toate celelalte serii au trăsătura [- Separativ] şi, în plus, 
marchează opoziţiile [+ / — Uman], [+ / — Legat discursiv] prin pronumele relative 
care intră în structura cuantificatorului (Te-a căutat cineva să-ți spună ceva.; 
A venit careva?). | 

Compusele cu cât / câtă / câți / câte introduc o apreciere cantitativă de tip 
[- Numărabil] (câtva, cârăva) (Dă-mi şi mie câtăva acolo, câtă vrei tu.), respectiv 
[+ Numărabil] (câțiva, câteva) (Dă-mi şi mie câţiva acolo, câţi vrei tu.). Elementul 
de compunere -va marchează opoziţia lexicală dintre pronumele interogative / 
relative şi cele nehotărâte (cine, ce, care, cât / cineva, ceva, careva, câtva). 

Cuantificatorii din seria cineva, ceva, careva, câtva sunt corespondenții 
nonseparativi ai cuantificatorului separativ unul. Cuantificatorii compuşi cu alt- 
lexicalizează, suplimentar, diferenţierea în raport cu altă entitate din domeniul 
cuantificat (prin aceasta se aseamănă cu pronumele demonstrative de diferențiere, 
cf. Pronumele şi adjectivul pronominal demonstrativ, 2.5), fiind corespondenţii 
nonseparativi ai separativului altul (Alrcineva vrea să-ți spună altceva... 

Seria formată cu oare corespunde separativului vreunul, marcând, în plus, 
aproximarea (imprecizia, incertitudinea) (Te-a căutat un oarecare Popescu.). 
Opoziția unicitate / nonunicitate, cu caracter sistematic la cuantificatorii separativi 
şi marcată prin desinenţe de singular / plural (Unul se joacă, iar alții învaţă. ), apare 
în zona nonseparativelor doar la compuşii lui care, la formele de genitiv-dativ 


(Alicareva n-are dreptul să intre aici. / N-am permis accesul altcăruiva / 
altcărorva.). 


Sunt asimilați clasei cuantificatorilor nehotărâţi şi alţi termeni care exprimă 
aprecieri cantitative / numerice nedefinite: mult, puţin, atâta. Aceştia lexicalizează 
opozițiile [Delimitat / Nedelimitat] (atâta 7 nişte, mult, puțin: Dă-mi atâtea. / Dă-mi 
multe.), [+ Comparativ, apreciere în plus / + Comparativ, apreciere în minus) (mult 
/ puţin: Dă-mi mult peşte. / Dă-mi puțin peşte.). Prin flexiune (singular / plural) 
marchează opoziţia [- Numărabil / + Numărabil) (mult, multă; puţin, puţină; atât, 
atâta / mulți, multe; puţini, puține; atâția, atâtea: Vreau mult orez. / Vreau mulți 


cartofi.). 

Mult, puțin pun probleme de interpretare în ceea ce priveşte statutul de 
adjectiv pronominal, respectiv adjectiv calificativ. Din punct de vedere 
semantic, aceste cuvinte se încadrează în clasa cuantificatorilor nedefiniţi, 

deci a pronumelor / adjectivelor pronominale nehotărâte. Din punct de vedere 
morfosintactic, prezintă unele trăsături comune cu determinanțţii (adjectivele 
pronominale), altele cu adjectivele propriu-zise. Astfel, la genitiv-dativ au 
desinenţe pronominale (multor, puţinor), dar, în acelaşi timp, au şi desinențe 
comune cu adjectivele variabile cu patru terminaţii (mult Z multă / mulți / 
multe, puţin / puţină / puţini / puține — bun / bună / buni / bune); au grade de 
comparaţie (mult / puţin — mai mult / mai puțin — cel mai mult / cel mai puțin 
— foarte mult / foarte puţin), pot apărea atât în antepoziție, cât şi în 
postpoziţie în raport cu numele (mulți oameni, oameni mulți, puține fete, fete 
puține), spre deosebire de cuantificatori, care apar doar antepuşi (cu excepția 
lui toți); când precedă substantivul preiau articolul acestuia (cărțile multe pe 
care le am de citit / multele cărți pe care le am de citit; copiii puţini care au 
venit / puţinii copii care au venit), deşi există contexte în care, ca toți 
determinanţii, apar în distribuţie complementară cu articolul (copiii — mulți 
copii;); în postpoziţie au flexiune comună cu adjectivul (oamenilor mulți / 
puţini / buni), nu cu pronumele (oamenilor acestora / "multora 7 "puţinora); 
se coordonează cu adjective propriu-zise (multe şi frumoase amintiri, puţine 
şi neinteresante luări de cuvânt), spre deosebire de adjectivele pronominale 
care nu se pot coordona cu adjective propriu-zise ("roate şi frumoase cărți, 
"aceste şi interesante răspunsuri). | 

Acordând prioritate conţinutului semantic, mulți, puţini vor fi încadraţi 
în clasa  cuantificatorilor  nedefiniți, observând, în acelaşi timp, 
comportamentul lor morfosintactic hibrid; în antepoziţie (mulţi oameni, 
puțini oameni) sunt echivalente funcţionale ale adjectivelor pronominale 
nehotărâte, iar în postpoziție (oameni mulți, oameni puţini) sunt echivalente 
funcţionale ale adjectivelor propriu-zise cu patru forme. 


Toţi cuantificatorii cu trăsătura semantică [Apreciere cantitativă] (tot, oricât, 
fiecât, câtva,  altcâtva, oarecât, oarecât, mult, puțin, atât), folosiţi la forma de 
masculin singular în contextul unor verbe tranzitive, pun probleme de încadrare 
morfologică — pronume nehotărâte sau adverbe. De exemplu: 

Lucrez oricât / oricâtă. (oricât intră în opoziție cu forma de singular feminin 
a pronumelui nehotărât); 

Lucrez oricât / suficient. (oricât intră în opoziţie cu un adverb); 

Mănâncă orez / mult.; Mănâncă dulceaţă / multă. (mult — complement direct 
exprimat prin pronume nehotărât, masculin, singular); 

Măânâncă mult. (adverb; cf. Mănâncă mult / suficient. ). 

În aceste contexte, pe fondul aceleiaşi trăsături semantice intrinsece, opoziția 
gramaticală adverb / pronume se neutralizează. 

Pentru evitarea numelui propriu se foloseşte un cuantificator nedefinit cu 

trăsătura semantică intrinsecă [+ Specific], invariabil cutare (a venit cutare; a citit 
cutare). Cutare intră în opoziția + / — Specific cu cineva, respectiv ceva. 


CE Scanned with OKEN Scanner 


1.2. Adjectivul pronominal nehotărât 


Unele pronume nehotărâte au corespondente adjective pronominale 
nehotărâte, acordate în gen, număr, cuz cu nominalul determinat, în timp ce altele 
nu au corespondente adjectivale; există câteva adjective pronominale nehotărâte 
care nu au corespondent pronominal. 


1.2.1. Realizări exclusiv pronominale 
Au întrebuințare exclusiv pronominală următoarele forme: cineva, careva; 
altcineva, altceva, altcareva, alrcâtva; oricine; fiecine; oarecine. 


1.2.2. Realizări pronominale şi adjectivale e 

Toate celelalte forme au corespondente adjectivale. Unele adjective 
pronominale nehotărâte corespunzătoare pronumelor au forme uşor modificate, în 
sensul absenței „articolului” din structură (cu excepţia formelor unii, vreunii, unele, | 
vreunele) şi a particulei invariabile -a; forma una are corespondentul adjectival o 
(una / o; vreuna / vreo). În felul acesta, adjectivele pronominale nehotărâte un, o 
sunt omonime cu articolele nehotărâte şi cu numeralele cu valoare adjectivală; 
dezambiguizarea se face contextual. . 

A sunat un om la uşă. Omul te căuta pe tine. (un / -l — articol nehotărât / 
articol hotărât); E 

Un om săpa, alt om punea semințele în pământ, alt om punea apă. (un... alt... 
alt — adjective pronominale nehotărâte); 

Un copil citea, doi copii scriau, trei copii priveau pe geam. (un... doi... trei — 
numerale). 

Tot are un statut aparte; pune probleme de încadrare morfologică şi 
sintactică: pronume nehotărât, centru de grup sintactic, respectiv adjectiv 
pronominal nehotărât, determinant. 


Atunci când se combină cu un nominal (toți oamenii, oamenii toți, toţi 
aceşti oameni, oamenii aceştia toți) prezintă particularități morfologice 
comune cu adjectivul pronominal (acordul în gen, număr şi caz cu 
Substantivul determinat), dar particularități sintactice, combinatorii diferite de 
ale adjectivelor pronominale nehotărâte: în timp ce toate adjectivele 
pronominale nehotărâte apar numai în faţa nominalului determinat, tot apare 
și în postpoziţie; în timp ce toate adjectivele pronominale antepuse sunt în 
distribuție complementară cu. articolul hotărât (adică precedă întotdeauna 
substantive fără articol hotărât), tor este coocurent cu articolul hotărât. De 
aceea, tot pare să intre ca bază în relaţie cu o apoziţie determinativă postpusă 
([7oi] [copiii] au venit la şcoală., [Toţilltrei] au fost vinovaţi) împreună cu 
care formează o singură unitate prozodică; are comportament asemănător cu 
apoziţiile acordate: [Vecinii] [toţi] mă cunoşteau., [Copiii], [toți], au spus 
acelaşi lucru., [Colegilor], [tuturor], le voi spune acelaşi lucru. Şi alte aspecte 
ale comportamentului semantico-sintactic apar ca argumente în favoarea ideii 
că tot ar avea statut pronominal, nu adjectival: coocurența în acelaşi lanţ de 
adjuncţi cu alţi cuantificatori ([roare]laceste multe încercări] / [aceste multe 
încercări)ltoate]); păstrarea mărcilor flexionare de genitiv-dativ 
([ruturor]lacestor mulți şi drăguți copii]), în condiţiile în care, într-o 

succesiune de determinări, morfemele de genitiv apar doar la primul element 
din stânga al lanţului (frumoşilor copii / multor copii / drăguților copii / 
acestor copii, dar acestor mulți frumoşi copii, nu "acestor multor frumoşilor 
copii). În baza acestor argumente gramaticale şi semantice, S-ar putea 
conchide că tot este un cuantificator liber, funcţionând, indiferent de poziția 
în enunţ, drept centru al unui grup nominal fără determinări. 


Uneori, între realizările pronominale şi cele adjectivale ale cuantificatorilor 
există diferențe de frecvență. Astfel, ceva, oricât, oricare sc realizează mai 
frecvent ca pronume, mai rar ca adjective pronominale; dimpotrivă, câtva, fiece se 
realizează mai frecvent ca adjective pronominale, mai rar ca pronume. 


1.2.3. Realizări exclusiv adjectivale 

Au realizări exclusiv adjectivale următoarele forme (neincluse în tabelele de 
sub 1.1): anumit / anume, alde, nişte», niscai(va). 

Pentru cuantificarea nedefinită specifică unor entități cu trăsătura semantică 
[+ / — Uman] se foloseşte adjectivul pronominal nehotărât anumit (cu flexiune 
comună cu a adjectivelor cu patru forme: anumit, anumită, anumiţi, anumite. 
anumitor) sau adjectivul invariabil (provenit prin conversiune din adverb) anume. 
Ambele pot apărea în fața substantivului determinat (un anumit / anume om, o 
anumită / anume carte) sau după acesta (un om anumit / anume, o carte anumită / 
anume). Anumit / anume intră în opoziţia [+ / — Specific] cu adjectivul pronominal 
oarecare: un anumit om / un om oarecare, o carte anume / o carte oarecare. 

Pentru a exprima apartenența unui individ la o clasă de entități cu proprietăți 
vag precizate (reprezentant al speciei cu proprietăţi vag exprimate) se foloseşte 
adjectivul pronominal invariabil alde. Alde este popular şi apare în faţa unor 
substantive proprii, a unor substantive exprimând grade de rudenie sau a unor 
pronume personale (alde lon, alde tata, alde noi / voi, dar şi alde tine). Uneori 
apare însoţit de prepoziţia de cu sens partitiv (Între aceşti din urmă erau de-alde 
bătrânul Alecu Forescu, poreclit şi Tolstoi.). Substantivele / pronumele însoţite de 
alde dobândesc adesea sens peiorativ. În combinaţie cu demonstrativul astea / alea 
înseamnă „lucruri de felul...” (Învață danțul, vistul şi multe d-alde alea. — 
Gr. Alexandrescu, Satiră. Duhului meu). 

Pentru a exprima aproximarea nonspecifică, se foloseşte în contextul 
substantivelor masive, nonnumărabile adjectivul pronominal nehotărât nişte: (A 
cumpărat nişte peşte.), intrând în opoziţie semantică cu mult, puțin, care exprimă 
aproximarea specifică (A cumpărat mult / puțin peşte.). In contextul unor substantive 
numărabile la plural, opoziţia se stabileşte între nişte, (articol nehotărât) şi mulți, puțini. 


Pentru o discuţie asupra lui nişte, şi nişte, vezi Substantivul, 4.2. 


Corespondentul popular, colocvial 'al lui nişte, şi niştez este niscai(va). 


2. FLEXIUNEA PRONUMELUI ŞI A ADJECTIVULUI 
PRONOMINAL NEHOTARAT 


Din punctul de vedere al formei, membrii clasei pronumelui nehotărât se 
grupează, pe tipuri structurale și flexionare, astfel: 

unul cineva | altcineva | oricine fiecine | oarecine cutare 
vreunul ceva altceva orice fiece oarece 
altul careva | altcareva | oricare fiecare | oarecare 
Ocâtva ?altcâtva oricât ?fecât ?oarecât 


Termenii care alcătuiesc aceste tipuri structurale diferă între ei sub aspectul 
frecvenţei (sunt puţin frecvenți: altcâtva, fiecine) şi al repartiţiei stilistice (termenii 
din tipul 6 sunt regionali, învechiţi, populari); unii dintre termeni, deşi sunt posibili 
sub aspect structural, nu par a fi selectaţi de uz (notaţi în tabel cu semnul întrebării). 

Paradigma flexionară a termenilor din tipul flexionar 1 este următoarea: 


C Singular Plural 
az z — 
Masculin Feminin Masculin Feminin 


N=Ac |unul; altul; unii; alţii; vreunii 
G=D unuia; altuia; unora; altora; 
vreuneia vreunora i 


În flexiunea acestor termeni se manifestă categorii gramaticale comune cu ale 
altor pronume nepersonale (pronumele demonstrativ, negativ, relativ, interogativ). 
Ca la toate pronumele care nu cunosc categoria persoanei lipseşte din paradigmă, 
din motive semantice, vocativul. Opoziţiile gramaticale se marchează prin 
desinențe care exprimă solidar genul, numărul şi cazul; la singular opozițiile 
gramaticale sunt marcate suplimentar şi prin forma de gen şi număr a „articolului” 
care intră în structura pronumelui nehotărât. Au desinențele de genitiv-dativ 
specifice . flexiunii pronominale (-ui, -ei, -or), comune cu ale pronumelui 
demonstrativ, relativ, interogativ şi ale articolului. Prezintă omonimia tipic 
pronominală: nominativ = acuzativ # genitiv = dativ şi la masculin şi la feminin, Şi 
la singular şi la plural (când au în paradigmă aceste forme). 

Structura morfematică este următoarea: rădăcină (un / alt / vreun) + desinenţă 
de gen, număr, caz (Ø / Ø / -i / -e / -ui / -ei / -or) + „articol hotărât” la cazurile 
directe (diferențiat pentru gen şi număr: -ul / -a / -i / -le) / particula invariabilă -a la 
cazurile oblice. 

Adjectivele pronominale nehotărâte corespunzătoare au următoarea flexiune: 


] i i i i 
Masculin ___|___ Feminin | __ Masculin | Feminin 
un; alt; vreun O, altă; vreo unii; alţi; vreunii | unele; alte; vreunele 


G=D unui; altui; unei; altei; unor; altor; unor; altor; vreunora 
vreunui vreunei vreunora 


Paradigma flexionară a termenilor din tipurile structurale 2-6 este comună cu 
a pronumelor / adjectivelor pronominale interogative care intră ca baze de formare 
în structura acestor pronume nehotărât. (vezi Pronumele şi ad jectivul pronominal 
interogativ). 

Paradigma flexionară a termenilor din tipul structural 7 este următoarea: 


Singular Plural 
az = T - a 
Masculin Feminin Masculin Feminin 
Nae je mult; | toată; multă; | toți; mulţi; puţini; | toate; multe; 


uțin; atât(a) puţină; atâta atâția putine; atâtea 
tuturor(a); multora; | tuturor(a); multora; 
puținora; atâtora 


uținora ; atâtora 

Opoziţiile de gen şi număr se marchează prin desinenţe, însoţite la plural de 
alternanţa fonetică ż / f. La unele forme (mai ales de plural), apare obligatoriu 
particula invariabilă -a, iar la altele, facultativ. La singular, paradigma cazuală este 
defectivă; în lipsa unor forme de genitiv-dativ, se folosesc construcţiile analitice 
echivalente cu genitivul — a + acuzativ (a + mult / puțin / atâta), respectiv 
echivalente cu dativul — la + acuzativ, puţin frecvente însă. La formele care au 
flexiune pentru genitiv=dativ, formele flexionare de genitiv=dativ sunt în variaţie 
liberă cu structurile analitice (prepoziționale) echivalente cu genitiv=dativul 
(multora / a mulţi; multora / la mulți; tuturor / a toți; tuturor / la toți). 

La cuantificatorii din această serie, opoziția singular (toată, multă, puţină) / 
plural (roți, mulți, puțini) are o semnificaţie specială: entități nondiscrete, 
nonnumărabile, percepute ca masă / entităţi discrete, percepute ca numărabile (vezi 
Substantivul, 4.2). 

Adjectivele pronominale nehotărâte corespunzătoare pronumelor din această 
serie au aceeaşi formă cu pronumele corespunzătoare; particula -a lipseşte din 
structura adjectivelor pronominale cu excepţia formelor atât (unde apare facultativ 
atât zgomot / atâta zeomot) şi tuturora (antepus nominalului determinat — tuturor 
oamenilor; postpus — oamenilor tuturora). 

Paradigma flexionară a termenului cutare este următoarea: 


c Singular 


az 
cutare | o o 
cutäruia / lui cutare _| cutăreia | = | =- 


Paradigma este defectivă la plural; ca subiect cutare se combină doar cu un 
verb la singular (Cutare a greşit. / Cutare au greşit.). Se remarcă omonimia de gen 
la nominativ = acuzativ; opoziţia cazuală N=Ac / G=D este marcată suplimentar şi 
prin alternanța fonetică a / ă. Desinenţele pentru genitiv=dativ sunt specific 
pronominale, comune cu ale pronumelui demonstrativ, relativ, interogativ: -ui, -ei. 

În ipostaza de adjective pronominale, formele sunt aceleaşi, cu excepția 
formelor de G=D care pierd particula -a. | 


3. POSIBILITĂŢILE COMBINATORII ALE PRONUMELUI ŞI ALE 
ADJECTIVULUI PRONOMINAL NEHOTARAT 


Pronumele nehotărât poate apărea drept centru de grup sintactic şi ca adjunct, 


în limitele compatibilităţilor semantice. Adjectivul pronominal nehotărât este 
adjunct în cadrul grupului pronominal (vezi II, Grupul nominal, 3). 

3.1. Pronumele nehotărât — centru de grup sintactic 


În calitate de centru de grup sintactic, pronumele nehotărât apare de obicei 
singur, fără determinări. Dintre determinări, când apar, cele mai frecvente (datorită 
semanticii pronumelor nehotărâte) sunt construcţiile partitive introduse prin dintre / 
din. Al doilea nominal din structură poate fi un substantiv numărabil la plural / 
pronume la plural (unul dintre noi, altul dintre vinovaţi, cineva dintre colegii tăi, 
altcineva dintre voi, oricare dintre aceştia, fiecare dintre studenți) sau un 
substantiv care denumeşte colectivitatea sau, prin metonimie, spaţiul care 
adăposteşte colectivitatea în raport cu care se face cuantificarea (unul din clasă, 
altul din grup, cineva din anturajul tău, altcineva de aici, oricare din echipă, 
fiecare din casă). 

Mai rar, pronumele nehotărâte pot primi determinări nominale în genitiv / 
posesive (fiecare al Mariei / al meu, toți ai prietenilor mei / ai noştri) sau nominale 
legate prin prepoziţie (Toate de lângă fereastră erau pregătite., Orice de la tine e 
bine venit., Altceva de la Marina nu am primit.) şi substituibile cu propoziţii 
relative (Toate care se aflau lângă fereastră erau pregătite., Altceva care să fi fost 
de la Marina nu am primit.). Rar, pot primi ca determinativi verbe la supin (Vreau 
ceva de scris, Mă interesează orice de citit, Caut pe altcineva de trimis la 
cumpărături.). Unele pronume nehotărâte pot primi ca adjuncţi, în limitele 
compatibilității semantice, adjective propriu-zise sau adjective participiale (ceva 
frumos / bun / interesant; ceva uitat / început / ascultat; unul mai vesel / mai 
harnic; oricine interesat / preocupat de această problemă). 

Dintre pronumele nehotărâte cele compuse cu ori pot funcţiona şi ca relative, 
deci coocurența cu un relativ este neacceptată (Orice ce vine de la tine e bine 
venit. / Orice vine de la tine e bine venit.). 

Pronumele compuse cu fie pot apărea în anumite contexte fără acest element 
de compunere, rezultând forme de pronume nehotărâte omonime cu pronumele 
relative (care; = pronume relativ; carez = pronume nehotărât): Mergea fiecare pe 
unde putea. = Mergea care pe unde putea.; Vorbea fiecare ce ştia. = Vorbea care 
ce ştia.; Face fiecare ce vrea. = Face care ce vrea. Folosirea lui carez — pronume 
nehotărât — este învechită, populară. 

Pronumele tor se poate combina cu substantive articulate hotărât (tofi copiii), 
cu grupuri nominale formate din substantiv + adjectiv (rar, cu topica inversă 
adjectiv + substantiv; toți copiii harnici / “toți harnicii copii; toți poeţii mari / tofi 
marii poeți), cu grupuri nominale formate din adjunct + substantiv (toti aceşti 
oameni / toţi oamenii aceştia, toți ceilalți oameni / toți oamenii ceilalți). În lanţul 
adjuncţilor, tor ocupă de obicei prima poziţie din extremitatea stângă a grupului 
sintactic când este antepus substantivului sau ultima poziţie din extremitatea 
dreaptă a grupului sintactic când este postpus substantivului (roate aceste ale lor 
frumoase gânduri / aceste frumoase gânduri ale lor, toate; toți trei vinovaţii / cei 
trei vinovaţi, toţi). Poziţia lui tot în raport cu alţi adjuncţi este o dovadă că, la 
nivel logico-semantic, cuantificarea universală (globală) se face după ce o 
submulțime de entități a fost delimitată succesiv- prin diverşi alți adjuncți 
(roțilaceştiltreil cuminţi(copii]]]]). Rar, tot poate apărea în interiorul grupului 

nominal format din obiect posedat + posesor (toată dragostea mamei / dragostea 
mamei toată / dragostea toată a mamei; toată averea lor, averea lor toată, averea 
toată a lor). Atunci când apare ca subordonat al unui nominal în cazul genitiv, tot 
este obligatoriu antepus nominalului în genitiv (caietele tuturor acestor copii / 
caietele copiilor acestora tuturor). Nu se poate combina direct cu un adjectiv ("toți 
atenți au luat note mari), ci prin intermediul pronumelui semiindependent cel, 
(vezi Pronumele şi adjectivul pronominal demonstrativ) ( Toţi cei atenţi au luat 
note mari.). Prezintă restricţii de topică în combinarea cu pronumele personale (ei 
tofi / toţi ei) şi cu numeralul (roți trei / “trei tofi). În poziția de subiect are frecvent 
în structura sa „articolul hotărât”: Totul contează: şi mintea, şi sufletul... / Pentru 
mine contează totul): şi mintea, si sufletul...; prezenţa articolului rezolvă uneori 
omonimia pronume / adverb (adv. Tot contează (fapta ta], chiar dacă ţi-ai cerut 
iertare.). Toţi / toate în poziţia de subiect permite acordul cu persoana I, a II-a sau 
a I-a plural a verbului predicat: Toţi am greşit. / Toţi aţi greşit. / Toţi au greşit., 
ceea ce ar putea fi un indiciu al relației apozitive dintre toți şi subiectul 
nelexicalizat (noi / voi / ei), deci al emfazei subiectului prin cuantificator; situația 


ar fi analogă cu cea a pronumelui de întărire (vezi Pronumele şi adjectivul 
pronominal de întărire). 


3.2. Pronumele nehotărât — adjunct 


Ca adjunct, pronumele nehotărât se poate lega de centrul nominal prin 
morfemul de genitiv (cartea oricui, casa fiecăruia, întrebarea tuturor) sau prin 
prepoziţie (cartea de la cineva, caietul pentru fiecare, felicitarea de la unii). 


3.3. Pronumele nehotărât — apoziţie 


Ca apoziţie, pronumele nehotărât poate apărea pe lângă un substantiv (Un 
răufăcător, cineva, spărsese uşa.; Un elev, oricare, să vină la mine.; Copiii, 
fiecare, voiau să ajungă mai repede acolo.) sau ca baze pentru apoziţii (Cineva, un 
necunoscut, îl lăsase pe prag.; Altcineva, un băiat, să vină la mine.). Pentru toți 
vezi supra, 1.2.2, 3.1. 

Uneori, în îmbinări cvasilocuţionale, cuantificatorii pot intra în relaţii 
apozitive cu pronume personale propriu-zise sau cu demonstrative: eu unul / "unul 
eu, noi toți / toţi noi, aceştia toţi / toți aceştia. 

Cuantificatorii nedefiniţi se pot combina şi între ei, intrând în relaţii de tip 
apozitiv (Cineva, oricare, să mă ajute să pun asta pe masă.; Alicineva, oricine, să 
vină la tablă.; Oricare, fiecare, să încerce pentru el.) sau se pot coordona (Altceva 
şi alicineva mă interesează.; Cineva şi ceva nu mi-a plăcut.; Altceva şi altcineva 
mă preocupă acum.) Cuantificatorii nedefiniţi se pot combina şi cu cuantificatori 
definiţi numerici, formând îmbinări fixe, cvasilocuţionale: toți trei / trei toți, 
oricare doi / "doi oricare, alții doi / "doi alții. 


3.4. Funcţiile sintactice ale pronumelui nehotărât 


Pronumele nehotărâte pot îndeplini orice funcţie sintactică în cadrul 
propoziției, în limitele compatibilităţilor semantice: subiect (Oricine ar fi interesat 

de o aşa ofertă.), nume predicativ (Vinovatul ar putea fi oricare dintre ei.), atribut 
(Părerea fiecăruia contează.; Premiul pentru unul dintre ei este mai mare decât 
pentru ceilalți.), complement direct (Căutaţi pe cineva?), complement secundar 
(M-a rugat ceva.), complement indirect (Por spune asta oricui.), complement 
prepoziţional (Te gândeşti la cineva anume?), predicativ suplimentar (L-am găsit 
altul decât copilul pe care îl lăsasem acasă cu doi ani în urmă.), circumstanţial 
(Voi ajunge acolo înaintea oricui altcuiva... | ri 

In poziția de complement direct, unii cuantificatori nehotărâți cu trăsătura 
semantică [+ Animat] apar obligatoriu fără dublare clitică (cineva, altcineva, 
oricine, fiecine), alții cu dublare clitică facultativă în funcție de gradul de 
specificitate (toți ceilalți). Apare obligatoriu dublat prin clitic pronumele nehotărât 
tot / toată / toți / toate; excepţie de la regula dublării obligatorii face forma tot, 
când este antepusă / postpusă verbului şi are determinări atributive (Tot ce i se dă 
mănâncă., Mănâncă tot ce i se dă.). 


În enunţul Mănâncă tot ce i se dă., tot poate fi interpretat şi ca adverb 
al verbului mănâncă, iar propoziţia relativă ca o completivă directă a verbului 
mănâncă; ambiguitatea structurală a enunțului ar putea justifica absenţa 
dublării clitice a lui tot. | 


În poziția de complement indirect, dublarea clitică a cuantificatorilor (atunci 
când cuantificatorii respectivi pot apărea în această poziţie) este facultativă, corelată 
cu gradul de specificitate (Voi cere oricui acelaşi lucru. / Îi voi cere oricui acelaşi 
lucru.) (vezi II, Complementul direct, 3.1.2, Complementul indirect, 3.3). 


3.5. Comportamentul sintactic al adjectivului pronominal nehotărât 


Adjectivele pronominale nehotărâte au, în general, poziţie fixă: antepuse 
substantivului nearticulat (un om, alt om, vreun om, ceva treabă, câtva timp, 
oricare om, orice om, oricât timp, fiecare om, fiece clipă, cutare om, niscaiva 
oameni, nişte peşte). Excepţie de la această regulă fac adjectivele pronominale 
mult, puțin, atât care apar fie antepuse, fie postpuse unui substantiv nearticulat 
(mult lapte / lapte mult, puţin timp / timp puţin, atâta mâncare / ?mâncare atâta; 
vezi supra, 2); în mod analog se combină mulți, puțini, alți cu alte pronume 
nehotărâte: mulți alții / alţii mulți, puțini alții / alţii puţini; mulți alții / alții mulți. 
Postpunerea corespunde emfazei. Tot este un cuantificator liber, deci poate apărea 
atât înaintea nominalului / grupului nominal, cât şi după acesta (tofi oamenii / 
oamenii toți; vezi supra, 1.1.2). 

Când apare în grupuri nominale cu structura centru nominal + adjunct 
adjectival, adjectivul nehotărât blochează, în general, antepunerea adjectivului; 
doar un număr mic de adjective calificative se pot antepune (orice om serios / 
orice serios om; alt om drăguţ / “alt drăguţ om; fiecare om conştient / "fiecare 
conştient om; mulți oameni inteligenţi / “mulți inteligenți oameni: nişte peşte 
proaspăt / nişte proaspăt peşte; alt elev neatent / “alt neatent elev; orice cameră 
mare / orice mare cameră; vs orice fată tânără / orice tânără fată; orice realizare 
mare / orice mare realizare; fiecare problemă nouă / fiecare nouă problemă). 

Cuantificatorii nu modifică topica posesivelor, astfel încât posesivele pot apărea 
atât după substantiv, cât şi înaintea lui (oricare vorbă a ta / oricare a ta vorbă), nu 
însă înaintea cuantificatorilor (a ta orice vorbă — poetic, arhaic). Cuantificatorii 
universali stau înaintea demonstrativelor (oricare aceste probleme / "aceste oricare 
probleme), în timp ce cuantificatorii existenţiali stau după demonstrative (aceste 
alte probleme / "alte aceste probleme). Cuantificatorii cantitativi nedefiniți stau 
după demonstrative (aceste multe probleme / aceste probleme multe). 

Cuantificatorii se pot combina şi între ei. Cuantificatorii universali stau 
înaintea cuantificatorilor existenţiali (orice altă problemă / “altă orice problemă; 
fiecare alt candidat / ‘alt fiecare candidat). În combinarea cuantificatorilor 
existenţiali cu cei cantitativi nedefiniţi (mult, puţin), topica se corelează cu 
diferențe de ierarhizare a cuantificării: multe [alte probleme) = „alte probleme 
considerate a fi numeroase” / alte [multe probleme] = „multe probleme considerate 
a fi de o natură diferită”. Cuantificatorii nedefiniți stau înaintea cuantificatorilor 
numerici: oricare trei răspunsuri / "trei oricare răspunsuri, la fiecare două zile / 
"la două fiecare zile, la fiecare al doilea răspuns / 'la al doilea fiecare răspuns. 


4. COMPORTAMENTUL DISCURSIV AL PRONUMELUI ŞI AL 
ADJECTIVULUI PRONOMINAL NEHOTĂRÂT 


Sub aspect referenţial, cuantificatorii se comportă ca deictice (clasa entităților 
cuantificate este identificabilă direct din contextul de comunicare: Dă-mi şi mie 
câteva! — gest indicând spre alunele aflate pe masă), ca anaforice (clasa entităţilor 
cuantificate este identificabilă din enunț: Mănânc alune. Vrei şi tu câteva?) sau ca 
generice (E ceva putred în Danemarca... 

Deşi la nivelul sistemului zonele de semnificaţie ale pronumelor nehotărâte 
sunt clar delimitate (vezi supra, 1), la nivelul uzului apar devieri contextuale în 
sistemul sensurilor. Unele pronume le concurează pe altele, vorbitorii manifestând 
preferinţe contextuale şi / sau individuale pentru anumite forme. Astfel: careva este 
concurat de cineva (Stie careva / cineva dintre voi răspunsul la întrebarea mea?); 
puţin este concurat de ceva (Mai dă-mi puţin / ceva timp de gândire), fiecare este 
concurat de tot (Fiecare om / tot omul vrea să-i fie bine.); orice poate fi înlocuit cu 
ceva (Dă-mi o hârtie, ceva / orice.). 

Comportamentul semantic-referenţial al cuantificatorilor nu este influenţat de 
statutul gramatical de pronume, respectiv de adjectiv pronominal. Contextul însă, 
în anumite limite, poate modifica semnificația cuantificatorilor; aceştia pot dobândi 
semnificații suplimentare, ataşate sensului nedefinit: semnificaţie demonstrativă 
(Atâta patimă am şi eu., Atâta aştepta..., Nu s-a mulțumit cu atâta., Atâta tot am 
avut de spus., Atâta a fost de ajuns ca să-mi dau seama cu cine am de-a face., Am 
asistat la întrecerea dintre unul şi altul.) semnificaţie cumulativă, în combinaţie 
cu articolul nehotărât (Un altul ne prezintă diapozitive.; Va veni o altă zi mai 
bună.);, semnificaţie emfatică (Eu unul voi vota împotrivă.; Pe mine unul nu mă 
amestecați în chestia asta.; Ion unul nu ştie nimic din toate astea.), semnificaţie 

superlativă (E ceva de lucru! = „E mult de lucru.”; Am atâta de lucru! = „foarte 
mult”; Voi face asta cu orice preţ! = „preţ foarte mare”; Și-a dat toată silința.; Am 
toată admirația față de el.; Se bucură de tot respectul meu (tot + abstracte); Au star 
de vorbă ceva! = „timp îndelungat”; Costel ăsta e ceva de speriat!; Cine a mai 
văzut una ca asta?!) semnificaţie depreciativă (Te-a căutat unul Popescu...: Te-a 
căutat unul care zicea că-i eşti dator.) 

În structurile corelative unul... altul / celălal!, fiecare dintre cele două 
pronume îşi pierde semnificaţia intrinsecă, devenind conectori cu funcţie de 
organizare a discursului: Am doi copii. Unul este medic, altul este inginer. 

Pronumele / adjectivele pronominale nehotărâte pot fi parte a unor strategii 
pragmatice de aproximare, de atenuare a expresiei sau de exagerare, de distanţare 
ironică de enunț sau de empatizare cu interlocutorul: A făcut el ceva-ceva, dar nu 
tot. (aproximare); Am şi eu o oarecare contribuţie la toate astea. (atenuare); Æ şi el 
cineva în grupul lui, nu un fitecine...(exagerare); Adu şi tu niscaiva conspecte mai 
vechi. (detaşare ironică); Ai făcut şi tu oarece prostiuțe pe acolo, nu? (empatizare). 

Ca expresii ale vagului, pronumele nehotărâte pot fi folosite deliberat pentru 
evitarea unor afirmații tranşante; în astfel de contexte, semnificații vagi, imprecise 
dobândesc şi alte pronume (demonstrative), substantive (problemă, chestiune etc.), 
adverbe, verbe lăsate fără complemente sau folosite ca reflexive impersonale: 

A greşit când nu a fost foarte atent în legătură cu această chestiune. A 
subestimat, probabil, anumite chestiuni şi nu s-a consultat. Se cam împrumută 
regulile din istorie şi de la alții. (EZ, 2004) 

Unii cuantificatori pot apărea cu valoare neutră: una, alta, cu semnificația de 
„Problemă, întâmplare” (Alta acum! Tu mereu eşti nemulțumită!; Să-ţi spun una şi 
mai şi...; Spunea unul una, altul alta; Din una în alta au ajuns şi la problema 
banilor.); tot, cu semnificaţia „tot ce se întâmplă, tot ce e de văzut / de auzit / de 
făcut” (Pereţii sunt subțiri, deci se aude tot de la vecini.: Martorul văzuse tot, deci 
acum trebuia lichidat.); alte cele cu semnificaţia „lucruri neobişnuite” (A terminat 
cu fumatul, acum s-a apucat de alte cele.). 

Unul...altul apar frecvent corelative, cu rol de conectori pragmatici, singuri 
(Am două motive să nu vin: unul-că m-am supărat pe el, altul că nu mă interesează 
tema conferinţei lui.), în structura unei locuţiuni adverbiale (Pe de o parte, n-am 
încredere în el, pe de altă parte, am nevoie de el.) sau în structura grupării 
cvasilocuţionale reciproce (vezi Pronumele reflexiv, 1.4). 


PRONUMELE ȘI ADJECTIVUL PRONOMINAL NEGATIV 
1. ASPECTE DEFINITORII 


Pronumele negativ reprezintă (= evocă) în discurs un ansamblu vid de entități 
(N-a venit nimeni.; N-a zis nimic. ). 

Este o clasă cu trei termeni: nimeni, nimic, niciunul. Se realizează numai ca 
pronume (nimeni, nimic) sau ca pronume (niciunul) şi adjectiv pronominal (niciun). 

Grigore luga îl privi o clipă şi nu răspunse nimic. (L. Rebreanu, Răscoala) 

Nimeni nu este mai presus de lege. 

Poate că niciunul, pentru nimic în lume, nu ar fi cerut însă celuilalt să mai 
rămână. (Camil Petrescu, Ultima noapte) | 

Faţă de pronumele nehotărât, pronumele negativ întră într-un sistem de 
opoziții mult mai simplu. Sunt funcţionale opoziţiile: apreciere cantitativă / 
apreciere calitativă; [+ Animat] / [- Animat]; [+ Separativ] / [- Separativ]. Pe baza 
acestor opoziții, zona cuantificării negative se organizează astfel: 


Apreciere cantitativă Apreciere calitativă 


Nimie — Animat + Animat + /- Animat 
+ Uman 


nimic nimeni niciunul 


2. FLEXIUNEA PRONUMELUI ȘI A ADJECTIVULUI 
PRONOMINAL NEGATIV 


Membrii clasei pronumelui negativ prezintă diferite grade de variaţie morfologică. 
NICIUNUL 


Singular Plural 
Caz : = z ERT 
Masculin Feminin Masculin Feminin 
niciunele 
G=D niciunuia niciuncia niciunora 


Niciunul variază în raport cu genul, numărul şi cazul (primul termen din 
structură, adverbul zici este invariabil; variază pronumele nehotărât). Are flexiunea 
specifică mai multor clase de pronume: forme distincte pentru masculin şi feminin 
(atunci când evocă substantive neutre are la singular formă de masculin, iar la 
plural, formă de feminin); la G=D apare la plural omonimia formelor de masculin 
şi feminin. 

Ca determinant al unui nume la singular, cu care se acordă în gen, număr şi 
caz, adjectivul pronominal negativ are, față de pronume, formă parțial modificată: 
niciun om nu a venit, nicio fată nu a răspuns, niciunui om nu i-a plăcut, niciunei 
fete nu i-a spus. Adjectivul pronominal negativ stă întotdeauna înaintea 
substantivului pe care îl determină, având rol de integrator enunțiativ; în 
combinaţie cu adjectivul pronominal negativ substantivul apare nearticulat. 


NIMENI 


Context unic de singular masculin 
nimeni 
O G=D nimănui | 
Nimeni se actualizează doar în contexte de masculin singular (Nimeni nu a 


-_ —_ + Lă Li w . * ». . 
fost văzut. / "Nimeni nu a fost văzută. / Nimeni nu au fost văzuți. / Nimeni nu au 
fost văzute.), marcând opoziţia N=Ac / G=D prin desinenţa specifică pronumelor 

-ui şi prin alternanța fonetică e / ă. La dativ, paralel cu forma flexionară, poate 
apărea forma analitică (prepoziţia la + nimeni: N-a dat la nimeni nimic.). Nu are 


corespondent adjectival. 
NIMIC 


Context unic de sinpular masculin 
nimic 


Nimic este invariabil, actualizat în context unic de masculin singular, 
nominativ — acuzativ (Nimic nu e bun. / Nimic nu e bună. / Nimic nu sunt buni. / 
“Nimic nu sunt bune.). Nu se realizează ca adjectiv pronominal. 


Pronumele nimeni, nimic cunosc şi variantele populare, colocviale cu 
-a invariabil: nimenea, nimănuia, nimica. 


3. POSIBILITĂŢILE COMBINATORII ALE PRONUMELUI ŞI ALE 
ADJECTIVULUI PRONOMINAL NEGATIV 


Pronumele negativ apare de obicei singur în enunţ, fără determinări (vezi II, 
Grupul nominal, 3). Impune verbului forma negativă, indiferent de poziţia 
sintactică pe care o ocupă în enunţ; româna cunoaşte deci fenomenul dublei negaţii 
(vezi II, Negaţia): 

Niciunul nu e vinovat. 

Nimeni nu a înțeles lecţia. 

Nu-mi pasă de nimic. 

N-a invitat pe nimeni. 

Atunci când în enunţ apar şi cuantificatori nehotărâţi, aceştia se transformă în 
echivalentele negative, dacă se află în domeniul negaţiei; apare deci fenomenul 
negației multiple: 

Cineva a înțeles ceva. > Nimeni n-a înţeles nimic. 

Toţi au avut ceva de spus. > Nimeni n-a avut nimic de spus. 

lon a spus ceva. > lon n-a spus nimic. 

un fenomen înţeles de toţi > un fenomen neînțeles de nimeni. 


Intre pronumele nehotărâte şi pronumele negative se stabilesc 
următoarele corespondențe: 


Pronume nehotărât Pronume negativ 
CEVA: A cumpărat ceva. NIMIC: N-a cumpărat nimic. 


CINEVA: Te-a căutat cineva. NIMENI (nonseparativ): Nu te-a căutat nimeni. 
NICIUNUL (separativ): Nu te-a căutat niciunul. 
Dacă nu se află în domeniul cuantificatorului negativ, cuantificatorii 
nehotărâţi rămân neschimbaţi: 
Cineva a ales ceva. > Din tot ce i s-a oferit, cineva n-a ales nimic. / Nimeni 
n-a ales ceva util, 
Toţi au avut ceva de spus. > Cineva n-a avut nimic de spus. 


Ion a spus ceva nou. > lon n-a spus ceva nou. 
un fenomen înţeles de toţi > un fenomen neînțeles de toţi. 

Astfel, diferența dintre Jon n-a spus nimic şi lon n-a spus ceva („lon nu a 
spus nimic” / „Ion a spus ceva, dar a omis să spună un anumit lucru”) se explică 
prin domeniul negaţiei: domeniu extins la nivelul enunţului, respectiv domeniu 
restrâns la nivelul predicatului sintactic (Jon n-a spus x, unde x este mulțime vidă / 
Jon n-a spus x, unde x este mulțime nonvidă). Diferența de sens se corelează cu o 
diferență de intonaţie (vezi II, Negaţia). 


3.1. Pronumele negativ = centru de grup sintactic 


Pronumele negativ este însoțit de determinări partitive: Nimic din ce spune 
nu este adevărat.; Nimeni dintre cei prezenţi nu cunoaşte regulile.; Niciunul dintre 
participanţii români nu s-a calificat în finale.; Niciunul din trei nu a reuşit această 
performanţă. 

Mai rar, pronumele negative pot apărea însoțite şi de determinări: substantiv 
cu prepoziţie / pronume cu prepoziție / adverb cu prepoziţie / supin: Nu mă 
interesează nimic din casă / de la Ion / de la tine / de acolo / de băut.; Niciunul 
din clasă / de la tine / de acolo nu a rezolvat corect problema. 

Rar, pronumele negativ este determinat de un genitiv / posesiv: Nu mă 
interesează nimic al Mariei / al vostru. 

In limitele compatibilităţii semantice, pronumele negative pot primi 
determinări adjectivale: Nu am auzit nimic interesant.; Niciunul important nu s-a 
arătat pe acolo.; N-a venit nimeni cunoscut pe acolo. Acceptă şi determinări 
propoziţionale: Nimeni care vrea să scape nu ar face aşa ceva., Niciunul care 
greşeşte nu recunoaşte., Nu s-a întâmplat nimic care să te neliniştească. 

Pronumele negativ se poate combina cu semiadverbe: absolut nimeni / nimic 
/ niciunul. 


Construcţiile cu determinări prepoziţionale — cu excepţia celor cu 
determinări partitive — sunt ambigue, acceptând două interpretări sintactico- 
semantice. De exemplu, în Nu ne-a dar nimic de la ea., de la ea poate fi 
interpretat fie ca un complement prepozițional, determinând verbul a da, fie 
ca atribut, determinând pronumele negativ nimic. 


3.2. Pronumele negativ — adjunct 


Pronumele negativ poate apărea ca adjunct în grupul nominal legat prin 
morfemul de genitiv (Nu mă preocupă soarta nimănui.) sau prin prepoziţie 
(Cadoul de la nimeni nu m-a bucurat cât cadoul de la tine... 


3.3. Funcţiile sintactice ale pronumelui negativ 


Pronumele negativ poate îndeplini diverse funcții sintactice: subiect (Nu-l 
cunoaşte nimeni.), atribut (Ideea niciunuia nu a fost acceptată. ), complement direct 
(Nu-l cunosc pe niciunul.), complement secundar (N-a întrebat pe nimeni nimic. ), 
complement indirect (N-am spus încă nimănui.), complement prepozițional (Nu s-a 
gândit la nimeni şi la nimic.), complement predicativ al obiectului (După toate 
promisiunile, în şedinţă nu l-au numit nimic, nici director, nici director-executiv. ), 

predicativ suplimentar (În şedinţă nu l-au făcut nimic, nici director, nici director- 
executiv.), circumstanţial (Nu vei ieşi din cameră înaintea nimănui. ). | 

Complementul direct realizat prin pronumele nimeni este obligatoriu precedat 
de prepoziţia pe, dar nedublat prin clitic (N-am văzut pe nimeni. / Nu l-am văzut 
pe nimeni. / "Nu am văzut nimeni.). Complementul direct realizat prin pronumele 
niciunul poate apărea cu sau fără prepoziţia pe, dublat sau nedublat prin clitic 
(N-am văzut niciunul. / N-am văzut pe niciunul. / Nu l-am văzut pe niciunul.y, fără 
prepoziția pe apare atunci când referentul are trăsătura [- Uman); pe apare atunci 
când referentul la care trimite pronumele negativ are trăsătura [+ Uman]; dublarea 
clitică se corelează cu trăsăturile [+ Specific], [+ Legat discursiv] (Nu l-am văzut 
pe niciunul [dintre cei despre care am vorbit].). Nimic nu este dublat prin clitic, 
nici precedat de prepoziția pe (Nu mănânc nimic.). Regulile sunt aceleaşi şi în 
situaţii de topică inversă (vezi II, Complementul direct, 3.1.2). 

Complementul indirect realizat prin pronumele nimeni, niciunul este dublat 
prin clitic facultativ, în funcţie de gradul în care se manifestă trăsătura [+ Specific), 
[+ Legat discursiv]: (N-am dat nimănui punctaj maxim. / Nu i-am dat nimănui 
punctaj maxim.; Nu am dat niciunuia punctaj maxim. / Nu i-am dat niciunuia 
punctaj maxim.). Regulile sunt aceleaşi şi în situații de topică inversă (vezi II, 
Complementul indirect, 3.3). 


3.4. Comportamentul sintactic al adjectivului pronominal negativ 


Adjectivul pronominal negativ determină substantive: Niciun om zdravăn la 
minte nu ar face aşa ceva. Rar, adjectivul pronominal negativ este însoţit de altul / 
alt: Niciun alt copil nu m-a impresionat mai mult ca acesta. 


4. COMPORTAMENTUL DISCURSIV AL PRONUMELUI ȘI AL 
ADJECTIVELUI PRONOMINAL NEGATIV 


In unele contexte, pronumele negative capătă semnificaţii particulare, 
standardizate prin uz. Pentru nimic este una dintre formulele pentru a răspunde 
atunci când o persoană mulţumeşte cuiva: — Vă mulțumesc de sfat. /— Pentru nimic. 
Combinația aparent contradictorie nimeni altul urmată de un determinant restrictiv 
marchează surpriza şi / sau emfaza (Nu era nimeni altul decât Dan:). Niciunele este 
folosit cu valoare neutră, cu semnificaţia de „lucruri, cunoştinţe”: N-are de 
niciunele.; Nu ştie de niciunele. 


PRONUMELE ȘI ADJECTIVUL PRONOMINAL INTEROGATIV 
1. ASPECTE DEFINITORII E 


Pronumele interogative reprezintă (= evocă), într-un enunț interogativ 
(propoziţie / frază interogativă parțială), o clasă de entități ai cărei membri trebuie 
fixaţi, prin răspuns, de către alocutor: .. ia 

— Cine; ce; a citit? | 

— Ion, a citit o poezie; Maria, a citit o nu velä; 


să) 

Pronumele interogative sunt mărci lexicale ale unui tip special de enunţ, 
enunţul interogativ (vezi II, Tipuri de enunțuri în funcţie de scopul comunicării, 5). 
Sunt folosite în întrebările parţiale pentru a cere interlocutorului o informaţie legată 
de identitatea unei entităţi (fiinţă, lucru: cine, ce, care) sau o apreciere cantitativă 
în legătură cu aceasta (cât, câtă, câţi, câte). Pronumele interogative anticipă 
referentul care urmează să fie fixat prin răspuns. 

— Cine; a câştigat concursul? 

— lon; . , 

l Pronumele interogative apar ca termeni accentuați în cadrul unor enunţuri cu 
intonaţie descendentă (vezi II, Organizarea prozodică a enunţului). 


1.1. Configuraţia zonei semantice a interogativelor 


Pronumele interogative au conţinut lexical redus şi abstract: „se pune o întrebare 
pentru identificarea referenţilor pe care locutorul (pretinde că) nu îi cunoaşte”. 

Pronumele interogative prezintă unele proprietăţi semantice inerente comune 
cu pronumele nehotărâte în structura cărora intră. Opoziţiile semantice pertinente 
sunt următoarele: [Calitativ / Cantitativ], [+ / — Animat), [Nonnumărabil / 
Numărabil), [+ / — Legat discursiv], [Specificare numerică / Ordinea prin 
numărare] (pentru definirea opoziţiilor vezi Pronumele şi adjectivul pronominal 
nehotărât, 1.1). 

Pe baza acestor „trăsături semantice, zona interogativelor în română se 
configurează astfel: 


Apreciere calitativă | 
— Legat discursiv ` | + Legat discursiv 


+ Animat |- Animat |+/-— Animat 
Specificare | Ordinea prin 
numerică numărare 


care cât, câtă câţi, câte | al câtelea, a câta 


Din cauza rolului de anticipare pe care îl au pronumele interogative, în ciuda 
specializării semantice, pot apărea neconcordanțe între pronumele interogativ din 
întrebare şi trăsăturile semantice ale cuvântului oferit ca răspuns la întrebare 
(neconcordanţă între predicția vorbitorului şi situația de fapt): 

— Cine a căzut? m, 

— Cartea. 


Nonnumărabil 


— Ce vezi? 

— Un copil. Și 

Pronumele / adjectivele pronominale interogative au diverse. funcții 
semantice: identificare (Cine este vinovatul?; La ce film mergem?; Care este 
problema?), categorizare (Ce este soțul dumneavoastră?), selecție (Cine vrea să 
răspundă ?; Care dintre voi a rezolvat problema aşa?; Ce ji-a plăcut mai mult?), 
definire (Ce este un segment de dreaptă?), apreciere cantitativă nonnumărabilă 
(Câtă făină se pune la prăjiuira asta?; Câră răbdare îmi trebuie cu  tine?), 


apreciere cantitativă numărabilă (Câţi nasturi îți lipsesc?). 


CE Scanned with OKEN Scanner 


273 


1.2. Adjectivul pronominal interogativ 


Comportamentul pronominal / adjectival al membrilor clasei este diferit: cine 
cunoaște doar o realizare pronominală, ce, care, cât, al câtelea au atât realizare 
pronominală, gât şi adjectivală; locuţiunea interogativă ce fel de, doar realizare adjectivală. 

Între actualizările pronominale şi cele adjectivale apar diferențe morfologice 
(vezi infra, 2) şi sintactice (vezi infra, 3). În ceea ce priveşte compatibilitățile 
combinatorii, actualizat ca adjectiv pronominal nehotărât, ce se poate combina atât cu 
nominale cu trăsătura semantică [+ Uman], cât şi cu nominale cu trăsătura semantică 
[- Uman]: Ce cărți ai citit în vacanţă?, Ce prieteni noi ţi-ai făcut anul acesta? 


2. FLEXIUNEA PRONUMELUI ȘI A ADJECTIVULUI 
PRONOMINAL INTEROGATIV 


Pronumele interogative prezintă diferite grade de variaţie formală: 
CARE 


ko Singular n | e Plural __.. | 
Masculin Masculin 


Care prezintă omonimie totală la nominativ = acuzativ (Care a fost premiat?; 
Care a fost premiată?; Care au fost premiaţi?; Care au fost premiate ?). Opoziția 
cazuală (nominativ = acuzativ 7 genitiv = dativ) este marcată prin desinenţe 
comune cu ale altor pronume (demonstrative, nehotărâte, negative, relative): -ui, 
-ei, -or. Comun cu alte pronume este şi tipul de omonimie (nominativ = acuzativ 
7 genitiv = dativ, atât la singular, cât şi la plural). În structura formelor de 
genitiv=dativ intră particula deictică -a atunci când pronumele interogativ este 
postpus substantivului determinat (Ale cărui cărți le vrei? / Cărţile căruia le vrei?). 


N=Ac 
G=D 


In secolul al XIX-lea care avea forme articulate, marcând opoziţia 
masculin / feminin: carea, carii, carele. 


CINE 


N=Ac 


Cine apare doar în contexte de singular masculin (Cine a fost văzut? / "Cine a 
fost văzută? / "Cine au fost văzuţi? / "Cine au fost văzute ?); poate avea însă în vedere 
un răspuns implicând un nominal singular sau plural, masculin sau feminin (Jon a 
fost văzut. / loana a fost văzută. / lon şi loana au fost văzuţi. / loana şi Maria au fost 
văzule.). Opoziția de caz o marchează prin desinenţa specific pronominală (-ui); 


actualizează omonimia tipic pronominală: nominativ = acuzativ + genitiv = dativ. 

pi nu distinge genul şi numărul şi nu se foloseşte în contexte de genitiv şi 
dativ; în contexte de genitiv se foloseşte rar o construcție analitică (construcții 


prepoziţionale echivalente cu genitivul -a + acuzativ: Împotriva a ce te ridici tu 
acum?) (vezi Prepoziţia). 


CÂT 


Singular 
Feminin Feminin 
CE IE RR PRE | wwo 


Cât marchează solidar opoziţiile de număr şi gen prin desinențe comune cu ale 
adjectivelor cu patru forme flexionare: Ø / -ă / -i / -e. Opoziția singular (cât, câtă) / 
plural (câți, câte) are o semnificaţie particulară; corespunde opoziţiei semantice entităţi 
nondiscrete, nonnumărabile / entități discrete, numărabile (vezi Substantivul, 4.2). 
Opoziţiile de caz sunt marcate sintetic la plural printr-o desinență specifică pronumelor 
şi articolelor: (-or), în condiţiile” omonimiei masculin=feminin. La formele de 
genitiv=dativ plural postpuse nominalului apare particula -a (Ai câror copii au lipsit? / 
Copiii câtora au lipsit? — Copiii a cinci dintre ei au lipsit.). Paralel cu formele sintetice 
de genitiv=dativ apar şi construcții analitice: a + acuzativ (pentru genitiv — Casele a 
câți oameni au fost distruse de furtună?);, la + acuzativ (pentru dativ — La câți dintre 
aceştiai s-au dat despăgubiri ?). 


AL CÂTELEA 


a câta 


Formele al câtelea, a câta, cu structură analogă cu a numeralelor ordinale (al 
doi+ lea, a dou+a), sunt specializate pentru întrebări care vizează un constituent 
actualizat prin numeral ordinal (- A câta a ieşit la concurs? /— A ieşit a doua.). 

Ca determinanți ai unor nominale, adjectivele pronominale interogative se 
acordă, în limitele variabilităţii specifice (vezi infra, 3.2), în gen, număr şi caz cu 
nominalele determinate: Ce carte cauți?, Ce cărți cauţi?, Care copil a făcut asta?, 
Care copii nu au făcut vaccinul?, Cărui băiat îi lipseşte stiloul?, Cărei fete fi 
lipseşte stiloul?, Căror fete li s-a promis O recompensă?, Cât lapte bei pe zi?, Câtă 
miere vrei în ceai?, Câţi oameni sunt acolo?, Câte flori sunt acolo?, Câtor copii le 
lipsesc cărțile?, La câtă recompensă te aştepţi de la ei?. l i 

Adjectivele pronominale interogative au aceeaşi formă cu pronumele 
corespondente cu excepția lui care şi câți; ca adjective interogative acesta se 
folosesc întotdeauna fără particula -a la formele oblice: Căruia dintre ei i-ai dat 
notă de trecere? / Cărui student i-ai dat notă de trecere?;, Copiii câtora nu au 


venit? / Câtor copii le-ai dat bomboane? 

Locuţiunea adjectivală interogativă ce fel de, invariabilă, se foloseşte când se 
aşteaptă ca răspuns un termen calificativ (adjectiv / substantiv cu prepoziţie) din 
cadrul unui grup nominal: Ce fel de profesori preferi: exigenţi sau indulgenţi?, Ce 
fel de persoane cauţi: înalte sau scunde?, Ce fel de cărți ai cumpărat? De poezii 


sau de poveşti? 7 psi 
Locuţiunea este doar parțial sudată sintactic; astfel se explică posibilitatea de 


substituire a nominalului din structură cu un sinonim: ce tip de / cărui tip de. 
Adjectivele pronominale interogative apar întotdeauna antepuse nominalului 
pe care îl determină, nominalul fiind obligatoriu nearticulat. 


3. POSIBILITĂŢILE COMBINATORII ALE PRONUMELUI ȘI ALE 
ADJECTIVULUI PRONOMINAL INTEROGATIV 


Din punct de vedere sintactic, pronumele şi adjectivul pronominal interogativ 
prezintă trăsături combinatorii comune cu celelalte pronume, dar în acelaşi timp 
prezintă particularități specifice, determinate de rolul lor de a marca un enunț 
nondeclarativ — propoziţie / frază interogativă parţială (vezi II, Tipuri de enunțuri 
în funcţie de scopul comunicării, 5). | | 


3.1. Poziţia pronumelui şi a ad jectivului interogativ în enunț 


Pronumele interogative apar de obicei repoziționate în raport cu poziţia 
standard a constituentului interogat, deplasate la începutul propoziției interogative. 
Atunci când constituentul interogat este construit cu prepoziţie, prepoziţia se 
deplasează obligatoriu împreună cu pronumele interogativ la începutul enunțului 
interogativ: iii 


Ana a pierdut cartea. ........... „„Ce a pierdut Ana? 
Ana l-a văzut pe lon............ ...Pe cine a văzut Ana? 
Este vorba despre ei........ .-- -Despre care dintre ei este vorba? 


Pronumele interogativ poate rămâne în poziția, constituentului interogat, 
colocvial-emfatic, marcând atitudinea vorbitorului faţă de enunţ (uimire, dezacord, 
enervare etc.); Ana a pierdut ce?, Ana a văzut pe cine?, Este vorba despre cine ?. 

In cele două tipuri de interogative parţiale cuvântul interogativ este accentuat, 
curba intonaţională fiind însă diferită: când cuvântul interogativ stă la începutul 
enunţului, intonaţia este descendentă; când cuvântul interogativ este nedeplasat, 
intonația este ascendentă. pu 

In cadrul unor întrebări multiple pot apărea două pronume interogative 
coordonate: Cine ce a spus? / Cine şi ce a spus?, Cine cu care e prieten?, Cine 
cu ce a scris?, Cine cât a dat?. 
| Caracterul interogativ al unei fraze se marchează prin deplasarea pronumelui 
interogativ din subordonată la începutul întregii fraze interogative: 

„Crede că a descoperit „perpetuum mobile”......Ce crede că a descoperit? 

Vrea să-l pedepsească pe vinovat....... KASTRI Pe cine vrea să pedepsească? 

E greu să înveți la matematică... La ce e greu să înveţi? 

S-a săturat să te ajute la matematică... La ce s-a săturat să te ajute? 

Constituentul interogat poate fi extras din subordonatele necircumstanţiale 
subiective, completive directe şi indirecte şi deplasat ca pronume interogativ la 
începutul frazei interogative; nu poate fi însă extras din interiorul unor 
circumstanţiale (vezi II, Tipuri de enunţuri în funcţie de scopul comunicării, 5). 

Eram singură când m-am întâlnit cu Ion... *Cu cine eram singură 
când m-am întâlnit? | 

In situaţiile de deplasare a pronumelui interogativ din subordonată la 
începutul întregii fraze interogative, apare fenomenul împletirii subordonatei cu 
regenta: pronumele interogativ conferă întregii fraze caracter interogativ şi, în 
acelaşi timp, îndeplineşte funcție sintactică în propoziția subordonată din care a 
fost deplasat. Astfel, în enunţul La ce crezi că mă gândeam?, la ce este pronume 
interogativ, conferind frazei caracter interogativ, dar îndeplineşte funcţia sintactică 
de complement indirect prepoziţional în propoziţia subordonată din care a fost 
extras (mă gândeam la ceva). (vezi II, Imbricarea) 

Adjectivul pronominal interogativ se deplasează împreună. cu nominalul 
determinat la începutul propoziției / frazei interogative: În ce zi ți-ar conveni să ne 
întâlnim ?; Pentru care motiv, mă rog, ar trebui refăcut programul?; În câte zile se 
vor termina pregătirile? 

În dialog, pronumele interogative pot apărea singure, restul enunțului fiind 
subînţeles: 

— Te-a căutat. 

— Cine? 

— Doamna Ionescu, din nou. 


— Ai cumpărat? 
— Ce? 
— Ce te-am rugat. Revista. 


3.2. Pronumele / adjectivul interogativ în cadrul grupurilor sintactice 


Pronumele interogative apar de obicei singure, fără determinări (vezi II, 
Grupul nominal, 3). În situaţiile rare, când pronumele interogative au adjuncti, 
aceştia sunt cel mai adesea construcţii partitive (Cine dintre cei de aici te-a 
necăjit?, Ce din toate astea te-ar interesa?, Care dintre ei e mai bun?, Câte dintre 
cele de pe masă sunt ale tale?), marcate prin prepoziţiile specifice (dintre, din) sau 
prin alte prepoziţii care semnalează procese semantice metonimice (Cine de la 
matematică ar putea participa la întrecerea sportivă?, Care de la fără frecvență 
poate suplini acest post vacant?, Ce de aici te interesează?). O vecinătate specifică 
interogativelor este adverbul explicativ anume (Ce anume vrei să faci?). 
Colocvial, pronumele interogative pot fi însoțite de substantive cu  valorare de 
interjecţii: Cine dracu” a ajuns aici înaintea mea?, Ce naiba tot faci acolo?, Care 
Dumnezeu lipseşte de aici?, Câte păcatele mele mai sunt şi acolo?. 


ATI 


€ 

Ca adjuncţi, pronumele interogative apar rar, legate prin morfemul de genitiv 
(Cartea cui lipseşte? / A cui carte lipseşte? — atât antepunerea determinantului, cât 
şi postpunerea lui fiind posibile). j ' 

Adjectivele interogative sunt adjuncți în cadrul grupurilor nominale. 


3.3. Funcţiile sintactice ale pronumelui şi ale adjectivului pronominal 
interogativ 


Pronumele interogative ocupă poziţii sintactice tipice numelui: subiect (Cine 
a venit?), atribut (A cui fată mai este şi ea?), complement direct (Pe cine ai 
văzut?), complement secundar (Ce m-ai rugat tu?), complement indirect (Cui i-ai 
mai spus?), complement prepoziţional (La ce te gândeşti?), complement de agent 
(De cine te laşi tu influențată?), complement predicativ al obiectului (Ce l-au 
numit în noul guvern?), predicativ suplimentar (Al câtelea a trecut linia de 
sosire?), circumstanţial (În ce aţi pus cartofii?). 

Adjectivele pronominale interogative sunt adjuncţi, îndeplinind funcţia 
sintactică de atribut adjectival. 

Apariţia la începutul propoziției / frazei interogative a pronumelui interogativ 
cine determină inversiunea subiect-predicat: Cu cine s-a întâlnit Maria? / Cu cine 
Maria s-a întâlnit? ga: E 

Cine şi ce în poziția de subiect impun verbului formă de persoana a III-a 
singular (Cine a venir?, Ce se întâmplă?); Care poate impune forma de persoana a 
M-a singular (Care a venit?, neliterar şi Care au venit?), de persoana a Il-a 
singular / plural (Care vii, măi? / Care veniţi cu mine?) sau de persoana I plural 
(Care ne întâlnim mâine să stăm de vorbă?); structurile cu persoana a Il-a sunt 
literare, celelalte, colacviale. Câţi / Câte poate impune forma de persoana a H-a 
plural (Câji au venit?), dar şi de persoana a II-a plural (Câţi ați fost acolo?) sau I 
plurai (Câţi plecăm în expediţie?) 

In poziţia complement direct, pronumele interogative au comportament 
sintactic neunitar în raport cu dublarea clitică: cine şi ce nu se dublează (Pe cine ai 
văzut la bâlci?; Ce roman ai citit?), care este obligatoriu dublat (Pe care l-ai văzut 
acolo?), cât poate apărea atât dublat, cu trăsătura semantică [+ Specific) (Pe câri 
i-ai întâlnit acolo?), cât şi nedublat, cu trăsătura semantică [- Specific] (Câfi ai 
întâlnit acolo?, Câtă mănânci?) e 

În poziția complement- indirect, pronumele interogative se comportă, de 
asemenea, diferit în raport cu dublarea clitică: cine apare dublat / nedublat, după 
cum este folosit [+ / — Specific] (Cui i-ai dat cartea? / Cui ai dat cartea 7), căruia 
e obligatoriu dublat (Căruia nu i-a convenit?), cât este dublat / nedublat, după cum 
este folosit [+/— Specific] (La câți le lipsesc cărțile? / La câţi lipsesc cărțile?). 


4. COMPORTAMENTUL DISCURSIV AL PRONUMELUI ȘI AL 
ADJECTIVULUI PRONOMINAL INTEROGATIV 


Deşi zona semantică a pronumelor / adjectivelor pronominale interogative 
este bine delimitată (vezi supra, 1.1), în comunicare pot apărea substituiri reciproce 

între diverse pronume / adjective pronominale interogative sau între pronume 
IIiNSrOgaI VE şi adverbe interogative, afectând structura enunțului în ansamblu: Cine 
sunt colegii tăi de clasă? = Ce colegi de clasă ai?, Cine este acolo? = Căre este 
acolo?, Ce carne e asta? = Ce fel de carne e asta? = De care carne e asta?, Ce?! 
SE Cum ?!, Care carte? = Ce carte?, În ce loc te duci? = Unde te duci?, De cât 
timp ai venit?= De când ai venit?, În ce zi / an / lună a plecat? = Când a plecat?, 
Cu ce erau îmbrăcate? = În ce erau îmbrăcate? = Cum erau îmbrăcate ?, După ce 
îl cunoşti dacă e fiert? = Cum îl cunoşti dacă e fiert?, De ce ai venit? = La ce ai 
venit? = Pentru ce ai venit? = Din ce motiv ai venit? = Din ce cauză ai venit?, De 
ce atâta grabă? = Care-i graba? = Ce atâta grabă? 

Contextual, pronumele / adjectivele pronominale interogative pot dobândi şi 
alte semnificaţii. Astfel, ce poate fi: 

— Element retoric şi emfatic de corectare a unei replici sau de autocorectare, 
rezultat în urma unei elipse (de ce?), trimițând la ideea de „situaţie pragmatică 
modificată“, se corelează cu o intonație specifică (ce îşi diminuează trăsăturile 
prozodice, care se deplasează spre celelalte elemente din enunț): Ce candidat? 
Alesul nostru! (I.L. Caragiale, O scrisoare pierdută) 

— Interjecţie, element parazitic, morfem interogativ nereferenţial, care poate fi 
omis, marcă a atitudinii afective a locutorului faţă de enunţ, neintegrat sintactic în 
structura propoziției, aşezat obligatoriu la începutul enunţului: Ce? Crezi că are 
dreptate, este suprimabil şi poate fi substituit cu o interjecţie: Ce? lon?, Ce? Crezi 
că are dreptate; marcă exclamativă specifică limbajului oral. 

— Marcator discursiv tipic dialogal care încheie un enunț, semnalând sfârşitul 
replicii respective; comentariu al locutorului asupra propriei replici, invitând 
alocutorul la un comentariu ulterior; are valoare emfatică: J-am spus să vină şi el, ce? 

— Termen care intră în componența unor elipse convenţionalizate cu diferite 
funcţii discursive: Și ce dacă?, Ce mai? | 

Ce poate avea valoare neutră. Folosit singur, el semnalează faptul că 
vorbitorul nu a înţeles enunţul anterior; este sinonim al interjecției poftim. (vezi 
Interjecţia). 
| — Pune cartea pe masă! 

— Ce? Nu te aud... 

În mod sistematic, pronumele / adjectivele interogative pot apărea în enunțuri 
metalingvistice, când vorbitorul semnalează incapacitatea sa de a identifica 
referentul (întrebări ecou): 

_ Te-a căutat o doamnă / loana / celălalt / al doilea / omul nostru. 

_ Care doamnă / Ioana / celălalt / al doilea / omul nostru? 

În această situație particulară, interogativul aparține planului locutorului, iar 
nominalul din imediata lui vecinătate are statut de nominal citat, aparținând 


planului alocutorului. 

„ PRONUMELE ȘI ADJECTIVUL PRONOMINAL RELATIV: 


1. ASPECTE DEFINITORII 


“ Pronumele relative reprezintă (= evocă) în discurs o entitate şi, simultan, au 
rolul de conectori interpropoziţionali (Cine a ajuns primul a mâncat tot., Acesta 
este profesorul despre care ţi-am vorbit, ). 

Prin rolul de conectori în frază, pronumele relative se aseamănă cu 
conjuncţiile subordonatoare (vezi Conjuncţia) şi cu adverbele relative (vezi 
Adverbul). În timp ce pronumele este o parte de vorbire flexibilă, conjuncția 
şi adverbul sunt părți de vorbire neflexibile. In timp ce pronumele şi 
adverbele relative se integrează în structura sintactică a subordonatei 
îndeplinind diverse funcţii sintactice în cadrul acesteia, conjuncţiile nu au 
funcţie sintactică. 


La nivel sintactic, pronumele relative marchează relația de subordonare dintre 
un termen regent şi propoziţia pe care o introduc în frază. 

(a) Cine se scoală de dimineață departe ajunge. (Proverb) 

(b) Ce tie nu-ți place altuia nu-i face. (Proverb) . 

(c) Ochii care nu se văd se uită. (Proverb) 

Astfel, în (a) relativul cine subordonează propoziția subiectivă verbului 
regent ajunge. În (b) relativul ce subordonează propoziţia completivă directă 
verbului regent face. În (c) relativul care subordonează propoziţia atributivă 
substantivului regent ochii. 
| La nivel referenţial, pronumele relative funcţionează fie ca anaforice, 
raportându-se la un antecedent semantic-referenţial din regentă (ca în (c), unde 
ochii este antecedentul semantic-referenţial al relativului care), fie ca variabile 
libere, putând lua orice valoare din domeniul de discurs (ca în (1) ŞI (2), unde cine, 
ce nu au antecedent semantic în propoziţiile regente). 


Atragem deci atenţia asupra distincţiei regent (concept de natură 
sintactică, regent sintactic) şi antecedent (concept de natură semantic- 
referenţială, antecedent semantic-referențial). Orice propoziţie relativă are un 
regent sintactic, dar numai unele relative au şi un antecedent semantic- 
referenţial în propoziţia regentă. 


În funcţie de relaţia dintre regentul sintactic şi antecedentul semantico- 
referenţial, se disting următoarele situaţii: 

(a) Regentul sintactic coincide cu antecedentul referenţial (Acesta este 
norocosul care a tras lozul cel mare. — regent: norocosul; antecedent: norocosul) 
(propoziţii relative cu antecedent, vezi II, Construcţii cu propoziţii relative) 

(b) Regentul sintactic nu coincide cu antecedentul referenţial: (Care trage lozul 
cel mare se îmbogățeşte. — regent: se îmbogățeşte; antecedent: nu are) (propoziţii 
relative libere, fără antecedent, vezi II, Construcţii cu propoziţii relative) 

Toate pronumele relative pot fi folosite cu sau fără antecedent în regentă, cu 
excepţia lui cine. În „general, cine apare fără antecedent (Cine întârzie mănâncă 
oasele. ), rar, poate avea antecedențţi din clasa cuantificatorilor nedefiniţi, cu care intră 
în relaţia parte-întreg (Nu mai era nimeni pe cine să întrebe.; Nu mai rămăsese 
nimeni cui să-i ceară un sfat.). În celelalte situaţii, prezența unui antecedent în 
regentă atrage înlocuirea relativului cine cu relativul care (Musafirul care vine târziu 
nu mai prinde carne, ci oase.). Ce este puţin folosit în limba actuală cu antecedent, în 
locul lui fiind preferat care; folosirea lui ce cu antecedent este învechită, poetică, 
acceptată în limba literară doar pentru evitarea repetiției lui care. 

Omul ce azi cerşeşte pe străzi e un fost campion la box. / Omul care azi 
cerşeşte pe străzi e un fost campion la box. 

Asta e cartea ce-o cauţi ?/ Asta e cartea pe care o cauţi: 4 

Folosite fără antecedent în regentă, pronumele relative . au deseori un 
corelativ, pronume demonstrativ sau nehotărât (Cine munceşte mai mult, acela va 
câştiga. Ce faci tu singur, asta contează.; Câţi cumperi, aapa lit Câte mi-a 
cerut, atâtea i-am dat.) 

Antecedenţii relativelor pot fi: substantive (O păstrez pentru elevul care va 
obține cele mai multe puncte.; A venit Maria, care zicea că nici nu mai calcă pe 
aici.) pronume (A ajuns să cerşească tocmai el, care în tinerețe nici măcar nu se 
împrumuta de la cineva.; Acela despre care spui tu nu este al meu.; Toţi care fac 
asta vor regreta cândva.; Nimeni care se respectă n-ar face aşa ceva.), pronumele 
demonstrative semiindependente cel, cea, cei, cele (Cel ce a venit e fratele meu.; 
Cel care a venit e fratele meu; vezi supra; vezi Pronumele şi adjectivul 
pronominal demonstrativ, 2.3.1); numerale (Sunt doi care n-au scris nimic.; 
Primul despre care ţi-am spus a renunțat între timp.). Uneori, antecedentul 
relativului este un pronume nehotărât cu ocurenţă obligatorie; în raport cu acesta, 
propoziţia relativă specifică o popramo la grup de “proprietăţi atribuită / e 
pronumelui nehotărât: 

Dă-i ceva care să-i placă. / "Dă-i care să-i placă. 

Caută pe cineva care să-l ajute la matematică. / “Caută care să-l ajute la 
matematică. | i 

În limba vorbită este posibilă reluarea antecedentului . în subordonată; 
construcția este neliterară (vezi şi II, Atributul): | 

Am făcut mai multe reclamaţii, care reclamaţii s-au dov edit inutile. 

La începutul anului, Ion Iliescu a stat de vorbă cu ei. Care ei s-au arătat 
nemulțumiți că nu vor primi, potrivit noii legi în pregătire, o rentă viageră de 110 
euro pe lună.....(AC, 2003) 


1.1. Configuraţia zonei semantice a relativelor 


“Relativele se organizează pe baza următoarelor trăsături semantice inerente: 

[+ Legat discursiv |= Numărabil 
7 Animat |- Animat_|__+/- Animat | |= Ordine |+ Ordine 
cine | ce |. care | cât,câtă _ | câți, câte | al câtelea, a câta 


Popular, arhaic, poetic, ce poate fi folosit şi în raport cu un nominal cu 
trăsătura semantică [+ Animat] (Alecsandri a fost poetul ce a cântat natura.). 


Unele pronume relative cunosc o utilizare nehotărâtă în două ipostaze 
sintactice: (a) fără rol de element de relaţie în frază (Care alerga, care striga, care 
se bătea cu colegul de bancă... Spune care ce poate.; leşea care de pe unde se 
ascunsese.), (b) cu rol de element de relaţie în frază (Ce-ar face, tot nu-l întrece.; 
Spună cine-o spune şi ce-o vrea să spună, eu tot nu mă duc acolo.; Care-o veni, tot 
nu-i voi deschide.) (vezi Pronumele şi adjectivul pronominal nehotărât). 

Pronumele relative au inventar parțial comun cu pronumele interogative (vezi 
Pronumele şi adjectivul pronominal interogativ). În “plus, față de clasa 
interogativelor, în clasa relativelor apare pronumele relativ 'compus ceea ce, 
pronumele relativ popular de şi unele pronume nehotărâte cu valoare relativă (vezi 
Pronumele şi adjectivul pronominal nehotărât). ciot lo9 

Ceea ce are valoare neutră. Apare: (a) în structuri scindate, emfatice (Ceea ce 
contează acum este să găsim o soluţie.;, vezi II, Organizarea focală a enunțului; 
Construcţii cu propoziţii relative); (b) în propoziţii apozitive, unde are valoare neutră 
(A întârziat două ore, ceea ce m-a deranjat foarte mult.); (c) rar, în atributive, având ca 
regent sintactic pronumele nehotărât zor, apare în variaţie liberă cu ce (Tot ceea ce mai 
contează acum este să găsim o soluție.). Ceea ce este cult, adesea emfatic. 

De, popular, este echivalent al lui care, având ca antecedent semantic- 
referential un substantiv din regentă (Fara de-a intrat acum pe poartă este sora 
lui.). Uneori de apare exclusiv cu rol de element relativ interpropozițional, vid 
semantic (Fata de-am venit cu ea este sora Mariei.). n 

În inventarul pronumelor relative sunt uneori incluse, ca pronume compuse, 
cel ce, cel care. Se observă însă comportamentul morfosintactic independent al 
celor două componente: | 

I-am spus celui ce a venit. (celui — complement indirect regizat de verbul am 
spus, cazul dativ; ce — subiect al verbului a venit, cazul nominativ) 

Am vorbit despre cel ce a venit. (despre cel — complement prepoziţional 
regizat de verbul am vorbit, cazul acuzativ, cerut de prepoziţie; ce — subiect al 
verbului a venit, cazul nominativ) | 

M-am întâlnit cu cel ce a venit. (cu cel — complement prepoziţional regizat 
de verbul m-am întâlnit, cazul acuzativ cerut de prepoziţie; ce — subiect al verbului 
a venit, cazul nominativ) 

I-am spus celui care a venit. (celui — complement indirect regizat de verbul 
am spus, cazul dativ; care — subiect al verbului a venit, cazul nominativ) 

I-am spus celui pe care l-am văzut. (celui — complement indirect regizat de 
verbul am spus, cazul dativ; pe care — complement direct regizat de verbul am 
văzut, cazul acuzativ) | 

I-am întrebat pe cei cu care m-am întâlnit, (pe cei — complement direct 
regizat de verbul am întrebat, cazul acuzativ: cu care — complement prepoziţional 
regizat de verbul m-am întâlnit, cazul acuzativ cerut de prepoziţie) 

De aceea, cel va fi considerat pronume demonstrativ semiindependent (vezi 
Pronumele şi adjectivul pronominal demonstrativ, 2.3.1) urmat de o propoziţie 
relativă introdusă prin ce / care. 

Câr (forma de masculin, singular, nominativ=acuzativ) este omonimă cu 
adverbul relativ cât (vezi Adverbul). Uneori omonimia se dezambiguizează 
contextual (Bea sirop cât vrea. — pronume substitut al substantivului sirop); alteori 
opoziţia pronume / adverb se neutralizează (A cumpărat sirop. Bea cât vrea. — cât 
poate fi interpretat fie ca adverb cantitativ, fie ca pronume). 

Pronumele nehotărâte compuse cu ori- (oricine, orice, oricare, oricâte) (vezi 
Pronumele şi adjectivul pronominal nehotărât, 2) pot funcţiona cu valoare 
relativă: Nu sunt acasă pentru oricine m-ar căuta., Orice spun nu e bine., Ți-o dau 


A 


pe oricare o vrei., lti dau oricâte îmi ceri. 


1.2. Adjectivul pronominal relativ 


Unele relative se realizează doar ca pronume (cine, ceea ce, de), altele, doar 
ca adjective pronominale (ce fel de), altele, şi ca pronume, şi ca adjective 
pronominale (care, ce, cât, al câtelea) (vezi şi Pronumele şi adjectivul 
pronominal interogativ). pia pia aa Pe 

Formele adjectivelor relative sunt omonime ` cu vale pronumelor 
corespunzătoare: T i : 

Ce carte vrei, pe aceea poți s-o iei. (adjectiv pronominal) / Poţi să iei ce vrei. 
(pronume) | 

Care copil vine, îl trimiți la mine. (adjectiv pronominal) / Îl trimiţi la mine pe 
care vine primul. (pronume) | p 

Câte fapte rele faci, toate se întorc într-o zi împotriva ta. (adjectiv 


pronominal) / Mănâncă fructe câte are. (pronume) 


Pronumele relative au două forme de genitiv-dativ, diferențiate în 
funcție de poziția față de nominalul determinat (cu particula -a în postpunere, 
fără particula -a în antepunere — cărțile cărora, ale căror cărți); adjectivele 
pronominale relative corespunzătoare sunt omonime cu formele ocurente în 
antepunere (forme fără particula -a). 


Adjectivele pronominale relative sunt puțin frecvente şi au topică fixă (apar 
antepuse nominalului determinat). Cel mai frecvent în antepunere apare adjectivul 
pronominal ce; celelalte sunt folosite în special ca mijloace sintactice de emfază. 


2. FLEXIUNEA PRONUMELUI ŞI A ADJECTIVULUI 
PRONOMINAL RELATIV 


Pronumele relative care, cine, ce, cât / al câtelea au aceeaşi morfologie cu 
pronumele interogative omonime (vezi Pronumele. şi adjectivul pronominal 

interogativ, 2). În ciuda omonimici formelor interogative şi relative la nivelul 
sistemului, la nivelul uzului există diferenţe de frecvenţă: care este puţin frecvent 
ca pronume interogativ, dar foarte frecvent ca relativ; cine este frecvent ca 
pronume interogativ, dar puţin frecvent ca relativ (vezi II, Construcţii cu 
propoziţii relative). 

Ceea ce este invariabil şi apare doar în contexte de masculin singular (Ceea 
ce e interesant... / "Ceea ce sunt interesanți... / *Ceea ce e interesantă... / “Ceea ce 
sunt interesante... ). 

De este invariabil şi apare atât în contexte de masculin singular şi plural 
(Băiatul de a fost lovit... / Băieţii de au fost loviţi...), cât şi în contexte de feminin 
singular şi plural (Fata de a fost lovită... / Fetele de au fost lovite...). 

Flexiunea adjectivelor pronominale relative este aceeaşi cu a adjectivelor 
pronominale interogative corespunzătoare (vezi Pronumele şi adjectivul 
pronominal interogativ, 2). 


3. POSIBILITĂŢILE COMBINATORII ALE PRONUMELUI ŞI ALE 
ADJECTIVULUI PRONOMINAL RELATIV 


` Ceea ce individualizează relativele în cadrul sistemului pronominal este 
comportamentul lor sintactic: pe de o parte, se înscriu în structura propoziției 
subordonate pe care o introduc în frază, îndeplinind o funcție sintactică în cadrul 
acesteia, pe de altă parte, marchează un raport de subordonare în cadrul frazei: 

(a) Îi voi da răspunsul pe care îl aşteaptă. 

(b) Voi da cartea cui va aduce primul banii. 

În (a) relativul pe'care introduce în frază o propoziţie atributivă, în cadrul 
căreia îndeplineşte funcţia sintactică de complement direct; în (b) cui introduce în 
frază o propoziţie completivă indirectă, în cadrul căreia îndeplineşte funcția 
sintactică de subiect (vezi şi II, Construcţii cu propoziţii relative). 


3.1. Relativele ca clemente de relaţie 


În calitate de elemente de relaţie, pronumele relative introduc în frază diverse 
tipuri de subordonate: subiectivă (Cine sapă groapa altuia cade singur în ea.), 
predicativă (Va deveni ce şi-a dorit.), atributivă (Locuiesc în casa în care au locuit 
părinţii mei.), completivă directă (Cheamă-l pe cine ţi-a promis că te ajută.) 
completivă secundară (M-a sfătuit ce să fac în caz de primejdie.), completivă 
indirectă (Nu-i dau ciocolată cui mă supără.), completivă prepozițională (Mă 
gândesc cu ce să-l păcălesc.), completivă de agent (Am fost pedepsită de cine nu 
mă aşteptam. ), predicativă suplimentară (Îl ştii ce-i poate pielea.), circumstanţială 
(Mergeam în spatele cui mergea mai repede din grup. etc.). 

Când pronumele relativ introduce în frază o propoziţie atributivă, se 
realizează un tip special de acord, acordul încrucişat: pronumele relativ se acordă cu 
nominalul din regentă pe care îl substituie (băiatul în vorbele căruia cred, fata în 

vorbele căreia cred, băieţii în vorbele cărora cred, fetele în vorbele cărora cred, 
băiatul în cuvântul căruia cred, fata în cuvântul căreia cred, băieţii în cuvântul 
cărora cred, băiatul în vorba căruia cred, fata în vorba căreia cred, băieţii în 
vorba cărora cred, fetele în vorba cărora cred, fetele în cuvântul cărora cred); 
lexemul al (când apare) se acordă cu nominalul din propoziţia subordonată pe care 
o introduce relativul (băiatul în ale cărui vorbe cred, fata în ale cărei vorbe cred, 
băieții în ale căror vorbe cred, fetele în ale căror vorbe cred, băiatul în al cărui 
cuvânt cred, fata în al cărei cuvânt cred, băieții în al căror cuvânt cred. băiatul în 
a cărui vorbă cred, băieţii în a căror vorbă cred, fetele în a căror vorbă cred, 
fetele în al căror cuvânt cred). i | | 

Pronumele relative apar cu statut special în construcţiile relative infinitivale 
(vezi Forme verbale nepersonale, 2.3.4), formate dintr-un verb (a fi, a avea) 
+ relativ (pronume — cine, ce, care =: adverb) + verb la infinitiv (fără a): N-are ce 
face., N-am ce spune., Nu-i ce mânca., Nu-i cine mă ajuta., N-am cui mă plânge., 
N-are al cui fi., N-am cât cere de la el. 


g [d 
vtae 


3.2. Funcțiile sintactice ale pronumelor şi. ale adjectivelor pronominale 
relative . . . |: | 


În propoziţiile subordonate pe care le "introduc, pronumele relative 
îndeplinesc diferite funcţii sintactice: subiect (Ce ție nu-ți place altuia nui face.), 
nume predicativ (Cine ar fi el, nepedepsit nu va scăpa.), atribut (Locuiau în casa 
ale cărei ferestre erau:mereu închise.), complement direct (Pe care o caută nu o 
găseşte.), complement ` indirect (Cui îi spun râde: de! mine.), complement 
prepoziţional (De care te rogi mai mult să te ajute, acela nu te ajută. ), complement 
de agent (De cine a fost sfătuită, a fost sfătuită prost.), cireumstanţial (Nu e bine 
în ce ai pus-o, Nu-i convine înaintea cui a vorbit.).: * 

În poziţia de subiect, ce permite atât acordul cu persoana a III-a singular, cât 
şi cu persoana a III-a plural. (spre deosebire de pronumele interogativ omonim); 
care acceptă combinarea cu orice persoană: 

Îmi amintesc de zilele de vară ce au trecut atât de repede. 

Admiram de la fereastră ziua ce se sfârşea. 5 

Oamenii care veneau mă impresionau. 

Eu, care mă enervez aşa greu, de data asta nu m-am putut abține. 

Tu, care înţelegi aşa repede, ai avut de data asta probleme. 

În poziţia de atribut genitival, pronumele relativ poate apărea atât înaintea 
substantivului determinat (obligatoriu însoțit de al), cât şi după acesta (fără al). 
Când apare după substantivul determinat, pronumele relativ care primeşte 
obligatoriu particula -a (El este omul în ale cărui grafii vrea să intre / în grațiile 
căruia vrea să intre.). i | | 

În poziţia de complement direct, cine apare obligatoriu însoțit de prepoziţia- 
morfem pe, dar nedublat prin clitic (Pe cine nu laşi să moară nu te lasă să trăieşti); 
ce apare facultativ dublat, în funcţie de gradul de specificitate al entității evocate 

prin relativ (Asta este pofta ce-am avul(-0)), care apare obligatoriu însoţit de 
prepoziția-morfem pe şi dublat prin clitic (Pe care l-am întrebat a dat din umeri.); 
câţi / câte apare fără prepoziţia-morfem pe şi nedublat prin clitic când substituie un 
nominal cu trăsătura semantică [~ Animat] (Câi [pomi] am cumpărat toți s-au 
prins.) sau un nominal cu trăsătura semantică [+ Animat, — Specific] (Câzi am 
întrebat n-au ştiut să răspundă.), dar este obligatoriu însoțit de prepoziţia-morfem 
pe, dublat facultativ prin clitic atunci când substituie un nominal cu trăsătura 
semantică [+ Animat, + Specific] (Pe câți (i-) am întrebat n-au ştiut să răspundă. ). 

În poziţia de complement indirect, cine apare dublat facultativ, în funcţie de 
coprezența trăsăturii [+ / — Specific] (Cui i-ai dat cărțile nu le merita. / Cui ai dat 
cărțile nu le merita.); care este obligatoriu dublat prin clitic (Acesta este omul 
căruia i-ai promis o recompensă.); câți / câte apare dublat facultativ, în funcţie de 
coprezenţa trăsăturii [+ / — Specific] (La câți le-am spus, toți mi-au dat dreptate / 
La câți am spus, toți mi-au dat dreptate... 


3.3. Împletirea subordonatei cu regenta 


Împletirea subordonatei cu regenta este un fenomen sintactic la care participă 
relativele (pronume şi adverbe). În enunțurile modalizate (vezi II, Modalizarea), 
rolul în frază şi cel în propoziţie apar disociate: relativul introduce în frază 
propoziția conținând modalizatorul./ succesiunea de modalizatori, dar îndeplineşte 
funcţie sintactică în propoziţia subordonată modalizatorului (vezi II, Imbricarea): 

Acesta este stiloul cu care trebuie / vreau / poţi / e bine să scrii. 

Mi-a spus nişte vorbe pe care nu ştiu cum trebuie să le interpretez. 

În exemplele anterioare, pronumele relativ introduce în frază propoziția 
subordonată atributivă trebuie / vreau / poţi / e bine/ nu ştiu, dar îndeplineşte 
funcție sintactică (circumstanţial instrumental /. complement. direct) în altă 
propoziţie decât cea pe care o introduce, şi anume în propoziția să scrii, respectiv 
să le interpretez. Propoziția- subordonată modalizatorului poate fi subînțeleasă: 
Scrie ce trebuie [să scrii]. i) 

Forma cazuală a pronumelui relativ se orientează fie după relaţia pe care 
relativul o stabileşte în propoziția subordonată, fie după relaţia pe care o stabileşte 
cu un termen din regentă (vezi şi II, Construcţii cu propoziţii relative). 

(a) Forma relativului se orientează după relația sintactică stabilită în 
propoziţia pe care o introduce atunci când: 

— în regentă apare antecedentul relativului: Nu-mi place băiatul cu care eşti prietenă. 
/ Acesta este omul în care am încredere totală. / Dă-o copilului căruia i-a plăcut. 

— verbul din regentă, în absența unui antecedent al relativului, are ca restricţie 
combinatorie cazul nominativ sau acuzativ neprepozițional: Nu-mi place [+ N] cu 
cine eşti prietenă, Am aflat [+ Ac] în care ai tu mai multă încredere., M-a 
dezamăgit [+ N] cu cine s-a aliat. Nu am [+ Ac] cu ce să scriu. 

(b) Forma relativului se orientează după relaţia sintactică stabilită cu un 
termen din regentă atunci când, în absenţa unui antecedent, regentul subordonatei 


e- 

impune o restricție combinatorie de caz (genitiv sau dativ) sau de prepoziţie 
(inclusiv prepoziţia-morfem pe specializată pentru complementul direct): 

L-am întrebat pe cine a venit primul / pe care a răspuns primul. (cazul 
acuzativ regizat de verbul a întreba, funcţia sintactică subiect în propoziția 
subordonată). 


I-am dat cui mi-a cerut. (cazul dativ regizat de verbul a da, funcţia sintactică 
de subiect în propoziţia subordonată) 

M-am gândit la ce vom face în vacanţă. (cazul acuzativ impus de prepoziţia 
la regizată de verb, funcţia sintactică de complement direct în propoziţia 
subordonată) 

Am stat în casa cui ne-a primit. (cazul genitiv rezultat din relaţia din cadrul 
grupului nominal casa cuiva, funcţia sintactică de subiect în propoziţia 
subordonată) 

În concluzie, se poate spune că (i) prezența unui antecedent semantico- 
referențial orientează relația cazuală a pronumelui relativ spre propoziția relativă; 
(ii) absența unui antecedent semantico-referențial orientează relația cazuală a 
pronumelui relativ spre propoziția în care cazul regizat este marcat (genitiv, dativ 
sau cu grupare cu prepoziţie); (iii) atunci când atât elementul din regentă, cât şi cel 
din subordonata relativă regizează un caz marcat (un caz oblic. sau cu prepoziţie), 
prezenţa unui substantiv / pronume / pronume semiindependent în regentă este 
obligatorie, făcând posibilă marcarea cazuală a ambelor elemente: 

L-am întrebat pe cel / pe acela cu care am venit în tren. 

l-am dat celui / aceluia pe care l-am întâlnit primul. 

Am vorbit despre cel / despre acela pe care l-au pedepsit pe nedrept. 

Am stat în casa celui / aceluia cu care ne-am înţeles cel mai bine. 


PRONUMELE ŞI ADJECTIVELE PRONOMINALE HIBRIDE 


PRONUMELE ŞI ADJECTIVELE PRONOMINALE 
RELATIV-INTEROGATIVE 


Pronumele şi adjectivele pronominale relativ-interogative alcătuiesc o clasă 
distinctă de entităţi care au particularităţi comune atât cu relativele, cât şi cu 
interogativele. Se deosebesc şi de relative, şi de interogative prin contextul unic în 
care apar: enunţurile interogative parțiale redate în vorbire indirectă (vezi II, 
Vorbirea directă şi vorbirea indirectă). 

Pronumele relativ-interogative evocă în discursul indirect o clasă de entități 
ai cărei membri trebuiau / vor trebui fixaţi, prin răspuns, de către un receptor într-o 
situaţie de comunicare diferită de cea curentă, având în acelaşi timp şi rolul de 
conectori sintactici interpropoziționali (introduc în frază o propoziţie subordonată). 

Nu mi-a spus cine a fost vinovat. 

Nu am aflat cine va veni la serbare. 

Pronumele relativ-interogative au în comun cu pronumele interogative 
inventarul de termeni, comportamentul morfologic şi semantico-referenţial (vezi 
Pronumele şi adjectivul pronominal interogativ), dar se deosebesc de pronumele 
interogative prin dependenţa sintactică de un regent (verb dicendi, adjectiv / 
substantiv dubitandi, verbe epistemice la forma negativă): Nu mi-a spus cine este 
vinovatul., I-am pus întrebarea cine este vinovatul, Sunt nelămurită cine este 
vinovatul, Nu ştiu cine este vinovatul (vezi II, Vorbirea indirectă şi vorbirea 
indirectă). În timp ce pronumele interogative apar numai în propoziţii principale 
(independente sau care îşi subordonează alte propoziții), pronumele relativ- 
interogative apar numai în propoziţii subordonate. Între pronumele interogative şi 
pronumele relativ-interogative există relaţii discursive cu caracter sistematic, în 
sensul că un pronume interogativ din vorbirea directă poate deveni pronutne 
relativ-interogativ prin trecerea la vorbirea indirectă și invers. 

Pronumele relativ-interogative au în comun cu pronumele relative rolul de 
conectori sintactici. Se deosebesc însă de relative prin faptul că se integrează 
exclusiv în propoziţia interogativă subordonată (Am întrebat despre cine vorbeau.), 
în timp ce pronumele relative pot intra în relație atât cu verbul din regentă, în 
funcţie de care se orientează formal (O dau cui o.cere priniul.; cui — cazul dativ 
impus de verbul a da), cât şi cu verbul din subordonata pe care o introduc în frază 
Şi în care îndeplinesc o funcţie sintactică (cui — subiect în subordonată) (vezi 
Pronumele şi adjectivul pronominal relativ, 3.3). SI îi 

Unii membri 'din iclasa pronumelor relativ-interogative pot funcţiona şi ca 
adjective pronominale relativ-interogative (Nu. mi-a spus câte penroane au fost 
invitate., N-am aflat care obiecte au fost lăsate acasă). | 


PRONUMELE ȘI ADJECTIVELE PRONOMINALE 
RELATIV-EXCLAMATIVE 


O categorie aparte de relative sunt relativele exclamative. Acestea rezultă din 
trecerea unei propoziţii exclamative din vorbirea directă în vorbirea indirectă (vezi 
II, Tipuri de enunțuri în funcție de scopul comunicării, 4, Vorbirea directă şi 
vorbirea indirectă): | 

Ce copil cuminte! > Toţi se se mirau ce copil cuminte este. 

Pot. deveni relativ-exclamative pronumele câte (pronume şi adjectiv 
pronominal relativ-interogativ: Câre a mai pătimit! > ÎL deplângeau cu toții câte a 
mai pătimit.; Câte necazuri a avut! > Toţi vorbeau câte necazuri a avul.), 
adjectivul pronominal ce (Ce persoană drăguță! > Toţi o admirau ce persoană 
drăguță este.) | | 


„Adverbul exclamativ ce poate deveni adverb relativ-exclamativ: 
Ce ciudat te porți! > Toţi se plâng ce ciudat te porți. 

NUMERALUL 


1. PRELIMINARII 


1.1. Aspecte definitorii 


Numeralul face parte din clasa semantică a cantitativelor şi reuneşte, în 
calitatea lui de „expresie a numărului”, cuvinte şi grupări de cuvinte cu trăsături 
morfologice şi sintactice specifice. Cantitativele asociate „ideii de număr”, 
numeralele, se- organizează în categorii diferențiate prin modul particular de a 
introduce această idee în organizarea discursului. Referirea la un număr precis se 
realizează lingvistic foarte variat, ceea ce a eterogenitatea gramaticală a 
clasei numeralului. | 

Categoria centrală o constituie mtimialul cardinal. Celelalte tipuri de unităţi 
lingvistice incluse în această clasă se organizează formal şi / sau semantic în jurul 
numeralului cardinal. El este implicat în formarea tuturor subclaselor de numerale 
care. indică, în diverse ipostaze, o cantitate numerică (numeralul colectiv, 
multiplicativ, fracționar, distributiv, adverbial), dar şi a celor care indică, prin 
referire la un anumit număr, poziția în interiorul unei succesiuni numeric 
organizate (numeralul ordinal); această particularitate situează numeralul ordinal în 
afara cantitativelor. Numeralul cardinal reprezintă baza de derivare / compunere 
(pătrime, împătrit,. al patrulea, -câteşipatru etc.) sau este component al unor 
structuri fixate (câte trei, de trei ori, trei cincimi, trei pe / supra cinci etc.). 

Numeralele se organizează în 'serii paralele. ca sinonime ale- unor unităţi 
neologic (ambii, prim, secund, tenh, dublu, triplu etc.) sau colocviale (jumătate, 
ser). 

Referirea la un număr precis poate fi exprimată şi prin unităţi lexicale 
care formal nu. trimit; la numeralul cardinal: pereche („colectiv de doi”), 
duzină („colectiv de doisprezece”), sfert („pătrime”), jumătate („doime”) etc. 

Absenta referirii la un număr determinat, în sens aritmetic, scoate din 


clasa numeralelor cantitativele denumite, tradițional numerale nedefinite 
(mulţi, puţini, câțiva etc. vezi Pronumele şi adjectivul pronominal 


nehotărât, 1.1.2). 


1.2. Caracterizare morfologică 


Clasa . numeralelor este lipsită de, omogenitate, cuprinzând atât unităţi 
flexionare invariabile, cât şi unităţi cu flexiune de tip nominal. 

Profund eterogenă flexionar este seria cardinalelor, din care fac parte 
numeroase unități invariabile (frei, cinci), dar şi unităţi cu forme distincte de gen 
(doi, două); cazul este exprimat cel mai adesea prepoziţional. 

Prin particularități morfologice specifice se caracterizează şi numeralul 
ordinal, variabil în gen (al doilea /a doua). 

Numeralele fracţionare (doine, treime, zecime) nu se deosebesc flexionar de 
substantiv, iar cele multiplicative (întreit, însutit) au flexiunea prototipică a 
adjectivului. 


1.3. Caracterizare sintactică 


Diversele serii de numerale se deosebesc şi în ce priveşte posibilităţile de 
asociere. În organizarea enunțurilor, numeralele funcționează ca adjectiv, substitut 
(pronume), substantiv sau adverb. 

Comportamentul sintactic diferă de la o serie la alta: numeralul cardinal poate 
avea valoarea unui adjectiv (două cărți), a unui substitut (Are de cumpărat mai 
multe cărţi. Două sunt de matematică.) sau substantiv (doi şi cu trei fac cinci). Ca 
şi numeralul cardinal, cel colectiv poate avea valoarea unui adjectiv (amândoi 
copiii) sau a unui substitut (Are doi copii; amândoi sunt elevi.). Numeralul 
multiplicativ funcţionează preponderent ca adjectiv (eforturi înzecite) sau ca 
adverb (Cheltuiesc înzecil.), cel fracţionar, numai ca substantiv, cel adverbial, ca 
adverb (A refăcut textul de trei ori.). Acest comportament face ca diversele 
(sub)clase de numerale să nu -poată fi atribuite unei „părți de vorbire” decât în 
| legătură cu un context dat. 

Statutul gramatical propriu numeralului constră în faptul că numeralul cu 
valoare adjectivală, pronominală (de substitut), substantivală sau adverbială 
prezintă unele trăsături specifice. 

Astfel, numeralul cu valoare adjectivală nu se comportă identic cu un adjectiv 
propriu-zis, între ele existând diferenţe în modul de manifestare a acordului: spre 
deosebire de adjectiv, numeralul cardinal impune substantivului regent numărul 
exprimat lexical, dar se acordă în gen şi caz (cele care prezintă aceste categorii 
gramaticale) cu substantivul regent. Numeralul fracţionar are flexiune proprie: 
primul component se comportă ca un numeral, cel de-al doilea, ca un substantiv. 
Fac excepţie numeralul multiplicativ şi unitățile legate doar semantic de numeralele 
numerice care se comportă în totalitate ca un adjectiv, acordul cu regentul 
substantival realizându-se în gen, număr şi caz. O situaţie specială o are numeralul 
ordinal la care acordul cu substantivul regent se realizează numai în gen. 

Eterogenitatea gramaticală, variabilitatea (în funcție de context) a clasei 
numeralului explică de ce i se contestă calitatea de „parte de vorbire”. Ca trăsături 
specifice, pe lângă sensul de „cantitativ definit”, „numeric” şi lipsa de omogenitate 
morfologică, e de menţionat că, în grupul nominal, numeralul se caracterizează prin 
constrângeri (restricții) speciale de construcţie, de topică, de acord, de articulare a 
substantivului regent. | 

2. NUMERALUL CARDINAL 


2.1. Aspecte definitorii 


Numeralul cardinal exprimă un număr întreg, fără alte detalii legate de 
această informaţie cantitativă definită (exactă). 

Este clasa cantitativelor numerice cel mai bine reprezentată, de la care se 
formează, prin diverse procedee, toate celelalte tipuri de numerale. 

Caracteristica semantică a numeralelor cardinale derivă din participarea lor 
la un sistem strict organizat numeric, fiecare unitate a seriei definindu-se numai 
prin raportare la semnificaţia termenilor direct învecinaţi (unu este mai mic decât 
doi, doi este mai mare decât unu, dar mai mic decât trei etc.). 

Nucleul seriei îl reprezintă unităţile de bază, care se regăsesc, combinate după 
reguli stricte, ca elemente componente, în structura celorlalte. Seria poate fi lărgită 
nelimitat, prin crearea, dacă este nevoie în comunicare, a unor unităţi noi, utilizând 
procedeele şi unităţile existente. | 

Numeralele cardinale sunt utilizate fie ca adjective (cinci elevi), fie ca 
substitute (Au venit toți elevii, dar trei au plecat. ), fie ca substantive (Trei plus trei 
fac şase.). 

Când este adjectiv, numeralul cardinal participă la organizarea grupului 
nominal ca determinant al substantivului-centru, cu care se acordă în gen şi caz, 
atunci când flexiunea o permite: un pom, unui pom; o floare, unei flori; forma de 
număr a substantivului este impusă de numeral — singular, în asociere cu un /o (un 
pom, o floare), plural, în cazul celorlalte (trei 7 cinci / două sute (de) pomi, 

flori, scaune). | ni 

Cu valoare de substitut, numeralul cardinal, asemenea pronumelui, îşi 
completează semnificaţia proprie, preluând, prin raportare la substantivul substituit, 
şi referința acestuia. Ca şi pronumele, numeralul funcţionează anaforic sau 
cataforic, legându-se de un substantiv exprimat în contextul lingvistic, substantiv 
care îi împrumută referința (şi informaţia de gen): Am analizat situaţia elevilor: 
douăzeci şi doi au trecut clasa (anaforic). Trei dintre ei / aceştia / elevi au luat 
premiu (cataforic). | l i | 

Numeralul cardinal este folosit substantival, ca denumire a unui număr (mai 
ales în limbajul matematic), dar şi cu semnificaţii derivate (zece „nota zece , 
unsprezece „echipa de fotbal”, vezi infra, 2.7.1, 2.7.2). l : 

Diferențele de utilizare nu afectează formal numeralul cardinal. Smau 
excepție o constituie capul de serie, care are forme diferite til helizatea ca 
adjectiv (un / o: un pom, o casă) şi ca substitut sau substantiv (Unu / una a venit, 


Unu şi cu unu fac doi.). 


2.2. Structura morfematică a numeralului cardinal 
După structura morfematică, numeralele cardinale se grupează în simple şi 
< 


compuse. 

Sunt simple numeralele de la unu la zece inclusiv. În acest grup poate fi 
încadrat zero care, asociat cu un substantiv, exprimă o mulţime vidă (zero cărți). 
Numeralele simple pot fi monomorfematice (când sunt invariabile: trei, patru, opt 
etc.) sau analizabile la nivel morfematic (doi, zece, sută, mie etc.) 

Sunt compuse numeralele cardinale de la unsprezece în sus, reprezentate prin 
grupări formate din două sau mai multe numerale, din structura cărora face parte 
totdeauna cel puţin un numeral simplu între unu şi nouă. Asocierea componentelor 
se realizează: 

(a) prin alăturare: treizeci, cinci sute patru, o mie, trei miliarde două sute etc. 

(b) prin utilizarea unor elemente de relaţie: 

— prepoziția spre intră în structura numeralelor dintre zece şi douăzeci: 
unsprezece, doisprezece..., nouăsprezece; 

— conjuncţia şi este folosită în asocierea numeralelor dintre douăzeci şi 
nouăzeci cu un numeral simplu: douăzeci şi cinci, optzeci şi patru etc; 

— prepoziţia de leagă numeralele de la douăzeci în sus de compusele formate 
cu mii, milioane, miliarde etc. (care se comportă, din punct de vedere sintactic, ca 
substantivele, vezi infra, 2.5.1.1.b): trezeci de mii, două sute de milioane (la fel cu 
treizeci de copii). A 

Numeralul cardinal are o capacitate infinită de combinare a unităţilor seriei, 
creând numerale compuse complexe, de tipul şaptezeci de milioane două. sute 
treizeci şi cinci de mii opt sute unsprezece. 

Făcând parte din structura numeralelor compuse, zece, sută, mie, milion, 
miliard etc. se comportă ca substantivele: capătă desinenţe de plural şi. impun 
numeralului cu care se combină genul: douăzeci, două sute / mii (feminin plural), 
două milioane / miliarde (neutru plural) etc. Acordul se face şi în interiorul 
compuselor: opt milioane două sute de mii o sută treizeci. Spre deosebire de 
acestea, unsprezece (copii, case) este invariabil; variația în gen a numeralului 
doisprezece / douăsprezece e impusă de un termen exterior compusului, cf. 
doisprezece copii, douăsprezece fete; La concurs participă băieţi — doisprezece şi 
fete — douăsprezece. ba $ 

Numeralele simple de la unu la zece şi substantivul mie sunt moştenite din 
latină, sută, milion, miliard, trilion, cvadrilion, cvintilion şi zero sunt împrumutate, 
iar toate numeralele compuse sunt formate în limba română. 


2.3. Raportul scris — vorbit în utilizarea numeralelor cardinale 


Grafic, numeralele cardinale pot fi reprezentate prin litere (reproducând 
structura fonică) sau simbolic, prin cifre arabe (7, 3, 15, 100 etc.), rar, prin cifre 
romane. | 

In mod obişnuit, se preferă notația literală a numerelor mici. Notaţia cu cifre, 
generală în limbajul matematic, se întâlneşte şi în domeniul tehnic şi în cel 
contabil-administrativ, mai ales în notarea numeralelor compuse reprezentând cifre 
mari, dar şi la indicarea datei (75.08.2002 „15 august 2002"). 

In limba actuală, mai ales în presa scrisă, devine tot mai frecventă asocierea 
celor două modalităţi de notare, prin cifre şi litere, a numerelor mari: 73 miliarde 
de lei („Adevărul”, 2002), 23 de miliarde, ... 18 600 miliarde de lei (Rlib, 2002) etc. 

i Compusele între unsprezece şi nouăsprezece şi cele între douăzeci şi 
nouăzeci se scriu împreună, iar celelalte, separat. 

Numeralele cardinale apar uneori cu forme modificate (paisprezece, 
cinsprezece). Variantele se întâlnesc în limba literară sau în vorbirea mai puţin 
îngrijită, unele acceptate de norme, iar altele nu. Sunt acceptate de limba literară 
variante rezultate din modificarea, în vorbire şi în scris, a aspectului fonetic al 
primului Component: paisprezece (pentru patrusprezece), şaisprezece (pentru 
şasesprezece), şaizeci (pentru  şasezeci). Modificarea fonetică se explică prin 
analogie cu numeralele anterioare din serie al căror prim component este 
monosilabic. De asemenea, numeralele cincisprezece şi cincizeci, apar în realizarea 


orală sub forma cinsprezece şi cinzeci, modificarea reducând o succesiune de 
consoane greu de pronunțat. 


In limba vorbită se întâlnesc şi variante neacceptate de norma literară, 
dar frecvente în uz, în care numeralele prezintă şi modificări ale părții finale a 


compusului, de tipul unşpe, doişpe, cinşpe, ca şi unsprece,. doisprece, 
şaisprece sau chiar şaișpce, unşpce. 


Alte variante fonetice, frecvente în vorbirea mai puțin îngrijită, dar 
nefolosite în scris, apar la numeralele compuse cu zeci (component omis 
complet în varianta scurtată): donășunu, treiştrei, patruşopt sau chiar paşopt 
(de lu care s-a format derivatul pașoptist), paşcinci, douăjdemii, şaijdemii etc. 


La numeralele compuse prin alăturare (scrise separat) în care intră ca element 
component sute, mii, milioane, miliarde, în vorbirea populară şi familiară se 
introduce aproape regulat conjuncţia şi: opt mii / milioane şi trei sute, o mie şi 
cinci etc. Lipsa conjuncţiei şi din limba standard se explică atât prin influenţe 
străine (franceza), cât şi prin scrisul cu cifre. 


2.4. Flexiunea numeralului cardinal 


Sub aspect fexionar, numeralul cardinal reprezintă o clasă eterogenă, cu 
unele particularităţi care îi conferă o poziţie singulară în cadrul flexiunii nominale. 


2.4.1. Caracteristica cea mai generală o reprezintă faptul că numeralele 
cardinale nu disting [lexionar numărul. Sensul de singular sau de plural este inclus 
în semnificaţia lexicală u numeralului, care impune cuvântului flexibil a cărui 
cantitate o precizează sau pe care îl substituie o anumită valoare de număr 
gramatical (singular pentru un(u), plural pentru toate celelalte). 

Au forme diferite pentru exprimarea opoziţiei de gen cardinalele un(u) / o, 
una şi doi / două, utilizate ca atare sau f: ăcând parte din compuse: doi, doisprezece 
(elevi) / două, douăsprezece (eleve) şi toate numeralele compuse cu uni, doi sau 
doisprezece, când acestea reprezintă componentul final al compusului (treizeci şi 
unu / doi (de) elevi; o mie cinci sute doisprezece elevi / treizeci şi una / două (de) 
eleve; o mie cinci sute douăsprezece eleve etc.), Face excepţie unsprezece (elevi / 
eleve) care nu are forme diferite de gen. 

Flexiune de caz nu are, în sens strict, decât primul numeral din seric, care are 
forme cazuale, realizate diferit după cum e folosit adjectival sau ca substitut: 
nominativ şi acuzativ, masculin şi neutru un, feminin o, cu valoare adjectivală, unu, 
respectiv una ca substitute; genitiv — dativ unui, unuia / unei, uneia. Desinenţele de 
genitiv — dativ sunt cele ale flexiunii pronominale (vezi Pronumele. Preliminarii, 
3), aşa încât flexiunea acestui numeral nu se deosebește de flexiunea adjectivului 
sau a pronumelui nehotărât omonim. | 


Delimitarea dintre un / o numeral, adjectiv pronominal sau articol 
nedefinit nu se poate realiza decât în context. Sunt numerale numai în 
cazurile în care, într-o enumerare, se opun altor numerale: Trecu o lună, 
trecură două, trecură nouă şi împărăteasa făcu un ficior alb ca spuma 
laptelui. (M. Eminescu, Făt-Frumos). În exprimarea orală, confuzia 
omonimică este evitată prin accentul sintactic: un, o pot fi accentuate numai 
când sunt adjective numerale (nu şi adjective pronominale sau articole 
nedefinite). Numeralul unu se deosebeşte de pronumele omonim prin aceea 
că nu are plural şi prin scrierea, de obicei, fără -l (tradiţia menţine însă 
scrierea cu -l în îmbinări ca unul şi unul, de unul singur, toți până la unul). 


2.4.2. Numeralele cu valoare substantivală din texte de matematică se 
folosesc numai cu forma de masculin (unu plus doi, doi minus unu, doi ori trei, 
patru împărțit la doi). Numeralele cu valoare substantivală formează genitivul şi 
dativul cu lui (radicalul lui cincisprezece, Numeralul următor lui doi este trei.). 

Şi numeralele cu valoare substantivală denumind anul, rezultate din elidarea 
substantivului an, formează genitivul cu lui (În primăvara lui '96 [= anului 1996] 
(„Adevărul”, 2002). 


2.4.3. De la doi înainte opoziţiile de caz se realizează analitic, prin 
prepozițiile a şi la aşezate înaintea numeralului, formând construcţii echivalente cu 
genitivul, respectiv cu dativul: Restructurarea a nouă societăți. (Rlib, 2002), 
Miroase florile-argintii / Şi cad o dulce ploaie, / Pe creştetele-a doi copii, / Cu 
plete lungi, bălaie. (M. Eminescu, Luceafărul), Profesorul a dat note bune la cinci 
elevi şi note proaste, la doi. 

Şi în cazul numeralului unu genitiv-dativul poate fi exprimat prepozițional, 
când e corelat cu alte numerale: Părerea a unu sau (a) doi vorbitori. | 

Construcţia prepoziţională [a + numeral cardinal + substantiv] se utilizează 
atât după prepoziţii care cer genitivul: S-a început urmărirea penală împotriva 
(asupra, contra) a doi infractori periculoși., cât şi după prepoziţii care cer dativul: 
Datorită (graţie, mulțumită) a trei prieteni am reuşit să-mi fac o casă. (vezi 
Prepoziţia, 3.1.1.1.A). 


2.4.4. Când numeralele de la doi în sus sunt precedate de pronumele 
semiindependente cei, cele sau de determinanți ca aceşti, acei, ceilalți, alfi, aceştia 
marchează informaţiile de caz: experiența celor zece (ani), Am împărțit daruri 
celor doi copii., Ideea acestor (acelor, celorlalți, altor) trei studenţi est: 
binevenită., Altor (acestor, acelor, celorlalți) patru elevi li s-au pus note bune., S-a 
pronunțat împotriva celor (acestor etc.) doi prieteni. 

2.4.5. Sută, mie, milion, bilion, miliard se deosebesc de celelalte numerale. 
Folosite singure, se comportă flexionar ca substantivele: au gen fix (sută, mie — 
feminin, milion, bilion, miliard — neutru), au forme distincte de număr (sută-sute, 
mie-mii, milion-milioane etc.) şi exprimă genitivul sintetic, ca orice substantiv, dar 
la plural şi analitic, ca numeralul: eforturile sutei / sutelor / a sute / a milioane) de 
oameni; cunosc determinarea: A câştigat milionul (de lei), a pierdut mia. Făcând 
parte din structura numeralelor compuse (două mii, cinci milioane etc.) se 
comportă morfologic ca numeralul care le precedă. 

Spre deosebire de sută, mie ..., numeralul zece are o poziţie specială: este 
utilizat atât singur (zece, ca şi doi, trei etc.), cât şi în compuse. În structura 
compuselor de tipul unsprezece — nouăsprezece apare invariabil cu forma de 
singular (cu excepția lui doisprezece, variabil în gen, vezi supra, 2.4.1), iar în a 
celor de tipul douăzeci, treizeci, zece participă cu forma de plural. În douăzeci, 
forma de feminin a primului component este rezultatul acordului cu zece, feminin 
(celelalte compuse nu pun probleme de acord, pentru că primul component este 
numeral invariabil). T 

În ce priveşte cazul; zece exprimă valoarea de genitiv-dativ prepozițional 
(bursele a zece studenţi; S-au dat premii la zece (douăzeci de) studenţi. Pluralul 
zeci, cu sens numeric neprecizat, exprimă genitiv-dativul atât analitic (ca sute, 
milioane), cât şi sintetic (ideile a zeci / zecilor de profesori) şi poate fi articulat 
(zecile, zecilor). E 

Zero nu face parte din structura numeralelor compuse decât grafic: 20, 200. 
Folosit singur se comportă flexionar ca un substantiv (zero-zerouri, zeroului- 
zerourilor, zeroul: salarii cu multe zerouri). Când e precedat de un numeral, 
flexiunea cazuală se realizează analitic: scoaterea a două zerouri / a doi (de) zero. 


2.5. Posibilităţile combinatorii ale numeralului cardinal 


În calitatea sa de component al grupului nominal sau pronominal, în diversele 
sale ipostaze (de adjectiv, pronume sau substantiv), numeralul cardinal apare atât 


ca adjunct, cât şi ca centru. 


2.5.1. Ca adjunct, numeralul cardinal cu valoare adjectivală precedă 
substantivul şi are rol de integrator enunțiativ când este unicul determinant (doi 
copii). În cazul prezenţei mai multor determinanți, numeralul cardinal nu apare 
niciodată pe primul loc (poziţie specifică funcției de integrator enunţiativ, vezi 
Clase de cuvinte, 3.3.1), participând, ca orice adjunct, prin informaţia specifică, la 
precizarea extensiunii referenţiale a substantivului centru: aceşti (cei) doi copii. l 

Numeralele cu forme flexionare se acordă, ca orice adjectiv, cu substantivul 
regent, dar se deosebesc de celelalte adjective prin faptul că impun acestuia 


numărul (singular, dacă este un, o, plural de la doi înainte). o 
2.5.1.1. Participarea ca adjunct a numeralului cardinalul adjectival la 


organizarea grupului nominal se realizează prin două tipuri de structuri: prin 
alăturarea de substantivul-centru sau prin prepoziția de. 

(a) Structura [numeral cardinal + substantiv] este proprie numeralelor 
cuprinse între unu şi nouăsprezece şi compuselor cu aceste numerale situate pe 
ultimul loc: un elev, cinci eleve, o sută treisprezece cărți, donă milioane trei sute 
opt lei, relaţia dintre cele două componente fiind marcată prin acord. Colocvial, 
precedat de un alt determinativ, numeralul poate fi postpus substantivului: Cărțile 


astea trei. 

În stilul comercial-administrativ, numeralul este adeseori plasat după 
substantivul-centru, de exemplu în inventarierea unor obiecte: tablouri şapte, 
vitrine două, scaune zece, În luna lui noiembrie ... Gheorghe Adamachi şi 
Vasile Ursachi au vândut oi trei sute lui Nechifor Lipan. (M. Sadoveanu, 


Baltagul). 


Topica [numeral cardinal + substantiv] este, de obicei, fixă: numeralul 
precedă substantivul, iar intercalarea unui adjunct adjectival calificativ are conotaţii 
stilistice (compară: trei buni prieteni şi trei prieteni buni): 

Structura prin alăturare se întâlneşte şi la zero, cu deosebirea că acesta poate 
fi atât antepus substantivului-centru, de obicei la plural (zero grade, zero puncte, 
zero goluri; zero câştig, zero valoare), cât şi postpus — substantivul-centru este la 
singular (câştig zero, valoare zero, desinenţă zero, întâlnire de gradul zero). 

(b) Structura [numeral cardinal + prepoziţia de + substantiv] se utilizează 
când determinantul este un numeral compus de la douăzeci în sus, cu excepția celor 
de sub (a): douăzeci de cărți, o sută treizeci şi doi de copii, un milion trei sute de 
mii, cinci mii două sute de lei, asocierea numeralului cu substantivul fiind marcată 
prin prepoziţia de (şi nu prin alăturare — cf. două / cinci cărţi). 

Sub aspect strict formal, prezenţa prepoziţiei de înaintea substantivului poate 
fi interpretată ca situând substantivul în raport de subordonare față de numeral. Dar 
ținând seama de faptul că forma de gen a numeralelor (care cunosc flexiunea) este 
rezultatul acordului cu substantivul asociat: douăzeci şi unu (doi) de elevi / 
douăzeci şi una (două) de eleve (la fel ca: doi (doisprezece) elevi / două 
(douăsprezece) eleve), gruparea [numeral + de) poate fi interpretată ca o unitate 

funcțională, şi anume ca determinant al substantivului. Această interpretare este 
susținută şi de acordul în gen al unor determinanţi adjectivali cu substantivul (şi nu 
cu numeralul), ceea ce conferă statut de centru substantivului: cei (acei / ceilalți / 
alți) trei sute douăzeci de elevi; cele (acele / celelalte / alte) trei sute douăzeci de 
eleve. 


În unele cazuri, acordul în gen este impus nu de substantiv, ci de genul 
numeralului simplu din componența: numeralului compus, cf. cele 18 
miliarde de lei („„Adevărul”, 2002), alături de cei 20 de miliarde de lei (ibid.). 

Face excepţie gruparea câteva + sute, mii, milioane, miliarde, 
exprimând o cifră aproximativă, acordul făcându-se numai cu sute, mii, 
milioane..., şi nu cu substantivul determinat: câteva sute (mii, milioane, 
miliarde) de lei (pomi, elevi etc.). 

Avantajul interpretării prepoziţiei de ca fiind grupată cu numeralul antepus 
(întâlnită şi în alte construcții ca o astfel de carte, nemaipomenit de ..., destul de ..., 
vezi Adjectivul, 3.1.1, Adverbul, 3.2.1) este acela de a pune de acord soluția 
sintactică de analiză cu cea semantică şi de a unifica modul de interpretare a tuturor 
numeralelor cardinale plasate înaintea substantivului. 


Construcţia cu de poate apărea şi la numeralele mai mici de douăzeci 
când acestea însoțesc substantive „metalingvistice”, denumiri ale unor unităţi 
ale limbii (literă a alfabetului, cifră, cuvânt ctc.): doi (de) i / trei (de) cinci / 
zero etc. 


Omiterea prepoziției de în construcții cu numerale compuse de tipul 
celor menționate sub (b) este tolerată în scris atunci când substantivul este 
abreviat (25 km, 340 kg, 160 l etc.), dar.nerecomandabilă în vorbire. În alte 
contexte, omiterea prepoziției, deşi se întâlneşte uneori: evaluată la două 
miliarde dolari („„Adevărul”, 2002), 150 joburi (ibid.) este nerecomandabilă. 


În exprimarea cazului, cele două tipuri de structuri se comportă identic: 
Cumpărarea a două cărți / Cumpărarea a douăzeci de cărți, S-au dat burse la 
cinci elevi / la treizeci de elevi. 

Prepoziţia de, impusă obligatoriu de o subclasă a numeralului cardinal 
(pentru legarea acestuia de substantivul-centru) nu e generatoare de grup sintactic 
ca în cazurile în care numeralul-substitut funcţionează drept centru: Am cumpărat 
multe cărţi, dintre care trei de poezie., Doi de acolo să vină la tablă. (vezi infra, 
2.5.2.1) sau ca adjunct al unui alţ,substantiv precedat de numeral adjectival: vreme 
de cinci ani / vârsta de douăzeci de ani (vezi infra, 2.5.1.3). 

2.5.1.2. Şi numeralul substitut poate fi adjunct având ca centru un substantiv 
precedat de un numeral adjectival în construcţii partitive de tipul: Un francez din 
zece ar fi dispus să plătească. („Adevărul 2002), doar un loc de muncă din şapte 
pentru absolvenţii de facultate (ibid.), In societate au rămas să muncească 2 
oameni din 100 (ibid.). € z 

2.5.1.3. În calitate de adjunct al unui alt substantiv, grupul nominal alcătuit 
din [numeral cardinal (+ de) + substantiv] este introdus, de obicei, prin prepoziția 
de: timp (vreme) de trei ani, vas de cincisprezece litri, întâlnire de douăzeci de 
minute, sobor de douăzeci şi cinci de preoți. Rar, prepoziția poate fi a (neologic): 
Colete a cinci / treizeci (de) kg. 

Când substantivul regent exprimă unități de măsură se folosesc structurile: 

— [verb regent + prepoziție + numeral + substantiv]: S-a îngrăşat cu două 
kilograme.; ' 

— [substantiv regent + de + numeral adjectival + substantiv]: lungime / lățime / 


înălțime / adâncime de doi metri; greutate de cincizeci de kilograme; 
— [numeral cardinal adjectival + substantiv + substantiv]: doi metri lungime / 


lăţime / înălțime / adâncime; cincizeci de kilograme greutate. sii 
Grupul nominal exprimând măsura poate avea ca centru şi un adjectiv căruia 
i se subordonează prin de: lung / lat / înalt / adânc de doi metri; greu de douăzeci 


de kilograme. 

În construcţii de tipul un număr de douăzeci de copii, o sumă de un 
milion de lei, o cantitate de cincisprezece kilograme, substantivele un număr 
de, o sumă / cantitate de sunt redundante. 


2.5.1.4. Numeralul cardinal substantiv participă rar în calitate de adjunct în 
grupul nominal, în: 

— construcţia cu lui proclitic genitival (Radicalul lui nouă este trei.); 

— construcția cu lui proclitic în care numeralul e adjunct al unui adjectiv / 
participiu cu regim de dativ (valoare atribuită / corespunzătoare lui doisprezece); 

— construcția cu prepoziţia din (Radical din nouă este trei.). 

În grupul verbal, apare construcţia prepoziţională până la (Copilul numără 
până la zece.). 

În limbajul sportiv, numeralul corelat cu zero sau cu alt numeral prin 
prepoziţia la indică scorul unui meci (rezultatul trei la zero, doi la cinci etc.). 


2.5.2. Ca substitut, numeralul îndeplineşte aceleaşi funcții sintactice ca 
substantivul sau pronumele (subiect, complement, circumstanţial): Trei mă ţin, trei 
mă poartă, cinci mă duc de mă adapă. (Ghicitoare), Vrem .... să trecem la 250 de 
titluri pe an (la 20 pe lună). (G. Liiceanu, Uşa interzisă), Oșlobanu, care mânca 
cât şaptespezece, ne cam pusese pe gânduri. (I. Creangă, Amintiri). In poziția de 
nume predicativ şi în cea de predicativ suplimentar (Ele au fost două., S-au întors 
cinci.), determinând verbul, numeralele îşi păstrează calitatea „adjectivală”, 
integrându-se într-o structură ternară (vezi II, Construcţii cu predicativ 
suplimentar, 2.1). 

2.5.2.1. În calitate de centru, numeralul are ca adjuncţi: | 

(a) Construcţii prepoziționale, formate dintr-o prepoziţie, de obicei partitivă 
ŞI: | 

— un substantiv: Din teancul de cărți am luat una de poezie şi două de proză., 
Am ales la întâmplare una din străzi. (N. Stănescu, Amintiri din trecut), Deja una 
dintre însemnări [...] debutează cu o enormă banalitate. (G. Liiceanu, Uşa 
interzisă), Două dintre cele trei şalupe luxoase au fost accidentate. (Rlib, 2002); 

— un substantiv „metalingvistic”: doi (de) zece, trei (de) şi; 

— pronume: Au fost mai mulți candidaţi, dar numai trei dintre ei au reușit., 
Doi dintre aceştia au luat premiul al doilea., Trei dintre ai mei au primit 
menţiuni; i 
-un numeral (substitut): Potrivit unui sondaj în rândurile medicilor de 
familie, nouă din zece dau vina [...] pe emisiunile TV. („Adevărul”, 2002), Joacă 
unsprezece contra zece., 

— un adverb: Sunt prea mulți elevi în clasă: cinci de acolo / de aici să plece. 
(b) Un adjectiv calificativ. postpus, un adjectiv pronominal nehotărât sau 
adjectivul pronominal semiindependent cei (cele) antepus numeralului centru: Din 
buchetul de trandafiri am ales doi albi, trei roşii şi patru galbeni., Dintre copiii 


veniți in excursie au mai plecat acasă alți doi, Unul dintre cei doi a adus-o. 
(N. Stănescu, Amintiri din trecut). 


Pentru combinaţiile precedate de unele cuvinte neflexibile care 
cxprimă aproximarea numerică vezi infra, 2.6. 

(c) O propoziţie relativă cu antecedent: Văd încă trei care pleacă., Au mai 
venit cinci care au predat lucrarea. 

2.5.2.2. Numeralul substitut apare şi în combinație cu un pronume personal 
sau demonstrativ, totdeauna antepus. Numeralul se acordă în gen cu pronumele: 
Ele două sunt mereu împreună., Aceştia trei sunt cei mai buni din clasă, iar acelea 
două sunt cele mai slabe. 

2.5.2.3. Numeralul este centru de grup şi ca substantiv, în două situaţii: în 
enunţuri matematice cu valoare abstractă şi ca apoziţie în raport cu un substantiv. 

(a) In domeniul matematicii, numeralele denumesc numerele cu ajutorul 
cărora se efectuează operaţiile aritmetice: Cinci şi cu / plus cinci fac zece., Unu 
înmulțit cu unu este egal (cu) unu., Şase împărțit la doi fac trei., Zece scăzut / 
minus trei fac şapte. etc. 

Comportamentul substantival se susține prin: tipul de referință specific 
substantivului, numeralul (cu referință proprie) desemnând un număr din şirul 
numerelor naturale şi prin gen fix, masculin, trăsătură specifică substantivului; 
sintactic, participă la un număr limitat de construcții stereotipe. 

Exprimarea operaţiilor aritmetice prin structuri în care subiectul este un 
numeral pune probleme de acord cu predicatul: dacă se foloseşte ca predicat verbul 
a Jace, acesta se pune, de obicei, la plural: doi şi cu doi fac patru; dacă se recurge 
la un predicat nominal (a fi egal cu), acesta se foloseşte la singular: Trei plus doi 
(este) egal cu cinci., Cinci ori doi (este) egal cu zece., Patru fără (minus) doi (este) 
egal cu doi. 

(b) Postpus unui alt substantiv, numeralul are rolul de a preciza prin număr 
poziția obiectelor desemnate de substantive sau de a diferenţia obiecte din acelaşi 
grup (sens propriu numeralului ordinal). 

Numeralul funcţionează ca denumire prin care se diferenţiază „obiectele” din 
clasa reprezentată prin substantivul asociat. Procedeul denumirii „numerice” se 
utilizează în cazul unităţilor de măsură: 

— a timpului (ore, zile, săptămâni, ani etc.): ora 14, anul 2001, Destinul său 
literar a traversat tragicul veac douăzeci. („Adevărul”, 2002); cerințele mileniului 
trei (Rlib, 2002); | 

— a distanţei: kilometrul 35, Cartea se deschise la foaia 80. (B. Delavrancea, 
Hagi Tudose). 

Denumirea numerică se foloseşte şi în cazul diviziunilor administrative sau 
militare: Poliţiştii din cadrul secţiei 13 [...] din sectorul 3 („Adevărul”, 2002), 
circa de poliţie 10, regimentul 33; al plasării clădirilor de pe aceeaşi stradă, al 
etajelor unei clădiri, al camerelor unui hotel, (în unele ţări) al străzilor: strada 
Panait Cerna, nr. 8, etajul 5, camera 132, al specificării dimensiunii obiectelor de 
îmbrăcăminte (măsura 36); al „numirii” mijloacelor de locomaţie: mașina 313, 
tramvaiul 19, troleibuzul 87, trenul 518. a 

De asemenea, prin numere sunt individualizate hotărâriie şi decretele 
guvernamentale şi parlamentare, notele şcolare sau sunt desemnate, de exemplu, 
persoane al căror nume nu trebuie divulgat (agenţi secreţi, ex.: Agentul 007); 
numeralul înlocuieşte numele propriu: [Numărul] 9 contraataca. / Popescu contraatacă. 

Se constată astfel o tendință accentuată de folosire a numeralului cardinal ca 
echivalent al numeralului ordinal. Substantivul (cel mai adesea comun) antepus 
numeralului este totdeauna articulat la singular (etajul trei, nota nouă) sau la plural 
(paginile 324, 329, 450, etajele 8 şi 9, numerele 2, 3, 5, 10 etc. In scris, 
substantivul poate fi abreviat: pag. 3, et. 40 şi 4]; hotărârea nr. 7/29.01.2002 
(„Adevărul”, 2002). Mai rar, substantivul determinat poate fi şi propriu: Dumitriu 
doi, Nunweiller şase. 

Numeralul nu se acordă, de obicei, în gen cu substantivul, folosindu-se forma 
de masculin: nota (pagina) doi / unu, Antena 1 [unu], România 1 [unu]. Uneori 
apar ezitări: pagina doisprezece, dar şi pagina douăsprezece. 


În legătură cu indicarea orei, numeralul unu şi compusele cu unu se 
folosesc la masculin (ora unu / douăzeci şi unu), dar numeralele doi şi 
compusele cu doi, la feminin (ora două / douăsprezece, douăzeci şi două); 
utilizarea formei de feminin (ora doisprezece) contravine normei. 


2.6. Numeralele cardinale ca expresie a aproximaţiei 


Utilizate în anumite construcţii, numeralele cardinale pot exprima 
aproximaţia cantitativă (modală, temporală sau locală) a obiectelor. 


2.6.1. Aproximaţia poate fi exprimată prin alăturarea unor numerale vecine în 
seria cardinalelor: Cinci-şase copii stau lungiţi pe jos., lau trei-patru lumânări în 
buzunar. (Camil Petrescu, Ultima noapte), A fost plecat cinci, şase zile. 

Construcţia permite uneori intercalarea substantivului între numeralele 
alăturate: Ei, şi ştii, un copil, doi, ai pentru ce trăi. (B. Delavrancea, Hagi Tudose), 
Primul şoc l-am avut la un an-doi după terminarea facultăţii. (G. Liiceanu, 
Uşa interzisă). 

În cazul numeralelor compuse cu sută, mie, milion, primul component se 
repetă fie înainte, fie după al doilea termen al compusului când este un, o (una) — 
doi, două (o sută, două; o mie, două; un milion, două; una, două sute / (mii), unu, 
două milioane); se foloseşte numai antepus când primul component este numeralul 
de la doi în sus (două, trei mii, cinci, şase milioane). 

Aproximaţia poate fi exprimată şi prin asocierea numeralelor cardinale cu: 

— adverbe ca aproximativ, cam, circa, vreo: Blocul să fi avut vreo douăzeci 
de etaje. (N. Stănescu, Amintiri din trecut), Oraşul are circa (aproximativ) trei 
sute de mii de locuitori.; 

— grupări care conţin o prepoziţie (în jur de, pe la, popular, ca la): Au venit în 
jur de cincisprezece studenți., Ne-am întors pe la ora douăsprezece., A cumpărat 
ca la 20 kg de cartofi. 

Aproximaţia la substantivele numerice reprezentând cantități mari se poate 
reda prin: 

(a) folosirea formelor de plural zeci, sute, mii, milioane (singure, repetate sau 
combinate): Ce e amorul? / E un lung prilej pentru durere, / Căci mii de lacrimi 
nu-i ajung, / Şi tot mai multe cere. (M. Eminescu, Ce e amorul?), Unii încep să 
citească zeci de cărți despre oameni celebri. (N. Stănescu, Amintiri din trecut), 

recuperarea a zeci de milioane de lei (Rlib, 2001), cheltuirea sutelor de milioane 
de lei (ibid.); sângele a mii şi mii şi milioane de oameni nevinovaţi (G. Liiceanu, 
Declaraţie de iubire); i 


Valoarea de genitiv analitic se realizează în aceste construcții cu 
prepoziţia a, şi nu cu al pronume semiindependent, cu care este, uneori, 
confundat, ca în: Mentor discret al sute de ziarişti („Adevărul”, 2002), în loc 
de mentor discret a sute de ... 


(b) asocierea numeralului cu adjectivul pronominal câteva [+ zeci / sute / mii / 
milioane etc.]: câteva sute de milioane de lei, câteva mii de dolari etc. Acelaşi 
efect se obţine şi prin repetarea substantivului: Lume, lume, şi iar lume, sute şi 
sute, mii de oameni (I. Slavici, Mara). 

O modalitate de indicare neprecizată a numărului este în domeniul 
matematicii simbolul n (citit en), care a pătruns ca substitut de numeral în limbajul 
familiar, unde desemnează un număr nedeterminat: Am văzut n muzee (oraşe). 


2.6.2. În raport cu o limită indicată prin numeralul cardinal, aproximaţia 
poate exprima: mio of r.e 

— interioritatea față. de un număr exact, numeralul fiind precedat de adverbul 
aproape: A slăbit aproape 10 kilograme, de prepoziţii ca spre, sub, până la sau 
îmbinarea mai puțin de: Preţurile carburanţilor vor creşte cu până la 700 de lei. 
(„„Adevărul”, 2002), Are spre (sub, până la) douăzeci de ani., Are mai puţin de 
cincizeci de ani.; | | 

— superioritatea, depăşirea unui număr exact, numeralul fiind precedat de 
prepoziţia peste sau îmbinările de cuvinte mai bine de, mai mult de, nu mai puţin 
de ori urmat de şi ceva, şi mai bine, şi mai mult: Activitatea de peste 35 de ani la 
revista „secolului 20”. („„Adevărul”, 2002), Gonea cu peste 100 km/h. (Rlib, 2002), 
Îmi datorezi mai mult de douăzeci de mii de lei., Are patruzeci şi ceva de ani., 
Totalul se cifrează la nu mai putin de 700 milioane. („„Adevărul”, 2002). 


2.6.3. Aproximaţia în interiorul unor limite numerice se redă prin: 

— intercalarea prepoziţiei compuse până la între două numerale: S-au 
prezentat treizeci până la treizeci şi cinci de candidaţi.; i 

— prepoziția între + numeral cardinal + conjuncția şi + numeral cardinal: Au 
venit între treizeci şi patruzeci de candidaţi. Temperaturile maxime vor fi cuprinse 
între 6 şi 14 grade., Masa se serveşte între 13 şi 14. Pentru a exprima intervalul de 
timp se foloseşte şi construcţia cu prepoziţia compusă de la + numeral + (până) la 
+ numeral: de la l1 la 12, de la 15 (până) la 20 septembrie. Procedeul apare 
frecvent în comunicarea orală; în scris, cele două numerale pot fi separate prin linie 
de pauză (deschis 10-18, concediu 1—20 septembrie). 


2.7. Numeralul cardinal şi clasele lexico-gramaticale. 


Numeralele cardinale pot fi substantivate modificându-şi sensul şi dobândind 
caracteristici substantivale, ca articularea şi numărul. 

2.7.1. Folosite singure (nefăcând parte din numeralele compuse) sută, mie, 
milion, miliard etc. pot fi articulate (suta, nişte miliarde) şi asociate cu alte 
cantitative (fiecare mie, multe mii etc.). Şi numeralele simple cuprinse între 7 şi 10, 
ca şi cele compuse între 77 şi 79 pot să devină, prin articulare, substantive şi pot 
avea plural. Ele sunt folosite, de exemplu, pentru a denumi: 

— notele (în mediul şcolar şi universitar): A luat un nouă (un zece, un trei 
etc)., J-a trecut şaptele în carnet., Zecii suni rari.; 

— cifrele (în enunţurile aritmetice): Ai omis un doi (un zece, un cinci etc.) / 
doi de doi (de zero, de cinci etc.); 

— monede / bancnote: 7-a dat salariul (numai) în sute / mii., Sutele / miile pe 
care le am sunt ieşite din uz. 

În fotbal se folosesc grupări formate din numeral cardinal + substantivul 
metri (un şapte metri, un nouă metri, un unsprezece metri), tot în limbajul sportiv 
unele numerale cardinale substantivate pot denumi o echipă: unsprezecele 
studențesc (echipa de fotbal studențească), cincisprezecele naţional (echipa 
națională de rugbi). 


2.7.2. În numeroase cazuri, substantivarea este rezultatul omiterii 
substantivului cu care este asociat sistematic numeralul: A luat [nota] nouă / zece / 
cinci., Mi-a dat la casierie numai [bancnote] de cinci (sute) / o sută (de mii) / 
cincizeci de mii., Este [ora] 12., Vine pe [data de] 23., războiul din [anul] 7976; în 
iulie [anul] 1935, Ciocârlan şi Caty se aflau la Paris. (G. Călinescu, Scrinul 
negru), Vine cu [trenul] 504., Aştept [autobuzul] 33., Nu călătoresc cu [tramvaiul] 
14., [troleibuzul] 87 nu trece pe aici. etc. 

Substantivarea se poate realiza şi prin metaforă: a face opturi „figură în 
formă de opt realizată cu bicicleta, motocicleta, patinele”: Puiu, călare pe bicicletă, 
făcea opturi concentrate pe nisipul aleii. (|. Teodoreanu, La Medeleni). 

O caracteristică sintactică a numeralelor substantive este folosirea 
construcției complementului direct cu pe: (L-)am omis / adunat / scăzut pe doi / 
trei cincisprezece etc. 


2.7.3. Numeralele, mai ales cele care exprimă unităţi, pot constitui baza unor 
derivate substantivale cu diverse sufixe: nouar, pătrar, şeptar, şeptic etc. (la jocul 
de cărți), sutar, sutişoară, miiar, miişoară (în limbajul familiar), paşoptism, 
pașoptist, Sutamiist şi verbale parasintetice (înşesi) sau conversiuni (îndoit, 
întreit). 

Multe numerale cardinale intră în alcătuirea unor compuse substantivale: trei- 
fraţi-pătaţi, sânge-de-nouă-fraţi (nume de plante), de-doi (dans țărănesc), triunghi 
(calc); nume proprii: Doi Mai; Şaptesate (localităţi), Zece Mese (stradă), Trei Brazi 
(cabană), Șapteochi, Șaptefraţi (nume de familie) sau adjectivale: zrietajat; 
tricromatit. 

Numeralele (mai ales unu şi doi) intră în componenţa unor locuţiuni 
adjectivale: sat vechi, răzăşesc [...] cu gospodari tot unul şi unul (I. Creangă, 
Amintiri), lână sută la sută, discuție în doi peri şi adverbiale: Și nici una, nici 
două o dată începe a bate în poartă. (I. Creangă, Ivan Turbincă), Noi ştim sută la 
sută că există date care arată [...] G„Adevărul”, 2002), a vorbi în doi peri; a o 

spune Scurt pe doi sau locuţiuni verbale: a o ține una (şi bună), a lua la trei 
păzeşte, a face pe dracu-n patru, a tăia firu-n patru, a vorbi între patru ochi, a fi 
cu ochii în patru, a fi între patru scânduri, a ţine de şase, argotic, folosit ca 
interjecţie: Şase! Vine profesorul!. 

Numeralul cardinal intră în componența tuturor tipurilor de numerale 
(derivate, compuse sau grupuri fixe). ` 


2.7.4. În terminologia tehnico-ştiințifică, sunt numeroase substantivele 
împrumutate analizabile (bicorn, bicromat, triciclu, triclorură, tricorn, trilateral, 
trilingv) sau formate cu elemente de compunere savante cu sens numeric 
(centilitru, decalitru, hexametru, kilogram, nonagenar, octogenar, octosilab etc.), 
dar şi elemente de compunere cărora li s-au atribuit, în unele compuse 
împrumutate, în mod convenţional, sensuri de. numerale şi care participă la 
denumirea unităţilor de măsură foarte mari sau foarte mici: gigacalorie „un miliard 
de calorii”, megacalorie „un milion de calorii”, megadină „un milion de dine”, 


megahertz „un milion de hertzi”, nanosecundă „a miliarda parte dintr-o secundă”, 
centilitru, miligram, milimetru etc. | 


3. NUMERALUL ORDINAL 


3.1. Aspecte definitorii 


Spre deosebire de numeralul cardinal, numeralul ordinal nu este un cantitativ, 
ci indică ordinea, situarea într-o anumită poziţie definită numeric într-o serie. 

Ordinea se poate referi la succesiunea în spațiu sau în timp în sens propriu (al 
doilea student, Elisabeta a doua) sau la o ierarhie valorică (marfă de prima 
calitate, verișoară de gradul al doilea), uneori, ierarhizarea este convenţională, de 
exemplu: un cvartet compus din violină primă, secundă, flaut şi violoncel 
(G. Călinescu, Cronicile optimistului), putând să contrazică ordinea cronologică şi 
ierarhică (de exemplu, gradul didactic din învățământul preuniversitar sau din 
cercetare al doilea este o calificare inferioară gradului întâi). 

Numeralul ordinal, care are frecvența cea mai ridicată după numeralul 
cardinal, poate avea statut adjectival (AJ doilea elev a plecat., Elevul din clasa a 
treia a plecat.), de substitut (S-au înscris zece concurenți, dar al zecelea nu s-a mai 
prezentat.) sau adverbial (Am venit întâi aici.). 


3.2. Structura numeralului ordinal 


3.2.1. Numeralul ordinal se formează sistematic de la numeralul cardinal 
precedat de al / a şi urmat de formanţi omonimi cu articolul enclitic, variabil în 
raport cu genul: masculin / neutru [al + numeral cardinal + -le- + particula deictică 
-a] — al patrulea; feminin [a + numeral cardinal + -a] — a patra; rolul formanţilor 
se reduce la exprimarea ideii de ordine și a opoziţiei de gen. 

Forma cu -le, fără -a deictic la masculin, se întâlneşte în limba veche şi 
regional (în Moldova). Limba standard şi-a însuşit forma cu -lea. 

În cazul numeralelor ordinale- din organizarea cărora fac parte numerale 
cardinale compuse nesudate formantul ordinal enclitic se ataşează la ultimul 
component: al douăzeci şi unulea / a douăzeci şi una; al zece miilea / a zece mia etc. 


Izolat, în limba veche, şi regional, se întâlnesc numerale ordinale din 
seria de la 72 la 79, cu formantul ordinal enclitic aşezat după primul element 
al compusului: a douasprezece (Psaltirea Voronefeană), a cinceasprezece 
(Îndreptarea legii), al  şapteleasprezece (Varlaam,  Cazania) / a 
şapreasprezece (Palia) etc. (şi forma regională înregistrată în Sălişte — Sibiu 
al şapteleasprezece an). 


Când numeralele ordinale sunt formate de la cardinale în structura cărora 
intră prepoziţia de, această prepoziţie se omite înaintea componentului care 
primeşte formantul ordinal enclitic: al douăzeci miilea, a douăzeci mia, al o mie 
milioanelea, a o mie milioana etc. La numeralele ordinale formate de la cardinale 
terminate în consoană se intercalează, din motive fonetice, vocala u înaintea lui 
-lea: al optulea, al (un) milionulea, al (un) miliardulea. 

Prezența componentului a(l) este obligatorie atât în forma de masculin, cât şi 
în cea de feminin a numeralului ordinal. 


În rostirea într-un tempo rapid, când numeralul ordinal este postpus unui 
substantiv feminin articulat, se contrag, uneori, cei doi a (clasa doua, seria 
opta ctc.), fenomen nerecomandabil, care se întâlneşte, uneori, şi în limba 
scrisă: Compania doua a fost surprinsă în apă. (Camil Petrescu, Ultima 
noapte), deşi e obligatorie scrierea ambilor a: clasa a treia, seria a opta, 
compania a doua etc. 

„_Ezitări fonetice apar şi în formarea numeralelor ordinale corespunzătoare 
cardinalelor compuse cu zece, sută / sute, mie / mii, milion / milioane, miliard 
/ miliarde aflate pe ultimul loc. Se spune şi se scrie corect al zecelea (nu al 
zecilea), a zecea (nu a zecia), al unsprezecelea, a unsprezecea; al 
douăzecilea (nu al douăzecelea), dar al o sutălea, a (0) suta, al două sutelea, 
a două suta (nu a două sutea), al o mielea, a (0) mia (nu a miea), al două 
miilea (nu al două mielea), a două mia (nu a două miia); al (un) milionulea, 
a milioana, al două milioanelea (nu al două milionelea), a două milioana (nu 
a două milioanea); al un miliardulea, a miliarda, al două miliardelea, a 
două miliarda (nu a două miliardea) etc. Şovăielile de acest fel se explică 
prin raritatea folosirii acestor numerale şi prin faptul că în scris componentul 
reprezentat prin numeralul cardinal este, de obicei, notat prin cifre. 


3.2.2. Numeralele ordinale numerice se pot reda în scris fie integral cu litere 
(al cincilea), fie cu cifre şi litere: cifra notează numeralul cardinal din structura 
numeralului ordinal, iar literele, formanţii; specifică numeralului ordinal este 
notarea cu cifre romane (al II-lea / al II“ a Il-a/a 1). Această notare, uneori 
fără formanţi (Carol 11), se întâlneşte mai ales la numerele mici; în cazul 
formațiilor pentru numere mari este din ce în ce mai folosită notarea cu cifre arabe: 
a 40-a aniversare; al 200.000-lea cumpărător (Rlib, 2002); la tavanul celei 
de-a 20-a ferestre (N. Stănescu, Amintiri din trecut). 

3.2.3. Alături de formaţiile derivate de la numeralul cardinal, se folosesc ŞI 
întâi(ul),-a, moştenit din latină, prim, secund şi ter împrumuturi latino-romanice, 
care se leagă numai semantic de numeral. Tot un numeral ordinal romanic este Şi 
Cvintul, folosit numai în sintagma Carol Cvintul. 


Numerale ordinale au mai fost, la început, primar (< lat. primarius), 
păstrat astăzi numai ca adjectiv în construcțiile văr / vară primar(ă) „văr / 
vară dintâi” şi, popular, cale primară „prima vizită pe care o fac tinerii 
căsătoriți părinţilor miresei la câteva zile după nuntă”, făr/ (< lat. tertius) 
păstrat în anțărț. 


Pentru primul termen al seriei, în afară de sinonimele înrâi(ul) şi primul) fără 
legătură cu numeralul ordinal corespunzător există şi al ... unulea / a ... una, care 
apar exclusiv în compuse: Am dat în viața mea şase mii de interviuri, al şase mii 
unulea îl dau pentru „România Liberă” (Rlib, 2002). Seria se continuă cu 
numeralele formate în limba română (al doilea omonim cu secund, al treilea 
sinonim cu fer/ etc. şi poate fi continuată, practic, la infinit); încheierea este 
exprimată prin adjectivul ultim(ul) sau locuţiunea cel / cea din urmă, care nu fac 
parte din sistem, dar indică poziţia finală a unui obiect într-o: înşiruire. În 


numărarea inversă poziţia este indicată şi prin derivatele penultim(ul) şi 
antepentultim(ul). 


3.3. Flexiunea numeralului ordinal 


Numeralul ordinal prezintă forme deosebite de gen, informația de gen 
exprimându-se simultan prin variaţia celor doi formanți (vezi supra, 3.2.1): 
masculin şi neutru al cincilea, feminin a cincea. 

Prim şi întâi au un comportament morfologic identic cu al substantivului sau 
al adjectivului, adică pot primi morfemele de determinare, de gen, număr şi caz; ca 
adjective, pot fi antepuse sau postpuse substantivului regent (vezi infra, 3.4.1.2). 

Numerale ordinale derivate de la o sută, o mie îşi păstrează forma şi la 
masculin (al o sutălea, al o mielea); la forma de feminin (a o suta, a o mia), o 
poate fi omis (a suta, a mia). La ordinalele corespunzătoare lui un milion, un 
miliard menţinerea lui un / o este facultativă la masculin - neutru (al un milionulea 
/ al milionulea,. al un miliardulea / al miliardulea), dar imposibilă la feminin 
(a milioana, a miliarda, dar nu * a o milioana, *a o miliarda). 

În limba contemporană, forma de gen a numeralului ordinalul este impusă de 
acordul cu substantivul: al doilea etaj, a doua uşă. Lipsa de acord în gen al 
numeralului ordinal cu substantivul feminin regent, nume de rudenie, se întâlneşte 
popular în construcţii ca mamă de-al doilea „mamă vitregă”, nevastă de-al doilea, 
alături de mamă de-a doua, nevastă de-a doua. 

Învechit şi regional, forma de masculin a numeralului apare şi atunci 
când are ca regent alte substantive feminine (al noaolea carte (Biblia, 1688), 
O al doilea pânză se pune asemine la jumătatea drumului şi o al treilea pe 
pragul portiței (HEM, apud Carabulea 1980). 

Numeralul ordinal nu marchează flexionar numărul şi cazul. 
În limba standard, aceste deficienţe flexionare sunt suplinite de asocierea 
«pronumelui semiindependent cel legat de numeralul ordinal prin prepoziţia de: cel 
de al treilea, cea de a treia. 


Construcţia cu cel / cea + prep. de + numeral ordinal cunoaşte, pentru 
secvenţa de + al / a, două variante de scriere, ambele corecte: fără cratimă — 
cel de al treilea (student) / cea de a treia (studentă) —, care reflectă 
pronunțarea într-un tempo lent şi într-un registru cultivat, şi cu cratimă — cel 
de-al treilea (student) / cea de-a treia (studentă) —, care reflectă pronunţarea 
contrasă specifică unui tempo rapid. 

Popular, se întâlneşte şi construcţia fără prepoziţia de: Puse tarniţele şi 
desagii pe cai şi, legându-i frumuşel cu căpăstrul [...] pe cel de-al treilea de 
coada celui al doilea, pe cel de-al patrulea de coada celui al treilea, cum îi 
leagă muntenii, a zis [...]. (I. Creangă, Amintiri). 


Cel îşi schimbă forma după număr, gen şi caz, în timp ce numeralul ordinal 
variază doar ca gen: sg.: N-Ac cel de(-)al treilea / cea de(-)a treia; G-D celui de(-)al 
treilea / celei de(-)a treia; pl. (rar, popular): N-Ac cei / cele de(-)al treilea, G-D 
celor de(-)al treilea; cel al doilea / cea a doua, celui al doilea / celei a doua etc. 


3.4. Posibilităţile combinatorii ale numeralului ordinal 


3.4.1. Ca adjunct, dependent sintactic de un substantiv regent, numeralul 
ordinal are statut adjectival exprimând o determinare calitativă care derivă din 
poziţia (definită numeric) într-o serie. 

3.4.1.1. Numeralul ordinal are, de obicei, ca regent un substantiv faţă de care 
poate fi antepus sau postpus. Ca trăsătură caracteristică este acordul în gen al 
numeralului ordinal cu regentul, iar ca restricţii, articularea sau nearticularea 
substantivului în funcţie de topica numeralului ordinal (elevul al treilea, eleva a 
treia / al treilea elev, a treia elevă). 

Ca determinant, numeralul ordinal aşezat înaintea substantivului regent 
(nearticulat) are rol de integrator enunțiativ (vezi Clase de cuvinte, 3.3.1): al 
doilea student, a doua studentă. 

Intre numeralul ordinal şi substantivul regent se pot intercala alte 
determinative: al treilea mare spectacol. În prezenţa unui alt determinant (de obicei 
articol nehotărât sau adjectiv demonstrativ), care ecupă primul loc, numeralul 
Ordinal participă, ca orice adjunct, cu semnificaţia proprie la precizarea extensiunii 
referențiale (vezi Clase de cuvinte, 3.4.2): Este, practic, o a doua şansă oferită de 
actualul guvern. („Adevărul”, 2002), Se află în căutarea unei a patra fete. (ibid.), 
acest / celălalt al doilea elev. 

Când numeralul ordinal este postpus, centrul poate fi un substantiv comun, 
totdeauna articulat, sau propriu: clasa a şaptea, etajul al patrulea, Carol al doilea, 
Henric al patrulea. . 

3.4.1.2. În grupul pronominal, numeralul ordinal poate avea ca regent un 
pronume demonstrativ, plasat totdeauna înaintea numeralului: acest(a) / acel(a) al 
doilea (elev) sau, frecvent, pronumele semiindependent cel, de care numeralul 

bosai — 


ordinal este legat prin prepoziția de: cel de al doilea (elev), rezultatul celui de al 
doilea (elev), li dau celui de al doilea (elev). Cel şi numeralul ordinal alcătuiesc o 
grupare indisociabilă: cel, ca pronume semiindependent, nu poate apărea singur 
(vezi Pronumele şi adjectivul pronominal demonstrativ, 2.3.1), iar numeralul 
ordinal fiind flexionar invariabil, raporturile cazuale se exprimă prin formele 
pronumelui semiindependent. 

Numeralul ordinal se poate asocia şi cu fiecare (fiecare al doilea elev, fiecare 
a patra elevă). 

„Ordinalele întâi(ul) şi primul, utilizate ca adjuncţi, au un comportament 
diferit de al celor formate de la numeralele cardinale. Numeralul ordinal întâi, 
plasat înaintea substantivului regent, primeşte morfeme de determinare, de gen, 
număr ŞI caz: întâiul vorbitor (întâiului ~, întâii ~, întâilor ~), întâia întâlnire 
(întâile ~, întâilor ~). Când se află după substantivul feminin regent, întâi este în 
variaţie liberă cu întâia: clasa întâi / întâia (cf. DOOM2). 


Regionalismele întăi, întăie trebuie evitate, chiar dacă apar uneori, nu 
numai în vorbire, dar şi în scris: În săptămâna întăie a lunii dechemwrie, 
Măria-Sa Matiaş stătu la Roman. (M. Sadoveanu, Fraţii Jderi). 


Numeralul întâi precedat de prepoziţia de a dat naştere, prin aglutinare, 
variantei dintâi; folosită singură apare numai în postpunere: iubirea dintâi, asociată 
cu cel, cea, nu cunoaşte restricţii de topică: cel dintâi cuvânt / cuvântul cel dintâi; 
cea dintâi iubire / iubirea cea dintâi. 

Prim(ul) are, morfologic şi sintactic, statut de adjectiv: prim(ul), prima, 
primii), prime(le), G-D primului, primei, primelor. 

Cu valoare adjectivală, prim se foloseşte mai ales în compunere şi, mai rar, în 
construcții libere. 

În compuse analizabile (cu excepţia lui primăvară, sudat, moştenit din 
latină), norma literară actuală cere scrierea cu cratimă a formaţilor cu prim antepus; 
prim se comportă diferit, în funcţie de gradul de sudură, formând, de obicei, 
cu substantivul o unitate morfologică, în flexiunea căreia mărcile de gen, număr, 
caz şi determinare se ataşează celui de-al doilea component, substantivul 
postpus, şi, mai rar, primului component (cf. DOOM?) primă-doamnă, 
prim-balerin, prim-balerină, prim-ministru, prim-plan, prim-pretor, prim-procuror, 
prim-secretar, prim-solist, prim-solistă, prim-vicepreşedinte, prim-viceprim-ministru, 
viceprim-ministru. 

În construcţii libere, prim(ă), ca orice adjectiv, poate fi aşezat înainte sau 
după substantivul regent. Antepus, poate fi precedat de articol nehotărât, de un 
adjectiv demonstrativ etc. (o primă întâlnire, un prim ajutor, acest prim contact), 
poate apărea în construcții prepoziţionale (de prim ordin / rang; de primă 
necesitate) sau articulat enclitic: Focul a apărut astfel, când singurătatea primului 
om s-a lovit de prima întrebare, N. Stănescu, Amintiri din trecut). Postpus 
substantivului regent, prim se foloseşte mai rar: capitol prim, secretar prim, 
june(le) prim, vioară primă. | ela 

Dintre celelalte neologisme exprimând ordinea, apar ca adjuncți în grupul 
nominal: secund, numai postpus (şi opus, de obicei, lui prim): comandant(ul) 
secund, vioară secundă, repriza secundă (în sport), şi ferț, numai antepus: 


partizanul unei terţe teorii, o terță persoană. 

Rar, se întâlneşte secund antepus, articulat: între prima şi secunda linie 
(B. P. Hasdeu, lon- Vodă). 


3.4.2. Ca substitut, numeralul ordinal poate avea diverse funcţii sintactice ca 
şi numeralul cardinal: S-au înscris cinci concurenţi, dar al cincilea nu s-a 
prezentat., loana a dat două examene: pe primul l-a luat cu nota zece, pe al doilea 
cu nota nouă., Toate informaţiile i s-au dat primului., A procedat asemenea 
primului. etc. Ca nume predicativ şi ca predicativ suplimentar (Petre este al doilea 
(din clasă)., El s-a întors primul.), determinând verbul, numeralul ordinal, ca şi cel 
cardinal, îşi păstrează valoarea „adjectivală”, integrându-se într-o srtuctură ternară. 

În calitate de centru, numeralul ordinal poate avea ca adjuncți o construcţie 
prepoziţională sau o propoziţie relativă. Construcţia prepozițională poate fi formată 
din substantiv sau pronume precedat de una din prepozițiile dintre, între, din, de 
lângă: Primul / al doilea dintre candidaţi a luat premiul., A ajuns al cincilea între 
candidați., Este a treia din clasă (faţă, spate) / de lângă perete., Maria a reuşit a 
treia dintre toți / ei / aceştia., Al doilea de lângă tine a plecat. Adjunctul poate fi şi 
un numeral cardinal (substitut), precedat de din: A reuşit a doua din zece 
(candidaţi). sau un adverb precedat de prepoziţia de: A treia de acolo / aici să iasă 
la tablă. 

Adjunctul propozițional relativ este introdus, de regulă, prin care: Este 

al şaptelea care a plecat. 


3.5. Utilizări speciale ale numeralului ordinal 


3.5.1. Numeralele ordinale pot avea, în anumite construcţii, sensuri speciale. 

Astfel, întâi, neînsoţit de un substantiv, indică „ziua întâi” a fiecărei luni: 
Salariile se primesc la întâi. 

Întâi şi prima se asociază cu valoarea de superlativ în construcţii ca: o stofă 
clasa întâi „de primă calitate, foarte bună”, mastică prima (L.L. Caragiale, Justiţie), 
grâu prima (DLR) „de prima calitate”. 


A doua, în construcţia intrarea pe uşa a doua are şi sensul de 
„Cealaltă”, când o clădire are numai două intrări. 


3.5.2. In limba română contemporană, se constată o puternică tendință de 
înlocuire a numeralelor ordinale cu numeralele cardinale. 


Această situaţie se întâlneşte, sporadic, şi în limba veche, în texte 
religioase din aceeași perioadă alternând uneori numeralele cardinale cu numeralele 
ordinale: cântarea 9 (Psaltirea) / a noua (Coresi, apud Carabulea 1980). 


Fenomenul a căpătat o largă răspândire în combinaţie cu anumite substantive 
postpuse (vezi supra, 2.5.2.3.b) şi apare cu preponderență în anumite registre ale 
limbii (în limbajul familiar, tehnic şi publicistic). 

Asemenea construcţii se explică prin tendinţa de a scoate în relief numărul, 
poziţia în serie, dar şi prin dorința de economie: numeralele ordinale fiind 
mai lungi sunt înlocuite prin cardinale. Singurele numerale ordinale care se 

păstrează în mod consecvent sunt cele cuprinse în numele de suverani (Carol întâi, 
Henric al VIII“, Elisabeta a doua etc.), în denumirea unor războaie mondiale 
(Primul, al Doilea Război Mondial), a claselor şcolare (clasa întâi, clasa a XI-a etc.). 

Pentru indicarea primei zile a fiecărei luni se foloseşte totdeauna numeralul 
ordinal, dar se continuă cu cele cardinale (întâi ianuarie, întâi septembrie, dar trei 
ianuarie, cinci septembrie etc.). În enumerare, continuarea se poate face fie cu 
numerale ordinale, fie cele cu cardinale (anul întâi, anul al doilea ... / anul doi, 
anul trei). În numeroase cazuri, uzul ezită între cele două variante (etajul întâi, 
al doilea, al patrulea etc., dar şi etajul unt, doi, patru etc., volumul întâi, al doilea 
„=> dar şi volumul unu, doi (grafic 1, II, III, IV), pagina întâi, dar Şi pagina unu, 
secolul al XX-lea şi secolul XX / 20). În româna actuală există o preferință pentru 
folosirea numeralelor cardinale mai ales când sunt cifre mari (pagina 1205, 
kilometrul 503, etajul 120 etc.). 


3.6. Numeralul ordinal şi clasele lexico-gramaticale 


Relaţia numeralului ordinal cu diferite părți de vorbire este destul de restrânsă 
şi cuprinde numai numeralele întâi şi prim. 

Intâi constituie baza de derivare a substantivului întâietate şi poate fi 
convertit în adverb (în construcţiile în care determină un verb): Întâi munceşte, 
apoi se plimbă. 

Prim este component al unor substantive compuse din limba standard, ca 
prim-ministru (vezi supra, 3.4.1.2), mai rar din limba populară: prima-iubire / 
primul-amor „plantă numită şi cunună albă” (în DLR) sau apare în cuvinte 
compuse analizabile, fie moştenite (primăvară), fie împrumutate (primadonă). 
Primă face parte din locuţiuni adjectivale şi adverbiale: melodie în primă audiție; 
A prezentat, în primă audiție, o compozitie.). 

Numeralele ordinale pot intra în componența unor numerale adverbiale: în 
primul rând, în al doilea rând, pentru prima / întâia oară / dată (vezi infra, 8.2). 


4. NUMERALUL COLECTIV 


4.1. Aspecte definitorii 


Numeralul colectiv, reprezentat printr-un număr foarte limitat de unități, 
exprimă, sub forma unui ansamblu, o cantitate numerică dată, El poate fi utilizat fie 
ca adjectiv făcând parte dintr-un grup nominal (Au venit amândoi copiii.) fie ca 
substitut (Au venit amândoi. ). 


4.2. Structura numeralului colectiv 


Din seria numeralelor colective fac parte unități analizabile cuprinzând un 
numeral cardinal în diferite construcţii; singurul cu structură neanalizabilă şi care nu 
are legătură cu un numeral cardinal este neologicul ambii (ambele). 

Pentru „colectiv de doi” se folosesc amândoi (amândouă) şi ambii (ambele). 
Între cele două sinonime există deosebiri de natură gramaticală şi stilistică: ambii 
(ambele) este întotdeauna articulat enclitic, precedă substantivul determinat şi se 
foloseşte mai ales în limbajul cultivat; amândoi, de uz general, nu se articulează, 
poate sta înainte şi după substantiv şi este general utilizat. 


Elementul amân- din amândoi provine din latinescul a/nbo „amândoi; 
numeralul doi s-a adăugat pleonastic. Pierderea sensului etimologic şi 
păstrarea numai a valorii colective explică apariţia unor formaţii ca amânrrei, 
amânpatru, tolosite regional sau în limbajul familiar. 

Fiind singurul numeral colectiv cu structură numerică netransparentă, 
ambii (ambele) se toloseşte uneori greşit în construcţii pleonastice sub raport 
semantic, ca ambele două chestiuni, cât şi în construcţia contradictorie, de 
obicei glumeaţă, ambele trei chestiuni (în Avram 1997). 


Pentru „colectiv de trei” sau „mai mare de trei” există, de asemenea, formaţii 
sinonime, folosite însă în registre diferite. Astfel, pentru cele alcătuite cu un 
numeral cardinal exprimând un număr mai mic, de obicei sub zece, se folosesc 
componentele tus- (provenit din toți) şi câteși- (formă compusă din câte + şi), 
ambele antepuse numeralului, formând un compus sudat: tustrei, tuscinci, 
câreşitrei, câreşipatru etc. Spre deosebire de formele în câzeşi-, cele cu tus- sunt 
populare sau familiare. 

Popular se foloseşte şi câte (câte trei frații, câte patru fetele). 
Omonimia dintre numeralul colectiv şi cel distributiv (vezi infra 4.4.1) se 
rezolvă în context: numeralul colectiv sc asociază numai cu un substantiv 
articulat hotărât (Au venit câte trei copiii.), iar cel distributiv, numai cu 
substantiv nearticulat (Au venit câte trei copii). 


De la trei înainte, se folosesc, de asemenca, construcţiile formate dintr-un 
cardinal precedat de adjectivul pronominal toți (roate): toți (toate) trei, toți (toate) 
cincisprezece, toți (toate) o sută treisprezece etc. 


Numeralele colective se apropie semantic de substantivele colective, 
cele mai multe neologice, care denumesc, de obicei, grupuri cuprinzând un 
anumit număr de obiecte sau de persoane: pereche, cuplu [2], duzină [12], 
chenzină [salariu pe 15 zile, perioada de timp dintre o chenzină şi alta]; 
duet, terțet, triolet, cvintet (în muzică), catren, terțină (în versiticație), 
tripletă (în sport), troică, treime (omonim cu numeralul fracționar), în 
construcția Sfânta Treime sau într-un citat ca Despre această treime 
[Trahanache, Farfuridi, Brânzovenescul, Trahanache zice: „Noi suntem 
stâlpii puterii”. (C. Dobrogeanu Gherea, Studii critice). 

Substantivul pereche desemnează frecvent „două obiecte de acelaşi fel 
întrebuințându-se numai împreună” (o pereche de ghete) sau „un obiect 
format din două părți identice şi simetrice” (o pereche de ochelari / 
pantaloni); semnificaţia „(grup) de doi” apare mai rar în construcții ca: Doi 
amici ai mei sunt proprietari, fiecare a câte o pereche de case în aceeaşi 
stradă. (I.L. Caragiale, Notiţe critice), A fost odată o pereche de oameni. 
(P. Ispirescu, Făt-Frumos cel rătăcit), l-a tras o pereche de palme. 

4.3. Flexiunea numeralului colectiv 
Numeralele colective, ca şi cele cardinale, nu au forme distincte de număr. 


4.3.1. Au forme deosebite de pen colectivele amândoi (masculin) 7 
amândouă (feminin şi neutru), ambii (masculin) / ambele (feminin şi neutru), 
tustrei, câteşitrei (masculin) / tustrele, câteşitrele (feminin şi neutru), toți trei 
(masculin) / roate trele (feminin şi neutru): Trei aceste leacuri sunt / Sufletului pe 
pământ. / Tu să-ncerci cu toate-trele (G. Coşbuc, Cântece). 

In cazul celelorlalte numerale colective, opoziţia de gen este marcată prin 
formele adjectivale roți (roate): toți şapte / doisprezece / treizeci elevii (masculin), 
toate şapte / douăsprezece / treizeci elevele, scaunele (feminin şi neutru). 


Regional, în Muntenia, este cunoscută şi varianta amândouăle („Ai să 
fugim amânouăle”), cu particula -le, percepută ca marcă suplimentară pentru 
feminin. 


4.3.2. În ce priveşte cazul, amândoi (spre deosebire de doi) pentru genitiv- 
dativ are forme sintetice cu desinenţa -or specifică flexiunii pronominale: 
amânduror, când precedă substantivul şi amândurora, când e postpus substantivului 
sau când este utilizat ca substitut (varianta amândoror(a) este regională). 

Ambii, ambele se declină ca substantivele articulate, distingând genitiv- 
dativul (ambilor, ambelor) de nominativ-acuzativ. 

Tustrei / tustrele, câteşitrei / câteşitrele au la genitiv-dativ formele tustreilor / 
tustrelelor, câteşitreilor / câteşitrelelor (folosite rar): Adună reprezentaniii 
tustrelelor ţări. (Gh. Seulescu, în DLR); regional şi ruspatru apare la genitiv: Și le-a 
fost nunta tuspatrora în aceeaşi zi. (E. Sevastos, Fă-mă, doamne, cu noroc). 

Celelalte numerale colective formate cu tus- sau câteşi- nu au forme distincte 
de caz, dar pot exprima, ca şi cardinalele, genitiv-dativul utilizând construcții 
prepoziţionale echivalente (cu a pentru genitiv, la pentru dativ): jucăriile a tuscinci 
(copiii), s-au dat cărți la câteşipatru (elevii). Şi pentru colectivele tustrei, câteşitrei 
se utilizează construcţiile analitice cu a şi la (jucăriile a tustrei copiii, S-au dat 
jucării la tustrei copiii.), pentru amândoi şi ambii se recurge la construcția 
prepoziţională numai pentru dativ (S-au dat cărți la amândoi elevii / la ambele 
eleve. ). 

Genitiv-dativul numeralelor colective formate din toți (toate) + numeral 
cardinal se realizează numai prin construcţii analitice: munca a toți (toate) şase, 
Le-am dat la toţi (toate) şase. 


4.4. Posibilităţile combinatorii ale numeralului colectiv 
Numeralul colectiv poate fi adjunct sau centru. 


4.4.1. Ca adjunct, cu valoare adjectivală, dependent sintactic de substantivul- 
centru, numeralul colectiv, spre deosebire de cel cardinal, cere un substantiv 
articulat definit, ceea ce concordă cu sensul colectivului de a exprima global un 
ansamblu, o cantitate numerică dată (vezi Clase de cuvinte, 3.1). Este, de cele mai 
multe ori, antepus substantivului determinat: Chemă tustrei feciorii înaintea sa. 

(|. Creangă, Soacra), Scoase inimile din câleşişapte caii. (M. Eminescu, 
Făt-Frumos), Toţi cinci copiii au plecat., l-am întâlnit pe câteşipatru (tuspatru, 
toţi patru) elevii la şcoală. 

Numeralul amândoi (amândouă). are topică liberă. Indiferent de poziţie, 
substantivul-centru este articulat definit: Piaptănă şi îmbracă la fel pe amândouă 
fetele. (I. Creangă, Fara babei), Plângu-mi ochii amândoi. (LU. Jarnik şi 
A. Bârseanu, Doine), Amândouă cărțile / cărțile amândouă mi-au fost de folos. 


Regional, şi alte numerale colective pot fi postpuse substantivului- 
centru: nunta tuspatrora (vezi supra, 4.3.2), Stăpâni ai nemuririi ş-ai lumilor 
tustrele (G. Coşbuc, Sacontala). Din motive prozodice, în poezie substantivul 
apare uneori nearticulat: Pune clopote la boi, / Și fă pleasnă de mătase, / Și 
pocneşte-n boi tusşasă. (I.U. Jarnik şi A. Bârseanu, Doine). 


Fiind totdeauna coocurent cu articolul definit, indiferent de poziţia față de 
substantivul centru, numeralul colectiv nu poate fi integrator enunţiativ (vezi Clase 
de cuvinte, 3.3.1), această funcție fiind asumată de articolul definit; numeralul 
colectiv participă la organizarea grupului nominal ca purtător al unor informaţii 
numerice. 

Spre deosebire de celelalte numerale colective, ambii (ambele) este un 
determinant (calitate în care precedă substantivul obligatoriu nearticulat), având rol 

_ de integrator discursiv (ambii studenţi, ambele studente). 


Construcția cu numeralul colectiv articulat şi substantivul determinat 
nearticulat (dar cu un alt determinativ intercalat între numeral şi substantiv) 
este neobişnuită: Însă m-ăi întreba poate, beicache, ce slujbă au făcut ţărei 
mele tustreii mei răposaţi? (V. Alecsandri, în DLR): ambii, ambele nu se 
mai folosesc fără articolul definit, cum apare la I. Heliade Rădulescu: 
Curierul de ambe sexe. 


4.4.2. Ca substitut, numeralul colectiv poate îndeplini aceleaşi funcții 
sintactice ca şi pronumele sau substantivul pe care îl substituie. Ochilă se ia şi el 
atunci după Harap-Alb şi pornesc tuscinci. (I. Creangă, Harap-Alb), Toate trele se 
sileau să-i găsească o poreclă caraghioasă potrivită. (L. Rebreanu, Jon), l-am 
văzul pe câteşipatru., S-a dus amorul, un amic / Supus amândurora. 
(M. Eminescu, S-a dus amorul...), Ei pornesc câteşitrei, la braj., Referatul a fost 
elaborat de ambii. etc. În poziţia de nume predicativ şi în cea de predicativ 
suplimentar (Au fost amândoi / amândouă / câteşitrei / câteşitrele. etc., Au ajuns 
toți / toate patru. €tc.), determinând verbul, îşi păstrează valoarea „adjectivală”, 
integrându-se într-o structură ternară (ca şi numeralul cardinal). 


4.4.3. Numeralul colectiv este utilizat mai rar drept centru de grup şi poate 
avea ca adjuncți: 

(a) construcţii prepoziţionale formate dintr-un substantiv (articulat precedat 
de din): Toţi cinci din rândul al treilea să vină în faţă. sau adverb de loc (precedat 
de de): Toţi trei (amândoi) de acolo fac prea mare zgomot. etc.; 

(b) adjective, totdeauna postpuse: Se dase trei asalturi redutei neînvinse, 
tustrele îndrăzneţe şi crunte. (V. Alecsandri, Dumbrava Roşie), A fost odată un 
împărat mare şi o împărăteasă, amândoi tineri şi frumoşi. (P. Ispirescu, Tinerețe 
fără bătrâneţe). 

: 4.4.4. Numeralul colectiv, cel mai adesea amândoi, poate apărea ca apoziţie 
in raport cu un pronume (personal sau demonstrativ): Multe izbânzi am mai făcut 
noi amândoi. (P. Ispirescu, Jleana Simziana), Nu e nicio asemănare între voi 
amândouă. (C. Negruzzi, Păcatele tinereților), Ei amândoi se înțeleg bine., I-am 
întâlnit pe aceia amândoi., Ei câteşitrei (toți trei, tustrei) au plecat în excursie. 


5. NUMERALUL MULTIPLICATIV 


5.1. Aspecte definitorii 


Į ae . . . . b vw» T îi , 
Numeralul multiplicativ indică numeric proporţia în care sporeşte o cantitate 
sau o calitate. 


5.2. Structura numeralului multiplicativ - 


Numeralele multiplicative reprezintă conversiuni ale unor verbe parasintetice 
formate de la un numeral cardinal: împătrit, încincit, îndoit, întreit, înzecit etc. sau 
derivate parasintetice formate direbt de la un numeral (mai rar): înşesit (DEX? nu 
înregistrează un verb format de la şase). 

Primele numerale din serie au sinonime neologice: dublu, triplu (de uz 
general), cvadruplu, cvintuplu, sextuplu (în limbajul ştiinţific). 

Multiplicativele se pot forma de la orice numeral cardinal, dar mai frecvente 
sunt cele formate de la doi, trei, patru, zece, sută şi mie. Sunt folosite mai ales în 
limbajul cultivat. 

Numeralul multiplicativ are valoare adjectivală şi se comportă ca un adjectiv 
propriu-zis; singura diferență constă în prezenţa, în structura lui semantică, a 
trăsăturii cantitative definite (putere întreită, valoare înzecită). 


5.3. Posibilităţile combinatorii ale numeralului multiplicativ 


5.3.1. În organizarea grupului. nominal, numeralul multiplicativ apare ca 
adjunct (determinativ cantitativ numeric) al substantivului regent: C-o putere 
îndoită... o zmunci pe babă de mijloc. M. Eminescu, Făt-Fumos), câştig însutit, 
câştiguri însulite, valoare înzecită, (unei) valori(i) înzecite, sumă dublă, sume(i) 
duble etc. 

Numeralul multiplicativ se acordă cu substantivul regent în gen, număr şi caz 
(efort întreit / însutit; eforturi întreite / însutite, lăcomie înzecită, lăcomiei 
înzecite). Când precedă substantivul regent, preia articolul definit de la substantiv, 
ca orice adjectiv calificativ (rezultatul înzecitelor intervenţii), Exprimând prin 
conţinutul său lexical intensitatea, nu cunoaşte grade de comparaţie. | | 

Ca topică, numeralul multiplicativ este de obicei postpus substantivului 
determinat. Mai rar, apare şi antepus, situaţie care permite şi intercalarea unui alt 
termen: lată cauza întreitei ei betegeli. (I.L. Caragiale, Ultima emisiune). 

5.3.2, Numeralul multiplicativ este utilizat adverbial, în construcţiile în care 


determină un verb (Câştigă înzecit., Munceşte întreil.). 

Cu valoare adverbială multiplicativele sunt parțial sinonime cu numeralele 
adverbiale: a muncit întreit / a muncit de trei ori (mai mult). Deşi sunt echivalente 
semantic, cele două specii de numerale apar în contexte diferite (multiplicativul nu 


admite comparativul). | „ui l l 
Multiplicativele însutir şi înmiit exprimă aproximația, indicând (ca şi sute şi 


mii) proporţia în cantitate mare, neprecisă: Ipate se îmbogăţise însutit şi înmiil. 
(I. Creangă, Stan Păţitul). 


5.4. Numeralul multiplicativ şi clasele lexico-gramaticale 


Numeralul multiplicativ nu poate fi disociat de verb (a (se) îndoi, a dubla, a 
tripla) şi, prin medierea verbului, de substantiv (îndoirea, îndoiala, îndoitul sârmei, 
dublarea sumei). 

Formaţiile  neologice, atipice, intră în componența substantivelor 
împrumutate, analizabile, dublură şi dubler sau ca prim termen al unor substantive 
compuse din terminologia tehnico-ştiințifică (unele având corespondente în alte 
limbi): dublu-casetofon, dublu-cilindru, dublu-decalitru, dublu-decimetru, dublu- 
plan, dublu-proiector etc.; triplu intră în componența neologismului analizabil 
tripletă „bicicletă cu trei roți”, „grup de trei persoane” şi formează compusul, 
folosit în sport, zriplusalt. 


6. NUMERALUL FRACȚIONAR 


6.1. Aspecte definitorii 


Modalitate de redare numerică a raportului parte / întreg, numeralul fracționar 
indică cantitatea, sub aspectul numărului părților desprinse dintr-un întreg. 


6.2. Structura şi flexiunea numeralului fracționar 


6.2.1. Utilizarea curentă a numeralului fracționar o reprezintă construcția 
formată din două componente: un derivat substantival cu sufixul -ime de la un 
numeral cardinal, precedat de un numeral cardinal: o cincime, trei cincimi 
(maximum cinci cincimi), aceste grupări nu desemnează, de regulă, un număr mai 
mare decât numărul întreg implicat în diviziune: trei optimi, şapte optimi (nouă 
optimi se foloseşte în muzică, dar cu sensul „nouă note cu valoarea o optime”). 


În scris, numeralele fracţionare pot fi redate şi prin cifre, separate prin 
bară oblică, din care prima cifră indică numărul părţilor, iar cea de a doua 
întregul (1/5, 3/5, 7/100, cu realizare orală o cincime, trei cincimi, şapte 
sutimi), numite şi fracţii ordinale (sub formă de fracţii zecimale se scriu: 
0,5, 0,07, cu realizare orală cinci zecimi, şapte sutimi). 


În uzul curent, doime şi pătrime sunt sinonime cu substantivele jumătate, 
respectiv sfert. 
Numeralul fracţionar este folosit cu valoare substantivală (O treime / două 
treimi / jumătate din teren l-am cumpărat. ). 

Fiecare component al numeralului fracţionar are flexiune proprie: numeralul 
care precedă derivatul cu -ime se comportă ca un numeral cardinal, iar derivatul, ca 
un substantiv feminin. Astfel, numeralul cardinal impune numărul (o pătrime, 
două pătrimi), dar are genul feminin impus de componentul derivat cu care este 
asociat (o zecime, două zecimi); de asemenea, primul component, ca şi numeralul 
cardinal, are forme distincte pentru genitiv-dativ sau exprimă cazul prepoziţional: 
suprafaţa unei pătrimi (unui sfert) / a două pătrimi din teren, al doilea component 
al fracţionarului, folosit singur, are flexiune substantivală: formează genitiv-dativul 
sintetic (suprafața pătrimii de teren ...) şi poate fi articulat (Pătrimea de teren care 
mi-a revenit din moştenire am donat-o unor rude.). 

Acest tip de numeral fracționar aparține uzului curent; derivatele cu -ime se 
pot forma de la numeralele cardinale simple (cu excepția lui unu), de la cele 
compuse sudate şi de la substantivele sută, mie, milion. Acest numeral a căpătat o 
răspândire mai mare în limbajul sportiv, în care se vorbeşte de zecimi şi sutimi de 
secundă sau de optimi şi şaisprezecimi (scris şi 16-imi) de finală (goluri româneşti 
în  I6-imile Cupei Ucrainei (Rlib, 2002); eliminarea Valenciei în 
16-imile de finală ale Cupei UEFA (,Adevărul”, 2005). 

Numeralul fracționar cunoaşte şi alte structuri în anumite registre ale limbii. 


6.2.2. In domeniul matematicii, se folosesc două structuri care pornesc de la 
reprezentarea cifrică a fracţiilor: 
(a) simbolul format din două numerale cardinale separate prin bară orizontală 


2 
(2) se realizează oral prin două numerale (la masculin) legate între ele prin 


prepoziţia pe sau supra (doi pe cinci / doi supra cinci); 

(b) cel format din două numerale cardinale separate prin bară oblică (1/3, 
2/6), se realizează oral printr-un numeral cardinal şi un numeral ordinal, ambele la 
feminin (una a treia, două a şasea). 

Prima structură este mai productivă, putând forma serii infinite de combinaţii 
pentru desemnarea oricărei fracţii. | 


6.2.3. O altă structură specializată pentru partiţia la 700 şi la 1000 este cea 
alcătuită dintr-un numeral cardinal + prepoziţia la. + sută, respectiv mie 
(doisprezece la sută, cincizeci la mie, notate în scris şi 12%, 50%): Reduce 
'cuantumul de la 70% la 50% („„Adevărul'”, 2002). 

Această structură îşi are originea în domeniul statistic şi s-a răspândit în 
limbajul administrativ, publicistic şi chiar în exprimarea colocvială. 

Ca echivalent al lui a sută („sutime”) se foloseşte substantivul neutru procent: 
un procent, trei procente, zece procente, iar cu valoarea lui la mie („miime”), 
substantivul feminin promilă, învechit promil (rar): Promilul [...] este acel număr 
care arată câte unităţi sunt a se socoti pentru fiecare mie. (I. Panţu, în DLR). 

În exprimarea mai puţin îngrijită, uneori chiar în scris, apar greşeli legate 
mai ales de folosirea pleonastică a formulei care conţine substantivul procenr: 
un procent de cincisprezece la sută, cincizeci de procente la sută. Exprimarea 
corectă este fie un procent de cincisprezece, respectiv cincizeci, fie cincisprezece 
procente, cincizeci de procente (procent însemnând tot „la sută”). 

Construcţia cu prepoziţia la, precedată şi urmată de sută sau mie (sută la sută, 
mie la mie) se foloseşte în locuţiunea adjectivală sau adverbială (bumbac sută la 
sută; Are dreptate sută la sută / mie la mie.), în varianta familiară, se realizează şi 
cu prepoziţia în (sută în sută, mie în mie). 

6.2.4. În vorbirea populară şi familiară se folosesc structuri care conţin sau 
presupun substantivul parte, asociat cu un numeral ordinal (adjectiv): Am citit a 
treia parte („o treime”) din roman., Am redactat a patra parte („o pătrime”) din 
lucrare. etc. sau cu un numeral cardinal precedat de prepoziţiile pe din sau în, cu 
numeralul cardinal la feminin, dacă acesta este doi: A tăiat pâinea pe din două (în 
două părţi). A împărţit portocala pe din trei (în trei părți). etc., Mi-am rupt în 
două... braţul drept. (N. Stănescu, Amintiri din trecut). 


6.3. Posibilităţile combinatorii ale numeralului fracționar 


Numeralul fracţionar poate fi adjunct, dar, mai ales, centru; fac excepţie 
construcţiile din limbajul matematic şi cele formate din numeral cardinal precedat 
de pe din, în (pe din două / în două părți), care nu apar în grup nominal. 


6.3.1. Ca adjunct al unui substantiv, numeralul fracţionar apare la genitiv: 
valoarea unei pătrimi din pădurea vândută sau la acuzativ (în construcții 
echivalente cu genitivul): venitul a două treimi din teren. Colocvial, ca atribut 
genitival se folosesc jumătate şi sfert: valoarea unei jumătăți / unui sfert din 
producția la hectar. 

Numeralele fracţionare care exprimă procentul sunt în acuzativ, precedate de 
prepoziţia de: o dobândă de douăzeci la sută. 


6.3.2. Numeralul fracţionar poate îndeplini, ca orice substantiv, diferite 
funcţii sintactice (subiect, complement direct, circumstanţial etc.): Treimea ce mi 
se cuvine nu valorează prea mult, A mâncat o treime din pâine., Capitalul s-a 
redus la / cu două treimi. Când numeralul fracţionar la singular are funcţie de 

(a) gramatical, la singular, sau după înțeles, la plural, când numeralul 
fracţionar e folosit fără determinări: (Au venit mulți oameni, dar) o treime a / au 
plecat deja.; 

(b) prin atracţie, când numeralul fracţionar este determinat printr-un grup 
prepoziţional: O treime din oameni au venit acasă (al doilea component al 
grupului, substantivul la plural, deşi nu este la nominativ, este mai adecvat 
semantic statutului de subiect). 

Uuilizat drept centru de grup, numeralul fracţionar are ca adjuncţi: 

— un substantiv în genitiv: O pătrime a asistenţei / un sfert al asistenței a 
plecat.; 

— construcții prepoziționale care asociază (a) prepoziţia de cu un substantiv 
indicând o unitate de măsură (o treime de hectar, două treimi de kilogram, trei 
pătrimi de litru / pahar / cană); (b) materia (o pătrime de zahăr / vin / unt / ulei ); 
prepoziţia din cu un substantiv numărabil sau un pronume (personal, demonstrativ) 

la singular, când se referă la fracțiunea parte a unui întreg şi la plural, când se 
referă la un grup unitar: patru cincimi din volumul lucrărilor finalizate 
(„Adevărul”, 2003), Cincizeci la sută / a doua parte / cinci procente din câştig va 
fi valorificat., Două treimi din vagoanele existente sunt vechi şi abia o treime din 
ele / acestea pot fi utilizate.; (c) prepoziţia dintre cu substantiv sau pronume la 
plural şi dintru cu un substantiv la singular: Două cincimi / a treia parte / şaptezeci 
la sută dintre studenţi / aceştia / ei au fost de acord., O pătrime / a patra parte / 
douăzeci şi cinci la sută dintr-o clasă a plecat în excursie. 
Colocvial, jumătate şi sfert apar în aceleaşi construcții prepoziționale: o 
jumătate / un sfert de litru / pahar etc., Un sfert din venit revine patronului. (Rlib, 


2003), Jumătate dintre Studenţi / ei au plecat., Un sfert dintr-o clasă n-a luat 
examenul. 


In vorbirea mai puţin îngrijită este omisă frecvent prepoziția de (mai 
ales după o jumătate, un sfert): O jumătate (kilogram) brânză, un sfert vin. 
Construcţia fără de este corectă numai atunci când jumătate, antepus sau 
postpus substantivului cu articol definit nu formează grup nominal: A parcurs 
drumul jumătate., Până la miezul nopții s-a adunat jumătate satul. (Camil 
Petrescu, Ultima noapte). 


În calitate de centru de grup, derivatele :cu -ime, cele cuprinzând 
componentele la sută şi jumătate, sfert se asociază cu determinanţi adjectivali 
pronominali (demonstrativ, nehotărât) sau cu cel la plural: Celelalte / alte două 
treimi, ultimele trei sutimi, cei / alți / ceilalți douăzeci la sută, aceste trei sferturi 
(de portocală). 


6.4. Exprimarea aproximaţiei numerice 


În cazul numeralelor fracţionare (care apar mai ales în grup nominal) 
aproximaţia se poate reda prin procedeele care se folosesc şi la numeralele 
cardinale (vezi supra, 2.6). 


6.5. Numeralele mixte 


Numeralele fracţionare precedate de numere întregi formează numerele 
mixte, care pot fi alcătuite din: 

— un număr întreg + un număr zecimal (grafic: 3,5, 6,02), două numerale 
cardinale, despărțite, în realizarea orală, prin substantivul virgulă: trei virgulă 
cinci, opt virgulă zero doi etc.; 

—un număr întreg + un număr fracționar (grafic: 3 %2, 4 2/5, 7 1/4), în 
realizarea orală primul — reprezentat de un cardinal, cel de al doilea — prin derivatul 
cu -ime, legat prin conjuncţia și: trei şi o doime (Jumătate), patru şi două cincimi, 
şapte şi un sfert (o pătrime). 

6.5.1. În cazul formulelor mixte există o deosebire între realizarea orală şi cea 
scrisă în ce priveşte topica substantivului care exprimă unităţi de măsură în raport 
cu numeralele. Astfel, în realizarea orală, substantivul e plasat între numeralul 

cardinal care exprimă numărul întreg şi numeralul fracţionar: cinci kilograme şi 
trei sferturi / două treimi, un litru şi jumătate / o doime, iar notația în cifre a 
numărului mixt aşază substantivul după numărul fracţionar: 534 kg, 1 1⁄2 l etc. 

În situația în care întregul este Z, apar şi alte deosebiri: în topica cu 
substantivul intercalat, specifică realizării orale, numeralul cardinal adjectival (un, 
0) se acordă cu substantivul determinat (care este la singular) — un litru (sac, 
kilogram, metru, pahar etc.) şi trei sferturi, o tonă (cisternă, sticlă, oală etc.) şi 
jumătate etc., în topica specifică notaţiei cifrice, cu substantivul aşezat după toată 
formula, acesta este la plural — 7 3⁄4 litri (kilograme etc.), ] 2 tone (sticle, butoaie 
etc.). Formulele cu numere zecimale se comportă la fel ca cele cu fracţii: 7,05 kg 
(„unu virgulă zero cinci kilograme”), 7,5 1 („unu virgulă cinci tone”) etc. 
Substantivul este la plural chiar şi în situaţiile în care întregul este zero (0,2 1 „zero 
virgulă doi litri”) sau / şi în cele în care unu se găseşte la sfârşitul părții zecimale 
(3,1 1 „trei virgulă unu litri”; 0,07 m „zero virgulă zero unu metri” etc.). 


6.5.2. Numerele mixte se folosesc şi în redarea orei cu subdviziunile ei, în 
combinaţii formate din numeralul cardinal care exprimă ora + conjuncția şi sau 
prepoziţia fără + subdiviziunile orei, care pot fi exprimate şi prin jumătate, sfert 
(douăsprezece şi / fără zece, nouă şi jumătate / un sfert / trei sferturi). Substantivul 
oră poate fi subînțeles, ca în exemplele menţionate, sau exprimat (ora unsprezece 
fără douăzeci; ora zece şi un sfert) sau poate fi menţionat substantivul care indică 
subdiviziunile minute şi secunde: şapte, treizeci de minute şi cincizeci de secunde; 
cinci fără zece secunde; în alte structuri substantivul poate fi subînţeles (şapte şi 
douăzeci (de minute), şase fără cinci (minute), douăsprezece fără zece (minute) etc.). 


7. NUMERALUL DISTRIBUTIV 


7.1. Aspecte definitorii 


Repartizarea obiectelor (a fenomenelor sau a persoanelor) în grupuri egale 
numeric se realizează prin grupări fixate, reunite tradițional prin denumirea de 
„numerale distributive”. Numeralul distributiv este reprezentat totdeauna prin 
asocierea adverbului câte cu un numeral. 


7.2. Structura numeralului distributiv 


Numeralul distributiv tipic este alcătuit din câte + un numeral cardinal: câte 
unu, câte cinci, câte două sute etc. Femeia şi băiatul ţineau în mână câte o baghetă 
subțire (N. Stănescu, Amintiri din trecut). 

Aceleaşi componente participă la organizarea unor variante, care se 
caracterizează prin repetarea numeralului (construcții învechite): Începem şi noi a 
ne strecura câte unul, unul, spre gazdă. (|. Creangă, Amintiri), Înşirase caii câte 
doi, doi la trăsură (l. Ghica, Scrisori) sau prin plasarea lui câte între cele două 
numerale cardinale: /zvorăsc din veacuri stele una câte una (M. Eminescu, 
Scrisoarea 1l), Merg în rând doi câte doi. 

Repartiția se subliniază uneori prin repetarea atât a lui câte, cât şi a 
numeralului: Mergeau de mână câte trei, câte trei, 


Fiind un grup fix, între cele două componente ale distributivului nu se 
recomandă intercalarea altor elemente, aşa cum apare, uneori, în texte 
populare: Și ea tot ar fi stat mai mult cu noi, dacă n-am fi alungat-o 
prosteşte, mulțămindu-i câte c-o sărutare. (I. Creangă, Amintiri), A ales zece 
iepe, / Tot sirepe, / Câte de zece ani sterpe. (G. D. Teodorescu, Poezii populare). 


Mai rar, numeralul distributiv se formează din câte şi un numeral fracționar: 
câte o cincime, câte două cincimi, câte un sfert, câte o jumătate etc. 


7.3. Flexiunea numeralului distributiv 


Numeralele distributive se declină după aceleaşi reguli ca numeralele 
cardinale, atât în ce priveşte genul: câte unul / câte una, câte doi / câte două, câte 
doisprezece / câte douăsprezece etc., cât şi cazul (exprimă genitiv-dativul prin 
construcții prepoziţionale echivalente): distribuirea a câte cinci elevi la fiecare 
educator; recuperarea a câte două milioane de lei pe lună; Le-au dat la câte doi 
copii o carte. Numai construcția câte unul / câte una exprimă genitiv-dativul 
flexionar: câte unui(a) / câte unei(a). Şi în cazul numeralului distributiv format cu 
numeral fracționar genitivul este exprimat prin construcția prepozițională 
echivalentă (plata a câte trei pătrimi din cost), face excepție cel în componenţa 
căruia întră una, care exprimă genitivul atât flexionar, cât şi prin construcția 
prepoziţională: plata a câte unei cincimi din costul total (construcţie incorectă). 


7.4. Posibilităţile combinatorii ale numeralului distributiv 
Numeralul distributiv poate fi adjunct sau centru, ca şi numeralul cardinal. 


7.4.1. Ca adjunct, cu valoare adjectivală, numeralul distributiv este 
dependent de un substantiv-centru, care este totdeauna nearticulat. 

Distributivul format din câte + numeral cardinal apare fie antepus, fie 
postpus substantivului regent. 

Când precedă substantivul regent, numeralul distributiv cu valoare de 
adjectiv se leagă direct sau prin de de acesta (ca şi numeralul cardinal): Fiecare 
elev are câte cincisprezece caiete / câte zece, douăsprezece caiete., De Paşti vor 
primi câte două milioane de lei. (Rlib, 2002). 

Postpus substantivului regent, numeralul distributiv apare cu valoare de 
adjectiv sau de substitut în construcții cu prepozițiile a, de, rar cu: premii a câte 
100 euro („Adevărul”, 2001); premii de câte 1000 euro (ibid.); saci a / cu câte 
cincisprezece kilograme, şase tranşe de câte trei miliarde („Adevărul”, 2002), 
aşezarea elevilor în rânduri de / a câte trei; Vin în grupuri de câte cinci. 


7.4.2. Ca substitut, numeralul distributiv poate îndeplini funcţia de 
circumstanţial (Lucrările sunt verificate câte douăzeci pe zi / zilnic., A rămas 
datoare fiecare cu câte douăzeci de mii.), dar şi de complement direct (Au primit 
toţi câte o treime.). 

În poziția de nume predicativ şi în cea de predicativ suplimentar (Au fost câte 
patru / o cincime., Au pornit / ajuns câte două., În pădurea de nuiele / Merg 
răguțe tinerele, câte trei ori câte patru. (|. U. Jarnik şi A. Bârseanu, Doine), îşi 
„păstrează valoarea adjectivală, integrându-se sintactic într-o structură ternară. 

Când este centru de grup, numeralul distributiv are de obicei ca adjuncți 
construcții prepoziţionale formate cu un substantiv, mai rar, un pronume, un 
adverb: Vor pleca la studii de specializare câte cinci din (fiecare) facultate., Le-a 
revenit câte o pătrime din sumă., Cheltuie câte un milion pe zi., Prin împărțirea 
pădurii revine câte o treime pentru fiecare., Să vină câte trei de acolo şi câte doi 


de aici. 


7.5. Exprimarea aproximaţiei numerice 


Numeralul distributiv exprimă aproximaţia prin alăturarea unor cardinale 
apropiate ca valoare numerică: Unii au de vânzare şi câte patru, cinci cai. 
(Rlib, 2002), Vor primi câte 2, 3 milioane de lei. (Ibid.). 


7.6. Numeralul distributiv şi clasele lexico-gramaticale 


Substantivată, formaţia câte-doi denumeşte un dans țărănesc (DA). 


8. NUMERALUL ADVERBIAL 


8.1. Aspecte definitorii 


Numeralul adverbial arată de câte ori se repetă o acţiune sau în ce proporţie 
numerică se manifestă o calitate (cantitate) a unui obiect. 

Este reprezentat printr-un grup de cuvinte alcătuit obligatoriu dintr-un 
numeral, de obicei cardinal, dar şi ordinal sau distributiv,- care funcţionează cu 
semnificaţia globală a unui adverb. 


8.2. Structura numeralului adverbial 


Din seria numeral adverbial fac parte structuri organizate în jurul unui 
numeral cardinal, în construcţiile: (a) o dară; (b) de + numeral cardinal de la doi în 
sus + ori (de trei ori, de cinci ori, de o sută de ori, de un milion de ori); în ambele 
cazuri, numeralul se acordă în gen cu substantivul asociat, postpus, căruia îi 
impune numărul (o dară, de două ori). În principiu, se pot forma numerale 
adverbiale cu orice numeral cardinal, dar mai frecvente sunt cele care indică 
unităţi, zeci, sute, mii. | 

Alte structuri reprezentând numeral adverbial se organizează pornind de la un 
numeral ordinal: (a) întâia (prima) + oară / dată; (b) a doua etc. + oară (a doua 
oară, a zecea oară etc.), numeralul este la feminin în ambele construcții şi arată a 
câta oară se îndeplineşte o acţiune sau se manifestă o calitate: Întâia / prima oară / 
dată am salutat-o, dar a doua oară am vorbit cu ea., popular, întâia se foloseşte şi 
sub forma înrâiaşi: Ştiu că nu mi-e acum întâiaşi dată să merg la drum. 

(|. Creangă, Moş Nechifor); (c) prepoziţia în + un numeral ordinal + rând, 
numeralul acordându-se în gen cu substantivul (în primul / al doilea / al șaptelea 
etc. rând): Alexandru Macedonski a fost, în primul rând, un descriptiv. (T. Vianu, 
Arta prozatorilor). i 

Deşi ca structură cele trei tipuri de numerale adverbiale sunt diferite, 
deosebirea semantică dintre ele nu este prea mare, ele exprimând repetiţia, 
succesiunea, 

O structură mixtă, realizată prin intercalarea adverbului câte între prepoziţia 
de şi numeralul cardinal şi urmată de o construcție prepoziţională care indică o 
unitate de timp, adaugă numeralului adverbial, pe lângă semnificaţia „repetarea 
periodică” (a unei acţiuni), o valoare distributivă (compară Vine la părinți de două 
ori pe zi / pe săptămână etc. cu Vine la părinți de câte două ori pe zi / pe 
săptămână). 

Aceeaşi semnificaţie se exprimă prin numerale adverbiale neologice 
sinonime, având caracter livresc, dintre care.cele mai folosite sunt primo, secundo, 
tertio (notate, în scris, prin 1°, 2°, 3°). | | 

Neologismele bis şi ter (care în latină erau numerale.adverbiale) se folosesc 
în limba română în contexte speciale şi cu un sens parţial diferit faţă de numeralul 
adverbial: însoţind un numeral cardinal asociat unui substantiv antepus, exprimat 
(sau subînţeles), ca pagină, rând, număr, ele exprimă repetiţia (legată. de ordine): 
numărul 3 bis, 7 ter înseamnă „dl doilea număr 3”, „a treia oară 7”. 

Bis adverbial este folosit drept cerere de repetare a unei producţii artistice şi 
are sensul „încă o dată” (nu „de două ori”, conform etimologiei), poate fi 
substantivat: A acordat un bis. 


8.3. Posibilităţile combinatorii ale numeralului adverbial 


Numeralul adverbial apare, de obicei, în contexte specifice adverbului, 
îndeplinind funcţia de circumstanțial. 


8.3.1. Numeralul adverbial în componenţa căruia intră un nwmneral cardinal 
are ca regent un verb: Cu cârja lui cea veche el bate de trei ori. (M. Eminescu, 
Strigoii), un adjectiv sau un alt adverb la comparativ: Exportatorii ar putea plăti în 
2004 un impozit pe profit de patru ori mai mare. (Rlib, 2002), Zboară de două ori 
mai repede., carte citită de trei ori. | 

Această construcţie este iurmată de prepoziţia la sau pe + (numeral) + 
substantiv (care indică o unitate de timp şi exprimă periodicitatea unei. acţiuni): 
Revista apare o dată la două săptămâni sau de două ori pe lună., Mănâncă de trei 
ori pe zi., Găina babei se oua de câte două ori pe zi. (|. Creangă, Fata babei). 
Urmată de prepoziţia pe + adverbul cantitativ atât sau o propoziţie introdusă prin 
cât (A cheltuit de două ori pe atât., A vândut de două ori cât şi-a propus.), exprimă 
o apreciere cantitativă. 

Construcţia adverbială cu numeral ordinal are ca regent un verb sau un 
adjectiv participial; Iubesc — şi-mi pare că-i întâia oară. (Şt. O. Iosif, Reînviere), 
bărbat căsătorit a treia oară. Construcţia poale fi precedată de prepoziţia de sau 

pentru: Am reuşit de prima dată / oară., Pentru întâia dată o auzeam vorbind mai 
mult. (B. Delavrancea, Hagi Tudose), Astăzi s-a supărat pentru a o doua oară., 
premia! pentru a treia oară. 

Numeralul adverbial poate fi precedat de adverbul încă (Se întoarse din drum 
ca să mai privească o dată, încă o dată prăvălia. (B. Delavrancea, Hagi Tudose), 
Scrie încă de trei ori. 

O dată este adeseori urmat de construcţiile adverbiale pentru totdeauna, în 
plus: Ti-am spus o dată pentru totdeauna., O dată în plus m-am convins că ai 
dreptate. 


8.3.2. Rar, numeralul adverbial apare ca adjunct în grupul nominal, postpus 
unui substantiv articulat, de obicei de origine verbală: Câte poame sunt de vară, / 
Niciuna nu e amară / Ca maica de-a doua oară. (I.U. Jarnik şi A. Bârseanu, 
Doine), Succesul de-a doua oară l-a bucurat., Încercarea de prima dată / oară a 
fost nereuşită., Repetarea o dată / de două ori este binevenită. 


8.4. Exprimarea aproximaţiei numerice 


La numeralul adverbial construit cu numeral cardinal, aproximaţia se redă 
prin: 

— repetarea unui numeral cardinal apropiat: Vine la concert de două, trei ori 
pe lună.; 

— intercalarea unor adverbe ca aproximativ, circa, vreo, a prepoziţiei peste 
între prepoziţia de şi numeral: l-am spus de vreo (aproximativ, circa, peste) cinci 
ori să plece , Acest costum e de vreo două ori mai scump decât mă aşteptam.; 

— folosirea, la plural, a substantivelor zeci, sute, mii, singure sau repetate: 
M-a supărat de sute (şi mii) de ori.; 

— folosirea lui n (reprezentând un număr nedeterminat) + substantivul ori: 
Ti-am spus de n ori să nu mai vii. 

În cazul adverbialelor construite cu numeral ordinal, aproximaţia poate fi 
redată prin două numerale apropiate legate prin conjuncțiile sau, ori: l-am spus a 
treia ori a patra oară.; divorțat a doua sau / ori a treia oară. 


8.5. Numeralul adverbial şi clasele lexico-gramaticale 


În limbajul familiar, gruparea o dară, asociat cu un substantiv şi rostit cu o 
anumită intonaţie, exprimă o apreciere superlativă, funcționând adjectival (o dată 
om / băiat / fată „persoană cu calități deosebite”): Și n-o dau să fie dată, / Cui o 
dau voiesc să fie om o dată. (G. Coşbuc, La oglindă), Noi suntem o dată băieţi şi 
ce-am vorbit o dată, vorbit rămâne. (I. Creangă, Capra cu trei iezi). 

O dată intră în structura locuţiunilor odată ce, odată cu, dintr-odată, odată şi 
odată (cf. DOOM?) sau a unor compuse sudate odată „odinioară”, deodată, 
totodată „în acelaşi timp”. 


VERBUL 


PREZENTARE GENERALĂ. 


1. Verbul este o clasă lexico-gramaticală cu un inventar extrem de bogat şi 
deschis, distingându-se, în raport cu alte părți de vorbire, prin mai multe trăsături. 
Morfologic, prezintă o flexiune specifică numită conjugare. Sintactico-semantic, 
are calitatea de a atrage actanţii, componente intim legate de semantica internă a 
verbului (realizate, în primul rând, prin nominale, dar şi prin echivalentele lor 
sintactice), cărora verbul le atribuie funcții semantice (numite şi roluri tematice) şi 
restricții de formă (de caz, de prepoziţie, mai rar de topică). Verbul este nucleul 
care asigură structurarea semantico-sintactică a propoziției şi coeziunea 
componentelor Subiect-Verb-Complement. Semantic, exprimă acțiuni, evenimente 
şi stări, fixate temporal şi înfăţişate aspectual, iar, dintre părţile de vorbire, este 
clasa purtătoare în cel mai înalt grad a predicaţiei. Pragmatic, este componentul 
propoziției înzestrat cu un ansamblu de categorii gramaticale cu înalt potenţial 
deictic (timp, mod, persoană, număr), categorii în stare să transforme o organizare 
sintactică într-un fapt de enunţare. Prin ancorarea deictică pe care o realizează şi 
prin M(orfemele) P(redicative) pe care şi le ataşează (morfemele de timp şi de 
mod), verbul asigură grupului creat în jurul lui nu numai autonomie sintactică şi 
sintactico-semantică, ci şi pragmatică (autonomie În enunțare sau predicativitate). 

Sintetizând, trebuie reţinut rolul central al verbului de distribuitor de funcţii 
sintactice şi de roluri tematice şi de purtător al mărcilor de predicativitate. 


2, Sub aspect morfologic, verbul este o parte de vorbire flexibilă, 
distingându-se printr-un tip special de flexiune numit conjugare, care constă în 
schimbarea formei verbului în funcție de categoriile de mod, timp, aspect, 
persoană, număr, diateză, fiecare categorie manifesându-se printr-un număr propriu 
de opoziții şi prin forme specifice de realizare / manifestare. 

Româna este o limbă cu o flexiune verbală extrem de bogată şi de 
diversificată, recurgând, în proporţie diferită, la mijloace diverse de realizare: 

e afixe legate (sufixe gramaticale şi desinenţe); 

e afixe mobile / libere (în primul rând, auxiliare, dar şi conjuncții şi prepoziții 
dobândind statut de mărci flexionare); 

e variaţii interne ale radicalului (alternanţe, reduplicare, supletivism, 
schimbare de accent), asociate în mod curent cu afixe flexionare; 

e formaţii analitice, fie alcătuite din verbul principal precedat de o formă 
verbală care şi-a pierdut parţial autonomia, dobândind statut de operator (vezi 

operatorul pasiv a fi), fie reprezentate prin clitice nonsintactice (ca în cazul 
cliticului se pentru marcarea pasivului şi/sau a impersonalului). 

Astfel, româna utilizează sufixe gramaticale pentru marcarea timpului şi a 
formelor verbale nepersonale (văz-u-i; ved-ea-m, văz-u-se-ră;, văz-ând, mer-s). 
Foloseşte desinenţe pentru marcarea persoanei şi a numărului, fie amalgamând cele 
două valori (a/l-u; cânt-a-i; cânt-a-ă), fie, mai rar, exprimându-le prin desinenţe 
distincte (văz-u-ră-m; văz-u-se-ră-m). Pentru marcarea unora dintre timpuri şi 
moduri, foloseşte afixe mobile / libere de tipul auxiliarelor, rezultând din 
gramaticalizarea a trei verbe de bază distincte (a fi, a avea, a vrea). Pentru aceeaşi 
valoare, poate recurge la mai multe auxiliare (vezi, de exemplu, marcarea viitorului 
prin două auxiliare: voi veni, am să vin), iar, în componenţa unei singure forme, pot 
apărea mai multe auxiliare cu valori diferite (voi fi plecat, aş fi plecat). Româna 
recurge şi la mijloace mixte, afixe legate şi mobile, pentru marcarea formelor 
compuse (Să vină; a veni; voi fi venind). În cazul unor forme neregulate, utilizează 
reduplicarea (dădeam, stăteam) sau supletivismul (iau — luăm, sunt — este — eram 
— fui — fiind), variaţii de radical la care se adaugă variaţii de flective. În română, 
alternanţele fonetice dobândesc funcţii gramaticale, asociindu-se, de obicei, altor 
mijloace pentru exprimarea diverselor forme din conjugare (văd — vezi — vede — 
vadă — văzând (ă /e/a; d/ 2); port — porţi — poartă — purtând (o / ča / u; t / f); 
cred — crezi — creadă — crezând (e / ča, d / z) etc. În conjugare, apar frecvente 
variaţii accentuale (treceri ale accentului de pe radical pe afix), variaţii constituite, 
de la o clasă la alta de verbe, în tipare accentuale şi, ca atare, utilizabile, alături de 
alte criterii, drept criterii de clasificare (vezi Diversificare flexionară. 
Clasificarea verbelor după criteriul flexiunii, 1.3). Cu totul excepţional, 
accentul şi intonaţia pot apărea ca singurele mărci gramatical distinctive. 
Accentul, ca element component al flectivelor, intervine, singur, extrem de rar cu 
rol diferențiator (vezi formele: ved-e-m, cred-e-m, cu infinitivul în -ea şi, respectiv 
în -e, diferenţiate la prezent numai prin sufix accentuat vs neaccentuat). Intonaţia 
apare ca singurul element distinctiv al perechilor de forme indicativ — imperativ; 
vezi: stai, rămâi (indicativ) vs stai!, rămâi! (imperativ, unde semnul [!] marchează 
un accent suplimentar, frastic, diferit de accentul prototipic din silaba accentuată). 
Pentru marcarea unor valori modale, aspectuale; temporale, româna recurge la 
mărci exterioare verbului, negramaticalizate sau semigramaticalizate (numite 
operatori, vezi construcţii ca: era să cadă, dă să cadă, avea să vină, urma să vină, 
poate veni ; vezi II, Predicatul, 2.2). Pentru marcarea valorilor de diateză, recurge 
la mărci extraverbale, diverse ca formă și ca manifestare (este citit, se citeşte, se 
întârzie ; vezi I, Categoria diatezei, 2; II, Construcţii pasive şi construcții 
impersonale, 1.1.1; 1.1.3). 

In ansamblul conjugării actuale, mijloacele sintetice (afixele legate) coexistă 
cu cele analitice (afixe mobile, operatori şi clitice) şi cu mijloace angajând 
radicalul. Direcţia de evoluţie a sistemului flexionar verbal în trecerea de la latină 
la română a fost cea a extinderii analitismului (este relevantă marcarea pasivului şi 
a viitorului, sintetice în latină, dar analitice în română; este, de asemenea, 
semnificativă marcarea modurilor şi a timpurilor  „tinere”:  condiţionalul, 
prezumtivul, perfectul compus, care nu existau în latină, iar, în română, au primit o 

marcare exclusiv analitică). Deşi această direcţie de evoluţie este, în ansamblu, 
evidentă, ponderea mijloacelor afixale sintetice continuă să fie puternică în româna 
actuală. Zone întregi din conjugare se realizează în exclusivitate sintetic, unele 
caracterizându-se printr-un număr mare de afixe, cu limite clare și valori distincte 
pentru fiecare (ex. văz-u-ră-m; văz-u-se-ră-m). 

În ciuda unei flexiuni verbale bogate şi diversificate, nu lipsesc cazurile de 
sincretism (de omonimie morfologică). Unele omonimii caracterizează toate 
verbele limbii române, fiind omonimii generale (ex. omonimia 3 prez. conj. = 6 
prez. conj.: el să cânte = ei să cânte). Altele, dimpotrivă, apar numai la unele 
verbe, la unele clase, fiind omonimii specifice, ceea ce a permis utilizarea lor în 
clasificarea flexionară a verbului (ex. 1 prez. ind. = 6 prez. ind.: eu trec = ei trec; 
3 prez. ind. = 6 prez. ind.: el cântă = ei cântă; 3 prez. ind. = 3 prez. conj.: el 
contribuie = el să contribuie; vezi Diversilicare flexionară. Clasificarea verbelor 
după criteriul flexiunii, 1.1). 

In flexiunea verbului, există forme gramaticale specializate pentru 
„îndepărtarea” de comportamentul verbului prototipic şi atragerea spre alte părți de 
vorbire (spre nume, spre adjectiv sau adverb), fără ca această conversiune să se fi 
realizat integral. Intră în această categorie infinitivul, participiul, supinul şi 
gerunziul. Numite forme nepersonale ale verbului (sau forme nonfinite), ele se 
„îndepărtează” (fiecare, într-un mod specific) de verbul prototipic (adică verbul la 
mod personal), păstrând însă, în proporții diferite de la o formă la alta, şi trăsături 
de tip verbal. Există un aspect comun al „îndepărtării” formelor nepersonale de 
verbul prototipic, care constă în pierderea mărcilor de enunțare, toate pierzând 
categoriile care asigură ancorarea în situaţia de comunicare şi autonomia enunţiativă 
(predicativitatea), şi anume: persoana, numărul şi, cu excepția parţială a infinitivului, 
şi categoria de timp (vezi Forme verbale nepersonale, 1 a, b). Există, de asemenea, 
şi o trăsătură comună a comportamentului dublu: de tip verbal şi de tip nonverbal 
(nominal, adjectival sau adverbial), fiecare formă nepersonală prezentând, în 
contexte diferite şi, adesea, în proporții diferite, trăsături din mai multe clase. 


3. Sub aspect sintactic şi semantico-sintactic, verbul, în calitate de centru al 
G(rupului)V(erbal), îşi atrage, în funcţie de trăsăturile lui semantico-sintactice 
inerente (matriciale), actanţii (semantic, argumentele), reprezentați prin nominale 
şi echivalentele lor sintactice : forme verbale nepersonale şi propoziţii, cărora le 
atribuie funcții semantice (numite şi roluri tematice: Agent, Pacient, 
Experimentator, Beneficiar, Sursă, Ţintă, Locativ) şi le impune restricţii de formă 
(de caz sau de prepoziţie, dacă actantul este exprimat prin nominal; de conjuncție — 
dacă actantul este realizat propoziţional —; le poate impune şi o preferinţă de topică, 
de exemplu, o aşezare preferenţial postverbală, iar, în cazul realizărilor actanților 
prin clitice pronominale, le impune constrângeri mari de topică). 

Prin restricţiile de formă impuse de verb numelor actanţiale, verbul-centru 
determină aşezarea fiecăruia într-o anumită poziţie / funcţie sintactică, fiind 
răspunzător de funcţiile sintactice diferite primite de nominale (complement direct, 
indirect, prepoziţional, subiect etc.) şi, implicit, de structurarea sintactică a grupului 
constituit în jurul acestuia. 

Pentru o limbă dată şi pentru o anume etapă din evoluţia ei, fiecare verb, în 
forma canonică a unui mod personal, se caracterizează printr-o schemă de 
organizare, individualizată prin numărul de actanţi / de argumente pe care le cere şi 
prin forma (şi, implicit, funcția sintactică) a fiecărui actant. 

Astfel, verbul a trimite se caracterizează prin schema de organizare 
sintactică: Nominals + Nominale + Nominalp, ceea ce, într-o reprezentare 
funcţională, corespunde tiparului: Subiect + Complement Direct + Complement 
Indirect (Jon trimite cadouri copiilor.), verbul a depinde se caracterizează prin 
schema sintactică: Nominaly, + [de + Nominalac], corespunzătoare schemei 
funcţionale Subiect + Complement prepoziţional; verbul a deveni, prin schema 
sintactică: Nominalyı + Nominaliz, corespunzătoare schemei funcționale Subiect + 
Nume Predicativ etc. (vezi Clase sintactice şi sintactico-semantice de verbe, 3). 


Fac excepţie centrele verbale realizate prin forme nepersonale, care, ca 
forme necanonice, prezintă, modificări mai mari sau mai mici faţă de tiparul 
canonic, manifestate, în general, prin limitarea posibilităţilor combinatorii 
(vezi Forme verbale nepersonale). 

Fac excepţie, de asemenea, construcţiile de diateză (pasivul şi 
impersonalul), având drept caracteristică sintactică tocmai modificarea 
schemei sintactice definitorii pentru verbul-centru (vezi I, Categoria diatezei, 
2. II, Construcţii pasive şi construcții impersonale, 1, 2). 


În funcţie de particularităţi sintactice inerente, există disponibilitatea sau, 
dimpotrivă, incapacitatea verbului de a participa la opoziţiile de diateză, categorie 
care interesează atât verbul, cât şi ansamblul propoziției, pentru că angajează 
verbul şi actanţii / argumentele lui, actualizate ca Subiect şi Complement direct. 
Efectul acestei participări îl constituie organizarea diferită a relației Verb — Subiect 
şi Verb — Subiect — Complement. Prin trăsătura sintactică a diatezei, există 
posibilitatea reorganizării sintactice a actanţilor (în cazul pasivului), precum şi 
posibilitatea „marginalizării” unui actant (în cazul impersonalului propriu-zis; vezi 
I, Categoria diatezei, 2; II, Construcţii pasive şi construcții impersonale, 1, 2). 


4. Sub aspect semantic, s-au propus mai multe criterii de diferenţiere a 
verbelor. În cercetările actuale de semantică, s-a urmărit în mod special gășirea 
corelaţiilor dintre tipul semantic de verb şi manifestările lui gramaticale (în primul 
rând, sintactice). Rezultatul acestei orientări l-a constituit identificarea acelor clase 
semantice de verbe pentru care există un reflex sintactic evident, clasele astfel 
stabilite şi descrise nefiind exclusiv semantice, ci Semantico-sintactice. 

4.1. Clasificarea semantică cea mai generală se realizează în funcţie de două 
trăsături semantice interne, primitive: „schimbare” şi „agentivitate”. În funcţie de acest 
criteriu, se disting următoarelor trei clase: verbe de stare, definite prin: [- Schimbare; 
— Agenltivitate] (ex. a durea, a iubi, a mânca „a avea senzația de mâncărime”, a se 
mira, a plăcea, a se sinchisi, a se teme, a uri, a ustura, a se învecina, a se înrudi); 
verbe de eveniment, caracterizate prin: [+ Schimbare, — Agentivitate] (tipul: a 
ajunge, a cădea, a creşte: Venitul creşte.; a îmbătrâni: lon îmbătrâneşte.; a se scumpi: 
Alimentele de bază s-au scumpit; a seca: Râul a secat; a se usca: Pâinea si 
usucă.); verbe de acțiune, caracterizate prin [+ Schimbare, + Agentivitate] (tipul: u 
alerga, a citi, a înota, a învăța, a mânca, a repara, a strânge, a trimite, a vinde). 

4.2. Clasificările semantice au urmărit şi alte criterii: tipul de acţiune, de 
eveniment sau de stare; prezenţa în matricea semantică a verbului a unui anumit rol 
tematic; corelaţia dintre un tip de acţiune, de eveniment sau de stare şi un rol 
tematic; trăsături inerente de tipul „aspectului” sau al „modului”; caracterul 
decompozabil al predicaţiei etc. 

4.2.1. Dacă verbul primeşte un actant cu rolul Agent (lexicalizat sau 
nelexicalizat în realizările sintactice ale verbului), component care, în cadrul 
relaţiei de predicaţie, se caracterizează prin trăsăturile [+ Uman, + Control asupra 
acţiunii], verbul este de tip agentiv (ex. Elevul [+ Uman] citeşte, învaţă, lucrează, 
pregăteşte, scrie cu atenţie / cu bună ştiinţă / cu interes / cu migală. [+ Control]). 

Agentul se poate ajuta de un Instrument pentru realizarea acţiunii, de unde 
compatibilitatea şi coocurenţa Agent — Instrument în structura de roluri a 
verbelor. Verbele care acceptă Agent acceptă şi Instrument (ex.: /on citeşte cu 
lupa / lucrează cu sapa / loveşte cu ciocanul.). Instrumentul poate fi inalienabil, 
imposibil de separat de Agent, ca în: Cântă din gură., Dă din mână, sau alienabil, 
detaşabil de Agent, ca în: Cântă la pian, Loveşte cu ciocanul. În cazul verbelor 
aşa-numit instrumentale, Instrumentul este încorporat în matricea semantică a 
verbului (vezi: a biciui, a ciocăni, a cosi, a grebla, a patina, a schia). 

Dacă verbul este bivalent (cu doi actanţi / două argumente), Agentul poate 
acţiona asupra unui obiect (asupra Pacientului), obiect care rămâne exterior 
acţiunii (ca în: Citeşte o carte., Verifică un calcul.), care se modifică prin efectele 
ei (ca în: Adânceşte un şanţ., Zugrăveşte o cameră.) sau care apare numai ca 
rezultat al acţiunii (ca în: Zideşte o casă, Scrie un roman.), de unde 
compatibilitatea rolurilor Agent — Pacient. Agentul acţionează în vederea unui 
scop (exprimat sau neexprimat în realizările sintactice), în beneficiul sau în 
detrimentul cuiva (cu un Beneficiar exprimat sau neexprimat), de unde 
compatibilitatea rolului Agent cu un component exprimând scopul (ex. lon citeşte 
pentru examen / lucrează pentru câştig.) sau a rolurilor Agent — Beneficiar (/on 
pregăteşte un ceai copiilor.). Agentul îşi poate asocia alt actant în realizarea 
acţiunii, de unde compatibilitatea rolului Agent cu un component indicând 
Comitativul (Aleargă, învară, munceşte cu prietenii / cu  fratele.). Sensul 
„comitativ”, cuprins curent în structura semantică a prepoziţiei cu, este încorporat, 
în cazul verbelor aşa-numit comitative, şi în matricea semantică a verbului (Îşi 
asociază prietenul pentru..., Se asociază cu prietenul pentru..., Se alătură cuiva 
pentru..., Se solidarizează cu cineva pentru...) 

4.2.2. Absența Agentului din structura de roluri a verbului (este vorba de 
incompatibilitatea faţă de Agent, şi nu de neexprimarea, într-un context sau altul, a 
acestuia) caracterizează verbele nonagentive. 

e În cazul verbelor nonagentive psihologice sau de percepţie, apare rolul 
Experimentator, rol îndeplinit de un nominal animat, exprimând fiinţa afectată de 
stare (stare fizică sau psihică), dar nedeţinând un control asupra acesteia (el poate 
înregistra, prin simţuri sau mental, starea, dar, în mod curent, nu o produce şi nu o 
controlează (ex.: i se urăşte, i se face frică, îi place, îi pare bine, îi pasă; îl doare, 
îl mănâncă fruntea, îl uimeşte, îl îngrozeşie; el iubeşte, el urăşte). Există 
incompatibilitatea Experimentator — Agent şi Experimentator — Instrument, 

exceptând câteva construcţii, puţin numeroase, cu utilizare metaforică, în care 
apare un Instrument inalienabil (ca în: lubeşte cu toată fiinţa lui / cu mintea şi 
inima. ). 

e În cazul verbelor relaţionale şi ul celor de localizare, exprimând relaţii de 
diverse tipuri (de asemănare, identitate, echivalență, diferenţă, rudenie, vecinătate 
etc.: a se asemăna, a semăna: lon seamănă cu Gheorghe., a însemna: Sportul 
înseamnă sănătate., a se deosebi, a se înfrăţi, a se învecina), precum şi o localizare 
sau o schimbare de localizare (a locui, a sta, a rămâne: lon a rămas la Bucuresti., 
a se muta), apare rolul Temă, desemnând obiectul'unei localizări sau al schimbării 
de localizare şi, în sens mai larg, desemnând obiectul implicat în relaţie; Tema 
poate fi realizată printr-un nominal animat sau inanimat (Jon stă, rămâne, locuieşte 
în Bucureşti., Situaţia rămâne neschimbată, Sportul înseamnă sănătate., Ion 
depinde de părinţi.). În cazul verbelor relaţionale simetrice, este permisă 
inversarea ordinii argumentelor, fără schimbarea sensului verbului, astfel încât 
Tema, de la o construcţie lavalta, poate apărea în -poziția subiectului sau a 
complementului prepoziţional: Jon se învecinează cu Gheorghe. = Gheorghe se 
învecinează cu Ion., Versul ] rimează cu versul: 3: = Versul 3 rimează cu versul 
1., Ion se deosebeşte de Gheorghe. = Gheorghe se deosebeşte de lon.). 

e În cazul verbelor ergative (numite şi inacuzative), apare rolul Pacient, 
atribuit unui actant animat sau nonanimat al verbului, implicat în proces, suferind 
efectele procesului, în condiţiile inexistenţei unui Agent şi, implicit, în condiţiile 
unui sens nonpasiv al verbului; reprezintă obiectul unei schimbări de stare (ex. 
Copilul cade, creşte / scade în greutate., Profitul se dublează, Starea se 
îmbunătățeşte., Fântânile / Râul seacă., Casa se ruinează., Drumul se înfundă., 
Copacii se usucă): Pentru verbele ergative / inacuzative, este caracteristică 
incompatibilitatea Pacient - Agent. 

Trebuie remarcat că, dacă incompatibilitatea Experimentator — Agent este 
general valabilă, caracterizând orice verb, incompatibilitatea Pacient — Agent 
caracterizează numai verbele ergative, coocurența celor două roluri fiind, 
dimpotrivă, caracteristică unei întregi clase de verbe agentiv-tranzitive (EI învaţă 
carte / citeşte o poezie / dezbate o chestiune / verifică un calcul.). 

e DBeneficiarul şi Instrumentalul, roluri caracterizând curent verbele 
agentive, pot apărea, în condiţii speciale, şi la nonagentive, şi anume: Beneficiarul 
este prezent la verbele conținând în matricea lor semantică trăsătura [+ Beneficiar] 
(tipul: Jon beneficiază de ajutor., Situaţia îmi foloseşte.), iar Instrumentalul (un 
Instrumental inalienabil) apare în cazul verbelor nonagentive de percepţie (tipul: 
Vede cu propriii ochi., Aude cu urechile proprii., Simte asperitățile cu podul 
palmei... 

e Pentru câteva verbe, puţin numeroase; în matricea semantico-sintactică a 
verbului apar şi rolurile „circumstanţiale”: Locativul, fie în cazul unor verbe de 
mişcare (Intră în cameră.), fie în' cazul unor verbe de stare (Locuieşte în 
Bucureşti.., Figurează în titlu., Fereastra răspunde în grădină.); Sursa locativă 
sau temporală (Jese din pădure., Datează din secolul trecut.); Ținta (lon ajunge 
la Facultate.), Modalul (Se poartă incorect., El procedează incorect.), Măsura 
(Diamantul valorează mult., Sacul cântăreşte 70 kg.). Cele mai multe verbe cu 

roluri „circumstanţiale” sunt nonagentiv 
însă imposibilă nici coocurența Locativ 
mişcare (Copilul iese, cu atenţie / fără z 
pentru a telefona.). 

l 4.2.3. Fiecare verb se distinge printr-o schemă de roluri tematice, 
specificând numărul de actanți primiți şi rolul semantic atribuit fiecărui actant. Spre 
deosebire de schema sintactică asociată unui verb, care poate suferi modificări în 
timp, precum şi actualizări sintactice diferite în acecaşi etapă de limbă, schema de 


roluri este, în limitele aceluiaşi sens (deci fără deviații semantice semnificative), 
nemodificabilă. 


e, fie cu Temă, fie cu Pacient. Nu este 
— Agentiv, caracterizând unele verbe de 
gomot, din încăpere., lon intră în cameră 


Există verbe care prezintă variaţie în realizările lor sintactice; vezi: a ajuta 
cuiva — a ajuta pe cineva, a spera ceva — a spera la ceva, a-şi aminti ceva 
(Persoana şi-a amintit-o.) — a-şi aminti de cineva / de ceva etc.), în timp ce schema 
de roluri a acestor verbe nu s-a modificat. În acest caz, se vorbeşte de variante 
sintactice ale aceluiaşi verb. 

Schema sintactică a unui verb poate primi, în aceeaşi etapă de limbă, 
actualizări diferite, după cum verbul aşază în poziţia subiectului roluri diferite din 
schema lui de roluri (Agentul ca subiect: Ion a deschis uşa prin efractie., Pacientul 
ca subiect, în condiţiile unor construcţii pasive: Uşa s-a deschis / a fost deschisă 
prin efracție.; Instrumentul ca subiect: Un mecanism extrem de sofisticat, inventat 
de Ion, a deschis uşa., Forţa ca subiect: Furtuna a deschis uşa.). Această variaţie 
sintactică nu se asociază însă unei modificări a schemei de roluri, care, fiind legată 
de configuraţia conceptuală a verbului [+ Agent / Forţă (+ Instrument) + Pacient], 
rămâne aceeaşi. Se vorbeşte, în acest caz, de actualizări sintactice diferite ale 
aceluiaşi verb. Aceeaşi este situația unor variaţii sintactice de tipul: Mă doare 
gâtul. / Mă doare în gât.; Mă pasionează fizica. / Mă pasionez de fizică.; Îi anunț 
ora (examenului). / Îi anunț lui ora (examenului)., care nu modifică schema de 
roluri: [+ Experimentator + Locativ], pentru a- durea; [+ Experimentator + Temă], 
pentru a pasiona; [+ Agent + Pacient + Ţintă], pentru a anunța. 

Dacă însă deviaţiile semantice sunt atât de mari încât se ajunge la o modificare 
a schemei de roluri, efectul lexical îl constituie apariţia unui omonim al primului 
verb. Să se compare a învăța, „a transmite cuiva sistematic cunoştinţe” din: 
Profesorul îi învaţă pe studenţi carte., verb triactanţial cu structura de roluri: Agent + 
Pacient + Ţintă / Beneficiar, cu a învăța» „a dobândi cunoştinţe” din: Æl învaţă limbi 
străine., verb biactanţial, cu structura de roluri: Agent / Beneficiar + Pacient; să se 
compare a folosi, „a utiliza” din: El foloseşte cuțitul (la tăiat)., verb agentiv cu 
structura de roluri: Agent + Instrumental (+ facultativ, un component exprimând 
scopul), cu a folosi, „a fi folositor” din: Cartea îmi foloseşte, verb nonagentiv cu 
schema de roluri: Temă + Beneficiar; să se compare a semăna: „a pune sămânţa în 
pământ” din: Țăranii seamănă ogorul., verb biactanţial agentiv cu schema de roluri: 
Agent + Pacient, cu a semăna „a fi asemănător”, din: lon seamănă cu fratele lui., 
verb nonagentiv relațional simetric, cu schema de roluri: Temă, + Temă. 

Trebuie observat că celor două grile de roluri diferite pentru 
omonimele a învăța, şi a învățaa le corespund verbe fonetic distincte în alte 
limbi (engl. to teach — to learn; fr. enseigner — apprendre). 

În cazul lui a folosi, o altă distincţie sintactică (cea din: El foloseşte 
cuțitul la tăiat. — El se foloseşte de cuţit la tăiat.) nu influenţează schema de 
roluri a verbului (în ambele utilizări, verbul rămâne agentiv). In consecință, 
diferenţa priveşte numai nivelul variaţiei sintactice, variantele aparţinând 
aceleiaşi unități lexicale: a folosii. 

Nelexicalizarea Agentului, fie că verbul se foloseşte pasiv, fie că în 
locul Agentului apare Forţa (vezi exemplul anterior pentru a deschide: Mama / 
Vântul deschide fereastra.), rămâne, de asemenea, la nivelul variaţiei 
sintactice, neantrenând apariţia unei noi unități lexicale. In schimb, 
imposibilitatea ataşării Agentului (şi nu neexprimarea lui contextuală!), în 
cazul unui verb ergativ / inacuzativ, determină apariţia unei noi unități 
lexicale (vezi distincţia a usca. vs a usca din construcţiile: Mama usucă; 
pâinea. — Pâinea se usucă, Mama adoarme, copilul. — Copilul adoarmez,): 


4.3. Valorile de aspect şi de mod, trăsături semantice legate de categoria 
predicației şi, implicit, de clasa verbului, pot fi asociate verbului în diverse feluri 
(vezi şi I, Categoria aspectului; II, Predicatul; Modalizarea): 

(a) pot fi încorporate în matricea semantică a unor verbe, vezi distincţia 
aspectuală momentan vs durativ sau distincţia modală necesar (a trebui) vs posibil 
(a putea); 

(b) pot fi cuprinse în forme din paradigma verbului (vezi relaţia timp — 
aspect; vezi formele modale ca purtătoare flexionare ale valorilor de mod: cânt, aş 
cânta, să cânt, cântă!, oi fi cântat); 

(c) pot fi exterioare verbului, dar strâns legate de proces, fiind cuprinse în 
structura semantică a unor verbe-operatori şi transmise verbului semantic principal 
în cadrul sintagmei [Verboperator + Verb semantic plin]; este cazul verbelor-operator 
de aspect: începe / continuă / termină a învăța şi al verbelor-operator de mod: 
trebuie / poate / era să învețe; 

(d) pot fi totalmente exterioare procesului, introduse prin componente 
lexicale purtătoare ale informaţiei de modalizare, informaţie care priveşte 
atitudinea propozițională / punctul de vedere al locutorului în legătură cu 
ansamblul propoziției (Probabil / cică / sigur / negreşit pleacă săptămâna 
viitoare. ). 

Verbele de aspect şi cele de mod sunt verbe care fie:au o semnificaţie 
intrinsec aspectuală/ modală (începe / continuă / termină de învățat, poate învăţa / 
trebuie să înveţe), fie o dobândesc contextual în vecinătatea. unor verbe, care, 
semantic, deţin rolul principal în sintagmă, dar, sintactic, sunt subordonate (era să 
cadă, are de învăţat, trage să moară, dă să cadă, stă să cadă, apucă să spună, se 

apucă de spus, se lasă de fumat), vezi şi I, Categoria aspectului, 3.2; 
II, Modalizarea, 2.2. 

4.4. În funcţie de caracterul decompozabil al predicaţiei, se disting mai multe 
clase de verbe, dintre care extrem de productivă este clasa verbelor cauzativ- 
factitive. 

Matricial, ele încorporează două predicaţii nucleare, fiind, în acelaşi timp, 
verbe agentive (căci încorporează în matricea lor semantică predicatul agentiv 

= Rama a 4 ip =» . . PR 
„a face să” „a determina să”), şi verbe de schimbare de stare (căci o stare sau un 
grad de intensitate al unei stări se transformă în altă stare sau în alt grad: „sărac — 
bogat”, „neadânc sau mai puţin adânc — adânc”; L-a făcut să devină bogat. / L-a 


făcut să devină adânc. — L-a îmbogățit. / L-a adâncit.y, vezi II, Construcţii 
cauzativ-factitive, 1.2. 


5. Sub aspect pragmatic, verbul este relevant, mai ales, prin categoriile de 
timp, mod, persoană, diateză, care, pe lângă semnificaţia lor strict gramaticală, au 
şi o importantă dimensiune pragmatică. 

Primele trei sunt categorii de tip deictic, în sensul că „trimit” obligatoriu la 
enunțare, asigurând ancorarea în situația de comunicare. Timpul exprimă 
momentul desfăşurării procesului, raportându-l (direct sau mediat) la momentul 
emiterii propoziției sau la timpul textual / discursiv (vezi Timpul). Persoana 
verbului, impusă prin acord cu persoana subiectului (vezi Numărul şi persoana), 
precum şi cliticele personale pe care verbul şi le asociază trimit, direct sau indirect, 
la cei doi protagonişti ai actului comunicării, locutorul şi alocutorul. Modul trimite 
şi el la o instanță a comunicării, la locutor, exprimând atitudinea acestuia față de 
cele enunțate (vezi I, Modurile personale; II, Modalizarea). 

Categoriile de mod, timp, persoană, în ansamblu, permit verbului a-şi ataşa 
M(orfemele)P(redicativităţii), fie direct (flexionar), fie prin intermediul unui 
operator (modal, aspectual, pasiv, copulativ) extraverbal. În asociere cu MP, verbul 
dobândeşte trăsătura predicativităţii, deci capacitatea de a transforma o organizare 
semantico-sintactică (cea a grupului verbal) într-un act de enunţare, „legând” 
această organizare de un anume eveniment din realitatea extralingvistică şi 
conferindu-i autonomie enunţiativă (vezi II, Grupul verbal, 6; Predicatul, 1.1.3). 

În structura enunțului canonic, privit din perspectiva dinamicii comunicative 
(informaţionale), verbul şi actanții lui postpuşi (complementele) acoperă, în mod 
curent, componenta rematică a enunțului, deci partea din enunț purtătoare a noii 
informaţii, asigurând înaintarea în procesul de comunicare. Reorganizări ale 
structurii informaţionale canonice (Subiect / Temă + [Predicat şi complemente] / 
Remă) sunt frecvente în uzul discursiv, fiind determinate pragmatic şi transfrastic, 
prin intenţia de comunicare şi / sau prin acomodarea la enunţurile / la replicile 
anterioare, Astfel, diateza, prin dimensiunea ei sintactico-pragmatică, este unul 
dintre mecanismele sintactice care asigură o reorganizare a enunţului şi, implicit, o 
codificare diferită a temei şi a remei. Dacă, în mod curent, în construcția activă 
poziţia de temă este rezervată Agentului, structura pasivă păstrează poziţia temei 
pentru Pacient şi aşază Agentul, atunci când este exprimat, în partea rematică a 
construcţiei (vezi II, Construcţii pasive şi construcții impersonale, 1.3). l 

Subspecia verbelor performative este o clasă cu relevanță pragmatico- 
sintactică, reprezentând o modalitate lexicală de exprimare transparentă a intenției 
de comunicare şi constituind, în același timp, mijlocul de realizare a acestei 
intenţii. Utilizate la indicativ prezent pers, | sg., verbe ca: (re) acuz, (te) autorizez, 
(te) anun, (te) avertizez, (te) declar, (te) felicit, (te) insult, (îți) interzic: (te) intreb, 
(Mi) jur, (îti) multumesc, (îţi) ordon, (te) previn, (îţi) promit, (iyi) recomand, mă 

scuz, te rog, (te) sfătuiesc, (îţi) sugerez etc. exprimă lexical, prin semantica lor 
internă, intenţia de comunicare şi reprezintă ele însele performări ale acestei 
intenţii (re acuz specifică transparent intenţia de comunicare şi informează asupra 
performării efective a actului de „acuzare”), 

Ca particularitate sintactică a clasei verbelor performative, apare trăsătura 
comună a posibilităţii de a exprima unul dintre actanţi / dintre argumente prin 
propoziţie conjuncţională, actantul realizat propozițional ocupând, în funcţie de 
regimul verbului, fie poziţia complementului direct (//i interzic să pleci., Îți ordon 
să pleci.), fie pe cea a complementului secundar (Te. rog să reuşeşti.) sau a 
complementului prepoziţional (Te acuz că ai făcut cu intenție., Te previn că vei 
avea necazuri. ). 


CLASE SINTACTICE 
ŞI SINTACTICO-SEMANTICE DE VERBE 


1. PRELIMINARII 


1.1. Diferenţele de regim verbal (de construcție a verbului) şi, implicit, de 
schemă sintactică (tipar sintactic) impuse de verbul-centru nu au decât cu totul 
limitat O justificare semantică, nefiind deductibile din semantica internă a verbului. 


Determinarea semantică este limitată la câteva clase de verbe, putându-se 

stabili puţine corelaţii între o trăsătură semantică inerentă şi o anumită 
„particularitate contextual-sintactică; de exemplu: 

e Dacă în matricea semantică a unor verbe apare trăsătura [+ Reciproc / 
+ Simetric], verbul îşi atrage obligatoriu câte doi actanţi, pe care îi aşază fie 
în poziţia de subiect multiplu (sau subiect cu formă de plural), fie unul în 
poziţia de subiect, iar celălalt într-o poziție prepoziţională, impunând, de 
obicei, selecția prepoziţiei cu: a se asemăna, a se înrudi, a se învecina... a 
coexista, a coincide, a semăna..., toate cu trăsătura inerentă [+ Reciproc] — 
[+ Subiect multiplu] / [+ Subiect simplu + cu Nominal] (ex X şi Y se 
învecinează. / X se învecinează cu Y.; X şi Y coincid. / X coincide cu Y.); 
vezi Il, Construcţii reflexive şi construcţii reciproce, 2.1.1. 

e Dacă verbul aparţine clasei semantice a verbelor „de întrebare”, 
incluzând în matricea lor semantică trăsătura [+ Interogativ] (tipul: a întreba, 
a se interesa, a verifica...), verbul îşi asociază, pentru una dintre poziţiile 
actanţiale, o realizare propozițională, obligând la selecţia conectorului dacă, 
mărca interogaţiei totale transpuse în vorbire indirectă ([+ Interogativ]— 
[dacă + P]; întreabă / verifică / se interesează dacă vom reuşi.). 


Pentru majoritatea verbelor însă, diferenţele de regim nu au justificare 
semantică, depinzând în exclusivitate de regulile sintactice ale unei limbi, reguli 
fixate pentru o anumită etapă din evoluţia ei. 

Determinarea sintactică, şi nu semantică, a tiparului de construcţie impus de 
verb explică fenomene sintactico-semantice de tipul: 

(a) posibilitatea modificării în diacronie a schemei sintactice, deşi sensul 
verbului rămane acelaşi; vezi, de exemplu, trecerea de la regimul arhaic intranzitiv 
cu dativul, conservat în construcţii fixe: a nu-şi crede ochilor şi urechilor sau, 
regional şi popular, în zone arhaizante: Și vei crede celor asupriţi şi necăjiţi. 
(I. Creangă, Harap-Alb), la regimul actual tranzitiv: a crede pe cineva / ~ ceva; 

| (b) apariţia unor scheme sintactice oscilante în cadrul aceleiaşi etape istorice 
(vezi, pentru româna actuală, variaţii sintactice libere ca: a ajuta pe cineva / ~ 
cuiva; a succeda cuiva / ~ pe cineva; a spera ceva / ~ la ceva: a durea gâtul / ~ în 
gât; a anunța pe cineva ceva / ~ cuiva ceva: Îi place de cineva, de ceva. / Îi place 
cineva, ceva.; a colinda prin sate / ~ satele; a-şi aduce aminte ceva / ~ de ceva; a 
băga de seamă cele întâmplate / ~ la cele întâmplate etc.). Unele dintre 
construcţii, deşi neacceptate de limba literară (vezi îi place de), sunt curente în uzul 
colocvial, fiind semnificative pentru fenomenul de variaţie sintactică liberă; 

(c) posibilitatea asocierii cu scheme sintactice diferite a unor verbe sinonime 
sau parţial sinonime: Îi trebuie cartea. — El are nevoie de carte.: El are o casă. — 
Casa îi aparține.; Îi pare rău de întâmplare. — El regretă întâmplarea. etc; 

(d) posibilitatea ca verbe corespunzătoare semantic în limbi diferite să 
selecteze tipare sintactice diferite; să se compare, de exemplu, rom. a mulţumi, 
caracterizat sintactic prin: [+ Subiect + OI + OPrep] (mulţumeşte cuiva pentru...), 
cu tiparul sintactic al corespondentului din franceză sau engleză: [+ Subiect + OD 
+ OPrep] etc. 

Diferenţele de regim (de construcţie), ca trăsătură sintactic-definitorie a 
fiecărui verb, stau la baza alcătuirii dicţionarelor sintactice şi la baza clasificărilor 
după criterii sintactice şi sintactico-semantice. 

1.2. Clasificarea sintactico-semantică a verbelor are ca punct de plecare 
relaţiile actanţiale ale verbului-centru, altfel spus complinirile strâns, intim legate 
de verb, cuprinse în matricea semantico-sintactică a verbului, cărora verbul le 
impune rolul tematic şi restricţii de formă (de caz şi de prepoziţie). Relaţiile 
actanţiale sunt relaţii obligatorii, fiind determinate de conţinutul conceptual- 
semantic al verbului. Ele sunt relaţii de tip necircumstanțial, angajând poziţia 
subiectului şi a complementelor direct, indirect, secundar şi prepoziţional, şi se 
realizează, în mod curent, prin nominalele din poziții necircumstanţiale. l l 

Izolat, pentru o clasă puțin numeroasă de verbe, clasificarea sintactico- 
semantică are în vedere şi circumstanțialul. Sunt verbe care cer, în mod necesar, ca 
particularitate semantico-sintactică inerentă, determinarea printr-un circumstanțial 
(de mod, cantitativ, de loc, de direcție, de timp). Astfel, dacă pentru verbe ca: a 
aparține, a avea, a citi, a iubi, a înota, a învăța, lucra, a spune etc., determinările 
circumstanţiale de orice tip (mod: citeşte silabisit, cantitate: citeşte mult, loc: 
citeşte acasă; direcție: citeşte de la dreapta la stânga; durată: citeşte donă ore) 
sunt exterioare sintactic şi semantic verbului, fiind nelegate de relaţiile lui tematice 
şi, în consecinţă, suprimabile, pentru altele însă, aceleaşi determinări devin 
obligatorii. A se comporta, de exemplu, cere obligatoriu un „modal Se comportă 
agresiv; a cântări, („avea greutatea de”) cere obligatoriu un „cantitativ gi 
cântărește 80 de kg.; a locui cere un „locativ , caracterizat prin - i Denial, El 
locuieşte în Bucureşti; a ajunge cere un „locativ” caracterizat prin [+ Deplasare, 

+ Limită finală]: El ajunge la facultate etc. Pentru ultima categorie de verbe, 
circumstanţialele intră în schema lor matricială, participând la individualizarea / la 
definirea lor sintactico-semantică. Pentru aceste verbe, schema lor sintactico- 
semantică include, pe lângă realizări canonice de nominale legate cazual sau 
prepoziţional de verb, şi realizări necanonice, cu funcţie circumstanţială, exprimate 
prin adverbe sau grupuri prepoziţionale substituibile cu un adverb (vezi II, Grupul 
verbal, 5; Circumstanţialul. Prezentare generală, 3). 

Criteriul sintactico-semantic de clasificare include, pe lângă relaţii actanţiale, 
mai rar, relaţii circumstanţiale, şi relații predicative, în cazul vecinătăţii obligatorii 
a unei compliniri cu rol semantic predicativ; vezi infra, vecinătatea numelui 
predicativ (NP) sau a complementului predicativ al obiectului (CPO). Spre 
deosebire de vecinătăţile actanţiale, vecinătatea obligatorie a unui NP se realizează 
canonic nu numai prin nominal, ci şi prin adjectiv (vezi II, Numele predicativ, 
2.1; Predicatul, 2.2.1.3). 

Cele trei tipuri de relaţii (relații actanțiale: complemente necircumstanţiale şi 
subiect; relații predicative: nume predicativ şi complementul predicativ al 
obiectului; relații circumstanţiale: cazurile rare de circumstanţiale cerute ca roluri 
tematice) strâng, în esență, clasa determinărilor obligatorii, acele compliniri 
cuprinse în schema sintactico-semantică matricială a fiecărui verb. 


Dat fiind elementul sintactic comun al relaţiilor actanţiale şi 
predicative (anume obligativitatea), există gramatici care le desemnează pe 
amândouă ca fiind complemente, distingând între complemente (propriu-zise), 
cele de tip actanţial, şi complemente predicative, complemente speciale de 
tip predicativ (vezi II, Numele predicativ; Complementul predicativ al 
obiectului). În raport cu primele, complementele predicative se disting prin 
natura semantic-predicativă a relaţiei cu verbul (vezi II, Numele predicativ, 
1.2.1.3). 


1.3. Trebuie făcută distincția între obligativitatea sintactico-semantică şi cea 
strict sintactică. O relație matricială, deci sintactico-semantică inerentă (fie 
actanțială, fie circumstanțială, fie predicativă), indiferent de faptul că este sau nu 
actualizată în context pentru un anume verb, este obligatorie, fiind legată 
conceptual de acesta. Sub aspect strict sintactic, însă, aceeaşi complinire poate 
„avea, de la un verb la altul, de la o construcţie la alta, statut obligatoriu sau 
facultativ, informaţie de care, în mare măsură, tot verbul este răspunzător. 

Astfel, actantul complement direct (OD) este facultativ pentru verbe ca: a cizi, 
a învăța, a mânca, aşa-numitele verbe tranzitive folosite absolut (vezi infra, 4.1), 
dar este obligatoriu (nesuprimabil) pentru verbe ca: a actualiza, a afâna, a 
amenaja, a anula, a apreta, a asana, a asedia, a otrăvi, a preconiza, a prevedea, a 
prefera. Sunt posibile construcții fără complementul direct exprimat, pentru prima 
clasă de verbe: La ora de muzică elevii cântă V., Studenţii citesc N în biblioteci., Nu 
e bine să mănânci N mult., dar nu sunt posibile pentru a doua: "Profesorul 
actualizează., “Gospodina apretează., "Criminalul otrăveşte., `El prevede. 

Circumstanțialul locativ, ca tip de complinire obligatorie, nu poate lipsi din 
actualizările sintactice ale verbului a locui CEI locuieşte), dar este suprimabil 

pentru a intra, deşi Locativul este implicat matricial de ambele verbe (pentru a 
intra, este posibilă suprimarea lui în condiţiile recuperării contextuale: În clasă 
erau puţini elevi, căci ceilalți nu intraseră N încă). În aceleaşi condiţii de 
recuperare contextuală, este suprimabil şi circumstanțialul Țintă din actualizările 
verbului de mişcare a ajunge, deşi face parte din grila matricial-tematică a verbului 
(El locuieşte aproape de facultate, ajunge N zilnic în 20 de minute. ). 

“Complementele predicative sunt, de cele mai multe ori, nesuprimabile; rar, în 
condiţii de recuperare contextuală, pot şi ele lipsi (El nu este încă profesor, deşi, la 
vârsta lui, ar fi trebuit să ajungă N.). 

Pentru toate aceste verbe, relația actanţială, circumstanţială sau predicativă 
este obligatorie, caracterizând grila sintactico-semantică a verbului, în timp ce 
actualizarea sintactică a fiecărei relaţii poate fi, de la un verb la altul, de la o 
apariție la alta, obligatorie sau facultativă. Chiar şi poziţia de subiect, poziţie 
sintactic şi semantic privilegiată, poate lipsi, cazurile de subiect neexprimat (uneori, 
chiar nerecuperabil semantic) fiind numeroase (vezi II, Subiectul, 3.2; 3.2.3). 

1.4. Trebuie făcută distincţia între structurile primare, care actualizează 
schema sintactico-semantică matricială a verbului, şi structurile reorganizate, în 
care schema primară se transformă ca efect al diverselor operaţii sintactice 
(pasivizare, impersonalizare, avansare de componente din subordonată, amalgamare 
de grupuri sintactice), modificări produse în limitele aceleiaşi semnificații a 
verbului. Clasificările sintactice au în vedere în exclusivitate structurile primare, 
celelalte modificări fiind sintactic predictibile, adică deductibile prin reguli 
gramaticale. 

Astfel, pentru clasificare se iau în consideraţie numai structurile tranzitive 
active, nu şi cele pasive, căci, altfel, un verb din propoziţia: Casa se construieşte de 
firme specializate., obținută prin pasivizare, ar intra în aceeaşi clasă de subcategorizare 
cu a se teme din construcţia primară: Copilul se teme de părinţi; or, cele două verbe 
aparţin unor clase sintactice total diferite, primul fiind bivalent tranzitiv, iar al doilea, 
bivalent intranzitiv, obligatoriu reflexiv (vezi II, Construcţii pasive şi construcţii 
impersonale, 1). În acelaşi sens, verbe din construcţii ca: El îşi cunoaşte limitele., El 
îşi detestă partenerii, El îşi iubeşte părinţii., El îşi merită soarta., construcții 
reorganizate prin amalgamarea unui GV şi a unui GN subordonat verbului, ajung să 
primească trei compliniri, cu trei forme cazuale distincte (N, D, Ac), deşi structura 
lor matricială este una bivalentă. În clasificare interesează tiparul primar bivalent, şi 
nu cel trivalent (vezi II, Complementul posesiv). 

În acelaşi sens, toate construcţiile cu P(redicativ)S(uplimentar) (Ea s-a întors 
profesoară., Părinţii îl vor profesor.), construcții reorganizate din structuri 
bipropoziţionale, nu sunt relevante pentru clasificare. Reorganizarea are ca efect 
creşterea accidentală, contextuală, a numărului de vecinătăţi nominale ale verbului 
(de exemplu, a vrea, care în structurile primare este bivalent, cu un complement 
realizat propoziţional, ajunge trivalent în structurile cu PS); vezi II, Predicativul 
suplimentar. i i i , 

1.5. Trebuie făcută distincția între structurile sintactic oscilante, 
reprezentând variante sintactice ale aceluiaşi verb, şi structurile sintactice 
distincte, în care apar verbe omonime sau cvasiomonime. 

Astfel, verbe din construcţii oscilante ca: Jon speră ceva. / ~ la ceva., X 
succedă pe cineva. / ~ cuiva. Mi-l amintesc. / Îmi amintesc de el. etc., deşi angajate 
în tipare sintactice diferite, aparţin aceleiaşi unităţi verbale, căci variaţia sintactică 
nu se asociază cu o variaţie semantică şi, implicit, cu o variaţie a schemei de roluri 
tematice. Aparţin aceluiaşi verb şi realizările paralele ale unor verbe psihologice, 
de tipul: Mă miră situaţia. / Mă mir de situație., Mă interesează fizica. / Mă 
interesez de fizică, fiecare verb satisfăcând aceeaşi schemă de roluri: 
Experimentator + Temă, dar permiţând câte două realizări sintactice variante, una 
tranzitivă: (OD + Verb + Subiect) şi una intranzitivă obligatoriu reflexivă (Subiect 
+ [Refl + Verb] + OPrep, unde Refl, clitic legat de verb, indică un reflexiv 
obligatoriu; vezi infra, 4.5; vezi şi II, Construcţii reflexive şi construcţii 
reciproce, 1.2.2,1). 

În schimb, construcţii de tipul: (a) Sunt obligată în fața comisiei să mă 
caracterizez singură., respectiv (b) De mică, mă caracterizez prin timiditate. / Mă 
caracterizează timiditatea., cuprind centre verbale diferite: în (a) apare un verb 
agentiv (a caracteriza. „a face o caracterizare”), cu schema sintactică Subiect + 
OD, iar în (b) apare un verb nonagentiv (a caracteriza» „am caracteristica, sunt 
caracterizat”), cu o schema sintactică oscilantă, în care variația angajează o 
realizare tranzitivă (Mă caracterizează timiditatea.) şi una intranzitivă, obligatoriu 
reflexivă (Mă caracterizez prin timiditate... 


2. CLASIFICAREA SINTACTICĂ ÎN FUNCȚIE DE NUMĂRUL 
DE DETERMINÂRI OBLIGATORII 


2.1. Criteriul numărului de actanţi 


Prima etapă a clasificării sintactice are în vedere numărul de actanţi pe care 
verbul îi primeşte, indiferent de poziţia sintactică în care aceştia se aşază. Se obțin 
următoarele clase: 

e verbe zerovalente, caracterizate prin capacitatea de a forma o comunicare 
completă în absenţa oricărei determinări actanţiale, inclusiv a nominalului actanţial 
subiect; ex. Ninge., Plouă., Tună., Viscoleşte., Gernieşte., Fulgeră., Burează., 
Burniţează., Se înnoptează., Se înserează., Se întunecă., Se luminează (de ziuă).; 

e verbe monovalente, care formează ó comunicare completă ataşându-şi o 
singură complinire obligatorie, un singur nominal actanţial, indiferent de forma 
acestuia şi de rolul lui tematic; ex.: Copilul aleargă / cade / fuge / se împiedică / 
înoată / oftează / plânge / slăbeşte / suferă / tuşeşte / se vindecă; Se întâmplă = / Se 
produce un accident., Vine — / Se apropie iarna.; 

e verbe Divalente, caracterizate prin combinarea cu două vecinătăţi actanţiale 
obligatorii, cu valori semantice şi forme diverse ale actanţilor. Clasă extrem de 
numeroasă, cuprinde tipare sintactice dintre cele mai variate: Jon aranjează / 
citeşte / cumpără / vinde cărți., Îi arde / îi pasă / Îi pare rău de şcoală.; Mă doare / 
Mă ustură braţul.; Mă indienează / Mă miră / Mă uimeşte indiferența., Imi 
convine / Imi place / Îmi repugnă situaţia. etc. 

e verbe .rrivalente, caracterizate prin capacitatea combinării cu trei 
determinări actanţiale obligatorii, fiecare primind un rol tematic diferit şi ocupând 

poziţii sintactice diverse: Profesorul mă 


4 CUL învață / mă întreabă / mă anunţă ceva.; 
Profesorul îmi împrumută / îmi trimite / f 


ni oferă / îmi recomandă o carte. 
Ă Tiparul sintactic tetravalent (Guvernul ni l-a trimis / propus director.) 
in care verbul îşi ataşează simultan patru compliniri nominale, nu apare în 


structurile primare, ci numai în cele reorganizate, cu atașarea unui PS (vezi şi 
I, Construcţii cu predicativ suplimentar, 2.2.2; 2.2.9). 


Inventarele astfel stabilite sunt instabile şi interferente, ca urmare a 
numeroaselor alunecări ale verbelor de la o clasă la alta, unele explicabile prin 
particularităţi sintactice ale limbii române, altele, prin devieri semantico-stilistice. 
Astfel, există construcţii verbale în care anumite poziţii rămân vide (neacoperite), 
fie ca efect al posibilităţii de neexprimare a poziţiilor subiect şi complement (să se 
compare: Cum îți merge treaba? şi Cum îți merge?; Mă trage curentul. şi Mă 
rage; don mănâncă / citeşte ceva. şi lon mănâncă / citeşte.), fie prin posibilitatea 
suprimării unor actanţi, adesea a actantului O(biect)l(ndirect) din construcţii ca: 
Ion (îmi) trimite o carte., Ion (ni) oferă o floare., Cum (îți) merge?, Nu(-ţi) strică 
o mică vacanță. Uneori, nelexicalizarea unui actant poate determina specializarea 
semantică a verbului (vezi absenţa actantului-subiect din construcții ca: Mă cheamă / 
Îmi zice / Îmi spune Popescu., având ca efect constituirea unor unități lexicale 
omonime: a chema, a zice, a spunez „a se numi”; vezi şi II, Subiectul, 3.2.3.2). 

Pentru altele, dimpotrivă, verbul poate primi un actant suplimentar, fie prin 
ataşarea accidentală a unui nominal (tipul: Mă plouă. / Mă ninge.), fie prin 
„umplerea” unor poziţii sintactice de obicei vide (ex. Zeus plouă., Ploaia plou., 
Norii / Cerul / Văzduhul plouă.), fie, mai ales, prin amalgamări de grupuri 
sintactice, care au ca efect ataşarea clitică a unui component provenit dintr-o 
poziţie sintactică nonverbală (este: vorba de tiparul cu dativ posesiv: Îmi văd 
greşeala., Îmi aud numele., Îmi uit obligațiile. sau de construcţia cu un dativ 
provenind din grupul numelui predicativ, fiind un subordonat al acestuia: Îmi este / 
Îmi devine util., vezi şi supra, 1.4; vezi şi II, Complementul posesiv). 

În alte cazuri, se produce o alunecare semantică metaforică, antrenând 
accidental atragerea verbului în altă clasă sintactică (ex.: Afară tună şi fulgeră. vs 
Directorul tună şi fulgeră. vs Tot îi tună şi-i fulgeră. vs Directorul mă fulgeră cu 
privirea.), ceea ce echivalează cu apariția unor unităţi lexicale omonime cu cele din 
utilizările curente: fulgeră, (zerovalent) vs fulgeră» (Directorul fulgeră.), fulgeră, 
(fi fulgeră.), ambele, monovalente, vs fulgeră, (Directorul îl fulgeră cu privirea.), 
verb bivalent. 


2.2. Celelalte compliniri obligatorii: circumstanţiale şi predicative 


A doua etapă a clasificării ia în consideraţie celelalte compliniri obligatorii, 
fie de tip circumstanţial, fie de tip predicativ. Asociate cu vecinătăţile actanţiale, 
se vor distinge: l _ 

— verbe cu actant-subiect + Circumstanţial (Jon locuieşte în Bucureşti. El 
procedează corect., Ceasul valorează mult., Şedinţa durează mult); 

— verbe + Subiect + NP (on este student., El devine profesor., El se face 
profesor.); | 

+= verbe + Subiect + OD + CPO (Ei 


episcop.). 


l-au botezat / l-au numit Ion., L-au uns 

3. CLASIFICAREA VERBELOR DUPĂ RESTRICȚIILE DE FORMĂ 
IMPUSE COMPLINIRILOR OBLIGATORII ŞI DUPĂ FUNCȚIILE 
SINTACTICE ALE ACESTORA 


Clasele anterior stabilite se pot subclasifica în funcţie de restricţiile formale 
(cazuale şi prepoziţionale) cerute actanţilor şi, strâns legat de aceasta, în funcţie de 
rolul sintactic ocupat de actanți. 

Criteriul este nerelevant pentru verbele zerovalente; este, de asemenea, 
nerelevant pentru verbele cu circumstanţial obligatoriu, căci posibilităţile de 
realizare a circumstanțialului nu ţin de natura regentului, ci de calitatea 
subordonatului, realizările fiind aceleaşi pentru orice tip de circumstantial 
(obligatoriu sau suprimabil). Pentru complinirile predicative, criteriul restricțiilor 
de formă este numai în mică măsură relevant, depinzând de tipul de predicaţie (vezi 
II, Numele predicativ, 2). 

Corelând criteriul formei şi criteriul funcţiei sintactice şi adăugând 
posibilitatea de a primi celelalte compliniri obligatorii nonactanţiale, se obţin 
următoarele subclase: 


3.1. Subclase ale verbelor monovalente: 


(a) V + Nominaly / V + Subiect 
(tipul: Copilul aleargă., cade., fuge., înoată., oftează., plânge., suferă., 
dar şi Vine iarna., Survine o schimbare., Se întâmplă o nenorocire.) 
(b) V + Nominala. / V + OD 
(tipul: Mă plou., Mă curentează.) 
(c) V + Nominalp / V + 01 
(tipul: Nu-mi merge bine., Îi tună şi-i fulgeră.). 

În raport cu subclasa (a), tipar sintactic frecvent realizat, iar, semantic, destul 
de eterogen, subclasele (b) şi (c) sunt rare, accidentale, explicabile fie prin 
nelexicalizarea şi, implicit, nedeterminarea unor poziţii sintactice (este cazul 
verbelor a merge, a curenta, a căror poziție de subiect poate rămâne nedeterminată, 
dar completabilă în alte contexte), fie prin adăugarea accidentală a unor actanți 
(vezi actantul O(biect)D(irect), în cazul verbului a ploua, şi actantul O(biect) 
I(ndirect), în cazul lui a tuna, a fulgera din c). 


3,2. Subclase ale verbelor bivalente: 


(a) V + Nominaly + Nominalac / V + Subiect +OD 
(tipul: Copilul citeşte o carte., Profesorul explică un exercițiu., dar şi 
Mă doare capul., Mă interesează fizica., Mă chinuie durerea.) 

(b) V + Nominaly + Nominalp / V + Subiect + Ol 
(tipul: Copilul îmi zâmbeşte., Profesorul îmi vorbeşte., dar şi Casa 
îmi apartine., Cartea îmi place., Situaţia îmi convine.) 

(c) V + Nominaly + GPrep / V + Subiect + OPrep 
(tipul: Jon depinde de părinți., Ilon se bazează pe părinți., Ion se 
gândeşte la părinți., Ion se înrudeşte cu Gheorghe.) 

(d) V + Nominalp + GPrep/ V + OIl + OPrep 
(tipul: Îmi pasă de tine., Îmi arde de şcoală., Mi s-a urât de şcoală.) 
(e) V + Nominalyı + Nominalynz/ V + Subiect + NP 
(tipul: Zon este profesor., Sportul înseamnă sănătate., El se numeşte 
Ion.) 
(P) V + Nominala + N Ominalneprepozitional N-Ac/ V + OD + CPO 
(tipul: Mă cheamă Popescu.) 
(8) V + Nominalp + Nominal neprepozitionat N-Ac/ V + OI + CPO 
(tipul: Îmi zice Popescu.) 
(h) V + Nominaly + Circ 
(tipul: Zon locuieşte în Bucureşti., Caietul costă / Pachetul cântăreşte 

p mult.). 

In timp ce clasele (a, b, c) şi (e) sunt numeroase, constituind tipare curente 
ale limbii române, clasa (d) este puţin numeroasă, fiind, în acelaşi timp, şi o clasă 
sintactic oscilantă; vezi: Îmi place de Ion. / pe Ion. vs Îmi place Ion.; Îmi şade bine 
cu rochia. vs Îmi şade bine rochia.; Îi trece de râie. (|. Creangă, Amintiri) vs fi 
trece râia. (Unele construcții sunt neacceptate de norma literară, dar sunt prezente 
în uz.). Clasele (f, g) sunt puţin reprezentate, fiind obţinute contextual din 
nelexicalizarea şi nedeterminarea poziţiei subiect (un subiect „general”; vezi II, 
Subiectul, 3.2.3.2). Clasa (h) include verbele cu Circ(umstanţial) obligatoriu, clasă 
puțin numeroasă, constituind o excepţie de la forma canonică de manifestare a 
determinării prin circumstanţial. 

Numeroase verbe oscilează între o clasă şi alta, admițând, în variaţie liberă, 
tipare sintactice diferite, cele mai instabile determinări funcţionând semantic ca 
locative, dar locative aşezate în poziţii necircumstanţiale (OD, OI sau Subiect). Să 
se vadă variaţia sintactică din construcții ca: El colindă, cutreieră satele / ~ prin 
sate., El coboară, urcă scările / ~ pe scări., Cuiul străpunge, pătrunde lemnul / ~ 
prin lemn., lon mă ajunge / ~ ajunge (până) la mine., Mă doare gâtul / ~ în gât.; 
Mă mănâncă spatele / ~ pe spate. etc. 


3.3. Subclase ale verbelor trivalente: 


(a) V + Nominaly + Nominalp + Nominala: / V + Subiect + OI + OD 
(tipul: Jon îmi dă, oferă, plăteşte, recomandă, trimite, vinde o carte.) 
Şi în acest caz, poate interveni variaţia sintactică, afectând în special poziţia 
OI (ex.: Jon fură cartofi vecinilor. / de la vecini.; lon aruncă grăunțe păsărilor. / la 
păsări. etc.). l 
(b) V + Nominaly + Nominal ac + Nominalveprepoziționai N-Ac / V + Subiect + 
OD + OSec s 
(tipul: Jon mă anunță, întreabă, învaţă rezultatul.) _ 
Verbele satisfăcând acest tipar sintactic sunt şi ele oscilante (vezi construcții 
sinonimice ca: Jon îmi / mă anunţă rezultatul.; lon mă întreabă ceva. 1 ~ despre ceva... 
(c) V + Nominaln + Nominale + Nominalneprepezițional N-Ac Z V + Subiect + 
OD + CPO | ani 
(tipul: Guvernul l-au desemnat inspector., Părinţii l-au botezat Ion., 


Ei l-au intitulat X.) 


339 


CE Scanned with OKEN Scanner 


(d) V + Nominaly + Nominalac + GPrep / V + Subiect + OD + OPrep 
(tipul: Muzica mă predispune la visare., El mă îndeamnă la rele.). 

Unele dintre verbele aparţinând acestor clase sunt (ca și altele discutate 
anterior) oscilante, multe determinări având statut facultativ, ceea ce face ca verbul 
să treacă în altă subgrupă sintactică; vezi posibilitatea suprimării OI din (a). Clasele 
(b) şi (c) nu se disting la nivel morfologic (vezi cel de al treilea nominal 
neprepoziţional), ci la nivelul funcţiei semantice şi sintactice (vezi, pentru (c), 
citirea predicativă, respectiv funcţia sintactică de complement predicativ al 
obiectului (CPO), față de tiparul (b), caracterizat printr-o citire nepredicativă, 
actanţială, respectiv funcţia sintactică de OSec). 

Clasele anterioare, deşi conţin un inventar instabil şi interferent de verbe, 
sunt relevante în măsura în care evidenţiază marea varietate de structuri sintactice 
verbale posibile în limba română, varietate legată şi de alte particularități 
structurale (morfologice şi sintactice) ale românei, şi anume: 

— existenţa a trei distincţii morfologice cazuale în flexiunea numelui, ceea ce 
face ca restricţiile cazuale impuse de verb să fie diversificate (N / D / Ac); 

— amestecul de construcții de tip cazual şi prepoziţional, diversificând şi mai 
mult structurile sintactice; | 

— particularitatea limbii române de a avea construcţii verbale „complete” 
(caracterizate prin autonomie enunțiativă) în condițiile nelexicalizării unor poziții 
sintactice, inclusiv a poziției subiect; vezi clasa verbelor zerovalente, precum şi 
subclasele de verbe monovalente (b, c) sau de verbe bivalente (d, f, g). 

Dată fiind posibilitatea includerii aceluiaşi verb în clase diferite, clasificarea 
anterioară surprinde şi frecvența fenomenului de sinonimie şi de variație 
sintactică, deci posibilitatea alegerii, din partea vorbitorului, a unor structuri care 
focalizează un component sau un grup de componente, marginalizând altul (sau alte 
compliniri). Deplasarea de interes comunicativ rezultă, în construcţiile examinate, nu 
din operaţiile gramaticalizate de reorganizare sintactică (pasiv, impersonal; vezi II, 
Construcţii pasive şi construcții impersonale), ci din varierea regimului sintactic al 
verbului sau din simpla „ştergere” (neexprimare) a unor poziţii. 


4. CLASIFICAREA VERBELOR DUPĂ PREZENŢA UNEI POZIŢII 
SINTACTICE ŞI, IMPLICIT, A UNEI ANUMITE FUNCŢII 


Mai relevante decât clasificările anterioare, efectuate după numărul de 
determinări obligatorii (de actanți, în primul rând) pe care verbul, semantic şi 
sintactic, le primește şi după forma impusă acestora, sunt partițiile urmărind, 
separat, câte o unică poziție (funcție) sintactică, poziţiile semnificative pentru 
caracteristicile gramaticale ale cluselor obținute fiind OD, Subiect, NP. Oricare 
însă dintre determinările obligatorii ale verbului, dacă acestea fac parte din 
structurile lui de bază, poate participa la clasificarea lui sintactică (vezi infra, 4.4, 
clasificarea în funcţie de OI, OPrep, OSec, Circ). 

Nu sunt relevante pentru clasificare poziţiile complement de agent, 
complement posesiv şi P(redicativ)S(uplimentar), dată fiind apariţia acestora numai 


A 


in structuri reorganizate (vezi supra, 1.4). Prima este o poziție sintactic predictibilă, 

în sensul că orice verb tranzitiv care admite pasivizarea acceptă şi combinarea cu 
un complement de agent (vezi II, Complementul de agent, Construcţii pasive şi 
construcții impersonale, 1). Predicativul suplimentar este, exceptând clasa 
verbelor copulative, o vecinătate posibilă pentru nenumărate verbe, dată fiind 
varietatea mecanismelor sintactice prin care se poate obține (din structuri 
bipropoziţionale, prin diverse operaţii de amalgamare şi de elipsă). O partiție 
sintactică a verbului ar putea avea în vedere tipul de mecanism sintactic din care 
derivă construcţia cu PS, şi nu vecinătatea ca atare (vezi II, Predicativul 
suplimentar; Construcții cu predicativ suplimentar). 

Nu este relevantă pentru clasificare nici poziţia de „dativ posesiv”, 
necuprinsă în matricea sintactico-semantică a verbului, ea provenind dintr-un GN 
aflat în subordonarea acestuia (Mi-au plecat copiii. = Au plecat copiii mei., Mi-am 
pierdut geanta. = Am pierdut geanta mea., L-a intrat în voie. = A intrat în voia 
lui.). In structuri reorganizate, verbul devine „gazdă” fonetică şi sintactică pentru 
un component „posesiv” din exteriorul grupului (vezi II, Complementul posesiv; 
Construcţii reflexive şi construcții reciproce, 1.2.1.3). 


4.1. Tranzitiv vs intranzitiv 


In funcție de poziția OD, se realizează distincţia tranzitiv vs intranzitiv. 


4.1.1. Verbe tranzitive 
Sunt tranzitive verbele care cer sintactic şi semantic poziţia OD, „acoperită” 
(saturată) sau „neacoperită” (nesaturată) în context, poziție care, în mod curent, se 
realizează prin ataşarea directă (neprepozițională) a unui nominal substantival cu 
formă de N-Ac, dacă acest nominal nu este Subiect (deci nu se acordă cu verbul) şi 
nu este NP (deci nu este dependent de Subiect). Prin condiţionările introduse, se 
elimină din clasa tranzitivelor verbe ca: a cădea (Cade ploaia.), a veni (Vine 
iarna.), a interveni (Intervine o schimbare.), a se întâmpla (Se întâmplă o 
nenorocire.), e exista (Există o explicaţie.), a apărea (Apare o noutate.), care 
primesc un nominal-subiect, şi verbe ca: a fi (El este inspector.), a deveni (El 
devine inspector.), a însemna (Sportul înseamnă sănătate.), care primesc două 
nominale, dar niciunul nu este OD (au un nominal subiect şi unul NP). 
Se includ în clasa zranzitivelor şi verbe care se construiesc prepozițional, cu 
prepoziţia pe, numai în condiţiile în care acest G(rup)P(repoziţional) cu pe este 
substituibil printr-un clitic pronominal cu formă de acuzativ (vezi: Ajut pe Ion. / Î 
ajut., Ascult pe oricare. / ÎI ascult.). Nu îndeplinesc condiţia de tranzitivitate verbe 
prepoziţionale cu prepoziţia pe de tipul: Mă bazez pe lon., Mă bizui pe lon., Contez 
pe lon., Mă înfurii pe lon, Mă supăr pe lon., care nu admit Substituția grupului 
prepoziţional cu un clitic de pronume personal în acuzativ ( Il mă bazez., Il mă 
bizui., “ÎL contez., ÎL mă înfurii., “ÎL mă supăr.). Construcţiile cu clitic personal, 
posibile pentru unele dintre formele citate: îl înfurii, îl supăr, apar de la verbul 
tranzitiv corespunzător, şi nu de la verbul cu reflexiv obligatoriu (a se vedea 
perechea de verbe: a înfuria — a se înfuria, a supăra — a se supăra, unde numai 
primul, cel nereflexiv, îndeplineşte condiţia de tranzitivitate). 
Sunt considerate tranzitive şi verbele care, deşi acceptă determinarea printr-un 
OD, permit, contextual, neexprimarea (nesaturarea) acestuia. Se vorbeşte, în acest 

caz, de verbe tranzitive folosite absolut (să se compare: El citeşte şi învaţă zilnic., 
cu un complement direct neexprimat, şi El citeşte numeroase cărți, din care învaţă 
zilnic lucruri noi., unde aceleaşi verbe au complementul direct exprimat). 

Deşi clasa verbelor tranzitive este, în mod curent, bivalentă, construindu-se 
simultan cu un complement direct şi un subiect, pentru situaţia specială a românei, 
limbă de tip pro-drop, admițând neexprimarea subiectului şi chiar inexistenţa lui 
(vezi II, Subiectul, 3.2), nu este exclusă posibilitatea unei clase de verbe 
monovalente şi tranzitive, adică verbe caracterizate prin construcţia cu un singur 
nominal, aşezat în poziţia complementului direct (tipul b de monovalente: Mă 
plouă, Mă ninge.). Este posibilă şi existența unei clase de verbe bivalente şi 
tranzitive, dar fără subiect (tipul: Mă apasă la stomac., Mă doare în piept., Mă 
furnică în spate., Mă mănâncă la ceafă, Mă ustură la cot.), caracterizate prin 
combinarea cu două nominale, unul în poziţia complementului direct, iar celălalt în 
poziţia unui circumstanţial de loc (tiparul sintactic al acestor verbe este oscilant, 
admițând variaţia structurală OD + Subiect / OD + Circ: Mă doare pieptul. / Mă 
doare în piept.). 


4.1.2. Verbe intranzitive 

Sunt intranzitive verbele care, în limitele unei construcții primare, nu acceptă 
poziţia OD, neacceptând deci ataşarea directă (neprepoziţională) a unui nominal cu 
formă de N-Ac, cu excepţia cazurilor de nominal-Subiect sau de nominal-NP / 
CPO. Specificarea „în limitele unei construcții primare” elimină din discuţie 
construcţiile pasive şi reflexiv-pasive, în care „intranzitivizarea” este dobândită 
contextual, intervenind ca urmare a reorganizării pasive (vezi Il, Construcţii 
pasive şi construcţii impersonale, 1). 

Ca atare, sunt intranzitive: 

— verbe nereflexive precum: a cădea, a înota, a strănuta, a transpira, a tuşi 
(El cade / înoată / strănută / transpiră / tuşeşte.) sau verbe reflexive ca: a se 
cuminţi, a se domoli, a se însănătoşi, a se văicări, toate admițând un singur 
nominal, a cărui funcţie este subiect, 

— verbe ca: a fi, a deveni, a se face, a însemna (El este / devine / se face 
inginer., lubirea înseamnă devotament.), care cer Subiect şi NP; 

— verbe ca a ploua, a ninge, a tuna, a burnița, a viscoli, verbe zerovalente, 
neadmiţând combinarea cu un nominal; i 

— Verbe ca: a plăcea, a conveni, a ajunge, a trebui (Îmi place cartea., Îmi 
convine situaţia. Îmi ajunge salariul., Îmi trebuie o carte.), verbe bivalente, dar 
fără OD, nominalul postverbal funcţionând ca subiect, şi nu ca OD; 

— verbe ca: a se bizui, a conta, a depinde, a se gândi, a se sinchisi, a se supăra, a 
se teme (El se bizuie pe colegi., Contează pe colegi., Depinde de colegi., Se gândeşte la 
colegi, Se sinchiseşte de colegi, Se supără pe colegi., Se teme de colegi.), verbe 
bivalente, construite cu un nominal-subiect şi unul OPrep, dar nu şi cu OD; ` 

— verbe şi construcții ca: a păsa, a-i arde, a-i părea bine, a i se uri (Imi pasă 
de ceva., Îmi arde de plimbare., I se urăşte de viaţă. ), care, deşi bivalente, nu admit 
un nominal neprepozițional cu funcţia OD; 

— verbe ca: a locui (El locuieşte în Bucureşti.), a intra (El intră în cameră. ), a 
ajunge (El ajunge la facultate.); a cântări (Sacul cântăreşte 80 de kg.) a măsura 

(El măsoară 2 m.); a data (Scrisoarea datează din secolul trecut.), a se comporta 
(El se comportă normal.), a proceda (El procedează incorect.), construite cu un 
nominal-subiect şi un grup circumstanţial; 

— verbe ca: a trebui (Trebuie Să...), a se cuveni (Se cuvine să...), a se 
întâmpla (Se întâmplă să...), construite propoziţional, propoziţia ocupând poziția 
de subiect, şi nu de OD. 


4.1.3. Verbe ergative 

În toate lucrările moderne asupra tranzitivităţii se atrage atenţia asupra 
dificultății de a stabili graniţa precisă dintre tranzitiv şi intranzitiv, trecerea de la o 
clasă la alta fiind graduală, continuă. Fluctuaţia limitelor dintre clase apare atât în 
plan sintactic, cât şi semantic. 


Semnele sintactice ale fluctuaţiei, manifestate prin trecerea de la o clasă la 
alta, sunt: 

e In istoria limbii, se constată dese treceri între clase fără nicio modificare în 
semantica internă a verbului (vezi, de exemplu, arhaisme sintactice păstrate în 
expresii fixe: a nu-şi crede ochilor şi urechilor, unde a crede conservă un regim 
arhaic cu dativul, faţă de utilizarea actuală tranzitivă; vezi şi supra, 1.1.a). 

e In momentul actual de limbă, apar dese cazuri de variaţie sintactică liberă 
între o construcţie tranzitivă şi una intranzitivă, reflexivă sau nereflexivă (vezi, 
pentru româna actuală: a ajuta pe cineva / a ajuta cuiva; a spera ceva / a spera la 
ceva, a-şi aminti numele / a-şi aminti de nume; a succeda pe cineva / a succeda 
cuiva; a colinda, a cutreiera satele / a colinda, a cutreiera prin sate; a străpunge, a 
pătrunde zidul / a străpunge, a pătrunde prin zid, a-l mira rezultatul / a se mira de 
rezultat, a-l entuziasma gândul / a se entuziasma la gândul etc.). 

e Mecanismul sintactic al pasivizării are ca efect contextual „intranzitivizarea”, 
deci trecerea construcției tranzitive într-una intranzitivă, micşorându-se, astfel, 
distanța sintactică dintre cei doi poli ai tranzitivităţii. 

e Numeroase verbe tranzitive ajung, în utilizările absolute, să-şi piardă 
complementul direct (El mănâncă / învață. ), după cum şi, invers, numeroase verbe 
intranzitive pot fi construite accidental cu un complement intern (a-şi trăi traiul, a 
visa vise urâte, a lupta o luptă dreaptă, a vorbi vorbă înțeleaptă). Atât ultima 
categorie, a verbelor care lexicalizează un OD „intern”, cât şi prima categorie, a 
„verbelor tranzitive utilizate absolut”, reprezintă cazuri de trecere accidentală, 
contextuală, de la o clasă la alta, păstrând, în aceste utilizări particulare, parţial 
trăsăturile de tranzitivitate, respectiv de intranzitivitate. 

Semnele semantic-sintactice ale trecerii graduale între clase apar în cazul 
verbelor ergative (inacuzative), a căror caracteristică apropiată de tranzitive este 
prezența comună a actantului Pacient. Dar, în timp ce la tranzitive acest actant 
apare în poziţia de OD, eventual de subiect (în condiţiile unei pasivizări), la 
ergative, apare (de cele mai multe ori) ca unic actant al verbului, aşezat obligatoriu 
în poziţia de subiect, fără ca verbul să fie pasiv (exemple de verbe ergative: 
Cireşele se coc în luna mai., Frunzele cad., Temperatura a crescut / a scăzut., 
Soarele apune., Brânza s-a stricat., Bolnavul a decedat., Planta a degerat / s-a 
uscat., Fântânile au secat., în care nominalul subliniat are rolul Pacient şi este 
aşezat în poziţia de subiect). 

Trebuie remarcată deosebirea dintre: Cireşele se coc., Mâncarea se arde., 
Recolta se usucă. (verbe ergative) şi Prăjiturile se coc cu ceasul în mână., 
Documentul se arde cu bună ştiinţă., Pentru ierbar, planta se usucă cu o anumită 
tehnică. (verbe tranzitive utilizate în construcţii reflexiv-pasive, verbe care, ca şi 
primele, aşază nominalul Pacient în poziţia de subiect, dar care, spre deosebire de 
primele, ajung la această turnură de construcție numai contextual, în urma 
reorganizării pasive; vezi II, Construcţii pasive şi construcții impersonale, 1). 

Pe lângă asemănarea actanţial-semantică dintre tranzitive şi ergative, există şi 
similitudini de comportament gramatical: ergativele, ca şi tranzitivele, au, de cele 
mai multe ori, participii adjectivizabile, trăsătură absentă la intranzitivele 
neergative (vezi Forme verbale nepersonale, 3.3.3); să se compare: 

— participii adjectivizate de la, verbe ergative (Frunzele au căzut. — frunze 
căzute; Fântâna a secat. — fântână secată;, Temperatura a crescut / a scăzut. — 
temperatură crescută / scăzută, Brânza s-a acrit / s-a stricat. — brânză acrită / 
stricată); | 
— participii adjectivizate de la verbe tranzitive folosite pasiv (Cartea a fost 
citită. — cartea citită, Banii au fost oferiţi. / recuperaţi. — banii oferiţi / recuperaţi); 

— participii neadjectivizabile de la verbe intranzitive neergative (Copilul 
înoată / dansează / vorbeşte / aleargă. —'copil înotat / "copil dansat / "copil vorbit / 
“copil alergat — construcția copil alergat este posibilă, dar numai de la o utilizare 
tranzitivă; Mama aleargă copilul.). 


4.1.4. Grade de tranzitivitate 

Date fiind trăsăturile comune, dar şi cele diferențiatoare dintre tranzitive şi 
ergative, cercetătorii au avansat ideea gradelor de tranzitivitate, introducând, între 
cele două puncte extreme, verb tranzitiv vs verb intranzitiv, o treaptă intermediară 
a clasei verbelor ergative (sau inacuzative); vezi şi supra, 4.1.3. 

În afara verbelor inacuzative (ergative), chiar şi în interiorul clasei verbelor 
tranzitive, cu tranzitivitate sintactică marcată prin ataşarea directă a unui obiect 
neprepoziţional, există grade diferite de tranzitivitate, distingându-se o 
tranzilivitate sintactică forte şi o tranzitivitate sintactică slabă. Gradele de 
tranzitivitate se precizează în funcţie de un set de trăsături, a căror satisfacere 
(integrală sau parţială) / nesatisfacere permite delimitarea subclaselor de verbe 
tranzitive: cu tranzitivitate forte vs cu tranzitivitate slabă (distingându-se două 
grade de tranzitivitate slabă). 

4.1.4.1. Trăsături ale rranzitivității forte. În română, unde există clitice 
pronominale (de pronume personal şi de pronume reflexiv), cu forme proprii de 
acuzativ şi de dativ, şi unde există fenomenul dublării complementului direct 
printr-un clitic pronominal în acuzativ (vezi II, Complementul direct, 3.1.2), 
trăsăturile tranzitivității forte sunt: (a) posibilitatea construcției verbului cu o formă 
de clitic pronominal în acuzativ; (b) posibilitatea dublării complementului direct 
prin forma de clitic, formă care anticipă sau reia complementul; (c) acceptarea 
pasivizării. | 

Dintre acestea, trăsătura (a), considerată independent, nu este obligatoriu 
relevantă, date fiind numeroasele apariţii de clitice pronominale nonsintactice de 

acuzativ, clitice care, deşi au formă de acuzativ, nu ocupă o poziţie sintactică, 
având alte motivații de apariţie decât trăsăturile de regim ale verbului. Se includ 
aici toate situaţiile de clitic reflexiv obligatoriu cu formă de acuzativ (ex.: a se 
aştepta (la ceva), a se comporta, a se gudura, a se hazarda, a se mândri, a se 
preta, a se sinchisi, a se văita; vezi infra, 4.5), precum şi situaţiile de clitic personal 
în acuzativ cu valoare „neutră” (ex: a o şterge „a pleca”, a o tili, a o lua (la 
dreapta), a o lua razna, a o lua la sănătoasa, a o da în străchini, a o pune de 
mămăligă etc.; vezi I, Pronumele personal propriu-zis, 2.2.2.6; II, Predicatul, 
2.1.2.1). 

Trăsătura (b), a dublării complementului direct, subordonează trăsătura (a), 
întrucât dublarea nu este posibilă decât în condițiile acceptării unui clitic 
pronominal. Prin urmare, clasa verbelor cu tranzitivitate forte se limitează la acele 
verbe care prezintă, succesiv, trăsăturile (b) şi (c). Astfel, tranzitivitatea forte 
caracterizează verbe ca: a citi, a lăuda, a verifica, a restitui, care admit atât 
dublarea (Cartea am citit-o., Pe lon îl laud., Datoria am restituit-o., Rezultatul 
l-am verificat.), cât şi pasivizarea (Cartea este citită., lon este lăudat., Datoria a 
fost restituită., Rezultatul a fost verificat... 

Gradul de tranzitivitate diminuează dacă verbul, deşi se combină direct 
(neprepoziţional) cu un nominal, altul decât subiectul sau NP, prezintă numai una 
dintre trăsăturile de tranzitivitate şi scade şi mai mult, până la limita inferioară, 
dacă niciuna dintre trăsăturile de tranzitivitate nu este posibilă. 

4.1.4.2. Două trepte de tranzitivitate slabă. Prima treaptă de tranzitivitate 
slabă caracterizează verbele care, deşi admit dublarea, nu acceptă pasivizarea. 
Neacceptarea pasivizării apare ca reflex al unei constrângeri sintactico-semantice a 
verbelor, caracterizate adesea prin nonagentivitate, adică prin neacceptarea Agentului 
în structura lui actanţială (vezi II, Construcţii pasive şi construcții impersonale, 
1.2.1). Se cuprind aici verbe ca: 

e verbul de posesie a avea (este posibilă o construcție ca: O am pe bunica la 
mine., dar este neacceptată Bunica este avută la mine. ); | 

e verbul modal a vrea (sunt posibile construcțiile: Vreau casa, nu livada. / 
Casa o vreau., dar nu este acceptată construcţia Casa este vrută de mine.); 

e verbe de stare fizică (vezi construcţiile: Pe mine mă doare / mă mănâncă / 
mă ustură / mă furnică spatele., dar "Sunt durută / mâncată / usturată / furnicată 
de...); 

e verbe de stare psihică (vezi: Pe mine mă miră / mă entuziasmează / mă 
pasionează / mă interesează / mă uimeşte situația., dar Sunt mirată / entuziasmată / 
pasionată / interesată / uimită de...; ultimele construcţii sunt posibile, dar nu cu 
sens pasiv); = 

e verbe „locative” (a cuprinde, a conține, a include în construcțiile în care 
Locativul apare în poziţia de subiect, €x,; Intreaga informaţie o cuprinde / o 
conţine / o include rezumatul., dar Intreaga informație este cuprinsă / conținută / 
inclusă în rezumat., construcții posibile, dar nu cu sens pasiv); 


Trebuie deosebite realizările agentive ale acestor verbe (tipul: Autorul 
include / cuprinde în bibliografie trei titluri.) de realizările nonagentive / 
locative (Bibliografia include / cuprinde trei titluri.), neacceptarea pasivului 

fiind valabilă numai pentru construcţiile nonagentive (vezi pasivul de la 
verbele agentive: Titlurile sunt cuprinse / incluse în bibliografie numai la 
insistența coordonatorului lucrării.). 


e verbe relaționale „de echivalență” (a constitui, a reprezenta; ex.: Noutatea 
o constituie / o reprezintă interpretarea., dar *Noutatea este constituită / 
reprezentată de interpretare., cu aceeaşi observaţie privind posibilitatea de apariţie 
a construcţiilor cu a fi, dar nu cu sens pasiv); 

e verbe tranzitive nonagentive ca: a caracteriza, a deosebi (Mă 
caracterizează timiditatea., Mă deosebeşte de ceilalți tenacitatea.), care admit 
dublarea (Pe mine mă caracterizează timiditatea.), dar nu acceptă şi pasivizarea 
(*Sunt caracterizată de timiditate. ). 


Trebuie făcută distincţia între a caracteriza, verb tranzitiv agentiv, 
care suportă pasivizarea, aparținând clasei verbelor cu tranzitivitate forte 
(Profesorul îşi caracterizează elevii cu exactitate. — Elevii sunt caracterizați 
de profesor cu exactitate.), şi a caracterizaz, verb tranzitiv nonagentiv, care 
nu suportă pasivizarea, aparţinând verbelor cu tranzitivitate slabă. 


e verbul a costa, care, deşi se combină cu două obiecte neprepoziţionale, în 
raport cu unul dintre ele, nu admite niciuna dintre caracteristicile tranzitivităţii 
forte, iar în raport cu celălalt, admite numai dublarea, nu şi pasivizarea (ex.: Pe 
mine, curajul m-a costat viața., dar *Am fost costată viața.) etc. 

A doua treaptă de tranzitivitate slabă caracterizează verbele care, deşi se 
combină direct / neprepoziţional cu un nominal, nu prezintă niciuna dintre 
trăsăturile de tranzitivitate. 

e Există o clasă compactă de verbe cu două complemente (Complement, vs 
Complement>; vezi supra 2, clasa verbelor trivalente, b), diferenţiate în gramatica 
românească sub aspectul poziţiei sintactice, unul reprezentând OD, iar celălalt, 
complementul secundar (OSec); tipul: a anunța pe cineva ceva, a întreba pe cineva 
ceva, a învăța pe cineva ceva, a ruga pe cineva ceva, a trece pe cineva strada. 
Unul dintre argumentele de diferenţiere a celor două poziţii a fost şi satisfacerea 
trăsăturilor de tranzitivitate numai în relaţie cu unul dintre complemente, în timp 
ce, în relaţie cu cel de al doilea, verbul nu satisface niciuna dintre aceste trăsături 
(vezi: Pe mine m-a anunțat ‘öra plecării, Eu am fost anunțată de colegi ora 
plecării.; Pe lon l-a întrebat rezultatul., lon a fost întrebat rezultatul). Se deduce 
de aici că unul dintre complemente, cel în raport cu care sunt satisfăcute ambele 
trăsături de tranzitivitate, apare ca manifestare a relaţiei de tranzitivitate forte, în 
timp ce al doilea complement, în raport cu care nu este satisfăcută niciuna dintre 
trăsături, aparţine unor construcții aflate la limita de jos a tranzitivităţii. 

e Există clase compacte de verbe care, în unele utilizări, satisfac trăsăturile 
de tranzitivitate, iar, în altele, nu le satisfac sau le acceptă numai pentru unul dintre 
nominalele legate direct. Să se compare următoarele construcții: 

(a) Caut menajeră. — (a`) Îl caut pe lon.; 

(b) Găsesc meditator. (b') Îl găsesc pe lon. — (b°) L-am găsit pe lon 


meditator pentru copiii mei.; 

(c) Angajez grădinar. — (c) ÎI angajez pe lon. — (c°) Îl angajez pe lon 
grădinar; 

(d) Astăzi, alegem director. — (d”) Îl alegem pe lon. — (d) Îl alegem pe lon 
director., 

(e) Numim / delegăm / trimitem ambasadori. — (e°) Îl numim / îl delegăm / îl 
trimitem pe lon. — (e°) Îl numim / îl delegăm / îl trimitem pe lon ambasador.; 

(1) Formez / scot / pregătesc muzicieni. — (£) L-am format / l-am scos / l-am 
pregătit pe lon. — (€) L-am format / l-am scos / l-am pregătit muzician.; 

(8) Am profesoară bună. — (g') O am pe Ioana. — (g) O am pe Ioana 
profesoară. 

Toate aceste verbe au o trăsătură comună, constând în asocierea succesivă 
sau simultană cu două nominale legate direct, dar fiecare cu citire (interpretare 
semantică) diferită: fie un nominal care desemnează o proprietate” (citirile: a-g), 
fie o citire „referenţială / individuală”, indicând un „individ determinat” (vezi 
citirile: a'— g`). Exceptând verbul a căuta, care apare numai succesiv în cele două 
construcţii, celelalte verbe admit coocurenţa a două nominale cu citiri diferite (vezi 
b°- g”). 

Trăsăturile tranzitivității sunt satisfăcute integral numai pentru citirile 
„individuale” (vezi: ÎI caut pe lon. — lon este căutat de...; Îl angajez pe lon. — Ion 
este angajat de...; ÎI trimit pe lon. — Ion este trimis de...), exceptând verbul a avea, 
care, pentru citirea „individuală”, admite numai una dintre trăsături, cea a dublării 
(O am pe loana profesoară... 

Aceleaşi verbe, în cazul complementului realizat prin nume de proprietate, nu 
satisfac trăsătura dublării, ci numai pe cea a pasivizării (vezi: Mi-a fost căutat 
înlocuitor.; Mi-au fost găsiți (câte doi) înlocuitori.). De observat că, în situaţia 
coocurenței ambelor nominale, nominalul „individual” este cel care suportă 
pasivizarea, celălalt rămânând indiferent (nemodificat) în raport cu pasivul (Jon a 
fost angajat profesor., El a fost numit director în Bucureşti.). 

Prin urmare, verbele în discuţie au capacitatea manifestării, de la o utilizare la 
alta, în funcţie de „citirea” nominalului, a gradelor diferite de tranzitivitate: în (a'— 
f’), apare un grad forte de tranzitivitate, iar în (a-f), un grad slab de tranzitivitate, 
manifestat prin legarea directă de verb şi prin acceptarea pasivizării, dar prin 
pierderea uneia dintre trăsăturile tranzitivității. A avea, din (g), nu satisface niciuna 
dintre trăsături, aflându-se, în raport cu (a-f), la nivelul cel mai scăzut de 
tranzitivitate, În situaţia construcţiei concomitente cu două nominale, fiecare dintre 
nominale evidenţiază o treaptă diferită de tranzitivitate. 


Observându-se această deosebire a gradelor de tranzitivitate, corelată şi 
cu alte diferenţe de comportament gramatical (vezi, de exemplu, articularea şi 
construcţia cu pe posibile numai pentru nominalul cu citire „individuală”), în 
cazul folosirii coocurente, s-au distins două poziţii sintactice: poziţia OD, 
corespunzătoare citirii individuale”, iar, pentru citirea „nume de 
proprietate”, o a doua poziţie, fie un complement predicativ al obiectului (ex.: 
L-au angajat grădinar., vezi II, Complementul predicativ al- obiectului, 
1.1.b), fie un predicativ suplimentar (L-au trimis ambasador.; vezi II, 
Construcţii cu predicativ suplimentar, 2.2.9). 

Cele două poziţii se disting, şi morfologic, având în vedere că numai 
unul dintre nominale acceptă substituţia cu o formă clitică de pronume 
personal, probând, astfel, apariţia neechivocă a cazului acuzativ, în timp ce al 
doilea nominal nu admite substituţia cu o formă specifică de acuzativ 
pronominal, nefiind deci un acuzativ autentic, ci reprezentând alt caz, numit 
şi cazul „neutru” (vezi Substantivul, 2.3.1). 


e Gradul de tranzitivitate este diferit şi în funcţie de forma din paradigma 
verbului, probleme speciale punând verbele aflate la forme verbale nepersonale. 
Sub aspectul gradelor de tranzitivitate, infinitivul şi gerunziul (vezi Forme verbale 
nepersonale, 2.; 5) nu se deosebesc de verbul canonic (aflat la mod personal), 
întrucât, admițând asocierea cu un clitic pronominal şi admițând forme specifice de 
diateză, păstrează ambele trăsături de tranzitivitate. O situaţie diferită au însă 
supinul şi participiul. 

'Supinul păstrează, în unele apariţii, capacitatea combinării directe cu un 
nominal, altul decât subiectul sau numele predicativ (ex. Termin de citit cartea., 
Mi-e greu de citit cartea., Se apucă de citit cartea., Se pregăteşte de făcut mari 
schimbări., A luat la puricat soluţia. (Rlib, 2004), Instrument de curățat părul de 
pe haine, Echipament pentru manipulat marmură, lemn, sticlă, metal, PA), având 
un comportament tranzitiv. Cu toate acestea, gradul de tranzitivitate al supinului 
este diminuat, ca urmare a nesatisfacerii a niciuneia dintre trăsăturile de 
tranzitivitate forte. Nesatisfacerea trăsăturilor de tranzitivitate forte este efectul 
unor particularităţi distribuţionale ale supinului, toate marcând diminuarea naturii 
lui verbale (vezi Forme verbale nepersonale, 4). 

Participiul, deşi păstrează şi el unele trăsături de tip verbal, este lipsit, chiar 
în condiţiile în care provine de la un verb tranzitiv cu valoare activă, de capacitatea 
de a primi complement direct, pierzând total trăsătura tranzitivității (vezi existența 
unor participii active ca: Drumeţul păţit e acela care [...] nu se bucură până n-a 
ajuns. (N. Iorga, Cugetări), vezi şi om băut „care a băut”, om mâncat „care a 
mâncat şi nu mai are senzaţia de foame”, om învățat „care a învățat şi ştie multe”, 
construcții neacceptând ataşarea unui complement nominal). Spre deosebire de 
supin, unde tranzitivitatea, atunci când se manifestă, ajunge la pragul ei minim, în 
cazul participiului, tranzitivitatea este inexistentă, pe de o parte, ca urmare a 
folosirii participiilor cu valoare pasivă, iar, pe de alta, în cazul participiilor active, 
ca urmare a obținerii lor ds la verbele folosite absolut (vezi Forme verbale 
nepersonale, 3). Şi într-un caz, şi în altul, se produce o pierdere contextuală a 
capacităţii tranzitive (deci o intranzitivizare contextuală). 


4.2. Personal vs impersonal 


Clasificarea realizată în funcție de poziţia subiect are ca rezultat distingerea a 
două clase de verbe: verbele personale şi cele impersonale, prima clasă primind, în 
această utilizare, o accepţie sintactică, diferită de semnificaţia morfologică a 
termenului (vezi Diversificare flexionară. Clasificarea verbelor după criteriul 
flexiunii, 3.2.1, unde personal se opune lui unipersonal), 


4.2.1, Verbe personale 


Reprezentând clasa cea mai numeroasă, verbele personale se definesc prin 
Caracteristica sintactică de a primi un actant-subiect şi prin caracteristica 
sintactico-selecțională de a exclude din poziţia subiectului nominalul abstract 

„faptul (faptul de a / faptul că / faptul să)”, precum şi echivalentele lui sintactice, 
propoziţii conjuncţionale şi forme verbale nepersonale. 


Prin urmare, sunt personale verbe ca: a adormi, a citi, a învăța, care acceptă 
poziția de subiect realizată prin nominal „personal”: Copilul adoarme. / citeşte. / 
învață. sau printr-o propoziţie relativă echivalentă: Cine se scoală de dimineaţă 
adoarme devreme., dar şi verbe ca: a cloncăni, a cotcodăci, a mârâi, a mieuna, 
care admit poziţia de subiect realizată ca nominal „animat”, dar „nonuman”, 
precum şi verbe ca: a apune, a coincide, a germina, a izvori, care admit poziția 
subiect realizată ca nominal „nonanimat”. Toate au trăsătura comună a neacceptării 
nominalului „faptul de a / faptul că / faptul să” şi, implicit, a neacceptării în poziţia 
de subiect a unei propoziţii conjuncţionale sau a formelor verbale nepersonale. 

Consecința flexionară a restricţiei de construcție aici indicate este subordonarea 
verbelor cu flexiune completă de persoană (verbe morfologic personale) clasei mai 
largi a verbelor sintactic personale (verbe tripersonale: adorm — adormi — adoarme; 
vezi Verbul. Numărul şi persoana, 2). Consecința sintactică este subordonarea 
verbelor care acceptă opoziții de diateză clasei mai largi de verbe sintactic personale 
(vezi II, Construcţii pasive şi construcţii impersonale, 1.2; 2.3). Numai verbele 
sintactic personale satisfac opoziţia personal — impersonal (El vine târziu. — Se vine 
târziu., El doarme mult. — Se doarme mult., El călătoreşte mult. — Se călătoreşte 
mult.). Numai verbele sintactic personale satisfac opoziţia activ — pasiv (Profesorul îl 
laudă pe lon. — lon este lăudat de profesor.). 


Nu orice verb sintactic personal are o flexiune completă de persoană 
(vezi subclasa: a coincide, a germina, a izvorî), dar orice verb cu flexiune 
completă de persoană este şi sintactic personal. Nu 'orice verb sintactic 
personal admite opoziții de diateză (vezi: a se gândi, a se sinchisi, a se văita), 
dar, pentru a admite opoziţiile de diateză, verbul aparţine cu necesitate clasei 
de verbe sintactic personale. 


4.2.2. Verbe impersonale 

Verbele impersonale se definesc prin caracteristica sintactică de a nu primi 
poziţia de subiect sau, dacă o primesc, de a realiza subiectul ca propoziţie 
conjuncţională sau ca echivalent sintactic al acesteia (infinitiv, supin, rar, 
gerunziu). 

e Sunt impersonale atât verbe ca: Ninge., Plouă., Tună., aparţinând clasei 
sintactice de verbe zerovalente, cât şi verbe ca: Mă plouă, Imi merge bine., Îmi 
pasă de ceva. / ~ de cineva., Îmi arde de plimbare., care, deşi primesc una sau două 
determinări actanţiale, nu le aşază în poziţia subiectului (vezi supra, 2, verbele 
monovalente de tip b, c și bivalente de tip d, f, g). 

e Sunt impersonale și verbe sau construcții impersonale ca: Trebuie să plec,, 
Îmi ajunge că eşti lângă mine., Se cuvine să faci asta., Imi vine a plânge., Rămâne 
de văzut., Este uşor să vorbeşti. / ~ a vorbi. / ~ de vorbit., Se aude că tună. / 
— tunând,, care acceptă poziţia de subiect, limitând-o însă la o realizare 
conjuncţională sau la echivalentele ei, forme verbale nepersonale, : 

Pentru verbele impersonale care satisfac poziţia de subiect, apare o 
particularitate de topică a acestuiu, aşezat de preferință postverbal: Se cuvine să 

răspunzi., Se întâmplă să mai greşeşti., Merită să încerci., Trebuie să pleci.; Nu se 
cade a minți., Rămâne de văzut., Este uşor să vorbeşti. / ~ a vorbi. / ~ de vorbit., 
Se aude tunând. (vezi şi IL, Subiectul, 4.1). 

4.2.2.1. Impersonalitate inerentă vs impersonalitate dobândită. Se impune 
distingerea impersonalității inerente, prezente în oricare apariție a verbului, de 
impersonalitatea contextuală / dobândită, care caracterizează numai anumite 
construcţii, provenind din reorganizări sintactice ale construcţiilor prototipice, 
datorate impersonalizării şi pasivizării (vezi Il, Construcţii pasive și construcţii 
impersonale, 2.2.2). Cele două situaţii reflectă distincţia dintre: Plouă., Imi pasă 
de, Se cuvine să, clasă de verbe cu impersonalitate inerentă, şi Se vine târziu., Se 
merge mult., Se ştie că, Se crede că, verbe care, prin natura lor inerentă, nu sunt 
impersonale, dar care dobândesc contextual această trăsătură. 

În română, unde nu există un subiect pronominal expletiv, care să „acopere” 
poziţia subiectului rămasă vidă (vezi II, Subiectul, 3.2.3), verbele inerent 
impersonale nu primesc o marcă specifică, impersonalitatea inerentă fiind rezultată 
în exclusivitate din particularități de construcție a verbului. Spre deosebire de 
acestea, verbele cu impersonalitate contextuală (dobândită) primesc o marcă 
specifică, realizată prin cliticul se (Se merge pe jos., Se ştie că). Impersonalitatea 
dobândită apare şi în construcţii cu pasiv prototipic, asociindu-şi marca 
operatorului pasiv (tipul: Mi-a fost dat / menit / ursit să, Este ştiut / cunoscut că, 
vezi Il, Construcţii pasive şi construcţii impersonale, 2.2.2). 

Verbele impersonale, fie cu impersonalitate inerentă, fie cu impersonalitate 
contextuală, au ca reflex morfologic trăsătura de verbe unipersonale, apărând cu 
formă unică de pers. a 3-a (vezi Diversificare flexionară. Clasilicarea verbelor 
după criteriul flexiunii, 3.2.2). Verbele intrinsec impersonale nu participă la 
opoziţiile de diateză, în timp ce verbele cu impersonalitate contextuală, dimpotrivă, 
satisfac opoziţiile de diateză, apariţia lor în construcţii impersonale fiind posibilă 
tocmai ca urmare a participării lor la opoziţiile activ — pasiv şi personal — 
impersonal. 

4.2.2.2. Tipuri de verbe cu impersonalitate inerentă. Româna se caracterizează 
printr-o mare bogăție şi varietate sintactică de verbe cu impersonalitate inerentă. 
Se disting, din punctul de vedere al detaliilor de construcţie, următoarele subclase 
de verbe inerent impersonale: 

(a) verbe zerovalente, neasociindu-şi niciun actant. Este o clasă semantic 
omogenă, reunind verbele meteorologice (vezi supra, subclasa verbelor 
zerovalente), extinsă şi la verbe cu utilizări temporale: Era în primăvara lui 1990, 
Era spre seară când... Tiparul verbelor zerovalente este productiv, rămânând 
deschis tuturor verbelor şi formațiilor verbale perifrastice care, accidental, 
dobândesc sens meteorologic sau ajung să indice timpul: Vara pe la ora 5 se 
luminează., Se înstelase de mult când..., Mijea bine de ziuă când..., Toarnă cu 
găleata., Curge din cer cu găleata., o dă în lapoviţă, pe urmă o dă în frig şi 
ninsoare. (|. Creangă, Amintiri). Este un tipar oscilant (vezi supra, 2.1), 
manifestând şi posibilităţi de „saturare” a poziţiei-subiect. 

(b) verbe mono- sau bivalente al căror actant nu apare (ai căror actanţi nu 
apar) în poziția de subiect. Verbele aici în discuţie se repartizează în două subclase 

semantic omogene; sunt verbe nonagentive, de stare fizică sau psihică, 
individualizate prin prezenţa unui actant cu trăsătura [+ Personal] care funcţionează 
ca Experimentator. Sintactic, Experimentatorul se realizează ca dativ sau ca 
acuzativ, şi nu ca nominativ. Vezi subclasele (b'), în care Experimentatorul se 
realizează ca dativ: Îmi merge bine., Îmi pare bine de tine., Îmi pasă de familie., 
I se face de plecare., Íi arde de plimbare., Îi căşunează pe familie., respectiv (b'”), 
în care Experimentatorul se realizează ca acuzativ: Mă doare la burtă, Mă apasă 
la stomac., Mă mănâncă în palmă / ~ în ureche., Mă furnică pe spate., Mă ustură 
pe gât / ~ în capul pieptului., Mă roade la călcâi., Mă înjunghie între coaste., Mă 
strânge în spate., Mă înjeapă în inimă., Mă arde la stomac. 

Tiparul este specific registrului popular, fiind, ca şi cel anterior, oscilant, fie 
în sensul atragerii altor verbe (îmi place de / ~ pe, Îmi vine în cap de, Ne trece de 
râie.; Mă [ine în piept., Mă taie la inimă.; Mă strânge în spate.), fie în sensul 
substituției poziţiei prepoziţionale cu un nominal-subiect (Mă doare capul., Mă 
ustură brațul., Mă arde stomacul.). 


Trebuie observat că nu toate aceste construcţii variante sunt acceptate 
de normele literare (vezi construcţiile prepoziţionale: îmi place de, îmi vine în 
cap de, îi trece de, neadmise de limba literară). Variația, prezentă în registrul 
popular, este semnificativă tocmai pentru că evidenţiază permisivitatea 
sistemului românesc, precum şi posibilitatea de apariţie a unor structuri cu 
poziţia subiectului rămasă neacoperită. 


(c) verbe monovalente a căror unică poziţie este realizată prin propoziție 
conjuncțională sau prin forme verbale nepersonale: Se cade să, Se cuvine să, Era 
să, Merită să, (Se) părea că, Rămâne să, Reiese că, Se întâmplă să, Trebuie să, 
Urmează că. Tiparul este oscilant, căci, în enunţare, nevoia de „subiectivizare” (de 
implicare a locutorului ca subiect al enunțării) este puternică, determinând adesea 
reorganizări sintactice şi, implicit, „personalizarea” verbului (ex: Trebuiam să 
plec., Eram să cad., M-am întâmplat la locul accidentului., construcţii 
nerecomandate de norma literară, dar frecvente în uz; vezi şi II, Subiectul, 5.3.3). 

(d) verbe bivalente în care raportarea la persoană se realizează prin dativ 
sau acuzativ, iar poziția subiectului este ocupată fie de o propoziţie 
conjuncțională, fie de o formă verbală nepersonală: (d”) Imi convine că, Mi se 
cuvine să, Nu-ţi merge să, Îmi place să, Nu-mi strică să, Imi trece prin gând să, Imi 
vine să, Îmi ajunge că; (d°) Mă avantajează să, Mă interesează să, Mă miră că, 
Mă surprinde că, Mă uimeşte că. 

Ca şi (b), clasa (d) cuprinde numai verbe nonagentive, de stare fizică şi / sau 
psihică, caracterizate printr-un Experimentator realizat ca nominal în dativ sau în 
acuzativ, şi, în plus, printr-o Temă realizată ca propoziţie conjuncţională, ultimul 
ocupând poziţia de subiect. Pentru majoritatea acestor verbe, poziţia de subiect 
poate fi ocupată şi de nominale cu trăsătura |- Uman] (vezi: Îmi convine 
propunerea., Mi se cuvine onorariul, Nu-mi merge afacerea., Nu-mi strică o 
vacanță. ), iar, mult mai rar, de nominale cu trăsătura [+ Uman] (ex.: Imi placi., Mă 
surprinzi prin ceea ce faci.). Aceste verbe cu disponibilități mai mari de construcție 
(vezi: a plăcea, a surprinde, a uimi) oscilează între utilizări impersonale, 
preponderente ca frecvență, şi altele personale. 

(e) verbe din predicate complexe impersonale, combinate cu adverbe şi 
locuţiuni adverbiale apreciative, deontice sau apreciativ-deontice, care admit în 
poziţia de subiect fie propoziții conjuncţionale, fie forme verbale nepersonale: (e°) 
Este uşor / important / greu / util / necesar / recomandabil să.../ de făcut asta. / a 
se cerceta asta., (è) Devine/ Ajunge important pentru mine să...; vezi infra, 4.3.1, 
unde se indică, pentru verbele copulative, posibilitatea asocierii trăsăturilor 
[+ Copulativ], [+ Impersonal]; vezi şi I, Numele predicativ, 2.7.2. 

Dacă la clasele (a-e), se adaugă şi formele sintactice gramaticalizate 
(regulate) ale impersonalizării (pasivul impersonal şi impersonalul propriu-zis), 
apare clară posibilitatea trecerii relativ simple de la o clasă la alta, trecere obținută 
prin procedee diverse (pentru o observaţie similară, vezi II, Construcţii pasive şi 
construcţii impersonale, 2.4). Uneori (vezi verbe din clasa d), verbul însuşi 
admite ambele utilizări. Ca efect al acestei trăsături sintactice de care dispune 
limba română, locutorul are posibilitatea alegerii (în construcţia -a numeroase 
verbe, nu însă a tuturora!) între o turnură de frază impersonală şi una personală şi, 
implicit, are posibilitatea deplasării interesului comunicativ de la actanţii / 
participanţii la predicaţie la predicatul însuşi, deplasare realizabilă în ambele sensuri. 


4.3. Copulativ vs noncopulativ; verbe atributive 


În funcţie de poziţia N(ume)P(redicativ), se disting două subclase sintactico- 
semantice de verbe, cea a verbelor copulative, care cer obligatoriu prezenţa poziţiei 
NP, şi cea mai numeroasă, a verbelor noncopulative, care nu admit această poziţie. 
Cum poziţia NP este obligatorie pentru orice verb la care ca se ataşează, criteriul 
„omisibilităţii”, care funcţionează în cazul altor poziţii (vezi OD), devine 
nerelevant pentru subclasificarea verbelor copulative. 


4.3.1. Verbe copulative 
Din punct de vedere sintactic, clasa copulativelor se caracterizează prin 
următoarea configurație (schemă sintactică): 


Nominaly ;, + Nominaly 2 / Adjy, 


unde apar înregistrate principalele caracteristici ale clasei: restricțiile cazuale de 
nominativ pentru cele două nominale; neomisibilitatea poziției NP; alegerea, în 
poziția a doua; a unui nominal sau a unui adjectiv, fiind singura clasă sintactică de 
verbe care acceptă, în structuri de bază, determinarea prin adjectiv; relația ternară 
specifică structurii, cel de al doilea nominal, precum şi adjectivul cerând prezența 
nominalului-subiect şi subordonându-se acestuia, relație simbolizată grafic prin 
săgeată (indicația de subordonare este superfluă pentru realizarea Adj, care, prin 
natura lui gramaticală, este subordonat unui nume, dar este absolut obligatorie 
pentru realizarea Nominal). 

Alte caracteristici sintactice ale clasei copulativelor: (a) Sunt verbe 
intranzitive; (b) Nu participă la opoziţiile de diateză; (c) Îşi pot asocia forme clitice 
provenind din determinări avansate ale adjectivului sau ale numelui din poziţia NP 
(ex.: Mi-e cumnat, duşman, drag, cunoscut = cumnat, duşman, drag, cunoscut 
mie), (d) Nu pot apărea, prin ele însele, în construcții reflexive; distincția reflexiv 

vs nereflexiv, atunci când apare, angajează nu verbul copulativ, ci întreaga 
construcţie [Copulativ + NP], fiind legată de caracteristicile de reflexivitate ale 
adjectivului sau ale nominalului din poziţia NP (ex.: Îşi sunt atât de dragi (unul 
altuia). Îmi sunt cel mai aspru critic.) vezi 11, Construcţii reflexive şi 
construcţii reciproce, 1.2.1.2; 2.2.2.b); (e) Nu există incompatibilitate între 
calitatea copulativă şi cea impersonală, copulativele personale devenind copulative 
impersonale dacă subiectul este realizat prin propoziţie conjuncţională sau prin 
formă verbală nepersonală. În aceste condiţii, NP adjectival îşi schimbă statutul 
morfologic, transformându-se, printr-un fel de „concordanță” sintactică, din 
adjectiv în adverb. Să se compare: Fumatul este nesănătos. (adjectiv) şi Este 
nesănătos să fumezi. (adverb); (f) Nu există o relaţie necesară între calitatea 
copulativă şi cea intrinsec reflexivă, unele copulative fiind şi reflexive obligatorii 
(a se chema, a se da, a se numi, a se face, a se prinde, a se ţine: El se dă mare., El 
s-a făcut mare., El se numeşte lon., lon se fine mândru.) (vezi infra, 4.5; vezi Il, 
Numele predicativ, 3.5), după cum altele (a fi, a deveni, a însemna) sunt 
obligatoriu nereflexive. Pentru inventarul de verbe şi pentru tipurile de predicaţie la 
care participă fiecare, vezi II, Numele predicativ, 1.2; 3). 


4.3.2. Verbe noncopulative 

Verbele cele mai numeroase nu primesc poziţia NP, fiind verbe 
noncopulative.. Exceptând verbul a deveni, care nu poate apărea decât ca verb 
copulativ, toate celelalte verbe copulative au şi utilizări noncopulative, ca efect 
sintactico-semantic al fenomenului de omonimie lexicală. Verbele a fiz, a ajungez, 
a rămâne», a ieşi», a însenmaz, a se face» sunt noncopulative în construcţii ca: Jon 
este / ajunge / rămâne acasă., lon iese din cameră., lon doreşte a însemna tot ce 
se vorbeşte., Se face mult zgomot pentru nimic. (reflexiv-pasiv), Înainte de bal, ea 
se pregăteşte cu toată atenţia şi se face frumoasă. (reflexiv propriu-zis, cliticul 
reflexiv ocupând poziţia OD). În cazul lui a face nereflexiv, trebuie distinse, de 
asemenea, două unităţi lexico-sintactice: a face, noncopulativ (din construcții 
tranziliv-agentive ca: El mi-a făcut mult rău. sau din construcții agentive tranzitiv- 
cauzative ca: El mă face să plâng.), vs a facez pe, copulativ (din construcții ca: El 
[ace pe] prostul. / Ea [face pe] proasta.), ultimul funcționând ca verb copulativ 
numai grupat cu prepoziţia pe, care, contrar situaţiei canonice pentru o prepoziţie, 
se grupează cu verbul, şi nu cu nominalul următor; vezi şi II, Numele predicativ, 
3.3, 


În construcţia cu a face, copulativ, NP se realizează ca nominal 
neprepoziţional, şi nu ca nominal prepoziţional. Grupată cu verbul, prepoziţia 
nu formează cu nominalul următor un GPrep, neimpunându-i acestuia nici 
caz, nici rol tematic. Nominalul următor este subordonat subiectului, cu care 
realizează un tip special de acord (el — prostul; ea — proasta). 


4.3.3. Verbe atributive | l 

În funcţie de poziția complementului predicativ. al obiectului (CPO), se 
distinge clasa verbelor arributive, verbe prezentând unele trăsături comune cu 
verbele copulative, iar altele diferenţiatoare (ex; Guvernul l-a numit / desemnat 
ambasador., Părinţii l-au botezat / numit lon.). 

Configuraţia sintactică a acestor verbe este: 


Nominals + Nominal Ac + Nominalcprepozițional N-Ac/ Subiect + OD + CPO, 
structură care indică următoarele caracteristici: 

(a) verbul se include într-o relaţie cu trei nominale (Subiect + Nominala. + 
Nominal nseprepozitionat N-ac), dintre care cel de al treilea, din poziția complementului 
predicativ al obiectului (CPO), cere pe al doilea, din poziția OD, fiind dependent de 
acesta (ceea ce a fost simbolizat prin săgeată); 

(b) în poziția CPO apare un nominal substantival, inclusiv un substantiv 
propriu (L-au botezat Ion), neadmițându-se, decât cu totul izolat, şi un adjectiv; 

(c) verbul este tranzitiv şi personal, acceptând, în consecință, caracteristicile 
celor două clase: pasivizarea (A fost numit / desemnat ambasador., A fost botezat 
lon.), iar, în anumite limite, şi reflexivizarea, mai ales, sub forma „Teciprocului” (Ei 
s-au numit / desemnat unul pe celălalt directori.), trăsături care angajează numai 
poziția OD, nu şi poziţia CPO (vezi supra, 4.1.4.2, a doua treaptă a tranzitivităţii 
slabe); pentru inventarul de verbe şi pentru caracterizarea semantică a poziţiei, vezi 
II, Complementul predicativ al obiectului. 


În raport cu trăsăturile aici menţionate, fac excepţie verbele din 
construcțiile: Mă cheamă Ion, Îi zice / Îi spune Ion, primul distingându-se 
prin impersonalitate (vezi absenţa poziţiei subiect), iar a zice / a spune, şi 
prin intranzitivitate (nominalul cerut de CPO este OI, şi nu OD). 

Sub aspect semantic, Construcția se caracterizează printr-o „citire 
predicativă” a nominalului CPO. care indică fie o „„predicaţie de categorizare 
/ clasificare” (nume de profesie, de demnitate: L-au numit / desemnat 
ambasador.), fie o „Predicaţie de denominaţie” (L-au numit / botezat Ion., 
Mă cheamă Ion; Îi zice / Îi spune Ion.), 


Relaţia de dependență a două nominale şi citirea predicativă a unuia dintre 
ele apropie clasa verbelor arributive şi, implicit, construcţia lor de cea a verbelor 
copulative. Există însă trăsături care le diferenţiază, precum: 

e calitatea de verb trivalent, şi nu bivalent (fac excepție ultimele două 


e calitatea de verb tranzitiv, aparţinând (în relaţie cu unul dintre nominale) 
verbelor cu tranzitivitate forte, ceea ce implică toate trăsăturile sintactice ale 
tranzitivităţii (fac excepţie a zice, a spune din construcţiile: fi zice / spune lon.); 

e stabilirea unei relaţii sintactice de dependenţă şi a unei relații semantice de 
predicaţie cu poziția OD / OI, şi nu cu poziţia subiect. 

Deosebirile dintre cele două clase de verbe: copulative şi atributive, care, în 
esenţă, se limitează la calitatea sintactică a nominalului implicat de NP, respectiv de 
CPO, sunt mai puţin numeroase decât asemănările sintactico-semantice dintre ele. De 
aceea, trecerea de la o poziţie la alta este realizabilă în condiţiile în care se alege 
corespondentul reflexiv al verbului; vezi: L-au numit Ion. (verb atributiv) — El se 


numeşte Ion. (verb copulativ); Mă cheamă Ion. (verb atributiv) — El se cheamă Ion. 
(verb copulativ). 


Asemănările sintactico-semantice dintre cele două poziţii permit 
legarea lor sub numele de complemente predicative ale verbului; complemente, 

dată fiind ncomisibilitatea / obligativitatea poziţiilor, a căror apariţie este 
cerută de matricea semantico-sintactică a verbului, şi predicative, dată fiind 
interpretarea / funcţia lor semantică predicativă (vezi II, Numele predicativ, 
1.2.1.3; Complementul predicativ al obiectului, 1.3). 


4.4. Clasificarea verbului în funcţie de celelalte determinări obligatorii: 
O1, OPrep, OSec, Circe 


4.4.1. Clasificarea în funcţie de complementul indirect 

Deşi OI este o poziţie cu un grad mare de instabilitate (date fiind rolurile de 
Beneficiar şi de Țintă ale nominalului din această poziţie, roluri al căror statut este 
adesea facultativ), OI, ca determinare actanţială a verbului, participă la 
subcategorizarea acestuia, permiţând distingerea unei clase destul de numeroase de 
verbe care satisfac acest context (ex.: a acorda ceva cuiva, a da ceva cuiva, a 


ps ue. 


sintactice. Se pot stabili însă anumite incompatibilităţi generale; astie, pleci 
incompatibile vecinătăţile OI şi OSec (vezi infra, 2, verbele trivalente din clasa b; 
tipul: a învăța / a întreba pe cineva ceva, Care cere apariția unui OD, excluzând un 
OI), iar, pentru verbele nonagentive cu un Experimentator aşezat în POZE UNUL 
OD, apare incompatibilitatea OD — OI (tipul: mă doare, mă apasă, mă ustură, mă 
furnică, mă miră, mă uimeşte, mă pasionează, mu preocupă). SI 
Uneori, vecinătatea unui dativ nu apare ca trăsătură de subcategor ERIS, a 
verbului şi nu participă la subcategorizarea acestuia. Este vorba e dativul poa 
realizat prin clitic pronominal (de pronume personal său gi si pu i i 
întâlneşte / Îşi vede prietena. = Întâlneşte / vede prietena sa.; sa n y du A = 
S-a împlinit visul lui.; vezi II, Construcţii reflexive P S e ie are i 
1.2.1.3; Complementul posesiv). Dativul posesiv a GILEAREN Pia tedi 
grupului verbal (dintr-un grup Hone: subordonat), fenomen ce are drept ele 
aloamarea i upuri sintactice. ; 
icre A rea posesiv cuprind atât vorba care accapa E 
prin dativ şi în afara valorii posesive (tipul: i-am trimis cartea.), Cât şi verbe care, 

în afara construcţiei posesive, nu acceptă o determinare prin dativ (tipul: Îşi iubeşte 
copiii., Îşi văd / Îți cunosc defectele., dar “iubesc cuiva, “văd cuiva, “cunosc cuiva). 
Construcţiile cu dativ conţinând verbe din prima categorie au un grad mare de 
ambiguitate, căci cliticul de dativ poate primi ambele interpretări: (a) fie o poziţie 
de subcategorizare, fără o relaţie de posesie (vezi construcţia: Ți-am trimis cartea., 
interpretabilă ca „Ți-am trimis o anume carte, care nu este a ta”); (b) fie o valoare 
de dativ posesiv (vezi interpretarea: „Ţi-am trimis acea carte care este a ta”). 
Numai verbele care acceptă şi dative fără valoare posesivă aparţin clasei sintactice 
a verbelor care primesc OI, în timp ce a doua categorie, care acceptă numai clitice 
cu valoare posesivă, nu aparţin clasei sintactice cu un OI matricial. 


4.4.2. Clasificarea în funcţie de complementul prepoziţional 

Ca determinare actanţială, poziţia OPrep participă şi ea la clasificarea 
verbelor, asigurând partiţia în trei categorii, după cum cer prezenţa obligatorie a 
poziţiei OPrep, o acceptă facultativ sau, dimpotrivă, nu acceptă această complinire. 

Din prima categorie fac parte verbe ca: a abuza de, a apela la, a se baza pe, a 
beneficia de, a consta în, a conta pe, a culmina cu, a se debarasa de, a depinde de, 
a se identifica cu, a milita pentru, a miza pe,.a opta pentru, a participa la, a 
predispune la, a se priva de, a recurge la, a se repercuta asupra, a se sinchisi de, a 
se supăra pe, a se teme de. Se includ aici şi toate verbele intrinsec reciproce, care 
cer fie construcția cu un subiect multiplu, fie pe'cea cu OPrep, prepoziţia selectată 
fiind frecvent cu (a coincide cu, a colabora cu, a concorda cu, Q contrasta cu, a 
convie[ui cu, a semăna cu; a se asemăna cu, a se alia CU, A se căsători cu, a se 
cununa CU, a se certa cu, a se ciorovăi cu, a se gâlcevi cu, a se înrudi cu, a se 
înfrăți cu, a se învecina cu etc.) şi foarte rar fiind de (a diferi de); vezi II, 
Complementul prepoziţional, 1.1; pentru verbele intrinsec reciproce, vezi II, 
Construcţii reflexive şi construcţii reciproce, 2.1.1. | 

Din clasa verbelor cu OPrep suprimabil, facultativ, fac parte: a povesti / a citi 
ceva cuiva (despre...), a se linguşi (pe lângă..., pentru...), a scrie / a arăta / a 
lucra (cu...). Se pot stabili unele compatibilităţi de natură generală, determinate de 
coocurența anumitor roluri tematice, şi anume: toate verbele agentive pot primi şi 
un grup prepoziţional instrumental, şi un grup prepoziţional sociativ, fără ca 
acestea să aibă statut de determinant obligatoriu (pentru compatibilitatea Agent — 
Instrument, Agent — Comitativ, vezi Verbul. Prezentare generală, 4.2.1). 

Există şi o clasă de verbe care nu admit OPrep, fie că nu admit deloc 
construcții prepoziționale, fie că acceptă numai construcții prepoziționale de tip 
circumstanțial (vezi: Tabloul valorează mult, El este / devine profesor în 
Capitalà., El ajunge la facultate., El tuşeşte / strănulă fără oprire., El sforăie în 
somn. etc.). 


4.4.3, Clasificarea în funcție de complementul secundar 

Clasificarea în-funcție de complementul secundar (OSec) priveşte numai o 
subclasă de verbe, cea a verbelor tranzitive cu tranzitivitate forte (vezi supra, 
4.1.4.1), căci, prin definiție, OSec cere apariţia, în aceeaşi structură, a vecinătății 
OD (vezi II, Complementul secundar, 1.1). 

In consecință, pe lângă clasa numeroasă a verbelor tranzitive cu un singur 
complement (un OD), există şi o clasă foarte puțin numeroasă a verbelor tranzitive 

care cer, actanţial, un al doilea complement neprepoziţional (tipul: a anunța / a 
întreba / a învăța / a ruga pe cineva ceva). Clasa este instabilă sintactic, 
manifestând o variaţie de construcţie fie cu un OPrep (a întreba pe cineva 
despre...), fie cu un tipar altfel organizat, şi anume: Subiect + OI + OD (I-am 
anunțat pe elevi ceva. / Le-am anunţat elevilor ceva.). 


4.4.4. Clasificarea în funcţie de circumstanţialul obligatoriu 

Circumstanţialul, ca determinare obligatorie, caracterizează o clasă puţin 
numeroasă de verbe (vezi supra, 2, verbele bivalente de tip h). În toate celelalte 
cazuri, apariţia circumstanţialului / a grupului de circumstanţiale, deşi posibilă, este 
facultativă, nefiind implicată în matricea semantică şi sintactică a verbului. Cum 
determinarea printr-un circumstanţial facultativ este generală, vecinătatea acestuia 
este nerelevantă pentru clasificare. Pentru coocurenţa dintre circumstanţiale, unul 
obligatoriu şi altul / altele facultative, vezi construcţii ca: Jon locuieşte în 
Bucureşti de două zile., Numai astăzi a procedat corect. ; vezi II, Grupul verbal, 
5.2; Circumstanţialul. Prezentare generală, 3. 


4.5. Reflexiv vs nonreflexiv; reflexivitate inerentă vs  reflexivitate 
contextuală 


Partiţia reflexiv / nonreflexiv se deosebeşte de cele anterioare, nerealizându-se 
în raport cu vecinătăţi funcţionale ale verbului (cu vecinătăţi constituind poziții / 
- funcţii sintactice), ci în raport cu apariția unui clitic reflexiv afuncţional, intrând ca 
formant obligatoriu în componenţa verbului. Verbele aici în discuţie sunt inerent 
(obligatoriu) reflexive, reflexivitatea fiind o trăsătură prezentă în oricare apariție, 
ceea ce înseamnă că actualizarea verbului este imposibilă în afara cliticului reflexiv 
(vezi II, Construcţii reflexive şi construcții reciproce, 1.2.2.1). 

Se deosebesc de verbele cu reflexivitate contextuală, care îşi asociază un 
clitic reflexiv numai în anumite contexte şi în anumite condiţii, fie ca actualizare a 
unor poziţii de subcategorizare (vezi OD / OI exprimate prin clitic reflexiv: Ion se 
cruță. / se apără. / se laudă.; lon îşi impune restricţii. / îşi pregăteşte un ceai.), fie 
ca mărci ale unor valori de diateză (este cazul cliticului se ca marcă reflexiv-pasivă 
şi impersonală: Se ştie că / Se presupune că sau ca marcă exclusiv impersonală: Se 
râde mult., Se adoarme greu.). 

Cliticul reflexiv al verbelor obligatoriu reflexive are următoarele 
caracteristici: | 

e Sintacltic, este afuncțional, neocupând poziţii de subcategorizare (de regim) 
ale verbului şi, ca atare, neprezentând trăsăturile acestor poziţii (de exemplu, nu 
participă la fenomenul „dublării” caracteristic poziţiilor OD şi OI şi nu participă la 
opoziţiile de diateză). 

e Semantic, este nonanaforic şi nondeictic, ceea ce înseamnă că, lipsit de 
referință proprie, nici nu şi-o procură prin relaţii de tip anaforic sau deictic, 
netrimiţând la alt component sintactic sau, direct, la indivizi / obiecte din situația 
de comunicare. 

Inventarul verbelor reflexiv-obligatorii este extrem de bogat, cu specificarea 
că mai numeroase sunt reflexivele obligatorii cu clitic de acuzativ decât cele cu 

clitic de dativ. În acest inventar, se includ atât verbe din fondul vechi Şi popular al 
limbii (ex.: a se bosumfla, a se burzului, a se codi, a se proțăpi, a se rățoi, a se 
sinichisi, a se teme, a se văicări etc.), cât şi verbe neologice (ex.: a se erija, a se 
eschiva, a se preta, a se prevala). Inventarul este oscilant, variind sub aspect 
diacronic, iar, pentru etapa actuală de limbă, variind de la un registru stilistic la altul. 
Româna populară şi colocvială utilizează în mai mare măsură acest tip de reflexiv 
(exemple din I. Creangă ca: a se chiti, a se chiurchiuli, a se crăci, a se cărăbăni, a se 
descotorosi, a se drâmboi, a se hârjoni, a se iţi, a se îndrăci, a se lepăda de, a se 
linciuri, a se lua de, a se ogoi, a se olicăi, a se oferi, a se pârpăli, a se potrivi cuiva, 
a se pripi, a se răsufla (folosit personal), a-și râde, a se sclifosi, a se scumpi, a se 
târâi, a se tologi, a se văicări, a se zăbovi (folosit personal), a-și avea parte de, a-şi 
face samă de, a-şi găti (de băut), a se da (la treabă), a se pune de pricină, a se pune 
cu rămăşag, a se strica de râs etc.). Verbele şi locuţiunile verbale cu reflexiv 
obligatoriu dobândesc, în unele apariţii — dacă verbul are un subiect personal —, o 
valoare stilistică „participativă”, asemănătoare aceleia de dativ etic (vezi Pronumele 
personal propriu-zis, 2.2.2.6; Pronumele reflexiv, 1.2), cliticul reflexiv îndeplinind, 
ca și cel de dativ etic, rolul unui clitic al enunţării; vezi şi II, Predicatul, 2.1.2.4. 


MODURILE PERSONALE (PREDICATIVE) 
ij! 

1. PRELIMINARII Hi 

H ki 

Modurile personale (predicative) sunt ansambluri de forme verbale care se 
încadrează în categoria modalizatorilor, adică a acelor expresii lingvistice care 
redau implicarea vorbitorului în enunț (vezi II, Modalizarea). 

În limba română actuală, inventarul modurilor personale cuprinde cinci 
ansambluri, alcătuite fiecare din două sau mai multe serii de forme: indicativul, 
condiționalul, prezumtivul, imperativul şi conjunctivul (subjonctivul). 

Din punct de vedere semantico-pragmatic orice verb la mod personal are 
capacitatea de „a ancora” procesul comunicat. Această caracteristică se manifestă 
prin modificarea sistematică a formelor verbale în funcţie de doi parametri ai 
situaţiei de comunicare: participanţii („protagoniştii”) actului de comunicare 
(interlocutorii), vezi Numărul şi persoana) şi momentul enunțării (vezi Timpul). 
În consecință, modurile personale au flexiune de persoană, număr şi, de asemenea, 
flexiune „temporală”. Din perspectivă sintactică, verbele la mod personal 
reprezintă nucleul unei propoziţii (independente, regente sau dependente). Ca 
centru al unui grup care are autonomie enunțiativă, un verb cu formă de mod 
personal conţine și informaţii privitoare „atitudinea” celui care comunică față de 
procesele comunicate / Situația comunicată (vezi II, Modalizarea). 


Aceste caracteristici (semantico-pragmatice, fiexionare şi sintactice j 
sunt trăsături prototipice ale verbului, iar prezenţa / absenţa lor disociază 
indicativul, condiționalul, prezumtivul, imperativul şi conjunctivul, numite şi 

„formele verbale personale”, de infinitiv, participiu, supin, gerunziu, numite 
şi „forme verbale nepersonale” (vezi Forme verbale nepersonale). 


1.1. Modul este o categorie gramaticală a verbului, dar are implicaţii asupra 
întregului enunţ. Altfel spus, formele verbale personale transmit informaţii legate 
de subiectivitatea vorbitorului, de felul în care el consideră procesele comunicate. 

In gramaticile curente, modurile verbale sunt caracterizate pe baza opoziţiei 
real ~ posibil (nonreal): indicativul exprimă procese reale, condiţionalul, 
conjunctivul, imperativul şi prezumtivul redau procese posibile (nonreale). Mai 
precis, se asumă că prin formele de indicativ se specifică procese considerate de 
către locutor ca reale, iar prin toate celelalte forme se exprimă procese considerate 
de locutor ca posibile (nonreale). Opoziția real vs posibil (nonreal) nu are însă 
putere de a distinge între condiţional, prezumtiv, imperativ şi conjunctiv. De aceea 
este necesară o rafinare a ceea ce se înțelege prin „atitudinea”, vorbitorului față de 
informaţia purtată de o anumită formă verbală personală. 

1.1.1. „Atitudinea” celui care comunică — aşa cum apare ea cuprinsă în 
formele verbale — se conturează, în primul rând, ca o opinie formată în raport cu 
„gradul de asumare a cunoaşterii unui proces comunicat”. Cu alte cuvinte, ceea ce 
se comunică se înscrie în sfera lui A FI (A EXISTA). Astfel, formele verbale 
personale transmit informaţii legate de opinia vorbitorului referitoare la ceea ce se 
comunică într-un enunţ: 

— vorbitorul poate considera că aserţiunea referitoare la desfăşurarea unui 
proces este falsă / falsificată; când spunem Doina merge ca şi cum ar dansa. 
procesul comunicat prin ar dansa este redat ca fals(ificat): „Eu, vorbitor, consider 
că aserţiunea Doina .... ar dansa. este falsă.”; 

— vorbitorul poate să considere că aserţiunea referitoare la un anume proces 
este probabilă, credibilă sau locutorul se poate îndoi de existența / desfăşurarea 
procesului, fără a-l evalua drept „adevărat” sau „fals”; de pildă, în enunţul Dacă ar 
invita-o cineva, Doina ar dansa. prin forma verbală ar dansa procesul este redat ca 
probabil, credibil: „Eu, vorbitor, cred că Doina ar dansa.”, iar celălalt proces (ar 
invita-o) este pus sub semnul îndoielii; 

— vorbitorul poate considera că aserțiunea referitoare la un anume proces 
este adevărată; în enunţul Doina dansează., se comunică informaţia: „Eu, vorbitor, 
ştiu / am convingerea că Doina dansează." 

În consecință, vorbitorul poate să prezinte procesul ca fictiv („contrafactual””), 
ca probabil („nonfactual”) sau ca sigur („factual ”). Prin urmare, O primă arie a 
atitudinii vorbitorului se poate reprezenta pe o scală convenţională a modalităilor 
epistemice (adică a modalităţilor care condiţionează imaginarul, reflecția, 
intelectul, cunoaşterea), scală alcătuită pe baza unor „verbe-etichetă : IMAGINA hu 
CREDE — ȘTI, în care „IMAGINA” înseamnă „X Îşi închipuie / „se imaginează”, 
„CREDE” înseamnă „X consideră, nu este convins l „se consideră, nu există 
„ŞTI” înseamnă „X are convingerea , „Cunoaşte / „există 
se cunoaşte”. Gradul înalt de cunoaştere, implică faptul că procesul 
pistemică completă este IMAGINA — CREDE — ŞTI — 


convingerea”, 
convingerea”, ,, 
există. În acest fel, scala e 
EXISTA. 

1.1.2. În al doilea rând, „atitudinea” locutorului priveşte „angajarea în 
efectuarea procesului”, adică „transpunerea efectivă în activitate a procesului 
comunicat”. Cu alte cuvine, ceea ce se comunică se înscrie în sfera lui A FACE. 
Astfel, formele verbale de mod poartă informaţii legate de perspectiva vorbitorului 
asupra efectuării, a „punerii în act” a unui anume proces: 

— vorbitorul poate considera că procesul se situează în sfera dorinței, a 
intenţiei; de pildă, enunţul Doina ar dansa. comunică faptul că „Doina vrea / 
doreşte / intenţionează să danseze, dar nu dansează.”; 

— vorbitorul poate considera că procesul este „realizabil”, dar nu este 
efectuat; de exemplu, în Dacă n-ar durea-o piciorul / Dacă ar invita-o cineva, 
Doina ar dansa., procesul specificat prin ar dansa este evaluat ca „realizabil”: „E 
posibil ca Doina să danseze, dacă o anumită condiţie este îndeplinită — dacă ar avea 
capacitatea (fizică) / dacă ar invita-o cineva.”; 

— în enunţuri precum Dansează!, Nu dansa! vorbitorul poate comunica un 
îndemn („Te sfătuiesc să dansezi / să nu dansezi.”), o permisiune / o interdicţie 
(„Îţi permit / Nu îţi permit să dansezi.”), o rugăminte („Te rog să dansezi / să nu 
dansezi.”), în vederea producerii sau nonefectuării procesului; 

— vorbitorul poate considera că procesului comunicat este efectuat, ca în 
Doina dansează. | ran 

În consecință, vorbitorul poate să prezinte procesul în raport cu etapele 
„transformării acestuia în activitate”. Procesul poate fi reprezentat ca dorit 
(intenționat), realizabil, permis (dar nonobligatoriu), obligatoriu / interzis sau 
efectuat. Astfel, se poate reprezenta o a doua arie a atitudinii vorbitorului, cea a 
modalităților deontice (adică a modalităţilor ce condiţionează activitatea umană). 
Scala cuprinde următoarele „verbe-etichetă”: VREA — POATE 12 — TREBUIE — FACE, 
unde VREA înseamnă ,, X doreşte”, „are intenţia” / „se doreşte”, POATE, înseamnă 
„X are condiţiile” / „există condiţiile, premisele”, POATE» înseamnă „X nu este 
obligat” / „nu există obligaţia”, „X are permisiunea”/ „se permite”, TREBUIE 
înseamnă „X este obligat” / „există obligaţia”; „lui X nu i se permite” / „nu există 
permisiunea”), iar FACE înseamnă „X produce (efectuează)”/ „se produce (se 
efectuează)”. 


(a) Verbele menţionate sunt doar „operatori modali”, „etichete” care 
evocă unele valori ale verbelor modale „pline”. 

De pildă, în scala epistemică propusă mai sus, IMAGINA înseamnă 
„fals” („falsificat”), opunându-se lui ŞTI şi EXISTA, prin care se redau procese 
considerate „realizabile”, „adevărate”. De asemenea, în limba română, verbul 
care delimitează al doilea loc pe axa modalităţilor epistemice este 
polisemantic: în limbajul curent, a crede înseamnă „se consideră” sau „există 
convingerea”. Cele două sensuri pot fi exprimate prin crede, şi crede». Acesta 
din urmă (credez) este sinonim cu ȘTI și va ocupa împreună cu acesta al 
treilea loc, ca operator ȘTI. Aşadar scala care va descrie aria semantică a 
cunoaşterii va avea forma: IMAGINA — CREDE, — ȘTI [CREDE>] — EXISTA. Prin 
simplificare, o vom nota ca IMAGINA — CREDE = ȘTI — EXISTA. 

În acelaşi fel, pe scala modalităților deontice, este necesară precizarea 
informaţiilor „verbelor-etichetă”. În limbajul curent, a putea înseamnă 

„există permisiunea” (poate) sau „există condițiile / capacitatea” (poare>), 
sau „există posibilitatea” (poate). Pe axa ce descrie spaţiul punerii în act 
(efectuării) se vor păstra primele două ipostaze ale verbului: POATE, şi 
POATE, . Pe de altă parte, TREBUIE înseamnă „există obligativitatea” (rebuiey) 
ŞI „este necesar” (rrebuie2). Pe axa discutată operatorul marcat ca TREBUIE 
corespunde lui (zrebuie). Axa care descrie sfera acţiunii este aşadar 
următoarea : VREA — POATE 1,2 — TREBUIE — FACE, 


(b) Se cuvine remarcat faptul că valorile redate prin formele verbale de 
mod (şi ilustrate prin „operatorii modali” prezentați mai sus) pot fi, în 
general, exprimate şi prin mijloace lexicale şi contururi intonaționale. 

De exemplu, semnificația modală „proces imaginat (contrafactual)” se 
exprimă prin condițional sau prin conjunctiv în contexte ca Ai zice / să zicem 
că e artistă., dar şi prin enunţuri cu indicativ şi adverb modalizator: Parcă e 
artistă., semnificaţia modală „proces incert, probabil (nonfactual”)” — 
corespunzătoare lui CREDE — se exprimă prin forme de prezumtiv sau de 
conjunctiv, de exemplu, O fi venind., O fi venit., Să vină, să nu vină... , dar şi 
prin enunţuri modalizate, ca Mă îndoiesc că vine., Cred (bănuiesc, dar nu 
sunt sigur) că vine. sau prin interogaţii Oare ar veni? / Oare vine?. 

Semnificațiile deontice se pot realiza în acelaşi fel: prin forme verbale 
sau prin mijloace lexicale. De pildă, semnificaţia condiţionalului-optativ din 
Aş cânta., poate fi codificată printr-o structură de tipul Vreau (doresc) să 
cânt., semnificaţiile imperativului Cântă! sau a conjunctivului hortativ Să nu 
vină acum! pot fi exprimate prin construcţii cu verbele modale Trebuie să 
cânţi! sau Poți (îi permit) să cânţi! şi, respectiv, Nu trebuie să vină acum! 
Nu i se permite să vină acum! 


1.2. În concluzie, din punctul de vedere al locutorului, aşadar al celui care 
formulează enunţurile, importantă este, pe de o parte, „distanţa de judecată asupra 
enunțurilor” (ceea ce se comunică este fals / falsificat, nedecis, verificat) şi pe de 
altă parte, „angajarea în activitate” (procesul comunicat este indiferent — din perspectiva 
efectuării lui — este obligatoriu, interzis / permis sau efectuat, „pus în act”). 

Prin urmare, modul, categorie gramaticală a verbului, se poate descrie având 
în vedere două arii semantice: „spaţiul cunoaşterii” (modalitatea epistemică) şi 
„Spaţiul angajării în activitate”, al „punerii în act” (modalitatea deontică). Cele 
două arii nu sunt delimitate de punctele reprezentate prin „verbele modale- 
etichetă”. Ele sunt continuumuri desfăşurate de la primul loc până la ultimul, în 
care valorile modale se întrepătrund. l 

Tradiționala disociere între real şi posibil (nonreal) nu este invalidată de o 
astfel de abordare: aserţiunile considerate factive şi procesele efectuate intră în 
sfera „realului”, pe când aserţiunile considerate contrafactive şi nonfactive, precum 
şi procesele dorite, realizabile, nonobligatorii sunt posibile (nonreale). Dacă însă 
corelăm cele două axe, descrierea şi îndeosebi identificarea semnificaţiilor 
modurilor personale devine mai clară şi mai eficientă. Asociinei operatorii modali 
relativizaţi cu cei nonrelativizaţi (respectiv, „vorbitorul X sau „colectivitatea din 
care face parte X”), sistemul modurilor verbale poate fi descris în cadrul următor: 

ÎMAGINA___| i CREDE. + a ata e e E 


roces imaginat proces incert, probabil proces cert / proces exclus 
contrafactiv (fals) nonfactiv activ (adevărat) 
(X îşi închipuie” |(,, X consideră, nu este convins” / („X are convingerea”, 
/ „se imaginează”) |,,se consideră, nu există convingerea”) | cunoaşte” / „există 
condiţional convingerea”, „se cunoaşte”) 
conjunctiv indicativ 


proces obligatoriu 
interzis 


proces 
efectuat 


proces dorit, 
intenționat 


proces 
nonobligatoriu / 
ermis 


(„ X doreşte” / 
„se doreşte”) 


„există condiţiile, 
premisele”) 


permite”) 
[conjunctiv] 
hortativ 


conjunctiv 


În cele ce urmează vor fi prezentate inventarul formelor. şi structura 
morfematică ale fiecărui ansamblu în parte, semnificaţiile (,„valorile”) modale şi 
relaţiile dintre diferitele moduri. Nu se va face referire — decât tangenţial — la 
caracteristicile care privesc aspectul, timpul, persoana şi. numărul, urmând ca 
acestea să fie discutate în subcapitole separate. 


2. INDICATIVUL 


Indicativul este modul personal alcătuit dintr-un ansamblu complex de forme 
atât sintetice, cât şi analitice, care exprimă informaţii legate de situarea temporală a 
proceselor comunicate şi, simultan, informaţii referitoare la persoană şi număr 
(vezi Timpul, Numărul și persoana). 


Există două posibilități de a înregistra formele de persoană şi de 
număr: unele gramatici folosesc numerotarea prin cifre latine, altele, prin 
cifre arabe. În cele ce urmează se va utiliza notarea cu cifre arabe, păstrând 
următoarele corespondențe: persoana | = persoana I singular; persoana 2 = 
persoana a I-a singular; persoana 3 = persoana a III-a singular; persoana 4 = 
persoana I plural, persoana 5 = persoana a H-a plural; persoana 6 = persoana 
a IH-a plural. 


Redat prin forme de indicativ, procesul comunicat este considerat „real”. 
Vorbitorul îşi asumă atât cunoaşterea, cât şi efectuarea acțiunii, a evenimentului 
Sau existența stării codificate prin formele verbale. Totuşi, cunoaşterea şi punerea 

în act este nuanțată în funcţie de forma verbală de timp prin care este specificat 
procesul Comunicat şi, totodată, prin selectionarea tipului de act comunicativ 
(asertiv, interogativ, injonctiv, dubitativ ctc.), realizat prin diferite mijloace — 
segmentale (unităţi lexicale) sau suprasegmentale (contururi intonaţionale). De 
pildă, un proces exprimat prin formele de viitor este prezentat ca fiind mult mai 
puțin cert decât un proces specificat prin formele de prezent. De asemenea, prin 
utilizarea prezentului în enunţuri asertive, efectuarea procesului este redată ca fiind 
mai sigură decât dacă aceeaşi formă verbală este folosită în enunţuri interogative. 

Prin existenţa paradigmei temporale complete, indicativul se opune celorlalte 
moduri personale. În acelaşi timp însă, prin valorile modale intră în relaţii 
complexe cu acestea: de exemplu, prin viitor, indicativul se apropie de prezumtiv şi 
de condițional. Aşadar, descrierea semnificaţiilor modale ale indicativului impune 
luarea în considerare, pe de o parte, a semnificaţiilor timpurilor sale şi, pe de altă 
parte, a relaţiilor cu celelalte moduri personale (vezi Timpul, 1-8). 


3. CONDIŢIONALUL 


3.1. Inventar de forme şi structură morfematică 


Condiţionalul (numit în unele gramatici şi potenţial) prezintă două serii de 
forme analitice: condiţionalul prezent și condiţionalul perfect. 

Condiţionalul prezent este alcătuit din două componente. Primul 
component este un element (afix) mobil / liber, purtător al informaţiilor de 
persoană şi de număr, cu omonimie între persoanele 3 şi 6: aş, ai [ai], am, ați [aț], 
ar. Al doilea element este o secvenţă fonică omonimă cu infinitivul, purtătoare a 
radicalului verbal. Aşadar, condiţionalul prezent are următoarele forme: 


1. aş cânta 1. aș apărea l. aş aşterne 

2. ai cânta [ai cânta] 2. ai apărea [aï apărea] 2. ai aşterne [ai aşterne] 
3. ar cânta 3. ar apărea 3. ar aşterne 

4. am cânta 4. am apărea 4. am aşterne 

5. aţi cânta [aţi cânta] 5. aţi apărea laţapărăa] 5. aţi aşterne [ať aşterne] 
6. ar cânta 6. ar apărea 6. ar aşterne 

l. aş acoperi l. aş citi 1. aş cobori [aş coborâ] 
2. ai [ai acoperi] 2. ai citi [ai citi] 2. ai cobori [ai coborâ] 
3. ar acoperi 3. ar citi 3. ar cobori A 

4. am acoperi 4.amciti — 4. am cobori l i 
5. aţi acoperi [aţ acoperi] 5. ași citi [aţ citi] 5. ați cobori laţ coborâ] 
6. ar acoperi 6. ar citi 6. am cobori 

1. aş hotărî |. aş merge i l. aş rupe 

2. ai hotărî [aï hotărâ] 2, ai merge [ai merğe] 2. ai rupe [ai rupe] 

3. ar hotărî 3. ar merge 3. ar rupe 

4. am hotări 4. am merge i 4. am rupe r 

5. ați hotărî [aţi hotărâ] 5, aji merge [aț' merğe] 5. ați rupe [aţ rupe] 

6. ar hotărî 6. ar merge 6. ar rupe 

Adverbul de negaţie se plasează înaintea afixului mobil: nu aş veni. În afara 
formei atone de pronume personal de persoana 3 feminin, acuzativ, care se situează 
după cel de-al doilea component al formei verbale, cliticele pronominale se aşază 
înaintea afixului mobil, după adverbul de negaţie: (nu) ar supăra-o, (nu) ar deranja- 
o, dar (nu) m-aş juca, (nu) s-ar supăra, (nu) i-am povesti, (nu) l-ar deranja. 

Cele două componente se pot disocia prin intercalarea (semi)adverbelor de 
tipul mai, cam, tot, punctul de jonctură situându-se după afixul mobil: aş tot juca, 
ai mai apărea, ar cam veni. 

În limbajul ncîngrijit actual se întâlnesc şi situaţii în care 
(semi)adverbele sunt plasate înaintea afixului mobil, având ca efect 


construcții precum fot aş juca, cam aş apărea sau mai aş veni, 
nerecomandate de norma academică. 


Componentele condiționalului prezent pot fi disociate şi prin postpunerea 
elementului mobil. Formele cu elementul mobil postpus sunt foarte rare în limba 
română actuală. Ele apar, de cele mai multe ori, în construcții aproape fixate, cu un 
pronunțat caracter afectiv, proprii limbajului popular şi familiar: Mira-m-aş!, 
Mânca-l-ar mama!, Arde-te-ar focul!, Bată-te-ar norocul! Ducă s-ar pe pustii!. 


În structuri de acest fel pot fi folosite, cu valoare stilistică (poetică sau 
arhaică), forme ce conservă infinitivul lung cu valoare verbală: cântare-aş, 
închinare-aş. (vezi Forme verbale nepersonale, 2.2.2.1). Când între cele 
două componente inversate se intercalează un clitic pronominal, infinitivul 
lung nu este permis: închina-m-aş. 


Condiţionalul perfect este alcătuit din trei componente. Primul este un 
element mobil, un afix liber, identic cu cel de la condiţionalul prezent atât în ce 
priveşte forma, cât şi în ce priveşte rolul de purtător al informațiilor de persoană şi 
de număr. Al doilea element este un formant omonim cu infinitivul verbului a fi. Al 
treilea element este un formant identic cu participiul invariabil. Prin urmare, 
condiționalul perfect prezintă formele următoare: 


1. aş fi cântat l. aş fi apărut l. aş fi aşternut 
2. ai fi cântat 2. ai fi apărut 2. ai fi aşternut 
3. ar fi cântat 3. ar fi apărut 3. ar fi aşternut 
4. am fi cântat 4. am fi apărut 4. am fi aşternut 
5. aţi fi cântat 5. ați fi apărut 5. ați fi aşternut 
6. ar fi cântat 6. ar fi apărut 6. ar fi aşternul 


3 


| 
2 
3 
4, 
5 
6 


. aş fi acoperit 


„ai fi acoperit 
„ar fi acoperit 
am fi acoperit 
„ați fi acoperit 
. ar fi acoperit 

l. aş fi citit 
2, ai fi citit 
3. ar fi citit 
4. am fi citit 
5. afi fi citit 
6, ar fi citit 


. aş fi coborât 


ai fi coborât 


„ar fi coborât 
„am fi coborât 
„aţi fi coborât - 
„ar fi coborât 

|. aş fi hotărât |. aş fi mers 1. aş fi rupt 
2. ai fi hotărât 2. ai fi mers 2 ai fi rupt 
3. ar fi hotărât 3. ar fi mers 3. ar fi rupt 
4. am fi hotărât 4. am fi mers 4. am fi rupt 
5. ați fi hotărât 5. afi fi mers 5. ați fi rupt 
6. ar fi hotărât 6. ar fi mers 6. ar fi rupt 


Ca şi în cazul formelor de condiţional prezent, adverbul de negație precedă 
afixul mobil: nu aş fi jucat. Cliticele pronominale se plasează înaintea afixului 
liber (după adverbul de negație): (nu) m-aş fi jucat, (nu) s-ar fi supărat, (nu) i-am fi 
povestit, (nu) l-ar fi deranjat. Dacă cliticul are forma de persoana 3 feminin, 
acuzativ, el se aşază după al treilea component: ar fi supărat-o, ar fi deranjat-o. 

Componentele se pot disocia numai prin intercalarea (semi)adverbelor mai, 
cam, tot, punctul de jonctură situându-se după afixul mobil şi înaintea 
componentului fi: aş tot fi cântat, ai mai fi apărut, ar cam fi mers. 


La fel ca şi în cazul formelor de prezent, nu este recomandată situarea 
(semi)adverbelor înaintea afixului mobil: “cam aş fi cântat sau * mai aş fi venit. 


3.2. Valori modale 


Condiţionalul reprezintă o formă verbală foarte des utilizată în limba română 
actuală. Frecvența extrem de ridicată a condiţionalului se datorează în primul rând 
valorilor modale care acoperă sfera posibilităţii, cu diferitele ei grade (vezi supra, 1). 

In funcţie de context, condiţionalul realizează două valori modale situate pe 
axa IMAGINA — CREDE — ŞTI — EXISTA şi două valori modale situate pe axa VREA — 
POATE; 2— TREBUIE — FACE., Dintre cele patru valori, două situează condiţionalul la 
limita din stânga a ambelor axe, exprimând procese considerate nonreale, false 
(zona lui IMAGINA) şi, respectiv, dorite (zona lui VREA), iar celelalte redau procese 
incerte, probabile (zona lui CREDE) şi respectiv, realizabile (zona lui POATE). 

În cadrul dispoziţiei modurilor personale condiţionalul se asociază cu 
prezumtivul, purtând semnificaţia „X consideră, dar nu e convins” / „se consideră, 
dar nu există convingerea” (specifică modalului CREDE) şi poate fi substituit prin 
conjunctiv. Prin semnificaţia lui, condiţionalul se disociază, pe de o parte, de 
imperativ (care se defineşte ca posibil obligatoriu) şi, pe de altă parte, de indicativ, 
care se defineşte ca „real” (existent / efectuat). 

3.2.1. Pentru semnificaţia circumscrisă lui IMAGINA (proces considerat fals: 
„X îşi închipuie că...”, „se imaginează că... i contextul tipic este construcția 
comparativă introdusă prin conectorii ca şi cum, ca şi când. 


În enunţul Ana se poartă cu Andrei ca şi când acesta n-ar mai fi 
călătorit cu avionul. se face presupunerea că Andrei nu se află pentru prima 
oară în situaţia descrisă, ci, dimpotrivă, a trecut cel puțin o dată printr-o 
experiență de acest gen; conectorul ca şi când imprimă enunţului cu forma 
verbală de condiţional o valoare „contrafactivă”, altfel spus, situaţia 
comunicată în enunţul menţionat este prezentată ca falsă, neadevărată. 


n registre stilistice diferite ale limbii române, 


Citatele de mai jos, alese di qi 
lim nonadevărat”, („contrafactiv”) 


ilustrează semnificația „imaginat”’, , 

Glasul i se pogora tremurător ca şi cum ar fi mărturisit o taină sau îngânat 
o rugă. (Mateiu I. Caragiale, Craii); i 

Și când gândesc la viaja-mi îmi pare că ea cură / Incet repovestită de o 
străină gură, / Ca şi când n-ar fi viafa-mi, ca şi când n-ar fi fost. (M. Eminescu, 
Melancolie); 

Criticul nu e Dumnezeu, chiar dacă unii se comportă ca şi cum ar fi. (Rlit, 
2003). 

Pentru a exprima aceeaşi semnificaţie, în context cu formele condiţionalului 
poate apărea şi (de) parcă (conector sau marcă exclamativă): 

Şi iar pac! paf! până la a din urmă, pe când cocoana se scutură la fiecare, 
parcă ar arde-o cu un bici de foc. (|. L. Caragiale, Două loturi); 

Tema muzicală a lui Nino Rota capătă un nou patos, parcă şi-ar deschide 
aripile, parcă şi muzica s-ar întoarce acasă. („Dilema”, 2003); 

De parcă nu s-ar fi vorbit de ea niciodată! (Rlit, 2003); 

Parcă nu l-ai cunoaşte!. 


Spre deosebire de ca şi cum sau de ca şi când, (de) parcă nu însoţeşte 
exclusiv forme de condițional, ci apare şi în context cu indicativul: Merge 
(de) parcă pluteşte. 


De asemenea, şi verbe epistemice (ca a imagina, a-şi închipui sau substantive 
precum impresia) se asociază condiționalului ce exprimă aserțiuni „contrafactive” 
(considerate false), aşa cum se poate observa în textele care urmează: 

Imaginaţi-vă un june îndrăgostit lulea de o domnişoară, care i-ar mărturisi 
acesteia că o iubeşte numai în ziua ei de naştere! (Rlit, 2003); 

N-am avut niciodată impresia că ar scoate ceva din asemenea epave ale 
oceanului-timp. (M. Sadoveanu, Creanga de aur). 

3.2.2. Prin formele de condiţional se exprimă şi procese situate pe primul loc al 
axei deontice (VREA — POATE, > — TREBUIE). Procesele comunicate sunt prezentate ca 
dorință sau ca intenţie. Un enunț ca Dan ar cânta. exprimă faptul că Dan nu 
„acţionează” într-un anume fel, ci are numai dorința sau intenţia de „a cânta”. În 
această situaţie condiţionalul actualizează semnificaţia de optativ (deziderativ). 

Semnificaţia de proces dorit este mai evidentă în cazul formelor de persoana 
1 şi 4, unde implicarea vorbitorului este marcată mai puternic. Compară: Te-aş lăsa 
şi mi-e cu jale, / Te-aş iubi şi nu-ndrăznesc! (G. Coşbuc, Gazel), Te-aş culege, rigă 
blând...[...] Lasă. — Aşteaptă de te coace. (I. Barbu, Riga Crypto) cu Odaia mea 
mă înspăimântă / Aici n-ar Sta nici o iubită. (G. Bacovia, Singur). 

Condiţionalul realizat ca optativ (condiționalul-optativ) este ocurent în 
propoziţii independente nemarcate afectiv (/leana ar pleca / ar fi plecat la mare în 
această vacanţă.), în propoziţii exclamative (Ce-aş mai mânca o ciocolată!, Ce-aş 
mai fi mâncat o ciocolată!, De-ar ploua puţin! / De-ar fi plouat puţin!, Cum te-aş 
mai răsfăța! / Cum te-aş mai fi răsfățat!), dar şi în propoziţiile regente sau în 
subordonate de felul: 

Aş urca greul cerurilor goale / Şi munţii lunii până-n pisc. / Am rămâne 
în lună, pe disc, / Să arăm văile de tibişir, / Să semănăm lămâiță şi calomfir. 
(T. Arghezi, Mirele); 

Sclavele mele râd şi-mi arată că m-ar învăţa bucuroase practicile lor. 
(M. Sadoveanu, Creanga de aur). 

Cu semnificaţia de proces dorit, condiţionalul-optativ apare în urări, în 
imprecaţii şi blesteme: 

Usca-s-ar izvoarele toate şi marea, / Şi stinge-s-ar soarele ca lumânarea. 
(T. Arghezi, Blesteme); 

Vedea-te-aş în vreo fițuică [...] / Lăuda-te-ar Bogdan-Duică / Și pupa-te-ar 
Popa lapă! (G. Topârceanu, Parodii originale). 

Această utilizare a condiţionalului este pusă în evidenţă în limbajul curent, 
unde, cu valoarea modală menţionată (de optativ), condiţionalul este ocurent în 
structuri fixe, uneori în acelaşi context cu subjonctivul-hortativ: Arde-l-ar focul 
(să-l ardă)!. Mânca-i-ar pământul (să-i mănânce)!, Pupa-te-ar mama (să te 
pupe)! (vezi infra, 3.3.2, 6.3.1). 

3.2.3. Prin formele de condiţional se pot exprima şi procese a căror existenţă / 
desfăşurare este probabilă, virtuală. Această valoare a condiţionalului se 
integrează pe axa epistemică asociindu-se operatorului CREDE. Condiţionalul cu 
semnificaţia modală „X consideră, dar nu are convingerea” / „se consideră, dar 
nu există convingerea” apare atât în propoziţii principale independente sau regente, 
cât şi în subordonate. 

3.2.3.1. Incertitudinea legată de desfăşurarea unui proces posterior enunţării 
se observă clar în propoziţii interogative (directe sau indirecte) în care predicatul 
are formă de condiţional: 

Oare ar veni şi el cu noi?; 

Ar veni, n-ar veni ?; 

Nu ştiu dacă ar veni sau n-ar veni. 

Şi în contextele care exprimă estimări ale vorbitorului în legătură cu anumite 
situaţii comunicate condiţionalul poartă semnificaţia „incertitudine”: 

O altă problemă ar fi creşterea prețului petrolului, care ar antrena o 
majorare generală de prețuri. Este greu să fac o estimare, dar efectele ar fi 
considerabile. („Adevărul”, 2003). 

3.2.3.2. Folosit în relatarea spuselor cuiva, condiţionalul exprimă aceeaşi 
semnificaţie de proces aflat în sfera virtualităţii realizate ca îndoială. In această 
situaţie condiţionalul specifică o atitudine de distanţare faţă de afirmaţiile relatate, 
opunându-se astfel indicativului. Prin utilizarea formelor de condițional se redă 
atitudinea rezervată a vorbitorului asupra sincerităţii celui care face afirmaţia sau se 
implică faptul că afirmaţia este probabilă, dar nu există convingerea veridicităţii ei. 
Enunţul Un ofițer MApN ne-a declarat că ar fi vorba despre muncitori civili aduşi 
să construiască barăci. (EZ, 2003) este preferat formulării: Un ofițer MApN ne-a 
declarat că a fost vorba despre muncitori civili aduşi să construiască barăci., 
tocmai pentru că primul exprimă îndoiala asupra afirmațiilor redate. atn 

Alteori condiționalul evocă doar imposibilitatea stabilirii adevărului celor 
afirmate: : l MID 

La veneticul acesta necunoscut, despre care se ZVonise C4 nu-şi destăinuia 
obârşia pentru că ar fi fost prea joasă, se învederau tocmai dimpotrivă, trupeşte şi 
sufletește, semnele unei înalte stirpe în cădere. (M. Caragiale, Craii); 

Se vorbeşte despre kezari cum că ar fi supuşi gâdei. (M. Sadoveanu, 
Creanga de aur); 

Numai că în timp ce marea, ce S-ar găsi undeva la miazănoapte, e o simplă 
probabilitate, „vântul din sud” taie în două jumătăţi, aproape precise, anul. 
(O. Paler, Deşertul). 

3.2.3.3. Formele de condiţional sunt folosite şi în redarea proceselor a căror 
existenţă / desfăşurare este presupusă de către vorbitor. Semnificaţia „proces situat 
în sfera credibilităţii ca presupunere” este marcată şi de prezenţa în context a unor 
componente care exprimă probabilitatea: 

Chemat să ne călăuzească paşii în ceasul de faţă, el s-ar sufoca, probabil, 
de nesfârşita mizerie morală ce curge din noi. (Rlit, 2003); 

Cine ar fi văzut figura lui neica Stavrache, presupunând că acela ar fi fost 
om deprins să descifreze înţelesuri din chipurile omeneşti, ar fi rămas în mirare. 
(LL. Caragiale, În vreme de război). 

Semnificaţia modală de probabilitate („X consideră, nu este convins” / „se 
consideră, nu există convingerea”) este evidenţiată şi prin forme de condiţional 
însoțite de conectori nedefiniţi: 

Surpriza generală [...] este că, spre final, constati că din aceste detalii s-a 
conturat un portret esenţial al invitatului, ca o piatră prețioasă, la fel de 
interesantă din orice parte ar fi privită. („Adevărul”, 2003); 

La belșugul de abanos şi de mahon [...] iubirea de flori a chiriaşului, 
împinsă până la patimă, adăuga o nebunească risipă de trandafiri şi de tiparoase ce, 
[...] oricând am fi venit, puneau locuinţei pecetea de lux ales. (M. Caragiale, Craii); 

Unde-a plecat, călare, Făt-Frumos, / De nu se mai zăreşte nicăierea, Í 
Oricât şi-ar pune soarele puterea, / Oricât s-ar scobori luna de j Jos: ? (T. Arghezi, 
Făt- Frumos). 

Între relatarea cu o anumită distanță a unor procese şi redarea situațiilor 
aflate în sfera presupuneri există o subtilă diferenţă pe care citatul următor o 
ilustrează: 

Se spunea cum că ar fi fost bolnavă. Alţii chibzuiau că i-ar fi i poruncit 
Împăratul să stea în ghinekeu, ca să nu s-arate dintr-odată două Împărătese. 
(M. Sadoveanu, Creanga de aur). 

3.2.3.4. Verbul la condiţional poate exprima o ipoteză, o supoziţie de care 
depinde realizarea („punerea în act”) a unui alt proces. Această valoare este 
specifică pentru construcţiile de tipul Dacă n-ar fi nu s-ar povesti., numite în 
gramaticile curente „condiţionale”. În astfel de structuri verbele exprimă procese 
legate între ele prin raportul de condiţie, manifestat prin conectorul dacă 
(Şi echivalentele sale). Situaţia redată în subordonată este probabilă, ipotetică. 
Similare construcţiilor condiţionale sunt şi structurile „concesive” de tipul Chiar 
dacă n-ar fi tot s-ar povesti. (vezi II Circumstanţialul condițional, Circumstanţialul 
concesiv). În această împrejurare sintactico-semantică valoarea formei verbale 
discutate este cea de condițional propriu-zis. Semnificaţia discutată este foarte 
frecventă şi apare în diverse tipuri de texte: 

Dacă Domnul meu s-ar fi înduplecat să-şi aibă somnul numai lângă mine, 
nimeni n-ar fi aflat niciodată vorbele rostite. (M. Sadoveanu, Creanga de aur); 

Dacă ochilor tăi le-ar plăcea / Nevăzutul şi neştiutul, ai putea / Veni la 


mine, parcă, / Şi te-ai lăsa primejdiei din barcă. / Şi nu te-ai mai gândi la nimic. 
(T. Arghezi, Haide); 

Dacă în spiritul aceloraşi valori ar fi continuu trăit şi prezentul cotidian, 
drame ca acelea ale biografiei sale nu ar fi fost şi n-ar mai fi posibile. (Rlit, 2003). 

In structuri de felul celor menţionate sunt puse în corelaţie două procese 
probabile. Condiţionalul propriu-zis apare şi în construcţii care exprimă corelaţia 
dintre un proces probabil şi un proces real”, sigur (vezi şi infra, 3.2.4). 

3.2.4. Cu valoarea lui POATE, verbul cu formă de condiţional exprimă un 
proces posibil, realizabil, în condiţiile existenţei unor premise necesare (capacitate 
mentală sau emoţională, circumstanțe favorabile). Procesul specificat prin 
condițional prezintă un grad mai mare de posibilitate decât cel specificat prin 
condiţional-optativ (care exprimă „dorinţa” / „intenţia”). În acelaşi timp, cu această 
valoare, condiţionalul se opune imperativului ale cărui trăsături de bază sunt 
„obligatoriu”, interzis”. Spunem că, în această situaţie, forma verbală discutată 
actualizează valoarea de condiţional-potenţial. 

Formele de condiţional-potenţial sunt ocurente în diferite tipuri de enunţuri 
(în propoziţii independente, deseori incidente (vezi infra, a), în propoziţii 
exclamative (vezi infra, b), în interogative reale (directe) sau retorice (vezi infra, 
c), în propoziţii subordonate (vezi infra, d): 

(a) Pe o bucată de drum am văzut (desprinse, ai fi zis, de-a dreptul din 
Hitchcock) stoluri nesfârşite de păsări negre, care zburau pe o parte şi alta a 
autostrăzii. („Dilema”, 2003); 

(b) Ce s-ar simplifica lucrurile! (Rlit, 2003); N-aş fi fost bună de profesoară 
pentru nimic în lume! (Rlit, 2003); 

(c) Cine ar crede aşa ceva?; S-ar simplifica astfel lucrurile oare?; 

(d) Rolul diplomaţiei culturale este să propună diasporei valori la care ea nu 
ar avea altfel acces. (,„Dilema”, 2003), Cine ştie dacă aş fi fost bună de 
profesoară! Întreba dacă astfel s-ar simplifica lucrurile. 

În contexte de acest fel formele verbale poată semnificaţia construcţiilor 
alcătuite cu operatorul modal a putea: ai fi zis = „ai putea zice” ; n-aş fi fost bună = 
„n-aş fi putut să fiu bună”; cine ar fi crezut = „cine ar fi putut crede”; s-ar 
simplifica lucrurile = „lucrurile s-ar putea simplifica”; nu ar avea acces = „nu ar 
putea avea acces”. 

Cu aceeaşi valoare, ipotetică, formele de condițional-potențial însoțite de 
negație apar în structuri contrastive, aflate în raport logico-semantic adversativ cu 
enunţuri în care verbele au forme de indicativ. Este felul în care se poate exprima 
ipoteza explicativă: 

E adevărat, şi nu pentru că mi-ar fi frică de asta, ci pur şi simplu pentru că 
nu mă interesează asemenea lucruri. (OC, 2003); 

De câţiva ani buni, un mare actor român nu mai joacă. Nu că i-ar fi slăbit 
puterile ori că şi-ar fi sleit zestrea de talent. Dimpotrivă, e la fel de proaspăt ca de 
când îl cunosc. (Rlit, 2003). 

În ce priveşte ocurenţa condiţionalului-potenţial în propoziţii principale 
regente se cuvine menţionată situaţia specială a construcţiilor de tipul celor 
înfăţişate mai sus: Dacă n-ar fi, nu s-ar povesti., Dacă n-ar fi întristarea, n-ar fi 
nici bucuria. (vezi supra, 3.2.3.4). Realizarea sau nonrealizarea procesului 
exprimat în subordonata condiţională implică posibilitatea sau imposibilitatea 
„punerii în act” a procesului specificat în regentă. Aşadar, efectuarea procesului 
codificat în regentă se află sub rezerva îndeplinirii celuilalt proces de care este 
legat prin relaţia logico-semantică de tipul „dacă...atunci”. În textul de mai jos, 
condiţionalul din regenta construcţiei şi verbele cu formă de conditional din 
principale pot fi echivalate cu construcții modalizate (cu verbul a putea sau 
expresia adverbială e posibil): Dacă asemenea braţ ar rămânea al ortodoxiei, 
atunci tăria Bizanțului ar spori [= „e posibil să sporească”]. Ar mai rămânea 
deschise [= „e posibil, se poate să rămână deschise”] şi alte răni, dar pentru acelea 
s-ar găsi vraci [= „e posibil să se găsească vraci”]. (M. Sadoveanu, Creanga de aur). 

De asemenea, condiţionalul-potenţial este ocurent şi cu forme de gerunziu 
sau de conjunctiv, care intră în concurență cu valoarea de condiţional propriu-zis: 

Stând cineva să cugete la soarta Paşadeştilor-Măgureni, ar zice că asupra 
neamului lor apăsa o neagră afurisenie. (M. Caragiale, Craii); 

Tot viforul care urla în noaptea grozavă să fi năpădit dintr-o dată în feasta 
lui Stavrache, nu l-ar fi clătinat mai cu putere decât înfăţişarea şi vorbele acestea! 
(|. L. Caragiale, În vreme de război). 

Semnificaţia modală de „proces condiționat” este confirmată uneori prin 
diferite mijloace contextuale. De obicei, această semnificaţie este marcată prin 
Structuri cu propoziţii adversative în care apare un alt verb, la modul indicativ. 
Astfel sunt puse în relaţie două procese — unul probabil, incert (exprimat prin 
condiţional) şi celălalt, real, cert (exprimat prin indicativ): - 

Carol al II-lea ar fi fost un bun rege, dacă vremurile ar fi fost altele. Dar 
vremurile au fost cele care au fost şi amintirea şi moştenirea lăsate de Carol al II-lea 
Sunt astăzi discutabile din perspectiva eficienţei sale politice. (,,22”, 2003); 

Dacă aş fi unul dintre acei autori care se respectă şi sunt foarte respectati, 
aş încheia povestea mea astfel... [...] Dar... fiindcă nu sunt dintre acei autori, 
prefer să vă spun drepr: după scandalul de la bancher, nu ştiu ce s-a mai întâmplat 
cu eroul meu şi cu madam Popescu. (1. L. Caragiale, Două loturi). 

Condiţionalul-potenţial apare şi în regentele unor propoziţii de alt tip: Dar 
când te-am pierde, Doino, / Ai cui am rămânea? (G. Coşbuc, Doina). 

3.2.5. Condiţionalul este folosit uneori pentru a reda o atitudine de menajare 
a interlocutorului. Astfel, prin forma de condițional se poate exprima caracterul 

-evaziv al unui răspuns ([Ai timp? Aş avea.). De asemenea, utilizate la forma de 
condiţional, verbele care exprimă dorinţa, preferința, cererea, necesitatea, 
permisiunea exprimă o atenuare a intenției: vreau vs aş vrea; prefer vs aş prefera; 
vă rog VS v-aş ruga, se cuvine VS s-ar cuveni, îmi permit vs mi-aş permite. 
Condiţionalul asociază şi altor verbe aceeași semnificație modală atenuată, 
utilizarea condiţionalului inducând şi semnificaţia tipică pentru POATE» (cererea / 
acordarea permisiunii: „dacă mi-aţi permite”): 

Pe lângă toate acestea, eu aş mai propune o explicaţie fără nici un haz şi 
complet incorectă politic: nu ne plac lucrurile frumoase. („Dilema”, 2003); 

Aş cita aici un fragment dintr-un studiu călinescian. (Rit, 2003); 

V-aş contrazice, a fost tot ce-am reuşit să îngaim. (O. Paler, Deşertul). 


3.3. Relaţia cu alte moduri 


l 3.3.1. In construcțiile de tipul dacă... atunci condiționalul perfect propriu-zis 
intră în relație de sinonimie cu indicativul imperfect: 

Ar fi ars, probabil, şi casa dacă nu săreau vecinii cu găleți cu apă. 
(O. Paler. Deşertul); 

Ar mai fi trăit încă bine, dacă nu i se întâmpla lui Cănuţă să moară. 
(|. L. Caragiale, Cănuţă, om sucit), 

In aceleaşi structuri, condiţionalul-potenţial prezent este concurat de 
indicativul prezent: | 

Dacă binevoieşti a-mi da slobozenie, precum e rânduiala, eu m-aş întoarce 
acolo şi aş intra la ascultare la sfântul Pantelimon. (M. Sadoveanu, Creanga de aur). 

3.3.2. Intre condiţional şi conjunctiv este o relaţie complexă (vezi şi infra, 
6.3.1). 
Unele verbe care se construiesc atât cu indicativul, cât şi cu subjonctivul (de 
pildă, a se mira că / să..., a se bucura că / să...), când au formă de condiţional, 
impun verbului subordonat forma de conjunctiv: 

M-aş fi mirat, Dumnezeu să-l ierte, să-l găsesc la loc... Sfinția-ta nu l-ai 
cunoscut pe răposatul Cănuţă...om sucit. (1. L. Caragiale, Cănuţă, om sucit); 

M-aş bucura să fie adevărat ce spui şi dacă este, explicaţia e foarte simplă: 
îmi place ce fac. (As, 2003). 


Verbele care permit numai selecţia formei de indicativ a verbului 
subordonat nu reacţionează la fel. De pildă, spunem: aud că..., dar şi aş auzi 
Că... consider că.. dar şi aş considera că., a răspuns că... dar şi ar 
răspunde că... etc. 


Condiţionalul-optativ apare adeseori în context cu forme de conjunctiv, 
având aceeaşi valoare modală. Sunt structuri ce constituie un tipar specific al limbii 
române: 

Și d-l Stavrache, urmat de fetiță, trece-n prăvălie bolborosind: Scrie-v-ar 
popa să vă serie, de pârliţi! (1. L. Caragiale, In vreme de război). 

În construcţii de tipul „dacă... atunci”, condiţionalul (propriu-zis) perfect este 
concurat de conjunctiv: i Ş | ; 

Să nu mai fi fost zi deloc ca să fi rămas mereu împreună, rău nu mi-ar fi 
părut; cu dânsul nu mi s-ar fi urât o veşnicie. (M. Caragiale, Craii). 
3.3.3. Condiţionalul propriu-zis poate fi substituit prin gerunziu: 

Dându-mi din ochiul tău senin / O rază dinadins, / In calea timpilor ce vin / 

O stea s-ar fi aprins. (M. Eminescu, Pe aceeaşi ulicioară...). 


3.4. Caracteristici temporale 

temporale ale formelor de condiţional sunt similare 

indicativ şi, respectiv, ale perfectului indicativ: 
a prezentului condițional este [Simultaneitate / 


În general, semnificaţiile 
cu semnificaţiile prezentului 
trăsătura temporală prototipică 

Coincident faţă de momentul enunţării, (19)], iar cea a perfectului condiţional este 
[Anterioritate faţă de momentul enunțării, (to)] (vezi Timpul 9, 12). De altfel, 
trăsăturile temporale sunt puse în valoare contextual. Condiţionalul prezent este 
coocurent cu forme verbale de indicativ prezent şi, uneori, cu adverbe temporale 
tipice pentru zona prezentului: 

Insuportabil prin luciditate şi francheţe acum o sută douăzeci de ani, el ar fi 
măcar la fel de incomod şi acum, având toate şansele să înfunde puşcăria, precum 
atunci a înfundat ospiciul. (Rlit, 2003). 

Condiţionalul prezent specifică şi procese ulterioare situației de comunicare, 
fiind astfel corespondentul viitorului indicativ (cu trăsătura [Posterioritate faţă de 
to]): 

Mâine aş face o plimbare în parc.; 

Dacă anul următor ar avea câteva săptămâni libere, s-ar mai relaxa.; 

În viitor s-ar simplifica lucrurile oare?. 

De asemenea, valoarea modală realizată de condiţional-optativ în urări, 
imprecaţii şi blesteme proiectează procesul în zona semantică a viitorului: 

Ei, auzi ! Vedea-i-aş mari, / Parcă trece-adunătură / De tătari ! (G. Coşbuc, 
larna pe uliţă). 

Condiţionalul trecut este coocurent cu forme de indicativ perfect (compus, 
simplu, imperfect, mai-mult-ca-perfect): 

Aveam impresia că o aud plângând, aş fi alergat spre ea, dar nu mai 
puteam. (As, 2003). 

Uneori formelor verbale li se asociază adverbe sau expresii adverbiale 
specializate pentru zona trecutului: Ieri aş fi mers la teatru., Cu o săptămână în 
urmă aş fi acceptat oferta. 

Trăsăturile temporale sunt evidente în contexte în care cele două forme (de 
condițional prezent şi de condiţional perfect) sunt coocurente: 

După ce ar fi prigonit acest demon dintre dregătorii cei mari, ar veni 
rândul altora. (M. Sadoveanu, Creanga de aur). 

În propoziţii subordonate, formele de condiţional au aceeaşi valoare 
temporală: condiţionalul prezent exprimă procese situate în zona semantică a 
prezentului sau a viitorului, iar condiţionalul trecut redă procese plasate în sfera 
trecutului. Punctul de reper temporal este însă stabilit prin verbul din regentă: 

— condiţionalul prezent exprimă un proces simultan sau posterior celui 
specificat prin verbul regent: Spune (a spus, va spune) că ar veni acum / mâine., 
Este (a fost, va fi) opinia pe care aş susține-o (în momentul de fată şi în viitor); 

— condiţionalul perfect specifică acțiuni, evenimente sau stări anterioare 
celor exprimate prin verbul regent; în același timp, condiţionalul perfect are 
semnificaţia modală [proces nerealizat]: Abia acum citeşte cartea pe care ar fi 
Savurat-o în copilărie., Acum sunt de părere că în tinerețe aş fi avut mai multă 
energie pentru acest tip de activitate., 

— condiţionalul propriu-zis redă un proces anterior celui exprimat de verbul 
regent (cu sens de condiţional-potenţial): Dacă aş avea vacanţă, aş merge la mare., 
Dacă ai fi cerut, ți-aş fi dat. 


372 


CE Scanned with OKEN Scanner 


Caracteristicile temporale se neutralizează adeseori, formele de condițional 
trecut fiind purtătoare doar de valori modale. În textul de mai jos, de exemplu, 
forma de condiţional nu exprimă faptul că procesul (posibil, incert sau probabil) 
este situat în zona semantică a trecutului, asocierea cu adverbul astăzi făcând 
imposibilă interpretarea formei ca purtătoare a unei semnificaţii temporale; forma 
de condiţional exprimă numai ideea că procesul este probabil: 

Se spune că întreaga sa colecție de discuri pentru gramofon, distrusă în anii 
refugiului familiei regale din timpul primului război mondial, ar fi avut astăzi o 
valoare inestimabilă. (As, 2003). 

De altfel şi în „construcţiile condiţionale” (de tipul dacă... atunci) utilizarea 
condiţionalului-potenţial şi al condiționalului propriu-zis perfect specifică procese 
ipotetice, probabile: 

Dacă ai fi venit, te-ai fi distrat (— Dar nu ai venit şi nu te-ai distrat).; 

Poate că situaţia ar fi rămas neschimbată dacă între timp nu ar fi izbucnit 
războiul.(— Dar a izbucnit războiul şi situaţia s-a schimbat.). 


4. PREZUMTIVUL 


4.1. Inventar de forme şi structură morfematică 


Formele care alcătuiesc paradigma prezumtivului, toate analitice, derivă din 
viitorul anterior, din perfectul conjunctivului sau din perfectul condiționalului. 
Aşadar, prezumtivul se realizează prin serii de forme pentru fiecare timp, alcătuite 
— fiecare — din câte trei elemente componente. 

Paradigma prezumtivului prezent cuprinde patru serii de forme. Alcătuiesc 
o primă grupare seriile care prezintă în structura lor un formant omonim cu 
gerunziul: 

(a) Tipul formal de prezumtiv prezent cu cea mai frecventă utilizare este 
reprezentat prin structura: afixul mobil / liber, comun pentru toate verbele, realizat 
ca voi (oi), vei (ŭi, ei, -i, îl), va (0,a), vom (om), veţi (ăți, eți, îţi, ofi), vor (or) + 
afixul mobil / liber fi + o secvenţă fonică omonimă cu gerunziul: 


1. (v)oi fi jucând / lucrând / urând / apărând / începând / mergând / rupând 

2. vei (ăi, ei, -i, îi) fi jucând / lucrând / urând / apărând / începând / mergând / rupând 
3. va (o, a) fi jucând / lucrând / urând / apărând / începând / mergând / rupând 

4. vom (om) fi jucând / lucrând / urând / apărând / începând / mergând / rupând 
5. veţi (ţi, eţi, îţi, ofi) fi jucând / lucrând / urând / apărând / începând / mergând / rupând 
6. vor (or) fi jucând / lucrând / urând / apărând / începând / mergând / rupând 


1. (voi fi contribuind / adormind / citind 

2. vei (ăi, ei, -i, îi) fi contribuind / adormind / citind 
3. va (0, a) fi contribuind / adormind / citind 

4. vom (om) fi contribuind / adormind / citind B 
5. veți (ăți, eți, îți, ofi) fi contribuind / adormind / citind 
6. vor (or) fi contribuind / adormind / citind 

(b) Al doilea tip, cu o frecvenţă destul de ridicată în limba română actuală, 
prezintă două elemente identice cu primele componente ale formelor de condiţional 
perfect (aş fi, ai fi, aş fi etc.) şi un al treilea, identic cu gerunziul: 


l. aş fi jucând / lucrând / urând / apărând / începând / mergând / rupând 
2. ai fi jucând / lucrând / urând / apărând / începând / mergând / rupând 
3. ar fi jucând / lucrând / urând / apărând / începând / mergând / rupând 
4. am fi jucând / lucrând / urând / apărând / începând / mergând / rupând 
5. ați jucând / lucrând / urând / apărând / începând / mergând / rupând 
6. ar fi jucând / lucrând / urând / apărând / începând / mergând / rupând 
. aş fi contribuind / adormind / citind 

. ai fi contribuind / adormind / citind 

„ar fi contribuind / adormind / citind 

. am fi contribuind / adormind / citind 

. ați fi contribuind / adormind / citind 

. ar fi contribuind / adormind / citind 


A MN PUI NR = 


(c) Mai puţin utilizat este al treilea tip, format din două elemente identice cu 
primele componente ale conjunctivului perfect (să fi), urmate de o secvenţă fonică 
omonimă cu gerunziul: 


1.2.3.4.5.6. să fi jucând / lucrând / urând / apărând / începând / mergând / rupând 
].2.3.4.5.6. să fi contribuind / adormind / citind 


(d) Seriilor (tipurilor) înfăţişate mai sus, li se adaugă o structură cu un grad 
de utilizare înalt, care este în întregime omonimă cu viitorul de tipul o spera, o 
face. Această formă de prezumtiv, alcătuită din afixele nobile oi, ŭi, o (a), om, ăţi, 
(oți), or + un formant identic cu infinitivul, intră în concurenţă cu prezumtivul din 
seria (a): 


l. oi juca / părea / începe / citi / hotărî 

2. ăi (ei, -i, îi) juca / părea / începe / citi / hotărî 

3. o (a) juca / părea / începe / citi / hotărî 

4. om juca / părea / începe / citi / hotărî 

5. oji (eji, îţi, ăți) juca / părea / începe / citi / hotărî 
6. or juca / părea / începe / citi / hotărî 


Prezumltivul perfect se deosebeşte de prezumtivul prezent (seriile a = c) 
prin forma ultimului component, care este identic cu participiul. 

(a) Prima serie, frecvent utilizată pentru exprimarea valorilor modale- 
temporale specifice prezumtivului perfect, asociază forme omonime cu viitorul 
anterior: 

l. 
„vei (ăi, ei, -i, îi) fi cântat 

. va (0, a) fi cântat 

. vom (om) fi cântat 

. Veţi (ăți, eţi, îţi, ofi) fi cântat 
. vor (or) fi cântat 


AM Aa U N m ANAA UR 


NUP UN ø- 


CAUA WI e 


AnA WND = 


(v)oi fi cântat 


. (v)oi fi citit 

„vei (ăi, ei, -i, îi) fi citit 

. va (0, a) fi citit 

. vom (om) fi citit 

„veţi (ăţi, eţi, îţi, ofi) fi citit 
„vor (or) fi citit 


. (v)oi fi mers 

„vei (ăi, ei, -i, îi) fi mers 

. va (0, a) fi mers 

. vom (om) fi mers 

„veți (ți, efi, îţi, ofi) fi mers 
. vor (or) fi mers 


(v)oi fi apărut 


„vei (ăi, ei, -i, îi) fi apărut 

„va (o, a) fi apărut 

. vom (om) fi apărut 

„veţi (ăţi, efi, îți, ofi) fi apărut 
„vor (or) fi apărut 


. (voi fi coborât 

„vei (ăi, ei, -i, îi) fi coborât 

„va (0, a) fi coborât 

„vom (om) fi coborât 

„veți (ti, efi, îţi, oli) fi coborât 
. vor (or) fi coborât 


. (v)oi fi spart 

„vei (ăi, ei, -i, îi) fi spart 

. va (0, a) fi spart 

. vom (om) fi spart 

. veţi (ăţi, efi, îti, ofi) fi spart 
„vor (or) fi spart 


(b) A doua serie este omonimă paradigma condiţionalului perfect: 


. aş fi cântat 


. aş fi coborât 
„ai fi coborât 
„ar fi coborât 
. am fi coborât 
. ați fi coborât 
„ar fi coborât 


l. 


. ai fi cântat 2: 
. ar fi cântat 3 
. am fi cântat 4 
„aţi fi cântat 5 
. ar fi cântat 6 


AU AUN 


aş fi apărut 
ai fi apărut 


„ar fi apărut 
„am fi apărut 
„ați fi apărut 
. ar fi apărut 


„aş fi mers 
. ai fi mers 
. ar fi mers 
. am fi mers 
„ați fi mers 
„ar fi mers 


COU PP UN — 


NU PI DN = 


. aş fi citit 
„ai fi citit 
„ar fi citit 
. am fi citit 
„ați fi citit 
. ar fi citit 


. aş fi spart 
„ai fi spart 
. ar fi spart 
. am fi spart 


aţi fi spart 
ar fi spart 


(c) A treia serie, alcătuită din forme identice cu formele de subjonctiv 
perfect, are o frecvenţă mai redusă decât primele două: 
1,2, 3,4,5,6: să fi cântat, să fi apărut, să fi citit, să fi coborât, să fi mers, să fi 


spart. 


Asocierea formelor de prezumtiv cu adverbul de negație, cu (semi)adverbele 
mai, tot, cam sau cu formele pronominale atone (cliticele pronominale) urmează 
regula topicii formelor verbale omonime (vezi supra, 34, infra, 6.1, Timpul, 7.1). 

4.2. Valori modale 


În cadrul sistemul modurilor personale, prezumtivul se asociază cu modul 
condiţional (şi implicit, prin sinonimie, cu subjonctivul cu valoare de condiţional), 
înscriindu-se însă numai în sfera de semnificaţie a modalului CREDE. Prin formele de 
prezumtiv, procesele sunt prezentate ca posibile, probabile, virtuale. Deşi are o 
semnificaţie modală restrânsă, prezumtivul este un mod viu în limba română actuală. 

Formele de prezumtiv redau un proces asupra căruia vorbitorul nu are o 
opinie clară. Semnificația „X consideră, nu este convins” / „se consideră, nu există 
convingerea” — realizată ca presupunere, ipoteză — este puternică în cazul 
prezumlivului şi, prin această semnificaţie, prezumtivul se opune indicativului şi 
imperativului şi intră în raport de sinonimie cu o anumită ipostază a condiționalului 
(vezi supra, 3.2.3). Semnificația modală constantă permite ca formele verbale de 
prezumtiv să fie rareori asociate cu adverbe de modalitate care poartă aceeaşi 
semnificaţie. Expresii ca mă întreb, pesenme etc. sunt coocurente totuşi cu verbe la 
prezumtiv: 

De ce s-o fi cramponat el, mă întreb, de inscripțiile publicitare, de firmele 
magazinelor? (Rlit, 2003); . 

Pesemne că m-o fi cunoscând dumnealui! zise hangiul. (I. L. Caragiale, În 
vreme de război). l 

Prezumtivul este utilizat în propoziții principale independente sau în 
propoziții regente: 

O fi fost mă-ta vioară, / Trestie sau căprioară / Şi-o fi prins în pântec plod / 
De strigoi sau voievod? (T. Arghezi, Fărălăul); 

Acum mai e ceva. Fiind şi tatăl arestat, or fi spus:” Băgăm toată familia asta 
de nenorociţi la puşcărie. "Nu nenorociţi, or fi spus, ci bandiţi.”. (Rlit, 2003); 

Chiar or fi având onor miniştrii impresia că românii plesnesc de sănătate? 
(Rlit, 2003). 

De asemenea, prezumtivul este folosit în propoziţii subordonate după verbe 
de declaraţie sau după verbe ca a şti, a crede, a se îndoi: 

Nu spun, Doamne fereşte, că activităţi mai prozaice, dar infinit mai 
presante, nu le vor fi solicitat prezenţa, împiedicându-le să ia parte la eveniment. 
(Rlit. 2003); 

Nu ştiu cât de mare-i va fi fiind talentul de dascăl..(Rlit. 2003); 

(Nu) Mă îndoiesc că o fi spus despre noi că suntem bandiți.; 

(Nu) Cred că or fi avut impresia că românii plesnesc de sănătate. 

Distribuţia formelor de prezumtiv nu se restrânge însă la subordonatele 
completive, aşa cum se poate observa în citatele care urmează: 

— De ce? a-ntrebat bunica încruntată de cine ştie ce urât gând i-o fi fulgerat 
prin mintea ei veche. (I. L. Caragiale, Cănuţă, om sucit); 

S-ar putea — de aceea — ca strategiile pe care guvernanţii le vor fi 
imaginând la acest capitol să nu le aducă mari satisfacţii, oricâte fonduri vor 
mobiliza în atare scop nobil. (OC, 2003). 


4.3, Relaţia cu alte moduri 


Prezumtivul intră în concurență cu modul condițional chiar şi în contexte tipice 
pentru acesta din urmă, aşa cum sunt, de exemplu, construcțiile care exprimă concesia: 

Oricât de numeroase şi de neamânat vor fi fiind treburile ce le umplu 
agenda cotidiană, inclusiv zilele de repaus, ei ar fi trebuit să facă măcar un formal 
act de prezenţă. (Rlit, 2003). 

Totodată, prezumtivul concurează condiționalul în următoarele situaţii: în 
relatarea pusă sub semnul întrebării a spuselor cuiva (vezi infra, a), în exprimarea 
unor estimări ale vorbitorului (vezi infra, b), în redarea îndoielii asupra unui fapt 
sau eveniment (vezi infra, c): 

(a) S-a zvonit că s-ar fi aflând între cele alese şi o copilă care nu venea 
dintru îmbielşugare şi fericire. (M. Sadoveanu, Creanga de aur); 

(b) Să fi trecut aşa la vreun ceas, când prin urletul viforului, i se pare 
c-aude glasuri de oameni afară... (L.L.. Caragiale, În vreme de război); 

(c) [- Era dracul, ascultă-mă pe mine!] — O fi fost — am răspuns eu. 
(I. L. Caragiale, La hanul lui Mânjoală). 

Concurența şi coocurența dintre condițional şi prezumtiv se explică prin 
valoarea modală comună, şi anume „X consideră, dar nu este convins” / „se 
consideră, dar nu există convingerea”, semnificaţie tipică modalului CREDE. 


4.4. Caracteristici temporale 


Formele de prezumtiv exprimă îndoiala vorbitorului referitoare la 
desfăşurarea unui proces coincident cu momentul enunțării (prezumtivul prezent) 
sau anterior actului enunțării (prezumtivul perfect). Trăsăturile temporale sunt 
confirmate contextual prin asocierea cu unele adverbe temporale specifice sau a 
formelor verbale de indicativ corespondente din punctul de vedere al fixării pe axa 
temporală: prezentul prezumtiv apare în context cu forme de prezent indicativ, pe 
când perfectul prezumtiv este coocurent cu forme de perfect indicativ (vezi Timpul 
10, 13). Două citate extrase din acelaşi text-interviu pun în evidență aceste 
observaţii: 

Și procurorul a cerut, ținând seama că am un copil în braţe, că n-oi fi fiind 
aşa de vinovată şi că sunt a şaptea roată la căruţă, să fiu trecută la omisiune de 
denunj care era de la cinci luni la doi ani. (Rlit, 2003); 

Și tatăl lui a suferit. A crescut copil sărac, a tăcut şcoală îmbrăcat prost, 
vor fi râs copii de bogătaş din jurul lui. Dar a învăţat să trăiască în prezent. 
(ibidem). 

În acest sens este convingător şi textul de mai jos, unde opoziția trecut ~ 
prezent este marcată atât prin formele verbale, cât şi prin compliniri adverbiale: 

E adus de spate, vorbeşte fără să deschidă gura prea mult, şi dacă altădată 
va fi fost grijuliu cu ţinuta sa, acum nu-i mai pasă, probabil, cum arată. 
(O. Paler, Deşertul). 

Caracteristicile temporale ajută la identificarea prezumtivului în situaţiile de 
omonimie. De pildă, în cazul formelor de prezent care au aceeaşi structură cu 
viitorul (tipul o spera, or merge etc.) semnificaţia „prezumtiv” este confirmată de 
absenţa trăsăturii temporale [Posterioritate faţă de momentului enunţării]: 

Geaba țăranii din Moeciu, din Dâmbovicioara, din Răşinari sau din alte 
sate au deschis câteva pensiuni agroturistice. Or fi câteva sute. Dar în raport cu 
milioanele de locuinţe existente în țară tot nimic sunt. (EZ, 2003); 

Cu ce-or fi mai „cetăţeni ” poliţiştii şi militarii, să zicem, ca să se bucure de 
rețele paralele de spitale, case de odihnă, terenuri de sport, facilităţi la transportul 
public şi priorităţi la locuinţe? (Rlit, 2003). 

Formele de perfect pot fi confundate cu viitorul anterior, cu formele de 
condiţional perfect şi, respectiv, cu cele de subjonctiv perfect. De viitor se 
deosebeşte prin semnificaţia temporală. In frazele de mai jos semnificaţia 
„anterioritate faţă de actul enunţării” este evidentă: 

Ultima fotografie a tatei mi-l arată lângă ea. E cu căciula în cap, dar fără 
suman. Va fi fost prin aprilie? Tata ţine un ciocan în mâna dreaptă şi e neras. 
Probabil repara ceva când l-am întrerupt şi l-am fotografiat. (O. Paler, 
Deşertul); 

Dintre acei străini au sosit cu grabă şi în ascuns unii la locuinţa lui Alexie 
Polemarhul [...] Asemenea oaspeți nu vor fi fost trimeşi de la Sakkoudion? 
(M. Sadoveanu, Creanga de aur). 

Celelalte forme omonime cu perfectul condiţional sau cu subjonctivul 
perfect pun mai multe probleme în privinţa diferenţierii lor, din pricina valorii 
foarte apropiate a celor trei moduri. Totuşi, pentru identificarea prezumtivului, se 
poate apela la două procedee. 

Primul se bazează pe sinonimia seriilor de forme ale prezumtivului: dacă 
formele alcătuite prin să fi + participiu sau ar fi + participiu poartă semnificaţia 
proprie prezumtivului, atunci ele pot fi înlocuite cu structura paralelă vor fi + 
participiu: Se spune că ar fi băut prea mult în tinerețe. = Se spune că va fi băut 
prea mult în tinerețe., Să fi ajuns înaintea noastră? = Va fi ajuns înaintea 
noastră?. 

Al doilea procedeu are în vedere preponderența trăsăturii modale: în unele 
contexte formele de perfect (ce pot fi confundate cu formele omonime de indicativ 
viitor, condițional perfect sau conjunctiv perfect) pot fi substituite prin formele de 
prezent prezumtiv: Nu ştiu de ce-o fi pipat acum micuțul meu prieten. = Nu ştiu de 
ce-o fi țipând acum micuțul meu prieten.; De ce s-o fi enervat el aşa de tare? = De 
se s-o fi enervând el aşa de tare?. 


5. IMPERATIVUL 


5.1. Inventar de forme şi structură morfematică 


Din punct de vedere formal, imperativul se deosebeşte de celelalte moduri 
personale printr-o serie de particularități. Paradigma imperativului se reduce la 
două forme: pentru persoana 2 şi 5. Segmentul fonic este caracterizat prin prezenţa 
accentului frastic. Imperativul nu cunoaşte distincţiile de timp: prezent (viitor) vs 
trecut (perfect). Este singurul mod la care structura afirmativă diferă de structura 
negativă. Neregularităţile sunt uneori foarte evidente, o serie de verbe prezentând 
forme deosebite faţă de restul paradigmei. 

5.1.1. Imperativul afirmativ prezintă, de regulă, forme omonime (parţial sau 
total) cu forme ale prezentului indicativ. Sufixul de imperativ este identic cu cel de 
prezent indicativ (vezi Timpul, 2.1). Diferenţele dintre prezentul indicativ şi 

imperativ apar la nivelul componenrului suprasegmental (accentul frastic fiind 
specific imperativului) şi la nivelul componentului segmental (desinenţele identice 
fiind repartizate diferit). 

Forma de persoana 5 este totdeauna omonimă cu cea de prezent indicativ: 
radicalului verbal îi sunt asociate sufixul şi desinențele corespondente ale 
prezentului indicativ (-7i): începeți (voi)! = (voi) începeți, fugiţi (voi)! = (voi) fugiți, 
cântaţi (voi)! = (voi) cânraţi; coborâţi (voi)! = (voi) coborâți;, lucraţi (voi)! = (voi) 
lucrati; povestiţi (voi)! = (voi) povestiţi; hotărâți (voi)! = (voi) hotărâți etc. 

Forma de persoana 2 poate fi omonimă cu forma de persoana 2 a prezentului 
indicativ, dar multe verbe realizează omonimia cu formele de persoana 3. 
Omonimia cu una dintre cele două forme ale prezentului indicativ este impusă de 
factori morfologici şi sintactici. SUL 

Omonimia cu persoana 3 a prezentului indicativ este condiţionată morfologic 
şi apare la următoarele tipuri de verbe: 

— verbele cu infinitivul în -a şi A, indiferent de realizările sufixului de 
prezent: joacă (tu)! = (el, ea) joacă, probează (tu)! = (el, ei) probează, doboară 
(tu)! = (el, ea) doboară, pârăşte (tu)! = (el, ea) pârăște etc. 

— verbele cu infinitivul în -i şi cu sufix realizat pozitiv la toate formele 
prezentului: porneşte (tu)! = (el, ea) porneşte; povesteşte (tu)! = (el, ea) povesteşte etc. 

— verbele cu infinitiv în -i, cu sufix de prezent. /Ø/ şi cu radicalul în finală 
vocalică: suie (tu)! = (el, ea) suie etc. 


Aceeaşi omonimie prezintă şi verbele neregulate a da şi a lua: dă (tu)! 
= (el, ea) dă; ia (tu)! = (el, ea) ia, pe când în cazul verbului neregulat a sta 
forma de imperativ afirmativ este identică cu forma de prezent indicativ de 
persoana 2 (a Il-a singular): stai (tu)! = (tu) stai. 


Repartizarea omonimiilor este condiționată atât morfologic, cât şi sintactic în 
cazul verbelor cu infinitiv în -i şi cu sufixul de prezent /Ø/, al verbelor în -ea şi al 
verbelor în -e. Verbele intranzitive prezintă omonimia imperativ afirmativ persoana 2 
= indicativ prezent persoana 2: fugi (tu)! = (tu) fugi; ieşi (tu)! = (tu) ieşi; sari (tu)! = 
(tu) sari, dispari (tu)! = (tu) dispari, rămâi (tu)! = (tu) rămâi; şezi (tu)! = (tu) şezi; 
mergi (tu)! = (tu) mergi, râzi (tu)! = (tu) râzi etc. Verbele tranzitive prezintă 
omonimia imperativ persoana 2 = indicativ prezent persoana 3: înghite (tu)! = (el, 
ea) înghite; alege (tu)! = (el, ea) alege; culege (tu)! = (el, ea) culege; spune (tu)! = 
(el, ea) spune etc. Excepţie fac verbele a auzi şi a vedea, care, deşi tranzitive, 
prezintă la imperativ formele auzi (tu)! = (tu) auzi şi, respectiv, vezi (tu)! = (tu) 
vezi. 

Verbe ca a adormi, a creşte, a fierbe, a plânge ş.a. prezintă două forme de 
imperativ: adormi!, dar adoarme-l!, creşti!, dar creşte-l!; fierbi!, dar fierbe-l!; 
plângi, dar plânge-l! etc. 

(a) În general, gramaticile limbii române au legat selecţia tormei de 
funcţionarea acestor verbe ca intranzitive (vezi, de exemplu, a fierbe în 
contextul [- Fierb de ciudă! — N-ai decât, fierbi!) sau ca tranzitive ([Am pus 
apa la fiert.) Fierbe-o bine, te rost). In asemenea situaţii prezența cliticului 
de acuzativ este un argument pentru funcționarea ca tranzitive a verbelor. 

In construcţii mai complexe, şi asocierea cliticului de dativ cere forma în 
cum se întâmplă, de pildă, în Plânge-i de milă, că n-a avut n 
cu Plânge-l, căci fără el greu îți va fi, 
de acuzativ, şi cu Plângi cât vrei, că tot 
însoțit de clitic. 

(b) Câteva verbe au forme speciale pentru imperativ afirmativ persoana 
2. Astfel, verbe ca a veni, a face, a aduce, a zice şi compusele lor prezintă 
formele: Vino!, Fă!, Du, Zi!, şi Revino!, Refă!, Adu! (sau Adă!, neliterar) etc. 
Formele de imperativ afirmativ ale verbului neregulat a fi sunt parţial 
omonime cu formele de conjunctiv prezent: Fii bun! şi Să fii bun!; Fiţi 
cuminţi! şi Să fiţi cuminţi! 

(c) De asemenea, în cazul verbelor însoţite de clitice, imperativul 
impune inversiunea şi prezenţa accentului: Te duci la mare., dar Du-te la 
mare'; Mâine îmi aduci cartea., dar Mâine adu-mi cartea! (vezi 
Diversificare flexionară. Clasificarea verbelor după criteriul flexiunii). 


-e 
oroc!. Compară 
unde verbul este asociat cu un clitic 
nu-l impresionezi!, unde verbul nu e 


5.1.2. O particularitate a limbii române o constituie faptul că paradigma 
imperativului negativ este asimetrică. 

Persoana § se conformează regulii formării imperativului afirmativ: nu 
intrați (voi)! = (voi) nu intrați; nu avansați (voi)! = (voi) nu avansați; nu coborâți 
(voi)! = (voi) nu coborâți; nu îngăduiți (voi)! = (voi) nu îngăduiți; nu veniți (voi)! 
= nu veniţi (voi); nu tăgăduiți (voi)! = (voi) nu tăgăduiţi; nu zăvorâți (voi)! = (voi) 
nu Zăvorâţi; nu începeţi (voi)! = (voi) nu începeți; nu ştergeţi (voi)! = (voi) nu 
ştergeţi; nu spargeți (voi)! = (voi) nu spargeți. 

Formele de persoana 2 însă sunt omonime cu formele de infinitiv: nu intra 
(tu)! = a intra; nu avansa (tu)! = a avansa; nu cobori (tu)! = a cobori; nu îngădui 


(tu)! = a îngădui; nu veni (tu)! = a veni; nu tăgădui (tu)! = a tăgădui; nu zăvori 
(tu)! = a zăvori; nu începe (tu)! = a începe; nu şterge (tu)! = a şterge; nu sparge 


(tu)! = a sparge. 


Regional, dar şi în aspectul familiar al limbii române, se observă o 
tendință de uniformizare a paradigmei imperativului verbelor neregulate: a se 
duce, a face, a zice etc. sunt întrebuințate de preferință în structuri în care 
negația însoţeşte forma de imperativ prezent: Nu te du acolo!, Nu fă aşa 
ceva!, Nu zi asta!, Nu fii supărat! (faţă de forma literară Nu fi supărat!). 


Spre deosebire de forma afirmativă, imperativul negativ însoțit de clitice nu 
impune inversiunea topică: Nu te prinde lor tovarăș! (M. Eminescu, Glossa). 
In cazul verbelor regulate, paradigma imperativului cuprinde următoarele forme: 


(a) pentru imperativul afirmativ 


2, cântă! 2. lucrează! 2, cobori! 2. acoperă! 2. adormi! 
5. cântaţi! 5. lucraţi! 3. coborâţi! 5. acoperiţi! 5. adormiti! 
2. citeşte! 2. hotărăşte! 2, apari! 2. treci! 2. mergi! 

5. citiţi! 3. hotărâți! 5, apăreți! 3, treceţi! 5. mergeţi! 

2. sparge! 
5. spargeţi! 


(b) pentru imperativul negativ 


2. nu cânta! 2, nu lucra! 2. nu cobori! 2. nu acoperi! 2, nu adormi! 
5. nu cântaţi! 5. nu lucraţi! 3. nu coborâţi! 5. nu acoperiţi! 5. nu adormiţi! 


2. nu citi! 2. nu hotări! 2. nu apărea! 2. nu trece! 2. nu merge! 
5. nu citiți! 3. nu hotărâți! 5. nu apăreți! 3. nu treceţi ! 5. nu mergeţi! 


2. nu sparge! 
5. nu spargeți! 


5.1.3. Din motive care ţin de configuraţia semantică intrinsecă, unele verbe 
nu sunt folosite la imperativ afirmativ sau / şi negativ. 

Utilizarea formei de imperativ este posibilă doar la verbele care semnifică un 
proces a cărui „punere în act” poate fi influențată de către locutor. Semnificația 
specifică nu permite folosirea formelor de imperativ în cazul verbelor modale (a 
putea, a vrea, a trebui etc.), al verbelor de stare şi al verbelor de eveniment 
nonagentive. Se includ în această categorie verbele de eveniment meteorologice: 
plouă, ninge, burnițează, a se însera etc., verbe de stare relaţionale: a se asemăna, 
a coexista, a coincide, a concorda, a depinde, a se potrivi etc.; verbele psihologice 
de stare: a (-i) căşuna, a (-i) conveni, a (-i) displăcea, a (-i) păsa, a (-i) plăcea, a (- 
i) tihni, a (Ù se urî etc.; verbele de percepție: a durea, a ustura. Verbele de stare 
perceptuale a vedea, a auzi (Eu n-am probleme văd / aud destul de bine.), a mirosi 
(i miros hainele a tutun.), a tremura (li tremură mâinile.), a simţi (Nu-şi mai 
simte picioarele.) nu pot fi utilizate la imperativ, pe când corespondentele lor 
agentive a privi şi a asculta, dar şi a mirosi, a tremura, a simţi au forme de 
imperativ: Priveşte acest tablou, Ascultă muzica!, Miroase parfumul ăsta!, 
Tremură cât vrei!, Simţiţi-vă relaxat!. Verbele epistemice ca a cunoaşte, a 
înțelege, a şti etc. nu sunt folosite la imperativ decât accidental: *Cunoaşte bine 
materia!, dar Cunoaşte-te pe tine însuţi!. Verbe de posesie cum sunt a avea şi a 
aparține nu sunt utilizate la imperativ. In mod excepţional, când redă stări 
psihologice sau de comportament verbul a avea este folosit cu forma de imperativ: 
“Ai casă!, *Nu ai / avea casă!, dar Ai milă!, Ai grijă!, N-ai grijă, se va rezolva!. 

Unele verbe care, mai ales din cauza semnificației lexicale, nu acceptă forma 
afirmativă a imperativului sunt folosite la forma negativă, exprimând o 
recomandare din partea locutorului: *Blazează-te ! dar Nu te blaza!, *Disperă!, dar 
Nu dispera! etc. (vezi Diversificare flexionară. Clasificarea verbelor după 


criteriul flexiunii). 


5.2. Valori modale 


În raport cu celelalte moduri personale, imperativul are o situaţie aparte, 
fiind mijlocul special de exprimare a semnificației „obligatoriu” / interzis” 


381 


CE Scanned with OKEN Scanner 


pentru Y”, unde Y notează alocutorul. Semnificaţia modală de bază permite şi 
realizarea semnificației apropiate „lui Y îi este permis”. Imperativul se opune 
astfel, pe de o parte, modurilor care acoperă aria posibilităţii (condiţionalul şi 
prezumtivul), iar pe de altă parte, indicativului care se înscrie în zona semantică a 
„realităţii”. 

Ca semnificaţie şi utilizare, imperativul pune în evidență implicarea relaţiilor 
interpersonale în comunicare. Locutorul (vorbitorul) doreşte ca procesul redat prin 
verb să fie „pus în act” de către alocutor (destinatarul enunţului, adresantul), 
procesul fiind totdeauna considerat ca „posibilitate”, ca „virtualitate”. 

Imperativul apare în enunțuri de tip prescriptiv, în diverse forme ale 
discursului adresat: dialog, vorbire directă, vorbire indirect liberă etc. Prin formele 
de imperativ, vorbitorul, în ipostaza de emițător, poruncește (Ieşi afară”, permite 
sau interzice alocutorului (Fumează, dacă vrei!, Nu fuma aici!) să efectueze o 
anumită acțiune sau să realizeze un anumit eveniment, ori îl sfătuieşte (Ascultă şi 
versiunea lui!), îl îndeamnă (Du-te, s-a făcut târziu!, Nu te sfii, vorbeşte”). 

Aşadar, procesul exprimat prin formele de imperativ se situează pe axa 
modalităţilor ce condiţionează activitatea umană, de la dorință (intenţie) până la 
efectuare. Pe axa VREA — ... — FACE imperativul se plasează în sfera 
obligativităţii, specifică modalului TREBUIE (Y este obligat / Lui Y i se interzice ). 
De asemenea, în unele contexte, imperativul se încadrează în aria semantică a lui 
POATE» exprimând permisiunea (Lui Y (nu) i se permite). Imperativul Pleacă! este 
omologul lui „Trebuie să pleci!”, iar imperativul Ia loc! este omologul lui E Se 
permite să iei loc!”, 

Ca mod al adresării directe, imperativul poate fi utilizat în context cu 
Substantive în cazul vocativ, cu interjecții care au funcție conativă (vezi 
Interjecţia), cu adjective substantivizate ca dragule, scumpo, frumoaso, prostule 
etc., cu pronume de politeţe ca dumneavoastră, mata etc. sau locuţiuni precum 
Domnia Ta (vezi II, Dialogul). Imperativul este utilizat în propoziţii independente 
sau în enunţuri alcătuite din propoziţii legate între ele prin conectorii şi sau de. În 
acest caz, forma celui de-al doilea imperativ nu se supune obligatoriu regulilor 
inversiunii (vezi supra, 5.1.1): Îndură-te şi ne sloboade [...] — Constantine, zise el, 
siropeşte-ţi ochii cu această agheasmă şi intră şi tu de te închină. (M. Sadoveanu, 
Creanga de aur). 

De asemenea, imperativul apare în propozițiile principale regente: Nu mă 
mai lăsați să-l pup, fraților, ne rugă, că-l trimit la Govora. (M. Caragiale, Craii). 


5.3. Relația cu alte moduri 


Imperativul este coocurent cu subjonctivul şi cu indicativul, este concurat de 
conjunctiv, de infinitiv şi de supin, şi intră în opoziţie cu modul condițional. 

5.3.1. Relația cu modul conjunctiv este complexă. În contexte de felul celui 
ilustrat mai jos formele de imperativ alternează cu cele de conjunctiv: 

Să fii limpede şi mlădios ca izvorul şi tot aşa de stăruitor. Să străpungi 
Stânca materiei şi să te eliberezi cărră divinitate. [...] Pleacă-te stăpânirilor, 
închină-te zeilor, şi du-te în calea ta având în inimă numai pe Dumnezeu cel 
adevărat. (M. Sadoveanu, Creanga de aur). 

In diferite situaţii comunicaţionale imperativul este concurat de conjunctiv. 
Utilizate cu valoarea imperativului, formele de conjunctiv atenuează semnificația 
„este obligatoriu”, de aceea conjunctivul este folosit în locul imperativului mai 
ales în formularea unor îndemnuri, rugăminți sau recomandări. În textele care 
urmează, tipul de discurs (adresare directă) impune prezența imperativului, 
conţinutul lexico-semantic al verbelor permite utilizarea lor la această formă, dar în 
context este preferat totuşi conjunctivul: 

— Să-mi azvârli, te rog, creştine, / Şi cel cal, să pot pleca! (G. Coşbuc, 
Lordul John); 

-Sä mă slăbeşti cu mofturi de-astea [...] că altfel întorc foaia. 
(M. Caragiale, Craii). 

Conjunctivul hortativ „completează” mijloacele specifice de redare a 
semnificației modale „Y este obligat”, „lui Y (nu) i se permite” (TREBUIE), 
exprimând un îndemn, o poruncă etc. adresate unei persoane care nu participă 
direct la discuţie. Faptul este evident când cele două forme verbale (imperativ şi 
conjunctiv hortativ) apar în acelaşi context (vezi infra, 6.3.2): 

Întreabă pe aceste patru muieri. Pune-le cuțitul la beregată şi să răspundă 
fără întârziere! (M. Sadoveanu, Fraţii Jderi). 

5.3.2. Asocierea în acelaşi context a imperativului (modul specializat pentru 
enunțurile prescriptive) cu indicativul (modul specific enunțurilor asertive) creează 
un efect de sens, conferind unei relatări un caracter viu provenit din funcţia de 
adresare directă: procesele sunt înfăţişate ca o scenă pe care povestitorul o 
„reprezintă” cititorului (ascultătorului). De aceea această valoare este numită 
imperativ dramatic sau narativ. Înlocuirea formei modale impune schimbarea 
formei de persoană: în locul persoanelor 1 sau 3, 6 specifice „vocii narative”, apar 
forme de persoana 2 sau 5 (vezi Numărul şi persoana, 4.1). Fenomenele 
menţionate sunt ilustrate în textul de mai jos, în care imperativul este coocurent cu 
prezentul dramatic (vezi Timpul 2.2.1.3): 

S-a pomenit kir Ianulea că se repede dumneaei şi-l ia strâns în braţe şi 
pupă-l!...[...] Și pe urmă, strânge-l şi pupă-l! (I. L. Caragiale, Kir Ianulea). 

În această situaţie imperativul îşi pierde semnificaţia modală de bază 
căpătând valoarea proprie indicativului (real: existenţă / efectuare). 

Invers, folosit în locul imperativului, indicativul prezent preia 
semnificaţia modală proprie imperativului, exprimând voinţa locutorului: Ba 
pleci imediar!, Ei, nu aşa! Citeşti articolul până la capăt! (vezi Timpul 2.2.3). 


5.3.3. Imperativul este concurat de infinitiv şi de supin. In enunţurile 
imperative cele două moduri nepersonale sunt „predicative”, adică asigură 
autonomia enunţiativă. Si | o 

5.3.3.1. Propozițiile imperative cu verbul la infinitiv prezintă un grad ridicat 
de generalitate. Recomandările, îndemnurile, sfaturile etc. sunt formulate fie pentru 
orice destinatar şi pentru orice moment de enunţare, fie pentru destinatari care pot 
fi identificaţi prin contextul situaţional. In acest sens se pot compara enunţuri ca 
ecos! sau A nu se apleca în afară! cu Păstrează-l 


A se păstra la loc întun K; 
respectiv, Nu vă aplecațt în afară!. 


(păstrați)-l la loc întunecos! şi, 


383 


CE Scanned with OKEN Scanner 


5.3.3.2. Enunţurile imperative cu supin provin din structuri eliptice în care 
verbele (operatorii modali „de necesitate”) — a avea, a fi — sunt suprimate. In 
construcţii precum V[Este] De făcut curățenie pe birou!, V[Ai] De dus copilul la 
şcoală!, supinul poartă informaţia „e necesar”, „e obligatoriu” preluată de la 
modalul elidat. Destinatarul îndemnului, sfatului sau recomandării poate fi însă 
recuperat din context, prin urmare, propoziţiile imperative cu supin „predicativ” nu 
au valoare generică (vezi Forme verbale nepersonale 4.3.1.5). 

5.3.4. Imperativul intră în opoziţie cu modul condițional (în ipostaza de 
optativ). Din punctul de vedere al locutorului procesul specificat prin forma de 
optativ este posibil, nonreal (Te-ai relaxa, nu-i aşa? = [Ai vrea, dar] nu te 
relaxezi.), pe când procesul exprimat prin forma de imperativ este considerat de 
către vorbitor real (Relaxează-te! = Trebuie să te relaxezi! / lfi permit să te 
relaxezi! / Te sfătuiesc să te relaxezi!), „punerea în act” a evenimentului sau a 
acţiunii, realizarea efectivă a lor, depinzând numai de voinţa alocutorului de a se 
implica în situația comunicată. 


6. CONJUNCTIVUL 


6.1. Inventar de forme şi structură morfematică 


6.1.1. Modul conjunctiv (numit şi subjonctiv) prezintă două serii de forme, 
prezentul şi perfectul, ambele caracterizate prin prezența componentului mobil, 
invariabil, să. Obligatoriu la formele de conjunctiv perfect, să poate fi omis numai 
la persoanele 3 şi 6, în construcţii vechi, fixate, „împietrite”, de obicei în propoziţii 
exclamative: Fie ce-o fi!, Ferească Dumnezeul. În limba actuală forma de 
subjonctiv prezent fără să apare într-o construcție uzuală ca În sfârşit, fie cum spui 
tu! Şi în limbajul ştiinţific, strict specializat, al matematicii (Fie a,b,c vârfurile unui 
triunghi isoscel... ) sau al logicii (Fie a, f două expresii ale logicii propoziţiilor...). 

In propoziţii dependente, în absenţa altui element subordonator, să are 
funcţia de conector propoziţional. În propoziții imperative sau în subordonate 
cerute de verbe ca a spune, a ordona, a porunci, ruga etc., adică în situaţia în care 
subjonctivul are valoarea modală de hortativ, în subordonate circumstanţiale sau 
când forma de conjunctiv este impusă de elementul regent, să este, în acelaşi timp, 
şi formant al conjunctivului şi conector propoziţional: 

Babacă! Te rog, babacă, dacă mă iubeşti, să-i tai lui Negoiţă nasul şi 
urechile şi să-l dai afară ca pe un obraznic...(L. L. Caragiale, Kir Ianulea); 

Ai venit să mi te-nchini ? (M. Eminescu, Scrisoarea II); 

Istoricul adevărat nu trebuie să facă politică. (Rit, 2003). 

Dacă unul dintre componentele enunțului subordonat este deplasat spre 
stânga, conectorul să se realizează în varianta ca...să: Eu unul [...] mă îndoiesc 
ca o altă tălmăcire să fi părut mai firească. (M. Caragiale, Craii). 

În enunţuri cu propoziţii de rang diferit — principale şi subordonate (relative 
sau conjuncţionale) — legătura dintre propoziţia regentă şi subordonata cu 
predicatul la modul conjunctiv se manifestă prin diverşi conectori (pronume / 
adjective interogative şi relative, adverbe interogative, conjuncţii), să fiind doar 
formant al conjunctivului: 

Se întreba dacă să plece sau nu.; 

Nu cunosc copil care să nu fie tentat să se joace cât mai mult. 

6.1.2. Conjunctivul prezent este alcătuit din elementul mobil, invariabil, să 
şi o secvență variabilă (purtătoare a radicalului verbal), identică cu prezentul 
indicativului la toate persoanele, cu excepţia persoanelor 3 şi 6. Formele respective 
se deosebesc de corespondentele lor de la prezentul indicativ prin două trăsături, 
care privesc, una desinenţele, cealaltă, sufixele. 

(a) De regulă, verbele care au la indicativ prezent desinenţa -ă prezintă la 
conjunctiv prezent desinenţa -e, pe când cele cu desinenţa -e la indicativ prezent 
primesc la conjunctiv desinenţa -ă: joacă vs să joace; plânge vs să plângă etc. 

Intr-o situaţie specială sunt verbe ca a atribui, a contribui, a sui etc., având 
radical cu finală vocalică. Prin condiţionare fonetică, la acest tip de verbe apare 
omonimia 3 ind. prez. = 3, 6 conj. prez.: (el) atribuie = (el, ei) să atribuie; (el) 
contribuie = (el, ei) să contribuie etc. (vezi Diversificare flexionară. Clasificarea 
verbelor după criteriul flexiunii, 1). 

(b) A doua deosebire priveşte realizarea sufixului pozitiv la verbele în -a, -i, -î: 
lucrează vs să lucreze; povesteşte vs să povestească, hotărăşte vs să hotărască etc. 


Aceste deosebiri — (a) şi (b) — permit ca în enunţuri nesubordonate 
formele de persoana 3 sau 6 ale conjunctivului prezent să fie utilizate fără 
afixul mobil să: Dar piară oamenii cu toți, / S-ar naşte iarăşi oameni. 
(M. Eminescu, Luceafărul). 


Astfel, paradigma conjunctivului prezent are următoarele forme: 


„să cobor l 

„să cobori [să cobor'] 
„să coboare 

. Să coborâm l 
„să coboråâți [să coborâtț'] 
. Să coboare 


„să lucrez 
„să lucrezi |să lucrez'] 
„Să lucreze 

„să lucrăm | 
„să lucraţi [să lucraț] 
„să lucreze 


1. să cânt 

2 că cânti [să cânt 

2. să cânţi [să cânt ] 

3. să cânte 

4. să cântăm l 
5. să cântaţi [să cântaț'] 
6. să cânte 


NM UN — 
NAN PD — 


1. să acopăr 1. să adorm | |. să citesc | 

2. să acoperi [să acoper'] 2. să adormi [să adorm] 2. să citeşti [să citeşt'] 
3. să acopere 3. să adoarmă 3. să citească i 
4. să acoperim 4. să adormim „4. să citim l 

5. să acoperiţi [să acoperiţi] 5. să adormiti [să adormi] 5. să citiți [să citiț'] 

0. să acopere 6. să adoarmă 6. să citească 

1. să hotărăsc „1. săpar l 1. să aştern 
2. să hotărăşti [să hotărăşt] 2. să pari [să par'] 2. să aşterni [să aştern'] 
3. să hotărască 3. să pară 3. să aştearnă 

4. să hotărâm 4. să părem | 4. să aşternem 

5. să hotărâri [să hotărâți] 5. să păreți [să păreț] 5. să aşterneți [să aşterneț'] 
6. să hotărască 6. să pară 6. să aştearnă 

|. să merg 

2. să mergi [să meră |] 

3. să meargă 

4. să mergem l 
5. să mergeţi [să merğeț'] 
6. să meargă 


„Să rup | 
„Să rupi [să rup!) 
„SĂ rupă 

„ Să rupem l 
„Să rupeți [să rupeţ'] 
„Să rupă 


DN PI — 


6.1.3. Conjunctivul perfect este alcătuit din trei componente: afixul mobil 
să, afixul mobil fi şi o secvenţă (purtătoare a radicalului verbal), identică cu 
participiul. Aşadar, spre deosebire de toate celelalte forme cu afix mobil / liber, 
conjunctivul perfect este invariabil: 


].2.3.4.5.6. să fi cântat 
1.2.3.4.5.6. să fi lucrat 
1.2.3.4.5.6. să fi coborât 
1.2.3.4.5.6. să fi hotărât 
1.2.3.4.5.6. să fi acoperit 
1.2.3.4.5.0. să fi adormit 
1.2.3.4.5.6. să fi citit 
1.2.3.4.5.6. să fi părut 
1.2.3.4.5.6. să fi mers 
1.2.3.4.5.6. să fi rupt 


Conjunctivul perfect se defineşte ca mod personal prin capacitatea de a 
funcţiona şi ca termen nondependent în cadrul enunţului (Să fi fost mai atentă!, Să 
fi plecat mai repede?, vezi infra, 6.2.1), deosebindu-se în felul acesta de formele 
verbale nepersonale care intră în relaţie cu alţi componenți ai enunţului ca termeni 
dependenți. Dezambiguizarea formei (precizarea informaţiei de număr şi persoană) 
se realizează prin mijloace contextuale: 

A! să fi voit el, [...] Pirgu ar fi ajuns să fie numărat printre scriitorii de 
frunte ai neamului! (M. Caragiale, Craii); 

O oră să fi fost amici, / Să ne iubim cu dor, / S-ascult de glasul gurii mici / 
O oră şi să mor. (M. Eminescu, Pe lângă plopii fără soț). 

6.1.4. Formele de conjunctiv acceptă disocierea prin păstrarea pe primul loc 
a componentului să. Adverbul de negaţie se intercalează între componentele 
conjunctivului imediat după punctul de Jonctură: să nu povestiţi, să nu fi lucrat. 
(Semi)adverbele mai, şi, rot se plasează după să sau după udverbul de negaţie: să 
tot mergi, să mai fi venit, să nu mai alergi, să nu mai fi dansat. Cliticele 
pronominale (formele atone ale pronumelor personale și reflexive) ocupă tot a doua 
poziţie după să (la forma afirmativă) şi a treia poziție, după nu (la forma negativă): 
să te joci, să o provoci, să nu te joci, să nu o provoci, să se fi supărat, să o fi văzut, 
să nu se fi supărat, să nu o fi văzut. 

Intercalările pot cuprinde cel mult trei (semi)adverbe (Să nu mai tot 
bombăni!) şi cel mult cinci componente — (semi)adverbe şi clitice pronominale — 
(Să nu ne-o mai tot reproşaţi!). 

6.2. Valori modale 


-~ In cadrul sistemului modurilor personale conjunctivul prezintă valori 
similare cu modul condiţional, cu prezumtivul şi cu imperativul şi se opune 
indicativului ca termen al opoziţiei posibil ~ real (existent / efectuat). Această 
caracteristică provine atât din semnificaţiile modale intrinsece ale acestui mod, cât 
şi din capacitatea lui de a substitui celelalte componente ale ansamblului formelor 
verbale care exprimă modalitatea în sfera posibilităţii („nonrealităţii”). 

Pe axa valorilor epistemice conjunctivul se situează în zona semantică IMAGINA 
(„X îşi închipuie”, „se imaginează”) — CREDE (,,X consideră, nu este convins”, „se 
consideră, nu există convingerea”). Pe axa valorilor deontice conjunctivul acoperă aria 
semantică POATE,» („X are condițiile”, „există condiţiile”, „X nu este obligat”, „nu 
există obligaţia”) şi TREBUIE (,,X este obligat”, „lui X i se permite”). 

Formele verbale de conjunctiv au o largă distribuţie, valorile modale fiind 
mai evidente în propoziţiile independente şi în principalele regente. În propoziţiile 
subordonate, conjunctivul poate fi purtător de semnificaţie modală, dar poate 
funcţiona şi „amodal”, forma de conjunctiv fiind impusă de regimul regentului. 

6.2.1. Conjunctivul apare în acele propoziții independente subsumate 
construcțiilor de tip afectiv: propoziţii exclamative, interogative, imperative sau 
incidente. 

(i) In propoziţii independente incidente, formele de conjunctiv pot specifica 
un proces imaginat, nonreal, considerat posibil de către locutor: 

Nu e nevoie de cine ştie ce expertiză tehnică pentru asta: e suficient bunul- 
simf, care îți spune (în cazul unei maşini, Să zicem) că |...] n-ai nici un motiv să o 
Jaci din plastic dur şi casant, („Dilema”, 2003). 

Cu această semnificație, care poate fi integrată modalităţii IMAGINA, 
conjunctivul concurează condiţionalul; să zicem vs ai zice (vezi 3. Condiţionalul, 
3.2.1). 

(îi) În propoziții interogative directe (reale), conjunctivul realizează semnificația 
modală tipică pentru CREDE („Ă consideră, nu este convins”, „se consideră”, „nu 
există convingerea”), exprimând îndoiala: 

Oare aşa să fie? Imi rezerv dreptul să mă îndoiesc sistematic, precum 
desuetul Descartes. (,„Dilema”, 2003). 

Formele de conjunctiv apar şi în propozitii interogative dubitative, care 
exprimă ipoteze alternative: Să-i spun, să nu-i spun?; Nu ştia dacă a procedat 
bine: să-o fi anunțat sau nu?. Se vorbeşte în această situație de conjunctivul 
deliberativ. Textul de mai jos ilustrează semnificația modală de incertitudine care 
stă la baza unei deliberări interioare: 

Destul că Petre rămase pe țărmul râului. Să treacă? nu poate. Să înoate? 
Nu e treabă. Ce să facă, dară? (1. Slavici, Zâna Zorilor). | 

Tot în propoziții interogative, verbul cu formă de conjunctiv poate reda un 
proces realizabil specific lui POATEI: Ce să facă în asemenea situatie? e „Ce 
putea să facă în asemenea situaţie ?) Conjunctivul cu această valoare modală este 
foarte bine reprezentat în texte din diverse registre stilistice: A | 

Să rămână limba singura marcă a specificului național? |...) Să devină 
specificul naţional un specific de ghetou liber asumat? [...] Să nu fie cineva gata 
de a scoate oricând cheia din muzeu? („Ziua”, 2005); 

Să fi fost [...] omul aşa fermecător? Cu putință, la dânsul numai ochii 
spunând atâtea. (M. Caragiale, Craii); 

Într-adevăr, la câțiva paşi înaintea calului zăresc o mogâldeaţă mică sărind 
şi fopăind... Un dobitoc!... Ce să fie? Fiară? E prea mică. (1l. L. Caragiale, La 
hanul lui Mânjoală). 

Conjunctivul cu valoarea lui POATE», exprimând semnificaţia „X nu este 
obligat / nu există obligația”, „X are permisiune / se permite” apare în propoziții 
interogative de felul: Când să încep lucrul, domnule? (= „Când îmi permiteți să 
încep lucrul, domnule?”), 

(iii) În propoziţii imperative conjunctivul prezent funcţionează ca hortativ, 
exprimând un îndemn (Să mergem!), o rugăminte (/'acă-se voia Ta! ), un sfat (Să-i 
scrie măcar!), o poruncă (Să se liniştească odată!), toate „indirecte”, de vreme ce 
respectivele îndemnuri, rugăminţi etc. sunt adresate — în fapt — nu alocutorului, ci 
unor persoane neimplicate în dialog. Conjunctivul hortativ, cu diversele sale 
nuanţe (poruncă, rugăminte, îndemn, sfat) are o frecvenţă ridicată în limba română 
actuală. Prin valoarea de hortativ, conjunctivul se situează pe locul lui TREBUIE 
(„X este obligat să” / „există obligația să”, „lui X nu i se permite” / „nu există 
permisiunea”) şi „completează” astfel imperativul, care prezintă forme doar pentru 
persoanele 2 şi 5 (vezi supra, 5.3.1): 

— Unde-i Isac ceauş ? Să vie numaidecât aici Isac ceauş! Să-mi aducă pe 
pribegii tătari [...] Să mi-i aducă şi să le văd în clipă capetele retezate! 
(M. Sadoveanu, Fraţii Jderi). 

Forme de conjunctiv cu valori modale diferite pot apărea în acelaşi context: 

Ce să facă ? La muşteriu, cu cioburi de sticlă nu putea merge. Să fugă? 
Unde să se ducă? Să se întoarcă la prăvălie! N-are să-l omoare doar. 
(I. L. Caragiale, Cănuţă, om sucit). 

În textul de mai sus sunt coocurente forme de conjunctiv cu semnificația lui 
POATE. 2 (Ce să facă? = „Ce putea să facă?”), CREDE (Unde să fugă? = „Se îndoieşte 
că are unde să fugă.”, „Nu ştie unde să fugă.”) şi TREBUIE (Să se întoarcă! = îndemn). 

Se înscriu în sfera exprimării relaţiilor interpersonale (ca strategii de 
comunicare) contextele tipice pentru conjunctiv, în care, printr-o propoziţie 
interogativă se reia o întrebare, evitându-se sau întârziindu-se în acest fel 
formularea unui răspuns (precum [Ce mai faci?] Ce să fac?. Structuri similare apar 
şi în cazul redării conversaţiei prin stil indirect liber (vezi II, Vorbirea directă şi 
vorbirea indirectă): Ce avea preotul pe suflet? Ce să aibă? Lucru greu de înţeles, 

fireşte. (L.L. Caragiale, În vreme de război). 
6.2.2. În propoziții principale regente conjunctivul exprimă valorile modale 

menționate mai sus (vezi supra, 6.2.1). Formele de conjunctiv apar: 

— în regentele din construcțiile incidente (Chiar dacă ar fi venit (să zicem că 
ar fi aşa) tot nu m-ar fi găsit acasă. ); 

— în interogative directe regente (Oare să fi gândit el că mințeam?); 

— în interogative dubitative regente (Să-i spun ce am avut de gând sau să las 
lucrurile să decurgă de la sine ?); 

— în propoziții imperative regente (Dac-a fi trebuință, să batem război!, 
M. Sadoveanu, Fraţii Jderi). 

Conjunctivul este folosit Şi în regentele construcţiilor condiţionale, unde 
intră în concurență cu modul condiţional (vezi infra 6.3.1): 

Dacă tot nu pot (sau nu ştiu, sau nu au vreme, Sau nu se pricep, sau nu vor) să 
le netezească artiştilor existența, cel puţin să se deprindă a-i respecta. (Rlit, 2003). 

6.2.3. În privința ocurenței formelor de conjunctiv în propozițiile 
subordonate, se remarcă faptul că, exceptând cauzalele şi sociativele, toate 
propoziţiile dependente acceptă conjunctivul ca predicat. Purtător de valori modale 
(vezi infra, 6.2.3.1) sau amodal (vezi, infra, 6.2.3.2), conjunctivul apare ca mod 
tipic al subordonării în limba română, iar denumirea lui reflectă acest fapt 
(conjunctiv sau subjonctiv =care leagă”). 

6.2.3.1. Conjunctivul modal apare în propoziţii subordonate completive sau 
atributive: Ştia ce să spună., Rar am văzut un om care să-şi păstreze calmul într-o 
asemenea situație. 

De asemenea, conjunctivul este utilizat în contexte prin care se relatează 
spusele sau gândurile cuiva, aşadar în discursul reprodus (vezi II, Vorbirea 
directă şi vorbirea indirectă). Astfel, conjunctivul este ocurent în propoziţii 
interogative indirecte propriu-zise sau dubitative introduse prin conectori specifici 
(unde, când, cum, care, cine, ce, dacă): 

li întreba unde să pună cartea. I Îl întreba când să vină. | ÎI întreba cum să 
se îmbrace.; 

Se gândea ce să facă într-o asemenea împrejurare.; 

Se întreba care să fie explicaţia atitudinii lui.; 

Mă întrebam dacă să-i spun sau să nu-i spun. 

In stil indirect conjunctivul este folosit, deopotrivă, în subordonate care 
reprezintă transpunerea unor propoziţii asertive, interogative sau imperative: | 

l-a arătat ce să facă într-o asemenea împrejurare. / l-a arătat cu cine Să 
vorbească.; 


li spusese unde să pună cartea. / li spusese când să vină. / li spusese cum să 


se îmbrace.; 

Îl porunceşte să plece.(< Îi porunceşte: Pleacă!). i 

Conjunctivul îşi păstrează capacitatea de a reda procese considerate posibile 
şi în subordonate care exprimă circumstanţe ca scopul, modul, concesia, condiţia 
etc.: 

A venit din America să-şi vadă bunicii., 

Fără să mai întrebe ceva a plecat.; 

Să fi avut de câştigat, ar fi venit şi el.; 

Să fi strigat tot nu l-aş fi auzit. 

Conjunctivul este purtător de valori modale când este subordonat unui verb, 
adjectiv sau adverb care poate selecționa atât forme de conjunctiv, cât şi forme de 
indicativ. 

În această situație sunt (i) verbe ca: se amuză că / să..., se bucură că/ să..., 
îl doare că / să „.., îl enervează că / să... , îl entuziasmează că / să.. îl 
exasperează că / să..., îl interesează că / să ..., îl încântă că / să..., îl înspăimântă 
că / să..., îl mâhneşte că / să..., se mândreşte că / Să îl ofensează că / Să... îl 
zăpăceşte că / să...etc. , (ii) adverbe precum: (e) bine că / să... (e) groaznic că / 
să... (e) rău că /să..., (e) ruşinos că/ să..., e sigur că... / e mai sigur să..., (e) urât 

că / să... (e) util că / să...şi (iii) adjective (unele provenite din participiu): 
bucuroasă că / să...chinuită că / să..., fericită că / să... furioasă că / să...., 
îngrijorată că / să..., încântată că / să..., măgulită că / să..., mândră că / să..., 
preocupată că / să..., speriată că / să..., uluită că / să...etc. 

Selecţia formelor de conjunctiv sau de indicativ este impusă de nuanţări 
semantice. Enunţuri ca Î enervează că faci gălăgi. şi Il enervează să faci gălăgie. se 
interpretează diferit: primul are citirea „Îl enervează situația (redată ca reală, înțeleasă 
ca stare de fapt) de a face gălăgie.” iar al doilea transmite informaţia „Îl enervează 
situația (înțeleasă ca eventualitate, ca posibilitate) de a face gălăgie.” Similar, Andrei 
pare că înţelege ce-i spun. este echivalent cu „Andrei face impresia că înţelege ce-i 
spun.”, pe când enunţul cu verbul la forma de conjunctiv Andrei pure să înţeleagă ce-i 
spun. corespunde interpretării „Cred / bănuiesc că Andrei înţelege ce-i spun.”. 

O serie de verbe care, la forma afirmativă, impun ca verbul subordonat să fie 
la indicativ, selecționează conjunctivul când sunt la forma negativă: Îşi aminteşte 
că a cerul. / Nu-şi aminteşte să fi cerut.; Ştiu că a abordat acest subiect. / Nu ştiu 
să fi abordat acest subiect. 

De asemenea, unele verbe cu regim de indicativ cer conjunctivul când au 
forma de condiţional: Mă miră că a venit. / M-ar mira să vină., M-aş fi mirat să fi 
venit., Mă surprinde că ai răspuns./ M-ar surprinde să răspunzi., M-ar fi surprins 
să fi răspuns. etc. 

Dacă regentul exprimă îndoiala sau posibilitatea, enunţul cu formă de 
conjunctiv este dublu modalizat: Nu cred că vine. şi M-aş fi îndoit că e aşa. 
înseamnă „Am îndoieli în legătură cu venirea lui.” şi, respectiv, „Am avut bănuiala 
că nu e așa.”, pe când Nu cred să vină. şi M-aş fi îndoit să te fi întâlnit. se 
interpretează ca „Am îndoieli în legătură cu posibilitatea venirii lui.”: „Am avut 
bănuiala că nu există posibilitatea de a te întâlni.”. Astfel, prezența formei de 
conjunctiv este impusă uneori de conţinutul semantic al regentului, iar în această 
situaţie conjunctivul poate fi coocurent cu forme de condiţional sau cu alte expresii 
care specifică incertitudinea sau probabilitatea: | 

Eu unul am crezut că da şi mă îndoiesc ca o altă tălmăcire să fi părut mai 
firească oricui ar fi ştiut ce îngrozitoare ironie împovăra în privința aceasta pe 
Paşadia. (M. Caragiale, Craii): 

Tot ce se poate ca firea incomodă a artistului să fi contribuit decisiv la 
împingerea lucrurilor într-o asemenea fundătură. (Rit, 2003). 

6.2.3.2. Conjunctivul nu are valoare modală în propoziții dependente de 
regenţi care impun verbului subordonat forma de conjunctiv sau de infinitiv. 

Se înscriu în această categorie (a) verbe aspectuale se apucă să..., este (cât 
pe ce) Să...., începe să..., se porneşte să..., stă să... etc.; modalele deontice tipice 
precum: vrea să..., poate să..., trebuie să... şi alte verbe de modalitate ca i s-a acrit 
să.. îi arde să..., aspiră să...etc. se cade să... se cuvine SĂ... împune Să..., 
permite să.. poruncește să...etc.; o serie de verbe psihologice, câteva 
epistemologice sau „de atitudine” precum: adoră să..., se ambiționează să..., 
binevoieşte să..., se canoneşte să... se căzneşte să..., se chinuie să..., impune să..., 
se grăbeşte să... îndrăzneşte să..., îndeamnă să... optează să..., planifică să.... 
plănuieşte să... se precipită să... renunță să... roagă să..., tânjeşte să... ete., 
(b) adverbe din construcţii unipersonale, provenite din adjective sau din participii 
ce pot fi subsumate categoriei semantice a modalităţii precum: (e) interzis să..., 

(e) necesar să..., (e) obligatoriu să..., (e) permis să..., (e) posibil să... etc. şi 
(c) unele adjective ca: aptă să..., atentă să..., avidă să..., bună să..., capabilă să..., 
curioasă să ..., datoare să..., decisă să..., demnă să..., disponibilă să..., grijulie 
SĂ... inaplă să.. incapabilă să..., însetată să..., liberă să... menită să..., 
nerăbdătoare să..., vrednică să... etc. 

Cu regenţi de tipul celor de mai sus, formele de conjunctiv — concurate, de 
regulă, de forme de infinitiv — sunt amodale, semnificaţia modală fiind exprimată 
de întregul grup (regent + verb conjunctiv). 


6.3. Relaţia cu alte moduri 


Semnificațiile modale ale conjunctivului permit concurenţa sau sinonimia 
acestuia cu modul condiţional (optativ, propriu-zis şi potenţial) şi cu imperativul. 
Impuse de factori sintactici, formele de conjunctiv concurează infinitivul. Alţi 
factori, care ţin de strategiile comunicative, permit folosirea conjunctivului cu 
valoare de indicativ, în structuri de tip retoric. | 

6.3.1. Cu valoare de condiţional-optativ, exprimând semnificaţia modală „X 
doreşte” / „se doreşte”, conjunctivul apare în propoziţii independente exclamative 
(Eu să fiu sănătos!, Aşa să fie!), uneori în formule fixe (Ducă-se pe pustii”). La fel 
ca şi condiţionalul-optativ, subjonctivul poate fi folosit în imprecaţii şi blesteme: 

Topescă-se zarea ca scrumul./ Funingini, cenuşă, s-acopere drumul, / Să nu 
mai dea ploaie, şi vântul / Să zacă-mbârcit cu pământul. (T. Arghezi, Blesteme). 

Cu aceeaşi valoare de condiţional-optativ, redând un proces dorit, 
conjunctivul apare în propoziţii regente ale unor enunțuri complexe, 
corespunzătoare propoziţiilor independente exclamative menţionate mai sus 
(compară: Eu să fiu sănătos, că voi trece şi necazul asta!;, Când ne-o fi mai rău, 
aşa să ne fie!). 

In unele contexte cele două forme modale (conjunctivul şi condiţionalul- 
optativ) sunt coocurente: 

În două surcele de vreasc să se facă / Picerele tale, făptură buimacă. / 
Plesni-ți-ar timpanul, / Să n-auzi când trece tramvaiul. / Să uiţi la cetanii tipicul / 
Și psalmii în zi de Crăciun. (G. Topîrceanu, Parodii originale). 

Însoţit de un anumit contur intonaţional, conjunctivul apare în subordonate 
condiţionale sau concesive: Să-l chemi, ar veni. vs Dacă l-ai chema, ar veni: Chiar 
să-l chemi, tot n-ar veni. vs Chiar dacă l-ai chema, el n-ar veni. (vezi UI 
Circumstanţialul condiţional, Circumstanţialul concesiv, Organizarea prozodică a 
enunțului). În această situaţie conjunctivul este sinonim cu condiţionalul propriu-zis, 
deoarece — ca şi acesta din urmă — redă un proces considerat probabil: 

Să fi judecat după femeile pe cari Pirgu i le aducea lui Paşadia, oricine ar fi 
fost de părerea acestuia din urmă. (M. Caragiale, Craii); Să-l văd venind aş mai 
trăi o viaţă! (G. Coşbuc, Mama). 

Uneori subjonctivul şi condiţionalul apar în acelaşi context: De-ar şti mama! 
/ Vai, să ştie / Ce fac azi,mi-ar da ea mie! (G. Coşbuc, La oglindă). 

6.3.2. Semnificaţia modală de „obligatoriu / interzis” pe care subjonctivul o 
realizează ca hortativ, permite folosirea lui în locul imperativului: 

— Ba să vii Domnia Ta numaidecât; aşa porunceşte părintele Nicodim. 
(M. Sadoveanu, Frații Jderi). 

6.3.3. Toate situaţiile înfăţişate mai sus ilustrează faptul că modul conjunctiv 
acoperă întreaga zonă a posibilităţii realizate ca IMAGINA — CREDE sau ca VREA — 
POATE, 2 — TREBUIE. Exprimat prin conjunctiv, procesul comunicat poate fi redat ca 
imaginat, aparent (virtual), factual sau nonobligatoriu / permis ori obligatoriu / interzis. 
Astfel, conjunctivul se opune indicativului, modul care exprimă valoarea EXISTA / 
FACE („A este / face”, „există”, „se efectuează”). Opoziția dintre cele două moduri 
este pusă în evidenţă de construcţii în care acelaşi regent selectează fie conjunctivul, fie 
indicativul: Se bucură că vii. / Se bucură să vii.; E rău că minţi. / E rău să minți., Va fi 
măgulită că este invitată. / Va fi măgulită să fie invitată. (vezi supra, 6.2.3). 

Forma de conjunctiv poartă semnificaţia proprie indicativului în anumite 
situaţii de comunicare, în care locutorul foloseşte tiparul interogativ pentru a 
transmite informaţii alocutorului. În propoziţii interogative retorice (independente 
sau regente) conjunctivul redă surprinderea, indignarea sau protestul locutorului faţă 
de un proces considerat real. In enunţurile: Cum să nu fie nevoie de poezie?, As, 
2003; Ce să fi făcut cu o laudă pură şi simplă?, („Ziua”, 2003); Cine să-mi fi spus 
că voi ajunge la o astfel de mâncare?, Rlit, 2003, prin forma specifică a „cererii de 
informaţie” se exprimă o „ofertă de informaţie”. Aceste construcţii sunt echivalente 
cu structuri de tipul: „(Desigur că) este nevoie de poezie”, „Nu aveam ce să fac cu o 
laudă pură şi simplă.” şi, respectiv, „Nimeni nu putea să-mi spună că voi ajunge la o 
astfel de mâncare.” (vezi II, Clasificarea enunțurilor după scopul comunicării, 5). 

La fel ca şi condiţionalul, în subordonatele concesive sau condiţionale, 
subjonctivul prezent este substituibil cu indicativul prezent, iar subjonctivul perfect 
— cu indicativul imperfect: Să-l pedepseşti, şi tot n-ar spune adevărul. = „Chiar 
dacă îl pedepseşti, tot n-ar spune / tot nu spune adevărul.”; Să-l fi chemat, ar fi 
venit. = „Dacă îl chemai, ar fi venit / venea.”, (vezi II, Circumstanţialul 
condițional, Circumstanţialul concesiv). 

6.3.4. In limba română actuală conjunctivul concurează infinitivul, aflându-se 
cu acesta din urmă într-o relaţie de sinonimie (vezi supra, 6.2.3, Forme verbale 
nepersonale, 2.5.1). 

Conjunctivul acceptă același tip de regenţi ca şi infinitivul: regent verbal (Incepe 
a povesti. şi Incepe să povestească.), adjectival (A fost declarată aptă de a face sport. 
şi A fost declarată aptă să facă sport.), adverbial (E interesant, a călători. şi E 
interesant să călătoreşti.), nominal (Are talentul de a convinge. şi Are talentul să 
convingă. ). 

Conjunctivul stă în locul infinitivului din aşa-numitele construcţii infinitivale 
absolute, având aceeaşi valoare circumstanţială: Pentru a veni cât mai multă lume, 
organizatorii au asigurat o intensă campanie de promovare a evenimentului. şi Ca 
să vină cât mai multă lume, organizatorii au asigurat o intensă campanie de 
promovare a evenimentului; Fără a-l propune profesorul, Andrei s-a prezentat la 
Olimpiadă. şi Fără să-l propună profesorul, Andrei s-a prezentat la Olimpiadă. 

In vecinătatea verbului a avea asociat cu un relativ, subjonctivul concurează 
infinitivul: N-are ce face / cu cine se juca / cui mărturisi / unde se duce. sau N-are 
ce să Jacă / cu cine să se joace / cui să mărturisească / unde să se ducă. 

„___ „ÎN această situaţie comportamentul subjonctivului este identic cu cel al 
infinitivului. În situaţiile de sinonimie cu infinitivul, formele de conjunctiv sunt 


amodale. Nuanţele modale provin din alte surse, precum prezenţa verbelor modale, 
a adverbelor şi adjectivelor modalizatoare etc. 

Sinonimia dintre conjunctiv şi infinitiv reprezintă un fenomen de limbă care 
se manifestă diferențiat în funcţie de repartiţia teritorială, de registrul stilistic şi de 
aspectul vorbit sau scris al limbii române actuale. În limbajul scris, mai ales în 
stilul cultivat (beletristic, ştiinţific, juridic) infinitivul — formă verbală mai abstractă 
— e mai frecvent. Tendinţa de utilizare a infinitivului în locul conjunctivului 
încadrează limba română actuală în tiparul limbilor romanice. În schimb, în 
limbajul vorbit (cu toate variantele sale) este preferat conjunctivul — formă verbală 
care poartă informaţii de persoană şi număr —, limba română distanţându-se astfel 
de celelalte limbi romanice şi apropiindu-se de limbile balcanice (vezi Forme 
verbale nepersonale, 2.5). 


6.4. Caracteristici temporale 


In propoziţii independente sau în principale regente formele de conjunctiv 
prezent acoperă zona semantică a prezentului (Să intru acum?) sau a viitorului 
(Cum să nu fie prezent şi el mâine?), iar cele de conjunctiv perfect, zona 
trecutului (Să fi venit ieri!). - 

In propoziţii subordonate, procesul redat prin formele de conjunctiv este 
situat în raport de procesul comunicat prin verbul din regentă. Faţă de acţiunea, 
evenimentul sau starea exprimate de verbul regent, procesul exprimat de conjunctiv 
prezent poate fi concomitent (cu valoare de prezent, trecut, viitor) sau posterior (cu 
valoare de viitor): Încearcă (a încercat, va încerca) să spună şi el ceva., Îi spune 
(i-a spus, o Să-i spună) să se prezinte la examen., Rar am întâlnit un om care să 
aibă o asemenea putere de convingere. 

Dacă în regentă procesul este redat prin condiţional perfect sau prin 
conjunctiv perfect cu valoare de condiţional, formele de conjunctiv prezent 
specifică procese plasate în trecut: 

În acea seară eram în aşa fel de sfârşeală că n-aş fi crezut să mă pot scula 
nici să fi luat casa foc. (M. Caragiale, Craii). 

Între procesul comunicat prin verbul din regentă şi cel redat de conjunctivul 
perfect se instituie un raport de anterioritate: Nu cred să fi greşit la testul de ieri. 

Nu ştiu să fi primit de când sunt decât una, de la bunul meu amic Uhry, care 
să-mi fi adus o veste fericită. (M. Caragiale, Craii); 

Dorea (ar dori / ar fi dorit) să fi venit mai devreme. 

Adeseori valoarea temporală se neutralizează, formele de conjunctiv 
transmițând numai semnificaţii modale. In subordonate dependente de un verb la 
condiţional, conjunctivul (sinonim cu modul condiţionalul propriu-zis) exprimă un 
proces posibil, probabil, dar nerealizat. Enunţul Să ne fi spus, l-am fi ajutat. se 
poate echivala cu un enunţ complex cu indicativ (modul „realităţii”). Structura 
corespunzătoare („Dar nu ne-a spus şi nu l-am ajutat”) este negativă implicând 
faptul că procesul este prezentat ca probabil, incert, neefectuat. | 

Semnificaţia modală este evidentă în contexte în care formele de conjunctiv 
sunt asociate cu adverbe de ancorare temporală incompatibile, şi anume: 
conjunctivul prezent — cu adverbe tipice pentru trecut şi, respectiv, conjunctivul 
trecut — cu adverbe specifice pentru prezent: Era mai util să răspundă atunci, pe 
loc! (Dar n-a răspuns...) Era mai util Să fi răspuns acum, pe loc! (Dar n-ai 


răspuns...) 

“TIMPUL 


1. PRELIMINARII 


Timpul este categoria gramaticală care indică fixarea desfăşurării unui 
proces (acțiune, eveniment sau stare) în raport cu actul enunțării şi se manifestă 
prin existența unor ansambluri (seturi) de forme verbale. Cu alte cuvinte, timpul 
gramatical dă seamă de corelaţiile sistematice între formele verbale prin care se 
redau procesele comunicate şi situaţia de comunicare. 


Timpul este o categorie gramaticală specifică verbului. Informaţia 
legată de situarea unei acțiuni, a unui eveniment sau a unei stări faţă de actul 
comunicării distinge verbul de celelalte părți de vorbire. Cuvântul fugă 
specifică o acţiune, dar nu precizează dacă desfăşurarea coincide cu situaţia 
de comunicare, dacă este anterioară sau ulterioară acesteia. Plasarea acţiunii 
față de actul enunțării se realizează prin formele verbale: fuge redă o acţiune 
care se desfăşoară concomitent cu actul enunțării, a fugit exprimă o acţiune 
desfăşurată înaintea actului enunțării, iar va fugi specifică o acţiune care 
urmează să se desfășoare după actul enunțării. La fel, cuvintele alb şi albeaţă 
redau o proprietate, pe când albeşte, a albit, va albi specifică faptul că o 
anume entitate „primeşte” proprietatea respectivă, iar modificarea se petrece 
concomitent cu situaţia de comunicare (albeşte), înainte de aceasta (a albit) 
sau, respectiv, după ea (va albi). 


1.1. Punct de reper, timp de referință, raporturi temporale 


Categoria gramaticală a timpului reflectă reprezentarea mentală unidimensională 
lineară a „temporalităţii”. În percepția comună, în raport cu situația de comunicare 
se configurează o axă de orientare în care punctul de reper (de perspectivă) este 
momentul enunțării (ME = to). 

În funcţie de intervalul în care se desfăşoară comunicarea, câmpul semantic 


al temporalităţii este segmentat în trei zone: prezent („acum”), trecut („până 
acum”) şi viitor („de acum încolo”). | 


90 €—----trecut----) (-—-prezent (to)----} {----- viitor-----— 00 


Zonele semantice constituie aşa-numitul timp de referință (TR) al formelor 
verbale. În enunţul Mă uit la un film. timpul de referință al formei verbale este 
prezentul, în Am văzut filmul. timpul de referinţă este trecutul, iar în Îni voi aminti 
cu plăcere aceste momente. timpul de referință este viitorul. 

„Ancorarea” în zonele semantice, așadar identificarea timpului de referinţă, 
poate fi confirmată uneori de adverbe de situare (plasare, fixare) temporală ca: 
acum, atunci, cândva, odinioară, azi, ieri, mâine etc. 

Funcţionează ca expresii de situare temporală şi grupări de cuvinte în 
componența cărora intră substantive ce denumesc unităţi de măsură a timpului 
(secundă, minut, oră, zi, lună, an, secol, mileniu), perioade ale anului (iarnă, vară etc.), 
momente ale zilei (dimineață, prânz, după-amiază, seară, noapte etc.), nume ale zilelor 
săptămânii (luni, marţi etc.), nume ale lunilor anului (ianuarie, februarie etc.), nume de 
sărbători (Crăciun, Paşte, Înălțare, Sfânta Maria, Revelion etc.), expresii prin care se 
redau datele calendaristice (2 ianuarie 1999 etc.). Toate acestea, fiind (re)cunoscute de 
întreaga colectivitate lingvistică, sunt considerate modalități de exprimare a „timpului 
real”. De asemenea, pot fixa procesul pe axa temporală substantivele care au trăsătura 
semantică [Temporalitate] (război, cursă, spectacol etc.). 


Substantivele temporale sunt coocurente în structuri cu în timpul, pe 
parcursul, înainte de, înaintea, după (În timpul crizei economice a dat 
faliment., Înainte de război avea alte planuri în legătură cu viaţa sa., După 
spectacol era mai liniştit.) şi alcătuiesc o subclasă a „substantivelor verbale”. 
(vezi Substantivul, 4.4). 


Astfel în enunţurile Zeri a trecut pe la mine., Acum un minut a plecat., 
Săptămâna trecută / în ianuarie (trecut) / de Crăciun ne-am întâlnit., S-a născut pe 
4 decembrie 1930., După criza economică şi-a revenit cu greu. timpul de referință 
„trecut” este redat prin asocierea formei verbale cu expresii de fixare temporală. 

În Mâine voi pleca la mare., Peste două luni voi intra în vacanţă., Săptămâna 
viitoare / în ianuarie (viitor) / de Înălțare voi face o excursie în Franța., Voi 
termina studiile în 2009., După spectacol vom merge la o petrecere., expresiile de 
fixare temporală însoțesc formele verbale pentru a exprima procese posterioare 
actului enunțării. 


De fapt, între formele verbale şi expresiile de fixare temporală există o 
relație mai complexă. Puţine adverbe sau expresii de tip adverbial sunt 
specifice unui anume timp de referință. Astfel aseară, azi-noapte, demult, 
ieri, odinioară, pe vremuri,((răsalată))ieri „trimit? la zona semantică a 
trecutului.  Deseară, în curând, la noapte, mâine, odată şi odată, 
((răs)(poi)măine situeuză procesul în sfera semantică a viitorului. În general, 
grupurile nominale ce conţin adjectivul trecut (săptămâna trecută etc.) 
specifică uncorarea în zona trecutului, pe când cele care au în componenţa lor 
adjectivul viitor (săptămâna viitoare etc.) plasează procesul în zona viitorului. 

Sunt comune pentru trecut şi viitor adverbe sau expresii ca: atunci, 
cândva, mai târziu, luni, marţi cte., în ianuarie etc. la răsăritul soarelui ete., 
in căteva minute, după câtva timp, peste câtva timp etc., săptămâna 
următoare AC., cu o săptămână înainte ete., în săptămâna aceea ete. 

Plaseuză în orice zonă a axei temporale adverbele azi (astăzi), 
dimineaţă, după-amiază, la prânz etc. şi grupările cu adjectivul demonstrativ 
acest: în dimineaţa aceasta (asta), în după-amiaza aceasta (asta), în seara 
aceasta (asta), în noaptea aceasta (asta), în săptămâna aceasta (asta), în 
luna aceasta (asta), în anotimpul acesta (ăsta), în primăvara aceasta (asta), 
în vara aceasta (asta), în toamna aceasta (asta), în iarna aceasta (asta), în 
anul acesta (ăsta), în secolul acesta (ăsta), în perioada aceasta (asta). 


395 


CE Scanned with OKEN Scanner 


Funcţionează ca expresii de situare temporală şi grupări de cuvinte în 
componenţa cărora intră substantive ce denumesc unități de măsură a timpului 
(secundă, minut, oră, zi, lună, an, secol, mileniu), perioade ale anului (iarnă, vară etc.), 
momente ale zilei (dimineață, prânz, după-amiază, seară, noapte etc.), nume ale zilelor 
săptămânii (luni, marți etc.), nume ale lunilor anului (ianuarie, februarie etc.), nume de 
sărbători (Crăciun, Paşte, Înălțare, Sfânta Maria, Revelion etc.), expresii prin care se 
redau datele calendaristice (2 ianuarie 1999 etc.). Toate acestea, fiind (re)cunoscute de 
întreaga colectivitate lingvistică, sunt considerate modalități de exprimare a „timpului 
real”. De asemenea, pot fixa procesul pe axa temporală substantivele care au trăsătura 
semantică [Temporalitate] (război, cursă, spectacol etc.). 


Substantivele temporale sunt coocurente în structuri cu în fimpul, pe 
parcursul, înainte de, înaintea, după (În timpul crizei economice a dat 
faliment., Înainte de război avea alte planuri în legătură cu viața sa., După 
spectacol era mai liniştit.) şi alcătuiesc o subclasă a „substantivelor verbale”. 
scai Substantivul, 4.4). 


Astfel în enunţurile Jeri a trecut pe la mine., Acum un minut a plecat., 
Săptămâna trecută / în ianuarie (trecut) / de Crăciun ne-am întâlnit., S-a născut pe 
4 decembrie 1930., După criza economică şi-a revenit cu greu. timpul de referință 
„trecut” este redat prin asocierea formei verbale cu expresii de fixare temporală. 

În Mâine voi pleca la mare., Peste două luni voi intra în vacanță., Săptămâna 
viitoare / în ianuarie. (viitor) / de Înălțare voi face o excursie în Franța., Voi 
termina studiile în 2009., După spectacol vom merge la o petrecere., expresiile de 
fixare temporală însoțesc formele verbale pentru a „ptr procese posterioare 


actului enunțării. : 


De fapt, între formele verbale şi expresiile de fixare temporală există o 
relație mai complexă. Puţine adverbe sau expresii de tip adverbial sunt 
specifice unui anume - timp de referință. Astfel aseară, azi-noapte, demult, 
ieri, odinioară, pe vremuri,((răs)alată))ieri „trimit? la zona semantică a 
“trecutului.  Deseară, în curând, la noapte, mâine, odată şi odată, 
((răs)(poi)mâine situează procesul în sfera semantică a viitorului. În general, 
grupurile nominale ce conțin adjectivul trecut (săptămâna trecută etc.) 
specifică ancorarea în zona trecutului, pe când cele care au în componenţa lor 
adjectivul viitor (săptămâna viitoare etc.) plasează procesul în zona viitorului. 

Sunt comune pentru trecut şi viitor adverbe sau expresii ca: atunci, 
cândva, mai târziu, luni, marţi etc., în ianuarie etc. la răsăritul soarelui etc., 
în căteva minute, după câtva timp, peste câtva timp etc., săptămâna 
următoare etc, cu 0 săptămână înainte ete., în săptămâna aceea etc. 

Plasează în orice zonă a axei temporale adverbele azi (astăzi), 
dimineață, după-amiază, la prânz etc. şi grupările cu adjectivul demonstrativ 
acest: în dimineața aceasta (asta), în după-amiaza aceasta (asta), în seara 
aceasta (asta), în noaptea aceasta (asta), în săptămâna aceasta (asta), în 
luna aceasta (asta), în anotimpul acesta (ăsta), în primăvara aceasta (asta), 
în vara aceasta (asta), în tocana aceasta (asta), în iarna aceasta (asta), în 
anul acesta (ăsta), în secolul acesta (ăsta), în perioada aceasta (asta). 

Fixarea unui punct de reper (to) înseamnă, implicit, redarea unei ordonări pe 
axa temporală, ordonare care se manifestă prin stabilirea anumitor raporturi 
temporale. Procesele cu timpul de referință prezent se află într-un raporr de 
simultaneitate (coincidență) cu momentul enunţării, cele cu timpul de referință 
trecut intră într-un raport de anterioritate cu momentul enunțării, iar cele cu timpul 
de referinţă viitor se găsesc într-un raport temporal de posterioritate cu momentul 
enunţării. 

Aşadar, prin formele verbale de timp procesele sunt situate în una dintre cele 
trei zone de referinţă, adică sunt fixate pe axa temporală. Funcţia formelor verbale 
de timp nu este însă aceea de a se referi la un moment sau o succesiune de 
momente. Timpurile gramaticale nu trimit la „referent” ca expresiile nominale, 
pronumele în particular. 


Astfel, în enunţurile Dan a privit în jurul său. Ceea ce vedea îl încânta. 
entitatea la care se referă îl este recuperată referenţial prin intermediul 
substantivului Dan din primul enunţ, iar intervalul în care se derulează 
procesul „vede” (vedea) este identificat prin forma verbului anterior — 
a privit. Cele două procese se desfăşoară în acelaşi interval temporal situat 
înaintea momentului enunțării, dar a privit nu poate fi considerat echivalent 
al lui vedea, aşa cum antecedentul nominal — substantivul Dan — este 
echivalent al pronumelui (îl); intervalul temporal al celor două procese este 
acelaşi, dar procesele în sine sunt diferite. 


Formele verbale trimit la o situaţie” a cărei configuraţie se creează prin 
fixarea raporturilor temporale între intervalele de desfăşurare ale unei înlănțuiri de 
procese. Situaţia comunicată este în mod tipic o configuraţie de procese. Pentru a 
exprima temporalitatea, aşadar pentru a reda o situaţie interpretabilă din punct de 
vedere temporal, formele verbale sunt integrate în enunţuri de diferite feluri: 
propoziţii principale (independente sau regente) şi propoziţii subordonate; 
raporturile temporale se pot stabili şi între fraze. Cu alte cuvinte, selecția strategiei 
temporale şi interpretarea temporală se realizează !a nivel textual, nu în interiorul 
enunţului; exprimarea temporalităţii printr-o singură formă verbală (deci redarea 
unui sigur proces) este doar un caz particular al textului. 

De regulă, ordonarea temporală a proceselor, altfel spus, coincidența sau 
succesiunea (anterioritatea sau posterioritatea) dintre două sau mai multe procese 
care alcătuiesc situaţia comunicată se exprimă prin enunțuri complexe în care 
formele gramaticale de timp sunt asociate unor conectori (frastici — coordonatori 
sau subordonatori — sau textuali) şi / sau unor expresii de tip adverbial. 

Raporturile temporale pot fi exprimate prin structuri care exprimă nemijlocit 
relații temporale (Am ajuns înainte să înceapă spectacolul. = „Întâi am ajuns şi 
apoi a început spectacolul”) sau pot fi implicate în relaţii de tipul cauză - efect 
(S-a întristat, fiindcă n-ai venit şi tu. = „Întâi n-ai venit tu ŞI apoi s-a întristat”), 
scop — realizare (S-a îmbrăcat elegant ca să facă o bună impresie. = „Întâi s-a 
îmbrăcat elegant şi apoi (eventual) a făcut o bună impresie.”). 

Raportul temporal de simultaneitate se stabileşte între cel puţin două procese 
(Pi şi p2) care se petrec în acelaşi moment sau în acelaşi interval de timp. 

Coincidenţa din punct de vedere temporal se identifică prin posibilitatea 
apariţiei în acelaşi context cu formele verbale a unor expresii precum: în acelaşi 
timp, în acest timp, între timp. 

(a) În structurile realizate prin coordonare, simultaneitatea între procese este 
confirmată prin inserarea expresiilor menționate (în acelaşi timp etc.) în 
propozițiile care urmează conectorilor coordonatori şi, iar sau dar : 

Mâncăm (pı) şi în acest timp ne uităm la televizor (p2). 

loana a ieşit din casă (p,) iar între timp Andrei a scos maşina din garaj (p2). 

(b) În structurile realizate prin subordonare coincidenţa temporală este 
exprimată prin propoziţii conjuncţionale introduse prin conectori specializaţi pentru 
redarea raportului temporal ca în timp ce, în vreme ce etc.: 

Mâncăm (pı) în timp ce ne uităm la televizor (p2). 

Ioana a ieşit din casă (pu) în vreme ce Andrei a scos maşina din garaj (pə). 

Simultaneitatea proceselor nu este legată totdeauna de semnificația conectorilor. 
Astfel, şi în enunțurile următoare cu propoziții conjuncționale sau relative se redau 
procese ale căror intervale temporale coincid: 

Ai ştiut (pı) că minţea (p2). 

Speră (pı) să-l primeşti chiar acum (pə). 

Aş vedea şi eu ceva, (pı) dacă te-ai da la o parte (pz). 

A plecat (pı) când ai venit tu (p). 

Acolo era parcul (pu) în care / unde mă jucam în copilărie (pz). 

Raportul temporal de anterioritate se stabileşte între două procese (p; şi p2) 
care se desfăşoară într-o succesiune de felul: „pı precedă p”. 

Pentru exprimarea unui proces anterior (p2), verbul este sau poate fi însoţit de 
adverbe ca înainte sau mai devreme, mai întâi. 

(a) Când propoziţiile sunt coordonate prin şi sau dar, segmentul care redă 
procesul anterior include adverbele menţionate sau pronumele — cu „valoare 
neutră” — aceasta (asta) precedat de înainte de: 

Voi pleca (pı) şi /, dar înainte de asta îi voi scrie o scrisoare (pz). 

Acum şi-a revenit (pu), dar mai devreme de-abia mai respira (p>). 

Aş semna actele (p), dar mai întâi le-aş citi cu atenție (p>). 

(b) În enunţuri aflate în relaţie de dependenţă, raportul temporal de 
anterioritate se exprimă cu ajutorul conectorilor conjuncţionali specializaţi, precum 
după ce, îndată ce etc.: 

Voi pleca (pu) după ce îi voi scrie o scrisoare (p2). 

A răspuns (pı) îndată ce am repetat întrebarea (p2). 

Succesiunea „pz precedă pi” poate fi redată prin în enunţuri cu propoziţii 
introduse prin conectori conjuncționali sau relativi nespecializaţi: 

Spune (pu) că a terminat deja lucrarea (p2). 

Nici n-a sperat (pu) să se fi rezolvat situaţia (p2). / A sperat (pi) ca situaţia să 


se fi rezolvat (p2). 

Măcar să întrebi (pı) dacă a citit cartea. (p2) 

Să facă (p.) ce îl ruga (l-a rugat, îl rugase) ea. (pz). 

Relaţia de anterioritate este implicată şi în structuri de tipul „fiindcă X atunci 
rezultă Y”. Enunţuri ca Am trecut examenul (pi), fiindcă am învăţat (pı). sau Puteţi 
vorbi la telefon de-abia pe seară (p), pentru că va ajunge acasă târziu (p>). redau 
raporturi logico-semantice de cauzalitate (tipul cauză / sursă — rezultat / efect): „am 
învăţat” (cauză / sursă) — „am trecut examenul” (rezultat / efect): „va ajunge 
acasă târziu” (cauză / sursă) — „puteţi vorbi lu telefon de-abia pe seară” (rezultat / 
efect). Din perspectiva succesiunii temporale, procesul exprimat prin propoziţia 
conjuncţională este anterior celui redat prin regentă. 

Raportul temporal de posterioritate se stubileşte între două procese (p; şi p>) care 
se desfăşoară într-o succesiune de felul: „p urmează / ulterior lui pr”. 

Posterioritatea unui proces este confirmată prin prezenţa adverbelor apoi, 
ulterior sau a expresiilor mai târziu, după aceea (asta). 

(a) În structuri realizate prin coordonare copulativă semnificația „p: mai 
târziu decât pi” se exprimă prin inserarea expresiilor menţionate mai sus în cadrul 
propoziției care exprimă procesul posterior: 

Se logodesc (pı) şi apoi / după aceca se căsătoresc (pz). 

În fraze susținute de relaţii de coordonare copulativă, dacă cea de-a doua 
propoziţie conţine expresii precum de aceea, din pricina (cauza) asta etc., 
atunci această propoziție exprimă un proces posterior faţă de cel redat în prima 
propoziţie. Enunţuri ca Am învățat (pu) şi de aceea am trecut examenul (p-). 
sau Va ajunge acasă târziu (pı) şi din pricina asta puteți vorbi la telefon 
de-abia pe seară (p2). redau raporturi logico-semantice de cauzalitate (tipul 
cauză / sursă — rezultat / efect), fiind echivalente cu structuri de felul „p> este 
rezultat al lui pr”: „Am trecut examenul ca rezultat al faptului că am învăţat.”, 
„Veţi putea vorbi la telefon de-abia pe seară, ca rezultat al faptului că va ajunge 
acasă târziu.” 


După cum se poate observa, astfel de construcţii alcătuite din 
propoziţii de acelaşi rang sunt corespondente ale structurilor cu propoziţii 
dependente care exprimă acelaşi raport logico-semantic (cauză — efect): Am 
învățat (pı) şi de aceea am trecut examenul [ulterior] (p2). = Am trecut 
examenul (p.), deoarece am învățat (p2). Tiparele sintactice sunt diferite, 
dar prezenţa expresiilor cu funcţie discursivă (de aceea, din pricina asta 
etc.) asigură păstrarea informaţiei proeminente de cauzalitate între cele 
două procese. 


Raportul temporal de posterioritate este implicat şi în enunţuri complexe care 
prezintă un proces (p2) ca o consecinţă a altui proces (pı). Într-o structură de acest 


fel conectorii sunt: aşadar, dar (= aşadar), (şi) deci, (şi) prin urmare, (Şi) în 
consecinţă: 

Măcar să întrebi (pı) dacă a citit cartea. (p2) 

Să facă (p.) ce îl ruga (l-a rugat, îl rugase) ea. (p2). 

Relaţia de anterioritate este implicată şi în structuri de tipul „fiindcă X atunci 
rezultă Y”. Enunţuri ca Am trecut examenul (pi), fiindeă am învăţat (p2). sau Puteți 
vorbi la telefon de-abia pe seară (pi), pentru că va ajunge acasă târziu (p-). redau 
raporun logico-semantice de cauzalitate (tipul cauză / sursă — rezultat efect): „a 
învăţat” (cauză / sursă) => „am trecut examenul” (rezultat / efect); „va pie 
acasă târziu” (cauză / sursă) > „puteți vorbi lu telefon de-abia pe seară” (rezultat / 
efect). Din perspectiva succesiunii temporale, procesul Sa diala prin propoziția 
conjuncţională este anterior celui redat prin regentă. 

Raportul temporal de posterioritate se stabileşte între două procese (p; şi pz) care 
se desfăşoară într-o succesiune de felul: „p, urmează / ulterior lui pi” 

Posterioritatea unui proces este confirmată prin prezența adverbelor apoi, 
ulterior sau a expresiilor mai târziu, după aceea (asta). 

(a) În eruen realizate prin coordonare copulativă semnificația „ps mai 
târziu decât pı” se exprimă prin inserarea expresiilor menționate mai sus în cadrul 
propoziției care exprimă procesul posterior: i i 

Se logodesc (pı) şi apoi / după aceea se căsătoresc (p2): 

În fraze susținute de relaţii de coordonare copulativă, dacă cea de-a doua 
propoziţie conţine expresii precum de aceea, din pricina (cauza) asta etc., 
atunci această propoziție exprimă un proces posterior faţă de cel redat în prima 
propoziţie. Enunţuri ca Am învățat (pı) şi de aceea am trecut examenul (p2). 
sau Va ajunge acasă târziu (pı) şi din pricina asta puteți vorbi la telefon 
de-abia pe seară (p2). redau raporturi logico-semantice de cauzalitate (tipul 
cauză / sursă — rezultat / efect), fiind echivalente cu structuri de felul „p> este 
rezultat al lui py”: „Am trecut examenul ca rezultat al faptului că am învăţat.”, 
„Veţi putea vorbi la telefon de-abia pe seară, ca rezultat'al faptului că va ajunge 
acasă târziu.”. 


După cum se poate observa, astfel de' construcţii alcătuite din 
propoziţii de acelaşi rang sunt corespondente ale structurilor cu propoziţii 
dependente care exprimă acelaşi raport logico-semantic (cauză — efect): Am 
învățat (pı) şi de aceea am trecut examenul [ulterior] (p2). = Am trecut 
examenul (p), deoarece am învăţat (p2). Tiparele sintactice sunt diferite, 
dar prezenţa expresiilor cu funcţie discursivă (de aceea, din pricina asta 


etc.) asigură păstrarea informaţiei proeminente de cauzalitate între cele 
două procese, 


Raportul temporal de posterioritate este implicat şi în enunţuri complexe care 
prezintă un proces (p>) ca o consecinţă a altui proces (pi). Într-o structură de acest 


fel conectorii sunt: așadar, dar (= aşadar), (şi) deci, (şi) prin urmare, 057) în 
consecinţă: 

A fost foarte 
absurdă (p2). 

In felul acesta voi dormi prea puţin (pu) şi în consecinţă voi fi foarte obosit a 
doua zi (p2). 

(b) In structuri cu propoziții de rang diferit, subordonata conjuncțională (cu 
predicatul la modul subjonctiv) care redă procesul posterior celui specificat prin 
regentă este introdusă prin conectorul specializat până (când) sau este integrată 
într-un grup adverbial cu centrul înainte: 

A răspuns la telefon (pi) până să intre secretara (p2). 

Se logodesc (pı) înainte să se căsătorească (p2). 

Enunţurile alcătuite din propoziţii de rang, diferit care exprimă consecinţa 
implică un raport temporal de posterioritate între procesul redat în subordonată şi 
cel specificat în regentă: 

A fost atât de pasionat de munca sa (pı), încât nici o cerinţă nu i s-a părut 
absurdă (p2). 


In felul acesta voi dormi prea puţin (pı), încât voi fi foarte obosit a doua zi 


pasionat de munca sa (pi), aşadar nici o cerinţă nu i s-a părut 


(p2). 

Şi construcțiile cu subordonate care specifică scopul implică un raport 
temporal de posterioritate: 

A învățat mult (p.) ca să intre la facultate (pə). 

Conjuncțiile nespecializate că, să (cu varianta ca....să) şi dacă pot introduce 
propoziţii care redau procese posterioare, enunţurile exprimând nu numai 
succesivitatea proceselor pe axa temporală, ci şi proximitatea lor: 

Află (pı) că nu va putea pleca (p2). 

L-aş fi întrebat (p) dacă o să vină mâine (pz). 

Să fi ştiut (pu) că îl voi vedea astăzi (pz), nu l-aş mai fi căutat ieri. 

Îi este teamă (pi) să plece mâine (p-). 

Aceeaşi situaţie există în cazul enunţurilor de felul: 

De-abia ies pe uşă (pı), că şi încep comentariile (pz). 

Nici bine nu i-a trecut gripa (pı), că şi s-a şi îmbolnăvit din nou (pz). 


Astfel de construcții transmit informaţii similare cu structurile paratactice de 
tipul Se logodesc şi după aceea (apoi) se căsătoresc (vezi supra): De-abia ies pe 
uşă (pı) că şi încep comentariile (p2). = les pe uşă (pı) şi imediat după aceea încep 
comentariile (p2).; Nici bine nu i-a trecut gripa (pu) că s-a şi îmbolnăvit din nou 
(p2). = Nu i-a trecut bine gripa (p.) şi imediat s-a îmbolnăvit din nou (p>). 

De asemenea, propoziţiile relative pot exprima — în contexte diferite — 
procese posterioare celor redate prin regentele lor: p; 

M-am pregătit pentru examenul (p.) pe care îl voi da mâine (p3). 


1.2. Tipologia timpurilor verbale 


Situarea proceselor pe axa temporală se exprimă în limba română prin 
ansambluri de forme verbale organizate în una sau mai multe serii. 

Pentru procese desfăşurate concomitent cu actul enunțării — aşadar cu timpul 
de referinţă „prezent” — româna are o serie de forme (de prezent) pentru indicativ 
(învă, înveți etc.). Procesele cu timpul de referință „trecut”, adică cele fixate 
înainte de momentul enunţării sunt redate prin ansambluri de forme (de trecut sau 
perfect) pentru indicativ: perfectul compus (am învățat, ai învățat etc.), perfectul 
simplu (învățai, învățaşi etc.), mai-mult-ca-perfectul (învățasem, învățaseşi etc.) şi 
imperfectul (învățam, învățai etc.). Acţiunile, evenimentele sau stările desfăşurate 
după momentul enunţării — cu timpul de referință „viitor” — sunt redate prin două 
seturi de forme de indicativ. Primul set alcătuieşte paradigma viitorului propriu-zis 
(viitorului 1). Acest timp verbal prezintă mai multe serii de forme: voi învăţa, vei 
învăța etc.; am să învă, ai să înveţi etc.; oi învăța, ăi (ei, îi) învăţa etc.; o să învăţ, 
o să înveţi etc.;, Al doilea set circumscrie viitorul anterior (sau viitorul II) şi este 
reprezentat printr-o singură serie: voi (oi) fi învățat, vei (ăi, ei, -i, îi) fi învăţat etc. 


(a) În limba română condiţionalul, conjunctivul şi prezumtivul au o 
situaţie specială în ce priveşte corelarea cu „timpul de referinţă”. Ceea ce 
numim condițional prezent (aş învăţa, ai învăţa etc.), conjunctiv prezent (să 
învăţ, să înveţi etc.) şi prezumtiv prezent ((v)oi fi învățând, vei (ăi, ei, -i, îi) fi 
învățând etc.; să fi învățând etc.; aş fi învățând; oi învăţa etc.) sunt forme 
verbale a căror semnificaţie „temporală” se stabileşte în context: prin formele 
verbale respective procesele pot fi plasate sau în zona prezentului (Aş veni 
acum., Să răspund acum?) sau în cea a viitorului (Aş veni mâine., Să vin 
mâine?). 

(b) Pe de altă parte, în cazul aceloraşi moduri, formele de trecut sau de 
perfect (condiționalul perfect: aş fi învățat, ai fi învățat etc., conjunctivul 
perfect: să fi învățat etc, şi prezumtivul perfect: (v)oi fi învățat, vei (ăi, ei, -i, 
îi) fi învățat ete. / să fi învățat etc. / aş fi învățat etc.) se raportează la timpul 
de referință tot contextual, semnificaţia lor proeminentă fiind, în fapt, modală 
(compară: Aş fi preferat să ne fi întâlnit ieri. [-Real, +Trecut], cu Aş fi 
preferat să ne fi întâlnit mâine. [-Real], [+Viitor]). 

(c) Dintre formele nepersonale ale verbului, doar infinitivul unor verbe 
(şi numai în anumite contexte) poate realiza opoziţia prezent (a râde) ~ 
trecut (a fi râs). Utilizarea formei de trecut a infinitivului este însă rară în 
limba română actuală şi resimțită ca prețioasă. Participiul, deşi nu intră în 
sistemul de opoziții temporale, trimite, în marea majoritate a cazurilor, la 
timpul de referinţă „trecut” (vezi Forme verbale nepersonale, 2, 3). 

(d) Modurile verbale nepersonale nu au forme specializate pentru 
anumite timpuri. Unele însă prezintă sau primesc o trăsătură temporală, 
fixând procesul comunicat în una din zonele semantice — prezent”, „trecut” 
sau „viitor”. Dintre formele verbale nepersonale, în construcții rare, uneori 
supinul anumitor verbe poate exprima opoziţia trecut ~ viitor, compară Asta-i 
carne de căpătat. = „Asta-i carne care a fost căpătată.” [TR „trecut”] cu Am 
luat carne de gătit. = „Am luat carne care urmează să fie gătită. / va fi 
gătită.” [TR „viitor”]. (vezi Forme verbale nepersonale, 4.3.2.2). 


Unele timpuri verbale indică, pe lângă raportarea faţă de momentul enunțării 
(to) şi poziţionarea faţă de alt proces situat fie în zona trecutului, fie în cea a 

viitorului. Sunt în această situaţie mai-mult-ca-perfectul şi viitorul anterior 
(viitorul II) care specifică momente sau intervale temporale anterioare şi, respectiv, 
posterioare momentului enunţării şi, totodată, anterioare faţă de alt punct de reper 
(t). De asemenea, imperfectul redă, de regulă, alături de semnificaţia „anterior 
momentului enunţării” şi informaţia „simultan cu alt moment (interval) situat în 
zona trecutului”, 

Trăsăturile semantice temporale prin care se circumscrie semnificația 
timpurilor gramaticale provin, în special, din raportarea faţă de punctul (punctele) 
de reper, timpul de referinţă fiind insuficient pentru stabilirea trăsăturilor semantice 
definitorii ale formelor verbale. Astfel, prezentul se defineşte ca [Simultan cu to], 
perfectul compus şi perfectul simplu ca [Anterior faţă de to], viitorul propriu-zis 
ca [Posterior faţă de to], iar imperfectul are trăsăturile [Anterior faţă de to], 
[Simultan cu 1], mai-mult-ca-perfectul are trăsăturile [Anterior faţă de to], 
[Anterior față de (4)], viitorul anterior are trăsăturile [Posterior faţă de to], 
[Anterior faţă de 1]. 

In funcţie de trăsăturile temporale de bază, formele verbale se împart în două 
grupe. Timpurile care se definesc doar prin raportarea la to (prezentul, perfectul 
compus şi perfectul simplu, viitorul propriu-zis) sunt considerate absolute, pe când 
celelalte (imperfectul, mai-mult-ca-perfectul, viitorul anterior), a căror utilizare 
impune şi existenţa unui alt punct de reper, sunt timpuri de relație. Având în 
vedere mecanismul de redare a semnificației temporale, în situaţii de comunicare 
prototipice, imperfectul, mai-mult-ca-perfectul şi viitorul anterior sunt considerate 
timpuri anaforice. 

În unele studii se vorbeşte despre opoziţia timp deictic (prezentul, perfectu 
compus, perfectul simplu, viitorul propriu-zis) vs timp anaforic (imperfectul, mai- 
mult-ca-perfectul, viitorul anterior). De fapt, toate formele gramaticale de timp sunt 
deictice, deoarece toate contribuie la „ancorarea situaţional-temporală” a 
proceselor comunicate, timpurile verbale fiind principalele elemente de expresie 
prin care se redă raportarea proceselor la. situația de comunicare. In cazul 
timpurilor anaforice poziționarea proceselor în funcție de actul comunicării se 
realizează nu direct, ci prin intermediul celui de-al doilea punct de reper. Intr-o 
perspectivă mai riguroasă se poate afirma că prezentul, perfectul compus, perfectul 
simplu şi viitorul propriu-zis (I) sunt timpuri strict deictice, pe când imperfectul, 
mai-mult-ca-perfectul şi viitorul anterior sunt deictice relaționale (vezi 1, Deixis). 


1.3. Semnificație intrinsecă şi semnificaţii (valori) contextuale 


Semnificaţia formelor verbale de timp este, de fapt, o configurație complexă 
în care trăsăturile temporale sunt asociate unor caracteristici aspectuale şi modale. 
Cu alte cuvinte, semnificația de bază (intrinsecă) a formelor verbale temporale 
reprezintă un cumul de trăsături prototipice temporale, aspectuale şi modale. 

Formele verbale personale redau, pe lângă timpul de referință Şi raporturile 
temporale (vezi supra, 1.2), şi informaţii referitoare la intervalul procesului 
comunicat. Dacă intervalul este delimitat, se vorbeşte de caracterul perfectiv al 
procesului. Opoziția perfectiv vs nonperfectiv se realizează în zona trecutului şi în 

zona viitorului. Astfel se diferenţiază perfectul compus, perfectul simplu, 
mai-mult-ca-perfectul care prezintă trăsătura aspectuală [+Perfectiv] de imperfect 
care este [-Perfectiv], iar viitorul propriu-zis [-Perfectiv], de viitorului anterior 
[+Perfectiv]. 


Prezentul (indicativ, conjunctiv, condiţional şi prezumtiv) sunt forme 
verbale a căror semnificaţie include, de regulă, trăsătura [-Perfectiv ]. Deşi 
numite prin termenul „perfect”, condiţionalul perfect (trecut), conjunctivul 
perfect (trecut) şi prezumtivul perfect (trecut) nu includ decât rar, şi în 
contexte speciale, trăsătura aspectuală „perfectibilitate”. 


De asemenea, formele verbale de timp transmit şi informaţii referitoare la 
atitudinea vorbitorului în legătură cu procesul comunicat, proces care poate fi 
considerat „real” (sigur, posibil, realizabil) sau ` nonreal (incert, nonposibil, dorit 
etc.). În descrierea semnificației timpurilor verbale, trăsăturile modale, diverse şi 
provenite din surse diferite (universul de credinţe al vorbitorului, opinii etc.), pot fi 
subsumate unei singure opoziții real vs nonreal, unde prin [+Real] se înțelege 
faptul că procesul este considerat existent (sigur), iar prin [-Real] se specifică 
faptul că procesul este considerat virtual (imaginat) sau incert (dorit). Trăsăturile 
modale diferenţiază timpurile indicativului, caracterizate prin trăsătura [+Real] de 
timpurile conjunctivului, ale condiţionalului şi ale prezumtivului, timpuri prin care 
se redau procese caracterizate prin trăsătura [-Real]. 

În funcţie de intențiile comunicative, formele verbale pot căpăta semnificaţii 
contextuale variate, unele fiind „extensii” ale trăsăturilor definitorii, iar altele 
reprezentând „deviaţii” parţiale sau totale de la acestea. 

Astfel, trăsătura aspectuală intrinsecă a prezentului, ca şi aceea a 
imperfectului — [-Perfectiv] — permite utilizarea acestor forme verbale în realizarea 
descrierilor (de obiecte, fiinţe, ambient). Aşadar, „prezentul descriptiv” şi 
„imperfectul descriptiv” sunt semnificaţii contextuale (valori) actualizate prin 
extensia trăsăturii aspectuale prototipice (vezi infra, 2, 5). 

Unele semnificații contextuale provin din asocierea formelor verbale cu 
anumite adverbe. Semnificaţia „nedeterminat” sau „depărtat”, ca şi cea de 
„apropiat”, „recent”, se realizează în context cu adverbe precum demult, odinioară, 
cândva şi, respectiv, recent, tocmai, de-abia, îndată etc. Enunţuri ca Asta s-a 
petrecut demult., Odinioară era mai vioi., Am povestit cândva ce mi s-a întâmplat. 
sau Voi povesti cândva ce mi s-a întâmplat. evocă procese situate la distanță de un 
punct de reper, pe când De-abia a plecat / plecase., Tocmai am povestit ce mi s-a 
întâmplat. sau Voi povesti imediat ce mi s-a întâmplat. exprimă procese plasate în 
imediata apropiere a punctului de perspectivă temporal. Trăsăturile temporale 
definitorii nu se modifică, valoarea contextuală reprezentând doar o „extensie” a 
semnificației de bază. 

In enunţul Ud florile în acest moment., forma de prezent poartă semnificaţia 
intrinsecă, pe când în Ud florile mâine., verbul cu formă de prezent acoperă timpul 
de referinţă „viitor”. În acest din urmă caz, spunem că prezentul actualizează 
semnificaţia contextuală de „prezent prospectiv”, care deviază de la trăsătura 
temporală tipică. 

Alte semnificaţii contextuale sunt actualizate prin integrarea formelor 
verbale în enunţuri de un anumit tip. Astfel, ocurente în aserțiuni cu un caracter 
universal, prezentul şi viitorul au valoare „generică”: Nu pentru şcoală, ci pentru 
viaţă învăţăm., Înşelătorul nu va obţine niciodată vreun câştig. Utilizate în enunţuri 
care specifică procese ce se succedă periodic, formele verbale capătă semnificaţia 
„iterativ: În fiecare săptămână învaţă / a învățat / va învăţa câte o poezie. 

Semnificațiile contextuale provin şi din modificările trăsăturilor modale. De 
exemplu, în contexte care exprimă ipoteze, formele verbale ale indicativului 


semnifică procese nonreale, virtuale (eventual realizabile): Dacă ceri / cereai / vei 
cere, primeşti / primeai / vei primi!. 


2. PREZENTUL INDICATIV 


2.1. Inventar de forme şi structură morfematică 


Forma de prezent indicativ este sintetică având structura: R (radical) + F 
(flectiv). La rândul lui, flectivul este alcătuit din sufix (S) şi desinenţă (D). 

Prezentul indicativ are cea mai complexă structură morfematică, întrucât, pe 
de o parte, la nivel segmental, atât sufixele cât şi desinenţele sunt variate şi diferă 
de la un grup de verbe la altul, iar pe de altă parte, la nivel suprasegmental, se 
înregistrează trei tipare accentuale. 

Asocierea cu anumite flective produce uneori modificări la nivelul 
radicalului. Alternanţele fonetice (vocalice ca o/oa, e/ea etc. sau consonantice d/z, 
t/f etc.) reprezintă, deopotrivă (alături de flective), modalităţi prin care se realizează 
flexiunea. Având în vedere că descrierea acestora implică mecanisme de natură 
fonetică — unele regulate, altele specifice — alternanţele vor fi discutate într-un alt 
subcapitol (vezi Diversificare flexionară. Clasificarea verbelor după criteriul 
MNexiunii, 1.4). 

În ce priveşte su/fixele, sunt necesare două observaţii: sufixele sunt variabile 
ŞI se realizează totdeauna pozitiv la formele de persoană 4 şi 5. Diferențe apar în 
modul de realizare a sufixului de prezent la celelalte forme. În funcţie de 
posibilităţile de realizare, verbele româneşti se împart în două grupări: una cu 
sufixe pozitive numai la formele menţionate (4 şi 5) şi cealaltă cu sufixe pozitive 
pe toată paradigma de prezent. 

În prima grupare, sufixele, variabile, se repartizează după cum urmează: 

lel ~ 101, pentru verbele cu infinitivul în -ea: (noi) apăre-m, (voi) apăr-e-ţi 
Lapăreţ]; (eu, ei) apar-Ø, (tu) apar-O-i lapar], (el) apar-Ø-e. 

lel ~ Øl, pentru verbele cu infinitivul în -e: (noi) pricep-e-m, (voi) pricep-e-ți 
[pričepeț']; (eu, ei) pricep-Ø; (tu) pricep-Ø-i [pričep'], (el) pricep-Ø-e. 

lil ~ 1/01, pentru o parte din verbele cu infinitivul în-i: (noi) ofer-i-m, (voi) 
ofer-i-fi [oferit]; (eu) ofer-Ø, (tu) ofer-Ø-i [ofer], (el, ei) ofer-Ø-ă. 

lâl ~ IQ, pentru verbele cu infinitivul în -f: (noi) cobor-â-m, (voi) cobor-â-ţi 
[coborâţi]; (eu) cobor-Ø, (ru) cobor-Ø-i [cobor], (el, ei) coboar-Ø-ă. 

lal ~ lăl ~ 101, pentru o parte a verbelor cu infinitivul în -a: (voi) adun-a-ţi 
[adunaţi]; (noi) adun-ă-m; (eu) adun-Ø. 

În cazul ultimei grupe, cea alcătuită din unele verbe cu infinitivul în -a, 
există trei realizări. Prima realizare a sufixului, /a/, caracterizează pers. 5: 
(voi) ar-a-ți [araț], cânt-a-ți [cântaț'], juc-a-ți [jucat]... A doua realizare 
caracterizează persoana 4: (noi) ar-ă-m, cânt-ă-m, juc-ă-m. A treia realizare 
caracterizează toate celelalte persoane; pers. 1: (eu) ar-Ø, cânt-Ø, (eu) joc-Ø ; 
pers. 2: (ru) ar-Ø-i lar], cân-Ø-pi lcânţ], joc-Ø-i [jo]; pers. 3 şi 6: (el, ei) 
cânt-Ø-ă, ar-Ø-ă, joac-Ø-ă. Aşadar, în cazul analizei morfematice adoptate, 
la verbe ca a aduna, a cânta, a juca, a termina etc. se degajează două unităţi 
sufixale care diferenţiază între persoana 4 şi 5, ajungându-se astfel la cele trei 
realizări ale sufixului de prezent. 


În a doua grupare, prezentul este marcat prin sufixe variabile realizate pozitiv 
la toate persoanele, după cum urmează: 

lal ~ lăl ~ lezi ~ leaz!, pentru o parte a verbelor cu infinitivul în -a; 

Realizările /a/ şi /ă/ sunt specifice formelor de pers. 4 şi de pers. 5: (noi) 
lucr-ă-m, (voi) lucr-a-ți [lucraț]. Realizarea /ez/ este proprie pers. 1 şi 2: (eu) 
lucr-ez, (tu) lucr-ez-i [lucrez]. Sufixul /eaz/ apare la pers. 3 şi 6: (el) lucr-eaz-ă, 
(ei) lucreaz-ă. | 


Uneori, caracteristicile fonetice ale finalei radicalului (vocală palatală 
sau consoană palatală) impun ca acest sufix să fie realizat şi ca /a/ ~ /e/ ~ /ez/ 
~ lazi: (voi) vegheați [veg'aţi], (noi) veghem [veg'em], (eu) veghez [veg'ez], 
(ei) veghează [veg'ază] (vezi Diversificare flexionară. Clasificarea 
verbelor după criteriul flexiunii, 1.2). 


/i/ ~ lesci ~ leşi, pentru o parte a verbelor cu infinitivul în -i; 

Realizarea /i/ este specifică pentru pers. 4 şi 5: (noi) povest-i-m, (voi) 
povest-i-ţi. Realizarea /esc/ este tipică pentru formele de persoana 1 şi 6: (eu) 
povest-esc, (ei) povest-esc. Realizarea /eşt/ apare la persoanele 2 şi 3: (tu) povest-eşt-i, 
(el) povest-eşt-e. 

lâl ~ lăsci ~ lăşt/, pentru o parte din verbele cu infinitivul în -f; 

Realizările se repartizează similar cu cele pentru verbele cu infinitivul în -i. 
Realizarea /â/ apare la pers. 4 şi 5: (noi) hotăr-â-m, (voi) hotăr-â-ţi |hotărâț]. 
Realizarea /ăsc/ este specifică pentru formele de pers. 1 şi 6: (eu) hotăr-ăsc, (ei) 
hotăr-ăsc. Realizarea /ăşt/ este proprie pentru formele de pers. 2 şi 3: (tu) 
hotăr-ăşt-i, lhotărăşt ], (el) hotăr-ăşt-e. 

Desinenţele de prezent indicativ, caracterizate printr-o mare diversitate 
prezintă următoarele omonimii: (a) pers. 3 = 6 şi (b) pers. 1=6. 


2 


Omonimiile se repartizează în felul următor: 

(a) pers. 3 =6 

— pentru verbele cu infinitivul în -a: (el, ei) adun-ă, (el, ei) aneajeaz-ă etc.; 

— pentru verbele cu infinitivul în -î şi sufix de prezent /Ø/: (el, ei) doboar-ă 
etc.; 

— pentru unele verbe cu infinitivul în -i şi sufix de prezent /Ø/: (el, ei) difer-ă, 
(el, ei) descoper-ă etc. l 

(b)pers. ] =6 

— pentru unele verbe cu infinitivul în -i şi sufix de prezent /0/: (eu, ei) fug-Ø, 
(eu, ei) vin-Ø etc.; 

— pentru verbele cu infinitivul în -i şi sufixul de prezent pozitiv: (eu, ei) 
povestesc-Ø, (eu, ei) nimeresc-Ø etc.; (eu, ei) tăgăduiesc-Ø [tăgăduiesc) etc.; 

— pentru verbele cu infinitivul în -â şi sufixul de prezent pozitiv: (eu, ei) 
hotărăsc-f, (eu,ei) urăsc-Ø etc.; 

— pentru verbele cu infinitivul în -ea: (eu, ei) apar-Ø ; (euwei) plac-Ø etc.; 

— pentru verbele cu infinitivul în -e: (eu, ei) încep-Ø, (eu, ei) pricep-Ø etc.; 
(eu, ei) ard-Ø, (eu, ei) merg-Ø. 


Desinenţa de persoana 1 este -Ø, care apare la marea majoritatea a verbelor: 
cânt- Ø, lucrez-Ø, fug-Ø, sui-Ø etc. 

În condiţii fonetice speciale desinenţa de pers. 1 se poate realiza şi ca: 

-u [-u) (-u vocalic), pentru verbele cu radical terminat într-un grup 

consonantic, alcătuit dintr-o consoană lichidă precedată de o consoană surdă 

(afl-u [aflu], intr-u [intru] etc.); 

-u [-ă] (cu semivocalic), pentru câteva verbe monosilabice cu radicalul 

terminat în vocală (scriu [scrii], stau [staŭ] etc.); 

-i [-ï] (-i semivocalic), pentru unele verbe cu radicalul terminat in -i (speri-i 

[sperii], mângâ-i [mângâi] etc.). 


Aşadar, în interpretarea propusă, realizarea tipică a desinenţei de pers. 
l este -Ø. Celelalte (-u [-u], -u [-ŭ] şi -i [-1]), pot fi considerate realizări 
fonetice determinate de particularităţi ale finalei radicalului (vezi 


Diversificare flexionară. Clasificarea verbelor după criteriul flexiunii, 
1.2). 


Desinenţa de persoana 2 este -i realizată ca: 

[-' ] (-i asilabic), pentru cele mai multe verbe (cânţ-i [cânţi] etc.; 

[-i] (-i silabic), pentru verbe ca afl-i [afli], intr-i [intri] etc.; 

[-i] (-i semivocalic), pentru verbe cu radical vocalic precum: scri-i [scrii], 
sta-i [stai] etc.; speri-i [sperii], mângâ-i lmângâi] etc.; 


(a) Verbele care prezintă ca desinenţă de persoana 2 realizarea [-i] au 
la persoana 1 desinenţa -u [-u]: comp. pers. 1 [aflu], [intru] cu pers. 2 [afli], 
[intri]. 

(b) Verbele care prezintă ca desinență de persoana 2 realizarea [-ï] 
sunt cele care au la persoana 1 desinenţa -u [-ŭ]: comp. pers. 1 [stai], [scri], 
cu pers. 2 [stai], [scrii]. 

(c) În cazul verbelor de tipul a tăia, unele gramatici propun o 
segmentare care detaşează desinenţa -Ø şi pentru persoana | şi pentru 
persoana 2, de felul : (eu) tai-Ø, (tu) tai-Ø. (vezi Diversificare flexionară. 
Clasificarea verbelor după criteriul flexiunii.). 


Desinenţa de persoana 3 poate fi -ă sau -e. Prima, desinenţa -ă, este specifică 
pentru: 
— verbele cu infinitivul în -a: ar-ă [ară], lucreaz-ă [lucrează] etc.; aceasta se 
realizează și ca [-ie] mângâi-e [mângâie] etc. sau ca [-ăă]: plo-uă 
[ploiă]; 
— unele verbe cu infinitivul în -î, care au sufix de prezent cu realizare /Ø/: 
coboar-ă, omoar-ă etc.; 

— câteva verbe în -i: ofer-ă, sufer-ă, zvârl-ă etc. 


Cea de-a doua, desinenţa -e, apare la toate celelalte verbe (poat-e, ved-e, 
alerg-e, merg-e, povesteşt-e, hotărăşt-e) şi se poate realiza şi ca [-ie] scri-e [scriie] 
ete. -i 
Desinența de persoana 4 este -m, pentru toate verbele: cântă-m, dublă-m, 
fugi-m, povesti-m, coborâ-m, hotărâ-m, începe-m, apăre-m, etc. 

Desinenţa de persoana 5, de asemenea, comună tuturor verbelor, este -ți [ţi]: 
cânta-ţi [cântaț], dubla-ți (dublaţi), fugi-ţi [fugiţi], povesti-ţi [povestiţ'], coborâ-ţi 
[coborâţi], hotărâ-ți [hotărâți], începe-ţi [începeţi], apăre-ţi [apăreţi] etc. 

Desinenţa de persoana 6 este omonimă cu desinenţa de persoana 1 sau 3. 

În ce priveşte componentul suprasegmental al formelor de prezent, se 
observă existența a două tipare cu accentul pe radical, de tipul RF: cântăm, 
acoperim etc., respectiv, trecem, şi a unui tipar cu accentul pe flectiv, de tipul RE: 
lucrăm, citim, hotărâm etc. i | 

Aşadar, paradigma de prezent a verbelor regulate se înfăţişează după cum 
urmează: 


5.coborâri [coborât] 
6. coboară 


câ” 1. lucrez 

2. cânţi [cânt] 2. lucrezi [lucrezi] 
“3. cântă ` 3. lucrează 

4. cântăm 4. lucrăm l 

5. cântați [cântaţi] "5. lucraţi [lucraț] 

6. cântă i 6. lucrează 

1. cobor i lL. hotărăsc 

2. cobori [cobori] 2. hotărăşti [hotărăşt'] 
3. coboară - | 3. hotărăşte 

4. coborâm 4. hotărâm 


5. hotărâți [hotărâți] 
6. hotărăsc 


: 1. adorm l l. citesc 
2. adormi [adormi] 2. citeşti [citeşt] 
3. adoarme 3. citeşte 


4. adormim 
5. adormiţi [adormiț] 


4. citim 
5. citiți [citi] 


6. adorm 6. citesc 

l. par „Le aştern * 1. merg 1. rup 
2. pari [par] 2. aşterni [aştern'] 2. mergi [merğ'] 2. rupi [rup] 
3. pare 3. aşterne 3. merge [merğe] 3. rupe 

— câteva verbe în -i: ofer-ă, sufer-ă, zvârl-ă etc. 


Cea de-a doua, desinenţa -e, apare la toate celelalte verbe (poar-e, ved-e, 
alerg-e, merg-e, povesteşt-e, horărăşt-e) şi se poate realiza şi ca [-ie] scri-e [scriïe] 
etc. 

Desinenţa de persoana 4 este -m, pentru toate verbele: cântă-m, dublă-m, 
fugi-m, povesti-m, coborâ-m, hotărâ-m, începe-m, apăre-m, etc. 

Desinența de persoana 5, de asemenea, comună tuturor verbelor, este -fi (ţ]: 
cânta-ți [cântaţi], dubla-ţi [dublaţi] fugi-ţi [fuziț), povesti-ţi [povestiţi, coborâ-ţi 
[coborâţi], horărâ-ţi [hotărâți], începe-ţi [începeț'], apăre-ți [apăreț'] etc. 

Desinența de persoana 6 este omonimă cu desinenţa de persoana 1 sau 3. 

În ce priveşte componentul suprasegmental al formelor de prezent, se 
observă existenţa a două tipare cu accentul pe radical, de tipul RF: cântăm, 
acoperim etc., respectiv, trecem, şi a unui tipar cu accentul pe flectiv, de tipul RE: 
lucrăm, citim, hotărâm etc. 

Aşadar, paradigma de prezent a verbelor regulate se înfăţişează după cum 
urmează: 


l. cânr 1. lucrez 

2. cânţi [cânt'] 2. lucrezi [lucrez] 

3. cântă 3. lucrează 

4. cântăm 4. lucrăm 

5. cântaţi [cântat] 5. lucraţi lucraţi] 

6. cântă 6. lucrează 

l. cobor |. hotărăsc 

2. cobori [cobori] 2. hotărăști [hotărăşt!] 

3. coboară ` 3. hotărăşte 

4. coborâm 4. hotărâm 

5.coborâţi [coborâţi] 5. hotărâți [hotărâți] 

6. coboară 6. hotărăsc 

l. adorm l. citesc 

2. adormi [adormi] 2. citeşti [citeşt!) 

3. adoarme 3. citeşte 

4. adormim | 4. citim 

9. adormiţi [adormi] 5, citiți (citiţ] 

6. adorm 6. citesc 

L. par 1. aştern 1. merg 1. rup 
2. pari lpar'] 2. aşterni [aşterni] 2. mergi [merğ'] 2. rupi [rup'] 
3. pare 3. aşterne 3. merge [merge] 3. rupe 

4. părem 4. aşternem 4. mergem [merğem] 4. rupem 
5. păreti [păreť] 5. aşterneți [aşterne] 5. mergeţi [merăeț] 5. rupeți [rupe] 
6. par 6. aştern 6. merg 6. rup 


2.2. Conţinutul formelor de prezent indicativ 


Prezentul indicativ prototipic conţine o trăsătură temporală [Coincidenţă / 
Simultaneitate cu to], prin care realizează ancorarea în situaţia de comunicare. 
Prezentul prototipic are trăsătura aspectuală [-Perfectiv], exprimând un proces 
continuu, desfăşurat într-un interval nedelimitat. Trăsătura modală este [+Real], 
prin forma de prezent indicativ procesul comunicat fiind redat ca existent, în curs 
de realizare. i 

2.2.1. Trăsătura temporală definitorie a prezentului indică faptul că această 
formă verbală este în mod obişnuit asociată cu semnificaţia po desfăşurat 
concomitent cu actul enunțării”. 

2.2.1.1. Ceea ce este tipic pentru prezentul indicativului este faptul că forma 
verbală poate fi utilizată în enunțuri care exprimă procese desfăşurate pe axa 
temporală privită „global”, ca un continuum (Apa fierbe la 100°C.) sau procese 
plasate în orice secvență a axei temporale: în sfera prezentului (În lumina caldă a 
acestei dimineţi toate păsările ciripesc.), în cea a trecutului (Jeri ies din bloc, şi ce 
să vezi? Mă întâlnesc cu Andrei la uşă.) sau în cea a viitorului (Mâine plec la 
Sinaia.). După cum se poate observa, situarea procesului într-o anumită zonă a axei 
temporale este, de obicei, identificată prin prezența unor expresii de fixare 
temporală. Din acest motiv se poate afirma că forma de prezent indicativ — liberă 
de context — are o valoare omnitemporală. În funcţie de interpretarea temporală a 
enunțului, se poate vorbi de diferite „valori” (semnificaţii contextuale) ale acestei 
forme verbale. 

2.2.1.2. Prezentul cu timpul de referință definitoriu (,„prezent”) este 
reprezentat (conceput) atât ca punct pe axa temporală, cât şi ca interval ce cuprinde 
momentul enunțării: „acum” înseamnă „în acest moment în care vorbim”, un punct 
fără dimensiuni, plasat pe axa temporală (În acest moment (acum) plouă.), dar şi 

„în această perioadă”, un interval de timp, o succesiune de puncte cu o anumită 
dimensunó (extindere), un continuum care poate acoperi şi momentul enunțării (În 
această perioadă plouă mult.). 

(a) Când forma de prezent a indicativului specifică un proces redat ca şi cum 
ar avea loc şi s-ar sfârşi în momentul „acum”, proces ipostaziat ca un întreg 
simultan cu momentul enunțării, se vorbeşte de prezentul de actualitate 
(„instantaneu”). 

Prezentul de actualitate este considerat timpul specific comentariului, 


deoarece se utilizează în situații comunicaţionale circumscrise actului enunțării, 


precum: 

— în reportaje transmise în direct (la radio, la televiziune), unde prezentarea 
situaţiei comunicate este efectuată de un martor ocular, iar textul „recuperează” sau 
însoţeşte imaginea. În acest tip de contexte se foloseşte de obicei pers. 3 sau 6: 
Mingea ajunge în mijlocul terenului, de unde este preluată de echipa adversă. 
Popescu şi Ionescu îl flanchează pe Gică, dar Vasilescu loveşte puternic şi... goool!; 

— în demonstraţii, când audiența poate observa ceea ce se întâmplă, dar cel 
care înfăţişează teoria, experimentul etc. trebuie să se asigure că este bine înţeles; 

— în enunţuri performative pentru care utilizarea prezentului cu forma de 
persoana l sau 4 este definitorie: Vă declar sof şi soție. (enunţ al ofițerului Stării 
Civile); Declar desfacerea căsătoriei. (enunţ al judecătorului); Numesc această 
navă „ Victoria." Declar închisă şedinţa.: Îți poruncesc să aduci merele de aur. 

Valoarea de prezent de actualitate este confirmată de asocierea formei 
verbale cu expresii referențiale intrinsec deictice (acum, în clipa asta / în momentul 
acesta): Privesc în jurul meu. Abia acum îmi înțeleg emoțiile. (As, 2003). 

Mai ales în enunţuri contrastive, pentru ancorarea în zona prezentului şi 
actualizarea semnificației discutate se foloseşte expresia deictică referenţială în 
prezent: A lucrat la Biblioteca Academiei. În prezent este pensionar. 


În limbajul artistic folosirea formei de prezent indicativ este legată în 
mare parte de factori pragmatico-stilistici. În textele literare narative 
prezentul este stabilit convenţional. Forma de prezent poate reda fie 
momentul / intervalul redactării (vezi infra, a), fie pe cel al acţiunii faptelor 
relatate (vezi infra, b): 

(a) Dumnezeule, dar ce se întâmplă? Sunt iar la masa de scris. Mi-e 
imposibil să-mi stăpânesc panica, bătăile inimii... Pe brafe am pielea 
înfiorată. (M. Cărtărescu, Travesti); 

(b) Leiba Zibal, hangiul de la Podeni, stă pe gânduri la o masă [...], 
aşteptând diligenfa, care trebuia să fi sosit demult: e o întârziere de aproape 
un ceas. (1. L. Caragiale, O făclie de Paşte). 

În anumite tipuri de texte beletristice folosirea formei de prezent este 
sistematică, aşa cum se întâmplă cu indicaţiile de regie în textele care aparțin 
genului dramatic; în acest caz, funcţia formei verbale este similară cu aceea a 
prezentului instantaneu: 

DAN: E o glumă, nu-i aşa ? Irina...Matei... (Îi priveşte şi înțelege că 
cei doi sunt ca sub o vrajă, că ceea ce se întâmplă e inexorabil. Pleacă 
capul, umerii i se lasă, schițează gestul de a mai spune ceva, apoi, cu mişcări 
sfârşite, îşi culege cascheta şi pleacă încet, în timp ce sirenele continuă să 
sune. (H. Lovinescu, Citadela sfărâmată). 


(b) Verbul cu formă de prezent se asociază şi cu expresii de tip adverbial 
care specifică un interval de timp ce cuprinde momentul enunţării, dar al cărui 
punct de origine se situează în trecut, ca în textul: Eu funcţionez ca himeră de 
foarte mic, de la naştere, aş zice. (,,22”, 2003). 

De asemenea, intervalul care cuprinde momentul enunțării poate fi „deschis” 
către viitor sau poate avea limita în viitor: De acum (înainte) lucrez numai seara.: 
Rămân în Bucureşti până vineri (până săptămâna viitoare). 

Vorbim în acest caz de prezentul extins. Pentru specificarea semnificației 
prezentului extins forma verbală este însoţită de expresii deictice relaţionale, 
precum: [de] mult timp, de (ceva) timp, de acum Înainte, până la anul (vezi textele 
precedente). 

(c) Enunţurile în care verbul are forma de prezent pot specifica desfăşurarea 
procesului într-un interval foarte lung de timp, care include şi trecutul şi viitorul. 
Forma verbală cu trăsătura semantică pe care o discutăm, numită în mod tradiţional 
prezent permanent (generic, etern), este ocurentă în aserţiuni universale cu 
valabilitate factuală şi epistemică şi în momentul enunțării (vezi II, Deixis). 
Enunţurile de acest fel conţin forme verbale cu valoare „generică” sau forme 
verbale asociate unei construcţii cu caracter generic, precum: Omul este muritor.; 
Toţi oamenii Sunt muritori.; Pământul se învârteşte în jurul soarelui., Cine 
dăruieşte repede dă de două ori. (vezi Categoria aspectului, Numărul şi 
persoana). Enunţurile „generice” nu se referă la o acţiune, la un eveniment sau la o 
stare particular(ă). Deşi formele verbale nu trimit la un moment unic sau la un 
interval definit pe axa temporală, valoarea formei de prezent fiind „intemporală”, 
Gpancronică”), caracterul deictic se păstrează (de exemplu, „Omul este muritor — 
acum şi totdeauna”). Din acest motiv, enunţurile de acest fel sunt numite şi 
„enunţuri omniprezente”. 

Forma verbală cu valoare de prezent permanent se foloseşte în toate stilurile 
funcţionale, cu preponderență în limbajul ştiinţific şi în cel juridic-administrativ: 

-în formularea legilor şi a teoremelor din domeniile ştiinţei, considerate 
afirmaţii cu un caracter obiectiv de maximă generalitate; Într-un triunghi 
dreptunghic, pătratul lungimii ipotenuzei este egal cu suma pătratelor lungimilor 
catetelor. (Teorema lui Pitagora); 

— în formularea actelor ce conţin legi şi hotărâri cu un caracter juridic sau 
administrativ, unde sunt utilizate, de regulă, formele de persoana 3 şi 6, reflexivul 
impersonal şi construcţiile pasive: Parlamentul României adoptă prezenta lege. [...] 
Ari. ] (1) Prezentul cod reglementează totalitatea raporturilor individuale şi 
colective de muncă, modul în care se efectuează controlul aplicării 
reglementărilor din domeniul raporturilor de muncă.[...]. Art. 3 (1) Libertatea 
muncii este garantată prin Constituţie, Dreptul la muncă nu poate fi îngrădit. 
(CODUL MUNCII din 24ianuarie 2003 — LEGEA nr. 53 din 24 ianuarie 2003); 

— în definiţii, considerate adevăruri incontestabile: Triunghiul care are un 
unghi drept se numeşte triunghi dreptunghic.; 

— în proverbe, deoarece se consideră că acestea exprimă adevăruri general 
valabile pentru întreaga colectivitate umană din toate epocile istorice: Înțeleptul 
adună şi prostul risipeşte.; 

— în afirmaţii cărora li se atribuie caracter universal de către comunitatea 
lingvistică: [Se ştie că] Perioada de acomodare cu un nou loc de muncă este 
dificilă; 

— în reafirmări ale aserţiunilor cuiva, considerate ca procese ce persistă în 
timp: X susține această teorie şi în lucrarea precedentă.; 

— în expresiile prin care se redă situarea geografică, când se constată 
persistenţa în timp: Oraşul Bucureşti este situat în Câmpia Bărăganului. vs Troia 
era situată în Asia Minor, în actuala regiune Canakkle.; 

— în enunţările exerciţiilor şi ale problemelor; 

— în rezumate: Părintele Trandafir, picat într-un sat de leneşi săraci, 
încearcă să-i îndrepte prin predici. Norodul îl ascultă şi-şi vede de treabă. Apoi 
trece la invectivă şi lumea îl ocoleşte. Popa Tanda îşi vede atunci şi el de treburile 
lui, devine el gospodarul de frunte al satului [....]. (G. Călinescu, Istoria). 


Forma de indicativ prezent are aceeaşi valoare în rezumatele de 
capitole. În acest caz, prezentul are funcţie pragmatică: dirijează lectura şi, în 
acelaşi timp, focalizează atenţia asupra unui personaj sau a unei anumite 
secvențe narative. Enunţuri de tipul celor ce urmează funcţionează ca 
discursuri metanarative: 

l. Este vorba de părinţii noştri de demult, iar stăruința bătrânului mag de 
odinioară e departe de a fi o iluzie. 


[..:] 

II. Kesarion ascultă sfaturile şi descântecele bătrânului Decheneu. 

IV. Lui Kesarion Breb îi apare prea sfințitul episcop Platon de la 
Sakkoudion. (M. Sadoveanu, Creanga de aur). 


Cu valoarea de prezent permanent forma verbală poate fi însoţită de adverbe 
ca totdeauna, mereu, niciodată. 

(d) Prezentul este ocurent şi în enunţuri care exprimă o configuraţie de stări, 
evenimente sau acțiuni (o situaţie) care se repetă cu o anumită periodicitate pe 
durata unui interval de timp ce include şi momentul enunțării, cu alte cuvinte în 
enunţuri frecventative: În această vacanță joacă tenis (timp de / câte) două ore 
zilnic., Ori de câte ori mă duc la institut, merg pe jos. (vezi Categoria aspectului). 
În această situaţie verbul actualizează semnificaţia de prezent iterativ. De obicei 
apare însoţit de adverbe de repetiție sau de frecvenţă: Niciodată nu mi-aş fi putut 
imagina cum, noapte de noapte, deasupra noastră se petrec atari minunăţii. (Rlit, 
2003). În anumite contexte expresiile adverbiale pot lipsi: Mă trezesc în jur de ora 
9:00, după care, de trei ori pe săptămână, mă duc la gimnastică. În rest, până la 
ora prânzului Stau cu Alexia. În jurul orei unu, vin la sediu pentru o şedinţă de 
sumar, după care mă întorc acasă. (As, 2003). 

2.2.1.3. Forma de prezent poate fi utilizată şi cu referire la zona semantică a 
trecutului. Se vorbește în acest caz de prezentul retrospectiv. În aspectul colocvial 
al limbii române forma de prezent cu timpul de referință „trecut” este adeseori 
utilizată. Textul de mai jos reprezintă o reproducere a unei replici dintr-un interviu: 

Tatăl meu mi-a lăsat un timp să rumeg treaba asta şi într-o zi, după dejun îmi 
spune: „Măi fată, sora ta face pian — am constatat că are talent, o lăsăm să 
lucreze ~, dar tu trebuie să faci istoria”. (Rlit, 2003). 

Prezentul retrospectiv are o frecvenţă ridicată şi în aspectul scris al limbii 
române actuale, apărând în situaţii comunicaţionale diverse: 

— în trimiterile (referinţele) de la o parte la alta a unei lucrări sau de la o 
lucrare la alta: Această problemă este discutată pe larg în capitolul al doilea al 

lucrării noastre. vs Această problemă a fost discutată pe larg în capitolul al doilea 
al lucrării noastre. 

— în limbajul istoriei şi criticii de artă, unde forma de prezent este preferată 
când se fac aprecieri considerate valabile şi în prezent: 

Eminescu inventează în poezia românească metafora. Revoluţionează 
limbajul poetic, transfigurând lumea altfel decât o făcuseră predecesorii. Regimul 
metaforic ia locul aceluia metonimic: limba se stratifică, devine adâncă şi 
multiplă, conexiunile cele mai ciudate aruncă în uitare lanţul cu zale al tropilor 
clasici. Din descriptivă şi mimetică, poezia română devine vizionară. (Rlit, 2003). 

Uneori timpul de referință „trecut” este precizat prin expresii tipice pentru 
redarea datei calendaristice sau prin expresii deictice relaționale (ca după câteva 
zile / săptămâni / luni, după câtva timp etc.): 

Anul 1920, luna iulie. Zaharia Gheorghe, un țăran din comuna Colţi, îşi 
paşte vacile sub Muntele Zboiu. E pe-nserat. Soarele s-a ascuns deja după colțul 
de stâncă şi omul priveşte pe urma lui. E acolo o piatră uriaşă, pe care el o 
pândeşte de mult. O priveşte seară de seară. A două zi e sărbătoare, Sfinţii Petru şi 
Pavel. (As, 2003); 

M. Sadoveanu reia după război nu numai teme vechi, dar cărți întregi pe 
care le rescrie din altă perspectivă socială: „Nada Florilor” (1950) amplifică şi 
restructurează „Împărăţia apelor” (1928), „Nicoară Potcoavă” (1952) reia 
subiectul din „Şoimii” (1 904), însă într-un stil şi o problematică nouă, încât cele 
două scrieri pot fi judecate separat, ca opere de sine stătătoare. (E. Simion, 
Scriitori români de azi). 

— în tabele cronologice unde prezentul este însoţit de expresii calendaristice 
prin care se redă, în fapt, o desfăşurare temporală internă: 

1882 La Argenteuil-sur-Seine se naşte Georges Braque — fiul lui Charles 
Braque, antreprenor zugrav şi pictor amator, la fel ca şi părintele său al cărui 
asociat era. 

1893 Este înscris la liceu; uceniceşte în antrepriza familiei, învățând să 
execute imitații de lemn şi de marmură. Paralel cu liceul, urmează cursurile serale 
ale Academiei de Arte Frumoase din Le Havre. la lecţii de flaut cu unul din fraţii 
Dufy. 

1963 Se stinge din viaţă la Paris [Braque]. André Marlaux rosteşte discursul 
funebru. Este înmormântat la Varengeville-sur-Mer.(l. Fortunescu, Braque, în 
Clasicii picturii universale). 


În texte beletristice în care relatarea se realizează cu ajutorul formelor 
de trecut, ocurența prezentului prospectiv creează un efect de sens prin care o 
situaţie este proiectată în prim-plan. Prezentul cu această utilizare este numit 
prezent dramatic (istoric): 

Până să-mi treacă toate astea prin minte, am sosit. O sumă de care 
poposesc în curtea hanului; unele duc la vale cherestea, altele porumb la 
deal. E o seară aspră de toamnă. Chirigiii-se-ncălzesc pe lângă focuri... de 
aceea se vedea atâta lumină de departe. Un argat îmi ia calul în primire să-i 
dea grăunțe la grajd. Intru în cârciumă, unde fac refenea oameni mulți, pe 

când doi țigani somnoroşi, unul cu Llăuta şi altul cu cobza, târâie într-un colt 
olteneşte. Mi-e foame şi frig — m-a răzbit umezeala. (I.L. Caragiale, La hanul 
lui Mânjoală). 

Într-un cadru narativ de acelaşi tip (cu realizarea relatării prin forme de 
trecut) se foloseşte adesea forma de prezent pentru redarea viselor sau a 
viziunilor personajelor sau ale naratorului. Cu această funcţie, forma verbală 
este denumită prezent imaginativ (oniric): 

Am văzut de fapt nu imagini, ci o emoție mare, sau o mare lumină, 
aşa cum oricâte chipuri himerice vezi în focul de vreascuri, priveşti de fapt 
numai flacăra. [..] lar într-un colț mai e cineva, aproape estompat de focul 
palid al oglinzii de la toaletă. Numai când se mişcă devine vizibil, şi atunci 
doar prin luciri şi accente |...) Băiatul străin se ridică, vine spre mine, mă ia 
după umăr şi-mi şopteşte ceva la ureche. (M. Cărtărescu, Travesti). 


2.2.1.4. Forma de prezent se poate folosi şi în enunţuri care se referă la 
procese ale căror intervale de timp sunt situate după actul enunțării, în zona 
»viitorului”: Mai avem de aşteptat. Trenul pleacă abia la ora 7.30. 

Vorbim în această situaţie de prezentul prospectiv. De obicei, semnificaţia 
temporală este exprimată prin combinarea formei verbale cu expresii deictice 
(mâine, deseară, la noaple, la vară etc.) specializate pentru timpul de referință 
„viitor” (Mâine este ziua mamei., Sosim la Istambul deseară., Împlineşte 17 ani la 
vară.) sau cu deictice relaţionale, de tipul în...ani, peste...zile, după...ore etc. 
(Avionul decolează în treizeci de minute (în jumătate de oră).; Vine peste / după 
două ore€.). 

Asemenea enunţuri sunt folosite numai în contexte în care procesul anticipat 
este considerat un fapt sigur: planurile şi aranjamentele sunt definite. Procesului 
anticipat i se acordă acelaşi grad de certitudine, ca şi acţiunilor, evenimentelor sau 
stărilor exprimate prin forme de perfect (simplu sau compus). Tonul enunţului 
sugerează decizia irevocabilă de a urma programul stabilit: Deci, să recapitulăm: 
plec la mare, caut gazdă şi te aştept. 

Această utilizare a prezentului apare şi în secvenţe narative sau în contexte în 
care momentul de timp în viitor este asumat, aşa cum sunt construcțiile de tipul: 
Imediat ce vine, îl întreb. vs Imediat ce va veni, îl voi întreba.; Îl sun când / după 
ce / îndată ce ajung la Ploieşti. vs Îl voi suna când / după ce / îndată ce voi ajunge 
la Ploieşti. 

Aşadar, semnificaţia contextuală „prezent prospectiv” provine din corelarea 
cu un alt timp de referință decât cel tipic pentru prezentul indicativ (se referă la 
procese desfășurate în zona „viitorului”, nu în zona „prezentului”), iar selectarea 
formei de prezent imprimă semnificaţia modală „real, cert” specifică prezentului şi 
nu trăsătura „real, eventual”, tipică formelor de viitor. 

Utilizarea prezentului prospectiv este extrem de frecventă în limba română 
actuală. Forma de prezent înlocuieşte forma de viitor (În toamnă, fiica mea, care 
de trei ani este învățătoare tot aici, la aceeaşi şcoală cu mine, se căsătoreşte., As, 
2003) sau apare în context cu forma de viitor (Ricardo, amicul de la Los Angeles, 
şi-a întrerupt doctoratul şi pleacă pentru câteva luni în Zimbabwe. În drum se va 
opri însă două săptămâni acasă la el, la Napoli. [...] Acum stă la o prietenă care a 
plecat în Brazilia, dar se întoarce peste o lună., „Dilema”, 2003). 

Deși timpul relatării este perfectul, în literatura ştiinţifico-fantastică pot 
apărea contexte precum: În anul 2200 situația era încă stabilă, dar În anul 
2210 Imperiul Galactic atacă ultimul bastion al Fundaţiei. Dată fiind 
convenţia — definitorie pentru literatura de acest tip — prin care axa de 
orientare impusă de actul enunţării este păstrată, dar zona prezentului este 
deplasată faţă de coordonatele temporale în care se situează cititorul, se poate 
afirma că, şi în acest context, forma verbală are semnificaţia de „prezent 
prospectiv”. 


2.2.2. Trăsătura  aspectuală  |-Perfectiv], definitorie pentru prezentul 
indicativ prototipic, permite folosirea acestei forme verbale în realizarea 
descrierilor. Prin urmare, aşa-numitul prezent descriptiv este o actualizare a unei 
trăsături semantice intrinsece: 

În principal, orice aparat fotografic este alcătuit dintr-o cameră obscură, 
compusă din două părţi: partea anterioară, în care este fixat sistemul optic 
(obiectivul şi unele dispozitive de punere la punct) şi partea posterioară, în care se 
introduce materialul fotosensibil [...]. (Al. Dicu, Manualul fotografului amator). 


În textele beletristice prezentul descriptiv este utilizat cu precădere 
pentru prezentarea cadrului spaţial, a personajelor sau a obiectelor din 
universul ficțional. Descrierile literare realizate cu ajutorul formei de-prezent 
sunt tipice pentru limbajul poeziei (vezi infra a), apar. însă, deopotrivă, în 
textele epice (vezi infra, b): : 

(a) Nilul mişcă valuri blonde pe câmpii cupringi'de maur, / Peste el 
cel ül d-Egipet desfăcut în foc şi aur; / Pe-ale lui maluri gălbii, şese, sulful 
creşte în adânc, / Flori, juvaieruri în aer, sclipesc tainice în soare, / Undele- 
albe, nalte, fragezi, ca argintul de ninsoare, / Alte-roşii. ca jeratec, alte- 
albastre, ochi ce plâng. (M. Eminescu, Egipetul); 

(b) Acolo nu se văd munţi cu coame albastre înălțându-se cu creştetele 
în cer, aproape [...] nici cucul nu cântă de noroc când vin rostogolindu-se 
înspumate pe treptele costişelor, când luncile se umplu de flori şi de oaspeți 
cântăreți. Acolo se aude, iarna, suflarea crivăţului viforos într-un pustiu fără 
sfârşit, pe o nemărginire de zăpadă, sub care zac, triste şi rare, sate zvârlite 
în întindere. (M. Sadoveanu, Păcat boieresc). 


În funcţie de context sau de semnificaţia lexicală a anumitor verbe, trăsătura 
aspectuală se modifică, Aşa se întâmplă, de pildă, când sunt redate proprietăţi cu 
ajutorul verbelor a fi şi a avea. În enunţurile Nilul este o apă curgătoare., Vârful 
Moldoneanu, din Masivul Fagăraş, are o înălțime de 2543 de metri., verbele 
prezintă trăsătura protolipică |-Perfectiv], redând procese continue (caracteristici 
care au o anumită permanenţă în timp). În schimb, în enunţurile următoare, verbele 
nu mai au caracteristica aspectuală tipică, deoarece exprimă procese modificabile: 
Marea Neagră este invadată de alge. [până acum nu a fost / de acum încolo nu va 
mai fi aşa]., Ana are părul blond. [s-a vopsit, săptămâna trecută era brunetă. ]. 

„Modificarea” trăsăturii aspectuale la modul înfățişat mai sus apropie 
prezentul indicativ de imperfect, la care însă trecerea de la [-Perfectiv] la 
[+Perfectiv] este mai evidentă (vezi infra, 5). 


2.2.3. Trăsătura modală tipică pentru forma de prezent indicativ — 
[+Real] — poate fi modificată, constituind o modalitate de reliefare a unei 
semnificaţii contextuale. | 

(a) În enunţuri imperative sau exclamative forma de prezent la persoanele 2 şi 
5 prezintă nuanţa modală specifică imperativului: Cum se poate să vorbiţi aşa? Vă 
cereți imediat scuze !; Ai temperatură mare! Mâine nu te dai jos din pat!. 

În astfel de enunţuri, prin formele de prezent se exprimă procese a căror 
realizare intră sub incidența necesităţii: „este obligatoriu să vă cereţi scuze” şi, 
respectiv, „este interzis să te dai jos din pat” (vezi Modurile personale, 5). 

(b) În construcţii de tipul „dacă. .atunci” poate fi folosită forma de prezent în 
locul formei de condiţional. În structuri ca Vin, dacă mă chemi. (vs Aş veni, dacă 
m-ai chema.) sau Vin, chiar dacă nu mă chemi. (vs Aş veni, chiar dacă nu m-ai 
chema.) prezentul (vin) redă un proces posibil, dorit, intenționat, realizabil numai 
dacă anumite condiții sunt îndeplinite (vezi Modurile personale, 3). 


2.3. Relaţia cu alte timpuri ale indicativului 


2.3.1. În cadrul situaţiei temporale comunicate, prezentul prototipic constituie 
principalul punct de reper. Un verb la forma de prezent cu trăsătura temporală 
prototipică |Simultaneitate față de to] redă un proces care se plasează înaintea unui 
alt proces exprimat prin viitor (Nu ştiu ce va fi mai departe. Nu cunosc locul unde 
va fi concursul., As, 2003) şi un proces desfăşurat după un altul specificat prin 
perfect (Sunt foarte curios să aflu de ce s-au exilat în regiunea aceasta, pe care 
toată lumea s-a grăbit să o părăsească., As, 2003). 

O succesiune de forme verbale la prezent redă o serie de procese, desfăşurate 
într-un interval de timp ce cuprinde momentul enunțării şi care acoperă astfel zona 
prezentului. Procesele pot fi prezentate în ordinea în care se desfăşoară: 

Ziua trece greu. După-amiaza vine Cristina şi îi mai dictez din memoriile la 
care scriu în continuare, sau unele articole. Aşa cum ţi-am mai spus, seara soția 
mea îmi citeşte diferite cărți. (Rlit, 2003). - | 

De asemenea, enunţurile complexe pot exprima procese coincidente cu actul 
enunțării, fără ca ordinea cronologică să poată fi stabilită: 

E dimineaţă şi meşterul este în atelierul său. Modelează, reflectează, 
primeşte prieteni. Povesteşte, îşi aduce aminte ce-a fost o viață de om, 95 de ani, 
din care 75 închinaţi [...] jocului cu iluziile. (Rlit, 2003). 

2.3.2. Prezentul retrospectiv este folosit în locul perfectului compus sau al 
perfectului simplu, creând efecte de sens exploatate mai ales în textele literare (vezi 
supra, 2.2,1.3). Prezentul prospectiv alternează sau concurează cu viitorul propriu- 
zis, mai ales în cazul în care vorbitorul: consideră că realizarea (efectuarea) 
proceselor comunicate are un grad mai mare de certitudine decât cel implicat de 
formele de viitor (vezi supra, 2.2.1.4). 

3. PERFECTUL COMPUS 
3.1. Inventar de forme şi structură morfematică 


Perfectul compus este o formă verbală analitică. Structura perfectului 
compus este alcătuită dintr-un afix mobil (liber) variabil în raport cu persoana (am, 
ai [ai], a, am, aţi [aţ], au [aŭ]) şi o secvență omonimă cu participiul şi invariabilă 
în raport cu persoana şi numărul (jucat, lucrat, apărut, rupt, citit, hotărât, mers). 

Aşadar perfectul compus prezintă următoarele forme: 


|. am jucat l. am lucrat |. am apărut 1. am rupt 

2. ai [aï] jucat 2. ai [ai] lucrat 2. ai [ai] apărut 2. ai [ai] rupt 
3. a jucat 3. a lucrat 3. a apărut 3. a rupt 

4. am jucat 4. am lucrat 4. am apărut 4. am rupt 

5. ați [at] jucat 5. ați laţ] lucrat 5. aţi [at] apărut 5. aţi [af'] rupt 
6. au [aŭ] jucat 6. au [aŭ] lucrat 6. au [aŭ] apărut 6. au [aŭ] rupt 
l. am citit l. am hotărât 1. am mers 

2. ai [ai] citit 2. ai [aï] hotărât 2. ai [ai] mers 

3. a citit 3. a hotărât 3. a mers 

4. am citit 4. am hotărât 4. am mers 

5. ați [aț'] citit 5. aţi [aţ] hotărât 5. ați [aț] mers 

6. au [aŭ] citit 6. au [aŭ] hotărât 6. au [aŭ] mers 


Adverbul de negaţie se plasează înaintea afixului mobil: nu am povestit. 
Cliticele pronominale se aşază pe a doua poziție (după adverbul de negație): (nu) 
m-am rugat, (nu) s-au speriat, (nu) i-am spus, (nu) l-a deranjat, pronumele 
personal aton de persoana 3, feminin, acuzativ, se plasează după cel de-al doilea 
component al formei verbale: au supărat-o, am deranjat-o. 

Cele două componente se pot disocia prin intercalarea (semi)adverbelor mai, 
cam, tot. Punctul de jonctură este după afixul mobil: am tot glumit, ai mai Spus, au 
cam râs. 

Mai puțin frecventă în limba română actuală este disocierea componentelor 
perfectului compus prin postpunerea afixului mobil. În acest caz, între cele două 
componente se poate intercala un clitic pronominal (pronume personal sau reflexiv, 
forma atonă). Intercalarea cliticului impune amplificarea radicalului printr-un u 
final: văzutu-l-ai, dusu-s-a, plânsu-mi-s-a. 


(a) În graiurile din nordul României afixul mobil pentru persoana 3 şi 6 
este o, pe când în altele (cele din Banat, o parte din Crişana şi Maramureş) 
singularul are afixul o iar pluralul or: 

Toţi ăia mari o rămas în urmă şi băiețaşu' meu o întors capu' şi i-o 
văzut cât îs de-n urmă ş-atunce o-nceput să fugă, parcă dinadins ca să-l 
poată ajunge ceilalți. (As, 2004). 

(b) În unele graiuri din sudul Munteniei al doilea component al 
structurii perfectului compus primeşte la plural desinenţa —(ă)ră: (noi) am 
venitără, 

Aceste diferențe formale — atât cea care priveşte afixul mobil, cât şi 
cealaltă, legată de al doilea component al perfectului compus — nu sunt 
acceptate în varianta literară a limbii române (vezi şi Numărul şi persoana). 


3.2. Conţinutul formelor de perfect compus 


În ce priveşte semnificaţia, perfectul compus asociază o trăsătura temporală — 
|Anterioritate faţă de to] — comună tuturor formelor cu timpul de referință „trecut”, 
cu o trăsătură aspectuală [+Perfectiv] şi cu o trăsătură modală [+Real], specifică 
modului indicativ. Trăsătura [Anterioritate față de. (t0)] funcţionează pe axa de 
orientare temporală opunând perfectul compus prezentului şi viitorului. 

Caracteristica aspectuală acţionează în cadrul zonei trecutului, opunând 
perfectul şi mai-mult-ca-perfectul [+Perfectiv], imperfectului [-Perfectiv]). 

3.2.1. Perfectul compus redă un proces care se desfăşoară într-un interval 
situat înaintea actului enunțării. Conform trăsăturii temporale definitorii, perfectul 
compus este un fimp absolut (Strict deictic): punctul de reper al procesului 
exprimat prin această formă verbală este momentul enunțării (to). 

3.2.1.1. Trăsătura temporală de bază permite utilizarea formei verbale numai 
în enunţuri care exprimă procese desfășurate în zona semantică trecut”. Putem 


spune Zeri am vorbit cu tine., dar nu putem spune Mâine am vorbit cu fine. Şi nici 
a A . w . . f 
Acum (când discutăm) am vorbit cu tine. 


Asocierea cu adverbul acum este posibilă, dar enunțurile nu plasează 
procesul în zona prezentului. Acum a ieşit. exprimă un proces situat în zona 
trecutului în imediata apropiere a momentului enunțării. În Acum te-ai 
căsătorit şi ai alte responsabilităţi. adverbul nu are rolul de a situa temporal, 
ci funcționează ca un conector transfrastic: Până acum am mai fost, cum a 
fost, dar acum (în această nouă situaţie) te-ai căsătorit şi ai ulte 
responsabilităţi. (vezi infra, 3.2.1.2). 


3.2.1.2. Situate în context, formele de perfect compus pot asigura referinţa 
unui enunţ fără altă indicație temporală. Altfel spus, localizarea în zona trecutului 
se poate realiza doar prin utilizarea formei, verbale. În astfel de situaţii punctul de 
perspectivă (de reper) este momentul enunțării, iar distanța față de acesta este 
nedeterminată: A fumat şi ea [...], iar acum fumul de țigară îi face, crede, mai 
mult rău decât bine. („Dilema”, 2003), i i 

Ocurența expresiilor care redau circumstanțe temporale plasează mai mult 
sau mai puțin precis procesul pe axa temporală. Expresiile care exprimă data (în 
1986, la 25 iulie 1986 etc.), de pildă, precizează cronologia, referința temporală. 
Ele fixează clar punctul de perspectivă retrospectiv: Jon Creangă s-a născut la 
10 iunie 1839 în satul Humulești, județul Neamţ şi a murit la 31 decembrie 1989 
în oraşul laşi. 

Expresii temporale referenţiale intrinsec deictice asociate cu formele de 
perfect (ieri, alaltăieri; astă toamnă / primăvară etc.;, de dimineaţă, aseară, azi- 
dimineaţă, azi-noapte; în copilărie, în tinereţe, la bătrâneţe etc.) precizează 
situarea pe axa temporală prin raportare directă la to: Astă iarnă a avut mult de lucru. 

Aceste diferențe formale — atât cea care priveşte afixul mobil, cât Şi 
cealaltă, legată de al doilea component al perfectului compus — nu sunt 
acceptate în varianta literară a limbii române (vezi şi Numărul și persoana). 


3.2. Conţinutul formelor de perfect compus 


În ce priveşte semnificaţia, perfectul compus asociază o trăsătura temporală — 
|Anterioritate faţă de tọ] — comună tuturor formelor cu timpul de referință „trecut”, 
cu o trăsătură aspectuală [+Perfectiv] şi cu o trăsătură modală [+Real], specifică 
modului indicativ. Trăsătura |Anterioritate faţă de. (to)] funcționează pe axa de 
orientare temporală opunând perfectul compus prezentului şi viitorului. 

Caracteristica aspectuală acţionează în cadrul zonei trecutului, opunând 
perfectul şi mai-mult-ca-perfectul |+Perfectiv], imperfectului |-Perfectiv]. 

3.2.1. Perfectul compus redă un proces care se desfăşoară într-un interval 
situat înaintea actului enunțării. Conform trăsături temporale definitorii, perfectul 
compus este un fimp absolut (strict deictic): punctul de reper al procesului 
exprimat prin această formă verbală este momentul enunțării (to). 

3.2.1.1. Trăsătura temporală: de bază permite utilizarea formei verbale numai 
în enunţuri care exprimă procese 'desfăşurate în zona semantică „trecut”. Putem 
spune Zeri am vorbit cu tine., dar nu putem spune Mâine am vorbit cu tine. şi nici 


* A . w min I À Èa 
Acum (când discutăm) am vorbit cu tine. BaD 


Asocierea cu:adverbul acum este posibilă, dar enunțurile nu plasează 
procesul în zona prezentului. Acum a ieşit. exprimă un proces situat în zona 
trecutului. în imediata. apropiere a momentului. enunţării. În Acum te-ai 
căsătorit şi ai alte responsabilităţi. adverbul nu are rolul de a situa temporal, 
ci funcţionează ca un conector transfrastic: Până acum am mai fost, cum a 
fost, dar acum (în această nouă situaţie) te-ai căsătorit şi ai alte 


responsabilităţi. (vezi infra, 3.2.1.2). i 


3.2.1.2. Situate în context, formele: de perfect. compus. pot asigura referința 
unui enunț fără altă indicație temporală. Altfel spus, localizarea în zona trecutului 
se poate realiza doar prin utilizarea formei, verbale.: În astfel de situații punctul de 
perspectivă (de reper) este momentul enunțării, iar distanța fată de acesta. este 
nedeterminată: A fumat şi ea [...], iar acum fumul de țigară îi face, crede, mai 
mult rău decât bine. („Dilema”, 2003), | 3 E 

Ocurenţa expresiilor care redau circumstanțe temporale plasează mai mult 
sau mai puţin precis procesul pe axa temporală, Expresiile care exprimă data (în 
1966, la 25 iulie 1986 etc.), de pildă, precizează cronologia, referinţa temporală. 
Ele fixează clar punctul de perspectivă retrospectiv: Ion Creangă s-a născut la 
10 iunie 1839 în satul Humuleşti, județul Neamţ şi a murit la 31 decembrie 1989 
în oraşul laşi. | ph 

Expresii temporale referențiale intrinsec deictice asociate cu formele de 
perfect (ieri, alaltăieri; astă toamnă / primăvară eto,; de dimineaţă, aseară, azi- 
dimineaţă, azi-noapte; în copilărie, în tinereţe, la bătrâneţe etc.) precizează 
Situarea pe axa temporală prin raportare directă la to: Astă iarnă a avut mult de lucru. 

Expresiile deictice relaţionale (noaptea / seara / săptămâna / luna / 
primăvara / vara / toamna / iarna trecută, anul / secolul / mileniul trecut, acum un 
an, / o săptămână, acum câţiva ani etc.) indică un interval de timp care precedă 
actul de comunicare, dar nu pot stabili prin ele însele referința temporală, aceasta 
depinzând de momentul enunţării: 

El este maramureşean, iar ea s-a născut şi a trăit până acum câțiva ani în 
Bucureşti. (As, 2003); 

Acum o săptămână au rezervat locuri la Marriot, la meciul cu Danemarca. 
(„Dilema”, 2003). | 

Însoţesc forma de perfect compus şi unele deictice relaţionale (cu câtva timp 
înainte, în acel an, un an mai târziu etc.), care funcţionează şi ca expresii anaforice 
depinzând ori de o expresie calendaristică, ori de expresii deictice referitoare la 
contextul situațional sau enunţiativ: | 

Pe preot l-au găsit a doua zi într-un târziu legat butuc, cu muşchii curmaţi 
de strânsura frânghiilor, cu căluşu-n gură, de-abia mai putând geme. (|. L. Caragiale, 
În vreme de război); 

Suntem vreo zece în cei zece metri pătraţi — cu câteva zile înainte însă, la 
aniversarea de 30 de ani a lui Steph, au fost vreo treizeci. („Dilema”, 2003). 

În anumite contexte situarea în timp a procesului se realizează şi prin expresii 
folosite, deopotrivă, pentru exprimarea secvenţelor temporale plasate în orice punct 
al axei enunțării: în momentul enunțării („„acum”) sau înainte sau după acest 
moment (= „atunci”, în trecut sau în viitor): l 

Suntem trei, şi am pornit în dimineaţa asta plină de lumină şi de strălucire 
pe urma poveştilor de demult. (As, 2003). 

Cele mai frecvente expresii de acest fel sunt: azi (astăzi), în dimineata 
aceasta (asta), în după-amiaza aceasta (asta), în seara aceasta (asta), în noaptea 
aceasta (asta), în săptămâna aceasta (asta), în luna aceasta (asta), în anotimpul 
acesta (ăsta), în primăvara aceasta (asta), în vara aceasta (asta), în toamna 
aceasta (asta), în iarna aceasta (asta), în anul acesta (ăsta), în secolul acesta 
(cista), în perioada aceasta (asta). | 

În enunţuri în care intervalul temporal poate fi recuperat prin contextul 
discursiv / textual, stabilirea situării pe axa temporală este posibilă doar prin forma 
verbală, deoarece expresiile de fixare temporală sunt implicate de contextul anterior: 

[- Anul trecut fratele meu a fost în Grecia — spuse ea.) — Şi eu mi-am 
petrecut vacanța tot acolo — am replicat. MUNA 

leri am văzut-o pe Ana. A participat la vernisajul expoziției lui Radu. 

Verbul cu formă de perfect compus poate fi însoțit de anumite adverbe 
precum cândva, odată, odată ca niciodată, pe vremuri etc. adverbe care au rolul de 
a confirma timpul de referinţă („trecut ) şi de a adăuga semnificația de trecut 
îndepărtat (de pildă, A fost odată ca niciodată un împărat şi o împărăteasă.). 
Adverbele menționate sunt implicate şi în enunţuri contrastive, în care se face o 
paralelă între două situații comunicate. In enunţul E pn nu iert / era aşa rai 
a fost. primul verb (predicatul regentei), cu formă de prezent (n este) sau de 

imperfect (nu era), este însoţit de adverbul mai care intră în corelaţie — implicită — 
cu un adverb de tipul cândva, odinioară, odată asociat verbului la perfect compus. 

Însoţit de adverbe temporale, precum de curând, recent, de-abia, tocmai etc., 
verbul cu formă de perfect compus exprimă un proces plasat pe axa retrospectivă în 
apropierea actului enunțării. In acest caz vorbim de perfectul recent: i 

Prințul a ajuns acum la vârsta de 23 de ani şi a părăsit de curând [...] 
reşedinţa regală (As, 2003). A 

În astfel de enunțuri semnificația prezentului este de „proximitate față de 
momentul enunțării”. Perfectul compus are aceeaşi valoare şi în Acum a plecat., 
Acum am vorbit despre asta., unde existența unui anumit contur intonațional, cu 
„vârful” (accentul) pe adverbul de timp, permite interpretarea „Acum câteva 
minute, (într-un trecut foarte apropiat) a plecat.” şi, respectiv, „Acum câteva 
momente am vorbit despre asta.” (vezi II, Organizarea prozodică a enunțului). 

În enunţuri complexe, forma de perfect poate exprima însă şi apropiere față 
de un alt punct de perspectivă situat în zona trecutului, actualizând semnificaţia de 
perfect de proximitate: 

De-abia a terminat declaraţia de presă, că a şi fost supus unei avalanşe de 
întrebări; 

Am telefonat imediat ce (îndată ce) am ieşit din şedinţă. 

În context cu adverbe repetitive sau frecventative, perfectul compus are 
valoare iferafivă. Deşi nu se referă la un moment sau la un interval de timp anumit, 
verbul la perfect compus conservă totuşi uzul deictic: forma verbală impune 
raportarea la momentul enunțării, mai precis, obligă la relaţionarea strictă a 
procesului cu momentul enunțării. Anterioritatea procesului comunicat este redată 
şi prin coocurenţa adverbelor de ancorare în trecut: În vacanța trecută a lucrat 
(câte) două ore zilnic. 

3.2.2. Caracteristica  aspectuală  [+Perfectiv] a perfectului compus, 
capacitatea sa de a exprima procese încheiate, permite folosirea acestei forme 
verbale în contexte precum Gara, am coborât!, unde perfectul compus poate fi 
substituit cu prezentul „Cobor acum!” sau cu viitorul „Voi coborî imediat!”. În 
situaţii de acest fel, perfectul compus este utilizat nu pentru a reda fixarea pe axa 
temporală, ci pentru a exprima semnificaţia de „proces (prezentat ca) încheiat”. 
Aşadar trăsătura temporală se anulează, în favoarea celei aspectuale: 

Dom'le eu credeam că am venit aici între oameni civilizaţi, între intelectuali; 
dar dacă începeţi cu prostii din astea, am plecat. („„Dilema”, 2003). 

3.2.3. Semnificaţii contextuale apar şi prin modificarea frăsăturii modale. 
Caracteristica definitorie [+Real] este, în general, constantă, în enunţuri asertive 
perfectul compus exprimând un proces prezentat ca existent, efectuat, sigur. 

Folosit însă în propoziţii interogative, perfectul compus al anumitor verbe are 
valoarea unui imperativ: Ai tăcut? („Taci 1); Ai plecat? (= „Pleacă odată!) 


3.3. Relaţia cu alte timpuri ale indicativului 


3.3.1. Perfectul compus funcţionează ca al doilea punct de reper pentru 


imperfect sau pentru mai-mult-ca-perfect. Cu alte cuvinte, perfectul compus poate 
fi antecedentul timpurilor anaforice: 


418 


CE Scanned with OKEN Scanner 


Când am venit eu la editură, în 1971, aşa-zisa zonă clasică realistă a 
literaturii europene era bine reprezentată. (Rlit, 2003); 

Nici nu ştiusem că-s însărcinată când m-au arestat. (Rit, 2003); 

Într-o bună zi a anului 1993, după ce trecuse dealul mare ul celor 90 de ani 
de viaţă, I. I. s-a urcat în tren şi a sosit cu Doamna Domniei sale la Iaşi. 
(Rlit, 2003). 

3.3.2. Prin forma de perfect compus se redă un proces plasat într-un interval 
temporal anterior oricărui proces desfășurat după momentul enunțării, în zona 
viitorului (Nu a crezut că se va întâmpla / avea să se întâmple o asemenea 
nenorocire.) şi ulterior altui proces din zona trecutului (S-a aflat ieri că Victor a 
plecat / plecase cu o săptămână înainte.). 

Textul Am petrecut cum nu se mai petrecuse şi nu se va mai petrece. 
(M. Caragiale, Craii) este ilustrativ din acest punct de vedere. Primul verb (cu 
forma de perfect compus am petrecut) redă un proces (p.) plasat în zona trecutului, 
deci anterior lui tọ. Acest proces se desfăşoară după pə (nu se petrecuse) şi înaintea 
lui p; (se va petrece). 

Perfectul compus poate codifica şi un proces care se desfăşoară concomitent 
cu alt proces. De regulă, dacă al doilea proces continuă să se desfăşoare şi în 
momentul enunţării, verbul subordonat perfectului compus are forma de prezent: 
Am aflat că sunteți preocupaţi mai mult de literatură. (Rlit, 2003). Când ambele 
procese sunt situate în zona trecutului, verbul din subordonată este adeseori la 
imperfect. Astfel, dacă în textul anterior în locul prezentului ar fi utilizat 
imperfectul, interpretarea enunţului ar fi diferită (Am aflat că erati preocupați mai 
mult de literatură, dar acum Sunteţi preocupaţi de matematică). 

O succesiune de forme verbale la perfect este în mod normal înțeleasă ca o 
serie de procese consecutive cu timpul de referință „trecut”, prezentate în ordinea 
în care s-au produs: 

M-am ridicat încet, am tras sertarul noptierei unde era o lumânare, am 
aprins-o, am pus-o în paharul cu apă, m-am aşezat în genunchi la marginea 
patului şi cu mâinile împreunate am început să mă rog. (As, 2003). 

De asemenea, enunţurile complexe pot exprima procese anterioare 
momentului enunţării, fără ca ordinea cronologică să poată fi stabilită: 

Anul trecut au avut parte de multe realizări: Viorel şi-a susţinut doctoratul, 
Ana a intrat la facultate, iar Radu şi-a cumpărat un apartament. 

În constituirea situaţiei comunicate, funcţia formei de perfect compus este 
aceea de a introduce un nou proces care precedă momentul enunțării şi prin aceasta 
asigură „dinamicitatea” relatării: 

Este, probabil, de înţeles de ce proiectul de înlocuire completă a stâlpului 
Coloanei [...] i-a nemulțumit pe unii specialişti în Brâncuşi cu viziuni 
conservatoare, care au considerat că s-ar merge prea departe în procesul de 
restaurare. (OC, 2003). À 

3.3.3. În limba română actuală perfectul compus concurează -mai-mult-ca- 
perfectul, fiind preferat acestuia în situaţia în care se specifică procese aflate în 
raport de anterioritate (vezi infra, 6. Mai-mult-ca-pertectul, 6.3.1): 

— în regentele unor propoziţii temporale: Și ca un alt făcut, nici n-am ieşit 
[ieşisem] bine să-mi iau berea de bun sosit că prin fața mea a trecut Alex, proaspăt 
venit de la Teheran. („Dilema”, 2003); | 

-în propoziţii relative: Mi-a arătat unde a locuit / locuise în tinerețe., leri 
mi-a prezentat persoana care a câştigat / câştigase premiul anul trecut.: 

— în propoziții conjuncționale: Și-a amintit că ea i-a povestit / îi povestise cât 
de mult a plâns la auzul veştii triste., A sosit la laşi după ce a trecut / trecuse de 
90 de ani., Fiindcă s-a pregătit / se pregătise temeinic în timpul studiilor a reuşit 
să obțină postul mult râvnit imediat. | 


Rar, în unele contexte, forma de perfect compus este utilizată în locul 
imperfectului, exprimând un proces simultan cu cel redat în subordonată: 
Când m-a născut, mama mea a avut [= avca] 38 de ani şi nu a avut |= avea] 
lapte. (As, 2004). 


4. PERFECTUL SIMPLU 
4.1. Inventar de forme şi structură morfematică 


Perfectul simplu, formă sintetică, alcătuită din R (radical) + F (flectiv) are 
structura cea mai complicată dintre timpurile trecutului. | 

În limba română există patru sufixe de perfect simplu. În raport cu formele de 
infinitiv se pol stabili următoarele corelaţii: 

— verbele cu infinitivul în -fî sau -i au sufixe de perfect simplu invariabile 
omonime cu cele de infinitiv: /â/ (coborâi) şi respectiv, /i/ (biruţ). | 

— verbele cu infinitivul în -ea prezintă sufixul invariabil /ul (apăru). 

— verbele cu infinitivul în -e se împart în două grupe: unele primesc acelaşi 
sufix ca precedentele, adică /u/ (începu), altele prezintă sufixul /se/ (sub accent, 
tipul zisei, ziseşi) sau /se/ (fără accent, tipul zise, ziserăm, ziserăji, ziseră). 

— sufixul de perfect simplu pentru verbele cu infinitivul în -a este variabil: /al 
~/ăl (lucrai, lucră). 

Factori de natură fonetică sunt răspunzători de realizarea acestui sufix ca lal 
~ /el (vegheai [veg'ai], veghe [veg'e]. Realizarea /ă/ (/e/) este specifică formei de 
persoana 3 (vezi Diversiticare flexionară. Clasificarea verbelor după criteriul 
flexiunii,1.2). | | 
Desinenţele. pentru pertect simplu, comune tuturor verbelor, prezintă două 
elemente: | 3 

= pers. | = -Ø+i [i]: lucra-Ø+i [lucraï], coborâ-Ø+i [coborâi], încăpu-Ø+i 

[încăpui], plânse-Ø+i |plânsei]; 

— pers. 2 = -0+şi şi]: lucra-(+şi  Lucraşi], coborâ-0+şi [coborâşi], 

încăpu- Ø+şi [încăpuşi], plânse-O+şi lplânseşi]; 

= pers. 3 = -Ø + Ø: lucră-0+0, cobori-0+0 , încăpu-0+0, plânse-0+0 ; 

= pers. 4 = -ră + m: lucra-ră+m, coborâ-rä+m, încăpu-ră+m, plânse-ră+m; 

— pers. 5 = -ră + şi [t]: lucra-ră+ţi llucrarăţi], coborâ-ră+ţi [coborârăţi], 

încăpu-ră+ţi [încăpurăţi), plânse-ră+ţi |plânserăţi]: - 

— pers. 6 = -ră +Ø: lucra-ră+f, coborâ-ră+(, încăpu-ră+Q, plânse-ră+(. 


Perfectul simplu şi mai-mult-ca-perfectul sunt singurele forme verbale 
care disociază valorile de persoană şi de număr prin două desinenţe. Pentru 
explicarea segmentării morfematice prezentate mai sus, vezi Numărul şi 
persoana. 


Perfectul simplu prezintă trei tipare accentuale: primul cu accent fix pe 
flectiv (RE) şi alte două, cu accent variabil, care se deplasează de pe radical pe 
flectiv (RE), şi iar pe radical (RF). Cu alte cuvinte, un verb ca a ara prezintă un 
tipar accentual fix (RE): 1. arai, 2. araşi, 3. ară, 4. ararăm, 5. ararăţi, 6. arară. În 
schimb, un verb ca a zice prezintă două tipare accentuale: (a) unul cu accentul pe 
flectiv (RE) la persoanele 1,2,4,5 şi pe radical (RF) la formele de persoana 3 şi 6: 
l. zisei, 2. ziseşi şi, 3. zise, 4. ziserăm, 5. ziserăţi, 6. ziseră, (b) al doilea, cu 
accentul pe flectiv la primele două persoane şi pe radical la toate celelalte: 1. zisei, 
2. ziseşi şi 3. zise, 4. ziserăm, 5. ziserăţi, 6. ziseră. Pentru aspectul normat al tipului 
accentual al verbelor de acest fel, vezi Diversificare flexionară. Clasificarea 
verbului după criteriul flexiunii). 

Astfel, formele de perfect simplu se prezintă după cum urmează: 


|. cântai [cântat] l. coborâi [coborî] 

2. cântaşi [cântaşi) 2. coborâşi [coborîşi] 

3. cântă 3. coborâ 

4. cântarăm l 4. coborârăm l 
5. cântarăți [cântarăţ) 5. coborârăţi [coborîrăț'] 
6. cântară 6. coborâră 

l. citii [citiă] 1. părui [părui] 

2. citişi [citiş'] 2. păruşi [păruş'] 

3. cirii [citi] 3. păru 

4. citirăm 4. părurăm 

5. citirăți [citirăţ] 5. părurăţi [părurăț) 

6. ciriră 6. părură 


1. aşternui [aşternui) 

2. aşternuşi [aşternuş'] 

3. aşternu 

4. aşternurăm 
5. aşternurăţi [aşternurăţ 
6. aşternură 


1. mersei [mersei) 

2. merseşi [merseş] 

3. merse 

4. merserăm, dar şi merserăm 

- Lă - i . wt B i 
„ merserăļi [merserăț'], dar şi merserăți [merserăț'] 
. merseră 


O u 


. rupsei [rupsei] 

. rupseşi lrupseş'] 

. rupse 

. rupserăm, dar şi rupserăm l 
. rupserăți lrupserăţ], dar şi rupserăți [rupserăț'] 
. rupseră 


NUP PN = 


4.2. Conţinutul formelor de perfect simplu 


Semnificaţia formelor de perfect simplu este similară cu cea a perfectului 
compus: trăsătura temporală [Anterioritate faţă de tg] se asociază cu trăsătura 
aspectuală [+Perfectiv] şi cu trăsătura modală [+Real]. 

Un verb cu formă de perfect simplu fixează procesul specificat înaintea 
momentului enunțării. Aşadar, perfectul simplu este un timp absolut, strict deictic 
(vezi supra, 1.1). Verbul cu formă de perfect simplu poate asigura referința 
temporală a unui enunț. Ocurenţa sa nu este condiţionată de existenţa unei alte 
forme verbale sau a unei expresii de plasare temporală: 

lon se repezi la gardul cârciumarului, smulse un par şi, mai înainte să-l 
poată opri cineva, croi pe George peste spinare, încât acesta căzu grămadă, 
gemând prelung. (L. Rebreanu, Jon). 

Formele verbale pot fi însoţite de unele expresii de fixare temporală asociate 
şi perfectului compus (vezi supra, 3): 

Femeie scumpă şi ispită moale! / Povara-acum, când, vie, te-am pierdut, / De 
ce te zămislii atunci din lut / Şi nu-ți Lăsai pământul pentru oale? (T. Arghezi, Jienire). 


4.3. Relaţia cu alte timpuri ale indicativului 


4.3.1. În româna actuală perfectul simplu este un timp viu în graiurile din 
Banat, Crişana, o parte a Maramureşului şi Oltenia, unde redă un proces încheiat de 
curând (în ultimele 24 de ore), aşadar în trecutul apropiat: Am venit acasă la prânz 
şi abia mâncai. În varianta literară a limbii române vorbite, perfectul simplu a fost 
înlocuit de perfectul compus în toate situaţiile de comunicare directă. “Totuşi, în 
aspectul colocvial al românei actuale perfectul simplu este utilizat în contexte cu 
nuanţe ironice: Că bine ziseşi!, Venişi şi tu?. Perfectul simplu are însă o frecvență 
ridicată în varianta scrisă a limbii române actuale, mai precis în limbajul beletristic. 

4.3.2. Ca şi perfectul compus, perfectul simplu poate funcţiona ca antecedent 
al imperfectului (vezi infra a) sau al mai-mult-ca-perfectului (vezi infra, b): 

a) O lumină cenușie, tulbure privea prin ferestre când se trezi Glanetaşu. 
(L. Rebreanu, Jon); 

b) Ioanide se sculà în zorii zilei, hotărât să stea de vorbă cu Pica. După ce se 
plimbă cu mâinile în buzunare în sus şi-n jos, prin casă, [...] se simţi în 
imposibilitatea de a încerca întrevederea. Nu ştia cum să înceapă şi i se părea 
absurd să-şi moralizeze fata. (G. Călinescu, Bietul Ioanide). 

4.3.3. În textele literare perfectul simplu funcţionează ca formă verbală 
specializată în configurarea unei situaţii comunicate, având acelaşi rol ca şi 
perfectul compus: introduce noi procese, asigurând dinamicitatea relatării. 

O succesiune de verbe la perfect simplu redă un şir de procese situate în 
trecut şi desfăşurate în ordinea în care se produc: 

Puseră pe podeaua de lut măsuţa rotundă şi se aşezară pe scăunaşe. Maria 
turnă mămăliga pe masă, în mijloc, şi umplu străchinile. (M. Cărtărescu, Orbitor). 

In propoziţii coordonate, perfectul simplu redă procese în succesiune (Copiii 
de casă ciocăniră în stejar şi deschiseră uşa., M. Sadoveanu. Fraţii Jderi) sau 
coincidente (Nu se uita şi nu vedea pe nimeni şi pentru întâia oară nu răspunsese 
la salutul cuiva care trecu pe lângă el şi îi dădu bună ziua., M. Preda, Moromeţii). 

Pertectul simplu poate exprima şi procese posterioare sau anterioare altor 
procese situate în zona trecutului, dacă acestea sunt exprimate prin mai-mult-ca- 
perfect. 

Astfel, în structuri susținute de relaţia de dependenţă. perfectul simplu. 
predicat al regentei, redă evenimente sau stări posterioare (Duminică, după ce 
bătrâna plecase la biserică, Ghiţă îşi răsuflă veninul asupra lui Laie., 1. Slavici. 
Moara cu noroc), pe când în enunţuri care redau cauza, perfectul simplu exprimă 
procese anterioare (Herdelea însă mai mult se întristase decât se mâniase.N [pentru 
că] Din toate vorbele lui lon, îl izbiră îndeosebi cele despre plângerea împotriva 

judecătorului., L. Rebreanu, lon). 

Deşi în textele literare concurează perfectul compus, perfectul simplu nu este 
utilizat şi în redarea dialogurilor decât dacă discursul aparţine unui personaj dintr-o 
anumită zonă geografică în care această formă verbală este curentă. Compară (a) cu 
(b): 

(a) Aceasta, de sus, auzind zgomotul neobişnuit la ora tardivă, ieşi în capul 
scării şi, aplecându-se, întrebă încet: 

— Tu eşti, loanide ? De ce-ai trântit uşa? (G. Călinescu, Bietul Ioanide); 

(b) -Ce tăcuşi, Moromete ? se auzi un glas de după gardul din față. 
(M. Preda, Moromeţii). 

În concluzie, în limba română actuală perfectul simplu este un timp „cult“, 
utilizat cu precădere în stilul beletristic, unde este specializat ca timp al narativităţii, 
fiind o formă verbală „vie” doar regional. 


5. IMPERFECTUL 


5.1. Inventar de forme şi structură mortematică 


Imperfectul, formă sintetică, are o structură morfematică simplă: radical (R) 
+ un sufix (S) + desinenţă (D). 

Sufixul, alcătuit dintr-un component segmental şi unul suprasegmental 
(accentul), este: 

-a- pentru verbele în -a şi -î (adresa, pâra); 

-ea- pentru verbele în -e, ea, -i (bătea, cădea, suferea); acesta poate fi 
realizat şi ca -/ia/ [ia], suia [suia] sau ca /a/ mergea [merğa]. 

Desinenţele de imperfect sunt comune tuturor verbelor: 

— pers. 1 ( singular) = -m: adresa-m, pâra-m, bătea-m, cădea-m, suferea-m: 

— pers. 2 (a H-a singular) = - [i]: adresa-i, pâra-i, bătea-i, cădea-i, suferea-i; 

— pers. 3 (a I-a singular) = -Ø: adresa-Ø, pâra-Ø, bătea-Ø, căded-Ø, suferea-Ø; 

— pers. 4 (I plural) = -m: adresa-m, pâra-m, bătea-m, cădea-m, suferea-m; 

— pers. 5 (a H-a plural) = -yi [p]: adresa-ți, pâra-ți, bătea-ți, cădea-ți, suferea-ti; 

— pers. 6 (a H-a plural) = -u [ù]: adresa-u, pâra-u, bătea-u, cădea-u, suferea-u. 

Sufixul invariabil şi desinenţa (-m), comună pentru persoana | şi pentru 
persoana 4, determină prezenţa unei omonimii speciale în paradigma imperfectului 
l = 4: adresam (eu, noi). 

Astfel, formele de imperfect se prezintă după cum urmează: 


|. cântam l. apăream [apărěam] 1. băteam [bătěam ] 
2. cântai [cântaï] 2. apăreai | apărěaī] „2. băteai [bătěaï] 

3. cânta 3. apărea [apăra] 3. bătea [băt&a] 

4. cântam 4. apăream |apărăam] . 4. băteam [băt&am] 
5. cântaţi [cântați] 5. apăreaţi [apărěați] „5. băteaţi [bătěať ] 
6. cântau [cântai) 6. apăreau [apărăai] 6. băteau [bătěaŭ] 
l. ziceam |zitam] 1. vorbeam [vorbăam] 

2. ziceai [zi€ai] 2. vorbeai [vorběaï] 

3. zicea [zita] 3. vorbea [vorb&a] 

4. ziceam [zitam] 4. vorbeam [vorb&am] 

5. ziceaţi [zitaţi] 5. vorbeaţi [vorbăaţi] 

6. ziceau [zičaŭ] 6. vorbeau [vorbăai] 


5.2. Conţinutul formelor de imperfect 


Imperfectul prezintă două trăsături semantice temporale: prima — [Anterioritate 
faţă de momentul enunțării] — este comună pentru toate formele verbale ale 
trecutului, iar a doua — [Simultaneitate faţă de alt proces situat în zona trecutului] — 
este specifică. | 

Asociată trăsăturilor temporale, caracteristica aspectuală  [-Perfectiv] 
diferenţiază imperfectul de perfectul (compus şi simplu) şi de mai-mult-ca-perfect: 
imperfectul prototipic specifică un proces a cărui desfăşurare este continuă. 

Trăsătura modală prototipică a formelor de imperfect este [+Real], procesul 
comunicat prin această formă verbală fiind prezentat ca existent, efectuat. 

5.2.1. Trăsăturile temporale definitorii pentru imperfect indică faptul că 
procesul este situat în zona trecutului (prin urmare, este anterior momentului 
enunțării) şi se desfăşoară concomitent cu alt proces cu acelaşi timp de referinţă. 
Aşadar imperfectul este un timp de relaţie - deictic relaţional (vezi supra, 1.1). Din 
punctul de vedere al mecanismului redării semnificației, imperfectul este un timp 
anaforic: forma verbală trimite / „se referă” la un interval temporal situat în zona 
trecutului, interval recuperabil din contextul lingvistic sau extralingvistic. Cu alte 

cuvinte, imperfectul are un antecedent temporal redat cu ajutorul altor forme verbale 
şi / sau al expresiilor de plasare temporală (calendaristice, deictice sau anaforice). 

De regulă, procesul comunicat prin imperfect este inclus în intervalul 
temporal exprimat de antecedentul său. În enunţul Nu ştiam când am ajuns acolo 
că urma Să fie casa noastră pentru cinci ani, („22”, 2003), intervalul temporal 
redat prin forma de imperfect (ştiam) este cuprins în intervalul exprimat prin 
subordonata cu perfectul compus (când am ajuns). 


Aşadar, relaţia dintre intervalul temporal al procesului-antecedent şi 
intervalul temporal al procesului prezentat prin imperfect este de tipul parte 
(imperfect) / întreg (antecedent). Astfel, fără să-şi piardă semnificația deictică 
pe care o stabileşte indirect, imperfectul este un timp anaforic metonimic, de 
tipul anaforei asociative. 


Antecedentul temporal explicit al imperfectului poate fi exprimat prin: 

(a) o propoziţie subordonată temporală: Când Radu a intrat în casă, Andreea 
se uita la televizor.; 

(b) o construcție cu verb la gerunziu care contrage o propoziţie temporală: 
Alergând spre casă se gândea la fiica ei şi era foarte fericită.; | 

(c) o expresie adverbială temporală deictică (calendaristică, deictică intrinsec 
referenţială sau relaţională) în poziţie inițială în enunț: Pe data de 1 decembrie 
2002 (anul trecut în decembrie, cu un an înainte) era cald.: 

(d) un context complex — grup verbal alcătuit dintr-un verb la trecut (perfect 
simplu, perfect compus sau mai-mult-ca-perfect) şi o expresie adverbială de situare 
temporală: A venit de curând în ţară şi deja îşi construia o casă.; 

(e) un enunț independent cu un verb la perfect sau la mai-mult-ca-perfect: 
Radu a intrat în casă. Andreea se uita la televizor. 


Dacă apare după o înşiruire de verbe la perfect, antecedentul 
impertectului este, de obicei, ultimul verb din serie: 

Au sosit musafirii. Andreea i-a întâmpinat surâzând, Maria le-a oferit 
o cafea, iar Raluca a început să vorbească lăudându-se cu jucăriile sale. Se 
comporta ca un copil răsfățat. 


Când nu este exprimat, antecedentul imperfectului poate fi recuperat prin 
inferenţă fie din text, fie din elementele situaţiei de comunicare, aşa cum se 
recuperează prin inferență un referent absent pentru pronume: 

(1) Pe unde umblai ieri dimineață? [se implică "când te-am căutat”]; 

(2) Ce mai spunea mama ta? / Ce voia de la tine? [este implicată existența 

unei discuţii anterioare]; 

(3) [Se aude zgomot] 

— Ce se întâmplă ? 

— Nimic! Îmi căutam cheile!; 

(4) [Se aude ușa deschizându-se ] 

— Credeam că a venit copilul! 

— Nici vorbă ! Eu eram!, l l o _ l 

(5) [Interlocutorii privesc o fotografie şi unul dintre ei întreabă] — Ningea, 

nu-i aşa?; 

(6) Vlad Ţepeş era spaima hoţilor.| purtătorul numelui este o personalitate 
cunoscută din istoria medievală a Ţării Româneşti]. 


Tot un antecedent implicit, recuperat prin situaţia de comunicare există 
şi în cazul folosirii formei de imperfect la începutul unui text (vezi infra, 
imperfectul de deschidere). 

De fapt, imperfectul poate fi folosit fără antecedent doar în situaţii 
restrânse în care are valoare modală (vezi infra, imperfectul irealității, 
imperfectul iminenţei contracarate, imperfectul de atitudine) sau când este 
forma temporală a unui verb modal („plin” sau operator de modalitate (vezi 
II, Predicatul). Absența antecedentului este explicabilă, în aceste cazuri, 
tocmai prin estomparea semnificației temporale a formei de imperfect şi 
actualizarea unei semnificaţii modale nespecifice acestei forme verbale. 


Prin trăsăturile temporale prototipice imperfectul este utilizat pentru redarea 
unei situaţii în care procesele se desfăşoară concomitent. Între procesele redate prin 
enunţul În timp ce scria scrisoarea a sunat telefonul. se stabileşte un raport de 
simultaneitate. Textul de mai jos ilustrează ipostaza de timp anaforic a imperfectului: 

În timp ce mâncau în taina odăii întunecate, pe geamurile căreia ningea 
egal şi trist, Cedric le spuse o poveste fantastică. (M. Cărtărescu, Orbitor). 

Nu totdeauna însă prezenţa formei de imperfect exprimă coincidenţa 
desfăşurării a două procese. De pildă, imperfectul poate fi utilizat şi pentru a 
exprima anterioritatea. Raportul temporal se poate stabili cu un proces redat printr-un 
verb cu timpul de referință prezent (Cred că era supărată săptămâna trecută.), 
trecut (A spus ieri că era supărată cu o săptămână înainte.) sau viitor (Va spune 
că era supărată săptămâna trecută / cu o săptămână în urmă.). 

De asemenea imperfectul poate evoca un proces anterior sau un proces 
ulterior altui proces din zona trecutului. Astfel, verbele din exemplele următoare, 
ocurente în propoziții independente, redau un raport de anterioritate față de 
procesele exprimate prin perfect compus în alte propoziţii independente: A fost 
exmatriculat. Acest lucru n-a surprins pe nimeni. Lipsea de la cursuri şi nu se 
prezenta la examene.; Marius a întâmpinat-o pe Dana cu teamă. Cu o seară 
înainte ea era tare supărată. 

Acelaşi tip de raport temporal (de anterioritate) se poate exprima şi prin 
enunţuri cu subordonate conjuncţionale (Plecarea lui nu a fost o surpriză, fiindcă 
se plângea de luni întregi că nu-i prieşte clima.) sau relative (În sfârşit, acum 
Angela s-a ridicat din fotoliul în care zăcea de dimineață., leri mi-a arătat locul 
unde în adolescenţă se întâlnea cu prietenii săi.). 

Verbele la imperfect specifică şi procese aflate în raport de posterioritate cu 
alte procese, cu timpul de referință „trecut”, ca în: Dana început / începuse să 
scrie referatul săptămâna trecută şi de-abia acum îl termina. sau A fost un mare 
sportiv; în consecință admitea şi înfrângerea. 

Ca şi în cazul celorlalte raporturi temporale, imperfectul poate reda un proces 
ulterior şi când intră în componenţa unei subordonate conjuncționale (A stat la 
televizor până seara târziu, încât a doua zi de-abia se putea concentra.) sau 

relative (Această convingere, pe care de-abia acum mi-o împărtăşea, a avut-o de 
multă vreme. ). 


5.2.1.1. Odată ce antecedentul temporal este stabilit, imperfectul poate apărea 
în enunţuri în care „referința temporală” („interval situat înaintea momentului 
enunţării”) este specificată numai prin forma verbală. De obicei însă, forma de 
imperfect apare asociată cu adverbe sau expresii care au rolul de a realiza 
„ancorarea” procesului în zona trecutului mai mult sau mai puţin precis (vezi supra, 3). 

Ca şi în cazul formelor de perfect, utilizat alături de adverbe precum cândva, 
odinioară, altădată, pe vremuri etc. sau integrat într-o construcţie comparativă 
contrastivă, imperfectul exprimă localizarea nedeterminată, vagă, în zona 
trecutului: Altădată nu arăta aşa neglijent.; Ileana nu mai călătorea aşa cum a 
călătorit / călătorise odinioară. 

Frecventă este combinarea imperfectului cu expresia pe vremea aceea (aia). 
De asemenea, expresia pe atunci se foloseşte cu precădere în asociere cu forma de 
imperfect: 

Pe atunci timpurile erau mai bune şi oamenii nu erau aşa de îngânduraţi ca 
acum. [...] Pe atunci nu se schia aşa de mult, nici familiile simandicoase nu prea 
schiau. [...] Pe vremea aia fumam. (As, 2003). 

Imperfectul specifică procese ale căror intervale de desfăşurare sunt 
apropiate, semnificaţia fiind aceea de imperfect de proximitate, când este însoţit de 
adverbe specifice (Când am ajuns la internat, servitoarele tocmai strângeau 
resturile de pe mese., O. Paler, Deşertul), în enunţuri complexe în care subordonata 
este introdusă prin conectori ca imediat ce, îndată ce, cum etc. (Dar tatăl meu [...] 
cum primea bursa, îşi cumpăra cărți., Rlit, 2003) sau în regentele unor temporale 
de proximitate (Nici nu terminam fraza, că mă şi întrerupea.). 

În asociere cu adverbe de repetiţie sau / şi de frecvenţă imperfectul realizează 
semnificaţia iterativ (Pleca săptămânal la munte.). 

Valoarea iterativă a imperfectului nu provine numai din integrarea în enunțuri 
frecventative, ci este implicată de trăsătura aspectuală a acestui timp verbal (vezi 
infra, 5.2.2). Astfel, în textul de mai jos verbele cu formă de imperfect pot reda 
procese repetitive, deşi nu sunt însoţite de adverbe iterative: 

Ah! Subţire şi gingaşă / Tu păşeai încet, încet, / Dulce îmi veneai în umbra / 
Tăinuitului boschel. / Și lăsându-te la pieptu-mi, / Nu ştiam ce-i pe pământ, / Ne 
spuneam atât de multe / Făr-a zice un cuvânt. (M. Eminescu, Pe aceeaşi 
ulicioară...). 

5,2.1.2. În unele contexte, se produce o „deviere” de la trăsătura temporală 
specifică imperfectului, şi anume, [Simultaneitate cu 1]: formele de imperfect pot 
exprima procese posterioare unui reper temporal situat în zona trecutului. Când 
trăsătura temporală este [Posterioritate faţă de t,] se vorbeşte de imperfectul de 
perspectivă (sau de ruptură). Semnificaţia este confirmată prin expresii deictice 
relationale folosite, de obicei, cu forme de viitor (de tipul peste câtva timp). De 

altfel, în unele contexte, imperfectul de perspectivă este coocurent cu viitorul 
perifrastic (aşa numitul „viitor în trecut”): 

l Peste numai un an, [...] avea să izbucnească, energică şi contagioasă, cea 
dintâi conflagrație mondială. lar peste trei ani, în 1916, chiar la mijlocul 
războiului, o mişcare deja manifestă, dar nebotezată încă, primea, prin hazard, 
odată cu deschiderea „Cabinetului Voltaire” din Ziirich, denumirea DADA. 
(Rlit, 2003). 

Însoţit de expresii de tipul un an / câteva luni etc. mai târziu, peste câteva 
ore / zile etc. sau o săptămână / câteva minute etc. după aceea, verbul cu formă de 
imperfect poate exprima procese a căror desfășurare este proiectată „în 
perspectivă” fie în zona trecutului (Aproape 20 de ani mai târziu, în 2001, 
profesorul McDiarmid primea | = „a primit”] premiul Nobel., „22”, 2003), fie în 
zona viitorului (Am amuţit şi, după câteva secunde în care nu mai aveam nici aer, 
am crezut că cel mai bun lucru era să vorbesc despre căldura de afară. Nu ştiam 
că peste 5 zile murea [= „va muri”]., Marius Sala: Contemporanul lor, 
contemporanii lui). 

Mecanismul imperfectului de ruptură se explică prin capacitatea acestui timp 
verbal de a „converti” caracteristica aspectuală a verbelor prin care se configurează 
situaţia comunicată. Trăsătura aspectuală [-Perfectiv], specifică imperfectului, este 
transferată asupra întregii serii de procese care sunt exprimate prin alte forme ale 
trecutului. Din această cauză imperfectul de ruptură este exploatat de proza 
artistică, unde conferă naraţiunii un final deschis: 

Trei ani mai târziu, izbucnea cel de-al doilea război mondial. Timpul nu mai 
avea răbdare. (M. Preda, Moromeţii). 

5.2.2. Ceea ce este tipic pentru imperfect este Capacitatea acestei forme 
verbale de a exprima procese care se desfăşoară pe toată durata: unui interval 
temporal stabilit, fără precizări în legătură cu începutul sau sfârşitul acestora. 
Astfel, contextul specific pentru forma de imperfect, care funcţionează şi ca 
procedură de identificare pentru caracterul [- Perfectiv] al acestei forme verbale, 
este posibilitatea ocurenţei alături de expresii lingvistice de tip anaforic precum în 
tot acest timp. , 

Trăsătura aspectuală a imperfectului prototipic reprezintă sursa unor 
semnificații contextuale. Astfel, această trăsătură conferă imperfectului funcția de a 
exprima ọ situație (adică o configurație de stări sau de procese prezentate ca 
proprietăți) plasată în sfera semantică a trecutului, actualizând semnificația de 
imperfect descriptiv. În textul de mai jos, prezentarea unei case romane se 
realizează cu ajutorul formelor de imperfect: 

Aceste case nu aveau decât o singură cameră [....] unde trăiau stăpânul şi 
copiii săi. Acolo ardea un altar şi se afla o capelă a zeilor penaţi [...]. Această 
încăpere unică se deschidea într-o curte cu pământ bătătorit, înconjurată de 
ziduri, la care se ajungea printr-un vast portal.(P. Grimal, Civilizaţia romană). 


În ipostaza de timp al descrierii, imperfectul prezintă o frecvenţă 
ridicată în textele beletristice narative, fiind forma verbală cu ajutorul căreia 

— în cadrul unei relatări — se poate realiza prezentarea ambientului (vezi infra, a), 
a fiinţelor (vezi infra, b) sau a obiectelor (vezi infra, c): 

a) Cerul era senin-striclă. Câteva stele mari clipeau aprig luptând cu 
întunericul care năvălea zadarnic să le stingă, căci mereu se aprindeau mai 
multe, ca nişte scântei împrăştiate de un vânt năprasnic. Din urmă Pădurea- 
Domnească vâjâia înăbuşit, parcă fugea printre şanţurile negre, pierzându-se 
repede pe după cotiturile de dealuri. (L. Rebreanu, lon); 

b) Melanie era bătrână şi cu şoldul elefantin, dar claviculele şi gâtul i 
se iveau deasupra decolteului la fel de suple ca ale Ceciliei. Ascundea cu 
grijă ruşinea vieţii ei, feasta cheală ca-n palmă, sub o perucă din pene de 
Struț, sub care, la mijlocul frunţii, legat cu un lănțişor, spânzura Leon, 
cristalul cel viu de beriliu, cu metabolism şi sexualitate, primit de ea din 
mâna preotului din French Quarter. (M. Cărtărescu, Orbitor); 

c) Casa avea un singur cat [...] Partea de sus privea spre stradă cu 
patru ferestre de o înălțime absurdă, formând în vârful lor câte o rozetă 
gotică, deşi deasupra lor zidăria scotea tot atâtea mici frontoane clasice, 
sprijinite pe câte două console. La fațadă, acoperișul cădea cu o streaşină 
lată, rezemându-se pe console despărțite de casetoane, totul în cel mai antic 
stil, dar console, frontoane şi casetoane erau vopsite cu un ulei cafeniu. 
(G. Călinescu, Enigma Otiliei). | 

Imperfectul poate fi utilizat şi pentru a exprima o succesiune de 
procese, redate însă ca un tablou, ca o scenă reprezentativă. Se vorbeşte, în 
această situaţie, despre. imperfect pictural (specie a  impertectului 
descriptiv): 

Petrecerea a durat puţin, oricum mai puțin decât se aştepta oricine, 
Nagy de Șard, care privea cu jale spre Clara, Gertruda care privea cu 
jale spre Nagy, Tobit şi Sara care se plimbau prin grădina mică şi 
stufoasă, vorbeau. Clara, înaltă şi palidă, aştepta venirea musafirilor şi 
chiar a lui Kinder. Kinder însă se fâţâia printre musafiri şi rude şi 
zâmbea, iar când nu zâmbea îşi încrunta fruntea înaltă şi albă părând că 
se gândeşte la ceva important şi distins totodată, nu ştim la ce. 
($. Agopian, Sara). 


Ca urmare a corelării trăsăturii aspectuale a acestui timp verbal cu 
incapacitatea de a marca punctul de reper pe axa temporală, apare o semnificaţie 
înrudită cu valoarea iterativă şi apropiată de cea a prezentului generic. Redat prin 
verbe la imperfect, procesul este prezentat în desfăşurare, într-un interval temporal 
nedelimitat, nedeterminat şi repetitiv. Lectura tipică pentru un cuplu de verbe cu 
formă de imperfect este cea generic-frecventativă, fapt confirmat prin posibilitatea 
inserării expresiilor de obicei, totdeauna, niciodată. Interpretarea obişnuită a unor 
enunţuri precum Răspundeam la telefon şi în acelaşi timp intra secretara., 
De-abia (tocmai) intram în casă, că şi suna telefonul. este „De obicei / totdeauna 
răspundeam la telefon şi în acelaşi timp intra secretara”. şi, respectiv, „De obicei / 
totdeauna suna telefonul când tocmai intram în casă”. 

Factori de natură pragmatică explică folosirea aşa-numitului imperfect 
infantil. În situaţii de comunicare precis delimitate, şi anume în jocuri de copii în 
care interlocutorii se transpun — conştient — într-o lume imaginară, în ipostaze de 
participanţi la procese strict delimitate de lumea reală, se foloseşte imperfectul, în 
concurență cu prezentul: Eu eram mama, tu erai tata. Eu făceam mâncare, tu 
veneai acasă. vs Eu sunt mania şi tu eşti tata. Eu fac mâncare, tu vii acasă. 


În textele beletristice, formele de imperfect sunt utilizate la începutul 
unei naraţiuni. Această semnificaţie contextuală este denumită imperfect de 
deschidere. Actualizarea unei asemenea valori este explicabilă prin factori de 
natură extralingvistică, şi anume prin concepţia pe care o avem despre 
povestire, ca relatare a unor situații desfăşurate în trecut. Imperfectul de 
deschidere intră în concurenţă cu perfectul compus (compară: Era odată un 


împărat... cu A fost odată un împărăt) şi este, de cele mai multe ori, însoţit” 


de adverbe de fixare în timp. Deşi de obicei la începutul unei povestiri sunt 
utilizate cu precădere verbele de stare (vezi infra, a), nu sunt excluse nici 
verbele de eveniment (vezi infra, b) şi nici verbele de acţiune (vezi infra, c): 

a) Era odat-un împărat ş-avea trei fete şi erau aşa de frumoase, de la 
soare te puteai uita, da' la dânsele ba. (M. Eminescu, Călin Nebunul): 

b) În câmpia Dunării, cu câțiva ani înaintea celui de-al doilea război 
mondial, se pare că timpul avea cu oamenii nesfârşită răbdare: viața se 
scurgea aici fără conflicte mari. (M. Preda, Moromeţii): ` 

c) Într-o seară de la începutul lui iulie 1909, cu puţin înainte de orele 
zece, un tânăr de vreo oprsprezece ani, îmbrăcat în uniformă de licean, intra 
în strada Antim, venind dinspre strada Sfinţii Apostoli, cu un soi de valiză în 
mână, nu prea mare, dar desigur foarte grea, fiindcă, obosit, o trecea des 
dintr-o mână în alta. (G. Călinescu, Enigma Otiliei). 


Caracteristica aspectuală tipică a imperfectului prezintă — în funcţie de 
context — anumite variaţii care situează uneori imperfectul la graniţa dintre 
|-Perfectiv] şi [+Perfectiv]. 

Caracterul nonperfectiv al imperfectului poate fi modificat, dar acest fapt 
este legat de semnificaţia lexicală a verbului şi de contextul larg (frastic şi textual). 
Astfel, deşi au formă de imperfect, verbele din enunţurile de mai jos nu exprimă 
amândouă procese continue: 

Ana a lucrat la calculator în timp ce Mircea se uita la televizor. 

Lucian tocmai deschidea uşa, când (deodată) a auzit strigătul. 

In primul enunț procesul se uita se desfăşoară în intervalul temporal 
specificat prin verbul anterior cu forma de perfect compus (a lucrat), cele două 
procese fiind concomitente. În acest caz imperfectul prezintă caracteristica 
aspectuală definitorie. În schimb, în al doilea enunţ, procesul deschidea uşa este 
coincident cu procesul a auzit zgomotul, dar nu se desfăşoară pe toată durata 
marcată prin perfect, aşadar în acest context imperfectul este [+Perfectiv]. 

Inconsecvenţa faţă de trăsătura |-Perfectiv] apare mai ales la predicaţii de 
stare (formate cu a fi şi a avea) în condiţiile codificării. particulare a unor 
proprietăţi. În funcţie de tipul de proprietate specificat (proprietate care se poate 
modifica în timp sau proprietate ce nu se poate modifica în timp) imperfectul este 
[-Perfectiv] sau [+Perfectiv]. Compară infra, (a), (b) cu infra, (c), (d): 

(a) Copilul nou-născut era băiat. 
Pe atunci copilul nou-născut era băiat. 
Copilul nou născut era băiat în tot acest timp. 
(b) Viorel avea ochi albaştri. 
"Pe atunci Viorel avea ochi albaştri. 
"Viorel avea ochi albaştri în tot acest timp. 
(c) Popescu era director. 
Pe atunci Popescu era director [după aceea n-a mai fost / acum nu 
mai este). 
Popescu era director în tot acest timp. 
(d) Viorel avea o cumplită durere de cap [după aceea n-a mai avut 
/ acum nu mai are]. 
Pe atunci Viorel avea o cumplită durere de cap [după aceea n-a mai 
avut / acum nu mai are]. 
Viorel avea o cumplită durere de cap în tot acest timp. 


În anumite situaţii, şi imperfectul verbelor de acțiune sau de eveniment este 
[+Perfectiv], redând procese aflate într-un raport de concomitență sau de 
succesiune: Mesagerul pe care îl aşteptam venea / a venit / venise tocmai de la 
Paris. (vezi infra, 5.3). 

5.2.3. Mai frecvent decât în cazul celorlalte timpuri ale trecutului indicativ, în 
anumite contexte, valoarea temporală se estompează, devenind pregnante 
semnificaţii de natură modală. 

Ca timp al indicativului, imperfectul evocă procese prezentate ca reale. 
Totuşi, când enunţul specifică o anumită condiţie ce nu este îndeplinită, formele de 
imperfect pot exprima procese posibile, nerealizate. Imperfectul este, în această 
situaţie, sinonim cu un condiţional perfect (vezi Modurile personale, 3): 

Dacă mă sunai ieri, îți aduceam cartea astăzi. = Dacă m-ai fi sunat ieri, 

ți-aş fi adus cartea astăzi [dar nu m-ai sunat şi nu ţi-am adus-o.]; 

Chiar dacă mă sunai ieri, tot nu îți aduceam cartea astăzi. = Chiar dacă 
m-ai fi sunat ieri, tot nu ţi-aş fi adus cartea astăzi [m-ai sunat şi nu ţi-am adus-o.]. 

Aceeaşi valoare modală („proces posibil, dar nerealizat”), dar asociată cu o 
nuanță de regret sau de reproş, apare şi în enunţuri exclamative introduse prin 
dacă, de sau în combinaţie cu expresia adverbială mai bine: De erai mai curajos! / 
Dacă veneai cu mine! = De-ai fi fost mai curajos! / Dacă ai fi venit cu mine!;, Mai 
bine mă ascultai! = Mai bine m-ai fi ascultat!. Când forma de imperfect 
concurează condiționalul perfect (ca în situațiile înfăţişate mai sus) se vorbeşte de 
imperfectul irealităţii, întrucât valoarea modală tipică imperfectului este înlocuită 
cu valoarea „proces ireal”. | 

Forma de imperfect poate fi utilizată — de asemenea — în enunţuri care redau 
un proces nerealizat dintr-un anume motiv, implicit sau explicit. În această situaţie 
imperfectul capătă valoarea modală de „posibil, virtual, nerealizat şi este denumit 
enţei contracarate. Ca şi în situaţia precedentă, semnificația 


imperfectul imin Și în sih n 
fectul fiind sinonim cu trecutul condiţionalului: 


temporală nu dispare total, imper 

Încă puțin şi adormeam / cădeam. vs Încă puțin şi aş fi căzut / adormit., Fără 
ajutorul colegilor mei nu reuşeam. vs Fără ajutorul colegilor mei n-aş fi reuşit. 

Circumscrisă conținutului lexical al verbelor apare şi altă valoare modală. 
Verbele care exprimă voinţa sau dorinţa (a vrea, a dori etc.), precum şi verbele de 
informare (a zice etc.) pot fi folosite cu forma de imperfect pentru a reda o cerere 
atenuată, apropiindu-se de semnificaţia modală proprie condiţionalului-optativ. Se 
vorbeşte, în acest caz, de imperfectul modestiei (imperfectul politeții sau 
imperfectul de atitudine). Construcţii de felul celor care urmează sunt însă puţin 
frecvente, în limba română actuală fiind preferată forma de condiţional-optativ: 

Voiam numai să vă rog să veniţi cu mine. vs AŞ vrea numai să vă rog să 
veniți cu mine.; 

Ziceam să vin şi eu cu voi. VS Aş zice Să vin şi eu cu voi. 


5.3. Relaţia cu alte timpuri ale indicativului 


5.3.1. În cadrul unui text, ca orice timp al trecutului, imperfectul exprimă un 
proces anterior unui proces redat prin prezentul prototipic (vezi infra, a) şi prin 
viitor (vezi infra, b): 

(a) Acum elevele de liceu mi se par nişte măţe candide, dar pe atunci nici nu 
îndrăzneam să privesc pe vreuna în ochi. (M. Cărtărescu, Travesti); 

(b) Dar nu ştiam atunci ce voi păţi. (As, 2003); 

Mă întrebam numai dacă din ele avea să mi se dezvăluie vreodată ceva., 
M. Caragiale, Craii). 

3.3.2. Ca timp al redării unei situaţii anterioare actului enunţării, impertectul 
se disociază, de regulă, de perfectul compus şi de perfectul simplu. În general, 
există o anumită repartizare a utilizării imperfectului în raport cu perfectul. De 
obicei, pentru redarea dinamicii narațiunii este folosit perfectul simplu sau 
perfectul compus, timpuri care au rolul de a face să „înainteze” povestirea. În 
schimb, imperfectul este considerat forma verbală prin intermediul căreia 
desfăşurarea relatării se încetineşte, prin care se realizează o pauză în relatarea 
secvenţială a proceselor comunicate, creându-se o anume detaliere a cadrului 
spaţio-temporal (vezi supra, imperfectul descriptiv, şi infra, 6). 

Aceste funcţii ale timpurilor trecute sunt considerate primordiale. Totuşi în 
utilizarea formelor verbale menţionate, corelația perfect = dinamic, imperfect 
= Static nu are caracter de regulă. 

Imperfectul are funcția de a ilustra ordonarea proceselor î în zona trecutului. În 
această ipostază apar îndeosebi verbele de acţiune sau de eveniment — durative sau 
nondurative — (vezi, supra, 5.2.1) ori verbe cu trăsătura aspectuală modificată (vezi 
supra, 5.2.2, imperfectul „perfectiv”). 


Capacitatea imperfectului de „a se substitui” perfectului a condus la 
instituirea unei strategii textuale tipice pentru balada populară românească, în 
care o serie de forme verbale la imperfect exprimă un lanţ de procese în 
succesiune: 

Vreme multă nu pierdea, / Maţele că-şi aduna, / Cu brâu lat se 
încingea, / Mijlocelul că-şi strângea, / Şi la murgul se ducea, / Și pe murg 
încălica, / lar din gură mi-i grăia. (Toma Alimoş). 

5.3.3. Utilizarea frecventă a imperfectului alături de mai-mult-ca-perfect pune 
în evidenţă o altă valoare caracteristică a imperfectului, şi anume aceea de prezent 
al trecutului (vezi infra, 6.3.3). Imperfectul este asociat cu adverbiale deictice 
tipice pentru prezent — acum, astăzi, în acest moment — Şi proiectează în prim-plan 
procesele comunicate, funcţionând în acelaşi fel ca prezentul dramatic: 

Dulceaţa de trandafiri îmi lăsase o durere leşincitoare la rădăcina nasului. O 
terminasem, şi acum râcâiam cu lingurița, distrat, fundul farfurioarei de sticlă 
groasă, năclăit de urme de sirop. (M. Cărtărescu, Orbitor); 

El vânduse sticle, borcane, pățise şi el multe, dar acum era profesor, 
profesor de greacă, mi se pare, în cadrul Ministerului Cultelor. (Rlit, 2003); 

Deasupra tuturor se înălța, spectral, un model pedagogic despre care se mai 
vorbise, în Europa, dar care acum căpăta o realitate brutală, în ciuda 
schematismului lui. („Dilema”, 2003). 


6. MAI-MULT-CA-PERFECTUL 


6.1. Inventar de forme şi structură morfematică 


Forma de mai-mult-ca-perfect este sintetică având structura R (radical) + S 
(element sufixal) + D (element desinenţial). TR IL 

Structura formei de mai-mult-ca-perfect se caracterizează prin faptul că atât 
componentul sufixal, cât şi cel desinenţial sunt alcătuite din două unităţi. 

Sufixele sunt invariabile. Primul — alcătuit dintr-o secvență fonică şi un 
element suprasegmental (accentul) — este identic cu cel de perfect simplu. În 
paradigma verbelor în -a, omonimia priveşte numai realizarea lal: perfect simplu 
(el) cântă / mai-mult-ca-perfect (el) cântase, dar perfect simplu (zu) cântaşi / mai- 
mult-ca-perfect (tu) cântaseşi. Al doilea sufix, /se/, de asemenea invariabil, este 
comun tuturor verbelor: lucrase, coborâse, încăpuse, plânsese. 

Aşadar, sufixele de mai-mult-ca-perfect sunt următoarele: 

lâ- + se/, pentru verbele cu sufixul de infinitiv -î sau în -i (cobor-â+se, 

biru-i+se); 

/u- + sel , pentru verbele cu sufixul de infinitiv -ea (apăru); | 

lu- + sel, pentru unele verbe cu sufixul de infinitiv -e (începuse); 

/se + sel, pentru unele verbe cu sufixul de infinitiv -e (zisese); 

/a + se/, pentru verbele cu sufixul de infinitiv -a (lucrase). 

În ce priveşte desinențele, acestea sunt identice cu cele de la perfectul 
simplu, cu excepția desinenţei de persoana 1: 

— pers. 1 = -Ø + m: lucrase-0+m, coborâse-0+m, încăpuse-Ø+m, plânse- 

se-(4+m; | 

= pers. 2= -Ø + şi [şi]: lucrase-Ø+şi |lucraseş'], coborâse-Ø+şi [coborâseşi], 

încăpuse-(+şi [încăpuseşi], plânsese-Ø+şi [plânseseşi); 

— pers, 3 = -Ø + Ø: lucrase-Ø+øØ, coborâse-0+0, încăpuse-0+0, plânse- 

se-Ø+Ø ; 5 
— pers. 4 = -ră + m: lucrase-ră+m, coborâse-rä+m, încăpuse-ră+m, plânse- 
Se-ră+n; 

—pers. 5 = -ră + fi [t]: lucrase-ră+ți [lucraserăț'], coborâse-ră+ţi 

[coborâserăţi], încăpuse-ră+ţi [încăpuserăţi], plânsese-ră+ţi [plânseserăţi]; 

— pers. 6 = -ră + Ø: lucrase-ră+(, coborâse-ră+(, încăpuse-ră+9, plânse- 
se-ră+Ø. 


În limba română actuală apar şi forme de mai-mult-ca-perfect fără elementul 
desinenţial -ră: (noi) lucraserăm şi lucrasem; (voi) coborâserăţi şi coborâseţi; 
(noi) plânseserăm şi plânsesem etc. În acest sens este reprezentativ textul următor: 
Nici nu ne dăduserăm seama cât de adânc intrasem dimineața în viroagă. 
(M. Cărtărescu, Travesti). 


Deşi în limba română actuală sunt frecvent utilizate atât formele cu - 
răm, -răți, (cântaserăm, cântaserăți), cât şi formele cu -m Sau -fi (cântaseim, 
cântaseți), totuşi norma academică (vezi DOOM?) recomandă folosirea 
ambelor desinenţe la toate persoanele din zona pluralului, considerând 
formele fără primul element desinenţial (-ră) drept învechite / populare. 


În concluzie, paradigma de mai-mult-ca-perfect este: 


„citisem 


|. cântasem | l. părusem I 

2. cântaseşi [cântaseş'] 2. păruseşi [păruseş!] 2. citiseşi [citiseş'] 

3. cântase 3. păruse 3. citise [citise] 

4. cântaserăm „4. păruserăm 4. citiserăm 
5. cântaserăţi [cântaserăț] 5. păruserăţi [păruserăť] 5. citiserăți [citiserăț] 
6. cântaseră 6. păruseră 6. citiseră 


1. mersesem l 

2. merseseşi [merseseş'] 

3. mersese 

4. merseserăm 

5. merseserăți |merseserăț]  ; 
6. merseseră 


6.2. Conţinutul formelor de mai-mult-ca-perfect 


În ce priveşte semnificaţia, mai-mult-ca-perfectul asociază două trăsături 
temporale: [Anterioritate față de to], [Anterioritate, față de alt punct de reper (tx), 
plasat tot în zona trecutului], cu o trăsătură aspectuală [+Perfectiv] şi una modală 
[+Real]. 

6.2.1. Verbul cu formă de mai-mult-ca-perfect exprimă un proces anterior 
altui proces desfăşurat în zona trecutului. Trăsăturile temporale diferenţiază mai- 
mult-ca-perfectul de perfectul compus şi de perfectul simplu, dar îl apropie de 
imperfect. Ca şi acesta din urmă, mai-mult-ca-perfectul este un timp de relaţie 
(deictic relaţional), mecanismul de redare a semnificației fiind de tip anaforic. 
Utilizarea unui verb cu formă de mai-mult-ca-perfect impune prezenţa altui verb 
prin care se stabileşte un interval temporal plasat în zona trecutului. Acest interval 
reprezintă antecedentul temporal al mai-mult-ca-perfectului. Astfel, un proces 
codificat prin mai-mult-ca-perfect implică două puncte de reper: toşi tx- 

Antecedentul poate fi redat prin enunţuri subordonate sau prin componente 
ale aceluiaşi enunţ — echivalente ale unor propoziţii subordonate, dar şi prin 
enunţuri independente aflate în contextul apropiat. 

(a) Dacă mai-mult-ca-perfectul apare în propoziții regente, intervalul 
antecedent este exprimat, de obicei, prin propoziţii subordonate temporale 
introduse prin adverbul când: 

Înmplinisem 37 de ani, publicasem două cărți, luasem două premii, când mi 
s-a oferit ocazia să merg într-o excursie în Polonia, «lipită de un grup organizat 
de „Uniunea Scriitorilor». (,,22", 2003): | 

Când se trezi, speriată, în casă pătrunseseră zorile albe de iarnă și bătrânul 
nu se mai vedea. (L. Rebreanu, Ion), 

(b) Funcționează ca antecedent temporal şi forme verbale nepersonale 
echivalente ale subordonatelor menționate: l 

Ducându-se la înmormântare, părinții mă luaseră cu ei. Ajunşi la casa 
bunicului, în capătul de jos al satului, îmi dăduseră voie, probabil, să mă duc în 
grădină. (O. Paler, Deşertul); 

(c) Dacă mai-mult-ca-perfectul apare în enunțuri independente, reperul 
temporal este specificat în contextul anterior: | | 

Într-o franceză cu accent dâmboviţean mi-a făcut primul instructaj [...] În 
cinci minute, în timpul explicării etichetei, mi se prezentase, de fapt, pe scurt, ceea 
ce puteam numi «La belle époque în Bucureşti». (As, 2003). 

Uneori, atât forma care exprimă antecedentul, cât şi formele de mai-mult-ca- 
perfect pot fi însoţite de expresii prin care se redă data calendaristică sau de 
expresii deictice relaționale: 

În 1966, [...] am avut şansa de a obține o bursă F ulbright [...]. Absolvisem 
facultatea în 1959, terminasem în 1963 doctoratul şi eram la început de carieră. 
(„22”, 2003); 

l-am explicat că acolo a fost înmormântat cineva peste tatăl lui, care 
decedase acum 30 de ani. (Rlib, 2003). | 

Diferenţa faţă de celălalt timp anaforic din zona trecutului (imperfectul) este 
dată de tipul de relaţie stabilită cu antecedentul său. Mai-mult-ca-perfectul redă un 
interval temporal delimitat care se plasează înaintea altui interval delimitat; aşadar 
relaţia dintre un proces exprimat prin mai-mult-ca-perfect şi un alt proces 
(antecedentul său) este o relație de succesiune şi nu de „cuprindere”, ca în cazul 
imperfectului. Mai precis, între procesul redat prin mai-mult-ca-perfect şi cel redat 
prin antecedentul său se stabileşte un raport temporal de anterioritate. Acest raport 
este evident în cazul enunțţurilor alcătuite pe bază relațiilor de dependenţă. În 
subordonate conjuncţionale verbul la mai-mult-ca-perfect exprimă un proces 
desfăşurat înaintea celui specilicat prin verbul regentei, indiferent dacă 
subordonatele conjuncționale exprimă relații temporale (În °48 l-am născut pe 
Mihnea, după ce în '47, toamna, îl arestaseră pe tata., Rlit, 2003) sau doar le 
implică (Tatăl meu a avut un oarecare noroc, pentru că lucrase în armata 
română. , 22”, 2003), 

l-am dat lui bicicleta aia Pegas, deşi o cumpărasem în două rate, da' ştiu că 
vroia să i-o facă cadou unui nepot. („Dilema”, 2003). 

Acelaşi raport se poate exprima şi între procesele redate pri propoziţii 
relative şi procesele exprimate în regentele lor: 

Dar lemnele pe care le procurase tatăl meu ne-au fost de mare folos şi 
ne-am construit un adăpost. (,,22”, 2003); 

laşii, de care se ferise [....], unde avusese credinţa că se va putea realiza 
mai bine, şi-au dovedit mai târziu generozitatea faţă de dânsul. (Rlit, 2003); 

De la Hotelul „Cascom” am luat-o pe o alee pe unde nu mai fusesem 
vreodată. (As, 2003). 

Mai-mult-ca-perfectul realizează relația temporală şi cu un proces redat în alt 
enunţ: 

În 1911[...] Elisabeta l-a cunoscut pe tânărul prinţ George, fiul cel mare al 
regelui Greciei şi prinț moştenitor al tronului. Familia regală a Greciei 
răspunsese invitaţiei făcute de regii României şi se afla pentru prima oară în vizită 
la Bucureşti. (As, 2003). 

6.2.1.1. Mai-mult-ca-perfectul poate fi însoțit de expresii prin care îrăsăturile 
temporale tipice ale acestui timp verbal sunt confirmate. Semnificația de bază este 
pusă în evidenţă de construcţii în care apar: 

— înainte sau înainte de 

De exemplu, specialiştii în. televiziune şi cinematografie repetaseră 
evenimentul cu săptămâni înainte, pentru a seta corect gama de culori a 
aparaturii. („Dilema”, 2003); 

Nu avusesem curajul, trebuie să recunosc, să scriu debre asta înainte de 
Revolutie. (OC, 2003); 

— mai devreme | 

Familia Moromete se întorsese mai devreme de la câmp. (M. Preda, 
Moromeţii); 

— până atunci | 

Revelația s-a petrecut în clasa a X-a. Până atunci scrisesem, ca să zic așa, 
proză. (22, 2003); $ 

Plecând după 90''am fost tentată să împlinesc aceleaşi vocaţii pe care le 
avusesem şi până atunci. (As, 2003). 

În condiţiile exprimării anterioare a antecedentului temporal, mai-mult-ca- 
perfectul poate apărea în enunţuri unde intervalul temporal este redat doar prin 
utilizarea formei verbale. În astfel de situaţii, punctul de reper este un moment 
oarecare din zona trecutului: 

Plecasem, total nepregătită, doar cu gândul că ies, în fine, din țară; unde, nu 
avea importanţă. („,22”, 3003); 

Pentru ancorarea pe axa retrospectivă, verbul cu formă de mai-mult-ca- 
perfect poate fi însoţit de oricare- dintre expresiile adverbiale temporale folosite 
pentru fixarea în zona semantică a 'trecutului: În context cu adverbele temporale 
cândva, odinioară, pe vremuri etc., mai-mult-ca-perfectul redă plasarea în zona 
trecutului, distanţa faţă de punctul de reper fiind nedeterminată: 

Porumbiştea era îngustă, tot o rămăşiţă dintr-o tablă mai mărişoară, din 
care Glanetaşu vânduse odinioară jumătate lui Dumitru Moarcăş, de unde apoi a 
încăput în seama lui Simion Lungu. (L. Rebreanu, Ion). 

Însoţit de. adverbe temporale de proximitate (de curând, recent, tocmai, de 
abia etc.), mai-mult-ca-perfectul exprimă un proces cu timpul de referință „trecut” 
situat în apropierea altui proces anterior actului enunțării, căpătând astfel valoarea 
contextuală de mai-mult-ca-perfect de proximitate: 

S-a întâmplat cam în anul 70 î.Cr. Până de curând Roma fusese. sub 
dictatura lui Sulla, o dictatură dură care favorizase o oligarhie hrăpăreaţă. 
(Rlit, 2003); | 

Și în afară de mama care dormea, toți s-au strâns în jurul meu, ba chiar şi 
tata, don Raguel, care venise tocmai atunci de undeva. (Ş. Agopian, Sara). 

Când este utilizat în regentele subordonatelor temporale de proximitate, mai- 
mult-ca-perfectul are aceeaşi semnificaţie, deoarece redă un proces anterior aflat în 
imediata vecinătate a altui proces. Enunţul Nici nu se stinseseră bine ecourile 
crizei facturii la întreținere, când a izbucnit o nouă criză, cea a sistemului de 
sănătate. („Adevărul”, 2003) se interpretează ca „A izbucnit o nouă criză, cea a 
sistemului de sănătate, îndată ce / imediat ce se stinseseră ecourile crizei facturii la 
întreţinere.”. | 

În context cu adverbe de repetiție (de câteva ori, adesea etc.) sau 
frecveniative (periodic etc.), mai-mult-ca-perfectul eăibcă procese care se derulează 
în mod repetat, realizând valoarea contextuală iterativ: 

Timp de vreo doi ani, înainte de construirea blocului de vizavi, visasem 
periodic cățărări pe piscuri de o înălțime ameţitoare. (M. Cărtărescu, Orbitor). 

6.2.1.2. Trăsătura temporală specifică mai-mult-ca-perfectului [Anterioritate 
faţă de t,] rămâne constantă, forma verbală exprimând, prin excelență, un proces cu 
timpul de referință „trecut”. Spre deosebire de celelalte timpuri care plasează 
procesele în zona trecutului, mai-mult-ca-perfectul nu poate fi asociat cu un adverb 
ca acum, asociere care ar permite o interpretare de tipul „de puţin timp” (compară: 
"Acum plecase. cu Acum a plecat. = „A plecat de câteva minute.” (vezi supra, 
3.2.1.1). Procesele exprimate prin mai-mult-ca-perfect sunt fixate, de obicei, într-o 
zonă mai îndepărtată a trecutului (vezi şi infra, 6.2.2). 

6.2.2. Trăsătura aspectuală [+Perfectiv] grupează acest timp cu perfectul 
(simplu sau compus). Semnificaţia „proces încheiat”, extrem de stabilă, asociată 
trăsăturii. temporale specifice („proces anterior altui proces din zona trecutului”) 
permite ca utilizarea mai-mult-ca-perfectului să creeze un al doilea plan 
retrospectiv, mai îndepărtat față de cel redat prin perfectul compus sau prin 
perfectul simplu. În enunţurile Doamna [...] câștigase în instanţă un imobil cu 
două apartamente şi, după şase luni de la hotărârea definitivă şi irevocabilă, 
ICRAL-ul a vândut altcuiva apartamentul. (EZ, 2003) şi EI nu înşelesese bine 
tâlcul celor povestite şi de aceea rupse tăcerea şi întrebă prosteşte:|...]. (M. Preda, 
Moromeţii), verbele la  mai-mult-ca-perfect exprimă procese anterioare 
antecedentelor lor neexprimate în text: (înainte de asta) doamna câştigase în 
instanță un imobil.....„respectiv, (înainte de asta) el nu înțelesese bine tâlcul, 

Totodată, aceste verbe redau procese desfăşurate înaintea altor procese situate tot în 
zona trecutului, acestea din urmă mai apropiate de zona prezentului (și după aceea, 
ulterior, a vândut; ulterior rupse tăcerea şi întrebă). 

În general, al doilea plan retrospectiv este identificat prin asocierea cu 
expresia între timp cu funcţie de conector textual: 

Între timp, ideea cruciadei înregistrase progrese, fără a reuşi însă să 
depăşească stadiul proiectelor şi al negocierilor. (Ş. Papacostea, Evul Mediu 
românesc). 

Prin urmare, trăsăturile de bază ale acestei forme verbale constituie sursa 
unui rol aparte al mai-mult-ca-perfectului — acela de a configura un al doilea plan 
retrospectiv, mai îndepărtat de momentul enunţării. 


În textele narative, folosit în context cu imperfectul descriptiv, mai- 
mult-ca-perfectul are rolul de fixa începutul unui nou episod, care presupune 
o modificare a ambientului, a stării de spirit sau a înfăţişării personajelor: 
Vremea se posomorâse. Toamna bătea la uşă, stăruitor. Hotarul se pleşuvea. 
Ici-acolo se mai înălțau clăiţe de fân sau stoguri de paie, pe care însă ţăranii 
se grăbeau să le care acasă. (L. Rebreanu, Ion). 


6.3. Relaţia cu celelalte timpuri ale indicativului 


Mai-mult-ca-perfectul sare o frecvenţă redusă în realizarea orală a limbii 
române actuale, care preferă perfectul compus. În schimb, este folosit cu mare 
pondere în limbajul scris. Verbele cu formă de mai-mult-ca-perfect sunt ocurente 
cu precădere în structurile alcătuite pe baza relaţiilor de dependenţă, nefiind 
excluse structurile formate drin propoziţii de acelaşi rang. 

6.3.1. Mai-mult-ca-perfectul concurează pertectul (simplu sau compus) când 
verbele exprimă procese anterioare. Aşadar. mai-mult-ca-perfectul este substituibil 
cu perfectul: (a) în regentele construcţiilor cu subordonate temporale (Abia 
stinsesem din nou lumina azi-noapte, când, evitând într-o reverie hipnagogică, am 
auzit nişte zeomote., M. Cărtărescu, Travesti), (b) în subordonate conjuncţionale 
(La următoarea mea vizită [...], surpriza a fost să descopăr că R. P. citise cartea 
lui M.., OC, 2003); (c) în subordonate relative (În cartea sa de memorii de mai 
târziu, Prinţul Nicolae îşi amintea că ciudata Elisabeta îi povestise, în exil, cât de 
mult plânsese la aflarea veștii triste., As, 2003). 

6.3.2. Prin verbele cu formă de mai-mult-ca-perfect procesele sunt plasate în 
zona semantică a trecutului. În cadrul situaţiei temporale comunicate, mai-mult-ca- 
perfectul are aceeași funcţie ca şi perfectul compus: exprimă succesiunea 
proceselor, contribuind la „înaintarea” povestirii. Mai-mult-ca- alu poate reda 
o înșiruire de procese, aşa cum se întâmplă în textul următor: 

Când ajunseră acasă, Paraschiv, cel mai mare dintre copii, se dăduse jos din 
căruţă, lăsase pe alții să deshame şi să dea jos uneltele, iar el întinsese pe prispă o 
haină veche şi se culcase peste ea gemând. (M. Preda, Moromeţii). 

Însă, tipic, procesul specificat prin mai-mult-ca- poteci este situat înaintea 
altui proces cu timpul de referință „trecut”: 

Totuşi, publicul spaniol şi-a pierdut în scurt timp reticența, pentru că ceea ce 
văzuse pe micile ecrane nu-i displăcuse foarte mult. („Dilema”, 2003). 

De asemenea, verbul la mai-mult-ca-perfect poate reda un proces plasat 
înaintea altui proces din zona trecutului, redat prin forma de viitor perifrastic: 

Mai mult, laşii îi oferiseră şi şansa de a se bucura de prietenia unui om, de 
care avea să rămână legat toată viaţa. (Rlit, 2003). 

Procesul exprimat prin mai-mult-ca-perfect poate fi concomitent cu un alt 
proces cu timpul de referință „trecut”. De obicei, raportul de simultaneitate se 
stabileşte între un proces specificat prin mai-mult-ca-perfect şi altul redat prin 
imperfect: În timp ce fratele mai mare, prințul Carol, călărea vijelios prin pădurile 
de deasupra Peleşului, Elisabeta învățase să-şi pună singură plăci de gramofon 
(şi asculta, zile în şir [...] valsuri şi nocturne de Chopin, sonate de Beethoven sau 
Domenico Scarlatti). (As, 2003). 

Acelaşi raport (mai puțin clar, deoarece se poate interpreta şi ca anterioritate) 
poate fi redat şi prin cuplul mai-mult-ca-perfect — perfect compus: Trecuse un an 
de la urcarea pe tron şi s-a văzut nevoit să-şi respecte promisiunile. 

Raportul de posterioritate poate fi realizat, în enunțuri de acelaşi rang, între 
un verb la mai-mult-ca-perfect şi altul la perfect compus: A adormit târziu şi prin 
urmare nu se sculase prea bine dispus. 

6.3.3. Selectarea mai-mult-ca-perfectului implică faptul că procesul redat prin 
această formă verbală se situează într-o zonă mai îndepărtată a trecutului (vezi 
supra, 6.1.2; 6.2.2). În această ipostază mai-mult-ca-perfectul intră în corelaţie cu 
imperfectul, care funcţionează ca un „prezent al trecutului”, pe când mai-mult-ca- 
perfectul reprezintă „trecutul trecutului”. Uneori această repartiție a timpurilor 
verbale este pusă în evidență de asocierea imperfectului cu expresiile tipice pentru 
situarea în sfera prezentului, iar a mai-mult-ca-perfectului, cu expresii specializate 
pentru ancorarea în zona trecutului: 

Abia acum, departe de cel care îi ceruse zadarnic mâna de mai multe ori, 
E. se îndrăgostea fără să-şi dea seama. (As, 2003); | 

Invocarea vechilor tratate încălcate de turci începea acum să îndeplinească 
o însemnată funcţie în lupta pentru eliberarea de sub dominaţia otomană, astfel 
cum în trecut, de la data încheierii lor slujise lupta de apărare a autonomiei celor 
două ţări. (Ş. Papacostea, Evul Mediu românesc). 

Alteori funcţia celor două timpuri este implicată prin context: 

Sub țărână, în căsuţele lor strâmte de brad, morţii flămânziseră. De 
patruzeci de zile nu mai fuseseră pomeniţi în biserică, unde preotul bătrân şedea 
şi plângea între icoane ca un navigator într-o corabie şubredă, de tot atâtea zile 
colacii şi coliva şi orezul cu lapte nu mai veniseră de la neamurile cele vii, 
(M. Cărtărescu, Orbitor). 


7. VIITORUL PROPRIU-ZIS 


7.1. Inventar de forme şi structură morfematică 


7.1.1. Din punct de vedere formal, viitorul se caracterizează prin existenţa 
mai multor serii de forme, toate analitice. Seriile de bază sunt alcătuite cu ajutorul 

afixelor mobile provenite de la a vrea şi, respectiv, a avea. Din seriile principale 
(infra, a şi c) derivă alte două serii de forme cu afix mobil modificat (infra, b şi d). 

(a) Prima serie este alcătuită din afixul mobil comun pentru toate verbele 
(realizat ca voi [voi], vei [vei], va, vom, veți [vef], vor), afix asociat unei secvențe 
de morfeme omonime cu infinitivul: 


l. voi lucra, voi afla, voi putea, voi râde, voi veni, voi hotărî 

2. vei lucra, vei afla, vei putea, vei râde, vei veni, vei hotărî 

3. va lucra, va afla, va putea, va râde, va veni, va hotărî 

4. vom lucra, vom afla, vom putea, vom râde, vom veni, vom hotări 
5. veţi lucra, veți afla, veți putea, veţi râde, veţi veni, veţi hotărî 

6. vor lucra, vor afla, vor putea, vor râde, vor veni, vor hotărî 


Categoriile de număr şi persoană sunt exprimate prin elementul mobil. 
Formele de viitor pot fi disociate fie prin intercalarea unor (semi)adverbe precum 
mai, şi, cam, tot (vei tot afla, vom mai veni, vor cam râde etc.), fie prin 
postpunerea elementului ` mobil (afla-vei, veni-vor etc.); există posibilitatea 
intercalării cliticelor pronominale, dar construcţiile de acest fel sunt extrem de rare 
în limba română actuală (aduna-le-vor). Considerată forma canonică de viitor, 
acest tip de viitor este folosit mai ales în limbajul scris. 

(b) Regional şi familiar se utilizează şi o altă formă analitică care se 
deosebeşte de „viitorul canonic” prin structura fonică a afixului mobil, realizat ca 
oi, ăi (ei, îi, oi), o (a), om, ăți (eţi, îţi, ofi), or: 


l. oi lucra, oi afla, oi putea, oi râde, oi veni, oi hotărî 

2. ăi (ei, îi, oi) lucra, ăi (ei, îi, oi) afla, ăi (ei, îi, oi) putea, ăi (ei, îi, 
oi) râde, ăi (ei, îi, oi) veni, ài (ei, îi, oi) hotărî 

3. o (a) lucra, o (a) afla, o (a) putea, o (a) râde, o (a) veni, o (a) 
hotărî 

4. om lucra, om afla, om putea, om râde, om veni, om hotărî 

5. ăi (eţi, îți, ofi) lucra, ăți (eţi, îți, ofi) afla, ăți (eți, îţi, oti) putea, 
ăți (eţi, îți, ofi) râde, ăți (efi, îți, ofi) veni, ăți (eți, îti, ofi) hotărî 

6. or lucra, or afla, or putea, or râde, or veni, or hotărî 


Această variantă, necomandată de norma limbii literare, are o largă 

utilizare în aspectul popular şi colocvial şi este folosită în textele beletristice: 
Te-or răzbuna copiii mei! | Şi-acum mă taie dacă vrei / Ş-aruncă-mă 
la câni! (G. Coşbuc, El-Zorab). 


(c) O altă serie de forme, extrem de utilizată, este cea alcătuită dintr-un afix 
mobil omonim cu paradigma de prezent a indicativului verbului a avea şi o 
secvenţă omonimă cu subjonctivul prezent. Astfel, informaţiile de persoană şi de 
număr redate prin afixul liber (am, ai, are, avem, aveţi, au) sunt reiterate în 
secvenţa fonică identică cu subjonctivul: 


l. am să lucrez, am să aflu, am să pot, am să râd, am să vin, am să 
hotărăsc 

. ai Să lucrezi, ai să afli, ai să pofi, ai să râzi, ai să vii, ai să hotărăşti 
. are să lucreze, are să afle, are să poată, are să râdă, are să vină, 
are să hotărască 

4. avem să lucrăm, avem să aflăm, avem să putem, avem să râdem, 
avem Să venim, avem să hotărâm 

5. aveţi să lucraţi, aveţi să aflaţi, aveţi să puteţi, aveți să râdeți, aveţi 
să veniți, aveţi să hotărâți 

6. au să lucreze, au să afle, au să poată, au să râdă, au să vină, au să 

hotărască 


Ww N 


(d) O serie apropiată de cea descrisă sub (c) este alcătuită dintr-un element 
mobil, invariabil, o şi o secvență fonică identică cu cea din formele de conjunctiv 
prezent: 


|. o să lucrez, o să aflu, o să pot, o să râd. o să vin, O să hotărăsc 
2. o să lucrezi, o să afli, o să poți, o să râzi, o să vii, o să hotărăşti 
3.0 să lucreze, o să afle, o să poată, o să râdă, o să vină, o să 


hotărască 

4.0 să lucrăm, o să aflăm, o să putem, o să râdem, o să venim, o să 
hotărâm 

5.0 să lucraţi, o să aflaţi, o să puteţi, o să râdeji, o să veniţi, o să 
hotărâți 

6.0 să lucreze, o să afle, o să poată, o să râdă, o să vină, o să 
hotărască 


În româna actuală se observă tendința de a înlocui pe o cu or la 
persoana 6 (a III-a plural): or să lucreze (ei), or să afle (ei), or să poată (ei) 
etc. În acest mod categoriile de persoană şi de număr — exprimate în cazul 
celorlalte forme doar prin secvenţa fonică omonimă cu subjonctivul — sunt 
marcate la această persoană și prin elementul mobil, 


Numit în mod impropriu „viitor popular”, acest tip de viitor este foarte 
frecvent în limba română actuală, mai ales în stilul colocvial. 

Disocierea seriilor de forme discutate sub (c) și (d) se poate produce prin 
plasarea (semi)adverbelor din seria mai, cam, tot etc. sau a cliticelor pronominale 
după formantul să: am să mai lucrez, are să cam afle, aveţi Să mai râdeţi etc.; ai să 
le afli, are să se îmbrace, au să le vadă etc.; o să le afli, o să se îmbrace, o să le 
vadă etc. Postpunerea elementului mobil nu este permisă. 

7.1.2. Limba română prezintă şi o construcție perifrastică alcătuită din 
verbul a avea (cu paradigmă completă de imperfect) şi conjunctivul prezent al 
verbului care redă procesul comunicat: aveam să vin, aveai să vii, avea să vină, 
aveam să venim, aveafi să veniți, aveau să vină. Această construcție exprimă 
posterioritatea (ca şi viitorul), având însă o distribuție limitată — apare doar în 
context cu verbe cu timpul de referinţă „trecut”, de aceea este denumită şi viitorul 
în trecut. 

Alături de construcţia menţionată, în limba română se utilizează şi o 
altă formaţie perifrastică alcătuită cu ajutorul verbului impersonal a urma (la 
prezent sau la imperfect) de tipul urmează / urma să: Cum nu primisem încă 
uniforma pe care urma s-0 capăt în cadrul bursei, purtam hainele de-acasă. 
(O. Paler, Deşertul); Ore întregi am râs cu lacrimi închipuindu-ne faţă în faţă 
cu oglinda lui octombrie 2003: Ciocu' urma să devină cel mai mare artist 
fotograf în viață, Dodo avea un strălucit viitor în publicitate, Andreea urma 
să fie o mare stea de televiziune. („Dilema”, 2003). 


7.2. Conţinutul formelor de viitor propriu-zis 


„ Semnificaţia formelor de viitor prototipice cumulează trei trăsături definitorii: 
o trăsătură temporală [Posterioritate față de to], o trăsătură aspectuală 
[- Perfectiv] şi o trăsătură modală [+Real]. 

Exprimând procese ulterioare actului enunțării, viitorul este un timp absolut 
(strict deictic). Dacă punctul de reper nu este momentul enunţării, iar construcțiile 
lingvistice conţin şi alte expresii pentru redarea temporalităţii, viitorul are 
caracteristica unui imp deictic relaţional. Astfel, dacă astăzi la prânz formulăm 
enunţul: Nu ştiu ce să mai cred. leri a spus că azi la ora 8 va fi aici [dar n-a 
venit]. viitorul este un timp de relaţie, întrucât raportul de posteritate se stabileşte 
numai cu procesul redat în regentă. 

Toate formele de viitor înfăţişate mai sus (vezi supra, 7.1.1 şi 7.1.2) pot fi 
utilizate ca timpuri relative. Viitorul în trecut (adică viitorul perifrastic de tipul 
aveam să...) este însă prin excelență un timp de relaţie, deoarece această formă 
verbală exprimă numai posterioritatea faţă de un punct de reper din zona trecutului: 
Abia atunci am realizat eu că acest cântec avea Să-mi schimbe oarecum viața. (AS, 
2003); Mă întrebam numai dacă din ele avea să mi se dezvăluie vreodată ceva. 
(M. Caragiale, Craii). 

7.2.1. Fixarea pe axa temporală poate fi exprimată prin simpla formă de 
viitor. Punctul de perspectivă este în acest caz momentul enunțării, iar distanța față 
de acesta este nedeterminată. 

Forma verbală de viitor poate fi însoţită de unele adverbe de situare 
temporală acceptate şi de perfect, precum atunci, cândva, odată, dar specifică 
pentru ancorarea în zona semantică a viitorului este expresia odată şi odată: Va 
înţelege el odată şi odată!. 

Limba româna nu are o formă specializată pentru a exprima „viitorul 
apropiat”, dar această semnificaţie se actualizează contextual prin asociere cu 
expresii adverbiale de proximitate, precum imediat, într-un minut (într-o clipă), 
(în) curând etc.: Nu fi îngrijorat! Andreea o să vină imediat. vs Nu fi îngrijorat! 
Andreea o să vină. 

În enunţuri complexe, formele de viitor pot exprima şi apropiere față de un 
punct de perspectivă prospectiv. În acest caz, semnificaţia este aceea de viitor de 
proximitate: Nici nu va ajunge bine acasă, că vor sosi musafirii, Va telefona 
imediat ce (îndată ce) va ieşi din şedinţă. 

Situarea procesului după momentul enunțării se poate realiza mai strict prin 
asocierea formei de viitor cu expresii temporale deictice. Funcţionează ca indici de 

fixare temporală expresii deictice intrinsec referențiale (mâine, poimâine, 
răspoimâine etc. (şi mâine, poimâine, răspoimâine / dimineaţă / seară / noapte) 
sau expresii deictice relaţionale (de acum în doi ani, de acum într-o oră / săptămână 
/ lună, de acum într-un an etc.; în câteva clipe / minute / ore / zile / Săptămâni / luni 


etc.; peste câteva zile / luni / ani etc.; la prânz / noapte / iarnă / primăvară / vară / 
toamnă / răsăritul soarelui / apusul soarelui etc.; în iarnă / primăvară etc.; în 


ianuarie / februarie etc., 2010 / 2016 etc.; (fn) noaptea / seara / săptămâna / luna / 
primăvara / vara viitoare (următoare); (în) anul secolul / mileniul viitor 
(următor). 

Unele (după câtva timp, după o oră, zi, săptămână; după doi ani / trei 
decenii etc.; cu doi ani / câtva timp înainte (în urmă) etc.; un an, secol mai târziu, 
0 oră, zi, săptămână mai târziu etc.; în acel moment, an, secol; în acea clipă, zi, 
seară, săptămână etc.) funcționează şi ca expresii anaforice, folosirea lor fiind 
permisă şi în coocurență cu alte forme verbale. Compară: 

A venit în Constanţa în 1999. După un an / un an mai târziu se va muta la 
Craiova. 

A venit în Constanţa în 1999. După un an / un an mai târziu s-a mutat la 
Craiova... 

Expresiile deictice relaționale sunt ocurente mai ales cu forme perifrastice de 
viitor (vezi „viitorul în trecut”): 

Mult mai târziu micuța prințesă avea să afle că ilustra bunică-poetă nu 
fusese deloc fericită de căsătoria nepotului ei [...] cu superba Maria. (As, 2003). 

În anumite contexte confirmă plasârea în zona semantică a viitorului şi 
expresii folosite, deopotrivă, pentru fixarea pe axa temporală a unui proces anterior 
actului enunţării, precum: luni, marți etc.; în ianuarie, februarie etc.; dimineaţă, la 
Prânz, după amiază, seara, noaptea; la răsăritul soarelui, la apusul soarelui etc. 
(compară: Va pleca în F ranja în ianuarie. cu A plecat în F ranja în ianuarie... 

De asemenea, dacă în contextul situațional sau discursiv este specificat un 


aceasta (asta), în săptămâna aceasta (asta), în luna aceasta (asta), în anotimpul 
acesta (ăsta), în primăvara aceasta (asta), în vara aceasta (asta), în toamna 
aceasta (asta), în iarna aceasta (asta), în anul acesta (ăsta), în secolul acesta 
(ästa), în perioada aceasta (asta) (vezi supra, 1.1). 

În cazul verbelor durative, forma de viitor poate fi utilizată fără specificarea 
perioadei, când se face o paralelă între o Stare de lucruri din viitor şi altă stare de 
lucruri din prezent sau din trecut (vezi supra, 2, Prezentul indicativ, 
3. Perfectul compus): Oraşul nu va mai fi aşa cum este astăzi / a fost cândva., El 
nu va mai citi aşa de mult cum citeşte acum / a citit odinioară. 

În enunţuri omnitemporale, viitorul actualizează semnificaţia generic, 
similară cu aceea a prezentului permanent: De-a pururi aproape vei fi 


s de sânul 
meu. / Mereu va plânge apa, noi vom dormi mereu. (M. Eminescu, O, ma 


nä). 

In contexte frecventative, forma de viitor are semnificația iterativ: Voi veni în 
fară anual. 

7.2.2. Trăsătura aspectuală definitorie a viitorului |-Perfectiv] explică 
folosirea lui în redarea retrospectivelor istorice. Prin utilizarea formelor de viitor se 
creează un efect de sens, deschizându-se o perspectivă asupra consecințelor 
ulterioare ale unei situaţii trecute: 

Şi [....] peste cca. zece ani (1924) poetul Andre Breton avea să publice în 
Franţa „Manifestul suprarealismului”, care, alături de mişcările deja amintite, va 
provoca în cultura europeană o răsturnare comparabilă, poate, prin profunzime şi 
prin consecințe, doar cu momentul Renaşterii. (Rlit, 2003); După patru ani de 
pașnică domnie, într-o zi de vară a anului 1752, Grigore Vodă Ghica va cădea 
bolnav la pat. | 

7.2.3. Trăsătura modală |[+Real] se manifestă diferit în cazul timpului 
discutat. Proiectată în zona semantică a viitorului, desfăşurarea procesului este, din 
perspectiva vorbitorului, probabilă, mai mult sau mai puţin certă, eventual 
efectuată. Cu alte cuvinte, fixarea temporală a procesului „încarcă” formele de 
viitor cu nuanțe modale. Prin urmare, semnificaţiile (valorile contextuale) înfăţişate 
mai Jos reprezintă extensii ale complexelor caracteristici modale ale viitorului. 

(a) În enunţuri imperative, forma de viitor la persoana 2 şi 5 poate fi folosită 
cu semnificaţie de imperativ, exprimând un ordin adresat unui alocutor. În acest 
caz viitorul are semnificaţia modală de „este necesar să...”, „este obligatoriu să...”: 
Vei spăla rufe şi vei face curat!, Vei învăța poezia pe de rost!. Aceeaşi 
semnificație poate fi redată şi prin construcții impersonale, de felul: Se va dispune 
arestarea lui!. 

(b) Integrat în anumite contexte, viitorul poate exprima incertitudinea, 
probabilitatea (Nu ştiu dacă o veni la şcoală mâine.), fiind în concurență cu 
prezumtivul. | 

(c) Prin formele de viitor se pot exprima aserţiuni al căror grad de certitudine 
este redus, cum sunt promisiunile (Voi reveni mai târziu.) sau aserțiuni care au o 

oarecare probabilitate, precum predicțiile (Vremea va fi frumoasă în următoarele 
zile.). IE, 

(d) În construcţii de tipul „dacă...atunci” (Dacă îl voi vedea, îi voi spune.), 
viitorul redă semnificaţia modală de posibilitate, ipoteză, proprie condiţionalului. 


7.3. Relaţia cu alte timpuri ale indicativului 


7.3.1. Semnificaţia de bază a viitorului [Posterioritate faţă de to] este evidentă 
în enunţuri formate din propoziţii de rang diferit, structuri în care regentul are 
forma şi semnificaţia prototipică a prezentului indicativ: Mai departe nu ştiu cum o 
să fie. (As, 2003). i i 

Semnificaţia de „proces posterior” se păstrează şi în situații noncanonice — 
când apare o distanţă între momentul codificării mesajului şi cel al receplării lui 
(vezi II, Deixis): La data apariției acestui text se va afla în plină desfăşurare un 
colocviu interdisciplinar  româno-francez dedicat „Imaginarului punctelor 
cardinale”. („Dilema”, 2003). 

Integrate în enunțuri complexe, în care, 
diferite raporturi temporale, verbele cu form 
Succesivitate: 

Va mai dura până când vor deveni cu adevărat ce 
întâmpla, probabil, la mult timp după ce se va aproba Consti 
intra în Europa. („Dilema”, 2003). 


Viitorul poate exprima şi procese aflate în raport de simultaneitate, dacă 
apare în enunţuri complexe alcătuite pe baza relaţiei de coordonare sau în enunțuri 
cu subordonate relative ori conjuncționale: Ne vom uita la televizor Şi vom mânca 
prăjituri., Cine va avea noroc va câştiga., Vei rezolva tu această problemă, în timp 
ce el va fi în străinătate ?. 


7.3.2. Viitorul intră în relaţii de concurență şi, în unele contexte, de alternanță 
cu prezentul prospectiv: 

O să am o serie de concerte [...]. Plec în Portugalia, apoi în Japonia, 
Guadeloupe... Apoi mă voi ocupa de organizarea unui festival pentru violonişti. 
(As, 2003). 

Cele două forme verbale nu sunt totdeauna sinonime. De obicei, prin selecţia 
prezentului prospectiv se redă un proces a cărui. existență / efectuare este 
considerată mai sigură (vezi supra, 2.2.1.4, 2.3.2). 


prin conectori specializați, sunt redate 
ă de viitor evocă procese desfăşurate în 


tățeni; asta se va 
tujia, după ce vom 


8. VIITORUL ANTERIOR 


8.1. Inventar de forme şi structură morfematică 


Viitorul anterior este un timp analitic, a cărui structură este alcătuită din trei 
componente: un afix mobil identic cu cel al viitorului propriu-zis (de tipul (a) şi 
(b), vezi supra, 7.1): voi (oi), vei (ăi, ei, -i, îi), va (0, a), vom (om), veți (ăți, eți, îti, 
oți), vor (or), afixul mobil fi şi o secvență fonică omonimă cu participiul: 


1. (v)oi fi jucat 1. (v)oi fi râs 1. (v)oi fi venit 

2. vei (ăi, ei, -i, îi) fi jucat 2. vei (ăi, ei, -i, îi) fi râs 2. vei (ăi, ei, -i, îi) fi venit 
3. va (o, a) fi jucat 3. va (0, a) fi râs 3. va (o, a) fi venit 

4. vom (om) fi jucat „4. vom (om) fi râs 4. vom (om) fi venit 

5. veţi (ği, eţi, îşi, ofi) fi Jucat 5. veţi (și, eji, îți, oji) fi râs 5. veţi (ți, eți, îţi, oli) fi venit 
6. vor (or) fi jucat 6. vor (or) fi râs 6. vor (or) fi venit 


Asocierea formelor verbale cu diferitele (semi)adverbe şi clitice pronominale 
urmează următoarele reguli: adverbul de negaţie se plasează înaintea primului 
component (nu veţi fi jucat); (semi)adverbele mai, tot, cam se aşază între primul şi 
al doilea component (nu vor mai fi râs); cliticele pronominale ocupă al doilea loc 
după negație (nu mă va mai fi supărat). 


8.2. Conţinutul formelor de viitor anterior 


În ce priveşte semnificaţia, viitorul anterior prezintă două trăsături temporale: 
(a) [Posterioritate faţă de to] şi (b) [Anterioritate faţă de tx], unde teste un punct de 

reper plasat după to. Timpul de referință al formelor de viitor anterior este, aşadar, 
ca şi în cazul viitorului propriu-zis, zona semantică care urmează actului enunţării. 
Se asociază acestor caracteristici temporale o trăsătura aspectuală [+Perfectiv) şi o 
trăsătură modală [+Real], realizată în acelaşi fel ca şi la viitorul propriu-zis (vezi 
supra, 7.2). 

8.2.1. Prin trăsăturile temporale definitorii, viitorul anterior este un timp de 
relație (deictic relaţional), iar mecanismul de redare a semnificației temporale este 
de tip anaforic: ocurenţa viitorului anterior impune prezența unui antecedent 
temporal care este totdeauna un verb cu formă de viitor propriu-zis: 

După ce te voi fi trecut şi apărat / De fiarele mici, de gâzele de un carat, / De 
şarpe, de lanţuri şi de metale / Vegetale, / O să mă laşi să-ți pui inele pe mâini, 
brățări de picioare / Şi alte veşminte dogârâtoare. (T. Arghezi, Mireasa). 

8.2.2. Între viitorul anterior şi mai-mult-ca-perfect există o anumită 
similitudine. Ambele timpuri sunt anaforice, realizând acelaşi tip de relaţie cu 
antecedentele lor (raport de anterioritate). Ambele timpuri redau procese încheiate 
şi situate la distanță faţă de al doilea punct de reper. Asocierea viitorului anterior cu 
adverbul demult din textul de mai jos, ilustrează această caracteristică: 

O! Glasul amintirii rămâie pururi mut, / Să uit pe veci norocul ce-o clipă 
l-am avut, / Să uit, cum dup-o clipă din braţe mi te-ai smult.. / Voi fi bătrân şi 
singur, vei fi murit demult! (M. Eminescu, Departe sunt de tine...) 

În limba română viitorul anterior are un caracter livresc, semnificaţia sa fiind 
redată, în general, prin viitorul propriu-zis. 


9. PREZENTUL CONDIȚIONAL 


Condiţionalul prezent este o formă analitică a verbului, alcătuită din două 
componente : aş juca, aş lucra, aş apărea, aş veni, aş povesti etc. (vezi Modurile 
personale, 3.1). 

În ce priveşte conţinutul, condiţionalul prezent acoperă timpul de referință 
„prezent” şi „viitor”. Prin urmare, un verb la condițional prezent are o trăsătură 
constantă, cea modală [-Real], „nonreal”, unde prin nonreal se înţelege „imaginat”, 
„probabil”, „dorit”, „intenţionat” şi o trăsătură temporală variabilă, actualizată prin 
context. Când forma de condiţional fixează procesul în zona semantică a actului 
comunicării, semnificaţia lui este dată de trăsătura [Simultaneitate cu to], iar când 
procesul este situat în zona semantică ulterioară actului enunțării, caracteristica 
temporală este [Posterioritate față de to]. 

Condiţionalul cu timpul de referință prezent este, în general, însoţit de 
expresii de situare temporală sau / şi de forme verbale de prezent indicativ: 

Astăzi chiar de m-aş întoarce / A-nţelege n-o mai pol.../ Unde eşti copilărie, 
/ Cu pădurea ta cu tot? (M. Eminescu, O, rămâi). 

Condiţionalul cu timpul de referință viitor apare, de obicei, în context cu 
expresii de fixare în zona semantică a viitorului sau cu verbe la viitorul indicativ: 

Intr-o limbă barbară / Ți-aş spune poveşti dintr- 
fărână / Din şesurile ei, [i le-aş presăra pe mână, / 
fării dinspre miazăzi. (T. Arghezi, Haide). 


o fară. / Vorbele, ca o 
Şi-n lacrimi se vor trezi / Apele 


10. PREZENTUL PREZUMTIYV 


Paradigma prezentului prezumtiv este reprezentată printr-un ansamblu de 
patru serii de forme — toate analitice: (a) (voi fi jucând, (v)oi fi râzând, (v)oi fi 
venind etc. ; (b) să fi jucând, să fi râzând, să fi venind etc.; (c) aş fi jucând, aş fi 
râzând, aş fi venind etc. (d) oi juca etc. (vezi Modurile personale, 4.1). 

Ca semnificație, în orice context, formele de prezent asociază o trăsătură 
modală [-Real], „nonreal”, prin nonreal  înțelegându-se „incertitudine”, 
„Probabilitate” în raport cu procesul comunicat. Trăsătura temporală [Simultaneitate 
faţă de to] este ilustrată în textele de mai jos, unde prezumtivul apare în context cu 
prezentul indicativ: Aşa vor fi arătând îngerii, mi-o spun necontenit, privindu-l pe 
acest băiat cu chip alb, ascultându-i cuvintele simple. (As, 2004), E o pasere care 
va fi ştiind toate şi spune multe... (M. Sadoveanu, Creanga de aur). 

Prezumtivul prezent este un timp absolut: Cine o fi fiind acea personalitate, 
nu Ştim. Rar, prezumtivul prezent poate fi utilizat însă şi ca timp relativ: Nu ştim şi 
nu vom şti niciodată cine o fi răspândind asemenea Zvonuri. 


11. PREZENTUL CONJUNCTIV 


Prezentul conjunctiv se caracterizează formal prin prezenţa componentului 
mobil să şi a unei secvențe purtătoare a radicalului, parțial omonimă cu prezentul 
indicativ: să joc, să lucrez, să merg, să povestesc etc. (vezi Modurile personale, 6.1). 

În configurația semantică, prezentul conjunctiv prezintă trăsătură modală 
[-Real] care acoperă întreaga sferă modală a posibilităţii: în funcţie de context, 
procesul redat prin conjunctiv poate fi considerat imaginat, incert, probabil, dorit, 
(non)obligatoriu, permis sau interzis. În ce priveşte semnificaţia temporală, 
prezentul conjunctiv se comportă la fel ca prezentul condițional: timpul de referință 
poate fi sau „prezentul” sau „viitorul”. În primul caz conjunctivul asociază 
trăsătura  [Simultaneitate cu lo), în cel de-al doilea, trăsătura 
[Posterioritate față de to]. 

Cele două valori temporale sunt identificate contextual. Enunţul Mai bine să 
pleci acum! trimite la zona semantică a prezentului, iar Mai bine să pleci mâine! 
trimite la zona semantică a viitorului. 

În ambele ipostaze, conjunctivul prezent prototipic este un timp absolut, strict 
deictic: Îi sugerează să plece acum., li sugerează să plece mâine. Dacă regentul 
conjunctivului este un timp din zona trecutului, forma verbală pe care o discutăm 
funcţionează ca un timp relativ: /-a poruncit / li poruncise să tacă în acel moment., 
I-a spus Să revină a doua zi. 

12. PERFECTUL CONDIȚIONAL 


Formal, condiţionalul perfect este un timp analitic, alcătuit din trei 
componente (aş fi jucat, aş fi lucrat, aş fi apărut, aş fi venit, aş fi povestit etc. (vezi 
Modurile personale, 3.1). 

Semnificația condiţionalului perfect se configurează prin două trăsături, 
dintre care una — cea modală [-Real] — este identică cu aceea a condiţionalului 
prezent. Diferenţele de semnificaţie se datorează trăsăturii temporale [Anterioritate faţă 
de to]. 

Când este actualizată, semnificaţia temporală este pusă în evidenţă prin 
asocierea cu forme de indicativ perfect (compus, simplu, imperfect, mai-mult-ca- 
perfect) şi, eventual, cu expresii specializate pentru fixarea în zona trecutului: 

Şi poate că lucrurile ar fi rămas aşa, dacă Marcela, în vârstă de 48 de ani, 
nu ar fi aflat astfel că Florina mersese până într-acolo încât recunoscuse, în scris, 
că a avut o aventură. („Libertatea”, 2003). 

Condiţionalul trecut prototipic este un timp absolut (strict deictic): Îi spune că 
ar fi venit cu dragă inimă la spectacol, dar a fost bolnav. Condiţionalul trecut poate fi 
însă folosit ca timp relativ: Va spune într-o zi că oricum n-ar fi dat curs invitației. 


13. PERFECTUL PREZUMTIV 


Paradigma prezumtivului perfect este alcătuită din trei serii de forme: 
(a) (v)oi fi jucat, (v)oi fi râs, (v)oi fi venit etc.,; (b) să fi jucat, să fi râs, să fi venit 
etc.; (c) aş fi jucat, aş fi râs, aş fi venit etc. (vezi Modurile personale, 4.1). 

Configurația semnificației prezumtivului perfect este alcătuită din două 
trăsături: [-Real], „incert”, „probabil”, şi [Anterioritate față de to]. Când 
actualizează trăsătura temporală, prezumtivul perfect funcționează ca timp absolut: 
Întreabă dacă asemenea oaspeţi nu vor fi venit la Curtea Regală.. De asemenea, 


rar, poate fi utilizat şi ca timp relativ: Îi va spune într-o zi că asemenea oaspeţi nu 
vor fi venit la Curtea ij aa 


14. PERFECTUL CONJUNCTIV 


Din punct de vedere formal conjunctivul perfect este alcătuit din două afixe 
(să şi fi) şi o secvenţă purtătoare a radicalului: să fi jucat, să fi lucrat, să fi mers, să 
fi povestit etc. (vezi Modurile personale, 6.1). 


În ce priveşte conţinutul, perfectul conjunctivului prezintă trăsătura modală 
[-Real], realizată identic cu cea a prezentului subjonctiv, şi o singură trăsătură 
temporală [Anterioritate față de to]. 

Aşadar, procesul codificat prin forma de conjunctiv perfect este situat în zona 
semantică a trecutului. În general, conjunctivul funcționează ca timp absolut, ca în 
Să fi avut un copil, i-ar mulțumi şi acum lui Dumnezeui., dar poate fi utilizat şi ca 


timp relativ:: M-am temut să nu fi făcut vreo prostie... Ne-am fi bucurat să ne fi 
întrebat şi pe noi. 

CATEGORIA ASPECTULUI 


1. PRELIMINARII 


Aspectul este categoria specifică verbului care dă seama de structura 
intervalului de desfăşurare a procesului comunicat prin grupul verbal. Aspectul 
interferează cu timpul, dar nu este o categorie deictică: aspectul este indiferent la 
plasarea / fixarea procesului faţă de momentul enunțării. 

Distincţiile aspectuale se organizează în raport cu anumite trăsături semantice 
ale grupului verbal: 

— trăsătura [Delimitat] descrie intervalul de desfăşurare în termenii opoziţiei 
aspectuale perfectiv (proces încheiat: El a strigat.) ~ nonperfectiv (proces în 
desfăşurare: El striga.); 

— trăsătura [Durativ] impune distincţia aspectuală durativ (El aleargă.) 
~ momentan, punctual (El iese.); | 

— trăsătura [Determinat] implică opoziţia aspectuală determinat / individual 
(El scrie un roman poliţist.) ~ generic (El scrie romane poliţiste.); 

— trăsătura [Numărabil] stă la baza distincţiei aspectuale unic / semelfactiv 
(Iarna trecută a plecat la Paris.) ~ iterativ (realizat ca repetitiv: Iarna trecută a 
plecat de două ori la Paris. sau ca frecventativ: A plecat la Paris de două ori pe an.); 

— trăsătura [Schimbare], caracteristică verbelor de eveniment şi verbelor de 
acţiune permite punerea în evidenţă a distincţiei aspectuale între linear (schimbare 
desfăşurată în ritm constant) ~ progresiv (schimbare desfăşurată prin creşteri graduale); 

_ trăsătura semantică [Divizibil], unde „divizibil” înseamnă „fragmentare a 
procesului în etape”, face posibilă disocierea între valorile aspectuale incoativ 
(El începe să vorbească), continuativ (Ea continuă să vorbească.) şi terminativ 
(Ei termină de vorbit. ). 

În limba română categoria aspectului se realizează prin mijloace 
gramaticalizate în cazul unei singure opoziții aspectuale, şi anume perfectiv 
~ nonperfectiv. 

Celelalte trăsături aspectuale se manifestă prin mijloace lexicale. Valorile 
aspectuale care se organizează în jurul trăsăturii [Durativ] sunt integrate în 
conţinutul lexical al verbului şi dirijează posibilităţile combinatorii ale acestuia cu 
adverbele de durată. Valorile asociate trăsăturii [Schimbare] sunt cuprinse. în 
configuraţia semantică a verbelor sau / şi sunt redate cu ajutorul determinanţilor 
adverbiali. Informaţiile referitoare la dimensiunea şi limitele (graniţele) intervalului 
temporal, precum şi la numărul de desfăşurări ale proceselor comunicate, sunt 
exprimate în cadrul grupului verbal. Valorile aspectuale legate de segmentarea 
proceselor în părţi (început, mijloc şi sfârşit) sunt specificate prin mijloace lexico- 
gramaticale, şi anume prin asocierea cu verbe de aspect (a începe, a continua, a 


termina etc.). 

2. SEMNIFICAȚII ASPECTUALE 


2.1. Perfectiv şi nonperfectiv 


În limba română opoziţia perfectiv ~ nonperfectiv este singura opoziţie 
aspectuală care se exprimă prin forme specializate. Opoziția se realizează numai în 
cadrul zonei trecutului şi a viitorului şi este asociată cu semnificaţia temporală 
„anterior unui punct de reper ty, altul decât to (momentul enunțării)”: timpurile care 
prezintă trăsătura |Anterioritate faţă de t] au şi caracteristica aspectuală 
[+ Perfectiv]; prin urmare, în manifestarea lui gramaticalizată, [+ / — Perfectiv], 
aspectul este subordonat timpului. 


(a) Formele prototipice de prezent indicativ şi de viitor propriu-zis au 
trăsătura [- Perfectiv], dar realizarea acestei informaţii aspectuale nu este 
constantă, depinzând de configuraţia semantică a verbelor, pe de o parte, şi de 
contextul lingvistic în care acestea sunt utilizate, pe de altă parte. 

(b) În cazul infinitivului perfect trăsătura aspectuală [+ Perfectiv] se 
actualizează prin raportare la o formă verbală personală. Caracteristica 
aspectuală poate fi termen al unei opoziții de tipul celei menţionate mai sus 
sau se poate neutraliza (vezi Forme verbale nepersonale, 2). 

Participiul nu realizează opoziţia perfectiv ~ nonperfectiv, dar, în 
general, forma de participiu include valoarea [+ Perfectiv] (vezi Forme 
verbale nepersonale, 3). 

Supinul exprimă doar contextual distincţia aspectuală perfectiv ~ 


nonperfectiv, în situaţii limitate în care actualizează şi trăsături temporale 
(vezi Forme verbale nepersonale, 4). 


2.2. Durativ şi momentan 


Principala trăsătură semantică relevantă pentru distincțiile aspectuale este 
durata. Privit prin prisma desfăşurării în timp, procesul poate fi discret („compact” 
— derularea sa se produce într-un interval temporal foarte scurt) sau continuu 
(„difuz” — desfăşurarea se poate extinde pe un interval temporal nelimitat). 
Trăsătura [Durativ] există în matricea semantică a lexemului verbal. Distincția 
durativ ~ nondurativ operează asupra întregii clase a verbului, opunând verbele 
durative caracterizate prin trăsătura [+ Durativ) celor momentane (punctuale, 
instantanee), a căror trăsătură intrinsecă este [- Durativ]. 

Disocierea între caracteristicile aspectuale durativ ~ nondurativ se poate 
realiza contextual: verbele durative apar în context cu expresii adverbiale de tipul 
timp de, în tot acest timp, cele momentane selecționează adverbe precum imediat, 
într-o clipă etc. 

Se poate spune: În tot acest timp Radu aşteaptă veştile., Andreea călătoreşte 
timp de două ore cu trenul., Radu a venit într-o clipă., Irina adoarme imediat., dar 
nu sunt acceptate enunțuri ca: “În tot acest timp copilul iese din casă., ‘Andrei 
prinde pisica timp de două ore., "Casa se află la mare înălțime într-o clipă., “El 
veghează imediat în fața porţii. 

Caracteristicile durariv Și momentan se corelează cu trăsăturile semantice 
intrinsece ale verbelor (stare, eveniment, acțiune). 

Caracterizate prin trăsătura [- Schimbare]), verbele de stare nu implică 
modificarea „stării de fapt” sau a proprietăţilor participanţilor la situaţia 
comunicată prin verb şi actanţii săi. Prin urmare, verbele de stare (a se afla, a 
aparține, a aştepta, a auzi, a avea, a dăinui, a crede, a dura, a exista, a iubi, a 
poseda, a rămâne, a sta, a şedea, a şti, a vedea, a veghea, a zăcea etc.) sunt 
intrinsec durative. | 

Verbele de acţiune şi verbele de eveniment sunt ori durative, ori nondurative. 
Caracteristica semantică definitorie [+ Schimbare] implică o modificare a situaţiei 
exprimate prin grupul verbal. Modificarea se poate realiza într-un interval temporal 
foarte scurt sau, dimpotrivă, se poate extinde în timp. Verificate prin contextele 
adverbiale menţionate mai sus, sunt nondurative (punctuale, momentane) verbe 
dinamice (de eveniment sau de acţiune) ca: a adormi, a aprinde, a aţipi, a da, a 
deceda, a decola, a exploda, a icni, a intra, a ieşi, a lepăda, a licări, a opri, a 
pleca, a plesni, a pocni, a prinde, a replica, a sări, a trosni, a ucide, a vira, a 
smulge etc. Sunt durative verbe dinamice precum: a aduna, a alerga, a călători, a 
conduce, a curge, a desena, a dormi, a elabora, a epuiza, a evacua, a fabrica, a 
face, a fugi, a gândi, a istovi, a juca, a lucra, a mânca, a munci, a organiza, a 
plimba, a schimba, a studia, a suge, a şiroi, a trage, a trăi, a trece, a tulbura, a 
ține, a uda, a umbla, a unge, a urca, a vărui, a vieții, a vântura, a vopsi, a zice, a 
zidi etc. 


2.2.1. Posibilităţi combinatorii ale verbelor durative 

Pentru a specifica dimensiunile şi graniţele intervalului în care se desfăşoară 
procesele, verbele durative se asociază cu anumite adverbe sau locuţiuni adverbiale. 

2.2.1.1. Dimensiunea intervalului de desfăşurare a procesului durativ (durata) 
este redată prin integrarea în grupul verbal a expresiilor adverbiale (cantitative) de 
tipul timp de urmate de anumite substantive temporale. 


Ne referim la substantive precum secol, an, iarnă, vară, lună, 
săptămână, oră, minut, dimineață, amiază etc., substantive. care specifică 
„diviziunea” („segmentarea”) timpului estimată în funcţie de o anumită 
periodicitate a fenomenelor naturale, diviziune (segmentare) recunoscută de 
întreaga comunitate lingvistică (vezi Timpul, 1). 


Aceste expresii funcţionează — de altfel — şi ca un-context de identificare a 
caracterului durativ al verbelor: timp de o oră / zi etc., timp de un an / secol etc.; 
timp de mai multe / două, trei etc, ore / zile / secole etc.; timp de mai mulţi ani. În 
enunţuri complexe durata procesului din prim-plan (din propoziţia regentă) poate fi 
exprimată printr-o propoziție subordonată relativă temporală marcată prin 
conectorul cât (timp): El scrie / a scris / va scrie / ar scrie (timp de) trei ore., Ana 
rămâne / a rămas / va rămâne / ar rămâne acasă cât (timp) este nevoie / a fost 
nevoie / va fi nevoie / ar fi nevoie. 

2.2.1.2. Limitele intervalului temporal sunt redate prin asocierea formei 
verbale cu expresii de fixare pe axa temporală însoţite de anumite prepoziţii. 

Astfel punctul inițial („de origine”) al desfăşurării procesului este specificat 
în limba română printr-o serie de expresii care au în componenţa lor adverbe sau 

substantive temporale precedate de prepoziţia de (de exemplu, de acum, de atunci; 
de luni, de marţi; de lunea trecută / de marţea viitoare etc.): De luni lucrează / a 
lucrat / va lucra / ar lucra întruna., De lunea trecută o caut. 

Grupările sunt uneori mai complexe prin inserarea cuantificatorilor câtva, 
mult, puţin, unu, doi, trei etc.: De câteva săptămâni nu mă simt prea bine., De 
multe luni cunoşteam situaţia lui., De doi ani se roagă de mine. 

Dacă situarea pe axa temporală se exprimă prin substantive însoţite de 
prepoziţia în, la ori de (vezi In ianuarie a trecut pe la noi., De / La revelion am 
petrecut foarte bine., De Înălțare a venit la noi la masă.), atunci pentru a exprima 
punctul de origine a intervalului se obțin sintagme cu din (< de + în) sau de la, 
precum din ianuarie, de la Revelion etc. Acelaşi lucru se întâmplă şi dacă 
grupurile nominale conţin substantive ca începutul, mijlocul, sfârşitul (care 
exprimă situarea pe axa temporală prin asocierea cu prepoziţii, precum la începutul 
săptămânii, la / în mijlocul anului universitar, la sfârşitul săptămânii). Să se compare: 

În ianuarie a locuit la Timişoara. (fixare temporală) cu Din ianuarie 
locuieşte în Bucureşti. (interval temporal); 

La examen a răspuns bine. (fixare temporală) cu De la examen nu l-am mai 
văzut. (interval temporal); 

La prânz era aici. (fixare temporală) cu De la prânz e de negăsit. (interval 
temporal); 

La / În mijlocul verii a plecat la munte. (fixare temporală) cu De la mijlocul 
verii stă la bunici. (interval temporal); PR 

La Sfârşitul anului universitar nu l-am văzut. (fixare temporală) cu De la 
Sfârşitul anului universitar nu l-am văzut. (interval temporal); HE 

La / De Crăciun nu a nins. (fixare temporală) cu De la Crăciun ninge 
întruna. (interval temporal); 

Funcționează ca expresie a punctului de origine al intervalului de desfăşurare 
şi subordonata introdusă prin conectorii de când sau de cum: De când a venit 
lucrează întruna., De cum ne-am întâlni ar trăncăni la nesfârşit. 

Punctul final al intervalului temporal este redat prin expresii de tip adverbial 
în componența cărora intră adverbele tipice pentru cele trei zone semantice 
(a prezentului, a trecutului şi a viitorului) sau / şi substantive care desemnează 
„timpul public” precedate de conectorul până (până dimineaţă, până deseară etc.; 
până luni, până marţi etc.). În condiţii similare celor înfăţişate mai sus (altfel spus, 
când plasarea pe axa temporală se redă cu ajutorul unor prepoziții), pentru 
specificarea punctului final se folosesc până la (până la prânz, până la noapte etc., 
până la iarnă etc., până la răsăritul soarelui etc.) sau până în (până în iarnă, până 
în primăvară etc., până în ianuarie etc.). Să se compare: 

De obicei, vin de la serviciu seara târziu. (fixare temporală) cu Am citit până 
seara târziu. (interval temporal); 

Va lucra aici la vară. (fixare temporală) cu Va lucra aici până la vară. 
(interval temporal); ar 

În ianuarie pleacă în Italia. (fixare temporală) cu De obicei stătea în Italia 
până în ianuarie. (interval temporal). | 

În enunţurile complexe, punctul final al intervalului. procesului exprimat în 
regentă este redat printr-o subordonată introdusă prin conjuncţia până: Mâncase 
deja până am ajuns eu acasă., Totdeauna se joacă până să vii tu. | 

Prin combinarea celor două modalităţi se poate reda delimitarea completă a 
intervalului de desfăşurare: A citit nuvela de atunci până acum., Locuieşte în 
Bucureşti din ianuarie până în martie., De când ai plecat şi până (când) te-ai 
întors a vorbit la telefon. 


2.2.2. Posibilităţi combinatorii ale verbelor momentane 

Configuraţia semantică a verbelor momentane exclude — de regulă — 
posibilitatea combinării lor cu adverbele care exprimă durata. Unele verbe 
punctuale permit asocierea cu expresia adverbială pentru câtva timp. Se exprimă în 
acest fel nu durata procesului redat prin verbul momentan, ci a unui alt proces 
(durativ) implicat de acesta: Pleacă / a plecat / va pleca / la mare pentru două 
săptămâni. (— Stă / a stat / va sta la mare (timp de) două săptămâni.) lese / a 
ieşit / ar ieşi pentru cinci minute. (— Lipseşte / ar lipsi (timp de) cinci minute.). 

Când, în anumite împrejurări, unele verbe momentane se combină cu 
adverbele care redau durata sau limitele intervalului (vezi supra, 2.2.1), se produc 
anumite efecte de sens şi conversii categoriale. | 

Dacă verbele punctuale însoţite de (semi)adverbul ot sunt asociate cu 
expresii durative, contradicția dintre trăsătura aspectuală intrinsecă a verbului 
[-Durativ] şi trăsătura semantică [+Durată] indusă de contextul adverbial creează 
un efect de sens care impune uneori o interpretare ironică a enunţului: De ieri tot 
vine / a venit. 

Alteori, asocierea cu adverbele de limitare a intervalului de desfăşurare, 
asociere permisă în aceleaşi condiţii (dacă enunţul. este completat prin 
(semi)adverbul zot), converteşte informaţia aspectuală de durativ în repetitiv (vezi 
infra, 2.4): De marţi până vineri se tot trezeşte / s-a tot trezit / se va tot trezi 
devreme. 

Utilizat în context cu verbe momentane, conectorul până (prepoziție sau 
conjuncţie) redă localizarea aproximativă a procesului pe axa temporală, şi. nu 
punctul final al intervalului temporal, aşa cum se întâmplă în cazul verbelor 
durative. Compară: Vine până la ora trei. (= Vine cam pe la ora trei.) cu Vine la 
ora trei. (= Vine precis la ora trei.) Voi mânca până să vii tu. cu Voi mânca 
atunci când vii şi tu. (= Voi mânca în momentul ( când) vei veni şi tu.). 


2.3. Individual (determinat) şi generic 


Desfăşurarea stărilor, a evenimentelor sau a acțiunilor poate fi corelată sau 
nu cu axa temporală. În contexte ce pot fi descrise în termenii opoziţiei individual ~ 
generic, verbele împreună cu actanţii lor pot evoca situaţii cu o anumită situare pe 
axa temporală (În această perioadă ea scrie romane polițiste.) sau situaţii fără o 
fixare pe axa temporală (De obicei ea scrie romane polițiste. ). 

În primul tip de contexte se descrie o situaţie caracterizată prin trăsătura 
semantică [+ Determinat / + Individual), adică nangeneric: El fumează / a fumat / 
va fuma o țigară., Acum doarme / va dormi buştean. 

În cel de-al doilea caz, situaţia se caracterizează prin trăsătura [- Determinat / 
Generic]. Enunţurile de acest fel sunt aserţiuni cu un caracter general, mai mult sau 
mai puţin echivalente cu enunţuri care descriu „caracteristici” ale participanţilor la 
situația comunicată: Lui îi place muzica. = „El este meloman.”, El fumează ţigări 
fine. = „El este fumător de ţigări fine.”, El construieşte case. = „EI este constructor. / 
El are o firmă de construcţii.”, EI doarme buştean ( totdeauna). = „EL are somnul 
greu.”, El vorbeşte mult (totdeauna). = „El este vorbăreţ.”. 

Enunţurile generice au caracter atemporal. Semnificaţia „generic” provine din 
mai mult surse: 

-din asocierea formei verbale de prezent indicativ cu adverbe, precum 
mereu, totdeauna, niciodată: Totdeauna după noapte vine zi, şi după necaz, 
bucurie.; 

Forma verbală tipică utilizată ca predicat este cea de prezent indicativ 
(vezi Timpul, 2). Prin asocierea altor forme temporale cu adverbele 
totdeauna şi niciodată se realizează o fixare relativă pe axa temporală: A 
scris şi va scrie totdeauna numai romane polițiste., Niciodată n-a fumat 
decât țigări fine. r 


— prin asocierea verbului cu grupuri nominale prin care se realizează 
extensiunea maximă pentru situaţia la care se face referință, altfel spus, prin 
relaţionarea formei verbale cu substantive însoţite de anumiţi determinanţi cu 
ajutorul cărora se redau „nume de specii”. În această situaţie sunt, de exemplu, 
articolul definit (Balena este un mamifer.) articolul nedefinit (O maimuţă 
mănâncă cu plăcere banane.) ori determinanţii zor (toată, toți, toate) sau orice (Tot 
omul e muritor., Toate maimuţele mănâncă banane., Orice om e muritor., Orice 
maimuţă mănâncă banane); 

— prin utilizarea formelor verbale de persoană şi de număr care, deviind de la 
trăsăturile prototipice, acoperă semnificaţia întregii paradigme: Să te bucuri mai 
mult de binefacerile oferite de tine decât de cele pe care le primeşti., Printr-o 
binefacere trebuie să fim ajutați şi nu înşelaţi., Cine nu ştie să facă binele, în 
zadar îl aşteaptă de la alții.; Se zice că un om de treabă este totdeauna naiv.; 

— prin utilizarea formei de infinitiv în propoziţii imperative: A nu se lăsa la 
îndemâna copiilor! (vezi Forme verbale nepersonale, 2); 

-prin utilizarea. infinitivului prezent „atemporal? şi a conjunctivului 
„amodal”: Este important a da / să dai examenele la timp. (vezi Modurile 
personale, 6; Forme verbale nepersonale, 2). 


2.4. Unic şi iterativ 


Trăsătura semantică numărabilitate este generatoare de distincţii aspectuale 
în cazul proceselor individuale (determinate,  nongenerice). Desfăşurarea 
procesului poate avea caracter singular, unic (Am citit această carte., La vară 
pleacă la mare.) sau poate fi reiterată (Am citit această carte de două ori., În 
fiecare vară pleacă la mare.). 

Realizează valoarea aspectuală unic atât verbele de stare, cât şi verbele de 


eveniment şi de acţiune. Valoarea iterativ se manifestă ca repetitiv („procesul se 

petrece în mod repetat”) sau ca frecventativ („procesul se petrece în mod repetat, 
cu o anumită frecvenţă, într-un interval de timp”). Aspectul repetitiv este pus în 
evidenţă prin asocierea formei verbale cu adverbe de repetiţie (precum de câteva 
ori), numerale adverbiale (o dară, de două ori, de trei ori etc.), dar Și cu adverbe 
precum de obicei, câteodată, uneori, rar(eori), adesea etc.: A citit cartea de câteva 
ori., A fugit de acasă de două ori până acum., Locuieşte adesea la noi. 

In enunțuri complexe subordonata temporală introdusă prin conectorul (ori) 
de câte ori funcţionează ca marcator al semnificației reperabilitate: Rămâne peste 
program (ori) de câte ori este nevoie. 

În cazul verbelor momentane valoarea repetitiv se realizează şi prin asocierea 
cu adverbele de durată: În acest timp a tot adormit şi s-a tot trezit. (vezi supra, 
2.2.1, 2.2.2). 

Trăsătura aspectuală iterativ repetitiv este integrată în structura lexico- 
semantică a unor verbe numite iterative. În limba româna actuală, majoritatea 
verbelor iterative sunt formate cu prefixul re- (a reapărea, a reciti, a reîncepe, a 
reface, a relua etc.). Unele sunt provenite din interjecţii (a behăi, a bârâi, a 
chelălăi, a ciripi, a cotcodăci, a fâlfâi, a gânguri, a plescăi, a fiui etc.). 

Semnificaţia aspectuală frecventativ se realizează prin asocierea verbului cu 
adverbe sau expresii adverbiale care exprimă „repetabilitatea cu o anumită 
frecvență”, precum: periodic, frecvent, zilnic, săptămânal, lunar, anual. Intră în 
această categorie şi construcțiile alcătuite din substantive care exprimă partiţii ale 
timpului (re)cunoscute de întreaga colectivitate, construcții formate pe tiparul: în 
fiecare zi, în fiecare an sau o dată pe zi, de două ori pe an etc.; zi de zi, săptămână 
de săptămână, an de an etc. Funcţionează ca adverbial frecventativ şi propoziţia 
subordonată introdusă prin gruparea de fiecare dată când: Mănâncă / a mâncat / va 
mânca prăjituri în fiecare seară / de fiecare dată când vine / a venit / va veni la 
noi. 

Enunţurile frecventative au caracter temporal în sensul că, prin intermediul 
formelor verbale de timp, confirmate de adverbe specializate în ancorarea 
temporală, procesele sunt „fixate” în zona prezentului, a trecutului sau a viitorului. 
Temporalitatea poate fi exprimată mai detaliat prin specificarea intervalului în care 
se desfășoară, cu o anumită periodicitate, un proces recurent (repetabil): 


(În această vacanță ) ixar pe axa temporala) lucrează ( (câte) două ore} gmeran (ZILNIC) (irecvenţa) 


Verbul însoţit de adverbe frecventative este asociat unui subiect particular, 
enunţurile respective nu specifică însă un anume moment şi nici un interval 
particular de timp: enunţurile iterative nu se referă la o situaţie particulară. 

Semnificaţia frecventativă a diferitelor forme verbale identificată, de obicei, 
prin termenul iterativ (de exemplu, prezent iterativ, viitor iterativ etc.), nu se 
subordonează caracteristicilor temporale. Orice formă verbală temporală poate 
apărea în enunţuri frecventative în aceleaşi condiţii şi cu aceleaşi consecinţe asupra 
interpretării temporale: dacă sunt însoţite de expresii adverbiale frecventative — de 
felul celor menţionate mai sus — formele verbale de prezent, perfect compus, 
perfect simplu, mai-mult-ca-perfect şi viitor „primesc? semnificaţia „proces 

desfăşurat în mod repetat, cu o anumită periodicitate într-un interval temporal” 
(vezi Timpul). Ocurenţa adverbelor specializate pentru zonele semantice ale 
prezentului, trecutului sau viitorului este posibilă, dar nu obligatorie : 


(Anul trecut) (zonă semantica) exersa la pian (trei ore) gnervan (pe săptămână) eiD 
(În 2016} zonă semantica) va lucra la mare {două săptămâni} interval) (PE LUNĂ} frecvența). 


2.5. Linear şi progresiv 


Verbele de eveniment şi verbele de acțiune codifică procese care implică 
„dinamism” şi „schimbare” (vezi Clase sintactice și semantico-sintactice de 
verbe). În cadrul grupului verbal, prin asociere cu expresii adverbiale „de 
progresie”, toate verbele dinamice pot reda desfăşurarea treptată, graduală a 
procesului. Compară: i 

El aleargă tot mai repede. cu El aleargă.; f 

El creşte din ce în ce mai mare. cu El creşte (mare). 


Conţin în matricea lor semantică trăsătura [Progresiv] unele verbe (eventive) 
ca a se îngusta „a deveni (mai) îngust”, a se îngreuna „a deveni (mai) greu”, a se 
înălța „a deveni (mai) înalt”, a se lărgi „a deveni (mai) larg” şi a se înfrumuseţa „a 
deveni (mai) frumos”, a se îmbunătăți „a deveni (mai) bun” etc. Sunt. verbe 
intrinsec progresive, unele verbe provenite din adjective caracterizate printr-un 
sens relațional şi progresiv sau din substantive derivate de la adjective de acelaşi 
fel — a (se) adânci < adânc, a (se) îngusta < îngust, a (se) îngreuna < greu, a (se) 
înălța < înalt, a (se) lărgi < larg şi a (se) îmbunătăţi < bunătate < bun, a (se) 
înfrumuseţa < frumusețe < frumos: 

De aici drumul se lărgeşte. „De aici drumul devine (mai) larg.”; 

Oraşul se înfrumuseţează pe zi ce trece. „Oraşul devine mai frumos pe zi ce 
trece.” 


2.6. Incoativ, continuativ, terminativ 


Trăsăturile  aspectuale. asociate semnificației . divizibilitate (incoativ, 
continuativ, terminativ) se exprimă în limba română cu ajutorul verbelor de aspect 
(vezi infra, 3), 

In limba română actuală, puţine verbe „pline” (altfel spus, verbe care 
prezintă configurații semantice complexe) exprimă semnificații aspectuale 
circumscrise trăsăturii [+ Divizat] şi, totdeauna, caracteristicile . „incoativ”, 
„Continuativ” sau „terminativ” se intersectează cu trăsături aspectuale de alt tip, 
Astfel, în mod excepţional a adormi (incoativ, momentan) se opune lui a dormi 
(continuativ, durativ), a ciocni (incoativ, unic) intră în relaţie de opoziţie cu a 
ciocăni (continuativ, iterativ), 

De asemenea, trăsătura „incoativ” este înscrisă în matricea semantică a unor 
verbe ca a înflori, a îmboboci, a înmuguri etc. În limba română contemporană, 
acestea sunt însă mai degrabă eventive, specificând trecerea de la o „stare de fapt” 
la altă „stare de fapt”, 

3. VERBELE DE ASPECT 


3.1. Definiţie şi caracterizare morfosintactică 


Verbele de aspect (aspectuale) sunt unităţi lexicale a căror configuraţie 
semantică conține una din trăsăturile [Incoativ], [Continuativ] sau [Terminativ). 
Cele trei trăsături sunt legate de perspectiva prin care un proces poate fi gândit 
(reprezentat) ca întreg segmentabil în trei etape — început, mijloc şi sfârşit. 

Verbele aspectuale însoțesc fie verbe cu o anumită configuraţie semantică 
(aşa-numitele verbe „pline” şi verbe-operatori copulativi sau pasivi), fie substantive 
care prezintă trăsăturile semantice [+ Temporalitate], [+ Durativ], [+ Dinamism). 
Impreună cu verbele şi substantivele, aspectualele alcătuiesc structuri prin care se 
redau diferite „segmente” (faze, etape) ale procesului şi, la nivel semantic, 
realizează predicaţia enunţiativă (vezi II. Predicatul). | 

Aspectualele sunt verbe cu flexiune completă, capabile să exprime formal 
opoziții şi valori de mod, timp, persoană şi număr: Au început să lucreze.; Începeți 
să lucraţi!, Am începe să lucrăm. Verbele de aspect realizează opoziţiile de diateză 
numai în context cu substantivele temporale: El a început derularea programului./ 
Derularea programului a fost începută. 


3.2. Inventar şi clasificare 


Sunt aspectuale propriu-zise verbele a începe, a continua, a conteni, a 
isprăvi, a înceta, a sfârşi, a termina. În anumite contexte şi unele verbe 
polisemantice funcţionează ca verbe de aspect: 

-a ajunge la: El a ajuns la o profundă înţelegere a situaţiei., El a ajuns să 
vadă altfel lucrurile. (aspectual) vs El a ajuns la capătul drumului. (nonaspectual); 

— a se apuca de: El se apucă de scris., El se apucă de băutură. (aspectual) vs 
El se apucă de marginea bazinului. (nonaspectual); 

— a se da la / în: Pe dată s-a dat la scris şi la citit., Ei se dau la muncă / în 
vorbă. (aspectual) vs Ei se dau în leagăn. (nonaspectual); 

— a se lăsa de: El s-a lăsat de fumat., Ea s-a lăsat de şcoală. (aspectual) vs 
El s-a lăsat (în) jos ca să nu se lovească la cap. (nonaspectual); 

—a se lua de: Ei s-au luat de băut. (aspectual) vs Ei s-au luat cu mâinile de 
păr. (nonaspectual); 

— a se opri din: Andrei se opreşte din strigat., Andrei se opreşte din treabă. 
(aspectual) vs Autobuzul se opreşte. (nonaspectual); 

—a (se) porni pe: Ei s-au pornit pe blestemat., Ei s-au pornit pe blesteme. 
(aspectual) vs Cu greu, oamenii (s-)au pornit spre centrul oraşului. 
(nonaspectual); 

— a prinde a / să: Prinde a zice / să zică şi el ceva. (aspectual) vs O prinde 
de mână. (nonaspectual); | 

— a se pune pe: Ea se pune pe învățat., Ea se pune pe petreceri. (aspectual) 
vs Ea se pune bine cu toată lumea. (nonaspectual); a neg 

— a urma: „Și eu am aceeaşi opinie” — urmă el., Ea îşi urma liniştită treaba. 


(aspectual) vs Acum urmezi tu. (nonaspectual). 

Utilizarea verbelor polisemantice ca verbe de aspect este circumscrisă 
— de multe ori — unor anumite registre stilistice. Astfel a se pune pe, a se da 
la ş.a. apar mai ales în limbajul popular. Unele apar în structuri fixe (a luat-o 
la fugă, a trage să moară etc.) şi, în consecinţă, acestea din urmă nu au fost 
menţionate în lista de mai sus. 


În funcţie de trăsătura aspectuală integrată în structura lexico-semantică, 
aspectualele se grupează trei serii: verbele incoative, verbele continuative şi 
verbele rerminative. Sunt incoative (specifică etapa de început a desfăşurării 
procesului) următoarele verbe: a se apuca, a se da, a începe, a se lua, a se porni, a 
prinde, a se pune. Sunt continuative (specifică etapa mediană a desfăşurării 
procesului) verbele: a continua, a urma. Sunt ferminative (specifică etapa de 
încheiere a procesului) verbele: a ajunge, a conteni, a se duce, a isprăvi, a înceta, a 


se lăsa, a se opri, a (se) sfârși, a (se) termina. 


O menţiune specială trebuie făcută în legătură cu aspectualul a se pune 
pe. Acesta redă valoarea incoativ, dar în acelaşi timp, implică şi 
continuativul: El se pune pe lucrat. înseamnă „El începe lucrul şi va lucra 
continuu, din greu.”; S-a pus pe ploaie. exprimă faza de început a 
fenomenului meteorologic, dar şi perspectiva unei intensităţi şi a unei durate 
a acestuia („A început să plouă şi a plouat continuu, mult timp.”). 
Semnificaţia „cumulativă” a lui se pune pe explică folosirea lui în contexte 
foarte variate, cu verbe şi cu substantive: se pune pe mâncat, se pune pe 
lucru, se pune pe iarnă (vezi infra, 3.3). 


Verbele de aspect alcătuiesc o clasă deschisă. Lista prezentată mai sus pune 
în evidență tendinţa de proliferare a sensului aspectual la verbe de mişcare cu 
actant Țintă; transgresarea de sens se realizează când / dacă inta prezintă 
caracteristica semantică [+ Abstract] (compară: verbul nonaspectual a ajunge la 
Bucureşti (Țintă [- Abstract]) cu verbul aspectual a ajunge să cunoască situaţia / 
la o bună cunoaştere a situaţiei (Ţintă [+ Abstact]). 

O serie de verbe polisemantice — altele decât cele menţionate — funcționează 
ca aspectuale în contexte speciale. Verbe ca a izbuti sau a reuşi redau şi 
semnificaţia „proces în faza de sfârşit” în structuri ca: A izbutit (a reuşit) să 
citească toată cartea. (aspectual) vs A izbutit (a reuşit) să intre la facultate. 
(„A avut un succes”.). Unele verbe dezvoltă un sens aspectual în anumite structuri 
(vezi infra, 3.3.1: Stau şi scriu. [continuativ]) sau în context cu anumite substantive 
(vezi infra, 3.3.2: Se lasă înserarea. [incoativ], Vântul stă. [rerminativ), Se duce şi 
anul acesta! [terminativ]). Alte verbe însoțesc un număr foarte restrâns de 
substantive, alcătuind structuri cu un grad înalt de sudare (vezi infra, 3.3.2: o 
podideşte plânsul, bufneşte în râs (în plâns) sau o bufneşte râsul (plânsul), o umflă 
râsul, îl bufneşte plânsul etc). 

Dezvoltă un sens aspectual şi verbele a apuca, a cuprinde, a izbucni, a 
încheia, a sta când sunt asociate unor anumite clase semantice de substantive: L-a 
apucat groaza., Vântul a stat. (vezi infra, 3.3.2). 

(a) Semnificaţia aspectuală se intersectează cu semnificaţii modale în 
structuri ca Dă să spună şi el ceva, dar se opreşte imediat., Stă să cadă., 
Era (cât pe ce) să vină., Este pe punctul de a spune ceva., E pe cale să se 
prăbușească. Aceste construcţii specifică o situaţie premergătoare fazei de 
început a unui proces, aşa cum se poate observa din textele de mai jos: 

Eu cam dădeam să plâng. (As, 2003); 

Meşterul împovărat de ani, iată stă să împlinească nouăzeci şi cinci. 
(Rlit, 2003); 

n această primăvară [N care este] pe cale să se instaleze, relația 
dintre cultura română şi spaţiul francofon se va concretiza într-o adevărată 
sărbătoare. („„Adevărul”, 2004). 

(b) Construcţiile a fi pe punctul... şi era să... redau şi informaţia 
„proces iminent”, iar când au forma unui timp trecut — şi semnificaţia „proces 
contracarat”: 


Acea casă am fost pe punctul s-o incendiez, într-un elan demiurgic, 
când aveam trei sau aproape patru ani, ceea ce m-a costat o fobie (ignifobie) 
de care sufăr şi astăzi. (O. Paler, Deşertul): 

Ia, m-ai băgat în toate grozăviile morţii, căci cuprins de amețeală, nu 
mai ştiam unde mă găsesc, şi erai cât pe ce să mă prăpădeşti. (I. Creangă, 
Harap-Alb). 


3.3. Posibilităţi combinatorii ale verbelor de aspect 


Se combină. cu verbe de aspect majoritatea verbelor care au conţinut 
semantico-lexical complet (altfel spus, nu au nevoie de alte compliniri de tip 
verbal, tipul a auzi, a învăța, a lucra etc.), verbele-operatori copulativi sau pasivi 
(începe să fie înțelept, începe să devină mai înțelegător, începe să fie înţeles /citat 
etc.) şi substantive care aparţin unor anumite clase semantice (tipul petrecere, criză 
etc., tipul ploaie, ninsoare etc. vezi infra, 3.3.2.2). 


3.3.1. Structura Vaspectual — V 

Verbele selecționează elemente din clasa aspectualelor, alcătuind împreună 
cu acestea sintagme prin care se exprimă cel puţin două dintre valorile aspectuale 
incoativ, continuativ sau terminali. 


De remarcat faptul că nu toate verbele se pot combina cu toate cele trei 
grupe de aspectuale: Începe să cânte. [+ Incoativ] / Continuă să cânte. 
[+ Continuativ] / Încetează să cânte. [+ Terminativ], dar Lacul începe să 
sece. [+ Incoativ] / Lacul continuă să sece. [+ Continuativ] / "Lacul încetează 
să sece. [- Terminativ), 


3.3.1.1. În funcţie de trăsăturile semantice ale verbelor care prezintă 
configuraţie semantică completă (aşa-numitele verbe „pline”) sunt selectate şi 
acceptate anumite unităţi lexicale din cele trei serii înfăţişate mai sus. Verbele 
caracterizate prin trăsătura aspectuală intrinsecă [+ Durativ] participă la opoziţiile 
aspectuale legate de „segmentarea” procesului în desfăşurare, pe când asocierea 
aspectualelor cu, verbele momentane este condiţionată de prezenţa trăsăturilor 
[- Determinat / Generic] sau [+ Plural] (= „proces iterativ”). 

(a) Posibilitatea de a se combina cu verbe de aspect este o caracteristică a 
verbelor durative. Selectarea unităţilor lexicale care poartă semnificaţiile 
aspectuale incoativ şi terminativ este dirijată însă de trăsătura semantică 
[+ Agentiv]. Mai ales verbele agentive pot fi asociate cu aspectualele incoative a 
se apuca, a da, a se da, a se lua, a prinde, a se porni, a se pune Şi cu aspectualele 
terminative a ajunge, a apuca, a isprăvi, a se opri, a termina: , 

lon se apucă să lucreze., Găina se apucă să cotcodăcească. / Frunzele se 


apucă să îngălbenească.; i 
lon se opreşte din citit., Pisica se opreşte din mieunat. / Lacul se opreşte din 


secat. 
Se folosesc atât cu verbe agentive, cât şi cu verbe nonagentive a începe, a 
continua, a înceta: 

El începe să se agite. / Apa începe să curgă.; 

Ea continuă să plângă. / Temperatura continuă să sculă.; 

Ei încetează să mai pună întrebări. / Mâna nu încetează să-l doară. 

În cazul verbelor de eveniment care exprimă fenomene meteorologice 
aspectul terminativ este redat mai ales prin construcţii cu substantive 
corespondente însoțite uneori de verbe aspectuale specifice (vezi infra, 3.3.2): 

A început să plouă. / Continuă să plouă. / ?Încetează să plouă. / ?Încetează 
a ploua., dar Ploaia a încetat. şi Ploaia a stat. sa dia 

Deşi pentru a exprima cele trei valori aspectuale, toate durativele 
nonagentive selectează aspectualele a începe, a continua şi a înceta, totuşi 
semnificaţia „proces în etapa finală” („proces încheiat”) este, de preferință, redată 
prin verbul plin însoţit de adverbul de negaţie şi de adverbul mai: 

Apa a început Să curgă şuvoi pe perete. / Apa a continuat Să curgă şuvoi pe 
perete. / ?Apa a încetat să curgă şuvoi pe perete. şi Apa nu a mai curs şuvoi pe 
perete. 3 

El a început să creadă în oameni. / El a continuat să creadă în oameni. / El 
a încetat să creadă în oameni. şi El nu mai crede în oameni. 


Inserarea adverbelor (nu şi mai) este obligatorie, deoarece prin 
intermediul lui mai poate fi recuperată — prin inferență — informaţia 
aspectuală (vezi Apa nu curge şuvoi pe perete. — Şi n-a curs niciodată. vs 
Apa nu mai curge şuvoi pe perete. — Dar a curs cândva.; El nu crede în 
oameni. — Și nu a crezut niciodată. vs El nu mai crede în oameni.— Dar a 
crezut cândva.). 


Structurile realizate prin combinarea aspectualelor incoative sau terminative 
cu verbele caracterizate prin trăsăturile semantice [- Control], [- Dinamic], 
E Schimbare] (adică verbele de stare) exprimă „intrarea” şi, respectiv, „ieşirea” 
dintr-o anumită stare — permanentă sau temporară. Semnificaţia „etapa / faza de 
sfârşit a desfăşurării“ care defineşte valoarea [terminativ] este echivalentă cu 
semnificaţia „starea de fapt a fost anulată”. De aceea, pentru verbele de stare, în 
redarea aspectului terminativ se preferă construcţia negativă care exprimă simultan 
ŞI „faza de încheiere a stării desfăşurate”, şi „negarea” existenţei stării: 

2p > F pe kA A e j să i 
s» Pe leana începe să o doară capul. / Pe Ileana continuă să o doară capul. / 
?Pe Ileana încetează să o doară capul., dar Pe Ileana nu o mai doare capul, 
Dan a început să vadă bine cu noii ochelari. / Dan a continuat să vadă bine 


cu noii ochelari. / Dan a încetat să vadă bine cu noii ochelari., dar Dan nu a mai 
'ăzut bine cu noii ochelari. 


Prin asocierea formei verbale cu un (semi)adverb se poate reda nu 
numai semnificaţia [rerminariv), ci şi semnificaţia [continuativ]. În acest caz, 
nu este necesară prezența adverbului de negaţie (vezi supra, Apa nu mai 
curge şuvoi pe perete.). Compară: Apa continuă să curgă. cu Apa încă (mai) 
curge., El continuă să vorbească. cu El vorbeşte încă. 


(b) Asocierea verbelor momentane cu verbele de aspect este condiţionată de 
prezenţa altor trăsături aspectuale. Verbele dinamice nondurative apar în context cu 
aspectualele dacă primesc caracteristica aspectuală nondeterminat (vezi supra, 2.3): 

Veronica începe, continuă, încetează să-i dea o carte. (determinat), dar [De 
la o vreme) Veronica începe, continuă, încetează să-i dea cărți. (nondeterminat); 

Dorin începe, continuă, încetează să-i trimită o scrisoare. (determinat), dar 
Dorin începe, continuă, încetează să-i trimită scrisori. (nondeterminat). 

De asemenea, dacă subiectul verbelor punctuale prezintă caracteristica 
[+ Plural] este permisă asocierea cu verbele aspectuale a începe, a continua şi a 
încera. Caracteristica semantică [+ Plural] induce semnificaţia „proces repetat”, 
proprie enunţurilor iterative (vezi supra, 2.4): 6o sh 

Oamenii încep să vină în piața oraşului. („Oamenii vin rând pe rând în piața 
oraşului”.); | 

Mulțimea continuă să iasă din sala de spectacol. („Mulțimea iese rând pe 
rând din sala de spectacol”.). 

La fel ca şi în cazul verbelor de stare, pentru aspectul terminativ este 
preferată forma negativă a verbului plin: ?De doi ani turiştii au încetat să (mai) 
sosească în micul orăşel de munte., dar De doi ani turiştii nu mai sosesc în micul 
orăşel de munte. „: | 


Uneori şi aspectul [continuativ] poate fi redat prin asocierea formei 
verbale, fără adverb de negație, cu (semi)adverbul încă. Compară: Mulțimea 
continuă să iasă din sala de spectacol. cu Mulțimea iese încă din sala de 
spectacol. 


3.3.1.2. Prin combinarea celor două unităţi verbale (verb de aspect şi verb 
plin) se obţin două tipare sintactice, adică tipuri de structuri susținute de două 
ar na î z » 
relaţii sintactice — de coordonare (V aspertuat + V, unde „+ mscamna „coordonat”) 
| ma i x 3 

sau de subordonare (V aspecruat — V, unde „—” înseamnă „subordonat”). 
(a) Unele incoative şi aspectualul a continua intră în structuri realizate pe 
baza relației de coordonare, manifestată prin conectorii şi sau de (cu sensul lui 
şi”). Aspectualul apare totdeauna pe primul loc al construcţiei, iar cele două verbe 

3? id 


prezintă aceeaşi formă de mod, timp, persoană şi numar: 


461 


CE Scanned with OKEN Scanner 


Ana se apucă şi scrie. / Ana se apucă de scrie.; 
Ana ia şi face mâncare. / Ana ia de face mâncare.; 
M-am pornit şi am spus vrute şi nevrute. / M-am pornit de am spus vrute şi 


nevrute.; 
Ne puneam şi intram în joc. / Ne puneam de intram în Joc. 


Structura Vaspeermat + V, apare mai cu seamă în registrul stilistic oral al 
românei actuale în structuri imperative: 

Apucă-te şi scrie!, 

Începe de povesteşte!. 


În construcţii formate prin coordonare, şi verbul a sta funcţionează ca 


aspectual: Srau şi-mi aduc aminte. . 

Tiparul [verb aspectual imperativ + de + verb „plin”imperaiv] (Incepe de 
mănâncă!) trebuie distins de tiparul [verb de mişcare imperaiv + de + verb 
„Plin” imperativ] (Du-te de mănâncă!), în care de, cu statut de conector 
subordonator, introduce propoziții  circumstanţiale finale. Vezi II, 
Circumstanţialul de scop. 


(b) Mult mai folosită este cea de-a doua structură, alcătuită pe baza unei 
relații sintactice de subordonare (V aspectual — V). 

Între cele două verbe se instituie o relaţie sintactico-semantică complexă. 
Verbul de aspect se inserează în structura verbului pe care îl însoţeşte, 
„îmbogăţindu-i” configuraţia semantică cu trăsăturile care dau seama de faza de 
desfăşurare a procesului. Inserţia verbului de aspect nu modifică tiparul semantico- 
sintactic al verbului principal (plin), nu-i influențează structura tematică şi nu 
acționează asupra caracterului lui tranzitiv, intranzitiv, personal, impersonal, 
reflexiv sau prepozițional (vezi Clase sintactice şi semantico-sintactice de 
verbe): Sa = A 

Se întunecă. (zerovalent, impersonal) / < Începe > să se întunece. 

Nu-i pasă de tine. (bivalent, impersonal) / < Continuă > să nu-i pese de tine. 

El îmi spunea ceva. (trivalent, personal, tranzitiv) / El < începea> a-mi 
spune ceva. 

El se bazase pe fiul său. (bivalent, personal, reflexiv, regim prepoziţional) / 
El < începuse > să se bazeze pe fiul său. 

Ei discută despre noile prețuri. (bivalent, personal, regim prepoziţional) / £i 
< termină de > discutat despre noile prețuri, 

El realizează filme publicitare. (bivalent, personal, tranzitiv) / EI < s-a 
apucat de > realizat filme publicitare, 

Odată inserat, aspectualul preia de la verbul principal şi exprimă prin formă 
proprie categoriile de mod, timp, persoană şi număr (vezi, supra, Se înserează. şi 
< Incepe > să se însereze., Ei ar alerga. şi Ei ar începe să alerge. etc.). 

Verbul de aspect se instituie ca centru -sintactic al construcţiei impunând 
verbului “plin” restricţii de selecţie a formei modale. 

Verbele aspectuale exclud ocurența formelor de indicativ, condițional, 
imperativ şi conjunctiv perfect şi reclamă prezenţa conjunctivului prezent (începe 
să vorbească), a infinitivului (continuă a vorbi) sau a supinului (termină de vorbit). 
Tiparele grupurilor alcătuite prin combinarea celor două unități verbale sunt 
ilustrate prin textele de mai jos: 

Și adevărat, nici n-a început copilul să gângurească bine, că numaidecât 
s-a pornit să spună fel de fel de vorbe cuminţi şi pline de duh, şi tot ce făcea îl 
prindea ş-avea haz, că o lume întreagă se minuna de el. (|. L. Caragiale, În vreme 
de război); 

Şi când alaiurile prinseră a intra pe porți, viitoarele împărătese se uitară cu 
mirare şi cu dispreț unele la altele. (M. Sadoveanu, Creanga de aur); 

Şi unde nu s-apucă de însemnat la greşeli cu ghiotura pe o draniţă! 
(I. Creangă, Amintiri). 

G) În construcţiile cu verbele aspectuale, conjunctivul îşi pierde capacitatea 
de a reda valori modale sau temporale; conjunctivul prezent funcționează doar ca 
nume al acțiunii, al evenimentului sau al stării.. Acest fenomen — de „golire de 
semnificație modală” a conjunctivului — permite ca, în context cu verbele 
aspectuale, conjunctivul şi infinitivul să fie substituibile: se apucă să scrie / se 
apucă a scrie, începe să spună / începe a spune, se porneşte să strige / se porneşte 
a striga, continuă să tăgciduiască / continuă a tăgădui, urmează să povestească / 
urmează a povesti, n-a apucat să vină / n-a apucat a veni, nu conteneşte să-l laude 
/ nu conteneşte a-l lăuda, nu încetează s-o iubească / nu încetează a o iubi. (vezi 
Modurile personale, 6; Forme verbale nepersonale 2). 

În structurile cu verb aspectual identitatea de persoană şi număr dintre 
conjunctiv şi aspectual este un reflex al relaţiei semantico-sintactice dintre cele 
două unităţi lexicale şi este manifestarea faptului că cele două forme verbale 
(aspectualul şi conjunctivul) „se raportează” la acelaşi subiect. 

(ii) În cazul infinitivului, formă verbală nepersonală, aspectualul controlează 
subiectul (Pisica q) începe a mieundgy ). 

Structurile alcătuite din verb aspectual şi conjunctiv sau infinitiv nu sunt însă 
grupuri sintactice cu grad înalt de sudură, nu prezintă trăsături „amalgamate”. 
Ambele forme (conjunctivul şi infinitivul) păstrează morfemele libere (a Şi, 
respectiv, să) care funcționează şi ca mărci sintactice de legare faţă de aspectualul 
regent. Cliticele pronominale, adverbul de negaţie şi (semi)adverbele nu sunt 
deplasate înaintea verbului de aspect: Ea începe să-l asculte., dar Ea îl începe să 
asculte.; Copilul a început să nu mai vină la şcoală., dar Copilul nu a mai început 
să vină la şcoală.; Nu încetează a spune., dar "Nu încetează spune.; Îndrăzneala lui 
continuă a mă uimi., dar “Îndrăzneala lui mă continuă a uimi. 

Opoziţiile de diateză sunt exprimate de verbul principal, nu de aspectual: 
Este ascultat de multă lume. (activ) vs A început să fie ascultat de multă lume. 
(pasiv). 

(iii) Verbele aspectuale constituie centre sintactice (cu alte cuvinte sunt 
regenţi) pentru formele verbale de supin alcătuind împreună cu acestea o 
construcţie cu un grad ridicat de sudură. Verbul de aspect impune propriul regim 

prepoziţional şi controlează subiectul supinului: EI se apucă de cântat., El s-a pus 
pe lucrat., El se opreşte din citit. etc. (vezi Forme verbale nepersonale, 4). 

Nu toate verbele aspectuale care reclamă forme de conjunctiv sau de infinitiv 
realizează şi construcția cu supinul. Nu intră în astfel de construcţii incoativul a 
începe, continuativele a continua şi a urma, terminativele a ajunge, a conteni, a 
înceta. În schimb, apar numai cu supinul incoativele a se da (se dă la scris şi la 
citit), a se lua de (s-a luat de băut) şi terminativele a isprăvi (isprăveşte de 
mâncat), a se opri (se opreşte din alergat), a sfârși (sfârşeşte de scris), a termina 
(termină de construit casa / termină de a-şi construi casa. ). 

De fapt, există o corelaţie între aspectualele care acceptă construcţia cu 
substantive verbale şi cele care cer supinul: se pot combina cu forme de supin 
majoritatea verbelor de aspect care sunt asociate substantivelor temporale (vezi 
infra, 3.3.2.1). 


3.3.2, Structura Vaspectuat — Substantiv 

Verbele de aspect se combină cu anumite clase semantice de substantive şi 
redau împreună cu acestea diferite etape ale desfăşurării unui eveniment sau a unei 
acțiuni ori „intrarea” sau „ieşirea” dintr-o anumită stare. Selecţia unităţilor lexicale 
aspectuale este dirijată de configuraţia semantică a substantivelor. 

3.3.2.1. Verbele aspectuale se combină cu substantive abstracte care au în 
matricea lor trăsătura semantică [+ Temporalitate] (vezi Timpul, 1). 

Intră în această categorie substantivele postverbale de tipul petrecere < a 
petrece, mâncare < a mânca, lucrare < a lucra etc., unele nume de stare 
postadjectivale ca prezență < prezent, dar şi substantive precum criză, cursă, curs, 
discurs, film, lecţie, oră (de curs), piesă, prelegere, război, scandal, spectacol etc.: 

Străinul rămăsese la casa egiptenilor, urmându-şi petrecerea la Bizanţ. 
(M. Sadoveanu, Creanga de aur); 

Stau cu fetița până la ora 16:00, când începe programul propriu-zis de 
muncă. [...] Apoi începe pregătirea ştirilor. (As, 2003); 

Întors de la coasă, seara, auzise nişte zvonuri, cum că ar fi început războiul. 
(O. Paler, Deşertul). 

Substantivele temporale selectează aceleaşi verbe de aspect ca şi supinul: se 
apucă de treabă /-se apucă de scris, s-a luat de băutură / s-a luat de băut, se 
porneşte pe treabă / se porneşte pe scris, se pune pe bârfă / se pune pe bârfit, 
isprăveşte lucrul / isprăveşte de lucrat, se opreşte din lucru / se opreşte din lucrat, 
termină discursul / termină de prezentat proiectul. 

Permit asocierea cu substantivele temporale, şi nu acceptă forme de supin 
următoarele aspectuale: a începe (începe războiul), a continua (criza continuă), a 
urma (omul îşi urmează treaba începută), 

Combinarea substantivelor care redau procese în desfăşurare cu aspectualele 
se realizează în structuri sintactice bimembre [SubStoominațiv — V. iaspeca ] Său 
trimembre [subst nominativ V aspectual O subst 2 2 acuzativ neprepoziţional / prepoziţie + nominal]. 


În construcția bimembră sunt selectate a începe, a se porni, a continua şi a 


se termina: Începe piesa., Se porneşte scandalul., Filmul continuă după pauză., Se 
termină războiul. 

In cea de-a doua construcție (trimembră), primul substantiv (sau substitut) 
trebuie să aibă calitatea de a controla procesul, adică să fie un subiect intenţional 
care declanşează un proces şi usigură desfăşurarea lui. Aspectualele ocurente în 
această construcţie sunt selecționate şi de verbele agentive: El se apucă de lucru., 
El începe discursul., Ileana a pornit scandalul., El se pune pe mâncare., El 
continuă cursa. Omul îşi urma treaba începută.; Radu termină filmul. 

Şi alte verbe în afara celor enumerate sub 3.2. funcționează ca aspectuale în 
asociere cu substantivele care prezintă trăsătura semantică [+ Temporalitate]. 

In această ipostază sunt incoativul a izbucni şi terminativul a încheia. Primul 
apare numai în structuri cu doi membri (A izbucnit războiul.), cel de-al doilea este 
ocurent în ambele tipuri de enunţuri (El încheie spectacolul cu un monolog. şi 
Excursia se încheie cu bine. ). 

Substantivele care exprimă perioade calendaristice (partiţii ale timpului 
recunoscute de întreaga colectivitate) selectează un număr mai redus de verbe de 
aspect: incoativele a începe, a se pune pe şi terminativele a (se) încheia, a (se) 
sfârşi, a (se) termina (Începe vara., Se pune pe iarnă., Se sfârşeşte toamna., Se 


termină (încheie) semestrul / anul. şi El a încheiat sesiunea de examene cu 


succes.). Dezvoltă sens aspectual în context cu acest tip de substantive şi a se duce 
(S-a dus şi iarna!, Se duce şi vacanţa asta!). ij ati 

3.3.2.2. Verbele de aspect se combină şi cu substantivele care denumesc 
fenomene atmosferice: 

Pe la toacă, s-a hotărât vântul să bată numai dintr-o parte; ploaia a 
contenit; a-nceput ninsoarea mărunțică şi deasă şi s-a pornit crivățul. 
(I. L. Caragiale, În vreme de război). dida. 

Împreună cu verbul aspectual, substantivele meteorologice formează 
structuri bimembre prin care se exprimă începutul, continuitatea sau încheierea 
unui proces în care sunt antrenate forțe ale naturii. Sunt selecţionate în aceste 
contexte verbele de aspect care se asociază şi cu verbele meteorologice: Începe 
vijelia., Furtuna continuă., Ploaia încetează. (compară cu A început să ningă., 
Continuă să plouă. Vezi supra, 3.3.1.1). 

Trăsătura semantică [+Forţă], caracteristică pentru aceste substantive, 
permite asocierea substantivelor meteorologice cu unele verbe de aspect 
selecționate de verbele agentive: Se porneşte vijelia., S-a pus pe ploaie., Ninsoarea 
conteneşte., Vântul se opreşte. ! : 

S-au specializat pentru redarea fenomenelor meteorologice a se lăsa cu sens 
incoativ (Se lasă gerul., Se lasă întunericul.) şi a sta cu sens terminativ (Vântul / 
ploaia / ninsoarea a stat.). 

3.3.2.3. Verbele incoative a apuca, a ajunge, a cuprinde, a lua formează 
structuri ternare împreună cu un substantiv caracterizat prin trăsătura semantică 
[+Personal] şi un substantiv care specifică o stare psihică, o stare fiziologică sau o 
ipostază comportamentală. Enunţurile: O apucă disperarea (lenea, râsul, plânsul)., 
L-a ajuns oboseala., M-a cuprins o tristețe!, M-a luat o durere de cap!, L-a prins o 
răceală. au tiparul sintactic [substi acuzativ — V aspectual — Subst 2 nominativ] 

Intră în acelaşi tipar construcţii ca O bufneşte râsul (plânsul)., L-a 
prins somnul. Alcătuiesc structuri fixe substantivele postverbale râs şi plâns 
în context cu verbele a izbucni şi a bufni (izbucneşte în râs / plâns, bufneşte 


în râs / plâns). 


3.4. Structuri eliptice 


3.4.1. Incoativul a începe, continuativul a continua şi terminativul a termina 
se combină şi cu substantive care exprimă „obiecte delimitabile spaţial” precum 
casă, tablou etc. sau „materii” vin, cafea etc. Structura este ternară, iar cele două 
grupuri nominale prezintă anumite trăsături sintactico-semantice obligatorii. 
Subiectul construcţiei este un pronume sau un substantiv cu trăsătura [+Personal). 
Pe al doilea loc (pe poziţia sintactică de obiect direct sau de obiect prepoziţional) se 
situează un substantiv care prezintă una dintre trăsăturile [-Animat], [+Material], 
[+Unidimensonal)] / [+Bidimensional]: 

El începe o casă, un roman. 

El continuă cartea, budinca. 

Continuaţi (-vă) cafeaua, vă rog! 

El termină tabloul, țigările. 

Terminaţi (-vă) vinul! 

Construcţiile sunt grupări eliptice, „reduceri” ale unor structuri cu verb la 
conjunctiv sau infinitiv. Verbul plin, agentiv, poate fi recuperat cu uşurinţă din 
contextul discursiv sau din configuraţia semantică a substantivului: 

El începe y [să construiască] o casă. 

El începe N [să citească, să scrie, să traducă] un roman. 

El începe N [să bea] vinul. 

EI continuă N [să scrie, să citească, să traducă) cartea. 

EI continuă y [să mănânce, să d ii pă, budinca. 

Continuati N [să beţi] cafeaua, vă rog! 

EI termină N [de pictat) tabloul. 

El termină N [de fumat] ţigările. 

Terminaţi N [de băut] vinul! 


În construcții precum Curtea începe de la al doilea stâlp şi se termină 
la gardul verde., ocurența aspectualelor este acceptată datorită trăsăturii 
semantice - [+Extensie spaţială] a substantivului cu funcţie de subiect. 
Structura este, aşadar, tot eliptică: Curtea începe V [să se desfasoare; să se 
extindă până] la gardul verde. 

În acest sens se cuvine remarcată deosebirea dintre Ne-am început 
drumul cu mare avânt. „Am început să mergem cu mare avânt.” (structura V 
aspectual — substantiv temporal), Au început drumul de abia în toamnă. „Au 
început să construiască drumul de abia în toamnă.” (structură eliptică, de tipul 
celor de mai sus) şi Drumul național începe de la casa Mariei., unde 
substantivul drumul se caracterizează ca „obiect material cu extensie 
spaţială”. 


3.4.2. Aceleaşi verbe aspectuale (a începe, a continua, a termina), precum şi 
a se apuca, apar în context cu substantive care denumesc activităţi, materii sau 
forme de învăţământ. Sunt tot structuri reduse, în care verbele elidate (din sfera 

semantică a lui a învăța sau a practica) sunt implicate în configuraţia semantică a 
substantivelor: 


Matei a începul V [să înveţe, să practice] tenisul de mic. 

Ana a terminat N [ae făcut, de studiat] medicina la treizeci de ani. 

Radu a început N |să studieze, să parcurgă) materia cu puţin înainte de 

SCSTUNC. 

3.4.3. Au o situaţie specială enunţurile de tipul Începe frigul. etc. Ele 
corespund unor structuri alcătuite din verbul a fi şi un substantiv (frig, căldură, 
gălăgie, mizerie etc.) prin care se redă o stare (de obicei ambientală). În context cu 
aspectualele, verbul a fi este elidat, iar construcţiile specifică „debutul” stării, 

„instalarea” ei. Pentru exprimarea semnificației de „proces încheiat” sunt utilizate 
structurile cu afi însoțit i negaţie şi de (semi)adverbul mai (vezi supra, 3.3.1.1): 

E frig. — Începe N să fie] frigul. / Continuă N [să fie) frigul. / Nu mai e frig. 

E gălăgie. = Începe vV [să fie] gălăgie. / Continuă N [să fie] gălăgie. / Nu 

mai e gălăgie. 

3.4.4. Aspectuale a începe, a continua şi a urma apar frecvent în enunţurile 
incidente inserate în textele dialogate (începu el, a continuat el, urmă el). În acest 
caz sunt elidate verbe dicendi (începu să zică, a continuat să povestească), verbe 
care, în astfel de contexte, prezintă un mare grad de proeminenţă şi, prin urmare, 
pot fi restituite cu uşurinţă. 

3.4.5. În enunţuri imperative aspectuale selecţionate de verbele agentive sunt 
folosite fără verbul plin, acesta fiind recuperat prin contextul discursiv şi 
situațional: Începeţi!, Continuă! Termină! Încetează!, Ajunge!. 

3.4.6. Constituie situaţii de elipsă şi următoarele tipuri de construcţii: 

V aspectual €— CU + Substantiv (începe cu două exemple) 
V uspectuat €— Prin + V infinitiv (începe prin a spune) 

Structurile de mai sus sunt rezultatul elipsei unui substantiv temporal: începe 
Y [discursul] cu două exemple; termină N [expunerea] prin a spune. 

Elipsa determinatului verbului de aspect (discursul, expunerea) plasează în 
imediata vecinătate a. verbului unitatea sintactică cu funcție sintactică de 
circumstanţial (prin a spune, cu două exemple). 

Dacă enunţul este imperativ şi verbul este terminativ, pi ali 
construcţiei care are în alcătuire e prepoziția cu este diferită (vezi infra, 3.4.8). 

3.4.7. Verbele de aspect însoțesc și verbe pline cu formă de gerunziu: 

V uspectual O V gerunziu (începe spunând). 

Caracterul contras al gerunziului permite două interpretări: construcţia poate 
primi o citire echivalentă unei structuri alcătuite prin coordonare (începe şi spune) 
sau o citire în care este (re)integrat un verb sau un substantiv temporal (începe 
discursul cu spusele). 

3.4.8. Aspectualele (mai ales terminativele a înceta şi a termina) apar în 
enunţuri de tipul: Încetează cu prostiile?, Termină cu minciunile!, în care prepoziţia 
cu este „desemantizată”. Sunt enunţuri prin care se comunică interdicții, şi — în 
multe cazuri — pol fi echivalate cu structuri negative de felul Nu mai spune prostii! 
(Înc etează să mai spui prostii!) Nu mai spune minciuni! (Încetează să mai spui 


minciuni’). 

semantică a lui a învăța sau a practica) sunt implicate în configurația semantică a 
substantivelor: 

Matei a început N |Să înveţe, să practice] tenisul de mic. 

Ana a terminat N [de făcut, de studiat] medicina la treizeci de ani. 

Radu a început N |să studieze, să parcurgă] materia cu puțin înainte de 

sesiune, 

34.3, Au o situaţie specială enunţurile de tipul Începe frigul. etc. Ele 
corespund unor structuri alcătuite din verbul a fi şi un substantiv (frig, căldură, 
gălăgie, mizerie etc.) prin care se redă o stare (de obicei ambientală). În context cu 
aspectualele, verbul a fi este elidat. iar construcțiile specifică „debutul” stării, 
„instalarea” ei. Pentru exprimarea semnificației de „proces încheiat” sunt utilizate 
structurile cu a fi însoţit de negaţie şi de (semi)adverbul mai (vezi supra, 3.3.1.1): 

E frig. — Incepe y [să fie] frigul. / Continuă N [să fie] frigul. / Nu mai e frig. 

E gălăgie. — Începe N [să fie] gălăgie. / Continuă y [să fie] gălăgie. / Nu 

mai e gălăgie. 


3.4.4. Aspectuale a începe, a continua şi a urma apar frecvent în enunţurile 


incidente inserate în textele dialogate (începu el, a continuat el, urmă el). În acest 
caz sunt elidate verbe dicendi (începu să zică, a continuat să povestească), verbe 
care, în astfel de contexte, prezintă un mare grad de proeminenţă şi, prin urmare, 
pot fi restituite cu uşurinţă. | Gig 

3.4.5. În enunțuri imperative aspectuale selecționate de verbele agentive sunt 
folosite fără verbul plin, acesta fiind recuperat prin contextul discursiv şi 
situațional: Începeți!, Continuă!, Termină!, Încetează!, Ajunge!. | 

3.4.6. Constituie situaţii de elipsă şi următoarele tipuri de construcţii: 

i V aspecwat €— CU + substantiv (începe cu două exemple) 
N n i m prin + V intniniy (începe prin a spune) 

Structurile de mai sus sunt rezultatul elipsei unui substantiv temporal: începe 
N [discursul] cu două exemple; termină N [expunerea] prin a spune. 

Elipsa determinatului verbului de aspect (discursul, expunerea) plasează în 
imediata vecinătate a. verbului unitatea sintactică cu funcţie sintactică de 
circumstanţial (prin a spune, cu două exemple). 

Dacă enunţul este imperativ şi verbul este terminativ, interpretarea 
construcţiei care are în alcătuire prepoziţia cu este diferită (vezi infra, 3.4.8). 

3.4.7, Verbele de aspect însoțesc şi verbe pline cu formă de gerunziu: 

V aspectual %7 V gerunziu (începe spunând). r 

Caracterul contras al gerunziului permite două interpretări: construcția poate 
primi o citire echivalentă unei structuri alcătuite prin coordonare (începe şi spune) 
sau O citire în care este (re)integrat un verb sau un substantiv temporal (începe 
discursul cu spusele). 

3.4.8. Aspectualele (mai ales terminativele a înceta şi a termina) apar în 
enunţuri de tipul: Încerează cu prostiile!, Termină cu minciunile!, în care prepoziția 
cu este „desemantizată”, Sunt enunţuri prin care se comunică interdicții, şi — în 
multe cazuri — pot fi echivalate cu structuri negative de felul Nu mai spune prostii! 
(Încetează să mai spui prostii!), Nu mai spune minciuni! (ucetează să mai spui 


minciuni!). 

NUMĂRUL ȘI PERSOANA 


1. INVENTAR DIE FORME 


Valorile categoriei de număr sunt asociate cu valorile categoriei persoanei 
şi se manifestă paradigmatic (în cadrul opoziţiei singular ~ plural) şi sintagmatic 
(în cadrul fenomenului de acord). 


1.1. Manifestarea paradigmatică a categoriei gramaticale de număr 


Manifestarea paradigmatică a opoziţiei de număr — singular ~ plural — 
priveşte două mijloace gramaticale: formele flexionare sintetice redau informația 
de număr (şi de persoană) prin desinenfe, formele flexionare analitice exprimă 
aceste informaţii prin afixul mobil / liber al structurii lor (aşa-numitul „verb auxiliar”). 

În paradigma verbului românesc se înregistrează anumite fenomene de 
omonimie: aşa se întâmplă, de pildă, între anumite zone ale prezentului indicativ şi 
unele forme de imperativ sau de conjunctiv prezent (vezi infra, 1.1.1.1); de 
asemenea, prezumtivul perfect prezintă forme omonime cu viitorul indicativ, cu 
subjonctivul şi condiţionalul perfect (vezi Modurile personale, 4.1, 5.1, 6.1). 

1.1.1. În cazul verbelor regulate, prezentul indicativ, perfectul simplu, 
mai-mult-ca-perfectul, imperfectul, conjunctivul prezent şi imperativul se 
diferenţiază formal printr-o combinaţie de flective ataşate radicalului. Desinențele 
(purtătoare ale informaţiilor de număr şi de persoană) ocupă ultimul loc în structura 
morfematică a formei verbale, fiind precedate de sufix (purtător al informaţiei de 
mod şi de timp). Condiţionate fonetic, alternanțele fonologice apar ca indici 
suplimentari de număr şi de persoană. Alternanţele pot afecta radicalul verbal 
(cobor-Ø, dar cobor-i ~ coboar-ă; pot-Ø, dar po-ţi ~ poar-e; să merg-Ø, dar 
să merg-i ~ să mearg-ă) sau sufixul: povestesc ~ povesteşt-i; lucrez-Ø ~ lucreaz-ă 
(vezi Diversificare flexionară. Clasificarea verbelor după criteriul flexiunii). 

1.1.1.1. În ce priveşte formele sintetice ale verbului românesc se remarcă 
existenţa unor serii de omonimii între forme din paradigma prezentului indicativ şi 
forme din paradigma altor moduri. 

Astfel, imperativul prezintă secvențe fonice identice cu prezentul indicativ. 
Ceea ce diferenţiază cele două serii de forme flexionare este prezența accentului 
frastic („accentul în context obligatoriu” şi conturul intonațional), component 
suprasegmental caracteristic pentru structura morfematică a imperativului. La nivel 
segmental, formele de plural ale imperativului, aşadar formele de persoana 5 
(afirmativ şi negativ), sunt identice cu formele de persoana 5 ale indicativului 
prezent: [voi] (nu) căutați = (nu) căutați |voi]!; [voi] (nu) lucrati = (nu) lucraţi 
[voi]!; [voi] (nu) ieşiţi = (nu) ieşiri [voi]!, [voi] (nu) coborâri = (nu) coborâri 
[voi]?; [voi] (nu) hotărâți = (nu) hotărâri [voi]. | 

În cazul formelor afirmative de singular, există două tipuri de omonimii. 
Prima, persoana 2 imperativ = persoana 2 indicativ prezent, priveşte verbele cu 
infinitivul în -ea, în -e şi în -i cu sufix de prezent /øØ/: [ru] apari = apari [tu]!; [tu] 
treci = treci [a]; [tu] ieşi = ieşi [ru]/. A doua omonimie — persoana 2 imperativ = 
persoana 3 indicativ — apare la verbele cu infinitivul în -g, în -i (cu sufix pozitiv) şi 

cele în -£: [el] caută = caută [tu]?; [el] lucrează = lucrează [tu]!; [el] iubeşte = 
iubeşte [ru]; [el] coboară = coboară [tu]?; [el] hotărăşte = hotărăşte [tu]!. 


Imperativul negativ singular asociază adverbul de negaţie cu 
segmente fonematice identice cu infinitivul: a căuta = nu căuta [tu]!; a lucra 
= nu lucra [tu]!; a apărea = hu apărea [tu]! etc. (vezi Modurile personale, 
5.1). 


Şi formele de conjunctiv prezent sunt omonime. cu formele de prezent 
indicativ cu o singură diferență care apare la persoana 3. Verbele care au la 
indicativ prezent desinenţa -ă au la conjunctiv desinenţa -e: cântă, dar să cânte; 
creează, dar să creeze. Verbele care au la indicativ prezent desinenţa -e, prezintă la 


conjunctiv desinenţa -ă: râde, dar să râdă; trece, dar să treacă; priveşte, dar să 


privească etc. : 
În cazul unor verbe cu infinitivul în -i ca a sui, a contribui, a constitui, 
a înghesui etc., condiţionarea fonetică impune identitatea formelor de 
persoana 3 indicativ prezent cu cele de persoana 3, 6 conjunctiv prezent: [el] 
suie = [el, ei] să suie; [el] constituie = [el, ei] să constituie; [el] contribuie = 
[el, ei] să contribuie etc. (vezi infra, 1.1.1.2; Modurile personale, 6.1; 
Diversificare flexionară. Clasificarea verbelor după criteriul flexiunii ). 


1.1.1.2. Ca o consecinţă a existenţei formelor omonime menţionate, pentru 
paradigma verbală sunt reprezentative desinențele de prezent indicativ, desinențele 
de perfect simplu, desinenţele de mai-mult-ca-perfect şi desinenţele de imperfect. 

În cele ce urmează se vor înfățișa aspectele importante privitoare la numărul 
desinențelor asociate fiecărei valori (de persoană şi de număr), la omonimiile tipice 
pentru fiecare serie în parte şi implicit, la tipul de opoziții — constante sau 
neutralizate (suprimabile) — caracteristice formelor verbale sintetice. 

(a) Prezentul indicativ prezintă numeroase desinențe în zona singularului: 

— pentru persoana | (I singular) desinenţele sunt: -Ø caut [caut]; -u [u] afl-u 

[aflu]; -u [ù] scri-u [scriu]; -i [i] speri-i [sperii]. 


Dintre acestea, desinenţa specifică de pers.1 este -Q. Celelalte (-u 
[-u], -u [-ă] şi -i [-i]) pot fi considerate realizări fonetice determinate 
existența radicalului vocalic (vezi Timpul, 2.1; Diversificare flexionară. 
Clasificarea verbelor după criteriul flexiunii). 


— pentru persoana 2 desinenţa este -i, cu realizările: [] cauţ-i [cauţi ]; [i] 
umbl-i [umbli]; [i] speri-i [sperii]. 

În legătură cu posibilitatea altei segmentării morfematice a verbelor de 
tipul a tăia, a apropia sau a deochea, segmentare prin care s-ar ajunge la 
detaşarea desinenței -Ø pentru persoana 2 şi consecințele acestei 
segmentări, vezi Diversificare flexionară, Clasificarea verbelor după 
criteriul flexiunii). 


— pentru persoana 3 desinenţele sunt: 

—ă cu realizările: [ă] afl-ă [află]; coboar-ă [coboară]; [ŭă] plou-ă [plowă]; 
[ie]: speri-e [speriie]; 

— e cu realizările:[e] vin-e [vine] şi [ie] scrie-e [scrie]. 


În sfera pluralului există câte o desinență pentru persoanele 4 şi 5: 

— pentru persoana 4 desinenţa este -m (căută-m, află-m, scrie-m, sperie-m 
etc.); 

cpana persoana 5 desinenţa este -ți [t] (căuta-ți [căutaţi], afla- -ți [aflat], 
scrie-ți [scrieți ] etc.). 

Valoarea de persoana 6 se exprimă osii forme omonime ce caracterizează 
verbele regulate ale limbii române (vezi supra, 1.1.1.1; Diversificare flexionară. 
Clasificarea verbelor după criteriul flexiunii). 

Astfel, 

— forma de persoana 6 este identică cu persoana 1, la verbele cu infinitivul în 
-ea, e, -i şi în - (cu sufix pozitiv): [eu, ei] apar-f, [eu, ei] vin-Ø, [eu, ei] ies-Ø, 
[eu, ei] iubesc-Ø, [eu, ei] hotărăsc-A. 

— forma de persoana 6 este omonimă cu forma de persoana 3 la verbele cu 
infinitivul. în -æ ([el, ei] caut-ă), la cele cu infinitivul în -î şi sufix /Ø/ ([el, ei] 
coboar-ă), precum şi la unele verbe cu infinitivul în -i ([el, ei] acoper-ă.) 

La aceste omonimii comune, generale, se adaugă omonimia 6 = 3 care apare 
ca urmare a unei condiţionări fonetice, la verbe cu infinitivul în -i şi radical vocalic, 
de tipul a atribui, a contribui, a sui etc: (el, ei] atribui-e [atribuie], [el, ei] 
contribui-e [contribuie], [el, ei] sui-e [suie] etc. (vezi Diversificare flexionară. 
Clasificarea verbelor după criteriul flexiunii). 

În concluzie, paradigma prezentului indicativ este alcătuită din cinci forme 
diferite. Dintre acestea, prezintă câte o unică desinență şi nu sunt afectate de 
fenomenul de omonimie formele pentru persoanele 4 şi 5, care au desinenţele -m 
şi, respectiv, «i. Prin urmare, la prezentul indicativ există anumite opoziții 
constante de persoană în paradigma de singular, şi respectiv, de plural: pers. 1 # 
pers. 2 7 pers. 3 (ar/ari/ară etc.) ; pers. 4 4 pers. 5 # pers. 6 (arăm / araţi / ară 
etc.). 

Opoziţiile de număr sunt constante doar în zona persoanelor 2 şi 5: [ru] 
umbl-i (2) = [voi] umbla-ţi (5). 

În celelalte zone ale paradigmei de prezent indicativ opoziţiile de număr sunt 
suprimabile: (x) în zona persoanelor 3 şi 6: [el, ei] cânr-ă, [el, ei] umbl-ă (3 = 6) şi 
(y) în zona persoanelor 1 şi 6: [eu, ei] trec-Ø, [el, ei] povestesc-Ø (1 = 6). 

In limba română există graiuri care prezintă mai multe omonimii, 
ncacceptate în limba literară. Astfel, în graiul muntenesc forma de persoana 6 
este omonimă cu forma de persoana 3 şi în cazul verbelor în -e sau a celor în 

[el, ei] cade, el, ei] zice, [el, ei] face, [el, ei] vorbeşte. În graiul 
moldovenesc se foloseşte forma [el, ei] iese. 


(b) Imperfectul prezintă câte o singură desinenţă pentru fiecare persoană: 

— pentru persoana 1l desinenţa este -m: a/la-m, cobora-m, acoperea-m, 
tăcea-m, prindea-m etc.; 

— pentru persoana 2 desinenţa este -i, [i]: afla-i [aflai), cobora-i [coborai], 
acoperea-i |acopertai), tăcea-i |tătai], prindea-i |pridăai] etc.; 

— pentru persoana 3 desinenţa este -Ø: afla-Ø, cobora-f, acoperea-Ø, tăcea-f, 
prindea-f etc.; 

— pentru persoana 4 desinenţa este .-m: afla-m, cobora-m, acoperea-m, 
tăcea-m, prindea-m etc.; 

— pentru persoana 5 desinenţa este ţi [f]: afla-ți [aflați], cobora-ţi [coboraţi], 
acoperea-ţi Lacoper čaț'], tăcea-ți [tăčať], prindea-ți [prinděaț'] etc.; 

— pentru persoana ó desinenţa este -u [ù]: afla- u [aflaŭ], cobora-u [coboraŭ], 
acoperea-u [acoperčaŭ], tăcea-u [tăčaŭ], prindea-u [priděaŭ] etc. 

Din cele înfăţişate mai sus se poate observa, pe de o parte, că paradigma 
imperfectului prezintă opoziții constante de număr în două zone. Prima opoziție 
apare: între formele de persoana 2 şi 5: [tu] umbla-i ~ [voi] umbla-ți. A doua 
opoziţie se realizează între formele de persoana 3 şi 6: [el] umbla-Ø ~ [ei] umbla-u. 

Pe de altă parte, se remarcă faptul că în această paradigmă există o omonimie 
desinenţială: persoanele 1 şi 4 prezintă aceeaşi desinenţă (-m). În această situaţie 
opoziția de număr este suprimabilă. 

(c) În ce priveşte elementul desinenţial, formele de perfect simplu şi cele de 
mai-mult-ca-perfect se aseamănă prin faptul că în structura morfematică se pot 
detaşa două desinențe. Cele două timpuri se deosebesc formal doar la persoana 1, 
unde pentru perfectul simplu desinenţele sunt Ø + i (cânta-Ø+i [cântai]), iar pentru 
mai-mult-ca-perfect desinenţele sunt Ø + m (cântase-Ø+m). 

În restul paradigmei desinenţele se repartizează după cum urmează: 

— pentru persoana 2: -Ø + şi [şi] (perfect simplu: cânta-Ø+şi [cântaşi], mai- 
mult-ca-perfect: cântase-Ø+şi [cântaseş!]); 

— pentru persoana 3: - + Ø (perfect simplu: cântă- +0, mai-mult-ca- 
perfect: cântase-Ø+øØ etc.); 

Interpretarea terminaţiei -ă (din cântă) şi a lui -a- (din cântase) ca 
sufixe şi nu ca desinenţe se poale justifica pe de o parte, prin prezenţa 
componentului suprasegmental (ele „poartă” accentul), fapt caracteristic 
sufixelor şi nu desinenţelor, şi, pe de altă parte, prin corelaţii la nivelul 
sistemului formelor verbale, în care desinenţa pentru persoana 3 este -Ø. 


— pentru persoana 4: -ră + m (perfect simplu: cânta-ră+m, mai-mult-ca- 


perfect: cântase-ră+m ); 


471 


CE Scanned with OKEN Scanner 


— pentru persoana 5: -ră + ţi [d] (perfect simplu: cânta-ră+ţi [cântarăţi), 
mai-mult-ca-perfect: cântase-ră+ţi [cântaserăţ']) ; 

— pentru persoana 6: -ră + Ø (perfect simplu: cânta-ră+f, mai-mult-ca- 
perfect: cântase-ră+0). 


Justificarea existenţei elementului desinenţial alcătuit din două 
componente are în vedere două argumente. 

Primul se referă la situația formelor de plural (persoana 4 şi 5), unde 
flectivul prezintă un segment iniţial comun -ră- şi un segment final (-r, -ţi) 
care apare şi în structura morfematică a altor timpuri (vezi, de pildă, formele 
de prezent pricepe-m, pricepe-ţi sau de imperfect pricepea-m, pricepea-ţi). 
Această primă constatare impune detașarea unei desinenţe -f, pentru pers. 3 
(comp. pers. 3 prez. indic. pricepe-(9). Aşadar, pentru plural, desinenţele 
sunt: -ră+m, -ră+ţi şi -ră+Q. | 

Al doilea argument are în vedere uzul. Mai ales în cazul mai-mult-ca- 
perfectului, formele cu -ră- intră în variaţie liberă cu cele fără -ră-: [noi] 
pricepuserăm, dar şi [noi] procepusem, [voi] pricepuserăți, dar şi [voi] 
pricepuseţi, [ei] pricepuseră, dar şi [ei] pricepuse. 

Cele două observaţii permit disocierea componentului desinenţial de 
plural în două elemente ră+m, ră+ţi şi, respectiv, ră+(. În acelaşi timp, 
aceste observaţii conduc la concluzia că, în cazul formelor de perfect simplu 
şi de mai-mult-ca-perfect, categoria numărului se manifestă prin două 
componente desinenţiale: în zona pluralului la pers. 4 şi 5 ambele sunt 
realizate pozitiv, iar la pers. 6 ultima desinenţă este -Ø; în zona singularului 
(persoanele 1, 2, 3), primul component desinenţial este -Ø, iar la doilea este 
realizat pozitiv la persoanele 1 şi 2. La pers. 3 ambele componente sunt -Ø. 


Perfectul simplu şi mai-mult-ca-perfectul nu sunt afectate de fenomenul 
omonimiei, astfel încât toate opozițiile de număr şi de persoană sunt constante. 

În concluzie, în zona pluralului există desinenţe comune întregii paradigme 
verbale: -m, pentru persoana 4, şi -ți [ţ], pentru persoana 5, ambele precedate la 
perfectul simplu şi la mai-mult-ca-perfect de desinenţa -ră. 

1.1.2. Formele flexionare analitice (perfectul compus şi. viitorul 
indicativului, condiţionalul şi prezumtivul) exprimă informaţiile de persoană şi de 
număr prin variațiile afixului mobil / liber. Sistemul de omonimii între diferite zone 
ale paradigmei verbale funcţionează şi în cazul acestor forme. Prezumtivul prezent 
prezintă o situaţie specială: el prezintă forme omonime cu subjonctivul 
(conjunctivul), condiţionalul, şi viitorul. 

Astfel doar trei serii de afixe mobile sunt relevante pentru exprimarea 
persoanei și a numărului: afixele pentru perfectul compus, afixele pentru viitor şi 
afixele pentru conditional. 

l Perfectul compus prezintă o singură serie de afixe mobile / libere pentru 
exprimarea semnificațiilor de persoană şi număr: 

— pentru persoana 1; am lucrat; 

— pentru persoana 2: ai lucrat; 

— pentru persoana 3: a lucrat; 

— pentru persoana 4: am lucrat; 
— pentru persoana 5: ați lucrat; 
— pentru persoana 6: au lucrat. 


Există variante regionale pentru afixul mobil de pers. 3 şi 6, de felul 
[el] o făcut / au făcut sau [ei] or făcut, [ei] o făcut sau [ei] a făcut, variante 
ncacceptate de aspectul normat al limbii române actuale. De asemenea, nu 
sunt acceptate variantele în care, la plural, al doilea component al perfectului 
compus primeşte la toate persoanele terminația -(ă)ră: [noi] am facutără, 
[voi] ați făcutără, [ei] au făcutără. 


Viitorul prezintă următoarele serii de afixe pentru exprimarea semnificaţiilor 
de persoană şi număr: 

— pentru persoana 1: poi / oi căuta; 

— pentru persoana 2: vei / ăi (ei, -i, îi) căuta; 

— pentru persoana 3: va / o /a căuta; 

— pentru persoana 4: vom / om căuta; 

— pentru persoana 5: veţi / ăți (eţi, îţi, oti) căuta; 

— pentru persoana 6: vor / or căuta. 


Condiţionalul prezintă o singură serie de afixe purtătoare de semnificaţii 
referitoare la persoană şi număr: 

— pentru persoana |: aş cânta; 

— pentru persoana 2: ai cânta; 

— pentru persoana 3: ar cânta; 

— pentru persoana 4: am cânta; 

— pentru persoana 5: ași cânta; 

— pentru persoana 6: ar cânta. 


Formele analitice realizează opoziții de persoană constante în interiorul 
fiecărei valori de număr (vezi pentru singular: [eu) am venit ~ [tu] ai venit ~ [el] a 
venit; [eu] voi veni ~ [tu] vei veni ~ [el] va veni; [eu] aş veni ~ [tu] ai veni ~ [el] ar 
veni şi pentru plural: [noi] am venit ~ [voi] azi venit ~ [ei] au venit; [noi] vom veni 
~ [voi] veţi veni ~ [ei] vor veni; [noi] am veni ~ [voi] ați veni ~ [ei] ar veni. 

La fel ca şi în cazul formelor sintetice, şi la formele analitice (compuse) se 
remarcă existența unor omonimii care afectează o anumită zonă a paradigmei 
verbale. Astfel, la perfectul compus persoana 1 = persoana 4: [eu, noi] am cântat. 
La condiţional persoana 3 = persoana 6: [el, ei] ar cânta. 

In consecință, în cadrul paradigmei perfectului compus opozițiile de număr 
constante sunt: 2 ~ 5 ([tu] ai cântat ~ [voi] ași cântar) şi 3 ~ 6 (lel] a cântat ~ [ei] 
au cântat). La condiţional există următoarele opoziții de număr constante: 2 ~ 5 
(ltu) ai cânta ~ [voi] ați cânta) şi 1 ~ 4 ([eu] aş cânta ~ [noi] am cânta). 

Fenomenul de omonimie are drept consecință neutralizarea opoziţiilor de 
număr între persoanele 1 şi 4 pentru perfectul compus şi între persoanele a 3 și 6 
pentru condiţional. 

Viitorul, care prezintă o varietate de afixe mobile, nu este afectat fenomenul 
de omonimie. Prin urmare, la viitor opozițiile de persoană şi de număr sunt în 
totalitate constante. 


Diversitatea desinenţelor, varietatea afixelor mobile, numărul redus de 
omonimii şi caracterul sistematic ul acestora permit utilizarea formelor 
verbale flexionare în contexte în care subiectul nu este exprimat. În limba 
română pronumele personale cu funcţie de subiect apar numai în situaţii 
speciale (enunţuri contrastive precum N-am cerut-o noi, ci a adus-o ea din 
proprie iniţiativă. sau în contexte marcate emfatic Tu ai cerut-o!). 


1.2. Manifestarea sintagmatică a categoriei gramaticale de număr 


Manifestarea sintagmatică a numărului priveşte modul de realizare a 
acordului între subiect şi verbul cu funcţie de predicat. În limba română acordul 
este — în general — formal (gramatical); se înregistrează însă şi fenomene de acord 
notional („după înţeles”) sau de acord prin atracţie, considerate, în anumite situaţii, 
variante acceptate de limba literară (vezi II, Grupul verbal, Acordul dintre 
subiect şi predicat). 


2. SEMNIFICAȚIA CATEGORIEI GRAMATICALE A PERSOANEI 


În cazul verbului, persoana apare ca o consecință a unor caracteristici 
semantico-referenţiale definitorii ale acestei părţi de vorbire: verbul, împreună cu 
actanţii săi, redă o situație (acțiune, eveniment, stare) în care sunt angrenați 
participanţi (Agent, Pacient, Experimentator, Beneficiar etc.) şi simultan, poate 
evoca situația de comunicare, adică interacțiunea verbală care presupune existența 
a doi protagonişti şi anume, locutorul (vorbitorul) şi alocutorul (adresantul). 

Valorile categoriei — analoge cu cele ale pronumelui personal — constituie 
un reflex al raporturilor stabilite între participanţii la situaţia comunicată şi 
protagoniştii actului de comunicare (interlocutorii). Participantul „principal” al 
acțiunii, evenimentului sau stării poate fi identic cu unul din cei doi poli ai 
comunicării (protagoniștii comunicării, interlocutoii) sau poate fi situat în afara 
actului enunțării. Trăsătura semantică [participant la situaţia comunicată = 
protagonist la actul de enunţare] disociază primele două persoane, pe de o parte, şi 
persoana a treia, pe de altă parte. Identitatea cu locutorul sau cu alocutorul distinge 
între primele două persoane: persoana | indică coincidenţa participantului cu 
vorbitorul (locutorul), iar persoana 2 identifică participantul cu adresantul 
(alocutorul). Persoana 3 se defineşte negativ, prin nonidentitatea cu interlocutorii 
(protagoniştii actului de enunţare). 


Semnificaţia intrinsecă a formelor de persoană poate fi reprezentate 


prin următoarele trăsături: persoana 1 [+locutor], [-alocutor]; persoana 2 
[-locutor], [+alocutor); persoana 3 [-locutor], [-alocutor] (vezi infra, 3) 

Valorile categoriei persoanei se realizează numai în cadrul grupului 
predicatului: verbul (predicat) se acordă cu subiectul, adică „primeşte” de la subiect 
informaţia gramaticală de persoană. 

Verbul ia forma de persoana 1 sau 2, dacă subiectul prezintă trăsăturile 
semantice [+ Animat], [+ Uman]. Numai aceste trăsături fac posibilă identificarea 
participanţilor la situația comunicată cu protagoniştii actului de enunțare. De aceea 
sunt subiecte pentru formele de persoana 1 şi 2 numai pronumele personale 
corespondente. Acestea proiectează în matricea verbului trăsăturile [+locutor, 
- alocutor] sau [- locutor, +alocutor]. 

Subiectul unui verb la persoana 3 poate fi un substantiv (Băiatul aleargă., 
Femeia citeşte., Pisica miaună., Pasărea ciripeşte., Soarele apune., Avionul 
decolează., Prietenia constă în încredere.), un pronume personal de persoana 3 (EI 
aleargă (el = băiatul), Ea citeşte. (ea = femeia), Ea miaună. (ea = pisica), El 
apune (el = soarele)) sau alte pronume (Maşina mea este scumpă, a Marei costă 
mai puțin., Cine citeşte?, Ce te-a apucat?, Nu vedea cine a venit., Nu ştia ce îl 
interesează în mod deosebit., Acesta (acela, celălalt) aleargă., Aceasta (aceea, 
cealaltă) ciripeşte., Oricine citeşte., Fiecare trăieşte cum îi place., Ceva s-a spart., 
Nimeni nu citeşte., Nimic nu contează pentru el.). De asemenea, subiectul unui 
verb cu forma de persoana 3 poate fi o propoziţie relativă care stă în locul 
substantivelor omul sau persoana (Cine se scoală de dimineaţă departe ajunge.) 
sau o propoziţie conjuncţională care stă în locul substantivului faptul (Mă preocupă 
(faptul) că nu e atent., Reiese că ai greşit.). 

În toate situaţiile înfăţişate mai sus substantivul şi substitutele sale 
„Imprimă” predicatului informaţia [- locutor, — alocutor]. 

Formele verbale de persoana 3 sunt folosite şi în enunţuri cu subiect 
nedeterminat ca în Spune la radio., Sună la uşă., cu subiect suprimat prin 
mecanisme de „impersonalizare” ca în Se pleacă mâine., precum şi în cazurile în 
care verbele nu acceptă subiect ca în Plouă., Nu-mi pasă de nimic. 

Astfel forma de persoana 3 este forma prin care verbul realizează funcția sa 
principală, aceea de a comunica despre fiinţe, „lucruri” şi „fapte”. Orice verb are 
forme de persoana 3, aşadar orice verb prezintă forme flexionare în raport cu 
categoria persoanei. Sunt personale formele de indicativ, conditional, prezumtiv, 
conjunctiv şi imperativ, care se modifică, realizând acordul cu subiectul. Sunt 
nepersonale formele de infinitiv, supin, participiu şi gerunziu care, deşi acceptă 
contexte de subiect, nu se modifică în funcţie de persoana (şi numărul) acestuia 
(vezi Forme verbale nepersonale). 

Formal, valorile şi opoziţiile de persoană se exprimă solidar cu cele de 
număr, prin desinenţe la formele sintetice sau, la formele analitice, prin variaţia 
elementului mobil (vezi infra, 3). Rămân în afara opoziţiilor de persoană verbele 
care, prin configuraţia semantico-lexicală, evocă o situaţie (stare ambientală) ce nu 
implică participanţi ca plouă, ninge, burnifează etc. precum şi unele verbe care 
redau stări psihice ca a-i păsa, a (i) se uri, a conveni etc. Toate aceste verbe nu 
acceptă subiect (vezi Clase sintactice şi sintactico-semantice de verbe). 


475 


CE Scanned with OKEN Scanner 


“Când este necesară, referirea la persoană se realizează prin 
componentul aflat în poziţia sintactică de obiect indirect (Imi convine să nu 
vină., Nu-ţi pasă că n-ai câştigat., I s-a urât să aştepte.) 


Capacitatea de a realiza opoziţiile de persoană nu este comună tuturor 
verbelor. Posibilitatea de a manifesta forme pentru toate cele şase persoane depinde 
de configurația semantică a verbului. Conţinutul semantic al verbului este 
răspunzător de selecţia în poziția de subiect a pronumelor personale de persoana 1 
sau 2. De asemenea, configuraţia semantică a verbului dirijează selecţia tipului de 
substantiv care poate funcționa ca subiect. 

Realizează opoziţiile de persoană numai verbele care evocă situaţii ce pot fi 
asociate fiinţelor umane (a alerga, a avea, a fi, a merge etc.). Acestea acceptă ca 
subiect atât un substantiv [+ Uman], o propoziţie relativă substituibilă cu 
substantivele persoana sau omul, cât şi un pronume personal de persoana 1 sau de 
persoana 2 (băiatul aleargă ~ eu alerg ~ tu alergi; el are ~ eu am ~ tu ai, el este ~ 
eu sunt ~ tu eşti, fetița merge ~ eu merg ~ tu mergi). Verbele de acest fel prezintă 
toate formele flexionare în raport de categoria persoanei, adică sunt verbe cu 
flexiune completă de persoană — verbe is Atid dia gal sau 
„tripersonale” . 

Sunt defective de persoana 1, 4 şi 2, 5 verbele care redau stări şi evenimente 
ce nu se află „sub controlul” unei fiinţe umane, sau acțiuni ce'nu sunt provocate de 
un participant [+ Uman]; acestea nu selectează ca subiect pronumele eu, tu, noi, 
voi. Pentru că prezintă numai forme pentru persoanele 3 şi 6 aceste verbe se 
numesc unipersonale. Configuraţia semantică a verbelor unipersonale impune mai 
departe selecţia subiectului. Unele (a adulmeca, a cotcodăci, a croncăni, a grohăi, 
a guița, a lătra, a mieuna, a mârâi etc.) selectează subiect [+Animat] [- Uman] 
(Câinele adulmecă., Pisica miaună.). Altele (a adia, a apune, a ateriza, a bubui, a 
coincide, a curge, a izvori, etc.) selectează subiect [- Animat] (Soarele apune., 
Părerea mea coincide cu ideea ta.). l 


În anumite împrejurări discursive, unele verbe defective (maì frecvent 
cele care redau procese referitoare la ființe nonumane) realizează forme de 
persoana 1, 4 şi 2, 5 ca urmare a unei extensii metaforice. În acest caz 
verbele sunt „recategorizate” plasându-se în grupa verbelor cu flexiune 
completă de persoană. Compară: Câinele latră. (unipersonal). cu Ce tot latri 
degeaba? (verb cu flexiune completă de persoană): Apa se prelingea pe 
perete. (unipersonal) cu Ioana se prelingea pe lângă perete ca o umbră. (verb 
cu flexiune completă de persoană). 


Verbe cu un conținut semantic abstract impun un subiect ce poate fi 
subsumat “substantivului faptul, adică acceptă în poziția de subiect propoziţia 
conjuncțională sau formele verbale nepersonale: Ajunge că m-a supărat., Merită 


să încerci / a încerca., Îi place să călătorească, Rămâne să mai vedem / a mai 
vedea., Reiese că ai înţeles. 

În funcţie de tipul de subiect selecționat verbele se grupează în verbe 
sintactic personale şi verbe impersonale. Verbele sintactic personale selectează 
subiect [+ Animat, + Uman] (a alerga, a avea etc., a adulmeca etc.), o propoziţie 
relativă echivalentă cu un nume [+ Animat] (precum Cine are bani poate cumpăra 
orice.) sau un subiect [~ Animat] (a adia, a apune, a ateriza etc.). În schimb, 
aceste verbe nu acceptă subiect realizat prin propoziţia conjuncţională sau prin 
forme verbale nepersonale. Verbele impersonale exclud prezența subiectului (a 
ninge, a păsa etc.) sau impun selecţia unui subiect de tipul faptul, prin urmare 
propoziţia conjuncţională sau echivalentele ei (vezi Clase sintactice şi sintactico- 
semantice de verbe). 


3. SEMNIFICAȚIA CATEGORIEI GRAMATICALE A NUMĂRULUI 


Categoria numărului —; manifestată flexionar — apare numai în cadrul 
grupului predicatului, unde verbul „copiază”, împreună cu persoana, şi numărul 
subiectului său. | , 

Semnificațiile categoriei numărului privesc nu procesul, ci participantul sau 
participanţii la situaţia comunicată şi sunt neomogene, întrucât subiectul poate fi 
sau substantiv sau pronume personal (vezi supra, 2). Realizează valorile singular ~ 
plural verbele cu flexiune completă şi unele verbe defective sintactic personale. 
Rămân în afara acestei opoziții acele verbe impersonale care nu au decât forme de 
singular. Opoziția singular ~ plural se descrie ca: unicitate (un singur participant 


„principa!” al procesului) ~ pluralitate (mai mulţi participanţi „principali” ai procesului). 


Verbul realizează distincţia semantică unitate / pluralitate referitoare 
la proces doar ca opoziţie aspectuală şi o manifestă contextual sau lexical: 
Te-a căutat ieri. / Te-a căutat ieri de două ori., A citit cartea. / A recitit 
cartea. (vezi Categoria aspectului). Numai în această împrejurare prin 
forma verbală se disociază între un proces şi mai multe procese, aşa cum prin 
forma substantivului se disociază între un „obiect” şi mai multe „obiecte”. 


Asociată cu formele de persoana 1, 4 sau 2, 5 opoziţia de număr are 
semnificaţia de bază a pronumelui personal (vezi Pronumele personal). 
Singularul redă o situaţie ce implică un participant identic cu unul dintre 
protagoniștii actului de enunțare, având următoarele trăsături: persoana | 
[+ locutor, — alocutor] ([eu] vorbesc), persoana 2 [- locutor, + alocutor] ([24] 
vorbeşti). Pluralul formelor de persoana 4 şi 5 evocă situaţii la care participă o 
colectivitate de indivizi (noi = eu + tu, sau eu + alții, voi'= tu + tu sau tu + alții), 
dar nu exprimă faptul că toți indivizii care formează colectivitatea au calitatea de 
protagonişti ai actului de comunicare: vorbim redă o situaţie în care numai unul 
dintre membrii mulţimii implicate în acţiune are trăsăturile [+locutor, -alocutor]; 
vorbii redă o situaţie în care cel puţin un participant este şi protagonistul actului de 
comunicare definit ca [-locutor, +alocutor]. 


477 


CE Scanned with OKEN Scanner 


4. VALORI DISCURSIVE ALE PERSOANEI ȘI ALE NUMĂRULUI 


Din motive care ţin de intenţiile vorbitorului, formele verbale flexionare 
capătă anumite valori discursive prin care se produce, în fapt, neutralizarea 
opoziţiilor de persoană şi de număr. 


4.1. Semnificaţii discursive în zona singularului 


În zona singularului utilizarea noncanonică a formelor afectează numai 
valorile de persoană. 

Formele de persoana 1 se folosesc în locul formelor de persoana 2, 
reflectând intenţia locutorului de a se identifica cu adresantul: 

[Mama către copil, stăpâna către pisoi sau către căţel:] 

Eu sunt cuminte şi frumos! ( = „Tu eşti cuminte şi frumos."”) 

De asemenea formele de persoana 1 sunt utilizate în locul formelor de 
persoana 3. Se exprimă astfel dorința protagonistului vorbitor (a locutorului) de a 
se identifica cu acel participant la procesul comunicat neimplicat în actul de 
enunţare, dar prezent în situaţia de comunicare: 

[Mama se adresează unui alocutor. referindu-se la copil aflat de față la 
discuţie]: í 

Dar eu sunt fetiță bună şi mănânc tot, nu-i aşa ? (= „Dar ea e fetiță bună şi 
mănâncă tot.”) 

Formele de persoana 2 sunt utilizate în locul formelor de persoana 3 sau 6; 
modificarea semnificației formei verbale se realizează — de obicei — prin 
schimbarea modului: imperativul „ia locul” indicativului (vezi Modurile 
personale, 5.3.2): 

Și după ce i-au luat văzul, trage-i [= i-au tras), pumni, palme, şi pe urmă care 
cu ce apucă. (1. L. Caragiale, Două loturi) 

Formele de persoana 3 se folosesc în locul formei de persoana 1, reflectând 
dorința vorbitorului de a se disocia de statutul de locutor şi de a asigura o „privire 
din afară” a situaţiei de comunicare: 

[Mama către copil:] Mama îţi va da imediat mâncare! (= „Eu îţi voi da 
imediat mâncare!”). 

[Radu către Andreea:] Lasă, fără, că-ți arată el, Radu, distracții! (, Lasă, fată, 
că-ți arăt eu distracţii!) 

Aceleaşi forme se pot utiliza cu la iai, proprie persoanei 2: 

Mai merge la Zambilica, băiatul? (|. L. Caragiale, Bubico) 

(= „Mai mergi la Zambilica ?”) 


4.2, Semnilicaţii discursive în zona pluralului 


Formele din zona pluralului sunt utilizate pentru a exprima semnificaţii de 
persoană din sfera singularului. Valorile discursive ale formelor de plural 
afectează atât opoziţiile de persoană, cât şi opoziţiile de număr. Formele de 
persoana 4 şi 5 realizează valori discursive diverse, cunoscute sub denumirile de 
pluralul autorului (şi al oratorului), pluralul solidarității, pluralul implicării, 

pluralul autorităţii, pluralul modestiei. pluralul cititorului, pluralul colectivităţii 
(vezi Pronumele personal propriu-zis, 4.2). Semnificațiile sunt însă complexe şi 
uneori, divergente: valorile discursive acoperă informaţii ca [+ locutor] sau [+ 
alocutor] amplificat, ca [+locutor] diminuat sau ca [- locutor, + alocutor] 
generalizat. 

4.2.1. Formele de persoana 4 se utilizează cu valoarea oricărei persoane din 
sfera singularului. În locul persoanei 1 redau ori o amplificare a eu-lui, cu valoarea 
de „plural al autorităţii” (Noi, Ştefan — Voievod poruncim...), ori, dimpotrivă, o 
atenuare a eu-lui, cu valoarea de „plural al modestiei” (Să vedem ce fac mai 
departe.) de „plural al autorului” (Ne propunem să înfăţişăm în cele ce 
urmează...) şi al „oratorului” (Vom demonstra că inculpatul...) sau de „plural al 
colectivităţii” (Aici (noi) aşa construim casele). 

Aceleaşi forme sunt utilizate în locul persoanei 2 când locutorul se implică 
afectiv în procesul care vizează alocutorul („pluralul implicării”): 

[Profesoara adresându-se elevului]: 

Sper că data viitoare vom fi mai pregătiţi! (= „Sper că data viitoare vei fi mai 
pregălit!”) 

Verbul cu formă de persoana 4 apare în locul persoanei 2 şi când vorbitorul 
mimează integrarea în aceeaşi colectivitate cu un participant aflat în afara actului 
de comunicare: 

Dar noi suntem fetițe bune şi mâncăm tot, nu-i aşa ? 

(= „Dar tu [persoană prezentă, dar căreia nu mă adresez direct] eşti fetiță 
bună şi mănânci tot.) 

Folosite cu valori discursive, formele de persoana § redau fie o generalizare 
a valorii de singular (aşa-numitul „plural al cititorului” (Citiţi cu atenţie textul şi 
subliniaţi...), fie o amplificare a semnificației |— locutor, + alocutor], caz în care se 
vorbeşte despre „pluralul politeţii” (Sunteţi omul pe care îl admir cel mai mult.). 


x9 


De fapt, valorile mai sus menționate „deviază” numai într-o oarecare 
măsură de la semnificația de bază a persoanei 5, întrucât se poate vorbi de 
„pluralul cititorului” numai dacă luăm în considerație faptul că indicațiile 
sunt receptate de către un singur adresant, iar „pluralul politeţii” este un 
fenomen normal în limba română actuală, fenomen impus de factori 
pragmatici şi structurali (vezi Pronumele de politețe). 


4.2.2. Acoperind întreaga zonă a persoanei şi a numărului, pentru a exprima 
semnificaţia „generie” („orice”, „toată lumea”), se folosesc mai ales formele de 
persoana 2 (Ai carte, ai parte., Ai zice că eşti în Sahara., Nu poți să ştii niciodată 
cum e mai bine., Dacă mergi drept înainte dai de o clădire impunătoare. ). 

Mai puţin frecvent, pentru a exprima aceeaşi semnificaţie („generic”) sunt 
utilizate şi formele de persoana 4 (Plângând alungăm mânia., Nu pentru şcoală, ci 
pentru viaţă învăţăm.) şi formele de persoana 3 (Cine seamănă vânt culege 
furtună., Orice om care fuge de ai săi fuge prea departe.). 

În aceste cazuri, semnificaţia „generic” se actualizează prin alt 
mecanism decât cel răspunzător de informaţia „generic” purtată de formele 
de persoana 2. În Plângând alungăm mânia. forma verbală îşi păstrează într- 
un anume fel trăsăturile caracteristice (vezi supra, „nol? = eu + tu, sau eu + 
alții), dar actualizează trăsătura pe care o poartă determinativul tot, toți: 
„Plângând noi toţi alungăm mânia.”. La fel şi în cazul structurilor Cine 
seamănă vânt culege furtună., unde semnificaţia „generic” provine din 
interpretarea enunţului ca „Oricine seamănă vânt culege furtună.”, aşadar, din 
asocierea implicită a formei verbale de persoana 3 (cu semnificaţia de bază 
[- locutor], |-— alocutor]) cu determinativul generalizant (oricine). 


CATEGORIA DIATEZEI 


1. DEFINIŢIE 


Diateza este o categorie sintactică şi pragmatică, interesând atât verbul, cât 
şi ansamblul propoziției, întrucât angajează verbul şi actanţii lui (cu rolurile şi 
funcţiile sintactice atribuite acestora): Subiectul-Agent şi Complementul-Pacient. 
Sintactic, exprimă relaţia Verb — Subiect — Complement direct, respectiv Verb — 
Subiect, iar, pragmatic, realizează o deplasare a interesului comunicativ de la 
Agentul-subiect (diateza activă) spre Pacientul-subiect (diateza pasivă), spre 
procesul însuşi, fără referire la actanți / argumente (diateza impersonală). 

Fiecare termen al diatezei se manifestă printr-o construcție sintactică 
proprie şi prezintă, în raport cu diateza activă, considerată termenul nemarcat al 
opoziţiei, o reorganizare a structurii sintactice (ca ierarhie sintactică, respectiv 
ca. ierarhie tematică a componentelor). Efectul acestei reorganizări este 
orientarea interesului comunicativ spre unul dintre cele trei componente ale 
propoziției (sau două, dacă verbul este monovalent): subiect, verb, complement 
direct / subiect, verb, variind, pentru fiecare diateză, componentul tematizat, iar, 
din altă perspectivă, componentul aflat în centrul interesului comunicativ. Vezi 
construcţiile opozabile: i 

— Ton (îl) apără pe Gheorghe. (activ) vs Gheorghe este apărat de lon. (pasiv); 

- Echipa bucureşteană construieşte podul. (activ) vs Podul se construieşte 
de către echipa bucureşteană. (pasiv, în varianta retlexiv-pasivă); 

-lon mănâncă mult., lon vine târziu., lon trăieşte bine., El procedează 
corect. (activ) vs Se mănâncă mult, Se vine târziu. Se. trăieşte bine., Se 
procedează corect. (impersonal). 


2. SPECIFICUL CATEGORIEI 


Dintre categoriile verbale, categoria diatezei a suscitat cele mai numeroase 
dezbateri teoretice, antrenând diferențe semnificative de interpretare, atât sub 
aspectul modului de concepere a diatezelor şi al domeniului de extindere a fiecărei 
diateze, cât şi sub aspectul numărului de diateze. Toate aceste dezbateri au plecat, 

într-un fel sau altul, de la constatarea că diateza este o categorie diferită de celelalte 
categorii verbale, specificul ei fiind dat de următoarele trăsături: 

(a) are o manifestare predominant sintactică, prin angajarea construcţiei 
verbale în ansamblul ei (verb + actanţi / argumente); 

(b)are o marcare diferită de a celorlalte categorii, fiecare diateză 
distingându-se, pe lângă turnura proprie de construcție, prin mărci extraverbale, 
mărci care au în comun natura lor analitică; 

(c) cunoaşte diferențe mari de manifestare de la un termen la altul al 
categoriei, detaşându-se, pe de o parte, pasivul şi impersonalul, iar, pe de alta, 
reflexivul. Pasivul şi impersonalul au în comun efectul de reorganizare ierarhică 
a tiparului sintactic, determinând organizări sintactice diferite față de tiparul de 
bază (activ), în timp ce reflexivul păstrează neschimbată ierarhia sintactică a 
construcției active (vezi, în consecinţă, eliminarea reflexivului dintre termenii 
diatezei, infra, 3); 

(d) se distinge prin neparticiparea tuturor lexemelor aparţinând verbului la 
opoziţiile de diateză. În raport cu celelalte categorii gramaticale, care, cu 
nesemnificative excepţii (cazurile de defectivitate), angajează clasa verbului cu 
întregul ei inventar, diateza nu antrenează toate verbele. Nu participă la opozițiile 
de diateză clase întregi de verbe: verbele intrinsec impersonale (atât verbele fără 
subiect, cât şi cele cu subiectul realizat prin propoziţie conjuncţională sau prin 
forme verbale nepersonale) ; verbele obligatoriu reflexive ; verbele copulative; 
verbele cu subiect nonanimat. La aceste restricții generale, fiecare diateză îşi 
adaugă propriile restricţii : unele sintactice (legate de trăsăturile de construcţie ale 
verbului), altele sintactico-semantice (legate de prezenţa / absenţa anumitor roluri 
tematice în / din schema de roluri a verbului), altele selecţionale (privind trăsături 
lexicale ale subiectului şi / sau ale complementului); vezi II, Construcţii pasive şi 


.. + 


construcţii impersonale, 1.2.1; 1.2.2; 2.3. 


3. POZIȚIA REFLEXIVULUI ` i 


În raport cu inventarul tradițional de diateze, care include şi termenul 
reflexiv, în cadrul acestei gramatici, categoria diatezei se limitează la opozițiile 
activ — pasiv, activ — impersonal, Eliminarea reflexivului dintre valorile de diateză 
are următoarele explicații : (a) eterogenitatea sintactică a :reflexivului în limba 
română (vezi II, Construcţii reflexive şi construcții reciproce); (b) niciuna dintre 
ipostazele reflexivului, exceptând reflexivul pasiv şi reflexivul impersonal 
(ultimele ca realizări ale celorlalte diateze), nu îndeplineşte caracteristicile 
definitorii ale categoriei diatezei, şi anume: 

e Construcţiile cu reflexiv obligatoriu, cele considerate, prin tradiţie, ca 
aparţinând diatezei reflexive, nu satisfac opoziţiile de diateză, întrucât, în orice 
apariţie a centrului lor verbal, prezenţa cliticului reflexiv este obligatorie, cliticul 
apărând ca formant al verbului sau al locuţiunii verbale (vezi I, Clase sintactice şi 
sintactico-semantice de verbe, 4.5; II, Construcţii reflexive şi construcţii 

reciproce, 1.2.2.1; Predicatul, 2.1.2.4). Este imposibil a admite, din punct de 
vedere teoretic, existența unei categorii gramaticale şi a unui termen distinct al 
categoriei dacă acest termen nu intră, cu o anumită regularitate, într-un sistem de 
opoziții. Nu s-ar putea niciodată accepta existența în limba română, pentru 
flexiunea verbală, a categoriei gramaticale a persoanei dacă toate verbele 
româneşti ar avea statut unipersonal. Pe acelaşi tip de raţionament, nu se poate 
accepta existența termenului reflexiv al diatezei numai pe baza construcţiei 
obligatorii a verbului cu un clitic reflexiv. 

e Construcţiile cu reflexiv propriu-zis (reflexiv ocupând poziţia de 
complement direct sau indirect), considerate şi ele de unii cercetători ca aparţinând 
categoriei diatezei, graţie calităţii lor de a intra în structuri opozulbile (Ion îl apără 
pe Gheorghe. vs lon se apără.pe sine.; lon pregăteşte ceva lui Gheorghe. vs lon îşi 
pregăteşte ceva sieşi.), se deosebesc de ceilalți termeni ai diatezei prin 
caracteristica de a nu produce o reorganizare ierarhică a structurii sintactice de 
bază. Construcţiile reflexive (propriu-zise), rezultate printr-un mecanism specific 
de pronominalizare (vezi Pronumele reflexiv), păstrează intactă ierarhia sintactică 
de bază a construcţiei nonreflexive. Schimbarea de topică (de aşezare a 
complementului realizat prin clitic reflexiv) în raport cu verbul este normală în 
cazul pronominalizării prin clitic, indiferent de faptul că acest clitic este reflexiv 
sau personal; această schimbare de topică nu se asociază însă cu o reorganizare 
ierarhică a structurii active nonreflexive; vezi: lon apără pe Gheorghe. (Subiect — 
Verb - OD)—> Jon îl apără. (Subiect — Verb — OD); lon; apără pe Ion;—> lon; se; 
apără. (Subiect — Verb — OD). 

Cum categoria diatezei se distinge prin particularitatea de a schimba 
ierarhiile sintactice ale structurii nemarcute (active), reflexivul propriu-zis nu 
satisface condiţiile. acestei definiţii. Se subordonează diatezei numai termenii 
opozabili activ — pasiv, activ — impersonal, pasivul şi impersonalul fiind singurele 
categorii care îndeplinesc condiţia reorganizării ierarhice. Pasivul şi impersonalul 
subordonează însă şi unele tipuri de reflexiv: re/lexivul pasiv şi reflexivul 
impersonal, primul ca realizare posibilă a diatezei pasive, alături de realizarea cu 
operatorul a fi, celălalt ca unică realizare a diatezei impersonale (vezi II, 
Construcţii pasive şi construcții impersonale, 1.1.3; 2.1). 


Cum reflexivul propriu-zis se realizează în construcţii în care cliticul 
reflexiv are statut anaforic sau deictic, el apare discutat la clasa pronumelui 
(vezi I, Pronumele reflexiv), precum şi la categoria mai largă a anatorelor 
(vezi II, Anafora, 2). Va fi discutat, de asemenea, ca realizare anatorică / 
deictică posibilă a funcţiilor sintactice actanţiale: complement direct şi 
complement indirect, precum şi a funcțiilor sintactice obținute prin 
reorganizarea construcţiei verbale, din atragerea de componente nonverbale: 
complementul posesiv (vezi IL, Complementul direct, 2.1.3; 
Complementul indirect, 2,2; Complementul posesiv, 2.1.1). Sinteza asupra 
construcţiilor reflexive, conţinând întreaga varietate de construcții, de funcții 
Şi valori, precum şi modalităţile de dezambiguizare şi de distingere a fiecărui 


Up, va apărea în volumul al II-lea (vezi II, Construcţii reflexive şi 
construcții reciproce), 

Dat fiind specificul sintactic al categoriei diatezei, interesând 
construcția verbală în ansamblul ei, şi dat fiind specificul ei pragmatic 
(enunţiativ), posibil a se surprinde numai într-un ansamblu transfrastic şi prin 
urmărirea construcției din perspectiva intenţiei comunicative, examinarea de 
detaliu a construcţiilor de diateză (pasivă şi impersonală) se va face în 
volumul al II-lea, în care o secţiune specială este destinată construcţiilor 
interesând G(rupul)V(erbal) în ansamblul lui (vezi II, Construcţii pasive şi 
construcţii impersonale). 


FORME VERBALE NEPERSONALE 


1. PREZENTARE GENERALĂ A FORMELOR VERBALE 
NEPERSONALE 


Considerate prin tradiţie ca aparținând modului, formele verbale 
nepersonale (numite şi nepredicative sau nonfinite) nu exprimă, în realitate, 
semnificaţii modale, neindicând atitudinea vorbitorului în legătură cu acţiunea sau 
Starea exprimată de verb şi neexprimând aprecierea acţiunii (a stării sau a 
evenimentului) ca sigură, posibilă, realizabilă (în funcţie. de satisfacerea unei 
condiţii), ca incertă, dorită, ireală etc. (vezi Modurile personale). Ele grupează 
forme ale verbului a căror trăsătură comună este îndepărtarea, într-o măsură mai 
mare sau mai mică, de manifestarea prototipică a verbului. Există trăsături comune 
(generale) ale îndepărtării de verbul prototipic,. la care, în funcţie de formă şi de 
tiparul sintactic în care se utilizează fiecare, se adaugă şi trăsături specifice. 

Semnele generale ale pierderii parţiale a naturii verbale sunt următoarele: 

(a) Sub aspect  semantico-enunţiativ, pierd autonomia . enunţiativă 
(autonomia în comunicare), grupurile sintactice create în jurul unui centru verbal la 
o formă nepersonală pierzând capacitatea predicativă şi posibilitatea de ancorare 
situaţional-temporală. În consecinţă, pentru a funcţiona autonom, toate aceste 
forme cer prezența unui suport verbal la mod personal, indiferent de calitatea 
acestui suport (copulativ, aspectual, modal, pasiv), suport care le asigură capacitate 
predicativă ŞI ancorare situațională. Astfel, grupurile ajungând lon cu maşina la 
Bucureşti, ajuns lon cu maşina la Bucureşti, caietul cumpărat de către părinţi, 
"de telefonat la Bucureşti, “a lucra la Bucureşti sunt imposibile ca grupuri 
autonome (deci ca enunţuri), ele devenind enunţuri numai în relație cu un suport 
verbal la mod predicativ: Ajungând / Ajuns lon cu maşina la Bucureşti, i s-au 
clarificat intenţiile., Caietul este / pare / trebuie cumpărat de către părinți., Se 
apucă / Rămâne de telefonat la Bucureşti., Incepe / Continuă a lucra la 
Bucureşti., vezi UI, Predicatul, 1.1.3; 2.2, 

(b) Sub aspect flexionar, pierd flexiunea de număr şi de persoană şi, cu 
excepţia infinitivului, şi flexiunea temporală. In relaţie cu un suport verbal la o 
formă personală, cel care asigură predicativitatea (autonomia enunţiativă), formele 
verbale nepersonale nu marchează, prin expresie proprie, valorile de număr, 
persoană şi, exceptând infinitivul, şi pe cele de timp, ci se acomodează la valorile 

exprimate de forma verbului-suport (vezi: poți rezolva vs puteți rezolva vs aţi putut 
rezolva, unde valorile „2 sg. prezent” vs „2 pl. prezent” vs „2 pl. pf. compus” sunt 
transmise contextual de la verbul-suport). 

(c) Sub aspect sintactic, se disting, prin capacitatea de a apărea simultan, ca 
termeni subordonați, dar şi ca centre de grup, constituind, împreună cu 
determinările (complemente şi adjuncţi), un GV. Ca elemente dependente, se 
includ în diverse alte grupuri sintactice (în componenţa unui GV, unui GAdj, unui 
GN), iar, ca centre de GV, atrag ele însele complemente (inclusiv un subiect), 
cărora le impun restricţii de caz sau / şi de prepoziţie, precum şi o grilă de roluri 
tematice, specifică fiecărui  verb-centru. Astfel, în construcţiile: Pot primi 
rezultatele de la colegi., Simt venind dinspre mare o adiere de vânt., respectiv 
Rămâne de trimis profesorilor rezultatele, formele nepersonale primi (infinitiv), 
venind (gerunziu) şi de trimis (supin) apar, simultan, ca termeni dependenți faţă de 
un regent la mod personal, ocupând poziţia de complement direct (OD) faţă de 
regenţii pot şi simt, respectiv de subiect, faţă de regentul impersonal rămâne, iar, în 
calitate de centre de grup sintactic (centre de GV), fiecare cere câte două / trei 
poziţii sintactice (în cazul infinitivului primi, verbul triactanţial impune rolurile 
[Tintă + Pacient + Sursă] şi funcţiile sintactice [Subiect + OD + Circ / OPrep]: 
primi rezultatele de la Cluj / de la colegi; în cazul gerunziului venind, verbul 
biactanțial impune rolurile [Pacient + Sursă] şi funcţiile [Subiect + Circ]: venind o 
adiere dinspre...; în cazul supinului de trimis, verbul impune rolurile [Pacient + 
Țintă] şi funcțiile [OD + OI]: de trimis profesorilor rezultatele). 

(d) Formele verbale nepersonale se caracterizează prin atragerea spre alte 
clase lexico-gramaticale “(spre nume, adjectiv sau adverb), fără ca această 
conversiune să fie completă, ceea ce determină, ca particularitate specifică, natura 
intermediară a acestor forme (între verb şi nume, între verb şi adjectiv, între verb 
şi adverb). Fiecare în parte nu se identifică integral nici cu trăsăturile prototipice 
ale verbului, nici cu trăsăturile prototipice ale claselor spre care se orientează, 
nefiind nici verbe prototipice, dar nici substantive, adjective sau adverbe 
prototipice. Cu diferenţe de la o formă la alta şi de la un context de apariţie la altul, 
infinitivul şi supinul prezintă caracteristici de tip verbal, dar şi de tip nominal (în 
cazul supinului, diversitatea de comportament este mai mare, existând şi construcții 
în care se comportă adjectival / adverbial). Participiul are caracteristici de tip 
verbal, dar şi de tip adjectival. Gerunziul are caracteristici de tip verbal, dar şi de 
tip adverbial. Trăsăturile duble, uneori contradictorii, venind de la părţi de vorbire 
totalmente diferite, se manifestă succesiv, dar şi simultan. 

Includerea tuturor acestor forme în paradigma verbului, şi nu a claselor spre 
care se orientează şi cu care au în comun o seamă de trăsături nu are o explicație 
morfologică, fiindcă toate pierd, cu mici şi neînsemnate excepţii, trăsăturile 
flexionare de tip verbal. Explicaţia este, în primul rând, sintactică şi semantico- 


sintactică, întrucât trăsăturile sintactice şi rolurile semantice impuse grupurilor 


create în jurul lor sunt, cu mici abateri şi cu variaţii de la o formă la alta, de tip 
verbal, iar modul de conceptualizare semantică este şi el mai apropiat de cel verbal. 
Explicaţia morfologică intervine însă indirect, căci, pierzând trăsăturile flexionare 
verbale, nu le dobândesc (exceptând. participiul) pe cele ale claselor spre care 

migrează. De exemplu, infinitivul şi supinul (cele numite verbale), deşi mult 
îndepărtate de verbul prototipic, n-au devenit, flexionar şi, de altfel, nici sintactic, 
substantive prototipice, căci sunt inapte de a primi articol şi orice altă determinare 
adjectivală. 

Ca inventar de forme nepersonale / nepredicative ale verbului, se disting: 
infinitivul, participiul, supinul, gerunziul. 

Cele patru forme se diferenţiază: 

(a) ca expresie (trei dintre ele au forme proprii, cu sufixe specifice, iar două 
prezintă forme omonime; vezi omonimia supin — participiu); 

(b) ca tipare sintactice (ca tip de contexte) în care fiecare apare. Calitatea 
de component dependent se manifestă diferit de la o formă la alta (de exemplu, 
toate pot apărea ca termeni dependenţi într-un GV sau un GN, dar nu se regăsesc şi 
într-un GAdj, grup în care pot apărea infinitivul, supinul, dar nu şi gerunziul sau 
participiul: Jon este gata (de) a pleca / de plecat, este demn (de) a fi trimis / de 
trimis ambasador, dar: El este vrednic *plecat / *plecând); | 

(c)ca grad de „îndepărtare” fată de clasa verbului. Infinitivul şi 
gerunziul păstrează cele mai multe trăsături de tip verbal: îşi pot ataşa clitice 
pronominale; au capacitatea de a participa la opoziţiile de diateză şi de a primi 
forme distincte de diateză; păstrează posibilitățile combinatorii de tip verbal, 
inclusiv posibilitatea de a avea subiect propriu. Supinul şi participiul, fiecare în 
mod diferit, se îndepărtează în mai mare măsură de verbul prototipic, pierzând, de 
exemplu, capacitatea de a-şi ataşa clitice pronominale; 

(d)ca grad de nominalizare şi de diversificare a treptelor de 
nominalizare (problema se pune numai pentru infinitiv şi supin, care au migrat 
spre clasa numelui). Infinitivul şi supinul, ambele nominalizate, se deosebesc între 
ele ca grad de nominalizare, supinul fiind, în ansamblu, „mai nominal” decât 
infinitivul. Fiecare în parte şi-a diversificat, istoric, câte două forme, cu grad diferit 
de nominalizare. O formă a infinitivului şi una a supinului (aşa- -numitele infinitiv 
lung Şi supin substantivat) au trăsături „foarte nominale”, comportându-se flexionar 
ca substantive, ceea ce explică includerea lor în paradigma (în clasa) 
substantivului. A doua formă de infinitiv şi, respectiv, de supin (aşa-numitele 
infinitiv scurt şi supin verbal) sunt „mai puțin nominale”, având în vedere trăsătura 
lor esenţială de a nu primi mărcile flexionare ale substantivului şi de a fi inapte faţă 
de determinare (faţă de articol şi celelalte mărci de determinare). Diferenţa de grad 
de nominalizare are ca efect, pe de o parte, includerea infinitivului lung şi a 
supinului articulat în paradigma substantivului, iar, pe de alta, includerea 
infinitivului scurt şi a celeilalte utilizări a supinului în paradigma verbului, deşi 
ambele clase de forme nu sunt nici substantive autentice, nici verbe autentice. 

Descrierea îşi propune: 

e prezentarea expresiei specifice fiecărei forme; 

e inventarierea tiparelor sintactice în care poate apărea fiecare, cu 
sublinierea trăsăturilor specifice unui tipar; 

e surprinderea comportamentului intermediar / dublu. al formelor în 
ansamblul sistemului, dar şi diferențiat pentru fiecare tipar sintactic; 

è surprinderea gradelor de îndepărtare de verbul prototipic, respectiv de apropiere 
de alte clase, cu diferenţe, mai mari sau mai mici, de la un tipar sintactic la altul; 

e înregistrarea sinonimiilor şi a ambiguităţilor sintactice, sinonimii şi 
ambiguităţi explicabile prin natura dublă a formelor, prin pierderea unor trăsături 
de tip verbal, prin obţinerea din contrageri de structuri bipropoziţionale, iar, în 
cazul special al supinului, şi prin deplasări de componente şi reorganizări ale 
construcţiilor în ansamblu. 


2, INFINITIVUL 


2.1. Caracteristici definitorii 


Infinitivul, ca formă verbală nepersonală / nepredicativă, se îndepărtează de 
statutul verbal, căci, prin pierderea flexiunii de persoană şi de număr, îşi pierde 
ancorarea situaţională şi temporală şi, implicit, natura procesual-predicativă a 
verbului, dar se apropie de substantiv, fără însă a fi ajuns la statutul substantivelor 
postverbale, adică la denumirea acţiunii, a evenimentului sau a stării. Incapacitatea 
de selectare a articolului îl face inapt semantic de a avea comportamentul unui 
substantiv. Diferenţa dintre: Este o plăcere a citi o carte (unde a citi este infinitiv) 
şi Este o plăcere citirea acestei cărți (unde citirea este substantiv abstract), 
evidentă la nivel morfosintactic (numai a doua formă selectează articolul), are şi 
consecințe conceptuale: numai a doua formă este de tip reterenţial substantival, 
articolul având rolul de actualizare referenţial-individuală („denumeşte o anumită 
acțiune, aceea de a citi”), iar genitivul următor, deşi Pacient, primeşte şi un rol tipic 
G(rupului)N(ominal), de restrângere a referinţei substantivului („dintre tipurile de 
lecturi posibile, îmi face plăcere nu lectura în general, ci lectura acestei cărți”). 


2.2. Inventar de forme şi descrierea morfematică a formelor 


2.2.1. Infinitiv vs infinitiv perfect 

Infinitivul cunoaşte doi termeni, distincți ca formă şi ca valoare temporală: 
un infinitiv nontemporal, caracterizat prin [- valori temporale proprii] şi [- valori 
aspectuale], acomodabil la valoarea temporală a regentului verbal personal (arm 
putul cânta, va încerca a cânta) sau / şi la valoarea lexicală a construcţiei 
temporale precedente (înainte de a cânta); un infinitiv perfect, caracterizat prin 
trăsăturile [+ Trecut, + Anterioritate (în raport cu un punct de reper)] (Nu-mi 
amintesc a fi plâns vreodată în copilărie.) Prima este forma curentă de infinitiv 
(se va desemna, în continuare, prin infinitiv); cealaltă este o formă rară, livrescă de 
infinitiv (se va desemna prin infinitivul perfect). 


2.2.2. Structura morfematică a infinitivului 

Infinitivul are structura (a) # R + Sint, formulă structurală care indică o formă 
compusă şi complexă, cu un punct de jonctură marcat prin [%], unde este posibilă 
intercalarea unor termeni străini infinitivului (vezi infra, 2.2.2.3). În alcătuirea 
formei intră: morfemul mobil (componentul disociabil) + componentul continuu 
(nedisociabil). 

Componentul continuu are structura: Radical verbal + Sufix de infinitiv, 
ultimul diferit în funcţie de clasa de flexiune a verbului şi de finalul fonetic al 
radicalului. 

Morfemul mobil (disociabil) este realizat ca a (indiferent de clasa flexionară 
a verbului), component care, în contexte circumscrise sintactic (vezi infra, 2.2.2.2), 
lipseşte obligatoriu. Cuprinderea în paranteze a mărcii a nu trebuie înțeleasă ca 
posibilitate facultativă de apariţie şi deci de suprimare în orice context, ci ca 
absenţă obligatorie în anumite construcții determinate sintactic. 

2.2.2.1. Sutixul infinitivului cunoaşte, în româna actuală, cinci alomorfe 
(realizări) morfologice (-a, -ea, -e, -i, -î), în funcţie de care se disting cinci clase 
flexionare ale verbului (vezi Diversificare flexionară. Clasificarea verbelor 
după criteriul flexiunii, 1.1). Distincția -i / 3, explicabilă la început fonetic, a 
devenit în româna actuală o distincţie morfologică, fiecare dintre cele două sufixe 
ale infinitivului putând apărea în exact aceleaşi condiţii fonetice; vezi urmăr-i, 
măr-i, călăr-i vs hotăr-, ur-î, dobor-î. 

Realizarea morfologică -a cunoaşte, în funcţie de finala radicalului, mai 
multe alomorfe fonetice: -a: [a ar-a); -ŭa: [a continu-ña), [a plo-ia]; -ia: [a 
sublini-ia), la scânte-ia], unele marcate şi în grafie (vezi: a ploua, a scânteia), 
altele neînregistrate în grafie (vezi: a continua, a sublinia). 

In afară de realizarea „scurtă” a componentului continuu, care este şi 
realizarea curentă, există, cu totul limitat (ca frecvență, ca utilizare discursivă, ca 
registru stilistic), şi o componentă „lungă”, constituind forma arhaică şi 
etimologică a infinitivului, deosebită de forma actuală prin întinderea sufixului de 
infinitiv: -are, -ere, -ere, -ire, -âre. Componenta verbală „lungă” a infinitivului se 
limitează: (a) la apariţia în forma inversată de condițional, construcție arhaică şi 
populară, neuzitată în româna actuală (Închinare-aş şi n-am cui! / Închinare-aş 
murgului. — Toma Alimoş), (b) la apariția în propoziţii principale cu valoare 
injonctiv-optativă, conservată în înjurături şi blesteme (Dare-ar boala-n ei!, Fir(e)- 
ar să fie de proşti!). 


Nu trebuie să se confunde acest component verbal „Jung” cu forma 
infinitivului lung substantivizat, ultima fiind o realizare frecventă a 
substantivelor postverbale (Dare-ar boala în ei! (verb) vs Darea în vileag 
(substantiv) a neregulilor, Fir-ar (verb) să fie de treabă! vs Are o fire blândă 
(substantiv); vezi şi Relaţia verbului cu alte clase lexico-gramaticale, 2.1.1). 


2.2.2.2. Morfemul mobil a, la origine prepoziţional, are un statut 
gramatical ambiguu, cumulând rolul unei mărci morfologice şi al unei mărci 
sintactice, 

Că a devenit o marcă morfologică a infinitivului (un morfem mobil / liber 
al acestuia), se poate susţine prin argumente ca: 

(a) Exceptând câteva situaţii circumscrise sintactic, precum şi situaţiile în 
care infinitivul, lipsit de autonomie, apare ca formant al timpurilor şi al modurilor 
compuse (vezi infra, 2.3.1), acest a are o ocurență obligatorie (dorința de pleca, 
*Învăļa este o plăcere., Nu reuşeşte pleca.). 

(b) Acest a apare şi în poziţiile sintactice de subiect şi de complement direct 
(Se cuvine a reflecta.; Continuă a lucra.), precum şi în construcția predicativă a 
infinitivului (A nu se fuma!), poziţii necaracteristice pentru prepoziţie şi necerând 
prezenţa acesteia. 

Acest a funcționează şi ca marcă sintactică, reprezentând, în unele apariţii, 
singurul mijloc de legare de regent a infinitivului: Doreşte a pleca., Se teme a 
pleca. Şi chiar dacă tendința actuală este de utilizare a unei mărci prepoziţionale 
suplimentare (Se teme de a pleca. Sunt datori de a spune adevărul.), semn că a 
şi-a diminuat rolul conectiv, nu sunt imposibile şi construcţiile în care legătura se 
realizează numai prin a. i 


Pentru pozițiile subiect, complement direct, norma literară recomandă 
legarea directă, fără de. 


Ponderea celor două funcții este în favoarea celei morfologice (în româna 
actuală, argumentele morfologice sunt mai numeroase şi mai semnificative decât 
cele sintactice), ceea ce conduce la concluzia naturii morfematic-flexionare a lui a, 
fără însă a se fi ajuns la pierderea totală a rolului sintactic. 

Inventarul de construcţii fără a se limitează la: 

— structura formelor verbale compuse (unele dintre formele de viitor şi 
condiționalul prezent: (v)oi cânta, aş cânta), absenţa lui a fiind un argument în 
favoarea pierderii autonomiei morfologice a infinitivului din formele compuse; 

— construcțiile relative infinitivale (vezi infra, 2.3.4); 

— în limba literară actuală, după verbul modal a putea (vezi infra, 2.3.3), 
construcţie care antrenează particularităţi sintactice specifice, neîntâlnite în alte 
ocurenţe ale infinitivului (vezi infra, 2.3.3). 

2.2.2.3. În punctul de jonctură, disocierea formei compuse se poate face 
prin: 

— adverbul de negaţie (Doreşte a nu renunța. ); 

-alte clitice adverbiale / semiadverbe (până la trei: E posibil a nu mai tot 
amâna.); 

— clitice pronominale (până la două: a i-o trimite, a ni se impune); 

— clitice combinate (a nu i-o mai tot împrumuta). 


2.2.3. Structura infinitivului perfect 

Infinitivul perfect are o formă compusă, cu structura: a# fi R + Span, unde 
cele două elemente mobile sunt obligatorii în oricare apariţie a formei, iar punctul 
de jonctură apare, curent, între cele două mărci mobile (dorința de a mai fi rămas). 
Disocierea se face tot prin clitice adverbiale şi pronominale (de la un clitic până la 
cinci: (dorința) de a nu-i mai fi dat raportul, Insuccesele, până a nu mi le mai fi 
(tot) reproșat, le mai puteam suporta. ). 


2.3. Distribuţia formelor; tipare de construcţie cu infinitivul 


2.3.1. Formant fără autonomie morfologică 
„Infinitivul” din componenţa unor forme verbale compuse (o formă de viitor, 
precum şi forma de condiţional-optativ prezent: (v)oi cânta, aş cânta) Şi-a pierdut 

orice autonomie morfologică, nemaiinteresând descrierea infinitivului decât sub 
aspectul grafiei, identice cu a formei de infinitiv (va fi, va şti; aş fi, aş şti; se va sfii, 
m-aş sfii). 


Includerea între ghilimele vrea să sugereze că, de fapt, aici nu este 
vorba de o formă autonomă de infinitiv. Numeroase greşeli ortografice provin 
din nerecunoaşterea componentului infinitival din structura formelor verbale 
compuse (vezi greşeli ca: vei fii, vei ştii) sau din componenţa imperativului 
negativ (greşeli ca: Nu fii obraznic!, Nu lovii maşina!). 


2.3.2. Infinitivul neizolat, subordonat al verbului, al adjectivului, al 

adverbului, al numelui ` 

2.3.2.1. În raport cu un 'regent verbal, ocupă, în funcţie de regimul 
regentului (tranzitiv; intranzitiv; impersonal; copulativ), poziţia de: complement 
direct (Continuă a lucra.) complement prepoziţional (Se teme (de) a refuza.); 
complement secundar (Mă învață a socoti.) subiect (Rămâne a mai discuta.); 
nume predicativ (Dorinţa este (de) a reuşi.); predicativ suplimentar (Mă face a 
plânge.). 

Grupul Verb + Infinitiv prezintă o legătură sintactică mai strânsă sau mai 
laxă, în funcţie de controlul instituit de regent asupra subiectului infinitivului. 

(a) Există regente instituind control obligatoriu, subiectul infinitivului fiind, 
în orice apariție, controlat de subiectul regentului, deci coreferenţial cu acesta, ceea 
ce atrage obligativitatea exprimării subiectului o singură dată, în construcția 
regentului. Identitatea de subiect este una dintre formele curente de coeziune în 
cazul verbelor aspectuale şi modale, dar apare şi în cazul altor regente; exemple: Și 
cum intra în biserica, (e;) încep [a căuta pricină PRO; părintelui Oşlobanu.], 
(1. Creangă, Amintiri), Ion, se apucă [a turui PRO.], El; continuă [a spera PRO;.], 
El; poate [cânta PRO.;.], El; reuşeşte [a se debarasa PRO, de foştii tovarăşi.], care; 
ştiau [a învârti PRO; hora, dar şi suveica.], (I. Creangă, Amintiri), unde PRO 
notează subiectul neexprimat al infinitivului, iar indicele i notează controlul 
exercitat de subiectul regentului şi, implicit, identitatea referenţială a celor două 
subiecte. Tot astfel se comportă şi regente ca: a binevoi, a catadicsi, a îndrăzni 
(Binevoiesc `a pleca tu., Nu catadicsesc "a răspunde tu., Îndrăznesc "a spune tu... 

(b) Sunt regente impunând control obligatoriu, subiectul infinitivului fiind 
însă controlat nu de subiectul regentului, ci de un complement (direct sau indirect) 
al acestuia (OD sau OI); vezi: Îi; vine [ a pleca PRO], să-l; învăţ eu la-şi; mai bate 
PRO; altă dată joc de om!], (I. Creangă, ibid.), căruia; nu-i; era [a cumpăra PRO, 
lemne. ], ibid. O situaţie identică au construcţiile cu verbe cauzative lexicale (vezi 
II, Construcţii cauzativ-factitive, 2.5): L-au făcut a pleca., L-au lăsat a plânge., 
L-au pus a alege., L-au determinat a renunja.), unde funcționează obligatoriu un 
control din partea OD asupra subiectului nelexicalizat al infinitivului (l-au făcut / 
l-au lăsat / li-au pus [a plânge PRON. 

(c) Există regente care instituie numai facultativ controlul asupra subiectului 
infinitivului, infinitivul apărând, de la un context la altul, când cu acelaşi subiect, 
situație în care infinitivul nu-şi lexicalizează subiectul, când cu subiect distinct, 

Situaţie în care subiectul este obligatoriu lexicalizat; vezi: El; se teme [a pleca 
PRO], dar şi El; se teme de [a nu-l prinde iarna; fără provizii / a nu-l apuca 
noaptea, / de a nu i se ridica din nou febraj). 

(d) Sunt şi infinitive cu subiect general, obligatoriu neexprimat, anumite 
poziţii sintactice favorizând citirea „generică”: poziţia de subiect (A învăţa este o 
datorie., A-ţi iubi aproapele este o poruncă ortodoxă, A pedepsi trebuie să 
însemne totdeauna a îndrepta. A suprima nu e a pedepsi., N.Iorga, Cugetări); în 
raport cu regente impersonale (E plăcut a merge cu bicicleta.). Uneori, îşi ataşează 
un clitic reflexiv (vezi a-ţi iubi aproapele), care permite recuperarea subiectului 
neexprimat, ambele de pers. a 2-a cu valoare generică. 

2.3.2.2. Faţă de un regent adjectival sau adverbial, infinitivul apare: (a) cu 
funcţia de complement prepozițional (după regenţii adjectivali apt, capabil, dator, 
demn, gata; vezi: gata (de) a pleca, capabil (de) a face eforturi, demn (de) a primi 
funcția, apt a executa serviciul militar, şi după regentul adverbial departe, în 
construcţii personale; vezi: El este departe de a renunţa la idee.), construcţii în 
care subiectul infinitivului este controlat de subiectul adjectivului sau al 
adverbului; (b) cu funcţia de subiect, în construcţii impersonale cu regent adverbial 
de mod, construcţii în care subiectul neexprimat al infinitivului are valoare 
generală; vezi: Este sănătos a merge pe jos., E plăcut a călători., E imposibil a 
gândi şi altfel. 

2.3.2.3. Faţă de un regent nominal, infinitivul funcţionează ca atribut 
verbal, iar apariţiile lui sunt limitate la nominale abstracte, fie de provenienţă 
verbală sau „legate” de un verb: dorința / plăcerea / teama de a învăţa, he un 
nominal abstract stabilind, indirect, o relaţie cu un verb: nevoia / gândul / cheful de 
a pleca, fie un abstract postadjectival (imposibilitatea de a rezolva), fie un abstract 
generic: ideea / faptul de a pleca, modul de a lucra. Legătura cu regentul este 
general  prepoziţională, mărcii a adăugându-i-se obligatoriu un conectiv 
prepozițional, altul decât a: frecvent conectivul de, specific G(rupului) N(ominal); 
vezi: dorinţa / nevoia de a câştiga | "dorinţa / nevoia a câştiga; rar, pot apărea şi 
alte prepoziții transmise din construcția verbului care stă la baza substantivului 
regent (plecarea fără a-şi lua rămas-bun, plecarea pentru a rezolva probleme 
Jamiliale). 

În construcţiile adnominale, subiectul apare în următoarele situaţii: (a) lexicalizat, 
cu o topică obligatoriu postinfinitivală (dorința de a câştiga reprezentantul nostru); 
(b) fie nelexicalizat, dar controlat de genitivul sau posesivul regentului (dorința mea; 
/ lui lon;de a câştiga [e;]); (c) fie nelexicalizat, dar generic (faptul de a pleca). 


2.3.3. Infinitivul fără marca a din vecinătatea verbului a putea 

Structura putea + infinitiv se distinge prin particularităţi de construcţie 
inexistente în alte apariţii ale infinitivului, particularităţi indicând, în cazul lui 
putea + infinitiv, prezența unui grup sintactic „amalgamat”, cu un înalt grad de 
coeziune a componentelor (vezi şi II, Predicatul, 2.2.3.4). Aceste trăsături speciale 
sunt: 

— aşezarea obligatorie a formei clitice de pronume personal şi reflexiv (legate 
sintactic de infinitiv) înaintea regentului a putea, inclusiv a formei de dativ cu 

valoare posesivă, ceea ce are ca efect apariţia unor grupuri sintactice compacte de 
câte trei şi patru constituenți (ÎI por ajuta., Li-l pot trimite., Și-a putut întâlni 
părinţii, Se poate duce, Mi se poate întâmpla, Mi se puteau cunoaşte 
competențele. ); 

— aşezarea cliticelor adverbiale / semiadverbelor (legate semantic de 
infinitiv) înaintea regentului a putea şi posibilitatea combinării acestora cu cliticele 
pronominale (Nu-şi mai pot trimite., Nu mi-l mai poate trimite., Nu şi-l mai poate 
găsi., Nu mi se mai poate întâmpla. y; 

— participarea grupului în ansamblu la construcțiile reflexive şi reciproce 


A 


(lon se poate cruța / se poate lăuda., Îşi pot trimite veşti unul altuia., Se pot ajuta 
unul pe altul.); 

— participarea grupului în ansamblu la opoziţiile de diateză (vezi reflexivul 
impersonal şi impersonal-pasiv: Se poate ajunge departe., Nu se poate face asta.; 
vezi pasivul cu operator: Problema asta nu poate fi înțeleasă de oricine.). 


Arhaic şi regional, tiparul de construcţie apare şi. cu regentul a şti; la 
unii scriitori construcția se menține până târziu (Unii oameni ştiu vorbi aşa 
ca şi cum s-ar îmbrăca în ei mustrarea de cuget a tuturora., N. Iorga, 
Cugetări), 


2.3.4. Infinitivul din construcțiile relative infinitivale 

Infinitivul din aceste construcții se distinge prin următoarele trăsături de 
distribuţie şi de construcţie: 

— Infinitivul apare numai în vecinătatea a doi regenţi verbali: a avea, folosit 
personal şi impersonal (N-am ce face, Am de ce mă plânge (folosire personală); 
N-are ce se întâmpla. (folosire impersonală); a fi, folosit impersonal (Nu-i ce 
mânca.). 

— Grupul are structura Relativ (pronominal, adjectival sau adverbial) + 
Infinitiv fără marca a. 

— Relativul poate apărea precedat sau nu de prepoziţie, la oricare formă 
cazuală şi deci cu orice funcţie sintactică (N-are cu cine pleca / până unde merge / 
cui trimite informaţii / pe care copil trimite.). 

— Grupul Relativ +. Infinitiv acceptă disocierea numai prin forme 
pronominale şi adverbiale clitice (N-are cine mă mai căina., N-are unde mă 
căuta., N-ai cu cine-l mai compara.). Excepţie fac componentele legate sintactic 
de relativ (N-are ce carte oferi... 

- Grupul Relativ + Infinitiv nu admite disocierea prin componente 
nonclitice, care, dacă există în structură şi nu se actualizează prin relativ, au 
obligatoriu poziţie postinfinitivală (N-are cu cine “lon rămâne., N-are cu cine ‘pe 
lon trimite., N-are ce lui lon da., dar sunt posibile: N-are cu cine rămâne lon., 
N-are cu cine trimite pe lon., N-are ce da lui lon.). Excepție fac componentele 
avansate, depinzând sintactic de relativ; vezi supra: N-are ce carte; alege (e;). 


În ciuda apariţiei formei de infinitiv, o formă preponderent 
nepredicativă, interpretarea grupului relativ-infinitival este de tip 
propoziţional, constituind un tip special de propoziţie relativă fără antecedent 

(vezi II, Construcţii cu propoziţii relative, 3.3.2.3). Ca tip de realizare, 
construcţia va fi regăsită în clasa de substituție a funcţiilor sintactice subiect 
şi complement (vezi II, Subiectul, 2.2.2.3; Complementul direct, 3.1.3.2.b). 


2.3.5. Infinitivul din construcțiile infinitivale absolute 

Tiparul sintactic al construcțiilor infinitivale absolute are structura: 

[Prep + a + Inf. + Subiect (al inf.) + Componente subordonate (ale inf.) 4%], 
unde 4 indică limita grupului sintactic infinitival. Infinitivul este precedat 
obligatoriu de marca a, care, la rândul ei, este precedată de alte prepoziții cu 
valoare circumstanţială -valoare temporală: până (a), modală: fără (a), finală: 
pentru (a), spre (a), concesivă: fără (a), opoziţională: în loc de (a), excepție şi 
cumul: în loc de (a), în afară de (a)— şi este urmat de toate determinările de tip 
verbal, inclusiv de un subiect propriu, diferit de subiectul verbului predicat (ex. 
Până a începe ploaia, nimeni nu şi-a imaginat ce dezastru va fi., Pentru a nu se 
mai repeta asemenea nenorociri, anual se rememorează victimele holocaustului.; 
Fără a învăța mare lucru înainte de examen, norocul a fost totuşi de partea lui.). 


Nu toate contextele prepoziţionale introduc construcţii infinitivale 
absolute; prepoziţii precum: decât (superstiția c-a merge cu avionul este 
mai periculos decât a merge cu trenul, CORV), fără (Pleacă fără a avea 
remuşcări.), spre (Experții sunt datori să se înfăţişeze înaintea instanţei 
spre a da desluşiri, Codul de procedură civilă). introduc  infinitive 
circumstanţiale, fără a fi şi izolate şi fără a avea subiect propriu, subiectul 
neexprimat al infinitivului acomodându-se subiectului verbului-predicat. 


Construcţia infinitivală absolută are următoarele caracteristici: 

e este izolată fonetic prin pauză; 

e sintactico-semantic, are valoare circumstanţială, implicând un alt GV-la 
mod personal (sau o întreagă construcţie propozițională); 

e are o anumită autonomie sintactică, grupul dezvoltând o organizare 
interioară dictată în exclusivitate de regimul centrului infinitival, fără conexiuni 
sintactice exterioare grupului (face excepţie relația centrului prepoziţional al 
grupului, dependent de un component / de o propoziţie din afara grupului); 

e are libertate de topică, ceea ce permite grupului î în ansamblu schimbarea 
topicii în cadrul enunţului; 

e ca şi subordonatele propriu-zise, grupul are nevoie de un suport predicativ 
din afara limitelor lui sintactice, dar, spre deosebire de acestea, legătura sintactică 
cu suportul predicativ este de tip prepozițional, şi nu conjuncţional. 


2.3.6. Infinitivul predicativ” 

Ceea ce se numeşte infinitiv „predicativ” (deci cu funcție de predicat) apare 
numai în propoziții principale imperative, de preferință (nu însă obligatoriu) 
negative, fiind singurul tipar de construcție în care forma infinitivului este 
suficientă pentru -obținerea autonomiei enunțiative. Față de celelalte apariții, 
infinitivul nu are nevoie de alt suport predicativ; vezi şi II, Predicatul, 2.1.3.2. 

Infinitivul apare ca mijloc nespecific de actualizare a unui act injonctiv „de 
recomandare”. Spre deosebire de realizările caracteristice enunțurilor imperative 

(vezi II, Tipuri de enunţuri în funcţie de scopul comunicării, 3), distinse prin 
natura adresată a construcţiei, specifică tiparului sintactic cu infinitiv predicativ 
este, conform particularităţilor morfologice ale formelor nepersonale, neexprimarea 
destinatarului, ceea ce înseamnă, implicit, pierderea naturii deictice a enunţului. 
Efectul îl constituie creşterea valorii generice a construcţiei, recomandarea fiind 
valabilă pentru orice destinatar şi pentru orice moment al enunțării. 

Construcţia are frecvenţă limitată de apariţie, fiind utilizată pentru cazurile în 
care destinatarul este general, iar enunţarea nu este ancorată temporal: A nu se rupe 
Jlorile!, A nu se face zgomot!, A nu se fuma!, A se păstra liniştea!, A nu se uita 
ajutorul primit! 

2.3.7. Distribuţia infinitivului perfect | 

Infinitivul perfect apare în aceleaşi contexte şi cu aceleaşi funcţii sintactice 
precum infinitivul, exceptând construcţiile cu infinitiv fără a şi cu infinitiv 
predicativ (tiparele: 2.3.3, 2.3.4, 2.3.6), singurele care exclud apariţia infinitivului 
perfect. Ca atare, infinitivul perfect poate funcţiona ca: | | 

e atribut verbal (rămâne dezamăgirea şi regretul de a nu fi gustat miracolul 
miracolului (Rlit, 2004), performanța de a o fi înfrânt nu trebuie subestimată 
(Adv.lit.art., 2004); | p- 

e subiect (Era o impolitețe a nu-l fi salutat tu primul., A fi înţeles pe omul 
care nu te-a înțeles dă totdeauna o mare superioritate., N. Iorga, Cugetări); 

e complement direct sau complement prepoziţional (Nu apucaseră a se fi 
împăcat. (OD); Consider a fi reuşit pe merit. (OD); Se temea de a nu-şi fi arătat 
adevărata față. (OPrep)); z 

* context prepozițional (Sunt state în Occident care au fost aduse în fata 
justiţiei, pentru a nu fi respectat legile de mediu., As, 2004). 

Valoarea temporal-aspectuală [+ Trecut; + Anterioritate (în raport cu un 
punct de reper)] este una de tip „relativ”, obținându-se obligatoriu prin raportare la 
altă valoare temporală (de prezent sau de trecut) actualizată în enunţ printr-o formă 
verbală sau prin prepoziţie. Sunt contexte în care opoziţia aspectual-temporală 
funcţionează (ex.: dorința de a ajuta pe alții — de a fi ajutat pe alții; A te supune 
naturii înseamnă a o domina. (N. Iorga, Cugetări) — A te fi supus naturii înseamnă 
a o fi dominat; fără a învăța continuu — fără a fi învățat continuu), manifestându-se 
prin distincţia „general / atemporal” (infinitiv) vs „trecut: anterioritate faţă de un 
punct de reper” (infinitiv perfect), şi contexte în care aceeaşi distincţie se 
neutralizează (sunt contextele care cer în mod gramatical sau lexical perfectivitatea 
de tip relativ (până a pleca — până a fi plecat, înainte de a pleca — înainte de a fi 
plecat; apucaseră a pleca — apucaseră a fi plecat. 


2.4. Poziţia intermediară a infinitivului: verbală şi nominală 


Exceptând situaţia de la 2.3.1, toate apariţiile infinitivului din tiparele 
descrise se caracterizează, cu unele diferențe de manifestare (de exemplu, de 
aşezare a termenilor subordonați; vezi 2.3.3; 2.3.4), prin aceeaşi dublă natură, cu 
observaţia însă că natura verbală este predominantă. - bici 

2.4.1. Argumente pentru natura verbală 

— Infinitivul păstrează foare determinările de tip verbal şi roate restricţiile 
formale (de caz, de prepoziţie, de conjuncţie) pe care formele verbale prototipice le 
impun. Dintre determinări, este definitorie, pentru natura verbală a infinitivului, 
prezenţa contextelor considerate diagnostice, şi anume: formele pronominale 
clitice (dorința de a-l jigni / de a-i impune / de a se separa / de a-şi mări averea: 
subiectul propriu (dorința de a se alege lon reprezentantul şcolii noastre): 
complementul direct (în toate ipostazele lui de realizare), inclusiv cu posibilitatea 
dublării acestuia (dorința de a-l recompensa pe câştigător). 

— În paradigma infinitivului, se realizează opoziţiile de diateză, nu numai în 
sensul încorporării semnificațiilor de diateză (situaţie caracterizând, curent, 
substantivele de origine verbală), ci, mai ales, în sensul corelării acestor 
semnificaţii cu forme proprii de diateză, forme caracteristice oricărui verb 
prototipic; vezi opoziţiile de diateză: dorința de a ajuta pe ceilalți; un literat dornic 
de a citi tot ce se publică (activ) — dorința de a fi ajutat de alții, un literat dornic 
de a fi citit de contemporani (pasiv cu operator) — un profesor dornic de a se 
adopta punctul lui de vedere (reflexiv-pasiv) — dorința de a se trăi mai bine 
(impersonal); | 

— În paradigma infinitivului, se realizează o distincţie temporal-aspectuală, 
chiar dacă unul dintre termeni, cel desemnat prin infinitiv, este atemporal, fie în 
sensul acomodării la valoarea temporală a verbului predicat (ex. A reușit fără a 
munci. (+ trecut) / Va reuşi fără a munci. (+ viitor)), fie în sensul caracterizării 
printr-o valoare temporală „generică” (ex. Este important a reuşi în viaţă., A te 
simţi superior înseamnă a întinde mâna de ajutor celor ce se pot ridica până la 
tine. N. lorga, Cugetări). Este însă neîndoielnică valoarea temporal-aspectuală a 
infinitivului perfect, care include în matricea lui gramaticală valorile [+ Trecut; + 
Anterioritate faţă de un punct de reper]; vezi opoziţia: Neputinţa de a reuşi în viață 
(atemporal) / Neputinţa de a fi reuşit în viață (+ anterioritate în raport cu un punct 
de reper). 

— Infinitivul păstrează integral grila de roluri tematice a verbului prototipic, 
cu diferențele de manifestare comune tuturor formelor nominale ale verbului, şi 
anume, Capacitatea ştergerii (a nelexicalizării) unor roluri, chiar şi în poziţii 
sintactice „forte” (poziţia de subiect sau de complement direct), roluri care, în cazul 
infinitivului, dobândesc mai uşor statut facultativ (vezi: Este pedepsită fapta de a 
fura / de a agresa verbal / de a ucide, cu intenţie sau fără intenţie (Codul Penal), 
construcții în care subiectul şi complementul nu sunt exprimate). 

În raport cu verbele prototipice, infinitivul cunoaşte limitări ale manifestării 
sale verbale, şi anume: 

e Infinitivul pierde mărcile flexionare deictice (morfemele de persoană, 
precum şi celelalte mărci de acord — morfemele de număr), deşi păstrează 
posibilitatea apariţiei în contexte diferite de persoană şi de număr (înainte de a mă / 
te / se / ne / vă / se întoarce); 

e Infinitivul pierde valorile deictice de timp şi de mod, chiar dacă, limitat, în 
cazul infinitivul perfect, o ancorare situaţional-temporală se păstrează; 

e Infinitivul pierde autonomia enunțiativă, implicit predicativitatea, 
exceptând situaţia infinitivului „predicativ”, discutată sub 2.3.6; 

e Este limitată aşezarea subiectului infinitivului (atunci când acesta este 
exprimat) la o poziţie postverbală, chiar si în situaţia unui subiect personal şi 
agentiv (ex. Vine momentul de a ieşi în stradă (şi) profesorii. ); 

e Sunt puternic limitate, ca frecvenţă de apariţie, construcțiile cu tematizare / 
topicalizare, cu antepunerea complementului direct: £ posibil 4 şi pe ei a-i fi mişcat 
acest necaz al familiei. 


2.4.2. Argumente pentru natura nominală 

— Infinitivul se aşază, în raport cu centrele de grup (verb, adjectiv, adverb), 
în poziţiile sintactice specifice substantivului: de subiect şi de complement 
necircumstanţial, direct, secundar sau prepoziţional, infinitivul incluzându-se în 
categoria echivalenţilor sintactici ai substantivului, alături de supin. 

— Imfinitivul se leagă obligatoriu prepoziţional de centrul de grup; există 
poziţii sintactice în care legarea prin a este suficientă (poziţia de subiect şi de 
complement direct), există poziţii în care legarea prin de a este obligatorie (poziția 
de atribut); există poziţii în care a şi de a apar în variaţie liberă (vezi contextele în 
care de apare ca regim al centrului: capabilă a / capabilă de a, aptă a / aptă de a, 
vrednică a / vrednică de a, demnă a / demnă de a etc.), există poziţii în care 
ataşarea unei prepoziții suplimentare, alta decât de, apare ca tendință a românei 
actuale, în cazurile în care regentul impune altă restricţie prepoziţională decât de 
(vezi: constă în a, se gândeşte la a, se pretează la a, să aleagă între a... şi a); 
există poziţii în care ataşarea unei prepoziţii (sau a unei locuţiuni prepoziţionale) 
suplimentare, alta decât de, este absolut obligatorie (sunt poziţiile circumstanţiale 
în care prepoziţia sau locuţiunea prepoziţională precedentă este purtătoare ea 
însăşi a sensului circumstanţial: până a, fără a, pentru a, spre a, în loc de a, în 
afară de a). 

— Infinitivul (mai puţin cel perfect) îşi pierde valoarea temporală, acesta fiind 
acomodabil la semnificaţia temporală a verbului predicat sau la semnificația 
prepoziţiilor temporale care îl precedă. 

— Infinitivul neutralizează, în vecinătatea prepoziţiilor şi a adverbelor 
temporale, singura opoziţie temporal-aspectuală pe care o mai poate exprima: până 
a ajunge acasă = până a fi ajuns acasă, înainte de a ajunge acasă = înainte de a 
fi ajuns acasă (vezi supra, 2.3.7). 

2.4.2.1. În comparaţie cu substantivele postverbale, infinitivul se caracterizează 
prin: 

— incompatibilitate faţă de articol; 

- absenţa flexiunii de tip nominal; 

— legarea de centru exclusiv prepoziţională, niciodată cazuală; 

-absența determinărilor diagnostice ale substantivului: a adjectivului 
propriu-zis, exceptând infinitivul unui verb copulativ (dorința de a ajunge bogată), 
şi, mai ales, absenţa adjectivului pronominal şi a celorlalte mărci de determinare 
(să se compare comportamentul infinitivului lung, care poate primi determinanti, 
cu infinitivul verbal, inapt de a primi determinanţi: gândul la această plecare, dar 
gândul la 'această a pleca). 


495 


CE Scanned with OKEN Scanner 


2.4.2.2. În raport cu celelalte forme postverbale de nominalizare (supinul 
„verbal” şi cel „nominal”, infinitivul lung, substantivele postverbale obţinute 
sufixal —cu sufixe abstracte, de agent sau de instrument- sau obţinute regresiv), 
toate având, într-un grad mai mare sau mic, o natură dublă, verbală şi nominală, 
infinitivul „scurt” are comportamentul cel mai apropiat de verbul prototipic. Lipsit 
totalmente de flexiune nominală, ca si supinul „verbal”, se deosebeşte însă de 
acesta prin păstrarea unor trăsături specific verbale, precum: posibilitatea de a-şi 
ataşa clitice (dorința de a-l ajuta / de a mi se confesa vs gata de îl reparat / de 
“se aşezat), păstrarea distincţiilor formale de diateză (să se compare cu supinul, 
4.4.1), ceea ce îl situează, în raport cu acesta, mai aproape de verb, deci cu o natură 
verbală mai puternică. 


2.5. Sinonimie şi concurență cu alte forme (verbale şi nominale) 


2.5.1. Sinonimia cu subjonctivul / conjunctivul; concurența infinitiv — 
conjunctiv 

Sinonimia şi existența contextelor comune pentru infinitiv şi conjunctiv au 
făcut posibilă, în etape istorice diferite, înlocuirea în ambele sensuri. Înlocuirea cu 
subjonctivul este posibilă în oricare dintre tiparele de construcţie ale infinitivului 
(vezi supra, 2.3); tiparul 2.3.2: Apucă a pleca / să plece., Îți vine a plânge / să 
plângi., L-au făcut a plânge / să plângă., E plăcut a călători / să călătoreşti., gata 
de a pleca ! să plece, dorința de a câştiga / să câştige; tiparul 2.3.3: Pot cânta / să 
cânt., tiparul 2.3.4: N-am ce face / ce să fac.; tiparul 2.3.5: până a începe ploaia 
/ până să înceapă ploaia, fără a învăța |! fără să învețe, tiparul 2.3.6: A nu se 
călca pe iarbă! / Să nu se calce pe iarbă! 

Masiva înlocuire cu subjonctivul a însemnat îndepărtarea românei de tipul 
structural romanic. Stadiul actual al extinderii şi al utilizării celor două forme este 
diferit în limba literară față de graiuri. În uzul literar, apar deosebiri de frecvență în 
funcţie de poziţia sintactică ocupată de infinitiv (în poziţia de complement direct, 
infinitivul este general înlocuit cu subjonctivul, excepţie făcând regentul tranzitiv a 
putea, în timp ce în alte poziţii, de subiect, de nume predicativ, de circumstanţial, 
de atribut, continuă a circula, în variaţie liberă, ambele forme). Graiurile mai 
conservatoare păstrează în mai mare măsură infinitivul. 

Tendinţa actuală a registrului cult este însă de revenire la tipul romanic, ca 
efect al calcului sintactic, prin preferința pentru infinitiv în dauna conjunctivului. 
Tendinţă general cultă, revenirea la infinitiv se manifestă, totuşi, cu precădere î în 
stilul ştiinţific şi, în mod deosebit, în limbajele juridic, politic, economic, medical 
şi în cel jurnalistic (vezi recentele construcţii cu regentul a vrea reflexiv, clişeu 
sintactic în curs de extindere în româna actuală: Ropotele de aplauze [...] s-au vrut 
a fi o palmă pe obrazul trufaşei Americi. (Adv.lit.art., 2004); care s-a vrut a fi 
legată de străvechea instituţie. (AL. Niculescu, Idividuălitatea): 


2.5.2, Sinonimia cu supinul; substituția infinitiv — supin 

Raportul de sinonimie infinitiv — conjunctiv — supin şi existenţa unor 
contexte comune explică apariţia celor trei. forme în construcţii sinonimice şi, 
implicit, posibilitatea substituţiei lor în aceste contexte. 

e Există o clasă de regenţi verbali care admit această substituție, acceptând 
cele trei forme (am a învăţa / ~ să învăţ / = de învățat) sau numai două dintre ele 
(termină a lucra / ~ de lucrat). | 

e Există o clasa de regenţi adjectivali care admit cele trei forme (apt a învăța / 
~ să înveţe / ~ de învățat; demnă (de) a fi numită în această funcţie / —să fie numită 
în această funcţie / ~ de numit în această funcţie). De observat însă valorile 
diferite de diateză pe care le încorporează forma de supin, ceea ce face ca, în relația 
de substituție, să intervină când infinitivul activ, când cel pasiv (este gata de 
alergat / de a alerga, dar este gata de trimis în misiune / gata de a fi trimis în 
misiune), vezi şi infra, 4.3.1. | 

e Substituţia formelor din poziţia de subiect este specifică structurilor 
impersonale: Este important a spune / ~ de spus.; Rămâne a vedea / ~ de văzut. 

e Substituţia este admisă şi în poziţia de atribut (posibilitatea de a rămâne / 
-să rămână / ~ de rămas), cu specificarea că există regenţi care, deşi admit 
infinitivul şi conjunctivul, nu acceptă şi supinul (încercarea de a câştiga / să 
câştige / *de câştigat), după cum există regenţi care admit determinarea prin supin, 
dar nu şi prin infinitiv (maşină de spălat, om de temut, suferință de nemaisuportat, 
construcţii în apare supinul, dar nu şi infinitivul; supinul apare şi pe lângă 
substantive regente nonabstracte, în timp ce infinitivul cere numai regenţi abstracţi; 
vezi infra, 4.3.3). l 

e  Substituţia formelor este posibilă şi în poziții prepozițional- 
circumstanţiale. Există contexte prepoziționale circumstanțiale în care formele sunt 
substituibile: în afară de a citi cărți / în afară de citit cărţi, pentru a citi cărți I 
pentru citit cărţi). Există însă şi contexte prepoziţionale circumstanţiale în care nu 
pot apărea decât formele de infinitiv; vezi: până a ). 


2.5.3. Sinonimia cu postverbalele substantivale abstracte 

În oricare context de sub 2.5.1 şi 2.5.2 pot apărea şi substantivele abstracte 
postverbale. Deosebirea de comportament priveşte: flexiunea acestora, care este de 
tip substantival (dorința rezolvării, gândul plecării); regimul determinanţilor, care, 
în cazul infinitivului lung şi al postverbalelor substantivizate, este, de asemenea, de 
tip nominal (dorința de a rezolva exerciţiul / ~ de rezolvare a exerciţiului; maşină 
pentru tăiat iarbă / ~ pentru tăiatul ierbii / ~ pentru tăiat de iarbă). 

În ierarhia gradelor de nominalizare, substantivele postverbale abstracte, deşi 
păstrează trăsături din natura verbală a bazei, sunt mai apropiate de nume decât de 
verb. 

2.5.4, Concurența cu indicativul; extinderea infinitivului în locul indicativului 

Limitată mult în raport cu tipurile anterioare, concurenţa cu indicativul apare 
în câteva construcţii livreşti, cu tendinţă de extindere în româna actuală; vezi 
construcţii ca: Pretinde a şti, Crede a putea rezolva mai bine decât alții., 
Bănuieşte a se fi produs încă de ieri, Adevereşte a se fi produs., Această 
perspectivă era considerată a fi insuficientă. (Al. Niculescu, Individualitatea), 
Soluţia se dovedeşte a fi eronată., unde verbele regente se caracterizează, în mod 
curent, prin selecţia indicativului, şi nu a conjunctivului. 

2,5.5. Sinonimia cu imperativul; utilizarea infinitivului în locul imperativului 
Sinonimia cu imperativul este mult limitată, manifestându-se numai pentru 
utilizările predicative ale infinitivului (vezi supra, tiparul sintactic 2.3.6). 


3. PARTICIPIUL 


3.1. Caracterizare generală 


Participiul este o formă nepersonală / nepredicativă a verbului a cărei 
caracteristică este comportamentul intermediar între adjectiv şi verb. Participiul se 
apropie prin numeroase trăsături de adjectiv, dintre care cea mai importantă este 
raportarea obligatorie la un regent nominal (substantiv, pronume, numeral), cu care 
se şi acordă. 

În relaţie cu nominalul, îndeplineşte, diferențiat de la un context la altul şi de 
la un tip de verb la altul, funcţiile semantice specifice adjectivului, calificând 
referentul (o fată obosită şi plângăreață, dar inteligentă şi pasionată de ceea ce 
face; o viaţă tristă şi chinuită), exprimând o proprietate a acestuia (Este o fată 
citită, admirată mult de colegi pentru asta) sau categorizându-l, prin restrângerea 
referinței la o subclasă de referenţi (Dintre. proprietăţile familiei, două sunt case 
moştenite, iar trei sunt case cumpărate., În viață, sunt situații dorite şi situaţii 
nedorife.). | 

Valoarea temporal-aspectuală de „anterioritate” şi „perfectivitate” și 
valoarea pasivă, caracterizând multe dintre apariţiile participiului (Rezoluţia, 
acceptată ieri, la ora 10, de întregul corp profesoral,...), imposibile în cazul 
adjectivului, țin de natura verbală a participiului. 


3.2. Expresia participiului 


Participiul este o formă simplă, continuă, marcată sufixal, cu structura R + 
Sufpun. R reprezintă radicalul verbal, care, pentru unele verbe, este acelaşi 
indiferent de forma flexionară (cânt-at, cânt-ăm, cânt-am, cânt-ând, cânt-ai), iar, 
pentru altele, este distribuit numai la participiu şi la perfect simplu, precum şi la 
formele derivând din acestea iar mer-sei, cop- -t, cop- ike iar Sufpar, sufixul 
participiului. 

3.2.1. Sufixul are realizări diferite talamiórfe morfologică) î în funcţie de clasa 
de conjugare: -at (pentru toate verbele cu infinitivul în -g: cânt-at, lucr-at); -ut 
(pentru cvasitotalitatea verbelor cu infinitivul în -ea; văz-ut, av-ut, plăc-ut şi 
pentru unele cu infinitivul în -e: trec-ut, făc-ut, băr-ut, umpl-ut); -s (pentru unele 
verbe cu infinitivul în -e: ar-s, mer-s, răma-s, şter-s şi pentru unicul verb cu 
infinitivul în -ea: mânea — ma-s, ultimul fiind un verb cu utilizare strict limitată, 
populară şi regională), -t (pentru o serie restrânsă de verbe cu infinitivul în -e: cop-t, 
fier-t, frân-t, frip-t, rup-t, spar-t, sup-t); -it (pentru toate verbele cu infinitivul în 
-i: cit-it, iub-it, su-it); -ât (pentru toate verbele cu infinitivul în -î: dobor-âr, hotăr-ât, 
Pâr-ât, ur-ât) (vezi Diversilicare flexionară. Clasificarea verbelor supe 
criteriul flexiunii, 1.2). 


498 


d 


CE Scanned with OKEN Scanner 


In funcţie de finala radicalului, unele dintre acestea cunosc şi realizări 
fonetice (alomorfe fonetice), câteva marcate şi în grafia actuală a formelor (grafic: 
plouat, scânteia; fonetic; [plo-iat], [scânte-iat]), altele neînregistrate în grafie 
(grafic: continuat, subliniat; fonetic: [continu-iăat), [sublini-iat]). 

3.2.2. După tipul de accentuare, se deosebesc participiile slabe (asigmatice), 
cu accentul pe sufix, generale conjugărilor cu infinitivul în -a, cu infinitivul în -ea 
(exceptând a mânea), cu infinitivul în -i şi -î, prezente şi la unele cu infinitivul în -e 
(cânt-at, plăc-ut, trec-ut, cit-it, hotăr-ât), şi participiile tari (sigmatice), cu 
accentul pe radical, caracterizând numai unele dintre verbele cu infinitivul în -e, 
precum şi verbul mânea (mer-s, şter-s, rup-t, ma-s), adică verbele care selectează 
sufixele de participiu -s sau -t. 

Accentuarea pe radical (caracteristică participiilor sigmatice) creează 
condiţiile favorizante pentru producerea unei alternanțe de tip special: [cons. ~ Ø], 
termenul Ø fiind distribuit în formele de participiu sigmatic (vezi formele: ard / 
arzând, şterg / ştergeam / ştergând, în care radicalul se termină în consoană, vs 
formele de participiu: arø-s;, şter(-s, din care se pierde consoana finală a 
radicalului). i 

3.2.3. În utilizările adjectivale, caracterizând toate aparițiile autonome ale 
participiului (vezi infra; toate tiparele structurale, exceptând tiparul 3.3.1), structura 
formei este: R + Sufpun + Dag unde D este o desinență adjectivală, amalgamând 
valorile de gen, număr şi caz (unei poezii învățate, cartea furată, Iubite prietene’). 
In româna actuala, se manifestă tendința de pierdere a mărcii de caz, trăsătură 
intrată deja în uzul literar în situația atributelor participiale izolate (contra acestei 
inteligente, dar leneşe studente, susţinută prea mult de profesori). 


3.3. Structuri sintactice incluzând participiul; tipare de construcţie 


3.3.1. „„Participiul” formant 

Ca formant invariabil, „participiul” intră în. componența unora dintre 
formele verbale compuse: perfect compus (am cântat), viitor anterior (voi fi 
cântat), conjunctiv perfect (să fi cântat), condiţional perfect (aş fi cântat), 
prezumtiv perfect ((v)oi fi cântat), infinitiv perfect (a fi cântat). 


Includerea între ghilimele („participiul”) vrea să atragă atenţia asupra 
faptului că nu este vorba de o formă cu autonomie gramaticală, ci de un 
component al unor forme flexionare compuse, având formă participială. 


Componentul participial se caracterizează prin următoarele trăsături: 

e Este lipsit de autonomie morfologică şi sintactică, fiind un formant al unei 
structuri verbale complexe neanalizabile. 

e Rămâne invariabil, indiferent de genul şi de numărul nominalului-subiect 
sau complement direct, fiind singurul tipar structural în care participiul” este invariabil. 

e Caracterizează orice verb, exceptând câteva formaţii neologice recente, 
defective de participiu şi de formele compuse cu acesta (a accede, a concede, a 
converge, a desfide, a divide; se adaugă din fondul vechi a rage; vezi Diversificare 
flexionară. Clasificarea verbelor după criteriul flexiunii, 3.1); oricare alt 


499 


CE Scanned with OKEN Scanner 


participiu poate apărea în aceste forme compuse (vezi: a înotat, a lătrat, a oftat, a 
mieunat, a sforăit, a strănutat, a trândăvit, a tuşit, a zburat, unde sunt incluse 
componente participiale imposibile ca forme autonome adjectivale; vezi infra, 
3.3.2). 

e Topica uzuală, reprezentând norma limbii actuale, este morfem mobil / 
morfeme mobile + Participiu, fără a fi imposibilă şi inversiunea componentelor, cu 
aşezarea componentului participial pe prima poziție. Dintre formele compuse, 
inversiunea se limitează însă la perfectul compus, unde apare un singur morfem 
mobil (un auxiliar). În acest caz, inversiunea permite încorporarea cliticelor 
pronominale (unul sau două) şi se asociază cu actualizarea unui alomorf sintactic 
specific, cu -u- final (văzutu-l-am, datu-mi-le-a, plânsu-mi-s-a). | 


Pentru româna actuală, construcţia este periferică, arhaică sau marcată 
stilistic. | | 


3.3.2. Participiul în structura pasivă 

Forma participiului apare în “componența pasivului cu operator, în 
vecinătatea singurului operator al pasivului, a fi. În acest context, particularităţile 
formei sunt următoarele: die Hata 

e Participiul este. variabil, modificându-şi forma după genul şi numărul 
nominalului subiect (Copilul este ajutat de părinţi. — Copiii sunt ajutaţi de părinţi. 
— Eleva este ajutată de părinţi. — Elevele sunt ajutate de părinţi.) vezi Il, 
Construcţii pasive şi construcţii impersonale, 1.1.1.1; 

În construcții impersonale cu Agentul neexprimat (adesea „nedeterminat”) şi 
cu Pacientul / Tema realizat propoziţional sau exprimat prin infinitiv şi supin, apare 
şi un participiu invariabil (Mi-a fost dat / menit / ursit / scris să trăiesc / a trăi / de 
trăit şi asta.; Este cunoscut / ştiut / presupus că...), invariabilitate impusă însă de 
tiparul sintactic. Imediat ce, în cadrul aceleiaşi construcţii, poziţia subiectului este 
ocupată de un nominal cu formă de plural, participiul devine variabil (Sunt 
cunoscute / ştiute / contestate soluţiile noastre. . 

Tiparul sintactic impersonal a primit şi o construcţie calchiată după franceză: 
Dat fiind că s-au făcut atâtea eforturi, dificultăţile s-au depăşit., care, spre 
deosebire de franceză, a fost - „remotivată” sintactic, pierzându-şi calitatea 
locuţională. Dovadă pentru natura analizabilă a construcției româneşti stau formele 
cu participiu acordat, singurele admise de norma sintactică literară (Date fiind 
dificultățile,...; Dată fiind situația,..., Dat fiind rezultatul nesatisfăcător,... 

e Participiul are autonomie morfologică şi sintactică. Morfologic, autonomia 
se probează prin variaţia formei, acordate cu subiectul. Sintactic, numeroase 
trăsături susțin aceeaşi autonomie (pentru interpretarea sintactic-funcţională a 
construcției, vezi Il, Predicatul, 2.2.2; 2.2.3.2): 

— Structura admite inversiunea şi disocierea componentelor, construcții 
curente în limba veche, dar posibile şi astăzi (Cartea este de toată lumea 
apreciată; vezi şi construcţii emfatice cu inversiune, construcții care poartă 
accentul frastic pe participiu: Apreciată este şi a doua carte, nu numai prima’). 

— Participiul admite gradarea şi contextele specifice gradării, semn clar de 
autonomie gramaticală (Cartea asta este mai citită decât altele., ~ este foarte citită 

de studenţi. / este nu îndestul de apreciată, oricum mai puţin apreciată decât 
altele. ). 

— Participiul primeşte şi determinări proprii, de apreciere cantitativă şi 
modală, semn suplimentar de autonomie (Fereastra n-a fost bine închisă la 
plecare., Pentru a scoate mobila, uşa a fost puternic trântită., Numele lui este cam 
interzis în România. (Rlit, 2004), După părerea mea, este prea interzis.). 

— Operatorul verbal pasiv permite înlocuirea cu alte forme verbale, 
copulative sau necopulative (Fata ajunge admirată şi de cei care la început o 
ignorau., Fata pare acceptată de familie., Rochia vine festonată., Cratiţa vine 
unsă. (apud Iordan 1950), participiul păstrându-şi semnificația pasivă, semn că 
întreaga semnificaţie pasivă se concentrează în matricea participiului. 

e Structura pasivă este posibilă numai pentru participiile verbelor care se pot 
pasiviza, iar, dată fiind variabilitatea formei, numai pentru  participiile 
adjectivizabile. Ca atare, în acest tipar nu pot apărea decât verbele tranzitive, ale 
căror participii sunt general adjectivizabile, iar, dintre tranzitive, de preferință cele 
agentive (vezi II, Construcţii pasive și construcţii impersonale, 1.2.1.2). Sunt 
excluse clase ca: (a) tranzitivele de senzaţie fizică şi cele psihologice, deci 
tranzitivele care aşază în poziția OD rolul Experimentator (Mă doare capul., Il 
mănâncă spinarea., Mă furnică degetele., Mă ustură ochii., Mă uimeşte situația., 
Mă surprinde. situația., Mă pasionează fizica.); (b) tranzitivele al căror subiect 
actualizează rolul Locativ (Butoiul conține apă., Cartea cuprinde trei capitole.); 
(c) tranzitivele de „echivalență” (Cartea constituie /. reprezintă o noutate.); 
(d) unele tranzitive modale şi aspectuale (EI vrea o Papiu El poate orice., El n-a 
apucat Sfârşitul războiului.) etc. 

e Construcţia pasivă de tip negativ admite, în variație liberă, negarea 
operatorului (construcţia preferată), alături de negarea participiului (Propunerea nu 
este acceptată de parlament. / ~ este neacceptată de parlament.;: Cartea nu este 
înțeleasă de elevi. / ~ este neînţeleasă de elevi.). 


3.3.3. Participiul în poziţii sintactice adjectivale 

Participiul apare în poziţiile sintactice proprii adjectivului: 

e ca atribut adjectival, neizolat sau izolat (carte citită, casă văruită, femeie 
iubită, mâncare arsă, carte căzută, copil plecat, document sosit); 

e ca nume predicativ (Fata este plecată., Revista este foarte cunoscută., 
Melodia este plăcută., Eleva este entuziasmată., Mâncarea este arsă. ); 

e ca predicativ suplimentar (O văd proaspăt văruită., O ştiu mult citită., 
O ştiu plecată., Vine înspăimântată. ); 

e în context prepoziţional, numai după acele prepoziții care acceptă şi 
apariţia adjectivului (de disperată ce este, ...; de înspăimântată ce era,...; de 
bătută ce era,...). 

În aceste apariţii, participiul are proprietăţi tipic adjectivale, şi anume: 
morfosintactic, se caracterizează prin acord cu regentul nominal, exprimat sau 
subînţeles: un acord în gen, număr şi caz (pentru situaţiile de atribut adjectival: 
contra unei femei bătute de soartă), în gen şi număr (pentru celelalte situaţii: 
contra unei femei considerate sclifosită; de sclifosită ce era). 

În tiparele sintactice de sub 3.3.3 apar participiile verbelor tranzitive Şi 
inacuzative / ergative: carte citită, avere administrată, soluţie acceptată, copil 
bătut, elev premiat, drum rătăcit (pentru verbe tranzitive); copil căzut, om decedat, 
copil plecat, om îmbătrânit, copil ajuns la destinaţie, om ahtiat după avere, 
scrisoare sosită, picior amorţit, soare asfinţit, piatră crăpată, sânge coagulat, râu 
secat, suferință mocnită / zăcută, raze răsfrânte, drumef rătăcit (pentru verbe 
inacuzative). Apar şi participiile verbelor copulative şi ale unor intranzitive „de 
relație”; țări foste comuniste, copil rămas repetent, scriitor devenit indezirabil 
(pentru verbe copulative), sătean învecinat cu / înrudit cu / înfrățit cu preotul 
(intranzitive. simetrice). Nu apar însă participiile verbelor intranzitiv-inergative, 
care, în general, se disting prin particularitatea de a nu se putea adjectiviza: “copil 
înotat, “pisică mieunată, 'om oftat, “om sforăit, “copil tuşit, "copil strănutat, "copil 
zâmbit, "copil urlat, "copil vorbit (Pentru distincția verb tranzitiv / ergativ / 
inergativ, vezi Clase sintactice şi sintactico-semantice de verbe, 4.1; vezi şi 
Prezentare generală, 4.1.3)... | 

Totuşi, sunt şi intranzitive agentive (inergative) care se pot adjectiviza: om 
umblat, copil fugit (de acasă), după cum există şi verbe intranzitive ergative ale 
căror participii nu se pot adjectiviza: "vânt adiat,''om murit (dar este posibil om 
decedat), "copil suferit; "copil tremurat. Şi alte intranzitive nu-şi pot adjectiviza 
participiile: “copil sinchisit de, "elev comportat bine, "copil beneficiat de bursă, 
"copii depinşi de părinţi, “copil părut bolnav etc. 

Trebuie observat că toate participiile nonadjectivizabile provin de la verbe 
intranzitive nonagentive, care actualizează în poziţia subiectului fie Pacientul, fiind 
deci inacuzative / ergative (vânt adiat), fie Beneficiarul (copil beneficiat de 
bursă), fie Experimentatorul (copil sinchisit de), fie Tema ("copil depins de) etc. 


„Aceeaşi formă verbală (sau forme verbale omonime), după cum este 
folosită fie tranzitiv sau inacuzativ, fie intranzitiv, se poate adjectiviza sau, 
dimpotrivă, nu admite adjectivizarea' (vezi: cursă alergată (de la verbul 
tranzitiv), dar “sportiv alergat (de la verbul intranzitiv agentiv; vezi însă 
sportivă alergată de antrenor); casă locuită (de la un tranzitiv) vs 'om locuit 
(de la corespondentul intranzitiv); lână zoarsă (de la verbul tranzitiv) vs 
pisică toarsă (de la verbul intranzitiv inergativ); om acţionat în judecată (de 
la verbul tranzitiv) vsom acționat corect (de la un intranzitiv inergativ); praf 
aspirat (de la verbul tranzitiv) vs "sportiv aspirat la titlul olimpic (de la un 
intranzitiv); femeie asistată la naştere (de la un tranzitiv) vs "femeie asistată 
la durerea celorlalți (de la-un intranzitiv) etc. 


Nu există o relaţie necesară între satisfacerea structurii pasive (vezi supra, 
3.3.2) şi satisfacerea structurii adjectivale (vezi supra, 3.3.3). Există participii ale 
unor verbe tranzitive care nu pot apărea în structuri pasive, dar care pot apărea în 
construcţii adjectivale; vezi: "Banii sunt avuţi de mine, dar banii avuți în buzunar, 
verbul a vrea nu admite pasivul cu operator: "Situaţia nu este vrută de guvern, dar 
admite adjectivarea participiului: situație nevrută (vezi şi substantivele obținute 
prin conversiune din adjective participiale: vrute şi nevrute); şi la fel, tranzitivele 
psihologice, deci cu Experimentator, nu satisfac structura pasivă, dar apar în 
construcţii adjectivale: copil uimit / entuziasmat / pasionat / copleşit de durere. 

Verbele tranzitive având un Locativ ca subiect nu admit pasivizarea, dar pot apărea 
în construcţii cu participiul adjectivat (vezi: "Eroarea este conținută în titlu, 
construcție posibilă, dar nu cu sens pasiv), dar eroare(a) conținută în titlu 
construcție frecventă; “Noutatea este reprezentată / constituită de..., construcţii 
posibile, dar nu cu sens pasiv, în timp ce noutate constituită / reprezentată de 
metodă sunt grupuri acceptate etc.). 


Inventarul de participii care nu se pot adjectiviza depăşeşte, în cazul 
intranzitivelor, clasa inergativelor.. În cazul tranzitivelor, verbele al căror 
participiu se poate adjectiviza nu coincid cu clasa celor pasivizabile, 
depăşind-o numeric pe aceasta. Apare, în această ultimă observație, un semn 
că pasivizarea este legată în mai mare măsură de natura verbală a 
participiului, în timp ce adjectivizarea ţine de natura lui nonverbală. Sau, 
altfel spus, apare aici un semn că participiul acordat din structura pasivă este 
„mai verbal” decât unul dintr-o construcţie adjectivală oarecare, 


3.3.4. Participiul în construcții verbale impersonale 

Participiul apare în vecinătatea unor verbe impersonale, fie în construcțiile 
primare impersonale (Trebuie spus că. --» Se cuvine spus că..., Merită făcut acest 
efort.), fie în construcţii reorganizate, devenite personale, cu. subiectul - din 
subordonată avansat în regentă; vezi Copiii trebuie pedepsiți.,  P.D. merită 
cunoscul şi dincolo de onorabilitatea sa. (M. Cărtărescu, De ce iubim femeile); 
pentru ca pagina asta Să merite, cât de cât, citită (ibid.); Împrumutul se cuvine 
restituit. Particularităţile construcției sunt: 

— Tiparul sintactic este eliptic, provenind dintr-o construcție cu un conjunctiv 
pasiv. Structura trebuie inventariată aparte, ca tipar distinct de 3.3.2, în măsura în 
care nu orice verb impersonal acceptă un asemenea tip de elipsă, construcţiile cu 
participiu fiind, potrivit normelor literare în vigoare, în distribuţie complementară 
cu structuri impersonale care acceptă supinul: rămâne de văzut, este de văzut, mi-a 
Jost greu de acceptat, dar trebuie văzut, merită văzut, se cuvine verificat. Există şi 
verbe impersonale care nu acceptă nici supin, nici participiu: Se întâmplă "spus 
adevărul / "de spus adevărul., Îmi place "spus adevărul / "de spus adevărul. 

-În vecinătatea verbului impersonal, apare: o formă variabilă de participiu, 
acordată cu subiectul acestui participiu pasiv, singular, plural sau propozițional: 
Trebuie spus adevărul. / ~ spuse numai faptele adevărate. / ~ spusă toată istoria. / 
~ spus ce şi cum s-a întâmplat. Nevoia acordului este simțită puternic în cazul 
avansării subiectului (al aşezării lui înaintea verbului impersonal) şi, implicit, al 
amalgamării celor două propoziţii (Trebuia ca soluțiile să fie ameliorate. / Trebuia 
ca elevii să fie protejaţi. / Se cere ca împrumuturile să fie restituite. — Soluţiile 
trebuiau ameliorate., Elevii trebuiau protejați., Împrumuturile se cer restituite. ). 

— Structura acceptă acelaşi inventar de participii din 3.3.2, fiind vorba de 
participii pasive. | 

În limba actuală, construcţia se extinde şi la unele verbe personale (Se 
lasă rugat., Se vrea acceptat de ceilalți.), având ca rezultat construcții 
reorganizate, amalgamate, cu predicativ suplimentar (vezi II, Construcţii cu 
predicativ suplimentar, 2.2.3). l 

În limba actuală, se înregistrează extinderea construcției cu supinul în 
locul celei cu participiul pentru toate verbele impersonale, lărgindu-se tiparul 
impersonal cu supin, în ciuda recomandărilor restrictive ale normei literare 
(vezi: Trebuie de spus., Merită de spus., Se cuvine / Se cere de spus.). 

Există câteva construcţii cu formă de participiu, provenind de la verbe 
intranzitiv-inergative (tipul: Trebuie înotat până la kilometrul 15., Trebuie 
alergat zilnic câte 10 km.), în care apar verbe ale căror participii nu acceptă 
adjectivizarea Com notat, "om ale gat, vezi supra, 3.3.3), construcţia 
neputându- se interpreta prin elipsă (“Trebuie să fie alergat câte 10 km. zilnic., 

“Trebuie să fie înotat până la km. 15.). În consecinţă, forma pare a fi de supin 
— un supin cu totul special, neprepoziţional (!) —, şi nu de participiu. Pentru 
comparaţie cu un supin verbal prototipic, ocurent obligatoriu într-un context 
prepoziţional, vezi infra, 4.2. 


3.3.5. Construcţii participiale absolute 

Participiul apare şi în construcţii de tipul: Un singur lucru, odată pierdut, nu 
se mai poate căpăta. (N. lorga, Cugetări), Odată plecat directorul, personalul a 
uitat de obligaţiile de serviciu., care se disting prin: 

— Construcţia este izolată fonetic, cu o anumită libertate de topică, deşi 
antepunerea, în raport cu poziţia verbului predicat, este preferată. 

— Construcţia are, în ansamblu, valoare circumstanţială (temporală). 

— Participiul poate avea subiect propriu, cu o topică liberă față de centrul 
participial (Ajuns Ion acasă, a început ploaia. vs Ion ajuns acasă, a început 
ploaia.). 

— Construcţia se limitează la participiile verbelor tranzitive cu valoare pasivă 
şi la cele inacuzative (casa odată abandonată,...; fapta odată comisă,...; studenta 
odată respinsă,..., dar "copilul odată tuşit / înotat / murit,...), ca urmare a 
particularităţii participiului de a se acorda cu nominalul-subiect, ceea ce nu este 
posibil decât în cazul participiilor adjectivizabile (vezi supra, 3.3.3). 

— Construcţia este eliptică, după cum probează corespondenţa elementelor 
introductive: odată — odată ce. Trebuie observat că, în timp ce construcția 
propozițională poate apărea cu orice participiu (copilul, odată ce a tuşi!,...; copilul, 
odată ce a înotat,...), corespondentul ei nonpropoziţional din construcția 
participială absolută nu este acceptat decât în cazul participiilor adjectivizabile 
(vezi supra). 


3.4. Dubla natură: adjectivală şi verbală 
În toate tiparele sintactice inventariate, participiul manifestă, într-un grad 
mai mare sau mai mic, o dublă natură: adjectivală Şi verbală. 


3.4.1. Natura adjectivală 
Comportamentul adjectival este extrem de puternic şi se manifestă la oricare 
dintre nivele: morfologic, sintactic şi semantic. 


3.4.1.1, Morfologic: 
— Sub aspectul flexiunii (afixe flexionare şi omonimii) şi al alternanţelor 
prezente în flexiune (în tiparele 3.3.2, 3.3.3, 3.3.4), participiile se comportă ca 


504 


CE Scanned with OKEN Scanner 


adjectivele variabile cu patru forme (pantofii aleşi — cărțile alese, repertoriu ales — 
piesă aleasă; asupra unei cărți alese). 

— Forma şi poziţia morfemului de negaţie are aceleaşi caracteristici ca la 
adjectiv (carte nelegată, necitită, nedeschisă, neluată în seamă). Se deosebeşte de 
adjectivul prototipic, apropiindu-se de alte două forme verbale nepersonale (supin 
şi gerunziu), prin posibilitatea încorporării adverbului mai (situație nemaiîntâlnită, 
nemaivăzută, construcție imposibilă la un adjectiv propriu-zis: “soluție 
nemaiserioasă). 

— Exceptând tiparul 3.3.5, participiul din oricare alt tipar apare, ca şi 
adjectivul, în contextele specifice gradelor de comparaţie (carte mai citită decât 
aliele, carte foarte citită de către studenţi, cartea cea mai citită dintre toate, Se 
lasă mai rugat decât ceilalți. ). 

— Există, în româna actuală, forme participiale care şi-au pierdut relaţia cu 
baza verbală, deşi ea a existat în limba veche: om nevoit să plece (verbul 
corespunzător este ieşit din uzul actual); Modernizarea este ignorată, refuzată sau 
chiar temută de alții., Rlib, 2004 (verbul corespunzător, un verb tranzitiv: a teme 
pe cineva este ieşit din uzul literar actual). 

— S-au creat şi adjective propriu-zise cu sufixul -at, fără a exista sau a fi 
existat un verb corespunzător: coroiat, dungat, guşat, înfrigurat, măzărat, stelat, 
tigrat. Este semnul cel mai clar că formele participiale în -at sunt simţite ca 
adjective, de vreme ce se creează, după modelul lor, adjective, şi nu verbe. 


3.4.1.2. Sintactic: 

— Comportamentul adjectival se manifestă, în toate situaţiile din 3.3.2—3.3.4, 
prin acord (acordul cu un nominal, substantiv, pronume sau numeral). În plus, în 
3.3.3, se manifestă şi prin ocuparea poziţiilor şi a funcţiilor sintactice ale 
adjectivului. | 

- Există forme participiale care, fără să se fi diferențiat şi semantic, s-au 
diversificat sintactic, creându-şi, în variație liberă, câte două construcţii, una mai 
apropiată de tratamentul verbal, alta mai apropiată de cel adjectival; vezi: cunoscuti 
(ex.: situaţie cunoscută de noi toți, unde construcția cu un complement de agent 
este de tip verbal) vs cunoscut» (ex.: situație cunoscută tuturor, unde construcția 
cu dativul se îndepărtează de verb, verbul corespunzător a cunoaşte neavând regim 
de dativ). 

— Natura adjectivală cea mai puternică apare, în ordine descrescândă, în 
structurile 3.3.3 şi 3.3.2, unde sunt prezente toate particularităţile de tip adjectival. 
Diferenţa de grad de adjectivizare are în vedere posibilitatea tiparului 3.3.2. de a 
admite (mai frecvent decât construcţia cu prefix negativ) varianta cu adverb 
negativ legat de suportul verbal (nu este acceptată). 

— Natura adjectivală cea mai slabă caracterizează tiparul 3.3.5, unde 
gradarea şi contextele gradelor de comparație nu sunt posibile. 

3.4.1.3. Semantic, participiul, de la o apariţie la alta şi, mai ales, de la o 
clasă de verbe la alta, apare în cele două ipostaze semantice ale adjectivului 
(calificant vs categorizant), satisfăcând toate testele (respectiv, trăsăturile) pentru 
fiecare. 

Ca adjectiv calificant / aprecialiv, satisface toate testele acestei clase: 

e acceptă gradarea (vezi supra); 

e acceptă poziţia antepusă faţă de regent (uimitul / chinuitul elev); 

e acceptă tiparul Subst.a de Subst., (chinuitul ăsta de Ion, răsfățatul de lon); 

e sc poate coordona cu un adjectiv calificativ nonparticipial şi nonverbal 
(Este un copil inteligent şi răsfățat., Este o casă veche, dărăpănată şi coşcovită.). 

Ca adjectiv categorizant, trăsătură caracterizând în special participiile 
verbelor agentive, satisface parțial testele (deci caracteristicile) acestei clase: 

e nu acceptă antepunerea (administrata avere, "respinsa lege, "acceptata 
lege), exceptând cazuri cu modificatori temporali / aspectuali / modali, care 
concentrează focusul informaţional, făcând posibilă şi antepunerea: A făcut 
înconjurul lumii de curând acceptata lege.; 

e admite contextele de „identificare” cu restrictivul numai (Mă interesează 
numai cartea citită, nu şi cea răsfoită., Cumpăr numai case construite după 
cutremur.). Uneori, sunt posibile succesiv ambele lecturi (evaluativ şi 
categorizant): Este o fată inteligentă şi citită. (lectură calificantă) vs Discutăm 
numai paginile citite. (lectură categorizantă). 


3.4.2. Natura verbală 

Comportamentul verbal este mult diminuat în oricare dintre construcții, 
limitându-se la câteva trăsături sintactice şi semantico-sintactice. Trebuie reţinut că 
nu există o marcare morfologică (flexionară) a. acestei naturi, iar manifestarea 
sintactică prezintă, în raport cu verbul prototipic, numeroase limitări. 

3.4.2.1. Sintactic, se manifestă prin păstrarea parțială a vecinătăților 
verbului prototipic (deci ale verbului la mod personal), şi anume: 

(a) Pentru tiparele 3.3.3 şi 3.3.4, se păstrează nominalul în dativ (carte 
trimisă studenților, poveste prezentată copiilor), nominalul complement secundar 
(copii învăţaţi carte, deputaţi întrebaţi data alegerilor), adverbele şi grupurile 
circumstanţiale (lucruri corect / de mult înţelese), determinările conjuncționule şi 
prepoziţionale având restricţiile de prepoziţie sau de conjuncţie ale verbului 
prototipic (copii interesaţi de carte, ~ interesaţi să învețe; copii supăraţi pe 
părinţi, ~ supăraţi că sunt controlaţi, copii predispuşi la tuberculoză, ~ predispuşi 
să contracteze boala; tânăr căsătorit cu loana, ~ căsătorit cu cine i-a fost drag). 

(b) Pentru construcțiile 3.3.2, 3.3.4 şi unele de la 3.3.3, apare posibilitatea 
combinării cu un complement de agent (Copilul este ajutat de părinți., copil ajutat 
de părinţi, Copilul trebuie ajutat de părinți.). 

Pentru construcția 3.3.5, apare, suplimentar, posibilitatea exprimării unui 
subiect, identic sau diferit de subiectul verbului-centru de propoziţie (Odată plecat 
inspectorul, lucrurile au intrat în normul.). 

Natura verbală este mult diminuată pentru oricare dintre construcții, aşa cum 
probează numeroase trăsături, care se adaugă celor deja recunoscute pentru toate 
formele nepersonale (vezi supra, 1): 

— Participiul pierde cliticul reflexiv (soluţie întemeiată pe fapte, dar soluţie 
care se întemeiază pe fapte, copil săturat de lipsuri, dar copil care s-a săturat de 
lipsuri). 

— Deşi acceptă o determinare prin dativ, pierde cliticul de dativ al verbului 
prototipic, (ajutoare trimise copiilor / acestora / lor, dar imposibil ajutoare “le 
trimise / "trimise le). Prezenţa cliticului de dativ, ca a oricărui clitic pronominal, 
este legată de un suport verbal, ceea ce face posibilă apariţia lui în cazul vecinătăţii 
unui operator copulativ (vezi carte cunoscută studenților, dar Cartea le este 
cunoscută. / ~ le-a devenit cunoscută.) sau a operatorului pasiv (Soluția le-a fost 
propusă / explicată det iti de PODR ). 
un complement direct. Excepție fac cazurile de (rahzitivitate slabă, ceea ce 
înseamnă păstrarea complementului secundar: copil învățat carte, copil întrebat 
tabla înmulţirii. 

— Natura verbală se manifestă cel mai puternic în 3.5, unde participiul 
păstrează posibilitatea construcţiei cu un subiect propriu. 

3.4.2.2. Semantico-sintactic, participiul păstrează rolurile tematice ale 
verbului prototipic: Experimentatorul (fată uimită, copil entuziasmat), Pacientul 
(soluție bazată pe..., carte citită, rezultate conţinute în..., mâncare arsă), Ţinta 
(~ trimise sinistraţilor, ~ aruncate găinilor), Agentul (~ ajutată de părinți), 
actualizate câte unul sau simultan (Pacient + Țintă + Agent: ajutoare trimise 
sinistraţilor de către guvern). Frecvent, participiul apare într-o schemă de roluri 
simplificată, cu un sigur rol actualizat, iar celălalt / celelalte deductibil(e) 
contextual (ilustrată trimisă, scrisoare primită, fată pasionată). 

3.4.2.3. Participiul, fără a dispune de forme proprii pentru marcarea 
opoziţiilor de diateză, încorporează lexical valori de diateză, trăsătură care ţine de 
natura verbală a participiului; vezi şi II, Construcţii pasive şi construcții 
impersonale, 1.1.4. | 

e Majoritatea participiilor de la verbele tranzitive încorporează valoarea 
[+ Pasiv], demonstrabilă prin posibilitatea includerii compiemenalus de agent 
(poezie învățată, carte citită, datorie plătită). 

e Participiile verbelor inacuzative (ergative) sunt nonpasive (copil căzut, om 
decedat, copil degerat, copil plecat, pădure înverzită, fântână secată, bani 
dispăruţi, fată slăbită). 

e Există câteva participii de la verbe tranzitive folosite absolut, cu valori 
active (om avut, om băut, om mâncat „Care a mâncat şi nu mai are senzaţia de 
foame”, om citit „care a citit şi ştie multe”) sau cu citiri duble, active şi pasive, ceea 
ce are ca efect ambiguitatea (om învățat, construcție ambiguă, permițând două 
interpretări: (1) „care ştie multe”, (2) „care este învăţat de cineva”: om învățat carte). 

e Există participii cu citiri duble, active şi pasive, ca urmare a faptului că 
unul provine de la verbul tranzitiv, iar celălalt de la corespondentul lui inacuzativ 
(să se compare: Este un drum ocolit de cei care îl cunosc. (participiul pasiv al unui 
verb tranzitiv) — Este un drum ocolit. „care ocoleşte, ocolitor” (participiul nonpasiv 
de la verbul inacuzativ); Prăjitura este coaptă cu ceasul în mână. (pasivul unui 
verb tranzitiv) — În mai, cireşele sunt coapte. (participiul unui verb inacuzativ); 
Mâncarea este arsă cu bună ştiinţă. (pasivul unui verb tranzitiv) — Mâncarea este 
arsă şi fără gust. (participiul unui verb inacuzativ); Procentele sunt crescute 
pentru a induce în eroare. (pasiv) — Temperatura este crescută. (inacuzativ). 

3.4.2.4. Participiul, fără a intra într-un sistem de opoziții temporale şi 
aspectuale, încorporează lexical valori de timp şi de aspect, caracterizându-se, în 
majoritatea apariţiilor, prin valorile [+ Trecut], [+ Perfectiv), trăsături legând 
participiul de verb. Prezenţa acestor trăsături de tip verbal se probează prin 
incompatibilităţi ca: "fata plecată mâine, ‘diplomatul trimis ambasador luna 
viitoare, "soluţia propusă mâine de şcoli şi, dimpotrivă, prin compatibilităţi ca: 
plecată azi-dimineaţă, şedinţa deschisă azi / acum două ore, soluţie găsită aseară. 

e Picrd aceste valori de timp şi de aspect, devenind adjective de stare 
atemporală şi, implicit, pierzând orice relaţie cu verbul, mai ales participiile 
actualizând un Experimentator: fază dezgustată, entuziasmată, interesată, mirată, 
pasionată, uimită. Vezi compatibilităţi ca: Mâine, la întoarcere, o să fie dezgustată 
/ entuziasmată / interesată / mirată / pasionată / uimită de ce va găsi aici.; vezi şi 
compatibilităţi ca: De disperată / dezgustată / mirată ce era / ce este / ce va fi. 

Trăsătura pierderii valorilor temporale şi de aspect se extinde şi la participii 
provenind de la verbe agentive (vezi construcţii posibile ca: Orice magistrat prins 
că ia mită este aspru pedepsit. (generic, atemporal); Inspectorul ales mâine va fi, 
cu siguranță, şi pe gustul nostru. (trăsătură proiectată în viitor), nu sunt excluse 
construcții ca: soluția propusă / acceptată de azi înainte de şcoli, semn că se 
pierde legătura necesară dintre participiu şi trăsătura aperiogtizcitățu , participiul 
îndepărtându-se din ce în ce mai mult de verb. 


3,5. Sinonimii şi ambiguităţi ' 


3.5.1. În funcție de tiparul sintactic pe care îl satisface, participiul intră în 
relații diferite de sinonimie, ceea ce justifică, suplimentar, discutarea diferențiată, 
pe tipare sintactice. 

Construcțiile de sub 3.3.3 intră într-o relație de sinonimie cu o propoziție 
relativă atributivă cu antecedent; vezi sinonimia: studenta, lăudată / trimisă de 
profesor = studenta, care este lăudată / care este trimisă de profesor, prietenă 
uimită / pasionată de / înfricoşată = Prietenă care este uimită / care este 
pasionată de / care este înfricoşată. 

Tiparul 3.3.4 stabileşte o relație de sinonimie cu o propoziție subiectivă 
conjuncțională (Trebuie spus că...= Trebuie să fie spus că...). 

Tiparul 3.5 intră într-o relație de sinonimie cu o propoziție circumstanţială. 

3.5.2. Ambiguităţile au drept explicaţie absenţa mărcilor explicite de diateză 
Şi, în consecinţă, posibilitatea verbelor tranzitive (este adevărat, destul de rară) de 
a-şi crea participii atât de la construcţia pasivă, cât şi de la cea tranzitiv absolută, 
deci activă. Astfel, într-o construcție ca: persoană învățată, interpretarea, în afara 
unui context mai larg, situaţional sau lingvistic, este dublă, participiul acceptând 
atât lecţiune activă”, cât şi „pasivă”, Pentru unele participii, sensul se 
dezambiguizează prin regent, care, în funcţie de trăsăturile lui selecţionale ([+ / — 
Animat]), se poate interpreta ca „activ” sau „pasiv”; vezi om băut (activ) vs vin 
băut (pasiv); om mâncat (activ) vs măr mâncat (pasiv). 

Tot sursă de ambiguitate constituie şi posibilitatea perechilor omonime de 
verbe (verb tranzitiv / verb ergativ) de a-şi crea forme participiale omonime, una cu 

valoare pasivă (de la verbul tranzitiv) şi una cu valoare nonpasivă (de la verbul 
ergativ); vezi ambiguitatea: documente arse, rochie îngălbenită, prăjitură coaptă, 
participii care, în absenţa Agentului lexicalizat sau subînţeles, sunt interpretabile 
fie adjectival, fără sens pasiv „care au ars”, „care s-a îngălbenit”, „care este 
coaptă”, fie mai verbal, având sens pasiv „arsă, cu bună ştiinţă”, „îngălbenită de 
cineva”, „coaptă cu atenţie” (vezi supra, 3.4.2.3). 


3.6. Concluzii comparative 


În acest joc al naturilor verbală și adjectivală, cu grade diferite ale 
trăsăturilor de tip verbal şi adjectival de la un tipar de construcţie la altul şi de la o 
clasă sintactico-semantică de verbe la alta, apare dovada cea mai clară că trecerea 
de la o clasă lexico-gramaticală la alta este continuă şi că limitele sunt greu de 
stabilit. De exemplu, trecerea de la predicatul pasiv cu operator şi participiu (care, 
ca parte de vorbire, înseamnă un verb) la predicatul nominal cu participiu (un 
predicat „de stare”, ceea ce, ca parte de vorbire, corespunde unui adjectiv) este 
continuă: EI este înfricoșat de părinţi, cu buna lor ştiinţă, având convingerea că 
fac bine. vs El este slăbit şi înfricoşat. „are starea de frică”; El este chinuit de 
colegi, din răutate. vs El are o viață grea şi este chinuit. „are o stare de chin, de 
suferință”; El este răsfățat de colegi, care îi apreciază calităţile. vs El este 
inteligent, dar este răsfăţat. „are ca trăsătură răsfățul” etc. . 

Comparând participiile provenind de la verbele agentive şi cele de la 
nonagentive de stare (cu Experimentator), pierderea trăsăturilor de tip verbal se 
produce mai uşor şi mai complet în cazul celei de a doua categorii de participii 
(vezi pierderea distincțiilor temporale şi aspectuale, ca şi a valorii pasive). 
Comparând utilizările perfective şi imperfective, se constată 
pierd, în absența Agentului, în mare măsură legătura cu verbul 
deschisă / închisă., Parchetul este bătut., Casa este vopsită.), în timp ce verbele 
(sau utilizările) durativ-imperfective sau repetitiv-imperfective păstrează mai 
puternic sensul pasiv şi, implicit, legătura cu verbul (vezi: Fata este îndelung 
observată / privită / admirată., Copilul este permanent pedepsit., Casa este vopsită 
în fiecare primăvară... 

Dar, indiferent de clasa de verb, dacă verbul admite adjectivizarea 
participiului, adică utilizarea lui variabilă, participiul acordat, în oricare dintre 
tiparele sintactice discutate, are dublă natură, adjectivală şi verbală, cu grade 
diferite de manifestare a fiecăreia (participiile de la verbele de stare sunt „mai 
adjectivale”, în timp ce participiile de la verbele agentive, deşi prezentând şi ele 
trăsături de tip adjectival, păstrează în mai mare măsură natura verbală). 


că cele perfective 
(ex. Expoziţia este 


4. SUPINUL 


4.1. Caracterizare generală 


Supinul este o formă nepersonală / nepredicativă a verbului care, ca 
expresie, se caracterizează prin omonimia cu participiul, ca distribuţie, prin apariția 

obligatorie în contextul unei prepoziţii, iar, ca tip de comportament, se 
caracterizează fie prin trăsături substantivale şi verbale, [ie prin trăsături adjectivale 
şi verbale, mai rar, şi prin comportament adverbial, trăsături cu grad şi formă de 
manifestare diferite de la un tipar de construcţie la altul. 

La trăsăturile comune tuturor formelor nepersonale de „îndepărtare” de 
comportamentul verbului prototipic (vezi supra, 1), supinul adaugă, indiferent de 
tiparul în care se utilizează, trăsături noi. Supinul pierde cliticele pronominale (de 
pronume personal şi de reflexiv, de dativ şi de acuzativ), deşi păstrează 
complementele corespunzătoare; pierde mărcile formale de pasiv, deşi poate 
exprima valori semantice de diateză; nu are subiect propriu, nelexicalizându-l, ca 
atare, în limitele grupului sintactic pe care îl formează; exprimă negația prin 
prefixul negativ ne-. Toate reprezintă trăsături care, adăugate celor generale, fac ca 
forma de supin să se „îndepărteze” în mare măsură de verbul prototipic (vezi 
reluarea trăsăturilor generale nonverbale în concluzii comparative, infra, 4.4). 


4.2. Expresie; distingerea de participiu - 


Forma supinului este omonimă cu a participiului, având structura R + Sufpar 
(vezi supra, 3). Dată fiind această omonimie, este obligatorie distingerea celor 
două unități. Supinul este o unitate distinctă de participiu, cu o individualitate 
semantică şi gramaticală bine precizată, fiind imposibilă atât legarea celor două 
unități, cât şi subordonarea uneia față de cealaltă (a supinului față de participiu). 


Concluzia priveşte în exclusivitate statutul celor două unități în 
stadiul actual de limbă, şi nu modul lor de apariție, a supinului în special, 
categorie a cărei istorie este controversată, putând avea ca punct de plecare 
mai vechiul participiu. 


Concluzia individualităţii celor două unități are la bază o serie de trăsături 
diferenţiatoare, dintre care cele mai importante sunt următoarele: 

(a) Există între cele două forme mari diferențe de sens (să se compare: om 
temut vs om de temut; carte citită vs carte de citit, Romanul este citit. vs Romanul 
este de citit.). A 

(b) Există mari diferențe în manifestarea dublei lor naturi, participiul fiind de 
tip adjectival şi verbal, în timp ce supinul, mai diversificat ca trăsături, prezintă, în 
cele mai multe contexte, caracteristici substantivale şi verbale şi, numai în 
subsidiar, în contexte mai puţin numeroase, caracteristici adjectivale şi verbale, 
uneori, adverbiale. 

(c) Morfologia formelor este total diferită: general variabilă, cu o 
variabilitate de tip adjectival, impusă prin acord — în cazul participiului —, dar 
general invariabilă — în cazul supinului. 

(d) Distribuţia formelor este diferită : supinul apare obligatoriu în context 
prepoziţional, în timp ce participiul admite cu totul sporadic vecinătatea de stânga a 
unei prepoziţii (vezi : de citită ce era...; vezi supra, 3.3.3). 

(e) Tipologia structurilor în care apar cele două unităţi este mult diferită, 
existând contexte proprii fiecăreia; vezi, dintre contextele participiului, tiparele 3.3.4 
şi 3.3.5, în care nu este acceptat supinul, iar, dintre tiparele supinului, vezi infra, 

4.3.1.1, 4.3.1.2, 4.3.1.4, tipare sintactice în care supinul are un regent verbal şi este 
în poziţie actanţială / argumentală, construcţii imposibile pentru participiu. 

(£) Este imposibilă substituţia celor două forme în puţinele contexte comune 
(vezi supra, a), imposibilitate explicabilă prin diferenţele de sens, cele două unităţi 
nefiind sinonime sau cvasisinonime. 

(g) Rezultatul substantivizării celor două forme este totalmente diferit. Prin 
substantivizare, deşi ambele tipuri de substantive sunt de provenienţă verbală, 
având deci unele trăsături comune, ele ajung să se încadreze în subclase semantice 
şi gramaticale diferite de substantive: subclusa numelor concrete, desemnând 
„persoana / obiectul care face / suferă o acțiune / un eveniment” (pentru 
participiile substantivizate) vs subclasa numelor abstracte, desemnând „faptul de a 
face o acţiune / o activitate” (pentru supinele substantivizate). De aici derivă şi 
diferenţele gramaticale: participiile substantivizate au trăsătura unui substantiv 
numărabil, iar celelalte, a unui substantiv singulare tantum, primind numai 
excepţional, şi după devieri de sens, formă de plural. Cele două forme verbale 
nepersonale omonime ajung să dea, prin substantivizare, substantive omonime; 
vezi: Învăţatul, pe dinafară (supin substantivat) este cu totul nerecomandabil.; De 
aceea, nu-l vei întâlni la învățații, autentici. (participiu substantivizat)., Rămaşii, 
acasă (participiu substantivizat) erau invidioşi pe ceilalți, deşi rămasul- acasă 
(supin substantivizat) îi scutea de un efort suplimentar. | 

Argumentele (a-g), numeroase şi, mai ales, importante, probează, pentru 
limba actuală, individualitatea celor două unităţi. | 


4.3. Tipologia structurilor cu supin 


Înainte de a examina supinul de tip- verbal, trebuie distinse cele două 
ipostaze morfosintactice ale supinului: un supin articulat, aparținând conceptual, 
flexionar şi sintactic clasei substantivului, şi un supin nearticulat, nonsubstantival, 
aparţinând clasei verbului. Deşi fiecare în parte nu se identifică nici cu substantivul 
prototipic, nici cu verbul prototipic, prezentând „îndepărtări” mai mari sau mai 
mici de oricare dintre ele, se va examina, în continuare, numai supinul 
nonsubstantival, acel supin care nu are capacitatea de a-şi ataşa articolul, cu toate 
trăsăturile derivând din aceasta. Prin urmare, ies din discuţie tiparele de construcție 
tipic substantivale, şi anume: 

e supinul + articol hotărât : mersul pe jos, coborâtul pe schiuri, aşteptatul în 
ploaie; 

esupinul + articol hotărât (+ adjectiv) + genitiv: cântatul cocoşilor, răsăritul 
soarelui, cititul cărții; Ce sunt chefurile fiecăruia în mersul mare al lucrurilor? 
(N. lorga, Cugetări), care interzice călcatul ierbii. (Rlib, 2001); 

e adjectiv + supin (sau adjectiv + articol hotărât + supin): M-a obosit atâta 
aşteptat. ; cu ochii păinjeniți de-atâta uitat, (1. Creangă, Amintiri); amenzi de sute 
de mii de lei pentru simplul călcat pe iarbă. (Rlib, 2001); 

e supin + prepoziţia de + substantiv: Au plecat la cules de mere., S-au 
întâlnit la cosit de fân. | | 

Tipologia realizată în continuare priveşte în exclusivitate supinul verbal (cel 
obligatoriu nearticulat), desemnat, simplu, supin. În stabilirea unei tipologii a 

structurilor cu supin (verbal), se iau în consideraţie: clasa lexico-gramaticală a 
regentului; relaţiile stabilite cu acesta, inclusiv specificul de realizare a conexiunii 
sintactice; tipul de determinări şi relaţiile morfosintactice şi semantice angajate cu 
fiecare dintre acestea; diferenţe în manifestarea naturii duble a supinului; sinonimii 
şi ambiguităţi proprii fiecărui tipar. 


4.3.1. Tipare structurale stabilite în raport cu un regent verbal 

4.3.1.1. Supinul apare ca subordonat al unor verbe personale şi 
intranzitive cu regim obligatoriu prepoziţional; exemple: S-a apucat de citit., 
S-a dat la scris şi la citit. (|. Creangă, Amintiri), Se gândeşte numai la mâncat., S-a 
lăsat de fumat., Presa a luat la puricat acest subiect. (Rlib, 2002), S-a oprit din / 
de stropit., Se pregăteşte de plecat., S-a pus pe citit, Se satură de umblat., 
A scăpat de învățat., Trăieşte din cerşit., nişte băieţi care aveau să se fină timp de 
două săptămâni doar de pileală şi de cântat în cor balade sinistre (M. Cărtărescu, 
De ce iubim femeile). 

Structura se distinge prin următoarele trăsături: 

e De apariţia şi selecția unei anumite prepoziții este responsabil numai 
regentul, ceea ce explică prezenţa unor prepoziții diferite (nu numai prepoziția de) 
în funcţie de regent, precum şi păstrarea prepoziţiei în condiţiile în care regentul se 
construieşte cu alt postverbal abstract sau cu oricare substantiv sau pronume (vezi 
construcţii ca: S-a apucat de treabă., Se gândeşte la orice., S-a lăsat de ţigări., A 
luat la verificare., S-a oprit din lucru., Se pregăteşte de vacanță., S-a pus pe 
treabă., Se satură de minciuni., Trăieşte din mila altora.). Concludent este 
exemplul din M. Cărtărescu (să se fină de pileală şi de cântat balade sinistre), 
unde se coordonează, ca determinări ale aceluiaşi verb regent, un substantiv 
postverbal (pileală) şi un supin (cântar) verbal, ambele legate de regent prin de, 
prepoziţie cerută de regimul prepozițional al regentului. 

e Ca sintaxă, supinul „acoperă”, în cele mai multe exemple, o poziţie 
actanţială / tematică, cerută semantico-sintactic de verb, şi, mai rar, una 
neactanţială, sintactic şi semantic facultativă. Ca semnificaţie, supinul variază între 
o valoare necircumstanţială şi una circumstanţială (loc, scop), în funcție de 
trăsăturile sintactice ale regentului şi de semantica prepoziţiei (pentru valorile 
actanţiale /  necircumstanţiale, vezi exemplele anterioare; vezi şi valori 
circumstanţiale în construcţii ca: A plecat la.cules. / — după vânat., A fost prins la 
furat de aragaze., EZ, 1998). 

e Determinările supinului, dacă apar (nu este obligatorie apariţia lor), 
oscilează între o construcţie de tip verbal şi una de tip nominal. 

Construcţia verbală, cea care interesează în acest capitol, se realizează 
printr-un acuzativ neprepoziţional (foarte rar, şi unul prepoziţional cu pe); 
exemple : Încep a mă da şi la scris, şi la făcut cădelnița în biserică, şi la ținut 
isonul. (|. Creangă, Amintiri), Se puse la făcut metanii. (|. Creangă, ibid.), Satură- 
te de făcut şagă cu mine. (ibid.), S-a lăsat de spus minciuni., A luat la puricat 
acest subiect., S-a oprit din şters praful., S-a pus pe ţinut regim., Se satură de 
îndrumat pe alții., unde studenţii facultăţii noastre erau în practică agricolă, la 
cules struguri. (M. Cărtărescu, De ce iubim femeile). 

Construcţia nominală, posibilă şi ea în relaţie cu aceiaşi regenţi verbali, se 
realizează fie prin apariţia articolului hotărât + nominal în genitiv, fie, în absenţa 
articolului, printr-o construcție prepoziţională cu de, vecinătăţi care transformă 
supinul într-unul nominal (vezi: M-am săturat de spălatul rufelor altora., A fost 
prins la furat de aragaze., EZ, 1998). 

e În construcția de tip verbal, cea cu acuzativ, este imposibilă, dată fiind 
trăsătura generală a supinului (vezi supra, 4.1), realizarea acuzativului prin clitic şi, 
implicit, dublarea prin clitic. Apariţia cliticului este posibilă numai în cazul 
avansării acestuia şi al legării de regentul verbal al supinului, construcție limitată la 
situațiile în care regentul supinului permite sintactic asocierea cu un acuzativ (până 
şi clopotele ni le-au oprit de tras. (|. Creangă, Amintiri) = Au oprit de tras până şi 
clopotele., Subiectul l-au luat la puricat. = Au luat la puricat subiectul.). 
Construcţia cu cliticul ataşat regentului este blocată însă în condiţiile în care 
regentul este un reflexiv intranzitiv, neacceptând legarea de un clitic personal în 
acuzativ (a se apuca, a se da, a se lăsa, a se pune, a se sătura). 

e Subiectul supinului este controlat obligatoriu de regent, acomodându-se la 
subiectul acestuia şi fiind, în consecință, neexprimat (Jon; s-a apucat [de învățat 
(PRO)], lon; s-a pus [pe făcut (PRO) scandal], unde PRO marchează subiectul 
absent al supinului, iar indicele i (PRO) marchează identitatea referenţială cu 
subiectul anterior). 

Dată fiind acomodarea obligatorie a supinului la subiectul regentului, care 
este un subiect personal, supinul nu poate avea decât valoare activă. În consecință, 
în construcţiile de tip verbal ale supinului, subordonatul acestuia (nominal sau 
propoziţie) nu poate primi decât interpretarea de complement direct / completivă 
directă (vezi: S-a pus pe făcut scandal. — S-a pus pe făcut ce nu se cade., S-a 
apucat de învăţat limbi străine. — S-a apucat de învățat ce este mai greu., unde 
determinările supinului sunt complemente directe sau propoziții completive directe). 

4.3.1.2. Supinul se defineşte tot în raport cu un regent verbal, apărând ca 
dependent faţă de câteva verbe personale şi tranzitive: (a) după regentul modal 
tranzitiv a avea, în construcţii ca: Cel ce-ti propune să te ajute împotriva altuia 
are de împlinit răzbunarea lui. (N. Iorga, Cugetări), Câinele rău latră tot aşa de 
tare şi când are de apărat o ruină. (N. Iorga, ibid.); (b) după regenţii aspectuali 
tranzitivi a continua, a termina, a sfârşi, a mântui, a găti, în construcţii ca: lon 
şi-a terminat de făcut lecțiile., Mântuia de spus pe de rost. (1. Creangă, Amintiri), 

până-şi găteşte de făcut luleaua (1. Creangă, ibid.). 

Particularităţile construcţiei sunt: 

e Inventarul de regenţi este redus, fiind limitat la câteva verbe aspectuale 
(a continua, a termina şi sinonimele lui) şi verbul modal (a avea). Trebuie 
remarcată absenţa, din acest tipar, a uspectualului a începe (El începe "de învărar.). 

e De apariția prepoziţiei de, singura acceptată, nu este responsabil regentul 
(ca în 4.3.1.1), care, fiind tranzitiv, exclude prezența unei construcții 
prepoziţionale. În consecinţă, prepoziţia este legată obligatoriu de termenul din 
dreapta, deci de prezenţa supinului. l 

è Supinul are un comportament verbal evident, subordonatul acestuia, atunci 
când apare, primind obligatoriu fie o formă neprepozițională de complement direct 

(vezi exemplele anterioare), fie una prepoziţională cu pe, dacă nominalul 
îndeplineşte condiţiile acceptării construcției prepoziţionale (Are de bârfit pe alții., 
Termină de verificat pe ceilalți.). Spre deosebire de 4.3.1.1, este imposibilă orice 
determinare de tip substantival (Are "de învățatul lecției., Are "de învățat de lecții). 

e Ca pentru orice supin, este inacceptabilă dublarea complementului direct, 
exceptând cazurile în care cliticul se ataşează la regentul supinului (Îi are de 
întreţinut pe toți ai casei.). Subordonaţii cu valoare posesivă ai complementului 
direct pot apărea înaintea întregului grup (regent + supin), ataşaţi la regentul verbal 
ca forme clitice de dativ posesiv (vezi: Și-a terminat de făcut lecțiile., Și-a 
continuat de realizat planul. ). 

e Subiectul supinului este obligatoriu controlat şi ca atare neexprimat, 
acomodându-se la subiectul regentului, semn de coeziune puternică a grupului. 
Acomodarea celor două subiecte asigură (ca şi în 4.3.1.1) interpretarea supinului ca 
activ, ceca ce explică analiza drept complement direct / completivă directă a 
determinărilor supinului (Are de verificat rezultatul. / ~ de verificat ce a obținut. / 
~de verificat dacă s-a lucrat corect.). l 

e Construcția nu acceptă negarea separată a supinului, ci numai negarea 
grupului în ansamblu (nu are de învățat, nu termină de mâncat, are “de neînvățat, 
termină "de nemâncat), semn suplimentar al coeziunii grupului. 

e Obligativitatea apariţiei lui de, ca şi prezenţa lui de într-o poziţie sintactică 
incompatibilă cu selecţia unei prepoziţii, apropie acest de de statutul lui a de la 
infinitiv, formă posibilă şi ca în asemenea construcţii: are a face / are de făcut 
(vezi supra, 2.2.2.2). Cu şi a de la infinitiv, de cumulează, în aceste construcţii, un 
rol dublu: sintactic, se specializează pentru legarea de regent a unei forme verbale 
nepersonale, iar, morfologic, se specializează pentru marcarea formei verbale de 
supin, asigurând distingereu lui morfologică. 

4.3.1.3. Între regentul verbal şi supinul prepoziţional se poate insera un 
pronume sau un substantiv, ceea ce ambiguizează raporturile sintactice. În noua 
variantă de construcție, supinul poate fi interpretat fie ca subordonat direct al 
verbului, având el însuşi un complement direct „deplasat? şi deci antepus 
supinului, fie ca subordonat direct al numelui, devenind un atribut al acestuia ; 
exemple : Ai altceva de făcut decât să te cerți. (N. Iorga, Cugetări), Termină ceva 
de lucrat., Nu aşteaptă altceva de făcut decât să plece. 

e In contextul regentului personal a avea, este posibilă şi a doua lectură, 
diferită de interpretarea modală anterioară: am de băut / de făcut., lectură care se 
poate pune în evidenţă prin disocieri ca: Am destule lecţii de făcut., Am mult vin de 
băut. În lectura nonmodală, grupul a avea + supin este mai puţin sudat decât în 
interpretarea lui modală, Structura nonmodală este sintactic ambiguă, oscilând între 
interpretarea supinului ca subordonat al unui complement direct nul ([ceva] de băut 
/de făcut) şi interpretarea lui ca determinare „finală” pe lângă o construcţie 
tranzitiv-absolută, deci tot cu un complement direct nul ([ceva] pentru băut / în 
vederea băutului). 

Pe modelul construcției nonmodale sunt şi alte construcții cu supin ca: aduce 
de băut, capătă de băut, caută de băut, comandă de băut, cumpără de băut, dă de 

băut, doreşte de băut, duce colegilor de băut, oferă de băut, promite de băut, vrea 
de băut etc., construcții mai puţin sudate decât cele modale / aspectuale, cunoscând 
aceeaşi ambiguitate ca şi construcția cu a avea. Supinul apare fie ca subordonat al 
unui complement direct nul, fie ca subordonat final pe lângă o construcţie tranzitiv- 
absolută. Pentru interpretarea „finală” pledează şi o observaţie privind substituţiile 
posibile: corespondentul propoziţional al supinului este o construcție cu 
subjonctivul (Dă colegilor să bea., Duce colegilor să bea., Oferă colegilor să 
bea.); or, corespondentul propoziţional al unei construcții tranzitive (dă / duce / 
oferă vin / băutură.) n-ar putea fi decât o propoziţie relativă (dă / duce / oferă ce 
are mai bun.). 

Ca şi în tiparul sintactic modal-aspectual, supinul acceptă complement direct 
şi, respectiv, completivă directă, semn al unui comportament sintactic de tip verbal 
(Dă de băut ţuică şi vin., Caută de băut ce-i place / ce costă mai puţin. ). 

4.3.1.4. În relaţie cu un regent verbal impersonal, supinul apare ca 
subordonat faţă de următoarele serii de regente: 

(a) faţă de verbele a fi şi a rămâne, cu utilizare impersonală; Dacă nu ti-a 
fost de cumpărat (|. Creangă, Amintiri), Rămâne de văzut., Ne rămâne de analizat 
ce s-a întâmplat. (Rlib, 2004). 


A fi, ca regent impersonal, admite două lecturi: una modală (vezi 
exemplul din 1. Creangă), şi una „existenţială” (vezi: Unde se lucrează, este 
şi de măturat., N. lorga, Cugetări), structuri cu grade diferite de sudură, 
modalul fiind mai legat de supin, după cum arată şi posibilitatea disocierii cu 
uşurinţă a construcției existenţiale (este totdeauna şi de măturat). 

În raport cu a fi şi a rămâne impersonale, dată fiind ambiguitatea 
acestor verbe, care, de la un context la altul, pot trece de la comportamentul 
noncopulativ şi impersonal la cel copulativ şi impersonal, construcţia 
generală este ambiguă, permiţând dublă interpretare: (a) este / rămâne 
(predicat verbal impersonal) + supin (subiect) (+ nominal subordonat / 
propoziţie subordonată supinului); (b) este + supin (predicat impersonal cu 
operator copulativ) + nominal subiect / propoziţie subiectivă, unde supinul 
apare o dată (a) în poziţia de subiect, iar altă dată (b), în poziţia de 
N(ume)P(redicativ). Interpretarea (b) este singura posibilă în cazurile de 
topicalizare, deci atunci când determinările supinului precedă întreaga 
construcție (Adevărul este / rămâne de stabilit. / Că s-au făcut mari eforturi, 
asta este / rămâne de stabilit.). Este situaţia în care tiparul structural 4.3.1.4 
interferează cu tiparul 4.3.2 (vezi infra). 


(b) faţă de expresii verbale impersonale, alcătuite din copulativul a fi + un 
adverb modal din clasa modalizatorilor deontici (E obligatoriu / imperios de plătit., 
E permis / nepermis de spus., E necesar / musai de aflat.) şi a celor apreciativi şi 
deontic-apreciativi (E greu / dificil / imposibil / complicat / cu neputinţă / 
inacceptabil de spus aşa ceva.; E uşor / lesne / simplu / posibil / la îndemâna 
oricui de refuzat.; E interesant / important de studiat., E înțelept de refuzat.: E 
penibil de întrebat.; E periculos de folosit asemenea substanțe.; E sănătos de mers 
pe jos. etc.). Expresiile cuprind: adverbe din clasa modalizatorilor având ca 

trăsătură comună acceptarea unui argument propoziţional introdus prin conjuncţia 
să (e obligatoriu / musai / periculos să). Nu sunt acceptate ca regente adverbele: 
(Este) evident / neîndoielnic / incontestabil / sigur / cert / precis..., care, spre 
deosebire de cele dintâi, sunt modalizatori „de certitudine”, cerând vecinătatea 
conectorului că (Este sigur / cert / neîndoielnic că s-a greşit. / ~ "de greşil.). 

Construcţia se caracterizează prin următoarele: 

e Este selectată prepoziţia de, obligatorie pentru apariţia supinului în aceste 
contexte, selecţie care nu poate fi explicată nici prin regent, nici prin poziţia 
sintactică de subiect în care apare supinul. Ca şi în 4.3.1.2, prepoziţia este cerută de 
cele două funcţii pe care le îndeplineşte simultan, cea de marcă sintactică, 
specializată pentru introducerea şi legarea de regent a unei forme verbale 
nepersonale, şi cea de marcă mor fologică, individualizând forma verbală 
nepersonală de supin. 

e Supinul din aceste construcții are, ca şi în 4.3.1.2, un comportament clar 
verbal şi, implicit, nonsubstantival, care se poate susţine: (a) prin combinarea 
directă cu un nominal (vezi: Rămâne de stabilit adevărul.; Este dificil de spus 
adevărul.) (b) prin imposibilitatea atașării la supin a unui articol + genitiv sau a 
unui determinări prepoziţionale (Rămâne "de stabilitul adevărului. / "de stabilit de 
adevăruri., Este dificil 'de spusul adevărului. / "de spus de adevăruri... 

e În ce priveşte funcţia acestui nominal legat direct, ca şi a propoziției 
acceptate în aceeaşi poziţie (Este / Rămâne / Este important de verificat dacă şi 
unde s-a greşit.), ea depinde de controlul impus de regent şi, implicit, de valoarea 
de diateză a supinului. Controlul exercitat de regent, ca şi valoarea de diateză sunt 
mai complexe decât în 4.3.1.2, şi anume: 

(a) În contextul regenţilor impersonali, fără referire la persoană, supinul 
manifestă ambiguitate, putând fi interpretat atât pasiv sau impersonal, cât şi activ. 
Valoarea [+ Pasiv] se manifestă prin posibilitatea introducerii explicite a Agentului 
sub forma unui complement de agent (Esze / Rămâne / Este dificil de verificat de 
către întreaga clasă rezultatul.). Valoarea [+ Activ] se manifestă prin posibilitatea 
determinării cu totul rară a supinului printr-o construcţie prepoziţională cu pe (E 
imposibil de îndemnat pe altul să naca ceea ce tu singur nu poți face., E dificil de 
convins pe oricine de...). 

Consecințele acestei ambiguităţi sau, altfel spus, ale valorii duble de diateză 
se repercutează asupra interpretării sintactice a subordonaţilor supinului. O 
determinare nominală neprepoziţională poate fi interpretată fie ca având rolul de 
Subiect (corespunzător. valorii pasive), fie pe cel de complement direct 
(corespunzător valorii active). În acelaşi sens, o propoziţie conjuncţională sau 
relativă poate fi interpretată drept subiectivă (interpretare corespunzătoare valorii 
pasive) sau drept completivă directă (interpretare corespunzătoare valorii active). 
Interpretarea activă este însă imposibilă în condiţiile prezenţei explicite a 
complementului de agent, nominalul subordonat fiind, în acest caz, obligatoriu 
subiect, iar propoziţia corespunzătoare, subiectivă (Este / Rămâne / Este dificil de 
verificat de către oricine rezultatul. / dacă s-a greşit. ), 

(b) În contextul regenţilor impersonali în care referirea la persoană se 
realizează printr-un clitic personal sau printr-o formă de posesiv, interpretarea 
valorii de diateză este limitată, ca urmare a fenomenului de control exercitat de 
dativul sau de posesivul personal. Vezi construcţiile: Îmi; rămâne de terminat 
(PRO;) lucrarea. (= Îmi rămâne ca eu să termin lucrarea.), dacă nu ţi-a fost de 
cumpărat (PRO) (= dacă nu fi-a fost ca tu să cumperi); Este la îndemâna mea; de 
făcut (PRO) asta. (= Este la îndemâna mea ca eu sa fac asta.). Constrâns de 
fenomenul de acord, subiectul neexprimat al supinului (ceea ce s-a redat prin PRO) 
este obligat la identitate referenţială cu obiectul indirect personal (respectiv, cu 
posesivul) şi, ca atare, supinul nu poate primi decât valoare activă. În aceste 
condiţii, nominalul subordonat supinului nu poate. fi interpretat decât drept 
complement direct, iar propoziţia subordonată acestuia, drept completivă directă. 

4.3.1.5. În construcţii eliptice, unde se suprimă verbul modal „de necesitate” 
este, supinul preia caracteristicile de predicativitate ale centrului verbal şi valoarea 
modală de „necesitate / obligaţie” a acestuia, putând apărea accidental în enunţuri 
imperative: De învăţat de la pagina 5 la pagina 10!; De reţinut următoarele! 

Ca şi în enunţurile imperative cu predicat la infinitiv, enunţuri a căror 
utilizare este, de asemenea, marginală şi sporadică (vezi supra, 2.3.6), specific 
acestui tipar sintactic cu supin „predicativ? este, conform particularităților 
morfologice ale formelor nepersonale, neexprimarea  emițătorului şi a 
destinatarului. În acest caz însă, efectul nu-l constituie obținerea unei valori 
generice a construcției — ca pentru structurile similare cu infinitiv —, ci creşterea 
determinării situaţionale, căci cei doi participanţi la comunicare sunt deductibili 
situațional. 


4.3.2. Structura Subiect + Copulativ + Supin | 

Altă clasă de tipare sintactice se distinge în raport cu un verb copulativ şi 
personal. În construcția Subiect + Copulativ + Supin, supinul, care. ocupă poziţia 
N(ume)P(redicativ) şi, ca atare, exprimă o „Proprietate”, este destul de eterogen 
sub aspect semantic şi. sintactic, permițând următoarele diferențieri şi 
Subcategorizări: | 

4.3.2.1. Un subtipar în care supinul are caracteristici puternic ad jectivale se 
realizează în construcții ca: Viata este / ajunge / devine de nesuportat., Suferinta 
este de nedescris., Reacţia este de nebănuit. 

Comportamentul adjectival se probează prin; (a) posibilitatea apariţiei şi în 
alte contexte tipic adjectivale, ca, de exemplu, în poziţia de predicativ suplimentar 
(Viaţa lui o găsesc de nesuportat.); (b) posibilitatea apariţiei în contexte de 
gradare, indiferent de poziţia. sintactică; Sărăcia este mai de nesuportat decât 
altădată., Personajul devine din ce în ce mai de neînțeles., Temniţa cea mai de 
temut e aceea în care te simţi bine. (N. Iorga, Cugetări); (c) sinonimia (Şi, implicit, 
posibilitatea de substituție) cu adjective derivate cu sufixul modal -bil (Viaţa este 
de nesuportat. = este insuportabilă,; Situaţia este de netolerat. = este 
intolerabilă.; Hoţiile sunt de nedescris. = sunt indescriptibile..), 

Particularităţile acestui subtipar constau în următoarele: 

e Este o structură eliptică, unde supinul apare ca determinare consecutivă a 
unui adjectiv nul, deci neexprimat (atât de grea încât este / devine de nesuportat), 

o temniță având condiţii atât de dure încât este / devine de temut), marcând, printr-o 
consecință, o valoare superlativă. Apariţia lui de poate fi urmarea valorii 
consecutive, de fiind o prepoziţie purtătoare, printre alte valori, şi a valorii lexicale 
consecutive (ex. bolnavă de moarte). 

e Acceptând contexte de gradare, supinul din aceste construcții este 
echivalent cu adjectivele evaluative. Cum „starea” presupusă de adjectivul 
neexprimat (nul) este din registrul stărilor adesea neplăcute, dificile, pentru a putea 
fi suportate / receptate, supinele sunt frecvent negative (Viaţa este de nesuportat., 
Comportarea lui este de nedescris... 

e Supinul captează o valoare modală de „posibilitate” (= atât de grea încât 
nu (mai) poate fi suportată, vezi supra, sinonimia cu adjectivele derivate cu 
sufixul modal -bil. (Pentru analiza construcțiilor adjectivale cu un supin subordonat 
şi pentru atragerea în structurile superlativ-absolute, vezi infra, 4.3.4). 

4.3.2.2. Alte construcţii copulative, diferite sintactico-semantic de cele 
anterioare, apar în: 

(a) Calul este de furat / de căpătat., unde supinul exprimă o „„proprietate” 
obținută anterior („care s-a obținut / a rezultat din furat / din căpătat”); 

(b) Calul este de dat / de vândut.; Casa este / a rămas de terminat / de 
tencuit., unde supinul încorporează o valoare modală „de necesitate”, exprimând o 
„proprietate” proiectată în viitor: „care trebuie să fie dat / să fie vândut”; 

(a) şi (b) sunt dintre puținele construcţii în care supinul exprimă, contextual, 
o distincţie temporal-aspectuală [+ Trecut, + Perfectiv] (cal de furat, haine de 
căpătat) vs [+ Viitor, — Perfectiv] (cal de vândut, casă de terminat). 

(c) Maşina este de spălat / de tăiat iarbă / de curățat zăpadă / de imprimat, 
unde supinul, devenit atemporal şi indiferent față de valorile aspectuale, are ca 
semnificaţie: „care poate fi folosit(ă) oricând (în prezent, în viitor, dar a putut fi 
folosit(ă) şi în trecut) pentru o anumită activitate”. 

Ambiguitatea construcţiilor cu supin şi copulativ provine şi din ambiguitatea 
semantică a lui de, care poate exprima atât o valoare „finală / de necesitate”, 
proiectată în viitor (casă de vânzare, preparative de nuntă), cât şi una de „origine- 
cauză”, aparținând trecutului (acceptare de frică) sau una de „folosinţă / utilitate”, 
fără determinare temporală (obiecte de plajă / de bucătărie). 

In cele trei construcții copulative (a—c), supinul are o natură incertă, 
oscilând, în grade diferite, între un comportament nominal (asemănător unui 
substantiv postverbal) şi unul „mai verbal’, evident în construcția sintactică a 
supinului. 

e Comportamentul nominal se manifestă prin posibilitatea substituției, în 
toate construcţiile, printr-o construcţie substantival-prepoziţională, fie cu sens 
„final / de necesitate” (i), fie cu sensul „folosință / utilitate” (ii), fie cu sensul 
„origine-cauză” (iii): 

(i) Mobila este de vândut / de vânzare., Cotletele sunt de fript / pentru 
friptură., Rufele sunt de spălat / pentru spălare., Porcul este de tăiat / pentru 
tăiere.; Fata este de măritat / de măritiş.; 

(ii) Peria este de curățat / pentru curățare., Maşina este de folosit zilnic / de 
folosire zilnică., Ciocanul este de bătut cuie / pentru baterea cuielor.; 

(iii) Calul este de furat / din furt., Hainele sunt de căpătat / de dar. etc. 

Comportamentul verbal se manifestă mai puternic în (ii) şi (iii) prin: 
posibilitatea inserării unor circumstanţiale temporale şi aspectuale (Mobila este de 
vândut rapid., Porcul este de tăiat la Crăciun., Maşina este de folosit zilnic.); 
posibilitatea inserării unor circumstanțiale finale: este de vândut pentru 
supraviețuire., posibilitatea inserării altor determinări verbale, câte una sau 
combinate (de vândur oricui doreşte s-o cumpere, Banii sunt de trimis părinţilor 
cât mai rapid. ). 

Tipul de determinare verbală depinde de natura argumentului actualizat ca 
subiect. Dacă în poziţia subiectului apare Pacientul (vezi exemplele din (i): mobila, 
rufele, porcul, fata), este imposibilă inserarea complementului direct. Dacă în 
poziţia subiectului apare Instrumentul (vezi exemplele din (ii): peria, maşina, 
ciocanul), este posibilă inserarea complementului direct (Peria este de curățat 
geamuri., Maşina este de spălat rufe / rufele copiilor., Ciocanul este de bătut cuie 
/ ferestrele casei.). l 

e Din interpretarea verbală derivă şi construcțiile: Cărțile sunt greu / uşor 
de procurat., Hainele sunt dificil / anevoie de spălat., unde adverbul modal, deşi 
antepus, poate fi interpretat ca determinare de tip verbal a supinului. 

e Nu aceeaşi interpretare se poate propune însă construcțiilor: Jucăriile de 
anul acesta sunt periculos de manevrat., Filmul este interesant de văzut., Cărţile 
sunt util de procurat., unde adverbul modal nu permite, din punct de vedere 
semantic, interpretarea ca subordonat al supinului (jucării de manevrat "periculos, 
film de văzut "interesant, cărți de procurat util). 

Construcţiile de acest tip, deşi cu aceeaşi componență Subiect + Copulativ + 
Modal + Supin, rezultă dintr-o reorganizare sintactică a structurilor impersonale 
analizate la 4.3.1.4.b. Noua construcție se obţine prin deplasarea frontală a 
complementului supinului, care, în noua poziţie, este reinterpretat ca subiect al 
întregii construcții şi, în consecință, acordat cu verbul copulativ. Din vechiul tipar 
de construcţie rămâne natura adverbială a numelui predicativ, imposibil de 
explicat în condiţiile unui subiect „primar” acordat cu predicatul nominal (Este 
periculos de manevrat jucăriile. = Jucăriile sunt periculos de manevrat.; Este 


sănătos de urmat indicaţiile medicului. = Indicaţiile medicului sunt sănătos de 
Urmat... 


Nevoia de motivare sintactică a noii organizări este şi mai evidentă în 
registrul nonliterar al limbii, unde nominalul „deplasat” şi aşezat frontal se 
acordă nu numai cu verbul copulativ (ca în norma academică), ci şi cu 
numele predicativ (vezi construcții neliterare ca: Indicaţiile sunt sănătoase 
de urmat.). 


Nu este exclus ca subtiparul 4.3.2.2, conţinând adverbele modale din seria: 
greu, uşor şi sinonimele lor, să primească dublă „citire”, respectiv dublă 
interpretare: atât cea cu supinul-N(ume)P(redicativ), iar adverbul ca circumstanțial 
modal al supinului, cât şi cea cu întreaga structură reorganizată, poziţia de subiect, 
ocupată iniţial de supin, ajungând a fi ocupată de un nominal subordonat supinului. 

4.3.3. Dependenţa faţă de un regent nominal 

Cu regent nominal (substantiv sau pronume) pot apărea oricare dintre 
supinele analizate sub 4.3.2, rezultând din reducerea unei propoziţii relative (cu 
antecedent şi copulativ în relativă) şi din suprimarea copulativului: suferinţă (care 
este) de nesuportat, cal de furat, cal de dat, maşină de spălat, cal uşor / dificil de 
procurat, substanțe periculos de utilizat. 

Ca regent pronominal, apare mai des pronumele nehotărât: Totdeauna există 
unul / altul de sacrificat., Până şi politologii ar găsi câte ceva de rumegat. 
(OC, 2004). 

Construcţia în ansamblu, precum şi fiecare subtipar în parte, deşi obținute 
din structuri propoziţionale relative, păstrează caracteristicile supinului stabilite 
pentru fiecare corespondent propozițional (vezi supra, 4.3.2). 


4.3.4. Dependența faţă de un regent adjectival 

Cu regent adjectival, supinul apare în trei tipuri de construcţii: 

4.3.4.1. Ca subordonat consecutiv, cu efect intensiv, al adjectivului 
calificativ (vezi şi supra, 4.3.2.1): durere atât de puternică de nedescris, suferinţă 
aşa de mare de neimaginat, om aşa de periculos de temut, minciuni aşa de mari de 
necrezul. | 

Încărcate cu valori, pe de o parte, intensive, iar, pe de alta, modalizatoare „de 
posibilitate”, construcţiile sunt atrase, ca şi sinonimele lor în -bil, în tiparul 
superlativ absolut, caracterizat de topica fixă antepusă faţă de centrul adjectival sau 
adverbial şi de legarea prin marca de. Supinul se distinge printr-o inversiune a 
topicii, inversiune sub două aspecte: este antepus în raport cu centrul adjectival / 
adverbial; are marca de postpusă formei de supin. 

Cu această topică inversată, supinul ajunge un subordonat adverbial 
antepus unui adjectiv sau adverb gradabil, exprimând valori superlative şi captând, 
suplimentar, valori modale de „posibilitate”: negrăit de dulce (M. Eminescu, 
Luceafărul), nebănuit de vânjoasă (L. Blaga, Zări şi etape); elevă nepermis de 
leneşă, în condiţii nesperat de avantajoase; i se păru nespus de frumos şi nespus 
de greu; e nesuferit de cald, bătătorind lucerna pe o suprafață de necrezut de 
mare (M. Cărtărescu, De ce iubim femeile), croită dintr-un material de necrezut de 
prost (ibid.). În noul tipar sintactic apare un alt de, nu prepoziţia din construcția 
consecutivă cu centru adjectival / adverbial, ci marca formală din componenţa unor 
construcţii cu superlativ absolut (extraordinar de, teribil de, grozav de). 


Natura adverbială a supinului, derivând din cea adjectivală, poate fi 
interpretată ca un caz de conversiune, una dintre conversiunile curente ale 
adjectivului (adjectiv = adverb). Interesantă este însă specializarea acestei 
construcţii pentru funcţia de gradare superlativă (vezi Relaţia verbului cu 
alte clase lexico-gramaticale, 2.3.2). | 


4.3.4.2. În poziţia de complement prepozițional, cerut de construcţia unor 


adjective cu regim obligatoriu prepoziţional (vrednic, demn, apt, bun, adjectivul 
invariabil gata, locuţiunea adjectivală în stare). 

Construcţia prezintă următoarele trăsături: 

— Adjectivele selectează prepoziţia de, indiferent că se construiesc cu supinul 
sau cu alte determinări, fie postverbale abstracte (gata de plecare, bun de vânzare), 
fie determinări pronominale (vrednic de ceva, gata de orice, bun de orice). 

__— Adjectivele regente admit în aceeaşi poziţie infinitivul şi, respectiv, 
conjunctivul, cu observaţia că supinul este acceptat numai de o subclasă a ultimei 
clase de adjective (toate adjectivele care admit. în această poziţie, supinul admit si 
infinitivul sau conjunctivul, dar nu şi invers: demn de a fi luat în consideraţie / 
demn să fie luat în consideraţie / demn de luat în consideraţie, în schimb 
bucuroasă / fericită să mă întâlnească / a mă întâlni / "de întâlnit). 

— Supinul oscilează între un comportament nominal şi unul verbal. Natura 
nominală se manifestă prin posibilitatea substituţiei cu alte substantive postverbale 
abstracte sau cu pronume (vezi supra). Natura verbală se manifestă: (a) prin 
prezenţa unor determinări de tip verbal (circumstanţiale temporale, aspectuale şi 
locative: vrednic de trimis imediat / frecvent în străinătate; N(ume)P(redicativ) 
sau C(omplement)P(redicativ al)O(biectului), dacă supinul provine de la verbe care 
acceptă asemenea determinări: demn de numit ambasador, vrednic de ajuns 
preşedinte; complemente de agent, dacă supinul primeşte „citire” pasivă: S-a 
dovedit vrednic de ales ambasador de către actualul guvern., (b) prin încorporarea 
lexicală a valorilor de diateză, supinul fiind, de la caz la caz, pasiv sau activ. 

În vecinătatea adjectivului demn, supinul are valoare „pasivă” (soluţii / 
persoane demne de luat în calcul), după cum probează: 

e calitatea Pacient, cu trăsătura [+ / = Uman] a regentului (soluţii, persoane); 

e posibilitatea introducerii complementului de agent (persoane demne de 
trimis / de numit în aceste funcţii de către cei îndreptăţiţi să o facă.). 

În vecinătatea celorlalte adjective, supinul admite ambele valori, pasivă şi 
activă, valori depinzând de rolul semantic al regentului nominal şi de tipul de verb 
aflat la supin: porumburi gata de cules (valoare [+ Pasiv]), eşti bun de trăit numai 
în pădure. (|. Creangă, Amintiri; valoare [+ Activ]); argument bun de adus în fața 
studenţilor (valoare [+pasivă]); numai buni de făcut popi (|. Creangă, ibid.; ultimul 
exemplu are un supin ambiguu, primind atât o interpretare pasivă „să fie făcuţi popi 
de altcineva”, cât şi una ergativă „să se facă popi”). Unele adjective (vezi vrednic), 
fără a accepta valori active, acceptă citiri „pasive” şi „ergative” (vrednic de numit 
director de altcineva, unde valoarea este [+ Pasiv], vs vrednic de ajuns deputat, 
unde apare trăsătura [+ Ergativ]). 

4.3.4.3. Ca subordonat cu valoare restrictivă (restrânge proprietatea 
exprimată de adjectiv: elevă bună la socotit) sau cu valoare temporală (material 
moale la pipăit, rană sensibilă la atins). l 

În ultimul tipar, supinul este, sub aspect sintactic, un determinant facultativ, 
însă, semantic, devine obligatoriu, având rolul de limitare a predicației; acceptă 
substituția cu alte postverbale substantivale, păstrând aceeași prepoziție (bună la 
socoteli; sensibilă la orice atingere); sensul este explicabil prin valoarea 


prepoziției (la). 

4.3.5. Un tipar de tematizare forte 
Un tipar totalmente diferit este cel de tematizare forte, construcţie care 


permite aşezarea oricărei predicaţii într-o poziţie de temă suspendată: De mâncat, 
am mâncat deja.; De mers, am să merg şi eu odată., De durut, sigur că mă doare, 
dar încerc să rezist., De frământat, m-am frământat destul., De cunoscut, sigur că 
l-am cunoscut.; De fost, am fost si eu primar. (vezi Il, Organizarea tematică a 
enunţului, 3.1.2.1). 

Construcţia prezintă următoarele particularităţi: 

(a) Admite orice supin, indiferent de calitatea semantică a verbului (agentiv 
vs nonagentiv) şi indiferent de capacitatea supinului de a se substantiviza sau nu în 
alte contexte (mâncatul pe saturate, mersul pe jos sunt posibile, dar “durutul, 
“fostul, "cunoscutul nu sunt acceptate ca supine substantivizate; şi unele, şi altele 
apar însă în tiparul sintactic 4.3.5); | 

(b) Nu acceptă negarea primului termen, semn cert al pierderii calităţii 
predicative şi verbale (De "nemâncat, nu am mâncat. ). fri 

(c) Supinul, în ciuda absenței flexiunii substantivale (absența articolului) şi a 
complinirilor de tip substantival (genitivul şi adjectivul), are o natură puternic 
nominală, care se poate susține: ; 

e prin semantica formei; ca mod de conceptualizare, se apropie de 
nominalele abstracte, semnificând. „faptul de'a se manifesta o acțiune, un 
eveniment, o stare”; 

e prin posibilitatea parafrazării, în aceeaşi poziţie de temă forte, prin alte 
construcţii substantival-prepoziţionale (prepoziţii şi locuţiuni prepoziţionale proprii 
tematizării / topicalizării: cât despre mâncare..., cât despre durere..., în privința 
mâncării / durerii...; 

è prin indiferența faţă de distincţiile temporale şi modale, apărând ca mijloc 
de tematizare a unei predicaţii verbale aflate la orice mod personal şi la orice timp: 
De mâncat, mănânc imediat / am mâncat deja / voi mânca / aş mânca eu, dar... / 
nu Ştiu Să fi mâncat. etc.; : 

e vezi supra (b), neacceptarea negaţiei. 

(d) De-ul, deşi obligatoriu, nu este legat de forma de supin, ci de rolul său de 
tematizator, prepoziţia păstrându-se şi în afara construcţiei cu supinul, indiferent de 
tipul de predicaţie care este tematizat. Acelaşi de apare şi pentru tematizarea unor 
predicații adjectivale, adverbiale sau nominale (De frumoasă, e frumoasă, dar cam 
proastă.; De bine, mi-a fost bine, dar nu m-am bucurat destul., De frate, mi-e frate, 
dar nu sunt de partea lui.), 


Dată fiind prezenţa tematizatorului de, indiferent de natura gramaticală 
a predicaţiei tematizate, și dată fiind omonimia supin — participiu, se ajunge la 
construcții omonime de tipul: De lipsit, au lipsit destui elevi. — De lipsit, este 
lipsit şi are nevoie de bani., De avut, are tot ce-i trebuie. — De avut, este avut 
ca şi fraţii lui., De rupt, haina şi-a rupt-o de mult. — De rupt, este rupt şi 
imposibil de reparat., unde primul enunţ din fiecare set conţine un supin 
tematizat, iar al doilea, un adjectiv participial tematizat. 


n 
t 
(E9) 

4.4, Concluzii comparative 


4.4.1. În oricare dintre construcţiile înregistrate sub 4.3, natura verbală este 
mult diminuată, trăsătură care se susține: prin absenţa cliticelor, prin absența 
formelor proprii de diateză, a mărcii pasive şi impersonale; prin imposibilitatea 
apariţiei, în limitele grupului creat de supin, a unui subiect propriu supinului; prin 
exprimarea nonverbală a negaţiei, recurgându-se la prefixul negativ ne-. 

4.4.2. Natura verbală, câtă se mai păstrează, se manifestă preponderent 
sintactic şi în grade diferite de la un tipar de construcţie la altul. Se manifestă cel 
mai puternic în 4.3.1.2, 4.3.1.4, 4.3.1.5, acolo unde supinul ocupă poziții actanţiale 
de complement direct (4.3.1.2) şi de subiect (4.3.1.4) sau dobândeşte contextual 
funcţie predicativă (4.3.1.5) şi acolo unde coeziunea cu regentul atinge un grad 
maxim, fie că este un regent aspectual sau modal (ca în 4.3.1.2), fie că supinul 
ocupă o poziţie privilegiată de subiect (ca în 4.3.1.4). Natura verbală se manifestă 
cel mai puţin puternic în 4.3.5, în poziţia de tematizare forte. În celelalte tipare, 
comportamentul este oscilant, cel verbal manifestându-se prin păstrarea unora 
dintre complinirile de tip verbal: complementul indirect şi cel prepozițional; 
numele predicativ şi predicativul. suplimentar; determinări modale, temporale sau 
aspectuale; restricții prepoziţionale şi conjuncţionale tipice verbului şi, numai în 
câteva construcții (vezi 4.3.1.1 şi 4.3.2.2.c), posibilitatea combinării cu un 
complement direct (Se apucă de citit cărți., Se satură de ascultat pe! ceilalți.; 
maşină de tăiat cartofi, perie de spălat geamuri). 

4.4.3. Natura nominală, mai puternică decât cea verbală, se manifestă în 
grade diferite de la un tipar de construcţie la altul: Apare în gradul cel mai înalt în 
construcţiile în care, pe lângă manifestările sintactice, are şi expresie morfologică 
(vezi ataşarea articolului), ceea ce a făcut eliminarea acestor structuri din 
paradigma şi clasa verbului (vezi supra, 4.3). Apare în grad înalt şi în tiparul 4.3.5, 
unde natura substantivală se manifestă, în primul rând, ca mod de conceptualizare 
şi ca poziţie de tematizare. Se manifestă mai slab acolo unde natura verbală este 
mai puternică, adică în 4.3.1.2, 4.3.1.4 şi 4.3.1.5. 

4.4.4. Există tipare în care apare şi un comportament adjectival puternic 
(vezi 4.3.2.1), manifestat sintactic prin ocuparea poziţiilor specifice adjectivului şi, 
suplimentar, prin apariția în contexte de gradare. 

4.4.5. Există construcţii în care supinul se caracterizează printr-un 
comportament. adverbial (vezi 4.3.4.1), caracteristică. fiind specializarea 
construcţiei pentru gradarea de tip superlativ. 

4.4.6. Prepoziţia, prezentă obligatoriu în oricare dintre structuri, fiind 
particularitatea distribuţională comună tuturor tiparelor cu supin verbal, are 
explicaţii şi valori diferite: 

e De-ul, prezent obligatoriu în 4.3.5, este o marcă de tematizare forte, fără 
nicio legătură cu forma de supin. 

e De-ul, prezent obligatoriu în 4.3.4.1, este cerut de tiparul superlativ absolut 
în care este atrasă forma (teribil de), pierzând legătura cu forma de supin. 

e De-ul, prezent în 4.3.1.1. şi în 4.3.4.2, este impus din afara formei 
supinului, prin mecanismele sintactice de restricţii formale ale regenţilor verbali (se 
lasă de, se apucă de, se satură de, se ţine de) sau adjectivali (demn de, bun de, 
vrednic de, gata de, în stare de). Trebuie remarcat că prezența unei prepoziţii este 
obligatorie, dar nu în mod necesar a prepoziţiei de, putând apărea, în funcţie de 
regent, şi alte prepoziţii (vezi: a se da la, a se pune pe / la, a(se) opri din, a trăi din). 

e De-ul, prezent obligatoriu în 4.3.2.1 si 4.3.4.1, este o prepoziţie lexical 
plină, independentă de, forma supinului, fiind legată de valoarea consecutivă pe 
care o introduce. 

e De-ul, prezent obligatoriu în 4.3.3, este, ca şi în construcția anterioară, o 
prepoziţie independentă de forma supinului, îndeplinind un rol preponderent 
sintactic în cadrul G(rupului)N(ominal), şi anume: este un conectiv frecvent întâlnit 
în structura GN, având rolul de a lega determinări din diverse clase morfologice de 
centru (casa de acolo, casa de lângă tine, dorința de a reuşi, maşina de spălat, vezi 
Substantivul, 3.1.2.2; II, Grupul nominal, 2.2.4). 

e De-ul, din 4.3.1.2 şi 4.3.1.4, nu este legat nici de restricţiile de 
subcategorizare ale regenţilor, nici de poziția sintactică (complement direct, 
respectiv, subiect), nu este explicabil nici semantic (apare în poziţii actanţiale 
necircumstanţiale), ci este legat obligatoriu de forma supinului. Dobândeşte, în 
raport cu această formă, un rol dublu, sintactic şi morfologic. Sintactic, devine un 
conectiv specializat pentru legarea unei forme nepersonale, cea de supin, de centre 
verbale al căror specific este că cer în mod necesar „acoperirea” unor poziţii 
sintactice. Morfologic, devine o marcă pentru distingerea formei verbale 
nepersonale de supin, atât de participiul omonim, cât şi de infinitivul sinonim. Cu 
cele două funcţii (sintactică şi morfologică) şi, implicit, cu acest tip de ambiguitate, 
de-ul este asemănător lui a de la infinitiv (vezi supra, 2.2.2.2). 

Acest de, prezent obligatoriu în componenţa unui GV cu structura 4.3.1.2 şi 
4.3.1.4, asigură un înalt grad de coeziune a grupului, explicabil atât prin trăsăturile 
regenților, cât şi prin forma subordonatului: 

e regenţii au fie calitatea de verbe aspectuale sau modale (în 4.3.1.2; pentru 
calitatea lor de operatori aspectuali şi modali şi coeziunea grupului, vezi II, 
Predicatul, 2.2.3.3; 2.2.3.4), fie calitatea de verbe impersonale (în 4.3.1.4), 
ultimele cerând „acoperirea” poziţiei de subiect; 

e subordonatul cere prezenţa obligatorie a lui de, care devine o marcă 
flexionară a acestuia. i 

4.4.7. Pe lângă natura oscilantă a supinului, explicabilă prin comportamentul 
lui, de la un context Ja altul, „mai verbal” sau „mai nominal”, impresionează, în 
cazul supinului, și apariţia altor ambiguități. Sunt ambiguităţi care derivă din 
deplasări de componente. şi reorganizări ale structurilor sintactice în ansamblu, 
având drept efect opacizarea relaţiilor (cu posibilităţi noi de interpretare a relaţiei 
dintre componente) şi, implicit, interferența tiparelor sintactice (vezi interferența 
tiparelor 4.3.1.4 şi 4,3,2; vezi ambiguităţi în cadrul tiparului 4.3.2.2). 

5. GERUNZIUL 


5.1. Aspecte generale 


Gerunziul este o formă nepersonală a verbului, cu comportament verbal, 
adverbial şi (într-o măsură redusă) nominal şi adjectival. Funcţia sa sintactico- 
pragmatică specifică este de asociere şi de ierarhizare: prin prezentarea unor 
acțiuni şi procese ca dependente de altele, prin plasarea lor în fundal, ca 
circumstanţe ale altor acţiuni său procese. Astfel, forma de gerunziu realizează prin 
marcare morfologică cel mai general şi mai nediferențiat tip de subordonare a unei 
propoziţii reduse (un tip de predicaţie semantico-sintactică subordonată, vezi II, 
Predicatul, 1.1.3). 

Caracteristicile verbale ale gerunziului se manifestă morfosintactic prin 
posibilitatea de a marca opoziţiile de diateză, iar sintactic prin capacitatea sa de a 
funcţiona ca centru de grup verbal, primind toate complinirile posibile ale verbului, 
inclusiv cliticele pronominale. În multe dintre utilizările sale sintactice, grupul 
verbal al gerunziului poate avea subiect propriu (exprimat sau neexprimat, vezi II, 
Subiectul) necontrolat de verbul regent, alcătuind astfel o construcție gerunzială, 
care echivalează cu o propoziţie subordonată. | 

Caracteristicile de tip adverbial se manifestă sintactic: prin capacitatea 
gerunziului de a ocupa poziţii sintactice specifice adverbului, de circumstantial al 
unui verb sau al unei propoziţii. Se poate considera că gerunziul se apropie de 
adverb şi din punct de vedere morfologic, prin realizarea sa ca formă unică, 
invariabilă. 

Caracteristicile de tip nominal şi adjectival ale gerunziului se manifestă tot 
sintactic şi sunt discutabile: de fapt, ele se limitează la situaţiile în care verbul la 
gerunziu poate apărea (împreună cu eventualii săi adjuncți) ca propoziţie redusă, 
ocupând poziţii sintactice caracteristice unui nominal (obiect direct, subiect), 
respectiv unui adjectiv (determinativ al unui nominal). Gerunziul poate funcționa 
ca atribut verbal, echivalent cu o propoziţie relativă. Contextele distribuţionale 
similare cu ale substantivului şi adjectivului sunt totuşi limitate. 


5.2. Descrierea structurală a formelor 


5.2.1. Gerunziul se realizează ca formă unică, construită cu sufixul specific 
-ând, care are şi varianta -ind. Realizarea -ând caracterizează morfologic verbele 
cu infinitivul în -a (de conjugarea I- cântând — şi a I-a: lucrând), cu infinitivul în 
-î (conjugarea a I-a — coborând — şi a VII-a: hotărând), cu infinitivul în -ea 
(conjugarea a VIII-a: putând) şi cu infinitivul în -e (conjugarea a IX-a — făcând —, 
a X-a — punând — şi a XI-a: rupând). Varianta -ind apare în combinaţie cu verbele 
care au sufixul de infinitiv -i, respectiv verbele de conjugarea a IV-a (acoperind), 
a V-a (venind) şi a VI-a (citind). l 

De asemenea, -ind este realizarea fonetică (alofon) a sufixului -ând, atunci 
când acesta se ataşează unor verbe (de conjugarea I, a Il-a sau a X-a) cu finala 
radicalului în -i vocalic (a apropia: apropiind; a dactilografia: dactilografiind; a 
serie: scriind), semivocalic (a încuia: încuind; a deraia: deraind ), sau în consoană 
palatală (a împerechea: împerechind, a veehea: veghind). Semivocala -i din finala 
radicalului este „absorbită” de vocala i iniţială în sufix. 

Sufixul este ataşat unei variante a radicalului identice cu cea de la infinitiv în 
cazul verbelor de conjugările I (a căuta: căutând), a I-a (a dăuna: dăunând), a Il-a 
(a cobori: coborând), a IV-a (a sui: suind), a V-a (a fugi: fugind), a Vl-a (a iubi: 
iubind) şi a VII-a (a urî: urând), regula se verifică şi în cazul verbelor care au 
unele neregularități în conjugare: a mânca: mâncând, a lua: luând. 

Forma radicalului la gerunziu este identică cu cea a perfectului la verbele de 
conjugarea a VIII-a (văzu: văzând; vs infinitivul a vedea) şi la cele de conjugarea a 
IX-a (bătu: bătând — a bate; făcu: făcând — a face; cunoscu: cunoscând — a 
cunoaşte; crescu: crescând — a creşte etc.). Fac excepţie de la regula identităţii 
perfecte unele verbe cu finala radicalului d, care alternează cu z (vezi infra). 

Verbele de conjugarea a X-a şi a XI-a formează gerunziul de la o variantă a 
radicalului identică cu cea a infinitivului (de exemplu: a fierbe: fierbând), sau 
deosebindu-se de aceasta printr-o serie de alternanţe vocalice sau / şi consonantice 
(a/ă o / ča, č/ c, 4 / g): a merge: mergând; a stoarce: storcând; a sparge: 
spărgând etc. 

La conjugările a VIII-a, a IX-a şi a X-a, verbele cu radicalul în -d la infinitiv 
prezintă la gerunziu alternanţa acestei consoane cu z: a cădea / căzând, a şedea / 
şezând (conjugarea a VIII-a), a crede / crezând, a vinde / vânzând, a pierde / 
pierzând (conjugarea a IX-a); a aprinde / aprinzând; a arde / arzând, a închide / 
închizând, a prinde / prinzând; a răspunde / răspunzând; a râde / râzând, a roade / 
rozând (conjugarea a X-a). Verbul a ucide este o excepţie, gerunziul său fiind 
ucigând. Consoana d se păstrează nealterată la conjugările I (a lăuda / lăudând), 
a Il-a (a degrada / degradând) şi a VI-a (a rodi / rodind). Tiparul de alternanţe d/z 
este respectat şi de verbele neologice de conjugarea a VIII-a (derivate de la a 
vedea: a prevedea / prevăzând) şi a X-a (a corespunde / corespunzând, a decide / 
decizând, a pretinde / pretinzând). 

Alternanţa 7 / p apare la gerunziile verbelor de conjugarea a X-a : a scoate / 
scoțând, a trimite / trimițând etc. E prezentă şi în neologisme: a admite / admițând, 
a omite / omițând, a permite / permițând, a promite / promițând, a transmite / 
transmițând etc. 

Verbele a fi şi a şti au gerunziul fiind, respectiv ştiind. 

Verbele de conjugarea a III-a cu radicalul în dentala n (a spune, a fine, a 
veni) au forme populare de gerunziu cu iotacizare (spuind, ţiind, viind), norma 
cultă a selectat însă (ca şi pentru indicativ prezent) formele cu dentala refăcută: 
spunând, ținând, venind. 

Gerunziul impune cliticelor pronominale poziţia postverbală. Urmat de clitice 
cu iniţială consonantică sau al căror corp fonetic este alcătuit dintr-o consoană sau 
din semivocala i (respectiv de toate cliticele pronominale cu excepția formei 
pronominale de acuzativ feminin singular o), sufixul de gerunziu apare în 
variantele -ându / -indu, având deci în finală vocala de legătură -u, etimologică: 
căutându-ne, văzându-l, vorbindu-i (dar: căutând-o). Vocala u este prezentă şi în 
cazul ataşării unui grup de două clitice (păstrându-mi-l, dându-i-se). 

5.2.2. Forma negativă a gerunziului se realizează — ca şi la participiu şi la 
supin — cu ajutorul morfemului de negaţie verbală (de tip prefix) ne-: neavând, 

nefiind. Între forma de gerunziu şi prefixul de negaţie se poate intercala adverbul 
mai. Structura este destul de frecventă, norma ortografică actuală stabilind (ca şi 
pentru participiu) scrierea fără blanc sau cratimă: 

Nemaiputând fi salvat şi împiedicat nimic, putea fi cel puţin ruptă odioasa 
legătură dintre numele minunii, oricum nemuritor, şi numele crimei. 
(A. Blandiana, Autoportret) 

O altă particulă căreia i se acceptă intercalarea este prea (pentru care nu 
există norme explicite de scriere, preferându-se însă forma legată: Nepreaştiind / 
ne prea ştiind ce să facă, a plecat. ). 

Prefixul de negație funcţionează exact ca adverbul nu la formele verbale 
predicative, impunând dublarea negației (folosirea pronumelor negative în poziția 
de subiect sau complement şi a adverbelor circumstanțiale negative): Nevenind 
acolo nimeni, niciodată, locul a fost uitat. 

Când nu este vorba de o negație verbală, ci de negație de constituent 
(focalizată, nonverbală, parțială), gerunziul este precedat de particula nu: aceasta 
neagă informația transmisă prin întreg grupul verbal cu centrul la gerunziu: Nu 
[aşteptând] rezolvi lucrurile (ci acționând).; Nu [întâlnindu-se la club cu cineva] 
şi-a petrecut seara. (vezi Il, Negaţia, 2). Diferenţa semantică dintre negația 
verbală şi cea nonverbală este clar marcată la gerunziu de selectarea morfemului de 
tip prefix (ne-), respectiv a particulei de negaţie (nu): Neîntrebând pe nimeni, s-a 
întors acasă. | Nu întrebând pe cineva a aflat răspunsul [ci...]. Că negația 
focalizată nu aparţine verbului, ci modifică relaţia semantică indicată de grupul cu 
o anume funcţie sintactică se vede şi din faptul că această construcție nu impune 
dubla negaţie (concordanța negativă), realizată cu ajutorul pronumelor şi 
adverbelor negative: neîntrebând pe nimeni vs nu întrebând pe cineva. 

De fapt, în ciuda realizării printr-un prefix, fapt care ar sugera o tendinţă spre 
lexicalizare, negația gerunziului are un caracter propozițional, de raportare la 
predicaţie. Acest lucru se reflectă în anumite restricții sintactice de folosire a 
formei negative. Gerunziul adverbal, cel construit ca obiect al percepției şi cel 
atributiv restrictiv — respectiv cele care sunt postpuse verbului sau nominalului 
regent — apar mai rar în forma negativă şi, în orice caz, negația schimbă 
fundamental raportul semantic cu regentul: Îşi pierde timpul citind romane. / ?Îşi 
pierde timpul necitind romane.; Îl văd agitându-se. / ?Îl văd neagitându-se.; 
Expoziţia era anunţată de banderole fluturând pe străzi. / ?Expoziţia era anunţată 
de banderole nefluturând pe străzi. 

Celelalte construcţii cu gerunziul acceptă mai uşor forma negativă, desigur cu 
modificări. ale raporturilor semantice determinate de cunoaşterea asupra lumii: 
Cunoscuţi ca fiind imprevizibili, au fost angajaţi. / Cunoscuţi ca nefiind imprevizibili, 
au fost angajaţi. Dorind să-i liniştească, a plecat. / Nedorind să-i liniştească, a plecat. 

O altă tendinţă constă în posibilitatea mai redusă de a nega gerunziul posrpus 
folosit fără compliniri. Într-un asemenea caz, negaţiei gerunziale i se preferă un 
grup prepoziţional având drept centru prepoziţia Jără, urmată de o propoziţie 
conjuncţională cu verbul la conjunctiv /ără să...), ori de un grup verbal cu verbul 
la infinitiv (fără a...). Echivalentul negativ al propoziției Se plimbă cântând. nu 
este atât Se plimbă necântând., cât mai curând Se plimbă fără să cânte / fără a 

cânta. Când construcţia gerunzială are însă cel puţin un adjunct, folosirea negaţiei 
devine normală: Se plimbă, necântând niciodată (nimic). 

Preferinţa se confirmă în construcțiile simetrice, care pun în opoziție prezenţa 
sau absența unei acţiuni: 

Este destul să spunem că un bun se distribuie împărțindu-se, pe când 
valoarea se distribuie fără să se împartă, spre a vedea câtă distanţă le separă. 
(C. Noica, Modelul). 

Totuşi, structurile simetrice permit gerunziul prefixat negativ, în formule de 
tipul vrând-nevrând, care asociază direct cele două forme, afirmativă şi negativă: 

Aceasta este ideea pentru care luptă — ştiind sau neştiind — culturile mari. 
(E. Cioran, Schimbarea). 


5.3. Tipare de construcţie 

5.3.1. Structuri morfosintactice (gramaticalizate) în care apare gerunziul 

Formele de gerunziu intră în componenţa perifrazei specifice de prezumtiv 
prezent, cu auxiliarul a fi în forma omonimă cu viitorul, în varianta cultă (va fi 
plecând) şi în cea popular-familiară (o fi plecând). Apar, de asemenea, în 
perifrazele (destul de rare azi) de prezumtiv prezent construit cu auxiliarul la 
condiţional (ar fi plecând) şi conjunctiv (să fi plecând). În aceste structuri (care nu 
admit inversiunea, ci doar inserția unor (semi)adverbe între auxiliar şi gerunziu: O 
fi mai plecând?), gerunziul este doar un formant morfologic, fără autonomie. 


E foarte posibil ca aceste perifraze să fi avut în limba veche valoare 
continuă, durativă, într-un tip de conjugare care dubla formele fără gerunziu 
de la mai multe timpuri ale indicativului: perfect compus (au fost zăcând), 
imperfect (era învățând), perfect simplu (fu trecând), viitor (va fi aşteprând), 
de la condiţional (ași fi ştiind), conjunctiv (să fi având) şi, rar, chiar de la 
imperativ.. (fii împăcându-te!). Astăzi majoritatea acestor perifraze au 
dispărut, cele rămase pierzându-şi valoarea aspectuală şi căpătând în cazul 
prezumtivului rol distinctiv, de marcare a valorii proprii modului. 


În limba literară veche au existat şi perifraze de gerunziu trecut, total 
dispărute azi. 


Aceste perifraze, bine reprezentate în textele juridico-administrative 
din secolul al XVIII-lea şi înregistrate de unele gramatici mai vechi, erau: 
construcția cu verbul a fi + participiu, corespunzând perfectului compus 
(fiind fost, fiind avut, cf, a fost, a avut), precum şi a fi + participiul 
auxiliarului a fi + participiu, corespunzând perfectului dublu compus (fiindu-se 
fost aflat, ct. s-a fost aflat). 


5.3.2. Gerunziul circumstanțial 

Gerunziul (folosit singur sau ca centru de grup verbal) este dependent formal 
de un verb, în două situaţii diferite: când este (a) circumstanțial adverbal, adjunct 
al verbului, căruia îi restrânge sensul; integrat deci grupului verbal şi obligatoriu 
pentru compunerea semnificației complexe a predicatului; (b) circumstanțial 
propozițional, complement al propoziției, izolabil; descriptiv. 

Distincția dintre cele două situaţii nu este întotdeauna uşor de făcut, dar 
există cel puţin un test eficient — posibilitatea izolării prozodice: 

(a) Trăieşte bucurându-se de fiecare zi. 

(b) Trăieşte din amintiri, ştiind că a făcut o mare greşeală. 

Grupul gerunzial din (a) nu poate fi izolat de verbul regent prin pauză şi 
intonaţie decât cu riscul unei modificări de sens substanţiale, în timp ce în (b) 
pauza este obligatorie. În alte cazuri, totuşi, pauza dintre complementul propoziției 
şi restul enunţului este opţională, prezenţa ei neaducând schimbări semantice: Vine 
spre noi plângând. = Vine spre noi, plângând. Sunt şi alte criterii de diferenţiere: 
posibilitatea exprimării subiectului, a  pasivizării, a modificării poziţiei: 
complementul verbului nu admite exprimarea subiectului, nici pasivizarea şi e 
totdeauna postpus; complementul propoziției nu: răspunde însă pozitiv la toate 
aceste teste. 

Diferenţa poate fi relevată şi prin testul negaţiei. Poziţia de adjunct al 
verbului se caracterizează prin faptul că procesul desemnat de gerunziu intră în 
domeniul negaţiei verbului regent: Nu a încheiat mulțumind publicului. implică Nu 
a mulțumit publicului. În schimb, gerunziul dintr-o construcţie circumstanţială a 
propoziției nu este afectat de negația verbului principal: Nu s-a supărat, mulţumind 
publicului chiar pentru fluierături. implică A mulțumit publicului. Nici acest test nu 
este infailibil, pentru că, în funcţie de semantica verbului regent (de structura lui 
presupoziţională), şi complementul verbului poate rămâne nemodificat de negatie 
(A greşit alegându-l. şi N-a greşit alegându-l. au, deopotrivă, presupoziţia L-a ales.). 

5.3.2.1. Gerunziul circumstanţial adverbal. În această construcție, gerunziul 
determină un verb, având distribuţia unui adverb şi funcția de circumstanţial. In 
asemenea construcții, de dependență directă de un verb, căruia îi restrânge 
interpretarea semantică, gerunziul nu este izolat prin pauză sau intonatie (care ar fi 
notate în scris prin virgule), are acelaşi subiect cu verbul regent şi apare obligatoriu 
după acesta. Informaţia adusă de gerunziu este integrată în aceeaşi secvență de 
informaţie nouă (rematică) cu verbul centru. Această construcție nu impune alte 
restricţii asupra naturii de centru verbal a gerunziului, care poate deci avea oricâți 
adjuncţi, de orice tip (dar nu şi subiect propriu). 

Verbul la gerunziu (împreună cu eventualii săi adjuncţi) prezintă o acţiune 
sau un proces ca modalitate sau instrument de realizare a acțiunii principale, 
aducând o specificare faţă de caracterul ei generic (Merge şchiopătând.; Răspunde 
ridicând din umeri.). _ 

Construcţia corespunde circumstanțialelor de mod şi instrumental. Între cele 
două valori limita nu este totdeauna clară, interpretarea depinzând de semantica 
verbelor şi de cunoştinţele asupra lumii, care stabilesc felul în care se pot combina 
două acţiuni sau procese (vezi II, Circumstanţialul, Prezentare generală). 

Gerunziul împreună cu determinanţii săi poate desemna: pet picta 

(a) o acţiune particularizată ca mijloc de realizare a unei acţiuni mai generale: 

Autorităţile locale au decis să-l pedepsească pe făptaş tăindu-i limba, (EZ, 2000); 

Lousong [...] s-a răzbunat scriind „Jos corupția!” pe unul dintre zidurile 
sediului local. (EZ, 2000); 

(b) o acţiune prezentată ca modalitate de realizare a alteia: 

Mă distram scufundând cu pietre volumele mari, verzui, ce mai pluteau încă 
în jurul țărmului. (|. Groşan, Caravana); 

V. şi-a încheiat discursul citind psalmi din Biblie. (EZ, 2001); 

(c) o acţiune modalizată, evaluată de verbul regent: 

Astăzi încep să cred că nu am greşit alegând bulevardele culturii. 
(G. Liiceanu, Jurnalul); 

Atoateştiutorii producători hollywoodieni au greşit încercând post-factum 
să-şi ascundă lipsa de fler printr-o agresivă campanie promoțională. (LAI, 2002). 

Construcţiile se pot parafraza substituindu-se gerunziul printr-un substantiv 
abstract verbal (provenit din infinitiv lung sau din supin ori fiind echivalent cu 
acestea), precedat de prepoziţia prin sau cu: L-au pedepsit tăindu-i limba. = L-au 
pedepsit prin tăierea limbii., Şi-a pierdut timpul citind ziarele. = Şi-a pierdut 
timpul cu citirea / cititul ziarelor. 

Raportul dintre două acțiuni cuprins în construcţia cu gerunziu instrumental — 
S-a răzbunat scriind lozinci. — poate fi prezentat şi invers, reliefându-se 
„instrumentul” şi identificându-se rolul său: A scris lozinci, răzbunându-se.; în 
această formă, nu mai este însă vorba de un gerunziu adjunct al verbului, ci de un 
complement al propoziției. 

5.3.2.2. Gerunziul circumstanțial propozițional. Gerunziul poate determina 
doar aparent un verb, fiind de fapt echivalent cu predicatul subordonat al unei 
propoziții circumstanţiale sau pur şi simplu asociate întregii propoziţii regente. In 
acest caz, construcţia aduce o informaţie suplimentară şi este izolată sau izolabilă 
prin pauză şi intonaţie: Pleacă din oraş, părăsindu-şi prietenii. Construcţia este 
mai liberă decât cea a gerunziului adverbal, putând fi antepusă sau postpusă (cu 
preferințe de topică în funcție de tipul semantic de circumstanţial). Subiectul 
gerunziului poate fi exprimat; el este acelaşi sau diferit de cel al verbului centru; 
atunci când are subiect propriu, construcția gerunzială este numită şi absolută. 

Nu există restricţii în privinţa adjuncţilor verbului la gerunziu, construcția 
fiind realizată atât de gerunziul folosit singur (A ridicat ochii, oftând.), cât şi de cel 
care este centru de grup verbal (A ridicat ochii, oftând din greu.). 

Asocierea stabilită prin gerunziu corespunde coordonării copulative, indicând 
doar o legătură tematică strânsă, care poate fi interpretată, în context şi în funcţie 
de sensul enunţului, în moduri diferite (temporal, cauzal etc.). Natura semantică a 
relaţiei nu este marcată explicit, ci trebuie dedusă, pornind de la conţinutul 
semantic transmis de fiecare verb (grup verbal). La fel ca în cazul coordonării 
copulative, ordinea elementelor este semnificativă, putând impune, şi cu ajutorul 
unor caracteristici iconice, interpretarea relaţiei drept cauzală, consecutivă etc. 

De obicei, cele două tipuri de construcţii — cele circumstanţiale şi cele 
asociate, similare coordonării — nu sunt tratate împreună: primele sunt subsumate 
funcţiei de circumstanţial, celelalte funcției de predicativ suplimentar. Considerăm 
totuşi că apropierea dintre ele este foarte mare. Doar cunoştinţele asupra lumii 
permit interpretarea construcţiei gerunziale din (a) ca un circumstanţial de cauză, şi 
a celei din (b) ca simplu element asociat (coordonat): 

(a) Legea stă de un an la Senat, mulți opunându-i-se. 

(b) Legea stă de un an la Senat, mulți susținând-o. 

Ambele sunt tot atât de dependente de interpretare ca structurile juxtapuse 
(a) şi (b): 

(a) Legea stă de un an la Senat. Mulţi i se opun. 

(b) Legea stă de un an la Senat. Mulţi o susțin. 

Între cele două tipuri nu este o diferenţă clară, ci pot să apară situaţii ambigue 
sau intermediare. În genere relaţiile mai clare de tip circumstanțial se manifestă 
atunci când construcția gerunzială este antepusă, postpunerea fiind caracteristică 
pentru raportul de simplă asociere. | 

e Gerunziul  circumstanțial propriu-zis. Construcția  gerunzială este 
interpretabilă în termenii unor relații semantice consacrate, ca circumstanțial de 
timp, de cauză, condițional sau concesiv. Valoarea de circumstanțial este favorizată 
de antepunere şi izolare, dar se întâlneşte destul de frecvent şi în postpunere. 

(A) Se realizează astfel valorile de: 

— circumstanțial de timp: 

leri, trecând prin Răşinari, satul Cioranilor, Noica îmi arată, spre ieşirea 
din sat, biserica. (G. Liiceanu, Jurnalul); 

Îmi amintesc cum, îmbolnăvindu-mă de scarlatină, doctorul a fost rugat 


să-mi spună că boala este o urmare a excesului de lectură. (A. Blandiana, 
Autoportret); 


— circumstanţial de cauză: 

Fiind foarte frig, florile au înghețat., 

Cunoscând scrisul, ghicisem cuprinsul. (M. Caragiale, Craii); 

Marile amuzamente sunt gratuite, fiind ale inteligenţei. (Al. Paleologu, 
Despre lucrurile); 

— circumstanțial condiţional: 

Lucrând mai mult, ar putea să câştige concursul.; 

Primind eventual invitaţia, vor decide ce să facă.; 

Numai sărind treptele istorice pulem intra în ritmul colectiv. (E. Cioran, 
Schimbarea). 

Caracterul condițional poate fi marcat d prezența în construcția gerunzială a 
unor adverbe ca: doar, numai, eventual etc. 

Valorile de cauză, timp şi condiţie sunt foarte apropiate: o acţiune premerge 
alteia, chiar dacă ambele aparțin aceleiaşi unități temporale, dar poate fi 
considerată şi cauza ei, în funcţie de cunoştinţele noastre asupra posibilelor legături 
de cauzalitate. Astfel se face diferenţa între o relaţie doar temporală (a) şi una 
cauzală (b): 

(a) Sculându-mă brusc, am luat o carte de pe raft. 

(b) Sculându-mă brusc, am răsturnat scaunul, 

Sunt însă multe situaţii în care respectivele valori sunt imposibil de 
diferențiat. 

Valoarea condiţională (de cauzalitate posibilă, nerealizată) se deduce, în 
structuri similare, din modul şi timpul regentei: indicativul viitor sau condiţionalul. 

Pe baza realizării sau a nerealizării acţiunilor se impune o interpretare temporală 
sau cauzală (c) faţă de una condiţională (d): 

(c) Întorcându-mă în trecut, am destoperit multe lucruri. 

(d) Întorcându-mă în trecut, aş descoperi multe lucruri. 

Unele timpuri ambigue (de exemplu prezentul) nu permit însă disocierea 
dintre cele trei valori: 

(e) Întorcându-mă în trecut, descopăr multe lucruri. 

(B) Mai clar marcată este valoarea de circumstanțial concesiv, prin adverbe 
specifice care introduc construcția gerunzială: chiar..., şi... chiar şi...; raportul 
poate fi întărit de prezența unor corelative în propoziţia regentă: Chiar 
străduindu-sc, tot nu va reuşi mare lucru. 

Tipice sunt structurile duble, care asociază forma pozitivă şi pe cea negativă a 
unui verb: Şi mâncând, şi nemâncând, tot slab era. Lexicalizarea unei asemenea 
structuri este locuţiunea adverbială vrând-nevrând. 

(C) Şi la nivelul propoziției se pot realiza funcțiile de circumstanţial de mod 
şi instrumental, care însă — spre deosebire de poziția de adjunct al verbului — sunt 
izolabile prin pauză şi pot fi antepuse: Se plimbau, făcând ocoluri largi.; Scria 
romane de succes, inventând dialoguri vii şi inteligente.; Încercau să-i câştige, 
oferindu-le bani. 

(D) Un caz mai complicat îl reprezintă un tip de raport care apare în mod 
tipic în postpunere. Construcția gerunzială se apropie de valoarea unui 
circumstanţial consecutiv, dar şi de cea a unei propoziții concluzive (incluse prin 
tradiție. între raporturile de coordonare). Această valoare — legată de interpretarea 
iconică a succesiunii discursului ca succesiune a progresiei raționamentului — poate 
fi marcată de prezenţa unui adverb specific în construcţia gerunzială (astfel): 

Această lege ar urma să se aplice în nouă sate din Deltă, beneficiarii 
depăşind cifra de 2.300. (EZ, 2001); 

Au mers fără să se oprească, ajungând astfel repede la destinație. 


Nu sunt justificate propunerile de identificare a altor valori, deduse 
uneori din simpla interpretare a relațiilor posibile între două acţiuni, de pildă 
cea de circumstanțial final (vezi II, Circumstanţialul. Prezentare 
generală). 


e Gerunziul asociativ. Construcţia gerunzială corespunde foarte adesea 
simplei asocieri a unei alte propoziţii la cea enunțată în prim-planul predicaţiei. 
Raportul se aseamănă cu cel de coordonare, dar gerunziul rămâne o formă a 
subordonării, care ierarhizează informaţia: 

Matematica e perfectă şi pură, deosebindu-se de celelalte aşa-numite ştiinţe 
exacte prin modul de lucru. (Al. Paleologu, Despre lucrurile); 

Programul televiziunii dura două ore, jumătate din el fiind consacrat 
familiei prezidenţiale. (G. Liiceanu, Jurnalul): 

Au luat zălog şase femei măritate, lăsând vorbă că pretind pentru ele o 
despăgubire. (|. Nicolau, Haide, bre’). | 

Acest raport se realizează deopotrivă prin gerunzii cu şi fără adjuncţi, în 
construcţii gerunziale cu acelaşi subiect sau cu subiect diferit de al verbului regent. 

Construcţia manifestă cea mai mare libertate, la toţi parametrii: izolare, schimbarea 
poziţiei (rămâne însă preferată postpunerea), pasivizare, negare. 


Când construcţia gerunzială are acelaşi subiect cu regenta, gerunziul a 


fost considerat ca având funcţia de predicativ suplimentar. In această 
interpretare se creează însă diferențe artificiale între construcţii foarte 
asemănătoare: dacă în Dan se apropie, cântând (cât îl ţine gura). gerunziul 
este predicativ suplimentar, în Dan şi Maria se apropie, fiecare cântând cât 
mai tare cu putință, unde gerunziul are subiect propriu, diferit de al verbului 
regent, ar fi vorba de o construcţie gerunzială absolută; în plus, rămâne neclar 
statutul construcţiei în care subiectul gerunziului nu e diferit, dar este 
exprimat (reluat anaforic): Dan se apropie, cântând şi el cum poate. 


În această situaţie, construcția gerunzială îşi manifestă cel mai puternic 
caracteristicile propoziționale; o dovedeşte şi faptul că ea poate fi coordonată 
adversativ sau concluziv cu propoziția față de al cărei verb se subordonează: În 
zori am plecat, încercând însă să nu te trezesc.; Am vorbit o oră, încercând deci 
să-i conving. l 


5.3.3. Gerunziul „ipostazei”: predicativ suplimentar cu particula ca 
Construcțiile în care gerunziul este precedat de particula ca reprezintă 

realizări ale funcţiei sintactice de predicativ suplimentar. Aparent, sunt două tipuri 
principale: al calităţii: S-a prezentat ca fiind doctor. („ca unul / ceva / cineva care 
este...) şi al comparaţiei: Se poartă ca având de plătit o poliţă. („ca şi cum ar 
avea...). De fapt, în ambele construcția gerunzială desemnează o ipostază 
prezentată ca ipoteză, prin comparaţie ireală (non-factiv sau contrafactiv). 

In această construcție, gerunziul poate avea un subiect (subînţeles) 

(a) identic cu subiectul verbului regent: 

El e socotit ca pricepându-se la toate.; 

Întrebarea aceasta [...] ne sună ca venind dintr-o Europă bolnavă. 
(C. Noica, Modelul); 

Și cei două sute, aleşi din toate domeniile, sunt deja recunoscuţi de toți ca 
meritând. (G. Liiceanu, Jurnalul); 

(b) identic cu complementul direct al verbului regent: 

Ei îl socotesc ca promițând mult.; 

Ne-a prezentat ideea ca venind din partea profesorului.; 

Ortogeneza ne revelează viața ca născându-se şi afirmându-se sub 
determinantul condiţiilor interne. (E, Cioran, Schimbarea); 

Tata ne descria grădina ca fiind locul cel mai frumos din lume. 
(R. Petrescu, Eclipsa); 

Îi preferă pe cei dintâi, ca fiind întotdeauna previzibili. (A. Pleşu, Jurnalul); 

L-a descris pe 1. ca având ,, chip de samurai român”. (EZ, 2001). 

Diferența dintre cele două construcții depinde de semantica şi de restricțiile 
sintactice ale verbelor principale (tranzitive sau intranzitive). 

Realizează aceste construcţii în primul rând anumite verbe de opinie şi 
evaluare — a considera, a socoti, a crede, a judeca, a vedea (cu sensul „a 

interpreta”), a cunoaşte, a recunoaște, a ține — sau care descriu provocarea unei 
impresii — a suna, a apărea, a arăta, a prezenta, a revela, a imagina, a descrie etc. 
Specificul acestei construcții este că gerunziul urmează obligatoriu verbului 
regent, nu poate fi izolat, nu poate avea subiect exprimat; în schimb, poate fi 
pasivizat sau trecut la forma negativă. 
Această construcție a fost considerată ca o dovadă că şi gerunziul 
românesc poate fi construit prepoziţional — ceea ce ar confirma natura sa 
nominală. De fapt, argumentul este discutabil; pe de o parte, ca este o 
prepoziţie atipică (a fost considerată multă vreme doar „adverb de 
comparaţie”; deşi impune cazul acuzativ, ca multe prepoziţii, intră şi în 
construcţii specifice — cu adjectiv acordat, cu substantiv articulat). Pe de altă 
parte, în construcția în discuţie ca e mai curând subsumabil combinației cu 
adjectiv acordat (răcnesc ca turbate). Parafrazarea e posibilă cu ajutorul unui 
gerunziu cu valoare adjectivală: „ne sună ca una venind...”; „sunt recunoscuţi 
de toţi ca unii meritând...”. 


5.3.4. Gerunziul în relație cu un verb de percepție: predicativ suplimentar, 

complement direct, subiect 

Gerunziul intră. într-o construcţie specifică limbii române, în care descrie 
acțiunea sau starea ca obiect global al unei percepții exprimate de verbul regent — 
Văd <căzând frunzele>. — sau ca o caracterizare a nominalului focalizat ca obiect 
al percepţiei Văd frunzele <căzând>. Cele două variante de interpretare depind de 
topică, aceasta marcând reliefarea procesului perceput ca întreg sau mai ales a 
subiectului său. Construcţia nu admite însă pronominalizarea subiectului 
gerunziului printr-o formă de nominativ (Văd căzând ele.), ci doar prin acuzativ 
(Le văd căzând. ); ceea ce indică faptul că, oricum, poziţia nominalului nu mai este 
una de subiect al gerunziului. Structura provine dintr-un proces de „avansare”, de 
transformare a subiectului gerunziului (dintr-o construcţie cu funcția de 
complement direct) în complement direct al verbului regent (Îi văd venind.). Dacă 
regentul este un verb reflexiv pasiv şi impersonal, subiectul gerunziului devine 
subiect al acestui verb: Frunzele se văd căzând. (= Se vede cum frunzele cad.); 
dacă subiectul regentului e identic cu cel al gerunziului, regentul dobândeşte formă 
reflexivă: Mă aud vorbind. ([eu] Aud cum [eu] vorbesc.). În toate aceste situaţii, 
gerunziul devine predicativ suplimentar. 

Dacă verbul la gerunziu este impersonal, fără subiect, gerunziul (cu 
eventualii săi adjuncţi) apare în poziţia de obiect direct — Aud plouând (cu 
găleata).; Aud vorbindu-se de asta. — sau, cu un regent reflexiv, de subiect: Se 
aude plouând (cu găleata). 


Gerunziul poate îndeplini funcţiile de complement direct sau subiect 
doar în această construcţie, care (având ca echivalente în alte limbi structuri 
cu infinitivul) ar putea fi considerată dovada existenței unor trăsături 
nominale ale gerunziului, De fapt, distribuţia gerunziului în această poziţie 
este identică cu aceea a unei propoziţii subordonate (Aud cum plouă.; Se 
aude cum plouă.), ceea ce n-ar face decât să întărească ideea naturii 
propoziţionale a construcţiei gerunziale. 

Verbele regente care permit această construcție sunt verbe de percepţie: a 
vedea, a privi, a zări, a auzi, a asculta, a simţi — Mă simt descrescând şi exult. 
(A. Pleşu, Jurnalul) —, dar şi verbe ale unor procese mentale analoge — a(-şi) 
imagina, a-şi închipui — Mi-l închipui coborând de pe cal. (I. Nicolau, Haide, bre!) 
— sau verbe al căror sens presupune percepția: a găsi, a descoperi, a surprinde, a 
lăsa: L-am surprins citind cartea ta. 

Cu un sens asemănător apar ca regente şi verbele reflexive a se trezi, a se 
pomeni, care acceptă gerunziul tot în poziţie de predicativ suplimentar: M-am trezit 
întrebând măgăreşte de ce a fost nevoie de şapte feluri de fructe exotice. (LAI, 
2002); Mă pomeneam repetând în gând: sunt aromâncă. (I. Nicolau, Haide, bre’). 

Similar funcționează interjecția prezentativă iată şi echivalentele ei: Jată-l 
venind. 

Construcţia cu verbe de percepție nereflexive poate fi ambiguă, în măsura în 
care este posibil să se interpreteze ca subiect al gerunziului fie subiectul, fie 
obiectul verbului regent: El mă priveşte râzând. (= El mă priveşte şi râde. vs El mă 
priveşte cum râd.). În primul caz, este vorba de un gerunziu de asociere, 
complement al propoziției; în cel de-al doilea, de un gerunziu obiect al percepţiei; 
ambele sunt considerate predicative suplimentare. De fapt, construcțiile se 
dezambiguizează în genere contextual, în funcţie de natura aspectuală a verbelor: 
percepţia prezentată durativ atrage lectura gerunziului durativ în sfera sa, ca act 
suplimentar al subiectului perceptiv (Mă priveşte surâzând. = Mă priveşte şi 
surâde.); percepţia prezentată punctual preferă gerunziul durativ ca obiect al său 
(M-a văzut râzând. = M-a văzut cum râd.; L-am zărit plângând. = L-am zărit când 
Plângea.). Existenţa acestei construcţii permite şi înlănțuirea a două gerunzii (cu 
regente diferite); rară, dar nu incorectă: 

Cineva care nu l-ar fi cunoscut, văzându-l trecând seara, când ieşea, leapăn 
şi grav, cu trăsura la pas după el, pentru nimic n-ar fi voit să creadă în ce murdare 
şi Josnice locuri mergea acel impunător domn să se înfunde până la ziuă. 
(M. Caragiale, Craii). | | 

De multe ori, e greu de stabilit dacă procesul desemnat de gerunziu mai apare 
ca obiect al percepției, sau doar caracterizează nominalul obiect. Construcţia 
permite trecerea gerunziului la funcția de atribut, prin atenuarea legăturii cu verbul 
de percepţie: 

Îi şi văd ochii negri, umezi, atenți ca ochii fetițelor, citind pe măsură ce 
umplu rând după rând. (M, Cărtărescu, Nostalgia); 

„Cine Dumnezeu sunt?” am urlat deodată, dar nu s-a auzit decât aerul 
ieşindu-mi înspăimântat din gură. (|. Groşan, Caravana). 

Specificul construcţiei gerunziale ca obiect al percepției este că urmează 
obligatoriu verbului regent, nu poate fi izolată, nu poate avea subiect exprimat, nu 
se pasivizează. Forma negativă nu este imposibilă, dar apare destul de rar, 


5.3.5. Gerunziul adnominal ` 

Gerunziul poate fi echivalent cu o propoziție relativă. În această construcție, 
el determină un substantiv căruia îi este obligatoriu postpus: Evocă imaginea 
acoperișurilor strălucind în soare.; Fascinaţia pentru mine a început aproape din 

totdeauna, adică din copilărie, în comuna purtând nume de sfânt ori de tâlhar: 
Pantelimon. (N. Steinhardt, Jurnalul). Echivalenţa acestei construcţii gerunziale cu 
una de tip adjectival este foarte limitată, fapt care se reflectă şi în imposibilitatea ca 
gerunziul să îndeplinească în română funcția de nume predicativ. Valoarea 
determinantă a gerunziului rămâne şi în acest caz cea verbală; de altfel, în 
construcţia adnominală gerunziul este rareori folosit fără determinări, fiind cel mai 
adesea centru de grup, păstrând deci toate elementele componente ale unei 
propoziţii relative (mai puţin elementul de relaţie, substituit de sufixul gramatical 
de gerunziu): 

Soluţiile subînţeleg o formă de viaţă echivalentă cu moartea, ori mai rea ca 
moartea ori implicând riscul morții fizice în orice clipă. (N. Steinhardt, Jurnalul). 

Funcţia de atribut a construcției gerunziale este confirmată de coordonarea cu 
alte atribute, ca în exemplul citat anterior; adesea acestea sunt participii (care îşi 
păstrează, ca şi gerunziul, caracteristici şi adjuncți verbali): 

Un intelectual venit din estul postbelic şi trebuind să vorbească în fața unui 
forum al culturilor vestice va aduce cu el [...] obişnuitul orgoliu rănit al culturilor 
mici. (G. Liiceanu, Jurnalul). 

Centrul determinat este obligatoriu coreferenţial cu subiectul neexprimat al 
propoziției reduse cu verbul la gerunziu. Centrul, elementul regent, este de obicei 
un. substantiv, dar poate fi uneori şi pronume personal („0 fotografie cu el 
plângând”) sau nehotărât („despre cineva aparţinând...”). 

De multe ori, grupurile gerunziale atributive formează o unitate de informaţie 
(rematică) cu nominalul-centru, întreaga construcție putând fi interpretată ca 
dependentă de verbul propoziției regente; astfel, perunziul-atribut se apropie adesea 
de statutul predicativului suplimentar. Cel puţin în structurile cu verbe de percepţie 
(vezi supra, 5.3.4), această ambiguitate se vede foarte bine; cu atât mai mult atunci 
când în locul verbelor sunt alte elemente sau construcţii echivalente, care introduc 
obiectul global al unei percepții sau proiecţii mentale: 

lată trei lumi existând paralel şi opunându-se una alteia. (A. Blandiana, 
Autoportret); 

lată excepția obligând regula să-şi schimbe chipul şi educând-o în acest 
sens. (C. Noica, Modelul). 

Asemănătoare sunt enunțurile eliptice de predicat, în care e descris conţinutul 
percepției sau al reprezentării: 

In stânga, perdea compactă de brazi, în faţă priveliștea văii care alunecă pe 
o axă perfectă, şi soare, imens de mult soare, matinal şi tomnatic, izbindu-ne în 
Jaţă şi ameţindu-ne. (G. Liiceanu, Jurnalul). 

Statistic, construcţiile atributive tind: 

— să aibă regentul în alte funcţii decât cea de subiect (prototipic, agentual, 
plasat pe prima poziţie); cel mai des gerunziul atribut apare ca adjunct al unui 
nominal dintr-un grup prepoziţional; 

— să aibă o construcție amplă, cu multe determinări ale gerunziului. 

Posibil în limba română fără mărci speciale, echivalent cu participiul prezent 
din alte limbi, gerunziul atribut are totuşi o folosire limitată la stilul cult Şi O 
distribuţie mult mai restrânsă decât cea a propoziţiilor relative. Regula care pare să 

guverneze folosirea sa (şi care confirmă relaţia complexă pe care gerunziul 
atributiv o stabileşte în propoziţie) este condiția coincidenţei temporal-aspectuale 
cu acțiunea descrisă de verbul regent. Aşa se explică de ce enunţuri care conţin 
relative, precum Fata care vinde flori a venit. sau O caut pe fata care vinde flori. 
nu se pot transforma prin substituirea relativei cu un grup gerunzial (în “Fata 
vânzând flori a venit., respectiv `O caut pe fata vânzând flori.). În ambele 
exemple, relativa este o propoziţie de identificare printr-o acțiune generică, dar 
care în mod normal nu poate fi o acţiune reală, simultană cu aceea a predicatului. 
În schimb, este perfect posibil un enunţ descriptiv de tipul: A fost o zi frumoasă, cu 
un soare puternic şi, pe stradă, o fată vânzând flori. Caracterizarea semantică a 
gerunziului, ca „acţiune în desfăşurare” (vezi infra, 5.4.2), reprezintă deci o 
condiţie indispensabilă pentru funcţia sa de atribut. 

Prin intermediul grupurilor prepoziţionale se introduce astfel în mod tipic o 
descriere de situație, prezentată ca simultană verbului regent: 

Cu faţa şiroind de apă, cu hainele fluturând, fratele meu răcnea ca un 
apucat. (R. Petrescu, Eclipsa). 

O imagine atemporală va fi'oricum simultană cu orice evocare a ei: 

Tot ce rămâne e o linie curbă, spinarea unei litere frângându-se brusc într-o 
pată grăsulie de cerneală. (|. Groşan, Caravana); l 

De aceea, gândul la delfini este gândul {...] la mitul cu Apollo venind spre 
Delphi pe spinăriînduioşate de delfini. (A. Blandiana, Autoportret). 

Specificul gerunziului atribut este că determină un nominal, stând obligatoriu 
după acesta, poate fi izolat sau nu (după cum corespunde unor relative nerestrictive 
sau restrictive) şi nu se pasivizează. Forma negativă este posibilă. Rareori se poate 
exprima, emfatic, un subiect pronominal identic referenţial cu nominalul 
determinat (Un mesaj către copiii cuminţi, aşteptând şi ei iarna.). 


5.3.6. Construcţii incidente | 

Construcţiile gerunziale” pot fi: incidente, cu funcție metalingvistică, de 
comentariu al actului de vorbire realizat sau în curs de realizare. Natura relaţiei se 
poate explica prin elipsa unui verb de declaraţie sau considerând că subordonarea 
se produce la nivel pragmatic, direct față de actul de limbaj. Cel mai bine 
reprezentată este construcția parafrazabilă printr-o incidentă de tip condițional 
[Afirm că] Domeniul meu e limitat, admițând că aş avea un domeniu. [= dacă 
admitem că...]. 


Adesea, propoziţia pe care o comentează incidenta este reluată anaforic 
printr-un demonstrativ: 

Omul o privea ca pe Dumnezeu, asta presupunând că Dumnezeu ar umbla 
cu lingurițe de ceai. (R. Petrescu, Eclipsa). 

În mod tipic, incidenta are subiect propriu, care poate fi şi nedefinit. 

Din acest tipar s-au izolat expresii de autoevaluare a enunţului care cuprind 
gerunziul verbului a vorbi; clişeizate şi funcţionând ca formule modalizatoare şi 
conectori pragmatici, dintre care una este complet fixată locuţionar — la drept 
vorbind —, iar celelalte permit variaţii şi substituţii: sincer vorbind, cinstit vorbind, 
obiectiv vorbind etc.; 

La drept vorbind însă, în astă-seară nu atât discuţia, care nu mai era o 
simplă aluzie, m-a aruncat în halul acesta de răscolire. (Camil Petrescu, Ultima 
noapte), . 

Se cuvine să vă dați seama că — lumeşte, omeneşte vorbind — altă cale de a 
înfrunta cercul de fier [...] e foarte îndoielnic să găsiţi. (N. Steinhardt, Jurnalul). 

Construcţii asemănătoare, care tind spre transformarea în locuţiuni, sunt 
având în vedere (că), luând în consideraţie (că): E un om cinstit — având în vedere 
că nimeni nu s-a plâns de el. 

Şi incidenta de tip final se poate realiza prin gerunziu: E un om bun, 
nemaivorbind de ce a făcut pentru noi. [= ca să nu mai vorbim de...). Dintr-o 
asemenea structură provine şi expresia incidentă aşa zicând: Aşa... cu lăcomie, cu... 
cu foamea aia [...] ancestral, aşa zicând, ştii? (CORY). 

Metalingvistic funcţionează şi alte construcții gerunziale incidente, care au 
funcţia de explicare a unui element din enunț: Au vizitat apoi cuhnia, „Cuhnie” 
fiind termenul regional pentru „bucătărie”. 

Construcţiile gerunziale pot apărea şi apozițional față de alte gerunzii, cu 
relația explicativă marcată de un conector specific. (adică): A evoluat. bine, 
redresându-se, adică recuperând rămânerile în urmă. 

În utilizarea gerunziului există restricții şi preferințe de topică, legate de 
modul de prezentare „logică” sau iconică a informaţiei şi de marcarea raportului cu 
regentul; unele dintre acestea sunt gramaticalizate. 


5.4. Natura verbală a gerunziului 


5.4.1. Construcţii 

Gerunziul poate apărea în construcție activă (văzând), pasivă (fiind văzut) şi 
reflexivă (văzându-se; spunându-şi). Forma de gerunziu poate realiza toate tipurile 
de construcţii cu pronumele reflexiv (diateza reflexivă propriu-zisă, ‘reflexiv 
impersonal, pasiv, reciproc, construcţie cu dativul posesiv). 

În construcția activă, categoriile gramaticale ale verbului — persoană, număr — 
nu sunt marcate morfologic. Specificul construcției pasive şi al celei reflexive este 
însă de a permite exprimarea suplimentară a unor categorii: a genului şi a 
numărului la pasiv (prin acordul participiului: fiind căutat / fiind căutată / fiind 
căutaţi / fiind căutate), respectiv a persoanei la reflexiv (prin pronume: pregătindu- 
mă, pregătindu-te etc.). Categoria persoanei este inerentă la gerunziile verbelor 
intrinsec reflexive (văirându-ne) şi ale construcţiilor obligatorii cu pronumele 
reflexiv, la anumite sensuri (ducându-mă, amintindu-ți). 

Nu toate construcţiile gerunziale acceptă pasivizarea: gerunziul adverbal, cel 
construit ca obiect al percepţiei şi cel atributiv, adică cele care nu admit exprimarea 
subiectului, nu apar nici în construcţii pasive. 


5.4.2. Timp şi aspect 
Din punct de vedere strict temporal, gerunziul nu are niciodată funcție 
deictică, ci doar anaforică, valoarea sa fiind dependentă de un reper (constituit de 

verbul regent sau de un circumstanțial). Gerunziul are în genere valorile temporale 


şi aspectuale ale indicativului prezent din propoziţiile subordonate. 

Ca şi prezentul, gerunziul tinde să fie interpretat din punct de vedere 
aspectual ca durativ (de aceea este definit adesea ca prezentând o „acțiune în 
desfăşurare”), dar, în funcție de semantica şi de aspectualitatea intrinsecă verbului 
precum şi de context, poate fi iterativ (Căzând şi ridicându-se de zeci de ori, a 
ajuns la linia de sosire.) şi chiar punctual (Intrând pe uşă şi lovindu-se de prag, a 
țipat scurt.; Sărind deodată în picioare, ne-a privit furios.). 

Valorile temporale şi cele aspectuale ale gerunziului sunt indisociabile, fiind 
influențate de semantica aspectuală inerentă a verbelor, dar şi de tipurile de 
construcție sintactică (integrată sau izolată), ca şi de poziţia gerunziului în lanţul 
discursiv (antepus sau postpus elementului regent). 

Valoarea temporală fundamentală a gerunziului este cea de simultaneitate 
față de un reper. Cel mai adesea reperul este constituit de verbul regent: Se apropie, 
clătinându-se. Îl văd venind. Sunt însă posibile construcții gerunziale cu reper 
propriu, diferit de cel al verbului principal şi indicat tipic printr-un circumstantial 
de timp: A venit azi, ieri fiind ocupat. 

Simultaneitatea se realizează diferit în funcție de natura aspectuală a verbelor 
şi a propozițiilor şi de raportul dintre ele. Ea poate fi deci parțială sau totală, după 
cum acțiunile, procesele sau stările în relaţie sunt prezentate ca durative, 
momentane, repetitive, generice etc. Apar astfel diferențe aspectuale în funcție de 
faptul că gerunziul e durativ şi regentul punctual (Mergând ei aşa, au ajuns la 
castel.), ambele sunt durative (Mergând ei aşa, se tot gândeau la fată.), ambele 
sunt punctuale (Ajungând la castel, s-au oprit.) sau gerunziul e punctual Şi regentul 
durativ (Ajungând la castel, era linişte.). Simultaneitatea poate însemna şi 
coincidența între manifestarea unei stări sau a unei calităţi permanente şi o acțiune 
sau un proces cu limitare temporală (Fiind generos, l-a iertat.) 

Diferitele acţiuni sau procese sunt prezentate ca simultane, ca incluse într-o 
unitate temporală, chiar dacă o analiză logică poate 
baza cunoştinţelor asupra lumii: Deschizând uşa, s 
proiectând o plimbare de-o oră înainte de prânz... ( 

Uneori raportul dintre acțiuni este suficient 
vorbi de o posterioritate indicată de gerunziu. Această valoare, realizată numai 
atunci când gerunziul urmează verbului principal, este similară celei produse în 
coordonarea a două propoziţii, acțiunea posterioară fiind, într-o corespondenţă de 
tip iconic, cea din propoziţia a doua: A închis uşa, plecând supărat. (= A închis uşa 
şi a plecat supărat.); Pune carnea în cuptor, lăsând-o acolo trei ore. (= Pune 
carnea în cuptor şi o lasă acolo trei ore.). 

Este posibilă marcarea raportului de posterioritate cu ajutorul unui 
circumstanţial de timp; de fapt, acesta se transformă într-un nou reper, față de care 
gerunziul e simultan: 


„EI Bolillo” a fost rănit în picior, fiind internat apoi de urgenţă la un spital 
din oraş. (EZ, 2001); 


să le disocieze temporal, pe 
-a făcut curent., Ne despărțim, 
G. Liiceanu, Jurnalul). 

de clar pentru a se putea totuşi 

lar apoi un mic grup de veterani au încropit un marş soldăţesc, aşezându-şi 
în final puştile pe caldarâm. (EZ, 2001). 

La fel, este posibilă deducerea unui raport de anterioritate, asociat tipic cu 
antepunerea — Terminându-şi teza, a predat-o. — sau explicitat de prezenţa unui 
circumstanţial. | 

Gerunziul atribut exprimă doar simultaneitatea cu acţiunea sau starea din 
propoziţia regentă (vezi supra) şi este parafrazabil printr-o construcţie relativă cu 
predicatul la prezent sau imperfect: Trece / A trecut pe lângă grădinile mici şi 
mirosind a liliac. [= care miros / care miroseau]. 

În româna actuală, gerunziul nu intră în construcții cu valoare aspectuală 
continuă sau progresivă (pentru situația din limba veche, vezi supra, 5.3.1). 

Caracteristicile aspectuale se combină cu valoarea proprie gerunziului, de 
transformare a unei acțiuni sau a unui proces în fundal pe care se reliefează o altă 
acţiune sau un alt proces: Mă priveşte surâzând. vs Surâde privindu-mă. 


5.4.3. Gerunziul — centru de grup verbal 

Gerunziul este folosit mult mai des cu adjuncți proprii, ca centru de grup 
verbal, decât ca formă unică, lipsită de compliniri sintactice. Forma de gerunziu 
poate primi toate determinările posibile ale verbului centru de grup, inclusiv 
subiectul; în plus, poate fi însoțită şi de elemente situate la nivel propoziţional — 
circumstanţiale ale propoziției. 

5.4.3.1. Adjuncţi şi complemente ale verbului. În funcţie de capacităţile 
combinatorii ale verbelor, formele de gerunziu primesc nume predicativ (Fiind 
trist, n-a mai scos o vorbă.), predicativ suplimentar (A acceptat invitația, 
considerându-se specialistă în simboluri.), complemente necircumstanţiale (direct 
şi indirect — Dându-i cartea, i-am mulțumit., de agent: Fiind căutat de poliţie, se 
ascunde. ), circumstanţiale de toate tipurile (de timp, de mod, de loc: Mergând ieri 
încet spre şcoală, s-a rătăcit. etc.). 

5.4.3.2. Circumstanţiale externe. Construcţia gerunzială, echivalentă cu o 
propoziție subordonată, poate primi şi toate circumstanţialele care exprimă 
raporturi logico-semantice — de cauză, condiţie, concesie, consecutiv etc.: Mergând 
tofi la plajă, pentru că era foarte cald, au lăsat câinele în cameră. 

In fapt, acestea se întâlnesc destul de rar, chiar şi în stilul cult; probabil 
pentru că ar îngreuna mult fraza, introducând un nou plan secundar față de planul 
secundar al gerunziului, sau pentru că ar risca să se confunde cu circumstanţialul 
propoziției regente. În construcţiile care manifestă mai mare solidaritate (în primul 
rând gerunziul adjunct al verbului), circumstanțialul determină de fapt unitatea 
formată din grupul gerunzial şi regentul său. 

5.4.3.3. Subiectul gerunziului. Subiectul gerunziului poate fi identic cu cel al 
verbului regent sau diferit de acesta. În ambele cazuri, există posibilitatea ca 
subiectul să fie exprimat (lexicalizat) sau nu (vezi II, Subiectul, 3.2.2.1). 

Subiect identic /. subiect diferit. Subiectul gerunziului adverbal, direct 
dependent de verb, este întotdeauna identic cu subiectul verbului regent, este deci 

„controlat” de acesta din urmă (Tânărul aleargă gâfâind.). În construcţiile cu 
grupuri gerunziale care au funcţia de circumstanţiale ale propoziției şi de propoziţii 


asociate se manifestă atât identitatea de subiect (Înapoindu-i vecinei revista, 


A 


tânărul îi mulțumeşte.), cât şi existența subiectelor diferite (Inapoindu-i vecina 
revista, tânărul îi muljumeşte.). Acelaşi lucru se poate spune despre gerunziile 
predicative suplimentare introduse prin ca. 

O situație diferită se înregistrează în cazul construcției cu verbe de percepție 
şi expresii similare lor, în care subiectul gerunziului este, cu cea mai mare 
probabilitate, diferit de subiectul verbului regent şi identic referenţial cu obiectul 
direct al acestuia: Î văd fugind. = (eu) văd cum el fuge. Interpretarea (eu) îl văd în 
timp ce fug este în română mult mai rară (vezi supra, 5.3.4). 

Construcţiile gerunziale incidente au aproape întotdeauna alt subiect decât 
propoziția în care intervin. Gerunziile atribute nu au un subiect propriu, subiectul 
lor fiind coreferenţial cu nominalul determinat. 

Subiect exprimat / subiect neexprimat. Subiectul identic nu este în mod 
normal exprimat, legătura anaforică stabilindu-se prin tocmai prin nelexicalizare. 
Într-o construcție. ca Merge el şchiopătând., subiectul exprimat este al verbului 
regent, fapt marcat prozodic. i ! 

Subiectul identic poate fi totuşi exprimat, opțional, în vecinătatea gerunziului 
(în construcția gerunzială suplimentară, propozițională), din necesități de subliniere 
şi dezambiguizare: j 

(a) când este suportul unor semiadverbe presupoziționale (şi): 

„Lucian Blaga a citit semnele istoriei poate mai bine decât toți profeţii 
veacului, atunci când, comparând şi el deschis epoca noastră cu cea bizantină, 
vestea totuşi o revigorare a spiritului european. (C. Noica, Modelul); 

(b) când are rol de emfază şi contrast; A câştigat concursul, riscând el, 
nimeni altcineva.; 


(c) când apare la distanță, după intercalări, ca reluare pronominală cu funcţie 
de dezambiguizare: | 


Dogmatismul se caracterizează tocmai prin aceea că nu admite excepții fată 
de regulă, el sancţionându-le şi căutând să le înlăture, dacă nu le-a putut evita. 
(C. Noica, Modelul); 3 

Fenomenele de mâna a doua n-au o valoare în sine, ele fiind fie pregătiri, fie 
urmări ale fenomenelor centrale. (E. Cioran, Schimbarea); 

(d) când construcția gerunzială precedă regenta şi anticipă, din raţiuni de 
coeziune textuală, precizarea subiectului: Venind ei mai târziu, pierduseră ocazia 
de a fi prezentaţi. l 

Izolarea prozodică şi postpoziția fac distincția între construcția gerunzială cu 
subiect anaforic şi fraza în care construcția gerunzială este intercalată, după 
subiectul verbului regent: Æi, venind mai târziu, pierduseră ocazia de a fi 
prezentaţi. 

Subiectul gerunziului nu este în mod normal lexicalizat nici atunci când apare 
o non-identitate gramaticală, căreia îi corespunde însă o identitate referenţială cu 

rolul tematic de Experimentator, exprimat de pildă prin clitice de acuzativ sau dativ 
(complemente directe sau indirecte). Subiectul gerunziului e identic referenţial cu 
complementul regentului — Citind, mă apucă durerea de cap.; Citind, mi se face 
somn. — sau invers, complementul gerunziului e identic cu subiectul regentului Zon 
îl privea, nevenindu-i să creadă; Aplecându-se, gura sobei îi cade sub mână. 


(G. Liiceanu, Jurnalul). 

Subiectul nonidentic este în genere lexicalizat: 

Poliţiştii propun ca traficul rutier să nu fie întrerupt, şoferii urmând să 
primească amenda acasă. (EZ, 2001); 

Ştie că, împlinindu-se el, profităm, indirect, cu toții. (G. Liiceanu, Jurnalul). 

Un caz aparte — în care se poate vorbi de o identitate referenţială parţială — îl 
constituie diferitele tipuri de relaţii partitive între subiectul verbului regent şi 
subiectul gerunziului (Au venit mulţi, unii căutând aur, alții diamante.). 

Discuţia despre lexicalizarea subiectului nu poate face abstracţie de regulile 
anaforei textuale. Foarte adesea, un subiect nu este lexicalizat într-o frază dată 
pentru că este clar identificabil din contextul imediat anterior: [Azi Dan n-a plecat 
la serviciu.) Fiind bolnav, doctorul i-a interzis să iasă din casă. 

De fapt, regula lexicalizării reprezintă mai mult o decizie normativă cultă. 
Limbajul vorbit nesupravegheat omite adesea lexicalizarea subiectului diferit, 
producând astfel construcții ambigue, confuze. 


5.5. Topica 


5.5.1. Topica în grupul gerunzial 
Topica gerunziului cunoaşte o singură gramaticalizare: cliticele pronominale 


sunt obligatoriu postpuse. 
În rest, topica este foarte liberă; chiar ordinea elementelor din construcția 


pasivă poate fi şi inversată, fenomen caracteristic registrului cult şi destul de 


frecvent: 
Pârâul [...], nu cu mult înainte de a se pierde sub nisipul plajei, îşi săpase o 


bulboană, oprit fiind de un maldăr surpat din „Biographie universelle”. 


(L Groşan, Caravana). 
Ordinea adjuncților gerunziului este cea normală dintr-o propoziție 


independentă. 
Poziţia subiectului. Indiferent de relația de identitate totală, parțială sau de 


nonidentitate cu subiectul construcției regente, subiectul lexicalizat al gerunziului 
poate fi caracterizat de poziția sa pre- sau post-verbală. Există posibilități de 
variație, mai ales în construcția gerunzială preverbală; în genere ele depind de 
coeziunea textuală, de legătura cu contextul precedent: El refuzând, am chemat un 
alt specialist. vs Refuzând el, am chemat un alt specialist. În poziție postverbală, 
este preferată plasarea subiectului înaintea gerunziului: Profesorii au propus 
această modificare, studenții acceptând-o. Postpunerea subiectului, chiar în 
această situație, pare a fi asociată cu valori circumstanțiale (mai ales cauzale) mai 
puternice, 

Subiectul unui verb la gerunziu însoţit de un clitic reflexiv este de obicei 
postpus: Ducându-mă cu acasă, am găsit scrisoarea. 


5.5.2. Topica gerunziului Jaţă de regentul său 

Ca adjunct al verbului, gerunziul adverbal se plasează după verbul regent: 

Îmi petreceam timpul spionându-i prieteniile, urmărind-o, făcând probleme 
insolubile din interpretarea unui gest. (Camil Petrescu, Ultima noapte). 

Antepunerea — în măsura în care devine, rareori, posibilă - este clar marcată 
stilistic, ca inversiune poetică, retorică. 

Construcţia gerunzială cu funcţie de complement al propoziției poate sta atât 
înainte, cât şi după verbul regent. Ordinea se asociază totuşi preferenţial cu anumite 
valori: antepunerea e tipică pentru circumstanțialul de cauză, condiţional şi 
concesiv; postpunerea caracterizează mai ales gerunziul asociat, asemănător 
coordonării: Înșelegând ce s-a întâmplat, el tace, ascultându-mă atent. 
Modificarea plasării poate aşadar conduce la diferențe mari de interpretare a 
raportului de sens: 


Aducându-mi aminte de cele întâmplate ieri, m-am apropiat. (= preferabilă 
interpretarea cauzală); 

M-am apropiat, aducându-mi aminte de cele întâmplate ieri. (= preferabilă 
interpretarea prin simplă asociere a acțiunilor). 

Este obligatorie postpunerea grupului gerunzial în construcția perceptuală. 

Gerunziul atribut urmează întotdeauna nominalul centru. 


5.6. Concluzii comparative 

Gerunziul este bine reprezentat în limbă, manifestându-se însă diferenţe 
semnificative de frecvență în funcţie de registrul stilistic şi de tipul construcţiei 
gerunziale. În limbajul popular şi familiar gerunziul apare ceva mai rar şi 
îndeplineşte mai ales funcţiile de adjunct al "verbului şi de complement al 
propoziției. Gerunziul atribut este specific stilurilor culte. Limbajul juridic şi în 
special cel administrativ folosesc multe formule gerunziale clişeizate, adesea 
acumulate în aceeaşi frază, pentru descrierea circumstanțelor juridice ale unei 
Situaţii. Și în limbajul poetic se poate utiliza mult gerunziul, exploatându-se 
posibilităţile sale de concentrare a expresiei şi de creare de ambiguităţi (între 
interpretarea ca circumstanţial şi cea ca predicativ suplimentar, între interpretarea 
ca predicativ suplimentar şi ca atribut), ca şi valoarea sa durativ-descriptivă. 

Între formele verbale nepersonale, gerunziul are o poziţie aparte, pentru că îşi 
păstrează în cea mai mare măsură caracteristicile verbale — disponibilităţi 
combinatorii şi predicaţie semantică —, pierzând doar mărcile flexiunii şi 
Capacitatea de predicaţie enunţiativă. 

DIVERSIFICARE FLEXIONARĂ. CLASIFICAREA VERBELOR 
DUPĂ CRITERIUL FLEXIUNII 


În urma descrierii flexiunii verbale româneşti (vezi Modurile personale, 3.1, 
4.1, 5.1, 6.1; Timpul, 2.1, 3.1, 4.1, 5.1, 6.1, 7.1, 8.1; Numărul şi persoana, 1.1; 
Forme verbale nepersonale, 2.2, 3.2, 4.2, 5.2), caracterizate prin mare bogăţie şi 
diversitate, se detaşează un inventar de flective (sufixe, desinenţe, afixe mobile), 
repartizate în serii flexionare, fiecare serie corespunzând unui grup de verbe, de la 
grupuri foarte numeroase, la grupuri mai puţin numeroase, până la clase de doi-trei 
termeni şi chiar un singur verb. În funcţie de reprezentarea numerică a seriilor 
flexionare, se disting verbele regulate, repartizate în serii flexionare repetabile 
pentru un număr mare de verbe, şi verbele neregulate, cu trăsături deviante faţă de 
seriile regulate, fiecare tip de deviere apărând la un număr mic de verbe, care se 
poate inventaria lexical (vezi infra, 2). 


1. VERBE CU FLEXIUNE REGULATĂ. CLASIFICAREA ÎN CONJUGARI 


1.1. Precizări preliminare 


Într-o primă etapă a demersului taxonomic, se va face abstracţie de 
fenomenul alternanțelor, care, asociat flectivelor, participă, mai regulat sau mai 
puţin regulat, la realizarea distincţiilor flexionare. Se va face abstracție, de 
asemenea, de clasele obţinute pe baza tipurilor de modificări accentuale, accentul 
prezentând şi el, în cadrul flexiunii, o anumită regularitate în deplasarea de pe 
radical (R) pe flective (F). (Pentru clasificarea verbelor în funcţie de alternanţe şi 
de modificările accentuale, vezi infra, 1.3 şi 1.4). In prima etapă, accentul 
interesează numai ca element fonic constitutiv al flectivelor, deosebind flectivele 
după cum au trăsătura [+ accentuat] sau |- accentuat], trăsătură care, în mod 
excepțional, poate distinge, singură, clase / subclase flexionare. (vezi tiparul IX: 
încep-e-m, încep-e-ț!, cu sufix -e- neaccentuat, vs tiparul VIII: ved-e-m, ved-e-ț, cu 
sufix -e- accentuat). | 

Prima etapă a clasificării ia în considerație inventarul de flective şi 
repartizarea lor în flexiune (realizarea fonică a flectivelor poate fi accentuată sau 
neaccentuată; accentul se va nota, acolo unde este necesar, prin subliniere). 
Rezultatul demersului taxonomic îl constituie stabilirea claselor numite conjugări, 
clase omogene sub aspectul flexiunii, fiecare conjugare incluzând toate verbele cu 
aceleași particularităţi flexionare. 

Sunt necesare câteva precizări, în măsură să explice şi să justifice demersul 
taxonomic adoptat, precum şi clasele obţinute pe baza acestui demers: 

e Numărul de conjugări, precum şi caracteristicile lor sunt proprii fiecărei 
limbi, constituind un fragment important din sistemul morfologic al limbii 
analizate. Ca atare, trebuie eliminate din clasificare oricare criterii etimologizante, 
criterii explicabile prin caracteristici ale limbii-mamă. 

e În cadrul aceleiaşi limbi, numărul de clase şi, mai ales, de subclase poate 
varia de la o etapă de limbă la alta, ca efect al evoluţiei sistemului morfologic verbal. 

De exemplu, evoluţia sistemului verbal românesc înregistrează după 
1880 o modificare privind schimbarea tipului flexionar a unei subclase din 
cadrul conjugării în -i, subclasă reprezentată de verbe ca: a acoperi, a 
descoperi, a sprijini, a suferi, a azvârli. Flexiunea acestora, caracterizată 
anterior prin: 

— 1 ind. prez. = 6 ind. prez. [-Ø}] (ex. eu, ei acoper / acopăr), 

— 3, ind. prez. = 3, 6 conj. prez. [-e] (ex. el acopere; el, ei să acopere), 

este atrasă spre alt tipar flexionar, caracterizat prin: 

— 3 ind. prez. = 6 ind. prez. [-ă] (ex. el, ei acoperă), 

— 3 ind. prez. 7 3, 6 conj. prez. [-ă vs -e] (ex. el acoperă vs el, ei să 
acopere). 

Primul tipar dispare din româna literară actuală, dar semne ale 
existenţei unui tipar mai vechi se fac încă simţite în faza actuală fie prin 
conservarea lui în graiuri, fie prin oscilații de flexiune chiar în registrul literar 
al limbii, cu manifestări de frecvenţă diferite de la un termen la altul al clasei 
(vezi, de exemplu, consemnarea în DOOM! a variaţiei literare libere pentru 
verbul a azvârli: 3 sg. azvârlă / azvârle; 3 pl. azvârlă / azvâri, unde a doua 
variantă reflectă tiparul mai vechi, iar prima, tiparul actual; în DOOM? s-au 
reţinut, pentru acest verb, forme unice de flexiune:.1 sg. azvâri; 3 sg. azvârle; 
3 pl. azvârlă; 3, 6 conj. prez. azvârle, flexiune neregulată, căci nu coincide 
total nici tiparului a sări, nici tiparului a acoperi). 


Ca atare, baza de clasificare trebuie să îndeplinească două condiții: să fie în 
exclusivitate sincronică, reflectând situaţia din româna actuală, şi să fie omogenă 
diatopic şi diafazic, ignorând situaţia din graiuri şi din registrele neliterare şi 
înregistrând în exclusivitate situaţia din româna standard. 

e Numărul de conjugări diferă şi de la o gramatică la alta, de la un cercetător 
la altul, depinzând de criteriile adoptate în clasificare, de extinderea bazei de 
clasificare de la o unică formă flexionară la o zonă mai întinsă sau la întreaga 
flexiune, de la aspectul fonetic la cel grafic etc. 


În istoria gramaticii româneşti, numărul de clase a variat de la 4 
conjugări (în clasificările tradiționale etimologizante), la 6 clase (clasificarea 
Alf Lombard, 1954), la 10 clase (clasele finale stabilite de Valeria Guţu 
Romalo, 1968), la 12 clase (clasificarea Jiii Felix, 1964), la 38 de clase 
(clasele intermediare ale Valeriei Guţu Romalo, 1968, obţinute pe baza 
realizărilor fonetic concrete ale fiecărui flectiv). Ele pot creşte până la zeci de 
clase, dacă se iau în consideraţie şi verbele neregulate. 

Potrivit tradiției gramaticii româneşti, clasificarea în conjugări s-a 
realizat, ca în latină, în funcţie de sufixul infinitivului. De altfel, este un sufix 
„privilegiat”, date fiind corelaţiile regulate stabilite cu alte afixe, sufixul de 
infinitiv fiind responsabil de următoarele corespondențe: sut. int. -a — sut. 
impf. -a-; sut. pf. s. -a-; sut. ger, rând, suf. prez. ind. pers. 4, 5 [-ă-—-a-] (ex. 
a cânta — cântam, cângi, cântând, cântăm, cântați);, sut, inf -i — suf. impf. 
-ea-; suf, pf. s. -i-; sut. ger. -ind; suf. prez. ind. 4, 5 -i- (ex. a citi — citeam, 
citii, citind, citim, citiți) etc. 

Dar chiar şi din punctul de vedere al criteriului adoptat, tradiţia 
românească îşi încalcă, din raţiuni ctimologizante, propriul criteriu, neglijând 
clasa verbelor cu infinitivul în -f, tipar flexionar distinct de celelalte prin alte 
corelaţii esenţiale de flective: suf. inf. -f — suf. impf. -a-; suf. pf. s. -â-; suf. 
ger. -ând; suf. prez. ind. pers. 4, 5 -â- (hotărî — hotărarm, hotărâi, hotărând, 
hotărâm, hotărâți). 

În plus, oricât de „privilegiat” ar fi sufixul de infinitiv, el, singur, nu 
poate asigura explicarea tuturor diferenţelor flexionare din româna actuală. 
De exemplu, nu poate explica, în cadrul claselor cu infinitivul în -a, -i, -î 
distincţia a câte două subclase, după cum primesc sau nu sufix la 1, 2, 3, 6 
prez. ind. şi conj., şi anume: distincţia cântă vs lucrează, sare vs citeşte; 
doboară vs hotărăşte. Sau, în cadrul clasei verbelor în -i, fără sufix la 
persoanele 1, 2, 3, 6 prez. ind. şi conj., nu poate explica distincția dintre tipul: 
diferi, acoperi (el diferă, acoperă = ei diferă, acoperă) şi tipul: sări, veni (eu 
sar, vin = ei sar, vin) etc. 


Ca atare, clasificarea aici adoptată urmăreşte să rezolve inconsecvenţele 
semnalate şi să fie, în acelaşi timp, economică şi operaţională. Clasificarea adoptă 
următoarele principii: 

(a) Se aplică numai verbelor cu flexiune regulată. 

(b) Priveşte realizarea fonică (fonetică, inclusiv realizarea accentuală a 
flectivelor), şi nu forma lor grafică. 

(c) Are în vedere întreaga flexiune, selectând, din aceasta, zonele relevante, adică 
acele zone care diferenţiază clase şi subclase de verbe, nefiind deductibile din altele. 

De exemplu, formele flexionare conţinând afixe mobile (de tip auxiliar) sau 
cele de mai-mult-ca-perfect sunt zone nerelevante pentru clasificare, fiind integral 
deductibile pe baza unor reguli gramaticale generale (mai-mult-ca-perfectul se 
deduce, fără excepţie, din perfectul simplu, iar formele compuse cu auxiliar, din 
participiu şi din infinitiv). 

Sunt însă relevante zone din flexiune ca prezentul indicativ sau ca perfectul 
simplu, a căror deducere din altele nu este, în toate situaţiile, posibilă. Este 
deductibil faptul că un verb cu infinitivul în -a primeşte sufixele [-ă-a-] la 4, 5 
prez. ind. (ara, vizita — arăm, arați; vizită, vizitaţi), dar nu este deductibil faptul 
că ara, alinta se conjugă la prez. ind. şi conj. sg. fără sufix, în timp ce vizita, vâna 
se conjugă cu sufix (arg, alintØ, dar vizitez, vânez). Este deductibil faptul că verbe 
cu infinitivele în -a, -i, -f primesc ca sufix de perf. s. -a-, -i-, respectiv -â- (cântai, 
citii, doborâi), dar nu este deductibil faptul că verbe cu sufixul de infinitiv -e 
(a trece, a merge) primesc, pentru pf. s., când -U-, când -se- (zrecui, dar mersei); 

(d) Se realizează pe baza a două criterii: criteriul omonimiilor specifice şi al 
afixelor specifice. 

e In afara omonimililor comune, generale, caracterizând roate verbele 
regulate din română (de exemplu: 3 prez. conj. = 6 prez. conj.; 1, 2, 4, 5 prez. ind. 
= l, 2, 4, 5 prez. conj.; ultima omonimie face abstracție de morfemul mobil să al 
conjunctivului), flexiunea verbului cunoaşte şi omonimii specifice, prezente numai 
la anumite verbe, în fi uncţie de care se pot distinge subclase de verbe. 

Funcţionează ca omonimili specifice următoarele omonimii sufixale: 


546 


CE Scanned with OKEN Scanner 


(1) suf. inf. = suf. impf. = suf. pf. s. = suf. 5 prez. ind. = primul 
element suf. part. (tipul a ara, a proteja: ara, aram, arai, arati, 
arat); 

(2) suf inf. = suf. pf.s. = suf. 4, 5 prez. ind. = primul element suf. part. 
(tipul: a dobori, a veni: doborf, doborâi, doborâm, doborâli, 
doborât; veni, venii, venim, veniţi, venit); 

(3) suf. inf. = suf. impf. (tipul: a vedea, a părea: vedea, vedeam); 

(4) suf. pf. s. = primul element suf. part. (tipul: a vedea, a trece: văzui, 
văzut, trecui, trecut); 

(5) suf. inf. = suf. 4, 5 prez. ind. (tipul: a crede, a duce: crede, credem, 
credeți); 


Funcţionează ca omonimii specifice următoarele omonimii desinenţiale: 

(1) 3 prez. ind. = 6 prez. ind. (tipul: a ara, a aranja, a diferi, a dobori: 
el, ei ară; el, ei aranjează; el, ei diferă; el, ei doboară); 

(2) 1 prez. ind. = 6 prez. ind. (tipul: a vedea, a rupe, a veni: eu, ei 
vădf, eu, ei rupģ, eu, ei vin); 

(3) 3 prez. ind. = 3 prez. conj. (tipul: a tăia, a contribui: el taie, el să 
taie; el contribuie, el să contribuie); 

(4) 1 prez. ind. = 2 prez. ind. (tipul: a mângâia, a tăia, a contribui, a 
sui: eu, tu mângâi, tai, contribui, sui). 


Dintre acestea, omonimiile desinenţiale (3—4) sunt, în mare parte, 
circumscrise fonetic, apărând la verbe cu radical vocalic / semivocalic (vezi infra, 
conjugarea I). 

e Prin afixe specifice se înțeleg acele afixe din zonele relevante care 
diferenţiază, în cadrul unor verbe cu trăsături comune, subclase de verbe. De 
exemplu, în cadrul zonei relevante a prez. ind., toate desinenţele, precum şi formele 
sufixale pentru 4 şi 5 nu sunt relevante, fiind general deductibile din suf. inf. În 
schimb, este semnificativ pentru distingerea subclaselor sufixul de prez. ind. şi 
conj. pentru 1, 2, 3, 6, care se realizează, pentru verbele în -a, fie ca [-ez-~-čaz-], 
fie ca -Ø- (lucrez, lucrează, aranjez, aranjează vs ar, ari, cânt, cântØi), iar, 
pentru verbele în -i şi -î, se realizează fie ca [-esc-~-eşt- / -ăsc-=-ăşt-], fie ca -Ø- 
(citesc, hotărăsc, dar sar, dobor). 

(e) Din nevoia de simplificare şi de obținere a unei clasificări operaționale, 
afixele specifice sunt examinate nu la nivelul realizărilor concrete (al alomorfelor 
fonetice), ci la nivelul alomorfelor morfologice, iar, dintre omonimiile specifice, se 
vor reţine numai acelea fără determinare fonetică. (Pentru distincția alomorfe 
morfologice vs fonetice, vezi Unităţile limbii, 3.2.2) 

Ca atare, se va renunţa la omonimiile desinenţiale (3-4) şi se vor elimina 
(fiind subordonate alomorfelor morfologice) toate realizările determinate de o 
particularitate fonetică a radicalului sau, altfel spus, toate alomortele fonetice. De 
ex., pentru verbele cu inf. în -a şi cu sufix Ø la prez. ind. sg., desinenţele cunosc 
realizări fonetice diferite, determinate de particularităţi fonetice ale finalei 
radicalului. Astfel, des. 1 sg. se realizează ca: 

e [-u (vocalic)], în condiţiile unui radical terminat în grupul muta cum 
liquida (ex. aflu, intru, suflu, umflu); 

e [-i semivocalic], în condiţiile unui radical terminat în vocală (alta decât 
vocalele închise) sau în consoană palatală (ex. eu / tu tai [ral], apropii [apropii], 
mângâi |mângâ!]). 


S-au propus şi alte interpretări ale structurii morfematice a formelor cu 
[-1] semivocalic, acestea din urmă atribuind semivocala radicalului, ceea ce 
are ca efect acceptarea unei desinențe -Ø pentru pers. 1 şi 2. Şi într-o 
interpretare, şi în cealaltă, tipul de omonimie 1 = 2 este condiționat fonetic. 
Diferă numai locul tăieturii morfemice şi, în consecință, interpretarea 
segmentului reprezentând desinenţa, și anume: pentru prima soluție, este 
condiționată fonetic realizarea [-i] a desinenţei de pers. 1, iar, pentru cealaltă, 
este condiţionată fonetic realizarea -Ø a desinenței de pers. 2. 


e [-u / ŭ (vocalic / semivocalic)], în condițiile unui radical terminat în vocală 
închisă (ex. eu continuă). 


Pentru ultimul verb, trebuie observate diferențe între recomandările 
diverselor lucrări normative. Dacă DOOM! recomanda realizarea desinenţei 
ca -u (vocalic), având drept consecință de pronunție hiatul u-u [continu-u], în 
DOOM? se recomandă pronunția [conti-nul], cu diftong şi deci cu desinenţa 
[-i]; în uz apare însă și pronunția cu diftongul [-uă], desinenţa realizându-se 
ca semivocală [-4]. 


Toate aceste realizări vor fi „reduse”, deci subordonate realizării prototipice 
[-Ø], obţinute în condiţii fonetice prototipice (eu cânt, ar, vărs0). 

Luarea în considerație numai a alomorfelor de tip morfologic şi numai a 
omonimiilor specifice necircumscrise fonetic are drept efect o reducere 
considerabilă a numărului de conjugări, care, de la un total de 38 de clase, ajunge la 
11 clase. Clasificarea astfel. obținută permite recuperarea întregii informaţii 
flexionare, întrucât clasele eliminate pot fi deduse prin corelaţii fonetice 
obligatorii, corelaţii între o trăsătură fonetică a finalei de radical ŞI selecția unui 
afix cu o anumită realizare. 


1.2. Inventarul de conjugări şi caracterizarea conjugărilor 


Procedând după principiile şi criteriile prezentate anterior, clasele flexionare 
obţinute sunt următoarele: 


Conjugarea I are ca trăsături flexionare: 

l. omonimia suf. inf. = suf. impf. = suf. pf. s. = suf. ind. prez. 

5 = primul element suf. part.; [-a-] 
2. suf. ger. [-ând] 
3. omonimia des. 3 ind. prez. = 6 ind. prez. [-ă] 
k 4. suf. 1, 2, 3, 6 prez. ind. [Ø] 
Intr-o prezentare simplificată, care reține numai trăsăturile specificatoare, 
conjugarea I cuprinde clasa verbelor cu sufixul infinitival [-a] şi suf. prez. ind. 

[Ø]; exemple: a ara, a cânta, a spăla, a vărsa; a afla, a intra; a apropia, 
a mângâia, a înjunghia, a continua etc. 


Subclasele a afla, a apropia, a înjunghia sunt subordonate fonetic 
tipului canonic, întrucât unele realizări afixale diferite ale acestor verbe (vezi: 
aflu, apropii, înjunghii, precum şi apropiind, înjunghind) şi unele omonimii 
Suplimentare (vezi: eu, tu apropii, eu, tu înjunghil) sunt determinate de 
particularităţi ale finalei radicalului. 

Dacă se are în vedere una dintre pronunţiile uzuale ale lui a continua 
(l prez. ind.: continut, cu diftongul -ui), realizarea cu diftong este şi ea 
condiţionată fonetic, subordonându-se prototipului I. Dacă se ia în 
considerație indicaţia normativă din DOOM?, cu diftongul (-ul], paradigma 
lui a continua devine neregulată, neregularitatea fiind dată de corelaţiile 
flexionare: 1, 2 ind. prez continui (după tiparul apropia) vs 3, 6 ind. prez. 
continuă, ger. continuând, 3, 6 conj. prez. continue (după forma prototipică a 

conj. I). 

Subclasa a oua, a ploua, caracterizată prin omonimia suplimentară 3 
ind. prez. = 3 conj. prez. (plouă, să plouă), diferită de a tipului a continua, cu 
care are în comun unele trăsături fonetice, poate fi considerată, prin numărul 
mic de verbe la care apare, ca neregulată. 

Subclasa a preceda, a succeda, caracterizată prin omonimia 
desinențială suplimentară 3 ind. prez. = 3 conj. prez. (el precedă — să 
preceadă, el succedă — să succeadă), poate fi considerată şi ea un tip de 
neregularitate, dat fiind faptul că omonimia, deşi normală în alte condiţii 
fonetice ale radicalului (vezi a tăia, a mângâia), este excepţională în 
condiţiile fonetice ale celor două verbe. Pentru aceste verbe, distincția ind. 
— conj. se obţine, dacă se face abstracţie de elementul mobil să, numai prin 
alternanţa -e---ea- a radicalului. 


Conjugarea a II-a se caracterizează prin: 
1. omonimia suf inf. = suf. impf. = suf. pf. s. = suf. 5 prez. ind. = 
primul element suf. part.: [-a-]. 
2. suf. ger. [-ând] 
3. omonimia des. 3 prez. ind. = 6 prez. ind. [-ă] 
4. suf. 1, 2, 3, 6 prez. ind. [-ez-~-čaz-]. 
Simplificând caracterizarea, conjugarea a I-a cuprinde clasa verbelor cu 
sufixul infinitival [-a] şi cu sufixul de prezent [-ez-~ -ăaz-]; exemple: a aranja, a 
avansa, a bloca, a lucra; a scânteia, a sublinia; a îngenunchea, a veghea. 


Subclasele a scânteia, a sublinia, respectiv a îngenunchea, a veghea 
sunt subordonate fonetic prototipului II, unele realizări diferite ale flectivelor 
(vezi: scânteind, îngenunchind) fiind determinate de finala radicalului, o 
vocală palatală sau o consoană palatală: k'-, g”-). 


Conjugarea a III-a se caracterizează prin: 
1. omonimia suf. inf. = suf. pf. s. = suf. 4, 5 prez. ind. = primul 
component suf. part. [-â-] | 
2. suf. impf. [-a-] 

3. suf. ger. [-ând] 
4. omonimia des. 3 ind. prez. = des. 6 ind. prez. [-d] 
5. suf. 1, 2, 3, 6 prez. ind. [Ø] 
Conjugarea a III-a cuprinde verbele cu infinitivul în [-î] şi cu sufix de 
prezent [Ø]; exemple: a cobori, a dobori, a omori. a vâri. 


Conjugarea a IV-a are caracteristicile: 
l. omonimia suf. inf. = suf. pf. s. = suf. 4, 5 prez. ind. = primul 
component suf. part. [-i-] 

. suf. impf. [-ea-] 
„suf. ger. [-ind] 
. omonimia des, 3 ind. prez. = des. 6 ind. prez. [-ă] 
„suf. ind. şi 1, 2, 3, 6 prez. conj. [Ø]. | 

Conjugarea a IV-a include clasa verbelor cu sufix de infinitiv [-i], sufix de 
prezent [-Ø] şi omonimia desinenţială 3 ind. prez. = 6 ind. prez.; exemple: a 
acoperi, a diferi, a referi; a contribui, a îngădui, a sui. 


AUN 


Subclasa a sui, a contribui, prezentând, în raport cu prototipul IV, 
flective desinențiale diferite (suřam, contribuiam; suie, contribuie) şi 
omonimii suplimentare (eu, tu sui, contribui; el suie, contribuie = el să suie, 
să contribuie) este subordonată fonetic acestuia, fiind determinată de finala 
vocalică [-u-] (sau semivocalică, în alte interpretări [-i-]) a radicalului. 
Soluţia diferită propusă analizei morfematice a acestor forme (cu semivocala 
aparținând radicalului şi cu desinenţă -Ø pentru pers. 1 şi 2; vezi supra, 
comentariul pentru tipul a tăia, a mângâia) nu schimbă specificul subclasei, 
care, indiferent de interpretare, rămâne o subclasă determinată fonetic. 


Conjugarea a V-a se caracterizează prin: 
1. omonimia suf. inf. = suf perf. s. = suf. 4, 5 prez. ind.= primul 
component suf. part. [-i-] 
2. suf. impf. [-ea-] 
3. suf. ger. [-ind] 
4. omonimia des.| ind. prez. = des. 6 ind. prez. [-Ø] 
5. suf. 1, 2, 3, 6 prez. ind. [-g-]. 


Conjugarea a V-a include verbele cu infinitivul în [-i], sufixul de ind. prez. 


[-Ø] şi omonimia desinenţială 1 ind. prez. = 6 ind. prez.; exemple: a adormi, a fugi, 
a pieri, a sări, a veni. 


Conjugarea a VI-a se caracterizează prin: 
l. omonimia suf. inf. = suf. perf. s. = suf. 4, 5 prez. ind. = primul 
component suf. part. [-i] 
„suf. impf. [-ea-] 
„ Suf. ger. [-ind] 
. omonimia des. 1 ind. prez.= des. 6 ind. prez. [Ø] 
„Suf. 1, 2, 3, 6 prez. ind. [-esc--eşr-]. 

Conjugarea a VI-a cuprinde verbele cu sufixul de infinitiv [-i] şi sufixul de 
prezent [-esc-=-eşt-]; exemple: a citi, a isprăvi, a fugări, a frunzări, a mări, a 
nimeri, a pietrui, a tăgădui. 


Subclasa a pietrui, a tăgădui, caracterizată, în raport cu realizarea 
canonică, prin alomorfe fonetice diferite (pietruiesc; pietrulam), este 
determinată fonetic, fiind limitată la verbele cu radical vocalic. 


Conjugarea a VII-a se caracterizează prin: 
l. omonimia suf. inf. = suf. pf. s. = suf. 4, 5 prez. ind. = primul 
component suf. part. [-â-] 
2. suf. impf. [-a-] 
3, suf. ger. [-ând] 
4. omonimia des. 1 prez. ind. = des. 6 prez. ind. [Ø] 
5. suf. 1, 2, 3, 6 prez. ind. [-ăsc--ăşt-]. 
Conjugarea a VII-a include verbele cu infinitivul în -fî şi cu sufixul de 
prezent [-ăsc--ăşt-]; exemple: a hotărî, a pâri, a uri, a zăvori. 


Deşi tipul VII apare numai în condiţiile fonetice ale unui radical 
terminat în -r-, trebuie observat însă că în absolut aceleaşi condiţii fonetice 
pot fi selectate şi alomorfele flexionare ale tipului VI (a hotărî, dar a fugări, a 
frunzări, a hoinări, a mări), semn clar că alomorfele în discuţie şi-au pierdut 
calitatea originară de alomorfe fonetice ale tipului VI, devenind alomorfe 
morfologice. Calitatea de alomorfe fonetice ale tipului VI este păstrată şi 
semnalată până târziu în limbă (mărturie stau gramaticile de la sfârşitul sec. 
al XIX-lea, care înregistrează variaţia liberă -esc / -ăsc: zăvoresc / zăvorăsc). 


Conjugarea a VIII-a se caracterizează prin: 
1. omonimia suf. perf. s. = primul component suf. part.[-u-] 
2. suf. inf. = suf. imperf. [-ea-] 
3. suf. 4, 5 prez. ind. [-e-] 
4. suf. ger. [-ând] 
5. omonimia des. 1 prez. ind. = des. 6 prez. ind. [Ø]. 
Intră în conjugarea a VIII-a toate verbele regulate cu infinitivul în [-ea-]; 
exemple: a părea, a plăcea, a tăcea, a vedea, a zăcea. 


Subclasa a plăcea, a tăcea, a zăcea, caracterizată prin realizarea 
sufixului de infinitiv ca [-a], este determinată fonetic, de tipul de consoană 
finală /č-, ğ-/ a radicalului. 


Conjugarea a IX-a se caracterizează prin: 
l. suf. perf. s, = primul component suf. part. [-u-] 
2, suf. inf. = suf, 4, 5 prez. ind, [-e-] 
3. suf. imperf, [-ea-] 
4. suf. ger. [-ând] 
5. omonimia des. 1 prez. ind = des. 6 prez ind. [0]. 

Intră în conjugarea a IX-a verbele cu infinitivul în [-e (neaccentuat)] Şi cu 
sufixul de pf. s. [-u-], sufix regăsibil şi ca prim element component al participiului; 
exemple: a aşterne, a concepe, a face, a începe, a trece. 


Verbul a umple se distinge, în raport cu prototipul IX, printr-o 
desinenţă specială (1, 6 prez. ind. +u (vocalic): eu, ei umplu) şi printr-o 
omonimie specială (3 prez. ind. = 3 prez. conj.: el umple — el să umple), 
trăsături dintre care numai prima se poate explica fonetic, prin finala de 
radical muta cum liquida. Cum a umple este: unicul verb din tiparul IX 
prezentând această manifestare proprie de omonimii, poate fi considerat ca 
neregulat. i 


Conjugarea a X-a se caracterizează prin: 
l. suf. inf. = suf. 4, 5 prez. ind. [-e-] 
2. suf. impf. [-ea-] | 
3. suf. pf. s. [-se-] 
4. suf. part. [-s] ` 
5. suf. ger. [-ând) 
6. omonimia des. 1 prez. ind. = des. 6 prez. ind. [Ø]. 


Conjugarea a X-a include verbele cu infinitivul în [-e], cu perf. s. în [-se-] şi 
part. în [-s]; exemple: a arde, a merge, a prinde, a şterge, a trage. 


Flexiunea verbului a scrie, diferită în raport cu prototipul X prin 
desinenţa proprie 1 prez. ind. = 6 prez. ind. [-ă (scriiă)] şi prin omonimia 
suplimentară 3 ind. = 3 conj. (el scrie = el să scrie), se poate explica fonetic 
prin finala vocalică a radicalului (vocală palatală). 


Conjugarea a XI-a se distinge prin: 
1. suf. inf. = suf. 4, 5 prez. ind. [-e-] 
2. suf. impf. [-ea-] 
3. suf. perf. s. [-se-] 
4. suf. part. [-7] 
5. suf. ger. [-ând] 
6. omonimia des, 1 prez. ind. = des. 6 prez. ind, [Ø]. 


Conjugarea a XI-a cuprinde verbele cu infinitivul în [-e], cu perf. s. în [-se-] 
ŞI participiul în [-t]; exemple: a coace, a fierbe, a frânge, a frige, a înfige, a rupe, a 
sparge, a suge. 


Ultimele clase (X-XI) se disting de clasa a IX-a prin sufixul de perf. s. 
-Se- vs -u-, iar clasele X, XI, deşi ambele cu sufix de perf. s. -se-, se disting 
între ele numai prin sufixul part.: -s vs'-t. Cum clasa XI este limitată numeric, 
apărând numai la verbele aici înregistrate şi la derivatele acestora (ex. a 
răscoace) sau la formele calchiate care le includ (precum: a corupe, a erupe, 
a irupe etc.), clasa poate fi specificată lexical, ca particularitate a fiecărui 

verb, fiind transferată” din zona regulată a paradigmei în zonele de 

“d ; A 
neregularitate (vezi infra, 2). Cu o asemenea interpretare, numărul 
conjugărilor se reduce la zece. 


Raportând cele 10 (sau 11 clase) la clasele tradiţionale, se constată că singura 
clasă tradiţională omogenă flexionar este cea cu inf. în -ea, corespunzând tiparului 
flexionar VII. Clasei tradiționale cu inf. în -a îi corespund două tipare flexionare: 
conjugările I şi a Il-a. Clasei tradiționale cu inf. în -e îi corespund trei tipare 
flexionare: conjugările a IX-a, a X-a, a XI-a (sau numai două, dacă tipul XI este 
transferat în zona de neregularitate). Clasei cu inf. în -i şi -î, cea mai neomogenă 
dintre clasele tradiționale, îi corespund conjugările a l-a, a IV-a, a V-a, a VI-a, a 
VII-a. Au fost transferate în zonele de neregularitate subclasa a oua, a ploua, 
subclasa a preceda, a succeda şi subclasa constituită din unicul verb a umple. 


1.3. Clasificarea verbelor în funcţie de variaţia accentuală 


În flexiunea verbelor regulate, accentul se deplasează, cu o anumită 
regularitate, de pe radical (R) pe flectiv (E), şi, ca atare, poate interesa clasificarea 
verbului prin subclasele accentuale pe care le poate distinge. 

Există zone în paradigmă nerelevante pentru clasificarea accentuală, 
deoarece verbele, fără excepție, indiferent de tipul de conjugare din care fac parte, 
prezintă acelaşi tipar accentual. Este cazul, de exemplu, al imperfectului, a cărui 
structură accentuală este, fără excepție, R (neaccentuat) — F (accentuat); vezi: 
vărsam, lucram; vedeam, începeam, ardeam, rupeam; acopeream, veneam, 
isprăveam, doboram, hotăram. In schimb, există zone din paradigmă relevante 
pentru comportamentul lor accentual, modul de deplasare a accentului diferenţiind 
clase accentuale de verbe. Zonele accentual relevante sunt prez. ind., perf. s. şi 
part., fiecare diferențiind mai multe tipare accentuale. 

e Pentru prezent, se disting trei tipuri accentuale (A, B, C), fiecare cu 
următoarele caracteristici: l 


(A) RF cânt  (B)RF trec (C) RF lucrez 
RF câni treci lucrezi 
RF cântă trece lucrează 
RF cântăm trecem lucrăm 
RF  cântați treceţi lucraţi 
RF cântă trec lucrează 


Tipul (A), caracterizat prin deplasarea accentului în paradigma de prez., este 
reprezentat de clasele flexionare; a cânta, a dobori, a acoperi, a sări, a vedea, deci 
de conjugările I, a III-a, a IV-a, a V-a, a VIII-a. 

Tipul (B), caracterizat prin nedeplasarea accentului, rămas fix pe R(adical), 
este reprezentat de clasele în -e: a trece, a merge, a rupe, deci de conjugările a IX-a, 
a X-a, a XI-a. 

Tipul (C), caracterizat, ca şi (B), printr-un accent fix, dar aşezat pe E(lectiv), 
este reprezentat de clasele flexionare: a lucra, a citi, a hotărî, deci de conjugările a 
I-a, a VI-a, a VII-a, care au în comun selecţia, pentru prez. ind. şi conj., a unui 
sufix cu realizare fonetică pozitivă, 

è Pentru perfect simplu, se disting trei tipare accentuale: 


(A')RE  cânrai (B')RE  arsei (C)RE arsei 
cântaşi RE  arseşi RE  arseşi 
cântă RF arse RF arse 
cântarăm RF  arserăm RE  arserăm 
cântarăți RF  arserăți RE  arserăţi 
cântară RF  arseră _ RF arseră 


Tipul (A”), cu accentul fix, pe flectiv, este cel mai frecvent, caracterizând 
orice clasă flexionară de verbe, cu excepţia conjugărilor cu perfect simplu în -se-. 
Tipul cu accent variabil, accentul deplasându-se, diferit între (B°) şi (C°), de pe F 
pe R apare numai la clasele cu perfect simplu în -se-, deci la conjugările a X-a şi a 
XI-a. Verbele cu perfect în -se- şi, implicit, cu accent variabil se caracterizează în 
româna actuală prin variante (dublete) accentuale, oscilând între tipul de 
accentuare (B°) şi (C°), variante a căror existenţă se probează clar atunci când 
poziția accentului antrenează variaţii vocalice ale radicalului (scoaserăm / 
scoserăm, întoarserăm / întorserăm, rămaserăm / rămăserăm). Apariţia dubletelor 
accentuale se explică, pe de o parte, prin folosirea redusă a acestui timp în limba 
literară scrisă, unde locul accentului nu este marcat grafic, iar, pe de altă parte, prin 
presiunea pronunțării de tip regional (C'), cu persoanele 4, 5 accentuate pe sufix, 
pronunțare predominată în aria sudică, unde acest timp este deosebit de frecvent. 


În ciuda extinderii tiparului accentual regional (C°), norma literară 
actuală recomandă menţinerea tipului accentual (B°), cu accentuarea pe 
radical a pers. a 3-a şi a tuturor formelor de plural, tip explicabil istoric şi 
recomandat de lucrări normative mai vechi şi mai noi. 


e Pentru infinitiv, se disting două tipare accentuale: 

(A) RE cânta, vedea, citi, hotări (B'') RF (trece, merge, rupe). 

Tipul (A”"), cel mai frecvent, cu accentul pe sufix, apare la toate conjugările, 
exceptând clasele flexionare cu infinitivul în -e, deci conjugările a IX-a, a X-a, a 
XI-a. Tipul (B”), cu accentul fix, pe radical, apare, deopotrivă, la verbele cu 
infinitivul î în -e. 

În funcţie de aceste variaţii accentuale, verbele regulate româneşti se împart 
în patru clase: 

Clasa accentuală I se caracterizează prin (A), (A), (A). 

Clasa accentuală a II-a are caracteristicile (C), (A), (A). 

Clasa accentuală a III-a are caracteristicile (B), (B™”), (A”). 

Clasa accentuală a IV-a se caracterizează prn (B), (B”), (B'/ C’), unde [/] 
notează variația accentuală. 

Suprapunând cele două clasificări, cea obținută pe baza variației flexionare 
(vezi supra, 1.2) şi cea obținută pe baza variației accentuale (1.3), sau, altfel spus, 
comparând cele 11 conjugări cu cele 4 clase accentuale, se constată următoarele 
corespondențe: 

Clasa I include conjugările I, a II-a, a IV-a, a V-a, a VIII-a. 

Clasa a II-a include conjugările a II-a, a VI-a, a VII-a. 

Clasa a III-a corespunde conjugării a IX-a. 
Clasa a IV-a corespunde conjugărilor a X-a, a XI-a. 


Tipul accentual cel mai bine prezentat îl constituie clasa I, iar tipul cel 
mai slab reprezentat, clasa a Il-a, iar, dacă se are în vedere numărul mic de 
verbe din conjugarea a XI-a, destul de slab reprezentat este şi tipul accentual 


IV, care, în plus, prezintă şi variaţii accentuale pentru acelaşi verb Şi aceeaşi 
formă flexionară, 


1.4. Incercare de clasificare a verbelor după criteriul alternanţelor 


Flexiunea verbului românesc este, în realitate, mai complexă decât s-a 
prezentat în 1.2 şi 1.3, dată fiind participarea alternanțelor, deci a variației 
radicalului, la realizarea diverselor distincții gramaticale. 

n mod curent, alternanțele se adaugă altor modificări afixale, apărând ca 
mărci suplimentare de flexiune. Cu totul excepţional, alternanţa dobândeşte rol 
distinctiv, ca în cazul perechilor opozabile el precedă, succedă vs el să preceadă, 


să succeadă, unde, dacă se face abstracție de morfemul mobil să, alternanţa este 
singurul element diferențiator. 


Situaţia specială a acestor verbe rezidă nu numai în transferarea 
distincției 3 prez. ind. vs 3 prez. conj. asupra variației de radical, ci Şi în 
faptul că verbele prezintă o omonimie desinenţială specifică (3 prez. ind. = 3 
prez. conj.), neasociată însă, cum se întâmplă în mod curent, cu cealaltă 
omonimie specifică 1 prez. ind. = 2 prez. ind. (vezi el precedă, el să 
preceadă, dar formele desinenţiale distincte: eu preced, succed vs tu precezi, 
succezi).. Cele două verbe oferă motive suficiente pentru a fi incluse în 
categoria neregularităților (vezi supra, 1.2, conjugarea I). 


Alternanţele sunt condiționate, în primul rând, fonetic. Cele consonantice se 
produc, fără excepție, la jonctura R(adical) — F(lectiv), unde sunt determinate de 
vecinătatea anumitor flective (de exemplu, vecinătatea lui -i final asilabic este 
puternic inductoare de alternanțe consonantice). Cele vocalice privesc partea de 
mijloc a radicalului, fiind influențate mai ales de accent (silabele accentuate 
favorizează apariţia alternanţelor), dar şi de calitatea fonetică a vocalei din silaba 
următoare (vezi tipul: merg — (să) meargă, plec — pleacă, port - poartă). 

În afara condiționării fonetice, alternanţele cunosc şi o determinare 
morfologică, în sensul asocierii regulate, atunci când se produc, cu anumite 
distincţii gramaticale, precum şi al repartizării regulate în flexiune a termenilor 
alternanți. De exemplu, termenul Ø al alternanței cons.~Ø apare numai în anumite 
zone ale paradigmei, şi anume: (a) în formele de 2 prez. ind. (rămân VS rămâg-i, 
vin vs viQ-I); (b) în formele de perf. s. şi de part. (ard, arzi, arzând vs ar-se-i, 
arØ-s;, fierb, fierbi, fierbând vs fierØ-se-ï, fierø-t), existând o regularitate în 
repartiția flexionară. La fel, asocierea multor alternanţe consonantice cu desinenţa 
-i (asilabic), desinenţă generală pentru 2 prez. ind. şi conj., indică, şi în acest caz, o 
regularitate de repartiție morfologică. 

În funcţie de participarea sau neparticiparea verbelor la fenomenele de 
alternanță, verbele din româna actuală se împart în: 

e verbe cu radical invariant (intră aici majoritatea verbelor neologice, iar, 
dintre verbele vechi, verbele al căror sufix de prezent are realizare pozitivă pentru 
persoanele 1, 2, 3, 6 prez. ind. şi conj., dar şi unele verbe vechi cu sufix Ø, precum: 
a afla, a ara, a astupa, a atârna, a ațâra, a (se) bucura, a curma, a fulgera, a fura, 
a intra, a încheia, a închina, a îndura, a îngâna, a jura etc.); 

e verbe cu două alomorfe ale morfemului radical (ex. botez / botează, adorm 
/ adoarme, să adoarmă, agăț / agaţă, să agafe; astâmpăr / astâmperi, să 
astâmpere; sar / sărim, sărind, arunc / arunci, arunče;, alung / alungi, alunge; ajut 
/ ajuţi; acord / acorzi; exist / exişti, muşe / muşti; țin / ți); 

e verbe cu trei alomorfe ale morfemului radical (ex. torn / toarnă / turnăm; 
semăn / semeni / seamănă, scapăr / scaperi / scăpărăm,; învăţ / înveţi / învaţă, duc / 
duci, duce / duQsei; frig/ frige 7 fripse; calc/ calce / călcăm;, ies/ iasă / ieşi, înot/ 
înoată / înoți); 

e verbe cu patru alomorfe ale radicalului (apăs / apese / apasă / apeşi; port / 
poartă / purtăm / porţi; cad / cădem / cazi / căzut; aleg / aleagă / alege / alese); 

e verbe cu cinci alomorfe ale radicalului (ex. rog / roagă / rogi / rugăm / 
roage; scot / scoate / scoţi / sco(]s / scoase); 

e verbe cu şase alomorfe ale radicalului (torc / torči / toarce / toarcă / tor()s/ 
toarØse). 

În ansamblul flexiunii actuale românești, dat fiind numărul mare de verbe 
neologice, care, în majoritatea lor, nu mai participă la regulile de alternanță, 
alternanțele îşi pierd, în mare măsură, determinarea fonetică şi morfologică. Există 
însă alternanţe cu un grad mai mare de rezistenţă, care se menţin şi pentru verbele 
neologice (este cazul alternanțelor consonantice din vecinătatea desinenței asilabice 
-i, care continuă a funcţiona cu regularitate; vezi: abdic / abdici; accept / accepți; 
achit / achiți; aplaud / aplauzi sau al alternanţelor consonantice pentru verbele cu 
radicalul terminat în -c, -g + sufix de prez.[-ez---eaz-]: bloca / blok'ază, brusca / 
brusk'ază, marca / mark'ază, stoca / stok'ază; droga / drog'ază, interoga / 
interog'ază, naviga / navig'ază). Cu toate acestea, dat fiind faptul că în aceleaşi 
condiţii fonetice şi morfologice unele verbe se supun regulilor de alternanță, iar 
altele nu (să se compare: neg / neagă, deleg / deleagă, cu: accept / acceptă, ader / 
aderă, transfer / transferă şi, de asemenea, convoc / convoacă, provoc / provoacă, 
cu: aloc / alocă, disloc / dislocă, evoc / evocă, invoc / invocă), fenomenul 
alternanțelor îşi accentuează latura de neregularitate (vezi infra, 2.2.1). 


1.5. Productivitatea conjugărilor; fluctuații între clase 


Nu toate tiparele de conjugare au, în sistemul actual al limbii, aceeaşi 
pondere şi aceeași productivitate. Ca atare, nu toate clasele au aceeaşi „deschidere” 
pentru a primi noi verbe, atât din fondul neologic, cât şi din creaţiile interne ale limbii. 

1.5.1. Datele statistice realizate pe baza analizei materialului faptic din DEX 
(1975-1976), precum şi examinarea fluctuaţiei flexionare a verbelor din ultimul 
secol şi din ultimele decenii converg spre aceleaşi concluzii: 

(a) Clasa verbelor în -a (corespunzătoare conjugărilor I şi a Il-a) este, atât 
sub aspect statistic, cât şi sub aspectul disponibilităţilor de a crea formaţii interne 
noi, cea mai productivă, aflându-se la mare distanță faţă de celelalte tipuri (818 
verbe vechi şi 2466 unităţi neologice, reprezentând 42,61 % din totalul verbelor 
româneşti înregistrate în DEX). 

Fluctuaţia verbelor ncologice între clasa în -a şi cea în -i (tipul: adera / 
aderi), pe de o parte, şi între clasa în -a şi cea în -e (tipul: proceda / procede), pe de 
altă parte, s-a rezolvat, în cele mai multe cazuri, prin impunerea. verbelor cu 
infinitivul în -a (verbe în -a: a adera, a concura, a corija, a decerna, a dizolva, a 
elida, a (se) erija, a neglija, a poseda, a preceda, a prefera, a proceda, a proteja, a 
repeta, a rezolva, a succeda, a suspenda; puţine verbe în -e: a concede, a coincide, 
a discerne; puţine în -i: a absolvi, a constitui, a institui). 

Fluctuaţia verbelor vechi, fără a avea un rezultat la fel de categoric, indică 
aceeaşi direcţie generală de evoluţie (vezi: a adăuga / adăugi, a căina / căini, a 
sughița / sughiți, perechi din care s-a impus varianta în -a). De cele mai multe ori, 
însă, fluctuaţia continuă şi în româna actuală, cu unele preferinţe de registru 
stilistic; vezi variantele libere: a aciu(i)a / a aciui, a curăța / a curăți, a asmuţa / a 
asmuți, a gâdila / a gâdili, a împături / a împătura, a scrijeli / a scrijela, a 
lărăgăna / a tărăgâni. DOOM? recomandă forme nevariante, reţinând o unică 
formă în -a: a aciua, a curăța, a gâdila, a tărăgăna şi o unică formă în -i: a asmuţi, 
a împături, a scrijeli, propune şi treceri de la o clasă la alta (vezi a descoroşmăni, 
în DOOM!, dar a descotoşmăna, în DOOM?). Alteori, oscilația s-a. rezolvat în 
sensul diferenţierii semantice a variantelor, păstrându-se amândouă ca verbe 
distincte (vezi: a îndesa / a îndesi, a înflora / a înflori, a îngrija / a îngriji). Uneori, 
sunt pe cale de a se diferenţia (a datora / a datori); în cazul lui a datora / a datori, 
DOOM” acceptă încă variaţie liberă pentru ambele sensuri. 

(b) Clasa verbelor în -i (corespunzând conjugărilor a IV-a, a V-a şi a VI-a), 
deşi extrem de numeroasă în româna veche, a înregistrat o puternică stagnare 
cantitativă, adăugând, la totalul de 1993 de verbe din fondul vechi, numai 219-/ 
unități neologice. Dintre neologisme, nu toate sunt semnificative, căci numeroase 
formaţii calchiate au găsit, în procesul de adaptare, un punct de sprijin în verbe mai 
vechi (tipul: a absorbi, a consimţi, a contraveni, a reieşi, a surveni). Singura grupă 
cu 0 poziţie mai puternică în limbă este cea în -ui, care şi-a sporit inventarul cu 
verbe împrumutate (a atribui, a constitui, a destitui, a distribui, a institui, a 
restitui, a retribui, a substitui, vezi şi verbul recent a aflui) şi cu numeroase 
formaţii create pe teren românesc, 

(c) Clasa verbelor în -fî (corespunzătoare conjugărilor a III-a şi a VII-a) este, 
numeric, cea mai redusă şi cea mai închisă, conţinând numai 31 de verbe, dintre 
care niciunul neologic, iar mai mult de jumătate are o circulație populară sau 
regională. În momentul pierderii motivaţiei fonetice (în româna „actuală, In 
vecinătatea unui radical terminat în -r- pot apărea atât -î, cât şi -i, pentru ambele 
tipuri de flexiune, cu sufix de prez. realizat pozitiv şi cu sufixul -Ø-: a coborî, a 
dobori, dar şi a sări, a pieri, a hotărî, a uri, dar şi a fugări, a mări), clasa verbelor 
în -fî a ajuns definitiv neproductivă. 

(d) Clasa verbelor în -e (acoperind conjugările a IX-a, a X-a, a XI-a) este 
numeric redusă, cu o productivitate limitată. La un fond de 117 verbe vechi, s-au 
adăugat 143 de verbe neologice, dintre care majoritatea au găsit un suport fonetic 
într-un verb mai vechi (tipul: a abate, a combate, a deduce, a discerne, a seduce). 
Verbele neologice fără o relaţie cu verbe din fondul vechi sunt puţin numeroase 
(vezi: a accede, a coincide, a concede, a converge, a divide, a exige, a inflige, 
ultimele cu utilizări extrem de rare; DOOM? introduce și pe a transcende), dar şi 
acestea au întâmpinat mari dificultăţi de adaptare, dovada constituind-o paradigma 
defectivă a celor mai multe dintre ele (vezi infra, 5.3). 

(e) Clasa verbelor în -ea (reprezentând conjugarea a VIII-a) este, numeric, 
foarte slabă şi neproductivă (include numai 20 de verbe, iar, dintre neologisme, 
numai forme calchiate, care au ca suport fonetic un verb mai vechi din aceeaşi 
clasă (tipul: a complăcea, a displăcea;, a apărea, a compărea, a transpărea; a 
prevedea). 

Fluctuaţiile de la clasa în -ea la cea în -e se manifestă foarte puternic atât 
pentru verbele vechi, cât şi pentru formaţiile neologice calchiate. Pentru cele 
neologice, caracterizate printr-un corp fonetic mai lung, tendinţa de fixare la clasa 
în -e este şi mai puternică. În ciuda recomandărilor lucrărilor normative, uzul 
înregistrează extrem de frecvent forme nerecomandabile ca: disparem, vom 
dispare; comparem, vom compare; aparem, vom apare, ne complacem, s-ar 
complace, ne-ar displace; prevedem, vom prevede etc. Dintre cele 20 de verbe în 
-ea, numai cinci (a avea, a bea, a durea, a putea, a şedea) nu prezintă oscilaţii de 
forme, rămânând puternic fixate la clasa în -ea. Prin caracteristica acestora de 
verbe neregulate (este cazul primelor două verbe) şi de verbe cu mare frecvenţă în 
limbă, ele reprezintă nucleul stabil, care menţine această clasă. 


Norma academică din DOOM! (preluată şi de DOOM?), dar şi 
recomandări anterioare acestor lucrări consfinţesc trecerea definitivă a trei 
verbe cu infinitivul în -ea spre clasele în -e: a rămâne a trecut la conj. a X-a; 


? 


a ține şi a umple au trecut la conj. a IX-a, ultimul, însă, cu o neregularitate de 
omonimie (vezi infra, 2.3). 


Fenomenul trecerii la clasa în -e se explică prin insuficienta diferenţiere a 
tiparelor flexionare, redusă, în unele zone ale paradigmei, exclusiv la deosebirea 
accentuală a radicalului (ved-grn, compă-rem, dar trec-em, încep-em). 

Insuficienta diferenţiere a paradigmelor explică şi treceri în sensul opus: de la 
clasa în -e spre clasa în -ea, treceri determinate de presiunea sistemului de accentuare 
a majorităţii claselor, care la prez. ind. şi conj. şi la inf. se comportă ca verbele în -ea, 
şi nu ca cele în -e (vezi supra, 1.3, unde conjugarea a IX-a, incluzând verbe în -e, 
constituie clasa accentuală cel mai slab reprezentată în sistem). Forme flexionare 
ca: bătem, făcem, ar făcea, ar bătea, va făcea, va bătea, neacceptate de norma 
literară, dar curente în uz, indică trecerile spre clasa în -ea. În cazul imperativului, 
trecerile sunt facilitate şi de lungimea silabică a formei, care, în prezenţa cliticelor 
pronominale postpuse, ajunge la o structură de trei, patru sau chiar cinci silabe. Cum 
norma de accentuare a verbelor în -e cere accentuarea pe prima silabă, şi anume: 

Jaceţi-mi!, faceţi-vă comozi!, faceţi-mi-le!), dificil de pronunţat, formele sunt curent 
înlocuite cu: făceți-mi!, făceți-vă comozi!, făceţi-mi-le!, tip de accentuare indicând 
trecerea la clasa în -ea şi creând, totodată, condiția de apariţie a radicalului 
alternant. 

1.5.2. Analizele întreprinse pentru ultimele achiziţii de verbe, de după 1990 

(pe baza DCR? şi DOOM?, dar şi pe baza surselor celor mai recente: texte 
Jurnalistice şi ştiinţifice), confirmă concluziile şi tendințele stabilite anterior. 
Numărul extrem de mare al formațiilor în -iza (vezi apariţii recente ca: a asiatiza, a 
dugheniza, a feseniza, a manageriza, a pedeseriza, a sataniza, a spatializa etc.) 
întăreşte şi el clasa în -a. Împrumuturile cele mai recente, ca şi formaţiile româneşti 
recente s-au încadrat, cu extrem de puţine excepții, în clasele acestui tipar; vezi 
împrumuturi foarte recente ca: a accesa, a angoasa, a antama, a apunta, a augura, 
a baleia, a clona, a colmata, a desanta, a devoala, a ejecta, a fantaza, a hanta, a 
implementa, a kidnapa, a lista, a marşa, a reitera, a reşapa, a scana, a seta, a 
snoba, a solicva, a şunta, a tasta, a updata, a upgrada, a zapa etc.; vezi şi formații 
româneşti recente ca: a biografia, a bodyguarda, a faxa, a paradoxa, a pirueta, a 
slaloma, a translata, a xeroxa etc. Unele dintre ele sunt creaţii efemere, dar, în 
ansamblu, dau informaţii despre productivitatea tiparelor flexionare în -a. 

Tiparele flexionare în -i, deşi mult inferioare numeric, continuă a fi 
productive, graţie productivității a două procedee: (a) crearea de verbe din 
substantive cu ajutorul sufixului lexico-gramatical -i, ataşat la baze vechi, dar şi la 
baze neologice (ex.: a bişnifări, a cărămizi, a grăniceri, a heckări „a sparge 
programe”, a killări „a ucide”); (b) utilizarea sufixului verbal -ui, care, adăugat atât 
bazelor vechi, cât şi celor împrumutate, îşi probează şi actualmente productivitatea, 
mai ales în registrul familiar şi în argou; vezi formaţii recente ca: a bipui „a da un 
bip”; a chatui „a conversa prin internet”; a şmenui (arg.) „a trage pe sfoară, ca 
urmare a unei afaceri necurate”; a fepui (arg.) „a produce un mare prejudiciu 
material” (< (a da o) feapă, în sens metaforic); a zipui (în variaţie liberă cu a zipa) 
„a comprima un document electronic” etc. 


Actualmente, se constată o revigorare a sufixului mai vechi -ui, care, 
simţit ca un clasificator derivativ (vezi Relaţia verbului cu alte clase lexico- 
gramaticale, 1.1), se poate ataşa la orice bază, oricât de inedită, pentru a crea 
cuvinte aparţinând clasei verbului. În limbajul comunicării informale (de 
exemplu, în limbajul chat-ului), formaţii, glumeţe sau mai puţin glumeţe, de 
tipul: backstab-ui, bill-ui, bottle-ui, damage-ui, display-ui, flash-ui, google-ui, 
host-ui, kill-ui, leech-ui, love-ui, match-ui, messenger-ui, nat-ui, paste-ui, 
playback-ui, provide-ui, rape-ui, sms-ui, spell-ui, trace-ui etc. sunt curente. 
Şi deși cele mai multe sunt creaţii efemere, neavând nicio şansă de a se 
impune, ele probează rolul de „clasificator verbal” al sufixului, sufixul fiind 


folosit în relaţie cu orice bază străină, în vederea convertirii ei într-o formă 
verbală românească. 


1.5.3. Intre cele două tipare flexionare având infinitivul în -a, cu sufix şi fără 
sufix mer prezent, a existat o continuă - fluctuaţie şi concurenţă. Graţie 
avantaje!ar... Hexionare.pe-: care: le . antrenează ataşarea sufixului (şi anume: 

Jaceţi-mi!, Jaceți-vă comozi!, 
înlocuite cu: ăceţi-mi!, făceţi 
trecerea la cl 
alternant. 


1.5.2. Analizele întreprinse pentru ultimele achiziții de verbe, de după 1990 
(pe baza DCR? şi DOOM?, dar şi pe baza surselor celor mai recente: texte 
Jurnalistice şi ştiinţifice), confirmă concluziile şi tendințele stabilite anterior. 
Numărul extrem de mare al formațiilor în -iza (vezi apariţii recente ca: a asiatiza, a 
dugheniza, a feseniza, a manageriza, a pedeseriza, a sataniza, a spațializa etc.) 
întăreşte şi el clasa în -a. Împrumuturile cele mai recente, ca şi formaţiile româneşti 
recente S-au încadrat, cu extrem de puține excepţii, în clasele acestui tipar; vezi 
imprumuturi foarte recente ca: q accesa, a angoasa, a antama, a apunta, a augura, 
a baleia, a clona, a colmata, a desanta, a devoala, a ejecta, a fantaza, a hanta, a 
implementa, a kidnapa, a lista, a marşa, a reitera, a reşapa, a scana, a seta, a 
snoba, a solicva, a şunta, a tasta, a updata, a upgrada, a zapa etc.; vezi şi formații 
româneşti recente ca: a biografia, a bodyguarda, a faxa, a paradoxa, a pirueta, a 
slaloma, a translata, a xeroxa etc. Unele dintre ele sunt creații efemere, dar, în 
ansamblu, dau informaţii despre productivitatea tiparelor flexionare în -a. 

Tiparele flexionare în „i, deşi mult inferioare numeric, continuă a fi 
productive, graţie productivității a două procedee: (a) crearea de verbe din 
substantive cu ajutorul sufixului lexico-gramatical -i, ataşat la baze vechi, dar şi la 
baze neologice (ex.: a bişnițări, a cărămizi, a grăniceri, a heckări „A Sparge 
programe”, a killări „a ucide”); (b) utilizarea sufixului verbal -ui, care, adăugat atât 
bazelor vechi, cât şi celor împrumutate, îşi probează şi actualmente productivitatea, 
mai ales în registrul familiar şi în argou; vezi formaţii recente ca: a bipui „a da un 
bip”; a chatui „a conversa prin internet”; a şmenui (arg.) „a trage pe sfoară, ca 
urmare a unei afaceri necurate”; a fepui (arg.) „a produce un mare prejudiciu 
material” (< (a da o) feapă, în sens metaforic); a zipui (în variaţie liberă cu a zipa) 
„a comprima un document electronic” etc. 


Jaceţi-mi-le!), dificil de pronunţat, formele sunt curent 
-vă comozi!, Jăcefi-mi-le!, tip de accentuare indicând 
asa în -ea şi creând, totodată, condiţia de apariţie a radicalului 


Actualmente, se constată o revigorare a sufixului mai vechi -ui, care, 
simţit ca un clasificator derivativ (vezi Relaţia verbului cu alte clase lexico- 
gramaticale, 1.1), se poate ataşa la orice bază, oricât de inedită, pentru a crea 
cuvinte aparținând clasei verbului. În limbajul comunicării informale (de 
exemplu, în limbajul chat-ului), formaţii, glumeţe sau mai puţin glumeţe, de 
tipul: backstab-ui, bill-ui, bottle-ui, damage-ui, display-ui, flash-ui, google-ui, 
host-ui, kill-ui, leech-ui, love-ui, match-ui, messenger-ui, nat-ui, paste-ui, 
playback-ui, provide-ui, rape-ui, sms-ui, spell-ui, trace-ui etc. sunt curente. 
Și deși cele mai multe sunt creaţii efemere, neavând nicio şansă de a se 
impune, ele probează rolul de „clasificator verbal” al sufixului, sufixul fiind 
folosit în relație cu orice bază străină, în vederea convertirii ei într-ọ formă 
verbală românească. 


1.5.3. Între cele două tipare flexionare având infinitivul în -a, cu sufix şi fără 


sufix pentru prezent, a existat o continuă fluctuaţie şi concurență. Graţie 
avantajelor flexionare pe care le antrenează ataşarea sufixului (şi anume: 

(a) asigură accentuarea uniformă pe sufix, omogenizând, sub aspect accentual, 
paradigma prezentului; (b) limitează considerabil condiţiile de producere a 
alternanțelor;, (c) asigură distingerea neechivocă a temelor verbale de cele 
nominale), clasa cu sufix este predominantă în ansamblul sistemului. Analiza 
statistică efectuată pe baza materialului de verbe din DEX (1975-1976) confirmă 
această stare de fapt, fiind revelatoare pentru verbele neologice: din totalul de 2466 
de verbe neologice, 2065 primesc pe -ez şi numai 401 sunt fără sufix. 

Se înregistrează, la un moment dat, o oarecare tendință de abandonare a 
sufixului, numeroase împrumuturi, dar şi verbe mai vechi fiind atrase spre clasa 
fără sufix (vezi, dintre verbele neologice: asistă, atestă, contestă, denotă, detestă, 
dezagregă, evaporă, ignoră, insistă, persistă, perturbă, repugnă, secretă etc., iar 
dintre verbele vechi: desfată, îndrumă, înfiripă, îngeamănă, înseamnă, înveşmântă, 
învolbură, (se) scălâmbăie etc., unele dintre ele continuând şi astăzi a utiliza în 
variaţie cele două forme. 

DOOM? indică variaţie liberă pentru inventează / inventă, înjgheabă / 
înjehebează, înveşmântează / înveşmântă, învolburează / învolbură, şchioapătă / 
şchiopătează, dar recomandă numai formă sufixată pentru decernează, 
împreunează, îngemănează, proferează' şi numai forma nesufixată pentru 
dezagregă, ignoră, îndrumă, înfiripă, perturbă, secretă. 

Tendinţa de abandonare -a sufixului s-a realizat mai ales: pentru verbele 
impersonale şi unipersonale, împrumutate sau mai vechi, în cazul cărora nu există 
necesitatea de marcare a distincţiilor de persoană (notez, dar denotă (că), însemnez, 
dar înseamnă că). 

În stadiul cel mai recent de limbă (perioada de după 1990), se observă o nouă 
creştere a ponderii clasei cu sufix, explicabilă prin rolul de „clasificator flexionar 
verbal” pe care îl îndeplineşte sufixul. Ataşat unei baze străine, oricât de inedită ar 
fi aceasta (o bază împrumutată, necunoscută vorbitorului român, sau o bază 
românească aparținând altei clase gramaticale), sufixul are capacitatea de a indica 
neechivoc apartenenţa noului cuvânt la clasa verbului (antam-ează, bricol-ează, 
hant-ează, kidnap-ează, slalom-ează, smec-ază, upgerad-ează, body-guard-ează etc.). 
În plus, sufixul asigură păstrarea intactă a bazei (cât mai aproape de etimon), 
facilitând, pe de o parte, procesul de preluare, iar, pe de alta, cel de adaptare la 
sistem. l 

1.5.4. În interiorul tiparelor flexionare cu infinitivul în -i, există un fenomen 
similar, înregistrându-se aceeaşi concurență şi fluctuaţie între clasa fără sufix de 
prezent şi cea cu sufix. În ansamblul flexiunii, graţie aceloraşi avantaje flexionare, 
clasa cu sufix este predominantă. Analiza statistică realizată pe materialul din DEX 
(1975-1976) pango că din totalul de 2 214 de verbe în -i, 1984 se conjugă cu 
sufix şi numai 228, fără sufix. 

În limba actuală, dată fiind deschiderea mult mai mică a acestei clase faţă de 
baze împrumutate, sufixul îndeplineşte în mai mică măsură rolul său de 
„Clasificator flexionar verbal”, ceea ce are ca efect aceeaşi tendinţă de extindere a 
clasei verbelor fără sufix. Pierderea sufixului se asociază adesea cu anumite 
trăsături fonetice ale radicalului şi, în mod curent, cu natura lui polisilabică, la care 

se adaugă şi alte particularități: (a) radical vocalic (vezi: cheltuieşte / cheltuie, 
chinuieşte / chinuie, cotrobăieşte / cotrobăie, dăinuieşte / dăinuie, dezvăluieşte / 
dezvăluie, închipuieşte / închipuie, îngăduieşte / îngăduie, stăruieşte / stăruie, 
trebuieşte / trebuie etc.) (b) radical terminat în -n- sau -l- (vezi: bombăne / 
bombăneşte, ciocăneşte / ciocăne, clănfăneşte / clănţene, cloncăne / cloncăneşte, 
scormoneşte / scormone, țăcăneşte / ţăcăne, zdrăngăneşte / zdrăngăne, cicăleşte / 
cicăle, prăvăleşte / prăvale etc.). Aceste „semne” de circumscriere fonetică a celor 
două forme de prezent (cu sufix şi fără sufix) ar putea indica o tendință de motivare 
fonetică a subclaselor, 


DOOM? reţine forme variante pentru verbele : a biciui, a cheltui, a 
chinui, a ciocăni, a clănțăni, a cotrobăi, a croncăni, a destăinui, a drăcui, a 
huidui, a orbecăi, a ţăcăni, a zgândări; pentru verbele a bombăni, a dăinui, a 
dezvălui, a închipui, a îngădui, a stărui recomandă o singură formă, cea fără 
sufix, iar, pentru verbele a scormoni, a zdrăngăni, a cicăli, a prăvăli, 
recomandă numai forma sufixată. Dintre condiţiile fonetice favorizante 
pentru forma nesufixată, cea a finalei vocalice de radical continuă a fi cea 
mai puternică (tipul: a dăinui, a dezvălui). 


În perioada cea mai recentă de limbă, verbele în -i, ca şi cele în -a (vezi 
supra, 1.5.3), cunosc acelaşi proces de revigorare a subclasei cu sufix, aşa cum 
probează comportamentul flexionar al formațiilor celor mai recente : formaţiile 
recente se conjugă cu sufix la prezent (afluieşte, bipuieşte, chatuieşte, hechăreşte, 
killăreşte, țepuieşte etc.). În ansamblul subclaselor în -i, se poate vorbi de o 
creştere a ponderii conjugării a VI-a. 

În general, în româna actuală, grupul conjugărilor cu sufix de prezent (a Il-a 
şi a VI-a) reprezintă, graţie rolului clasificator al sufixului, clasa numeric cea mai 
importantă a conjugărilor regulate. 

1.5.5. În interiorul tiparelor flexionare în -i fără sufix (vezi conjugările a IV-a 
şi a V-a), s-a produs, după anul 1880, o extindere numerică a conjugării a IV-a, 
realizată: (a) prin pierderea sufixului de prezent pentru multe verbe cu finală 
vocalică, ceea ce, implicit, a însemnat atragerea a numeroase verbe din clasa a VI-a 
în clasa a IV-a (zrebuieşte, distribuieşte — trebuie, distribuie); (b) prin schimbarea 
tiparului flexionar al verbelor a acoperi, a descoperi, a suferi, a sprijini, atrase spre 
aceeaşi clasă a IV-a (vezi supra, 1.1); (c) prin includerea în clasa a IV-a a unor 
neologisme ca: a conferi, a oferi, a referi, a suferi. 

Creşterea ponderii conjugării a IV-a are cauze în ansamblul sistemului, 
tiparul flexionar în discuţie fiind susținut de presiunea exercitată de o clasă mult 
mai numeroasă, cea a verbelor de conj. I, cu care are în comun sistemul de 
omonimii, sistemul accentual, precum şi 4 din cele 6 desinenţe ale prez. ind. şi conj. 

1.5.6. Aceeaşi este explicația menţinerii unei clase extrem de reduse numeric 
(numai patru verbe), cea a verbelor cu infinitivul în -° conjugate la prezent fără 
sufix (vezi, în descriere, conj. a I-a). Clasa este susţinută în ansamblul sistemului 
de similitudinile flexionare cu un tipar flexionar extrem de productiv, cel al 
conjugării I. Identitatea sistemului de omonimii, identitatea sistemului accentual 

(ambele conjugări aparțin tipului accentual I; vezi supra, 1.3), precum şi identitatea 
a 4 din totalul de 6 desinenţe pentru prez. ind. şi conj. sunt elemente de sistem 
hotărâtoare pentru a explica menţinerea clasei. i 

1.5.7. Conjugările a Il-a şi a IV-a se susțin reciproc şi amândouă îşi găsesc 
un important punct de sprijin în tiparul flexionar extrem de productiv al conjugării 
I. Conjugarea a VIII-a, deşi extrem de puţin numeroasă, găseşte şi ea acelaşi punct 
de sprijin în tiparul accentual productiv al conjugării I. 

O poziţie izolată în sistem au conjugările a IX-a, a X-a, a XI-a, cele incluzând 
verbele cu infinitivul în -e şi cu tiparele accentuale cel mai slab reprezentate (vezi 
supra, 1.3, clasele accentuale a II-a şi a IV-a), care nu găsesc punct de susținere în 
cadrul conjugărilor productive, susținându-se numai între ele. 


2. VERBE CU FLEXIUNE NEREGULATĂ 


În română, unde flexiunea verbală este extrem de bogată, caracterizându-se 
prin tipare flexionare repetabile şi de mare regularitate (vezi supra, cele 11 clase 
regulate de flexiune), este considerată neregulată orice formă verbală şi orice 
paradigmă care se îndepărtează într-un grad mai mare sau mai mic de schemele 
curente şi repetabile de flexiune. Formele neregulate constituie fapte izolare, 
prezente în flexiunea unui singur verb sau a unui număr foarte mic de verbe. 


2.1. Tipuri şi grade de neregularitate; explicaţii ale neregularităţilor 


Tipurile de neregularitate sunt diferite, după cum neregularitatea priveşte 
numai variația radicalului, numai variaţia flectivelor (sufixe şi / sau desinenţe), 
caracterul inedit şi o repartiție neaşteptată a omonimiilor sau priveşte, simultan, 
mai multe aspecte dintre cele enumerate. 

Gradele de neregularitate variază de la neregularități minime, angajând un 
singur flectiv sau o singură variație de radical, până la neregularități majore, de 
mare extindere şi complexitate, afectând atât radicalul, cât şi flectivele (unul sau 
mai multe flective), neregularități asociate, eventual, şi cu omonimii insolite ale 
formelor de conjugare. 

Explicaţiile  neregularităților sunt variate, predominante fiind cauzele 
etimologice. Radicalii supletivi (vezi a fi, a lua) şi cei cu reduplicare (vezi a da, a 
sta) au explicaţii etimologice, unele forme fiind moştenite ca atare din latină, altele, 
explicabile prin evoluţii fonetice. Variaţiile de radical dintre singularul şi pluralul 
unor verbe: usuc — usc(ăm), mănânc — mânc(ăm) se explică tot fonetic, apariţia 
seriei de plural, cu vocală sincopată, fiind posibilă ca efect al deplasării accentului 
de pe radical pe flectiv. Neregularităţile privind producerea alternanţelor (vezi 
supra, 1.4) au, în esenţă, tot o cauză etimologică, având în vedere faptul că verbele 
din fondul vechi al limbii se supun cu strictețe regulilor fonetice (şi morfologice) 
de alternanță, în timp ce verbele din fondul neologic, în aceleaşi condiţii fonetice şi 
morfologice, uneori respectă aceste reguli, dar, mai adesea, nu le respectă. 

Tot neregulată poate fi considerată o clasă (reprezentând un tipar flexionar) 
care include foarte puţine verbe, putând fi enumerate lexical. Esenţială, în acest 

caz, este nu îndepărtarea de un tipar prototipic, ci reprezentarea numerică extrem 
de slabă a tiparului. S-a specificat anterior (vezi 1.2), de exemplu, că tiparele 
flexionare ale verbelor a oua, a ploua, ale verbelor a preceda, a succeda, al 
verbului a continua, precum şi întreaga conjugare a XI-a, redusă la câteva verbe, ar 
putea fi trecute în clasa neregularităților. 

Alte neregularități sunt urmarea amestecului de-forme aparținând unor tipare 
flexionare diferite. De exemplu, paradigma mixtă trebuie vs să trebuiască se 
explică prin conservarea, la conjunctiv, a formei mai vechi sufixate, care se 
asociază cu forma mai nouă, nesufixată. Uneori, se amestecă paradigma a două 
verbe diferite. Astfel, utilizarea unei paradigme mixte : vreau, vrei, vrea; vrând; 
vrut; vrui VS voiam, voiai, voia, provenind din amestecul verbelor sinonime: a vrea 
şi a voi, are o explicaţie în omonimia formelor flexionare ale verbului a vrea (el 
vrea, ei vreau, forme de prez. ind., dar şi de imperf.), în flexiunea căruia se atrag, 
pentru imperfect, formele celuilalt verb (a voi). | 

Variația flexionară literară liberă, admisă de lucrările normative actuale (vezi 
DOOM! şi DOOM’), însemnând acceptarea, pentru unele zone din paradigmă, a 
formelor flexionare paralele, poate constitui şi ea o sursă de neregularități 
flexionare. De exemplu, conform DOOM', paradigma de mai-mult-ca-perfect 
plural, în care sunt asociate numai forme cu desinenţa -ră (pentru pers. 6), dar 
forme fără desinenţa -ră-, alături de altele cu desinență (pentru pers. 4-5), 
reprezintă un fip special de neregularitate, fiind posibilă asocierea unei forme dintr-o 
serie şi a alteia din cealaltă serie (de exemplu, combinarea formelor (noi) cântasem, 
dar ei cântaseră). Vezi, în acelaşi sens, variațiile accentuale şi de flective din 
conjugarea verbului a consta acceptate de DOOM": 3 prez. ind. constă / constă; 
6 prez. ind. constau / constă, 3, 6 prez. conj. (să) constea / (să) conste, unde prima 
formă reflectă modelul flexionar al verbului neregulat a sza, iar a doua, tiparul 
verbelor regulate de conj. I în -a fără sufix. Acceptarea ca literare a celor două serii 
de variante face posibilă asocierea unor forme din serii diferite şi, ca atare, 
obținerea unor forme speciale de neregularitate (ex.: 3 prez. ind. sg. constă — 3, 6 
prez. conj. (să) conste). 


DOOM? revizuieşte inventarul de variante literare libere, adoptând o 
singură formă, cea cu -ră- pentru pluralul m.m.c.p., şi un singur set de forme, 
cele identice cu ale lui a sta, pentru verbul a consta, nemaiexistând, în cazul 
acestor verbe, sursa de neregularitate. Un verb ca a mirosi, abandonând 
variaţia liberă pentru 6 prez, ind. (dintre variantele miros / miroase, DOOM? 
păstrează numai forma miros), intră în seria regulată a tiparului a veni. S-a 
păstrat însă această sursă de neregularitate pentru nenumărate alte verbe, care 
admit în continuare variaţie liberă, A 

Alte modificări de variante recomandate în DOOMS, reflectând, în 
general, situaţia din uzul lingvistic, au ca efect apariţia de noi verbe cu 
flexiune neregulată. Astfel, a continua combină, în flexiunea de prezent, 
forme ale tiparului flexionar a tăia, a mângâia (1 ind. prez. = 2 ind prez.: 
continul) cu forme ale tiparului prototipic (3, 6 ind, prez. # 3, 6 conj.: 
continuă, să continue); a azvârli consfinţeşte, pentru prezent, for me care nu 
mai sunt nici ale tiparului flexionar IV, nici ale tiparului Vv (3 ind. prez. 
azvârle = 3 conj. prez.: azvârle + 6 ind. prez.: azvârlă; 1 prez. ind., formă 


izolată, neomonimă cu alte forme din flexiunea prezentului: azvâri). 

2.2. Neregularităţi ale radicalului 


Există neregularități care privesc numai radicalul, în timp ce altele îşi 
asociază şi neregularități ale flectivelor sau ale tipurilor de omonimii. Dar şi 
acestea din urmă pot fi examinate separat, luându-se în consideraţie numai 
alomorfele (realizările) morfemului radical. 

2.2.1. Din categoria verbelor neregulate sub aspectul radicalului fac parte: 

e Verbele a mânca, a usca, realizând trei alomorfe ale morfemului radical, 
dintre care două, diferite ca număr de silabe, sunt neregulate, în timp ce al treilea 
prezintă o alternanță consonantică (c / č) normală: 

mănânc (eu mănânc) ; usuc (eu usuc) 

mănâne- (tu mănânci, să mănânce); usuc- (tu usuci, Să usuce) 

mânc- (mânca, mâncăm, mâncam, mâncând, mâncat), usc- (usca, uscărm, 


uscam, uscând, uscat). 


În registrul neliterar, popular şi regional al limbii, variații asemănătoare 
ale radicalului, diferite ca număr de silabe, apar şi la verbele a dărâma, a 
sfărâma, a întărâta (să sfarme; să darme; să întarte).. 


e Verbele a face, a zice, a duce realizează patru alomorfe ale morfemului 
radical, dintre care trei sunt regulate, distingându-se prin alternanţe fonetice 
obişnuite (c / č: fac / face; a / ă: fac / făcând), iar al patrulea, singurul neregulat, 
caracterizat prin absența consoanei finale a radicalului, este distribuit în formele 
neregulate de imperativ (fă!, zi!, du!). Aceeaşi neregularitate apare şi în derivatele 
prefixate ale acestor verbe (create în română sau calchiate: prefă!, refă!, redu!) sau 
în verbele în care se recunoaşte o bază comună: adu!). 

e Verbele a da, a sta se caracterizează prin patru alomorfe ale radicalului, 
toate neregulate, dintre care unul este cu reduplicare: 


da- (dau) sta- (stau) 

d- (dăm, da, dând, dat) st- (stăm, sta, stând, stat) 
dăd- (dădui, dădeam) PIPI stăt- (stătui, stăteam) 
dea (să dea) i i stea (să stea). 


În registrul popular şi în graiurile arhaizante, circulă şi alte realizări ale 
morfemului radical. Pentru perfect simplu şi mai-mult-ca-perfect, circulă 
variantele etimologice stet-, ded- (ultima apare şi cu realizarea det-, obținută 
prin disimilare consonantică): dedei, dete, stetei, stete. Pentru conjunctiv, 
circulă şi realizarea de-, ste- (deie, steie), forme care ridică la şase numărul de 
alomorfe ale radicalului. 

În registrul neliterar, variantele d-, st- cunosc o repartiție diferită în 
raport cu limba literară, apărând și la imperfect (dam, stam) şi chiar la mai- 
mult-ca-perfect (dase, daseră). Formele fără reduplicare încadrează verbele 
în tiparul regulat de conjugare (a da, a sta — dam, stam, ca şi a cânta — 
cântam). 

l În DOOM?, formele derivate şi calchiate încorporând baza a da se 
diferențiază morfologic, distingându-se un omonim cu radicalul reduplicat, 
păstrând aceeaşi neregularitate cu baza (redădea, redădusem „a da din nou”), 

şi altul cu formă regulată de imperfect şi de mai-mult-ca-perfect (el reda, el 
redase „a descrie”), 


e Verbul a bea se distinge prin patru alomorfe ale radicalului: 
bea- (eu, ei beau, să bea) 
be- (tu bei) 
b- (a bea, beam, bând) 
bă- (băui, băusem, băut). 


In registrul neliterar, varianta be- are şi altă utilizare, apărând şi la 
formele de conjunctiv (să beie). | 


e Verbul a vrea realizează patru alomorfe ale radicalului, iar în registrul 
neliterar, chiar cinci: 
vrea- (eu, ei vreau, să vrea) 
vre- (tu vrei) | 
vr- (a vrea, vrând, vrui, vrut) 
vor (ei vor). 


În uzul neliterar, apar frecvent formele de imperfect vroiam, vroiai, 
forme incorecte actualizând o nouă variantă de radical: vro-. Forma este 
obținută din amestecul paradigmelor celor două verbe sinonime: a voi 
(voiam) vs a vrea (vream). l i 

În registrul literar de limbă, ansamblul paradigmei acestui verb este 

„neregulat, existând zone în care se preferă formele lui a vrea, iar altele în care 
se preferă formele lui a voi (vreau, să vrea, vrui, vrând, dar, pentru 


imperfect, voiam). 


e Verbul a avea realizează patru alomorfe ale radicalului: 
a- (am, ai) 
ar- (are) 
av- (a avea, avem, aveam, avui, avut, având) 
aib- (să aibă). 


e Verbele a fi, a lua, ambele cu paradigmă supletivă, se caracterizează printr-un 
grad mare de neregularitate. În flexiunea lui a lua, apar numai trei alomorfe, în 
timp ce în flexiunea lui a fi, apar opt alomorfe. In cazul lui a fi, variațiile de radical 
se asociază şi cu neregularități cu totul speciale ale flectivelor: 

sunt (eu, ei sunt, suntem, sunteți) 

eşt- (eşti) 

est- (este) : 

e (e interesant, e greu, Mi-e dat, variantă colocvială a lui este) 
er- (eram) 

f- (afi, să fim, să fifi, fui) 

fi- (fiind) 

fos- (fost) 

ia- (eu, ei iau, el ia, să ia) 
ie- (tu iei) 
lu- (a lua, luăm, luaţi, luam, luai, luat, luând) 


În cazul lui a lua, varianta ie- apare în registrul popular şi regional şi la 
formele de conjunctiv (să ieie). 

Neregularitatea lui a fi este şi mai mare: (a) dacă se au în vedere 
variantele libere pentru prez. ind. 4, 5, distincte prin tipul de accentuare 
suntem / Suntem, sunteți / sunteţi); şi chiar dacă DOOM? nu mai recunoaşte 
ca literare variantele cu accent pe flectiv, ele continuă să apară în uz; (b) dacă 
se iau în consideraţie şi formele populare clitice (neaccentuate) îs, -s / s- ; -i 
(Îs băiat mare., Mi-s băiat mare., Unde-s băieții?, Asta-i omul !). 

În pronunția (şi grafia) neliterară actuală, neregularitatea lui a fi a 
devenit şi mai mare, prin amestecul radicalului de curând recomandat (sunt, 
suntem, sunteți) cu radicalul normei anterioare (sânt, sântem, sânteți), 
precum şi prin amestecul formelor: este şi ieste, e şi ře, era şi iera etc., prima 
reprezentând varianta grafică, iar cealaltă varianta literară de pronunție. 


2.2.2. Într-o limbă ca româna, în care alternanțele fonetice participă la 
flexiune, având, pentru verbele din fondul vechi al limbii, o condiționare fonetică 
clară şi .o repartiție morfologică bine determinată, pierderea. alternanţelor, în 
condiţii fonetice şi morfologice similare, creează, în ansamblul flexiunii, un 
element suplimentar de neregularitate. 

S-a arătat (vezi supra, 1.4) caracterul de neregularitate al alternanţei e / ča 
sau o / Ga, care continuă să funcționeze în cazul unor verbe neologice ca: deleg — 
deleagă, neg — neagă, respectiv convoc — convoacă, provoc — provoacă, dar sunt 
anulate în condiții morfofonetice similare pentru numeroase verbe neologice: 
acceptă, aderă, contestă, detestă, precedă, posedă, prosperă, regretă, respectă, 
rezervă, respectiv acordă, adoptă, adoră, alocă, aprobă, comportă, denotă, 
derogă, dezvoltă, dislocă, invocă, ordonă, revocă, rezolvă, sufocă, suportă. 


i Tendința limbii neliterare de regularizare a radicalilor verbali, prin 
crearea, pentru verbele neologice, a unor forme respectând vechile reguli de 
alternanță (vezi: el poseadă; denoată, dezvoaltă, disloacă, invoacă, revoacă, 
sufoacă, supoartă), nu funcționează în limba literară, formele cu diftong 
nefiind acceptate de normele academice. 


Nu orice tip de alternanță tinde să dispară din româna actuală, alternanțele 
vocalice având o probabilitate mai mare de dispariție decât cele consonantice. De 
exemplu, îşi păstrează caracterul morfofonetic regulat, fiind prezente în oricare 
registru al limbii, alternanțele consonantice d/z, t/f. Ele apar cu regularitate atât 
la 2 prez. ind. al verbelor neologice (corespunzi, decizi, pretinzi ; admiţi, omiţi, 
permiţi, promiți, transmiţi), cât şi la formele de gerunziu ale aceloraşi verbe 
(corespunzând, decizând, pretinzând; admițând, omițând, permițând, promițând, 
transmifând), Observaţii asemănătoare privesc alternanţele consonantice k / K’, g/ 
8 , păstrate de numeroase verbe neologice în vecinătatea sufixului de prez. ind. şi 

conj. [ez- ~ &az-]: a defalca — defalchează, a draga — draghează, iriga — irighează, 
a marca — marchează (supra, 1.4). 

Şi chiar dacă fenomenul abandonării alternanţelor caracterizează numai 
verbele neologice, cum „anularea” lor nu este nici condiționată de alte trăsături, 
nici generală, unele neologisme continuând să se supună regulilor de alternanță, 
orice dicţionar morfologic trebuie să includă alternanțele ca fapt individual de 
limbă. În ansamblul flexiunii, situaţia actuală a alternanțelor complică flexiunea 
verbală, accentuându-i latura neregulată. 


2.3. Neregularităţi ale flectivelor şi ale repartiţiei omonimiilor 


Exceptând verbele a mânca, a usca, toate celelalte verbe cu radical neregulat 
(vezi supra, 2.2) prezintă şi neregularități de flective sau / şi de omonimii. La 
inventarul stabilit anterior, se adaugă a şti, a umple, a azvârli, a continua, precum 
şi formaţiile calchiate a preda, a se deda, a reda, a consta, a presta, în care se 
recunosc baze ale unor verbe vechi şi neregulate. Neregularităţile privesc, în 
general, inventarul şi repartiția flectivelor, precum și inventarul și repartiția 
omonimiilor, manifestându-se specific de la un verb la altul. Se vor inventaria, în 
cele ce urmează, neregularităţile caracteristice fiecărui verb. 

a lua: | | 

e desinenţa | prez. ind, = 6 prez. ind. [-4] (iau); | 

e omonimia 3 prez. ind. = 3, 6 prez. conj. Şi desinenţa /Øl (ia = să ia). 


În registrul popular, această omonimie nu funcționează, date fiind 
flectivele diferite pentru ind. şi conj.: des. /Ø/ vs des. [-ie] (el ia, dar el, ei să 
ieie). 


a da, a sta; 

e sufixul de imperfect [-ča-], nespecific verbelor în -a (dădeam, stăteam); 
è sufixul de perfect simplu [-u-], impropriu verbelor în -a (dădui, stătui); 
e desinenţa 1 prez. ind. = 6 prez. ind. [-ă] (dau, stau); 

e desinenţa 3 prez. conj. = 6 prez. conj./Ø/ (să dea, să stea). 


În registrul neliterar şi în graiuri, sufixul de imperfect se încadrează în 
tiparul regulat (dam, stam); numai desinenţa de conj. continuă a fi neregulată, 
primind forma [-je] (să deie, să steie). 

Formele calchiate în care se cuprinde a da, şi anume: a preda, a reda, 
a se deda, se „îndepărtează “ parţial de flexiunea corespondentului vechi din 
limbă, gradul lor de neregularitate fiind mai redus. Prezintă, în continuare, 
ultimele două neregularități, şi anume: neregularitatea desinenţială 1 prez. 
ind, = 6 prez. ind. [-i] (predau, mă dedau, redau), neregularitatea 
desinenţială 3 prez, conj. = 6 prez. conj. /Ø/ (să predea, şă se dedea, să 
redea). În raport cu verbul de bază, se regularizează însă formele sufixului de 
impf. și de pt. s, (predam, mă dedam; predai, redam, redai, ultimele forme 
numai pentru unul dintre omonime; vezi DOOM", care, pentru forma a reda, 
diferenţiază două omonime: a reda „a da din nou” (radical neregulat), vs a 
reda, „a descrie” (radical regulat); vezi şi supra, 2.2.1). 

Verbul a consta, care este, de asemenea, un calc neologic, îşi reduce, 
ca şi calcurile anterioare, gradul de nercgularitate, pierzând radicalul cu 
reduplicare (Faptul consta în... şi nu Faptul *constătea în...). 


a bea: 
e desinenţa 1 prez. ind. = 6 prez. ind. [-ii] (eu / ei beau); 
e omonimia 3 prez. ind. = 3, 6 prez. conj. şi desinenţa /Ø/ (bea = să bea). 


a vrea: 
e omonimia 3 prez. ind. = 3, 6 prez. conj. şi desinenţa /Ø/ (vrea = să vrea). 


Dialectal, în aria sudică, apare ca neregulată şi forma de perfect 
simplu, care, în taport cu norma literară, asociază două sufixe, apărând cu o 
marcare dublă a perf: s. /u-se/ (vrusei, vruseşi). 


a avea: | 
e sufixul, oscilant de perfect simplu, variază între realizarea regulată /-u-/ şi 
realizarea neregulată, cu dublarea sufixului /u-se/ (avui / avusei). 


Amândouă variantele (cu un sufix şi cu două sufixe) sunt acceptate de 
norma academică prescrisă de DOOM)Şi DOOM?. La m.m.pf. însă, singura 
formă acceptată este cea cu două sufixe (avusese). 


e desinenţa pentru 1 prez. ind /-m/ (eu am); 
e desinenţa 6. prez. ind. [-4] (ei au). 


Popular, în zona sudică, în locul desinenţei regulate pentru clasa 
verbelor în -ea (-ă, ca în să vadă, să placă), apare -e (să aibe). 


a fi: 

e sufixul de imperfect /-a-/, neconform cu tiparul flexionar al verbele în -i 
(eram); l 

e sufixul variant de perfect simplu, oscilând între realizarea /-u-/ şi realizarea 
cu două sufixe /u-se/ (fusei / fui), niciunul dintre ele nefiind specific 
verbelor în -i. 


Ambele variante (cu un singur sufix şi cu două sufixe) sunt acceptate 
de norma literară din DOOM!şi DOOM?. În raport cu a avea, normatorul 
inversează ordinea de preferințe, aşezând pe primul loc pe cea cu două sufixe. 
La m.m.c.p., ca şi în cazul lui a avea, singura formă literar admisă este cea cu 
două sufixe (fusesem). i 


e sufixul de infinitiv amalgamat cu ultima vocală a unuia dintre radicali, 
interpretare care se poate proba prin fapte de flexiune ca: fiind, fii, fie 
[fi-ind, fi-i, fi-ie]; 

e desinenţa 1 prez. ind. = 6 prez. ind /Ø/ (eu, ei sunt); 

e desinenţa 3 prez. ind . = 3, 6 prez. conj. /-e/ (el este; el, ei să fie). 

a şti: 

e sufixul de perfect simplu /-u-/, neconform cu schema flexionară a verbelor 
în -i (ştiui); 

e sufixul de infinitiv amalgamat cu ultima vocală a radicalului, interpretare 
susținută de forme ca: ştiind, ştiu, ştie, ştiam Îşti-ind, şti-ŭ, şti-ie, şti-lam). 


În consecinţă, ca la majoritatea verbelor cu radical vocalic (cu excepția 
verbului neregulat a fi), apare omonimia suplimentară 3 prez. ind. = 3, 6 prez. 
conj. (el ştie = el, ei să ştie). 


a umple, a azvârli: 

e prezintă omonimia 3 prez. ind.=3, 6 prez. conj. (el umple, el azvârle = el, ei 
să umple, el, ei să azvârle), omonimie nedeterminată fonetic, spre 
deosebire de verbele cu radical vocalic, pentru care aceeaşi omonimie are 
explicaţie fonetică (el taie = el, ei să taie; el ştie = el, ei să ştie). Trebuie 
observat că alte verbe cu radicalul terminat în muta cum liquida [-pl-] (sau 
în sonantă + lichidă [-rl-]) nu cunosc această omonimie, dovadă clară că 
omonimia în discuţie nu este determinată fonetic (vezi: el află, umflă + el, 
ei să afle, să umfle). În cazul lui a azvârli, gradul de neregularitate este şi 
mai mare, dată fiind prezenţa formelor pentru 1 ind. prez. (eu azvâri) şi 
pentru 6 ind. prez. (ei azvârlă), neomonime cu alte forme ale prezentului. 

a veni: 

e desinenţa de persoana 2 imperativ (ving/), singulară în ansamblul flexiunii 
verbale, regăsibilă numai la formele prefixate ale acestui verb (revino!). 


3. VERBE DEFECTIVE 


3.1. Defectivitatea în accepţie curentă 


Sunt defective verbele caracterizate printr-o conjugare incompletă, fiind deci 
imposibil de folosit pentru unele valori din paradigmă, valori cu care majoritatea 
verbelor pot apărea. Într-un anume sens, al abaterii de la flexiunea curentă, 
trăsătura defectivităţii reprezintă o formă specială de neregularitate. 

Explicaţiile paradigmelor defective sunt multiple: 

(a) Unele privesc „vârsta” lingvistică a verbelor. | 

e Există împrumuturi foarte recente care nu şi-au creat încă întreaga 
paradigmă. Este cazul verbelor neologice: a accede, a concede, converge, a 
desfide, a diverge, a divide, a exige, a inflige, a transcende (ultimul, recent 
introdus în DOOM’), care nu şi-au creat încă for me de perfect şi de participiu. Este 
situația neologicului a deceda, pentru care DOOM? dă indicaţia „folosit mai ales la 
timpuri trecute”, ceea ce înseamnă „rar folosit la prezent” (?decedează / *decedă), 
Neologicele a detraca, a radiofica nu au forme de prez. ind. şi conj., indicație care 
se păstrează în DOOM? 

e Există şi verbe arhaice, păstrate cu forme izolate din paradigmă şi mult 
limitate ca utilizare ; vezi arhaicele a păsa „a merge”, a la „a spăla”, care astăzi 
continuă a apărea numai în graiurile cele mai conservatoare; vezi şi arhaicul va 

„a merge”, păstrat cu unică formă în expresia mai va, sau arhaicul a nevoi, păstrat 
astăzi, literar, numai ca participiu. 

Se ajunge ca verbe din straturi foarte diferite de limbă să împărtășească, sub 
aspectul defectivităţii, o situaţie asemănătoare, unele ca efect al „ieşirii” din limbă, 
altele, ca efect al intrării” recente în limbă. 

(b) Alte paradigme defective s-ar putea explica prin omonimia unor forme 
verbale. Aceasta ar putea fi explicaţia inexistenţei participiului pentru verbul a rage 
(Animalul `a ras de durere., omonim cu participiul verbului a rade: Uraganul a ras 
totul în cale.). Aceasta este explicaţia evitării formelor de imperfect pentru verbul a 
vrea, care, dată fiind omonimia cu cele de prezent indicativ (El încerca să reziste, 
deşi antrenorul "vrea să-l împiedice.), sunt înlocuite cu forme din paradigma 
verbului sinonim a voi; astfel, paradigma primului verb devine incompletă (pentru 
neregularitatea provenind din amestecul celor două paradigme, vezi supra, 2.2). 

(€) Alte cazuri de defectivitate se explică prin semantica verbului, 
incompatibilă cu semantica anumitor categorii gramaticale, în special a unor 
moduri. Cele mai multe situaţii de acest fel privesc imposibilitatea anumitor verbe 
de a accepta imperativul, fie neadmițând niciuna dintre formele imperativului 
(afirmativ şi negativ), fie neacceptând forma afirmativă, dar admiţând-o mai uşor 
pe cea negativă (vezi Modurile personale, 5.1.3). 

e Verbele modale a vrea, a putea nu admit nicio formă de imperativ, "Vrea 
mai repede!, "Nu vrea mai repede!;. Poţi mai repede!, "Nu putea mai repede! 


Să se observe că introducerea factitivului a face, verb agentiv prin 
excelență, face posibilă utilizarea modalelor în construcții imperative: Fă să 
poți asta!, Fă să vrei asta! 


e Verbele a avea, a aparține, ca verbe de posesie, nu acceptă imperativul 
afirmativ, dar acceptă, în oarecare măsură, pe cel negativ, „recomandarea” 
(caracteristica semantică a formei negative) fiind posibilă şi în cazul acestor verbe: 
"Ai avere!, dar Nu avea avere prea multă, căci devine stânjenitor!, “Aparține 
acestui grup!, dar Nu aparține acestui grup! În combinaţie cu substantive de stare, 
a avea poate apărea şi în construcţii imperative afirmative; Ai milă’, Ai ruşine!, Ai 
răbdare!, Ai frică de Dumnezeu! (Pentru alte tipuri de verbe cu restricţii în 
utilizarea imperativului, vezi Modurile personale, 5.1.3). 


3.2. Verbe unipersonale, tip special de verbe defective 


3.2.1. Verbe unipersonale vs verbe (tri)personale 

În limba română, unde flexiunea verbală este bogată, verbele unipersonale 
denumesc o clasă morfologică de verbe caracterizată printr-o flexiune incompletă 
de persoană, verbe care apar numai cu forme pentru pers. a 3-a, nesatisfăcând, ca 
atare, opoziţiile de persoană. Sub aspectul persoanei, constituie o subspecie a 
verbelor defective. Se includ aici verbe ca: a necheza, a se oua; a se cuveni, ai se 
uri etc., care, din motive diferite (vezi infra, 3.2.2), nu apar decât cu formă de pers. 
a 3-a, eventual şi a 6-a. 

Se opun clasei verbelor personale (este vorba de accepţia morfologică a 
termenului, pentru care se adoptă şi denumirea rripersonale), adică verbelor cu o 
flexiune completă de persoană (tipul: merg — mergi — merge; cânt — cânţi — cântă). 
Se deosebesc şi de formele verbale nepersonale (vezi Forme verbale nepersonale, 
1; vezi şi Modurile personale, 6.1.3), care, satisfăcând foate contextele de 
persoană, rămân invariabile în trecerea de la o persoană la alta. Să se compare cu 
formele invariabile de conj. perf.: (eu) să fi cântar — (tu) să fi cântat — (el) să fi 
cântat sau cu situaţia gerunziului: trecând (eu) — trecând (tu) — trecând (el), în 
raport cu care verbele unipersonale nu pot satisface decât contextul persoanei a 3-a 
(Mi se cuvine onorariul., dar "mă cuvin). 

3.2.2. Explicaţia unipersonalităţii 

Caracteristica morfologică a unipersonalității are o bază sintactică, apărând 
ca reflex morfologic al unor particularități contextuale ale verbelor. Sunt 
unipersonale verbele din următoarele subclase sintactice de verbe (vezi Clase 
sintactice şi sintactico-semantice de verbe, 2; 3): 

(a) verbe care nu admit deloc poziţia subiect (ex. ninge, plouă, burnițează, 
îmi pasă de, îmi arde de, mi s-a urât de, îi căşunează pe); 

(b) verbe care, deşi admit poziția subiectului, nu admit subiecte cu trăsătura 
[+ Uman], fie cerând subiecte cu trăsătura [+ Animat, — Uman] (ex.: a măcăi, a 
mieuna, a necheza), fie cerând subiecte cu trăsătura [- Animat] (ex.: a apune, a 
bubui, a concorda, a consta, a curge, a derapa, a germina, a izvori); 

(c) verbe care admit subiecte propoziţionale sau realizate prin forme verbale 
nepersonale şi echivalente pronominale ale acestora (ex.: Se cuvine să procedez cu 
grijă. / a proceda cu grijă. / Se cuvine asta.; Mă interesează să / că, Se întâmplă 
să, Reiese că, Mă surprinde că, Trebuie să, Urmează să / că, Îmi vine să). 

Verbele din clasa (a) apar numai cu formă de pers. a 3-a, în timp ce verbele 
din clasele (b) şi (c) au forme pentru pers. a 3-a şi a 6-a (Pisica a mieunat toată 
noaptea. / Pisicile au mieunat toată noaptea., Mi se cuvine onorariul. — Mi se 
cuvin banii.). b OSINON 

Există verbe care în orice apariție — nemarcată stilistic — au caracteristica 
unipersonalității (vezi: a mieuna, a necheza; a germina, a izvori; a se cuveni, a se 
întâmpla), iar altele care numai în anumite construcții dobândesc această trăsătură; 
a merge, a citi, de exemplu, sunt curent personale, satisfăcând opoziţiile de 
persoană (merg — mergi — merge; citesc — citeşti — citeşte), dar devin unipersonale 
în construcții impersonale (Se merge pe jos., Se citeşte mult; vezi II, Construcţii 
pasive şi construcții impersonale, 2). Toate verbele impersonale au, ca reflex 
morfologic, unipersonalitatea, dar nu toate verbele unipersonale sunt şi 
impersonale (a guifa / a guici, a mieuna, a se oua; a decola, a germina, a izvor 
sunt verbe unipersonale, fără a fi şi impersonale). 

Prin devieri stilistice, verbe frecvent unipersonale pot dobândi utilizări 
personale; vezi: La Crăciun nechezam ca mânzii. (|. Creangă, Amintiri); Leică, nu 
mai guici aşa, că nu ţi-am spart casa [...] Ce guici aşa, leică?? Vai, vai, Cum mai 
guică! Ca o purcea! (M. Preda, Moromeţii). 

RELAŢIA VERBULUI CU ALTE CLASE 
LEXICO-GRAMATICALE 


Clasă deschisă şi foarte dinamică, verbul îşi îmbogăţeşte continuu inventarul 
atât prin formaţii neologice, cât şi prin creaţii interne, constituind, în acelaşi timp, 
bază lexicală pentru numeroase cuvinte aparținând altor clase lexico-gramaticale. 
Trecerile înspre şi dinspre clasa verbului sunt nelimitate, verbul fiind o clasă 
extrem de productivă atât ca bază pentru alte clase, cât şi ca „punct de ajungere” 
dinspre alte clase. 


1. TRECERI ÎNSPRE CLASA VERBULUI 


Trecerea unor baze aparţinând altor părți de vorbire în clasa verbului se 
realizează, în primul rând, prin procese interne de formare a cuvintelor. Existenţa 
unor sufixe lexicale specifice verbului, aşa-numiţii clasificatori verbali derivativi, 
precum şi a flectivelor specifice, aşa-numiţii clasificatori verbali flexionari, având 
ca efect comun: încadrarea neechivocă a oricărei baze în clasa verbului, fac ca 
trecerile înspre clasa verbului să fie nelimitate. 


1.1. Clasificatori derivativi 


Cel mai productiv clasificator derivativ îl constituie sufixul lexical -iza, sufix 
neologic care se ataşează atât bazelor adjectivale (acutiza, cosmeticiza, culpabiliza, 
globaliza, marginaliza, optimiza etc.), cât şi celor substantivale, substantive 
comune sau proprii, simple sau compuse prin abreviere, atât bazelor neologice, cât 
şi celor din fondul vechi al limbii (algoritmiza, computeriza, contoriza, igieniza, 
victimiza; dugheniza, maneliza; asiatiza, cotroceniza, desceauşiza, draculiza, 
libaniza, macdonaldiza, cederiza, feseniza, pedeseriza etc.), dând naştere unor 
formaţii verbale paralele, una cu utilizare tranzitiv-cauzativă, iar cealaltă, cu 
utilizare intranzitiv-reflexiv-eventivă: 

Intervenţia televizată a lui G. a acutizat conflictul, vs După intervenţia 
televizată, conflictul s-a acutizat.; 

După Revoluţie, micii întreprinzători au dughenizat întreaga Capitală. vs 
După Revoluţie, întreaga Capitală s-a dughenizat.; 

Guvernanţii încearcă să cosmeticizeze realitatea. vs Realitatea se 
cosmelicizează, din timp în timp, prin măsuri populiste. 

Alte sufixe specific verbale, cu productivitate mai mică decât -iza, sunt: 

e -ifica, sufix neologic, care, ataşat bazelor adjectivale (clarifica, diversifica, 
simplifica) sau substantivale (deşertifica), dă naştere, ca şi cel anterior, perechii 
verb cauzativ vs verb eventiv: Noua soluție simplifică rezolvarea. vs Rezolvarea se 
simplifică.; 


CE Scanned with OKEN Scanner 


e -(i)ona, sufix neologic, care, ataşat bazelor substantivale (a atenționa, a 
concluziona, a fracţiona, a inscripționa, a obstrucționa, a ocaziona, a porționa), 
creează verbe de tip agentiv, adesea de tip delocuţional, ultimele obţinute de la 
grupuri locuţionale: a atenționa „a (atrage) atenţia”, a concluziona „a (trage o) 
concluzie”; 

e -ui, sufix din fondul vechi al limbii, care, ataşat bazelor substantivale (a 
cerui, a pietrui, a smălțui), creează verbe de tip agentiv, cu sens special cauzativ „a 
face să se acopere cu ceară, smalţ etc”, exprimând exercitarea unor acţiuni, 
practicarea unor profesii. Se constată o revigorare a lui în româna actuală (vezi mai 
recentele: a bipui, a brandui, a chatui, a şmenui (arg.), a fepui (arg.) „a trage o 
țeapă”, a zipui;, vezi şi Diversilicare flexionară, Clasificarea verbelor după 
criteriul flexiunii, 1.5.2); 

e -i; -a, sufixe lexico-gramaticale, urşate bazelor adjectivale (a acri, a 
adânci, a cuminţi, a definitiva, a domestici, a domoli, a frăgezi;, a gheboşa, a 
îngusta). Asociate adesea cu prefixele în- / îm-, în formaţii parasintetice obţinute 
de la adjective sau substantive (a îmbătrâni, a îmbolnăvi, a îndârji, a îngrăşa, a 
însănătoşi), creează fie perechi verbale cauzativ vs eventiv (Necazurile îl 
îmbolnăvesc. vs El se îmbolnăveşte.), fie verbe de relație (de vecinătate, de rudenie 
etc.: a se înfrăți, a se înrudi, a se învecina), fie verbe delocuţionale (a încapsula, a 
îndosaria, a împământa). Pentru ultimele, procesul de formare este mai complex, 
intervenind, alături de derivare, şi compunerea delocuţională (vezi infra, 1.5); 

e sufixele -âi, -ăi, -(ă)ni (şi variantele lor fonetice) se ataşează numeroaselor 
formaţii onomatopeice, creând verbe care exprimă acţiuni şi evenimente însoţite de 
zgomote (a bâzâi, a cârcâi, a fâlfâi, a fâşâi, a gâlgâi, a mârâi, a pârâi, a scârțâi, 
vâjâi;, a chiorăi, a croncăi / a croncăni, a foşăi, a grohăi, a ronţăi, a şontâcăi, a 
zornăi, a Zupăi, a bufni, a pufni etc.); 

e sufixul -ări, ataşat bazelor substantivale (frunzări, maimuţări); 

e ufixul -isi, total neproductiv în româna actuală, ataşat bazelor substantivale 
(gerisi, plimbarisi). 


1.2. Clasificatori flexionari 


Trecerile înspre clasa verbului se realizează şi prin clasificatori flexionari, 
rolul esențial revenind celor două sufixe de prezent [-ez-=-eaz-]; [-esc--eşt-], 
morfemelor mobile, precum și cliticelor de acuzativ, a căror ataşare la o bază, 
oricât de inedită ar fi, încadrează neunivoc noua formaţie în clasa verbului: femeia 
care îl body-guard-ează pe Năstase (Rlib, 2005), Țepeneag să se fi berind-at? (P. 
Goma, Jurnal), Elţin l-a bum-bum-it pe G. (Rlib, 1996), Pe site-ul [...] găsiți un 
patch. Downloadaţi-l cu încredere. (apud A. Ştefănescu, Corpus). 


1.3. Prefixare 


Verbul „apelează” şi la prefixe, care, în raport. cu sufixele, păstrează clasa 
lexico-gramaticală a bazei, cuvântul nou format rămânând în clasa verbului. Identic 


se comportă: 
e aspectualul repetitiv re- (a rechema, a reciti, a reface, a reînnoi, a repune); 

e privativul dez- / des- / de- (desăra, desface, desfeleni, deszăpezi, dezdoi, 
dezmoşteni; uneori prefixul înlocuieşte alt prefix); 

e temporalul ante- (antedata, antepune); 

e comitativul com- / con- / co- (coexista, conlucra, conviețui, coopera); 

e răs- / răz-, cu diverse valori: „repetare”, „intensitate” (răscumpăra, răsciti, 
răscoace, răzgândi); 

e pre-, cu diversele valori: „împrăştiere”, „extindere”, „anterioritate”, 
„insistenţă”, „repetare” (presăra, prelungi, prepune, precumpăni, preface, prestabili); 

e între-, cu diversele valori: „reciprocitate”, „aproximare / parţialitate”, 
„Suprimare” (întrepătrunde, întrajutora, întredeschide, întrevedea, întrerupe). 


Diferit se comportă: i 
e cauzativ-eventivele şi delocutivele îm- / în-, care, asociate sufixelor lexico- 


gramaticale (vezi supra, 1.1), convertesc baze nonverbale în formaţii verbale (vezi 
a (se) îmbolnăvi, a (se) îmbunătăţi, a se împrieteni, a (se) împuțina, a (se) îngrăşa, 
a întineri etc.). 


1.4. Derivare regresivă 


Alături de procedeul derivării progresive (în primul rând, al sufixării), 
intervine cu acelaşi efect de obţinere a unui verb, dar cu productivitate mult 
scăzută, derivarea regresivă. Având ca punct de plecare o familie de termeni 
neologici, legați printr-un radical comun, s-a reconstruit, pe teren românesc, printr-un 
proces analogic, verbul absent din familie. În procesul derivativ, intervine Şi un 
sufix lexico-gramatical de tip verbal. Astfel, 

pictor, pictură — vb. picta; auditor, audiție, audienţă — vb. audia; canotaj, 
canotor — vb. canota; candidat, candidatură — vb. candida; selecţie, selectiv, 
selector— vb. selecta; legislaţie, legislatură — vb. legisla; translator — vb. 
transla, preliminar —>vb. prelimina; vernisaj-—vb. vernisa; antologie—vb. 


antologa. 


1.5. Compunere 


Compusele având ca rezultat verbe sunt mai puţin numeroase decât 
derivatele, procedeul fiind mult mai puţin productiv în ansamblul limbii române, în 
mod special pentru clasa verbului. 

e Mai frecvente sunt formaţiile obținute cu prefixoide. Dintre prefixoide, 
foarte productiv în româna actuală este auto-, care, ataşându-se bazelor verbale, nu 
schimbă clasa morfologică a acestora. Rolul lui este de dezambiguizare a formelor 
verbale reflexive, specificând reflexivul propriu-zis cu funcţie de complement 
direct şi distângându-l de alte valori ale reflexivului: a se auroamăgi, a se 
autoapăra, a se autocaracieriza, a se autodenunța, a se autodepăşi, a se 
autoeduca, a se autointitula, a se autoproclama etc. Să se compare: La acest 
examen, el s-a autodepăşit (reflexiv propriu-zis, unde cliticul reflexiv ocupă poziţia 
de OD) vs S-a depășit producția la toți parametrii (reflexiv pasiv) (vezi II, 
Construcţii reflexive şi construcţii reciproce, 1.2.1.1). 

Alte prefixoide, mai puţin frecvente, apar în anumite compuse, care, 
simultan, sunt compuse delocutive (obţinute de la grupuri locuționale) şi derivate 
cu sufix lexico-gramatical (tipul: a îngenunchea, a înlătura, a înmâna, a îmbrățişa, 
a întruchipa, a întruni; vezi şi supra, 1.1). 

e Compusele propriu-zise sunt puţin numeroase, limitându-se la câteva 
formaţii mai vechi cu structura Adv + Verb (a binecuvânta, a binedispune, a 
binemerita, a binevoi). Topica internă atipică, având adverbul de mod antepus, 
reprezintă un semn de obţinere prin calc a acestor formaţii. Vezi şi mai recentul a 
se sinucide (sine + ucide), formaţie calchiată după franceză. O formaţie veche, 
creată pe teren românesc, dintr-o formulă de enunţare (de urare), este a multumi 
(mulți + ani). Alte compuse sunt formaţii glumeţe, accidentale (a furlua, a 


furgăsi). 


1.6. Procesul locuţional. Crearea locuţiunilor verbale 


O modalitate frecventă de trecere în clasa funcțională a verbului este cea a 
transformării grupurilor sintactice analizabile, în speță a grupurilor verbale, în 
grupuri neanalizabile, locuţionale, proces complex de' pierdere a autonomiei 
lexicale şi morfosintactice a elementelor componente. Locuţiunile - verbale 
reprezintă, în raport cu verbul-suport al locuţiunii, a cărui prezență este obligatorie 
în orice locuţiune verbală, unităţi lexicale şi gramaticale distincte, inventarul 
locuţiunilor lărgind considerabil inventarul de unităţi verbale ale limbii române. 

Trecerea de la un grup verbal analizabil (verb + complement, verb + subiect 
sau verb + circumstanţial) la o unitate frazeologică de tip locuţional reprezintă, 
atunci când locuţiunea este creată pe teren românesc, şi nu împrumutată sau 
calchiată, un proces de lungă durată, antrenând modificări importante la toate 
nivelurile limbii: | 

(a) La nivel lexico-semantic, procesul de transformare în locuţiune înseamnă 
pierderea autonomiei lexicale a elementelor constitutive, astfel încât sensul global 
al locuţiunii nu se constituie din însumarea sensurilor elementelor componente. 

(b) a nivel sintactic, procesul se manifestă prin perturbarea totală sau parțială 
a valenţelor elementelor componente, iar, din punctul de vedere al verbului-suport, 
prin pierderea capacității de a primi actanţi şi de a atribui roluri tematice. 
Locuţiunea în ansamblu se comportă ca o unitate sintactică, primind actanţi şi 
atribuind, global, roluri tematice, actanţi şi roluri diferite de ale verbului-suport 
folosit autonom. 

(c) La nivel morfologic, procesul locuţional determină pertubări de flexiune, 
care, cu excepția flexiunii verbului-suport, se manifestă în flexiunea celorlalte 
componente flexibile ale locuțiunii, în speță, a componentelor de tip nominal, care 
devin invariabile. 

Dacă modificările de la (a-b) privesc toţi componenții locuţiunii, modificările 
de tip (c) nu afectează verbul-suport, ci numai celelalte componente ale grupului 
(să se compare, sub aspect flexionar, comportamentul diferit al componentelor din 
a-şi bate joc, a fine minte, unde verbele-supoit a da, a bate, a 
formele lor flexionare: dau foc, dădeam foc, voi da foc, 


FR di 


locuţiunile: a da foc, 
ține apar cu oricare dintre 

aş da foc, daţi foc!, dând foc etc., în timp ce componentele nominale apar cu formă 
unică, nemaiparticipând la opoziţiile de număr şi de articulare). 

Locuţiunile verbale, odată constituite, prezintă toate disponibilităţile 
combinatorii ale unui centru verbal, satisfăcând tipare sintactice dintre cele mai 
diverse (vezi Clase sintactice şi sintactico-semantice de verbe, 2): 

e Realizează structuri bivalente tranzitive, cu obiectul direct exprimat ca 
nominal sau ca propoziţie conjuncţională (Și după ce-am pus la cale unele ca 
aceste, I. Creangă, Amintiri; Mai pasă de ţine minte toate cele., ibid.; Ştiu dinainte 
ceea ce au de gând să izvodească puternicii pământului., ibid.). Structurile 
tranzitive pot fi pasivizabile sau reflexivizabile, după regulile curente de pasivizare 
/ reflexivizare ale verbului: Toate detaliile au fost ținute minte. (pasiv), Şi unde 
prisoseşte darul nu se mai bagă în samă amarul. (reflexiv-pasiv), I. Creangă, ibid.; 
Dacă aici se spune că oamenii urmăresc fericirea [...] se are în vedere un cu totul 
alt sens al cuvântului.(reflexiv-pasiv), M. Cărtărescu, De ce iubim femeile, Ei s-au 
ținut minte (unul pe celălalt) o viaţă întreagă. (reflexiv reciproc). 

e Realizează structuri bivalente intranzitive, construite fie cu dativul: vom 
pute veni de hac şi Spânului.(|. Creangă, Harap-Alb), El, sireicanul, mi ț-o vede şi 
dă de ştire lui Păsărilă. (ibid.), fie prepoziţional, cu. selecția unei anumite 
prepoziție: dacă n-am ţinut samă de vorbele lui (I. Creangă, Amintiri), Să-l învăţ 
eu a-şi mai bate altă dată joc de om! (ibid.), la care luam parte cu cea mai mare 
însuflețire! (ibid.), De stăpâni calici mi-am avut parte. (I. Creangă, Harap-Alb), 
De aşa ceva n-am avut parte. (A. Pleşu, Despre îngeri). 

e Realizează structuri bivalente intranzitive şi impersonale, fie neacceptând 
deloc poziția subiectului (de nu-i păru rău după lon., I. Creangă, ibid.), fie 
acceptând poziția de subiect, pe care o realizează însă ca propoziție conjuncțională 
(căci nu mai era de chip să doarmă., ibid... | 

e Realizează structuri monovalente intranzitive personale, fie nereflexive 

(vezi: a o lua la sănătoasa, a o lua razna), fie cu reflexiv obligatoriu (vezi: a-şi da 
seama, a-şi aduce aminte, a-şi lua tălpăşița, a-şi sări din minţi, a-şi ieşi din fire, a 
se strica de râs), la unele dintre cele reflexive fiind încă transparentă valoarea 
originară de reflexiv posesiv. Ca structuri marcate stilistic, locuţiunile încorporează 
adesea clitice ale enunțării, incluzând frecvent clitice personale de acuzativ cu 
valoare neutră (a o lua la sănătoasa, a o lua razna) sau clitice de acuzativ sau de 
dativ reflexiv (a se strica de râs, a-şi da seama). Chiar şi cliticele de dativ cu 
valoare posesivă se transformă, în momentul pierderii transparenţei sintactice a 
grupului, în clitice ale enunțării; vezi : a-şi rupe gâtul, a-şi veni în fire, a-şi ieşi din 
minţi, a-i trece prin cap, unde cliticele de dativ, cu sens originar posesiv, ajung să 
se includă obligatoriu în componența locuțiunii. 
Ă Trecerea de la statutul de grup analizabil la cel de grup locuţional antrenează, 
în multe situaţii, modificări de construcție şi de regim, evidente mai ales în cazul în 
care verbul autonom din structura primară era folosit tranzitiv (vezi: ai toată voia 
de la mine să... — ai voie să...; a da răspunsul că...— a da răspuns că...; a avea 
obiceiul să...— a avea obicei să.. .) Originea primar tranzitivă, cu ocuparea 
poziţiei de complement direct, are încă efecte asupra regimului global al locuţiunii, 
care, cel puţin în stadiul actual de limbă, rămâne intranzitiv. 


576 


CE Scanned with OKEN Scanner 


2. TRECERI DINSPRE CLASA VERBULUI 


Trecerile dinspre clasa verbului spre alte clase lexico-gramaticale sunt 
numeroase, bazele verbale intervenind în procese morfosintactice diverse, fie în 
procese de derivare progresivă şi de derivare regresivă, fie în procese de 
conversiune sau de compunere, toate având același efect de convertire a bazelor 
verbale în formaţii lexicale noi care aparţin altor clase lexico-gramaticale. 


2.1. Derivare propriu-zisă (sufixare) 


Situaţiile de derivare propriu-zisă (progresivă) care au ca punct de plecare 
baze verbale convertite în alte clase morfologice (în substantive, adjective sau 
adverbe) sunt extrem de frecvente. În procesul de schimbare de clasă morfologică, 
intervine un inventar bogat de sufixe, multe dintre ele cu mare productivitate. 


2.1.1. Postverbale substantivale T 

Sufixele care convertesc bazele verbale în formații substantivale introduc 
următoarele valori lexicale: 

e valoarea abstractă de „nume de acţiune” / „nume de stare”, dar şi de 
„rezultat al acțiunii”: -are (crezare, vânzare), -re (administrare, publicare, vedere, 
trecere, citire, hotărâre), -inţă (căință, cerinţă, -trebuinţă, voinţă), -anie / -enie 
(pierzanie, petrecanie, vedenie), -eală / -ială (ciuguleală, croială, cheltuială, 
pripeală); -ciune (urâciune, spurcăciune);, -(tură (încărcătură, julitură, săritură); 
-mâni (legământ, jurământ), -ment (antrenament); -ție (administraţie, preparaţie); 
-aj (aterizaj, linşaj, masaj, viraj); -âş (coborâş) ; -iş (treieriş);-uş (urcuş, frecuş); 
-toare (vânătoare). În acest inventar, se cuprind atât sufixe din fondul vechi al 
limbii, cât şi neologicele -șie, -aj, ultimele prezente în formaţii neologice 
analizabile, în sensul recunoaşterii elementelor componente : bază + sufix. 


Formaţiile în -re, tipar gramaticalizat (prin marea regularitate şi marea 

„frecvenţă care le caracterizează), au ridicat, în lingvistica românească, o 

dezbatere teoretică privind modul lor de obţinere, mai exact dacă aparţin 
derivării cu sufixul abstract -re sau conversiunii dintr-un infinitiv lung. 

Trebuie interpretate ca derivate creaţiile din fondul vechi al limbii: 
crezare, făcare, lingare, născare, păscare, petrecare, pierzare, vânzare, 
zăcare. Argumentul îl consituie apartenenţa bazelor verbale corespunzătoare 
la conjugările cu infinitivul în -e (a crede, a face, a linge, a naşte, a paşte, a 
petrece, a pierde, a vinde) sau în -ea (a zăcea), al căror infinitiv lung este — 
cre, ŞI nu -are, ca în formaţiile analizate. De altfel, pentru unele baze, există 
forme paralele, în raport de sinonimie (parţială), cu -ere şi -are (vezi formele: 
naştere — născare, facere — făcare, pierdere — pierzare, zăcere — zăcare; 
vocala accentuată este notată prin subliniere). 

Interpretarea celorlalte formaţii în -are / -ere / -ire / -âre, mult mai 
op md oare mel rea ca formaţii obținute prin conversiune sau derivare 
anoi o: ea eul tit nu se indoieşte că la origine, când exista un 
iat he, Ahin d aaa a substantivului a fost un procedeu. de 
Dată fiind apariția cu totul ra amem gramaticali CPIE e 

4, nefuncţională, în stadiul actual de limbă, 

-toare (vânătoare). În acest inventar, se cuprind atât sufixe din fondul vechi al 
limbii, cât şi neologicele -fie, -aj, ultimele prezente în formaţii neologice 
analizabile, în sensul recunoaşterii elementelor componente : bază + sufix. 


Formaţiile în -re, tipar gramaticalizar (prin marea regularitate şi marea 

frecvență care le caracterizează), au ridicat, în lingvistica românească, o 
- dezbatere teoretică privind modul lor de obținere, mai exact dacă aparțin 
derivării cu sufixul abstract -re sau conversiunii dintr-un infinitiv lung. 

Trebuie interpretate ca derivate creațiile din fondul vechi al limbii: 
crezare, făcare, lingare, născare, păscare, petrecare, pierzare, vânzare, 
zăcare. Argumentul îl consituie apartenenţa bazelor verbale corespunzătoare 
la conjugările cu infinitivul în -e (a crede, a face, a linge, a naşte, a paşte, a 
petrece, a pierde, a vinde) sau în -ea (a zăcea), al căror infinitiv lung este — 
ere, şi nu -are, ca în formaţiile analizate. De altfel, pentru unele baze, există 
forme paralele, în raport de sinonimie (parţială), cu -ere şi -are (vezi formele: 
naştere — născare, facere — făcare, pierdere — pierzare, zăcere — zăcare; 
vocala accentuată este notată prin subliniere). 

Interpretarea celorlalte formaţii în -are / -ere / -ire / -âre, mult mai 
numeroase decât primele, ca formaţii obţinute prin conversiune sau derivare 
sufixală este discutabilă. Nimeni nu se îndoieşte că la origine, când exista un 
infinitiv lung verbal, trecerea în clasa substantivului a fost un procedeu de 
conversiune, permiţând diferenţierea lexico-gramaticală a celor două forme, 
Dată fiind apariţia cu totul izolată, nefuncţională, în stadiul actual de limbă, 

a infinitivului lung cu valoare verbală (vezi Forme verbale nepersonale, 
2.2.2.1), există toate motivele să se susţină că astăzi intervine fenomenul 
derivării postverbale cu sufix cu valoare abstractă. Faptul că în limba actuală 
se înregistrează formaţii abstracte în -are fără să existe o bază verbală 
corespunzătoare este un argument suplimentar pentru soluţia derivării şi 
pentru caracterul extrem de productiv al acestui sufix abstract, 


Majoritatea sufixelor abstracte se ataşează bazelor infinitivale. Există însă şi 
un sufix care selectează în exclusivitate baze participiale, pe care le convertesc în 
formaţii substantivale abstracte (ex.: strânsură, fiertură, coptură, ruptură); 

e valoarea de „nume de agent”: -(ă / i / ator (ambalator, cititor, învăţător, 
lucrător), -(ă 7 toare (învățătoare, muncitoare, vânzătoare), -ant (declarant 
(vamal), manipulant, speculant), -ar (sugar), -er / -eză (broder- brodeză); -aci 
(sugaci); -uş (trepăduş); 

e valoarea de „nume de instrument”: -(ă)tor (zocător, stingător), -(ă)toare 
(cingătoare, spânzurătoare, strecurătoare); -ŭu (mestecău). 

Creaţiile substantivale postverbale păstrează, într-un grad mai mare sau mai 
mic, natura verbală a bazei. Particularităţile de tip verbal, a căror manifestare este 
sintactică şi semantico-sintactică (nu şi flexionară!), apar în gradul cel mai înalt în 
cazul formațiilor abstracte denumind acţiunea, formaţii care au ca punct de plecare 
verbe agentive, dar se manifestă, în grade diferite, şi în cazul formațiilor de la 
verbe nonagentive ; vezi, de exemplu, construcții ca: atribuirea de burse 
studenţilor în acest an, primirea de cărţi de către studenţi, plecarea acum / din 
când în când / cu avionul la Paris, dependența de părinți până târziu, 
predispunerea la îmbolnăviri, medierea între noi, presupunerea că vor reuşi, 
dorința să reuşească, întrebarea dacă vor reuşi, unde ceea ce s-a notat cu aldine 
reprezintă determinări păstrând regimul verbului de origine sau reprezintă 
compliniri circumstanţiale specifice verbului (vezi Substantivul, 4.4). 


2.1.2. Postverbale adjectivale 

Alte sufixe convertesc bazele verbale în formaţii adjectivale, introducând 
valori semantice specifice adjectivului: fie valoarea de „calificare”, fie pe cea de 
„determinare” / „categorizare” (adică de restrângere a clasei de referenţi desemnate 
prin substantiv la subclase ale acestuia). 

e Din prima categorie de sufixe, fac parte: -os / -ios / -cios / -ăcios (vezi: 
arătos, lunecos, mâncăcios, plângăcios, sângeros, sfărâmicios, supărăcios, tăios); 
-ăreț (ex. descurcărej, iubăreţ, înfigărer, petrecăreţ, plângărei, vorbăreț, 
zâmbăreţ), -uc (uituc), sufixe care „îndepărtează” total adjectivul de natura verbală 
a bazei. Adjectivele astfel create aparţin clasei celor de calificare / evaluare, 
suportând gradarea şi antepunerea ca orice adjectiv calificativ (mai arătos, mai 
tăios, foarte mâncăcios, foarte uituc; plângăciosul copil, înfigărețul coleg). 

e Din a doua categorie, fac parte sufixele: -(ă / a / i)tor (ex. rezultate 
referitoare la resursele energetice, violență cauzatoare de moarte, echipă 
deţinătoare a trofeului, suferință premergătoare morţii, debut dătător de speranțe, 
instalație distribuitoare de energie); -ant / -ent (tări participante la conferinţă, 
metale rezistente la şocul termic, împrejurări proliferante de comic (Rlit, 2003); 

-nic (copil dornic de învățătură); -bil (materiale utilizabile în construcţii, rezultate 
comparabile cu cele anterioare). Adjectivele astfel create aparțin, în mare parte, 
clasei celor categorizante, neacceptând testele calificării (nu acceptă gradarea; nu 
acceptă antepunerea), dar satisfăcând testul identificării (numai acele rezultate 
referitoare la concursuri, numai acea echipă deținătoare a trofeului). Sufixele 
din a doua grupă asigură conservarea trăsăturilor sintactice de natură verbală 
(vezi subordonați de tip verbal ca: suferință premergătoare morţii, ţări 


participante frecvent la concurs, copil dornic să învețe, familii încrezătoare în 
reuşită / că vor reuşi). 


2.1.3. Postverbale adverbiale 


Cu inventar şi productivitate reduse, apar şi sufixe care convertesc o bază 


verbală într-una adverbială; vezi: -âş (chiorî —chiorâş, târî —târâş), creând 
adverbe de mod. 


2.2. Derivare regresivă 


Bazele verbale constituie un punct de plecare în variate procese de derivare 
regresivă. Procedeul derivării regresive are ca rezultat substantive abstracte, care 
intră în relaţie de sinonimie (parţială sau totală) cu celelalte formaţii postverbale 
abstracte. Rezultatul îl constituie crearea fie de substantive abstracte neutre, fie de 
substantive abstracte feminine: 

e substantive neutre: asalt, avânt, astâmpăr, auz, blestem, cânt, descânt, 
dezghej, dezvăţ, greş, îndemn, îngheţ, înot, învăţ, jind, miros, omor, plac, polei, 
răsfăț, suspin, trai, treier, tremur, văz, zbor; 

e substantive feminine: bârfă, ceartă, ducă, făgadă, goană, joacă, lipsă, 
pază, pâră, plămadă, poruncă, prigoană, rugă, teamă, ură, veghe. 

Procedeul, fără a fi foarte productiv, continuă a fi folosit în româna actuală, 
după cum probează formaţiile verbale neologice având ca rezultat postverbale 
substantivale regresive de tipul: accept, balans, condens, denunţ, deranj, 
dezinteres, ramburs, speculă, vomă. | 

În raport cu formaţiile derivate propriu-zise, situaţia postverbalelor regresive 
diferă de la un verb la altul. Unele nu au corespondent sufixal (înot, dar '"înotare; 
astâmpăr, dar ?astâmpărare, avânt, dar ?avântare). Altele, deşi au corespondent 
sufixal, îşi specializează ca uz fiecare formă (înghețarea anului şcolar, dar 
înghețul din aprilie), ajungându-se, în cazul regresivelor mai vechi, până la limitări 
excesive ale uzului, asemănătoare acelora din formaţiile fixe (dor de ducă, dar 
imposibil 'dor de ducere; după bunul plac, dar imposibil “după bună plăcere). 


2.3. Conversiune 


Conversiunile din baze verbale sunt numeroase. Unele sunt conversiuni 
sistematice, adică repetabile pentru (evasi)totalitatea bazelor aparținând clasei 
verbului. Altele, fără să fie sistematice, sunt totuşi curente, fiind realizate cu 
aceleaşi procedee şi caracterizând un număr mare de forme verbale. Altele, 
dimpotrivă, sunt rare, accidentale, având adesea intenţie stilistică. 

Trebuie observat că nu verbul în ansamblu intervine în operaţiile de 
conversiune, ci intervin, mai ales, formele verbale nepersonale ale acestuia, care, 
prin natura lor, se „îndepărtează” de trăsăturile verbului prototipic, pierzând 
trăsătura predicativităţii (vezi Forme verbale nepersonale, 1). Cu această 
caracteristică a nonpredicativităţii şi cu trăsătura lor comună de a se „aşeza” între 
clasa verbului şi alte părți de vorbire, trecerea spre alte clase lexico-gramaticale 
este mai uşor de realizat. De la o formă verbulă personală, conversiunea este 
anevoioasă şi se limitează fie la câteva situaţii de udverbializare de la verbe de tip 
modal, fie la situaţii marcate stilistic din limbajul poetic (vezi infra, 2.3.3), ultimele 
neconstituind altceva decât substantivizări autonimice, adică utilizări ale formelor 
verbale personale nu pentru sensul acestora, ci pentru a se autodesemna. 


2.3.1. Conversiuni sistematice 
În clasa conversiunilor sistematice ale formelor nepersonale se includ 


substantivizarea supinului (vezi Forme verbale nepersonale, 4.3) şi 
adjectivizarea participiului (vezi Forme verbale nepersonale, 3.3.3). 

e Trebuie deosebit, în cazul supinului, un supin cu manifestare nai verbală şi 
unul cu manifestare mai nominală (vezi Forme verbale nepersonale, 4.3), dar 
amândouă prezentând trăsături care îl „îndepărtează” de caracteristicile verbului 
prototipic. Indiferent de natura mai verbală sau mai nominală a supinului, supinul 
păstrează, în orice apariție, într-un grad mai mare sau mai mic, şi trăsături de tip 
verbal. Includerea în clasa supinului nominal ţine de manifestările morfosintactice 
specifice substantivului (articulare, forme de caz, determinare. prin adjectiv: 
binefacerile mersului pe jos; acest aşteptat în ploaie), iar includerea în clasa 
supinului verbal ţine în exclusivitate de manifestarea sintactică tipică verbului, 
prezentând în comun cu verbul actualizarea complementului direct, deci a unui 
nominal legat direct, neprepoziţional, de verb (Am de citit două capitole., Termină 
de pregătit examenul., Se apucă de citit ziarul., maşină de tăiat sârmă, nişte băieți 
care aveau să se țină doar de pileală şi de cântat în cor balade sinistre, 
M. Cărtărescu, De ce iubim femeile). | 

e Adjectivizarea participiului se manifestă atât flexionar, cât şi sintactic. 
Morfologic, se manifestă prin flexiunea de tip adjectival (corn ars — pâine arsă; 
gustul pâinii arse), iar, sintactic, prin prezenţa în contextele şi cu funcţiile 
sintactice ale adjectivului, caracterizându-se, în orice apariţie, prin acord. Prezenţa, 
în cazul adjectivului participial, într-un grad mai mare sau mai mic, a trăsăturilor 
de tip verbal şi, dimpotrivă, „îndepărtarea” într-un grad mai mare sau mai mic de 
natura verbală a bazei sunt caracteristici care ţin de tipul de verb de la care provine 
participiul. 

Dacă participiul provine de la un verb agentiv, originea verbală a acestuia 
este mai transparentă, manifestându-se, sintactic, prin păstrarea unor vecinătăţi de 
tip verbal, iar, semantic, prin încorporarea unor trăsături de timp şi de aspect, de 
diateză [+ Trecut, + Perfectiv, + Pasiv] (vezi compatibilități precum: eleva 
examinată ieri / azi-dimineaţă de către, dar incompatibilitatea “eleva examinată 
peste două ore / săptămâna viitoare). 

Dacă participiul provine de la un verb nonagentiv de stare, natura verbală se 
manifestă într-un grad mai mic, adjectivul participial, de tip evaluativ, pierzând 
orice caracteristici temporale şi aspectuale (De înfricoşată cum era / cum este / 
cum va fi). 

Nu toate participiile sunt adjectivizabile, posibilitatea de adjectivizare fiind 
determinată de tipul semantico-sintactic de verb. Ea se limitează la participiile 
provenind de la verbe tranzitive şi de la majoritatea verbelor ergative (avere -bine 
administrată, casă arsă, frunză căzută, fată ajunsă la destinaţie, fată plecată, 
profesoară devenită inspectoare), fiind însă neacceptată de verbele intranzitive 
inergative (om 'înotat / 'strănutat / "schiopătat / *tuşit, vezi Forme verbale 
nepersonale, 3.3.3). 


2.3.2. Conversiuni curente 

În clasa conversiunilor curente, fără a fi sistematice, se includ: î 

e Adjectivizarea gerunziului, trăsătură mai rară decât cea a participiului. În 
stadiul actual al limbii şi în utilizarea ei nemarcată stilistic, acest tip de conversiune 
se limitează la câteva forme de gerunziu: rană sângerândă, lampă fumegândă, 
femeie suferindă, apă clocotindă, producţie crescândă / descrescândă. Cu funcţie 
stilistică, clişeul poetic al gerunziului adjectivizat, calchiat după franceză, 
caracteriza poezia secolului al XIX-lea. Tiparul este astăzi aproape abandonat, 
foarte puţine dintre gerunziile adjectivizate continuând să apară în uz (aburind-ă, 
crescând-ă, născând-ă, sângerând-ă, suferind-ă, şezând-ă: poziţie şezândă). 

e Substantivizarea participiului, trăsătură explicabilă prin natura adjectivală 
a acestuia (vezi supra, 2.3.1). Ca orice adjectiv, exceptând adjectivele pronominale, 
şi cele participiale se pot substantiviza, fie prin mijloace morfosintactice (vezi: 
Aleşii poporului ne-au trădat aşteptările., Învăţaţii secolului trecut aveau o 
pregătire enciclopedică.), fie prin mijloace exclusiv sintactice, deci prin aşezarea 
în contexte tipic substantivale; vezi: spitalul de arşi, Spune vrute şi nevrute., Sunt 
rechemaţi câțiva trimişi ai noştri de peste hotare., câțiva nespălaţi de copii. 


Trebuie deosebit participiul substantivat de supinul substantivat, 
confuzie posibilă, dată fiind omonimia celor două forme. Distincția este una 
semantică: supinul substantivat este un postverbal abstract, denumind 
acţiunea, starea sau evenimentul, parafrazabil prin „faptul de a”, în timp ce 
participiul substantivat este un postverbal nonabstract, denumind Agentul sau 
Pacientul, paratrazabil printr-o propoziţie relativă „cel care a făcut, a suferit o 
acţiune / stare”, „ceea ce rezultă dintr-o acţiune / stare”. Să se compare: 
spusele mele (participiu substantivat, cu sensul „cele ce au fost spuse / ceea 
ce a fost spus”) cu spusul pe dinafară (supin substantivat, cu sensul „faptul 
de a spune”); El este alesul nostru. (participiu substantivat, cu sensul „cel 
care a fost ales”) cu alesul grâului de neghină (supin substantivat, având 
sensul „faptul de a alege”); un spital de arşi (participiu substantivizat, 
dezvoltând sensul „persoană care are / a suferit starea de arsură”) vs arsul 
mâncării de către gospodină (supin substantivat, având sensul „faptul de a se 


arde”). 


e Adverbializarea participiului, posibilă ca urmare a naturii adjectivale a 
participiului (vezi supra, 2.3.1). Ca orice adjectiv calificativ, participiul calificativ 

admite şi el adverbializarea; ex. Profesoara vorbeşte răguşit / ascuţit / ţipat | gâtuit 
/ stins; Carnea se fierbe separat / înăbuşit. (S. Marin, Carte de bucate), Ea se 
comportă, voit sau nevoit, dictatorial. 

e Adverbializarea supinului, tipar de construcţie limitat, prezent în câteva 
structuri inversate, care, la origine, conțin un supin consecutiv (vezi Forme 
verbale nepersonale, 4.3.4.1): un fel de rouă neînchipuit de limpede 
(D. Grigorescu, Marile canioane), înfățișări neaşteptat de triste (ibid.), bătătorind 
lucerna pe o suprafață de necrezut de mare (M. Cărtărescu, De ce iubim femeile). 

e Substantivizarea gerunziului, fenomen mai rar decât substantivizarea 
participiului. Apare fie prin calc lingvistic (vezi: un ieșind, un intrând), fie prin 
intermediul utilizărilor adjectivale, uşor de substantivizat mai ales în cazul sensului 
evaluativ / calificativ al adjectivului (suferinzii din spitalele de psihiatrie). 

e Adverbializarea verbului are drept rezultat câteva adverbe modalizatoare, 
cu diverse valori de modalitate: poate, trebuie (că), parcă, cică, toate subordonate 
modalizatorilor de opinie (vezi I, Adverbul, 6.1.4; II, Modalizarea, 2.1). Sunt 
rezultate fie din adverbializarea unor verbe, ele însele cu valoare modală (poate, 
trebuie), fie prin încorporarea conjuncţiei de subordonare (parcă, cică). In limba 
veche funcționau adverbial unele gerunzii, dintre care româna actuală păstreză 
numai forma curând. Gerunziul apare în componența unor formaţii locuţionale 
adverbiale: la drept vorbind, vrând-nevrând.. 

e Relaţia verb — interjecţie se manifestă în ambele sensuri (vezi şi 
Interjecţia, 5.1.3). Numeroase interjecţii onomatopeice stau la baza unor forme 
verbale derivate (vezi supra, sufixele -âi, -ăi, -(ă)ni, 1.1), unele interjecții de 
adresare pot primi afixe verbale (vezi haidem, haideţi); altele pot primi clitice 
verbale (iază-l, na-ţi-l). Şi, invers, unele verbe alunecă spre utilizări interjecționale, 
prezentând devieri de flexiune şi de valenţe care le „îndepărtează” de utilizarea 
verbală propriu-zisă. Este cazul interjecţiilor uite şi poftim, cu toate utilizările lor 
discursive (uite, devenit sinonim al prezentativului deictic iată, iar poftim, cu 
utilizări discursive mult mai diversificate; vezi poftim, (— Mergem la concert. Am 
cumpărat bilet. / — Poftim? Repetă, te rog., rugăminte de întrerupere a mesajului şi 
de reluare a replicii, în vederea ajungerii ei intacte la alocutor); poftim, (— Ti-am 
adus banii. Poftim! — indicare a obiectului, a situaţiei); poftim, (Poftim la masă! — 
invitaţie politicoasă); poftim, (Vreau să renunţ la facultate. — Poftim?! — 
nedumerire, reproş). 

e Relația verb — prepoziţie / conjuncţie priveşte participiul şi gerunziul, şi nu 
formele personale. Excepţie face conjuncția disjunctivă fie, obţinută prin 
conversiune de la conjunctivul verbului a fi. 

Prin conversiune se explică prepoziţia datorită, obținută de la participiu şi 
păstrând regimul de dativ al verbului. 


Prepoziţia mulțumită are etimologie nesigură, propunându-se atât 
conversiunea din participiu (acelaşi tipar cu datorită), cât şi conversiunea din 
vechiul substantiv muljpumită. 


În cazul unor gerunzii, apare tendința de transformare în conectori sau de 
includere în componenţa unor conectori, fără ca procesul de conversiune să fie total 

încheiat. Astfel, gerunziul privind tinde a se folosi prepoziţional (Legea privind 
drepturile foştilor şefi de stat); gerunziul începând tinde a forma locuţiunile 
prepoziţionale începând de, începând cu (începând de marţea viitoare, începând 
cu data de 9 mai); alte gerunzii apar în formule fixe, cvasilocuţionale, 
caracterizând limbajul  juridic-administrativ: având în vedere, luând în 
consideraţie, dat fiind, dat fiind că. | 


2.3.3. Conversiuni accidentale 

Clasa conversiunilor accidentale este constituită de diversele substantivizări 
cu funcţie stilistică ale formelor verbale personale. 

e Substantivizări ca: Un „ştiu” arogant este mai supărător decât un „nu 
Ştiu” sincer. sunt uşor de recunoscut, dată fiind prezența mărcilor morfosintactice 
de substantivizare: articol, desinenţe specifice substantivului, vecinătatea şi acordul 
cu un adjectiv, | 

e Altele, însă, sunt cu totul inedite, spectaculoase, apărând în limbajul 
beletristic, poetic, cu o evidentă funcţie stilistică; exemple: Cu animale vii / 
încăpute în a fi. (N. Stănescu, Stam lungit), Eroarea este îndepărtată de este | 
Eroarea este estele fără să fie el. (N. Stănescu, Adunarea prin îndepărtare) şi cu o 


clară deviere semantică : Lângă fiecare „este ”, îngerul aşază un „cum ar trebui să 
fie”. (A. Pleşu, Despre îngeri). 


Chiar şi în beletristică / poezie, ele apar fie într-o sintaxă ca cea a lui 
Nichita Stănescu, ale cărei intenţii, urmărite programatic, constau în violarea 
regulilor sintactice ale limbii şi înlocuirea cu reguli de natură subiectivă, fie 
în utilizări autonimice. 


2.4. Compunere 


Tiparele româneşti de compunere având ca element component un verb sunt 
puțin numeroase şi reprezintă, de regulă, substantive (substantive invariabile, 
aparținând subgenului comun; vezi Substantivul, 2.1.2.4) sau adjective compuse. 


2.4.1. Cele care includ un verb la mod personal se organizează după tiparele: 

e V + OD (cască-gură, încurcă-lume, linge-blide, papă-lapte, târâie-brâu, 
zgârie-brânză, zgârie-nori); 

e V+ Subiect (soare-răsare, soare-apune, soare scapătă); formaţii ca: 
fluieră-vânt, flutură-vânt sunt ambigue ca structură internă, interpretabile fie ca 
provenind dintr-o sintagmă verbală cu subiect, fie dintr-una cu OD; 

e V+ OD(clitic) + Subiect (ucigă-l crucea, ucigă-l tămâia, ucigă-l toaca); 

e V+ OD(clitic) + Vocativ (lă-mă-mamă); 

e V + Circ (calcă-n-străchini, ducă-se-pe-pustii, fluieră-n-biserică, vino-ncoa' / 
vino-ncoace). | i . 

Compusele includ forme verbale de indicativ prezent (cască-gură, soare- 
răsare), de imperativ (lă-mă-mamă, Jasă-mă-să-te-las, vino-ncoace, (un) du-te- 
vino) sau de conjunctiv cu valoare imperativ-deziderativă (ucigă-l-toaca). 

2.4.2. Compusele incluzând o formă verbală nepersonală pleacă mai ales de 
la forma participială, unde participiul se comportă, ca și alte adjective, fie după 
tiparul: 

e N(ume) + Participiu; compusul este un substantiv (gură-spartă, małe- 
fripte, mână-spartă, mână-strânsă); 

fie după tiparul: 

e Modal / Temporal + Participiu; compusul este un adjectiv (bine-crescut, 
bine-cunoscut,  binemeritat,  bine-venit, nou-născut, propriu-zis) sau, prin 
conversiune, un adverb (bineînţeles). 

Gerunziul apare rar în compunere, semnificativă fiind forma fiindcă, în 
structura căreia se încorporează conjuncția de subordonare că. Mai frecvente sunt 
locuţiunile / grupările cvasilocuţionale având în componență un gerunziu (vezi 
supra, 2.3.2). 

Exceptând construcția cu topică oscilantă cască-gură vs gură-cască, precum 
şi tiparul Modal / Temporal + Participiu, care include frecvent şi construcții 
calchiate, toate celelalte au o topică intemă fixă, indicând următoarele 
particularități de aşezare a componentelor: postpunerea adjectivului (gură-spartă); 
postpunerea  complementului direct (linge-blide, papă-lapte),  postpunerea 
cliticului, în condiţiile unui imperativ: sau ale unui conjunctiv cu valoare de 
imperativ (lă-mă-mamă, ucigă-l toaca), variaţia subiectului, care oscilează între 
postpunere  (flutură-vânt) şi  antepunere  (soare-răsare), postpunerea 
circumstanțialului (calcă-n-străchini, vino-ncoace). Cum compusele inventariate 
sunt formaţii populare, unele cu mare vechime, aşezarea internă a componentelor 
poate da, exceptând cazul calcurilor (de altfel, destul de numeroase), unele 
„semnale” despre preferințele de topică din română. 

ADVERBUL 


1. ASPECTE DEFINITORII 


Adverbul este o clasă de cuvinte neflexibile, profund eterogenă, cuprinzând 
termeni cu trăsături sintactico-semantice diferite. 


Adverbul prototipic funcționează ca determinativ al verbului, al adjectivului 
sau al altui adverb. 


1.1. Din punct de vedere morfologic, adverbul este lipsit de flexiune. Unii 
membri ai clasei prezintă categoria intensității, care se realizează analitic (cu 
ajutorul morfemelor libere) şi nu reprezintă un criteriu flexionar propriu-zis. 


1.2. Din punct de vedere sintactic, adverbele sunt caracterizate, de obicei, 
prin funcția de determinativi circumstanţiali ai verbului: Lin stelele se-nhamă la 
carul lunei blonde. (M. Eminescu, Poezii). 

Adverbele pot fi adjuncți în grupul adjectival (Bogdan citeşte, vădit 
emoționat., G. Liiceanu, Uşa interzisă., Are o concepție profund originală.), în 
grupul adverbial (E oarecum dificil de explicat situația.) sau în grupul nominal, 
încorporate într-un grup prepozițional (Pare-mi că-mi aduc aminte | Cum că-n 
vremi de mai nainte / Te-am văzut şi te-am iubit, M. Eminescu, Poezii) sau 
determinând direct nominalul (Îmi convine plecarea mâine.). 

Pot fi centre de grup adverbele modalizatoare (Poate că nu a reacționat 
conform așteptărilor.) şi unele adverbe circumstanțiale (Locuiește departe de 
oraş.). 
Altă categorie de adverbe se caracterizează prin posibilitatea de a se asocia cu 
diverse componente ale enunţului, alcătuind o unitate fonetică şi sintactică (vezi 
infra, 1.3): Şi mâine mai e o zi., Tot el a venit cu această idee. 

Anumite elemente ale clasei adverbului au statut discutabil, situându-se la 
interferența mai multor clase, sau apropiindu-se prin caracteristici sintactice sau 
funcţionale de elemente ale altor clase, cu precădere de prepoziţii sau conjuncţii. 

Prin posibilitatea de a exprima determinări spaţio-temporale, unele adverbe 
(dedesubt, înainte, în spate) se apropie de prepoziţii. Intre cele două clase există 
deosebiri sub aspectul structurii şi al comportamentului sintactic. Sub aspect 
sintactic, prepoziţia cere în mod obligatoriu prezența termenului asociat (Nu mai 
locuieşte nimeni deasupra lor.), termen care lipseşte în cazul adverbului (Stau la 
ultimul etaj. Nu mai locuieşte nimeni deasupra.). Uneori, prepozițiile propriu-zise 
se comportă ca adverbele, termenul al CONGA nefiind RAN dar putând fi 
recuperat contextual (Acum sunt la şedinţă, Vorbim după.) (vezi Prepoziţia, 4.5). 

La nivelul structurii interne, faţă de aceste adverbe, în multe cazuri prepoziţiile 
prezintă anumite particule: -}, -a (dedesubtul, înaintea). Criteriul structurii nu este 
valabil însă în toate situațiile (deasupra are aceeaşi formă şi ca prepoziţie, şi ca 
adverb). | 

Alte adverbe (asemenea, contrar, conform, potrivit, referitor) se apropie din 
punct de vedere sintactic de prepoziţii prin faptul că, datorită sensului lor intrinsec, 
e obligatorie, de regulă, lexicalizarea termenului asociat. În plus, aceste adverbe 
impun determinativului restricţii de caz sau de prepoziţie (Judecă lucrurile 
asemenea întregii sale generații., Acționează conform cu planul stabilit.) 

Apartenența la clasa mai largă a jonctivelor determină apropierea unor 
adverbe de conjuncţii. Unele adverbe relative, desemantizate, dobândesc statut de 
conjuncţii (Cum a plouat, s-au produs inundaţii.; Unde nu a ascultat de sfaturile 
părinţilor, nu a izbutit să se descurce.). Alte adverbe au rol de conectori textuali 
(de aceea, atunci, adică, în plus, mai mult). 

În ansamblu, clasa adverbului este caracterizată printr-o eterogenitate 


sintactică accentuată. 


1.3. Eterogenitatea sintactică se corelează cu eterogenitatea semantică. Clasa 
adverbului cuprinde elemente autonome semantic (greu, bine), elemente deictice, 
care îşi precizează referinţa prin raportare la “situaţia de comunicare (ieri) sau 
anaforice, care îşi procură referința din context (Îți aminteşti de [iarna geroasă de 
acum câțiva ani]; ? Atunci; m-am îndrăgostit prima dată. ), termeni modalizatori, 
care introduc punctul de vedere al locutorului (posibil, poate), precum şi o serie de 
termeni relaționali, cu rol joncţional în cadrul frazei (unde, oricum) sau cu rol de 
structurare a textului (de aceea, de aici, cu toate acestea). Fiecare dintre aceste 
categorii semantice are particularităţi sintactice proprii. 


1.4. În ansamblul clasei adverbelor, o serie de elemente se disting prin 
trăsături sintactico-semantice speciale. Ele aparţin clasei cliticelor, reprezentând 
subclasa cliticelor adverbiale sau a semiadverbelor. Caracterul de clitic este dat de 
pierderea parţială a autonomiei şi de apariția în discurs numai în prezenţa unui 
suport fonetic şi lexical, cu care alcătuiesc o unitate accentuală şi sintactică (numai 
iubirea, doar el, chiar frumoasă, tot vorbeşte, şi mâine). | 


În unitatea fonică pe care semiadverbul o alcătuieşte cu suportul, poate 
fi accentuat suportul (Numai aici mi-am regăsit liniştea.) sau cliticul (Și el 
vrea să participe la acest proiect.), 


Suportul lexical poate avea orice statut morfologic, cu excepția prepoziţiei şi 
conjuncţiei. Unităţi care depășesc nivelul cuvântului pot constitui de asemenea 
suport pentru cliticele adverbiale; un grup (Nu [despre asta] te-am întrebat.) sau o 
propoziţie (Vine doar [să încerce].). Posibilităţile de combinare sintactică sunt 
aşadar mult mai extinse decât ale celorlalte adverbe. 

Gradul de dependenţă faţă de termenul suport se manifestă şi prin poziţia 
cliticului în enunț. Unele semiadverbe intervin între cliticele pronominale şi verb (f 
tot / mai / cam / şi întreb) sau dislocă formele verbale compuse (am şi venit). 
Dintre aceste elemente, şi, cam, mai nu pot apărea decât în această poziție. Tot 

poate fi şi antepus (fot îl întreb). Alte semiadyerbe precedă de regulă termenul 


suport, dar se pot ataşa şi după acesta (vine doar / doar vine, numai lon / lon 
numai). 


În limba actuală, mai este tot mai des utilizat antepus formei de perfect 
compus sau grupării clitic pronominal + verb: Mai a venit., Mai îmi dai?. 
Norma limbii literare recomandă construcțiile dislocate: A mai venit, Îmi mai 
dai?. De asemenea, numai sau doar apar în contexte afirmative (A venit 
numai / doar el.), având drept corespondent în contextele negative pe decât 
(N-a venit decât el.). În limba literară, decât nu acceptă ca suport un verb 
(decât citeşte), pentru sensul restrictiv fiind utilizat doar (doar citeşte). 
Extinderea folosirii lui decât cu suport verbal nu este acceptată de normă. 


Din punct de vedere semantic, semiadverbele îndeplinesc, în raport cu 
suportul, rolul de modificatori. Au sens de intensificare sau de precizare: chiar, şi, 
nici, încă, tocmai, tot (Chiar mâine te prezinţi la director., Tocmai el să-mi facă 
aşa ceva!), de restrângere a extensiunii predicatului: numai, doar, decât, măcar 
(Măcar acum să înțeleagă importanţa gestului său.), de aproximare: cam, mai (A 
cam exagerat cu mâncarea în ultima perioadă şi s-a îngrăşat.), de negare: nu (Nu 
copilul e vinovat, ci cel care l-a educat 'aşa.), de redare a unor semnificații 
temporale sau aspectuale: tot, mai (Tot aici ne-am întâlnit şi acum doi ani.). 


Tot nu este semiadverb în toate cazurile. Când are sens progresiv 
constituie una dintre modalităţile de realizare a circumstanţialului cantitativ 
(vezi II, Circumstanţialul cantitativ, 1.2). 


Nu semiadverb de negaţie este diferit de nu morfem al negaţiei. (vezi 
II, Negaţia, 2.2.1, 2.3). 


Prepoziţiile pe, peste, sub se apropie de statutul de semiadverbe cu rol 
de aproximare în contextele: Ne întâlnim în oraş pe la ora 10., A prejudiciat 
statul cu peste 10 milioane., A ratat recordul mondial cu sub 10 sutimi. 


2. STRUCTURA MORFEMATICĂ 


Caracteristica morfologică a clasei ` adverbului este invariabilitatea 
(manifestată ca indiferență față de categoriile gramaticale). Categoria intensității, 
singura prezentă la unele elemente ale clasei, nu constituie propriu-zis un criteriu 
de flexiune, pentru că se realizează analitic. Analiza morfematică a elementelor 
clasei nu relevă morfeme gramaticale, ci. numai sufixe lexicale sau particule 
adverbiale. tu «e | „a 

Lipsa flexiunii permite delimitarea adverbului de părţile de vorbire flexibile, 
în special de adjectiv, cu care adverbul se aseamănă atât semantic, cât şi prin 
posibilitatea de a avea grade de intensitate. | i. 

Ca unităţi lexicale, adverbele sunt formate din una sau mai multe unităţi 


morfematice. sanie totzi ARN „A tanti 
Din punctul de vedere al structurii, se disting adverbe neanalizabile şi 


adverbe analizabile. 

2.1. Adverbele neanalizabile 


Adverbele neanalizabile sunt cuvinte monomorfematice. Ele constituie 
nucleul clasei: abia, acolo, acum, afară, agale, aici, aidoma, aiurea, apoi, 
aproape, aşa, atât, atunci, azi, ba, bine, când, cât, cum, da, doar, foarte, ieri, 
înainte, încă, încoace, încotro, lesne, mai, măcar, mereu, mâine, nicăieri, nu, oare, 
prea, sus, tiptil, unde etc. Tot adverbe ncanalizabile sunt şi cele provenite din 
conversiunea altor părți de vorbire (vezi infra, 6). 


22, Adverbele analizabile 


Adverbele analizabile la nivel morfematic sunt derivate şi compuse. 

2.2.1. Adverbele obţinute prin derivare aparțin exclusiv clasei semantice a 
adverbelor de mod, având ca trăsătură specifică faptul că îşi păstrează permanent 
calitatea de adverb. 

Sufixele lexicale specifice derivării adverbiale sunt: -eşte, -iş / -îş, -mente. 

Sufixul -eşte formează adverbe cel mai adesea de la substantive: bărbăteşte, 
ciobăneşte, frăţeşte, mânzeşte, omeneşte, româneşte, voiniceşte etc. 


Formațiunile adverbiale în -eşte au corespondent adjectival în —esc; 
-eşte este considerat ca rezultând în urma adăugării sufixului adverbial -e 
(moştenit din latină) la sufixul adjectival -esc. De aceea, adverbe de tipul 
bărbăteşte, frățeşte, româneşte sunt considerate uneori ca derivate de la 
adjectivele bărbătesc, frățesc, românesc. 

Sufixul -eşte are varianta -iceşte, frecventă în secolul al XVIII-lea şi al 
XIX-lea: intelectualiceşte, istoriceşte, papagaliceşte, spiritualiceşte (El se 
trudeşte să-nveţe papagaliceşte., Al. Vlahuţă, Dan, în DLR; Începând 
istoriceşte [...], Titu Maiorescu, Critice 1, în DA). În limba actuală, se preferă 
construcția analitică în mod + adj.: în mod cinstit, în mod ştiinţific etc. 


Sufixul -iş / -îş derivă adverbe de la substantive: cruciș, grăpiş, fățiş, pieptiş, 
de la adjective: chiorâș, lungiş, morțiş, de la verbe: tupiliş, târâş. 

Sufixul -(a)mente a fost izolat în formaţii de tipul absolutamente, 
completamente, finalmente, realmente, totalmente. Aceste unități, împrumutate ca 
atare din limbile italiană sau franceză, au constituit modelul unor formații 
româneşti precum: idealmente, amicalmente (Un ministru eficient e idealmente [...] 
bolnav de gută., Cât despre R.C., el a avut tot umorul de care era nevoie pentru a 
digera episodul amicalmente., A. Pleşu, Comedii). 

2.2.2. O clasă foarte bogată o constituie adverbele formate prin procedeul 
lexico-gramatical al compunerii. 

| Structura adverbelor compuse este foarte variată şi cuprinde elemente sudate, 
mai mult sau mai puțin recognoscibile. Numeroase sunt adverbele compuse care 
asociază o prepoziție cu un substantiv (acasă, deloc, devreme, îndată, alene, 
deloc), cu un adverb (deasupra, decât, demult, deîndată, pretutindeni) sau cu alte 

prepoziţii (dedesubt). De asemenea, se poate asocia un verb cu un adverb (fiecând, 
oarecând, oricând) sau cu o conjuncție (parcă < pare că, cică < (zi)ce că), se pot 
asocia două adverbe (câteodată, nicicând, nicicum, numaidecât, numai) sau un 
adjectiv (propriu-zis sau pronominal) cu un substantiv (astăzi, altădată, altfel, 
deseori, rareori). 


Unele adverbe sunt omofone cu anumite grupări libere. Deloc, altfel, 
numai se scriu legat când sunt adverbe: Nu mă ajută deloc., Nu pot rezolva 
problema altfel, Vine numai lunea., spre deosebire de E de loc din 
Timişoara. Am încercat un alt fel de adeziv. Nu mai tura motorul! 


Mai puțin sudate sunt o serie de adverbe care denumesc cu precădere unități 
de timp. Sunt formate prin alăturarea unui adjectiv. demonstrativ (pop. astă) şi a 
unui substantiv (asră-vară, astă-noapte, azi-noapte (azi-noapte < az-noapte < as- 
noapte < astă-noapte), azi-iarnă, azi-vară). Sensul acestor îmbinări este „vara 
trecută”, „noaptea trecută” etc. Astă-seară, format după acelaşi tipar, are sensul „în 
această seară”. Se pot alătura, de asemenea, un adverb şi un substantiv (ieri-seară, 


mâine-noapte), precum şi două substantive: (pop.) an-vară, an-iarnă. Construcţiile 
au sensul „vara trecută”, „iarna trecută”, 


Sunt considerate adverbe compuse și cuvintele rimate de tipul: 
calea-valea, harcea-parcea, târâş-grăpiş, (ni)tam-nisam etc., pe “baza 
aspectului formal (doi termeni legaţi în scris prin cratimă). Dacă avem în 
vedere faptul că termenii nu-şi mai păstrează individualitatea semantică, iar 
sensul construcţiei este echivalent cu un adverb, putem considera aceste 
construcții locuţiuni adverbiale. Pe acelaşi plan pot fi puse şi unităţi ca: azi- 
mâine, mâine-poimâine, ieri-alaltăieri, (pe) ici-colo, al căror sens nu rezultă 
din combinarea sensurilor componentelor, ci este distinct de acesta. 


Unele adverbe cunosc variante realizate prin ataşarea unor particule 
adverbiale. Particule adverbiale cele mai frecvente sunt: -a (acum / acuma, aici / 
aicea) şi -le (aci / acile(a), acolo / acolea). Variantele formale sunt în general 
utilizate în registre stilistice diferite. Astfel, variantele fără -a au caracter literar iar 
cele cu -le au un pronunţat caracter regional. Prin analogie, la anumite adverbe 
provenite prin conversiune de la substantive se pot detaşa particule: verile, 
duminica. Situaţia nu este însă similară adverbelor propriu-zise, care prezintă 
variante cu şi fără particule. Adverbializarea determină „înghețarea” formei 
substantivale. Ca urmare, nu se poate spune că -a şi -le sunt articole hotărâte, dar 
nici că sunt particule adverbiale propriu-zise, întrucât nu realizează variante 
formale. 

Anumite adverbe au sudat particula -şi formând astfel unități lexicale 
distincte: cât / câtuşi (în expresia câtuşi de puțin), iar / iarăşi, tot / totuşi. Particula 
-şi poate apărea şi în interiorul adverbelor pronominale nehotărâte, compuse cu 
oare sau ori: oareşicum, oareşicât, orişicât etc. Aceste forme sunt marcate stilistic 
ca aparţinând registrului popular sau familiar, inimiz sikory | 

Acelaşi adverb poate accepta ataşarea a gani particule aaa pururi / 
pururea / pururile. La nivelul unităţii lexicule se poate realiza un cumul de 

particule: acilea, altmintrelea, pururilea, cumwaşilea. Variantele astfel obţinute nu 
sunt literare. 

Particulele adverbiale au statut facultativ, întărind baza lexicală : aici / aicea, 
acum / acuma, atunci / atuncea, asemeni / asemenea, nicăieri / nicăierea. 


2.3. Locuţiunile adverbiale 


Pe lângă adverbele neanalizabile şi cele analizabile (simple și compuse), în 
limba română există un număr mare de locuţiuni adverbiale. Locuţiunile adverbiale 
sunt construcții formate din două sau mai multe cuvinte constituite în grupări 
unitare sintactic, echivalente cu un adverb. Spre deosebire de alte tipuri de 
locuţiuni (verbale, prepoziţionale, conjuncționale), la care participă obligatoriu un 
component reprezentând partea de vorbire respectivă, în cazul locuţiunilor 
adverbiale adverbul nu constituie o componentă necesară. 

Locuţiunile adverbiale se organizează în limba română după anumite tipare 
preferenţiale. Urmărind structura locuţiunilor, se disting: 

(a) Locuţiuni adverbiale cu structură simplă, alcătuite din una sau mai multe 
prepoziţii care precedă altă parte de vorbire (substantiv, pronume, numeral, 
adjectiv, adverb). Sunt cuprinse aici următoarele tipuri: z 

e prepoziție + substantiv: cu binele, cu carul, în față, de exemplu, de-a 
buşile(a), de-a berbeleacul etc. 

* prepoziție + adjectiv substantivizat: cu frumosul, din plin etc. 

e prepoziție + supin / participiu (substantivizat, la forma de plural): pe alese, pe 
neaşteptate, pe rupte, pe apucate, pe negândite etc. 

* prepoziţie + prepoziţie + substantiv: de la capăt, de la început etc. 

Numeroase formaţii de acest fel au devenit prin sudare adverbe simple 
(îndată, anevoie, diseară etc., vezi supra, 2.2.2), unele dintre ele constituind, la 
rândul lor, baza unor noi grupări locuţionale, prin asocierea cu o prepoziţie: la 
îndemână, de îndată, pe deplin. 

(b) Locuţiunile adverbiale cu structură mai complicată sunt alcătuite din două 
sau mai multe cuvinte legate prin elemente joncţionale. 

Un număr mare de astfel de locuţiuni sunt organizate după un tipar simetric 
prin repetarea cuvântului de bază sau folosirea antonimului său, cei doi termeni ai 
Jocuţiunii fiind legaţi printr-o prepoziţie (de, din , în) sau prin conjuncția şi: zi de zi, 
an de an, clipă de clipă, cât de cât, zi şi noapte, aşa şi aşa, când şi când, unde şi 
unde, ici şi colo, în fel şi chip; din zi în zi; din ce în ce; din când în când; din / 
de-a-fir-a-păr; de milă, de silă; de voie, de nevoie: cu chiu, cu vai; de ieri, de azi etc. 

O structură diferită au locuţiunile formate prin asocierea unor cuvinte 
gramatical diferite: care încotro, cât colo, când colo, câtuşi de puţin, nici pe 
departe, cel mult, cel puţin, de aceea etc, | 

l Grupările locuţionale (grupări cu valoare adverbială) au o structură complexă 
şi o relativă unitate semantică. În cazul unora, relaţiile sintactice sunt relativ 
transparente, Cu toate acestea, caracterul fix al acestor expresii impune 
considerarea lor ca o singură unitate sintactică: pe nepusă masă, la paştele cailor, 

cu noaptea în cap, la voia întâmplării, de azi înainte, de acum încolo, de cu seară 
etc. Unele expresii sunt plasate la nivel propoziţional: cât ai bate din palme, cât îl 
ține gura, cât vezi cu ochii, 


3. DESCRIEREA SINTACTICĂ A ADVERBULUI 


Din perspectiva sintactică a modului de participare la organizarea enunţului, 
adverbele reprezintă o clasă profund eterogenă. 


3.1. Adverbe neintegrate sintactic 


Un grup restrâns de adverbe se caracterizează prin faptul că sunt plasate în 
planul enunţării, ca enunţuri independente sau la nivel propoziţional, ca enunțuri 
parantetice. 

3.1.1. Substitutele de frază (profrazele) da şi nu funcționează, cu precădere în 
planul dialogului, ca unităţi independente, cu statut de enunț neanalizabil. Ele 
substituie o propoziţie afirmativă (da) sau negativă (nu), reluând integral sau parţial 
conținutul propoziţional al antecedentului. În plan pragmatic, sunt folosite pentru 
marcarea acordului, acceptării (da) sau a negării (nu): — Da' avea curent electric? / 
— Nu. / — Lampă cu petrol ? /— Da. (CORV, vezi II, Negaţia, 2.7, Afirmația, 2). 
Termenii da şi nu pot apărea şi în poziţia unei subordonate: Poate că da, poate că 
nu, căci multe s-au întâmplat de atunci... (. Groşan, O sută de ani...) sau a unui 
predicat: El nu, ea da. (vezi II, Negaţia, 2.7, Afirmația, 2). i 

În plan discursiv pot apărea ca enunţuri neanalizabile şi adverbele sau 
locuţiuni adverbiale de modalizare (fireşte, (de)sigur, bineînțeles, negreşit, da de 
unde, probabil, parcă, pesemne etc.): — Te-a sunat? / — Da de unde!; — A spus când 
termină de lucru? / — Parcă. 

Adverbele pot constitui singure un enunț în propoziţii nonverbale de tipul: 
Afară! Sus! Jos! Înainte! rezultate în urma unei elipse (leşi) afară! etc. 

3.1.2 Unităţi sintactice neintegrate sunt adverbele modalizatoare incluse în 
discurs ca enunţuri parantetice. Ele se pot referi la tot enunţul (Negreşit, te sun 
mâine.) sau la diverşi constituenți propoziționali (Te sun, negreşit mâine.). În 
aceste situații, funcţionează sintactic ca un tip special de circumstanţial de mod, 
circumstanţialul de modalitate (vezi II, Circumstanțialul de mod, 1.1., 1.2.2). 

3.1.3. Apar, neintegrate sintactic, o serie de adverbe care exprimă raporturi 
discursive sau au rol argumentativ (astfel, de altfel, dimpotrivă, totuşi, în sfârşit, în 
schimb, mai precis etc., vezi infra 4.4.3). 


3.2. Adverbe integrate sintactic în enunț 


Adverbul se integrează sintactic în enunţ în calitate de adjunct sau de regent. 
Specific adverbului este statutul de adjunct. Ca regent, centru de grup, adverbul 


apare în situaţii limitate. 

3.2.1. Adverbul ca adjunct 
În mod prototipic, adverbul are calitatea de adjunct al unui verb, al unui 


adjectiv sau al unui alt adverb. 
3.2.1.1. În grupul verbal apar adverbele circumstanţiale (Căuta zadarnic 


iubirea pierdută.). O largă categorie de adverbe funcţionează ca substitute, 
procurându-şi referința prin anaforă (Ajungem la locul accidentului şi acolo 
evaluăm situaţia.). Adverbele relative apar numai în grupul verbal, având funcţie 
de circumstanţial în propoziţia subordonată pe care o introduc. (Ne gândim la 
modul cum se poate ieşi din această criză.). Ele sunt compatibile numai cu verbul 
la mod personal, cu singura excepție a construcţiilor relative infinitivale, în care 
relativul se combină cu un verb la modul infinitiv (N-are unde se adăposti de 
ploaie. ). 

De asemenea, se regăsesc în grupul verbal adverbele modalizatoare integrate 
(Probabil aşteaptă telefonul tău.). Sintactic, ele au funcţia de circumstanţial. 

3.2.1.2. La organizarea grupului adjectival pot participa adverbele de mod 
(apariţie relativ recentă, situaţie perfect reală), adverbele temporale aspectuale 
(actriță mereu tânără şi niciodată singură) şi adverbele modalizatoare (situație 
probabil delicată).  Adjectivele compatibile cu variații graduale pot primi ca 
adjuncţi adverbe modale, graduale sau cantitative (prezentare destul de clară, 
informații suficient de explicite, suflet teribil de singur, fată extraordinar de 
frumoasă). În aceste construcţii, elementul determinativ este plasat în antepoziţie 
faţă de regent, iar coeziunea sintactică este realizată prin prepoziţia desemantizată 
de. Structura [adv. + de] este specifică limbii române şi constituie un caz aparte de 
determinare, în care determinativul destul de este antepus termenului determinat 
(clară). Sintactic, adverbele îndeplinesc funcţia de circumstanţial cantitativ. 


În limba vorbită, când grupul adjectival are ca regent un nominal, 
adverbul determinativ, plasat în imediata vecinătate a substantivului, poate 
apărea acordat, fiind tratat ca adjectiv: copii teribili de neascultători, dinţi 
extraordinari de albi. Construcţia nu este conformă cu nomele limbii literare. 

Construcţiile de tipul departe de casă / mine / aici constituie o situaţie 
diferită. Pentru interpretare, vezi infra, 3.2.2.2. 


3.2.1.3. Ca adjuncţi în grupul adverbial apar adverbe de mod (realmente 
departe), adverbe temporale aspectuale (întotdeauna aproape) şi modalizatoare 
(poate mâine). Construcţiile cu determinativ în antepunere apar în grupul adverbial, 
la adverbele care pot avea variaţii graduale (extraordinar de bine). 

3.2.1.4. In grupul nominal apar adverbele de loc şi de timp, precum şi unele 
adverbe de mod. 

În funcţie de natura substantivului centru, adverbele de loc şi de timp au 
modalităţi diferite de integrare. Când regentul este un substantiv propriu-zis, 
adjunctul său este un grup prepozițional având drept centru prepoziţia de: sertarul 
de sus, apartamentul de deasupra. În situaţia în care centrul este un substantiv de 
proveniență verbală, prepoziţia de este facultativă: plecarea (de) mâine, sosirea 

(de) azi. Din punct de vedere sintactic, adverbele din grupul nominal sunt atribute 
adverbiale. 

Când participă la organizarea grupului nominal, unele adverbe de mod îşi 
schimbă statutul, devenind adjective invariabile (asemenea om, lucrări aidoma, 
aşa copil, bărbat bine etc.). În asemenea situaţii, lipsa de flexiune trimite la adverb, 
dar asocierea semantică cu substantivul trimite la adjectiv. Distincția adjectiv / 


adverb se face distribuţional, adverbul fiind prototipic un determinativ al verbului, 
iar adjectivul, al substantivului. 


Substantivele de origine verbală îşi pot păstra adverbele de mod: 


Parcurgerea rapid a listei cu apeluri a permis identificarea numărului 
căutat. l 


Alene şi agale au ca regenți numai substantive de origine verbală 
(mersul domol, agale, acum când calmul a cam dispărut, Internet), 


3.2.2. Adverbul — centru de grup 


Majoritatea adverbelor nu primesc, în mod obişnuit, adjuncţi şi constituie 
centrele unor grupuri adverbiale monomembre (târziu, bine, acolo, unde etc.). 

Anumite adverbe pot primi însă adjuncți, cu statut facultativ sau obligatoriu. 
(vezi şi II, Grupul adverbial). - | | 

3.2.2.1. Adverbele aproape, departe, înainte pot avea ca adjunct un grup 
prepozițional cu centru prepoziţia de. Din structura acestui grup poate face parte un 
nominal (departe de casă, aproape de mine), un verb la infinitiv (departe de a fi 
inocent), o propoziţie relativă (aproape de ceea ce ne-am propus). În plus, înainte 
poate avea ca adjunct şi o propoziţie conjuncţională 
toate lucrurile.). 

Lexicalizarea adjuncţilor nu este obligatorie, adverbele 
funcţiona ca anaforice sau deictice parţiale. T ; 

O serie de adverbe au adjuncți obligatorii cărora le impun restricții de caz: 
asemenea, contrar, anterior, posterior, ulterior se construiesc cu cazul dativ 
(asemenea unui copil, contrar afirmațiilor, ulterior acestei date) sau cer o anumită 
prepoziţie: concomitent, paralel, proporțional, simultan cer prepoziţia cu 
(concomitent cu discuţiile), privitor, referitor, relativ impun  prepoziţia la 
(referitor la cele afirmate). Unele adverbe admit ambele construcţii, cu prepoziţie 
sau cu un anumit caz: conform, corespunzător, potrivit se construiesc fie cu 
dativul, fie cu prepoziţia cu (conform celor declarate / conform cu cele declarate); 
aidoma şi întocmai au aceleaşi posibilităţi, având în plus posibilitatea de 
construcție cu prepoziţia ca (aidoma / întocmai tatălui său; aidoma / întocmai cu 
tatăl său; aidoma / întocmai ca tatăl său). 

Statutul adverbial al elementelor menţionate este discutabil. În general, cele 
care cer dativul au fost considerate prepoziţii, iar cele care se construiesc cu 
prepoziţii — locuţiuni prepoziţionale. Clasa este însă eterogenă, unele elemente 
fiind mai apropiate ca manifestare sintactică de prepoziţii, altele de adverbe, i 

Contrar, conform, potrivit sunt mal aproape de statutul prepoziţional in 
contexte de tipul: Conform declarațiilor martorului, acuzatul nu este implicat., 


(nainte să plece şi-a strâns 


în discuţie putând 

Acţionează potrivit indicaţiilor. Pentru interpretarea prepoziţională se poate aduce 
ca argument echivalența cu un grup prepozițional (Ja medicamentul potrivit 
indicațiilor medicului / ~ după indicaţiile medicului.). Le apropie însă de adverbe 
existența unui corespondent adjectival (conformă cu, contrară cu, potrivită cu) ŞI 
posibilitatea de a primi negaţie (neconform cu, nepotrivit cu). În poziţie emfatică, 
apare însă mai frecvent construcţia cu un nominal în dativ (Conform rezultatelor 
alegerilor, acelaşi partid a fost declarat câştigător.), pe când adjectivele 
corespunzătoare sau formele negative actualizează cu precădere adjunctul ca grup 
prepoziţional (A prezentat o situație neconformă cu realitatea.). 

Asemenea, aidoma şi varianta populară aşijderea sunt specializate ca 
elemente de relaţie în structurile comparative, unde se apropie de comportamentul 
prepozițional, fiind însoţite de un nominal în dativ (Părul miroase aidoma ierbii.). 
Neînsoţite de nominalul în dativ, sunt interpretabile ca adverbe (Apa miroase a 
mosc în nările ei şi părul îi miroase aidoma., Ş. Agopian, Fric). Ele pot apărea şi 
în grupul nominal, în calitate de adjective invariabile (frați aidoma). 

Concomitent, corespunzător, paralel, proporțional, relativ se comportă 
adverbial: Au acționat concomitent pentru găsirea vinovatului. Construcția cu un 
nominal este impusă de semantica acestor elemente, care presupun intrinsec O 
relaţie între doi termeni. Mai mult, în favoarea interpretării adverbiale este 
posibilitatea unora de a primi grade de comparaţie (mai corespunzător cu noul 
statut) sau negaţie (necorespunzător cu). 

Comportamentul acestor elemente nu este unitar, .dar pentru unificarea 
interpretării au fost toate considerate adverbe. 

3.2.2.2. Adverbele din clasa semantică a modalizatorilor (poate, fireşte, 
probabil, bine, adevărat etc.) sunt regente când primesc ca adjunct o propoziție 
conjuncțională (Poate că nu uită de aniversare.). În această situaţie, ele 
funcţionează sintactic ca predicate adverbiale (vezi II, Predicatul, 2.1.3.3). 


| În situaţia în care adverbele apar ca modalizatori ai propoziției legați 
parantetic (Vine, poate.) sau ca modalizatori ai unor predicate adjectivale 
(rezolvare indiscutabil avantajoasă) sau adverbiale (va răspunde negreşit 
afirmativ) sunt circumstanţiale de modalitate. (vezi II, Circumstanţialul de 
mod, 3). i 


Conjuncţiile sunt selectate în funcție de trăsătura semantică a 
modalizatorului. Astfel, modalizatorii de certitudine (poate, probabil, sigur etc.) 
selectează conjuncţia că, modalizatorii deontici (necesar, obligatoriu etc.) 
conjuncţia să, modalizatorii apreciativi (bine, rău etc.) fie că, fie să. Unele forme 
au aglutinat conjuncţia: parcă ( < pare + că), cică ((zi)ce + că). 


Spre deosebire de verbul a putea, care selectează conjuncţia să (Poate 
să meargă pe bicicletă.), poate ca adverb selectează conjuncţia că: Poate că 
nu e cazul de intervenţie în forță. Când selectează un verb la conjunctiv 
perfect: Poate să fi intrat cineva în lipsa noastră în casă. prin nuanţa de 
incertitudine se apropie, semantic, de clasa adverbelor modalizatoare. ; 

4. CLASE SEMANTICE DE ADVERBE 


Ca şi sub aspect sintactic, din punct de vedere semantic, clasa adverbului este 
profund eterogenă. Cuprinde atât cuvinte autonome semantic, cât şi substitute. 
Deosebirile semantice se asociază de obicei cu trăsături sintactice diferite (vezi 
supra, 3). 

Criteriile în funcţie de care se realizează descrierea nu sunt însă omogene, iar 
apartenența la diverse clase este justificată uneori pe baza unui singur criteriu, 


alteori pe baza unor criterii combinate. Ca urmare, clasele sunt interferente Şi este 
greu de realizat o delimitare riguroasă. 


4.1. Adverbe circumstanţiale 


O largă categorie de adverbe se caracterizează prin faptul că indică 
circumstanțele desfăşurării procesului exprimat de verb. 


Cea mai cuprinzătoare clasă, cea a circumstanțialelor, se organizează 
semantic în funcţie de tipul de referință pe care îl exprimă. 

4.1.1. Adverbele de loc indică poziţia (aici / acolo, sus / jos, înăuntru / afară, 
deasupra / dedesubt, pretutindeni / nicăieri, din loc în loc, unde), direcţia (încotro / 
dincotro, de colo până colo, (pe) ici (pe) colo, peste tot (locul), undeva), distanţa 
(aproape / departe, de jur împrejur, în lung şi-n lat): 

Pe raftul de sus erau caiete de curat cu coperţi de hârtie indigo, cu etichete 
zimțate... Mai erau aici manualele... (S. Popescu, Exuvii); | 

Din loc în loc, câte o uşă numerotată era deschisă. (M. Cărtărescu, 
Nostalgia). 

Adverbul de loc constituie realizarea prototipică a circumstanţialului de loc. 
(vezi II, Circumstanţialul de loc, 2.1). | 

4.1.2. Adverbele de timp care exprimă situarea în timp. a procesului sunt 
adverbe temporale (acum, adineaori, alaltăieri, azi, astă-vară, azi-noapte, 
poimâine, aseară, când, cândva, curând, deocamdată, demult, după-amiază, dintr-o 
dată, imediat, ieri, în curând, luni, mâine, odinioară, odată, vineri etc.) 

Am încheiat astăzi primul capitol din Didactică. (R. Petrescu, Ocheanul 
întors); 

Din când în când, văzând că ţigăncuşa întârzie prea mult pe la vreo masă, 
stăpânul se opreşte din plimbare. (I. Groşan, O sută de ani). 

Adverbele care arată durata, frecvenţa, continuitatea, repetarea sunt adverbe 
temporale aspectuale (adesea, câteodată, din când în când, din nou, frecvent, iar, 
iarăşi, iarna, în veci, (în)totdeauna, lunea, mereu, niciodată, rareori, sâmbăta, 
vara, zi şi noapte, zilnic): | 

Am căuta mereu cărțile acelor autori care vorbesc despre ei. (S. Popescu, 
E a cata Gina nu voia să ne întâlnim. (M. Cărtărescu, Nostalgia). l 

Adverbul de timp constituie realizarea prototipică a circumstanțialului de 
timp. (vezi II, Circumstanțialul de timp, 2.1). 

Unele adverbe de timp se combină selectiv, în virtutea semnificației lor, cu 
timpurile verbale (leri am fost la dentist, azi mă duc la cumpărături şi mâine mă 
voi duce în vizită.). Ele constituie, împreună cu timpurile verbale, modalități de 
exprimare a deixisului temporal. Adăugarea unor determinări de tip adverbial are 
rolul de a clarifica relaţia temporală faţă de momentul enunțării, dezambiguizând şi 
nuanțând semnificaţia formei verbale (vezi Verbul. Timpul, 1.1). 

Adverbe de timp ca atunci, apoi pot îndeplini o funcţie conectivă (vezi infra, 
4.4.3). În această situație, adverbele îşi pierd semnificaţia temporală, devenind 
concluzive. 

Adverbele de loc şi de timp se pot combina cu anumite prepoziţii, cu care nu 
formează însă locuţiuni. Prepoziţiile au rolul de a nuanța sensul sau de a preciza 
circumstanța: de aici, până mâine, în sus etc.: 

Până mâine dormi aici, este odaia mea. (G. Călinescu, Enigma Otiliei) 

De atunci am fost de multe ori la Gina. (M. Cărtărescu, Nostalgia) 

Eu am început să mă uit în sus. (O. Verdeş, Muzici şi faze). 

4.1.3. Adverbele de mod constituie o clasă numeroasă, lărgită prin 
conversiunea adjectivelor calificative. La inventarul de adverbe de mod propriu- 
zise (agale, aievea, alene, altfel, asemenea, aşa, bine, călare, cum, cumva, 
dinadins, împreună, oricum, totuna, zadarnic, într-adevăr, de pomană, de prisos, 
pe tăcute, în zadar, de zor, cum necum etc.) se adaugă cele provenite din adjective 
calificative (frumos, greşit, încet, rău, serios etc.) şi, mai rar, din substantive (cuc, 
colac, cobză, mănunchi, tun etc., vezi infra, 6). 

Apoi încet-încet m-am furişat printre oameni... (I. Creangă, Amintiri); 

Exerciţiul acesta se făcea deoarece sultanul adormea greu. (I. Groşan, O 
sută de ani); 

Păşesc, lin, pe apa cuvintelor. (G. Liiceanu, Uşa interzisă). 

Adverbul de mod constituie realizarea prototipică a circumstanţialului de 
mod (vezi Circumstanţialul de mod, 2.1). | 

4.1.4. Adverbele cantitative constituie o clasă cu un inventar destul de 
restrâns, ai cărei termeni însă sunt foarte frecvent întrebuințaţi: mult, puţin, destul, 
suficient, enorm, cât, oricât, atât, berechet, aşa de, atât de, cât de, destul de, de 
ajuns, cât de cât, de multe ori, cu toptanul etc. În această clasă se încadrează şi 
numeralele adverbiale (o dată, de trei ori etc.) şi numeralele multiplicative (îndoit, 
înzecit etc.), precum şi sintagmele de tipul a doua oară, a treia oară etc. 


Adverbul mult combinat cu prepoziţia de are valoare temporală: Îl 
cunosc de mult. Această valoare determină uneori, în scris, confuzia cu 
adverbul de timp demult. Cele două forme se disting contextual: Îl cunosc de 
mult (de mult timp) vs Demult, pe aceste meleaguri, locuia un popor brav. 
(„odinioară, în trecut”). 


Din categoria adverbelor cantitative fac parte şi adverbele intensive, 
provenite în general din adjective: extraordinar, grozav, teribil, îngrozitor, uimitor, 
exagerat etc. Aceste adverbe, în structuri de tipul extrem de deştept, extraordinar 
de bine (vezi supra, 3.3.2), constituie mărci lexicale de realizare a gradaţiei 
adjectivului şi adverbului. 

Ca adverbe cantitative funcţionează şi substantive de tipul foc, cobză, măr 
etc. când au rolul de intensificatori ai unui adjectiv: frumoasă foc, răcit cobză, 
bătut măr. În această situație, constituie mărci lexicale ale gradului maxim de 
intensitate. 

Adverbele cantitative constituie realizarea prototipică a circumstanţialului 
cantitativ (vezi II, Circumstanţialul cantitativ, 2,1). 

4.1.5. Adverbele de cauză şi de scop Sunt în număr foarte redus. Sunt 
cuprinse în această clasă locuţiunea adverbială interogativă de ce, cu varianta 
populară la ce, şi structuri locuţionale alcătuite din pronumele demonstrativ cu 
formă de feminin singular, însoţit de prepoziţiile de şi pentru: de aceea, pentru 
aceea, de asta (pop.), pentru asta (pop.), de aia (pop.). Aceste structuri au valoare 
neutră şi funcţie anaforică, reluând sau anticipând informaţia din text. Ele exprimă 
cauza sau scopul, în funcţie de context: Ploua, de aceea n-am mai ieşit la plimbare. 
(cauza), De aceea te-am căutat, să-ţi dau vestea cea bună, (scopul). 

Funcţia sintactică a acestor adverbe este de circumstanţial de cauză sau de 
scop (vezi II, Circumstanţialul de cauză, 2.3, Circumstanţialul de scop, 2.3.2). 

4.1.6. Adverbele concesive constituie la rândul lor o clasă restrânsă. Intrinsec 


concesive sunt adverbul totuşi şi locuţiunea adverbială cu toate acestea: 


Trebuie totuşi să recunoaştem că bucătăria românească nu se identifică întru 


totul cu scenariul de mai sus. (A. Pleşu, Comedii); 


Norvegia a fost obligată să îşi însușească mare parte din normele Uniunii. 
Cu toate acestea, nici vorbă de aderare. (JN, 2005). 

Contextual, şi adverbele tot şi încă pot avea nuanţe concesive, în prezența 
unor elemente corelative: Deşi i-am explicat de mai multe ori, tot n-a înțeles.; Cu 
toate că sunt căsătoriţi de 50 de ani, încă se mai iubesc ca-n prima zi. 


Sintactic, aceste adverbe realizează funcţia de circumstanţial concesiv (vezi 
II, Circumstanţialul concesiv, 2.4.1). 


4.2. Adverbe substitute 


Criteriul care stă la baza delimitării acestei clase este modul de procurare a 
referinței. Pe lângă clasa adverbelor referenţiale (care exprimă circumstanţe 
spațiale, temporale, cantitative, modale), se distinge o clasă de elemente care îşi 
precizează sensul prin raportare la alte componente ale textului (Am intrat în sală. 
Acolo nu era nimeni.) sau îşi recuperează sensul din situația de comunicare (Azi nu 
dăm pe datorie, mâine da.). 

Adverbele substitute se organizează în subclase paralele cu ale pronumelui. 

4.2.1. Adverbele demonstrative precizează circumstanțe ale acţiunii prin 
raportare la locutor. Proximitatea sau relativa distanță spațio-temporală raportate la 
emițător sunt evocate prin adverbele aici / acolo, dincoace / dincolo, acum / atunci, 

Modalitatea, din perspectiva locutorului, este redată prin adverbele aşa, 
astfel, altfel, cantitatea prin atât. | AA în, da) | 

Adverbele demonstrative pot funcţiona deictic, situație în care referința se 
actualizează prin raportare la situația de comunicare, Enunţuri ca: Fă aşa., Caută 
acolo! sunt însoţite în mod necesar de gesturi prin care se precizează sensul 

adverbelor. Deictice sunt şi adverbele de timp astăzi, ieri, mâine care trimit la 
momentul de enunţare. 

Adverbele demonstrative pot fi şi anaforice / cataforice (reluând / anticipând 
o informaţie prezentă în text): Am fost la Braşov şi de acolo am plecat la mare.; De 
atunci i se trage răceala, de când l-a prins ploaia în pădure. 

Având ca referent o structură propozițională, grupările adverbiale de aici, de 
aceea funcţionează ca profraze: Unghiurile sunt egale. De aici rezultă că laturile 
opuse unghiurilor sunt congruente. 

Adverbele atunci şi acolo se grupează ca intensificatori cu relativele când, 
unde: Libertatea fiecăruia încetează atunci când aduce atingere libertăţii 
celorlalți. (Internet); În inima Carpaţilor, acolo unde bătrânele păduri adânci şi 
pâraiele vesele mai spun poveşti despre eroi puternici, acolo unde urşii se ascund 
în luminişuri, acolo a dus Dumnezeu o bucată de paradis. (Internet). Ele sunt 
suprimabile în aproape toate contextele, rolul lor fiind de intensificare a relativului. 
Gruparea atunci când este însă mai unitară întrucât atunci s-a desemantizat şi nu 
mai trimite la semnificaţia sa de distanţare temporală. Acest lucru este mai evident 
când este folosit în calitate de conector în stilul ştiinţific: Atunci când orhideele au 
vârful frunzelor înnegrit este vorba de o carență de calciu. (Internet). In gruparea 
acolo unde, sensul local al adverbului acolo este mult mai puternic: După ce planta 
s-a adaptat la noul mediu, o puteți uda şi muta acolo unde doriți s-o aşezaţi 
definitiv. (Internet, vezi II, Circumstanţialul de timp, 1.3). 

Adverbele demonstrative se încadrează în diferitele clase semantice de 
circumstanţiale şi realizează aceleaşi funcţii sintactice ca adverbele referenţiale. 

4.2.2. Adverbele nehotărâte exprimă, neprecizat sau generic, locul (oriunde, 
undeva), timpul (oricând, cândva), modul (oricum, oarecum, fiecum, cumva), 
cantitatea (câtva, oricât). 

Locuţiunile adverbiale nehotărâte provin din combinarea adverbelor relative 
când, cum, cât, unde, cu structurile verbale cine ştie, nu ştiu, te miri, te pomeneşti: 
cine ştie unde, te miri când, nu ştiu cum, te pomeneşti cât etc. (Stau pe cine ştie 
unde şi se descurcă cine ştie cum... 

Adverbele nehotărâte realizează aceleași funcţii sintactice ca adverbele 
referenţiale. In plus, adverbele nehotărâte oricare, oricând, oriunde, oricum pot 
funcţiona ca elemente de relație introducând propoziţii relative neinterogative 
libere: Citeşte o carte oricând ai puţin timp liber. (vezi infra 4.4.1; II, Construcții 
cu propoziţii relative, 2.1). 

4.2.3. Adverbele negative exprimă, de asemenea, coordonate circumstanţiale 
ale acțiunii, marcate negativ: timpul (niciodată, nicicând), locul (nicăieri, 
niciunde), modul (nicicum, nicidecum), cantitatea (nicicâr). Unele forme sunt 
arhaice sau marcate stilistic (nicicâr, nicicând). Cel mai adesea, funcţia lor este de 
întărire a negaţiei (vezi II, Negaţia 2.2.2.1), mai puțin când sunt plasate într-o 
poziţie emfatică: Nicăieri în Europa nu poate fi întâlnit un ţinut cu atât de felurite 
ŞI numeroase chipuri ale vieții. (Internet). Ca şi celelalte adverbe substitute, 


adverbele negative se încadrează în clasele semantice de circumstanţiale şi 
realizează aceleaşi funcții sintactice. 

4.2.4. Adverbele pronominale interogative şi cele relative au forme 
omonime: când, cum, cât, unde. Adverbele interogative constituie, alături de 
pronumele interogative, mărci ale interogativelor parţiale (Unde ai fost aseară?, 
Când se întorc din vacanță?, Cum ai păstrat secretul atâta timp?, Cât costă?). În 
transpunerea vorbirii directe în vorbire indirectă, subordonarea faţă de regent se 
face prin intermediul adverbelor relativ-interogative (vezi II, Tipuri de enunţuri 
în funcţie de scopul comunicării, 5.2.2). 

Adverbele pronominale relative se integrează în structura sintactică a 
enunțului şi funcţionează ca elemente de relaţie în frază (vezi infra, 4.4.1). 


4.3. Adverbe modalizatoare 


Adverbele modalizatoare funcţionează ca modificatori ai predicaţiei enunțării 
(Poate nu au reținut exact locul de întâlnire.) sau ai unui element având calitatea 
de predicat semantic (Câştigătoarea concursului, incontestabil cea mai frumoasă, 
a primit un premiu substanțial., Ne vedem, poate mâine.). Din punct de vedere 
semantic, marchează raportarea subiectivă a locutorului la conţinutul propoziției. 

Adverbele modalizatoare reprezintă unul dintre mijloacele de exprimare a 
atitudinii modale în enunţ şi se subsumează principalelor tipuri de modalitate (vezi 
II, Modalizarea). 

4.3.1. Modalitatea epistemică (vezi II, Modalizarea, 3) se exprimă prin 
adverbe epistemice de certitudine (desigur, fireşte, bineînţeles, evident, cu 
siguranță, fără îndoială etc.) şi incertitudine (poate, probabil, parcă, eventual). 
Din punct de vedere sintactic, adverbele epistemice pot apărea ca elemente regente, 
cu funcția sintactică de predicat, când au ca adjunct o propoziție subiectivă 
introdusă prin conjuncția că (Poate că nu s-a observat, dar s-a dedicat cu pasiune 
muncii sale.), cu funcţie de circumstanţial de modalitate când sunt independente, 
integrate (Se gândeşte probabil la un post de conducere.) sau parantetice (Se 
aşteaptă, desigur, să fie promovat.) ori ca nume predicative în construcții 
impersonale (E foarte aglomerat. E evident că nu putem ajunge la timp... 

Evidenţialele adverbiale constituie modalitatea de indicare a surselor 
cunoaşterii (vezi II, Modalizarea, 3.2). Ele precizează în discurs tipurile de surse 
din care locutorul a obținut informaţia transmisă în enunţul său. 

Evidenţialele citaționale sunt mărci ale citării sau relatării. Au ca realizări 
adverbiale cică, pasămite, chipurile şi semnalează neasumarea, neîncrederea într-o 
opinie preluată. Circulă cu precădere în registrul oral, dar se extind şi în limba 
standard: 

Fiul cântăreței, S. H., a divorțat de B pentru că ea avea, cică, o legătură 
extraconjugală cu R. (Tabu, 2003); | 

În fine, s-a întors fuga-Juga şi cică: Tre’ să mergem în oraş. (O. Verdeş, 
Muzici şi faze), Preda e oleg 

Ne-am aşteptat [...] să convingă alegătorii potenţiali să acorde voturile celor 
chipurile neprihăniţi, nu celor chipurile pătaţi. (Internet). 

Evidenţiale inferenţiale trimit la procesele mentale de deducție. Adverbele 
prin care se exprimă sunt: pesemne, poate, probabil: 

Cunoscând pesemne competenţa fiicei sale în domeniu, [...] mama trimite o 
telegramă... (G. Liiceanu, Uşa interzisă). 

Evidenţialele perceptuale marchează sursa perceptuală a informației. 
Realizarea adverbială specifică este parcă (S-a întețit canicula, parcă., O. Paler, 
Deşertul). 

În general, evidenţialele adverbiale apar incidente în enunţ. Evidenţialele 
inferenţiale pot apărea ca regente, selectând conjuncțţia subordonatoare că 
(Pesemne că s-a întâmplat ceva de n-a venit. ). 

4.3.2, - Modalitatea  deontică (vezi II, Modalizarea, 4) presupune 
acceptabilitatea sau obligativitatea unor situaţii în raport cu un cod de norme 
existent. Realizează valori deontice adverbele: obligatoriu, recomandabil, necesar, 
permis, interzis. Natura lor iniţială este adjectivală sau participială (cu implicarea 
unui agent extern), poziţia sintactică determinând adverbializarea. Apar în enunț 
parantetice (Aduceți, obligatoriu, actele în original.) sau integrate, în poziția de 
nume predicativ al unei expresii impersonale construite cu o propoziţie subiectivă 
conjuncțională introdusă prin conectivul să (E interzis să conduceţi autovehiculul 
fără permis.). 

4.3.3. Modalitatea apreciativă (vezi II, Modalizarea, 6) presupune aprecierea 
nonemotivă (în registru aparent obiectiv): bine, rău, util, important, vital, 
semnificativ, decisiv etc. sau emotiv-afectivă (prin raportare la stările emoționale): 
regretabil, uimitor, trist, din păcate, din fericire, important etc. Sintactic, unele 
apar ca regente, urmate de o subordonată subiectivă conjuncțională introdusă prin 
că (A nins şi drumurile s-au înzăpezit. Bine / Noroc că n-am plecat de acasă cu 
maşina.) sau pot fi nume predicative făcând parte dintr-o expresie impersonală 
construită cu o subordonată conjuncţională subiectivă introdusă prin să (E rău să 
duci o viață dezordonată.), iar altele preferă poziția parantetică (Din fericire, 
accidentul nu s-a soldat cu victime.). 


4.4. Adverbe relaţionale 


O serie de adverbe s-au specializat în redarea anumitor valori sau relaţii în 
cadrul propoziției sau al frazei. | 

4.4.1. Adverbele relative (vezi supra, 4.2.4) funcţionează ca elemente de 
relaţie în propoziţiile relative neinterogative şi în cele interogative indirecte (vezi 
II, Construcţii cu propoziţii relative 1.3). Ele sunt integrate sintactic în propoziţia 
subordonată, care poate fi o relativă cu antecedent, situație în care adverbul relativ 
stabileşte o relaţie anaforică cu un element din regentă (Ne plimbăm adesea prin 
parcul; unde; ne-am cunoscut.), sau o relativă liberă, când substituie şi termenul din 
regentă (Ne întâlnim unde am stabilit.) (vezi II, Construcţii cu propoziţii 
relative, 2.1). Adverbele nehotărâte care pot avea statut de relative (vezi supra, 
4.2.2) apar numai în construcțiile relative neinterogative libere (Oriunde ne poartă 
paşii, gândul ne duce spre casă.). Locuţiunea adverbială de ce, corespunzătoare 
semantic unui cauzal sau final, funcţionează numai în propozițiile relative 
interogative indirecte (Nu ştiu de ce întârzie.). Adverbele relative îndeplinesc 
funcţii sintactice în subordonatele în care sunt integrate. 

Gruparea de unde poate avea ca sursă referenţială o structură propozițională 
(Echipa poate privi liniştită returul şi chiar spera la o cupă europeană. De unde se 
vede că lipsa de bani nu înseamnă neapărat şi lipsă de performanţă. Internet). În 
această situaţie, gruparea funcţionează nu ca relativ, ci în calitate de conector 
discursiv (vezi II, Construcţii cu propoziţii relative, 2.3, Conectori frastici şi 
transfrastici, 2.1), 

Trec în clasa conjuncţiilor relativele când, cum, unde atunci când se 
desemantizează şi introduc diferite tipuri de subordonate: Unde a auzit aceasta, a 
început să tremure de frică; Cum ai plecat, s-a iscat ceartă. (vezi Conjuncţia, 
5.3) sau când apar în perechi corelative: ‘când... când (Când ninge, când plouă., 
vezi Conjuncţia, 4.4). H 

4.4.2. Elementele de relație ca şi decât participă la organizarea construcțiilor 
comparative. Comportamentul lor este de regulă prepozițional, impunând 
comparantului cazul acuzativ: Andrei este înalt ca mine., Ştefan vorbeşte franceză 
mai bine decât tine. (vezi I, Prepoziția, 4.2; II, Construcții comparative, 1.5). 

Exprimând comparația, termenii în discuție nu influențează forma 
comparantului. Cei doi termeni ai structurii prezintă însă aceleaşi particularități de 
construcție, impuse de regent: S-a gândit la tine ca la mine.; S-a adresat mai 


amabil simpatizanţilor decât opozanților. În această situaţie, statutul elementelor 
se apropie de cel adverbial, | 


Pentru termenii omonimi: ca (prepoziţie a calităţii), vezi Prepoziţia, 
4.6, decât (prepoziţie), vezi Prepoziția, 4.6, decât (semiadverb restrictiv), 
vezi supra, 1.5. 


4.4.3. 0 serie de adverbe marchează în planul , enunțului atitudinea 
locutorului, introducând valori contextuale suplimentare (îndoială, uimire, surpriză 
etc.). Oare, nu (care) cumva modalizează enunţul interogativ indicând dubiul, 
incertitudinea: Ar trebui să reiau întrebarea: în ce mai cred, oare? O. Paler, 
Deşertul; Nu care cumva l-aţi văzut pe Moş Crăciun ? ` | 

Nu care cumva apare şi în enunţuri imperative: Nu care cumva să vă atingeți 
de porția mea de tort! ci i | 

Adverbele ce (provenit din conversiunea pronumelui interogativ), cât şi 
locuţiunea (și) unde nu apar cu valoare de intensificare în enunțuri exclamative (Ce 
mult a crescut!, Cât de frumoasă este!, Şi unde nu s-a pornit o ploaie, care a 
acoperit toată valea!). l 

4.4.4. O serie de adverbe şi locuţiuni adverbiale actualizează în discurs valori 
pragmatice, având roluri argumentative sau metadiscursive (vezi II, Conectori 
frastici și transfrastici, 2,2). Ele stabilesc o legătură explicită între unități ale 
discursului între care nu există relaţii structurale de dependență sintactică, 
asigurând astfel coeziunea şi coerenţa textului şi contribuind la decodarea sensului 
acestuia. o. 

Unele adverbe pot dobândi valori concluzive (De ce, atunci, ajungem să 
avem cu filozofia o familiaritate..., G. Liiceanu, Uşa interzisă, Ei bine, şi aci 
d-voastră faceți mai puţin decât exista în trecut N. lorga; Discursuri 
parlamentare), pot exprima acordul (Te poți plimba mult înainte să le găseşti, 

Bineînţeles, acest fapt nu trece neobservat de minţi strălucite, care caută 
dobândire. Internet. 2005) sau pot avea roluri metadiscursive de precizare, de 
reformulare (idei neprelucrate intelectual, mai precis neintelectualizate, Internet, 
2005), de introducere a unui contraargument (Excesul de personal şi intim face 
visul intransmisibil. Dimpotrivă, sunt interesante visele noastre comune, cele în 
care ne recunoaştem cu toții, G. Liiceanu, Uşa interzisă), introducere a unei 
explicaţii sau a unui exemplu (Un bărbat adevărat, adică un ins copt să se arunce 
în lupta conjugală, e „un bărbat independent”. A. Pleşu, Comedii; Am remarcat, 
bunăoară, cum mulți dintre tineri se simt atraşi mai mult de sonete., Internet). 

Substitutele adverbiale care au ca referent un întreg enunț (de unde, aşa, 
astfel etc.) participă de asemenea la organizarea discursului, asigurând progresia 
informaţiei (Sufăr de sincerism, sunt dubitativ, colocvial în exces, ironic. Aşa stând 
lucrurile, am traversat ministeriatul ca pe un amestec ciudat de risipă şi asceză., 
A. Pleşu, Comedii). 

Adverbele pot funcţiona şi în calitate de conectori cu funcţie discursivă, 
situaţie în care se referă la modul de organizare generală a discursului, indicând 
ordinea, asigurând progresia textului şi facilitând decodarea lui: mai întâi, pe 
urmă, apoi, în final, întâi, al doilea, mai jos, mai departe etc.: O lege, ca să fie 
bună, trebuie să întrunească şi celelalte două condițiuni. Întâi, ea trebuie să fie în 
legătură cu dezvoltarea istorică. (N. Iorga, Discursuri parlamentare, vezi II, 
Conectori frastici şi transfrastici, 4). 


5. CATEGORIA INTENSITĂȚII 


Intensitatea este singura categorie gramaticală care afectează clasa 
adverbului. Specificul adverbului raportat la această categorie gramaticală constă în 
comportamentul eterogen al elementelor clasei față de morfemele de intensitate. 


5.1. Prezintă toate valorile categoriei comparaţiei majoritatea adverbelor de 
mod (asemănătoare sub aspect semantic adjectivelor calificative) şi anumite 
adverbe de loc care exprimă poziţia (sus, jos, aproape, departe) precum şi anumite 
adverbe de timp (devreme, târziu, curând). 

Nu suportă gradare semiadverbele, adverbele pronominale şi multe dintre 
adverbele obținute prin derivare. Pe de altă parte, nu sunt compatibile cu valorile 
intensității elemente care, semantic, exprimă însuşiri sau circumstanţe ce nu pot fi 
supuse comparaţiei: aidoma, aievea, absolut, astăzi, acasă, efectiv, incompatibil, 
împotrivă, nicăieri, pretutindeni etc. 


5.2. Nu toate adverbele au toate gradele de intensitate. Unele sunt 
restricționate semantic numai la realizarea valorii de comparativ (mai apoi, mai 
încoace, mai înainte, mai încolo, mai pe urmă). 


În asociere cu ieri, mereu, niciodată, totdeauna, mai este semiadverb ŞI 
exprimă aproximarea: mai mereu, mai niciodată. 


Adverbele de mod exact şi precis la comparativ îşi păstrează calitatea de 
modale (Vreau să ştiu mai exact unde te doare.), dar pot fi şi conectori textuali 

(Exemplarul aparține clasei nevertebratelor, mai precis / exact familiei 
Hydrozoa.). 

Adverbul apoi asociat cu mai e, de asemenea, conector pragmatic: Acestea 
sunt consecințele. Mai apoi prezentăm dezavantajele. 

Adverbul degrabă este mai rar întrebuințat în limba actuală cu sensul său 
(„repede”), fiind însă foarte des utilizat la forma de comparativ, cu rol de conector. 
Nu e o simplă răceală. Mai degrabă e o bronșită. 


5.3. Modalităţile de expresie ale categoriei intensității sunt aceleaşi ca la 
adjectiv (vezi Adjectivul, 2.4). 


Sub aspect normativ, se impune precizarea că formantul cel din 
structura superlativului este invariabil în situaţia în care adverbul determină 
un verb sau un adjectiv: gimnasta cel mai bine clasată, nu gimnasta cea mai 
bine clasată. În situaţia în care adverbul este adjunct al grupului nominal, 
formantul cel variază în raport cu genul, numărul şi cazul substantivului 
regent: frunzele cele mai de jos. 


Aprecierea intensității poate fi exprimată şi prin sufixe: binişor, depărtişor, 
repejor, încetinel. 


6. RELAȚIA CU ALTE CLASE LEXICO-GRAMATICALE 


6.1. Clasa adverbelor se lărgeşte sistematic prin conversiunea altor părți de 
vorbire. 


6.1.1. Procedeul cel mai răspândit şi cel mai productiv în limba actuală este 
adverbializarea adjectivelor. O particularitate a limbii române constă în 
conversiunea în adverb a formei de masculin singular a adjectivului. În situația 
identităţii formale, distincţia între cele două clase este posibilă numai pe baza 
criteriului sintactic, adjectivele determinând. substantive, iar adverbele verbe şi 
adjective. Orice adjectiv calificativ poate deveni, teoretic, adverb, mai puţin cele 
derivate cu sufixul -esc (cărora le corespund adverbele derivate cu -eşte). 
Adjectivele devenite adverbe sunt omonime cu forma de masculin singular a 
adjectivelor respective. Caracterul adverbial se manifestă prin indiferența față de 
categoriile de gen, număr şi caz şi prin dependența de un regent verbal sau 
adjectival. 


Adjectivul calificativ bun are drept corespondent adverbial bine. În 
limba vorbită, bun apare în unele contexte în locul lui bine, preluând calitatea 
acestuia de adverb: — Ne vedem la ora 7 în Piaţa Universităţii. — Bun (= 
Bine), rămâne stabilit aşa. 


6.1.2. Adverbele rezultă adesea din conversiunea unor substantive care 
denumesc unităţi de timp, Substantivele care pot deveni adverbe de timp sunt 
numele de anotimpuri şi părţi ale zilei (primăvara, vara, seara etc.), În cazul 
acestor substantive, conversiunea nu este completă, ele aflându-se în diferite stadii 

de adverbializare. Din punct de vedere morfologic, substantivele păstrează formal 
opoziția de număr (Vara / Verile mergeam la țară.) sau de articulare (Dimineaţa / 
Dimineaţă este frumos. Duminica / Duminică mergem la biserică.), dar au un 
sens generic sau iterativ. Din punct de vedere sintactic, sunt distribuite în poziţie de 
circumstanţial, în grupul verbal (Învață nopțile.), adjectival sau adverbial (finuta 
adecvată seara este cea elegantă.) ori de atribut, într-un grup nominal cu centru 


substantiv abstract (Alergarea dimineaţa întăreşte organismul. ). 
Acelaşi comportament îl prezintă substantivele cu sens cantitativ (ore, 


minute, kilograme) Mersul pe jos ore în şir i-a provocat dureri de mijloc., 
Aşteptatul la rând minute bune e neplăcut. În aceste contexte, substantivele apar cu 
formă de plural nearticulat. 

Devin adverbe o serie de substantive utilizate în construcții eliptice pentru a 
exprima forma: colac, covrig, grămadă, mănunchi, ciorchine (Doarme covrig,; 
S-au strâns mănunchi / ciorchine în jurul lui.; Norii [...] stau grămadă peste sat., 
G. Coşbuc, Jarna pe uliţă) sau intensitatea, constituind mijloace lexicale de 
exprimare a superlativului (înghețat bocnă, legat cobză, frumoasă foc, singur cuc, 
negru corb, adormit buştean). În aceste situaţii, procesul de adverbializare este 
complet; termenii, utilizaţi în construcții fixe, îşi pierd caracteristicile morfologice 
şi disponibilităţile sintactice şi se desemantizează. 

6.1.3. Anumite prepoziţii se apropie de statutul de adverb în situaţia în care 
nominalul următor nu este actualizat, el putând fi recuperat anaforic. Astfel, 
prepozițiile pentru, după, fără, cu sunt asimilate adverbelor în contexte ca: Termin 
cursul şi vorbim după. Mănânci cu sare sau fără? | 

6.1.4. Situaţiile de adverbializare a altor părți de vorbire sunt izolate. 

6.1.4.1. Pronumele nehotărât una este folosit cu valoare adverbială când 
exprimă ideea de „unitate”, „solidaritate”: a fi una, a o ţine una (şi bună). 
Numeralele cardinale unu, doi, trei etc. şi cele ordinale întâi, al doilea etc. au 
valoare adverbială când sunt folosite pentru a enumera argumente într-o expunere 
teoretică. Au numeralul ca bază lexicală adverbele îndoit, înzecit, de două ori, de 
trei ori etc., precum şi sintagmele a doua oară, a treia oară etc. a 

6.1.4.2. Pronumele relativ-interogativ ce este folosit cu valoare adverbială 
(relativă) având sensul cât: Mai merge el ce merge [...] numai iaca vede o dihanie 
de om. (I. Creangă, Harap-Alb). 

6.1.4.3. Formele verbale predicative poate (pers. a III-a, sg. indicativ prezent 
a verbului a putea) şi trebuie, detaşate din paradigma verbului, funcționează ca 
adverbe modale cu sensul „probabil”, „posibil”. Poate este adverb când selectează 
conjuncţia că (Poate că va reuşi.) sau când este folosit parantetic (Poate va reuşi.). 
Şi când se asociază unui verb la conjunctiv perfect (Poate să fi încercat şi altă 
soluţie.), poate păstrează sensul de posibilitate, probabilitate, funcţionând ca 
adverb. De asemenea, forma trebuie poate fi interpretată drept adverb când este 
urmată de un verb la conjunctiv perfect, sau când selectează conjuncția că, din 
acelaşi motiv al dobândirii semnificației de posibilitate, probabilitate: Trebuie să fi 

fost bolnav zilele trecute. Trebuie că e bolnav de a slăbit aşa. (pop.). 

6.2. La rândul său, adverbul îşi poate schimba clasa morfologică. Acest lucru 
se poate realiza prin articulare sau prin plasarea în contexte specifice. 

Prin articulare hotărâtă sau nehotărâtă, adverbul devine substantiv: Binele 
făcut va fi răsplătit. / Un bine nu se uită niciodată. 

Plasarea adverbului în poziţia specifică substantivului (determinarea 
adjectivală) duce la substantivizarea acestuia: Din sânul vecinicului ieri / trăieşte 
azi ce moare. (M. Eminescu, Luceafărul). 

Adverbele (în special de loc şi de timp) trec în clasa prepoziţiei: înainte > 
înaintea, împrejur > împrejurul, în spate > în spatele, în jur > în jurul. Trecerile 
între clasa adverbului şi a prepoziţiei se bazează pe natura comună, de predicate 
semantice, a celor două părți de vorbire. 

Adverbe de tipul româneşte, franţuzeşte, englezeşte, când determină verbe 
tranzitive ca a vorbi, a scrie, a învăţa, a şti, pot fi considerate un caz special de 
substantivizare. Ele sunt echivalente semantic cu sintagmele limba română, limba 
franceză etc. 

În situaţia în care determină un substantiv, câteva adverbe pot deveni 
adjective invariabile: altfel, asemenea, anume, aievea, aşa, bine, gata, întocmai 
(E un film altfel., Asemenea cazuri sunt rare.). 

Adverbul jos devine adjectiv când determină substantive: Temperaturile 

joase au provocat pagube în agricultură. 

Prin desemantizare, adverbele relative devin conjuncții: Cum („imediat ce”) 
a aflat vestea, a sunat acasă., Unde („fiindcă”, „deoarece”) nu şi-a făcut tema, n-a 
venit la şcoală. L-aş ucide în bătaie când („dacă”) aş afla că el a prins pupăza. 
(L Creangă, Amintiri). 

PREPOZIȚIA 


1. ASPECTE DEFINITORII 


1.1. Prepoziţia este o clasă de cuvinte neflexibile care, în special la nivelul 
propoziției, marchează relaţia dintre un termen subordonat şi regentul său. 

Rolul de conector apropie. prepoziţia de conjuncţie şi de relativele 
pronominale, adjectivale sau adverbiale. Ca elemente conectoare, prepoziţia şi 
conjuncția participă la organizarea enunțului fără a avea o funcţie sintactică 
proprie; rolul lor constă în stabilirea legăturii dintre două unități sintactice. Spre 
deosebire de conjuncție, care indică relații de coordonare între două unități 
sintactice aparținând propoziției sau frazei ori relaţii de subordonare între două 
propoziții (Filmele şi cărțile sunt viața mea., Eşti optimist dacă ai încredere în tine 
şi în alții; vezi Conjuncţia), prepoziţia marchează numai relaţii de subordonare 
între două componente, de obicei, ale propoziției. Ca şi prepoziţia, relativele 
pronominale, adjectivale sau adverbiale indică relații de subordonare; se deosebesc 
însă de prepoziție, pe de o parte, prin ocurenţa lor numai la nivelul frazei, pe de altă 
parte, prin faptul că au în propoziţiile pe care le introduc şi funcție sintactică de 
parte de propoziţie (L-am văzut când a coborât din tren.). Vezi I, Pronumele şi 


adjectivul pronominal relativ; Adverbul 4.4.1; II, Construcţii cu propoziţii 
relative, 2. 


1.2. În calitate de conector, prepoziţia se încadrează obligatoriu într-o 
Structură ternară (noapte de vară, merge la petrecere, demn de admiraţie): prezenţa 
prepoziţiei este condiționată de coocurenţa cu doi termeni lexical autonomi (T, şi 
T2) implicaţi într-o relaţie de dependență. 

Prepoziţia, component coeziv al structurii Ti prep. Tə, contractează relaţii 
simultane, dar diferite, cu ceilalți doi termeni. 

1.2.1. In relaţia cu termenul pe care îl precedă (T2), prepoziţia este centru, 
impunându-i anumite restricții gramaticale, între care restricţia de caz (compară 
Luptă cu boala. şi Luptă contra bolii.). Relaţia foarte strânsă care asociază 
prepoziţia şi termenul pe care îl precedă se manifestă prin topica fixă a celor două 
componente: (a) prepoziţia se plasează întotdeauna pe primul loc: (casă) de 
vacanță, (dorinţa) de a şti, nu şi "(casă vacanţă de, *(dorinţă) a şti de; (b) relația 
dintre prepoziţie şi termenul pe care îl precedă nu permite decât intercalarea unora 
dintre adjuncţii acestuia: Sub tristele-i arcade mult timp am rătăcit, / De noi 


răsfrângeri dornic. (I. Barbu, Umanizare), nu şi: "Se întrevăd semne de a copiilor 
reuşită., dorința de multe a şti. 

Împreună cu termenul subordonat, prepoziţia formează grupul prepozițional, 
care, în calitate de unitate globală, intră în relaţie cu cel de al treilea component al 
structurii (T.): grupul prepoziţional în ansamblu (şi nu componentele sale) poate fi 
deplasat în raport cu regentul: Vino cu trenul’, Cu trenul vino! (nu şi "Tren vino 
cu!, "Cu vino tren!) sau omis: Vino! (nu “Vino tren! ori "Vino cul, enunţ care este 
posibil numai dacă din contextul lingvistic sau situațional se poate recupera 


termenul absent). 

1.2.2. Termenul regent coocurent (T.) reprezintă centrul unui grup sintactic 
superior, care înglobează grupul prepoziţional. În funcţie de statutul: gramatical al 
regentului, grupul prepoziţional participă la organizarea sintactică a enunțului ca 
parte componentă a grupului verbal: Pune cartea pe masă!, Stă la noi, a grupului 
nominal: Prietenia dintre cei doi era veche., a grupului adjectival: Era capabilă de 
orice efort., a grupului adverbial: Locuiește aproape de facultate. sau a grupului 
interjecţional: Vai de voi! (vezi infra, 3.1.2). Aceeaşi grupare prepoziţională poate 
avea regenţi diferiţi, de exemplu, un verb: Vine de dimineaţă. sau un substantiv: 
ziarul de dimineaţă. ci ti 29! 

Grupul prepozițional intră uneori în componența unui alt grup prepozițional, 
acesta din urmă, incluzându-se, la rândul lui, într-un grup sintactic superior, 
precum un grup nominal (Locul [de (lângă tine]] este rezervat.) sau un grup verbal 
(Citeşte [până [la sfârşit!]]). ii: 

Componența grupului prepozițional este supusă unor restricții selective 
determinate de particularitățile gramaticale şi semantice ale termenului regent prin 
intermediul căruia grupul prepoziţional se încadrează în organizarea sintactică a 
enunţului. thia | | 


2. STRUCTURA MORFEMATICĂ A PREPOZIȚIEI 


Clasa prepoziţiilor cuprinde elemente fără flexiune, reprezentând, ca şi în 
cazul celorlalte clase de cuvinte neflexibile, unităţi cu o realizare unică în limbă. 
Numeroase prepoziţii (de, în, la, lângă, pe etc.) sunt unităţi monomorfematice. 


Prezenţa variantelor neliterare regionale: dă, di pentru de, dân 
pentru din, pă, pi pentru pe, pănă pentru până, pin, pân pentru prin sau 
arhaice: cătră pentru către, pre pentru pe, subt pentru sub ori a variantelor 
condiţionate fonetic: întru / într- (întru Domnul / într-adins), de / d- (de aici / 
d-aici), după / dup- (după aceea / dup-aceea), fără / făr-, făr' (fără mine / 
făr-a gândi, făr' de niciunele), până / pân-, pân” (până aici / pân-aici, pân’ 
la mine) nu are nicio implicaţie în analiza morfematică. 


2.1. Prepoziţiile de bază (cele mai multe moştenite din latină): a, asupra, ca, 
către, cu, de, după, fără, în, între, întru, la, lângă, până, pe, pentru, peste, spre, sub 
sunt neanalizabile la nivel morfematic. La acestea se adaugă prepoziţiile neologice 
monomorfematice asimilate în grade diferite de limba română, precum: grație, per, 
pro, supra, versus, via, dar şi prepoziţiile datorită, mulțumită explicate prin 

participii. Neanalizabile pot fi considerate şi prepoziţii ca pentru, peste formate în 
limba română prin asocierea unor prepoziţii neanalizabile (vezi infra, 2.2). 

2.2. Alte prepoziţii (deşi lipsite de flexiune) sunt, la nivel morfematic, 
analizabile. Din această categorie fac parte unele formaţii prepoziţionale rezultate 
din asocierea unor prepoziţii neanalizabile, cum sunt, de exemplu, de la (Vine de la 
laşi.) sau de către (Premiile au fost înmânate de către preşedinte.). Din asocierea 
componentelor. prepoziţionale rezultă de regulă o grupare cu sens unitar care se 
opune semantic unuia dintre componente: compară Vine la şcoală. şi Vine de la 
şcoală., Pleacă la Ploieşti. şi Pleacă de la Ploieşti. (vezi şi infra; 3.1.1.5). Anumite 
prepoziţii alcătuite din două elemente prepoziţionale sunt egale ca valoare cu una 
dintre prepoziţiile componente (şi anume cu cea principală). Aşa sunt de către 
(= de), ca element introductiv al complementului de agent (Pacea este dorită de 
către / de toți oamenii.), fără de (= fără): cuvinte fără de / fără înţeles, în contra, 
astăzi înv. şi pop. (= contra): Apărarea civilizaţiei în contra barbariei. (în DA) / 
Luptă contra nedreptăţii. 

Numeroase prepoziţii neanalizabile în limba actuală s-au format prin 
contopirea formală a componentelor: despre (< de + spre), din (< de + în), dinspre 
(< de + înspre), dintre (< de + între), pentru (< lat. per + intro), peste (< p(r)e + 
spre), prin (< pre + în), printre (< pre + între) etc. 


Gradul de; sudură a prepoziţiilor analizabile este diferit. Dacă structura 
compusă a prepoziţiilor pentru sau peste nu se mai recunoaşte, structura 
originară a unor prepoziţii ca din, dintre, prin, printre este oarecum 
transparentă din punct de vedere fonetic şi semantic. Ele pot fi asociate 
semantic, de exemplu, cu prepoziţii ca în, între (Intră în casă., lese din casă.; 
Se plimbă printre rânduri., Au amplasat bănci între rândurile de copaci.). 

Prepoziţia despre, cu uz învechit şi popular, se analizează în opoziţie 
cu spre în construcţiile care indică o circumstanţă locativă: Despre munte / 
lese luna din brădet. (G. Coşbuc, Noapte de vară). Cu valoare locativă, astăzi 
se foloseşte prepoziția, dinspre, opusă semantic prepoziţiei înspre, ambele 
fiind analizabile prin raportare la prepoziţia spre: Vine dinspre casă. 
Prepoziţia omonimă despre este substituibilă cu de când are sensul „cu 
privire la”: Vorbeşte despre / de toți prietenii. 


Analizabile sunt şi prepoziţiile dedesubtul, împrejurul, înaintea, înapoia, 
îndărătul, din structura cărora fac parte un adverb sau o grupare formată din 
prepoziţie şi adverb (dedesubt, împrejur etc.) şi un formant final (omonim cu 
articolul enclitic) -(u)l sau -a. Prezenţa formantului distinge prepoziţia de adverbul 
corespunzător: compară Pleacă înainte. şi Pleacă înaintea voastră, Priveşte 
împrejur. şi Stau aşezaţi împrejurul mesei. Spre deosebire de aceste prepoziţii, 
deasupra este constituită din două prepoziţii: de şi asupra. Nu sunt analizabile 
asupra (care e numai prepoziţie) şi contra (care nu-şi modifică forma în cele două 
ipostaze: adverb — Ei au fost contra. şi prepoziţie — Ei au fost contra noastră / 
tuturor... 


2.3. Comportament gramatical de prepoziţie au şi unele grupuri fixe de 
cuvinte ce au statut de locuţiuni prepoziţionale. Acestea sunt structuri formate din 

una sau două (rar, mai mult de două) prepoziţii şi un cuvânt din altă clasă lexicală, 
pe care îl precedă, căruia îi urmează sau pe care îl încadrează (vezi infra). Cele mai 
multe astfel de combinaţii conţin una dintre prepoziţiile simple cu, de, la, în. 
Componentele neprepoziţionale care intră în alcătuirea locuţiunilor prepoziţionale 
sunt, în special, substantive sau adverbe. 

Frecvente ca structură sunt locuţiunile prepoziţionale alcătuite din: 

(a) [adverb + prepoziţie] sau [prepoziţie + adverb + prepoziţie]: cât despre, 
cât pentru, (în) afară de; 

(b) [substantiv + prepoziţie] sau [prepoziție + substantiv + prepoziţie]: față 
de, cu privire la, în funcţie de, în loc de. 

În structurile în care prepoziţia este plasată după componentul neprepoziţional, 
adverbul nu-şi modifică forma (afară de), iar substantivul păstrează forma 
nearticulată (fată de). În structurile cu prepoziţii aflate înaintea celuilalt 
component, acesta este asociat cu -a sau -ul: în fața, în afara, pe dinafara, pe 
dinaintea, în jurul, în locul, în mijlocul, pe dinăuntrul. 


Formantul final (-a, -ul) din structurile cu adverb se explică prin 
analogie cu acele construcţii în care substantivul, urmat de un genitiv sau 
posesiv, este întotdeauna articulat (cf. Pe fața ta / lui / copilului se citeşte 
bucuria.). Încadrate în structura prepozițiilor sau a  locuţiunilor 
prepoziționale, aceste componente nu participă la opoziţiile de determinare 
proprii articolului.  Componentul  substantival, inclus în  locuțiunea 
prepoziţională, se detaşează de substantivul corespunzător prin neparticiparea 
la opoziţiile flexionare proprii acestuia: în fața inevitabilului, nu şi "în față 
(fețele) inevitabilului. 


Unele locuţiuni prepoziţionale se prezintă în două sau mai multe variante: 
afară de / în afară de / în afara (Au venit toți afară de / în afară de / în afara lui 
Ion.), față de / faţă cu (înv.), în decurs de / în decursul. 

Locuţiunile prepoziţionale în care componentul substantival este precedat de 
prepoziție cunosc şi variante (omonime cu locuţiunile adverbiale) construite cu 
clitic de dativ pronominal: în față-mi, în urmă-i. Alte locuţiuni prepoziţionale 
cărora le corespund omonime adverbiale sunt: de-a curmezişul, de-a latul, de-a 
lungul, în / la stânga, în / la dreapta — Copacul a căzut de-a curmezişul. (adverb) / 
Copacul a căzut de-a curmezişul drumului. (locuţiune prepoziţională). 

Exprimarea aceluiaşi tip de relaţie este adeseori realizată prin grupări 
locuţionale sinonime: în raport cu, în funcție de, pe baza (clasificare în raport cu / 
în funcţie de / pe baza), seria sinonimică putând include şi prepoziţii (clasificare 
după). 

h Unele locuţiuni prepoziționale circulă de preferință în anumite registre 
stilistice, Astfel, în raport cu, în funcție de, ca / drept urmare a se întâlnesc 


Soi stilul administrativ sau ştiinţific, extinzându-se în presă şi în exprimarea 
colocvială. 


: Construcţii precum: în raport de, funcţie de, urmare a: taxe percepute 
în raport de / taxe percepute funcţie de venituri sunt nerecomandabile. 

2.4. Delimitarea între grupările locuţionale şi îmbinările libere de unităţi 
lexicale organizate sintactic este adeseori dificil de făcut. În cazul grupurilor de 
cuvinte compatibile cu funcţia prepoziţională, trebuie luate în considerare 
următoarele aspecte: invariabilitatea termenilor componenți, sensul global al 
grupului, comportamentul sintactic. Pe baza acestor trăsături, grupuri lexicale ca 
Jaţă de, în faja, în mijlocul pot fi considerate locuţiuni prepoziţionale: ele constituie 
o unitate semantică şi impun cazul acuzativ sau genitiv nominalului pe care îl 
precedă, în contexte precum: În fața primăriei s-au adunat mulți manifestanți., 
Se poartă cu blândeţe faţă de animale., Solistul a susținut un recital unic în 
mijlocul admiratorilor săi. În aceste grupări, componentul substantival nu acceptă 
intercalarea unui determinativ care să-l separe de prepoziţie, ceea ce subliniază 
schimbarea semantică şi de statut gramatical a substantivului (în marele / îngustul 
mijloc, "în luminoasa față, “faţă senină de). 

Gradul de stabilitate a grupărilor locuţionale variază de la o situaţie la alta. 
Astfel, asocierea în centrul, în care substantivul centru poate primi unele 
determinări, ca în vechiul centru sau în plin centru (plin fiind cvasisinonim cu 
„chiar”) este o îmbinare într-o fază incipientă de tranziţie către locuţiune. 

Sunt locuţiuni prepoziţionale şi grupările lexicale care conţin termeni ieşiţi 
din uz, termeni care nu apar în combinaţii libere sau apar cu sens diferit: în pofida, 
în decurs de, în decursul, în vederea. 

Mai apropiate de asocierile libere de cuvinte sunt unele grupări precum: 
din cauza, din pricina, cu scopul, cu excepția, în timpul. Termenii lor au o 
distribuție normală pentru clasele de cuvinte cărora le aparţin şi nu prezintă 
modificări semantice care ar putea justifica statutul de locuţiuni (din cauza 
ploii, ca şi din cauza aceasta, din aceste cauze, cauzele acestea). Mai apropiată 
de statutul locuţional este gruparea (sinonimă) din cauză de, unde cauză este 
invariabil: "din cauza de, "din cauze de. Ca şi în cazul lui centru, introducerea 
unor determinări (din această cauză, din multe cauze) disociază gruparea 
locuțională. FI 

Deosebite de grupările discutate anterior. sunt formaţiile cât priveşte şi în 
(ceea) ce privește, în componenţa cărora intră o formă verbală personală. Deşi au 
structura unor propoziţii subordonate, flexiunea limitată la prezent şi specializarea 
ca elemente introductive pentru un circumstanţial de relaţie (Cât / în ceea ce 
priveşte lucrul acesta, nu avem nimic de adăugat.) sprijină considerarea lor ca 
locuţiuni prepoziţionale. 

Într-un enunţ ca: În (ceea) ce privesc noile proiecte nu s-au formulat 


obiecții., acordul la plural al verbului a privi este incorect: subiectul acestui 
verb este pronumele invariabil (ceea) ce, nu proiecte. 


În limba actuală, în diferite stiluri, se constată prezenţa a numeroase locuţiuni 
prepoziţionale ori expresii cvasilocuţionale: în cadrul, în contextul, la nivelul, legat 
de, în legătură cu, pe baza etc. Devenite clişee lingvistice, ele sunt folosite în mod 


abuziv. 

Un exemplu îl oferă locuţiunea prepozițională vizavi de (scrisă adeseori 
Şi vis-à-vis, ca în franceză, de unde a intrat în română). Pe lângă sensul 
locativ, această locuţiune a dezvoltat încă de la început alte sensuri: Se va 
bucura de o independenţă absolută vizavi de [faţă de”] celelalte direcții. 
(Alecsandri, în DLR), S-a văzut clar că bucuria reținută a olandezilor era 
întrecută evident de lamentările vizavi de „în legătură cu, despre”) prestaţia 
slabă a Nationalei noastre. („Sport total”, 2005), Nu ne apărăm prin asta 
vizavi de [„de”] neajunsuri. 


3. DESCRIEREA SINTACTICO-SEMANTICĂ 


Utilizarea prepoziţiei presupune existența unei structuri de trei termeni, ea 
fiind expresia relaţiei de dependenţă dintre centrul grupului şi termenul subordonat 
acestuia. 


3.1. Din punct de vedere sintactic, prepoziția împreună cu termenul care îi 
urmează (T2) formează o unitate sintactică, un grup prepozițional subordonat unui 
termen (regent) prin care se încadrează într-o unitate sintactică superioară. 

În raport cu termenul care îi urmează, prepoziţia funcţionează în calitate de 
centru de grup sintactic, impunându-i acestuia (dacă este, un nominal) restricţii 
gramaticale de caz, de articulare sau de număr. peo ta 

Grupul prepoziţional alcătuit din prepoziţie şi constituentul pe care aceasta îl 
precedă are o mare disponibilitate funcţională, realizând în propoziţie sau în frază 
diferite poziţii sintactice, precum: | 

— atribut: casă de vacanţă, oricare dintre ei; 

— complement de diverse tipuri: Nu doreşte să recurgă la ajutorul nimănui., 
Depinde de ce va spune acolo., Nu mai ştiu de unde am pornit.; 

— circumstanţial de diverse tipuri: Se plimbă prin oraş., Era frumoasă de 
neimaginat., Se joacă până când oboseşte. etc.; | 

— nume predicativ: Biroul este de stejar.; 

— predicativ suplimentar: L-au luat drept student. 

Ocurenţa prepoziţiei (şi implicit a grupului prepozițional) cere prezenţa unui 
termen regent (T) a cărui calitate morfologică determină tipul grupului sintactic T; 

prep. Tx: grup nominal (rochie de seară), grup verbal (mergând spre casă), grup 
adjectival (bun de gură), grup adverbial (concomitent cu aflarea veştii) sau grup 
interjecţional (vai de ei). Rar, în construcţii fixe sau într-un registru stilistic 
familiar, colocvial, regentul poate lipsi: Au povestit de-ale tinereții., Am cumpărat 
de-ale gurii., Am mai auzit de-ale Mariei. 

În anumite situaţii, în funcție de particularitățile sintactice ale termenului 
regent, grupul prepoziţional este suprimabil sau poate avea ca centru diferite 
prepoziţii (comp. Vorbeşte. cu Vorbeşte despre / cu / de fată cu ei.). Alteori, 
prepoziţia este impusă de centrul grupului, relaţia dintre grupul prepoziţional şi 
regent fiind de coocurenţă obligatorie (apelează la prieteni, depinde de rezultat, nu 
şi: apelează, "depinde sau "apelează printre / de etc., "depinde la / despre etc.). 

3.1.1. La alcătuirea grupului prepoziţional participă diverse clase de cuvinte. 


612 


CE Scanned with OKEN Scanner 


Organizarea grupului prepoziţional depinde atât de particularitățile 
prepoziției-centru, cât şi de termenul pe care îl precedă. 

3.1.1.1. Cele mai frecvente sunt asocierile prepoziţie + nominal, în 
organizarea cărora calitatea de centru a prepoziţiei se manifestă prin restricţiile 
impuse nominalului (substantiv, pronume sau numeral). 


(A) Restricţii de caz 

__ În română, prepozițiile impun nominalelor unul dintre cazurile acuzativ, 
genitiv sau dativ. Regimul cazual al unei prepoziţii este vizibil atunci când se 
combină cu un pronume personal sau reflexiv, care disting flexionar acuzativul de 
nominativ şi disociază genitivul de dativ (cf. cu mine, de tine, pentru sine; datorită 
mie, mulțumită vouă, graţie sieşi). Aceste cazuri sunt realizate prin forme omonime 
în flexiunea substantivului, adjectivului şi a celor mai multe pronume. Faptul că în 
contextul unor prepoziţii precum deasupra, îndărătul, înaintea (înaintea lor / 
elevilor) nu poate apărea forma de dativ a pronumelui personal ("înaintea mie) 
permite interpretarea ca genitiv a formei substantivului. 

Regim de acuzativ au: X E 

(a) prepozițiile propriu-zise care alcătuiesc nucleul clasei: a, către, cu, de, 
despre, din, dinspre, dintre, dintru, după, fără, în, înspre, între, întru, la, lângă, 
până, pe, pentru, peste, prin etc. 

(b) locuțiunile prepoziționale care au pe ultimul loc una dintre prepozițiile de 
sub (a): afară de, cât despre, cât pentru, cu privire la, faţă de etc. 

Cer genitivul prepoziţiile asupra, dedesubtul, împotriva, împrejurul, înaintea, 
înapoia, îndărătul etc. (care conţin particulele finale -(u)! sau -a, omonime cu 
formele articolului hotărât enclitic de masculin / neutru, respectiv, de feminin, la 
cazurile nominativ şi acuzativ), prin analogie cu substantivele articulate cu articolul 
hotărât -(u)1 sau -a (compară împrejurul / înaintea casei şi acoperişul / uşa casei). 

Prepoziţiile împotriva, înaintea au variante identice cu adverbele, strict 
condiționate de prezența unor forme pronominale clitice de dativ -(înainre-i, 
împotrivă-i: Şi când răsai 'nainte-mi ca marmura de clară, M. Eminescu, Nu 
mă-nţelegi). 

Regim dublu are prepoziția contra. Spre deosebire de asupra, care cere 
genitivul, prepoziţia contra are două utilizări: una extinsă, în care impune cazul 
genitiv, alta, mai puţin frecventă, cu nominalul asociat în acuzativ (tată contra fiu). 
Cu alt sens, contra se combină cu un nominal în acuzativ şi în construcţii precum: 
Schimb apartament contra garsonieră., marfă contra bani, contra cost. l 

Impun dativul câteva prepoziții (formate prin conversiune din alte părți de 
vorbire sau calchiate după modele străine), precum: datorită, grație, mulțumită (cf. 
datorită / graţie / mulțumită prietenilor; pentru statutul morfologic şi regimul 
cazual de dativ al unor cuvinte precum aidoma, asemenea, aşijderea, conform, 
contrar, potrivit, vezi infra, 4.3). 


După aceste prepoziţii, în special în construcţii coordonate, forma 
nominală de dativ (omonimă cu cea de genitiv) este asociată greşit cu a: 
graţie eforturilor şi a talentului, datorită situației şi a condiţiilor (corect: 
grație eforturilor şi talentului, datorită situației şi condițiilor). 

În condiţii determinate, nominalul cu formă de acuzativ se asociază cu a, 
pentru exprimarea unei relaţii de genitiv (compară deasupra casei şi deasupra a 
ceva înalt), iar pentru exprimarea unei relații de dativ, cu la (cf. Se adresează 
elevilor. şi Se adresează la trei prieteni.). 

Se marchează obligatoriu relaţia de genitiv prin prepoziția a atunci când 
termenul subordonat (T2) este reprezentat printr-un: 

(a) nominal cantitativ invariabil (angajarea a trei dintre ei) sau un nominal 
asociat cu un determinant cantitativ (amestecul a două culori); 

(b) un pronume invariabil (apariția a ceva nou) sau o propoziţie relativă 
introdusă printr-un relativ invariabil (probe împotriva a (ceea) ce declară 
inculpatul). 

În aceleaşi condiţii, relația de dativ se exprimă obligatoriu cu prepoziţia la: A 
dat bomboane la doi (copii). 

În mod excepţional, după prepoziții cu regim de dativ (datorită, graţie etc.), 
construcția prepoziţională a + numeral sau pronume (cuantificator) invariabil are 
valoarea unui dativ: grație a trei dintre ei, datorită a tot ceea ce ştie, mulțumită a 
Cât a primit. 

Prepoziţiile a sau la ocurente în asemenea grupuri sunt golite de sens, 
funcţionând ca mărci ale valorilor de genitiv, respectiv, de dativ. 

Când cantitativele au statut flexionar dublu (vezi Pronumele şi adjectivul 
pronominal nehotărât, 2), construcțiile cu prepoziţia a sunt în variaţie liberă cu 
formele de genitiv-dativ: plecarea a mulți / multora, absența a câţiva / câtorva. În 
construcțiile de tipul impresiile a diverşi vizitatori / diverşilor vizitatori, trăsăturile 
a diferite elemente / diferitelor elemente, adjectivele sunt asimilate cantitativelor, 
admițând două modalități de exprimare a relaţiei de genitiv, sintetică, prin 
desinenţe specifice, şi analitică, cu ajutorul prepoziţiei a. 

În aceleaşi condiții, se întâlneşte dativul, concurat de construcția cu la în 
varianta vorbită, familiară, a limbii, în special pe lângă verbe exprimând atribuirea 
sau adresarea asociate cu un nominal animat: A dat daruri la copii / copiilor., Dă 
apă la cai / cailor., A cumpărat o păpuşă la fetiță / fetitei., A spus la toți / tuturor., 
N-a arătat la nimeni / nimănui. Construcţii cu la apar şi în expresii populare: Îşi 
spun ca la un frate., La calul nărăvit pinten ascuţit trebuie. Echivalenţa cu dativul 
este dovedită de faptul că grupările cu la pot fi dublate prin clitice pronominale de 
dativ: Le-a spus la copii., Ne-a cerut la fiecare. 


Sunt neliterare construcțiile în care la însoţit de un substantiv comun 
nume de persoană la singular, purtând marca determinării maxime (definit), 
ori de un nume propriu de persoană este folosit în locul dativului: Spune la 
doamna., l-am zis la loana. (corect: Spune doamnei., l-am zis loanei.). 
Trebuie evitată de asemenea utilizarea construcției cu la în locul genitivului 
în contexte ca: hăinuța la fetiță, în loc de hăinuța fetiţei, uşa la casă, în loc 
de uşa casei, Am vrut să-l dau pe mâna la poliție., în loc de [...] pe mâna 
poliției, construcţie neliterară, frecventă în limba vorbită actuală. 

Regional şi popular, relaţia de dativ se exprimă şi cu ajutorul 
prepoziţiei către, în special pe lângă verbe de adresare: Zis-a mama cătră 
mine / fată. 


În cazul prepoziţiilor care nu se construiesc cu forme pronominale de 
persoana I sau a II-a (per, pro, supra, versus, via), precizarea regimului nu se poate 
face decât prin extrapolare: se consideră că substantivele care urmează acestor 
prepoziţii sunt în acuzativ, nominativul fiind exclus după prepoziţii (Addenda [...] 
adună reacţii via e-mail, din țară şi din Statele Unite., Rlit., 2003). 


(B) Restricţii de articulare 

Prepoziţiile impun restricţii de articulare substantivelor pe care le precedă, 
între forma nearticulată / articulată enclitic şi cazul substantivului existând o 
strânsă legătură. 

Din punctul de vedere al articulării, prepoziţiile care funcţionează în structuri 
sintactice simple [prepoziție + substantiv] se grupează în două categorii: prepoziţii 
care impun substantivului (în absenţa adjuncţilor) forma nearticulată şi prepoziţii 
care impun forma articulată enclitic. Prepoziţiile care pot impune nominalului în 
unele situaţii articularea enclitică, iar, în altele, nonarticularea sunt puține (vezi 
infra). Articularea cu articolul nehotărât a substantivului este nerelevantă, 
deoarece, în general, toate prepoziţiile, cu excepţia celor neologice (per, pro, via) o 
admit: lângă o casă, înaintea unei case, datorită unor prieteni. 

In grupurile prepoziționale în care substantivul este însoţit de adjuncți 
atributivi în antepoziție sau în postpoziţie, articularea substantivului se face în mod 
obligatoriu după regulile impuse de vecinătăţile de grup, care prevalează asupra 
restricţiilor de articulare ale prepoziţiei: Stă lângă fereastră., Stă lângă această 
fereastră luminată., Stă lângă fereastra cea luminată.; Scrie cu stiloul., Scrie cu 
stiloul acesta frumos., Scrie cu acest frumos stilou. 

În funcţie de regimul cazual al prepoziţiilor, se disting două situaţii: 

e Prepoziţiile care cer acuzativul sunt urmate, de regulă, de substantive 
nearticulate, indiferent de gradul de extensiune a referentului actualizat prin 
substantiv: Se îndreaptă spre casă., perdeaua de la fereastră, respectuos fată de 
profesor. 

În situaţii speciale, substantivul poate fi articulat enclitic: 

— când desemnează o persoană unică pentru vorbitor, cu precădere un 
membru al familiei acestuia: Mă duc la mama., o prăjitură făcută de bunica. În 
asemenea situaţii, articularea este obligatorie şi suficientă, construcții ca: Mă duc la 
mama mea., o prăjitură făcută de bunica mea fiind redundante, emfatice. 

— când se referă la o persoană strict individualizată, familiară vorbitorilor; 
construcţiile din această categorie aparțin limbajului colocvial, popular: Treci pe la 
popa., (arhaic) Horia s-a dus la împăratul. 7 să 

Articularea substantivului precedat de pe, marcă a complementului direct, se 
supune aceloraşi reguli: compară L-am aşteptat pe coleg. şi L-am aşteptat pe tata. 


Construcţiile de tipul L-a căutat pe şeful. sunt nerecomandate (indicat: 
L-a căutat pe şeful nostru / lui.). 

Gruparea prepozițională de-a se construieşte întotdeauna cu substantivul 
articulat enclitic: Copiii s-au jucat de-a trenul. Aceeaşi restricţie de articulare 
impun şi cât, decât şi ca, folosite prepoziţional (roșu ca bujorul, înalt cât casa) sau 
pe din construcţiile de tipul face pe prostul / nebunul. 

Prepoziţia cu se poate asocia cu un substantiv articulat sau nearticulat în 
funcţie de sensul ei, de natura şi de sensul substantivului, de gradul de cunoaştere a 
referentului şi de funcţia sintactică din context. 

Prepoziţia cu, la fel ca celelalte prepoziţii care cer acuzativul, se construieşte 
cu forma nearticulată când: 

(a) substantivul face parte din clasa substantivelor nonnumărabile masive sau 
abstracte: Se spală cu săpun., Se unge cu unt, Plouă cu piatră., Acţionează cu 
abilitate., Mănâncă cu poftă. i 

(b) substantivul exprimă o calificare / caracterizare: casă cu etaj, grădină cu 


ori; , 
A (c) substantivul face parte din expresii şi locuţiuni, exprimând (prin repetiție) 
acumularea: strop cu strop, adună ban cu ban, reciprocitatea: munte cu munte. 

Prepoziţia cu se construiește cu forma articulată a substantivului: 

(a) când acest substantiv exprimă: GI abolită But, N 

— instrumentul: taie cu bisturiul, rupe cu dinţii, cât vezi cu ochii, scrie cu 
creionul; 

— o cantitate determinată: vinde cu grămada, așteaptă cu orele, toarnă cu 
găleata, este plătit cu ora, lucrează cu ziua, i 

— asocierea: Se ceartă cu vecinii, Se plimbă cu prietenii., Se luptă cu 
duşmanii; Viei 

— o persoană cunoscută, unică pentru vorbitor: A vorbit cu doctorul., A vorbit 
cu tata.; 

(b) în sintagme fixate, când substantivul este la origine un adverb sau un 
adjectiv: a lua cu binele, Cu răul nu faci nimic.; | 

(c) când este impusă de unele adjective sau adverbe: copie conformă cu 
originalul, potrivit cu vârsta, proporțional cu venitul. 

Construcţiile în care substantivul precedat de cu poate fi articulat sau 
nearticulat (Vine cu bani(i).; Să mă încalț cu pantofi(i) sau cu ghete(le)?) diferă 
prin gradul de determinare. Astfel, spre deosebire de formele nearticulate, cele 
articulate trimit la un referent identificat, individualizat. 

e Prepoziţiile care au regim de genitiv sau de dativ cer forma articulată a 
substantivului: îndărătul uşii, în fața copiilor, datorită străduinţei. Prepoziţia 
contra impune substantivului forma articulată când are regim de genitiv (contra 
unor dureri / durerilor) şi forma nearticulată când se construieşte cu un acuzativ 
(contra bani, vezi supra). 


(C) Restricţii sintactico-semantice în utilizarea prepoziţiei 
„Posibilităţile de combinare ale prepoziţiei cu un nominal depind şi de unele 
particularităţi semantice şi gramaticale ale termenilor coocurenți. 
Utilizarea prepoziţiilor cu sens partitiv de, din, dintre, dintru impune ca 
termenul aflat în poziţia a doua să fie la plural, să reprezinte o structură coordonată 

sau să conţină, din punct de vedere semantic, ideea de întreg separabil: unul de-ai 
mei, o parte dintre copii şi părinţi, trei foi din carte, o floare din buchet, doi copii 
dintr-un grup, o parte din nisip, o bucată din brânză. Prepoziţiile dintre, printre şi 
între se construiesc cu pluralul în oricare dintre utilizările lor: când indică o relaţie 
de tip parte-întreg (doi elevi dintre cei aleşi), reciprocitatea (prietenia dintre el şi 
ea), o circumstanță locativă (Merge printre rânduri.) ori temporală (între orele 
cinci şi şase). În afara utilizării partitive, prepoziția din se construieşte cu 
singularul sau cu pluralul când indică o circumstanță locativă (copacul din grădină, 
străzile din oraşe) sau temporală (întâlnirea din acea săptămână / acele 
săptămâni). 

Un alt fel de restricții impune până atunci când formează un grup 
prepozițional împreună cu un nominal. Ca expresie a unei circumstanțe, asocierea 
prepoziției până cu un nominal se realizează direct sau prin intermediul altei 
prepoziții (pentru asocierea frecventă a lui până cu un adverb, vezi infra, 3.1.1.3). 
Cu sens temporal, până se combină fie cu un nominal precedat de prepoziție (până 
la anul, până în vară), fie cu un substantiv cu valoare temporală sau însoțit de 
determinări temporale (până seara, până data viitoare). În cazul în care 
circumstanța pe care o indică este locativă, până nu se poate asocia cu un nominal 
decât dacă acesta este precedat de o altă prepoziție (până la mine, până la mare). 

Restricții de combinare asemănătoare impune prepoziţia de, care, cu valoare 
temporală, indicând separarea de un moment iniţial, se construieşte cu un grup 
prepoziţional sau cu un substantiv cu sens temporal: de dimineaţă, de vara viitoare, 
de la amiază. 

Uneori, asocierea prepoziţiei cu un nominal depinde de statutul gramatical ŞI 
semantic al termenului regent coocurent. Astfel, prepoziţia circumstanţială pe se 
combină cu un nominal numai dacă centrul grupului este un verb sau un nominal 
deverbal: plec pe 5 martie, mersul pe bicicletă. Prepoziţia pe necircumstanțială însă 
se poate asocia cu un nominal şi când termenul regent al grupului prepozițional 
este un adjectiv: invidios pe Ion. La fel ca prepoziţia pe, cu se combină cu un 
nominal când regentul este un verb (merg cu trenul) sau un termen derivat dintr-un 
verb (călătoria cu trenul, plimbarea cu copiii; tablou asemănător cu picturile lui 
Luchian), indicând instrumentul, asocierea, comparația. În plus, prepoziţia cu se 
asociază cu un nominal şi când regentul este un substantiv prototipic, indicând 
apartenența unei entităţi la un ansamblu (casa cu pridvor) sau calitatea (om 
cu cap). 

Printre construcțiile prepoziționale în care prepoziția se asociază cu un 
nominal, un loc aparte îl ocupă cele formate cu elementele ca, de, drept şi un 
substantiv care indică atribuirea unei calități având funcţia sintactică de predicativ 
suplimentar. Uneori, prezenţa conectorului este obli gatorie: Profesorul i-a servit ca/de 
/ drept / model elevului., alteori, nu; Se va considera întotdeauna pe sine drept un 
scriitor român. (Rlit, 2003). În ultimul exemplu, prepoziția drept poate fi supr imată 
fără a fi afectată structura gramaticală şi semantică a enunțului: Se va considera 
întotdeauna pe sine un scriitor român. 

În locul prepoziţiei drept sau a locuţiunii prepoziţionale echivalente în 
calitate de, se foloseşte adeseori, nejustificat, gruparea ca şi (cf. Ca şi dar de 
Crăciun a primit o pereche de patine., Ca şi prieten, l-am ajutat adesea.). 
Gruparea ca şi nu este recomandabilă nici măcar în situaţiile în care este 
folosită pentru evitarea unei cacofonii (ca şi cadou de Crăciun, ca şi coleg); 
cacofonia se poate evita prin folosirea altor elemente lexicale cu statut de 
prepoziţie, precum drept, în calitate de, sau chiar prin substituirea cuvântului 


precedat de ca printr-un sinonim. 

3.1.1.2. Puțin frecvente suni grupurile prepoziționale de tipul prepoziţie + 
adjectiv. 
Ca centru de grup prepoziţional pot apărea prepoziţii precum de, din, ca: De 
mic i-au plăcut maşinile., De frumoasă, e frumoasă., Din albastru cerul s-a făcut 
gri., Îi râd ochii de vesel., Te consideră ca apt pentru a face armata. 
În combinaţiile fixate: vasul sună a gol / a spart, în care a indică asemănarea, 
a avut loc substantivizarea adjectivului prin elipsă (sună a gol = ca şi cum ar 


fi gol). 
Într-o construcție ca a se erija în cunoscător prepoziţia precedă un 
adjectiv substantivat, fapt dovedit de posibila prezenţă a unui determinativ 
adjectiv (a se erija în mare cunoscător). 


3.1.1.3. La alcătuirea grupului prepozițional prepoziție + adverb participă o 
categorie mai largă şi mai variată de prepoziţii, de, din, dintru, în, întru, pe, pentru, 
formând împreună cu adverbul sintagme cu precădere locativ-temporale: de acolo, 
de atunci, din sus, în jos, într-acolo, până aproape. 

O mai mare disponibilitate de asociere cu prepoziţiile se constată în cazul 
adverbelor pronominale aici, acolo, acum, atunci ocurente în construcţii ca: Și-a 
luat mâncare pentru acolo., E greu de făcut alegerea între acolo şi aici., unde 
adverbul desemnează „substantival”, dar în termeni foarte abstracţi (de „apropiere / 
depărtare”), referenţi locali sau temporali (vezi şi Adverbul). Sintactic, adverbele 
de acest tip sunt compatibile cu diverse funcții necircumstanţiale: de pildă, în Z-a 
spus multe despre atunci., despre atunci este complement prepoziţional (ca şi 
despre vremea / perioada aceea / de atunci). 

În combinaţie cu adverbul, prepoziţia până indică circumstanţe locale sau 
temporale: până acolo / aici, până mâine / astăzi. 

Frecvent, construcţiile alcătuite dintr-un adverb şi o prepoziţie funcționează 
ca locuţiuni adverbiale: de asemenea, de îndată, pe furiș. 

3.1.1.4. La alcătuirea grupului prepoziţie + verb participă numai formele 
verbale nepersonale: anumite prepoziţii cu regim de acuzativ au capacitatea de a se 
combina cu infinitivul, supinul sau, foarte rar, cu gerunziul. 

(A) Prepoziție + infinitiv 

Grupul prepoziţional cu infinitiv presupune obligatoriu prezența morfemului a. 

| Frecvent, forma verbală de infinitiv este precedată de prepoziţia de. Prezenţa 
lui de este obligatorie în limba actuală pentru legarea infinitivului atribut de 
substantivul regent: aspirația de a fi vedetă, dorința de a studia, libertatea de a 
accepta. 

În schimb, prezenţa prepoziţiei de înaintea construcției a + infinitiv cu 
funcţie de subiect sau de complement este nerecomandabilă. Asemenea 
construcții apar uneori în scrieri din secolul al XIX-lea: Era oprit d-a ţinea 
porțile închise, de-a arde gunoiul în curte sau de a lua vreo altă măsură 
profilactică. (|. Ghica, Scrisori). 


Și alte prepoziţii se pot combina cu forma verbală de infinitiv: Excelează în a 
demonstra., Munca lor se limitează la a menţine ordinea., Învață pentru / spre a 
lua examenul., Vorbeşte fără a cunoaşte situația. Locuţiunile prepoziţionale (ca şi 
construcțiile cvasilocuţionale) se construiesc mai rar cu infinitivul: În loc de a-şi 
vedea de şcoală, se duce la schi., Am repetat instrucțiunile în scopul de a evita 
erorile. 

Uneori prezenţa unei prepoziţii pe lângă un verb la infinitiv este impusă de 
regent: se mulţumeşte cu a privi, excelează în a demonstra, obligația constă în a 
respecta programul, aspiră la a ajunge jurnalist. 

Infinitivul pasiv precedat de prepoziția de apare într-o construcţie cu centru 
nominal (necesitatea de a fi elucidată această problemă) sau adjectival: modele 
vrednice de a fi urmate. 

(B) Prepoziţie + supin 

Cu supinul se pot construi diverse prepoziţii, mai frecvent, de, pentru, spre, 
dar şi cu, din, după, în, la, (în) afară de. Caracterul verbal al supinului este marcat 
prin prezența complementului: S-a apucat de scris poezii., Umblă după cumpărat 
provizii., A angajat un om pentru tăiat lemne., Ce altceva îi place în afară de citit 
cărţi? 

Deosebit de frecventă este asocierea formei de supin cu prepoziţia de care se 
subordonează unui substantiv (problemă de rezolvat), unui adjectiv (fructe bune de 
mâncat), unui adverb (A fost dificil de explicat întâmplarea.) sau unui verb (S-a 
apucat de citit.). 

Este obligatoriu precedat de prepoziţia de supinul în poziţie de subiect sau 
complement direct: De terminat nu e uşor., A sfârşit de citit. (vezi Forme verbale 
nepersonale, 4.3.1). Coocurenţa obligatorie a supinului cu prepoziţia de în această 
situaţie (dar şi frecvenţa asocierii supinului cu de în variate alte condiţii) explică de 
ce de este considerat marcă pentru forma verbală de supin. 

Supinul substantivat, construit cu prepozițiile care îl precedă când are valoare 
verbală, dar şi cu alte prepoziţii, apare în contextele specifice substantivului, 
admițând articularea şi determinările de tip substantival sau supunându-se 
restricţiilor cazuale impuse de regent: A plecat la cântatul cocoşilor., Se 
îndeletniceşte cu pescuitul., Este împotriva fumatului. 

(C) Prepoziţie + gerunziu | l 

Asocierea prepoziției cu gerunziul, puțin frecventă, se întâlneşte în 
construcțiile cu predicativ suplimentar: // consider ca fiind cel mai mare norocos. / 
~ ca având un mare noroc. _ Mat MI 

3.1.1.5. Într-o situație specială se află combinaţia prepoziție + grup 


prepoziţional, din construcții precum: casa de lângă drum, cartea de pe masă etc. 
? 

În astfel de construcţii, prima prepoziție funcţionează ca element conector, legând 
grupul prepoziţional următor de un termen regent. 

Prepoziţia de este în grupul nominal conectorul specific al adjunctului 
corespunzător circumstanţialului din grupul verbal (comp. cartea de pe masă şi 
Cartea este pe masă.; locuința de lângă şcoală şi Locuieşte lângă şcoală.; soarele 
de la amiază şi Soarele străluceşte la amiază. ). 

Trebuie distinsă gruparea de + grup prepoziţional introdus prin la 
(soarele de la amiază) de gruparea de la cu sens unitar, care se opune 
prepoziţiei componente la (comp. vin / venirea de la Braşov şi vin / venirea 
la Braşov; vezi şi supra, 2.2). 


Când exprimă parcursul unui traiect, prepoziţia pe se asociază frecvent cu un 
grup prepoziţional, realizând legătura dintre acesta şi termenul regent: A trecut pe 
lângă tine., Drumul o ia pe la moară. Pe are valoare de modalizator pentru grupul 
prepozițional, apropiindu-se de rolul unui semiadverb de aproximare care poate fi 
suprimat: Vine (pe) la noi., Aşteaptă de (pe) la şapte., Aşteaptă până (pe) la şapte. 

Asociat cu un grup prepoziţional, până exprimă adeseori o limită, de obicei, 
spațială sau temporală: până către seară, până după Crăciun, până după spital, 
gruparea până la exprimă limita superioară: Sala s-a umplut până la refuz., iar 
până peste exprimă depăşirea unei limite (sărul până peste cap, accelerează până 
peste viteza legală). 

3.1.1.6. Grupul prepoziţional poate fi reprezentat şi de combinaţia prepozifie 
+ propoziţie. Un constituent posibil al grupului prepoziţional îl reprezintă 
propoziţia relativă fără antecedent: Voi răspunde la orice mă va întreba., Am ajuns 
la ce ne interesează., Nu a aflat de unde se întorcea Ion. (vezi II, Construcţii cu 
propoziţii relative, 3.3.2.1). 

Un alt constituent propozițional al grupului prepoziţional. poate fi 
propoziția conjuncțională: A venit fără să ne anunțe., Mai are multe de 
învățat până să ajungă profesor. (pentru detalii, vezi II, Grupul 
prepozițional, 2.5). 


3.1.2, Ocurenţa grupului prepozițional este condiţionată de asocierea cu un alt 
termen regent (Tı), prin medierea căruia grupul prepozițional se încadrează, ca 
subordonat, într-un grup ierarhic superior. Centrul acestuia poate fi reprezentat 
printr-un nominal, un adjectiv, un adverb, un verb sau o interjecţie. Grupurile 
prepoziționale subordonate unui centru verbal, adjectival, adverbial sau 
interjecțional au funcţii sintactice de complemente sau de circumstanţiale, pe când 
cele subordonate unui centru nominal funcţionează ca atribute. 

3.1.2.1. Ca regent al grupului prepozițional, verbul este la mod personal: 
Mergem la teatru. sau nepersonal: A intrat în casă tremurând de frică. 

; Constituenții grupului prepozițional dependent de un centru verbal pot fi, pe 
lângă prepoziție, un nominal, un adjectiv sau un adverb: Este plecat la 
cumpărături., De mic citea romane., S-au jucat până acum. 

In cadrul grupului verbal, în care se include grupul prepoziţional, prepoziţia 
este selectată de locutor după criterii pragmatico-semantice sau este impusă de 

verbul-centru. Într-un enunț ca Maria lucrează la facultate., adjunctul prepoziţional 
(la facultate) este suprimabil şi poate fi înlocuit sau asociat cu alte grupuri 
prepoziţionale: Maria lucrează la facultate de un an. În schimb, în contextul Maria 
a apelat la justiție., sintagma prepoziţională la justiție nu poate lipsi (Maria a 
apelat.): între complementul prepoziţional (la justiție) şi verbul regent se stabileşte 
o relaţie obligatorie, omiterea oricăruia dintre constituenţii grupului verbal afectând 
enunţul din punct de vedere gramatical. Verbele cu regim prepozițional obligatoriu 
sunt destul de numeroase: a culmina cu; a depinde de; a deriva de la, a se forma de 
la; a consta din, a se compune din, a rezulta din; a degenera în, a rezida în; a 
apela la, a recurge la; a se baza pe, a se bizui pe, a se sprijini pe. În construcții 
precum a se erija în mentor (profesor, lider etc.), a face pe prostul (deşteptul etc.), 
prepoziţia este de asemenea obligatorie, aceasta grupându-se cu verbul, şi nu cu 
nominalul (pentru interpretarea acestor ultime construcţii, vezi II, Numele 
predicativ, 3.2.3.9, 3.3). | 

În contextele cu centru verbal pot apărea toate prepoziţiile, în limitele 
lexicale şi gramaticale convenabile contextului. Fac excepție unele prepoziţii 
neologice ca. supra, versus, al căror uz este limitat din cauza specializării lor 
semantice (vezi infra, 3.2.1). 

3.1.2.2. Nominalul-centru de grup este frecvent regentul unui grup 
prepoziţional, cu funcţie de atribut. Grupul prepoziţional inclus într-un grup 
nominal poate fi alcătuit, la rândul lui, dintr-un nominal (pădure de brazi, una din 
două, unele dintre acestea), un adverb (dimineața de mâine, cabana de acolo), un 
verb la infinitiv sau la supin (pregătiri pentru a întâmpina sărbătorile, hârtie de 
Scris). | 

Selectarea prepozițiilor. de regentul nominal depinde în mare măsură de 
trăsăturile sintactico-semantice şi morfologice ale acestuia. 

Substantivul prototipic selectează diferite prepoziţii: casă fără ferestre, copac 
cu flori, inimă de piatră, bani pentru reparaţii, şcoala din centru etc: 

Raporturile sintactico-semantice se modifică în construcţii în care grupul 
prepoziţional cu prepoziţia de are ca termen coocurent un substantiv implicând 
varietatea: un soi de avertisment(e), un fel / un tip de aranjameni(e) etc. Fenomenul 
de acord (S-au descoperit un soi de unelte.) sau reluarea prin anaforic (Am 
observat la microscop un soi de roci; Ele; aveau o componenţă specială.) pun în 
evidență faptul că prepoziţia se grupează cu primul substantiv al structurii ternare 
funcţionând împreună ca determinare a celui de-al doilea (care se constituie în 
centru al grupului nominal). 

În construcţiile partitive, prepoziţiile de, din, dintru, dintre presupun de 
asemenea combinarea cu două nominale, dintre care cel precedat de prepoziţie 
(termenul subordonat) desemnează întregul / ansamblul, iar celălalt (regentul), 
de-ai noştri, un copil dintre cei trei. l 
n construcțiile partitive de tipul unul de-ai noştri, corespunzând 
nominalul care indică întregul (ai noştri) din care se prelevează 
limitat, în construcțiile de tipul douăzeci de elevi, un 
e brânză, un grup de studenţi, o mulțime de oameni, 


partea: unul 

Dacă î 
structurii T; de T», 
o parte (unul) este definit, de 
kilogram de mere, o bucată d 

întregul (elevi, mere, brânză etc.) este nedefinit, nedeterminat, de aceea ele au şi 
fost numite „pseudopartitive”. În asemenea construcții, prepoziţia de nu se 
grupează cu termenul pe care îl precedă, ci cu termenul aflat pe prima poziție — 
[douăzeci de] elevi, [un kilogram de] brânză etc., formând împreună cu acesta O 
construcţie cu rol de cuantificare, care poate fi omisă sau înlocuită în enunț cu un 
alt determinativ cantitativ: mulți / câțiva / puţini elevi, multă / puţină / destulă 
brânză. Dacă determinativul cantitativ poate lipsi, centrul de grup este obligatoriu 
exprimat. Enunţuri precum Am văzut douăzeci., Cumpăr un kilogram., Doresc o 
bucată., fără specificarea centrului de grup, nu sunt posibile decât dacă referentul 
corespunzând centrului de grup este dedus din situaţia de comunicare sau din 
contextul lingvistic anterior, ceea ce arată că aceste nominale au rol de adjuncți. 
Acordul ca şi reluarea anaforică demonstrează, în plus, că nominalul aflat în poziția 
a doua reprezintă centrul de grup: O mulțime de oameni; au venit. Ei; erau fericiţi; / 
"Ea era fericită. 

Norma tradițională consideră că sunt greşite construcţiile cu utilizarea 
la singular a celor două nominale, de tipul un prieten de-al meu, o rochie de-a 
mea, în locul lor recomandându-se structurile cu nominalul din poziția a doua 
la plural: un prieten de-ai mei, o colegă de-ale mele. Argumentul invocat este 
echivalenţa lui de cu dintre, care este construit obligatoriu cu pluralul. De 
fapt, în aceste construcţii, de nu indică relaţia parte-întreg dintre cele două 
nominale, ci contribuie la exprimarea unei calificări a referentului prin 
apartenență şi întărește faptul că obiectul indicat prin nominalul din poziţia 
întâi nu este unic. Astfel de construcţii nu sunt partitive, pentru că nu este 
satisfăcută condiţia ca întregul din care se extrage o parte să fie definit / 
delimitat, ca în: o carte dintre acestea, o elevă dintre toate elevele. În limba 
actuală, construcţiilor partitive cu de, cu nominalul-centru de grup la singular 
şi cu nominalul subordonat la plural de tipul un prieten de-ai mei, o elevă de-a 
ei le sunt preferate construcţiile nonpartitive: un prieten de-al meu, un elev 
de-al ei (în limba veche, se înregistrează însă structuri ca: una de sâmbete, în 
DA; carele de noi, în DLR). Construcţii cu sens partitiv care se utilizează 
într-adevăr în limba actuală sunt unul de-ai noştri şi unul de-ai mei, alături de 
formele unul de-al nostru / meu, care nu sunt partitive. 


De asemenea, structurile ternare cu prepoziţia de la care participă un adjectiv 
(de proveniență adverbială sau locuţiune adjectivală), aşezat pe prima poziţie (Tı), 
şi un substantiv se organizează diferit. În construcţii precum: o astfel de conduită, 
astfel de case, o altfel de viaţă, fel de fel de indivizi, prepoziţia se grupează cu Ti, 
constituind împreună cu acesta adjunctul regentului substantival (T2). Grupările 
astfel de, fel de fel de au statutul de locuţiuni adjectivale, care se asociază 
obligatoriu cu un substantiv nearticulat sau articulat nedefinit. Ambele grupări 
funcţionează ca o unitate sintactică şi semantică şi nu afectează cazul nominalului 
pe care îl însoțesc (compară o astfel de floare şi unei astfel de flori). 

Un statut special au substantivele de origine verbală, adjectival-verbală sau 
cele înrudite semantic cu un verb care selecționează frecvent aceleaşi prepoziţii ca 
şi verbul corespunzător: plimbare prin parc, ca şi a se plimba prin parc, discuţie în 
plen, ca şi a discuta în plen, cioplitor în piatră, operatoare pe calculator etc. În 


622 


CE Scanned with OKEN Scanner 


cazul substantivelor derivate de la verbe tranzitive, locul complementului direct 
este preluat de un atribut construit cu prepoziţia de: prezentator de ştiri (a prezenta 
ştiri), culegere de date (a culege date). Atributul prepoziţional concurează 
construcţiile cu genitivul: prezentarea ştirilor, culegerea datelor. Grupul 
prepozițional corespunzător complementului de agent (subiect în structura de bază) 
este construit cu prepoziţia de către: ajutarea schiorilor de către salvamontişti 
(vezi II, Grupul nominal, 2.2). Acesta este coocurent cu un atribut genitival 
(schiorilor), corespondent al obiectului direct din structura de bază (Salvamontiştii 
ajută schiorii.). 

e Utilizarea unor prepoziţii impune anumite restricţii de articulare nu numai 
asupra nominalului asociat (vezi supra, 3.1.1.1.B), ci şi asupra nominalului regent 
al grupului prepozițional. 

In construcţiile partitive conținând una dintre prepoziţiile de, dintre, între, 
printre, centrul de grup aflat pe prima poziție nu poate fi articulat cu articolul 
hotărât: un elev / doi elevi dintre toți / aceştia (dar nu “elevul dintre toţi / aceştia), 
nişte elevi ai şcolii (nu şi “elevii de-ai şcolii.). 

Când indică reciprocitatea, prepoziţiile dintre şi între impun articularea 
hotărâtă, respectiv, nehotărâtă a nominalului regent: cearta dintre parteneri, Am 
asistat la o discuţie între cei doi. 


Regula articulării nominalului regent din construcţiile cu dintre şi cu 
între nu este strictă. După substantive articulate precum delimitarea, 
distincția, corelaţia, legătura, schimbul, relaţiile, distanța pot apărea atât 
prepoziţia dintre, cât şi prepoziţia între (legătura între cele două puncte, 
distanţa între Bucureşti şi Ploieşti). 


În construcţiile de tipul un elev de-al meu / de-al Mariei, nonpartitive 
(întrucât întregul nu este delimitat), dar incompatibile cu ideea de unicitate, 
substantivul regent al grupului prepoziţional, reprezentând „O parte” dintr-un întreg 
/ ansamblu neprecizat, nu admite articolul definit: "elevul de-al Mariei. 

3.1.2.3. Grupul prepoziţional poate să aibă ca regent şi un adjectiv, 
participând deci la alcătuirea grupului adjectival. 

Adjectivele-centru sunt însoţite de diverse elemente prepoziționale: util 
pentru copii, nebun la cap, bolnav de inimă (vezi II, Grupul adjectival, 3.2.2). 
Grupul prepoziţional se subordonează adesea unui adjectiv care provine dintr-un 
verb, păstrând regimul prepoziţional al acestuia: încrezător în ceva, rezistent la 
ceva, cioplitor în piatră, operatoare pe calculator, Adjective precum cioplitor, 
operatoare sunt compatibile şi cu statutul de substantiv, indicând un agent. 

3.1.2.4. Subordonat unui adverb, grupul prepoziţional se include într-un grup 
adverbial. 

În contextele cu centru un adverb se actualizează un număr destul de redus de 
prepoziţii: asemenea cu, contrar cu, întocmai cu, proporțional cu, aproape de, 
departe de: Veniturile s-au mărit proporțional cu creşterea inflației., Era departe 
de a fi înțeles problema. 

În construcţii precum: suficient de bun / Pina destul de bun / aproape, 
nemaipomenit de puternic, grozav de deştept, extraordinar de aproape (implicând 

evaluarea intensității exprimate prin adjectivul / adverbul precedat de prepoziţie, 
vezi Adjectivul, 2.4; Adverbul, 5), se produce o schimbare a raporturilor dintre 
termeni: prepoziţia se asociază cu primul component al structurii ternare (adverbul 
căruia îi urmează, [suficient de] bine, [destul de] aproape), gruparea situându-se ca 
subordonat în raport cu adjectivul / adverbul precedat de prepoziţie. Această 
modificare de organizare este pusă în evidenţă în cazul adjectivului prin acord: în 
cărţi destul / teribil de interesante, relaţia de dependenţă dintre substantiv (cărți) şi 
adjectiv (interesante) este marcată prin concordanță de gen, număr şi caz (vezi şi 
supra, 3.1.2.2, pentru situaţii în care prepoziţia de se asociază cu primul termen al 
structurii ternare). 

3.1.2.5. Interjecţia, care participă rar în calitate de centru la alcătuirea unui 
grup (interjecţional), poate avea determinări prepoziționale. | 

Grupul prepozițional dependent de un termen regent interjecţional are drept 
centru prepoziția de în construcții precum: vai de mine, halal de el. Cu funcţie de 
predicat, interjecţia admite oricare dintre prepozițiile acceptate de verbul care îi 
corespunde din punct de vedere semantic: Haide (mergi) cu mine / la mine / după 
mine!; Buf (dă) căciula de pământ. (vezi II, Grupul interjecţional, 2). 


3.2. Din punct de vedere semantic, prepoziția se caracterizează printr-un 
conținut specific, relaţional, condiţionat şi de sensul termenilor coocurenți. 

3.2.1. -Prepoziţiile au un sens intrinsec, comun majorităţii sensurilor 
contextuale ale unei prepoziţii, şi unul sau mai multe sensuri dependente de 
context. Trăsăturile semantice intrinsece ale prepoziţiilor sunt: interioritatea (în, 
întru), localizarea (la), direcția (spre), suprapunerea (pe), superioritatea (deasupra), 
inferioritatea (sub), posterioritatea (după) etc. 

Aproape toate prepoziţiile din fondul de bază al limbii române au mai multe 
sensuri contextuale, putând fi asimilate cuvintelor polisemantice. De exemplu, 
prepoziţia după, care indică iniţial spaţiul situat în spatele unui obiect (Stă după 
cuptor.), mai poate exprima: posterioritatea temporală (Vine după ora trei.), 
direcţia cu nuanţă finală (S-a dus după cumpărături.), cauza plasată în trecut 
(Plânge după el.), conformitatea (A făcut totul după voia ei.), instrumentul (L-a 
recunoscut după voce.). 
=- Prepoziţiile de curând intrate în limba română, limitate ca uz, au câte un 
singur sens: i 

Versus se foloseşte frecvent în stilul ştiinţific pentru a exprima opoziția sau 
contrastul dintre două elemente (sau structuri mai ample) care se explică astfel unul 
prin altul: continuu versus discontinuu, distincția verb ergativ vs neergativ; Se 
disting numai două tipuri de propoziţii: enunţiative, care dau informaţii, vs 
interogative, care cer informaţii (apud DSL). Uneori, prepoziţia versus este 
folosită cu sensul „dintre”, ca în exemplul: A urmat disputa D. B. versus M. R.. 
(„Libertatea de duminică”, 2003). Extinderea prepoziţiei versus în limba actuală se 
explică şi graţie utilizării în scris a abrevierii vs. | 

Prepoziţia per, folosită iniţial mai ales în limbajul comercial, în formule ca 
per articol, per bucată, per kilogram, per unitate (indicând repartiția) şi per 
ansamblu, per total (indicând globalitatea), îşi extinde utilizarea în limba actuală 

prin publicistică: Echipa a jucat bine per ansamblu. Semantic, per este echivalent 
cu pe, al cărei dublet etimologic este. 


Termen internaţional, prepoziţia per (< lat.) este folosită în formule 
latinești, ca per annum, per diem. 


Ca echivalent al lui pentru „în favoarea” este utilizată prepoziţia pro: Mai 
toate cele din România sunt pro (rămânerea acasă) şi mai toate cele din America 
sunt contra (imaginii gri-negru a soartei emigrantului). (Rlit, 2003), Apoi a dat 
declaraţii pro P. şi căpitanul G. P. (TV, 2003). 


Insoţit de un nominal, pro formează chiar nume proprii care presupun, 
din motive comerciale, ideea de favorabil: Pro Credit, Pro-Noi. 


Sunt asimilate prepoziţiilor şi elementele supra şi via. În limbajul matematic, 
supra se utilizează în structuri care transpun în cuvinte aspectul scris al fracţiilor: 
doi supra trei (sau doi pe trei = 2/3), Fie Q un divizor al lui P minus 1 supra P 
minus l. (As, 2003). pie Fiii 

Via „prin, pe ruta”, folosită inițial în domeniul transportului şi al 
comunicației, este urmată, în mod obişnuit, de nume geografice, indicând punctul 
de tranzit: Trenul merge la Viena via Budapesta. Întrebuințarea ei s-a extins şi la 
alte domenii, fiind asociată cu alte tipuri de substantive: S-a adresat instanței, via 
comisia de judecată., „Esteţii de la Sibiu” pledau pentru o critică estetică ce 
descindea din Maiorescu via Lovinescu. (Rit, 2003). |, 

Faţă de prepoziţiile menţionate anterior,. contra, prepoziție neologică mai 
veche decât acestea, are o structură semantică ceva mai dezvoltată, exprimând două 
sensuri: adversitatea (Conspiră contra autorităţii.), în care se înscrie şi opoziţia 
locativă (Zboară contra vântului.), şi schimbul (Dă un lucru contra altuia... 

Prepoziţiile datorită, mulțumită, împotriva, dedesubtul, înapoia, îndărătul, 
înaintea etc., formate din alte părţi de vorbire, se caracterizează printr-un număr 
redus de sensuri: „instrumentul”, „opoziţia”, „locul”, „timpul”. Locuţiunile 
prepoziţionale (de-a lungul, în jurul, în locul, cu privire la etc.), de asemenea, au 
puţine sensuri, cele mai multe fiind chiar specializate semantic. La precizarea 
sensului unei locuţiuni contribuie în mare măsură elementul lexical cuprins în 
structura lor (lungul, jurul etc.). ) 

Diversele elemente prepoziționale intră în relații de sinonimie, ca sinonime 
totale sau, mai frecvent, ca sinonime parțiale: către / spre / la, în / la, înspre / spre, 
pe / peste / deasupra, pentru / spre, sub / dedesubtul, după / îndărătul / în urma / în 
spatele, mulțumită / datorită, înaintea / în faţa etc. Unele dintre unităţile sinonime 
cunosc o relativă specializare pentru un anumit sens. De exemplu, prepoziţia în, 
indicând, în unele construcţii, ca şi prepoziţia la, localizarea precisă sau punctul 
final al unei mişcări în spaţiu, se foloseşte, de obicei, cu nume de țări sau de 
continente (S-a stabilit în Germania., Pleacă în Grecia / în America.). In schimb, 
prepoziţia la se construieşte cu nume de localităţi (Pleacă la Paris., S-a srabilit la 
Madrid.). Uneori, şi prepoziţia în se utilizează împreună cu un nume de localitate: 
S-a născut în / la Bucureşti. 

Prepoziţiile se grupează şi în cupluri semantice opozabile: limita inițială / 
limita finală (de, din / în, de la / la), direcţia iniţială / direcţia finală (dinspre / 
înspre, spre), poziţia superioară / inferioară (pe, peste / sub, dedesubtul), situarea 
anterioară / posterioară (înaintea / după, înapoia, îndărătul), atitudinea favorabilă / 
nefavorabilă (pentru, pro / contra, împotriva), asocierea pozitivă / negativă (cu / 
fără). 

3.2.2. Dacă unele prepoziții au un sens clar, altele au un sens vag sau chiar 
sunt desemantizate. Multe dintre acestea reprezintă unități omonime. 

Astfel, prepoziţia a, veche în limbă, indică asemănarea (Miroase a tămâie., 
Calcă a popă.). În schimb, prepoziţia neologică a exprimă distribuţia (S-au primit 
două colete a cinci kilograme.). O altă prepoziţie a, desemantizată, ajută la 
marcarea relaţiei de genitiv sau de dativ în cazul unor cuvinte invariabile (unul 
împotriva a zece, datorită a doi binevoitori; vezi, supra, 3.1.1.1.A). In calitatea de 
marcă a infinitivului, prepoziţia a, omonimă cu celelalte prepoziţii menţionate, îl 
precedă aproape întotdeauna, cu excepția situaţiei în care acest mod urmează după 
verbul a putea (reg. şi după a şti: Ştie fese la război.) şi a construcţiilor relative 
infinitivale: Nu-i ce mânca. (vezi Forme verbale nepersonale, 2.3.4). 

Prepoziţia de apare în diverse situaţii. Ca prepoziție purtătoare de informaţie 
semantică, de exprimă punctul de plecare (Rudele lui vin de departe.) sau 
momentul iniţial (Anul şcolar începe de mâine / de săptămâna viitoare.). Cu sens 
foarte vag, de introduce un actant nominal, obligatoriu sau suprimabil, al unui verb 
(Reuşita la examen depinde de candidat., Biserica a fost construită de un 
negustor.), al unui substantiv verbal (teama de) ori adjectiv (capabil de, bun de). 
Prepoziţia de este utilizată şi în transpunerea unui grup prepoziţional cu funcție de 
circumstanţial din grupul verbal într-un atribut corespunzător din grupul nominal: 
Copilul stă pe bancă. / Copilul de pe bancă este nepotul meu. (vezi şi supra, 
3.1.1.5). În grupuri atributive, de leagă termenul calificat sau comparat exprimat 
prin atribut de regentul nominal care exprimă calificativul (nefericitul de el) sau cu 
care se face comparaţie (un drăcuşor de băiat; vezi Adjectivul, 3.1.1). Ca element 
desemantizat, de serveşte şi la formarea unor structuri lexicale care exprimă trepte 
de intensitate (grade de comparaţie), legând un adverb de un adjectiv, adverb sau 
substantiv: nemaipomenit de bună, grozav de bine, destul de frig. (vezi Adjectivul, 
2.4.1.3.2). Tot ca element desemantizat, de intră în componența unor categorii de 
numerale (douăzeci de mii trei sute), a unor locuţiuni adjectivale sau adverbiale 
(astfel de, altfel de, atât de), a unor locuţiuni prepoziționale (față de, afară de, în 
loc de). (vezi supra, 2.3, 3.1.2.2, 3.1.2.4). 

Prepoziţia pe cunoaşte de asemenea diverse utilizări. Valorile principale ale 
acestei prepoziţii sunt cea locativă (Stă pe scaun.) şi cea temporală (Vine pe 2 
martie.). Cu funcţie de modalizator, pe se ataşează unei prepoziţii căreia îi conferă 
o valoare de aproximare, de obicei în construcții locative sau temporale (Stă pe 
lângă parc., Vine pe la amiază.), pierzându-și în această situaţie calitatea de 
prepoziţie (vezi supra, 3.1.1.5). Prepoziţia pe apare şi ca regim al unor verbe sau 
substantive (legate semantic de verb) şi adjective, exprimând fie elementul de 
sprijin (suportul): a se baza pe ceva / cineva, a se bizui pe, a conta pe, a se 

întemeia pe, a se sprijini pe, fie ţinta: a avea pică pe cineva, a-i căşuna pe, a se 
înfuria pe, gelos pe, invidios pe, supărat ( supărarea) pe. Prepoziţia pe se foloseşte 
şi ca regim al unor verbe aspectuale (introducând frecvent un supin): a se porni pe 
râs, a se aşterne pe învăţat. (vezi Forme verbale nepersonale, 4.3.4.2). Golită de 
sens, pe funcționează ca marcă sintactică a poziţiei de complement direct: Cărţile 
pe care le-ai văzut sunt apariții recente., L-am văzut pe preşedinte. (vezi 
Complementul direct, 3.1.1). Pe se include şi în numeroase locuţiuni: modale (pe 
alese, pe tăcute), temporale (pe înserate, pe înnoptate) etc. 

Prepoziţia la, pe lângă raporturile principale locativ-temporale (indicând 
direcția şi punctul de contact: Vine la şcoală / la ora cinci.), mai indică entitatea 
căreia îi e destinată acţiunea, valoare echivalentă cu cea exprimată de forma de 
dativ a nominalului: Dau bomboane la copii. (vezi supra, 3.1.1.1.A). În 
construcţiile cu supinul sau cu un substantiv verbal, la marchează un raport final 
(destinaţia acţiunii): Merge la cules căpşune. 


4. RELAȚIA CU ALTE CLASE LEXICO-GRAMATICALE 


4.1. O serie de unităţi prepoziționale au trăsături comune sau sunt omonime 
cu diverse elemente din alte clase lexico-gramaticale, în special din clasa 
adverbului sau a conjuncției, numai contextul diferențiindu-le din punct de vedere 
morfosintactic şi semantic. 

Astfel, grupările de-a lungul, de-a latul asociate cu un nominal (în genitiv) 
sunt locuţiuni prepoziţionale, în timp ce, în absența nominalului, au statut de 
locuţiuni adverbiale (compară: Au luat-o de-a lungul drumului. cu Au luat-o de-a 
lungul... 

Diferenţele de statut atrag, de cele mai multe ori, în cazul locuţiunilor, 
diferenţe de formă, când termenul final al locuţiunii este un substantiv (compară: 
În fața casei a crescut un cireş. cu În față a crescut un cireş.) (vezi supra, 2.3). 

Până, cuvânt care exprimă limita extensiunii în spațiu sau timp, are statut de 
prepoziţie în combinaţie cu adverbe: A ajuns până acolo., Aşteptaţi până mâine., 
cu substantive (grupuri substantivale) folosite adverbial: până seara, până lunea 
viitoare sau cu verbe la infinitiv: Aveţi multe de făcut până a pleca. 

Când precedă un verb la un mod personal, până are statut de conjuncţie 
subordonatoare, exprimând limita unei extensiuni temporale (A mers până s-a 
înnoptal.), Cantitative (Apele au crescut până au distrus podurile... 

De este prepoziţie, respectiv conjunctie, după cum unităţile sintactice pe care 
le leagă se situează la nivelul propoziției sau al frazei: A întrebat de tine. vs (pop.) 
Se întreba de o să veniţi. În limbajul popular, familiar, elementul omonim de are 
rolul unui pronume relativ: Mi-a spus unul de l-am întâlnit ieri. 


4.2. Printre elementele lexicale care au comportament şi statut diferențiat 
contextual se înscriu cât, decât şi ca, implicate, prin semantica lor, în organizarea 
structurilor comparative: 

(a) Ion este modest ca mine., Ea nu a învăţat cât tine., Copilul aleargă mai 
repede decât tine. 

(b) A venit la mine ca la tine., Cartea i-a plăcut lui lon mai mult decât lui 
Vasile. A 

Dacă în primele exemple (a), cap, decât, cât; se comportă prepozițional, 
impunând comparantului cazul acuzativ, deşi comparatul este în nominativ, în 
celelalte (b), ele au un comportament de adverb relaţional, neinfluențând forma 
termenului pe care îl precedă (comparantul repetă structura comparatului; vezi şi 
Adverbul, 4.4.2). Semantic, între construcţiile de sub (a) şi cele de sub (b) nu 
există diferenţe. 

În construcţii precum: L-au luat ca secretar., L-am cunoscut ca profesor., 
elementul caz exprimând calitatea, statutul social, are comportament de prepoziţie 
(vezi II, Predicativul suplimentar, 2.8). Cu acest rol, caz este sinonim cu 
prepoziţia drept. Deşi substantivul precedat de caz nu poate fi substituit prin 
pronume în acuzativ (mine, tine etc.), sinonimia cu drept poate reprezenta un 
argument în privința regimului de acuzativ al lui caz (L-a luat drept mine.). 


Un element ca; omonim cu elementul ca; (prepoziţional sau adverbial) 
şi cu elementul caz (prepoziţional) intră în alcătuirea conjuncţiei ca să. (vezi 
Conjuncţia 2.2, 5.3). 


În structuri ca: Jon s-a pregătit mai bine decât s-a pregătit Gheorghe., lon a 
fost mai binevoitor decât mi-am imaginat., decât, comparativ are rolul de 
conjuncție subordonatoare, introducând o propoziţie comparativă (vezi II, 
Construcţii comparative, 1.5). 

În structuri ternare pozitive sau negative, elementul decât ajută la 
exprimarea excepţiei sau a cumulului. El poate avea un comportament adverbial ca 
şi decât; comparativ: N-a dat altcuiva decât tie., A intervenit şi pentru altcineva 
decât pentru ei., dar poate apărea şi într-o construcţie prepoziţională, analogă celei 
cu decât, comparativ: N-a venit altcineva decât tine., A mai întârziat şi altcineva 
decât mine. 

Ca semiadverb restrictiv, elementul decât; apare în construcţii precum: N-a 
venit decât lon., N-am cumpărat decât flori., Nu ştiu decât că a plecat. 


4.3. Unele cuvinte prezintă dificultăţi de interpretare a statutului lor, deoarece 
prezintă trăsături comportamentale ambigue, care permit clasarea lor în două sau 
chiar în trei categorii morfologice diferite. 

Aidoma, asemenea, aşijderea au un statut discutabil, putând fi încadrate atât 
în clasa prepoziţiei, cât şi în clasa adverbului. Aceste cuvinte pot fi însoţite de un 
nominal în dativ (aidoma celuilalt, asemenea părinților) sau de un grup 
prepoziţional (aidoma cu celălalt, asemenea cu părinţii). Prin faptul că au regim 
cazual, ele se apropie de statutul unor prepoziţii. Din punct de vedere distributiv, 
categoria este însă neomogenă: aidoma, asemenea, aşijderea nu sunt în mod 
obligatoriu însoțite de un dativ sau de un grup prepoziţional (vezi Ei se comportă 
aidoma / asemenea.), Acest fapt constituie un argument important împotriva 


interpretării lor drept prepoziţii. Convenţional, elementele aidoma, asemenea 
aşijderea sunt considerate adverbe (vezi Adverbul, 3.2.2.1). 

Conform, contrar, potrivit (cuvinte omonime cu formele de m. sg. ale 
adjectivelor din care provin, al căror tipar de construcţie sintactică l-au păstrat) se 
situează, de asemenea, la limita dintre adverb şi prepoziţie, interpretarea lor 
ezitantă fiind favorizată şi de unele aspecte semantico-sintactice, cum ar fi 
sinonimia cu anumite structuri prepoziţionale: Lucrează conform programului / 
după program., sau tematizarea unui constituent al enunţului: Conform datelor 
cunoscute, apreciem că proiectul va fi aprobat. 

Pentru că apar de obicei într-un grup verbal ca elemente invariabile, fiind 
însoțite obligatoriu de un nominal în dativ sau de un grup prepozițional: conform 
cu instrucțiunile, potrivit cu normele, contrar față de ei, ele au fost considerate cel 
mai adesea prepoziţii. Aceste elemente prezintă însă şi trăsături comune cu ale 
adverbului, cum ar fi corespondentul adjectival sau forma negativă: conformă, 
neconformă; potrivită, nepotrivită. Pentru unificarea interpretării, conform, 
contrar, potrivit, ca şi aidoma, asemenea, aşijderea, sunt încadrate în clasa 
adverbului (vezi Adverbul, 3.2.2.1). 

Pe lângă un nominal regent, conform, contrar, potrivit se acordă cu acesta, 
având statut de adjective şi funcţie de atribute (atitudine contrară interesului 
general, procedee potrivite împrejurărilor). 


Nerealizarea (nerecomandabilă) a acordului în condițiile dependenţei 
față de un substantiv (lucrare conform proiectului / ~ conform cu proiectul) 
se explică prin modelul grupului verbal (lucrează conform proiectului). Lipsa 
acordului este favorizată de faptul că substantivul regent este de natură 
verbală sau din familia semantică a unui verb, păstrând vecinătăţile specifice 
bazei (compară: Transferul s-a realizat conform ordinului. şi transferarea 
conform ordinului... : 


O situație asemănătoare au referitor / relativ la. În construcții ca: Referitor 
la / Relativ la cele menționate, facem precizarea că s-au făcut unele exagerări., 
componentul referitor / relativ, invariabil, se comportă adverbial. Grupurile de tip 
adverbial referitor la, relativ la prezintă un anumit grad de coeziune, constituind o 
unitate semantico-lexicală şi având posibilitatea deplasării frecvente şi emfatice la 
stânga. Aceste trăsături le apropie de nişte structuri semilocuționale (vezi 
I, Adverbul, 3.2.2.1; II, Grupul adverbial, 2.2.1.2, 2.2.3). Sintagmele în care 
referitor şi relativ se comportă ca nişte adjective-atribute (raport referitor la..., 
rapoarte referitoare la...) sunt analizabile ca grupări libere. 


4.4. Construcţiile de tipul adverb + prepoziţie + alt termen: alături de... 
aproape de..., departe de..., la un loc cu... (Locuiește aproape de şcoală., Stă 
departe de părinţi.) sunt analizabile ca grupuri adverbiale care includ un grup 
prepoziţional. In construcţiile menţionate adverbele îşi păstrează nealterat sensul şi 
calitatea de determinante verbale precum şi o anumită libertate de aşezare în 
context, care permite detaşarea componentului prepoziţional al construcţiei (cf. în 
veci de el departe, M. Eminescu, Gemenii, dar şi Departe sunt de tine., ibid.). In 
astfel de combinaţii, adverbul poate suporta variaţii graduale (Locuiește zare / mai 
departe de centru., Nu stă prea aproape de mine.). 

4.5. Prin neexprimarea termenului asociat, prepoziții precum după, fără, 
lângă pot aluneca spre clasa adverbului, situaţie frecventă în dialog sau în registrul 
familiar al limbii: A place cafeaua cu zahăr sau fără?, Ei au plecat pe înserat, 
însă petrecerea s-a încins după. Astfel de construcţii sunt simţite ca eliptice. 


4.6. Unele prepoziţii au suferit modificări semantico-sintactice, încetând să 
funcționeze ca elemente de relație. Astfel, la, peste, sub au statut apropiat de al 
unor semiadverbe (şi pot fi omise, fără consecințe gramaticale), exprimând 
aproximarea când sunt însoțite de numerale: Merele costă la / peste / sub 20000 de 
lei kilogramul., Negustorul vinde marfa cu peste / sub cinci la sută față de prețul 
de cumpărare., Se estimează o reducere de sub 10 %. La, ca şi grupările până la şi 
(pop.) ca la, însoţite de vreo, exprimă frecvent aproximaţia: Eram la vreo douăzeci 
tofi., S-au strâns până / ca la (vreo) două sute de semnături., S-au distribuit ca la 
cinci-şase kilograme de fiecare om. (vezi şi Grupul nominal, 2.4.2, 2.4.6). Cu 


aceeaşi valoare se foloseşte şi locuţiunea în jur de: S-au adunat în jur de zece 
persoane. | 


Acumulările frecvente în exprimarea colocvială, de tipul în jur de circa / 
aproximativ sau la / ca la + în jur de sunt pleonastice şi trebuie evitate: 
S-au adunat în jur de circa nouăzeci de asemenea contracte. (CORV). 


O situaţie asemănătoare are la în construcții ca: Au venit la oameni!, A băut 
la apă!, unde la nu mai este prepoziţie, indicând o cantitate mare (este echivalentă 


semantic cu adjectivul mult sau cu gruparea o mulțime de). Sintagma introdusă prin 
la este rostită cu o intonaţie exclamativă. 

CONJUNCȚIA 


1. ASPECTE DEFINITORII 


Conjuncţia este o clasă de cuvinte neflexibile prin intermediul cărora se 
exprimă relaţii sintactice de coordonare sau de subordonare ori relații pragmatice, 
discursive, între diversele componente aparținând nivelului propoziţional, frastic 
sau transfrastic,. 

Conjuncţiile fac parte din clasa conectorilor, alături de prepoziții şi de 
relative (pronominale, adjectivale, adverbiale). Anumite particularități sintactice şi 
semantice deosebesc însă conjuncţiile de ceilalți conectori. Astfel, prepoziţia 
marchează numai raporturi de subordonare, de obicei în cadrul propoziției (Îmi 
place casa de acolo., lon este un copil fără părinți.). În situaţii speciale, şi anume 
atunci când se combină cu o propoziţie relativă sau conjuncțională, prepoziţia 
contribuie la redarea unui raport de subordonare la nivelul frazei: Surpriza este 
mare pentru cine nu o aşteaptă., A citit fără să reţină nimic. (vezi I, Prepoziţia, 
3.1.1.6 şi II, Grupul prepoziţional, 2.5). Ca şi prepoziția, relativele stabilesc 
raporturi de subordonare, însă numai între propoziţii, având în subordonatele pe 
care le introduc şi funcţie sintactică (Locul unde am mers îmi era necunoscut... 
Spre deosebire de conectorii reprezentaţi de prepoziţie şi relative, conjuncţiile pot 
indica atât relaţii de coordonare, în interiorul propoziției sau între propoziții 
(conjuncțiile coordonatoare: Scriitorul şi cititorul se întâlnesc în fiecare carte., A 
încercat, dar nu a reuşil.), cât şi relaţii de subordonare, între propoziţii (Ştie că a 
greşit.). 

Faţă de prepoziţii şi de relative, conjuncţiile depăşesc nivelul frastic, marcând 
şi relaţii pragmatice, discursive, între unități textuale (vezi II, Conectori frastici şi 
transfrastici, 2.1, 2.2). De pildă, conjuncţia dar din următorul exemplu exprimă o 
relaţie discursivă între două fragmente de text, având un rol important în realizarea 
coerenţei textuale: 

Cartea aceasta a fost scrisă pentru a fi pierdută, ceea ce a reuşit de minune. 
Nu am nimic să adaug, nimic să retractez. „Aşa este jocul”, cum zice versul lui 
Arghezi — şi jocul trebuie lăsat în pace. 

Dar scandalul a răscolit fapte şi probleme ce se aşază nu numai dincolo de 
carte, ci şi dincolo de literatură. (M. Sebastian, Cum am devenit huligan). 

După raporturile sintactice pe care le marchează, conjuncțiile se împart în 
coordonatoare şi subordonatoare. 

Conjuncţiile coordonatoare pun în relație unităţi sintactice aflate pe acelaşi 
plan, coordonarea nefiind posibilă între un termen regent şi subordonatul său: Lipsa 

Varianta în loc ca...să se explică prin faptul că, în anumite condiţii sintactice, 
conjuncţia să se realizează în varianta ca...să (vezi infra, 5.3): În loc ca tot timpul 
să îi reproşeze ceva, mai bine ar încerca să-l înțeleagă. 

e Locuţiuni conjuncţionale alcătuite dintr-un pronume sau adjectiv relativ 
asociat cu: 

(a) un substantiv precedat sau nu de prepoziţie: în vreme ce, de vreme ce, pe 
măsură ce; cât timp, câtă vreme; . 

(b) o prepoziție: după ce, de ce (în construcții cu elemente corelative de tipul 
de ce...de ce, de ce...de aceea, vezi infra, 5.4); 

(c) un adverb: îndată ce, imediat ce, (pop.) cât ce, (pop.) numai ce, odată ce, 
(pop.) abia ce; 

e Locuţiuni conjuncţionale care conțin un adverb relativ asociat cu o 
prepoziţie: de cum, după cum, pe când, pe cât, după cât. 

e Locuţiuni formate numai din elemente de relaţie: ca şi cum, ca şi când, 
după ce că. 

e Locuţiuni conjuncționale în componenţa cărora nu apar nici conjuncția, 
nici adverbul relativ, nici pronumele sau adjectivul relativ, precum: prin urmare, în 
concluzie, în consecință, ca atare. 

Nu au fost incluse în categoria locuţiunilor conjuncţionale sau a conjuncțiilor 
analizabile anumite grupări conţinând un element conjuncţional care au cunoscut 
diverse interpretări în gramatici. 

e Grupările ci şi, dar şi, care presupun prezenţa corelativelor nu numai sau 
nu numai că, au fost tratate diferit, ca locuţiuni conjuncţionale, conjuncţii compuse 
sau îmbinări libere. Aceste grupări sunt, de fapt, analizabile în conjuncţia ci, 
respectiv, dar şi semiadverbul cumulativ şi. Semantic, raportul exprimat prin aceste 
grupări cu elemente corelative cuprinde în prima parte o restricție (indicată de 
numai) care este negată (nu numai), iar în a doua parte, o corectare a negaţiei, 
semnalată de conjuncţiile adversative ci sau dar şi subliniată prin semiadverbul 
cumulativ şi, opus lui numai. 

In astfel de structuri, conjuncțiile ci sau dar nu sunt obligatoriu coocurente cu 
semiadverbul și, însă sensul de cumul este exprimat sau presupus de alt element al 
enunţului, care urmează conjuncţiei ci sau dar: Eminenţa ei ontologică este atât de 
mare, încât putem spune că inexistența limitei exclude nu numai orice discurs 
ontologic, ci însăşi existența ființei ca atare. (G. Liiceanu, Despre limită), 
Câteodată nu numai Dumnezeu, dar toate lucrurile îmi par ca şi cum ar fi. 
(C. Noica, Marhesis). Într-un enunţ negativ, semiadverbului cumulativ şi îi 
corespunde nici: Să priveşti totul — prezentul şi chiar trecutul — ca pe un viitor, cu 
sentimentul imprevizibilului şi nesiguranţei ce însoțesc întotdeauna faptele care nu 
numai că nu s-au întâmplat, dar nici nu se ştie dacă se vor întâmpla vreodată. 
(A. Blandiana, Autoportret). De asemenea, faptul că cele două conjuncții, ci şi dar, 
pot fi separate de semiadverbul şi prin intercalarea altor cuvinte reprezintă o 
dovadă că grupările ci şi, dar şi sunt îmbinări libere: Oricum, imensul stol nu 
numai că scăzuse, dar îşi pierduse şi siguranța mişcării. (A. Blandiana, 
Autoportret). 

Corelate cu adverbele nu numai, aceste grupări stabilesc raporturi de 
coordonare între unităţi sintactice realizate nonpropoziţional sau propoziţional: Ca 
pedeapsă, vorbea prost nu numai aromâna, dar şi toate limbile pe care le ştia. 
(I. Nicolau, Haide, bre!), Este ca şi cum aş fi apostrofată într-o limbă cu 
desăvârşire străină, în care sunt conştientă că nu pot înjgheba un dialog, nu 
numai pentru că nu reuşesc să formulez replica, ci şi pentru că din tot ce mi se ţipă 
nu înțeleg decât intoleranţa tonului. (A. Blandiana, Autoportret). La nivelul frazei, 
grupările ci şi, dar şi pot fi corelate şi cu nu numai că: Nu numai că ar fi vorba 
despre o simplă explicaţie („asta şi numai asta este”), în locul unei înţelegeri, dar 
în plus este vorba şi despre o explicaţie proastă, forțată. (G. Liiceanu, Jurnalul). 

e Spre deosebire de structurile nu numai (că)...ci / dar şi, unde absenţa lui şi 
poate fi suplinită de alte elemente contextuale în exprimarea ideii de cumul, din 
grupările cât şi, precum şi, cum şi semiadverbul și nu poate lipsi, nici nu poate fi 
înlocuit; de asemenea, aceste trei ultime îmbinări nu permit dislocarea prin 
intercalarea altor elemente. Aceste fapte constituie argumente pentru considerarea 
lor drept unități sintactice şi semantice cu statut de locuţiuni conjuncţionale, şi nu 
de îmbinări libere, cum sunt ci şi, dar şi. 

e Este preferabilă interpretarea grupării şi cu nu ca locuţiune conjuncțională 
sau ca locuţiune prepozițională, ci ca îmbinare liberă a conjuncţiei coordonatoare 
copulative şi cu prepoziţia cu. Un argument important al acestei interpretări este 
dat de faptul că oricare dintre elementele grupării poate lipsi: Jon şi cu tine sunteți 
premianţii concursului. / lon şi tu sunteţi premianţii concursului. / lon cu tine 
sunteți premianţii concursului. (tac excepţie construcțiile cu numerale: Doi şi cu 
trei fac cinci. sau Doi cu trei fac cinci. vs *Doi şi trei fac cinci.). Analiza separată a 
celor două conective este susținută şi de regimul lor sintactic diferit: prepoziţia cu 
impune forma de acuzativ celui de-al doilea nominal împreună cu care formează un 
grup prepozițional, în timp ce conjuncția şi leagă două nominale la aceeaşi formă 
cazuală. În plus, asocierea conjuncției şi cu prepoziţia cu este posibilă numai în 
grupul nominal în poziţia de subiect: Ion şi cu Maria au plecat la munte. În poziția 
de complement direct însă, unde nu apare această asociere, folosirea lui cu în locul 
lui și are alte consecinţe semantice: (a) Beau vin şi apă. nu este acelaşi lucru cu (b) 
Beau vin cu apă. Altfel spus, dacă în grupul nominal subiect construcţiile 
coordonate prin şi pot fi echivalente cu cele în care apare prepoziţia sociativă cu, 
fapt ce ar permite tratarea lui cu drept conjuncţie coordonatoare, în grupul nominal 
complement direct, acestea nu mai sunt echivalente, sensul propoziției 
schimbându-se în funcţie de alegerea lui şi sau a lui cu. Aşadar, în propoziţia (a), 
substantivele vin şi apă sunt coordonate prin şi, iar, în propoziţia (b), cu 
subordonează substantivul apă substantivului vin, cu având deci comportament de 
prepoziţie, nu de conjuncţie (în propoziţia (b), gruparea cu apă ar putea fi 
interpretată şi ca predicativ suplimentar, depinzând şi de verbul beau, şi de 
substantivul în poziţie de complement direct vin). 

3. DESCRIEREA SINTACTICO-SEMANTICĂ 


În discutarea conjuncţiei, aspectul sintactic nu poate fi separat de cel 
semantic, întrucât rolul acesteia este de a lega unităţi sintactice pentru a marca 
diverse raporturi semantice. 


3.1. Descrierea sintactică 


Din punct de vedere sintactic, conjuncţiile stabilesc două tipuri principale de 
relaţii: de coordonare şi de subordonare, între unităţile sintactice aparținând 
aceluiaşi enunţ. În funcţie de aceste tipuri de relaţii, conjuncţiile se împart în 
coordonatoare şi subordonatoare. Conjuncţiile coordonatoare exprimă relații 
gramaticale de nondependenţă, iar cele subordonatoare, relații gramaticale de 
dependență (vezi infra, 4, 5). 

Element important de coeziune în cadrul propoziției sau al frazei, conjuncția 
participă totodată la organizarea semantică a enunţului. De exemplu, în enunţul: 
Ioana nu a venit azi la şcoală pentru că e bolnavă., subordonata cauzală introdusă 


prin locuțiunea conjuncţională pentru că exprimă motivul nerealizării acțiunii. 


indicate de verbul regent. 

În interiorul aceluiaşi enunţ, dar mai ales între enunţuri, conjuncția 
marchează şi relaţii de alt tip, pragmatice, discursive, „anunţând” o nouă temă de 
discurs, o argumentare, o obiecţie (ca în fragmentul: Pentru unii, înțeleg foarte 
bine, a vorbi, astăzi, despre îngeri sună ca nuca-n perete. Dar în definitiv, nu toți 
trebuie să ajungem analişti politici, tranzitologi, profesionişti ai reformei., 
A. Pleşu, Despre îngeri) etc. (vezi II, Conectori frastici şi transfrastici, 3, 4.1). 

La nivel discursiv, pragmatic, diferențele dintre relaţiile de coordonare şi de 
subordonare (din interiorul enunțului) nu mai sunt la fel de evidente ca în plan 
gramatical. Acest fapt este relevat, de exemplu, de propoziţiile cauzale 
argumentative (metadiscursive), considerate în unele gramatici chiar propoziţii 
principale, diferite de subordonatele cauzale propriu-zise. Dacă se compară, de 
pildă: Joana e bolnavă, pentru că nu a venit azi la şcoală. şi loana nu a venit azi la 
şcoală pentru că e bolnavă., se observă că în primul enunț propoziţia introdusă 
prin locuţiunea conjuncţională pentru că exprimă un argument, o explicaţie a 
afirmației anterioare, şi nu cauza nerealizării acțiunii indicate de verbul regent, aşa 
cum se întâmplă în al doilea enunţ, unde între propoziţia principală şi subordonata 
introdusă prin acelaşi conector se stabileşte o relaţie semantică (şi gramaticală) de 
tip cauză-efect (vezi şi II, Circumstanţialul de cauză, 3.2). 

Anumite conjuncţii cunosc o utilizare specială atunci când introduc o 
construcție incidentă, enunţul fiind întrerupt pentru ca locutorul să-şi exprime o 
opinie în legătură cu situaţia concretă de comunicare, cu participanţii la dialog sau 
cu obiectul comunicării. Astfel, conjuncţia şi poate să introducă în discurs o altă 
idee, o completare cu caracter suplimentar, stabilind doar o relație formală cu restul 
enunțului: Tatăl meu, [şi lucrul acesta a fost arătat şi de profesorul Drecin foarte 
bine, atunci când a vorbit despre poziţia lui faţă de mişcarea legionară], a fost 
totdeauna împotriva  dictaturilor. (CORY). De asemenea, locuțiunea 

conjuncțională pentru că, introducând o construcţie incidentă, nu marchează o 
legătură de tip cauză-efect cu altă propoziţie, ci are rolul de a introduce în discurs o 
explicaţie pentru dezvoltarea temei anunțate anterior: Cirisem undeva. că unii 
nebuni — pentru că tot venise vorba de ei — dacă se cred, să zicem câini se poartă 
ca atare, au „mentalitate” de câini. (A. Buzura, Feţele tăcerii; vezi I, Construcţii 
incidente, 1.3). 

Ambele tipuri de relaţii, gramaticale şi discursive, sunt actualizate cu ajutorul 
aceloraşi conectori conjuncţionali. 

Dintre conjuncții, or s-a specializat pentru a marca relaţii discursive: Se ştie că 
în Orientul Mijlociu nebunii erau consideraţi în Antichitate, şi chiar mai încoace, 
sfinți. Or, aceasta e un argument în măsură să zdruncine încrederea în profeți. 
(A. Buzura, Feţele tăcerii; vezi II, Conectori frastici şi transfrastici, 2.1). 


3.2. Descrierea semantică 


Din punct de vedere semantic, conjuncţiile au un sens gramatical-relaţional 
cu rol determinant în structurarea enunțului. Unele conjuncţii, în contexte 
determinate, sunt întrebuințate cu un sens specific. În multe situaţii, de conectorul 
„conjuncțional depinde sensul enunțului. De exemplu, în: Vine dacă l-ai chemat., 
Vine pentru că l-ai chemat., condiţia sau cauza realizării acţiunii exprimate de 
verbul regent este marcată exclusiv prin conjuncţia dacă, respectiv prin locuţiunea 
conjuncțională pentru că. Alteori, conjuncţia are un sens vag, abstract, apariţia ei 
într-un context fiind determinată în special de raţiuni de ordin sintactic: Vreau să plec. 

O distincție importantă sub aspect semantic care se impune în subclasa 
conjuncțiilor şi locuțiunilor conjuncţionale subordonatoare este aceea care 
priveşte utilizările lor circumstanțiale şi / sau necircumstanțiale. |` 

În timp ce conjuncţiile circumstanțiale sunt purtătoare ele însele de 
informaţie semantică, indicând circumstanțe ale realizării acțiunii exprimate de 
verbul regent: de timp, de mod, de condiţie, de cauză etc. (Se lumina la față de cum / 
dacă / fiindcă apărea. ea.), conjuncţiile necircumstanţiale sunt impuse de un 
termen regent (a considera că, a vrea să, dorința să, apt să) sau indică 
transpunerea unei interogații totale în vorbire indirectă (Întreabă dacă poate lipsi 
mâine de la serviciu.), alteori marchează anumite valori modale, atunci când există 
posibilitatea combinării verbului cu una dintre conjuncţiile că sau să: Mă bucur că / 
să îl întâlnesc. (vezi infra, 5.3). Conjuncţiile utilizate cu valori diferite, 
circumstanţiale sau necircumstanţiale, reprezintă unități omonime, cu particularităţi 
sintactice şi semantice specifice. Câteva conjuncţii, precum că, dacă, de, să, ca să, 
ca...să pot exprima o mulțime de raporturi sintactico-semantice (vezi infra, 5.3). l 

Informaţia pe care conjuncțiile o aduc în structurarea semantică a enunţului 
poate fi aceeaşi în orice context sau, situație mai frecventă, poate varia în funcţie de 
condiţiile contextuale în care acestea apar. | l 

Astfel, unele conjuncții sunt specializate pentru exprimarea unut anumit 
raport sintactic. De exemplu, ori, fie sunt în orice context conjuncții Gigubetiva, 
deşi, cu toate că introduc numai propoziţii concesive, încâr este „marcă” a 


propoziţiilor consecutive (vezi infra, 5.1), 

Specializate din punct de vedere semantic sunt o serie de locuţiuni 
conjuncţionale: la precizarea conţinutului semantic al grupării conjuncţionale 
locuţionale, participă şi alte elemente lexicale / lexico-gramaticale; locuţiunile 
conjuncţionale conțin uneori chiar un component care exprimă lexical raportul 
sintactico-semantic pe care îl marchează. De exemplu, locuţiunile din cauză că, din 
pricină că, specializate pentru a exprima raportul cauzal în frază, cuprind 
substantivele „evocatoare” cauză, pricină. De cele mai multe ori însă, locuţiunile 
conjuncționale s-au specializat pentru un anumit raport, fără ca semantica 
elementelor alcătuitoare să aibă legătură cu sensul acestui raport. Astfel, în 
construcţia Nu te-am ajutat, de vreme ce nu mi-ai solicitat sprijinul., locuţiunea 
conjuncţională de vreme ce introduce o subordonată cauzală, substantivul vreme 
sau celelalte elemente ale locuţiunii nespunând nimic despre sensul relaţiei dintre 
cele două propoziţii. De asemenea, locuţiunea conjuncțională cu toate că nu 
conţine niciun element care să facă referire la ideea de concesie, deşi această 
locuţiune este specializată pentru raportul concesiv. 

Cele mai multe conjuncţii însă, coordonatoare şi subordonatoare, exprimă 
raporturi variate, în contexte diferite (vezi infra, 4.3, 5.3). 

Atât conjuncţiile coordonatoare, cât şi cele subordonatoare prezintă trăsături 
comune şi trăsături diferenţiatoare în raport cu câteva criterii principale de analiză 
sintactico-semantică, şi anume: restricţiile sintactice şi semantice impuse de 
apariția lor într-un enunţ, valorile contextuale şi prezenţa elementelor corelative. 


4. CONJUNCȚIILE ŞI LOCUȚIUNILE CONJUNCȚIONALE 
COORDONATOARE 


4.1. Clasificarea sintactico-semantică 


În funcţie de raportul sintactico-semantic pe care îl marchează, conjuncţiile şi 
Jocuţiunile conjuncţionale coordonatoare pot fi: 

(a) copulative, exprimând ideea de asociere: şi, nici (în structura corelativă 
nici...nici), cât şi, cum şi, precum şi, ca şi: Explicaţiile (precum / ca) şi exemplele 
pe care le-ai folosit arată că ai înţeles problema. 


Nici are valoare conjuncţională numai în situaţia în care însoţeşte ambii 
termeni ai coordonării: Nici tu, nici eu nu cunoaştem adevărul., formând 0 
pereche copulativă, similară în construcţiile pozitive perechii copulative 
şi...şi: Și tu, şi eu cunoaştem adevărul. (vezi infra, 4.4). Când apare fără 
elementul corelativ, nici se comportă asemenea unui semiadverb, căruia îi 
corespunde, în construcțiile pozitive, semiadverbul şi: Nu a venit nici lon. Vs 
A venit şi lon. 


(b) disjunctive, exprimând excluderea sau alternanța unor acțiuni, momente, 
posibilitați etc.: sau, ori, fie, au (înv. şi pop.): Nu ştiu dacă vine ori pleacă., Vine 
Sau astăzi, sau mâine. 

Utilizarea conjuncţiei disjunctive au, de obicei în enunţuri interogative, 
împreună cu adverbul negativ ba, se asociază frecvent cu o intenție stilistică, 
ca în următorul exemplu: Adică în loc de 12 000 000 lei (cele 100 kg de 
carne) dânsul a strâns 12 000 000 + 120 000 = 12 120 000 lei. Păi, se 
numeşte că v-a vândut şi hârtia cu 120 000 lei, au ba? (AC, 2003). 

Conjuncţia disjunctivă ori are varianta populară or, omonimă cu 
conjuncţia adversativă neologică or cu care este confundată adesea în 
limbajul neîngrijit: E greu să fii curajos când ești fricos. Ori ea a reuşit 
chestia asta. („Dilema”, 2003). 


(c) adversative, marcând raporturi sintactico-semantice de opoziţie între 
unitățile pe care le leagă: iar, dar, însă, ci, or, numai că, doar că, numai cât: El îi 
povesteşte, dar ea nu îl ascultă. 


Dar poate fi conjuncţie adversativă sau conjuncţie concluzivă. Un 
criteriu de deosebire a celor două elemente omonime este topica: conjuncția 
concluzivă dar nu apare la începutul propoziției, ci în interiorul sau la sfârşitul 
acesteia (Pirgu o luase dar spre Poştă, noi spre Sărindar., M. Caragiale, 
Craii). 

Inaintea conjuncţiior adversative se pune virgulă: A ajuns în gară, dar 
trenul plecase. Conjuncţia or poate fi precedată sau urmată de virgulă: Un alt 
efect foarte răspândit al acestei gândiri este postularea unui interval vid 
între Dumnezeu şi om. Or, tocmai spaţiul acestui interval este spațiul 
credinţei. (A. Pleşu, Despre îngeri). 


(d) concluzive, introducând un rezultat, o concluzie, o consecinţă a ceea ce 
s-a exprimat anterior: aşadar, dar, deci, carevasăzică, vasăzică, ca atare, aşa că, 
de aceea, în concluzie, în consecință, prin urmare. 


Dificultatea de încadrare a elementelor concluzive în clasa 
conjuncţiilor sau în cea a adverbelor a fost adesea pusă în evidenţă (vezi, de 
pildă, GA I, p. 384-387). 

Aceste elemente ar putea fi considerate adverbe sau locuţiuni 
adverbiale, pe baza următoarelor argumente: 

— posibilitatea de asociere cu o  conjuncţie coordonatoare, 
particularitate care le deosebeşte de celelalte conjuncţii coordonatoare. In 
exemplul: S-a antrenat serios şi deci a câştigat concursul., raportul sintactic 
dintre cele două propoziţii este realizat, de fapt, cu ajutorul conjuncţiei 
coordonatoare și. În cazul în care din enunţ ar lipsi conjuncţia coordonatoare, 
relaţia sintactică ar fi exprimată prin juxtapunere: S-a antrenat serios, deci a 
câştigat concursul. Într-o singură situație două conjuncţii coordonatoare se 
pot combina, însă construcţia rezultată este pleonastică, deci nerecomandată: 
dar însă. 

— absenţa din structura locuţiunilor conjuncționăle concluzive a unei 
conjuncţii sau a unui alt element de relaţie (adverb sau pronume relativ), 
condiţie satisfăcută de toate celelalte locuţiuni conjuncționale (vezi supra, 
2.3). Or, locuţiuni ca prin urmare, în consecinţă, în concluzie, ca atare etc. 
nu au în structura lor un astfel de element. 

— topica liberă, diferită de cea a conjuncțiilor coordonatoare: Nu a 
obținut rezultatul dorit, deci va mai încerca o dată / va mai încerca deci o 
dată / va mai încerca o dată deci. Dintre toate conjuncţiile coordonatoare, 

doar conjuncţia adversativă însă mai prezintă libertate de topică (vezi 
infra, 4.2.1). 


4.2. Restricţii sintactice şi semantice de utilizare a conjuncţiilor 
şi locuţiunilor conjuncționale coordonatoare 


4.2.1. Din punct de vedere sintactic, conjuncţiile coordonatoare leagă două 
unităţi care pot fi propoziţii principale (A insistat, dar nu a primit un răspuns cert.), 
propoziţii subordonate, dependente de acelaşi element regent (Nu a venit la 
întâlnire, pentru că era târziu şi se simţea obosit.), părţi de propoziție (Imi plac 
muzica şi filmul.) sau o parte de propoziție şi o propoziție de acelaşi fel, 
dependente de acelaşi regent (fri cumpăr o carte şi ce mai doreşti.). Uneori, 
conjuncţia coordonatoare apare la începutul unui enunț, marcând şi în acest caz 
legătura cu un enunţ anterior: Nu vrem să extindem dilema asupra a ceea ce, în 
jurul nostru, e nedilematic. Dar o recomandăm, acolo unde este cazul, ca pe un 
început de înţelepciune. („Dilema”, 2003). | 

Aparent, conjuncţiile coordonatoare leagă şi conjuncţii sau locuţiuni 
conjuncţionale: Până la urmă, adevărul adevărat este că, din moment ce şi cu 
toate că viaţa n-are sens, ea ar putea avea unul. („Dilema”, 2002), prepoziţii: 
Medicii sunt nemulţumiţi de primul articol al legii conform căruia cabinetul 
medical este unitatea cu sau fără personalitate juridică. (CORY), prefixoide: S-a 
observat la microscop spaţiul extra- şi intracelular. În astfel de situaţii, conjuncţia 
coordonează, de fapt, unităţi sintactice (propoziţii sau părţi de propoziție), dintre 
care una este incompletă şi poate fi recuperată din context: din moment ce [viața nu 
are sens] şi cu toate că viața nu are sens, unitatea cu [personalitate juridică] sau 
fără personalitate juridică, spaţiul extracelular] şi intracelular. Fenomenul de 
elipsă este general: în coordonare, elementele identice pot să nu fie repetate (Maria 
a citit mesajul şi [Maria] a plecat., lon este bogat, dar [Ion este] nefericit... 

Conjuncţiile adversative iar, or şi ci, ca şi locuţiunile conjuncționale 
coordonatoare care au în structura lor un element de relaţie subordonator (numai 
că, doar că, aşa că, numai cât) conectează numai propoziţii, nu şi părţi de 
propoziţii. Acest fapt le apropie de conjuncţiile şi locuţiunile conjuncţionale 
subordonatoare. 

Conjuncţia ci, obligatoriu coocurentă cu semiadverbul de negaţie nu (care 
presupune un verb), chiar dacă apare într-un context în care nu sunt exprimate 
ambele verbe, coordonează tot propoziţii (compară; Nu vine, ci pleacă. şi Nu Ion, 
ci Gheorghe a venil.). 

Spre deosebire de celelalte conjuncţii coordonatoare, care pot apărea între doi 
sau mai mulţi termeni (Să prezinte lucrarea un student sau doi sau chiar mai 
mulți!), conjuncţiile adversative dar, însă, iar, ci, or nu sunt ocurente decât în 
structuri binare care exprimă o opoziţie (Lucrarea va fi prezentată nu de un singur 
student, ci de mai mulți.). 

În ceea ce priveşte posibilităţile de combinare ale conjuncțiilor 
coordonatoare, acestea nu se asociază cu un semiadverb: "Am ajuns acolo numai 
şi / dar am stat puţin. şi nici cu o altă conjuncţie coordonatoare: Am citit, dar nu 
am înțeles nimic. vs Am citit şi dar nu am înțeles nimic. 

| Topica elementelor conjuncţionale coordonatoare este în general fixă: 
conjuncţiile coordonatoare se plasează între unităţile sintactice pe care le leagă, 
respectiv, la începutul celei de-a doua unităţi sintactice. Topică liberă nu au decât 
conjuncţia coordonatoare însă (M-a întrebat la ce mă gândesc, însă nu am ştiut ce 
să îi răspund / nu am ştiut însă ce să îi răspund / nu am ştiut ce să îi răspund însă.) 
şi conjuncţiile (şi locuţiunile conjuncţionale) concluzive (cu excepţia locuţiunii așa 
că; vezi deci, supra, 4.1). 

Conjuncţiile coordonatoare nu pot apărea la începutul unei propoziţii care 
reprezintă răspunsul la o întrebare: Ce mai faci? — "Şi citesc. 

Gruparea reprezentată de conjuncţie şi termenul cu care aceasta se combină 
nu poate fi antepusă (Am ajuns acolo şi / dar am stat puţin. vs "Şi / Dar am stat 
puțin, am ajuns acolo.). 

4.2.2. Din punct de vedere semantic, conjuncțiile coordonatoare se supun 
unor restricții impuse de unităţile lexicale pe care le conectează. Astfel, 
conjuncţiile coordonatoare nu leagă în mod normal termeni aparţinând unor clase 
semantice diferite (Îmi plac animalele frumoase ori domestice.). În limbajul 
artistic sunt permise însă asocieri de elemente diferite sub raport semantic pentru a 


se obţine anumite efecte stilistice. Figura de stil care valorifică asemenea asocieri 
este cunoscută sub numele de zeugma. 


În enunţul: Tânăra doamnă de la masa mea, înaltă şi brunetă, 
unguroaică şi îmbrăcată în verde, de formaţie istoric şi de profesie 
producător de televiziune, îmi arăta nişte cărți nou apărute la Cluj. 
(„Dilema”, 2003), asocierea semantică dintre apartenența etnică a 
personajului şi o caracteristică privitoare la aspectul vestimentar este 
, acceptabilă cu presupunerea unei intenţii stilistice. 

În anunţurile publicitare actuale, se înregistrează adesea combinări 
nerecomandabile de elemente diferite semantic, uneori şi cu funcţii sintactice 
diferite, ca efect al enumerării concise a unor cerințe sau oferte: Angajăm 
vânzătoare, profil mezeluri-carne, cu experienţă şi carte muncă. (Rlib, 
2003), Taxi Tess caută colaboratori cu auto personal şi experienţă în 
domeniu, posibilități licenţă execuţie, condiții avantajoase. („Anunţul 
telefonic”, 2003). 

Nerecomandabilă este şi asocierea unor elemente aproximativ 
sinonime, ca în construcţia: Intervenţia sa a fost scurtă şi concisă. Devenită 
clişeu, construcţia pleonastică aşadar şi prin urmare este folosită frecvent 
glumeţ şi familiar. Utilizarea acestui clişeu este ironizată prin adăugarea unui 
al treilea termen sinonim în: Deci, aşadar şi prin urmare, ne bazăm pe 
norocul proverbial al lui nea Puiu. (AC, 2003). 


4.3. Valori contextuale 


Conjuncţiile coordonatoare îşi modelează sensul în funcţie de semantica 
elementelor coocurente. 

e Conjuncţia copulativă şi, în contexte în care există o opoziţie între termenii 
pe care îi leagă, capătă valoare adversativă: Æ! vine şi ea pleacă. Valoarea 
adversativă a conjuncţiei şi este întărită când este însoţită de semiadverbul de 
negaţie nu (care subînţelege un verb): Informaticienii folosesc cuvântul „site”, şi 

A” 


nu „sit”. (enunţ echivalent cu: Informaticienii folosesc cuvântul „site”, şi nu 
folosesc cuvântul „sit za 


Alteori, conjuncţia şi exprimă un raport concluziv între unitățile sintactice pe 
care le leagă: Sunt om şi greşesc. 

Asemenea unor elemente adverbiale precum apoi, după aceea, când, 
conjuncţia şi poate sugera succesiunea în timp a unor evenimente: S-a ridicat de pe 
bancă şi s-a îndreptat spre el. sau concomitenţa derulării unor acţiuni: Când am 
deschis uşa, ea desena şi fredona un cântec. 

Folosit singur sau împreună cu adverbe temporale ca atunci, apoi, acum, 
deodată etc., şi apare frecvent în naraţiune având un rol important în asigurarea 
desfăşurării evenimentelor evocate. În textul narativ, unde relațiile de coordonare 
(exprimate prin elemente conjuncționale şi prin juxtapunere) sunt dominante în 
raport cu relaţiile de subordonare, conjuncţia şi contribuie în mare măsură şi la 
realizarea continuității discursive, marcând progresia tematică şi ierarhizarea 
informaţiei. Într-un asemenea text, conjuncţia şi impune o lectură narativă în care 
raporturile logico-semantice sunt estompate. Într-o frază ca: Maşina fipa goală şi 
toată lumea se oprise şi se uita la mine. (M. Preda, În ceată), un posibil raport 
consecutiv sau temporal de simultaneitate între primele două propoziţii, ca şi un 
posibil raport final între ultimele două sunt neglijate prin utilizarea lui şi narativ în 
favoarea unei lecturi narative, care pune accent pe succesiunea în timp a 
evenimentelor. 

Din punct de vedere discursiv, conjuncţia şi este folosită frecvent ca marcator 
al sfârşitului unei enumerări: Am citit mai multe nuvele, piese de teatru şi poezii 
scrise de acest autor. (pentru alte valori discursive ale lui şi, vezi II, Conectori 
frastici şi transfrastici, 2, 4.1). 

e Conjuncţia sau (ca şi ori), în anumite construcţii, se apropie de sensul 
copulativ, marcând nu excluderea, definitorie pentru conjuncțiile disjunctive, ci o 
asociere, o enumerare. Acest sens este sugerat adesea şi de acordul la plural al 
predicatului cu subiectul reprezentat de două unități sintactice coordonate prin sau: 
Jocul didactic sau povestea cu final moralizator sunt metode eficiente de educare a 
copiilor. 

Sau poate marca şi o relaţie apozitivă, de echivalență, între două componente 
ale enunţului fie din punct de vedere referenţial, fie terminologic: Foarte devreme 
sau la primele semne ale apariţiei soarelui se aude ciripitul păsărilor. (echivalență 
referenţială); Analiza semică sau componenţială este o metodă de cercetare 
structuralistă, (echivalență terminologică). 

În anumite contexte, conjuncţiile coordonatoare disjunctive fie, ori, sau 
exprimă o alternanță temporală în care se înscriu fapte, stări, însuşiri: De câte ori 
mă întâlnesc cu ea, se plânge sau se laudă. (~ sau se plâfige, sau se laudă.), Fie 
liniştită, fie nebunatică, întotdeauna este o companie agreabilă. Din acest motiv au 
mai fost numite şi conjuncții coordonatoare alternative: 

Cu rol narativ, conjuncţiile disjunctive sau şi ori introduc în firul naraţiunii 
o ipoteză care poate fi confirmată sau nu: Ce-ţi faci capul ciulama cu atâta 

citanie, vrei să ajungi în doaga lui Paşadia? Ori crezi că dacă ai să ştii ca el cine 
l-a moşit pe Mahomet [...] e mare scofală? Nimic; cu astea te usuci. (M. Caragiale, 
Craii). 

e Conjuncţiile adversative dar, iar, însă, ci, or, nesubstituibile în aceleaşi 
condiţii sintactice (vezi supra, 4.2.1), realizează într-un mod diferit raportul de 
opoziţie dintre două unităţi sintactice. Din punct de vedere semantico-pragmatic, 
conjuncțiile cvasisinonime dar şi însă marchează contrazicerea aşteptărilor 
declanşate de primul termen al raportului sintactic adversativ (Îi strig pe nume pe 
câțiva dintre ei, dar e de prisos., Camil Petrescu, Ultima noapte); ci indică o 
corectare a unei ipoteze negate exprimate de termenul coocurent anterior (Mitul nu 
trebuie să fie recunoscut, ci crezut., N. Manolescu, Teme); conjuncţia iar sugerează 
un contrast tematic (Necunoscând hârtie şi cerneală, / Cântecul nostru se-nălța 
cântat, / lar nesfârşitul vieţii nu era stricat / De un canon, un scris, o zugrăveală, 
T. Arghezi, Închinăciune), iar or, specializat pentru relațiile pragmatice, discursive, 
introduce a doua premisă a unui argument, decisivă pentru concluzie: Pentru că 
filozofia înseamnă „mania”, nebunie, or niciun om de ştiinţă nu poate avea 
„mania”. (G. Liiceanu, Jurnalul; pentru descrierea pragmatică a acestor conectori, 
vezi şi II, Conectori frastici şi transfrastici, 2.1, 2.2.1.). 

În textul narativ, cele două conjuncţii adversative, dar şi însă, introducând o 
perspectivă narativă nouă, contribuie într-un mod semnificativ la progresia 
tematică: Spre nedumerirea mea îndurerată, mama şi surorile mele au trecut de 
partea lui şi au pornit acțiuni paralele. Dar asta n-a fost ultima surpriză a acestui 
testament. Nevastă-mea, cu ochii ei albaştri şi neprihăniţi, a intervenit în discuţie 
cu o pasiune şi o îndârjire de care nu o credeam în stare. (Camil Petrescu, Ultima 
noapte). 

Sensul adversativ al conjuncţiei iar este întărit atunci când este urmată de 
semiadverbul de negaţie nu: Cu tatul său aveţi ce-aveţi, iar nu cu dânsul! (l. 
Creangă, Amintiri). În anumite contexte, conjuncţia iar, asemenea lui şi, marchează 
simultaneitatea temporală: Prefer să-l las să spună la întâmplare, ce-i dictează 
pofta de vorbă, iar eu să trag numai cu cangea, la malul meu, amănuntele care mă 
privesc. (Camil Petrescu, Ultima noapte) sau succesiunea în timp a evenimentelor: 


Stau aşa ca vreun ceas, iar când se încenuşează noaptea, trimitem o patrulă. 
(ibid. ). 


4.4. Conjuncţii şi locuţiuni conjuncţionale coordonatoare cu elemente 
corelative 


Conjuncţiile copulative şi disjunctive pot însoți ambii membri ai raportului 
sintactic, formând perechi; Ce poți avea, sufletul meu, / Când soarele ne pune-n 
ramuri iară | Ori un inel de foc, ori o brățară. (T. Arghezi, Pia). Intre aceste 
conjuncții, se distinge fie care apare obligatoriu la fiecare membru al unei 
perechi: Fie mergi înainte, fie te opreşti unde ai ajuns. Celelalte tipuri de 
conjuncţii coordonatoare pot constitui numai facultativ o pereche copulativă sau 


disjunctivă. 

Corelarea a două conjuncții sinonime (ca în exemplul: Puteţi să lucraţi 
fie individual, sau, dacă este necesar, în grup.) este nerecomandabilă. 


Perechile conjuncţionale fie...fie, ori...ori, sau...sau exprimă o relaţie de 
excludere mai puternică decât cea indicată printr-o singură conjuncţie de acest tip 
(Ori vii, ori pleci! vs Vii ori pleci!). Aceste perechi conjuncţionale pot exprima şi o 
alternanță de momente diferite în care se plasează elementele conectate: În ultima 
vreme am văzut-o sau râzând, sau plângând. (vezi şi supra, 4.3). 

Mai rar, elementul corelativ este adverb, nu conjuncție, ca în următoarele 
structuri care conțin şi semiadverbul cumulativ şi: atât...cât şi, nu numai (că)...ci / 
dar şi: Statuile eline, oarbe toate, poartă în ele nu numai limitați, forma, ci şi 
principiul contemplării ei. (G. Liiceanu, Despre limită). 

Este nerecomandată o construcţie ca: manevrabilitatea, cât şi costurile 
mijloacelor tehnice (EZ, 2004), din care lipseşte corelativul atât. 


În perechi corelative, pot să apară numai adverbe, care, prin repetare, se 
desemantizează, dobândind valoare de conjuncție: şi...şi, nici...nici, aci...aci, 
acum...acum, când...când, ba...ba. 

Dintre acestea, perechile corelative şi...şi, nici...nici au un sens cumulativ: 
Nici voi, nici noi nu am cunoscut adevărul despre cele întâmplate. | 

Construcţiile corelative aci...aci, acum...acum, când...când, ba...ba exprimă 
o succesiune temporală sau alternanța în timp a unor evenimente, însuşiri etc. 
(Când / ba ninge, când / ba plouă., Acum este amabilă, acum este furioasă., Aci 
se bucură, aci se întristează.. 

Între termenii coordonaţi ai unei perechi conjuncţionale se pune virgulă 
(compară: Lucrez sâmbătă şi duminică. şi Lucrez şi sâmbătă, şi duminică.). 


5. CONJUNCŢIILE ŞI LOCUȚIUNILE CONJUNCȚIONALE 
SUBORDONATOARE 


5,1. Clasificarea sintactico-semantică 


După raportul sintactico-semantic pe care îl exprimă, conjuncţiile şi 
locuţiunile conjuncţionale subordonatoare se clasifică în circumstanţiale, 
introducând propoziţii subordonate temporale, modale, cauzale, condiţionale etc., 
ŞI necircumstanțiale, introducând propoziţii subordonate subiective, predicative, 
completive directe, completive prepoziţionale etc. 

Clasa conjuncțiilor şi locuțiunilor conjuncţionale subordonatoare este mai 
bogată decât a celor coordonatoare, cuprinzând atât elemente specializate pentru 
anumite raporturi sintactice, cât şi elemente compatibile cu diverse raporturi 
sintactice. Din categoria elementelor specializate fac parte: 

— conjuncții şi locuţiuni conjuncţionale cauzale: căci, deoarece, fiindcă, 


întrucât, din cauză că, din pricină că, de vreme ce, din moment ce, pentru că (Din 
cauza că era tristă, nu voia să vadă pe nimeni.); 

Din cauza sinonimiei dintre căci şi că, atunci când cele două conjuncții 
exprimă un raport cauzal, că este înlocuit în mod greşit prin căci şi în alte 
construcţii decât cele cauzale: Aflaţi căci o ducem bine. 


— conjuncţii şi locuţiuni conjuncţionale concesive: deşi, cu toate că, chiar 
dacă, chiar de, măcar că, măcar să (Cu toate că a promis că îl va ajuta, nu a 
făcut-o.); 

— conjuncția consecutivă încât (Trebuie să lucreze atât de mult încât să 
recupereze şi timpul pierdut.); 

— conjuncții şi locuţiuni conjuncționale temporale: imediat ce, îndată ce, abia 
ce, (ori) de câte ori (Imediat ce a văzut-o a izbucnit în plâns.); 

— conjuncţii şi locuţiuni conjuncţionale comparative: ca şi cum, ca şi când, 
pe cât, de parcă (O privea de parcă atunci o vedea pentru prima oară.); 

— locuţiunea conjuncțională opozițională în loc să (Aşteaptă o minune, în loc 
să ia o decizie.), 

— locuţiuni conjuncţionale cumulative: după ce că, pe lângă că, plus că, lasă 
(las”) că (După ce că nu face nimic, îi mai încurcă şi pe ceilalți. ). | 

Conjuncţiile şi locuţiunile conjuncționale nespecializate au valori semantice 
diferite în funcţie de contextul semantic şi sintactic în care sunt folosite: să, ca să, 
ca...să, că, dacă, de, până, unde, când, cum, (în) afară că, câtă vreme, de unde, 
după ce, în timp ce, odată ce (vezi infra, 5.3). 


5.2. Restrictii sintactice de utilizare a conjuncțiilor şi locuţiunilor 
conjuncționale subordonatoare | 


Spre deosebire de anumite conjuncţii coordonatoare care pot lega două sau 
mai multe unităţi sintactice, la nivelul propoziției sau al frazei (în această situaţie 
aflându-se şi, precum şi sau), conjuncţiile subordonatoare conectează întotdeauna 
numai două unităţi sintactice, reprezentate de o propoziție subordonată şi regentul 
ei, la nivelul frazei. 

Ca şi conjuncţia coordonatoare, conjuncţia subordonatoare poate introduce 
aparent un enunţ independent: conjuncția trimite însă şi în acest caz la un element 
regent aflat în enunţul anterior (Voi veni: Dacă doreşti atât de mult.). Izolarea 
subordonatei evidenţiază plasarea acesteia într-o poziție tematică. 

În ceea ce priveşte posibilitatea de combinare cu semiadverbele, conjuncţiile 
subordonatoare se deosebesc de cele coordonatoare (vezi supra, 4.2.1). Astfel, 
conjuncţiile subordonatoare se pot asocia cu semiadverbe: Vom ajunge acolo 
numai dacă vom avea noroc. Nu toate conjuncţiile subordonatoare acceptă însă 
această asociere. Conjuncţiile încâr, deşi, de exemplu, nu se combină cu un 
semiadverb. 

Conjuncţiile subordonatoare impun restricţii de asociere cu modurile 
verbale. Astfel, conjuncţia că şi toate locuţiunile conjuncționale care o conțin se 
pot combina cu orice mod personal, în afară de imperativ, mod specific 

propoziţiilor principale, şi de subjonctiv. Totuşi, în vorbirea populară şi 
neîngrijită, conjuncţia că este adesea asociată cu subjonctivul: Ziceam că să stăm 
de vorbă, să vedem cum îi facem, vorbi flăcăul, oprindu-şi caii în ulița satului. 
(M. Preda, Întâlnirea din Pământuri). În literatură, o asemenea asociere este 
frecvent folosită pentru redarea oralităţii. Conjuncţia subordonatoare încât este 

compatibilă cu oricare dintre modurile personale, exceptând imperativul. În limba 
vorbită, se întâlneşte totuşi, utilizată metadiscursiv, o construcţie care asociază o 
conjuncţie subordonatoare cu un verb la modul imperativ, ca: M-am săturat de 
tine, încât pleacă de aici! (apud Avram 2001). La fel ca încât, conjuncţia dacă se 
combină cu oricare dintre modurile indicativ, condițional, subjonctiv sau 
prezumtiv; când indică raportul condiţional, dacă nu admite însă modul 
subjonctiv. 

Relaţia conjuncţiei de cu verbul poate determina calificarea acestei conjuncții 
drept coordonatoare sau subordonatoare. Folosită popular, conjuncția de 
conectează două propoziţii construite cu modul imperativ: Tu mai lasă drumurile şi 
stăi lângă mămuca, de-i fă ţevi şi leagănă copilul. (I. Creangă, Amintiri). Într-o 
asemenea situaţie, conjuncţia de are sens final, la fel ca în construcţia A mers de l-a 
ajutat. Datorită faptului că verbele pe care le leagă au caracteristici morfologice 
similare (cf. persoană, timp, mod), se consideră că de cu sens final are şi o funcție 
coordonatoare, comportându-se asemănător conjuncţiei şi: Du-te şi / de mănâncă, 
S-a dus şi / de l-a ajutat. 

Utilizarea conjuncţiilor subordonatoare presupune şi luarea în considerare a 
unor restricţii de topică. Conjuncţiile şi locuţiunile conjuncţionale subordonatoare 
se află la începutul propoziției subordonate pe care o introduc. Când subordonata 
precedă regenta, conjuncţia subordonatoare este primul element al frazei: Întrucât 
abaterile sunt grave, se propune eliminarea din concurs a acestui candidat. 

Spre deosebire de conjuncţiile coordonatoare (vezi supra, 4.2.1), conjuncțiile 
şi locuţiunile conjuncționale subordonatoare (cu câteva excepţii: încât, de vreme ce 
etc.) au posibilitatea de a apărea la începutul unei propoziții care constituie 
răspunsul la o întrebare: De ce nu vii? — Pentru că nu pot. 

Dacă unele conjuncţii subordonatoare permit antepunerea propoziției 
subordonate pe care o introduc, altele nu apar decât în subordonate obligatoriu 
postpuse. Conjuncţia căci (şi conjuncția că), de exemplu, nu poate apărea într-o 
subordonată cauzală antepusă regentei, spre deosebire de conjuncţiile şi locuţiunile 
conjuncţionale sinonime fiindcă, deoarece, din cauză că etc. (compară: Fiindcă am 

fost bolnav, nu am venit, şi “Căci am fost bolnav, nu am venit.). 


Prin această restricție, conjuncţia căci se apropie de conjuncţiile 
coordonatoare care nu pot fi dislocate împreună cu propoziţia cu care se 
combină (vezi supra, 4.2.1). Conjuncţia căci are şi alte particularităţi 
sintactice comune cu ale conjuncţiilor coordonatoare. Astfel, căci (ca ş 
întrucât şi de vreme ce) nu apare într-o propoziţie care este răspuns la o 
întrebare: (De ce nu ai venit? — Fiindcă am fost bolnav., dar nu: "Căci am 

fost bolnav.). Propoziția introdusă prin căci, la fel ca propoziţia care se 
asociază cu o conjuncţie coordonatoare, nu admite combinarea cu un 
semiadverb: Am venit numai fiindcă m-ai rugat. vs "Am venit numai căci 
m-ai rugat. De asemenea, coordonarea a două propoziții introduse prin 
elementul de relaţie căci nu este posibilă: Nu am venit fiindcă am fost bolnav 
şi fiindcă nu m-a invitat nimeni. vs "Nu am venit căci am fost bolnav şi căci 
nu m-a invitat nimeni. (pentru restricţiile sintactice de utilizare a conjuncțiilor 
coordonatoare, vezi supra, 4.2.1). 


Dimpotrivă, conjuncţia cum introduce subordonata cauzală numai când 
aceasta precedă regenta: Cum nu l-a anunțat nimeni, a fost luat pe nepregătite de 
această vizită. 

Deplasarea conjuncției în interiorul propoziției subordonate are ca efect 
emfatizarea unor elemente ale subordonatei: Inspiraţie dacă ai, cuvintele se leagă. 


Prin restricţiile de topică şi de asociere cu modurile verbale, pe care 
conjuncția le impune propoziției cu care se combină, acest conector poate fi 
considerat centru de grup sintactic. Într-o situație similară se află, de 
exemplu, prepoziția care, în calitate de centru al grupului prepoziţional, 
impune diverse restricții termenului cu care se asociază (vezi I, Prepoziţia, 
3.1.1; II, Grupul prepoziţional, 2). Ca şi grupul prepoziţional, grupul 
conjuncțional se include într-un grup sintactic superior: grup verbal 
(recunoaşte că a greşit), grup nominal (dorința să plece), grup adjectival (apt 
să muncească), grup adverbial (înainte să vină), grup interjecţional (Hai să 
plecăm!). 


5.3. Valori contextuale 


Pentru a exprima un anumit raport, de asociere, de opoziție, de implicație 
etc., conjuncţiile coordonatoare pun în conexiune în special sensurile exprimate de 
predicatele din propozițiile pe care le coordonează; în schimb, conjuncțiile 
subordonatoare marchează diversele raporturi sintactico-semantice între întreaga 
propoziţie subordonată şi un anumit element din propoziţia regentă: verb, adjectiv, 
interjecţie, adverb, substantiv, pronume, numeral. 

Dacă unele conjuncții şi locuţiuni conjuncţionale subordonatoare sunt 
specializate pentru un tip de raport sintactic (vezi supra, 5.1), altele prezintă 
multiple valori, circumstanţiale şi / sau necircumstanțiale, în funcţie de context, 
fiind elemente omonime. 

Conjuncţiile şi locuţiunile conjuncţionale subordonatoare nespecializate se 
împart în trei categorii, după cum pot avea: (a) numai valori circumstanţiale, 
introducând un număr limitat de subordonate, din cauza caracterului lor mai 
concret; (b) numai valori necircumstanţiale (cum că) sau (c) atât valori 
circumstanţiale, cât şi valori necircumstanţiale. 

(a) Unele conjuncţii şi locuţiuni conjuncţionale circumstanţiale cunosc o 
relativă specializare, în sensul că se asociază în mod frecvent cu un anumit raport 

circumstanţial, şi anume cu raportul sintactico-semantic iniţial, din care au derivat 
celelalte raporturi. Astfel: 

— (în) afară că introduce de obicei o propoziţie circumstanţială cumulativă 
(În afară că e frig, mai e şi întuneric.), dar poate introduce şi o propoziţie 
circumstanţială de excepție (În afară că a căzut, nu-şi mai aminteşte nimic 
altceva.); 

— după ce introduce în mod frecvent o circumstanțială temporală (A plecat 
după ce şi-a luat rămas bun.), dar poate introduce şi o circumstanţială cumulativă, 
fiind utilizată, de fapt, în locul locuţiunii după ce că (După ce nu a învățat nimic, 
mai vrea şi notă mare.); 

— în timp ce, în vreme ce, câtă vreme, în mod obişnuit mărci ale raportului 
temporal (Ascultă muzică în timp ce se îmbracă.), pot indica şi raportul opoziţional 
dintre propoziţia regentă şi subordonata sa (Azi munceşte în timp ce ieri se distra.); 

— odată ce introduce frecvent o temporală (Odată ce se vor soluţiona 
revendicările, studenţii vor reîncepe cursurile.), dar şi o cauzală (Odată ce s-a 
obişnuit cu programul, nu îi mai este greu să lucreze opt ore pe zi.) sau O 
condiţională (Odată ce ai încheiat lucrarea, poți să o predai.). 

Alte conjuncţii şi locuţiuni conjuncționale circumstanţiale (reprezentând 
conversiuni din alte părți de vorbire) nu marchează preponderent un anumit raport 
sintactic, nu au prin urmare o relativă specializare sintactico-semantică: 

— până introduce o temporală (Până adoarme, mama îi spune fiului său o 
poveste.); o cantitativă (S-a îngrăşat până a ajuns la greutatea normală. ); 

— decât introduce o circumstanţială de excepţie (Nu a făcut nimic altceva 
decât a citit.), dar şi o completivă comparativă (El lucrează mai bine decât 
lucrează ea.); 

— când introduce: o cauzală (Când ai o fire dinamică, vie, cum să te 
mulțumeşti cu un asemenea mod, sedentar, de viaţă? — G. Adameşteanu, Dimineaţă 
pierdută); o condiţională (Da” că l-aş ucide în bătaie, când aş afla că el a prins 
pupăza, s-o chinuiască. — I. Creangă, Amintiri), o opoziţională (Pretinde atâtea 
avantaje, când el nu oferă nimic nimănui.), o concesivă (Te-ai supărat pe mine, 
când eu nu te-am minţit niciodată!); 

— cum introduce: o temporală (Cum ai ajuns tu, a şi început discuţia.) O 
cauzală (Cum nu ai terminat cartea, nu ştii ce s-a întâmplat cu personajul tău 
preferal.); 

— unde introduce: o cauzală (Unde a insistat atâta, a obținut informaţia 
dorită.) o opoziţională (Unde până mai ieri se bucura de respectul tuturor, acum 
abia mai este salutat pe stradă.); 

— de unde introduce: o concesivă (De unde nu mai sperai că o să vină, a 
apărut pe neaşteptrate.); (pop., într-o construcţie eliptică) o condițională (Să pleci, 
că de unde nu, o să-ți pară rău!); o opoziţională (De unde până acum [...] îmi tot 
telefona, acum tace. — P. Goma, Alte jurnale). 

(b) Locuţiunea conjuncţională subordonatoare cum că introduce, în schimb, 
numai subordonate necircumstanţiale: o subiectivă (Cum că pentru scopul acesta 

se iau drept deviză toate principiile posibile şi imposibile, cum că cutare grup se 
porecleşte cu cutare nume de fantezie, iar altul, cu cutare, e asemenea adevărat. — 
M. Eminescu, Publicistică); o atributivă (Ştirea cum că plecarea s-a anulat l-a 
întristal.), o completivă directă (A aflat cum că se află pe lista restanţierilor.); o 
completivă prepoziţională (S-a gândit cum că ar fi mai bine să renunţe la noul 
proiect de lucru.). 

(c) Conjuncţiile că, dacă, de, să, ca să, ca...să (ultima, ca variantă 
contextuală a conjuncției să), ca şi locuţiunea după cum pot avea atât valori 
circumstanţiale, cât şi valori necircumstanţiale. Astfel: 

— că introduce subordonate necircumstanţiale: o subiectivă (Se ştie că va 
întârzia.), o predicativă (Părerea mea este că ai întrecut măsura.), o predicativă 
suplimentară (O vede că este abătută.); o completivă directă (Cred că eşti multumit 
de rezultatele cercetării tale.), o completivă secundară (Jon mă anunţă că pleacă. ); 
o completivă prepozițională (Se gândea că va ploua.): o atributivă (Gândul că îl va 
părăsi îl neliniştea.) şi subordonate circumstanţiale: o cauzală (Nu a venit, că nu a 
fost invitat.), o consecutivă (l-a povestit atât de multe că l-a fermecat.);, o 
concesivă (Că-s rude, că-s prietini, tu să n-ajungi la mâna lor...— G. Adameşteanu, 
Dimineaţă pierdută); 

— să, conjuncţie şi marcă a modului subjonctiv, introduce atât propoziţii 
subordonate necircumstanţiale: o subiectivă (Trebuie să ajungă la timp.); o 
predicativă (Obligaţia lui era să supravegheze grupul de elevi.), o predicativă 
suplimentară (Întâmplarea merită să fie povestită.) o atributivă (Dorinţa să câştige 
îl anima.) o completivă directă (Doreşte să fie invitat la conferinţă.);, o completivă 
secundară (Joana m-a învăţat să înot.); o completivă prepozițională (Se gândeşte să 
renunțe la plecare de dragul ei.), cât şi propoziţii subordonate circumstanțiale: o 
finală (Merge în oraş să cumpere un cadou.) o consecutivă (neliterar: A căutat să 
înnebunească adresa ei.), o condiţională (E-hei, să fi trăit mămica, alta i-ar fi fost 
viața! — G. Adameşteanu, Dimineaţă pierdută); o concesivă (Să mă roage, şi tot nu 
voi mai răspunde invitaţiei lui.). 


Să este numai marcă a subjonctivului în propoziţiile principale 
independente: Să vină când vrea! sau în subordonate de tipul: Nu găsesc un 
loc în care / unde să mă retrag. | 

Conjuncţia să este înlocuită greşit în alte construcții decât cele finale 
cu conjuncţia ca să sau cu locuţiunea conjuncţională pentru ca să (cu care 
este sinonimă când indică o relaţie finală): Nu ştiu pentru ca să îţi spun. 


Conjuncţiile că şi să introducând acelaşi fel de propoziţii subordonate 
necircumstanţiale participă la exprimarea opoziţiei modale posibil / real: Mă bucur 
să/ că îl văd după atâţia ani. id N ich 

- ca... să, variantă contextuală a conjuncției să (în condițiile intercalării unor 
elemente aparținând subordonatei între termenul regent şi predicatul din 
subordonată) introduce propoziții circumstanțiale: o finală (Ca onoarea la să nu fie 
afectată, explică-i ce s-a întâmplat.); o consecutivă (Nu era aşa de naivă, ca la 
propunerea lui să renunțe la acel proiect important.) şi propoziții 

necircumstanţiale: o subiectivă (Ca lucrarea noastră în viitor să constituie un 
singur organism normal şi fără abatere, e, se-nțelege de sine, un ideal. — 
M. Eminescu, Publicistică); o predicativă (Ideea era ca până la acea dată lucrarea 
să fie terminată.); o completivă directă (Doreşte ca atunci când greşeşte să fie 
corectat.), o completivă secundară (Ion m-a anunțat ca mâine să vin la şcoală.), o 
completivă prepoziţională (Se gândea ca atunci când nu se va mai descurca 


singură, să apeleze la ajutorul lui.); 
— ca să (ca şi pentru ca să) marchează cel mai frecvent raportul final (Am 


venit ca să îți mulțumesc.), dar poate să introducă şi alte subordonate 
circumstanţiale, precum: o consecutivă (Nu era atât de naivă ca să accepte 
propunerea lui.) o opoziţională (Erau foarte înțepate când încercam să le fac 
curte, pur şi simplu îmi întorceau spatele, ca să fie vesele cu alţii. — M. Preda, Cel 
mai iubit dintre pământeni), de asemenea, ca să (nu şi locuţiunea conjuncțională 
pentru ca să) poate introduce propoziţii subordonate necircumstanţiale, însă 
nerecomandate de limba literară: o atributivă (Ordinul ca să înainteze era clar.); o 
subiectivă (N-ar fi deloc imposibil ca să ne trezim antrenați într-o catastrofă..., 
G. Adameşteanu, Dimineaţă pierdută), o predicativă (Soluția era ca să ne aştepte 
câteva ore.). 


Ca să este o conjuncţie analizabilă care evidențiază tendința de 
disociere funcţională a elementelor alcătuitoare, primul component, ca, 
tinzând să preia rolul de element de relaţie, iar să să devină exclusiv marcă / 
morfem a / al subjonctivului. 


- dacă poate să introducă mai multe tipuri de subordonate necircumstanțiale, 
marcând transpunerea vorbirii directe în vorbire indirectă: o subiectivă (Nu se ştie 
dacă va veni.); o predicativă (Întrebarea este dacă va ajunge la timp.), o atributivă 
(Întrebarea dacă va veni îl frământa.), o completivă directă (Nu ştie dacă va avea 
acelaşi succes ultima sa melodie.) o completivă secundară (L-am întrebat dacă 
înțelege.), o completivă prepozițională (Se gândea dacă poate să plece mai 
repede... 

Când nu indică transpunerea în vorbire indirectă, dacă introduce o serie de 
subordonate circumstanţiale: cel mai adesea, o condiţională (Dacă vei avea 
curaj, îi vei mărturisi adevărul.); (pop.) o temporală (Și nu că mă laud, căci 
lauda-i faţă: prin somn, nu ceream demâncare; dacă mă sculam, nu mai aşteptam 
să-mi deie alții, şi când era de făcut ceva treabă, o cam răream de pe-acasă. — 
I. Creangă, Amintiri); o opoziţională (Dacă prin pacea de la 1856 Rusia a fost 
depărtată de la Dunăre, o vedem câştigând prin războiul strein de la 1870 
aproape tot ceea ce pierduse. — M. Eminescu, Publicistică), o cauzală (A plecat, 
dacă l-ai jignil.); 

— de introduce, de asemenea, subordonate necircumstanțiale: subiective (De 
va veni înseamnă că nu m-a uitat.) completive directe (A întrebat de-ar putea să-l 
ajute.) completive secundare (L-a întrebat de va putea veni.) o completivă 
prepoziţională (El este curios de vom ajunge la o înțelegere.) şi subordonate 

circumstanțiale: consecutive (Căldura i-a înfierbântat fața şi i-a înmuiat 
încheieturile de nici nu-i mai vine să se miște. — G. Adameşteanu, Dimineaţă 
pierdută); concesive (Şi de m-ar fi bătut mama cu toate gardurile şi de m-ar fi 
izgonit de la casă ca pe un străin, tot n-aş fi rămas aşa de umilit în faţa ei, ca 
atunci când m-a luat cu bineşorul. — I. Creangă, Amintiri); condiţionale (De ştiam 
asta, mai bine şedeam acasă. — I. Creangă, Amintiri); circumstanţiale de relaţie (Să 
cercăm vinul de-i bun., în GA I). 

În structurile necircumstanţiale şi neinterogative, conjuncţiile dacă şi de pot 
avea o funcţie modală ipotetică, introducând o subiectivă (Dacă te-am iertat o 
dată, asta nu înseamnă că te voi ierta şi a doua oară., De mă vei căuta înseamnă 
că m-ai iertat.) sau o completivă directă (Dacă te-am iertat, am făcut-o pentru a-ți 
da posibilitatea de a mă cunoaşte mai bine.), reluate adesea de un substitut 
propoziţional (pronume cu valoare neutră şi substantive cu valoare generală) în 
propoziția regentă, care are funcţia sintactică a subordonatei: aceasta, asta, o, totul: 
faptul, lucrul. | 

— locuțiunea conjuncțională după cum introduce subordonate circumstanţiale 
precum o modală (S-a petrecut totul după cum ne-am înțeles.), dar şi o 
subordonată necircumstanțială, şi anume o predicativă suplimentară (Ai găsit casa 
după cum ai lăsat-o.) sau o comparativă (Este frumoasă după cum este şi 
deşteaptă.) 

În textul narativ, conjuncțiile subordonatoare contribuie în mare măsură la 
realizarea continuității referențiale şi a continuității discursive prin marcarea unor 
relații temporale, comparative, finale, cauzale, condiţionale etc. 

Derularea evenimentelor narate este semnalată frecvent de conjuncții şi 
locuţiuni conjuncționale subordonatoare care indică raporturi temporale de 
posterioritate (până), de anterioritate (după ce, îndată ce, odată ce etc.: Aşa, a doua 
zi, au venit la masă după ce toată lumea se aşezase., Camil Petrescu, Ultima 
noapte) sau de simultaneitate (în timp ce, câtă vreme etc.), vezi I, Verbul. Timpul, 
1; II, Circumstanţialul de timp. 

Anumite conjuncţii şi locuţiuni conjuncționale au rol metadiscursiv, 
contribuind astfel la coeziunea textului: Când zic „tăinuită” e un fel de a vorbi, 
căci eram major şi din familia noastră nimeni nu m-ar fi putut opri. (ibid.). 

Conjuncţiile subordonatoare pot avea şi rolul de a deschide o nouă 
perspectivă în planul narativ: Încep să judec şi atitudinea ei, ca amantă. Dacă ar fi 
iubit, ar fi suferit atroce ca mine şi ea, (ibid.) (pentru valorile pragmatice, 
discursive ale unor conjuncţii şi locuţiuni conjuncționale subordonatoare, vezi şi IL, 
Conectori frastici şi transfrastici, 2, 3). 


5.4. Conjuncţii şi locuţiuni conjuncţionale subordonatoare cu elemente 
corelative 


Ca elemente corelative ale unor conjuncţii sau locuţiuni conjuncționale 
subordonatoare apar în propoziţiile regente anumite adverbe sau locuţiuni 
adverbiale..De exemplu, raportul cauzal marcat de o conjuncţie sau de o locuţiune 

conjuncţională, precum deoarece, fiindcă, pentru că etc., poate fi întărit de 
elementul corelativ de aceea (locuţiune adverbială) din regentă: Pentru că a 
cunoscut succesul, de aceea este încrezător în ceea ce face. Aceeaşi locuţiune 
adverbială, de aceea, în corelaţie cu conjuncția ca să, exprimă raportul final: De 
aceea este aici, ca să-ţi explice ce nu ai înţeles. 

Elementele corelative au rolul de a explicita şi de a întări raportul de 
subordonare dintre două propoziţii. De pildă, prezenţa corelativelor aşa de, atât de 
implică raportul consecutiv exprimat de conjuncţiile specializate: L-a afectat atât / 
aşa de tare vestea, încât a început să plângă., Am fost aşa de surprins, că mi-a 
pierit graiul. (N. Manolescu, Teme). 

Ca şi conjuncţiile şi locuţiunile conjuncţionale, unele elemente corelative 
sunt specializate în exprimarea unui anumit raport. Aşa sunt adverbele totuşi şi tot, 
care nu pot fi corelate decât cu conjuncția deși sau cu locuţiunile conjuncţionale 
specializate chiar dacă, măcar că etc. pentru marcarea raportului concesiv: Deşi 
nu s-a clasat în primele locuri, totuşi a fost mulțumit de rezultat. 

Dacă în relaţia de coordonare, termenii corelativi sunt cel mai adesea identici, 
în relația de subordonare, rar se întâmplă acest fapt. Chiar când există o identitate, 
aceasta este doar formală, pentru că, în realitate, termenul din propoziţia regentă 
este altă parte de vorbire decât conjuncţie. Astfel, cum cu funcţie de conjuncție 
poate să fie corelat cu adverbul de timp cum: Cum a ajuns, cum s-a apucat de 
lucru. La fel, locuţiunea conjuncţională de ce, care introduce o propoziție 
circumstanţială cantitativă, poate fi corelată cu locuţiunea adverbială omonimă de 
ce: De ce îl asculta, de ce se întrista. 


6. CONJUNCŢIA SUBORDONATOARE CA EXPRESIE 
A REGIMULUI UNUI CENTRU DE GRUP | 


Coeziunea unui grup sintactic se poate manifesta şi prin restricţiile de 
selectare a conjuncţiei. y! 

Conjuncțiile subordonatoare pot impune restricții de asociere cu modurile 
verbale (vezi supra, 5.2) sau pot fi impuse de verbul regent. Astfel, unele verbe 
modale, precum a putea, a vrea, a trebui etc., sau care, dobândesc valoare modală, 
cum este a-i veni, şi unele verbe inerent aspectuale: a se apuca, a continua, a 
începe etc. sau contextual aspectuale: a sta, a da etc. se construiesc obligatoriu cu 
conjuncția să, component al modului subjonctiv şi totodată conector: Vreau să 
citesc., Se apucă să citească. Alte verbe, precum a afirma, a presupune etc. nu 
acceptă combinarea cu modul subjonctiv, deci cu să, ci selectează conjuncţia 
asertivă că: Afirm că îl cunosc. O serie de verbe ca a se bucura, a plăcea etc. 
acceptă însă ambele combinaţii, selecţia lui că sau a lui să corespunzând valorilor 
modale real vs posibil: Mă bucur că / să te revăd. 

Substantivele sau adjectivele verbale păstrează regimul verbului din care au 
provenit: dorința să, încercarea să, rugămintea să, afirmaţia că, bănuiala că 
(Dorința să ajungă la capăt era mare.), dornic să, bucuros că / să (Era 
întotdeauna bucuros că ne vede / să ne vadă. ). 

Nu numai adjectivele provenite din verbe impun o conjuncţie: şi adjective 
precum capabil, apt, sigur selectează anumite elemente conjuncționale (Jon este 
capabil să se sacrifice., El este apt să participe la maraton., lon e sigur că va 
reuşi. ). 

Se pot asocia cu o conjuneţie subordonatoare şi unele substantive cu sens 
generic care nu provin din verbe: Venise timpul să spună lucrurile direct., Ideea că 
nu reuşeşte nu-i dădea linişte., Ideea să plece îi surâdea. 


Conjuncţia subordonatoare poate apărea şi ca regim al adverbului (Înainte să 


vină era linişte., Era departe să înţeleagă ce s-a întâmplat.) sau al interjecţiei (Uite 


că vine. ). 


7. RELAŢIA CONJUNCȚIEI CU ALTE CLASE 
LEXICO-GRAMATICALE 


Raporturile pe care conjuncţia le are cu alte părți de vorbire trebuie urmărite 
sub câteva aspecte: 1. schimbarea statutului morfologic al unor părți de vorbire, 
care ajung să funcționeze asemenea unor elemente conjuncţionale; 2. omonimiile 
dintre elementele conjuncţionale şi elemente aparținând altor clase morfologice; 3. 
tendința unor grupări de cuvinte de a căpăta valoare de elemente conjuncționale, 
respectiv, de locuţiuni conjuncţionale. 


7.1. Conversiuni în clasa conjuncţiei 


În interiorul clasei conectorilor (conjuncţii, prepoziții şi unele adverbe) se 
produc adesea: modificări de statut, care se explică prin particularitatea lor 
sintactică comună de a lega diverse unităţi sintactice. De exemplu, conjuncţia până 
are la bază prepoziția până, ambele sugerând o limită circumstanţială (de loc, 
temporală sau cantitativă) a acțiunii exprimate de termenul regent: Am alergat 
până acolo / acum. vs Am alergat până am obosit. După cum limita acțiunii este 
exprimată la nivelul propoziției sau al frazei, elementul până are statut de 
prepoziţie, respectiv, de conjuncţie. Când se combină cu o propoziție 
conjuncțională, introdusă prin conjuncţia să, conectorul până, deşi se situează la 
nivelul frazei, are tot statut de prepoziţie, fiind centrul unui grup prepozițional care 
încorporează o propoziţie: A plecat până să vină el. (vezi Il, Grupul 
prepoziţional, 2.5). | ATI SR 

Prin fenomenul de conversiune se explică trecerea în clasa conjuncției a 
adverbelor relative când, cum, unde, care se desemantizează: Cum nu s-a pregătit, 
a luat o notă mică. (vezi supra, 5.3.). Numai conjuncțiile fie şi fiindcă au la bază 
forme verbale, şi anume subjonctivul, respectiv, gerunziul verbului a fi. . l 

Dacă unele părți de vorbire pot deveni prin conversiune conjuncții, conjuncția 
nu îşi schimbă niciodată calitatea morfologică. Doar în metalimbaj conjuncpa 
poate funcţiona ca substantiv, ca, de altfel, ei unitate lingvistică: „ Că” este o 
conjuncţie -donatoare., „A ” este o vocata. | de 

A i pl utilizate în propoziții principale, independente, Di Să-ŞI 
piardă calitatea sintactico-morfologică, dobândind funcție stilistică. Acest fapt este 

evident în construcții de tipul: A venit ca să îl ajute. (circumstanţială finală) vs Ca 
să vezi ce gânduri poți lega de un geamantan vechi, mai ales când e la mijloc o 
femeie drăguță. (N. Manolescu, Teme). 

Îşi pierd funcţia de conjuncţie, devenind mărci modale, şi conjuncţiile de, 
dacă, din propoziţiile principale, optative, care, la origine, sunt, de fapt, propoziţii 
secundare, dependente de o propoziţie principală subînţeleasă (ar fi bine de / dacă): 
De-ar veni vara mai repede!, Dacă aş putea să zbor!. Dacă îşi pierde statutul de 
conector şi atunci când se află în vecinătatea adverbului abia, indicând o valoare 
modală, de aproximare şi incertitudine, într-o construcție precum: De-abia dacă îl 


mai recunosc. 


7.2. Omonimii între conjuncție şi alte clase lexico-gramaticale 


În construcţiile comparative, decât este fie prepoziţie, fie adverb, fie 
conjuncţie. Astfel, când se combină cu un nominal căruia îi impune restricție de 
caz (Tu eşti mai bun decât mine.) decât este prepoziție. În schimb, când cele două 
nominale corespunzând comparatului şi comparantului au aceeaşi formă cazuală, 
decât are statut de adverb (lfi dau ţie mai mult decât altuia.). Când stabileşte o 
conexiune între două verbe, decât comparativ devine conjuncţie: Jon învață mai 
bine decât învață Maria. 

Omonim cu decât comparativ este semiadverbul restrictiv decât: Nu vreau 
decât asta / să plec mai repede. (vezi şi Adverbul, 4.4.2, Prepoziţia, 4.2). 

Gruparea ca şi din construcţiile cu sens cumulativ se comportă la fel ca 
locuţiunile conjuncţionale copulative cât şi, precum şi, cum şi: Un bulgăr mai 
talentat a reuşit să spargă un ultim rest de geam şi zgomotul cioburilor s-a grăbit 
să pulverizeze reveria mea belle époque ca şi meditaţia mea obosită de efortul 
obiectivităţii. (A. Blandiana, Autoportret; vezi supra, 2.3). 

Locuţiunea conjuncţională ca şi este omonimă cu gruparea ca şi prin care se 
exprimă un raport comparativ de egalitate. Faptul că gruparea ca şi, substituibilă 
prin elementul component ca, poate impune o formă cazuală nominalului cu care 
se asociază demonstrează comportamentul prepozițional al acesteia: Adevăru-i că 
toți erau tot așa de surprinşi de atitudinea unchiului ca şi mine. (Camil Petrescu, 
Ultima noapte) / ~ ca mine. (pentru interpretarea ca adverb sau ca prepoziție a 
conectorului ca în funcţie de identitatea sau de diferența de formă cazuală a 
nominalelor aflate în raport de comparaţie, vezi Prepoziţia, 4.2). 

„Elementele deci, aşadar, prin urmare etc., ca mărci apoziţionale, indicând o 
relaţie de echivalență, sunt adverbe, nu conjuncţii, ca şi conectorii adică şi anume: 
Ne vom întoarce acasă pe 5 august, deci | adică peste exact două săptămâni. 


73. Grupări interpretabile ca locuţiuni conjuncţionale sau ca îmbinări libere 


Relaţia conjuncţiei cu alte părți de vorbire este invocată în discutarea 
statutului de locuţiune conjuncţională al unor îmbinări precum în ciuda faptului că, 
datorită faptului Că, pentru motivul că, sub pretextul că, cu condiţia să etc. Se 
SO npiHeă că aceste grupări nu sunt locuţiuni conjuncţionale, întrucât substantivul 
pe care îl conțin îşi păstrează individualitatea semantică şi sintactică, dovadă fiind 

forma articulată (indusă de propoziția următoare) şi posibilitatea acestuia de a 
primi şi alte determinări: în ipoteza fericită că, în cazul neaşteptat că etc. În 
schimb, grupările care conţin un substantiv nearticulat, mai vechi în limbă, 
manifestă mai puternic tendinţa de a deveni locuţiuni, dat fiind faptul că acestea nu 
mai prezintă aceleaşi posibilităţi combinatorii: în caz că (dar şi în nefericitul caz 
că), în caz când, pe motiv că, pe bază că. 

Şi construcţiile paralele dar fiind şi dat fiind că au un statut oscilant, fiind 
tratate fie ca locuţiuni (prepoziţională, respectiv, conjuncţională), fie ca îmbinări 
libere. Forma invariabilă a lui dat ar întări interpretarea potrivit căreia ambele 
structuri ar fi neanalizabile, deci, locuţiuni (dat fiind rezultatul, dat fiind 
propunerile). Însă faptul că în limbă circulă forme cu acord (date fiind 
propunerile), conform normei literare, contribuie la scăderea unităţii acestor 
structuri, analizabile în complement exprimat prin gerunziu pasiv + subiect, 
respectiv, propoziţie subiectivă. 

Construcţiile de când, de unde, până unde, până când sunt îmbinări libere ale 
unui adverb relativ cu o prepoziție atunci când acestea corespund unor construcții 
precum de atunci, de acolo, până acolo, până când. În contexte în care se pot 
stabili asemenea echivalențe, adverbul îşi păstrează autonomia semantică indicând 
circumstanţe de timp sau de loc nuanțate de prepoziţia cu care se combină. În 
situația în care adverbul relativ se desemantizează, asocierea acestuia cu o 
prepoziţie are statut locuţional. Astfel, de unde este locuţiune atunci când 
marchează raportul concesiv, condițional sau opozițional (pentru exemple, vezi 
supra, 5.3). La fel, pe când este o îmbinare liberă a adverbului când cu pe când 
exprimă circumstanţe temporale (Pe când ne plimbam, s-a auzit un strigăt., Pe 
când rămâne să ne vedem?), sau locuţiune conjuncțională când introduce o 
opozițională, situaţie în care sensul temporal al lui când se şterge (EI e harnic, pe 


când ea e leneşă.). 

INTERJECȚIA 


1. ASPECTE DEFINITORII 


Interjecţia este o clasă eterogenă reunind cuvinte neflexibile cu intonație 
exclamativă, mai rar interogativă, a căror semnificaţie este neconceptualizată şi 
depinde într-o măsură mai mică sau mai mare de intonație şi de context. 


1.1. Caracterizarea generală a interjecțiilor 


Interjecţiile se diferenţiază de aproape toate celelalte clase Jexico-gramaticale 
prin faptul că nu sunt semne lingvistice, nu denumesc un referent prin intermediul 
unui concept. Înterjecţiile sunt un fel de semnale lingvistice care nu denotă, ci 
exprimă diverse senzaţii, sentimente, impulsuri voliţionale sau imită (ori 
sugerează) diverse sunete şi zgomote. Multe interjecţii au o semnificaţie destul de 
instabilă, care se precizează prin contextul situațional sau lingvistic, prin intonatie, 
eventual şi prin mijloace de comunicare nonverbale (mimică, gesturi). Interjecţiile 
pot avea diverse valori comunicative — emotivă, fatică, injonctivă, prezentativă, 
sugestivă etc. — sau pot funcționa drept conectori pragmatici (vezi infra, 3). Şi din 
punct de vedere sintactic, interjecţia reprezintă o clasă eterogenă, întrucât unele 
interjecţii pot fi parţial echivalate funcțional şi semantic cu verbe, substantive, 
adjective sau adverbe, preluând o parte din caracteristicile sintactice ale acestora. 
Interjecţiile pot avea anumite particularităţi fonetice şi fonologice care le disting de 
celelalte clase de cuvinte (vezi infra, 2.1). : 

În marea lor majoritate, interjecțiile nu sunt „creații spontane”, produse odată 
cu starea care le-a generat, deşi exprimarea lor poate avea un caracter spontan, 
uneori involuntar, fiind aproape concomitente cu reacţiile pe care le semnalează. 
Interjecţiile aparţin unui inventar deja existent, cuprinzând forme mai mult sau mai 
puţin stabile, convenţionalizate, majoritatea dintre ele specifice unei limbi date 
(nefiind exclusă nici posibilitatea apariţiei unor forme spontane). 


Există şi interjecţii care sunt comune mai multor limbi, fără ca acest 
lucru să se datoreze împrumutului. Ele sunt formate, în marea lor majoritate, 
dintr-un singur sunet vocalic, au rolul de a semnala reacții afective şi sunt 
notate aproximativ la fel: a(h), e, o(h). 

Unele interjecţii au fost împrumutate — în limba veche (aleluia, amin, 
bre, haide, osana) sau în perioada modernă şi contemporană (adio, alo, bla- 
bla, bravo, ciao, hello, mersi, ole, pardon, stop, ups). Interjecţiile 
împrumutate fie sunt tot interjecţii în limba de origine, fie aparţin altor clase 
lexico-gramaticale (de exemplu, aport şi pas provin din verbe din franceză). 

1.2. Distincția interjecții propriu-zise / onomatopee 


În funcţie de sursa referenţială şi de natura semnificației lor, se disting două 
tipuri de interjecţii: interjecții propriu-zise, care exprimă stări psihice, reacţii la 
senzaţii fizice, diverse impulsuri voliţionale sau funcţionează ca mărci 
conversaţionale, şi onomatopee (sau interjecţii onomatopeice), care imită sunete şi 
zgomote din realitatea înconjurătoare ori sugerează mişcări. Între ele există 
deosebiri din punctul de vedere al semnificației (implicit, al sursei referenţiale, vezi 
infra, 3), sintactice şi pragmatice. Onomatopeele pot apărea frecvent ca predicat, în 
timp ce dintre interjecţiile propriu-zise, doar câteva. interjecţii prezentative sau 
injonctive au această funcţie. În schimb, interjecţiile propriu-zise pot avea rolul de 
conectori pragmatici, iar onomatopeele, nu. Din punct de vedere pragmatic, în 
general, interjecțiile propriu-zise sunt orientate asupra participanţilor la actul de 
comunicare, iar onomatopeele — asupra mesajului. Semnificația neconceptuală şi 
apartenenţa la planul vorbirii directe (caracterul deictic) sunt trăsături comune care 
justifică încadrarea lor în aceeaşi clasă. | | 


Sunetele care însoțesc râsul, plânsul, dregerea glasului, tusea, strănutul, 
sughiţul, sforăitul, înghiţitul nu sunt interjecții, ci simple emisii sonore 
omeneşti. Sunt onomatopee cuvintele care încearcă să le reproducă (ha-ha- 
ha, ho-ho-ho, hm, hapciu, hâc, sfor, gâl-gâl). Unele dintre aceste sunete pot 
fi folosite în mod voluntar, în scop comunicativ, iar în acest caz, ele sunt 
interjecții (de exemplu, dregerea voluntară a glasului pentru 'a atrage atenţia 
cuiva, notată /un). | 


1.3. Distincția interjecţii primare / interjecţii secundare (improprii) 


În funcţie de modul de constituire, interjecțiile propriu-zise pot fi împărțite în 
două subtipuri: primare şi secundare (improprii). Interjecţiile primare sunt 
cuvinte a căror valoare iniţială în limba română este aceea de interjecţii (chiar dacă 
unele dintre ele sunt moştenite sau împrumutate din limbi în care au altă valoare 
gramaticală). Ele sunt folosite ca interjecții în contextele în care apar. (Despre 
interjecţiile care capătă unele dintre caracteristicile sintactice ale verbelor, 
adjectivelor sau adverbelor, vezi infra, 4; despre interjecţiile care se convertesc în 
substantive, vezi infra, 5.2.2). Interjecţiile secundare sau improprii sunt create pe 
terenul limbii române din alte părți de vorbire sau din diverse sintagme ori 
propoziții care, în urma unei întrebuințări frecvente şi prin accentuarea valorii 
afective, au căpătat statut de interjecţii. Când sunt folosite cu valoare 
interjecţională, aceste cuvinte sau grupuri de cuvinte îşi pierd, total sau parţial, 
seca can! let ee nuanțe afective suplimentare, şi îşi schimbă 
A invariabile din punct de vedere morfologic şi 
independente sintactic (vezi infra, 5.1): i 
pro eri sta măi femeie, Doamne, multă minte-ţi mai trebuie! (I. Creangă, 


Dar oare cum o să-l duc eu de-aici, păcatele mele! (L. Rebreanu, Jon); 

Noul post de purtător de cuvânt al instituţiei va fi deținut musai de un ziarist 
care, vezi Doamne, să oglindească mai bine activitatea ofițerilor incompetenţi din 
poliția bihoreană. (AC, 2004). 

Interjecţiile secundare se încadrează toate în subclasa interjecţiilor propriu- 
zise şi au o funcţie comunicativă emotivă (vezi infra, 3.2.1). 


1.4. Autonomia comunicativă a interjecţiilor 


O caracteristică importantă a interjecţiilor este aceea că pot constitui singure 
enunţuri exclamative sau interogative, neeliptice (vezi infra, 4.1.1): 

Ai! Ghiţă! lar m-ai speriat! (1. L. Caragiale, O scrisoare pierdută), 

Dumnealui e ungur, iar d-ta ai obrazul să te numeşti român! Pfui! 
(L. Rebreanu, Zon). 


Prin analogie cu interjecțiile care formează singure enunțuri, şi alte 
cuvinte utilizate ca enunțuri exclamative sunt interpretate uneori drept 
interjecții: Ajutor!, Linişte! Spre deosebire de interjecțiile secundare, acestea 
îşi păstrează sensul lexical (la care se pot adăuga şi valori afective, ca frica, 
respectiv iritarea, pentru exemplele de mai sus), fiind substantive care 
formează enunţuri nominale. l 


2.. DESCRIEREA FORMEI INTERJECȚIILOR 


2.1. Descrierea din punctul de vedere al formei sonore 


Din punct de vedere sonor, interjecția prezintă câteva caracteristici care o 
deosebesc de alte clase de cuvinte: unele interjecții conțin sunete ce nu aparțin 
sistemului fonologic al limbii sau combinații de sunete care nu se întâlnesc la 
cuvintele aparținând altor clase lexico-gramaticale, unele interjecții sunt formate 
numai din consoane, multe interjecții sunt folosite repetate, iar câteva interjecții pot 
fi exprimate fără deschiderea cavității bucale. 

Se manifestă două fenomene contrarii care fac ca interjecțiile unei limbi date 
să aibă anumite particularități fonetice şi fonologice care le deosebesc atât de 
cuvintele aparținând altor clase lexico-gramaticale ale aceleiaşi limbi, cât şi de 
interjecţiile din alte limbi care au aceeaşi sursă referenţială (exprimând aceeaşi 
reacție sau imitând acelaşi sunet), Pe de o parte, interjecţiile au tendinţa de a se 
conforma sistemului fonologic al limbii (acesta fiind unul dintre motivele pentru 
care nu există multe interjecții care sunt comune mai multor limbi, în afara 
împrumuturilor — vezi supra, 1.1). Pe de altă parte, interjecțiile au tendinţa de a se 
sustrage, de a rezista constrângerilor sistemului fonologic, recurgând frecvent la 
sunete sau combinaţii de sunete care nu se întâlnesc la alte categorii de cuvinte, 
pentru a obține mai multă expresivitate. Un exemplu este interjecţia rezultată din 
țuguierea buzelor şi inspirarea puternică a curentului de aer fonator printr-o 
deschizătură mică, rezultând o africată bilabială (un fel de ; bilabial), prin care se 
îndeamnă caii să pornească. Prin fluierare se produce un alt sunet care nu face parte 

dintre fonemele limbii române, notat, de obicei, drept fiu-fiu! Grafia, care notează 
fonemele, nu: sunetele, încearcă să apropie sunetele respective de un fonem 
aparținând sistemului fonologic al limbii, astfel că redarea lor în scris este 
aproximativă. În această situaţie se află mai ales unele onomatopee al căror 
complex sonor conţine sunete care încearcă să se apropie cât mai mult, mai fidel de 
sunetul imitat, ieşind astfel din sfera fonemelor limbii. 

Printre interjecţiile care conţin combinaţii de sunete care nu se regăsesc la 
alte cuvinte se află interjecţia prin care se atrage atenţia — pst, interjecţia prin care 
se opresc caii — ptruu, onomatopeea care imită bâzâitul insectelor — bzz. O 
particularitate a clasei interjecţiilor este că există cuvinte aparținând acestei clase 
care sunt formate numai din consoane (care, în combinaţii cu alte foneme, pot să se 
întâlnească şi în corpul sonor al altor cuvinte). În cazul acestor interjecții, unele 
consoane (de obicei continue sau vibranta r) au rol vocalic, de centru silabic: brr, 
bzz, nf, pst, (ss)st etc. i 

O altă particularitate fonică a unor interjecții este că modul de articulare a lor 
nu implică deschiderea cavităţii bucale, iar sunetele rezultate, emise faringal sau 
faringal-nazal şi. cu diferite intonaţii, sunt redate aproximativ în scris prin: hm / 
hâm (exprimând nedumerirea, nemulțumirea, îndoiala), mmm -(pentru a reda 
impresia produsă de un gust savuros sau de durerea de dinţi), îhî (aprobare), îi / hî 
(= „ce-ai spus?”) ş.a. (vezi şi II, Organizarea prozodică a enunțului, 1.6.2.1.a). 

Marea majoritate a onomatopeelor din diverse limbi (înrudite sau nu) care 
imită acelaşi sunet nu sunt identice, deoarece nu numai imitarea este influențată de 
sistemul fonologic, ci şi receptarea stimulului acustic (de pildă, interjecția 
românească cucurigu are drept echivalent în franceză cocorico, în italiană 
chicchirichi). 

Onomatopeele compuse şi cele formate din mai multe silabe pot prezenta 
aliteraţii: bâldâbâc, cotcodac, cucurigu, guguştiuc, hodoronc-tronc, treanca- 
fleanca, trosc-pleosc. Repetarea facultativă (vezi infra, 2.2) poate avea şi un rol 
eufonic. | l 


În general, fonemelor li se atribuie o anumită expresivitate: Unele 
dintre ele, singure sau în combinații, sunt percepute ca fiind apropiate de 
sunete şi zgomote din realitatea înconjurătoare, ceea ce face ca anumite 
aliteraţii să aibă o valoare onomatopeică. În textele literare, mai ales în 
poezie, prin forma cuvintelor se pot sugera efectele sonore ale acțiunilor 
descrise: Vin săgeți de pretutindeni / Vâjâind ca vijelia şi ca plesnetul de 
ploaie. (M; Eminescu, Scrisoarea IN). 


Multe interjecţii au variante, forma lor fiind mai puţin stabilă decât a altor 
cuvinte. Intrucât semnificaţia unei interjecții este determinată în mare măsură de 
intonaţie și de context, forma ei poate să varieze fără ca acest lucru să împiedice 
înţelegerea semnificației (de pildă, aoleu are variantele aleu, aoleo, auleu, oleo, 
oleoleo, oleu, interjecţia hai(de) are variantele ai, aida, aide, haid, haida, cf. DEX) 
— spre deosebire de celelalte părţi de vorbire, unde legătura dintre formă şi sens 
este foarte strânsă şi schimbarea unui fonem poate antrena schimbarea sensului. 
Există însă şi cazuri când schimbarea formei are drept urmare modificarea 

conţinutului, a înțelesului (ai vs ei). Îndeosebi schimbarea intonaţiei are acest efect. 
Cu o intonaţie diferită, interjecțiile măi şi hei au fie o valoare adresativă, fie o 
valoare emotivă. La cuvintele aparţinând celorlalte clase lexico-gramaticale, 
intonaţia nu schimbă sensul cuvântului (dar poate adăuga diverse nuanţe semantice 


suplimentare în contextul enunțării, vezi II, Organizarea prozodică a enunțului, 
1.6.2.1.c). l 


2.2. Clasificarea interjecțiilor în funcție de numărul şi tipul de componente 


În funcţie de numărul de componente, interjecțiile pot fi simple, repetate sau 
compuse. Interjecţiile simple sunt formate dintr-un singur corp fonic (cel mai 
adesea, o singură silabă): ah, hai, măi, miau, na, of, pleosc, tronc, vai etc. 
Interjecţiile simple formate din mai multe silabe sunt, în general, onomatopee: 
bâldâbâc, cucurigu,  pitpalac. Spre deosebire de onomatopeele compuse, 
onomatopeele simple formate din mai multe silabe alcătuiesc un singur corp fonic, 
consecința grafică fiind scrierea lor într-un singur cuvânt. 

Interjecţiile simple pot fi repetate, de obicei o dată sau de două ori, fără 
pauză în rostire. Procedeul se întâlneşte mai frecvent la interjecțiile adresative 
specializate pentru destinatari nonumani (pis-pis, cuțu-cuţit) şi la onomatopee, dacă 
acţiunea ale cărei efecte sonore sunt imitate sau sugerate dă naştere la mai multe 
secvenţe sonore (boc-boc, cioc-cioc, tronc-tronc): 

Închipuieste-ţi să vii pe drum cu birza ţinţi postii, hodoronc-hodoronc, 
sdronca-sdronca... Stii, m-a sdrunţinat! (|. L. Caragiale, O scrisoare pierdută). 

Procedeul repetării se mai întâlneşte şi la interjecţiile propriu-zise cu funcție 
expresivă: măi, măi!, of, of!; vai, vai! etc.; Ei, ei! Acu-i acu! (|. Creangă, Amintiri), 
Vai, vai, frate Virgile! (N. Steinhardt, Jurnalul). 

Repetarea poate avea caracter facultativ sau obligatoriu. În general, repetarea 
este facultativă pentru interjecţiile expresive (ex. vai, vai), care, prin repetare, 
capătă un grad sporit de intensitate. Repetarea este obligatorie sau aproape 
obligatorie pentru majoritatea interjecțiilor folosite pentru adresarea către animale 
(pis-pis), la unele onomatopee (cioc-cioc, ham-ham, mac-mac, mor-mor) sau la 
unele interjecţii injonctive (nani-nani), la interjecția bla-bla (-bla). În scris, de 
obicei se pune cratimă între componente (sau virgulă, dacă repetarea are caracter 
facultativ). 

Secvența formată din două ocurențe ale aceleiaşi interjecții adresative 
repetate poate fi dislocată de un substantiv în cazul vocativ (cf. structurile similare 
cu pronumele personal: Tu Maria tu). Intregul grup adresativ are o intonaţie 
specifică, de obicei fără pauze între componente: Am pierdut frumuseţea, măi, 
Verpilică, măi. (AC, 2003), mă Mariane mă (IVLRA). 

Interjecţiile compuse sunt formate din două sau trei componente între care 
există mici diferențe fonologice şi care pot rima între ele, Unele dintre ele sunt 
onomatopee (ding-dang, hodoronc-tronc, tic-tac, treanca-fleanca, tura-vura), 
altele sunt interjecţii propriu-zise (ei aş, ei na, ia uite (exprimând mirarea), (i)ete 
fleoşc,(i)ete na, (Dete scârț): l i 

Ei aş!... Teribil e de ramolită! (I. L. Caragiale, Căldură mare); 

Ei na! De unde ţi-a mai venit şi-asta-n cap? (|. L. Caragiale, D-ale 
carnavalului); 

— Ce ai rămas aşa?... la uite cum a rămas! (Camil Petrescu, Patul lui 
Procust). 

"Uneori, elementele componente se pot folosi şi independent, ca interjecţii 
simple, având o semnificaţie asemănătoare sau diferită de cea pe care o au când 
intră în componența interjecţiei compuse (aş, dang, ei, ia, scârţ, tic, uite). 

Locuţiunile interjecţionale sunt grupări stabile de cuvinte, cu o semnificaţie 
globală, care semnalează, în general, sentimente sau reacţii afective ale locutorului. 
La fel ca interjecţiile, locuţiunile interjecţionale se asociază cu intonaţii specifice, 
de tip exclamativ. Din punct de vedere sintactic, locuţiunile interjecţionale sunt 
independente, apărând fie ca nişte secvenţe incidente, fie ca enunţuri independente. 
Ele pot să aibă în componenţa lor o interjecţie primară şi unul sau două cuvinte 
provenind din alte clase — adverb, pronume, substantiv sau verb: ce mai, ei asta-i, 
ei bine, ei şi (?), ia te uită (atunci când exprimă mirarea), ia vezi (cu înţelesul „ai 
grijă c-o păţeşti!”), măi să fie, nu zău, scârt Mario, tronc Marghioalo, vai de mine 
etc.: ` 

Îl prind pe cetățean că vinde zece filme, el spune: „Da, dom'le, ei și?” 
(EZ, 2003); 

Deținuți politici? Nu zău, mă? Voi sunteţi infractori împotriva securității 
statului, asta sunteți. (N. Steinhardt, Jurnalul); 

Vai de mine, mi se pare că dumneata ai uitat de tot? zise lon. (L. Rebreanu, Ion). 

Tot locuţiuni interjecționale sunt şi interjecţiile secundare care au în 
componența lor cel puţin două cuvinte: Ce Dumnezeu!, Doamne fereşte!, Doamne 
păzeşte!, Ferească sfântul!, păcatele mele etc. (vezi infra, 5.1): 

Și turbare de cap şi frântură de limbă ca la aceşti nefericiţi dascăli, nu mi s-a 
mai dat a vede: cumplit meşteşug de tâmpenie, Doamne fereşte! (I. Creangă, 
Amintiri); 

Ce vagon, domnule plutonier, păcatele noastre! (L. Rebreanu, Răscoala). 


2.3. Fenomene cu caracter flexionar specifice unor interjecţii 


Interjecţiile sunt, prin definiţie, cuvinte neflexibile. Chiar şi interjecțiile 
provenite din părţi de vorbire flexibile îşi“pierd caracterul flexibil, fiind fixate 
pentru valoarea interjecțională cu o anumită formă. Singurele interjecţii care au 
forme flexionare sunt interjecţiile cu semnificaţie imperativă haide, poftim şi uite, 
care au forme cu desinenţa verbală de persoana a I-a plural -ți: haideţi, poftiți şi 
uitaţi sau cu desinenţa verbală de persoana I plural -m: haidem, poftim. Pentru 
interjecţiile uitaţi, pofiiți şi poftim, existenţa desinenţei se explică prin originea lor 
tea (vezi infra, 5.1.3). Există o opoziţie între formele uite, poftim şi haide, care 
G o rii când este un singur destinatar, şi formele uitaţi, poftiţi şi haideţi, care se 
l esc când sunt mai mulți destinatari sau într-o exprimare politicoasă. În cazul 
interjecției hai(de), opoziția se completează cu un al treilea termen, folosit când 
locutorul se include printre destinatarii îndemnului sau ai ordinului (haidem). 

Apariţia sau menţinerea acestor forme constituie un argument pentru a 
afirma că româna este o limbă sensibilă la parametrii pluralului şi politeţii 
(iar parametrul politeţii pare a fi mai puternic decât parametrul pluralului, 
întrucât, de obicei, forma nemarcată hai(de) se poate folosi în adresarea către 


un grup aflat pe o treaptă socială egală sau inferioară, dar nu unei persoane 
aflate pe o treaptă superioară). 


Interjecţia bravissimo este o formă de superlativ a interjecţiei bravo, formată 
cu sufixul -isim. De fapt, sufixarea nu s-a produs pe terenul limbii române, ambele 
interjecții fiind preluate ca atare din italiană. Forma bravissimo reprezintă un 
intensiv al formei bravo din punct de vedere funcțional, dar nu şi din punct de 
vedere derivaţional. 


Accidental, pot apărea şi alte fenomene morfologice: interjecţia vai are 
grad de comparaţie în exemplul Vai de cel ce se smintește, dar mai vai de cel 
prin care vine sminteala! (I. Creangă, Popa Duhu), datorită echivalenței 
semantice care se stabileşte între interjecție şi un adverb de tipul rău, 
grav etc. 


Interjecţia aolică are aspectul unui diminutiv, fiind formată prin ataşarea 
sufixului diminutival -ică la interjecția aoleo. Apariţia acestei forme diminutivale 
se datoreşte faptului că sufixul diminutival are o valoare afectivă, sporind 
conţinutul afectiv al interjecției. 


În limbajul colocvial-familiar, se pot crea variante diminutivale şi de la 
alte interjecţii: Bonjurică, Miorița, da’ unde eşti de nu eşti pe-acasă? 
(IVLRA). l 


3. DESCRIEREA SEMNIFICAȚIEI ȘI A VALORILOR CONTEXTUALE 


. +. 


3.1. Descrierea generală a semnificației interjecției 


Interjecțiile se deosebesc de alte clase de cuvinte, „pline? semantic 
(substantivele, verbele, adjectivele, adverbele, pronumele, numeralele) prin faptul 
că nu au un sens (în accepţia saussuriană), nu denotă obiecte (în sens larg) f 
referenți prin intermediul unui concept, al unei imagini generalizatoare şi nu au o 
structurare (configurație) logico-semantică. Ele nu sunt semne lingvistice, ci un fel 
de semnale lingvistice. Din acest motiv, de obicei se preferă termenii semnificaţie 
şi înfeles în legătură cu interjecţiile, în locul aceluia de sens. In locul termenului 
referent, se foloseşte acela de sursă referențială (prin care se înţelege starea psihică 
etc. exteriorizată prin interjecţie sau sunetul ori zgomotul imitat / sugerat). 

Din punctul de vedere al semnificației şi al sursei referenţiale, interjecția 
reprezintă o clasă foarte eterogenă. Există o distincție clară între interjecţiile 
propriu-zise şi onomatopee. Primele comunică — în marea lor majoritate (cu 
excepția unora care sunt fixate prin convenţie pentru a fi folosite în anumite 
situaţii) — stări psihice, reacții, impulsuri de voinţă etc., având deci O sursă 
referențială internă locutorului.. Onomatopeele încearcă să imite, cu mijloacele 

proprii aparatului fonator omenesc, sunete şi zgomote din realitatea externă 
locutorului (mai rar, din realitatea internă — în situaţia în care se imită sunete ce 
însoțesc unele procese fiziologice omenești) sau sugerează mişcări. În acelaşi timp, 
locutorul poate să comunice şi impresia produsă asupra sa de sunetul / zgomotul 
respectiv sau de mişcarea sugerală. Aşadar, sursa referenţială a onomatopeelor este 
una externă, dar poate fi în acelaşi timp şi internă. Rolul interjecţiilor propriu-zise 
este de a exterioriza diverse stări psihice, iar onomatopeele, pe lângă funcţia lor 
imitativă, interiorizează oarecum ceea ce exprimă, deoarece imitarea sunetelor şi a 
zgoimotelor se asociază cu o implicare afectivă a locutorului, care încearcă să redea 
şi impresia produsă asupra sa de sunetul sau zgomotul respectiv. 

Unele interjecţii sunt la limita dintre onomatopee şi interjecțiile propriu-zise: 
interjecţia care redă râsul (ha-ha-ha, he-he-he) şi cea care redă plânsul în hohote 
(ho-ho-ho) imită efectele sonore ale unor acţiuni, la fel ca onomatopeele, însă 
acţiunile respective sunt cauzate de imbolduri afective şi pot avea şi un rol 
comunicativ (se poate râde pentru a comunica alocutorului ceva), la fel ca 
interjecţiile propriu-zise. Rar, se pot produce treceri dintr-o subclasă în alta: 
interjecţia priu, iniţial onomatopee, a devenit o interjecție cu valoare emotivă, 
exprimând disprețul sau, dimpotrivă, admirația. $ 

Semnificația interjecțiilor propriu-zise depinde în mai mare măsură de 
context şi de intonație decât cea a onomatopeelor. Multe interjecţii propriu-zise au 
o semnificaţie destul de vagă, fiind semnale exclamative prin care se comunică 
alocutorului un conținut afectiv (sentimente şi reacţii ale locutorului, provocate de 
diverse elemente din contextul situaţional sau lingvistic). În afara contextului 
enunțării, semnificaţia interjecţiilor respective poate fi greu de explicat. In 
contextul enunțării, la conturarea semnificației interjecţiilor contribuie într-o 
măsură foarte mare contextul lingvistic (mesajul sau fragmentul de enunţ anterior 
interjecţiei şi / sau enunţul ori fragmentul de enunț posterior interjecţiei), elemente 
suprasegmentale (intonaţia — care are un rol foarte important, uneori chiar distinctiv 
— şi pauza), elemente nonverbale (mimica, gesturile) şi chiar elemente paraverbale 
(intensitatea vocii etc.): 

Unele interjecţii sunt folosite întotdeauna cu aceeaşi semnificație: au exprimă 
durerea fizică, în general, arș(i) exprimă senzaţia de durere provocată de arsură, 
pis-pis se foloseşte doar când „destinatarul” este o pisică, nani-nani se foloseşte 
doar pentru a adormi pe cineva, onomatopeea miau imită doar sunetul scos de 
pisică etc. În general, onomatopeele care imită sunetele produse de vietăţile mai 
cunoscute omului nu sunt ambigue (mor-mor, ham-ham). Pentru multe interjecţii, 
semnificaţia depinde, în limba vorbită, de intonaţie, gesturi, mimică şi de întreg 
contextul lingvistic şi situaţional, iar în textele scrise care redau limba vorbită, de 
contextul lingvistic (anterior sau posterior interjecţiei), astfel încât, în absenţa 
acestor elemente ajutătoare, semnificaţia interjecţiilor poate fi greu de decodat, spre 
deosebire de aceea a substantivelor, verbelor sau adjectivelor. Se poate întâmpla ca 
aceeaşi secvenţă sonoră, asociată sau nu unei schimbări de intonaţie, să exprime 
jucruri diferite: ff poate exprima şi senzaţia de frig, şi pe aceea de arsură, în funcţie 
de context, vai exprimă supărarea, teama, indignarea, dar şi bucuria sau admiraţia, 

nj-n{ (repetată) exprimă admiraţia sau dezaprobarea, măi poate exprima o chemare 
sau mirarea ori admiraţia etc. Prin urmare, semnificaţia multor interjecţii trebuie 
interpretată în context, iar o descriere a interjecţiilor pe criterii de semnificaţie este 
o descriere a utilizărilor lor contextuale. 

„Chiar şi atunci când sunt independente sintactic (vezi infra, 4.1), interjecţiile 
interacționează semantic şi pragmatic cu restul enunțului sau cu enunţul precedent 
ori următor. În multe contexte, interjecţiile constituie un fel de semnale 
exclamative care au funcția de a-l ghida pe interlocutor să interpreteze afectiv 
mesajul. Semnificaţia interjecţiilor se conturează cu ajutorul contextului lingvistic, 
iar contextul lingvistic, la rândul său, este întregit de interjecţii, acestea 
reprezentând o completare afectivă, emotivă. Unele interjecţii stabilesc relaţii 
semantice şi pragmatice cu enunţul care le precedă (retrospectiv), altele, cu enunţul 
care le urmează (prospectiv). De pildă, unele enunţuri pot fi prefațate de o 
interjecţie emotivă care le marchează afectiv, expresiv. Interjecţia are, în acest caz, 
o orientare prospectivă: | | | 

Ehe, greu îți vine să dai când ai de la Dumnezeu prea mult! bolborosi Ignat. 
(L. Rebreanu, Răscoala). iei TUNC VSN TOR. o 

Funcțiile comunicative 'ale interjecțiilor sunt diverse. Funcția comunicativă 
prototipică este cea emotivă sau expresivă, când mesajul este orientat spre locutor, 
interjecția comunicând stări emoționale sau diverse reacții ale locutorului. Marea 
majoritate a interjecţiilor au această funcție, care se poate asocia cu diverse alte 
funcţii în contextul enunțării. O altă funcţie, caracteristică unui număr destul de 
mare de interjecții, este. cea conativă, mesajul fiind orientat spre alocutor 
(interjecțiile cu această funcție sunt numite uneori alocutive). Această funcţie este 
Caracteristică _interjecţiilor injonctive /: persuasive, prezentative şi adresative. 
Interjecțiile cu funcţie fatică au rolul de a stabili sau a menţine contactul dintre 
locutor şi alocutor. Mai rar, interjecţiile au o funcţie referențială, comunicând o 
informaţie, fără a avea valoare afectivă, sau funcţie meralingvistică (interjecţiile 
fiind orientate spre cod). Aceeaşi interjecție poate avea funcţii comunicative 
diferite în diverse contexte: interjecțiile adresative hei şi măi pot avea funcţii 
expresive în unele contexte, arătând mirarea sau admiraţia, interjecţia alo are 
funcţie fatică în general, dar ea poate fi folosită şi cu funcţie expresivă (indicând 
iritarea locutorului): Alo, domnule, fii mai atent! De multe ori, interjecțiile 
cumulează. mai multe funcţii în acelaşi context. Astfel, interjecţiile cu funcţie 
emotivă pot fi şi mărci dialogale. 


3.2. Tipuri de valori (contextuale) 


3.2.1, Interjecţiile cu valoare emotivă / expresivă exprimă reacții afective la 
diverse senzaţii fizice sau emoții ori stări mentale. Interjecţiile cu valoare emotivă 
sunt printre cele mai ambigue prin ele însele, fiind dependente într-o foarte mare 
măsură de intonaţie şi de context. Puţine sunt folosite cu o singură semnificaţie: 
ura pentru bucurie, sâc pentru satisfacția răutăcioasă faţă de necazul altcuiva, au 
pentru durerea fizică etc. Majoritatea pot avea cel puţin două semnificaţii: ff 
(transcrierea unei fricative labiodentale rostite cu inspirarea curentului de aer 

fonator) poate să exprime reacția provocată de senzaţia de arsură sau, dimpotrivă, 
de frig; ptiu exprimă fie disprețul, fie admiraţia (Pliu, să nu te deochi!); tiii poate 
exprima fie admiraţia, fie regretul; brr exprimă fie o reacție la senzaţia de frig, fie 
sentimentul de groază; bravo poate exprima aprobarea, admirația (Bravo, îmi place 
cum te-ai gândit să-ţi redecorezi casa!) sau dezaprobarea, prin ironie 
(Bravo, ai reuşit să spargi paharele!); mde poate exprima îndoiala sau distanța etc. 

La polul opus interjecţiilor cu un singur înțeles se situează interjecţiile care 
pot avea multe semnificaţii, fiind foarte vagi, imposibil de decodat în lipsa 
contextului explicativ: a, ah, e, ei, o, of, oh, uf, vai etc. Ele au rolul de a semnala 
alocutorului o reacţie afectivă intensă, a cărei semnificaţie rezultă mai ales din 
sensul global al enunțului şi din intonaţia pe care o foloseşte locutorul, dar şi din 
mimică, gesturi etc. 

În enunţul Ah! — exclamă deodată Gavrilescu. [...] Am uitat servieta! 
(M. Eliade, La ţigănci), interjecţia ah însoţeşte actul aducerii aminte. În alte 
enunţuri, aceeaşi interjecţie poate exprima satisfacția (Ah! în sfârşit, exclamă 
Gavrilescu, arătându-i triumfător portmoneul. Era acolo unde trebuia să fie..., 
M. Eliade, La ţigănci), regretul (Ah, îmi pare rău că am plecat!), mâhnirea, 
nostalgia etc. i 

În fragmentul care urmează, interjecția a, folosită de acelaşi personaj într-un 
schimb verbal, exprimă emoţii diverse, semnalând intensitatea acestora: 

A! mi-e groază să mă gândesc. [...] A! înnebunesc de frică. [...] Al... cum pot 
să iubesc pe omul ăsta! [...] A! de ce nu pot să te omor! (|. L. Caragiale, 
O scrisoare pierdută). 

O altă interjecţie cu o semnificaţie afectivă generală este vai: 

Vai, doamnă, nu trebuia! protestă Herdelea, luând însă cu plăcere. 
(L. Rebreanu, Răscoala); 

De-ar fi fost iubire-adevărată?... / Dar, vai!... N-a fost decât o nebunie!... 
(L Minulescu, Tu crezi c-a fost iubire-adevărată?); 

Ascultă-mă, doctore, i-am zis, pentru ce vrei să-mi măreşti întristarea 
probându-mi aceste lucruri pe care le ştiu, vai! destul de bine? (D. Zamfirescu, 
Scrisori). 

Nu este întotdeauna uşor de identificat ce stare psihică anume exprimă o 
interjecţie, aceasta putând exprima la un „amalgam” de stări emoţionale, dificil de 
„etichetat”: 

Ah, de câte ori voit-am / Ca să spânzur lira-n cui... (M. Eminescu, 
Singurătate), 

Of! de-ar veni iarna, să te mai dau odată la şcoală undeva. (I.- Creangă, 
Amintiri). 

Printre interjecțile cu valoare emotivă se numără şi majoritatea interjecţiilor 
secundare, a căror semnificaţie se precizează tot cu ajutorul intonaţiei şi al 
contextului situaţional şi lingvistic. Ca şi interjecţiile primare, interjecţiile 
secundare stabilesc relații pragmatice şi de semnificaţie cu enunţul în care sunt 
inserate (ca secvențe incidente) sau cu enunţul care urmează: 

De fumat, mă mai lăsasem de vreo douăzeci de ori, aşa încât... Aşa încât 
puteam să încerc din nou, ce dracu! („Dilema”, 2003); 


Slavă Domnului, noi avem valorile noastre, putem spera aşadar ca 
ambasadorii străini să tacă. („Dilema”, 2002); 

Fir-ar să fie! Am pierdut trenul! 

3.2.2. Interjecţiile injonctive / persuasive exprimă un ordin sau un îndemn. 
În rândul interjecțiilor persuasive există unele interjecţii specializate pentru 
anumite tipuri de ordine sau îndemnuri: pst, ssst, şşş sunt interjecţii folosite pentru 
a cere să se facă linişte, stop şi ho sunt interjecţii prin care se cere cuiva să se 
oprească dintr-o anumită acţiune, prin interjecția halt se ordonă cuiva să stea pe 
loc, cu ajutorul interjecției nani (repetată) se îndeamnă copiii să adoarmă, 
interjecţiile na şi poftim se folosesc când se oferă ceva cuiva etc. 

Există şi interjecţii specializate pentru destinatari animale, aparținând 
anumitor specii: aport (pentru câini), bâr (pentru oi), dii (pentru cai), hăis, cea 
(pentru boi), zât (pentru pisici). Interjecţia marş are două utilizări: este folosită 
pentru a alunga câinii sau pentru a comanda pornirea unei unităţi militare. 

Alte interjecții au un conținut imperativ general, a cărui semnificaţie se 
precizează prin context: hai(de), ia. De multe ori, ele însoțesc verbe la modul 
imperativ sau conjunctiv (hortativ), accentuându-le valoarea de poruncă, îndemn, 
rugăminte: 

Aide, mişcă ce mai caşti gura?! (L. Rebreanu, Pădurea); 

Ia ad-o-ncoace la moşul, s-o drămăluiască! (|. Creangă, Amintiri); 

Ia spune boierule, ia mai spune. (M. Eliade, La ţigănci). 

Interjecţiile injonctive pot avea diverse nuanțe suplimentare emotive, în 
funcție de intonaţie. Un ordin sau un îndemn poate fi dat cu nerăbdare, cu iritare, 
cu dispreţ etc. Adresată oamenilor, interjecția marş exprimă şi disprețul: Ura pe 
toată lumea. Drept exprimare acelor simţiri fruste, la discursul călduros al lui 
Rim, îi răspunse numai: Marş! (H. Papadat-Bengescu, Concert). 

3.2.3. Interjecţiile adresative / apelative cunosc o oarecare structurare, prin 
specializarea unor interjecţii pentru destinatari cu trăsătura [+ Uman]: alo, bă, băi, 
bre, fa, fă, hei, mă, măi, pst (Zoe scoate capul, cheamă pe Pristanda: „Pst! Pst!” şi 
închide repede uşa., I. L. Caragiale, O scrisoare pierdută). Altele sunt folosite 
numai pentru destinatari [- Uman], fiind specializate în funcţie de speciile de 
animale: cuțu, pis, pui-pui. Dintre interjecțiile cu destinatari (+ Uman], numai fa / 
fă este specializată, pentru destinatari de sex feminin, ca urmare a provenienţei sale 
din substantivul fată. 

O parte dintre interjecţiile adresative pot exprima diverse nuanţe emotive. 
Interjecţia măi poate exprima mirarea sau admiraţia (uneori, cu caracter ironic), bre 
poate exprima mirarea: 

Măi!!! s-a trecut de şagă, zic eu, în gândul meu; încă nu m-a gătit de 
ascultat, şi câte au să mai fie! (I. Creangă, Amintiri); 

Măi! dar isteț om mai eşti tu! (I. Slavici, Popa Tanda). 

În multe situaţii, interjecţiile adresative însoțesc substantive în cazul vocativ, 
întărind valoarea adresativă a acestora: 

Mă Ioane, dragi fi-s fie fetele? (1. Creangă, Amintiri); 
Ce dai, măi, animalule ? (AC, 2004); 
Nu pe aici, bre omule, luaţi-o mai la stânga, că e povârnişul mai dulce. 


(Camil Petrescu, Ultima noapte). 
Dacă substantivul în cazul vocativ nu are desinenţă specifică, fiind omonim 


cu forma de nominativ, interjecţia poate fi un mijloc de a semnala valoarea de 
vocativ a substantivului: 
l Dacă vrei să-ţi răspundă, i te adresezi cu „Bă Mihai”. (AC, 2003); 

Nu te mai băga în vorbă, băi cap de copil, că politica nu-i de nasul tău! 
(ibid.); 

Da” de ce eşti aşa dus rău cu sorcova, măi Horia? (IVLRA). 

3.2.4. Interjecţiile cu valoare fatică sunt relativ puţine. Înterjecția alo este 
specializată pentru a iniţia o convorbire telefonică, prin interjecţiile aha şi în? 
interlocutorul confirmă faptul că decodează mesajul şi că rămâne atent: 

A: Eu vă spun aşa, adică, să nu mă chinui să fac dosaru' şi până la urmă să 
mi se respingă. | | 

B: Îhî. | | ul agati 

A: Adică, aş vrea să ştiu condiţiile care sunt esențiale. 

B: Înî. (VLRA). | l 

Şi interjecțiile cu valoare emotivă pot avea un rol fatic (arătând implicarea 
afectivă a locutorului şi îndemnând alocutorul să-şi continue:povestirea): 

A: Și-am ajuns la soacră-mea la doisprezece şi un sfert. 

B: Doamne! 

A: Băşici pă tălpi aveam. NO 

B: Mmm! (IVLRA). | 1 

Interjecția ei poate avea şi un rol fatic, arătând interesul» locutorului 
îndemnându-l pe alocutor să continue: ti ANY 

Pristanda: [...] o iau pituliş pe lângă uluci şi intru în curtea Primăriei. 

Tipătescu (interesându-se de povestire): Ei? (|. L. Caragiale, O scrisoare 
pierdută). - i | di 

3.2.5. Interjecţiile prezentative / ostensive — ia, iacă, iacătă, iată, uite — pot fi 
folosite în două tipuri distincte de contexte: deictic sau discursiv. Având o valoare 
deictică, ele sunt folosite pentru a prezenta alocutorului obiecte, persoane sau 
evenimente din contextul situaţional: | 

Uite cartea pe care o căutam! 

Ține-te, stăpâne, gata, că iată se apropie Gheonoaia. (P. Ispirescu, Tinerețe). 

Uneori, interjecţia iară, neutră din punct de vedere afectiv, se foloseşte pentru 
a introduce exemplificări: | 

Demagogia nu bântuie numai printre politicieni. Dai de ea te miri unde. lată 
un exemplu din vara anului trecut. („Cotidianul”, 2005). | | 

Interjecţiile iară şi, ceva mai puţin frecvent, uite sunt folosite cu valoare 
discursivă, pentru a introduce un enunţ sau un fragment de enunț, al cărui conţinut 
îl pun în evidenţă. Ele adaugă textului o nuanţă dinamică şi pot viza, printre altele, 

implicarea afectivă a alocutorului (care poate fi o persoană din situaţia de 
comunicare descrisă de textul narativ, destinatarul mesajului oral, cititorul etc.); 

Când, tocmai la vreme de bătrânețe, iată că se îndură norocul şi cu dânsul şi 
dobândi un drag de copila, de să-l vezi şi să nu-l mai uiţi. (P. Ispirescu, Aleodor 
Împărat); 

Anii, iată, au trecut şi imaginea lui este ceva mai bună, (AC, 2003); 

Dar uite că avem guverne care sunt din ce în ce mai deştepte, uite, avem 
oameni care execută „culcat ” când le spune baroneasa. (ibid); 

Iată cum stă valea, În dreapta este un deal numit Râpoasa. (|. Slavici, Popa 
Tanda). | | | 

3.2.6. Interjecţiile care funcționează ca mărci discursive'sau dialogale sunt, 
în general: ai, aş, de, del, ei, hm, iată, îhî, nf, păi, uite, zău etc. Câteva interjecţii 
sunt echivalente cu răspunsuri afirmative sau negative, putând acumula şi valori de 
semnificație suplimentare. Interjecţia îhî exprimă fie o afirmaţie sigură, fie una 
nesigură, în funcţie de intonaţie, nf se foloseşte ca răspuns negativ, oho adaugă 
afirmației o nuanţă cantitativă, păi exprimă o afirmaţie sigură sau una nesigură sau 
evitarea unui răspuns (în funcție de intonaţie), zău şi locuţiunea interjecţională zău 
aşa întăresc afirmaţia: | ru] i 

— Şi omul cel de-alături e,cumătrul dumitale? +. 

— Îhî! (M. Sadoveanu, Fraţii Jderi); - oro 

Magda (privind de jur împrejurul bibliotecii): Are ce citi. 

Ana: Da, zău. Multe mai sunt. (M. Sebastian, Ultima oră); 

— Oare n-ar fi bine' să semănăm păpuşoi pe lângă gard şi împrejurul 
straturilor? == i | 5 

— Ba bine, zău aşa! Mie-mi place păpuşoiul verde! (I. Slavici, Popa Tanda); 

— A nins pe la voi? | ni 

— Oho! („Foarte mult.”) / Hm! („Nu prea.”) / Nt. 

Unele interjecţii introduc un răspuns, arătând atitudinea vorbitorului 
(precizată prin intonaţie, pauze). Interjecţia păi, pronunțată cu pauză şi cu o 
anumită intonaţie, indică un răspuns nesi gur, prudență, ezitarea (a), iar fără pauză şi 
cu un alt contur intonăţional indică certitudinea (b): | 

(a) — Ce părere ai, ar trebui să meargă şi el cu noi? 

— Păi (... poate că nu). E 
(b) — Și Relu ? Merge şi el? ` 
— Păi sigur că da. (C. Botoşaru, Dacă-i musai, cu plăcere) 

Interjecţiile.aş(i), ei, ei aş, ei na şi locuţiuni ca Doamne fereşte, pe dracu(l) 
etc. pot constitui răspunsuri negative: 

Magda: Poate întârzie... | 

Ana: Aş! [...] Dummealui nu întârzie niciodată. (M. Sebastian, Ultima oră). 

Interjecţiile de şi ei indică o ezitare sau chiar evitarea unui răspuns direct: 

— N-au trecut pe aici nişte oameni? i mi: 

— De! răspunse Ghiţă chibzuit, suntem la drum şi trece multă lume. 
(. Slavici, Moara cu noroc). 

Corina: Ce e gustul ăsta să scrii mereu pe tablă cât e ceasul, de unde bate 
vântul, cât arată termometrul? 

Bogoiu (încurcat): Ei... e o plăcere a mea. (M. Sebastian, Jocul). 

Interjecţiile ai şi ei constituie mărci interogative, inserate într-un enunț 
interogativ, fie, de obicei, la începutul acestuia (ei), fie la finalul său (ai) ori, mai 
rar, în partea mediană : 

Rebeliune, ai, puturoşilor?... Şi hoţi, şi obraznici, ai? (L. Rebreanu, 
Răscoala); 

Trahanache: [...] scrisoare de amor în toată regula. Ai? ce zici d-ta de asta? 
(1. L. Caragiale, O scrisoare pierdută); 

Ei, ce-i, ce s-a întâmplat? întrebă Apostol tulburat. (L. Rebreanu, Pădurea). 

3.2.7. Interjecţiile folosite drept formule de politețe sunt formule de salut 
(adio, bonjur, bună, ciao, pa, servus), de mulțumire (mersi) sau se întrebuințează 
pentru a cere scuze cuiva (pardon). Ele sunt, în general, împrumutate din alte 
limbi. Ele au un caracter mai familiar şi mai puțin strict (convenţionalizat) decât 
formulele de politețe reprezentate de cuvinte aparținând altor clase lexico- 
gramaticale (vezi infra, 5.1.1). 

3.2.8. Interjecţiile cu funcţie referenţială, informativă, lipsite de conţinut 
afectiv, se folosesc în situaţii foarte precise. Interjecția pas se foloseşte într-o 
anumită situaţie de la jocul de cărţi, amin se foloseşte în practica religioasă ca 
formulă de încheiere, iar aleluia reprezintă un refren de laudă în cântările 
bisericeşti. 

3.2.9. Interjecţiile cu rol eufonic, secvenţe sonore care funcţionează ca un fel 
de cuvinte „de umplutură”, sunt întânite în cântece, mai ales în refrene. Ele pot 
avea şi rolul de a exprima, destul de vag, bucuria): la-la-la, tra-la-la, u-iu-iu, ia-ia- 
ia, ilai-la, ler / lerui / lerului etc.: | 

Mă înec în ochii tăi / La-lu-la-la-lu-lei. („Dilema”, 2003). l 

Tot un fel de secvențe sonore de umplutură sunt sunetele vocalice dă ŞI ff, 
care adesea întrerup enunţul în comunicarea orală, în mod involuntar, indicând 
ezitarea locutorului: 

Din promisiunea bilaterală de vânzare-cumpărare, ă promitenta vânzătoare 
nu face nimic altceva decât să promită că la data la care expiră interdicția va ă 
perfecta ă actele de vânzare-cumpărare introduse în probă, respectiv, va transmite 
titlu de proprietate asupra ăăă imobilului în speță, în consecință, ăă părţile s-au 
înțeles să încheie această promisiune bilaterală de vânzare-cumpărare. UV LRA); 

Când Sfântul Apostol Pavel ajunge la versetul al... mai departe, îî spune că 
Dumnezeu a hotărât o zi în care va să judece lumea. (IVLRA). 

| 3.2.10. Onomatopeele imită efectele sonore ale unei acţiuni sau o sugerează 
prin forma lor sonoră (rolul imitativ fiind atenuat). Prin intonaţie şi prin încercarea 
de a reda cât mai fidel sunetul sau zgomotul imitat, onomatopeele pot să redea şi 
impresia produsă asupra locutorului de sunetul sau zgomotul respectiv, urmărind, 
totodată, să-i creeze şi alocutorului aceeaşi impresie. În funcţie de sursa referenţială 

(sunetele sau zgomotele pe care le reproduc), onomatopeele sunt foarte diverse: 
(a) onomatopee care imită sunete produse de animale, de păsări sau de 


insecte: auuu (lup), be(h)e(h)e (oaie), (b)zz (insecte), chit (şoarece), cirip (păsări, în 

Corina: Ce e gustul ăsta să scrii mereu pe tablă cât e ceasul, de unde bate 
vântul, cât arată termometrul? 

Bogoiu (încurcat): Ei... e o plăcere a mea. (M. Sebastian, Jocul). 

Interjecţiile ai şi ei constituie mărci interogative, inserate într-un enunţ 
interogativ, fie, de obicei, la începutul acestuia (ei), fie la finalul său (ai) ori, mai 
rar, în partea mediană : 

Rebeliune, ai, puturoşilor?... Şi hofi, şi obraznici, ai? (L. Rebreanu, 
Răscoala); 

Trahanache: [...] scrisoare de amor în toată regula. Ai? ce zici d-ta de asta? 
(1. L. Caragiale, O scrisoare pierdută); 

Ei, ce-i, ce s-a întâmplat? întrebă Apostol tulburat. (L. Rebreanu, Pădurea). 

3.2.7. Interjecţiile folosite drept formule de politețe sunt formule de salut 
(adio, bonjur, bună, ciao, pa, servus), de mulțumire (mersi) sau se întrebuințează 
pentru a cere scuze cuiva (pardon). Ele sunt, în general, împrumutate din alte 
limbi. Ele au un caracter mai familiar şi mai puțin strict (convenţionalizat) decât 
formulele de politețe reprezentate de cuvinte aparținând altor clase lexico- 
gramaticale (vezi infra, 5.1.1). 

3.2.8. Interjecţiile cu funcţie referenţială, informativă, lipsite de conţinut 
afectiv, se folosesc în situaţii foarte precise. Interjecţia pas se foloseşte într-o 
anumită situaţie de la jocul de cărţi, amin se foloseşte în practica religioasă ca 
formulă de încheiere, iar aleluia reprezintă un refren de laudă în cântările 
bisericeşti. | 

3.2.9. Interjecţiile cu rol eufonic, secvenţe sonore care funcţionează ca un fel 
de cuvinte „de umplutură”, sunt întânite în cântece, mai ales în refrene. Ele pot 
avea şi rolul de a exprima, destul de vag, bucuria): la-la-la, tra-la-la, u-iu-iu, ia-ia- 
ia, ilai-la, ler / lerui / lerului etc.: 

Mă înec în ochii tăi / La-lu-la-la-lu-lei. („Dilema”, 2003). | 

Tot un fel de secvenţe sonore de umplutură sunt sunetele vocalice ăă Şi îi, 
care adesea întrerup enunţul în comunicarea orală, în mod involuntar, indicând 
ezitarea locutorului: | 

Din promisiunea bilaterală de vânzare-cumpărare, ă promitenta vânzătoare 
nu face nimic altceva decât să promită că la data la care expiră interdicția va ă 
perfecta ă actele de vânzare-cumpărare introduse în probă, respectiv, va transmite 
titlu de proprietate asupra ăăă imobilului în speță, în consecință, dă părțile s-au 
înţeles să încheie această promisiune bilaterală de vânzare-cumpărare. (IVLRA); 

Când Sfântul Apostol Pavel ajunge la versetul al... mai departe, îi spune că 
Dumnezeu a hotărât o zi în care va să judece lumea. (IVLRA). 

| 3.2.10. Onomatopeele imită efectele sonore ale unei acțiuni sau o sugerează 
prin forma lor sonoră (rolul imitativ fiind atenuat). Prin intonaţie şi prin încercarea 
de a reda cât mai fidel sunetul sau zgomotul imitat, onomatopeele pot să redea şi 
impresia produsă asupra locutorului de sunetul sau zgomotul respectiv, urmărind, 
totodată, să-i creeze şi alocutorului aceeaşi impresie. În funcţie de sursa referenţială 

(sunetele sau zgomotele pe care le reproduc), onomatopeele sunt foarte diverse: 
(a) onomatopee care imită sunete produse de animale, de păsări sau de 


insecte: auuu (lup), be(h)e(h)e (oaie), (b)zz (insecte), chif (şoarece), cirip (păsări, în 

general), corcodac (găină), cra (cioară), cri (greiere), cucu (cuc), cucurigu (cocoş), 
ga-ga, sss (gâscă), guif (porc), ham, mârr (câine), mac (rață), miau (pisică), mor 
(urs), oac (broască), pu-pu-pup (pupăză), pitpalac (pitpalac) etc. 

(b) onomatopee care imită sunete produse de contactul între diverse obiecte 
(în sens larg), de diverse instrumente sau care însoțesc mișcări: balang, bâldâbâc, 
boc, buf, bum, cioc, ding-dang, hârşt, pac, pâc, pleosc, plici, poc, tic (-tac), tranc, 
trosc, fâr, vâj, zbârrr, zvârr etc. 

(c) onomatopee care imită sunete care însoțesc diverse procese fiziologice 
omeneşti: hapciu (strănutul), hm (tusea), sfor (sforăitul), gâl-gâl, gogâlt-gogâlt 
(înghiţitul). 

(d) onomatopee care sugerează efectele sonore ale unor acţiuni. 
Onomatopeele tura-vura, treanca-fleanca sugerează sporovăiala, vorbăria inutilă, 
având deci o funcție metalingvistică: 

Din vorbă-n vorbă, tura-vura, ne-am abătut pe la o ţuică... (I. L. Caragiale, 
O scrisoare pierdută). 

Interjecţia tralala poate sugera sporovăiala, iar interjecțiile fâl-fâl, hodoronc- 
tronc, hop, pâş-pâş, țâşti, fop şi țuşti încearcă să sugereze mişcări. 

Interjecţia bla-bla-bla poate fi interpretată şi ca onomatopee, şi ca interjecţie 
propriu-zisă. Ea sugerează sporovăiala, la fel ca rura-vura, tranca-fleanca, dar 
reprezintă şi un comentariu asupra mesajului anterior, având şi o nuanță 
suplimentară emotivă, exprimând plictiseala sau nerăbdarea: l 

În fond, vrea să ne convingă discursul, e vorba de tineri care ard de 


nerăbdare să facă ceva, să se implice, să schimbe, e vorba de curaj... bla, bla, bla. 
(EZ, 2003). 


4. DESCRIEREA SINTACTICĂ A INTERJECȚIEI 


Din punct de vedere sintactic, interjecţia reprezintă o clasă eterogenă. Unele 
interjecții nu pot contracta relaţii sintactice în nicio situaţie, iar altele pot contracta 
relaţii , sintactice comune cu alte clase lexico-gramaticale — verbul, adverbul, 
adjectivul — cărora li se substituie pe baza unei relaţii de echivalență semantică 
parţială pe care locutorul o stabileşte contextual. În structurile în care sunt integrate 
sintactic, interjecţiile respective funcționează ca verbe, adverbe sau adjective. 


4.1. Interjecţiile independente sintactic 


Interjecţiile independente sintactic pot constitui enunţuri independente sau 
sunt inserate într-un enunţ, în poziţie iniţială, mediană sau finală. Intre interjecţie şi 
enunţul în care este inserată sau enunțurile ce o urmează ori precedă se pot stabili 
diverse relaţii semantico-pragmatice. 

4.1.1. Toate interjecţiile pot constitui enunţuri independente, nestructurate, în 
diverse contexte lingvistice. Uneori, enunţurile independente constituite din 
interjecţii însoțesc alte enunţuri care apar în aceeaşi replică a locutorului şi pe care 

le completează afectiv. În na Nicio vorbă, că pe loc te pun în lanţuri!... Şi 
acuma ieşi afară!... Marş! (L. Rebreanu, lon), interjecția marş „dublează 
semantic enunţul Şi acuma ieşi afară!, aducând în plus o informaţie referitoare la 
starea psihică a locutorului (sentiment de dispreţ faţă de alocutor, iritare etc.). 

Enunţul format din interjecţie poate reprezenta întreaga replică / intervenție a 
unuia dintre participanţii la actul de comunicare: 

(Tipătescu) Da, beţiv... Uite şi acuma eşti turmentat, eşti băut... 

(Cetăţeanul) Aşi? (|. L. Caragiale, O scrisoare pierdută). 

Enunţurile formate din interjecții pot constitui secvenţe citate într-o relatare: 

Și pornind eu cu demâncarea, numai ce şi aud pupăza cântând: A 

— Pu-pu-pup! pu-pu-pup! pu-pu-pup! (|. Creangă, Amintiri); 

Era cât pe ce să mă reped la telefon, dar. am zis: Halt! (O. Verdeş, Muzici). 

4.1.2. Interjecţiile pot apărea ca secvențe incidente într-un enunţ, de obicei în 
poziție iniţială sau mediană, mai rar finală: 

Ei, a trecut tinerețea, s-au dus toate. (M. Eliade, La ţigănci); 

Nu ţii minte când mi-ai spus, ehe, acu-s doi ani aproape, că trebuie să silesc 
pe badea Vasile să-mi dea pe Ana? (L. Rebreanu, Zon); 

Sunt aici, pe TVR2, şi dumneavoastră vorkjiji". cu televizorul, iată! 
(„Naţional”, 2003). l 

Uneori, interjecțiile dau impresia contractării unor cai siutiitick în enunţul 
din care fac parte, ca şi cum ar fi regenţii unor propoziții introduse prin conjuncția 
că (în registrul colocvial); | a 

Hai că plec, am o întâlnire cu lordul Robertson... (AC, 2003). 

Interjecţia hai acceptă calitatea de regent al unei propoziţii subordonate, 
datorită conținutului său imperativ care face să poată fi echivalată cu un verb. 
Propoziția subordonată care detaliază ordinul sau îndemnul vizat de interjecţie este 
introdusă prin conjuncția să (Hai să plecăm.). Interjecţia hai poate fi urmată şi de 
propoziţii subordonate introduse de conjuncția că (de obicei, circumstanţiale de 
cauză), însă între interjecția şi conjuncţia subordonatoare se face 'o pauză în 
vorbire, marcată în scris prin virgulă (Hai (să mergem), că a început să plouă., 
vezi II, Circumstanţialul de cauză, 2.1.1.2). În enunţuri ca Hai că una ca asta 
n-am mai pomenit., Hai că mă iau cu vorba şi uit de pâine. (C. Botoşaru, Dacă-i 
musai, cu plăcere), fragmentul de enunţ introdus prin conjuncția că nu se 
subordonează sintactic interjecției hai, a cărei valoare injonctivă este atenuată, fiind 
dublată de o valoare emotivă. Conjuncţia că s-a păstrat din construcţii în care 
introduce propoziţii subordonate cauzale, interjecția hai fiind completată de 
propoziţii subordonate prin care se exprimă un ordin sau un îndemn (Hai [să nu 
mai discutăm) că mă iau 'cu vorba şi uit de pâine.), însă îşi pierde parțial sau total 
sensul cauzal în construcțiile în care formează o unitate prozodică cu interjecția hai. 

l Și alte interjecții pot fi urmate de propoziții introduse în discurs prin 
conjuncția că, propoziții care nu se subordonează sintactic interjecției: 

Tulai, că m-a omorât tâlharul! (L. Rebreanu, Ion); 

Na c-a-nceput să plouă! 

Unele interjecţii pot fi urmate în enunţ de propoziţii precedate de conjuncţia 
coordonatoare adversativă dar, dând impresia că interjecţia este coordonată 
adversativ cu o propoziţie: 

Măi! dar istej om mai eşti tu! — grăieşte către stăpân — şi prin vârful casei ai 
ferestre. (|. Slavici, Popa Tanda), + | i 

Uite măi! dar de când aţi început voi să purtaţi rochii de postav? (ibid.). 

Prezenţa conjuncţiei poate indica încălcarea unei aşteptări a interlocutorului: 
„Vai, dar nu trebuia să-mi aduci flori!, Ah, dar trebuia să plecăm acum o oră, ca să 
ajungem la timp! 


Uneori, interjecţiile apar în diverse contexte cu conjuncția copulativă 
coordonatoare şi. Coordonarea'se face între aceeaşi interjecţie repetată (Of, of şi iar 
of!), între interjecţii care au aceeaşi semnificaţie sau între o interjecţie şi cuvinte 
aparținând altor clase lexico-gramaticale (Mersi şi pe mâine!). În enunţul Bravo şi 
aplauze în fund, conduse: de Brânzovenescu;: râsete şi. sâsâituri în grupul lui 
Caţavencu. (|. L. Caragiale, O scrisoare pierdută), interjecţia bravo este o secvenţă 
citată, având valoare 'substantivală în contextul respectiv, ceea ce, face posibilă 
coordonarea copulativă cu un alt substantiv (aplauze)... i, 

Unele interjecţii au rolul de conectori pragmatici. Locuţiunea interjecţională 
ei bine se apropie, prin unele utilizări ale sale, de jonctivi, cu o vagă funcţie 
concluzivă, în contextele în care face legătura între două părți distincte ale 
enunţului, una expozitivă sau explicativă şi relatarea propriu-zisă, informaţia nouă 
ori o parte concluzivă. Locul său în enunţ este fie la început, fie în poziţie mediană: 

Oferta televiziunii de dinainte de revoluţie era atât de amărâtă, încât toți 
copiii visau să petreacă ore nesfârşite în faja unor televizoare care să transmită 
numai şi numai desene animate. Ei bine, copiii noştri au şansa după care noi am 
tânjit. („Cotidianul”, 2005); | 

Dar dacă vă interesează şi lucrurile mai puţin plăcute ale lumii, spectacolul 
unui personaj bolnav, dezvoltarea cinematografică a unor obsesii, atmosfera 
încărcată dintr-un azil de sănătate, ei bine, e filmul cel mai potrivit. (AC, 2003). 


Pentru alte interjecţii folosite drept conectori pragmatici vezi II, 
Conectori frastici şi transfrastici, 2.1. l l 


De regulă, interjecţiile: nu pot fi negate, nici măcar când ocupă poziţia de 
predicat, întrucât ele nu se supun logicii condiţiilor de adevăr. Singura interjecţie 
care apare cu adverbul negativ nu este zău, formând locuţiunea interjecțională nu 
zău (vezi supra, 2.2). 


4.2. Interjecţiile integrate sintactic 


Interjecţiile integrate sintactic pot contracta relaţii sintactice datorită unei 
relaţii de echivalență semantică pe care locutorul o. stabileşte între (unele) 
interjecţii şi anumite cuvinte aparţinând altor clase lexico-gramaticale. În virtutea 
acestei relaţii, se transferă asupra unei interjecţii posibilitatea de a contracta 
relaţiile sintactice pe care e poate avea verbul, adjectivul sau adverbul echivalent. 
Un rol important în definirea funcţiei sintactice a interjecţiilor respective îi revine 

intonaţiei. Pot avea funcţii sintactice onomatopeele şi unele interjecţii propriu-zise. 
Majoritatea interjecţiilor secundare nu pot contracta relaţii sintactice, cu excepţia 
celor provenite din verbe (vezi infra, 5.1.3). 

fatið situație specială sunt interjecțiile care reprezintă secvențe: de vorbire 
directă citată (după verbe dicendi, după anumite verbe de percepție). Aparent, 
acestea ocupă diverse poziții sintactice, însă ele nu aparțin aceluiaşi plan discursiv 
ca restul enunțului: Se aude „pleosc”., Pisicufa făcea „miau-miau”. 

4.2.1. Cele mai multe onomatopee pot avea rolul de predicat, datorită 
echivalenței semantice care se stabileşte între onomatopeea care imită efectele 
sonore ale unei acţiuni şi verbul care denumește acțiunea respectivă. Astfel, 
onomatopeea este substituită verbului şi, în urma acestui transfer semantic şi 
funcțional, ea poate avea rolul de predicat, preluând şi unele dintre determinările 
facultative sau obligatorii ale verbului înlocuit: complement direct, complement 
indirect (Vasile, trosc! o palmă lui Ion.), predicativ suplimentar (Rățuşca, lipa-lipa 
grăbită pe cărare.), circumstanţiale (Și zvârr! cu pravila cea mare după călugări., 
I. Creangă, Amintiri). Spre deosebire de verb, onomatopeea nu admite clitice (ÎI 
pleosc (pe Andrei)., "Îi zvârr! o piatră... 

Enunţurile în care onomatopeea are rol de predicat pot fi interpretate şi ca 
enunţuri eliptice, în care verbul predicat lipseşte, iar onomatopea reprezintă o 
secvenţă citată care are rolul unui circumstanţial de mod, dar se află. la alt nivel 
discursiv decât restul enunțului: Vasile [îi dă] trosc! o palmă lui lon., Rățuşca 
[vine] lipa-lipa grăbită pe cărare., Și [aruncă] zvârr! cu pravila cea mare după 
călugări.). Elipsa verbului cu funcţia de predicat este facilitată de faptul că 
informaţia semantică a acestuia se recuperează prin onomatopee. 

Anumite interjecții propriu-zise — în general, interjecţiile prezentative şi 
injonctive — pot avea funcţia de predicat, admițând unele dintre complinirile 
verbului: complement direct, exprimat prin substantiv, pronume (inclusiv prin 
clitice) sau prepoziţional (Vire-l pe colegul meu!, Dar iată că într-o iarnă, la opt 
dimineaţa, Sf. Nicolae ne-a umplut ghetele cu lacrimi şi bomboane de colivă., 
I. Nicolau, Haide, bre!), complement indirect (Bravo tuturor!), complement 
propoziţional (Mersi pentru sfat’), dativ posesiv (Bătrânule! na-ţi căciula, nu sta 
cu capul gol!, |. Slavici, Popa Tanda), circumstanţiale (Hai mâine cu mine la 
film!), predicativ suplimentar (Na-ţi-o bună că ţi-am frânt-o!, |. Creangă, Amintiri; 
lată-ne teferi!; lată-l că vine!). 

Interjecţiile cu funcţie de predicat pot avea subiect exprimat: 

Hai şi noi, măi băieți, să dăm ajutor la drum. (. Creangă, Amintiri); 

Ne-am despărțit unul de altul [...] şi hai fiecare pe la casa cui ne are. 
(I. Creangă, Amintiri); 

Pupăza, zbrr! pe-o dugheană. (I. Creangă, Amintiri); 

Maşina demarează în trombă. Grăsanul, şontâc-şontâc, după ea! (AC, 2003). 


Pentru mai multe detalii privind interjecţia ca regent vezi II, Grupul 
interjecţional. 

4.2.2. Unele interjecţii pot avea funcţia de nume predicativ, fiind 
echivalentele contextuale ale unor adjective calificative sau adverbe (EI e cam 
tralala., Am rămas paf.). Interjecţia vai poate îndeplini funcţia de nume predicativ 
în construcții impersonale, de tipul e vai de..., e vai şi amar de (având sensul „e rău 
de... > 

Tot o structură impersonală este expresia Halal să-mi / să-ți [etc.] fie!, în care 
interjecția halal se construieşte cu verbul a fi. 

În poziţia numelui predicativ se pot afla şi grupurile interjecționale alcătuite 
în jurul interjecţiei vai, care funcţionează ca nişte locuţiuni adjectivale (vezi infra, 
5.2.3): 

După trei examene la rând sunt ca vai de mine, îmi trebuie o săptămână ca 
să-mi revin! 

Păi, am fost până la o vecină [...] şi am pus la ea ficățeii, la cuptor, că al 
nostru e ca Vai de mama lui, i se deschide uşa. (AC, 2003); 

lon a ajuns ca vai de capul lui. 

4.2.3. Destul de rar, interjecţia se poate afla în poziţia de atribut, în contexte 
în care ca are rolul unui adjectiv cu sens apreciativ. Au rolul de atribut interjecțiile 
emotive, prin care locutorul îşi exprimă reacția afectivă în legătură cu referentul 
nominalului-centru (ex. Avea o fată pfii!, Are o maşină mamă-mamă!) sau, mai 
rar, unele onomatopee, folosite tot cu sens apreciativ (pentru a da mai multă 
expresivitate enunţului): 

O veste bum-bum în Naţionalul de luni: de la Revoluţie încoace, nu s-au mai 
compus cântece ostăşeşti! („Dilema”, 2003); 

Avea o căruță zdronca-zdronca.; 

Are o rochie fâl-fâl. 

Unele dintre aceste enunţuri pot fi interpretate ca eliptice, interjecția 
reprezentând secvenţe citate într-o propoziţie atributivă redusă: Avea o căruță [care 
făcea] zdronca-zdronca., Avea o rochie [care făcea] fâl-fâl. 

Interjecția halal apare destul de des cu funcţie de atribut, în enunţuri 
exclamative formate din interjecția amintită, exprimând o calificare, şi substantivul 
pe care îl determină: Halal justiție! (Rlib, 2003), Halal organizare! („„Proastă 
organizare!”). Interjecţia halal, apropiată foarte mult de un adjectiv invariabil, 
poate fi şi postpusă substantivului-centru, construcţia având o intonaţie diferită de 
cea a structurii cu interjecţia antepusă (Avem o organizare halal / o justiție halal.). 

Interjecţia bravos poate fi folosită într-o structură exclamativă, alcătuită din 
interjecţie şi un substantiv pe care îl califică, asemănătoare cu structura care 
cuprinde 'interjecţia halal: Bravos ziar, domnule! (|. L. Caragiale, O scrisoare 
pierdută). Interjecţiile halal şi bravos, antepuse substantivului, se pot folosi numai 
în enunţuri nominale exclamative (EI mi-a spus că fara sa are o halal justiție., 
“Ion mi-a spus că a citit un bravos ziar.). Dacă este postpusă substantivului, 
interjecţia halal poate să primească determinări prepoziționale (Au o justiție halal 
de ea.). 

Construcţiile formate în jurul interjecției vai (ca vai de noi, vezi infra, 5.2.3), 
echivalente semantic cu adjective calificative, pot determina un substantiv, având 
funcția de atribut interjecțional: 

Din ceaslov şi psaltire, şi acele bălmăjite rău, ca vai de ele, să treci la 
gramatică, şi încă ce gramatică! (I. Creangă, Amintiri). 

4.2.4. Datorită echivalenţei semantice dintre unele interjecții şi adjective, 
poziţia sintactică de predicativ suplimentar poate fi ocupată de interjecţii sau de 
grupurile interjecționale construite în jurul interjecţiei vai: 

Prietenele mele îl găsesc cam tralala, dar mie îmi place.; 

A lăsat-o paf cu maşina lui cea nouă., 

Ne suim în căruță, supăraţi şi plânşi, ca vai de noi. (I. Creangă, Amintiri); 

Trăiesc ca vai de ei. 

Onomatopeele pot fi predicative suplimentare în contextele în care se 
substituie unor forme verbale nepersonale gerunziale: Vedeam iepurele ţup-țup! 
prin grădină. (cf. Vedeam iepurele sărind prin grădină. ). 

Onomatopeea poate reprezenta o. secvență citată, aflată în. poziţia unui 
predicativ suplimentar, echivalentă semantic cu o formă verbală nepersonală 
gerunzială: Aud câinii ham-ham. (Cf. Aud câinii lătrând.). 

4.2.5. Interjecţiile care apar în poziţia unui circumstanțial de mod sunt 
echivalentele contextuale ale unor adverbe: | să 

Un prim paragraf dintr-un text se poate întâmpla de multe ori să pice fleoşc 
fără prea multe bătăi de cap în prealabil. („Dilema”, 2003). Sie că 

Destul de frecvent, onomatopeele constituie circumstanțiale modale 
„redundante” ale verbelor care denumesc acţiuni, folosite pentru a ilustra efectele 
sonore ale acţiunilor respective, fără să aducă o informaţie semantică suplimentară. 
Rolul lor în enunţ este unul stilistic, expresiv: | 

De ce râdeai aşa? mă întreabă lulia, râzând la rândul ei, în timp ce ne 
pupăm foc-foc, pe obraji doar, nu ca altădată, dar cu mult drag, încă. („Dilema”, 
2002). : i | 

Interjecţia poate preceda verbul, fiind mult mai expresivă decât acesta. Între 
interjecţie şi verbul din aceeaşi sferă semantică se poate considera că se stabileşte o 
relaţie de tip apozitiv, verbul explicând interjecţia: 

Când s-a atins de mijlocul ei, dang! a plesnit cercul, şi ea îndată a născut 
pruncul. (I. Creangă, Povestea porcului); 

„ Soră, zice, lisus e cu noi, şi Țoc-ţoc a pupat-o pă țigancă. ((VLRA). 

4.2.6. Interjecţia stabileşte rar relații apozitive, în situaţii în care este simțită 
ca fiind prea ambiguă şi este urmată de diverse secvenţe explicative: Mergea pâş- 
pâș, adică încet, ca Să nu trezească copilul. | j 

4.2.7. După verbele dicendi şi cele care denumesc perceperea auditivă pot 
apărea interjecţii care, aparent, se află în poziția unui subiect sau a unui 
complement direct. Onomatopeele pot fi introduse în enunţ de verbul a face, care 
se foloseşte cu valoare de verb dicendi: iaca 

Forfecuţa doamnei făcea ţac-țac cu pielicelele de la mâna lui stângă. 
(AC, 2004); j | 

lon spuse „vai! 

Se auzea numai trosc şi pleosc. 

In aceste situaţii, interjecţia apare ca o secvenţă citată, aparținând planului 
vorbirii directe, în timp ce verbul aparţine planului narativ, al vorbirii indirecte. În 
exemplele respective, interjecția nu are funcţie sintactică. 


5. RELAȚIA DINTRE INTERJECȚIE ȘI CELELALTE CLASE 
LEXICO-GRAMATICALE 


Între clasa interjecției şi celelalte clase de cuvinte există treceri în ambele 
sensuri: cuvinte aparţinând altor clase devin interjecţii secundare, pierzându-şi total 
sau parțial sensul de bază şi dezvoltând valori afective, expresive, iar interjecţiile 
pot constitui baze de derivare pentru verbe şi substantive, în general (iar accidental, 
şi pentru adjective), prin sufixare, articulare, ataşarea unor desinenţe substantivale 
sau adjectivale ori a unor determinanţi substantivali (ca procedee mai frecvente). 


5.1. Treceri din alte clase de cuvinte în clasa interjecţiilor 


Interjecţiile secundare provin, în general, din substantive şi, într-o măsură 
mai mică, din verbe, adverbe, pronume şi sintagme nominale. Subclasa 
interjecțiilor secundare mai înregistrează grupuri prepoziţionale şi structuri fixe de 
proveniență propozițională. tii iq ju 

5.1.1. Substantivele care se pot converti în interjecții secundare se grupează 
în câteva clase semantice: nume de rudenie (mamă, măiculiță, tată, frate, soră), 
substantive din sfera religioasă (Dumnezeu, Domn, drac, naiba, păcat), termeni de 
adresare frecvent folosiți (domn, nene), rar nume proprii (în' componenţa 
locuţiunilor interjecţionale scârf, Marijo şi tronc, Marghioalo). Cu excepția 
substantivelor drac şi naiba, care îşi păstrează într-o măsură mai mare valoarea 
semantică primară (motiv pentru care sunt uneori evitate chiar şi în limbajul 
familiar), substantivele care au valoare de interjecţii sunt aproape total 
desemantizate, rolul lor fiind acela de a exprima stări psihice ale locutorului. În 
marea lor majoritate, interjecțiile secundare se încadrează în subclasa interjecțiilor 
cu valoare emotivă / expresivă (vezi supra, 3.1), putând avea o gamă largă de 
semnificaţii contextuale. 

Interjecţiile secundare provenite din substantive sunt „împietrite”, fixate cu o 
anumită formă morfologică: de nominativ nearticulat (drac), de dativ (dracului, 
naibii) sau de vocativ (mamă, frate, soro, nene, domnule, dom'le, Doamne, 
Dumnezeule, drace). Formele de dativ dracului şi naibii se explică, probabil, prin 
analogie cu structurile cu dativ locativ Du-te dracului!, Du-te naibii! Prin analogie 
cu acestea, au apărut şi construcţii de tipul Taci dracului / naibii’, în care 
substantivul în dativ nu are funcţie sintactică şi nu aduce o informaţie semantică în 
plus, având doar rol expresiv. Substantivul drac apare şi cu forma dracu’, care 
poate fi interpretată ca o formă de dativ trunchiată (trunçhierea fiind posibilă 
tocmai pentru că nu este relevant cazul în aceste situaţii, substantivul neavând 
funcție sintactică): 

Mahler te răscoleşte, intri dracu” într-un şanţ! („Dilema”, 2003). 

O structură frecventă este cu una dintre interjecţiile drac, Dumnezeu, naiba 
ş.a. intercalată între pronumele sau adverbul interogativ şi restul enunţului 
interogativ: 

Ada băgă de seamă ce rău arată bărbatu-su. „Ce Dumnezeu are?” se 
întrebă ea. (H. Papadat-Bengescu, Concert); 

Dar ce Dumnezeu mi-aţi făcut? Mă simt cam amețit. (M. Eliade, La ţigănci); 

Cine dracu / dracului / naiba / naibii mi-a luat cartea?, 

Cum naiba ai făcut asta?; 

Unde Dumnezeu / naiba / dracu ai fost? 

Locuţiunile interjecţionale ce dracu, ce Dumnezeu, ce naiba sunt resturi de 
propoziţii asemănătoare cu cele de mai sus, care se folosesc cu valoare 
interjecțională, pentru a exprima, în general, indignarea, surpriza neplăcută. Ele pot 
fi intercalate în alte enunţuri sau constituie enunţuri independente: 

Puțin loc, hei, ce Dumnezeu... Faceţi-mi loc, băieţi! (L. Rebreanu, Pădurea); 

Chiar aşa, ce dracu”, e şi el prim-ministru, nu ca mine, ziarist, să-l trimită 
nevastă-sa la redacţie c-o sută de mii în buzunar. (AC, 2003); 

Ce naiba, că doar s-a dat jos din pat, l-ai auzit clar. („Tabu”, 2003). 

Substantivele care-au formă de vocativ şi sunt folosite cu valoare 
interjecțională nu mai au rolul de adresare sau de chemare, ca în situaţiile când sunt 
folosite cu sensul propriu, ci de exprimare a unei reacții afective. Diferența față de 
substantivele omonime este reflectată şi de intonaţie (vezi II, Organizarea 
prozodică a. enunțului, 1.6.2.1.a). În general, interjecţiile de acest fel sunt 
intercalate în alte enunţuri, dar ungle pot fi şi enunţuri independente: 

Jeff: E domnul Ștefan Valeriiu. 

Madame Vintilă: Tot el, fràfe ? (M. Sebastian, Jocul); 

Şi uite aşa, măi fraţilor, venii la noi în Vâlcea. („Dilema”, 2002); 

Şi ştii cum mânca când i-am dus astea? Săracu'. Vai Doamne... aşa, cu 
lăcomie, cu... cu foamea aia. (CORV); 

Nu poți, dom'le, să te duci la pescuit cu o limuzină, îţi trebuie o naţională... 
(„Dilema”, 2003); 

De la mii de kilometri depărtare ne-am fi zis: nenică, ce încleştare 
grandioasă a mai fost! (AC, 2003). 


Termenii de adresare au căpătat valoare interjecțională prin frecventa 
lor folosire și prin accentuarea valorii afective în dauna celei denotative, 
fenomen ce caracterizează interjecţiile secundare, în general. 


Unele locuţiuni interjecționale pot proveni din grupuri nominale formate, în 
general, din substantiv şi un adjunct (de diverse tipuri): mama dracului, păcatele 
mele, păcatele noastre, slavă Domnului etc.: | 

Păcatele mele, ce s-a-ntâmplat?; 

Ce mama dracului i-ai spus de s-a supărat aşa?; < 

Interesul pentru echilibru m-a dus la o concluzie simplă şi perfect truistică: 
slavă Domnului, echilibru există! („Dilema”, 2003). 

Pe lângă interjecţiile cu valoare emotivă, fenomenul trecerii din clasa 
substantivului în clasa interjecției cuprinde şi interjecții adresative: interjecţia fă, cu 

varianta fa, a apărut prin scurtare din substantivul fată (după modelul interjecției 
mă), interjecţia prin care se cheamă puii (sau alte păsări de curte) pui-pui provine 
din substantivul pui. Onomatopeea guguştiuc provine din substantivul omonim, 
împrumutat din bulgară. (În general, ca urmare a strânsei legături formale (sonore) 
care există între onomatopee şi ceea ce imită ele, trecerile dinspre diverse clase de 
cuvinte în clasa onomatopeelor sunt foarte puţine.) 

Formulele de salut sau de urare (Bună ziua!, La mulţi ani!, Sănătate!) se 
apropie de interjecţiile secundare prin faptul că sunt parţial desemantizate, dar se 
deosebesc de acestea prin diverse aspecte: interjecţiile sunt reacţii mai mult sau mai 
puţin involuntare, cu un grad sporit de familiaritate, a căror sursă referențială este 
de natură internă (pe care o semnalează, nu o denotă conceptual), în timp ce 
formulele au un caracter voluntar, nu au o sursă referenţială internă (de ordin 
afectiv) şi au un grad mai mare de convenţionalitate. Doar unele formule de acest 
tip au un caracter familiar, iar cuvintele din componența lor îşi păstrează parțial 
sensul lor propriu, deşi reprezintă o convenţie. Ele sunt adaptate situaţiei de 
comunicare şi interlocutorului: formulele de salut se diferenţiază pe momente ale 
zilei (Bună dimineața!, Bună seara!, Noapte bună!) şi în funcţie de relaţia dintre 
locutor şi alocutor (Sărut mâna!, Noroc!, Bună! etc.), formulele de urare sunt 
adaptate evenimentului cu privire la care sunt rostite (La mulți ani!, Baftă!, Noroc!, 
Poftă bună!, Noapte bună! etc.). 


` Ticurile verbale se aseamănă cu interjecţiile secundare prin faptul că 
au un caracter oarecum involuntar, necontrolat, sunt caracteristice limbii 
vorbite, au, în general, o intonaţie de tip exclamativ, sunt parțial 
desemantizate (din cauza utilizării lor frecvente), pot exprima reacţii afective 
ale locutorului şi sunt independente sintactic de context: Asta-i bună!, Asta-i 
culmea!, Ce mai veste poveste?, Cum să vă spun? (dubitativ), Fugi de-aici’, 
Nu mai spune!, Ştii că-mi placi?, Vă spun! (pentru întărirea categorică a 


afirmației), Vorba vine. etc. Multe ticuri verbale funcţionează drept conectori 
textuali, la fel ca unele interjecții. 


5.1.2. Unele interjecţii secundare sunt grupări prepoziționale, cu prepoziţiile 
la, pe, pentru şi substantivele naiba, drac, Dumnezeu: La naiba!, Pe naiba!, Pentru 
Dummnezeu!, Pe dracu(l)!, La dracu(l)! 

5.1.3. Interjecţiile provenite din forme verbale sunt desprinse, în general, din 
paradigma imperativului. În unele contexte, ele îşi păstrează valoarea injonctivă: 
uite (cu varianta foarte familiară, în tempo rapid, ui) şi uitaţi provin din formele de 
imperativ ale verbului a se uita. Uite se explică, formal, prin forma de singular 
uită-te (producându-se, mai întâi, o asimilare vocalică: uite-te, apoi pierderea 
pronumelui reflexiv), însă a evoluat diferit din punct de vedere funcţional (sintactic 
şi semantic): uită-te nu se poate combina cu complement direct, întrucât este un 
verb reflexiv ( uită-te-l, uită-te-o), nici cu dativ posesiv ('uită-te-ți la lucrare, 
“uită-te-ți lucrarea), spre deosebire de interjecţia uite (uite-l, uite-o, uite-ți lucrarea 
(ta)!). Interjecţia şi forma de imperativ corespondentă sunt utilizate într-o serie 
de contexte în care nu ar fi posibilă substituirea uneia prin cealaltă, cel puţin nu 
fără a antrena diferențe semantice. Uite tinde să-şi piardă sensul lexical 

„priveşte”, devenind un semnal exclamativ care capătă diverse semnificaţii în 
context (la fel ca majoritatea - interjecţiilor). Pe lângă valoarea prezentativă, 
apropiată de verb (Uite un balon!), uite poate avea şi o valoare discursivă (Uite, vin 
cu voi la cinema!, Uite că nu vreau să vin!). 

Din paradigma verbului a -pofti, formele de- indicativ prezent, persoana I 
plural (poftim) şi imperativ plural sau indicativ prezent, persoana a Il-a plural 
(poftiți) au devenit interjecții, cu utilizări multiple, datorită faptului că şi verbul de 
bază a pofti are multiple utilizări: 

(a) ca formule de politeţe prin care se exprimă diverse îndemnuri: locutorul 
oferă ceva alocutorului (interjecţia fiind echivalentă semantic cu verbele „ia”, 
„tine” sau cu interjecţia „na”) sau face o invitaţie alocutorului. Interjecţia formează 
enunțuri independente sau este integrată în alte: enunţuri, putând păstra şi 
determinări ale verbului: (semi)adverbul mai, complementul direct, circumstanţiale 
locative sau temporale: (Mai) poftiți o prăjitură!, Mai poftiți pe la noi!, Poftiţi 
înăuntru!, Poftiţi duminică pe la noi!, Poftiti pe'scaunul de consultaţii! 

(b) pentru a îndemna la acţiune, accentuând caracterul imperativ al unui verb 
(de multe ori şi cu nuanțe afective, de iritare): Poftim, fă-o tu dacă te pricepi mai 
bine!, la poftim de încalecă. (|. Creangă, Amintiri), Poftim citeşte! (H. Papadat- 
Bengescu, Concert), Poftiti să dați o mână de ajutor! (similar cu haideţi să...). 

(c) cu funcţie expresivă, exprimând indignare, nemulțumire, ciudă, reproş, 
revoltă (având sensul „asta-i bună!”), dublată de o valoare ostensivă, de a atrage 
atenția alocutorului asupra unui element din situaţia de comunicare, față de care se 
manifestă sentimentele locutorului). Este frecvent însoțită de interjecţia ei: Ei 
poftim! Am întârziat: de la masă! (L. Rebreanu, Pădurea), Poftim! lar am uitat 
cheile!, Poftim de mai înțelege ceva! | 

(d) ca marcă interogativă, exprimând o cerere de repetare sau de explicare a 
mesajului anterior (= „ce-ai / ce-aţi spus?”, „repetă / repetaţi”). Pentru această 
utilizare este preferată forma poftim, chiar şi în situaţiile de exprimare politicoasă. 

(e) ca o „falsă” interogativă, având, de fapt, funcție expresivă, arătând 
reproşul sau nemulțumirea locutorului: ` | : 

- Mă gândeam să nu dau anul ăsta la facultate. 

— Poftim?! 

5.1.4. Trecerile dinspre clasa aâveriului spre clasa interjecţiei sunt foarte 
rare. | | 
Adverbul interogativ cum are o valoare interjecțională atunci când este folosit 
exclamativ, exprimând indignarea, protestul, cu o intonaţie diferită de cea pe care o 
primeşte când este utilizat ca adverb: 

— Ce să vezi? 


— Cum ce să văd? Dumneata n-ai băgat de seamă? (M. Sadoveanu, 
Împărăţia). 


1. În limbajul familiar, adverbul aiurea se foloseşte cu valoare de 
interjecţie emotivă, arătând dezaprobarea sau chiar disprețul locutorului față 
de mesajul anterior sau faţă de punctul de vedere al alocutorului: 

Ei o țin mai departe pe a lor, cum că ţi-au făcut casă şi — colac peste 
pupăză — că ți-au făcut şi economie. Aiurea! Dacă faci câteva socoteli, e clar 
că economia lor nu-i deloc funcțională. (AC, 2003). 

2. Etimologic, interjecţia păi provine din adverbul apoi (cu varianta 
apăi), însă vorbitorii nu mai fac legătura între cele două cuvinte. Până nu 
demult, adverbul apoi se întâlnea în contexte în care, de obicei, se foloseşte 
interjecția păi, pentru a introduce o replică: Apoi dacă Vodă te-ar asculta pe 
tine, aşa ar fi, negreşit. (L. Rebreanu, Răscoala). ' 


5.1.5. Pronumele interogativ ce poate avea valoare de interjecţie, exprimând 
iritarea, indignarea, disprețul, protestul etc. Ca interjecţie, acesta apare în (a) 


întrebări ecou, în contexte în care vorbitorul reia o parte din replica. 


interlocutorului, adesea întrerupându-l, şi adaugă elementul interogativ ce sau (b) 
la începutul unui enunţ interogativ: 

(a) — Și dacă moare, ce s-alege din mine? Ce să-mă fac? 

— Ce să moară? Aşa se îmbolnăvesc copiii... (L. Rebreanu, lon); 

(b) Ce, credeţi că preşedintele chiar nu e în stare de revoluţie şi reformă 
mintală? (AC, 2003). | 

5.1.6. Unele interjecţii secundare (locuţiuni interjecționale) au structura unor 
propoziţii. Intonaţia lor, când sunt folosite cu valoare interjecțională, diferă de cea 
pe care o au când sunt folosite cu sens propriu: Fir-ar să fie!, Ferească Dumnezeul, 
Doamne fereşte!, Doamne feri!, Doamne iartă-mă!, Doamne păzeşte!. Dacă sunt 
folosite cu sens propriu (Ferească Dumnezeu de un asemenea necaz!, Doamne, 
iartă-mă că n-am ştiut ce fac! etc.), ele îşi păstrează valoarea de substantive şi pot 
avea relaţii sintactice în enunţurile din care fac parte. Uneori poate fi dificil de 
interpretat dacă locutorul foloseşte cuvintele respective cu sensul propriu sau 
desemantizate, cu valoare interjecțională. 


5.2. Treceri dinspre clasa interjecţiilor spre alte clase de cuvinte 


Interjecţiile pot constitui baza de derivare pentru verbe, substantive sau, mai 
rar, adjective. Mijloacele lexicale sau gramaticale prin care se realizează trecerea 
dinspre clasa interjecţiei spre alte clase lexico-gramaticale sunt: derivarea cu sufixe 
şi prefixe, articularea, ataşarea unor desinenţe sau a unor determinanți specifici 
anumitor clase de cuvinte ori plasarea în anumite poziţii sintactice, specifice 
substantivului (subiect, complement direct), 

5.2.1. Cele mai numeroase treceri înspre clasa verbului se produc prin 
sufixarea onomatopeelor, formând verbe care desemnează acțiunile şi evenimentele 
însoţite de zgomotul imitat sau sugerat de onomatopeea care a constituit baza de 
derivare. 

Cele mai frecvente sufixe care se ataşează la onomatopee sunt -âi, -ŭi şi 
-(ă)ni: a bălăngăni, a bâzâi, a behăi, a bocăni, a bufni, a chiorăi / a ghiorăi, a 
chiţăi, a ciocăni, a clămpă(n)i, a clănțăni, a clefăi, a cloncă(n)i, a dăngăni, a 
fâlfâi, a fâsâi, a fâşăi, a Jleşcăi, a fosni, a gâlgâi, a grohăi, a hămăi, a hopăi, a 
horpăi, a lălăi, a lipăi, a măcâăi, a mârâi, a miorlăi, a mormăi, a orăcăi, a pâlpâi, a 

pâcâi, a pârâi, a plescăi, a pleoscăi, a pocni, a pufni, a ronţăi, a sâsâi, a scârțâi, a 
sfârâi, a sforăi, a şonticăi, a ticăi, a troncăni, a tropăi, a țăcăni, a ţârâi, a fopăi, a 
vâjâi, a zăngăni, a zbârnâi, a zdroncăni, a zornăi, a zumzăi, a zvâcni etc. 

Alte sufixe, mai puţin productive, sunt: -ui: a chiui, a piui, a fiui, a zurui; 
-L: a ciripi, a sictiri, -a: a guija, a mieuna. 

Unele verbe au dezvoltat şi alte sensuri: a mormăi înseamnă şi „a vorbi 
indistinct”; a zbârnâi — „a fi foarte activ”; a ciripi — „a vorbi cu o voce subțire şi 
melodioasă (despre femei); (arg.) a divulpa un secret” (cf. DEX). 

Iuterjecţiile propriu-zise care constituie baze de derivare pentru verbe sunt 
mai puține: interjecţia vai a stat la baza verbelor văita / văieta şi văicări. 


Există o relaţie de sinonimie sintactică între construcţiile cu verbul a 
face urmate de o onomatopee sau o interjecţie propriu-zisă şi verbul derivat 
de la interjecţia respectivă a face zbrr — a zbârnăi, a face ghior — a ghiorăi, a 
face miau — a mieuna etc. 


Interjecţiei haide i se ataşează desinențe verbale, datorită echivalenţei 
semantice cu verbele la imperativ şi conjunctiv cu valoare de imperativ. Ataşarea 
desinenţei la interjecţia haide a fost facilitată de frecvenţa utilizării sale. Totuşi, nu 
se poate considera că prin acest început de flexiune interjecţia haide a trecut în 
clasa verbului, deoarece ea nu are o structurare modală şi temporală, specifică 
verbelor. 

5.2.2. Unele treceri înspre clasa substantivelor au un caracter definitiv, 
cuvintele respective fiind înregistrate în dicţionare atât ca interjecţii, cât şi ca 
substantive, pe când alte substantivizări se produc ocazional, contextual. Printre 
substantivele a căror trecere este definitivă sunt: fâş („material textil impermeabil; 
haină din acest material”), scâr/ („adaos (din piele) la încățăminte, pentru a o face 
să scârţâie în timpul mersului”), zdup („închisoare”, în registrul familiar), baubau 
(prin repetarea interjecţiei bau şi care desemnează „un personaj imaginar cu care se 
sperie copiii mici”), of („durere sufletească, regret”), pic („strop, fărâmă”), hop 
(„obstacol”), unele onomatopee care imită sunetele produse de animale sau păsări 
şi care au devenit substantive denumind animalele sau păsările respective: pirpalac, 
bâză (cu sufixul -ă), probabil şi gâză. Mai rar constituie baze de derivare pentru 
substantive onomatopeele din sfera celor care imită efectele sonore ale unor acțiuni 
(fleaşcă). ` Si i 
Aceste substantive capătă toate caracteristicile sintactice ale substantivului, 


inclusiv capacitatea de a ocupa poziții sintactice: Te mănâncă baubau., Stă la 
cucurigu. 


Unele substantivizări se produc în limbajul copiilor: Mergem cu titiul. 
(„Mergem cu maşina.”), pisă, cu sufixul -ă („pisică”). 


__ Interjecţiile pot constitui baze de derivare pentru substantive. Sufixele 
lexicale mai des întâlnite sunt: -ă (bâză, gâză, fleaşcă), -an (prin ataşarea sufixului 
-an la onomatopeea clonc s-a format substantivul cloncan care desemnează 


păsările ce scot sunetul reprodus de onomatopeea respectivă), -ät (dangăr), -et 
(clinchet), -ism (heirupism) etc.: 

El a sancţionat şi heirupismul cu care PNA a confecționat dosare de 
corupție pentru a-şi justifica activitatea. (EZ, 2004). 


Pentru o serie de interjecţii care există şi cu valoare de substantive e 
greu de precizat dacă au fost împrumutate cu ambele valori din limba de 
origine sau dacă substantivizarea s-a produs în limba română: stop (< fr., 
eng.), trap (< germ. Trab) etc. 


Orice interjecţie poate deveni substantiv contextual, meralingvistic: „Ah ”-ul 
Mariei m-a trezit., Soldatul a tras şi imediat a auzit un „au”. 

Un alt mijloc de substantivizare a interjecţiilor este atașarea desinenfelor 
substantivale de plural: 

Aia cu bip-bip-uri... („Dilema”, 2003); 

Şi mai enervant e că, în finalul comunicatului, filiala Sălaj fine lecţii despre 
„promovarea valorilor autentice”, „respect reciproc” şi alte bla-bla-uri. (EZ, 
2004). 

În calitate de substantive, interjecţiile pot avea şi determinări caracteristice 
substantivului (adjective) şi pot ocupa funcţii specifice acestuia (subiect, 
complement direct): Se aude un bum puternic., A scos un of prelung. 

5.2.3. Trecerile înspre clasa adjectivului sunt rare: prin derivare cu suf. -ist, 
de la interjecţia heirup a fost creat adjectivul heirupist (cf. supra, substantivul 
heirupism): 

Pe de o parte ţine discursuri heirupiste la Strasbourg, iar pe de alta îşi 
apără haita de oportunişti. (Rlib, 2003); 

Era prin anii '80, ai optzecismului nebun, heirupist, sublim. (AC, 2003). 

Grupurile interjecţionale alcătuite din interjecția vai şi adjuncţii săi 
prepoziționali au devenit un fel de locuţiuni adjectivale, colocviale, echivalente 
semantic cu nişte adjective calificative: | 

(a) (ca) vai de + pronume personal în cazul acuzativ (E mititei şi vai de el.); 

(b) (ca) vai de mama + pronume personal în cazul genitiv (Arată ca vai de 
mama lui.); 

(c) (ca) vai de capul + pronume personal în cazul genitiv (Se descurcă ca vai 
de capul lui.). l 

Aceste structuri preiau o parte dintre disponibilitățile combinatorii ale 
adjectivului: se pot grupa cu prepoziția cu sens apreciativ ca, pot avea funcții 
sintactice de nume predicativ, atribut interjecțional, predicativ suplimentar (vezi 
supra, 4.2.2, 4.2.3 şi 4.2.4). Pronumele personal preia informația de număr, 
persoană şi, eventual, de gen de la nominalul cu funcția de subiect (când grupul 
îndeplineşte funcţia de nume predicativ) sau de la nominalul regent (când grupul se 
află în poziţia de atribut sau de predicativ suplimentar). 

5.2,4. Interjecţia mersi intră în componenţa expresiei bine-mersi, cu valoare 
de locuțiune adverbială, provenită dintr-o structură dialogală de tipul: [Ce mai 
faci?] Bine, mersi. Ea se întâlneşte în registrul colocvial-familiar: 

Numai că noi, cu berbecii şi cârlanii noştri, putem să rămânem acasă bine- 


mersi. (AC, 2004); 

După interzicerea ei, [...] s-a-ntors bine-mersi la Londra şi s-a reangajat în 
secția română. („Dilema”, 2003). 


6. OBSERVAŢII STILISTICE 


Marea majoritate a interjecţiilor sunt specifice exprimării orale şi au, în 
general, un caracter familiar. În limba scrisă, ele sunt mai frecvente în textele 
beletristice, în pasajele având cafacter oral — redarea vorbirii directe a personajelor, 
pasajele în care este folosit stilul indirect liber, textul naratorului (iasă acesta 
foloseşte un stil de povestire mai familiar, colocvial): 

Și părintele loan de sub deal, TARA, ce om vrednic şi cu bunătate mai era! 
(I. Creangă, Amintiri); 

Şi, în coadă, nelipsita urare ca Dumnezeu să mă aibă în sfânta sa pază. 
Amin! În halul însă în care mă găseam, mi-ar fi fost peste pulință să pornesc pe 
orice fel de cale. (M. Caragiale, Craii). H 

În limba literară, interjecțiile mai apar în epistole, jurnale, poezii, proza 
poetică sau retorică şi, în general, în textele cu un puternic caracter subiectiv. În 
aceste tipuri de texte, apar frecvent interjecțiile a, ah, o, oh, vai: 

Ah, subțire şi gingaşă / Tu păşeai încet, încet. (M. Eminescu, Pe aceeaşi. 
ulicioară); 

Vai, cum îmi repeta el ce am gândit şi eu de mii de ori. (D. Zamfirescu, 
Scrisori inedite); | 

O, vreau să joc, cum niciodată n-am jucat! (L. Blaga, Vreau să joc!); 

Pierdut? A! nu. [...] A? nu, umilința cedării e de la diavol. (N. Steinhardt, 
Jurnalul); 

Azi găsesc, iată, puţină linişte (vai, nu interioară, ci linişte pur şi simplu, 
singurătate pur şi simplu). (M. Cărtărescu, De ce iubim femeile). 

Foarte rar, interjecţiile sunt specializate. Interjecţiile aleluia, amin, 
bogdaproste şi osana aparţin limbajului religios, de unde au trecut şi în limbajul 
colocvial, familiar. Interjecţia pas se foloseşte într-o anumită situaţie la jocurile de 
cărţi, alo se foloseşte pentru a iniţia o convorbire telefonică, fiind neutră din 
punctul de vedere al afectivității când are această utilizare (dar nu şi când este 
folosită ca interjecţie de adresare, vezi supra, 3.2.3). 

Unele interjecţii propriu-zise sunt neutre din punctul de vedere al afectivității 
— cele cu caracter religios (aleluia, amin, bogdaproste, osana), interjecţiile alo, 
halt, iată, pas, stop. Ele pot fi întâlnite şi în texte care nu au un caracter familiar 
sau colocvial: 

lată o serie de citate cu scopul de a arăta justețea punctuiui de vedere 
prezentat aici. (|. Iordan, V. Guţu Romalo, Al. Niculescu, Structura). 

Interjecţiile prezentative iată şi, într-o măsură mai mică, uite sunt utilizate 
uneori în exces în registrul colocvial, pierzându-și parţial caracterul strict deictic, 
prezentativ. Ele devin mărci ale deixisului discursiv (vezi şi supra, 3.2.5): 

Un organism vorace, devorator de fonduri [...], dar iată că el reuşeşte încă 
să mai păcălească şi să-şi găsească gazde pe care să le paraziteze. („Dilema”, 
2003); 

Și cum s-a întâmplat că, iată, ne îndreptăm seara, ca nişte conspiratori, cu 
sticlele ascunse în genţi şi traiste, ca să ducem acasă apă bună. (JN, 2004). 

În general, în presa actuală, odată cu creşterea ponderii limbajului colocvial, 
interjecţiile apar destul de frecvent în pasajele în care autorul adoptă un stil 
colocvial, familiar: 

Am descoperit, acum câţiva ani, adevărata fascinaţie a sălilor de 
cinematograf. Oh, nu, n-are decât în foarte mică măsură de-a face cu ceea ce se 
întâmplă pe ecran! (DV, 2005); 

[...] despre un nivel de trai în — vai, anemică! — ascensiune  („„Dilema”, 
2003); 

Procesul lui s-a-ncheiat. Slavă domnului! Mă rog. Vinovaţii au dispărut, 
sunt pe undeva prin fară. („Dilema”, 2003); 

Pentru început, hai să dau în vileag sfârşitul filmului. („Dilema”, 2003); 

Cartea asta merită dusă până la capăt. Haideţi să vă spun şi de ce. (AC, 
2003). 

În presă şi în limbajul foarte familiar apar şi împrumuturi recente: 

Și, pentru prima oară într-o emisiune la postul naţional, am auzit — uau! — 
Chiar nume: cutare la BNR, cutărică la curtea de Casaţie etc.! (AC, 2004); 

— Helău. 

— Salut. UVLRA). 

SUMAR ANALITIC 


UNITĂȚILE LIMBII 
(Valeria Guţu Romalo) 

CLASE DE CUVINTE 

2.5. Pronumele nepersonale. „amane anotenonesasenenaenonaaeaneiesiză canada dl iti add eine de pui ua ned 
2.5.1. [Pronumele semiindependente] .......ncnaennanneeaeaeeezeieaa e deea aaa 2 05919) CĂ PRI PAR 

2.5.2. [Adjuncţii pronumelor semiindependente al şi cel] ............. PER III JA To ca It a aP 
3. Alte clase de cuvinte 
3.1. Numeralul 


AEAEE EEE EEEEEEEEEEE EEEE EEEE EEE seeapeeatetaaa030040000090oeeeaa4a09aepatsstateetoteeeeeaae 
penepoeseoopassoosotasesesoosoesopocpoesesoooeopovorvontestos0s0t000o0ottttttt tetto totoooot otos ctóssssssoosesstooooose: 


LEL TETTETTITIILITITTTTITTETEEEETTTTTTITTTTTEETT 


3.2.1. [Clasa semantică]. .esseessae2susascoossscooonsossaneorseeccrnnnnna A alaaa 
3.2.2. [Categoria gramaticală a numărului] 
3.3. Clasa determinanților 


teeseneseseesessssssssesesesseesoeseseeedestessnsessoesenesseessens 
Pmmmmomennenneoenenoeneneeeeenebeetenoeneeneteneneeaananeeeeteeaeeneaeeeeeeeetenanrenoeeeneeeeemeaee 
onenennneenennesnsnnaeecaeeeenneaeeneesae 
sesssssasessesesseressesesesasese 
LEREETETEETEETTETEETEETTETTTTTTTTTITTT T 
sresssessrsssreseesnnassesesasssreeesesteneetesss 
aiaa a A T E A EE A A 
ttreoesorpacenvasotesosssssoniossossosossesssssssessssicecasssoses 
nnnneneneeeennserreeneeeeneree 
poeneeeeeneeooeeeeneeeenaeeanasassreeeeceneeeeneesosooneeeeeeeeeseeoeoese 
pooeeneaneeeveeeeeoeneseteneeooeeneenseenneensaoveeoneeeesensoeeeeeeeeeooeeoeeae 
pmmmmenenennnenaneneeeeeennaneaenneeeeteeeneneanaee 
Pocooveocccoorococooosotoeotoasoooeoedsogogecoccoroopoososoccooccccaseeoropoon 
Cesveesoootevesososossooosssceogessosossesscecesessesosessseterorerees 
Aaaa a T E A 


tetasessssosbesressssss 
ononneaeneeeeoeosooeeaoeeeeooeoeenooeeeseooeooneseoeonotoeae90900009900929999999990990999999999 

3.7. Categoria deicticelor 
3.7.1. [Deixis şi categoria gramaticală a persoanei] s... 
3.7.2. [Deixis temporal) 
3.7.3. [Deixis ssocial"] soneca graba ieglnidisccansaisigat riian fina da 5 
3.7.4. [Raporturi deictice şi anaforice] „nenea eee eee P E PEET E F 

3.8. Clasa jonctivelor 

3.9. Clasa conectorilor sos. hine siian esodo P EONS IPA saisir DEE T A EA 

3.10. „Părţi de vorbire” / „clase de cuvinte” 


bssssssssospporsrrenessessssossssessssssdosesose 


nebbeeeanntneeanne eee eenen an enaneeaa se tteasenetettee desen neanereenenntetenetteeeententeeanasae 


CEETETETTETITTI] LETETT î.... . | ATETEETETTTTTELTILTTTET ELETTIRTTETT] vena. 


“SUBSTANTIVUL 


(Raluca Brăescu, Isabela Nedelcu, Camelia Stan, Domnita Tomescu) 


|. Preliminarii (Domnița Tomescu) „eee eneeeenaneeneenazaceeeae 19 paempteee PARVA pete ei at aripii 
1.1. Caracteristici morfologice .......naueoeenaeonezezeeeeeoaa să iii sodara T de iaca ioan 
1.2. Caracteristici SINtacii ce cnnneoa ue eonezoeuneonaseoszesea rikrin eratis caeh oatțeto jaga topteretegteetase eioi 
1.3. Caracteristici semantice , 


ssossessspasssssssansesessssssseronsessssassasessssssssasessssgeresosssssssssesssssdesssdjssssdss 


2 gt substantivului (Domnița Tomescu) .sssssessesssesssrerreressreseserrerrerenteeese riirn p 


21. Genul substantivului „sociolog Ri 
2.1.1. [Definiţia genului] „nn nrenreereaeaeceeeeeaeceeee i nt date a te 
1.2. [Aspecte sintactice] .......ccce ceeace esat sei dastea hyss PESEN E nianie ERA 
1.3. [Aspecte semantice] .....mnncceacocaei seaaeaee iMedia PE aleea pia orare anieri ne 
1.4. [Genul personal) ....... field EAE 

1.5. [Fixitatea genului] ........ jecegrad asenrooppessasosgurejjesssenpaesectoošanoeegdornoferesohéouserisessséćegeee 
umărul substantivului .esssssesseressssssersrsesse 3 
2.2.1. (Definiţia numărului] sesser suie osia plati EOE R FE OR A Bop adica E D 
2.2.2. [Substantive numărabile / nonnumărabile) sssi EPEN osha die 

2,2,3, [Aspecte sintacțice] „n na as ceonaoee ae espapeasponoanaaaeeaeapaee Daf [ua 
2.2.4. [Aspecte morfologice]... a apuijie ne ed besii asidi 
2.2.5. [Aspecte semantice] ...mnceoemneaneaananaaen cana add i 
2.3. Cazul substantivului ....... OE AA AA AINA A FA PEN 1 a EOR ERATI TAEI Ee oT ca tatele 
2.3.1. (Definiţia cazului] în cceate 0 aie 
2.3.2. [Sincretismul cazurilor} moaca eee ae 16433300 0582 în Dle guta tă Per DĂ 
2.3.3. [Aspecte sintactice] „u.e... pă vi OIRO E i iau E Sl TINA 
2.3.4. [Aspecte morfologice] visson. PART PETAT Ty ; 
2.3.5. [ASpecte SemMantice] ..sessssassiosoossosesecosessscseoses sisii i NS ENR R DE L 
2.4. Determinarea substantivului nenea reezaee A IA ADET PITRE NELERTE AE AL AA 
2.4.1. [Definiția categoriei determinării) ...sessesesorssseresesorenesososssssrenrorrostiesnirnnrererenierenens 
2.4.2. [Aspecte sintactice] ooooseseserenroress ae pie Diseara A RRC 17. + TI AEO Sia 
2.5. Exprimarea categoriilor gramaticale alc substantivului ...... PE ETP n. PRD cat LT DOC SIN 
2.5.1. [Mijloace de exprimare a categoriilor gramaticale] sessies Vesti RANA 
5.2, [EXprimarea PENUlUI] sein sotaca aaa nada e i ea aia i iau 
2.5.3. [Exprimarea SIA PU IN cecene ea negată caile e da 
2.5.4. [Exprimarea cazului] „sses ideali A A MARE RER PRI T NENE 
2.5.5. [Exprimarea categoriei gramaticale a determinării] cmc eee eeeeeneneneeeneneneneeenae 
2.6. Clasificarea în declinări a substantivului .sssesessesssreerssssrssssssrsresnssrsennnsnsns IPEE ASE INCEPI 
2.6.1. [Criterii de clasificare] sure ruuieitaceieto ezite AP EE EE 0 e PU PAPER A TTT 


CEITTETTTTTITTITTT LOTITI .. 


w 
t9 


2. 
aM 
2: 
2, 
N 


......cnsessenaseaasese mana annn.. Pâbgdopaooediesaeiboesee t.s... 


mes enapenenneaneoeenanonenanenansatseeteeetee 


s + 
........ poneneneoneaaneeeeeeenadaneannnaeatnasasaevaaasie 


2.6.2. [Clase flexionare: substantive variabile / uiti sita iu ile TET EE 


2.6.3. [Clase de declinare} „cecene cerea ernten PR PRI FEE EITI SERE PT A 
2.6.4. [Substantive neregulate] cmc ep shtie ete Ed, 
2.7. Declinarea substantivelor comune compuse (Camelia Stan) ali SEE Pa ENS DEA A 
2.7.1. [Substantivele compuse din cuvinte întregi] -..-. erele NESEN T A 
2.7.2. [Substantivele compuse cu elemente temalice] sspressresoesseresssrssereorrrerieei maneca 
2.7.3. [Substantivele compuse prin abreviere] ......: omeaooseeeacese ÎȚI IPN Oe RR A 


Dosantteetenaase poneseereeese. momen snneneeereenenereeeaneneeanaae © se 

2.14. (Substantivele compuse Parasiniețic] nea erei ocean nani mona cetele iai 

2.7.5. [Substantivele însoţite de adjective posesive conjuncte] „nm nenea eee cea 

3. Posibilităţile combinatorii ale substantivului comun propriu-zis (Camelia Stan) 
3.1. Substantivul — centru al grupului nominal 
3.1.1. (Tipurile de adjuncti] .isssssseesisssusisssosssasolatosisosiissistastsanniiveša coisas aval 

3.1.2. (Descrierea formală a adjunelilor] eelere aeaa 

3.1.3. (Funcţiile sintactice ale adjuncţilor] 


o... .. ..ceevanasse 


pnsmnenneneranennennnnsnen nenea taeenesteneena aan eee atenanaassaee 


istossscssossssseoresessossosssossosooesereevesoessssoseoosoossossses 


3.1.4. [Combinarea substantivului-centru cu mai mulţi adjuncți} 

3.1.5. [Restricţii de articulare a substantivului-Centru) eere. 

3.1.6. [Structura grupului nominal în funcţie de poziţia sintactică a substanti- 
VUIUICERITU] «ne seic că în dă iei a dont ăia ui i 


3.1.7. [Mijloace de realizare a coeziunii grupului nominal] 
3.2. Substantivul ca adjunct 


Lă 


msesnneteea emanat eenereeeeneaa sees 


Potneenneeereanenean ont eaneseneaauaseansea 
pemenneen nea eenenneeneneeneea net eeeet nete oaeeeeaneeneanatoeoconestoaneteeboaeoeenceeeeaesvaasase 
Srsrsersessesssssssseassesssosssdessssressseys 


besepssosocsosresssssesvessossstssepssrvossesereetesosrosssossesssssssssss 


4.1. Substantivele abstracte (Camelia Stan) 
4.1.1. Caracteristici semantice 


Serporeposesestosessssssssssósssessseseossepssresesoséssesreseseesssssress 
ssretestestreneeresosseesestuerssvennetevnsoapesssssssspsassessssssósssssstesssetsrosso 


Sresresrosrassspssssssstesseseepessesssesseessessspsessnsrtoottsstossssstessss 


4.2. Substantivele masive (Isabela Nedelcu) 
4.2.1. Caracteristici semantice 


srssresssseascsassrtstssseserressenasesssesssretesesererseassseseossrese 
Srrrveresssseervosesnesposeovessoareorssnassasssasssestetostosoesssesasssssssstttetsses 
trrerssssesosreesrenesnessssassnssaseesossessrerstpaseresesettsrestesesssnsess 

LELE CE LD DE e me 
poe mnnnnnnn nnnenneneeen bene neeeneaneaa see aantaana nenea eta teen nene nenea vaeaseneeee 
teesreseseesresneenoresesesseseasessesoesersesessresetasesasessstesersssenesss 
terersesessesassessesssrnsetaresesestesssssessee 


sreseseperocsesoospoosscostosssssotsssosssssassssottosessrosssoassssstososeosronreeonssess 


ponneseasenenneneeeeereneveveoeeoneenenea penennananenanstestbereeeteatinaeenae 


4.5. Substantivele proprii (Domnița Tomescu) 
4.5.1. Caracteristici semantice 


peemnnennnnenenenneenneanenasoneenaneneaneene patente asa nnnataetonenbeereeooevevenee 
peoeneneeeneeneneeeenenneceneneeeroeoreenepotbeetanatananaoanatbensearee 


..nnereeenenreeepeneneveesasae 


prteeeeevonosese Popeseeeenensensebetcaneneteneneenenereeeeeeenevonasneneneanae 


poeeneeneneeeponneeneenenenenennenecneneeenneeeeneeeeeononaoseeetoteeeeeeoeseeneetaeeevoavonseeaaesee 


n nn.nenenaeneeteennaase 


arsecceccecccccscosocoocoseseccoococossoeoossoosssssssesosteeseosočisosteetsesoos 


5.2.2. [Derivarea] nnii LLED s A AAEN siiis ANAA E 
5.2.3. [Compunerea] „sss. A PE AENA pa îi ia tii PEER OEE A 
5.2.4; [Formarea locuțiunilor substantivale) ...... RE, CPR NERA OAE EES PR VDC EP ORI 

5.3. Observaţii generale „ua... i Pe Pe RP TE e RONI AV NR ORI PAI sei aia 

ADJECTIVUL 
(Magdalena Popescu-Marin) 

|. Preliminarii s.. LIT PEP PAPP APR RPR TER E E R N eg oana aia fai 
1.1. Aspecte definitorii saca, LAT? Cta PETRS i tite ct EEP PR EA Do CEL APR! DAA Pe FI SCI FIE PIE A JR 
1.2. Clase semantico-sintactice de AGJECÜVE nise mnseoăăoatăusecăăneeea bi tite tite Pana aa 
1.2.1. [Adjectivele Calificative] ouesse. E EL! SEA Ve IRA, AI Sat IERI ARIE 
1.2.2. [Adjectivele categoriale] s.i AAT AA A RAR E E BE GA S ETEEN ea 
1.2.3. (Clase semantice instabile şi interferente] soi Ar 14 710 E E IP TA 


1.2.4. [Adjectivele de provenienţă verbală) 
1.2.5. (Compatibilitatea semantică) 


Pomopeneneenenneenneneeennetenetaeneannaegatbenenaeasebabaeteeeatee 


Socpecceccosotoceoesogooeocpdcecotontsasossoocotsoescsasootoesseooseoosooeesooe 


690 


Ya 
94 
95 
96 
96 
97 
100 
101 
101 


101 
102 
102 
102 
102 
103 
103 
103 
106 
106 
106 
109 
109 
II 
113 
113 
114 
118 
118 
119 
127 
128 
129 
129 
129 
131 
133 
133 
135 
137 
138 
139 


141 
141 
142 
142 
143 
143 
144 
144 

PRELIMINARII 


d > 
2. 


2.1.4. Radicalul adjectivului ....... 
2.1.5, Alternanţe fonetice o.s, 
2.2. Adjectivele invariabile o... 


2.4.2. [Adjective incompatibile cu gradele de intensitate) „neoane aaa l 
3. Posibilităţi combinatorii 
3.1. Adjectivul-adjunet cnc 


omoeeevnnnesneneeenanaeae 


pna vaeataaeeanase 


ponseeoeantaseseaeaese 


pomemenneeneneoeeteeaea eee nec eeneneanneaeaoaaonaonaoes ere eeteeereeavoooaesuae 
pomeni nmeenee ea nana eee ennnaeeenn nenea eenenan nana tteeeeeeneneaenaseeeseae 
Pomana ee nn enma nana aaa enn nana aaa aa aan teneaanan eta ceaeeeaveaa 
pent eanbnenet enenea nenea an ea cena eaaeeea eee nene beata deeeedaeoozaneaass 
Settteetteeteoepoatacsoaiescosseossaosossostoesssseosóssotecsofiorossotosossssssese 
Poe mennnneneneen nenea nene nn poe eenaeeeene nea eacana eat n en eatteanene dansa enaaeaa 
eeteerorereresssticosdsoteseosststressoosepsopeeossesosesrserddessstoesósssossosssss 
trsreresesoressocstosssssostesetocososoosoonsesossosssdssttessdssessssýssesssessoss 
sretereoetteveseesootoottesessstososssoosssososeosossesososossesosesesieseserossoss 
poceecososeroocsostosoecsostoostosssooposososoerosoootodosoreestosssosissssssssssos 
setereonsresnsssesssssssdósssssssssossesssssstd 


eodocsoococscosccssdeccososiooococooooosscssossessosoótodososoasosooooootcocstosoos 


serescsseesetoreoceseroossespodosasnesgoesoeterofosoóósssovosssssespossssssoetresos 


tesoaseososossevosesososososcosooossasossssstoseorerossssseseroserseosocorooesoesre 


3.1.1. [Component al grupului nominal] «iisen a i ai adi iii 
3.1.2. (Component al grupului verbal]... nareaza pe Feat sec ie 
3.2. Adjectivul-Centru „nea earenna acneea cazane nea Cotta. re e Rau il 


3.2.3. [Articularea adjuncţilor nominali} „mec ennnereeeeneeee paaa s00ogerprtemm test ana 
3.2.4. [Adjectivul de provenienţă verbală — centru de grup) „nm neeeeene cae eranee eaneeaze 
4. Raportul adjectivului cu alte clase lexico-gramaticale „mmm eneeeeeeeeeeeeceeeeeaeeeeeeaeaea AER 


4.1. Treceri dinspre clasa adjectivului 


noararsnasearnan ne setponeeeteenneneenenroeseeanaveveneanaseeasensenengrenaeeaeaase 


4.1.1. Substantive provenite din adjective „meu unenneeneaeece sudici ii A intai neeii ea ia A 
4.1.2. Adverbe provenite din adjective ......sessessssssssrrseerrensresnsneerseutonerosenenssrriarenssnevsrense 


4.2. Treceri înspre clasa adjectivului . 


MARRELEEEEEEETEEEETEETEETEEEEEETYEEEETETPEPEETETEETTEYEETETTEEYTYTETTETTTTYTETTTTTIT] 


4.2.1. Adjective provenite din SUbStantive ..sesesssssssssesorssrereessrerenssesrnesrosenseesresrersrorsersrns 


4.2.2. Adjective provenite din verbe ..........sssesssereesssreoesessrosseertrrorssapunrasurernereseraressessses . 


4.2.3. Adjective provenite din adverbe .....ssssssssenssssssssosoeseereonresensrsnsrnrseesnsrosseosraresasreonne 
4.2.4. Adjectivizarea unor prefixe sau prefixoide ....sssssssssssisesssrssissrssisrsesers sobreoa semnata 


4.2.5. Locuţiuni adjectivale ....... 


Aspecte definitorii ..ssessssrssressersessesreses 
Eterogenitatea clasei ,ssssreosoorerosroorrere 


2.1. Eterogenitatea semantico-referenjială .esssressesrerorerrosorsessrsessesresssnrernsrenranentsessenesnessestes ' 
2.2. Eterogenitatea sintactică .seee 


2.3. Eterogenitatea morfologică ........ 


„ Categorii gramaticale ..sssseserssressrersssess 
3 1. Persoana senner 
3A NUMAN arsane nerriet 
33 Geul ÎN NO RER pe 
34 Cazul sacii cai aia i piine 


3.5. Pronumele — determinata tantum 


„Adjectivul pronominal «ceeace 


...rnnennresenereneneseenesete 


pnnneneneereereeeeeereaseneebeaeeteeeteetaratenadeastansan sasa saaa sa aenaateeaansae 


PRONUMELE 


(Andra Vasilescu) 


|... Nea peseas one deasa netenaeeet enaeteneenaeaaeatenetenattnenetanannanenanaae 


î....nnsasneetnetenaatteeneetetteteceettbaetenentteettaaeneeeannacanaeenreancaeaasa 


popeneenneeseeneneceorrerenneenereteeenentteatesnenenennenaneananeenarennanenenasee 


pnvennsenanaarenranvneereapentoeneennteteneresenaeeneenenenenenentnemttenstentaseee 
î..vansanenneeeoenepenepatenavenneanenameeeeeneenneee nene nenetetntenene can tatanaaee 
nn.nsnennneneearentenenven nene eneneneneneneneemneentantn tentat anee enma nt nitaate 
n.ceeneneeneennenenrenrreneeenetereoeteeenneeeennanennneneeateee ine tnnetetteeenae 


p..... ..sneas neo ntoeaeseenee ara tnaeeneannneestnereaanaeeentnetteetneeteteceeteree 


.... 
o. nnnonennenan tate tente seenenea east aeteateaereteneteseeeaenennesenea tonere 
..  ......nnnseenese 

e.psneanennenanatentanaaenateaneneetetenat esa caeepaneeeteegrnetenerenoraaeteeee 


. n. .cnnannaseeneaa 
sssssspereessptsestesessestegessesest qessrestosssseseagannteeetestseret 


TTTTETEELEELELTTTET 
EETTTEELLELLEIITITTTTTEETTETTTETTTTTTTTTTTTTTIT TTT TEETE 


4.1. Adjectiv pronominal vs adjectiv prOpriU-ZiS sesssssssesssrssresenesrsserrsneerrerenssrererrenesnessreeeeere" 


4.2. Adjectiv pronominal vs pronume 


.....nneeneease 
onvoneeeeneeeteeteenteneenenenennenena atena oana tant neatentie 


144 
145 
146 
148 
148 
150 
150 
151 
153 
153 
153 
154 


„154 


164 
166 
166 
166 
168 
168 
168 
169 
174 
174 
174 
175 
175 
177 


177 


178 
178 


"178 


178 
178 

5. Raportul cu alte clase lexico-pramaticale senina nenenenenenaananenanene nene ranonenananenane 
5.1. Pronumele personal propriu-zis ..sssessssssssrsrsrrerrsrerssssssrresnresentrorsendesaestnenrnensnrerteneerrenetan 
5.2. Pronumele de politețe ......ceeee ee ennaeeeneneeneeeneeananeeanenanenonennenazanaaaea ea enenenoneeneeenenenenanaenenananae 
5.3. Pronumele de întărire ..ssssssesssssesrorssesssssssasersrtsstesdsapireararereeteerinnarenenaereernsseserereereresreateetnr 
5.4. Pronumele reflexiv ue enenoaneneeneeeonaeeeeenonenaea nenea venea neant one ananaenaneneteoene emana nneenenae 
$.5. Pronumele POSESIV .sssssssesseseerossiessteressscsenneeneronsienerensdeeordesesarseseeerereereesesrerreeerereeeeeesee 
5.6. Pronumele / adjectivul demonstrativ „nenea nenneeeeneeeneneneanen anna nanenenaneneneanenenenaenee 
5.7. Pronumele nehotărât .......e. sense eneoreoneeseaeenanateeoneonooeeosetenetananetaenoenaconaoaatonaonaoeneaeaneacaseee 
5.8. Pronumele negativ .eeessssssesressesresrestesseessstrsasussrorentessoetesoenenreneerereereeresreereeeseererereeeenesezeeret 
5.9. Pronumele interogativ ..sessesssssssseseresressersiseeuritneenrisatrerredennrengerrereeneeresereerssrerertereeeeereterert 
5.10. Pronumele relativ ...essssessssssssssssesesssseresensarerssesdronessersssesioreriontsdeanreraseneersenderrerseesereeeres 


1. Aspecte definitorii ......e.esessesesrsseseserrsrenrereerseoeteriaeseveeceararesosessdeeepeseeesrsepseresroreserersrestneteseeeeesere 
2. Ficxiunca pronumelui personal propriu-zis sepessssessssereresesrererreerenrsnsenrerenrsrerirenererereererreeteevettr 
2.1. Exprimarea categoriilor gramaticale .......aueueeeneeenononenoneneneeeenenenenene en enenannenenaenen ne serres 
2.2. Distribuţia formelor pronominale accentuate, nonclitice şi a formelor pronominale 
neaccentuate, Clitice nnes. kesresastisratsareureruresreseseetoretttttenreresentttestenrernreaeseeereereeere 

2.2.1. Formele accentuate, nonclitice 

2.2.2. Formele neaccentuate, clitice ...sseseseshssosreeretssoserssrerrernesersnenneresnrersrreenerrtereeenerrer 

3. Posibilităţile combinatorii ale pronumelui personal propriu-zis ........ssssseresrissssrssrssesrerereresrens 
3.1. Pronumele personal propriu-zis — centru de grup sintactic ........ î Cn âuong oaia pini acea te 
3.2. Pronumele personal propriu-zis — în structuri aPOzili ve. eee eee nenea near era aenae nenea 
3.3. Pronumele personal propriu-zis — adjunct în grupul sintactic 
3.4. Funcţiile sintactice ale pronumelui personal propriu-zis „mc nene eneneeeeenenneneenaeeeeeee 

4. Comportamentul discursiv al pronumelui personal propriu-zis .ses.sesssrsreressrsrssrereseesrsrsernreree 


sssssospeisosstsssssssossereresseposssoserestasssesssertssosestesessoesrerers 


EETTTTTEELTTETETTITEITITTTTIETETTTTTTET 


PRONUMELE DE POLITEŢE 
E ASDECIE deNNIOTI sn ecoscieoa ip ipazaiae o sabotat acă paseze ta iii dee daia an na | aaa sale ce bun în 
2ahicxiunéa pronumelui de polei: oi ecocă avatare adanca ai adn dai depuna Să 
3. Posibilităţile combinatorii ale pronumelui de politeţe 
4. Comportamentul discursiv al pronumelui de politeţe 


ponennneneneneneenneserenenneenneeeeevanenenraneeeteneneeneeeneeenenneeeteeneneennesaneae 


mnnoneneeoeenererenaeeestseteteteteeeeeteteneeensesentenenee 


mnmvennenanenennnnaneeerreneeeeereneneenneetenenenneanenansee 


PRONUMELE ȘI ADJECTIVUL PRONOMINAL DE ÎNTĂRIRE 


l- ASDOOIRORII NNE ogari i aaa aa ai ea ani une uta 
2, Flexiunea formelor de întărire .....noumonumeoeeaeoavesesoetas sase eagaaeateeet 00000 00aeecoutaaea 9044 caas0geanauanaapa atasa 
3. Posibilităţile combinatorii ale formelor de întărire 
4. Comportamentul discursiv al formelor de întărire 


TTET 


LEEEEZETEEEEEETETETErEr rrer Errrere rererere 


MARLELEEETEEEEETEETEEEEYEYETYEEYETEEEPYEETYTYYETETTTTTTTTTITTTT 


PRONUMELE REFLEXIV 


F ASDOCIE de p Or 038 20505 ti anl abat ai d aa 
1.1. Condiţii de ocurenţă a pronumelui reflexiv 
1.2. Etcrogenitatea reflexivului ..........nuncaee inainte zeaenenozotocee eee eoagoeeeoeneeegecaneceneaeiseiaeueuseea2s 

"1.3. Cumulul de valori semantice 
1.4. Ambiguitatea reflexivului 

2. Morfologia pronumelui reflexiv ...., minca scai eoaneaeacepeededieezongiaoăeae agitau eat ănauaeeaeaee 
2.1. Exprimarea categoriilor gramaticale -...n initia caeaee eeeoeceeăi ei neaeăeateieota ao aseeă age ce aoeatae 
2.2. Distribuţia formelor accentuate, nonclitice, şi a celor neaccentuate, clilice 

2.2.1. Formele accentuate 
2.2.2. Formele clitice 


poneenneenresenneneananeneanenannaeanenaneeeantene sasea snnamnnsnnenennnanenee seen teseneeeeeee 


noeeanrensnenerneenrnnemnmeennnnneenenanennennanetenanenesenennenee 


Sststtsessesspssesstaseseseasesssesreseseesststesettsasessesrensesssasesssresenersresertne 


ponesebeneeteneeanennnntaeteneeneanenanenennenenennease et nnenenseanensanenenreeneneeneneeeiae 


CEETETTTTTETETETEEE 
Peeeeeeetenennenenneneepeaa en anaasee i napeeetnseeea tener bateettnesettnosbanetaeantatnaeedese 


ponmereneemeranennenennonnnennmnrovepeneneennenaeeeneennennenenrnenesneneneneneesereteteenntaeeernee 


pnnneneneneneeneneenosmertnenemant amet etannnen pane neeatenneenese 

PRONUMELE ŞI ADJECTIVUL PRONOMINAL POSESIV 


1. Aspecte definitorii ceeace aaa 
1.1. Exprimarea posesiei în limba română 
1.2. Structuri cu posesivul 


o. nnsaneeetenenesneneneneoeanuanae 


vesseerssessesesssessesstesseseststttsssesseospssrerss 

rttrteeasessdtidssesesecessessossssesosssesnoeserereereseessssssevsseseresss 

LErTrTTTrrT Errr 
ttteetetsepecerecesistiosstessesisósdososósjosssssssssoasasdossscscóccsssessssssosssssoóodes 


eeneesstretatetétetdsbsisassosesstssssssoresotsdssssšssóessosssssosssteiessasesssess 


1.2.2. Statutul lexemului posesiv errr ea aaa 
(Zi Flexiunea posesivului sussie mai daca alu 


PRONUMELE NEPERSONALE ususse CORIS PA A H BD IAE S 2 B AA i 


PRONUMELE ŞI ADJECTIVUL PRONOMINAL DEMONSTRATIV 1... 
l.Aspecte definitorii ia sinaia ceia li ada diode aaa ia i e 


1,1; SUDODULI semántite „massage ani poa aicea ada i pica À 


1.2. Subtipuri sintactice ....ss.ssssssssossssesssrsessresrisnssssoseesra pefacopoavostogegsalae deasă tepe davereir unea fă 
1.3. Adjectivele pronominale demonstrative ...........mcnccennoneeeaeeeaaeegeeseeuae ceazeuueaeusnnaaeuaueuiză 

2. Flexiunea pronumelui şi a adjectivului pronominal demonstrativ „seen aceea nea 
2.1. Pronumele şi adjectivul demonstrativ de apropiere ....pise enma eneneeaeeeeene aere eaeeaeea aaa 
2.2. Pronumele şi adjectivul demonstrativ de depărtare. .........n cneaz eeeneneeeneeeieeeeeee eseu 
2-3. Pronumele semiindependente ....,.. nnueoopannanoeoeeasoeae09aeeeeneoe5taes00 sei 3t00aesoeeese0eneoenereeei eee 
2.3.1. Cel scmsaeosoneeoeroesă iaase ponei bogpoae paote atesta) inion e Tipka 

i PA T neaparat ditai na 

2.3. Pronumele şi adjectivul demonstrativ de identitate nenea aere 
2.4. Pronumele şi adjectivul demonstrativ de diferenţiere .......cne nenea nenea aere 

3. Posibilităţile combinatorii ale pronumelui şi ale adjectivului pronominal demonstrativ ........ 
3.1. Pronumele demonstrativ — centru de grup sintactic .esssessssssisseisrseresssrossasrssrenreneorereerersse 
3.2. Pronumele demonstrativ — adjunct mei e aaa corale  oupoai iar butasi i aaa 
3.3. Pronumele demonstrativ — apoziţie ...ss.sssesssssssresesossrsss irita iile opinie fe ia dunele 
3.4. Funcţiile sintactice ale pronumelui demonstrativ .......sesesessessesesesessersrssersess aroan sita 
3.5. Comportamentul sintactic al adjectivului demonstrativ ........eeaneeeee Po AN INI a i saca 

4. Comportamentul discursiv al pronumelui şi al adjectivului pronominal demonstrativ .......... 


PRONUMELE DE CUANTIFICARE :/00:7.02 led LII LA ma ee e Me 


PRONUMELE ȘI ADJECTIVUL PRONOMINAL NEHOTĂRÂT a  a 


J Aspecte definitorii nicicand ao tii en aee aadîa ieiă inedă Enait RAER ase lee papei 
1.1. Configuraţia zonei semantice a cuantificării nehotărâte ......ma nenea dacat 
1.1.1. Cnantificatorii Universali: e ocean pg necitit al ii at 

1,12. Cuantificatorii existențiali fra KTA Aa cea aia pi Aaaa sas 

1.2. Adjectivul pronominal nehotărât ...,..„....-. PONI, RUE, Podul nat PRR ip RI PR PRI SA 
1.2.1. Realizări exclusiv pronominale ................ O i in a aaa 

1.2.2. Realizări pronominale şi adjectivale ........ecce ceea muntean enneaaneeeneeneeeantaeeeeaea 

1.2.3. Realizări exclusiv adjectivale pie e cica amin ind aci ae că toaca ARI a ceata aa 

2. Flexiunea pronumelui şi a adjectivului pronominal nehotărât nenea naeeeea 
3. Posibilităţile combinatorii ale pronumelui şi ale adjectivului pronominal nehotărât „s.-s... 
3.1. Pronumele nehotărât — centru de grup sintactic .....nueananeneneeeneenenne nenea na enaanaananaenaeneanaae 
3.2. Pronumele nehotărât — adjunct ......ncee nenea eeeenenenenaneaenenaeeeneeeaeaenaneetageaneneneneeananaeena eee 
3.3, Pronumele nehotărât — apoziţie ........mmenirepegemeneesegpeegpă ponaaoasonencaeagenaeee ÎS PM ERP A 
3.4. Funcţiile sintactice ale pronumelui nehotărât „ese enenene nene eenonneneanenerer pe anana nana 
3.5. Comportamentul sintactic al adjectivului pronominal nehotărât ceeace nenea eneneeeeee 

4. Comportamentul discursiv al pronumelui şi al adjectivului pronominal nehotărât»... 


” 

PRONUMELE ŞI ADJECTIVUL PRONOMINAL NEGATIV «nuante 


1. Aspecte definitorii ....nmuuauanasensanonaseaeseeeteoeaenese seeeeeeoaoaeseteseeceeeonacaneneeneneeaonaeoonoeeen nota eee 1 LA AER 
2. Flexiunea pronumelui şi a adjectivului pronominal negativ conice 
3. Posibilităţile combinatorii ale pronumelui şi ale adjectivului pronominal negativ s... 
3.1. Pronumele negativ = centru de grup Sinlactic ceeace eee | sraele 
3.2. Pronumele negativ — adjunct cecene nneaeeuneeeeneenaa nainte nanea nana 
3.3. Funcţiile sintactice ale pronumelui negativ «ceeace enma enaneen enma 
3.4. Comportamentul sintactic al adjectivului pronominal negativ ..eesiisrereeieretrerrreeeee 


4. Comportamentul discursiv al pronumelui şi al adjectivului pronominal negativ .......... Es ; 


PRONUMELE ŞI ADJECTIVUL PRONOMINAL INTEROGATIV „serrie 


1. Aspecte definitorii ....s...ssisrssessertstssrrsinssstatssntrnieretsris 1 tr aaa ce i qua fhia PIPI E PI 
1.1. Configuraţia zonei semantice a interogalivelor ......me anna 
1.2. Adjectivul pronominal interogativ „mei nene inmana enron aeanenenenze anno 

2. Flexiunea pronumelui şi a adjectivului pronominal interogativ „cecene nn 

3. Posibilităţile combinatorii ale pronumelui şi ale adjectivului pronominal interogativ ........... 
3.1. Poziţia pronumelui şi a adjectivului interogativ în enunț .......ccene ceeace 
3.2. Pronumele / adjectivul interogativ în cadrul grupurilor sintactice... ceeace 
3.3. Funcţiile sintactice ale pronumelui şi ale adjectivului pronominal interogativ .............. 

4. Comportamentul discursiv al pronumelui şi al adjectivului pronominal interogativ .............. 


PRONUMELE ŞI ADJECTIVUL PRONOMINAL RELATIV „inerea 


1. Aspecte definitorii .......mcoe unu nene neneneenenaenoneneaeanennonoeonoeataanenaneeatnaneana tan aenagaeanena teenee me enenteeeteoneea 
1.1. Configuraţia zonei semantice a relatiVelor „nenea 
1.2. Adjectivul pronominal relativ ......ssssessrsersersesssesesererereerssstserssersnsnnnrunrenernrnriverereererereeree 

2. Flexiunea pronumelui şi a adjectivului pronominal relativ .......s.s.esssesrssrssrssssersnrnnenenereereereres 

3. Posibilităţile combinatorii ale pronumelui şi ale adjectivului pronominal relativ... 
3.1. Relativele ca elemente de relație |... cn sasea rsoeaveponienan ianoeeapaeseaa voaeagoeipăae neji enaega poesia 
3.2. Funcţiile sintactice ale pronumelor şi ale adjectivelor pronominale relative ......... manei 
3.3. Împłetirea subordonatei cu`'regenta „mmm e-esooauuesepecoa oaie ee one aan etate ii ie aacag atei 


PRONUME ŞI ADJECTIVELE PRONOMINALE HIBRIDE 
PRONUMELE ŞI ADJECTIVELE PRONOMINALE -4 %0 
RELATIV-INTEROGAȚIVE coana iu pi oaia ai ca aliat aa 


PRONUMELE ȘI ADJECTIVELE PRONOMINALE 
RELATIV-EXCLAMATIVE 


............cnnceaneese 


sostonsspsasesassosesesoosasesssssessssosesdosrpssssssesssssssosesssssssesseossseressseseseastss 


NUMERALUL 


O ANE nY: T o T Aa aa A i i ia at 
POSS Ae A oN înv PRR EE O ei PRR eta ce te a nene N Po 
1.2. Caracterizare morfologică 
1.3. Caracterizare sintactică 

2. Numeralul cardinal mn testa a e a e aie d Aa: e 
2.1. Aspecte definitori DRE RR RE TARE RER 0 CORR IT O ISOL i dea et d et 
2.2. Structura morfematică a numeralului cardinal eeneioe 
2.3. Raportul scris-vorbit în utilizarea numeralelor cardinale 
2.4. Flexiunea numeralului cardinal 


„venmnnemnrnenennenenneanaenenenanennannenesenneatetataennteeeeenannenannneneeaneananaeteeaee 


penaenererenreneneanareneteeeteneenenseennenstnenenennenreteneeneeatannenenenenenanensenenneseeeee 


arrire 
..... 
pomeneneenenteeeaennnnennnenantsteenentnenenaneneseatenecaaes anna ananas tate 


onnnsnnaneenenennenannnenenneneeennenaereramanmneneeeae 

2.6. Numeralele cardinale ca expresie a aproximaţiei .......mmnannneeneeeeeeeeeeneeeeeeaeeeaceeeena aaa 
2.7. Numeralul cardinal şi clasele lexico-gramaticale ........mcnceneneneeeeneeezeeeneeeeeeeeeeeneaee aa 
3; (îi n Lis pa 11 nt! MORE POOR RR Rp O me e O cae Pc pen ARN NE e DANA i ioii 
3,1. Aspecte definitorii niciuna poi eat bac teapa ii ap ba TE Ea a adi 
3.2. Structura numeralului ordinal asia apoaana auda mice i cainii iai îi ap. 
3.3. Flexiunea numeralului ordinal ...... eee ceneeee eeneaee pnaeanaeneeeea ee naaeneeeeaenaeaaaa aaa 
3.4. Posibilităţile combinatorii ale numeralului ordinal „ceeace eee ceea eeeeaa iai 


3.5. Utilizări speciale ale numeralului ordinal ..............neaceneezeeeeeeeeeezoreeeeeaoeneeoeeaceaaeezeseneneae 


3.6. Numeralul ordinal şi clasele lexico-gramaticale ........eneee nenea eee eeeeeeeeeene en eeeneeezaeaee 

A Numersin Dle Votati ta mr an n ii cap ceata a iapa Usi 
4.1. Aspecte DefinitOrii:„<mnnneesienea save peanoaaoenene sasa donetăaoaooio doamna dau ananas saapaeamaaneai 
4.2. Structura numeralului colectiv ..... caise ooeipeacacaoeaea ooesazenea ea zoaee aicea pac aaa tone per aaae 
4.3. Flexiunea numeralului colectiv ...sssesseessssssssirsssssinsnassoreorernniansounnnnnennrnnronninasnanonaraanraeona 
4.4, Posibilităţile combinatorii ale numeralului colectiv ........cueceeeneneeeeeeeaeenoeneeeeeaenen nenea 

5: Nunmeralui mmltiplicati Vince cicaeiiema arzi rău Dei ca neo oailetă tuna Done agita eaa za ui tatea 
5.1. Aspecte definitorii sicueisnce stiai inline E aa ga a daia ap că ci 
5.2. Structura numeralului multiplicativ accea A n Ton dna centi dana că 
5.3. Posibilităţile combinatorii ale numeralului multiplicativ „cecene eenenenereereeeneeeenererezeenee 
5.4. Numeralul multiplicativ şi clasele lexico-gramaticale .........eeee eee neeeae 

5 Nüumeralal frachonar ie root illa A ana ala oana dana sia aa bi atasa aaa pietre 
6:1. Aspecte definitorii citez oa cena ie cina li i md ie lana Eostre rasp Tasses gaa 
6.2. Structura şi flexiunea numeralului fracţionar ........ceneaeee nene eneneeneeeeneneeeeeanaeeonaenanaense 
6.3. Posibilităţile combinatorii ale numeralului fracționar ceace nenea 
6.4. Exprimarea aproximaţiei numerice ..........cuieinioaoei ea caoaeosoică ina daeaeeaonnoneenaeconeaeatoseneenazenease 
6.5. .Numeralele mixte «me ame ee coana tai Culpa (MU II iii a 02 ATi dia saare dber rassésssersireseer 

7. Numeralul distributiv .....essoesceseti nni 00 A acanna ea aa ete fin fobii ronee ie oabizeaae A 
7.1]. Aspecte definitorii «nn creerea cite oa ot lu 35 adendo sesi Poe Mle le nseri baseen ina ceeeeaaoatsense 
7.2. Structura numeralului distributiv sint ieceatibeebeeadic sd 2oeeeceeteubăoaalely ed aaa cil doeaeseesosaeeeie saibe 
7.3. Flexiunea numeralului.distributiv .....:nn nici 0eeoecbeoeoeeeteaaeneebenaabeasuatei dudideaoia donosăfesaebebese 
7.4. Posibilităţile combinatorii ale numeralului distributiv ....s.ssesssssessessssrssrserssrsnnesrenenseeseenns 
7.5. Exprimarea aproximației numerice '+i..nsepacaec cei dp ălebepeteeebi beeea io beneniboint elena da danade dea abetat e 
7.6. Numeralul distributiv şi clasele lexico-gramaticale .ssessesssssrssresrorrarrsenssrneresrsansernerenenns 

8 Numeralul adverbial snap ăicaico cacao ieenagaopetesnea vacotapuane apoase panadol aN 
, 8.1. Aspecte definitorii ......ss-sssseseescocsocoseoeesesoesoceoescepepopponopsjarjoccecadgicorpossyacerres ciao load a 
8.2. Structura numeralului adverbial ..........cnouunoeoeeoeiocegoegeoreeogeaeeeseseee EEPE a ME IN 
8.3. Posibilităţile combinatorii ale numeralului adverbial ......s.nnenensensosessesresesensenreressenrareeesans 
„8.4. Exprimarea aproximaţiei numerice .......ncnanananna nn eneeeenoneneananenononeneananenenaaoneaeaa E FORT 
8.5. Numeralul adverbial şi clasele lexico-gramaticale .......snssesnessesessrssrsresesrrrressrsrenrnnnnnnrnesne 


VERBUL 
(Dana Manea, Gabriela Pană Dindelegan, Rodica Zafiu) 


PREZENTARE GENERALĂ (Gabriela Pană Dindelegan) „ucenic neneaeaeeneeeeeenenaeneeeeene eee 
ISO DINTE) soia tai ion pateu cică ca d aia ara dă sua Dal. 
2. [Caracterizare morfologică) unea e opeaze eg verige atente anti uă si baneasa titei al | ca alia Ea 
3. [Caracterizare sintactică şi semantico-sintactică] cca cneeneeneneneeeenazee eee PRE PETAT CAR E A 
4. {Caracterizare semantică] nn ese cse ec eageeggeetn țese vegitaegeaa azi salile ae eta 3 bn ceda d dedu 
$. ICaracierizare pragmatică} m mn inci se oa e ap ecaanaobegpsagaaeenede gas oea egali eo tului taia 


CLASE SINTACTICE ŞI SINTACTICO-SEMANTICE DE VERBE 
(Gabriela Pană Dindelegan) ..........m.-ucuceveaveeaneceonineeeseeaeeoaaeoeaseogesanaaaeeațeceneseecegțeb popa eetegaet ri 


1. Preliminarii "3, enooceee ceapa oii na aia aa doine i i pane pro ta eseesevaegeagpreeeróseepsepeeneredoas 
2, Clasificarea sintactică în funcţie de numărul de determinări obligatorii .s.ss.s...1s....- sesiune 


300 

303 

309 
311 

314 
314 
314 
314 
317 
317 
318 
318 
318 
319 
319 
320 
‘320 
320 
320 
320 
321 
322 
322 


CE Scanned with OKEN Scanner 


AA Criteriul numărului de actanți cmc eee eenenenene eee ee eee eee anene nene anna nene n men enannenannene 
2. Celelalte compliniri obligatorii: circumstanţiale şi predicative s.sssssserersesrererereserereenee 
3. pair verbelor după restricțiile de formă impuse complinirilor obligatorii şi după 
funcţiile sintactice ale ACESOTa scene ennoaneeennanenneenneenneaneannanz ana nanenaneenena neon anneate 
3.1. Subclase ale verbelor MOnOvalente .sssessssssrsrsereresssssrssseerereetsnsensneenerenrnreprnreeernererreerertster 
3.2. Subclase ale verbelor Divalente aceea nennenrnene nene neenenenenannenenenene anna eeneanaea a 
3.3. Subclase ale verbelor trivalente ~.s pa oase eș0teateeâea004990tgadetaotasatse ja0aenenasonpieg iteesiada 
4. Clasificarea verbelor după prezența unei poziții sintactice şi, implicit, a unci anumite 
funcţii Ea 
4.1. Tranzitiv VS intranzitiv sosesseusssen 1580308000608e00a6ăcesebonae editaiaăaecatevaaatăa văd agitpadugs papaageeea o 
4.1.1. Verbe tranzitiVe ssssssesrersereisreresserersrsnriretstrstsedetadenderteresresetrenretenteregessereredeseeneedt 
4.1.2. Verbe intranzitive .ssseesesierses 10 0006866045403448294 5000449083 86 psp fpagoggeaeg aeneasetagiezeaf i 
4.1.3. Verbe ergative srrecerers Vaaia 6baaat isa spa papii aa PO DD a 
4.1.4. Grade de tranzitivitate ...uuena nene arene eeeeenaraeneneaaanennena nea one ena emana tarana neon 
4.2. Personal VS ÎMPersonal .se...ssssssssssisssssseserersessrerentetsssseerersntssrrenenereererrtrersererenteerrerrertter=ttr 
4.2.1. Verbe personale ........sssersrerssrsnsnsersresosrerserereseerardsseeeeestnt pi soapogebegaceagvoă decretă tite 
4.2.2. Verbe impersonale ..........sssssisseuesrterosssrenteseresennrrprresetnessrenetedenrererenenteedneeedeeeeereneet 
4.3. Copulativ vs noncopulativ; verbe atributive „macinarea FRA PPE PIPI NI aidait 
4.3.1. Verbe copulative ........... cana ancere mocnnenanaunanaenaaeae. anenaneneranenaneneneate cadita educa aid 
4.3.2. Verbe noncopulative ..........ne aaa caeenaeeese „muanaanenacen: copereseseseeseseebddeorees>as E E Find 
4.3.3. Verbe atributive ......ccne neam eeneeeeveneneenaoaneeennnaze man enanlen ana enaeeana ien nana enennaneee sate 
4.4. Clasificarea verbului în funcție de celelalte. determină: obligaron: OI, bn OFFep, OSec, 
(Cine mia ea seonoasieateă sueta dona jună pă negare seaca se pei aia pă te iubi 0 PRO dap FER 
4.4.1. Clasificarea în funcţie de complementul indirect ....m.maa saseeeaseoe6ăi oi ioie cela oiezeii ee 
4.4.2. Clasificarea în funcţie de complementul prepoziţional ........een e ien nneneneeeeeeeee 
4.4.3. Clasificarea în funcție de complementul secundar ........ce nene nenea eerror tere 
4.4.4. Clasificarea în funcţie de circumstanţialul obligatoriu i.e nenea eeeeezeee 
4.5. Reflexiv vs nonreflexiv; reflexivitate inerentă vs reflexivitate contextuală- i... 
MODURILE PERSONALE (PREDICATIVE) (Dana Manea) „caen en eiene nn enneeneeeneee 
1: Preliminarii. ....sss.sssssveoseseroaseseseuvesevosescesastciccatisoeresssnss erore I AME EEE EAEN JR al 
1.1. [Real ~ posibil (nonreal)) -.......i+...sressisrsrsssesrssnssssesesererseseseiunediiniseererensesss er E E ON 
1.1.1. [Axa semnificațiilor epistemice] .....sessssssseesssersreeserereesssersrsrresrnrssorsasienesensnrasnteeses 
1.1.2. [Axa semnificațiilor deontice) ........ei nana neeneebneeeeeeoeabenoaeaanea piele 
1.2. (Concluzii) << crnnse oma cbeait ot ră ARIA air le Ste, AMINE a = A bee Aer te tt 
2; Indicativul s. eerie A deci dia iti te podele eee AI d pă 
Cori ional caine dt para ati iza aa a nato aurit Dai anemii nd ae pila a ei 
3.1. Inventar de forme şi structură morfematică ........... a oaoaneeeeeaveseotaese seseneaeaasaa anaaeaseaaeaa venaaaaa 
3.2. Valori modale sssissesssesoseresssvsoosssraspninesnssossnissesraresssadsss BEAR SR E A AE AN 
3.2.1. [Semnificaţia „proces considerat fals” [contrafactiv]] ...es.sesrsrsessssssssssssssssissssns 
3.2.2. [Semnificaţia „dorinţă, intenţie”: condiționalul-optativ] ~es 
3.2.3. [Semnificaţia „proces considerat posibil, virtual”] ....... AAR EE ARIA COR O RIP RER 
3.2.4. (Condiţionalul-potențial] ............ouuoeuueoesoevoeataaeneonaosanenteageigeeraaearaoaseenaaaeasesacataaeaa 
3.2.5. [Atitudinea de menajare a alocutorului] ....... PERLE e TITAN pi ea A A loa Late 
3.5. liliac alie MOdUR va italieni pa in fst a 30 pe 0 act al daia avec etate 
3.3.1. [Relația cu indicativul imperfect, sine căee ai eat en câ ea a Dada ca vana aaa aeeanasă edeaasaaae 
3:3:2. [Relația cu-modul conjunctiv] ces ceeace lit e tatii pendant and imediata sasea asa pia aatee 
3.3.3. [Relaţia cu forme verbale nepersonale: gerunziul] soesssrereerierreeresrrssnres i 
3.4. Caracieristici téemporále asiti iesite eesin iari ua at aia 


4. Prezumtivul 
4.1. Inventar de forme şi structură morfematică 
4.2. Valori modale 
4.3. Relația cu alte moduri ns seczane ceai voaapoviagagaacase eee ante e 
4.4. Caracteristici temporale 

o.neeneneeteaneoceseavevceeoacasse 


onveeeneeebeneeeneeenenavonenneat ha besdesetatanee 


6.1.1, (Componentul mobil, invariabil, să) 


6.1.2. (Conjunctivul prezent) „eee. 
6.1.3. [Conjunctivul perfect) a. 


6.3.3. [Relaţia cu indicativul] 


6.4. Caracteristici temporale 


TIMPUL (Dana Manea) 


1.3. Semnificație intrinsecă şi semnificaţii ( 


2. Prezentul indicativ odn. 


2.2. Conţinutul formelor de prezent indicati 


2.2.1. [Trăsătura temporală] .........ee.. 


2.2.2. [Trăsătura aspectuală] ............... 
2.2.3. [Trăsătura modală] „ci 


3.2. Conţinutul formelor de perfect compus 
3.2.1. [Trăsătura temporală] ............... 
3.2.2. [Trăsătura aspectuală] ............... 
3.2.3. [Trăsătura modală) ..............ee.. 

3.3. Relaţia cu alte timpuri ale indicativului 

poemeeennnennansanaaneneeeananeeeee 


l. Preliminarii coaie a. 

Pon ennet ebeenenaa nano nesemnate eee pa nete deneseeoueeasaae 
eee beecenetoeeeanparaa 

6.3.4. [Relaţia cu infinitivul) „mmm. 

3.3.1. [Perfectul compus — antecedentul timpurilor anaforice} nenea 
3.3.2. [Interval temporal şi raporturi temporale] „ceeace iau 
3.3.3. [Relaţia cu mai-mult-ca-perfectul] ........ue nenea eee eeeeeeeeeaa ta A ORI LARRIEN h 


4. Perfectul simplu PRIN RR OR 

4.2. Conţinutul formelor de perfect simplu 

4.3. Relaţia cu alte timpuri ale indicativului pasare aaa crane ni eaaiipaaizedeoedaingai ae aaena 
4.3.1. [Perfectul simplu = în româna actuală (graiuri vs româna literară) ceeace 
4.3.2. [Perfectul simplu = antecedent al timpurilor anaforice] „m.m 
4.3.3. (Perfectul simplu = în limbajul beletristic] .sssssssesssssisrrsissssrssrerererrrsrunsrresreererass 

n SR e e Le L RIC RA Atac a Man A M A A Al Pila ACN Ad IA UPA Ba 

5.1. Inventar de forme şi structură morfematică '.....iuneeieeieacaaceidaiesseeduaeaeaaciaeceaoieazaaoaeoebeaea dese 

5.2. Conținutul formelor de imperfect "00 sia ica dia ina tacea 2 beta et nt cana Ap Aaa 
5.2.1. (Trăsături temporale: timp de relaţie / anaforic] '................ceuceaeoaeeeeearooeoeeeceoeeceeee 
e, | 1 TESoturi BN PDECNNRI AI snm 0 zi pioni ana acea Bala a ea iama ia d mate ea a av pre 
5.2.3. [Semnificaţii de natură modală: imperfectul ircalităţii, imperfectul iminenţei 

contracarate, imperfectul modestici) .....sesessessrssssssessssseoresosererosorononsresorsereensesersoes 


X.A RElață cu alte timpuri ale indicativului siisirsssrsssssssrtasssridsirssaissssiasiossiovztiodgoedäšsrsagarsars M 


5.3.1. [Timpul de referinţă al imperfectului] ........... pietii Nelu NOR leat sejaseseosg re 

5.3.2. [Relaţia cu perfectul compus şi perfectul simplu] ...esssseesseeesresse oeapavecanecegea canapea 

5.3.3. [Relaţia cu mai-mult-ca-perfectul] ......eee eee eeeee eee eeeeneneee ji aaa irai 

0. Mai-mult-ca-perfectuil PARI aaa tone An atat i — ii ial eee 
6.1. Inventar de forme şi structură morfemalică nenea eee nana egean eee 
6.2. Conţinutul formelor de mai-mult-ca-perfect ..........meanee acneea enenenenezenenoneeaeneazeazeee eres 
6.2.1. (Trăsături temporale: timp de relaţie / anaforic] .......cc nenea beepers spini 

6.2.2. [Trăsătura aspectualăj ne ce ni paatată ema oraa ce rea st i intiotatauiă Ep eret 

6.3. Relaţia cu celelalte timpuri ale indicativului ............-.. sata sani Moca SR EI iai 
6.3.1. [Relaţia cu perfectul (simplu sau compus)] ..is.-eee-e. Punta ta Ni ie evita 

6.3.2. [Raporturi temporale] .......... m cncneeceeee E în ai ai dd că ada sită a 

6.3.3. [Relaţia cu imperfectul] ..........ne ne eeeeeeereeneeeeeeeeeeeaeeea eee eeezesaeseeaaeeapata anaingia ace pede 

Jo Viitorul propTiU-ZiS ....r.:ssipcssvsissssoresssoseecesorevvevvesessricnensosprod saouret EN ata d E N fe 
7.1. Inventar de forme şi structură morfematică .....s.sssesseserssesroresserersnnsnnnenonernrnnnenssnrsnrrrnrens 
Tell. [Seni de forme analitice] „icons atiae rio pată i ave ăia ii i i it 


7.1.2. [Construcție perifrastică}) nica edi it i iale 


7.2. Conţinutul formelor de viitor propriu-zis ......sessessssessseserreserensrernnsnnesssensnonorananonorerenonnerene 
7.2.1. [Trăsătura temporală) e estică neoane onoaaepnangeag india saca i 4989 bad papa Rana getatentace 
7.2.2. | Trăsătura aspectuală] «nn eceeeoa so uenanveeano o voaneaeaaesei eo aeaaapeaa iai odin eta ia 
1.23. [Träsátüra on erai: | DORIA RR RI MC tn ia RR tace cea tea A i def 
7.3. Relaţia cu alte timpuri ale indicativului 
7.3.1. [Raporturi temporale] . ces iai nani pai i 2 aa a cica 
7.3.2. [Relaţia cu prezentul prospectiv] 
8. Viitorul anterior ......... dinam i ia ind ada iai a a ie a 
8.1. Inventar de forme şi structură morfematică 
8.2. Conţinutul formelor de viitor anterior 
8.2.1. [Timp de relaţie / anaforic] „ceeace aana 
8.2.2. [Similitudinea cu mai-mult-ca-perfectul] 

9. Prezentul condiţional 
10. Prezentul prezumtiv 
11. Prezentul conjunctiv 
12. Perfectul condiţional 
13. Perfectul prezumtiv 
14. Perfectul conjunctiv 


tererereeneeosesnveorosesenonosesosetososossotstossotossposstóssassossass 

CATEGORIA ASPECTULUI (Dana Manca) 
l. Preliminarii 
2. Semnificații aspectuale nan T E LP E EEEE I ELNE A EEN. 
2.1. Perfectiv şi nonperfectiv 
2.2. Durativ şi momentan 


setpeseseosecoserosesoegoseneorssototeososensoeanacosescacaseesesoqsesesseseeses 


PPopoonopoopooooseeootecsoneonooseitoetaseeeotțooosececeeseeoătbobabaaaoeoidejadasoveeasdaetsal 

pponoonetonoeeeovepaenoeooneveoeeooasoceoeeneceaoeaeosassevesoeoeeoooesoaeat ceodeneiaeia 099 

2.3. Individual (determinat) şi generic 


2.4. Unic şi iterativ afabl A pc E aie, i 
2.5. Linear şi progresiv fain tolea senat E A y) - 456 
2.6. Incoativ, continuativ, terminativ soentstateacaaesoezentienaca A Bi ft eu ANAL (sti 456 
3.1. Definiţie şi caracterizare morfosintactică .......ccueanecrooaeese eee nsaeaiee dada d a 457 
3.2. Inventar şi clasificare „mmm nana TR edit da 457 
3.3. Posibilităţi combinatorii ale verbelor de aspect .....cacacaceaa acd reda deea ABU ea tea 459 
3.3.1. Structura V aspectual — V ......amcsasiteaesăcătati cucul iad 459 
3.3.2. Structura V aspectual — substantiv aah Rea PIPI rr Bata tz) 464 
3.4. Structuri eliptice bsephetenostosasovosovdcsosnoešssoasssoesssasassssésssstisssssssosesass iinn did, za bati ERE AEn 466 
NUMĂRUL ŞI PERSOANA (Dana Manea) nana a A 468 
1. Inventar de forme ....... mc nocanzainaoaaoeeaeeoeeoeDiuoiadseti aicea i, PERT atap! UI duete 468 
1.1. Manifestarea paradigmatică a categoriei gramaticale de număr... ec aaa 468 
1.1.1. (Formele sintetice) .....nnu aa reneeeenooeoenoeese d io Ca ea a dadu a UER, d) „468 
1.1.2. (Formele analitice: perfectul compus şi viitorul indicativului, condiţionalul 
ȘI prezumtivul] cca aere error BEARN ei 472 
1.2. Manifestarea sintagmatică a categoriei gramaticale de număr „mecanice ai 474 
2. Semnificaţia categoriei gramaticale a persoanei... nenea aaa a IAA 474 
3. Semnificaţia categoriei gramaticale a numărului nenea eee, MARIA ip ii 477 
4. Valori discursive ale persoanei şi ale numărului .....nc nano nenea eee aia 478 
4.1. Semnificaţii discursive în zona singularului „~... iinan iian „478 
4.2. Semnificaţii discursive în zona pluralului „ceea eaeeeeeaeece eee eee aia teza; 478 
4.2.1. [Persoana 4, persoana 5) ace oacinaa nic oi dead clienta mi iTA MR BAR 479 
4.2.2. [Semnificaţia „generic”] ..mcauaaecneooneeiezee dacie ieebiaetaiu deceda dute d 479 
CATEGORIA DIATEZEI (Gabriela Pană Dindelegan) cecene caeieaeă auzea rad E AR 480 
L pi ici» BOD RARI RR NR RI NORI ANR e IEA. D AIK PE să LE, 9 E d 38 - 480 
2. Specificul categoriei ......s.s.ecsessscssocossssscocoevosossssesossocooooossssosocorsssooeroreee lila he NAUA 480 
3. Poziția reflexivului ......ese.sessseossesoseoossvosecosssossoscovesoosscoosesonsrosooosssosoooroonese hinn AN laică 481 
FORME. VERBALE .NEPERSONALE „e edi eul - 483 
1. Prezentare generală a formelor verbale nepersonale (Gabriela Pană Dindelegan) ......-.......... 483 
2. Infinitivul (Gabriela Pană Dindelegan) ...........e nenea eee iza a sau a TI) RET LEEY AA PR a. 486 
2.1. Caracteristici definitorii ..........s.seoscesnescosooreeseoosorsocoscsererorsoosos dida til dual a ai 486 
2.2. Inventar de forme şi descrierea morfematică a formelor ....... sa ccacaeu: AVOR (ITOT: LET ED E A A 486 
2.2.1. Infinitiv vs infinitiv perfect .....es...esssseissscosssoosseonoesaoonnaronnrnoornnsreha hahae a aaa 486 
2.2.2. Structura morfematică a infinitivului nene ezeeeeneeoeeeeecaacneed aaa au 486 
2.2.3. Structura infinitivului perfect ........ssenosessooeseeorsseeoonrarossrasnsnssnsasinnnannnstornnnsnononsen 488 
2.3. Distribuţia formelor; tipare de construcție cu infinitivul .......e maneca ananas 488 
2.3.1. Formant fără autonomie morfologică ..........mnneneeeeeneeenaeaaeacaaea cane ua 488 
2.3.2. Infinitivul neizolat, subordonat al verbului, al adjectivului, al adverbului, 
al pumelti eee n ine ee ia i aan asta IE E a di 489 
2.3.3. Infinitivul fără marca a din vecinătatea verbului a putea... 490 
2.3.4. Infinitivul din construcţiile relative infinitivale .......ecneeeeeeecneee eee 491 
2.3.5. Infinitivul din construcţiile infinitivale absolute .........nnnaeeeceeeeaceeneeee ceeace ' 492 
2.3.6. infinitivul „predicativ”. „nau ea ne ceeeoner otel te cet cit dt d da ca asia eodein ir oean 492 
2.3.7. Distribuţia infinitivului perfect ...........ssessccesvosvossoossoosorososoer Silence ca iiătă dude 493 
2.4. Poziţia intermediară a infinitivului: verbală şi nominală .......cmcneee nenea cecene eee 493 
2.4.1. Argumente pentru natura verbală... noa di eine one li ao ee ea eee del cec văd 494 
2.4.2. Argumente pentru natura nominală ......ncoeaee oceane veti i hei dateaeiă iaiel se eee 495 
2.5. Sinonimie şi concurenţă cu alte forme (verbale şi nominale) .......seenoerososnoorernsrnensnsseren. 496 
2.5.1. Sinonimia cu subjonctivul / conjunctivul; concurenţa infinitiv — conjunctiv ....... 496 
2.5.2. Sinonimia cu supinul; substituţia infinitiv — SUpin cecene reneneeacee ceara enenananee ran 496 

2.5.3. Sinonimia cu postverbalele substantivale abstracte ..s.eeeeereersseseeseeerteseseerterrentet 
2.5.4. Concurența cu indicativul; extinderea infinitivului în locul indicativului .........-- 
2.5.5. Sinonimia cu imperativul; utilizarea infinitivului în locul imperativului ............. 
3. Participiul (Gabriela Pană Dindelegan) seee b rsaasossasassososdaedbssosneri eb doasriobnobosoisoeeberceoorenedi 
3.1. Caracterizare generală ......e nana eaneenenoaneentoanoenoeneeneaneeaaaoanoanenatenenaneana nenea sasea 
3.2. Expresia participiului „mmoceenunaaouneeaeaneeneneveaneeeoe nete eeeeneaannaoe mentenanta retete 
3.2.1. [Sufixul participiului] sssssessssssssersesrersrtsseeeseseetessataseereereerersareseeeddererortenenrerttteertttt 
3.2.2. [Tipul de accentuare) ceeace cena nn 
3.2.3. [Structura formei adjectivale de participiu] „neuen pueeuneeeeene eee nana nene s 
3.3. Structuri sintactice incluzând participiul; tipare de CONSIUCĻIE sssseieseiserosdroreeradeerirseeneasea 
3.3.1. Participiul formant „.........-ssierseeessssssssserinesessssssnnrssesenreeeenrereereesesteererrsresersertttesitttt 
3.3.2. Participiul în structura pasivă ..eeseessssessiessesssseseseeresreenenrserereerreesessrresesseeertstererett 
3.3.3. Participiul în poziții sintactice adjectivale «mucenic PA R 
3.3.4, Participiul în construcții verbale impersonale «nenea eee eeneeeeeeeneneenee caen pn cdi de dle 
3.3.5. Construcţii participiale absolute ..sisisserersisissestrissheersss ăia dă AN ANIMAN 
3.4. Dubla natură: adjectivală şi verbală mean nereeneenenerecnenenenenenenonotaeneneneneeena re 4 AR B A 
3.4.1. Natura adjectivală ......mceccuaanecnanencnaeeeoneanebnanoane nameno ineanenendeantneaenaemaaeneen n tneene A 
3 4.2. Natura verbală .......m.omunonoeoaoeeeeoaenanonanenononaneneaeaenenenaonoateasaononanaaaetisat ada ceaeiten en eneeneee 
3.5. Sinonimii şi ambiguități „nmemeaeeee i ineenenennenenenaneneenoneonoiene en nenne nameno eneanenenee PR, TA Păi: 
3.6. Concluzii comparative „caen nea neneeneneneneneene near inenacennenă anna nenea emanate tarenenemnee 
4. Supinul (Gabriela Pană Dindelegan) .....nca cena i Bee SME gt 0 Aa, Rai 
4.1. Caracterizare generală ........s.esrereseeonssereesrerersienieterseseeette = REISERA » AR VARAI” Zid 
4.2. Expresie; distingerea de participiu «mmm enron enma nenea hinna 
4.3. Tipologia structurilor Cu SUPIN unea ea eanea anna nenea eee LAPAR AR atitea 
4.3.1. Tipare structurale stabilite în raport cu un regent verbala dug ciot eee DE AB SER 
4.3.2. Structura Subiect + Copulativ + Supin ..s.eesssssssresereriiiseeretineeeeeineesteteert teert Botta 
4.3.3. Dependenţa față de un regent nominal „cca nn 
4.3.4. Dependenţa față de un regent adjectival „cecene nene nenea en tenenemmee 
4.3.5. Un tipar de tematizare forte „mean enennnnenneene nea neneneenenenreneneneeneneaneneane 
4.4. Concluzii comparative. .ssessssesserssreersresrertrsrseerseserersrssneerenseeerreeeeessrenreneetseette tt TEC Taa ete 
5. Gerunziul (Rodica Zafiu) ....se.sessserersssressrsseeeresreerertsseerereseeeerrerssesesrererreeseeereerrennshestndenrenertetttt 
5.1. Aspecte generale .....mmeena enma ennneraneeeennenannemanna men aneeeaneenneeanea nenea nntemaee antene 


5.2. Descrierea structurală a formelor ........res.ssssseereressrrerennersssenteet A LAS cdi A Eo PA PEES EATEN aaa : 


5.3. Tipare de construcție mean eannanonnenae nenea nene nnenee nea aiH 
5.3.1. Structuri morfosintactice (gramaticalizate) în care apare gerunziul „..............i5 
5.3.2. Gerunziul circumstanţial .......cnnee nenea ecneeneeneneeeeeneeeneeeennaaee Meana atia 
5.3.3. Gerunziul „ipostazei”: predicativ suplimentar cu particula ca „neant 
5.3.4. Gerunziul în relaţie cu un verb de percepţie: predicativ suplimentar, jd 

complement direct, Subiect »..sese.sssesssiisisneeisihinetrrensnrerinet destinate tetentenrnneeerrasssnse=t 
5.3.5. Gerunziul adnominal ..........is-.c-s-essssureseserersreseisrtesesinresarentreereese ERIL Lo pa 
5.3.6. Construcții incidente ............ iniaa ai A na RA RUG tais 

5.4. Natura verbală a gerunziului ....s.ssssssesesseesessreessserssssnnsrrsssenisridnenernenenrereerarenrenindertessssset=t 
5.4.1. Construcţii PPE PE EEE IEE LTE IC VEI AN BL ALI, E Ata 
5.4.2. Timp Şi aSPect „n.n anaeene nenea naeeeeneneneneenenenena nenea eoeaanenenaenenenaenena ea enannenennenena nenea 
5.4.3. Gerunziul — centru de grup verbal... nea eneeeenanenen nenea eneneonnenaenasa ek 

5.5. Topica „s.s.s C aaseasasssaessessoseeseeseponspsscó ae balon lăeu că nova daabbdetenaoeeneeeeaeeavâceotentăte a eetiae ese 
5.5.1. Topica în grupul gerunzial ......ccneneeeeeeeeeeeeeee Ta Pal ITI ISU PE SEE PELIN CI > MA 9 
5.5.2. Topica gerunziului față de regentul său „cucerea enma ananas 

5.6. Concluzii comparative „nn osenesaeoneoneonenooenvenoseaonavecodetenesăgeoottălăebi jeooeuneeveanenliceatedeobtananesase 


DIVERSIFICARE FLEXIONARĂ. CLASIFICAREA VERBELOR DUPĂ CRITERIUL 
FLEXIUNII (Gabriela Pană Dindelegan) .......nennee n eee caeeeeeeeeee nea eneeeeeaeneeeaeaeeeeaeeeanacanena ae naaeanae 
1. Verbe cu flexiune regulată. Clasificarea în conjugări caen nenea neeeeeeennneneaenanenenneeaenneeeae 
1.1. Precizări preliminare „s... ALORRA 7 PETET T AMETE AA IIS DIRETT ITEA BREI a ER 
1.2. Inventarul de conjugări şi caracterizarea conjugărilor „e... TRE AC EAE PTT, IIL AR Ad 

1.3. Clasificarea verbelor în funcţie de variaţia accentuală 
1.4. Incercare de clasificare a verbelor după criteriul 
1.5, Productivitatea conjugărilor; fluctuații între clase . 
2. Verbe cu flexiune neregulată 
2.1. Tipuri şi grade de neregularitate; explicaţii ale neregularităţilor 
2.2. Neregularităţi ale radicalului 


paooeeeeatoeeetecnsațeaseee 


Asen booea dea bádadaotdoobodtadéodocaobid veh + 


2.3. Nercgularități ale flectivelor şi ale repartițici omonimiilor 


poeenaasaeenaveneeee 


3, Verbe defective sussen 
3.2. Verbe unipersonale, tip special de verbe defeclive 
3.2.1. Verbe unipersonale vs verbe (rri)personale 

3.2.2. Explicaţia unipersonalităţii 


RELAȚIA VERBULUI CU ALTE CLASE LEXICO-GRAMATICALE 


(Gabriela Pană Dindelegan) „m... 
l. Treceri înspre clasa verbului nesses 
1.1. Clasificatori derivativi „esseesid utisia ARE 
1.2. Clasificatori flexionari ...........ci n nneneazaneenreen tiae da aiea iia aan 


1.3. Prefixare „mmeeane nun anetoneneeaaneateaea aratata aaa a 


2.1.2. Postverbale adjectivale |... aa pasa cica 
2.1.3. Postverbale adverbiale nea, 
2.2. Derivare regresivă ...... none eneeeaotataeaeaazetetnear2a9aă aaa anaasaana 


2.3. Conversiune errr 


“ADVERBUL 
l (Andreea Dinică) 


3.2. Adverbe integrate sintactic în enunț „ceeace cei osie ui bei e a if 
3.2.1. Adverbul ca adjunct .........n.e nasa anaeeeaeeaeteee seats casa aa 


nea ee ve neoeeenoasasaaaea 


tttbodosddceoódsáóócoctoóáooddoooo 
Podonoonaneoeeaneodeanosonsdeeteselajiăeaaăas 


LEETTETTETTT] 


LEEZETTTETTETTETETET 


AAA AA RELI ZTTTITTTETTTITTTT Panenanea sees tett eset necaeesasa 


PObhaeneaetecetaantodocedisdilsedăăcataaabooiis Jadesasadse 


LEEEETETETETYYETETTTTTT] 


1.6. Procesul locuțional. Crearea locuţiunilor verbale .........ccua. EEEN ER CETT 
2. Treceri dinspre clasa verbului a...se inaia UERN 


n... ...conrnaaca.. 


"mnmterennenanteeneaenaeeaesanasase 


mennneeeennneeteenanaenase 


memneeatetenneeeneneee 
Pepeneeheneeeeeeeenneneneenenebemenaaeneneetenae 
pmeneteneveepeeențeneeneneeteteeaeseeennnesee 


pneennenepannee 


Stessstsesssssoossessros 


Ssosssssssddassesosssos 


LERES EEEETETEPETETETETTT 


thotesssiosdsodsssssosos 


trtersvssssssssssossssed 


REEERE EETETEEPPETTEEEPEPET 


IRESE EEETEEETTTTTETTTTET 


tssessrsssssssssssyesses 


IEELETEEEEEEPPPPPPPPrEPP 


tésis ssssssvsgsrssssser 


assterssossssssesssresre 


sesoses sassdssssssssss 


bessessssssssssssssseses 


.naneveneneeeseenereveve 


nea neneerermeeneneesasa 


snseeesesseseueresesssss 


n... ....d..c.naana sensors. 


"n. .......cccnnenesaenee 


".neemrenneeeereeraenese 


"nnnnsnnnennaenaeansese 


treresssasspssisssssssss 


seresssssrossesorsssssss 


tesseesssssssasssssssssa 


tssssssossssorsssessesse 


EREDETET EEEE 


pmnaennenannanannnaneaee 


oma nennnenaneanenanaeae 


LEETETETETTTTETTTTTTTTTTS 


LERET TEETEEEETETTTTETTTT 


LEEEEEEEETEETTETTTYTTETTT] 


LETETTETEETTTTITITTTTETTT] 


LEETTEETETETTTTTTTTTTITT 


mnnnsneneenaneneeneanena 


LETTTTTTTTTTETETTETETETT] 


LEEETETTTTTTTTTTTTTTTITT 


LEETTTETETETTTETETTTEEIT 

4.1.3. [Adverbe de mod} mnccaeeeeeeaaeeneiennnnrenaen emana nenea emana emma neant 
4.1.4. [Adverbe cantitative] ....s-iieeieiseeireeseeerteseesseeeertrnsererstssrsnrtenteseset inserere 
4.1.5. [Adverbe de cauză şi de scop] ---.- hainesavcosdsssdhiborsessassssdohdedósadasssssdaddosoobadactados 
4.1.6. [Adverbe CONCESIVE] «nenecesar 

4.2. Adverbe substitute .eeeeiiishestiseeiiebiiisishetovoseeensssiiidóddeeeidittessidisebessteetereeserddsisaterteesćdste 
4.2.1. [Adverbe demonstrative] seeeeseneneneesessrntnteiesinueneintn 
4.2.2. [Adverbe nehotărâte] „mms eerror anna 
4.2.3. [Adverbe Negative] .ssesessereseressrsrestersrnsesoessteosstaeerrerassreereseeteettatseaststesteesnersttttntti: 
4.2.4. [Adverbe pronominale interogative şi relative] «imune nenea nenea 

4.3. Adverbe modaliZatoare ....nnceeeaeeeeenenenecenerentontntonieneta nana tena cena meant 
4.3.1. [Adverbe de modalitate epistemică] „mmm oază Oua dit o plaiul doieeee 
4.3.2. [Adverbe de modalitate deontică) „mean ecnaneeeeneneneneneenea nenea ei deaatan nameno nenea 
4.3.3. [Adverbe de modalitate apreciati Vă] „none nare 

4.4. Adverbe relationale „neuen intaeuneneoanonane neaneenetananen tenta ncananea nenea enenntennten 
4.4.1. [Adverbe relative) sssssseseseeessesrsessererrereseeeerrseseeesererersesassreeeerentdesrstsdseesertesener terts 
4.4.2. [Elementele de relație ca şi decât) asassrsrserrirsirnrtirsrrorsersresreransttierarddneesnienrereretss 
4.4.3. [Adverbe care marchează atitudinea locutorului] ..sessssessssseesssrsorstriiieiineesdnosensniens 
4.4.4. [Adverbe cu rol argumentativ] ......ssereeeereesirsrererereessssssteressesrersttt itetest 

5, Categoria intensității „neuen neeneneeeaneeneeanenanen nana enma neant enemnemnemneamneeaee 
6. Relaţia cu alte clase lexico-gramaticale „mmm anno enma 
6.1. [Adverbe rezultate prin conversiunea altor clase lexico-gramaticale] „s.es 
- 6.1.1. [Conversiunea adjectivului] „nenea nenea nenea nenea memo 
6.1.2. [Conversiunea substantivului] ocne nenea eee nn 
6.1.3. [Conversiunea prepoziţiei] „î.en nenea ernene one ennenenaen ere nneeneenee ATA ETERA VREI ar de 
6.1.4. |Conversiunea altor părţi de vorbire] «mame [arăta dr, acad IA A ooredoo 

6.2. [Conversiunea adverbului] ...cee nana neeeeneneenenemeeeenaneneneneneneneenenananennenenena nana 


PREPOZIȚIA 


(Fulvia Ciobanu, Isabela Nedelcu) 


]. Aspecte definitorii „muneuaenanneeneneneeneeeneneannen nenea neant nenea nanenepaane nenea nene naneanenneanee 
1.1. [Definiție] „mmm ennereeenenreeeeeneeeeeenennanneneanenennnneneneneneanananaranaanananae ana eneatanneaeasanee 
1.2. [Relaţia prepoziţiei cu cei doi termeni coocurenți) ............<nuămaanca aa seaeseaoeaoeanaseoeseeseaeaasen 

1.2.1. [Relația prepoziţiei cu termenul care îi urmează; grupul prepoziţional] „n... 

2. Structura morfematică a prepoziţiei 
2.1. [Prepoziţii neanalizabile] 
2.2. [Prepoziţii analizabile] ............cnccneoaanaea none enenneenoenneneeeeeoeeennoennoneeenaenaoneataneeaeenaonnnanneenaanase 
2.3. [Locuţiuni prepoziţionale] .............cneueeeeeoneeneneeeeoeeenaeeaeaneeneeneeaneseenenaonaaeneasaneanataaannenanenaea 
2.4. [Locuţiuni prepoziţionale vs îmbinări libere] 

3. Descrierea sintactțico-semantică 

3.1. [Descrierea sintactică) „xn neji ccenetaa a capete eine Sete (păr veto natie aaa veasa ăia pe paie i 
3.1.1. [Clasele de cuvinte care participă la alcătuirea grupului prepoziţional] 
3.1.2. [Regentul grupului prepoziţional] 

3.2; (Descrierea semantic] ss.srassoresesessssssejasatodstesesotisooesitosroesdenaešdsssgasušaers oaia d apa a 
3.2.1. [Sensuri intrinseci şi sensuri contextuale ale prepoziţiilor] ......cce ceeace 
3.2.2. [Prepoziţii cu sens vag sau desemantizate; sensuri ale prepoziţiilor omonime] ... 

4. Relaţia cu alte clase lexico-gramaticale n opeoeierosasaesnogteecoage eng oa ones egean ag agent 

4.1. [Omonimii între prepoziţie şi alte părţi de vorbire: adverbul, conjuncţia] 

4.2. [Statutul elementelor cât, decât, Ca) estimase oma a Da aa ea ad caii pa e ap ala 

4.3. [Statutul elementelor aidoma, asemenea, aşijderea; conform, contrar, potrivit; 
Paid nt i relativ la] PRI ARRP AR et RR RR RI RR a d IRA NI ESS 

4.4. [Statutul grupărilor alături de, aproape de, departe de, la un loc cu) 


sessresesssressssssssosessssssseseesesepserarsssesssesessessreseseseresssssenaseesetsstss 


sessosesevsosessossosossssosssesessesesesossssssseosesesssososesssssssasasossesesaseeesenretens 


essssssssessssressssesssptsssssesassssssesasssdetessssreserenanta 


sesesesseressssoesoesoressosssesesesasseresserrsosesesststsseeresesratesesasenesrensssgesansa 


pnnnneneeseretannananeeetttnecegenepreenomnnaevatiteeeetoetnananeeneraee 


pnnnmnnmannenneaneeee 


n...ennenneneseetereanreraee 

4.5. [Statutul elementelor du 
termenului asociat) 
4.6. [Schimbarea statutul 


pă, fără, lâng 


ă în funcţie de lexicalizarea sau nelexicalizarea 


podeneaoeseettoon seen oocsaseăotavtutes 


.deeveeaassasiasaus 
teesdesacdsroidoedásodedoosdodéssošsoadósseesbŠopoooososeson. 


teeeoedeseddecososssodessasosdssissdósssojoesenoosoo 


CONJUNCȚIA 


(Isabela Nedelcu) 


|. Aspecte definitorii ........, API RR i 
2. Structura morfematică a conjuncției 


EEETTETTTETETTTTTS 


2.1. Conjuncţiile neanalizabile ...... 30000100406040 uda eaa 
2.2. Conjuncţiile analizabile „aaa TERR A 
2.3. Locuţiunile conjuncționale ss. nada 


3. Descrierea sintactico-semantică o.. A 
3.1. Descrierea sintactică 
3.2. Descrierea semantică 


LEETETETTTTTET 


Pomeemanevoeenenasinbeeeeennavanasa 


4.2.2. [Restricţii semantice] 
4.3. Valori contextuale . 


5.1. Clasificarea sintactico-semantică 


4.2.1. [Restricţii sintactice) ........mcmecn aceea 


snsennnnneaneasnseeeese 


trepeassssssoossssorsssossssstsereosse 


LEEETTTETETTTTTT 


Added atddeâotsedoeeesedâeesasisovioveseosesoisaaeeaiaaaeeooaass 
ptetebbadtădtecoddeaecesesosonsaececooseeeserooneaeaasosoeosaaaea 
SOPNAABEBEODIS bt dbododicooiddddásóidocoddasid?sdódcoocssoocedsososs 
tottttscdosdcdosodacsogsctsocočososecsoosdodoeoóoossosssovsosossso 
poobeobaaztdecestoesedsidosoooasdeiooiddedesesaosesoeesdo da casasses 
poooâtbenattedenfodooseciiioiddoadesotedesosodsodooaaaas 99s9ss3eisă 
poaeeeeoeantneeesoeeessnsoeenedesereceodoeeeeaaoteeseasase 
Bocoocossoodocototoodočooidoodocsosoosóouocododddodaccooðocooooso 
sevecsoososeosooccdososésřesoscssossodesosseosoossosesse 


Stetetosbosvecodocccočoceoooptacecooovočoeocoóvotaocaooooooooseso>o 


Sretoresnsossesevoossasssssessesesseetsesesssescssessresressssesore 
soreeveneeeseoroveoseonsesoossosesresssosssssoressosssespesssssssse 
vreeevecoscsocevicosososesesososesssssosessssososooosesesossssesess 
Soreosoosessosesrocessasesecossesssesocssssssssesssesscseosovoesese 
tsssrerseseessre 
btsrnosassssisesssosssstessssesesesesssreesrsesossess 


Asosesetootottosotoososnssssssssssessesososesssssopeessseosseossors 


5.2. Restricţii sintactice de utilizare a conjuncţiilor şi locuţiunilor conjuncționale 


subordonatoare ..... nasa 


[.vcoooneoeeneoveconeosecasoneceeesaeoeooneanoncoveoeooeooeoeesssee 


ovnececeeecononeetonennaensonaaeaneaevenononaeveooneenorooeoeeeesae 


poeeneeneneeeenaeasesoneennnanenanneenenenennenenaeeseneneneasi 


neccccoopoccococevoeoaacocosoesosastotoooooosssoosooooseooecoooseoo 


ADARE EEEEEEETEETEETETETTTTEETTTTTTTTTTTTT 


INTERJECȚIA 


(Blanca Croitor Balaciu) 


poopoppecipoootovoocsosvooopsssooosvosssetveoos 


osorevervevenvesecoeaosesneresesssssssstecnsasssristsstssesssseesess 


Steeborooroseeooeeoeoveosseoosoocosseroeessssessetousossasassaasasssssssses 


pomnmnnnnnenenennenennnenenenennenenneneaantnttenenenanentaae 


ponnnenenenenteenennnenenanananaaeaae 


Ppenmnneenenenemnenenanenenenenaeneteebeneeneneenenenanetetenaananasaaaa 


2. Descrierea formei interjecţiilor „ceeace 
2.]. Descrierea din punctul de vedere al formei sonore 


poveeeneemeennennneeneenennaseteeeeananesentananaeaneateteetennaeee 


pemeannnnnenneneneeepetaneneneerteennenentteeneee înv... 


2.2. Clasificarea interjecţiilor în funcţie de numărul şi tipul de COMPORORUC. sasea vatveeneesesa 


2.3. Fenomene cu caracter flexionar specifice unor interjecţii 
3. Descrierea semnificației şi a valorilor contextuale 


3.1. Descrierea generală a semnificației interjecţ 


ponmenenreneneneneneneseneenennnnnanennnnnenee 


ponntnenennennnnenenenenennnmnnrnenennnnnnnnnnnneennneneenesenanea 


VO] ian pana E P EAE EA E IEE E 


3.2. Tipuri de valori (CANTE e) a anna 


3.2.1. [Interjecțiile cu valoare emotivă / expresivă] 


3.2.2. [Interjecţiile injonctive / persuasive] 


"vena nesnnenenenaenetebaneenenstatansenesenteneeenaeae 


Pommeene nn nennnnnanneeanneneeenaneeteennenaneennnnenenenenererenaae 

3.2.3. (Interjecţiile adresative / apelative] «mmm nenea 
3.2.4. [Interjecțiile cu valoare fatică] „mmm eeennreenneeneneemnnneenanemennneenaneeennneeannnee 
3.2.5. (Interjecţiile prezentative / OStensive] ......ssessssssssrssserreseretereererersererereneerererenerseennns 


3.2.6. (Interjecţiile care funcţionează ca mărci discursive sau dialogale) 
3.2.7. (Interjecţiile folosite ca formule de politețe) 
3.2.8. (Interjecţiile cu funcţie referenţială, informativă) 
3.2.9. [Interjecţiile cu rol eufonic] 
3.2.10. [Onomatopeele] 

4. Descrierea sintactică a interjecţiei 
4.1. Interjecţiile independente sintactic 
4.1.1. [Enunţuri independente] 
4.1.2. (Interjecţii care reprezintă secvenţe incidente într-un enunţ) 

4.2. Interjecţiile integrate sintactic 
4.2.1. (Interjecţii cu rolul de predicat] 
4.2.2. (Interjecţii cu funcţia de nume predicativ] 
4.2.3. (Interjecţii în poziţie de atribut] 
4.2.4. [Interjecţii în poziţie de predicativ suplimentar) 
4.2.5. [Interjecţii cu rolul de circumstanţial de mod) 


LETETTETTETTTTTTTTTTIT] 
bssssoasesssosssesosesesssssessssessssssssssssssssssssts 
ssssserssssesesorsesvsesvessssrenreseserresesess 
sistttrisssssssisebsessssessissetestostteresseisssosesssssassssasssseasaassesasre 
ssaseressssssisssesesssespesesoeesisssssessssstsssseosesstsesessssssssesesrssansessesereereseseseess 
sasssresessessepritssdbssssnserosessssdósdsssssgsssdsssssisssssssósossdsedesssssséndddssss 
LETETT TTTTTTTTEETTTTIELITITILLLLIELLLLILIEETITITETTTTITETITTITTTTTTETETTTTTEEEET 
ssseverreessossososassssssesosesepsesiosstssssstsdsdoressoserssesóýssssstsstssaresesde 
opatesssdsissessssésssssasssssss 
sssrssosssessssossssssssssssppossasrossepressnsssesessseasassssassssdessssessesrereress 
PETET ETTTTETTTTTTTTTTIITITITTITELLLIIIIELITTETTTTTETETETETETETEEEE EEEE 
eresseresesosssssossseressossessosssssasanissasesedérerttsts 
ssssssossooosoocosssssossesopesoesospepossoeensasaseotsasttesssddsdesessesos 
srsssesssessrsssssasessasoosasssesesveneesestsstes 


sssssesessossesassdososesasepprtasasessassetteeseetee 


4.2.6. [Interjecții care stabilesc relații de tip apozitiv] „macara nenea senrnereneraeee 


4.2.7. [Interjecții utilizate metalingvistic (secvenţe citate), în poziţie de subiect sau 
de complement direct] 

5. Relaţia dintre interjecţie şi celelalte clase lexico-gramaticale 
5.1. Treceri din alte clase de cuvinte în clasa interjecţiilor 
5.1.1. [Treceri din clasa substantivului] 
5.1.2. [Grupuri prepoziţionale care devin interjecţii] 
5.1.3. [Forme verbale care devin interjecţii] 

5.1.4. [Treceri din clasa adverbului] 
5.1.5. |Treceri din clasa pronumelui] 
5.1.6. [Propoziţii împietrite care devin interjecţii] 
5.2. Treceri dinspre clasa interjecţiilor spre alte clase de cuvinte 
5.2.1. [Treceri înspre clasa verbului] 
5.2.2. [Treceri înspre clasa substantivului] 
5.2.3. [Treceri înspre clasa adjectivului] 

5.2.4. [Treceri înspre clasa adverbului] 


6. Observaţii stilistice 

